
rum, essentialiter inter se distinctarum......... l.l sssllesuu. 

608. St. qu. — 609. Prob. th. — 610. Coroll. — 611. Schol. — 
612. Obi. 

videbantur a scientiarum progressu et, partim saltem, ab auctore ipso 
visae sunt et comprobatae. Bibliograbhiam auximus, ea tamen ratione, 

INTRODUCTIO 
IN UNIVERSAM PHILOSOPHIAM 


1. Philosophiae definitio. Secundum nominis etymologiam Philoso- 
phia idem est atque amor seu studium sapientiae (Qux «Tc coplas). 
Sumitur tamen haec vox modestiae causa ad significandam ipsam 
sapientiam, quo innuatur humanam sapientiam imperfectam et stu- 
dium potius esse sapientiae quam sapientiam. Philosophia igitur idi- 
psum est quod copta seu sapientia. Nomine vero sapientiae per- 
fectam scientiam omnes intelligunt. Est enim distinguenda scientia 
imperfecta (scientia non stricte dicta), mere experimentalis, a 
posteriori, quae facta enumerat secundum conexionem eorum ad 
invicem: Historia generis humani, aut rerum naturalium typos exhibet : 
Historia naturalis, aut probat a posteriori leges naturae per inductio- 
nem ex singularibus: Physica experimentalis, — et scientia per- 
fecta, a priori (scientia stricte dicta), quae non tantum ostendit 
rem esse, sed c ur res sit ostendit per causam propriam rei; quae 
est cognitio per causas, et quidem per causas ul tim as, cum mens 
humana ultimo non quiescat nisi in ultimis causis. At sapientia seu 
scientia perfecta duplex est: altera quae procedit sub lumine superna- 
turali fidei et divinae revelationis, altera quae procedit sub lumine 
naturali rationis. Haec est Philosophia, illa vero Theologia. 
Theologia procedit ex veritatibus revelatis, sub lumine supernaturali 
fidei cognitis; ideo est sapientia radicaliter supernaturalis ratione 
principiorum suorum. Principia vero philosophiae sunt veritates per 
se notae ex lumine naturali rationis. Philosophia igitur definienda 
erit: cognitio per ultimas causas procedens ex principiis naturali 
rationi per se notis. Ratione habitudinis ad revelationem superna- 
turalem distinguitur philosophia christiana et non chris- 
tiana. Quae tamen differentia essentialis non est: utraque enim 
procedit ex principiis demonstrandi naturalibus, fundatur super evi- 
dentiam obiectivam tamquam ultimum veritatis criterium, et coarc- 
tatur intra limites cognoscibilitatis naturalis. Differt autem philo- 
sophia christiana a non christiana perfectione accidentali, quatenus 
divinae revelationi tribuendum est, «ut ca quae in rebus divinis hu- 
manae rationi per se impervia non «unt; in. praesenti «quoque generis 

humani conditione ab omnibus expedite, firma certitudine et nullo 
admixto errore cognosci possint» (Conc. Vatic., Constit. dogm. de 
fide cath., cap. 2; cf. S. th. 11, 1 c; II-II2, 4 c; C. g. 14; In Boeth. 
De Trin. 3, 1 c). 

Neque sapientia, ad quam pervenire potest homo absque speciali 
philosophiae studio, specie differt ab illa sapientia, quae est finis philo- 
sophiae christianae. Philosophia itaque christiana (philoso- 
phia in contactu cum revelatione divina), scholastica (philo- 
sophia, quatenus excolitur methodo scholastica), perennis (phi- 
losophia fundata super veritates fundamentales, quae omni tempore 
suos habent defensores, quaeque per saecula modo continuo evolvitur) 
essentialiter eadem est; neque his diversis nominibus aliud exprimi- 
tar quam modificatio quaedam vel perfectio accidentalis. 


2. Philosophiae divisio. Cognitio per causas ultimas (procedens sub 
lumine naturali rationis) potest esse per ultimas causas simpliciter 
aut per causas ultimas secundum quid seu in aliquo genere tantum. 
Haec considerat aliquod genus tantum seu ens determinatum (tale 
ens) et causas ultimas eius, illa vero non aliquod genus entis consi- 
derat, sed ipsum ens ut ens et causas ultimas. Scientia, quae est per 
causas ultimas simpliciter, est sapientia simpliciter. Haec una tantum 
est: Metaphysica, quae versatur circa ens, ut ens est, et circa 
causas entis. Scientia, quae est per causas ultimas secundum quid, 
est sapientia secundum quid. Haec multiplex est secundum diversa 
genera scibilium, quae considerantur. Ad eam seu ad philosophiam 
secundum quid pertinent omnes scientiae stricte dictae, quae a priori 
ex nàturali rationis lumine procedunt, praeter Metaphysicam. Et re- 
vera antiquo tempore philosophiae nomine totus omnium scientiarum 
complexus comprehendebatur. «Sapientiam », ita Tullius, «qui ex- 
petunt, philosophi nominantur ; sapientia autem est, ut a veteribus 
philosophis definitum est, rerum divinarum et humanarum causa- 
rumque, quibus hae res continentur, scientia » (De offic. II 2; Tuscul. 
V 9, 3). Quem modum significandi philosophiae vox etiam apud 
scholasticos retinebat!, qui tamen propter diversitatem luminis seu 
rationis formalis « sub qua » theologiam christianam tamquam sapien- 
tiam supernaturalem (ratione principiorum) a philosophia probe dis- 
tinguebant et philosophiae nomine eas nonnisi scientias complecte- 
bantur, quae lumine utuntur naturalis rationis. Sed ftum antiqui 
philosophi graeci, ut Plato et Aristoteles, tum scholastici discrimen 
agnoscebant inter philosophiam strictissime acceptam seu sapientiam 
simpliciter et philosophiam latiore significatione sumptam. Nostris 
temporibus a Philosophia etiam solet eliminari Mathesis, et ita Phi- 


! Neque separabant veteres scientiam imperfectam, experimentalem, a scien- 
tia perfecti, a priori, sed utramque per modum unius tradebant (ci. n. 236). 

losophia scientias omnes (stricte dictas) complectitur, quae sub lumine 
naturali rationis procedunt, praeter Mathesin. Hae autem scientiae 
sunt: Logica, Philosophia naturalis (cuius pars est Psychologia), Me- 
taphysica, Ethica seu Moralis. 

Logica versatur circa ens logicum seu circa ordinationem concep- 
tuum ad veritatem attingendam. Haec primo loco traditur, quia est 
organum seu instrumentum sciendi necessarium simpliciter ad ceteras 
scientias omnes acquirendas in statu perfecto. Philosophia naturalis 
est circa ens corporeum, mobile, sensibile. Philosophia naturalis se- 
cundo loco traditur, ante Metaphysicam ; nam « quamvis scientia di- 
vina sit prima omnium scientiarum, naturaliter tamen quoad nos 
aliae scientiae sunt priores; unde dicit Avicenna in principio suae 
Metaphysicae : Ordo illius scientiae est, ut addiscatur post scientias 
naturales, in quibus sunt multa determinata, quibus ista scientia uti- 
tur, ut generatio et corruptio et motus et huiusmodi » (In Boeth. De 
Trin. 5,1 ad 9) 1. Ultimo loco traditur Ethica, quae agit de actibus 
humanis ordinandis ad finem ultimum. 


3. Philosophia aristotelico-thomistica. Philosophia aristotelico-tho- 
mistica essentialiter consistit in evolutione rigorose logica et conse- 
quenti doctrinae aristotelicae de potentia et actu. Haec doctrina ab 
Aristotele proposita, a S. Thoma declarata et ulterius evoluta, in 
schola thomistica iterum iterumque elaborata est et contra adversa- 
riorum impugnationes defensa. Fundamentum eius est distinctio realis 
inter actum et potentiam limitantem actum : inter essentiam limitan- 
tem esse et materiam limitantem formam. Esse irreceptum est sim- 
pliciter infinitum, actus purus ; et forma pure spiritualis, in nulla ma- 
teria receptibilis, est in sua linea infinita. Quo stabilitur distinctio 
inter Deum et mundum, inter mundum spiritualem et corporeum. 
Hoc fundamentum omni ex parte solidum esse et philosophiam 
aristotelico-thomisticam doctrinam ex hoc fundamento logica con- 
sequentia evolutam, ostendetur. 


A. d 1. Aristoteles in primo libro Metaphysicorum «primo [c. 1] ostendi, 
quod huius scientiae, quae sapientia dicitur, cst considerare causas... 
Unusquisque enim tanto sapientior est, quanto magis accedit ad causae cogni- 
tionem ;... quia expertus [qui scil. ex plurium particularium memoria co- 

1 Alibi (In Phys. I lect. 1) S. Thomas affirmat: «Quia ea quae consequuntur 
aliquod commune, prius et seorsum determinanda sunt, ne oporteat ea multo- 
tics, pertractando omnes partes illius communis, repetere .. . omnibus scientiis 
praemittitur philosophia prima, in qua determinatur de iis quae sunt com- 
munia enti inquantum ens.» Ne tamen partes Metaphysicae ad invicem divellete 
cogamur, Philosophia Naturali interposita, Metaphysicam nonnisi post Philo- 
sophiam Naturalem incipinms. Notiones autem metaphysicae, quae iam in ipsa 
Philosophia Naturali occurrunt, aliqualiter sunt in notitia omnium, et in Logica 
(materiali) etium ulterius dilucidatae sunt. 

gnoscit, quid in iisdem adiunctis agendum sit] est sapientior eo, qui solum habet 
sensum sine experimento. Et artifex [qui scil. non solum in particulari, sed 
in universali seu per causam cognoscit, quid agendum sit] est sapientior ex- 
perto quocumque. Et inter artifices architector est sapientior manu artifice. 
Et inter artes etiam et scientias speculativae sunt magis scientiae quam ac- 
tivae... Unde relinquitur, quod illa scientia, quae simpliciter est sapientia, est 
circa causas » (S. Thom., In Met. I lect. 1 n. 1 35 [ed. Cathala, Taurini). "Oz 
u&v obv f| coole repi tivas «lla xal doyác otv imtorhux, 9910»: 982 a 1I). 
Deinde (c. 2) Aristoteles « ostendit, quod [sapientia] est circa causas maxime 
universales et primas» (S. Thom. 1. c. lect. 2 n. 36. Asi yàp «abcnv [thy èm- 
oThuny] TAY npocov Gpyàv xal alv slvxt Ücopnrud : 982 b 9). «Notandum 
est autem, quod, cum prius nomine sapientiae uteretur [Philosophus], nunc 
ad nomen philosophiae se transfert. Nam pro eodem accipiuntur. Cum enim 
antiqui studio sapientiae insistentes sophistae, id est sapientes vocarentur, Py- 
thagoras interrogatus, quid se esse profiteretur, noluit se sapientem nominare, 
Sicut sui antecessores, quia hoc praesumptuosum videbatur esse; sed vocavit 
se philosophum, id est amatorem sapientiae. Et exinde nomen sapientis im- 
mutatum est in nomen philosophi, et nomen sapientiae in nomen philosophiae. 
Quod etiam nomen ad propositum aliquid facit. Nam ille videtur sapientiae 
amator, qui sapientiam non propter aliud sed propter seipsam quaerit. Qui 
enim aliquid propter alterum quaerit, magis hoc amat propter quod quaerit, 
quam quod quaerit» (S. Thom. 1. c. lect. 3 n. 56). 

Ad 2. Aristoteles distinguit Philosophiam primam et non primam. Philo- 
Sophia prima (xpórq nocogi) est Metaphysica, cuius obiectum est ens, 
ut ens est (Met. VI 1, 1026 a 24—32 ; IV 1 [cit. ad 613]) ; haec est scientia, 
quae praesertim ad philosophum pertinet (4 vo0 qUXcógou émtorQun, l. c. IV 
3, 1005 a 21; cf. S. Thom. lect. 4 n. 590) et circa causas primas versatur 
(l. c. I 2 [cit. ad 1]). Philosophia non p rima ceteras scientias omnes complec- 
titur: "Eor: 8£ coola «ic xal f puoxh, XXX oò mpat (L c. IV 3, 1005 b 1; 
cf. VI 1, 1026 a 18 [cit. ad 232] ; XI 4, 1061 b 32). De divisione philosophiae 
plura invenies infra (n. 232) ; de singulis eius disciplinis quid senserit Aristoteles, 
dicetur, ubi de illis agitur. 

S. Thomas Aristotelem secutus sapientiam simpliciter seu Philosophiam pri- 
mam et sapientiam secundum quid seu in aliquo genere distinguit, ut patet 
ex eius commentario in Aristotelis Metaphysicam. Sed praeterea sapientiam 
(radicaliter) supernaturalem, Theologiam christianam, quae pro- 
cedit ex articulis fidei, distinguit a Philosophia, quae procedit sub lumine na- 
turali rationis. Ita in S. th. I 1, 6 ad quaesitum : « Utrum haec doctrina [sacra, 
i e. Theologia christiana] sit sapientia » respondet: «Dicendum quod haec 
doctrina maxime sapientia est inter omnes sapientias humanas, non quidem 
in aliquo genere tantum, sed simpliciter. » 

Ad 3. Vide text. cit. ad 657bi5; cf. text. ad 253 250 386 530 655 705. 


Bibliographia ad 1—3: B. Baudoux, Quaestio de Philosophia 
christiana, Ant 11 (1936) 487—522 (ibi ulterior invenitur bibliographia). 
Id, Philosophia «Ancilla Theologiae», Ant 12 (1937) 203—326. 
R. Garrigou-Lagrange, Dans quel ordre proposer les sciences 
philosophiques, RTh 29 (1924) 18—34. G. M. Manser, Das Wesen 
des Thomismus?, Freiburg (Schweiz) 1935. A. D. Sertillanges, S. Tho- 
mas d'Aquin, Paris 1922. M. Thiel, Philosophische und nicht- 
philosophische Weisheit, DThFrib 13 (1935) 129—159. 


Opera Aristotelis, quae nobis nota sunt, alia sunt exoterica (dialogi), alia 
doctrinalia, quae solis discipulis destinata erant. Ex primis pauca fragmenta tan- 
tum servata sunt; cf. V. Rose, Aristotelis qui ferebantur li- 

brorum fragmenta, Lipsiae 1886. Opera doctrinalia econtra quasi 
omnia nobis prostant, spuriis mixta; ratione materiae secundum diversas 
disciplinas philosophicas sequenti modo distinguuntur : 

l. Organon seu Opera Logica: Kaærnyopiat, Categoriae seu Prae- 
dicamenta (hic liber ab aliquibus in dubium vocatur; c. 10— 15 [Postpraedi- 
canienta] a posteriore manu sunt addita); IlIepi épunvetas, De interpretatione 
(hunc librum Andronicus Rhodius et plures recentiores in dubium vocant); 
> Avalvtixà npóvspa, Analytica priora ; '"Avoawvux& otepa, Analytica posteriora ; 
Tozx&, Topica ; lÍegi coouoctcóv ¿aéy xev, De sophisticis elenchis. 

2. Opera Physica: uox) &xpóactc, Physica auscultatio (1. VII vi- 
detur esse fragmentum alterius operis); llepi obpovob, De caelo; Iepi vevíoeoc 
xxi o0op&£c, De generatione et corruptione; Me*vsogoXoYyix&, Meteorologica x 
Ilepl xócpov, De mundo (spurius habetur, quia Stoicorum doctrinam sapit; 
saec. Iex.— II in.) ; IIegi $oy 7c, De anima. «Parva Naturalia»: Hepi «ic0fQosos 
xal «lo0270v, De sensu et sensato ; llepi uvhuns xol &vxuvhosoc, De memoria 
et reminiscentia; Ilepl Ümvou xal éypwyóposoc, De sommo et vigilia; llepi &vu- 
xvíov, De insomniis ; Hepl týs x«0' ózvov uavcixiic, De divinatione pet somnum ; 
IIegi paxpoBiótntos xal BpayußBiótytos, De longitudine et brevitate vitae; IIegi 
oñs xal Üxvàrou, De vita et morte; Ilspi àvaxvozc, De respiratione; 
llepi zvevuatos, De spiritu (spur). Ilepl tà Cà« tocvoplot, Historiae animalium 
(l. IX et X spurii habentur); IIepl Cóov uopíov, De partibus animalium ; HepÌ 
Üóov xtwíosoc, De motu animalium ; Ilepl ropetas (cv, De incessu anima- 
lium; Hepi “owy ysvéoeoc, De generatione animalium. lepi ycou&cov, De colori- 
bus (spur., e schola peripatetica); llepi ġxovoræv, De audibilibus; uctoyvol px, 
Physiognomica (spur.); Hepl qutóv, De plantis (spur.); TIepi Ocouaolov &xoucuá- 
tay, De mirabilibus auscultationibus (a Nicolao Damasceno, ca. 37—34 a. Chr.); 
Mnyavıxż, Mechanica (spur.); lleofA4uxrx, Problemata (hic liber videtur ex 
variis commentariis Aristotelis compilatus); IIepi &-ópov Yeau.uv, De inseca- 
bilibus lineis (dubius, ex schola peripatetica). 

3. Metaphysica: Andronicus Rhodius, qui opera Aristotelis ordinavit, 
libros XIV, quos post opera physica collocavit, Tà petà và quot, i. e. ea 
quae physicam Sequuntur, inscripsisse videtur. Hi libri ab Aristotele conscripti 
(secundo excepto, qui iu graeco x ÉA«vrov signatur et a Pasicle Rhodio, Ari- 
Stotelis discipulo, scriptus dicitur) revera unum opus non efformant, 

4. Ethica: 'HOu& Nixou&ysw, Ethica Nicomachea; 'H0tx& peyňx, Magna 
moralia; 'H0:x« Eó82uswx, Ethica Eudemiana (Ethica Nicomachea videtur a 
Nicomacho, filio Aristotelis, post mortem patris evulgata; Ethica Eudemiana ex 
notis Eudemi Rhodii, discipuli Aristotelis, elaborata; Magna moralia autem 
ex utraque Ethica in epitomen redacta esse videntur) ; Hepi doevàv xal xoocóv, De 
virtutibus et vitiis (spurius); IIoAtzvx&, Politica ; IIoAtreio ' A07vatov, Constitutio 
Atheniensium (ed. a F. G. Kenyon, Supplem. Aristotel. II, 2, Berolini 
1903) ; Olxovoutx&, Oeconomica (L. I dubius, ex schola peripatetica ; 1. II spur.). 

5. Rethorica et Poetica: Téyv $2109, Ars rhetorica ; "Prropoct 
zpóc 'AXExv8pov, Rhetorica ad Alexandrum (spur.) ; Mepit rovntizňs, De poetica. 


Bibliographia: W. Jaeger, Aristoteles. Grundlegung einer 
Geschichte seiner Entwicklung, Berlin 1923. F. Ueberweg, 
Grundriss der Geschichte der Philosophie, 1. Teil: Die 
Philosophie des Altertums!?, hrsg. von K. Praechter, Berlin 1926, 
353—373. De versionibus latinis operum Aristotelis Medio Aevo confectis 
cf. Aristoteles Latinus, codices descripsit + G. Lacombe ..., pars 
prior, Corpus Philosophorum Medii Aevi, Romae 1939. 


Opera S. Thomae Aquinatis distribuuutur secundum triplicem actum ma- 
gisterii medio aevo consuetum: lectionis. (comnieutaria), disputationis, prae- 

dicationis, quibus accedunt opera et opuscula systematica vel monographica. 
Quantum fieri potest, etiam tempus indicatur, quo singula opera a S. Doctore 
scripta sunt. 

l. Commentaria: a) in libros Sacrae Scripturae: Iob (1269— 
1270), Psalmorum 1—54, 16 (1272—1273), Cantici Canticorum (expositio ge- 
nuina S. Thomae non videtur conservata), Isaiae (1256—1257), Ieremiae 
c. 1— 42 (1267 — 1268), Threnorum Ieremiae (1267), Catena aurea super quattuor 
Evangelia (1262 —1267), Evangelii Matthaei (1257 — 1259 ; reportatio Petri de 
Andria et Leodegarii Bisuntini), Evangelii Ioannis (1270—1272; a c. 6 repor- 
tatio Reginaldi de Piperno), Epistolarum S. Pauli (a S. Thoma scripta sunt 
Rom. et I Cor. 1—7, 13 [1272 — 1273] ; I Cor. 7, 14 ad c. 10 ex comment. Petri 
de Tarantasia; reliqua : reportatio Reginaldi de Piperno [1259 — 1265]). 

b) in libros Aristotelis : Perihermeneias, 1. I—II lect. 2, i. e. usque ad ex- 
positionem in c. 10 huius operis, cuius originale graecum unico libro continetur 
(1269 ad 1272), reliqua a Caietano ; Analyticorum posteriorum (1268 vel post) ; 
Physicorum (1265— 1268 vel post) ; De caelo et mundo, 1. I— III lect. 8 (1272), 
reliqua a Petro de Alvernia; De generatione et corruptione, 1. I lect. 1—17 
(1272 — 1273), reliqua a Thoma de Sutton ; Meteorologicorut, 1. I—II lect. 9 
(ed. Leonina lect. 10) (1269 — 1271), reliqua a Petro de Alvernia; De anima, 
l. I est reportatio Reginaldi de Piperno, 1. II et III a S. Thoma (ca. 1266 vel 
1270) ; De sensu et sensato (ca. 1266) ; De memoria et reminiscentia (ca. 1266) ; 
Metaphysicorum (ca. 1265 vel post 1268); Ethicorum ad Nicomachum (ca. 
1266); Politicorum, 1. I—III lect. 6 (ca. 1268), reliqua a Petro de Alvernia. 

c) in alios auctores: in «Librum de causis» (1269 — 1272); in Boé- 
thium «De hebdomadibus » (opusc. 69) (1257—1258); In Boéthium «De Tri- 
nitate » (opusc. 70) (1256) ; in Dionysium « De divinis nominibus » (ca. 1260). 

2. Quaestiones disputatae: De veritate (1256— 1259); De po- 
tentia (1289 ad 1263); De natura beatitudinis (1266 ; ed. a Mandonnet in 
RTh 23 (1918) 366 ad 371 ; ab aliis ut spuria habetur) ; De malo (1263 —1268 
vel 1270—1272); De unione Verbi incarnati (1268 vel 1272) ; De spirituali- 
bus creaturis (1269 vel 1267 — 1268) ; De anima (1269—1270); De virtutibus 
(1270— 1272 vel 1269 — 19270) : 1. De virtutibus in communi, 2. De caritate, 
3. De correctione fraterna, 4. De spe, 5. De virtutibus cardinalibus. Q uo d- 
libeta disputata sunt semel vel bis in anno circa festa Nativitatis Domini 
et Paschae: Quodlibeta I—VI et XII (1269 ad 1272) ; Quodlibeta VII—XI 
(1256 — 1259). 

3. Sermones universitarii, quos S. Doctothabuit, inter opuscula 
suo loco enumerabuntur. 

4. Opera maiora systematica: Scriptum in IV libros Sententia- 
runt (1254 ad 1256) ; Summa contra Gentiles (1258— 1261) ; Summa theologica 
(1267 —1273; III partem S. Doctor morte praeventus incompletam reliquit ; 
Supplementum, quo eam complevit Reginaldus de Piperno, ex scripto 8. Thomae 
in l. IV Sententiarum desumptum est). 

5. Opuscula (secundum enumerationem editionisRomanae a. 1570; — 
asterisco [*] signantur opuscula quae a P. Mandonnet O.P. apocrypha quidem 
reputantur, a M. Grabmann vero authentica habenti): 1. Contra errores 
Graecorum (ca. 1263) ; 2. Compendium theologiae (1272— 1273); 3. De ratio- 
nibus fidei, sive : Declaratio quorumdam articulorum, coritra Graecos, Arnienos 
et Saracenos (1264 — 1268) ; 4. Collationes de decem praeceptis, reportatio (1273); 
5. De articulis fidei et sacramentis ecclesiae (1261— 1212) ; 6. Collationes de 
Credo in Deum, reportatio (1273) ; 7. Collationes de Pater noster, reportatio 
(1273) ; 8. Collationes de Ave Maria, reportatio (1273) ; 9. Responsio ad Fr. 
Ioannem Verccllensem de articulis 108 ex opere P. de Tamntasia (1265— 1266) ; 
10. De articulis 42 (1271) ; 11. Ad lectorem Venetum «b articulis 36 (1371) ; 
12. Ad lectorem Bisuntinum de articulis 6 (1271) ; 13. *De differentia verbi 

divini et humani; 14. *De natura verbi intellectus; 15. De substantiis separatis, 
sive: De natura angelorum (post 1268); 16. De unitate intellectus, contra 
Averroistas (1270); 17. Contra doctrinam tetrahentium homines a religionis 
ingressu (1270); 18. De perfectione vitae spiritualis (1269); 19. Contra impug- 
nantes Dei cultum (1256); 20. De regno vel de regimine principum ad regem 
Cypri, 1. I—II, c. 4 (1265— 1267), reliqua a Ptolemaeo de Lucca; 21. De re- 
gimine Iudaeorum ad ducissam Brabantiae (1261) ; 22. De forma absolutionis 
sacramentalis ad Magistrum Ordinis (1269 — 1272) ; 23. Expositio in I Decre- 
talem ; 24. Expositio in II Decretalem ; 25. De sortibus (1269 — 1272) ; 26. De 
iudiciis astrorum (1269 — 1272); 27. De aeternitate mundi (1270) ; 28. De fato 
(spur.); 29. *De principio individuationis; 30. De ente et essentia (1254 — 1256) ; 
31. De principiis naturae (1254); 32. *De natura materiae et dimensionibus 
interminatis (1252 — 1256) ; 33. De mixtione elementorum (1273); 34. De oc- 
cultis operationibus naturae (1269 — 1273) ; 35. De motu cordis (1273) ; 36. *De 
instantibus ; 37. *De quattuor oppositis ; 38. De demonstratione ; 39. De fal- 
laciis (1244 vel 1269); 40. De propositionibus modalibus (1244 vel 1269); 
41. *De natura accidentis; 42. *De natura generis; 43. De potentiis animae 
(spur.) ; 44. De tempore (spur.) ; 45. De pluralitate formarum (spur.) ; 46. (Al- 
tera pars opusc. 32) ; 47. De natura syllogismorum (spur.) ; 48. Summa totius 
logicae (spur.); 49. De sensu respectu singularium et intellectu respectu uni- 
versalium (spur.) ; 50. De inventione medii (spur.) ; 51. De natura luminis (spur.); 
52. De natura loci (spur.); 53. De intellectu et intelligibili (spur.); 54. De quo 
est et quod est (spur.) ; 55. et 56. De universalibus (spur.) ; 57. Officium Cor- 
poris Christi (1264) ; 58. De venerabili sacramento altaris (spur.) ; 59. De sa- 
cramento Eucharistiae ad modum praedicamentorum (spur.) ; 60. De humanitate 
Iesu Christi Domini nostri (spur.); 61. De dilectione Dei et proximi (spur.); 
62. De divinis moribus (spur.); 63. De beatitudine (spur.) ; 64. De modo con- 
fitendi (spur.) ; 65. De officio sacerdotis (spur.); 66. Expositio Missae (spur.); 
67. De emptione et venditione (1262) ; 68. Epistola de modo studendi ; 69. In 
Boéthium « De hebdomadibus » (1257 — 1258) ; 70. In Boéthium « De Trinitate » 
(1256) ; 71. De vitiis et virtutibus (spur.); 72. De concordantiis in seipsum 
(spur.); 73. De usuris (spur). — Quae sequuntur, iu editione Romana aut om- 
nino non inveniuntur aut inter opuscula non enumerantur, quamquam sunt 
genuina S. Doctoris scripta: De secreto ; Sermones pro dominicis et Sanctorum 
sollemnitatibus (1254. — 1264) ; Sermo de festo Corporis Christi; Responsio ad 
Bernardum abbatem Cassinensem (1274). 


Bibliographia: M. Grabmann, Die Werke des hl. Thomas von 
Aquin?, Beiträge zur Geschichte der Philos. und Theol. 
des Mittelalters, Bd. XXII 1—2, Münster 1931. F. van Steenberghen, 
La lecture et]l'étude de saint Thomas. Réflexions et 
conseils, RNSPh 53 (1955) 301—320. P. A. Walz, Chronotaxis 
vitae et operum $8. Thomae de Aquino, Ag 16 (1939) 463—473. 


LOGICA 


PROLEGOMENA 


4. Logicae notio. Logica (Aoyuc, èntorhun) secundum nominis ety- 
mologiam est scientia rationalis, quia versatur circa ipsum actum ra- 
tionis. Definitur Logica a S. Thoma: «ars directiva ipsius actus 
rationis, per quam scil. homo in ipso actu rationis ordinate et faci- 
liter et sine errore procedat» (In. Anal. post. I lect. 1). Actus autem 
rationis est ratiocinium. Intellectus enim humanus ratio vocatur, 
inquantum virtute pollet deducendi conclusiones ex principiis. Ad 
ratiocinium ordinantur iudicium et simplex apprehensio. Quare obiec- 
tum principale Logicae est ratiocinium ; de iudicio autem et simplici 
apprehensione agit, inquantum ordinantur ad ratiocinium. 


5. Logicae divisio. In ratiocinio distinguenda est forma — arti- 
ficiosa conceptuum dispositio ad consequentiam manifestandam, et 
materia — illud obiectivum, quod forma ratiocinii continetur 
et exprimitur. Ratione formae ratiocinium vocatur rectum, ratione 
materiae verum. Ita ratiocinium : «Omne animal est rationale; 
atqui canis est animal; ergo canis est rationalis», est rectum, sed 
non est verum. Ut autem homo «in ipso actu rationis ordinate et 
faciliter et sine errore procedat », utrumque requiritur : forma recta, 
i. e. dispositio terminorum secundum regulas Logicae; et materia 
vera et evidenter vera, ut habeatur conclusio vera etcerta. Ve- 
ritas enim certitudine possidetur, et certitudo evidentia gignitur. Quare 
Logica in duas partes dividitur principales: in Logicam formalem, 
quae in actibus rationis formam, et Logicam materialem, quae 
hac forma contentam materiam considerat. Logica formalis resolvit 
ratiocinium in principia sua formalia explicando et probando regulas, 
quibus ratio nostra dirigenda est, ut actus eius sint recti; Logica 
materialis ratiocinium in principia sua materialia resolvit, ostendendo, 
qualis debeat esse materia, ut habeatur conclusio vera et certa. Reso- 
lutio in principia formalia ab Aristotele vocatur prior, eamque 
in Analyticis prioribus tradit; ad Analytica priora seu 
ad Logicam formalem spectat etiam Aristotelis liber IIepl épurvstac 
seu De interpretatione, qui agit de prima et secunda mentis 
operatione in ordine ad Analytica priora. Resolutio in principia ma- 
terialia vocatur posterior et traditur ab Aristotele in Ana- 


T Logica 

lyticis posterioribus; ad Analytica posteriora seu ad ILo- 
gicam materialem spectat ctiam Aristotelis liber Praedicamen- 
torum, qui agit de prima mentis operatione in ordine ad Analy- 
tica posteriora. 

Logicam formalem secundum tres operationes mentis in tres par- 
tes subdividimus, quarum prior agit de simplici apprehensione (Pe- 
tihermenias pars prior), altera de iudicio (Perihermenias pars altera), 
tertia de ratiocinio (Analytica priora). Logicam materialem dividimus 
in Logicam prooemialem et Logicam praedicamen- 
talem et Logicam demonstrativa m (Analytica posteriora) ; 
nam ratiocinium, quo habetur conclusio vera et certa, demonstratio 
dicitur. Logica prooemialis agit de natura Logicae et de obiecto eius 
formali, Logica praedicamentalis agit de prima mentis operatione, 
Logica demonstrativa agit de secunda et de tertia mentis operatio- 
ne, i. e. de syllogismo demonstrativo et de eius principiis. 

Ultima huius divisionis ratio sita est in ipsa Logicae natura, quae 
Scientia simul est et ars (cf. n. 91-93). Sed «in omni arte duo sunt 
praecipue consideranda, scilicet materia, in qua ars operatur, et 
forma, quae in tali materia inducitur, sicut in facienda domo ma- 
teria sunt lapides et ligna, forma autem est compositio, quia ista 
inter se coordinantur in una figura et structura domus» (Jo. a S. 
Thoma, Curs. phil. thom., Logica, praeludium secundum — Rei- 
ser I 5 a 10-17). Inde Logica dividitur in materialem et formalem. 
Utraque autem iterum dividitur secundum tres operationes, quibus 
perficitur mens humana. Tota itaque haec divisio est secundum na- 
turam intrinsecam ipsius Logicae. Alia autem divisio in Logicam 
minorem et maiorem, quamvis materialiter cum divisione 
nostra coincidat, ipsi tamen Logicae extrinseca est, quia attenditur 
secundum minorem vel maiorem difficultatem rerum tractandarum, 
ita ut in Logica minori de facilioribus agatur, in Logica vero maiori 
de difficilioribus ; aliis verbis: ista divisio instituitur per ordinem ad 
discentem. 


Bibliographia ad 4—5: R. Bizzarri, Nuova logica o metafisica 
nuova?, DThPlac 43 (1940) 136—155. A. Pastore, Logica nuova e 
metafisica nuova. Risposta al P. R. Bizzarri, l.c. 345— 
353. R. Bizzarri, Nuova logica o metafisica nuova? Contro- 
replica al Prof. Pastore, l. c. 498—504. A. Pastore, Risposta 
alla controreplica del P. R. Bizzarri, l. c. 504. J. D. Folghera, 
Qu'est-ce que la Logique?, RTh 6 (1898/99) 631—644. G. v. Holtum, 
Was ist Logik?, JPhTh 14 (1900) 390-413. 


A d 4. Aristotelis scripta de re logica a discipulis eius òpyawx vocabantur 


sive ópyavov (cf. Top. I I8, 108 b 32 ; VIII 14, 163 b 11), quia instrumentum 
seu methodum sciendi tradunt. «Quia non est facile, quod homo simul duo 
capiat, sed, duni ad duo attendit, neutrum capere potest : absurdum est, quod 
homo simul quaerat scientianr et modum, qui convenit scientiae. Et propter 


hoe debet prins addiscere: Logicam quam alias scientias quia Logica tradit 

communem modum procedendi in omnibus aliis scientiis» (S. Thom., In Met. 
II 3 lect. 5 n. 335. Atò Set xenatBe0o0ot mc ëxxota droðextéov, Òc &corov ğua 
Ünceiv èmiothuny xal tpórov émtovhmc: 995 a 12; cf. Met. IV 3, 1005 b 2—5): 
Cf. text. cit. ad 87. i 
Ad 5. Ordinem operum logicalium Aristotelis S. Thomas his verbis 
indicat: «Sicut dicit Philosophus in III De anim a, duplex est operatio intel- 
lectus : una quidem, quae dicitur indivisibilium intelligentia, per quam scil. in- 
tellectus apprehendit essentiam uniuscuiusque rei in seipsa; alia est operatio 
intellectus, scil. componentis et dividentis. Additur autem et tertia operatio, 
Scil. ratiocinandi, secundum quod ratio procedit a notis ad inquisitionem ig- 
notorum. Harum autem operationum prima ordinatur ed secundam : quia non 
potest esse compositio et divisio nisi simplicium apprehensorum. Secunda vero 
ordinatur ad tertiam : quia videlicet oportet quod ex aliquo vero cognitio, 
cui intellectus assentiat, procedat ad certitudinem accipiendam de aliquibus 
ignotis. Cum autem Logica dicatur rationalis scientia, necesse est quod eius 
consideratio versetur circa ea, quae pertinent ad tres praedictas operationes. 
De his igitur quae pertinent ad primam operationem intellectus, id est de his 
quae simplici intellectu concipiuntur [quoad materiam], determinavit Aristo- 
teles in libro Praedicamentorum. De his vero quae pertinent ad se- 
cundam operationem, scil. de enuntiatione affirmativa et negativa [de prima 
et secunda mentis operatione quoad formam], determinavit Philosophus in 
libro Perihermenias. De his vero, quae pertinent ad tertiam operatio- 
nem, determinavit in libro Priorum et in consequentibus, in quibus agitur de 
syllogismo simpliciter et de diversis syllogismorum et argumentationum spe- 
ciebus, quibus ratio de uno procedit ad aliud. Et ideo secundum praedictum 
ordinem trium operationum liber Praedicamentorum ordinatur ad li- . 
brum Perihermenias, qui ordinatur ad librum Priorum et sequentes » 
(S. Thom., In Perih. I lect. 1 n. 1 sq.). «Simplicium dictionum triplex potest 
esse consideratio. Una quidem, secundum quod absolute significant simplices 
intellectus [= conceptus], et sic earum consideratio pertinet ad librum P r a e - 
dicamentorum. Alio modo, secundum rationem, prout sunt partes enun- 
tiationis, et sic determinatur de iis in hoc libro [Perihermenias!; et ideo tra- 
duntur sub ratione nominis et verbi: de quorum ratione est quod significent 
aliquid cum tempore vel sine tempore, et alia huiusmodi, quae pertinent ad 
rationem dictionum, secundum quod constituunt enuntiationem. Ter- 
tio modo considerantur, secundum quod ex iis constituitur ordo syllogisticus, 
et sic determinatur de iis sub ratione terminorum in libo Priorum» 
(1. c. n. 5; cf. text. cit. ad 21 sq.). S. Thomas : « Quia iudicium certum de effec- 
tibus haberi non potest nisi resolvendo in prima priucipia, ideo pars haec 
(scil. Logicae, quae deservit rationis processui, per quem scientiae cerlitudo 
acquiritur] Analytica vocatur, i. e. resolutoria., Certitudo autem iudicii, quae 
per resolutionem habetur, est, vel ex ipsa forma syllogismi tantum, 
et ad hoc ordinatur libr Priorum analyticorum, qui est de syl- 
logismo simpliciter; vel etiam cum hoc ex materia, quia sumuntur pro- 
positiones per se et necessariae, et ad hoc ordinatur liber Posteriorum 
analyticorum, qui est de syllogismo demonstrativo » (In Anal. post. I 
lect. 1 n. 6; cf. 1. c. II lect. 4 n. 2). 


Pars I 


LOGICA FORMALIS 


Caput I 


DE SIMPLICI APPREHENSIONE 


$ 1. DE SIMPLICI APPREHENSIONE ET CONCEPTU IN GENERE 


6. Simplicis apprehensionis notio. Simplex apprehensio definitur: 
actus, quo intellectus aliquam essentiam cognoscit, quin quidquam 
de ea affirmet vel neget; qua cognitione producitur conceptus. 
Simplici enim apprehensione intellectualiter concipimus rem. 


7. Conceptus notio. Conceptus seu idea est illud a mente et in 
mente expressum, quo intelligimus seu concipimus rem. Distinguunt 
conceptum formalem (subiectivum, proprie dictum) et concep- 
tum obiectivum (analogice dictum). Cum conceptus formalis 
sit id, in quo intelligimus, conceptus obiectivus est id, qu o d in- 
telligimus formaliter, i. e. per se primo, seu ratio obiectiva, 
quae mediante conceptu formali immediate obversatur menti. Con- 
ceptus formalis est species expressa a mente et in mente seu imago 
intentionalis, in qua contemplamur obiectum; conceptus vero obiec- 
tivus est ipsum obiectum formale intellectus. Notanda est dif- 
ferentia inter obiectum materiale et obiectum formale. Obiectuni 
formale est id, quod formaliter, i. e. per se primo, seu immediate 
attingitur, et quo mediante attingitur obiectum materiale; obiec- 
tum vero materiale est, quod mediate attingitur. Ita obiectum ma- 
teriale visus est corpus, obiectum autem formale est coloratum. 
Obiectum igitur formale intellectus est res, prout est per se primo 
intellecta, seu res secundum illam rationem obiectivam, secundum 
quam immediate obversatur intellectui. Etsi enim obiectum intellec- 
tus seu essentia rei in se simplex est, multas tamen prae se fert per- 
fectiones seu gradus, secundum quos concipi seu considerari ab in- 
tellectu potest. Ita homo considerari potest, ut est substantia, ut 
est animal, ut est rationalis, ut est universalis, ut est singularis hic 
homo. Hi gradus sunt tot obiecta formalia, eodem manente obiecto 
materiali. 

8. Conceptus notae. Notae dicuntur distinctiva illa obiectiva, ope 
quorum nobis innotescit conceptus obiectivus, et quibus illum distin- 
guimus ab omnibus aliis. Ita possumus concipere hominem ut animal 
rationale, i. e. mediantibus notis animalitatis et rationalitatis ; sed ho- 
minem possumus etiam concipere ut animal bipes, implume, his notis 
eum ab omnibus aliis distinguendo. Cum igitur conceptus formalis sit 
subiectivum illud, quo intelligimus rem, notae sunt obiectivum 
illud, quo rem intelligimus et distinguimus ab omnibus aliis rebus. 


9. Conceptus formalis est signum formale rei. Signum est id, 
quod potentiae cognoscitivae repraesentat aliquid aliud a se, 
tamquam vices eius gerens. Ex quo patet a) signum semper 
esse distinctum a re significata ; b) signum mensurari a re significata 
ac dependere ab ipsa tamquam minus principale a principaliore. 
Quare ipsum signum formaliter seu significatio consistit in 
relatione secundum esse (cf. n. 190) ad rem significatam. 

Signum aliud est naturale, quod repraesentat ex naturae in- 
stituto, aliud arbitrarium seu ad placitum, quod repraesentat 
ex arbitraria institutione. Ita gemitus est signum naturale doloris, 
ramus ad ianuam appensus ex hominum instituto significat vinum 
vendibile. In signis naturalibus relatio secundum esse, in qua consi- 
stit significatio, est realis, in ceteris est rationis tantum. Signum 
naturale aut est imago, quae aliud a se repraesentat ratione con- 
venientiae seu similitudinis, aut non est imago. Signum, quod 
est imago, dividitur in signum instrumentale seu ex quo et 
signum formale seuin quo. Signum instrumentale est, quod me- 
diante praevia notitia sui repraesentat aliud a se; signum formale 
est, quod sine praevia notitia sui statim immediate repraesentat aliud 
a se. Ita statua est imago, quae est signum instrumentale. Et signum 
omne, quod non est imago, sive est signum naturale sive arbitrarium, 
est signum instrumentale. Ita gemitus est signum instrumentale na- 
turale doloris, et fumus est signum instrumentale naturale ignis, et 
ramus ad ianuam appensus est signum instrumentale arbitrarium. 
Sola imago cognitione expressa, i. e. conceptus formalis, est signum 
formale, i. e. forma intentionalis, quae absque praevia notitia sui re- 
praesentat aliud a se (cf. n. 468, 1). 

Ut signo percipiatur res significata, non requiritur duplex cog- 
nitio (signi et significati), sed eadem cognitione duplex attingitur 
cognitum: cognoscitur signum et eo ipso res significata, non 
utique in seipsa, sed prout signo repraesentatur; aliis verbis: co- 
gnoscitur signum prout est signum, seu prout in ipso res significata 
habet «esse significatum ». 


10. Comprehensio, extensio conceptus. | Comprehensio conceptus est 
complexio notarum, quae conceptum constituunt ; extensio est com- 

plexio omnium obiectorum, quorum imago est conceptus. Quo maior 


est alicuius conceptus comprehensio, eo minor est eius extensio, et 


quo minor est comprehensio, eo maior est extensio. Ita conceptus 
animalis latius patet quam conceptus hominis. 


11. Varia conceptus nomina. Conceptus mentis variis significatur 
nominibus; vocatur: idea ab etw et species a verbo inusi- 
tato specere, quia est quaedam visio obiecti et principium cognitionis 
eius; forma intelligibilis, quia est similitudo quaedam repraesen- 
tans obiectum; verbum mentis, quia a mente quasi profertur 
et dicitur; notio, quia est ratio, qua obiectum menti innotescit; 
intentio, quia est id, quo mens tendit in obiectum cognoscen- 
dum; ratio, inquantum est principium cognoscendi rem; 
terminus (mentalis), quia in ipso terminat resolutio operationis 
mentalis complexae. 


Ad 6. Simplex apprehensio ab Aristotele vocatur «indivisibilium intelli- 
gentia» (f, Gv &Btetpévov vónci; : De an. III 6, 430 a 26; cf. S. Thom. lect. 
11). Eam S. Thomas, In Perih. I lect. 3 n. 3, ita explicat : « Oportet intelligere 
quod una duarum operationum intellectus est indivisibilium intelligentia : in 
quantum scil. intellectus intelligit absolute cuiusque rei quidditatem sive es- 

, sentiam per seipsam, puta quid est homo, vel quid album vel quid aliud huius- 
modi. Alia vero operatio intellectus est, secundum quod huiusmodi simplicia 
concepta simul componit et dividit ». Cf. ib. lect. 1 n. 1 (cit. ad 5) ; Spir. creat. 
a. 9 ad 6. « Intelligentia indivisibilium sive incomplexorum, secundum quam 
concipit [intellectus] quid est res... a quibusdam dicitur informatio intellec- 
tus sive imaginatio per intellectum » (S. Thom., In Anal. post. I 1 lect. 1n. 4). 
«Secundum hanc operationem [simplicem intelligentiam] intellectus non as- 
sentit nec dissentit » (III Dist. 23, 2 a. 2 sol. 1 ; cf. In Met. VI 3 lect. 4 n. 1224 
1232 sqq). «Angelus per simplicem apprehensionem subiecti 
cognoscit esse vel non esse, sicut et nos componendo et dividendo » (Malo 16, 
6 ad i in contrar.; cf. S. th. I 58, 4; 85, 5). 

A d 7. Vocum «significationem exponens / Aristotelis] dicit: “Sunt ergo ea 
quae sunt in voce, notae”, idest signa “earum passionum, quae sunt in anima" 
[Ext u&v o0v tà èv t pov) tõv èv tý duy, na0nu&cov ovußora: Perih. 1, 16 
a 3]... Passiones animae vocat omnes animae operationes [cf. De an. I 1, 
403a 3; S. Thom. lect. 2 n. 16 sqq. «ed. Pirotta, Taurini>]. Unde et ipsa con- 
ceptio intellectus passio dici potest. .. Hoc quod dicit passiones animae, 
quas significant voces, esse omnibus easdem... referendum est ad simpli- 
ces intellectus conceptio nes (quas significant voces incomplexae), quae 
sunt eaedem apud omnes [àv vabva «Ygkuuava xal ocval» oTnUsia TPOTOG, 
taùtà näo! nabhuata vis QuyTc: Perih. 1, 16 a 6] ; quie, si quis vere intelligit 
quid est homo, quodcumque aliud aliquid, quam hominem apprehendat, non 
intelligit hominem. Huiusmodi autem simplices conceptiones intellectus sunt, 
quas primo voces significant » (S. Thom., In Perih. I lect. 2n. 3 6 10). Conceptus 
ab Aristotele vótu.x vocatur (Perih. 1, 16 a 10 14 [cf. ad 26]; De an. III 8, 
432 a 11) ; etiam 2óroc (Cat. 1 [cit. ad 20] ; Eth. I 4, 1096 b 21 24). S. Thomas : 
«Conceptus simplices» (In Perih. I lect. 3 n. 13 [cit. ad 26]). « Ratio, 
prout hic sumitur, nihil aliud est quam id quod apprehendit intel- 
lectus de significatione alicuius nominis » (I Dist. 2, 1a. 3; cf. C.g. I1 75: 
Secunda vero). Cf. text. ad 11. 

Ad 9. S. Thomas: «Signum quantum est in se, importat aliquid manifes- 
tum quoad nos, quo manuducimur in cognitionem alicuius occulti» (IV Dist. 1, 
la. 1 sol. 1 ad 5). «Relatio, quae importatur in nomine signi, oportet quod su- 
per aliquid fundetur» (S. th. III 63, 2 ad 3). «Imago proprie dicitur quod 
procedit ad similitudinem alterius» (I 35, 1 ad 1; cf. 93, 1 2 9). Aristoteles 
«litteras dixit esse notas, idest signa vocum, et voces passionum animae si- 
militer; passiones [conceptus] autem animae dicit esse similitudines 
rerum [cf. verba supra allata (ad 7 : 16 a 3), quibus addit: xxl tà ypaoóusva 
7v èv tý qovT,: 16 a 4. Et post verba item supra posita (16 a 6), continuat : 
xal Öv caca «sc. za f uacua» óuouó uacua, moyar HÒN «01$ : Perih. 1, 16 a 7] : 
et hoc ideo, quia res non cognoscitur ab anima nisi per aliquam sui similitu- 
dinem exsistentem vel in sensu vel in intellectu. Litterae autem ita sunt signa 
vocum, et voces passionum, quod non attenditur ibi aliqua ratio similitudinis, 
sed sola ratio institutionis, sicut et in multis aliis signis: ut tuba est signum 
belli. In passionibus autem animae oportet attendi rationem similitudinis ad 
exprimendas res, quia naturaliter eas designant, non ex institutione» (S. Thom., 
In Perih. I lect. 1 n. 9). S. Thomas : « Forma intelligibilis potest dici signum 
rei quae per ipsam cognoscitur » (Ver. 9, 4 ad 4). « Imago rei dupliciter potest 
considerari : uno modo inquantum est res quaedam ; et cum sit res distincta 
ab eo cuius est imago, per modum istum alius erit motus virtutis cognosci- 
tivae in imaginem, et in id cuius cst imago. Alio modo consideratur prout est 
imago ; et sic idem est motus in imaginem, et in id cuius est imago » (Ver. 8, 
3 ad 18 ; cf. S. th. III 25, 3 c. ; in De mem. et renrin. lect. 3 n. 340). 

Ad 11. S. Thomas: «Idea enim graece, latine forma dicitur: unde per 
ideas intelliguntur formae aliarum rerum, praeter ipsas res exsistentes. Forma 
autem alicuius rei praeter ipsam exsistens, ad duo esse potest : vel ut sit exem- 
plar eius cuius dicitur forma ; vel ut sit principium cognitionis ipsius, secundum 
quod formae cognoscibilium dicuntur esse in cognoscente » (S. th. I 15, 1). 
«Idea, ... secundum quod principium cognoscitivum est, proprie dicitur r a - 
tio» (l. c. 3). « Res exterior intellecta a nobis in intellectu nostro non exsistit 
secundum propriam naturam, sed oportet quod species eius sit in intellectu 
nostro, per quam fit intellectus in actu... Species praedicta, quae est princi- 
pium intellectualis operationis ut forma, est similitudo illius [= rei]... Intel- 
lectus, per speciem rei formatus, intelligendo format in seipso quandam in - 
tentionemn rei iutellectae, quae est ratio ipsius, quam significat definitio » 
(C. g. I 53). «Dico autem intentionem intellectam id quod intellectus 
iu seipso concipit de re intellecta. Quae quidem in nobis neque est ipsa res quae 
intelligitur ; neque est ipsa substantia intellectus ; sed est quaedam: similitudo 
concepta in intellectu de re intellecta, quam voces exteriores significant ; unde 
et ipsa intentio verbum interius nominatur, quod est exteriori verbo 
significatum » (C. g. IV 11). 


$ 9. DE DIVISIONE CONCEPTUUM 


12. Divisio conceptuum in genere. (Conceptus considerari possunt 
materialiter, ratione rei significatae, et formaliter, ra- 
tione modi significandi. Ratione rei significatae conceptus dividuntur 
sicut res. Sed haec divisio ad I,ogicam materialem pertinet. Ratione 
modi significandi seu repraesentandi seu secundum diversos modos, 
quibus una eadenique res cognosci seu repraesentari potest, conceptus 
dividuntur: 1. ratione extensionis; 9. ralione comprehensionis ; 3. 
ratione perfectionis ; 4. ratione originis et linis, 

13. Divisio ratione extensionis. Ratione extensionis conceptus divi- 
duntur in singulares (hic homo, Petrus) et universales 
(homo), quatenus eorum comprehensio ad unum tantum vel ad plura 
extenditur individua. Conceptus universalis potest esse restric- 
tus (aliqui homines, aliquod animal) aut non restrictus 
(homo). Conceptus universalis restrictus vocatur particularis 
veldisiunctivus. Conceptus universalis non restrictus est aut 
collectivus (familia, civitas) aut distributivus (homo), 
quatenus exprimit aliquid commune multis aut collectim aut distri- 
butive sumptis. Conceptus « homo » exprimit id, quod convenit om- 
nibus individuis humanis distributive, i. e. singulis seorsim sumptis ; 
conceptus «familia» exprimit aliquid, quod non convenit pluribus 
individuis nisi collectim sumptis. Conceptus universalis distributivus 
subdividitur in conceptum universalem univocum et conceptum uni- 
versalem analogum. Conceptus universalis univocus est, qui 
communis est pluribus eadem ratione (natura humana); con- 
ceptus universalis analogus significat aliquid commune pluribus 
diversa ratione («sanum» dicitur de animali, de cibo, de 
colore, etc. diversa ratione). 

Inter conceptus universales analogos notandi sunt conceptus 
transcendentales, qui transcendunt omne genus ; exhibent 
enim aliquid, quod convenit simpliciter omnibus rebus, sed 
analogice. Sunt sex: ens, res, aliquid, unum, verum, bonum. 


Nola. Ipse conceptus collectivus potest iterum esse singularis et 
universalis distributive, quatenus refertur ad unam vel ad 
plures collectiones eiusdem speciei, de quibus universaliter distri- 
butive dicitur: «H aec familia» de una determinata collectione di- 
citur, «familia» autem de omnibus et singulis familiis distributive 
sumptis. 


14. Divisio ratione comprehensionis. Ratione comprehensionis con- 
ceptus dividuntur in simplices (incomplexos) et compositos (com- 
plexos). Conceptus simplex est, qui unam, compositus, 
qui plures essentias repraesentat. Ita conceptus hominis albi est 
compositus. Conceptus simplex potest esse concretus et abstractus. 
Conceptus concretus significat formam cum subiecto (homo) ; 
abstractus formam sine subiecto significat (humanitas) ; con- 
cretus significat id q u o d est, abstractus id q uo est aliquid ; forma 
enim est id, quo aliquid est id quod est. Conceptus concretus est 
aut absolutus aut conotativus. Absolutus significat aliquid ad 
modum substantiae, sive in se substantia sit, ut homo, sive ad mo- 
dum substantiae tantum concipiatur, ut albedo (conceptus abstrac- 
tus absolutus. Conotativus (consignificativus) significat ali- 
quid ad modum adiacentis alteri tamquam subiecto, ut album, caecus. 

Conotativus igitur habet unum significatum principale et in recto, 
quod est idem cum suo absoluto (ut album significat albedinem), 
et alterum minus principale et in obliquo scil. illud, cui adiacet et 
in quo invenitur. Conceptus conotativos est conceptus iam quodam- 
modo compositus. « Album » significat albedinem tamquam adiacen- 
tem alteri, non tamquam per se stantem, atque ita «album » duas 
essentias significat: alteram in recto, alteram in obliquo. Contra 
«homo» non significat humanitatem tamquam adiacentem alteri, 
sed unam rem tantum dicit, quamquam significat formam cum 
subiecto. 


15. Divisio ratione perfectionis. Ratione perfectionis conceptus divi- 
duntur in finitos et infinitos. Conceptus finitus determinatam es- 
sentiam significat, infinitus (indefinitus), ut non-homo, nullam 
essentiam determinate significat, sed dicit tantum id, quod res non 
est. Est conceptus imperfectissimus. Conceptus finitus est aut pro- 
prius (clarus) aut communis (obscurus). Hic essentiam in 
communi tantum significat, ita ut a ceteris essentiis omnibus 
non possit distingui, exemplum sit conceptus animalis; eo habito 
de aliqua re ignoratur, utrum sit brutum animal an rationale. Ille 
essentiam exprimit ita, ut possit ab omnibus aliis essentiis distingui. 
Conceptus proprius seu clarus est aut quidditativus seu 
distinctus aut non quidditativus seu confusus. 
Conceptus quidditativus praedicata rei essentialia pandit ; ita si homo 
cognoscitur ut animal rationale, cognoscitur conceptu quidditativo. 
Conceptus proprius non quidditativus essentiam aliquam distinguit 
ab omnibus aliis non per ipsa praedicata essentialia, sed per aliquod 
proprium aut per congeriem accidentium, quorum unumquodque seor- 
sim sumptum etiam aliis rebus convenit, quae tamen simul in nulla 
alia re inveniuntur (exemplo sit homo, quatenus concipitur ut ani- 
mal bipes, implume), aut per causam rei extrinsecam (exempla vide 
n. 93). Conceptus etiam tunc confusus est, cum ab attributis propriis 
nequeunt distingui attributa essentialia. Ad quam confusionem tollen- 
dam agitatur saepe in philosophia quaestio de «constitutivo meta- 
physico» seu essentiali alicuius rei. 

Conceptus quidditativus est aut completus (adaequatus) aut in- 
completus. Com pletus est, qui omnes gradus essentiales tei 
penetrat seu etiam notarum notas distinguit, quousque distinguibiles 
sunt. Eiusmodi est conceptus, qui hominem tamquam substantiam 
corpoream, viventem, sensitivam, rationalem attingit. Conceptus quid- 
ditativis incompletus notas omnes resolvere nequit ac proinde 
ex parte manet confusus, quatenus notam aliquam nonnisi confuse 
attingit. Conceptus proprius non quidditativus dicitur clarus quoad 
extensionem, quam perfecte manifestat, confusus vero 
quoad comprehensionem seu quoad notas essentiales. Logicae 

materialis scopus aliquis principalis est per doctrinam de praedicamen- 
tis seu per ordinationem rerum secundum genera et species reddere 
conceptus claros et distinctos. 

Conceptus quidditativus (completus) potest esse stricte quid- 
ditativus seu simpliciter positivas aut non stricte quiddi- 
tativus seu positivo-negativus. Ille praedicata rei omnia positive 
attingit, hic vero quaedam praedicata positive, alia negative tan- 
tum cognoscit atque ita ex hac parte potius repraesentat, quid res 
non sit, quam quid sit. Ita concipimus substantiam spiritualem con- 
ceptu positivo-negativo, positive repraesentando praedicata, quae ei 
communia sunt cum substantiis corporeis, addendo negationes, qui- 
bus removentur imperfectiones corporeae, ut extensio etc. Hoc modo 
una res concipitur ad instar alterius seu ad analogiam alterius. Con- 
tra conceptus stricte quidditativus repraesentat essentiam positive, 
prout est in se. Tandem conceptus stricte quidditativus potest esse 
apprehensivus tantum aut etiam comprehensivus. Apprehensivus 
totam essentiam seu omnia eius praedicata quidditativa cognoscit, 
comprehensivus non tantum haec praedicata apprehen- 
dit, sed etiam comprehendit, i. e. cognoscit, quantum co- 
gnoscibilia sunt, exhauriendo totam rei cognoscibilitatem; cognoscit 
igitur totam essentiam totaliter. 


16. Divisio ratione originis et finis. Ratione originis conceptus di- 
viduntur: a) in mediatoset immediatos. Conceptus me- 
diatus est, qui mediante alio conceptu habetur. Conceptus mediatus 
est mediatus aut obiective tantum aut formaliter. Conceptus est 
obiective tantum mediatus, si in alioexcedente continetur, 
tunc unum ín alio cognoscitur unico actu, sicut visione sensitiva vi- 
detur homo in speculo!. Conceptus est formaliter mediatus, si 
mediante alio conceptu per novum actum cognitionis formatur. Hoc 
fit, aut quatenus ex uno conceptu alius formatur, qui in illo cono- 
tative continebatur, in quo consistit reflexio (sive propria sive im- 
propria), aut quatenus duo conceptus, actibus distinctis cogniti, in 
unum coniunguntur aut ad invicem separantur, quod iterum fit aut 
immediate aut mediate: fit immediate, si immediate apparet con- 


1 Conceptus excedens distinguitur contra proprium, non excedentem. 
Ex dictis patet conceptum proprium seu cognitionem propriam multipliciter 
dici : 1. ut distinguitur contra excedentem; ita cognitio propria seu con- 
ceptus proprius est cognitio seu conceptus limitatus ad aliquod determinatum 
obiectum ; 2. ut distinguitur contra cognitionem communem; in hac ac- 
ceptione cognitio propria est, quae est propria alicui rei, ita ut distinctiva eius 
cognoscantur; 3. ut distinguitur contra positivo-negativam, qua 
unum cognoscitur ad instar alterius. Cognitio propria, prout contra positivo- 


negativam distinguitur, est, quae rem repraesentat per speciem stricte quid- 
ditativam seu inuucdiate ac per se primo destinatani ad illius cognitionem 
atque adeo illam exhibet, prout est in se citra negationes vel ordinem ad aliud. 

ceptus sociandos esse aut separandos (evidentia immediata — iudi- 
cium immediatum) ; fit mediate, si mediate tantum apparet, ope tertii 
termini (evidentia mediata — iudicium conclusum, ratiocinium). 

b) in conceptus intuitivos et abstractivos. Conceptus intuiti- 
vus est, qui formatur ex praesentia et exsistentia physica rei in 
rerum natura; conceptus abstractivus est, qui non formatur 
ex praesentia rei in rerum natura, sed cui res est praesens mere in- 
tentionaliter (obiective). Cognitio igitur intuitiva est cognitio termi- 
nans in obiectum realiter praesens, secus est abstractiva. Ad hanc 
definitionem intelligendam nota: 1. ad omnem cognitionem requiri 
praesentiam intentionalem, ad cognitionem vero intuitivam specia- 
liter requiri praesentiam et exsistentiam realem in rerum natura ; 
9. praesentiam et exsistentiam posse sumi «) in actu signato, prout 
est ratio quaedam intellecta, B) in actu exercito, prout est exercita 
in rerum natura et afficit ipsum obiectum in se seu est in ipsa re 
physice exercita. Ad cognitionem intuitivam requiritur, ut terminet 
in obiectum realiter praesens, quatenus praesentia realis sumitur in 
sensu D. Cognitio intuitiva dicitur etiam visio et scientia visionis, 
abstractiva: sim plex notitia et scientia simplicis intelligentiae. 

Quia homo non cognoscit singulare seu exsistentiam nisi cogni- 
tione sensili aut mediante cognitione sensili, cognitio intuitiva hu- 
mana est cognitio sensitiva sensuum externorum et sensus communis, 
quia hi sensus versantur circa praesentialiter exsistentia. Intellectiva 
cognitio humana non est intuitiva immediate, quia intellectus directe 
non attingit singulare seu exsistentiam, sed mediante sensu tantum, 
quatenus attingit exsistentiam per reflexionem quandam super co- 
gnitionem sensitivam, et ita mediante sensu protenditur usque ad 
singulare praesentialiter exsistens. Conceptus igitur intuitivus intellec- 
tus humani est conceptus, qui per reflexionem super cognitionem 
sensitivam fertur in rem prout praesentialiter exsistentem. Similiter 
principia per se nota omnibus dicuntur intuitiva, quia ex immediata 
experientia sensuum ab intellectu colliguntur. 

Cognitio ex perimentalis est cognitio intuitiva illa, quae 
ex motione obiectorum in sensus hauritur. E quo patet cognitionem 
omnem intuitivam humanam esse experimentalem. 

Ad cognitionem abstractivam pertinet cognitio scientifica humana 
seurationalis, quia, quod ratiocinio, i. e. mediante alio tantum 
attingitur, in se non videtur. 

c) in conceptus directos et reflexos. Conceptus reflexus est, 
quo intelligens suam ipsius intellectionem eiusque conceptum suam- 
que animam cognoscit indirecte, i. e. regrediendo ab intellectione ob- 
iecti sui proprii ad huius intellectionis terminum (ad conceptum), ad 
ipsam suam intellectionem et principium eius (ad animam). Conceptus 
directus est, quo intellectus in obiectum fertur directe, i. e. sine 
illa regressione. Conceptus reflexus non obtinet in illo intellectu, cuius 

obiectum proprium est propria substantia spiritualis huiusque ac- 
cidentia propria, sed in humano tantum, cuius obiectum proprium 
est quidditas rei materialis, quam directe et immediate cognoscit. 
Sed conceptus directe repraesentans quidditatem rei materialis etiam 
seipsum et actum, cuius est terminus, et huius actus subiectum seu 
animam correpraesentat indirecte seu conotat. Ideo intellectus a d - 
vertendo ad id, quod conotative continetur in conceptu directo, 
reflectit seu regreditur ad conceptum et intellectionem et ani- 
mam intelligendam. Novus iste actus reflexus etiam novum producit 
terminum seu conceptum, qui est conceptus reflexus. Cog- 
nitio reflexa, quatenus terminat in obiecta realiter praesentia, ad 
intuitivam cognitionem tamquam experientia interna trahi potest, 
dummodo ne praeiudicetur indoli ipsius reflexivae. 

d) in conceptus ultimatos et non ultimatos. Conceptus non 
ultimatus est conceptus vocis significantis ut significantis, seu 
genetalius, cuiusque signi instrumentalis. Conceptus ultimatus 
est conceptus rei significatae. Conceptus aliquis dicitur non ultimatus, 
quia est medium, quo tenditur ad conceptum ultimatum et ad ipsam 
rem significatam. Mens enim non quiescit in signo, sed eo manudu- 
citur ad rem significatam (cf. n. 553, 3). 

Ratione finis conceptus dividuntur in speculativos et 
practicos. Conceptus practicus exsistentiam considerat rei tam- 
quam in rerum natura efficiendam ; speculativus essentiam contem- 
platur et etiam exsistentiam, sed non tamquam efficiendam. Concep- 
tus potest esse practicus in actu secundo aut in actu primo tantum ; 
est practicus in actu secundo, si actualiter movet ad rei effectionem ; 
si non actualiter movet, sed considerat tantum rem sub ratione 


producibilis, est practicus in actu primo tantum. 


Bibliographia ad 16: M. D. Roland-Gosselin, Peut-on parler d'in- 
tuition intellectuelle dans la philosophie thomiste?, Philo- 
sophía perennis II (ed. F. J. v. Rintelen), Regensburg 1930. M. Thiel, Theore- 
tisches und praktisches Erkennen, DThFrib 27 (1949), 154—179. 


8 3. DE HABITUDINE CONCEPTUUM AD INVICEM 


17. Diversitas et conexio conceptuum. Secundum habitudinem ad 
invicem distinguuntur : 

a) conceptus diversi et identici. Idertici sunt, qui idem 
significant, secus sunt diversi. Si identitas refertur tum ad compreben- 
sionem tum ad extensionem, conceptus dicuntur identici stricte 
(cadem res bis concepta eodem modo, i. e. iisdem notis) ; si vero 
extensio tantum eadem est, comprehensio vero diversa, dicuntur 
aecquipollentes (2 * et 4?; triangulum aequilaterale et trian- 
gulum aequiangulatum ; animal rationale et animal bipes, implume). 

b) conceptus impertinentes et pertinentes. Impertinentes 
sunt, qui nec se inferunt neque excludunt, ut albus et doctus; per- 
tinentes (conexi) sunt, qui se inferunt, ut homo et animal, aut 
excludunt, ut homo et asinus. Illi dicuntur pertinentes sequela, 
hipertinentes repugnantia seu oppositi. Pertinentes sequela 
suntaequales (convertibiles), qui mutuo se inferunt, ut rationale 
et risibile, aut inaequales (non convertibiles), qui mutuo non 
se inferunt, ut homo et animal. Ex his conceptibus qui infertur, di- 
citur superior (animal), qui infert, inferior (homo). Recentes dis- 
tinguunt conceptus sociabiles et insociabiles seu repugnan- 
tes. Sociabiles sunt pertinentes sequela et impertinentes antiquorum. 


18. Oppositio conceptuum. Conceptus pertinentes repugnantia seu 
oppositi significant res seu rationes oppositas. Opposita definiuntur : 
quae in eadem re sub eodem respectu simul esse non possunt. Distin- 
guuntur in proprie opposita et improprie opposita seu dis- 
parata. Proprie opposita dicuntur, quae ut opposita et repugnantia 
speciali se modo respiciunt (virtus et vitium). Disparata sunt, quae 
ut opposita et repugnantia speciali modo non se respiciunt (virtus 
et lapis). 

Propria oppositio est quadruplex : contradictoria, privativa, con- 
traria, relativa. Contradictoria oppositio est inter rem eius- 
que negationem (homo — non-homo). Non habent medium. 
Privativa oppositio est inter rem et eius privationem. 
Privatio autem est carentia perfectionis in subiecto apto (videns — 
caecus) Habent medium negativum : inter videns et caecum est 
medium non-videns; ita lapis non est neque videns neque cae- 
cus; defectus visus in lapide non est privatio, i. e. carentia 
perfectionis debitae, sed mera negatio, quia non est subiectum ap- 
tum ad habendum visum. Contraria oppositio est inter ea, 
quae sub eodem genere sive remoto sive proximo maxime distant 
et ab eodem subiecto mutuo se expellunt (rubrum — caeruleum t ; 
prodigalitas — avaritia). Habent medium : inter rubrum et caeruleum 
continentur colores intermedii, inter duos habitus morales extremos 
invenitur virtus: In medio virtus. Excipiuntur contraria im m e - 
diata, quae non habent medium respectu subiecti capacis : sanitas 
— morbus respectu animalis, honestas — inhonestas respectu actus 
liberi (supposito non dari actum humanum indifferentem). 

Relativa oppositio est inter ea, quae ordinem sive respectum 
ad invicem dicunt (pater — filius). 

Secundum hanc quadruplicem oppositionem distinguuntur etiam 
conceptus oppositi in oppositos contradictorie, privative, contrarie, 


relative. 


1 Cf. infra n. I88, 3, nota. 

Ad 18. Aristoteles: 'Avxwslusva Méyexot ġvtigasig xol tåvavtia xal xà mpóc 
5t xal otépnots xal Efi; (Met. V 10, 1018 a 20; cf. Cat. 10, 11 b 17, ubi loco 
&viíqoow habet: Öç xardoxo xal &xóoacw). Quae S. Thomas ita exponit: 
«Dicit [Aristoteles] quot modis dicuntur opposita; quia quattuor nrodis; 
scil. contradictoria, contraria, privatio et habitus, et ad aliquid. Aliquid enim 
contraponitur alteri vel opponitur aut ratione dependentiae, qua dependet 
ab ipso, et sic sunt opposita relative. Aut ratione remotionis, quia scil. unum 
removet alterum. Quod quidem contingit tripliciter. Aut enim totaliter 
removet nihil relinquens, et sic est negatio. Aut relinquit subiectum solum, et 
sic est privatio. Aut relinquit subiectum et genus, et sic est contrarium. Nam 
contraria non sunt solum in eodem subiecto, sed etiam in eodem genere » (In 
Met. V lect. 12 n. 922). Cf. text. ad 47. 


$ 4. DE EXTERNA CONCEPTUS EXPRESSIONE SEU DE TERMINO ORALI 


19. Termini oralis notio. Terminus potest sumi a) pro ipso con- 
ceptu: terminus mentalis, b) pro voce significativa, qua con- 
ceptum exprimimus: terminus oralis, c) pro scriptura signifi- 
cativa conceptus : terminus scriptus. Terminus scriptus significat ora- 
lem et mediante orali mentalem, mediante mentali rem (in scripturis 
pbhoneticis et alphabeticis ; in scripturis enim ideographicis terminus 
scriptus significat, sicut oralis, conceptum et mediante conceptu rem). 
Terminus simpliciter dictus solet sumi pro termino orali. 

Terminus oralis definitur: vox significativa ad placitum. Expli- 
catur definitio : Vox secundum Aristotelem (De an. II 8) est «sonus 
ab ore animalis prolatus cum imaginatione quadam » (S. Thom., In 
Perih. I lect. 4 n. 3). Terminus est vox «significativa», quia 
significat conceptum et rem. Terminus im mediatius significat 
conceptum formalem, rem vero significat mediante conceptu. Nam 
terminis seu loquela nostra intendimus significare, quid nos cogi- 
temus de rebus, i. e. conceptus nostros subiectivos seu for- 
males de rebus. Ponimus enim terminos loco conceptuum nostrorum 
formalium, ut pateat, quid nos intus subiective cogitemus de rebus. 
Ex quo etiam patet terminum u n ic a significatione significare con- 
ceptum et rem. Attamen principalius terminus significat rem ; 
nam ipse conceptus formalis, cuius vices gerit terminus, principalius 
repraesentat rem, seipsum indirecte conotat tantum. Quare terminus 
unica significatione ita significat conceptum et mediante conceptu 
rem, ut tamen rem principalius significet. Ad intelligendum, quomodo 
terminus possit immediatius ferri in conceptum, principalius autem 
in rem, notandum est terminum significare conceptum non tamquam 
reflexe et iu actu signato, sed tamquam in actu exercito tantum 
cognitum, nisi sit terminus, cuius res significata, quam principalius 
significat, est ipse conceptus, ut sunt termini « conceptus », « idea ». 
Terminus dicitur vox significativa «ad placitum»: Vox aliqua 
potest signilicare aut naturaliter, ex ipsa naturae institutione, sicut 

gemitus, aut ad placitum, i. e. ex arbitraria institutione. Terminos 
non esse signa naturalia ostenditur a) a posteriori, ex tanta diver- 
sitate linguarum, cum ea, quae naturaliter significant, ut risus et 
gemitus, semper sint eadem apud omnes homines ; b) a priori, ex eo 
quod signa naturalia sensilia semper significant aliquid concreti ; ita 
gemitus non dolorem significat in universali, sed subiectum gemens 
hic et nunc esse dolore affectum, conceptus autem intellectus humani 
sunt abstracti. Homo igitur artificialiter sibi disponit signa apta ad 
exprimendos conceptus suos. Loco vocis aliis signis uti potest, quae 
tamen semper sunt ad placitum, ut patet ex dictis. 

Terminus igitur concrete sumptus est vox affecta relatione signi- 
ficationis. Terminus (oralis, scriptus) est instrumentum logicum ; non 
enim potest magister ordinare conceptus discipuli, nisi mediante 1o- 
quela seu mediantibus terminis. 


20. Termini divisio. Terminus potest considerari vel absolute, 
prout est signum conceptus, vel ut est pars propositionis 
etsyllogismi. Terminus absolute consideratus iisdem divisio- 
nibus dividitur, quibus conceptus. Quare dividitur ratione rei signi- 
ficatae et modi significandi. Ratione rei sigrificatae dividitur in ter- 
minum significativum entis realis et terminum significativum entis 
rationis. Terminus significativus entis realis dividitur in terminum 
transcendentalem et praedicamentalem, de quibus divisionibus di- 
cendum erit in Logica materiali. Etiam ratione modi significandi ter- 
minus dividitur sicut conceptus. Solummodo illi divisioni, qua con- 
ceptus universalis dividitur in univocum et analogum, addendum est 
tertium membrum. "Terminus enim est aut univocus aut analogus aut 
aequivocus. Terminus univocus est, qui significat conceptum 
simpliciter unum et rationem obiectivam simpliciter unam 
(homo). Terminus analogus est, qui significat conceptum secun- 
dum quid seu proportionaliter unum , et rationem obiectivam 
secundum quid unam ; ita « principium », quatenus dicitur de puncto 
respectu lineae et de causa respectu effectus (punctum est principium 
lineae, causa effectus). Terminus aequivocus (ambiguus seu duplicis 
significationis) est, qui significat simpliciter plura («gallus» 
avis et «gallus» homo in Gallia natus). Significare autem plura ut 
plura potest convenire uni eidemque termino, qui est signum a d 
placitum, in quo plures significationes ad libitum accumulari 
possunt. Retiuet enim terminus nihilominus unitatem suam propter 
unitatem vocis. Contra u n i conceptui hoc convenire nequit. Concep- 
tusenimnnaturalitersecundum essentiam suam totam est imago 
rei. Ab obiecto igitur repraesentato sumit unitatem suam. Quare hoc 
ipso, quod plura obiecta repraesentantur mentaliter, adsunt plures 
repraesentationes mentales, plures imagines seu conceptus. Nullus 
igitur conceptus cst aequivocus. 

Terminus consideratus ut pars propositionis et syllogismi dividitur 
in terminum enuntiativum et syllogisticum. 


Ad 19. Aristoteles: OÙ yàp m&c Cou tócoc o ovf,... Aà Bei Éujuyóv 
ze slvat tò c0T OV xal uetà oavrxolac vtvóg (De an. II 8, 420 b 29). S. Tho- 
mas ib. lect. 18 n. 477 : «cum imaginatione ad aliquid significandum ... vel 


naturaliter, vel ad placitum. » Cf. In De sensu et sens. lect. 2 n. 30 (ed. Pirotta, 
Taurini). Circa ordinem significationis vocum Aristoteles in Perih. I 1 «tria pro- 
ponit, ex quorum uno intelligitur quartum. Proponit enim scripturam, 
voces et animae passiones, ex quibus intelliguntur res. Nam pas- 
sio est ex impressione alicuius agentis ; et sic passiones animae [i. e. conceptus, 
cf. ad 7] originem habent ab ipsis rebus. Et si quidem homo esset naturaliter 
animal solitarium, sufficerent sibi animae passiones, quibus ipsis rebus confor- 
maretur,...sed quia homo est animal naturaliter politicum et sociale, 
necesse fuit quod conceptiones unius hominis innotescerent aliis, quod fit per 
vocem... Rursum si homo uteretur sola cognitione sensitiva, quae respicit so- 
lum ad hic et nunc, sufficeret sibi ad convivendum aliis vox significativa, 
sicut et ceteris animalibus,... sed quia homo utitur etiam intellectuali co- 
gnitione, quae abstrahitab hic et nunc; consequitur ipsum sollicitudo non 
solum de praesentibus secundum locum et tempus, sed etiam de his 
quae distant loco et futura sunt tempore. Unde ut homo conceptiones suas 
etiam his qui distant secundum locum et his qui venturi sunt in futuro tempore 
manifestet, necessarius fuit usus scripturae» (S.Thom., In Perih. I lect. 
2 n. 2). Ibidem Aristoteles ostendit, «quod nec voces nec litterae natura- 
liter significant. Ea enim, quae naturaliter significant, sunt eadem apud 
omnes. Significatio autem litterarum et vocum, de quibus nunc agimus, non est 
eadem apud omnes. Sed hoc quidem apud nullos umquam dubitatum fuit quan- 
tum ad litteras... Voces autem naturaliter formantut; unde et apud 
quosdam dubitatum: fuit, num naturaliter significent. Sed Aristoteles hic determi- 
nat ex similitudine litterarum, quae sicut non sunt eaedem apud omnes, ita nec 
voces [ọoval : Perih, I, 16 a 5]. Unde manifeste relinquitur quod... nec voces na- 
turaliter significant, sed ex institutione humana. Voces autem illae, quae natura- 
liter significant, sicut gemitus infirmorum et alia huiusmodi, sunt eaedem apud 
omnes» (S. Thom., In Perih. I lect. 2 n. 8; cf. ib. n. 9 [cit. ad 9]; lect. 4 n. 11 12; 
Arist. ib. c. 4, 17 a 1; S. Thom. lect. 6 n. 8). Terminus (oralis) appellatur ab 
Aristotele aut communi dictione ọwvý (hic supra), vel Aóroc (cf. text. ad 29), aut 
` speciali oot; (cf. text. ad 21), vel poc (cf. ad 23 32) ; etiam övoux (cf. ad 43). 
A d 20. Aristoteles in c. 1 De categoriis distinguit nomina in homonyma 
seu aequivoca lato sensu, synonyma seu univoca, denominativa. Aequivoca 
sunt, quorum nomen solum commune est, ratio auteni substantiae seu rei 
significatae per nomen diversa, sicut homo praedicatur de homine vero et 
picto. 'Ouó vog Aéyezot àv Óvoua uóvov xotwóv, 6 88 xarà zolvoux Xóvoc TÄS 
oboíac Éxvepoc, olov Gov Ó te &vÜpe roc xal tò veygxuuévo (1a 1. Univoca 
autem dicuntur, quorum et nomen commune est et ratio substantiae seu rei 
significatae per illud eadem: est, sicut animal dicitur de homine et bove. Xvv- 
Óvopa Sè Aéyerat v TÓ te vou xowóy xal 6 xarà ce0voux Aóyoc tG ouolac 
6 aùrtóc, olov Cov 6 te ğvðpwroç xal ó Boóg (1 a 6). Denominativa 
vero dicuntur, quae ab aliquo nominis appellationem casu [forma verbali] di- 
versam sortiuntur, sicut a grammatica grammaticus et a fortitudine fortis vo- 
cantur. II« p ó vu uc 8& Aéyezot čox &xó cwog Buioégovzx tý occ, [hac voce 
Aristoteles significat quamcumque formam grammaticalem derivatamj; TY 
xoà ToĞvoua npoonyoplav Éyet, otov &zó ths ypauuanxňýg 6 ypxpuatixós (1 a12). 
In c. 2 Aristoteles dividit nomina in complexa et incomplexa. Deinde transit 
ad explicandam divisionem termini praedicamentalis in decem categorias. 

$ 5. DE TERMINO ENUNTIATIVO ET SYLLOGISTICO 


21. Termini enuntiativi notio. Terminus enuntiativus definitur : vox 
significativa ad placitum, ex qua simplex conficitur propositio vel 
oratio. Terminus enim enuntiativus est ultimum elementum ordinis 
logici, in quod resolvitur oratio, seu est huius resolutionis terminus. 
Nam etsi ipsi termini ulterius resolvi possunt in syllabas et litteras, 
haec tamen extra ordinem logicum sunt. Oratio est signum co m - 
plexum, quod ex signis incomplexis, ex terminis tamquam ex ele- 
mentis componitur. Quare voces non significativae, ut «blitiri» et 
«scindapsus», non sunt termini enuntiativi neque componunt ora- 
tionem formaliter, sed materialiter tantum, quia non 
sunt id qu o loquor seu significo (loqui enim est significare), sed id 
de quo loquor, seu res vel materia, de qua loquor seu quam sig- 
nifico : « Blitiri non est scindapsus » ; « blitiri est vox ». Id quo loquor 
est negatio et copula et terminus significativus «vox» ex contextu 
subintelligendus (vox « blitiri » non est vox « scindapsus », vox « blitiri » 
est aliqua vox), ope cuius significo subiectum et praedicatum. Ita 
voces non significativae insunt in propositione sicut res demonstratae, 
cum dico: Hoc non est illud, res manibus apprehendendo ; id enim 
quo loquor (ex quo formaliter conficitur oratio) sunt voces sig- 
nificativae «hoc» et copula negata et gestus significativus seu de- 
monstratio; id vero de quo loquor sunt res demonstratae, ex quibus 
materialiter componitur oratio. Terminos significativos loco rerum 
ponimus, quia loquendo ipsas res exhibere non possumus. 


22. Termini enuntiativi divisio. Terminus enuntiativus dividitur in 
categorematicum et syncategorematicum. Terminus categorema- 
ticus est, qui aliquid per se significat, i. e. qui significat aliquid, 
quod repraesentatur ut aliquid per se, non ut modificatio et 
determinatio alterius. Sy ncategorematicus est, qui sig- 
nificat aliquid tamquam alterius modificationem et determinationem. 
Terminus categorematicus subdividitur in nomen et verbum. 
Nomen est aut substantivum aut adiectivum substantivo 
modo usurpatum. Syncategoremata modificant seu determinant aut 
nomen aut verbum aut totam propositionem. Nomen determinatur 
pronomineletadiectivo et praepositione, verbum 


1 Ad ipsum pronomen reducitur «articulus», qui in multis linguis in- 
venitur. Pronomen aliquando absolute ponitur, nullo adiuncto nomine; sed 
tunc saepe subintelligitur nomen, quod pronomine determinatur (hic est bonus 
= hic vir est bonus; hoc est veruni = hoc effatum est verum); si vero nul- 
luni nomen subintelligendum est, tunc pronomen strictissinie ponitur pro no- 
mine ac proinde nominis indolem habet et reductive est nomen ; ita in propo- 
sitione: ego video, «ego» nominat personam loquentem. 

adverbio,tota propositio coniunctione!. Ad adiectiva per- 
tinent etiam numeralia, si substantive non usurpantur, ad ad- 
verbia negationes. 


Nota. Interiectio potius naturaliter significat quam ad pla- 
citum, neque significat conceptum abstractum, sed concretam sub- 
lecti affectionem atque materialiter potius ingreditur orationem quam 
formaliter. Ideo non est terminus simpliciter, sed participative seu 
imperfecte. 

Haec divisio termini enuntiativi in categorematicum et syncate- 
gorematicum, nomen et verbum, terminum dividit formaliter, prout 
est pars orationis: categorematicus est pars principalis, quae signi- 
ficat aliquid per se, syncategorematicus est pars minus principalis ; 
nomen componit ut extremum, ut pars quae unitur (ut sub- 
iectum et praedicatum, cf. n. 26), verbum ut copula et unio, ut pars 
quae unit. 

Praeterea terminus enuntiativus dividitur in Subiectum et Praedi- 
catum et Copulam. C est verbum «esse », inquantum coniungit S et 
P (dicit esse coniunctionem seu identitatem inter S et P). Propositio, 
in qua haec tria S, P, C explicite ponuntur, dicitur de tertio adiacente 
(i. e. de tertio termino adiacente seu adiuncto ceteris): Petrus est 
currens ; secus dicitur de secundo adiacente: Petrus currit. In pro- 
positione de secundo adiacente unus terminus est simul C et P; 
potest idem terminus esse simul S et C et P, ut in propositione virtuali 
(cf. n. 28) : curro. At viceversa tum S tum P constitui possunt plu- 
ribus terminis: Homo iustus tribuit suum cuique; homo, qui est 
iustus, tribuit suum cuique; in his propositionibus tum S tum P 
sunt composita ; in ultimo exemplo tota propositio relativa « qui est 
iustus » se habet sicut syncategorema determinans subiectum. 


23. Termini syllogistici notio. Terminus syllogisticus definitur ab 
Aristotele: terminus, in quem resolvitur propositio ut in S et P 
(Anal. pr. I 1). In qua definitione propositionis nomine intelligantur 
enuntiationes, ex quibus conficitur syllogismus : praemissae et con- 
clusio?. Terminus igitur syllogisticus triplex tantum est: S, P, M. 
Terminus medius (M) est terminus syllogisticus tamquam subiectum 
et praedicatum in praemissis. Ex quo elucet terminum enuntiativum 
latius patere syllogistico ; nam terminus enuntiativus includit etiam 
copulam et verbum ut copulans, cum ad syllogisticum non pertineat 
copula neque verbum ut copulans (ut continens copulam), sed ut 


1 Nomen etiam integra propositione (relativa) terminari potest (homo, qui 
est iustus, tribuit suum cuique), quae tunc se habet ut syncategorema, sed 
non est terminus, quia est integra oratio subordinata. 

2 Aristoteles distinguit propositionem (xpór«ow) i. e. praemissam, et enun- 
tiationem (&rogpavzuxóv Aóyov) ; cf. n. 39. 


Caput I. De simplici apprehensione 31 


praedicatum tantum. Huius rei ratio ex eo deducitur, quod enuntia- 
tionis seu propositionis est construere et enuntiare veritatem, syllo- 
gismi vero formaliter non est construere, sed inferre veritatem : 
Syllogismus illam veritatem infert, quam propositio construit, 
cum syllogismus ope M! illative coniungit S et P, quae propo- 
sitio ope copulae coniungit construendo veritatem. Syllogismus enim 
conficitur, quatenus ope M! coniunguntur S et P, propositionibus 
construentibus veritates ad syllogismum praerequisitas. Quare copula 
praesuppositive pertinet ad syllogismum, non formaliter. 


Nota. Verbum «est» in propositionibus de tertio adiacente non 
est formaliter terminus syllogisticus utpote copula, in propositionibus 
vero de secundo adiacente est terminus syllogisticus ut P. 


Ad 21. Aristoteles in c. 4 Perih. exponens orationis definitionem (cf. ad 
28), terminum ut partem enuntiationis considerat. Terminus = o&otc, dictio : 
Perih. 4, 16 b 27 ; 5, 17 a 17. Sed alibi, ut De an. III 6, 430 b 26, ogos est 
enuntiatio. Cf. S. Thom., In Perih. I lect. 6 et 8 n. 17 et lect. I n. 5 (cit. ad 5). 

A d 22. Aristoteles in libro Perih. praetermissis aliis orationis partibus de 
solo nomine et verbo determinat, quia «sola nomina et verba sunt prin- 
cipales orationis partes» (S. Thom., In Perih. I lect. 1 n. 6). «Syncate- 
goremata... secundum se non significant aliquid absolutum, sed solum ha- 
bitudinem unius ad alterum » (l. c. lect. 6 n. 3). In c. 10 Perih., quod in latinis 
editionibus libri II! initium est, Aristoteles distinguit propositiones de secundo 
et de tertio adiacente (Tò Éoct «plvov mpooxatnyophta:: 19 b 19). S. Thomas «Hoc 
verbum est quandoque in enuntiatione praedicatur secundum se; ut cum 
dicitur, Socrates est: per quod nihil aliud intendimus significare, quam 
quod Socrates sit in rerum natura. Quandoque vero non praedicatur per se, 
quasi principale praedicatum, sed quasi coniunctum principali praedicato ad 
conectendum ipsum subiecto; sicut cum dicitur, Socrates est albus, 
non est intentio loquentis ut asserat Socratem esse in rerum natura, sed ut 
attribuat ei albedinem mediante hoc verbo, est; et ideo in talibus, est, 
praedicatur ut adiacens principali praedicato. Et dicitur esse tertium, non quia 
sit tertium praedicatum, sed quia est tertia dictio posita in enuntiatione, quae 
simul cum nomine praedicato facit unum praedicatum, ut sic enuntiatio divi- 
datur in duas partes et non in tres... Dicit quod cum dicitur, homo est 
iustus, hoc verbum est, adiacet, scil. praedicato, tamquam tertium 
nomen vel verbum in affirmatione » (In Perih. II lect. 2 n. 2 et 4; cf. I lect. 
5 n. 18—22.) 

A d 23. Aristoteles: "O pov 9& xoà slc 6v dixerat dj mpóracu, olov tó te 
xacTWnYopobusvov xol có xa’ ob x«vrniopsivot (Anal. pr. I 1, 24 b 16). 


$ 6. DE NOMINE ET VERBO 


24. Definitio nominis. Nomen definitur secundum Aristotelem : vox 
significativa ad placitum, sine tempore, cuius nulla pars significat se- 
parata, finita, recta. Explicatur definitio : Esse « vocem significati- 
vam ad placitum » commune est nomini cum quocumque termino. 
Cetera distinguunt nomen ab iis, quae non sunt nomen : « Sine tem- 


va vars 1. Logica formalis 


pore » distinguit nomen a verbo, quod significat cum tempore. At non 
excluditur tempus ut res significata, sed significatio cum tempore, 
tamquam modus significandi, quia nomen significat rem ut extremum 
stans, verbum ut fluens. Dicitur « cuius nulla pars significat separata » 
ad excludendum orationem et terminum complexum ; oratio enim non 
est nomen, sed componitur ex nomine ; similiter terminus complexus 
non est nomen, sed ex pluribus nominibus conflatur. Intelligatur ta- 
men illud « cuius nulla pars significat separata» de parte ut intra 
nomen exsistit, nea nominis ratione excludantur nomina com- 
posita, ut signifer, proconsul, quae vera nomina sunt et simplicem es- 
sentiam significant, etsi componuntur ex partibus alias significativis. 
« Finita » ponitur ad excludendos terminos infinitos. Notetur differen- 
tia inter « non-homo » (terminus infinitus) et « non homo » (quatenus 
tò non refertur ad verbum aliquod subintelligendum), quod est ali- 
quid complexi iam exclusum per priorem particulam « cuius nulla pars 
significat separata ». Terminus enim infinitus non est nomen, quia, 
tollendo significatum termini, iam non nominando seu significando 
aliquid determinati procedit, sed retrahit se a nominando, et cum 
nihilominus significet aliquid, hoc est quasi per accidens seu indirecte 
seu consequenter seu mediate. Ad rationem termini infiniti requiritur, 
ut significationem aliquam positivam ex adiuncta negatione indeter- 
minet seu infinitet. Quare termini nullus, nihil, non-ens etc. non sunt 
infiniti, quia non indeterminant significationem aliquam positivam per 
adiunctam negationem, sed simpliciter negationem significant. Per- 
tinet tamen nomen infinitum reductive ad nomen, quasi imperfecte 
nominis naturam participans. « Recta » dicitur ad excludendos casus 
obliquos, qui syncategoremata sunt. « Casus » dicuntur, quia ex pro- 
pria ratione nominis cadunt. Etiam accusativus est syncat- 
egorema : Ego amo Petrum = Ego sum amans Petri. Vocativus 
continet orationem ordinativam vocativam (cf. n. 29) aut est inter- 
iectio, ut si quis cum effectu exclamat: (o) Petre! Vocativus virtualiter 
est oratio sicut vox: Amo = Ego sum amans. 


25. Definitio verbi, Verbum secundum Aristotelem est vox signi- 
ficativa ad placitum cum tempore, cuius nulla pars significat separata, 
finita et recta, et eorum, quae de altero praedicantur, semper est 
nota. Dicitur « vox significativa cum tempore», quia verbum signi- 
ficat per modum actionis et motus seu temporis. Aliquando tamen 
id, quod significat, absolvitur a tempore seu est aeternae veritatis. Sed 
etiam tunc verbum significat per modum motus et temporis, 
quia etiam aeterna et independentia a tempore intelliguntur a nobis per 
modum temporis. Quare etiam verbum substantivum « est » significat 
actum essendi, ut subest praesentiae et trensit ad praeteritum. « Cuius 
nulla pars significat separata» ponitur, ut distinguatur verbum ab 
oratione et a verbis complexis, quae non sunt unum, sed plura verba. 

«Finita » excludit verbum infinitum ut «non-currit »!. « Recta » po- 
nitur ad excludenda verba obliqua. Verbum enim, cum declinatur 
per tempora, cadit a modo proprio verbi, qui est significare per modum 
actionis et motus. Tunc enim significat id, quod erat aut erit, 
quod non simpliciter est actio et motus, sed est in praeterito 
et in futuro. Ex simili ratione modi optativi et imperativi excluduntur : 
non praedicant actionem, quae insubiecto est. Coniunctivus, 
i. e. purus coniunctivus, qui non est optativus (saepissime enim con- 
iunctivus optativus est) est modus mere grammaticalis ad coniunc- 
tionem et sübordinationem propositionum exprimendam. Quare a 1o- 
gico haberi potest tamquam indicativus?. Sed haec verba obliqua et 
infinita reductive tamen ad genus verbi pertinent, tamquam ratio- 
nem eius imperfecte participantia. « Et eorum, quae praedicantur, 
semper est nota » — his excluditur participium et infinitivus, quae poni 
possunt tam ex parte subiecti quam praedicati, quae tamen significant 
cum tempore, sed excluduntur a ratione verbi, quia verbum semper 
ex parte praedicati se tenet. Hi modi aliquid participant de genere 
nominis et verbi ac proinde ad utrumque reduci possunt. Infinitivus 
aliquando etiam rationem coniuctivi habet, ut in hac propositione : 
Video eum currere. Etiam copula, quatenus praedicat esse de subiecto, 
se tenet ex parte praedicati ; non enim copulat nisi praedicando actum 
essendi: Petrus est doctus; copula «est» praedicat aliquod esse, 
nimirum : esse doctum. 

Ad 24. Aristoteles: "Ovo pa u£v obv tori oov; or uavzod) xarà cuvÜTpenv 
ğveu xpóvou, s unëèv uépoç éoxl onuavtixòy xeyopguouévoy (Perih. 2, 16 a 19). 
Nomen infinitum (čvopa &ópuovov) et casus (ntóce óvóuxtoc) excludit a ra- 
tione nominis. S. Thomas ib. I lect. 4. 

A d 25. Aristoteles: 'P 7, ua 8€ ċott tò npocoruaivov ypóvov, oO pépos oùðèv 
onualver yopic, xal Éaxts Gel cv xa £xépou AeYoyuévov opelov (Peril. 3, I6 b 6). 
Verbum infinitum (fua gópıotov) et verbum in futuro vel praeterito tempore 
constructum (r700st5 Qfjuavoc) ratione verbi excludit. S. Thomas ib. I lect. 5. 
De copula cf. text. ad 22. 


Caput II 
DE IUDICIO 


§ 1. DE IPSO IUDICIO 


26. Iudicii notio. Iudicium definitur: actio intellectus, qua com- 
ponit vel dividit affirmando vel negando. Explicatur definitio : Du- 
pliciter potest intellectus componere et dividere: a) simpliciter sibi 


? Notandum est verbum intra propositionem infinitari non posse; eo enim 


quod additur negatio, fit propositio negativa. 
2 Exempla: Cum ipse nolit, ego nunc facio. Video, quod currat. Quamvis 


nolit, ego facio. 


Gredi, Elem, philos. I. Hi 

repraesentando rerum aggregatum, quin quidquam affirmet vel neget 
— simplex apprehensio complexa : homo doctus, leo rugiens ; intel- 
lectus hoc modo simpliciter apprehendere potest integram proposi- 
tionem ; b) affirmando et negando. In affirmatione vel negatione seu 
in sententia, quam fert intellectus perspiciendo convenientiam vel dis- 
crepantiam duorum conceptuum inter se, consistit essentia iudicii. 

In omni iudicio distinguimus materiam seu ea, quae compo- 
nuntur vel separantur ad invicem: Subiectum et Praedicatum, et 
formam: compositionem vel divisionem. S ct P etiam ex trema 
iudicii dicuntur. S se habet materialiter, P formaliter. Sicut enim ma- 
teria determinatur per formam, quam recipit, ita S determinatur Po. 
Quare P dici potest forma partialis iudicii; forma vero totalis est 
unio, compositio vel divisio. 

Ad iudicium tria praerequiruntur : a) apprehensio subiecti et prae- 
dicati; b) eorum comparatio; c) simplex apprehensio conotativa 
qua, per modum simplicis repraesentationis, cognoscitur praedicatum 
ut conveniens vel discrepans cum subiecto, quin tamen esse huius con- 
venientiae vel discrepantiae enuntietur : apprehensio praedicabilitatis. 
Apprehensionem hanc praedicabilitatis immediate sequitur praedica- 
tio seu iudicium (cf. n. 659). Convenientia et discrepantia inter S et 
P cognoscitur aut immediate aut mediate ope tertii termini!. Si 
cognoscitur ope tertii termini, iudicium exinde secutum non est sim- 
plex iudicium, sed iudicium conclusum seu conclusio. Si cognoscitur 
immediate, aut ex ipsis terminis cognoscitur, quatenus termini ipsi 
se conotant ad invicem (sicut se conotant totum et pars, qua cono- 
tatione percepta formatur iudicium : totum maius est sua parte), aut 
ex experientia. 

Iudicium potest considerari logice et physice. Iudicium logice 
consideratum (ut artefactum logicum) est aliquid complexi, quod 
tamquam ex materia constat ex P? et S9, quae uniuntur vel se- 
parantur, i. e. relationibus rationis identitatis vel discrepantiae ad 
invicem referuntur, in quo eius forma consistit. Ph ysice vero 
iudicium est simplex actus, quo mens perspiciendo convenientiam vel 
discrepantiam inter S et P pronuntiat ea converire vel non convenire 
inter se. Intellectus autem perspiciendo hanc convenientiam vel dis- 
crepantiam duorum conceptuum producit novum conceptum reprae- 
sentativum huius convenientiae vel discrepantiae. Quare, sicut in 
simplici apprehensione, ita etiam in iudicio distinguendus est actus 
et terminus seu conceptus ab eo productus. 


Nola. Iudicium, quod componendo et dividendo fit, imperfectio- 
nem arguit in intellectu, qui non statim unico actu totam rem pe- 
netrat, sed pluribus actibus indiget. Quare proprium est intellectus 

1 aut mediate: ex auctoritate; at ita habitudo inter S et P non scitur, 
sed creditur. 

imperfecti, humani ; intellectus vero perfectus, angelicus nimirum et di- 
vinus, non iudicat componendo et dividendo, sed statim simplici ap- 
prehensione perfecta totam rem cum attributis suis comprehendit. 


27. Iludicii proprietas. Proprium est iudicio continere veritatem 
vel falsitatem logicam seu cognitionis. Haec proprietas ex es- 
sentia iudicii immediate derivatur : Veritas logica eo habetur, quod 
res ita esse mente enuntiatur sicut revera est ; falsitas eo, quod res 
esse enuntiatur sicut non est, aut viceversa, non esse enuntiatur sicut 
est. Hoc autem in omni iudicio et nonnisi in iudicio habetur. Nam 
in simplici apprehensione mens est adaequata rei, sed suam adaequa- 
tionem non cognoscit ac proinde neque enuntiat rem esse sicut revera 
est. Quare simplici apprehensione nondum habetur veritas logica, 
sicut terminis, qui ore proferuntur, nondum significatur verum et fal- 
sum, si hi termini in propositione non coniunguntur. 

Cum sit proprium iudicii continere veritatem a u t falsitatem, seu 
esse verum a u t falsum, ipsa veritas et falsitas accidentia sunt 
iudicii. Hoc ex eo patet, quod iudicium est verum a u t falsum. 

Cum iudicium in signo suo sensilij quod est enuntiatio, melius 
nobis pateat ac iisdem omnino divisionibus dividatur, iudicii divisiones 
recensentur infra, ubi de enuntiationis divisione agitur (n. 40). 


Bibliographia ad 26—27: A. Gazzana, Il primo soggeto e il pri- 
mo predicato nell'umano giudizio, DThPlac 54 (1951), 377 —384. 
E. Kadérvek, Das Urteil, JPhTh 4 (1890) 11— 18; 185—200; 270—284. 
J. Mavéchal, De la forma du jugement d’après S. Thomas, 
RENS 15 (1923) 156—184. R. W. Schmidt, Judgement and Predi- 
cation in a Realistic Philosophy, NSch 29 (1955) 318—326. 
Fr. M. Tyrrell, Concerning the Nature and Function of 
the Act of Judgment, NSch 26 (1952) 393—423. 


A d 26 sq. «Sicut in principio dictum est, duplex est operatio intellectus, 
ut traditur in III De anima c. 6 ('H pév obv tæv &8ttpévoy vónotg ÈV TOÓTOLG, 
zepol & oóx Éoc. tò dz08oc. v oig ðè xal tò deO8oc xal tò &AcO0Éc, oovOsolc ctc 
1981 vornuáczov onse ëv Óvrcow. 430, 26—28.]; in quarum una non invenitur 
verum et falsum, in altera autem invenitur. Et hoc est quod dicit [Aristoteles], 
quod in anima aliquoties est intellectus sine vero et falso, aliquoties autem 
ex necessitate habet alterum borum [£o 8', ġonsp èv tj joy? ótè uèy vonua 
ğveu To d&XT70sóctww À Qeó8eo0o:, óx& 8& Hsn Q àváyxy voUvcv b rápyew Üdcepov, 
oóvo xal èv ^j eov; : Perih. 1, 16 a 9]. Et quia voces significativae forman- 
tur ad exprimendas conceptiones intellectus, ideo ad hoc quod signum con- 
formetur signato, necesse est quod etiam vocum significativarum similiter 
quaedam significent sine vero et falso, quaedam cum vero et falso... Ad 
ostendendum igitur, quod intellectus quandoque est sine vero et falso, quan- 
doque autem cum altero horum, dicit primo quod veritas et falsitas est circa 
compositionem et divisionem [rep} yàp oóvOcotw xal Bwpeoiv ott tò dQeü8og 
xxl tò dXn0Éíc.. omw 8& danès A de58oc, ÉAv uh tò siva 7| uh civar vpooveOT: 
16 a 12 17]... Nomina [composita] significant ... conceptus simplices, 
licet rerum compositarun ; et ideo non est verum vel falsum, nisi quando 
additur esse vcl non esse, per quae exprimitur iudicium intellectus» (S. Thom., In 


36 Pars I. Logica formalis 


Perih. I lect. 3 n. 2 3 13; cf. Ver. 14, 1). S. Thomas : « Compositio autem intel- 
lectus est signum identitatis eorum quae componuntur » (S. th. I 85, 5 ad 3; 
cf. 58, 4; Ver. 1, 3; In Met. VI lect. 4 n. 1223 sq.; IX lect. 11 n. 1898 Sqq.). 


« Ex multis iurperfectis fit unum verbum perfectius, sicut cum intellectus con- 


cipit aliquam enuntiationem » (Op. De rat. fid. c. 3). «Ipse mentis conceptus . . . 
in quo est verum vel falsum » (In Perih. I lect. 7 n. 5). Cf. infra n. 29. 


$ 2. DE ORALI EXPRESSIONE IUDICII SEU DE ORATIONE 


28. Orationis notio. Oratio definitur ab Aristotele: vox significa- 
tiva ad placitum, cuius partes separatae aliquid significant ut dictio, 
non ut affirmatio vel negatio (v. textus). Oratio est totum logicum, 
signum logicum complexum, compositum ex partibus, quae separatae 
aliquid significant tamquam « dictio », i. e. tamquam terminus. « Non 
ut affirmatio et negatio », i. e. partes orationis sunt termini ; non sunt 
affirmatio vel negatio, i. e. non sunt integrae propositiones. Potest 
tamen oratio aliqua composita componi ex affirmationibus et 
negationibus tamquam ex partibus, attamen tunc hae partes sunt 
compositae ex terminis. Nota differentiam inter terminum com- 
plexum et orationem. Terminus complexus sunt duo aut plures 
termini; qui inveniuntur in aliqua oratione positi, 
ut «homo iustus » in oratione : « Homo iustus tribuit suum cuique ». 
Hi duo vel plures termini non sunt partes termini complexi, sed totius 
orationis, quia ipse terminus complexus non constituit aliquod totum 
per se. Quare definitio orationis non verificatur de termino complexo. 

Sicut terminus, ita oratio est concretum accidentale ex materia 
seu subiecto et forma. Materia sunt voces, forma est significatio com- 
plexa seu significationum compositio. Ouare terminus ille unus, qui 
integrum iudicium significat (e. g. « video ») formaliter non est ora- 
tio, sed terminus, etsi virtualiter orationem continet. 


29. Orationis divisio, Oratio est aut perfecta aut imperfecta. 
Oratio perfecta est, «quae complet sententiam», seu facit 
perfectum sensum in animo audientis; imperfecta est, «quae 
non facit perfectum sensum in animo audientis» (S. Thom., In Perih. 
I lect. 7 n. 4). Oratio imperfecta reddit intellectum suspensum, 
ut cum dico: «cum transiret» aut «homo iustus», hic sistendo neque 
orationem meam complendo. Hi termini constituunt tamen aliquod 
totum per se, sed imperfectum, quo differunt a termino complexo. 
Ita «homo albus» extra propositionem est oratio imperfecta tam- 
quam totum per se, intra propositionem est terminus complexus 
tamquam pars alicuius totius. 

Oratio perfecta est aut enuntiativa at argumenta- 
tiva aut ordinativa, quatenus exprimit aut mentis iudicium 
aut ratiociniuim aut ordinationem practicam. Potest enim intellectus 
componere vcl iudicando, i. e. affirmando aut negando sive immediate 

sive mediate, vel ordinando, ut aliquid fiat in rerum natura. Haec 
ordinatio intellectus, etsi iudicium non est, supponit tamen iudicium 
intellectus et insuper electionem voluntatis, quatenus est dictamen 
practicum. Oratio enuntiativa et argumentativa proprie omnino ad 
Logicam pertinent; quare de eis agetur specialiter n. 39-51; 53-79. 

Oratio ordinativa dividitur in vocativam, interrogativam, 
imperativam, deprecativam (optativam). Indolem orationis ordinati- 
vae eiusque divisionem sic evolvit S. Thomas : « Quia intellectus vel 
ratio non solum concipit in seipso veritatem rei tantum, sed etiam ad 
eius officium pertinet secundum suum conceptum alia dirigere et or- 
dinare, ideo necesse fuit quod, sicut per enuntiativam orationem sig- 
nificatur ipse mentis conceptus, ita etiam essent aliquae aliae orationes 
significantes ordinem rationis, secundum quam alia diriguntur. Diri- 
gitur autem ex ratione unius hominis alius homo ad tria: primo 
quidem ad attendendum mente, et ad hoc pertinet vocativa ora- 
tio; secundo ad respondendum voce, et ad hoc pertinet oratio 
interrogativa; tertio ad exsequendum in opere, et ad hoc perti- 
net, quantum ad inferiores oratio imperativa, quantum 
autem ad superiore, oratio deprecativa, ad quam redu- 
citar oratio optativa: quia respectu superioris homo non 
habet vim motivam nisi per expressionem sui desiderii. Quia igitur 
istae quattuor orationis species non significant ipsum conceptum in- 
tellectus, in quo est verum et falsum, sed quendam ordinem ad hoc 
consequentem, inde est quod in nulla earum invenitur verum et falsum, 
sed solum in enuntiativa, quae significat id quod mens de rebus con- 
cipit. Et inde est quod omnes modi orationum, in quibus invenitur 
verum et falsum, sub enuntiatione continentur, quam quidam dicunt 
indicativam vel suppositivam; dubitativa autem ad 
interrogativam reducitur » (In Perih. I lect. 7 n. 5). 

Inter orationes imperfectas eae praecipuum locum tenent, quae 
sunt modi sciendi, i. e. definitio et divisio. 


Ad 28. «Philosophus in definitione orationis [Aóvoc 9&éox gov 
onquavcoch xev& covOdv, Tic vGV pepy ct onuavcuxóv oTt xeycpiouévov, óc qoc, 
&AX oy óc xccr&oaow À &móouois: Perih. 4, 16 b 26] primo ponit illud in 
quo oratio convenit cum nomine et verbo, cumdicit: Oratio est 
vox significativa... Secundo autem ponit id, in quo oratio differt a 
nomine et verbo, cum dici: cuius partium aliquid significa- 
tivum est separatim. Supra enim dictum est quod pars nominis non 
significat aliquid per se separatum... Sed quia duplex est significatio vocis, 
una quae refertur ad intellectum compositum, alia quae refertur ad intellectum 
simplicem ; prima significatio competit orationi, secunda non competit orationi, 
sed parti orationis. Unde subdit: Ut dictio, non ut affirmatio. 
Quasi dicat: pars orationis est significativa, sicut dictio significat, puta ut 
nomen et verbum, non sicut affirmatio, quae componitur ex nomine 
et verbo» (S. Thom., In Perih. I lect. 6 n. 2 sq.). 

Ad 99. «Orationem enuntiativam definit ex significatione veri et falsi, 
dicens quod non omnis oratio cst enuntiativa, sed in 

qua verum vel falsum est [Anoozvexbg 8à ob rës, QAN èv à Tò 
&Xnücóew 3| deó8so8w. ÜÓndoysi. o0x iv naoi 8$ Ócdpyst, olov jj ey AóYoc méy, 
dXX oücre dXq0Qc oíre Yevðhs: Perih. 4, 17 a 2]. Ubi considerandum est quod 
Aristoteles mirabili brevitate usus et divisionem orationis iunuit in 
hoc quod dicit: Non omnis oratio est enuntiativa, et defi- 
nitionem enuntiationis in hoc quod dicit: Sed in qua verum vel 
falsum est... Deinde cum dicit: Non autem in omnibus etc., 
ostendit, quod per hanc definitionem enuntiatio differt ab aliis orationibus » 
(S. Thom., In Perih. I lect. 7 n. 2 4). 


$ 3. DE MODIS SCIENDI 


30. Notio modi sciendi. Modus sciendi definitur: oratio alicuius 
ignoti manifestativa. In qua definitione ignotum pro obscuro et con- 
fuso et dubio sumitur. Modus sciendi est instrumentum logicum seu 
instrumentum, quo utimur ad cognitionem nostram perficiendam et 
ad verum attingendum. Terminus non est instrumentum logicum seu 
modus sciendi nisi remote, nam terminis non perficimus nostram co- 
gnitionem, nisi quatenus ad invicem speciali aliquo modo coniunguntur 
seu quatenus ex eis formantur definitiones, divisiones, argumenta- 
tiones, i. e. modi sciendi de quibus hic agimus. Ipsa Logica est modus 
seu instrumentum sciendi in universali. § 


31. Divisio modorum sciendi. Ignotum manifestandum est aut ali- 
quid incomplexi aut veritas complexa. Id quod est incomplexum seu 
simplex rei essentia, manifestatur definitione quantum ad con- 
stitutionem suam, divisione quantum ad suas partes. Veritas 
autem complexa, i. e. veritas logica, quae in iudicio tantum inest 
quod (logice) est aliquid complexi (cf. n. 26), manifestatur probatione 
seu argumentatione. Ideo modi sciendi sunt tres : definitio, 
divisio, argumentatio. Ut pateat modos sciendi tres tantum esse seu 
enumerationem hanc esse adaequatam, notetur etiam veritatem facti 
seu veritatem circa exsistentiam rei manifestari argumentatione (ita 
probatur exsistentia Dei). Ouodsi veritas facti est nota ex experien- 
tia sensili, non indiget medio quo manifestetur. Fides autem, qua 
factum vel veritas quaelibet creditur ex dictis alterius, non est modus 
sciendi, quia non manifestat ipsam rem, sed obscuram relinquit. Ar- 
gumentatio ad tertiam mentis operationem pertinet, definitio autem 
et divisio ad primam, quia sunt instrumenta logica, quibus dirigitur 
prima mentis operatio; obiectum enim, quod manifestant, est con- 
ceptus qui est aliquid incomplexum seu simplici apprehensioue ha- 
bitum, et modus, quo conceptum manifestant, terminum complexum 
constituit. Ideo definitio et divisio proprie et stricte essent tractanda in 
prima parte, quae de termino agit ; sed, quia terminus complexus ma- 
terialiter coincidit cuim oratione, et quia possunt inveniri etiam extra 
propositionem, dicuntur orationes (imperfectae) ethoc loco tractantur. 

A d 30. Aristoteles Logicam modum communem sciendi babet (cf. ad 4). 

A d 31. Aristoteles, Platoneni secutus, in veritate investiganda definitioni 
et divisioni magnas partes tribuit et primus argumentationis leges subtiliter 
inquisivit (cf. text. ad 32 35 36 52 sqq.). 


§ 4. DE DEFINITIONE 


32. Definitionis notio. Definitio definitur: oratio naturam rei aut 
termini significationem exponens. Dicitur «oratio», i. e. oratio im- 
perfecta seu terminus complexus. Debet esse terminus complexus, non 
incomplexus, quia ad naturam rei (aut termini significationem) ex- 
ponendam declarandum est, in quo res cum aliis conveniat, et in 
quo differat; ideo omnis definitio duobus terminis constat, quorum 
alter exhibet genus seu quasi-genus, i. e. commune illud in quo res 
cum aliis convenit, alter vero differentiam seu quasi-differentiam 
specificam. 


33. Divisio definitionis. Definitio est aut nominalis aut rea- 
lis, quatenus termini significationem aut naturam rei exponit. De- 
finitio nominalis potest fieri: a) exponendo vocis etymologiam : Lo- 
gica est scientia rationalis; b) declarando vocem minus notam 
alia voce idem significante, sed notiore: Ensis est vox idem signi- 
ficans quod gladius. Nominalis definitio tendit ad solam vocem de- 
clarandam. Quare per se de ipsa natura rei nihil enuntiat, ita ut, si 
quis non aliunde noverit rem, definitione nominali nihil discat. 

Definitio realis secundum Aristotelem est : oratio significans, quid 
res sit (cf. textus). Definitio realis omnis conceptum proprium 
seu clarum rei producit. Definitio realis est aut intrinseca aut ex- 
trinseca quatenus fit per principia rei intrinseca aut extrinseca. De- 
finitio intrinseca est aut essentialis aut descriptiva. 

Definitio essentialis est, quae rei essentiam declarat per 
principia constitutiva ipsius essentiae. Haec principia sunt vel phy- 
sica vel metaphysica, unde definitio essentialis duplex est: physica 
et metaphysica. Definitio essentialis ph y sica est, quae fit per partes 
essentiales physicas (quae ut partes distinctae in rerum natura ex- 
sistunt, i. e. per materiam et formam : Homo est substantia constans 
ex anima rationali et corpore organico). Definitio essentialis m e ta - 
physica est, quae fit per partes essentiales metaphysicas (quae ut 
partes distinctae in rerum natura non subsistunt, i. e. per genus 
proximum et differentiam specicam : Homo est animal rationale). 

Definitio descriptiva est, quae rei essentiam declarat non 
per prindpia constitutiva ipsius, sed per ea quae ex essentía resul- 
tant et ei coniunguntur, quibus tamen ab omnibus rebus secerni 
potest. Ex quo colligitur definitionem descriptivam dupliciter fieri 
posse: 1. per proprium (Homo est animal risibilo) ; 9. per con - 

geriem accidentium, quae seorsim spectata etiam aliis rebus 
conveniunt, simul tamen sumpta nonnisi in re describenda inveni- 
untur (Homo est animal bipes, implume). 

Definitio extrinseca cst, quae essentiam rei declarat per prin- 
cipia eius propria extrinseca seu per causam propriam extrinsecam 
(causam efficientem et finalem) : Anima humana est substantia in- 
completa a Deo ex nihilo creata ad beatitudinem (definitio per causam 
efficientem et finalem); horologium est machina ad indicandas horas 
constructa (definitio per causam finalem). Haec definitio etiam ca u - 
salis dicitur. Ad eam quoque pertinet genetica definitio, quae 
rei essentiam declarat explicando modum, quo res ex causa sua ef- 
ficiente producatur seu quomodo gignatur : Circulus est figura plana 
exsurgens ex motu lineae rectae circa fixam sui extremitatem sese 
vertentis. 

Perfectissima definitio est definitio essentialis metaphysica. Haec 
conceptum non tantum clarum, sed etiam quidditativum seu distinc- 


tum gignit. 


34. Leges definitionis. 1. Definitio sit con vertibilis cum de- 
finito. Contra hanc regulam peccatur: a) si definitio est latior defi- 
nito (Homo est vivens sensitivum) ; b) siest angustior (Homo 
est animal doctum). 

2. Definitio sit clarior definito. 

3. Definitio essentialis metaphysica fiat per genus proxi- 
mum et differentiam specificam (Homo est animal ra- 
tionale). Ouare hac definitione perfectissima non possunt definiri nisi 
species sub genere contentae seu ea, quae sunt composita ex genere 
et differentia specifica. Suprema igitur genera non sunt hac defini- 
tione definibilia, sed describuntur conceptu analogo entis seu accidentis 
determinato per diversos essendi modos. 

4. Definitum non debet ingredi definitionem (circulus : 
Logica est scientia et ars, quae tradit regulas logicas). 

5. Definitio non sit negativa. Nam definitione negativa 
non significatur, quid res sit. Quaedam tamen aliter definire non 
possumus, quia propter imbecillitatem intellectus nostri de quibusdam 
non habemus nisi conceptus positivo-negativos (cf. n. 15). 

6. Definitio sit brevis. Requiritur, ut omnia superflua a defi- 
nitione resecentur; quae enim redundant, nocent claritati. Vitiosa 
igitur esset definitio, qua homo definiretur: animal rationale risibile. 

Definitio, quae est vel non est secundum leges, dicitur b o n a vel 
m ala, non tamen vera vel falsa per se. Dicitur bona vel mala, qua- 
tenus manifestat vel non manifestat ignotum per convenientem et 
debitam explicationem. Ubi est convenientia debita vel eius contra- 
rum, est etiani bonum vel malum. At nequit dici vera vel falsa per 
$c, sed per accidens tantum, quia ipsa non est enuntiatio ; hoc tamen 

accidit ei dupliciter: a) quatenus definitio attribuitur definito, b) qua- 
tenus definitionis partes componuntur ad invicem. Ita definitio 
circuli attributa homini dicitur falsa per accidens, similiter definitio: 
animal rationale quadrupes. 


35. Quae possint definiri. Conditiones definiti, quod est capax de- 
finitionis, sunt: 4) Debet esse unum per se seu una essentia. Plura 
enim ut plura definiri non possunt, sed unumquodque sua definitione 
definitur. Quare in definitionibus concretorum accidentalium (exem- 
plum sit « terminus », qui definitur: vox significatione affecta ad pla- 
citum) definitum est sola forma accidentalis (in nostro exemplo sig- 
nificatio) non absolute et abstracte, sed respective et conotative ad 
subiectum (in exemplo ad vocem), quod proinde ponitur in definitione 
ut additamentum extrinsecum et ut conotatum. Quia ordo ad sub- 
stantiam accidenti essentialis est, propterea non habet definitionem 
perfectam ; sicut est in ordine ad substantiam, ita per ordinem 
ad substantiam etiam definitur; «secundum quod aliqua habent 
esse, possunt definiri... ideo nihil perfecte definitur nisi substantia » 
(II Dist. 35, 1 a. 9 ad 1). b) Debet esse universale; quidditas enim 
singularis est extra ambitum cognitionis nostrae. 


Bibliographia ad 32—35: R. Gavrigou-Lagrange, De investigatione 
definitionum, Acta Pont. Acad. Rom. 8. Thomae Aq. 2 (1935) 193—201. 
J. M. Le Blond, La définition chez Aristote, Gr 20 (1939) 351— 
380. M. D. Roland-Gosselin, Les méthodes de la définition 
d'après Aristote, RSPhTh 6 (1912) 236—252; 661—675. M. Thiel, De 
progressu a notione nominis ad intrinsecam rei no- 
titiam, Ag 18 (1941) 128—141. A. Usowicz, De partitione defi- 
nitionis apud Aristotelem, DThPlac 42 (1939) 114—119. 


A d 32 sq. Aristoteles saepius distinguit definitionem nominalem (Aóyoc 70$ 
T{ ongatv, tò Üvoux : Anal. post. II 10, 93 b 30 ; cf. II 7, 92 b 26 etc.) et realem 
(Aóyoc tò «i żort: 1. c. II 10, 93 b 29), quam propriam definitionem habet: 
Éow 8' ópoc [al óptouóc] uiv Aóyog ó tò sb 7j» elvat onpatvov (Top. I 5, 
101 b 39; cf. VII 5, 150a 31; Met. VII 4, 1030 a 14). S. Thomas : « Unde videtur, 
quod sola ratio speciei, quae ex genere et differentiis constituitur, sit definitio. 
Sed in aliis quidem, si est eis nomen positum, potest esse ratio declarans, quid 
significat nomen» (In Met. VII lect. 3 n. 1328 sq). Definitionem causalem 
innuit Aristoteles explicando habitudinem definitionis ad demonstrationem : 
« Ponit alium modum definitionis ; et dicit quod alia definitio definitionis est, 
ut sit ratio manifestans propter quid... est quasi demonstratio quaedam ip- 
sius quod quid est: et non differt a demonstratione nisi sola positione, id est 
ordine terminorum et propositionum» (S. Thom., In Anal post. II 10 lect. 
8 n. 7 8. « Definitio ideo dicitur terminus [6poc], quia includit totaliter rem ; 
ita scil., quod nihil rei est extra definitionem, cui scil. definitio non conveniat ; 
nec aliquid aliud est infra definitionem, cui scil. definitio conveniat » (S. Thom., 
In Perih. I lect. 4 n. 2). 

A d 35. Aristoteles in VII Met. dicit «palanı esse, quod definitio, et quod 
quid erat esse, primo et simpliciter est substantiarum, ... cum etiam accidentia 
aliquo modo habeant definitionem, et quod quid erat esse, non tanien primum 

[ó poteg x«l &xAGc ópiopòs xal tò «i fjv siva cv obo» żoriv: Met. VII 4, 
1030 b 5]. Et hoc sic patet. Non enim omnis ratio, qua nomen per rationem 
exponitur, idem est quod definitio ;... sed alicui determinatae rationi com- 
petit, quod sit definitio ; illi sciL, quae significat unum .. . Non tamen sufficit, 
quod sit unum in continuitate illud quod per rationem significatur, ad hoc quod 
sit definitio... Aut etiani non sufficit, quod sit unum per colligationem... 
Sed tunc ratio significans unum erit definitio, si significet unum aliquod illorum 
modorum, quorum quoties unun per se dicitur» (S. Thom., In Met. VII lect. 
4 n. 1339 sq. Cf. In Anal. post. II lect. 5 n. 8; lect. 6 n. 3). «Quia definitio est 
indicativa eius quod quid est; omne autem, quod pertinet ad quod quid 
est, praedicatur et affirmative et universaliter; ergo definitio est solum eorum 
contentiva sive significativa, quae praedicantur affirmative et universaliter » (tò 
Sè «i otv črav xxðóňov xal xocryopuxóv: Anal. post. II 3, 90 b 4; cf. II 13, 
97 b 26. S. Thom. in l. c. lect. 2 n. 4; cf. lect. 16 n. 5; In Met. VII 10 lect. 10 
n. 1482 sqq.; c. 11 lect. 11 n. 1502 1528 sqq.; c. 15 lect. 15; S. th. I 29, 1 ad 1). 


$ 5. DE DIVISIONE 


36. Notio divisionis. Divisio definitur: oratio rem vel nomen per 
suas partes distribuens. Dicitur « oratio » sicut definitio ; « distribuens », 
i. e. distribuendo et distinguendo partes manifestans. Etiam definitio 
manifestat partes, sed coniungendo eas, cum divisio resolvendo seu 
enumerando procedat. Quare divisio sicut definitio tendit ad concep- 
tum clarum gignendum, sed alio modo. Divisio proponendo rei partes 
quasi materiam congerit, ex qua conficiatur definitio. In omni divi- 
sione distinguenda sunt haec tria: 1. totum, quod dividitur, 
2. partes, in quas dividitur, 3. fundamentum, ratione 
cuius fit divisio. Ita si homines dividuntur in albos, nigros etc., totum 
quod dividitur sunt homines, partes sunt homines albi, nigri etc., 
fundamentum est color. 


37. Partitio divisionis. Divisio est aut per se aut per accidens. 
Divisio per se est, cum res ratione sui ipsius, divisio per accidens, 
cum ratione alterius, quod accidit ei, dividitur, seu quatenus divi- 
sionis fundamentum praebetur ab ipsa re aut ab aliquo, quod accidit 
ei. Divisio per se est aut divisio no minis (distinctio) aut divisio 
rei, quatenus id quod dividitur est vox significativa, cuius signifi- 
cationes enumerantur, aut res significata. Divisionis autem rei tot sunt 
species, quot sunt species totius, quod dividendum est. Iam vero 
totum est aut potentiale aut actuale. Totum potentiale seu 
logicum est, quod partes suas, in quas dividitur, non actu, sed 
potentia continet; est duplex: univocum et analogum. Totum po- 
tentiae univocum est ratio universalis univoca relate ad inferiora 
sua, i. e. relate ad ea, de quibus praedicatur. Ita genus animalis est 
totum potentiale univocum. Totum potentiale a n alo g u m est ratio 
universalis analoga relate ad inferiora sua, de quibus praedicatur 
non eadem, sed diversa ratione. Ita ens est totum potentiale analo- 

gum relate ad genera suprema omnia!, Totum actuale subdivi- 
ditur in totum essentiale, quod conflatur ex partibus essentiam 
constituentibus, et totum non-essentiale, quod ex partibus 
essentiam non constituentibus constituitur. Totum essentiale est aut 
physicum aut metaphysicum, quatenus constituitur ex 
partibus essentialibus physicis aut metaphysicis, i. e. realiter aut non 
realiter inter se distinctis. Ita homo ut totum physicum conflatur 
ex anima rationali et corpore organico, ut totum metaphysicum ex 
animalitate et rationalitate. Totum actuale non-essentiale est aut 
entitativum, quod conflatur ex partibus entitativis (ex essentia 
et esse), aut non-entitativum. Non-entitativum est aut integrale, 
quod conflatur ex partibus integralibus (quantitativis)?, sicut homo 
ex capite, collo etc., aut potestativum, quod dividitur secun- 
dum diversas potentias seu facultates, quibus pollet, sicut anima 
humana dividitur ut totum potestativum in vegetativum, sensiti- 
vum, rationale. 

Secundum has species enumexatas totius, quod dividitur, distin- 
guitur etiam divisio totius potentialis univoci, analogi, divisio totius 
actualis essentialis etc. 

Divisio per accidens triplex est: a) divisio subiecti in ac- 
cidentia, ut animalium aliud album, aliud nigrum etc. ; b) accidentis 
in subiecta, ut alborum aliud nix, aliud lac etc. ; c) accidentis in ac- 
cidentia, ut alborum aliud dulce, aliud amarum etc. 

Praecipua divisio est divisio generis in species. Haec divisio, quae 
etiam essentialis vocatur, conceptum gignit non tantum clarum, 
sed etiam distinctum. 


38. Leges divisionis. 1. In eadem divisione non licet fundamentum 
mutare. Unde mala divisio esset, si quis homines divideret in albos, 
nigros, rubros, flavos, musicos. 

2. Totum adaequet membra dividentia simul sumpta. Contra quam 
regulam peccaret, qui viventia corporea divideret in homines et bruta. 

3. Fiat per membra se invicem excludentia. Unde mala esset 
divisio, si corpora dividerentur in animata et inanimata et lapides. 

4. Sit brevis, neque sine ratione multiplicentur subdivisiones ; 
nam «simile confuso est, quidquid usque ad pulverem sectum est» 
(Seneca, Ep. 89). 

5. Sitrite ordinata, i. e. genus dividatur in species immediate 
ei subordinatas, quae eodem modo subdividi poterunt. Inordinata 


1 Diversa est potentia, qua partes suas continet totum logicum univocum et 
totum logicum analogum : totum logicum univocum excludit differentias, 
quibus in inferioribus contrahitur, totum vero analogum illas differentias so- 
Jumnmodo non explicat (cf. n. 178) 

? Hae partes homogeneae sunt (in corporibus non viventibus) aut hetero- 


geneae in viventibus). 

igitur esset divisio animalium in homines, equos, aves etc. Ani- 
malia enim dividenda sunt in rationalia seu homines et bruta, 
bruta ulterius subdividantur secundum genera et species a zoologia 
assignata. 


A d 36. «Dicit ergo / Aristoteles] primo, quod, cum aliquis vult negotiari, 
ad definiendum, aliquod totum, id est universale, congruum est ut primo di- 
vidat genus in primas partes illius generis, quae sunt indivisibiles secundum 
speciem, puta quod dividat numerum in binarium et ternarium (Xo?) 3é, ötav 
630v «t npayparsvntal tic, OuAsiv « 8Stalpectc, Anal pr. I 31, 46 a 31» tò 
yYévoc si; «à roux t etes và mpra, olov dXpi0uóv sig cpukBm xal SukBa: 
Anal. post. II 13, 96 b 15], et hac divisione praemissa, per quam cognoscitur 
genus, tentet postea accipere definitionem singularum specierum ; sicut etiam 
fit in aliis, puta in recta linea et in circulo et in recto angulo. Omnia enim haec 
congrue definiuntur praemissa divisione generis» (S. Thom., In Anal. post. II 
lect. 14 n. 2; cf. ib. II 5 lect. 4; Top. VI 6, 143 a 36; De part animal. I 2 sq., 
642 b 5). «Totum potestativum [ib. paulo infra: potentiale] .. . medium est 
inter totum universale et totum integrale » (S. th. I 77, 1 ad 1; cf. I-II 95, 4). 


8 6. DE ENUNTIATIONE SEU PROPOSITIONE 


39. Enuntiationis notio. Enuntiatio definitur : oratio verum vel fal- 
sum significans indicando (cf. textus). « Oratio » ponitur loco generis ; 
«significans verum vel falsum » loco differentiae, qua distinguitur 
enuntiatio a ceteris orationibus sive imperfectis sive perfectis non 
significantibus verum vel falsum seu iudicium ; in solo enim iudicio 
habetur veritas logica. « Indicando » dicitur, i. e. asserendo, quod fit 
per verbum indicativi modi. Sensus ergo definitionis est enuntiatio- 
nem esse orationem significantem iudicium. 

Enuntiatio propositio dicitur, quatenus pars est syllogismi. 
Logica enuntiationem principaliter considerat tamquam propositio- 
nem seu tamquam instrumentum ratiocinii, quia eius opus princi- 
pale est ratiocinium (cf. n. 4). 

Materia propositionis (simplicis) sunt termini : S et P ; forma est 
copula; S, P, C in omni propositione necessario requiruntur, etsi 
interdum non omnia explicite ponuntur (cf. n. 22). In omni propo- 
sitione, sive affirmativa sive negativa (excepta reduplicativa, in qua 
comprehensio S! coarctatur; cf. n. 40), S intelligitur secundum 
totam comprehensionem. In propositione affirmativa P quoad 
totam comprehensionem non vero quoad totam extensionem S? at- 
tribuitur. S subicitur Po, quia a P9 determinationem et denomina- 
tionem recipit. Ideo S comprehensione maius es P9; nam praeter 
suas notas etiam eas complectitur, quas enuntiat P ; P vero exten- 
sione maius est. Quare 8 sub extensione P! continetur et P «supponit » 
particulariter, i. e. in ipsa propositione adhibetur particulariter tantum. 
Res declaretur. exemplo : 

S P 
Homo est mortalis: S continetur sub P?; PE) i 
S (homo) continetur sub extensione Pi, 


quod secundum se latius patet (praeter homines sunt alia entia 
mortalia) quod tamen in ipsa propositione supponit parti- 
culariter, i e. sumitur pro ea tantum parte mortalium, quae 
homines sunt. Hae propositiones dicuntur naturalesseuordi- 
natae. Quodsi ordo iste naturalis invertitur, propositio dicitur 
innaturalis, inordinata, indirecta; est propositio dis- 
torta : 
S P 
Aliquod mortale est homo ; aliqua pars S! 
continetur sub P?. 


In propositione negativa 'S subicitur P9 negative, i. e. remove- 
tur P universaliter secundum omnem suam extensionem a So. 
Quare in his propositionibus P supponit universaliter. 
Non autem removetur P quoad totam suam comprehensio- 
nem, si notae ipsius considerantur divisive, sed  partialiter 
tantum; si vero notae considerantur collective, P quoad totam 
comprehensionem removetur a $9. 

Interdum de facto S et P secundum extensionem suam aeque late 
patent (propositio convertibilis), cum definitio praedicatur de definito : 
Homo est animal rationale ; homo est animal risibile (definitio per 
proprium), aut propter factum contingens. At simplex propositio hoc 
numquam enuntiat, sed requiritur nova propositio et novum iudicium, 
quo enuntietur S aeque late patere quam P, P esse definitionem S'i. 
Propositio autem exclusiva : Solus homo est animal risibile ; omnes 
homines sunt omnia animalia risibilia, est occulte composita °. 


40. Propositionis divisio. Propositiones dividuntur : 1. ratione for- 
mae. Ratione formae, i. e. ratione copulae manifestantis composi- 
tionem vel divisionem, propositiones dividuntur in categoricas (sim- 
plices) et hypotheticas (compositas. Categorica est, quae ope 
copulae verbalis P coniungit S° seu praedicat de 5^? ; ideo etiam prae- 
dicativa (categorica) dicitur. H y pothetica est, quae ope parti- 
cularum «et», «aut» («vel»), «si» integras coniungit propositiones 


1 In his diagrammatis circulus repraesentat extensionem, quae conceptui 
secundum se seu absolute convenit ; circulorum vero habitudo inter se reprae- 
sentat determinatam extensionem, secundum quam conceptus in propositione 


usurpantur. 
? Cf. n. 40. Propositio: « omnes homines suut omnia risibilia» reducitur ad 
propositionem exclusivam ; similiter propositio: «onmes homines in hac aula 


praesentes sunt decem » (scil. homines). 

ad invicem. Hoc modo aliam construit veritatem distinctam a veri- 
tatibus categoricis. Nam sicut categorica fert iudicium de coniunc- 
tione S! cum P^, ita hypothetica iudicium fert de ipsa coniunctione 
plurium categoricaruüum sive copulativa sive disiunctiva sive condi- 
tionali, quam asserit esse vel non esse. Quia haec nova veritas pendet 
a veritatibus categoricis, propositio dicitur hypothetica. 

Propositio hy pothetica seu composita est aut aperte com- 
posita aut occulte. Species propositionis a perte compositae sunt : 
copulativa, disiunctiva, coniunctiva, conditionalis, ut patet ex supra- 
dictis. Propositio copulativa est, quae plura subiecta vel praedi- 
cata vel plures integras propositiones conectit particulis coniunctivis 
«et», «nec» (explicite vel implicite positis): Petrus et Paulus Ro- 
mae mortui sunt. Unitas autem et multiplicitas subiecti et prae- 
dicati non ex unitate et multiplicitate vocum, quibus significantur 
subiectum et praedicatum, sed ex unitate et multiplicitate rei desu- 
menda est. Ita « homo est animal rationale » est propositio simplex, 
«homo est animal rationale risibile » est propositio composita. Etiam 
propositio subordinata non impedit simplicitatem, dummodo ne su- 
peraddat novam realitatem S? vel P9. Ita propositio «homo est animal 
quod est rationale» est propositio simplex. Propositio disiunc- 
tiva est, quae plures propositiones particulis disiunctivis « aut », 
«vel» conectit. Distinguendum est inter propositionem proprie et 
improprie disiunctivam : improprie disiunctiva est, quae me- 
diante particula «vel» saltem unum membrum verum esse af- 
firmat; proprie autem disiunctiva est, quae mediante particula 
«aut» unum membrum verum esse affirmat, ceteris exclusis. Propo- 
sitioconiunctiv a est, quae enuntiat duo P non posse simul con- 
venire eidem S? (A non potest simul esse B et C). Propositio con di- 
tionalis est, quae coniungit propositiones ope particulae conditio- 
nalis «si». Propositio disiunctiva et coniunctiva et conditionalis aliquo 
modo iam argumentationes sunt et ratiocinium exprimunt (cf. n. 55). 

Species propositionum o cc ulte compositarum sunt: propositio 
exclusiva, exceptiva, reduplicativa. 

Propositio exclusiva ea est, cuius subiectum vel praedicatum 
afficitur particula exclusiva «solum », « tantum » etc. : Solus Deus est 
aeternus. 

Propositio ex ceptiva ea est, qua aliquid sub extensione sub- 
iecti contentum excipitur a participatione praedicati per particulas 
exceptivas «praeter», «nisi» etc.: Omne ens praeter Deum est 
contingens. 

Propositio reduplicativa ea est, quae subiectum replicat 
per particulas geminantes «ut», «quatenus» etc.: Homo ut homo 
ratiocinatur. 

Propositiones occulte compositae etiam ex p o vib ile s dicuntur, 
quia, eum resolvuntur, exponuntur: Deus est aeternus ; nullum ens, 

quod non est Deus, est aeternum. Omnia entia sunt contingentia ; 
Deus non est contingens. Homo ratiocinatur ; ratio, cur homo ratio- 
cinetur, est humana natura. 

Interdum particula reduplicans sumitur « specificative ». Tunc non 
exprimit causam, cur P tribuendum sit S9, sed declarat P spectare 
ad essentiam Si, ut si dicas: Homo, inquantum homo, est animal !. 

Propositio categorica ratione formae subdividitur in affir- 
mativam et negativam, quatenus P de S° affirmatur aut 
negatur. Etiam haec divisio ex parte formae est, quia negatio copu- 
lam afficit, dicitur tamen ratione qualitatis, i.e. essentialis. 
Divisio in affirmativam et negativam est subdivisio categoricae tan- 
tum, non hypotheticae. Nam negatio non potest cadere super copulam 
hypotheticam «si », «aut », «et », secus ipsa coniunctio categoricarum 
cessaret ac proinde etiam hypothetica propositio destrueretur. 

Divisio propositionum in categoricas et hypotheticas, affirmativas 
et negativas essentialis est, i. e. generis in species, quia fit ra- 
tione formae seu compositionis constituentis ipsam essentiam propo- 
sitionis. Ceterae divisionesaccidentales sunt, quia fiunt ratione 
alicuius, quod accidit propositioni neque eius essentiam constituit. 

9. Propositiones dividuntur ratione materiae. Materia propo- 
sitionis sunt termini, quatenus considerantur secundum habitudinem 
ad invicem. Materia triplex est: naturalis (necessaria), contingens, 
remota, quatenus P necessario convenit 39 aut contingenter tantum 
aut repugnat S9. Ratione materiae propositio dividitur in necessa- 
riam, contingentem, impossibilem. Propositio necessaria est, quae 
enuntiat aliquid, quod aliter esse non potest: Homo est animal. 
Propositio contingens est, quae enuntiat aliquid, quod aliter 
esse potest : Homo est albus. Propositio impossibilis est, quae 
enuntiat aliquid, quod esse non potest: Homo est lapis. In materia 
naturali omnis propositio affirmativa est necessaria, negativa vero 
impossibilis ; in materia remota omnis propositio affirmativa est im- 
possibilis, negativa necessaria ; in materia contingenti tam affirma- 
tiva quam negativa propositio contingens est. 

3. Ratione quantitatis propositiones dividuntur in uni- 
versales, particulares, singulares, indefini- 
tas, quatenus S est terminus universalis, particularis, singularis, 
indefinitus, i. e. indeterminatus quoad quantitatem, ut cum dicitur : 


! Etiam quaedam propositiones, quarum « quantificatur » P, essent propo- 
sitiones occulte compositae. Ouantificatio praedicati in Logicam introducta est 


. &b Hamilton (1788 —1856): Omnes homines sunt omnia risibilia; omnes homines 


sunt aliqua animalia etc. Sed haec quantificatio est contra naturam praedicati 
et ducit ad ambiguas, immo ad falsas propositiones. Iam S. Thomas (In Perih. 
I lect. 10 n. 23 sq.) hunc modum formulandi propositiones reicit (cf. J. Maritain, 
Éléments de Philosophie, Petite Logique, Paris 1933, 
252 —263). 

Homo est risibilis. Si materia propositionis indefinitae est naturalis 
aut remota, propositio aequivalet universali (Homo non est lapis — 
nullas homo est lapis) ; si vero materia est contingens, aequivalet 
particulari seu singulari (Homo currit — aliquis homo currit). 

4. Ratione qualitatis accidentalis propositio multipliciter di- 
viditur secundum diversas qualitates accidentales propositionis. Prae- 
cipuae qualitates sunt veritas et falsitas et modalitas. Ratione veri- 
tatis propositiones sunt verae et falsae. Ratione modalitatis pro- 
positiones dividuntur in propositiones de inesse (quae a recentibus 
etiam categoricae dicuntur), quibus simpliciter enuntiatur P inesse 
vel non inesse S9: Petrus est doctus, et propositiones modales, 
quibus enuntiatur modus, quo P inest vel non inest So. 

5. Ratione originis propositiones dividuntur: a) in proposi- 
tiones analyticas et syntheticas. Propositio est analytica, si 
habitudo inter subiectum et praedicatum dignoscitur ex subiecti ana- 
lysi : Homo est rationalis. Propositio est s y nthetica, si habitudo 
inter subiectum et praedicatum ex experientia cognoscitur: Petrus 
currit. b) in propositiones im m e dia ta s (perse notas) et media- 
tas (non per se notas), quatenus habitudo praedicati ad subiectum 
immediate ex ipsis terminis vel non immediate est cognoscibilis. 


Nola. Propositio relativa reducitur ad copulativam aut ad 
causalem : Homo, quem video, currit — video hominem, et homo cur- 
rit; homo, qui est iustus, solvit debita sua — quia homo est iustus, 
solvit debita sua. Similiter propositio a d versativa: Ego laboro, 
ipse autem dormit = ego laboro, et ipse dormit (innuit tamen forma 
adversativa praeter compositionem, oppositionem quandam in prae- 
dicatis) ; hic est malefactor, colit tamen B. Virginem — hic est male- 
factor, hoc ei non est causa non colendi B. Virginem (causalis negata). 
Ipsa propositio causalis,sicut etiam rationalis, stricte pro- 
positiones non sunt, sed argumentationes (cf. n. 55). Similiter ceterae 
propositiones, quae a grammaticis recensentur, reduci possunt ad 
praedictas, ut temporales, finales etc. 


Bibliographia ad 39—40: G. v. Holtum, Zur logischen Lehre 
vom Satze, JPhTh 10 (1896) 22—37. 


A d 39. Definitionem enuntiationis vide supra ad 29. Propositio ab Aristo- 
tele rpóroot; vocatur (Anal. pr. I 1, 24 a 16 : Ilpóræois u£v o9v ori ayog xata- 
patıxòs À dropatixós Ttvoc xark tivos) et principium demonstrationis habetur 
(i. c. et Anal. post. I 13, 77 a 37 : Ilpordosis 8& xa0' &xdovry żmorhunv, && v ó 
cuAMoYtouóc ô xoO' éxdotny; cf. S. Thom., S. th. I 13, 12). 

A d 40. « Sub breviloquio duas divisiones enuntiationis ponit [Philosophus]. 
Quarum una est, quod enuntiationum quaedam est un a simplex, quaedam 
est coniunctione una... Alia subdivisio enuntiationis est, quod, si 
enuntiatio sit una, aut est affirmativa aut negativa [" Eor: 8& etc nmpõrtos Xóyoc 
ČTOQAVTIXÒG HATApASLG, Elta dxóogacus; ol 3" Aot navteg sovOsou« stc: Perih. 5, 
l7a8]... Ad manifestandam praedictam divisionem . .. dicit... quod enun- 

tiatio dicitur vel una absolute, scil. quae unum de uno significat, vel una 
secundum quid, scil. quae est coniunctione una. Per oppositum autem 
est intelligendum, quod enuntiationes plures sunt, vel ex eo quod plura sig- 
nificant et non unum: quod opponitur primo modo unitatis; vel ex eo quod 
absque coniunctione proferuntur : et tales opponuntur secundo modo unitatis... 
Manifestat secundam divisionem enuntiationis . . . artificiosissime procedit : di- 
vidit enim genus non in species, sed in differentias specificas. Non enim dicit, 
quod enuntiatio est affirmatio vel negatio, sed vox significativa de 
eo quod est, quae est differentia specifica affirmationis, vel de eo quod 
non est,inquo tangitur differentia specifica negationis. Et ideo ex differen- 
tiis adiunctis generi constituit definitionem speciei, cum subdit: quod af- 
firmatio est enuntiatio alicuius de aliquo, per quod 
significatur esse; et negatio est enuntiatio alicuius ab 
aliquo, quod significat non esse» (Kev&oxou ð otv &nógavolc tivos xatá 
vtWoc. &rógaoic 8& otv &xóoavolc vwoc &nó tvog: Perih. 6, 17 a 25. S. Thom. inl c.I 
lect. 8 n. 2 3 12 13 19 21). « Praemittit [Aristoteles] divisionem enuntiatio- 
num, quae sumitur secundum differentiam subiecti . .. Quia enim semper enun- 
tiatur aliquid de aliqua re, rerum autem quaedam sunt universalia, quaedam 
singularia [scil. “secundum quod res cadunt in intellectu" «ib. n. 4>], necesse 
est quod quandoque enuntietur aliquid inesse vel non inesse alicui 
universalium, quandoque vero alicui singularium » (S. Thom., In Perih. I lect. 
10 n. 18; cf. Anal. pr. I 2: Oros [Aóyoc xataparıxòs À &roqatutóc ctvoc was 
qivos] 8& 7j x«061o0 7, év pépet À &ðóptoroçs: 24 a 17). «Secunda diversitas 
[enuntiationis] est per comparationem ad rem, ex qua dependet veritas et 
falsitas intellectus et enuntiationis. Cum enim enuntiatur aliquid esse vel non 
esse secundum congruentiam rei, est oratio vera; alioquin est oratio falsa » 
(S. Thom., In Perih. I lect. 9 n. 2). Aristoteles distinguit propositiones de 
inesse et modales : II&ox mpótaoís oriy À «00 oxápyst T; «00 èé dvds óndpyew À 
roð éy8Éyso0at bxpycv: Anal pr. I 2, 25 a 1. 


$ 7. DE PROPOSITIONIBUS MODALIBUS 


41. Notio propositionis modalis. Propositio modalis est, in qua enun- 
tiatur modus determinans compositionem ipsam praedicati et subiecti. 
Quam definitionem S. Thomas ita exponit: « Quia “propositio mo- 
dalis?” a “modo” dicitur, ad sciendum quid sit modalis propositio, 
oportet scire quid sit modus. Est autem modus determinatio rei, 
quae quidem fit per adiectivum nominis quod determinat substan- 
tivum, ut cum dicitur “homo albus”, vel per adverbium quod deter- 
minat verbum. Sciendum est ergo quod triplex est modus : quidam de- 
terminat subiectum porpositionis, ut “homo albus currit", quidam 


- determinat praedicatum, ut cum dicitur “Socrates est homo albus" 


vel “Socrates currit velociter", quidam determinat compositio- 
nem ipsius praedicati ad subiectum, ut cum dicitur 
«Socratem currere est impossibile", et ab hoc solo dicitur propositio 
modalis. Aliae vero propositiones, quae modales non sunt, dicuntur 
de inesse. Hi autem modi qui compositionem determinant, sunt sex : 
“yerum”, “falsum”, “necessarium”, “possibile”, “impossibile” et 
“contingens”. “Verum” autem et “falsum” nihil addunt supra sig- 
nificationes propositionum de inesse: idem namque significatur cum 


Gredt, Elem. phil t : 

dicitur "Socrates currit" ct “Socratem currere est verum”, et ''So- 
crates non currit" et “Socratem currere est falsum”, quod non con- 
tingit de aliis quattuor modis, quia non idem significatur cum dicitur 
"Socrates currit" et sive "Socratem currere est impossibile", sive 
"necessarium"» (Opusc. De propos. modalibus, ed. I.-M. 
Bochenski, Ag 17 (1940) 180—200). 

Propositio itaque modalis modum determinat compositionis 
praedicati ad subiectum. Haec vero compositio aut necessaria 
est (necesse est esse, impossibile est non esse) autimpossibilis 
(impossibile est esse, necesse est non esse) aut contingens (con- 
tingens est esse, neque necesse neque impossibile est esse). P os- 
Sibile autem dicitur ad excludendam solam impossibilitatem : 
quod impossibile non est, possibile est esse, et quod necessarium non 
est (non impossibile non esse), possibile est non esse. Quod vero con- 
tingens non est, aut necessarium est aut impossibile !. Contingens non 
excludit P de facto convenire S9. Possibile vero dicit P posse conve- 
nire S°, attamen de facto non convenire. 

Modi igitur determinantes ipsam compositionem P! ad S sunt quat- 
tuor: necessarium, impossibile, possibile, contingens. Materiae natu- 
rali respondet necessitas, remotae impossibilitas, contingenti con- 
tingentia. In propositione modali distinguenda sunt modus et 
dictum. Dictum enuntiat compositionem P! ad S, ei adiungitur 
«modus » determinans modum huius compositionis. Exemplum sit : 
Socratem currere est contingens ; «Socratem currere» est dictum, 
«est contingens » est modus. 

Omnis modalis, si est vera, est propositio necessaria et aeternae 
veritatis ; enuntiat enim modum, quo S et P conectuntur inter se, 
qui modus semper ex ipsa essentia S! et P! desumendus est. Ita « Pe- 
trum currere est contingens » est propositio necessaria ; enuntiat enim 
modum, quo «Petrus» et «currere» conectuntur; qui modus non 
potest non esse contingens propter liberum Petri arbitrium (cf. n. 


846, 4). 


42. Divisio propositionis modalis. Propositio modalis duplex est: 
modalis divisa et modalis composita. Modalis composita est, in 
qua modus se habet ut P et dictum ut S : Sedentem stare est possibile. 
Modalis divisa est, in qua modus adverbialiter sumptus refertur 
in copulam : Sedens possibiliter stat. Haec signifcat sen su m di- 
visum,illacompositum. Sensus compositus est, qui significat 
simultatem et unionem duplicis formae in uno subiecto ; sensus di- 


1 Notetur contingens saepe sumi pro possibili, ita ut duplex sensus habeatur : 
a) neque necessarium neque impossibile, seu possibile esse et non esse; b) 
non impossibile, seu possibile esse. Hanc distinctionem fecit Aristoteles; in- 
venitur et am apud S. Albertum et S. Thomam. 

visus est, qui significat unionem et convenientiam duplicis formae 
in uno subiecto non simul, sed successive, seu una excludente aliam ; 
hoc enim est divise. Potest tamen modalis composita etiam sumi in 
sensu diviso, et ideo distinctione opus est. 

Propositio modalis ad propositionem de inesse reduci potest. Ita 
haec propositio modalis « Petrus contingenter currit» reducitur ad 
hanc de inesse: «haec propositio: Petrus currit, est contingens ». 


Bibliographia ad 41—42: I.-M. Bochenski, Notes historiques sur 
les propositions modales, RSPhTh 26 (1937) 673—692. Id., Sanc- 
ti Thomae Aquinatis de modalibus opusculum et 
doctrina, Ag 17 (1940) 180—218. R. Feys, Les Logiques nouvel- 
les des modalités, RNSPh 40 (1937) 517—553; 41 (1038) 217—252. 


A d 41. Aristoteles in c. 12 Perih. de propositionibus modalibus earumque 
oppositione agit: Xxemcéov önwgç ëyovow ai &mookostg xal xatapdosig pog AX 
ai To Suvætòv elvat xal uh Suvaccóv xal èvðeyóuevov xat uh évðsyóuevov, xal mepi coU 
&8uv&voo Te xal ġvayxalov : 21 a 34. Cf. Caietanum inl. c. II lect. 8 n. 1 sqq. 


§ 8. DE PROPRIETATIBUS PARTIUM PROPOSITIONIS 


43. Proprietates propositionis. Proprietates, quae propositionis es- 
sentiam sequuntur, sunt duplicis generis : quaedam sequuntur extrema 
seu partes propositionis, quaedam totam propositionem. Proprietates 
partium propositionis, quae tamen solummodo his partibus, prout 
insunt in propositione, conveniunt, sunt: suppositio, ampliatio, re- 
strictio, alienatio, diminutio, appellatio. Proprietates, quae sequuntur 
totam propositionem, sunt : oppositio, conversio, aequipollentia. Hae 
proprietates sunt relativae, i. e. conveniunt uni propositioni relate ad 
alteram. 


44. Suppositionis notio. Suppositio definitur: acceptio termini pro 
aliquo, de quo verificatur iuxta exigentiam copulae. Terminus dicitur 
supponere, quatenus in oratione accipitur pro aliquo, de quo veri- 
ficatur iuxta exigentiam copulae, secus dicitur non supponere. Ita 
haec propositio: Adam est albus, est de S9 non supponente, quia 
terminus « Adam » non verificatur, iuxta exigentiam copulae. Adam 
enim non est, sed fuit. Ad diiudicandum, utrum aliqua propositio 
sit de subiecto supponente necne, notandum est: a) ad suppositio- 
nem non requiri veritatem seu verificationem propositionis, nam etiam 
in propositione falsa datur suppositio, ut cum dico: Homo est lapis, 
« homo » supponit, sed unice requiritur acceptionis termini verificatio 
iuxta exigentiam copulae; 5) copulam posse significare 1. esse ex- 
sistentiae (Adam est albus) ; 2. esse possibile quod abstrahit ab exsi- 
stentia (Circulus est rotundus); 3. cesse entis rationis (Chimaera est 
non-ens). Quare propositiones aeternae veritatis, quae enuntiant ve- 

ritates necessarias circa rerum essentias, sunt de subiectis supponen- 
tibus, etsi haec subiecta non exsistunt. 

Suppositio differt a significatione. Significatio enim ter- 
mini (univoci) una tantum est et permanens, suppositio autem mul- 
tiplex et variabilis secundum modum, quo utimur termino in propo- 
sitione quod ex suppositionis divisione patebit. 


45. Suppositionis divisio. Suppositio dividitur in materialem et for- 
malem. Suppositio materialis est acceptio termini pro seipso : 
Homo est vox. Tunc terminus non significat, sed repraesentat tan- 
tum seipsum et propositionem mere materialiter ingreditur. Suppo- 
sitio formalis est acceptio termini pro re significata. Suppositio 
formalis est propria autimpropria, quatenus accipitur ter- 
minus pro eo, quod proprie aut metaphorice tantum significat. In 
propositione : Vicit leo de tribu Iuda, supponit «leo » improprie seu 
metaphorice. Suppositio propria dividitur in simplicem (logicam) et 
realem (personalem). Suppositio si m plex est acceptio termini pro 
eo tantum, quod immediate significat. Suppositio realis est acceptio 
termini etiam pro iis, quae mediate significat. Ad intellectum huius 
notandum est terminum sicut conceptum habere duplex significatum 
obiectivum, formaleseuimmediatum et materiale seu 
mediatum.Ita terminus «homo » immediate significat humanam 
naturam, mediate individua in ea subsistentia ; « animal » immediate 
significat naturam genericam animalis, mediate species sub ea con- 
tentas et harum specierum individua ; contra terminus singularis, 
nomen proprium, ut Plato, significat immediate individuationem, me- 
diate naturam in individuo subsistentem. 

Tam simplex quam realis suppositio dividiturinu niversalem 
et singularem, quatenus terminus, qui sumitur pro significato 
suo immediato tantum aut pro immediato et mediato, est terminus 
universalis aut singularis. Ita distinguuntur: a) suppositio univer- 
salis simplex: terminus universalis sumitur pro significato suo im- 
mediato tantum ; in propositione : Homo est species, « homo » sup- 
ponit suppositione universali simplici ; b) suppositio universalis realis : 
terminus universalis sumitur pro significato suo immediato et mediato ; 
in propositione: Homo est vivens, «homo» supponit suppositione 
universali reali ; c) suppositio singularis simplex: terminus singularis 
sumitur pro significato suo immediato tantum ; in propositione: 
Plato est individuum, « Plato » supponit suppositione singulari simplici; 
d) suppositio singularis realis: terminus singularis sumitur pro sig- 
nificato suo immediato et mediato ; in propositione : Plato est ani- 
mal, «Plato» supponit suppositione singulari reali. De suppositione 
reali universali infra iterum erit dicendum. 

*uppositio realis subdividitur: a) per ordinem ad copulam seu ad 
nexum inter S et P in essentialem (naturalem) et accidentalem. Sup- 

positio essentialis est acceptio termini pro eo, cui intrinsecus 
et essentialiter convenit P. Ita in propositione : Homo est animal, 
« homo » supponit suppositione essentiali. Haec suppositio semper uni- 
versalis est. Suppositio accidentalis est acceptio termini pro 
eo, cui P non intrinsecus sed accidentaliter convenit. Haec suppositio 
semper particularis est: Homo disputat— aliquis homo disputat. 5) re- 
late ad extensionem in universalem et singularem. Suppositio uni- 
versalis est acceptio seu usus termini universalis ut universalis : 
Homo est risibilis; singularis est acceptio termini ad exprimen- 
dam rem singularem : Petrus est doctus ; hic homo est doctus. Sup- 
positio universalis est triplex : distributiva, collectiva, particularis. 
Distributiva est usus termini universalis pro omnibus suis in- 
ferioribus distributive sumptis : Omnis homo est risibilis. Subdividitur 
in completam seu absolutam et incompletam seu excep- 
tivam. Exceptiva obtinet, cum terminus universalis ita usurpatur, 
ut aliquid sub eius extensione contentum excipiatur : Omnes homines 
in peccato originali concipiuntur ; excipitur B. V. Maria. Suppositio 
universalis collectiva est usus termini universalis pro suis infe- 
rioribus collectim sumptis: Omnes apostoli fuerunt duodecim. Sup- 
positio particularis est usus termini particularis. Suppositio 
particularis estaut disiunctiva aut disiuncta seu confusa, 
quatenus terminus particularis verificatur aut non verificatur in ali- 
quo determinato supposito. Ita cum dicitur: Aliquis homo currit, 
S verificatur in aliquo determinato homine ; contra in propositionibus : 
Aliqua navis requiritur ad navigandum, aliquis oculus ad videndum, 
S non verificatur in determinato aliquo supposito. 


46. Ampliatio, restrictio, alienatio, diminutio, apellatio. Amplia- 
tio definitur: extensio termini a minore ad maiorem suppositionem. 
In propositione: Homo potest esse iustus, «homo» extenditur ad 
omnes homines futuros et possibiles. 

Restrictio definitur: coarctatio a maiore ad minorem supposi- 
tionem. Ita in propositione: Homo, qui est iustus, est sapiens, «homo» 
non supponit pro omni homine, sed pro eo tantum, qui iustus est. 

Terminus dupliciter potest ampliari vel restringi : a) in ordine ad 
plura vel pauciora individua seu inferiora, quibus convenit, b) in 
ordine ad plura tempora vel pauciora, in quibus verificatur. Primo 
modo ampliatio et restrictio invenitur solum in termino univer- 
sali supponente suppositione personali accidentali ; nam simplex sup- 
positio universalis non transit ad individua, naturalis vero omnibus 
absolute convenit, sola accidentalis pluribus vel paucioribus convenire 
potest. Secundo modo ampliatio et resctrictio etiam termino singulari 


convenit: Petrus est et fuit iustus. 


Alienatio (remotio) est distractio S' a propria ad impropriam 
significationem per P, quod de eo enuntiatur, vel distractio P! per S, 

de quo enuntiatur : Homo est pictus, Petrus est leo (in crudelitate). 
Talia enim sunt subiecta, qualia permittuntur a suis praedicatis et 
e converso. 

Diminutio est usus termini secundum significationem incom- 
pletam, propter adiectivum ei adiunctum : Homo pictus est imago ; 
16 « pictus » restringit terminum analogum «homo» ad analogatum 
minus principale. 

Appellatio est applicatio significati formalis unius termini ad 
significatum formale alterius, ut cum dicitur: Petrus est magnus lo- 
gicus, tò «magnus» non convenit absolute Petro, sed sub ratione 
et formalitate Logicae. Appellatio igitur efficit, ut terminus appellans 
(in exemplo « magnus ») non absolute conveniat S9, sed ratione eius, 
super quod appellat (in exemplo ratione Logicae). Dicitur autem in 
definitione: «applicatio significati formalis ad significatum 
formale», quia applicatio formalis ad materiale tantum est sim- 
plex praedicatio, non appellatio, quae aliquid applicat ad subiec- 
tum mediante aliqua formalitate, non absolute; ideo si dicitur: 
Petrus est citharoedus, et bonus, utrumque praedicatum applica- 
tur simpliciter et absolute subiecto, non autem appellative unum 
ad alterum. 

Appellatio dividitar in realem et rationis. Appellatio 
realis est, quae fit secundum accidentia vel formalitates reales, ut: 
Petrus est magnus logicus. Appellatio rationis est, quae fit mediante 
accidente rationis, ut : Homo est species. Non enim convenit P « spe- 
cies » homini absolute, sed homini ut abstracte concepto ; ubicumque 
autem P aliquod non convenit S° absolute, sed ratione alicuius for- 
malitatis, est appellatio. 

Recentes praeterea dividunt appellationem in materialem et for- 
malem, quatenus terminus applicatur alteri ratione materiae seu sub- 
iecti tantum (medicus cantat) aut ratione formae (medicus sanat). 
Sed ex dictis patet appellationem istam materialem proprie ap- 
pellationem non esse, sed simplicem praedicationem. 


A d 43. Nosse istas proprietates partium propositionis, quanti sit momenti, 
ex eo apparet, quod, secundum Aristotelem, diversus usus terminorum inter 
praecipuas causas est, ex quibus defectus in ratiocinando proveniunt. « Cum 
enim », ait ille, « non liceat res ipsas per se in disserendo afferre, sed nominibus 
vice rerum utamur tamquam notis, id quod in nominibus evenit, etiam in rebus 
putamus evenire... Hoc vero non est simile : nomina enim sunt finita, . . . res 
autem numero infinitae sunt; necesse igitur est ut eadem oratio unumque 
nomen plura significet. Igitur... in disputationibus, qui nominum potestatis 
sunt imperiti, paralogismis decipiuntur.» Toig óvóuaow &vci «Gv mpayuátov 
xeousO0« couBÓXow, ... dvayxařov obv zAclo «Óv «)vbv Aéyov xal roğvoux tò ëv 
onuaivew ... érè tõv Xóvov [in disputationibus] oi vàv Óvoudrov vi Ouváucec 
&netpot napxoyiķovrat (De soph. el. c. 1, 165 a 7—16). 

A d 44. S. Thomas : « In quolibet nomine est duo considerare : scil. id a quo 
imponitur nomen, quod dicitur qualitas nominis, et id cui imponitur, quod 
dicitur substantia nominis. Et nomen, proprie loquendo, dicitur signifi- 

care formam sive qualitatem, a qua imponitur nomen ; dicitur vero su p - 
ponere pro eo, cui imponitur » (III Dist. 6, 1 a. 3; cf. S. th. I 39, 4 ; III 
16, 1; Pot. 9, 4). 


$ 9. DE PROPRIETATIBUS, QUAE SEQUUNTUR TOTAM PROPOSITIONEM 


47. Oppositionis notio et divisio. Oppositio definitur : affirmatio et 
negatio eiusdem de eodem. Ita definitur oppositio logica seu op- 
positio, quae viget inter propositiones ; nam oppositio physica, 
inter res (et conceptus), de qua iam supra egimus (n. 18), est habitudo 
duarum rationum ea, ut in eadem re sub eodem respectu simul esse 
non possint. Oppositio logica sic definita non extenditur ad subalter- 
nationem, i. e. ad oppositionem relativam, quae viget inter univer- 
salem affirmativam (A) et particularem affirmativam (I: Afflrmo), 
universalem negativam (E) et particularem negativam (O: nEgO) 
tamquam inter superius et inferius (vide infra quadratum logicum). 
Quia oppositio est eiusdem de eodem affirmatio et negatio, 
requiritur, ut idem maneat S et P secundum eandem significationem, 
secundum idem genus suppositionis. Non tamen requiritur, ut eadem 
maneat species suppositionis realis. Haec potest transire ab universali 
ad particularem et viceversa. 

Oppositio dividitur in contradictoriam, contrariam, subcontrariam. 
Oppositio contradictoria, si definitur secundum rationem 
suam formalem, est quae repugnat in veritate et falsitate, ita ut duae 
contradictoriae numquam possint esse simul verae neque falsae. Ista 
oppositio contradictoria constituitur tamquam ex materia ex 
universali affirmativa et particulari negativa, ex universali negativa 
et particulari affirmativa, ex singulari affirmativa et singulari nega- 
tiva. Oppositio contraria, si definitur secundum rationem for- 
malem, est quae repugnat in veritate, non tamen in falsitate, ita ut 
duae contrariae non possint esse simul verae, possint tamen simul 
esse falsae 1. Oppositio contraria constituitur ex A et E tamquam ex 
materia. Oppositio subcontraria ex parte rationis suae for- 
malis est quae repugnat in falsitate, sed non repugnat in veritate, 
ita ut propositiones subcontrariae possint esse simul verae ?, sed non 
possint simul esse falsae. Ex parte materiae constat ex I et O. 


Nola. a) Lex, quae viget inter propositiones contradictorias, non 
est unam esse determinate veram, alteram determinate falsam, sed, 
si una est vera, altera est falsa, vel contra. Ideo ex propositionibus 
contradictorie oppositis circa futura contingentia, ut : Petrus curret, 
Petrus non curret, nulla in se est determinate vera, nulla determinate 


! Nequeunt siniul esse falsae, si sunt in materia necessaria. 
* In materia contingenti, at non in materia necessaria. 

falsa, neque earum veritas determinari potest nisi per causas proprias 
et intrinsecas. 

b) Genus suppositionis, ut ab initio monuimus, numquam est mu- 
tandum. Genera autem suppositionis sunt: materialis, formalis, sim- 
plex, personalis. Ouare propositioni: Homo est species, non est con- 
tradicendum per distributionem : Nullus homo est species, sed per 
simplicem negationem : Homo non est species. Similiter propositioni : 
Homo secundum se est albus, contradicimus dicendo: Homo secun- 
dum se non est albus, quia, cum dicitur «secundum se», «homo» 
redditur terminus singularis, qui nullius quantitatis capax est ; natura 
enim secundum se una tantum est. Oppositionem propositionum sim- 
plicium de inesse ob oculos ponit Quadratum logicum : 


A contrariae E 


Omnis homo Nullus homo 
w | est justus e & est justus |, 
[3 o, x9 t 
E e E 
5 LES EA 
Z x b 
d ^ g. 
E] x e. i 
a A . c Ü 5 
^ | Aliquis homo e D Aliquis homo | ^ 
est justus non est justus 


m 


subcontrariae 


48. Maxima omnium est oppositio contradictoria tam in propositio- 
nibus quam in rebus. Nam haec est maior oppositio, in qua unum 
oppositum magis destruit alterum ; iam vero sola oppositio contradic- 
toria absolute et omnibus modis destruit oppositum suum, quia nihil 
habet, in quo conveniat cum eo ; cetera vero opposita aliquid relin- 
quunt, in quo convenire possint. Etenim oppositio contraria, si est 
physica (i. e. in rebus), versatur inter duas formas positivas, quae con- 
veniunt in eodem genere et possunt etiam convenire simul in eodem 
subiecto, si sint in gradibus remissis! Similiter oppositio contraria 
logica (i. e. in propositionibus) non tollit in una propositione totum 
quod est in altera, quia saltem non tollit universalitatem et distribu- 
tionem, nam in hac debent convenire propositiones contrariae, et con- 
sequenter habent, in quo convenire possint, falsitatem. Similiter sub- 
contrarietas non tollit particularitatem et consequenter neque veri- 
tatem, sed duae propositiones subcontrariae sunt simul particulares 
et possunt esse simul verae. Denique oppositio privativa non tollit, 
sed relinquit aptitudinem ad oppositam formam ; ergo saltem ex hac 
parte relinquit aliquam convenientiam cum suo opposito. Relative 
autem opposita conveniunt in quasi-genere entis, immo in eodem 
genere proximo relationis ; praeterea sunt simul natura ac proinde non 
` destruunt inter se (physice), sed mutuo se inferunt. At vero in contra- 


1 Exemplo sit color violaceus, qui est commixtio rubri et caerulei. 

dictoriis negatio unius ita est pura et absoluta, ut omnem convenien- 
tiam cum suo extremo tollat, et ita nec relinquit esse neque aptitu- 
dinem neque universalitatem neque particularitatem. 


49. Oppositio in modalibus et hypotheticis. Ut ex oppositione, quae 
intercedit inter propositiones de inesse (cf. n. 47), resultat, contra- 
dictoria subalternae contraria est subalternanti. Secundum eandem 
regulam etiam in modalibus attenditur oppositio. Sed notandum 
est, quod in modalibus subalternatio habetur non tantum ratio- 
ne quantitatis (I subalterna est ad A, et O ad E), sed etiam ratione 
modi: quod necesse est esse, est possibile esse; et quod impossibile 
est esse, est possibile non esse. 

Exemplum : Propositioni: Necesse est omnem hominem currere, 
subalternatur (ratione quantitatis e t ratione modi) propositio : Pos- 
sibile est aliquem hominem currere ; huius negatio : Necesse est nul- 
lun hominem currere (— impossibile est ullum hominem currere), 
contraria est propositioni: Necesse est omnem hominem currere; nega- 
tio autem propositionis: Necesse est omnem hominem currere, sci- 
licet : Possibile est aliquem hominem non currere, subalternatur pro- 
positioni : Necesse est nullum hominem currere, et subcontraria est 
propositioni: Possibile est aliquem hominem currere. Oppositiones 
modalium clarius fiunt in sequenti figura : 


A contrariae E 
Necesse est esse Impossibile est esse 

Possibile est esse Possibile est non esse 

I sübcontrariae (0) 


Regulae pro modalibus negandis : 

a) pro modalibus compositis: 1. Modalis ex necessario 
negatur per modalem ex possibili, cuius dictum contradictorium est 
dicto negandae ; e. g. Necesse est aliquam hominem esse iustum, 
negatur per: Possibile est nullum hominem esse iustum. 9. Similiter 
modalis ex possibili negatur per modalem ex necessario, cuius dictum 
contradictorium est dicto negandae ; e. g. Possibile est omnem ho- 
minem esse philosophum, negatur per: Necesse est aliquem homi- 
nem non esse philosophum ; vel negatur simplicius per modalem ex 
impossibili, non variato dicto : Impossibile est omnem hominem esse 
philosophum. 3. Modalis ex impossibili negatur per modalem ex 
possibili, non variato dicto, ut patet ex reg. 9. 4. Modalis ex con- 
tingenti negatur per disiunctivam constantem modali ex necessario, 

non variato dicto, et modali ex necessario, cuius dictum contra- 
dictorium est dicto negandae; e. g. Contingens est omnem hominem 
salvari, negatur per: Aut necesse est omnem hominem salvari aut 
necesse est aliquem hominem non salvari. 

b) pro modalibus divisis: 1. Modalis ex necessario negatur 
per modalem ex possibili, variata quantitate dicti et posita negatione 
post modum ; e. g. Aliquis homo necessario est iustus, negatur per: 
Omnis homo possibiliter non est iustus. 2. Similiter modalis ex possi- 
bili negatur per modalem ex necessario, variata quantitate dicti et 
posita negatione post modum; e. g. Omnis homo possibiliter est 
philosophus, negatur per: Aliquis homo necessario non est philo- 
sophus ; vel negatur per modalem ex impossibili, variata quantitate 
dicti: Aliquis homo impossibiliter est philosophus. 3. Modalis ex 
impossibili negatur per modalem ex possibili, variata quantitate dicti, 
ut patet ex reg. 2. 4. Modalis ex contingenti negatur per disiunc- 
tivam constantem modali ex necessario, variata quantitate dicti, et 
modali ex necessario, variata quantitate dicti et posita negatione post 
modum; e. g. Omnis homo contingenter salvatur, negatur per: Aut ali- 
quis homo necessario salvatur aut aliquis homo necessario non salvatur. 

In conditionalibus « semper si » significat universalitatem affirma- 
tam (Semper si x est, est y), «numquam si » universalitatem negatam 
(Numquam si x est, est y), «interdum si» particularitatem (Inter- 
dum si x est, est y ; interdum si x est, non est y). Propositiones autem 
hypotheticae copulativae ratione 709 «et» important univer- 
salitatem, improprie disiunctivae ratione 709 « vel» particu- 
laritatem. Ideo per improprie disiunctivas contradicimus copulativis, 
si sint oppositae qualitatis essentialis, i. e. si opponantur secundum 
affirmationem et negationem. Exemplum : Omne lac est album, et 
omne lac est dulce ; contradictoria : Aliquod lac non est album vel 
aliquod lac non est dulce. 


50. De aequipollentia propositionum. — Aequipolentes vocantur ge- 
neratim propositiones, quae idem significant ; hie vero aequipollen- 
tiam modo sumimus strictiore, ita ut aequipollentia sit aequivalentia 
duarum propositionum, quae ope particulae negantis « non » ex op- 
positis in aequivalentes mutatae sunt. Regulae ad mutandas propo- 
sitiones oppositas in aequipollentes hoc versiculo continentur: Prae 
contradic; post contra; prae-postque subalter, 
i. e. praepone negationem subiecto in contradi«toriis, postpone in 
contrariis, praepone et postpone in subalternis. Exempla: Non ali- 
quis homo est iustus, aequipollet huic: Nullus bomo est iustus; 
Non aliquis homo non est iustus, huic: Omnis homo est iustus. 

Subcontrariac aequipollentiam non admitturt. Nam si negatio 
postponitur subiecto propositionis I, non acquipolentia, sed identitas 
oritur. 

In modalibus sequentes habentur aequivalentiae : a) necesse, non 
possibile non, impossibile non ; b) possibile, non impossibile, non ne- 
cesse non; c) contingens, neque necesse neque impossibile ; d) non 
necesse, possibile non, non impossibile non ; e) non possibile, neces- 
se non, impossibile; /) non contingens, aut necesse aut impossibile. 


51. De conversione propositionum. Conversio est inversio extre- 
morum propositionis, retenta eiusdem propositionis veritate. 

Distinguitur conversio : simplex, per accidens, per contrapositio- 
nem. Conversio est simplex, si in conversione quantitas propo- 
sitionis manet eadem ; quae si variatur, conversio dicitur per 
accidens. Conversio per contrapositionem est, cum 
inversis extremis praefigitur particula negativa. 

Ad conversionem rite faciendam requiritur: a) ut integrum S 
convertatur in integrum P. Ideo propositio: Petrus videt la- 
pidem, non convertitur dicendo: Lapis videt Petrum, sed : Aliquis 
videns lapidem est Petrus; quare verba impersonalia resolvenda 
sunt in verbum substantiale « esse » ; ita haec: Paenitet me peccati, 
antequam convertatur, ita resolvitur: Ego sum paenitens peccati, et 
convertitur : Aliquis paenitens peccati sum ego. b) ut servetur idem 
genus suppositionis. 

Regulae ad rite faciendam conversionem : 

Simpliciter fEcI convertitur; EvA per acci(dens), 
AstO per contrap(ositionem); sic fit conversio tota. 

Ratio, cur conversio nonnisi secundum has regulas fieri possit, 
est subiecti et praedicati suppositio. 

Exempla: Omnis prudens est sapiens, convertitur per accidens : 
Aliquis sapiens est prudens. Ratio est, quia in propositionibus affir- 
mativis praedicatum supponit particulariter. Eadem propositio : 
« Omnis prudens est sapiens », etiam per contrapositionem converti 
potest : Omnis non sapiens est non prudens. 

Propositio O non convertitur nisi per contrapositionem. Videtur 
posse converti etjam simpliciter: Aliquis homo mon est iustus ; 
aliquis iustus non est homo. Attamen secunda propositio aliam 
omnino veritatem enuntiat. Nam in prima praedicatum « iustus », 
quod negatur, supponit pro ho mine non iusto, in secunda autem 
subiectum « iustus » non supponit pro homine, sed pro Deo, angelo 
iusto. Propositio E simpliciter convertitur et per accidens: Nullus 
homo est lapis ; nullus lapis est homo; aliquis lapis non est homo. 
Conversa per accidens eandem enuntiat veritatem partialiter. 

Ab his regulis eximuntur propositiones, quarum praedicatum est 
definitio, quae simpliciter convertuntur : Omnis homo est risibilis (de- 
finitio per proprium) ; omne risibile est homo. Recentes aequipollen- 
tiam et conversionem propositionum ut illationes immedia- 
tas habent seu argumentationes immediatas: Omnis homo est ani- 

mal; ergo aliquod animal est homo. Attamen argumentationes im- 
mediatas dari nullas patebit ex capite sequenti. Aequipollentiam 
autem et conversionem argumentationes non esse jam nunc ex eo 
apparet, quod propositiones aequipollentes sicut etiam conversae e a n- 
dem omnino enuntiant veritatem, saltem partialem; argumentatio 
autem est oratio significans sequelam unius ex alio !. 


Bibliographia ad 47—51: J. Cevolani, A propos d'une règle sur 
la conversion des jugements, RNSPh 13 (1906) 111—114. I. I. Doyle, 
In Defense of the Square of Opposition, NSch 25 (1951) 
367—396. J. Geyser, Aequipollenz der kategorischen Ur- 
teile, Ph] 19 (1906) 40—47. F. Grégoire, Condition, conditionné, 
inconditionné, RNSPh 46 (1048) 5—41. P. Jacoby, A Triangle of 
Opposites for Types of Propositions in Aristotelian 
Logic, NSch 24 (1950) 32—56. C. Renner, Zur Aequipollenz der 
Urteile, Ph] 21 (1908) 103 f. 


A d 47. Aristoteles « manifestat, quae sit absoluta oppositio affirmatio- 
nis et negationis ... Dicit ergo quod, cum cuilibet affirmationi opponatur nega- 
tio, et e converso, oppositioni huiusmodi imponatur nomen hoc, quod dica- 
tur contradictio [Éove &vtríoxotg toŬto, xatkpuoig xal &rógaots ai &vtixetuevat : 
Perih. 6, 17 a 33] ... Deinde definit contradictionem ... Oportet autem op- 
posita esse circa idem. Et quia enuntiatio constituitur ex subiecto et praedi- 
cato, requiritur ad contradictionem primo quidem, quod affirmatio et negatio 
sint eiusdem praedicati [Aty òè dvrineïoðat THV x00 x0roU xod to ToU, ui 
óuovopec 96: 17 a 34] : si enim dicatur, Plato currit, Plato non 
disputat, non est contradictio ; secundo requiritur, quod sint de eodem 
subiecto: si enim dicatur, Socrates currit, Plato non currit, 
non est contradictio. Tertio requiritur, quod identitas subiecti et praedicati 
non solum sit secundum nomen, sed sit simul secundum rem et nomen. Nam 
si non sit idem nomen, manifestum est, quod non sit una et eadem enuntiatio. 
Similiter autem ad hoc, quod sit enuntiatio una, requiritur identitas rei : dictum 
est enim supra, quod enuntiatio una est, quae unum de uno significat; et ideo 
subdit: Non autem aequivoce, idest non sufficitidentitas nominis cum 
diversitate rei, quae facit aequivocationem» (S. Thom., In Perih. I lect. 9 
n. 7 8). «Dicit quod, si aliquis enuntiet de subiecto universali universaliter, 
idest secundum continentiam suae universalitatis, quoniam est, idest 
affirmative, aut non est, idest negative, erunt contrariae enuntiationes ; 
ut si dicatur: omnis homo est albus, nullus homo est albus 
PE&v uèv obv xa00Xoo čropaivntar éni «00 xaÜ6Xoo ött Ünápyst vw A uh, Écovvat 
évavciut: 17 b 3]. Huius autem ratio est, quia contraria dicuntur, quae 


maxime a se distant: non enim dicitur aliquid nigrum ex hoc solum, . 


quod non est album, sed super hoc... addit nigrum extremam distantiam 
ab albo. Sic igitur id, quod affirmatur per hanc enuntiationem : omnis homo 
est albus, removetur per hanc negationem: non omnis homo est 
albus. Oportet ergo, quod negatio removeat modum, quo praedicatum 
dicitur de subiecto, quem designat haec dictio: omnis. Sed super hanc remo- 
tionem addit haec enuntiatio: nullus homo est albus, totalem remotio- 
nem, quae est extrema distantia a primo; quod pertinet ad rationem contra- 
rietatis. Et ideo convenienter hanc oppositionem dicit contrarietatem» 


1 Neque propositio copulativa aliam veritatem infert,sed construit 
tantum mere formaliter (cf. n. 40). 

(S. Thom. l c. lect. 10 n. 18). «Particularis vero affirmativa et particularis 
negativa non habent proprie loquendo oppositionem, quia oppositio attenditur 
circa idem subiectum ; subiectuni autem particularis enuntiationis est universale 
particulariter sumptum, non pro aliquo determinato singulari, sed indeterminate 
pro quocumque ; et ideo, cum de universali particulariter sumpto aliquid af- 
firmatur vel negatur, ipse modus enuntiandi non habet, quod affirmatio et 
negatio sint de eodem : quod requiritur ad oppositionem affirmationis et ne- 
gationis, secundum praemissa» (l c. lect. 11 n. 2). Quomodo propositiones 
oppositae se habeant ad verum et falsum, Aristoteles explicat in c. 7 Perih. 
S. Thom. ib. I lect. 11 n. 6 sqq. Circa propositiones singulares oppositas de futuro 
in materia contingenti diserte tradit Aristoteles, nullam determinate veram aut 
falsam esse, nam «si omnis affirmatio vel negatio determinate est vera vel 
falsa, ita in singularibus et futuris sicut in aliis, consequens est, quod omnia 
necesse sit vel determinate esse vel non esse» (El yàp [inl tõv xo 
Exacta xal ueXAóvcov] Ga. xov. paie xal &móqaot čanðhs 3, pevdhg, xal drav dvds, 
b r&pystw 1j uh órpyetw: Perih. 9, 18 a 34. S. Thom. lect. 13 n. 7). 

A. d 48. S. Thomas: «Oppositio affirmationis et negationis, cui non admis- 
cetur aliqua convenientia, est prima et maxima oppositio, et causa omnis 
oppositionis et distinctionis » (I Dist. 5, 1 a. 1 ad 1). 

A d 49. De oppositione modalium propositionum Aristoteles diserte agit 
in c. 12 et 13 Perihermenias. 

Ad 51. Aristoteles in c. 2 Analyticorum priorum I quattuor regulas de con- 
versione simplicium propositionum tradit: l. propositionem de inesse univer- 
salem privativam simpliciter seu inversis terminis converti (&vctovpégew: 25 a 
6) ; 2. universalem affirmativam converti per accidens seu ita, ut particularis 
evadat ; 3. particularem affirmativanm converti simpliciter ; 4. particularem vero 
negativam non converti. Conversionem per contrapositionem omittit, « quia non 
conducit ad reductionem syllogismorum » (Silv. Maurus, Comment. in 1. c.). 
Regulas de conversione propositionum modalium Aristoteles in eodem libro 
tradit c. 3; cf. c. 13 et 17. 


Caput III 


DE RATIOCINIO 


$ 1. DE RATIOCINIO ET ARGUMEN'TATIONE 


92. Ratiocinii notio. Ratiocinium est actus mentis, quo, ex veri- 
tatibus cognitis, mens aliam veritatem cognoscit. Ad essentiam ra- 
tiocinii non sufficit, ut unum post aliud aut unum in alio cognos- 
catur (ut effectus in causa), sed requiritur, ut e x cognitione unius 
iu cognitionem alterius deveniamus. Quare intellectus, qui c o m p f e- 
hensive intelligit (divinus, angelicus), non intelligit discurrendo, 
et esse rationale seu ratiocinari est proprium hominis. 

Sicut in simplici apprehensione et in iudicio, ita in ratiocinio dis- 
tinguendus est actus, intellectio, et terminus seu conceptus 
ab ea productus. 

53. Argumentationis notio. Oralis expressio ratiocinii argumentatio 
dicitur. Argumentatio definitur : oratio significans sequelam unius ex 
alio: Petrus est animal; ergo est corpus. Constat ex antecedente et 
consequente et nota illationis, quae est coniunctio antecedentis 
et consequentis, illationem seu sequelam denotans. 


54. Leges ratiocinii et argumenfationis. a) Ex vero antecedente 
semper sequitur verum consequens, ex falso autem antecedente ali- 
quando sequitur verum consequens. Nam quia antecedens est et 
verum est, necessario est consequens et est necessario verum. Ex 
falso autem dicitur sequi verum, non per se, quasi falsum posset esse 
causa veri; non enim potest neque logice causare verum (ex falso 
enim non potest manifestari seu probari aliqua veritas) neque onto- 
logice (id enim, quod non est, non potest esse causa seu ratio, ut 
aliquid sit) ; sed per accidens, quatenus etiam data ea rerum dispo- 
sitione, quae non est et quae in antecedente falso asseritur, tamen 
sequeretur id, quod vere est et verum est. Exemplo sit istud : Omnis 
lapis est vivens ; omnis homo est lapis ; ergo omnis homo est vivens. 
Conclusio : omnis homo est vivens, est et vera est, at non quia homo 
est lapis, sed alia ex causa. 

b) Peiorem semper sequitur conclusio partem, i. e. si aliqua prae- 
missa est negativa vel particularis, neque conclusio poterit affirma- 
tiva vel universalis esse. Ratio est, quia praemissae sunt causa con- 
clusionis. 


55. Divisio ratiocinii et argumentationis. a) Argumentatio consi- 
derata ut propositio dividitur ex parte notaeillationisin 
rationalem (Homo est animal, ergo est vivens), conditio- 
nalem (Si sol lucet, dies est), causalem (Quia homo est ratio- 
nalis, est risibilis), quatenus illatio exprimitur per particulam « ergo » 
aut per particulam «si» aut per particulam «quia». Ad veritatem 
conditionalis sufficit consequentiam bonam esse, licet extrema (ante- 
cedens et consequens) sint falsa. Ita haec est vera: Si homo est 
brutum, caret ratione. Ad veritatem rationalis requiritur insuper, ut 
antecedens et consequens sint vera. Ad veritatem causalis praeterea 
necesse est, ut antecedens sit causa ontologica consequentis. Ideo vera 
est rationalis: Est mundus, ergo est Deus; sed falsa est causalis: 
Quia est mundus, est Deus. 

b) Ratione materiae argumentatio dividitur in formalem 
et materialem. Formalis est, quae est bona ratione formae, 
quae proinde etiam nullo respectu habito ad materiam valet et ideo 
in omni specie materiae est bona; materialis, quae nonnisi ratione 
materiae est bona, i. e. in materia necessaria tantum, et quia ma- 
teria est necessaria, Exemplum sit: Aliquis homo est rationalis ; ergo 
omnis homo, est rationalis. 

c) Ratione qualitatis dividitur in bonam et malam. 
Bona est, in qua antecedens infert consequens. Bonae argumentatio- 
nis proprium est non posse antecedens esse verum et consequens 
falsum. Mala argumentatio est, in qua antecedens non infert conse- 
quens, licet videatur seu significetur inferre. Huius proprium est an- 
tecedens posse esse verum et consequens falsum. Argumentatio for- 
maliter considerata dividitur in bonam et malam, non in veram et 
falsam, quia argumentatio non est propositio, cuius formaliter est 
construere veritatem, sed est conexio illativa propositionum, quae con- 
venienter fit sive non convenienter. 

d) Essentialiter, ut est modus sciendi (cf. n. 30 sq.) seu 
modus manifestativus veritatis, dividitur in tres species, quae sunt : 
syllogismus categoricus, inductio, syllogismus hypotheticus. S y 11o- 
gismus categoricus manifestat veritatem consequentis seu 
conclusionis ope termini medii, coniungendo (aut separando) in con- 
clusione subiectum et praedicatum ope termini medii. Procedit de- 
scendendo ab universali ad particulare ope «dicti de omni et de nullo» 
(cf. n. 57). Inductio manifestat veritatem conclusionis ope enu- 
merationis particularium. Eius medium est enumeratio particularium, 
ope cuius in conclusione coniungit praedicatum subiecto (cf. n. 76 sq.). 

Ita procedit ascendendo a particulari ad universale. S y l1o- 
gismushypotheticus, affirmata dependentia duarum pro- 
positionum inter se, ex positione aut negatione alterutrius deducit 
veritatem aut falsitatem alterius (cf. n. 72). Etiam syllogismus 
expositorius, qui de singulari ad singulare vel particulare con- 
cludit, reducendus est ad syllogismum categoricum. Terminus medius 
eius est singularis, qui tamen valet pro termino universali, cum neces- 
sario supponat pro tota sua extensione. Quare hic syllogismus quasi 
descendendo procedit coniungendo S et P mediante termino medio. 


Bibliographia ad 52—55: R. Bernard, Proprium rationis est dis- 
currere, Xenia thomistica I, Romae 1925, 147—157. L'Amglade, Ré- 
flexions sur un axiome de Logique: «Ex falso sequitur 
quodlibet», APh XI cah. IJI, Paris 1935, 191—227. 


A. d 82. « Sunt autem rationis tres actus : quorum primi duo sunt rationis, 
secundum quod est intellectus quidam [cf. text. ad 6 et 26]... Tertius vero 
actus rationis est secundum id quod est proprium rationis, scil. discurrere 
ab uno in aliud, ut per id quod est notum deveniat in cognitionem ignoti » 
(S. Thom. In Anal. post. I lect. 1n. 4; cf. 1. c. n. 6; S. th. I 14, 7; 58, 3; 79, 
8; 85, 5; Ver. 8, 15; 15, 1 ; III Dist. 23, 2 a. 1 ad 4). 

A. d 53. Secundum Aristotelem syllogismus est «oratio, in qua quibusdam 
positis aliud quiddam diversum ab his, quae posita sunt, necessario accidit eo, 
quod haec posita sunt»; inde essentiam: argumentationis formaliter sumptae 
collocat in necessaria consecutione conclusionis ex praemissis. XuXXoytuócg é 
èat. Aóvoc iv à veÜÉvroyv viv Éxepóv ct vv xciiévov. ÈE ydyxns ovufalver c. ttx 


elva. Aveo 8&6 ... tù ðı& coc cou[Ixlvetv tò (iq 8evoq Elm Ücv Üpou rpocBetv npbs tò 
yevécÜon. Tò &vocywxtov. (Anal. pr. I 1, 84 h 18). 

Ad 54. Ex veris praemissis non posse concludi falsum, ex falsis autem 
verum, non tamen ita, ut probetur cur sit, sed tantum quod sit, tradit Aristo- 
teles in c. 2 II Anal pr.: EZ dXa0ív uiv ob» obx ott pzððos cuXAoYioxcÜot, £x 
feudy d’ otw dO Oc, Xv oò Bói dX? ömt (53 b. 7). 

Ad 55. «Duplex est modus acquirendi scientiam. Unus quidem per de- 
monstrationem, alius autem per inductionem . . . Differunt autem hi duo modi, 
quia demonstratio procedit ex universalibus ; inductio autem procedit ex par- 
ticularibus» (Mavðévouev 7| Éxoy cy À ánroðelčer. ovi 8 dj uiv ånóðesčis éx tõv 
xaOóXoo, jj © ènayoyh £x cv xatà uépos : Anal. post. I 18, 81 a 40. S. Thom. 
inl. c. lect. 30 n. 4 ; cf. lect. 1 n. 11). Aristoteles in c. 23 II Anal. pr. argumen- 
tationem dividit in syllogismum et inductionem: “Anravtæ miotevopev 7) 9X 
ovMoyiopoð À êE £xeyoYzis (68 b 13). Syllogismi hypothetici mentionem non 
facit (cf. ad 72). 


$ 2. DE sYLLOGISMO CATEGORICO 


96. Syllogismi categorici notio. Syllogismus categoricus est argu- 
mentatio, in cuius antecedente comparantur duo termini cum uno 
eodemque tertio, ut exinde inferatur consequens quod enuntiat illos 
duos terminos inter se convenire vel non convenire. Explicatur defi- 
nitio: Intellectus comparando duos terminos cum aliquo tertio per- 
cipit illos duos cum boc tertio convenire, ex quo patet eos etiam con- 
venire inter se ; vel percipit unum convenire cum tertio, alterum vero 
non convenire, ex quo patet eos etiam non convenire inter se, vi 
illius principii : Quae sunt eadem uni tertio, sunt quoque eadem inter 
se; et quorum unum cum tertio convenit, alterum ab eo discrepat, 
ea inter se diversa sunt. 

Ex definitione elucet syllogismum ex tribus coalescere terminis 
ita dispositis, ut tres oriantur propositiones. Tres termini constituunt 
materiam remotam, tres propositiones materiam pro- 
ximam syllogismi. Duae priores propositiones dicuntur an tece- 
dens, tertia vero quae ex prioribus deducitur, consequens 
appellatur. 

Syllogismus potest considerari logice et physice. Syllogismus 10 - 
gice consideratus, ut argumentatio, est artefactum logicum. Ita est 
aliquid complexi, quod tribus terminis constat, quibus tres propo- 
sitiones efformantur, quarum duae priores, quae antecedens vocantur, 
manifestant sequelam seu consequentiam tertiae, quae dicitur 
consequens seu conclusio. Materia proxima syllogismi (logice conside- 
rati) sunt hae tres propositiones, materia remota sunt earum termini. 
Termini, qui in conclusione coniunguntur vel separantur, dicuntur 
extrema: subiectum (S) conclusionis vocatur extremum minus, 
praedicatum (P) autem extremum maius (P dicitur extremum maius, 
quia communiter latius patet quam S). Terminus, quocum utrumque 
extremum comparatur, dicitur terminus med ius (M). Judicia seu 
propositiones, quibus coustat syllogismi antecedens, vocantur pra e- 
missac, quarum altera, quae continet extremum maius (P), ap- 


veaput i11. PE ratociuio 


pellatur maior, altera vero, quae continet extremum minus (S), 
dicitur minor. Forma syllogismi ita considerati est artificiosa ter- 
minorum dispositio secundum figuras et modos a Logicae regulis 
praescripta, qua manifestatur consequentia seu descensus necessarius 
consequentis ex antecedente. 


Exemplum : 
| M P 
rbd ice Omnis homo est mortalis (maior): M < P 
S M [| 
Atqui Petrus est homo (minor: SM 
S P 
Consequens: Ergo Petrus est mortalis (concl.): S < P 


Syllogismus physice consideratus est ipsa consequentia seu sim- 
plex actus mentis concludentis consequens ex antecedente. In sola 
igitur conclusione seu in actu concludendi consequens ex antecedente 
consistit. In cognitione enim antecedentis virtualiter consequentis co- 
gnitio continetur, et mens hoc ipso quod cognoscit minorem ut mino- 
rem, i. e. tamquam subsumptam maiori, applicatur ad cognoscendum 
etiam consequens. Quae cognitio antecedentis est instrumentum, quo 
intellectus sufficienter instruitur ad consequens cognoscendum, et 
quo evidenter applicatur ac proinde etiam necessitatur ad hanc cogni- 
tionem eliciendam seu ad assentiendum conclusioni, ita ut, cognita 
minore ut minore, non possit non assentiri conclusioni. Praemissae 
igitur sunt causa efficiens instrumentalis neces- 
saria conclusionis. 

Si consequentia seu ratiocinium physice consideratum comparatur 
cum ratiocinio logice considerato, hoc iterum dici potest materia 
illius. 


57. Principia syllogismi categorici. Primum principium, unde de- 
pendet tota vis syllogismi categorici, est principium conve- 
nientiae et discrepantiae: «Quae sunt eadem uni tertio, 
sunt quoque eadem inter se », et « quorum unum cum tertio convenit, 
alterum ab eo discrepat, ea inter se diversa sunt». Hoc autem prin- 
cipium non est nisi determinatio principii contradictionis 
(idem non potest simul esse et non esse), quod est supremum et 
universalissimum principium metaphysicum. Attamen principium con- 
venientiae et discrepantiae applicari non potest in re syllogistica nisi 
mediante alio principio, quod secundum Aristotelem vocabatur a scho- 
Jasticis « dictum de omni », « dictum de nullo» : Quidquid universaliter 
distributive affirmatur de aliquo subiecto, debet affirmari de omnibus 
contentis sub eo ; quidquid universaliter distributive negatur de ali- 
quo subiecto, debet negari de omnibus contentis sub eo. 


Credt, Elem. philos. T, i 5 

Huius assertionis I pars probatur ex eo, quod syllogismus catego- 
ricus innititur principio identitatis vel discrepantiae tamquam prin- 
cipio essentialiter constitutivo suo. Hoc patet ex definitione syllogismi 
categorici. II pars probatur ex eo, quod in re syllogistica non constat 
quaedam identificari cum uno tertio nisi in virtute « dicti de omni ». 
Non enim constat § et P identificari cum eodem M, nisi in quantum 
M sumitur universaliter distributive (cf. infra: Leges syllogismi). 


58. Leges syllogismi. Ex ipsa syllogismi essentia hae regulae dedu- 
cuntur, quas scholastici memoriae iuvandae gratia versibus inclu- 
debant : 

Terminus esto triplex : maior, mediusque minorque. 

Latius hos quam praemissae conclusio non vult. 
Nequaquam medium capiat conclusio oportet. 

Aut semel aut iterum medius generaliter esto. 

Utraque si praemissa neget, nihil inde sequetur. 

Ambae affirmantes nequeunt generare negantem. 

. Peiorem sequitur semper conclusio partem 1. 

. Nil sequitur geminis ex particularibus umquam. 

Ad 1. Nota quartum terminum adesse posse (quaternio termino- 
rum) aut aperte aut latenter, si eadem vox diversa signi- 
ficatione aut diverso suppositionis genere usurpatur. 
E. g.: Taurus est animal ; sed taurus est mons ; ergo mons est animal 
— Homo est species; Plato est homo; ergo Plato est species. In 
priore exemplo terminus aequivocus «taurus» alia significatione in 
maiore, alia in minore, in altero terminus «homo » diverso supposi- 
tionis genere usurpatur. 

A d 2. Secus adessent plus quam tres termini (contra regulam 1); 
si enim terminus latius sumitur in conclusione quam in praemissa, 
aliter supponit, est igitur quartus terminus. 

Ad 4. Secus adsunt quattuor termini: P comparatur cum ista, 
S cum illa parte medii; ista pars et illa sunt duo termini. 

Exempla : 


Oo DUO» OT eo pups 


P M 

Planta est vivens (i. e. vegetativum). a 
S M 

Animal est vivens (i. e. sensitivum). 
S P 


Animal est planta. — 


Petrus est homo (i. e. aliquis homo) ; Paulus est homo (i. e. 


aliquis homo) ; ergo Petrus est Paulus. 


1 Pars peior dicitur negativa et particularis. Sensus igitur regulae est: Si 
aliqua praemissa est negativa, conclusio erit negativa ; si aliqua praemissa est 
particularis, conclusio erit particularis. 

Ad 5. Nam ex eo quod neque P neque S sub M! extensione con- 
tinentur, nihil deduci potest, quod habitudinem inter P et S attinet. 
A d 6. Si enim S et P conveniunt cum M9, etiam inter se conve- 


niant necesse est. 
Ad 7. Si aliqua praemissa est negativa, conclusio erit negativa. 


Tunc enim aut S non convenit cum M? aut P, ergo neque conveniunt 
inter se. Si aliqua praemissa est particularis, aut S aut P nonnisi ex 
parte convenit cum M°, ergo nonnisi ex parte conveniunt inter se. 

Ad 8. Nam si ambae praemissae sunt negantes, peccatur contra 
regulam 5; si ambae affirmantes, M erit semper particularis! contra re- 
gulam 4. Si una est affirmans, altera negans, unus tantum terminus 
in praemissis supponeret universaliter, i. e. M (secundum regulam 4), 
et P supponeret particulariter ; at vero in conclusione, quae esset ne- 
gativa (secundum regulam 7), P supponeret universaliter, quod esset 
contra regulam 2. 

Nota. Terminus singularis, cum careat extensione, aequi- 
paratur universali. 


Bibliographia ad 56-58: J. Cevolam, «Utraque si praemissa 
neget, nihilinde sequetur»?, RNSPh 12 (1905) 289—305. C. 
Sentrou, Encore un mot à propos de la règle: «Utraque si 
praemissa neget, nihil inde sequetur», l. c. 472—475. J. Ce- 
volani, Réponse aux objections de M.C.Sentroul,l c. 476- 
478. G. Wernick, Das dictum de omni, «Archiv f. Geschichte d. Philos.» 


21 (1908) 76—92. 


A d 56. Aristoteles: «Cum igitur tres termini [pot] ita inter se affecti 
sunt, ut extremus [S : ópoc Écyacoc, al. tò Zavrov &xpov| sit in toto medio [ópoc 
uécoc, Tò guécovy] et medius in toto primo [ópoc mpóxoc, tò peitov ğxpov] sit vel 
non sit, necesse est extremorum esse syllogismum perfectum.» Inde termi- 
nus extremus solum subicitur, primus solum praedicatur, medius autem et 
subicitur et praedicatur; itaque medium «et positione quoque fit medium » 
(Anal. pr. I 4, 25 b 32 ; 26 b 21). Praemissa: mpóraotc, cf. supra ad 39; conse- 
quens: cup.zépxoua, Anal. pr. I8sq., 30a 5; 24. Quoad definitionem syllogismi 
cf. text. ad 53. 

A d 87. Secundum Aristotelem alterum in toto altero esse idem est ac alte- 
rum onini alteri attribui seu de ommi altero dici. « Dicimus autem de omni 
praedicari, quando nihil subiecti accipere licet, de quo alterum non di- 
catur; et praedicari de nullo, eodem modo accipitur.» Aéyoucv 8$ 
tò xarà ravcóc xavnYopsic0ot, ötav un8£v fj Aapetv tæv 100 Ýroxetuévov, xxO* 
oð Odcepov ob AeyOfjaevot xal TÒ xo và urüevóc óoxótoc (Anal. pr. I 1, 24 b 28; cf. 
Cat. 3, 1b 10 — 13, cit. ad 165). S. Thomas : «Secundum Philosophum in III Phys. 
[cf. ib. c. 3, 202 b 8; S. Thom. lect. 5 n. 10 (infra ad 193)],... quaecumque 
uni et eidem sunt eadem, sibi invicem sunt eadem, in his quae sunt idem re 
et ratione,... non autem in his quae differunt ratione» (S. th. I 28, 3 ad 1). 

A d 58. Aristoteles ostendit conclusionem universalem non posse inferri, nisi 
omnes termini sint universales, atque in omni syllogismo vel ambas praemissas 
vel alteram necessario similem esse conclusioni, et id non solum quod sit affir- 


1 praedicata enim propositionum affirmantiunt supponunt particulariter, 

mativa aut negativa, sed etiam quod sit necessaria vel de inesse vel contingens. 
Pavepòv oüv öre èv &mowwt [ooXXoYtou] eË «à xaO6Xou ónápyst, xol ött «à uiv 
xaB6Aoo BE &mávrov tæv pov xaÜOXoo Sríxvorat ... Sow BE xol Oti èv gravu 
cuXXovtoU.0 T; upotépas À Thv étépav npóvaoty óuolav &y&yxn yiveoða TÖ ovuTepåo- 
uati. aéy 9* o uóvov «d xatapatixhy siva Tj orepntixhy, &AX& xal t vayxalav U 
b r&pyoucoy À èvðeyouévyy (Anal. pr. I 24, 41 b 22). 


$ 3. DE FIGURIS ET MODIS SYLLOGISMI CATEGORICI 


59. Figurae syllogismi. F orm a syllogismi est artificiosa materiae 
dispositio (cf. n. 56). Materiae remotae dispositio dicitur figura 
syllogismi, materiae vero proximae dispositio vocatur modus. 

Figura syllogismi definitur : dispositio extremorum cum medio per 
modum praedicati et subiecti. Ouattuor sunt figurae, quia quattuor 
dispositiones fieri possunt. 


I. figura I. figura indirecta II. figura III. figura 
M—P P—M P—M M-—P 
S8 —M M—S S—M M—S 
S—P S—P S—P S—P 


Nota. Figura secundo loco posita (quae a recentibus IV. figura 
dicitur) non est nisi I. indirecte concludens : 


M S 
Omnis homo est mortalis (minor). 
P M 
Petrus est homo (maior). 
S P 


Aliquod mortale est Petrus. 


Si ergo in figura I mutantur tum maior et minor tum S et P, 
habetur figura I indirecta. 


60. Modi syllogismi. Modus syllogismi definitur: dispositio propo- 
sitionum secundum quantitatem et qualitatem essentialem, quae in 
affirmatione et negatione sita est. In qualibet figura sedecim modi 
contingere possunt : nam quantitas propositionum variari potest quat- 
tuor modis. Aut enim utraque praemissa est universalis aut utraque 
particularis aut prima universalis et secunda particularis, vel e contra 
prima particularis et secunda universalis. Similiter qualitas variatur 
quattuor modis. Sed 4 x 4 = 16. Ergo in qualibet figura 16 modi 
fieri possunt. Qui modi litteris indicantur. In prima figura habentur : 


aa ea ia oa 
ae ee ie oe 
ai ei ii oi 
ao eo io oot, 


1 Signifientio istarum Htteraruni supra indicata est n. 47. 

Similiter in secunda et tertia figura. Cum autem quattuor sint 
figurae, numerus omnium modorum erit 16 x 4 = 64. Attamen ex 
his modis 19 tantum sunt apti ad concludendum, cum reliqui omnes 
contra syllogismi leges (n. 58) peccent (e. g. e e e). Modi idonei hisce 
versiculis a logicis exprimuntur : 


(I. fig.:) Barbara, Celarent, Darii, Ferio, (I. indir. :) Baralipton, 
Celantes, Dabitis, Fapesmo, Frisesoómorum, 


(II. fig. :) Cesare, Camestres, Festino, Baroco, (III. fig. :) Darapti, 
Felapton, Disamis, Datisi, Bocardo, Ferison. 


In his versibus prima vocalis uniuscuiusque vocis significat quan- 
titatem et qualitatem propositionis maioris ; secunda quantitatem et 
qualitatem minoris indicat, tertia conclusionis, exceptis vocibus Bara- 
lipton, Celantes etc., quae ponuntur pro I. figura indirecta, et in 
quibus prima vocalis significat minorem, secunda maiorem 1. 


61. Principia et leges singularum figurarum. Dictum de omni et de 
nullo in tota sua universalitate nonnisi in I. figura directa, in ceteris 
vero figuris modo aliquo determinato applicatur. Specialis haec ap- 
plicatio ad II. figuram vocari potest « dictum de diverso » : Si certum 
attributum potest praedicari affirmative aut negative de quolibet 
membro alicuius speciei (generis), omne individuum (omnis species), 
de quo illud praedicari nequit (affirmative aut negative), non pertinet 
ad istam speciem (genus). Principium speciale III. figurae vocatur 
« dictum de parte » ? : Duo termini, qui continent aliquam partem com- 
munem, partim conveniunt; si autem unus continet partem, quam 
alter non continet, partim differunt. 

Tres figurae igitur, unaquaeque secundum suum principium spe- 
ciale, ita procedunt: In I. figura maior universaliter distri- 
butive P aliquod de S? suo praedicat affirmative aut negative ; 
minor affirmat sub hoc S? maioris contineri S minoris; huic So 
proinde etiam P maioris convenire (affirmative aut negative) enun- 


1 Recentes versus ita proponunt: 


Barbara, Celarent, primae Darii Ferioque. 

Cesare, Camestres, Festino, Baroco secundae. 
Tertia grande sonans recitat: Darapti, Felapton, 
Disamis, Datisi, Bocardo, Ferison. Quartae 

Sunt Bamalip, Calemes, Dimatis, Fesapo, Fresison. 


In his versibus prima vocalis vocum Bamalip, Calemes etc., quae ponuntur 


pro IV. figura seu I. indirecta, indicat maiorem, secunda minorent. 

2 AJ. H. Lambert (Neues Organon I, Leipzig 1764, Hauptstück 4) 
vocatur « dictum de exemplo », quiu hiec figura: plerumque adhibetur, si pro- 
positioni universali opponitur exemrplu m contrarium, 

tiat conclusio : dictum de omni, de nullo. Ponatur primum exemplum 
syllogismi affirmativi in Barbara, qui applicat dictum de omni: 


Omne animal est substantia ; 
omnis homo est animal; 
ergo omnis homo est substantia. 


Secundum exemplum sit syllogismus negativus in Celarent, 
qui applicat dictum de nullo: 


Nullum animal est arbor; 
omnis homo est animal ; 
ergo nullus homo est arbor. 


In II. figura maior universaliter distributive prae- 
dicat affirmative aut negative P aliquod de S9 suo ; si P in maiore 
est negatum, minor de suo S? hoc P affirmat; si autem P in maio- 
re est affirmatum, minor hoc idem P negat de suo S? (ergo si maior 
est affirmativa, minor crit negativa et viceversa, ita ut una semper 
sit praemissa negativa); conclusio proinde utriusque S! 
(maioris et minoris) diversitatem enuntiat: dictum de diverso. Sit 
primum exemplum in Cesare, cuius maior est negativa : 


Nullus peccator est beatus; 
omnis sanctus est beatus; 
ergo nullus sanctus est peccator. 


Secundum exemplum sit in Camestres, cuius minor est ne- 
gativa : 
Omnis homo est rationalis ; 
nullus brutum est rationale ; 
ergo nullum brutum est homo. 


In III. figura praemissae enuntiant duo P? convenire eidem So, 
i. e. continere aliquam partem communem, ex quo proinde conclu- 
ditur haec Pa partim inter se convenire (conclusio par- 
ticularis affirmativa), aut unum non convenire huic S9, alterum 
convenire, i. e. unum continere partem, quam alterum non conti- 
net; ex quo concluditur ea partim differre (conclusio par- 
ticularis negativa ; P eius supponit universaliter, similiter ergo in 
maiore P conclusionis, quod est etiam P maioris, debet supponere 
universaliter, i. e. haec maior debet esse negativa, ac proinde minor 
est affirmativa). 
Sit primum exemplum in Darapti, cuius conclusio est affir- 
mativa : 
Omnis homo est rationalis ; 
ominis homo est animal ; 
ergo aliquod animal est rationale. 

Alterum exemplum sit in Felapton, cuius conclusio est ne- 
gativa : 
Nulla arbor videt ; 
omnis arbor est substantia ; 
ergo aliqua substantia non videt. 


Ex his principiis specialibus colligimus etiam leges speciales unius- 
cuiusque figurae ; pro I. figura : Sit minor affirmans, nec maior parti- 
cularis; pro IL: Una negans praeeat, nec maior sit specialis; pro 
IIL: Sit minor affirmans, conclusio particularis !. 

Harum legum ratio etiam deduci potest ex legibus generalibus. 
Si enim leges illae speciales non observantur, erit etiam propter in- 
dolem peculiarem singularum figurarum peccatum contra leges ge- 
nerales. 


62. Singularum figurarum praestantia. De ordine trium figurarum 
ita disserit auctor « Summae totius Logicae», tract. VIII c. 4 (inter 
opuscula S. Thomae): «Si enim medium in una propositione sub- 
icitur et in altera praedicatur, dicitur esse prima figura, et merito, 
quia tunc medium vere est medium, quia sapit naturam utriusque 
extremi, scil. subiecti et praedicati; praedicatur enim et subicitur, 
ut dictum est. Si vero medium in utraque propositione praedicatur, 
dicitur esse secunda figura, quia licet medium non sit vere medium 
sapiens naturam subiectionis et praedicationis, tamen quia dignius 
est praedicari quam subici, ideo haec figura secundum locum tenet. 
Si vero medium in utraque propositione subicitur, dicitur tertia 
figura et ultima, quia in ea medium non stat in medio sicut in prima 
et subicitur semper, quod est indignius.» Attamen quamquam prima 
figura est perfectissima, etiam secunda et tertia suo loco, datis cir- 
cumstantiis, optimae sunt; ita secunda, cuius conclusio semper est 
negativa, ubi agitur de adversario refellendo, et tertia, ubi ostenden- 
dum est dictum aliquod universale esse illegitimum propter exem- 
plum contrarium. 


63. De reductione modorum. Quattuor modi I. figurae directae di- 
cuntur modi perfecti seu syllogismi perfecti, quia in ipsis statim 
clare apparet consequentia; ali imperfecti dicuntur, quia in 
ipsis consequentia non ita facile videtur. Hoc autem ex eo provenit, 
quod in quattuor modis I. figurae directae clare apparet applicatio 
dicti de omni, quod simpliciter in tota universalitate sua applicatur, 


! Pro I. figura indirecta, si maiorem vocamus eam, in qua inest conclusionis 
P, leges ita enuntiari possunt : 


Maior ubi affirmat, generalis tum minor esto. 
Si minor affirmat, conclusio sit specialis. 
Si nesat haee, maior generalis postulat esse. 

in quantum in his modis M est 5 in maiore et P in minore. In ceteris 
figuris applicatio dicti de omni non ita manifeste apparet, quia modo 
aliquo determinato applicatur. Utile igitur est alios modos ad hos 
quattuor reducere, id quod fit dupliciter : 1. directe (per reductionem 
directam), 9. indirecte (per reductionem ad impossibile). 

1. Directe reducuntur conversione propositionum et mutatione 
praemissarum (conversio: loco S! ponitur P secundum regulas ad 
propositionum conversionem statutas!; mutatio: loco maioris poni- 
tur minor). 

Quomodo fieri debeat conversio et mutatio praemissarum, in ver- 
sibus memorialibus (Barbara etc.) indicatur litteris s, p, m: 


S vult simpliciter verti, P vero per accid(ens); 
M vult mutari, C per impossibile duci, 


scil. S indicat propositionem a praevia vocali significatam esse con- 
vertendam simpliciter, P indicat esse convertendam per accidens, M 
significat praemissas mutandas esse, ita ut loco maioris ponatur minor 
et loco minoris maior. Consonans initialis diversorum modorum de- 
signat modum I. figurae, ad quem reducuntur; ita Cesare reducen- 
dum est ad Celarent. Hac ratione ad modos perfectos reducuntur omnes 
alii modi, exceptis Baroco et Bocardo, qui nonnisi indirecte reduci 
possunt, quod indicat littera C (C per impossibile duci). 

2. Reductio ad impossibile eo fit, quod omittitur maior aut minor 
et eius loco ponitur contradictoria conclusionis (in Baroco omittitur 
minor, in Bocardo maior, quod indicat littera o). Conclusio syllogismi 
ita confecti erit contradictoria illius praemissae, quae omissa est. 

Exemplum (in Baroco): 


Omnis virtus est laudabilis ; 
aliquod vitium non est laudabile ; 
aliquod vitium non est virtus. 


Si adversarius, veritate praemissarum concessa, negat consequen- 
tiam, loco minoris ponatur contradictoria conclusionis negatae ; 
qui enim negat «aliquod vitium non esse virtutem », necesse est ad- 
mittat «omne vitium esse virtutem», et habetur syllogismus in 
Barbara : 

Omnis virtus est laudabilis ; 
omne vitium est virtus ; 
omne vitium est laudabile. 


Iam vero adversarius concessit « aliquod vitium non esse laudabile ». 
Unde reducitur ad absurdum. 


1 Kxclpe DBaralipton, in quo i convertitur in a, quia ex ea conversa est, 

Bibliographia ad 59—63 : C. Renner, Über die Figuren und Modi 
des Syllogismus, Ph] 23 (1910) 196—203. 


A d 59—63. De figuris et modis syllogismi [figura : oyñu«, Anal. pr. I 4, 
26 b 33 ; modus : tpórog, cf. ib. I 28, 45 a 4] Aristoteles fuse agit in libris Ana- 
lyticorum priorum; et ipse fatetur de arte syllogizandi se nihil ab antiquis 
accepisse, sed per longum tempus labore proprio ac exercitio eam quaesivisse 
(De soph. el. 34, 184 b 1). 


8 4. DE DIVISIONE SYLLOGISMI CATEGORICI 


64. Quomodo divisio instituatur. Cum in syllogismo materia et for- 
ma distinguantur, divisio eius secundum duplicem rationem fieri pot- 
est. Ratione formae syllogismus secundum diversas figuras et 
modos dividitur, quos supra (n. 59 —62) explicavimus. Eadem ratione 
syllogismi dividuntur in bonos et malos seu sophisticos. Quae divisio 
analogum in sua analogata distribuit; nam syllogismus sophisticus 
revera non est syllogismus, quia caret forma syllogistica. Cum etiam 
defectus materiales syllogismos sophisticos reddere queant et cum de- 
fectus seu sophismata accidant non tantum in syllogismo categorico, 
sed in omni argumentatione, de sophismatis infra (§ 8) sermo erit. 
Ratione materiae syllogismi multipliciter dividuntur secundum 
varios respectus, quos materia eorum induit; istas divisiones hic 
proponimus. 


65. Syllogismus completus et enthymema.  Syllogismus ratione ma- 
teriae dividitur in com pletumetincompletum seu enthy- 
mema, prout materia integra explicite ponitur aut non ponitur. En- 
thymema est syllogismus, in quo altera praemissa reticetur: Est cor- 
pus; ergo est grave. 


66. Syllogismus rectus et obliquus ; aifirmativus et negativus. Ra- 
tione materiae rem ota e seu ratione terminorum syllogismus divi- 
ditur in rectum et obliquum. Syllogismus rectus est, cuius 
termini omnes sunt recti; obliquus est, qui continet terminum obli- 
quum. Termini hic intelliguntur syllogistici S, P, M, non aliqua horum 
terminorum determinatio, quae non redderet syllogismum obliquum. 
Exemplum sit : Christus est Deus ; Maria est mater Christi ; ergo Maria 
est mater Dei. M est « Christus », qui in minore ponitur in casu obliquo ; 
similiter P « Dei » in conclusione est casus obliquus. Iuvat syllogismos 
obliquos in rectos convertere ad eorum bonitatem ‘probandam : Ma- 
ter Christi est mater Dei; sed Maria est mater Christi; ergo Maria 
est mater Dei. 

Ratione materiae proximae, i. e. ratione propositionum, syl- 
logismi dividuntur in affirmativos et negativos, quatenus 
conclusio est affirmativa aut negativa. 

67. Syllogismus simplex et compositus. Ratione materiae proximae, 
quatenus nomine materiae proximae intelliguntur ipsi syllogismi seu 
argumentationes, ex quibus conflari potest syllogismus aliquis com- 
positus, distinguuntur syllogismi simplices, ex pluribus aliis syl- 
logismis seu argumentationibus non compositi, et syllogismi c o m p o- 
siti sive implicite sive explicite. Syllogismi compositi sunt : 

Epichirema est syllogismus, cuius una vel utraque praemissa 
est propositio causalis: Omnis homo est mortalis, quia habet essen- 
tiam compositam ; atqui Petrus est homo ; ergo Petrus est mortalis. 

Polysyllogismus est colligatio plurium syllogismorum, ita 
ut conclusio unius sit praemissa subsequentis : Spiritus caret materia ; 
atqui anima humana est spiritus. Ergo caret materia ; atqui, quod 
caret materia, est incorruptibile. Ergo anima humana est incorrup- 
tibilis. 

Sorites est syllogismus compositus continens plures terminos 
medios, quorum alter alterum extensione sua complectitur. Implicite 
in se continet plures syllogismos, etsi conclusio non deducitur nisi post 
ultimam praemissam. Sotites est duplex : Aristotelicus et Goclenius !. 
Aristotelicus in prima praemissa M"" minus extensum de S? praedicat, 
in secunda de hoc M? alium M" magis extensum etc., in ultima prae- 
missa P praedicat de M? maxime extenso. Goclenius inverso modo 
procedit : in prima praemissa P praedicat de M° maxime extenso, in 
secunda hunc M*" de alio M? minus extenso etc., in ultima praemissa 
M"? extensione minimun de S? praedicat. 


Sorites Aristotelicus : Sorites Goclenius : 


S M M, P 
Petrus est homo ; Animal sentit ; 
M M, M M; 
homo est animal; homo est animal; 
M, P S M 
animal sentit ; Petrus est homo ; 
S P S P 


ergo Petrus sentit. ergo Petrus sentit. 


68. Syllogismus absolutus et modalis. Ratione qualitatis materiae 
seu ratione qualitatis accidentalis propositionum, ex quibus conflan- 
tur syllogismi, distinguuntur syllogismi modales et non moda- 
les. Syllogismus modalis est, cuius una vel utraque praemissa est 
modalis. In tali syllogismo summa cum praecisiore significatio prae- 
missarum determinanda est et videndum, an et quomodo minor sit 
subsumpta maiori, ut exinde vera inferatur corclusio. 


1 Ita vocatur a Rud. Goclemio, Marburgensi doctore, qui primus in libro 
Isagoge in Organum Aristotelis, Francofurtil598, illum proposuit, 


- 
pu 

Exempla: a) Omnis homo contingenter salvatur ; atqui Petrus 
est homo ; ergo Petrus contingenter salvatur. b) Contingens est omnem 
hominem salvari; atqui Petrus est homo ; ergo possibile est Petrum 
salvari. c) Necesse est omne animal esse substantiam; atqui necesse 
est omnem hominem esse animal; ergo necesse est omnem hominem 
esse substantiam. d) Impossibile est ullum iustum damnari; atqui 
possibile est omnem hominem esse iustum ; ergo possibile est nullum 
hominem damnari. 


69. Syllogismus apodicticus, probabilis, erroneus. Ratione materiae, 
i. e. ratione materiae propositionum, distinguuntur syllogismi a p o - 
dictici seu demonstrativi et probabiles eterronei, qua- 
tenus constant ex propositionibus necessariis aut contingentibus aut 
impossibilibus. 


A d 64 sqq. Aristoteles distinguere solet: 1. syllogismum: denionstrativum 
(qQuAocóqnux — cuXAoYicuóc &roðemTmixóc), qui procedit ex principiis univer- 
salibus et certis, ideoque scientiam proprie dictam efficit ; 2. syllogismum dia- 
lecticum seu inquisitorium (èrıyetpnua — ovXXoyuwpós Buexvotóc), qui ex pro- 
positionibus probabilibus procedit et ad inquirendam veritatem ordinatur ; 
3. syllogismum contentiosum seu sophisticum (sógtoua — cuXXoytouós éptovtxóc) , 
qui conclusionem infert ex praemissis quae illam non re ipsa, sed specie tenus 
continent; 4. syllogismum rhetoricum seu enthymema (£v0bunpoc — ovaioyiouòs 
éntopixós), qui procedit ex verisimilibus et exemplis et ab oratoribus adhiberi 
solet, quo audientibus conclusionem persuadeant. In c. 11 VIII Topicorum 
habet : "Eoi 8& oUXocócnux uv ouvňhoyiouòc &roderxtixóg, &mvyslpnua 8& eoXXovuouóg 
BixAextixós, cógiop 8$ coxXoYiwoguóa éptovtxóc, &xópnux S& cooviouóe Sue 
&v:to&osoc (162 a 15). Cf. Anal. post. I 6: El ov oriy 1j čnoðemmxh $riovtjum 
ÈE ġvayxalov dpyéiv ... Qavepòv ÖTL Èx voto0vov TIYÕY v civ, Ó XTOÑELATIXÒG o02360- 
yıopós (74 b 5 10). Topic. I 1: Aextxòs 8$ ouMoyiouds ô EÉ éyB6E cv cUXXoyi- 
Cóusvog (100 a 29; cf. Anal. pr. I 30, 46 a 9) ... 'Eptotixóg ò’ żort ovXovtoubc 
6 èx qouvouívov éyBOEcv, uh Üvrov Bé, xal ó &E ivBóEov T) gawouévov évO6Eov 
ootvóuevog (100 b 23). Anal. pr. II 27 : "Ev00umux uèv oüv ortl cM Yicuóc ÈE 
sixóvov 7, orustov (70 a 10; cf. Rhet. I 1: "Eovt è àró8eeu Gyvopuch évOOpanus, ... 
zb Ò èvivunua coXoywpóc Tis: 1355 a 0). Ex istis testimoniis apparet di- 
visionem syllogismorum et terminologiam, qua utitur Aristoteles, differte a 
modo dividendi et dicendi, quem recentiores adhibent et quem supra in textu 
Secuti sumus. Divisiones, quas Aristoteles proponit, conveniunt cum iis, quae 
n. 69 positae sunt; alias veto divisiones, quas accidentales plerumque esse 
manifestum est, posteriores philosophi statuerunt, Aristoteles vero eas aut omit- 
tit aut breviter tangit exceptis syllogismis modalibus, quos in I Anal. pr. c. 
9—22 tanta ubertate pertractat, ut pleniorem expositionem vix invenias. En- 
thyinema et epichirema apud Aristotelem alio sensu dicuntur ac apud recen- 
tiores. Voce «sorites» (owpeltns) ipse Aristoteles non utitur, argumentandi 
autem rationem, quae isto nomine venit, indicat Anal. pr. I 23 (41 a 18) et 
25 (42 b 1) Doctrina de syllogismis modalibus etiam in opusc. [48] Summa 
tot. Log. Arist., quod inter opuscula S. Thomae recensetur, fuse exponitur : 
Tract. 8 De syll. simpliciter, c. 13— 15. 

$ 5. DE SYLLOGISMO EXPOSITORIO 


70. Syllogismi expositorii definitio. Syllogismus expositorius ille est, 
cuius M est terminus singularis. Dicitur «expositorius», quia con- 
iunctionem P! cum S? exponit mediante M? singulari, sensibus 
manifesto: Iudas Iscariotes tradidit Iesum ; sed Iudas Iscariotes fuit 
apostolus ; ergo apostolus tradidit Iesum. Socrates est philosophus ; 
sed hic homo est Socrates ; ergo hic homo est philosophus. 

Sicut in syllogismo stricte dicto M universaliter distributive ad- 
hibendus est, ita in syllogismo expositorio M. debet esse perfecte, i. e. 
incommunicabiliter singularis +. Et haec est ratio, cur syllogismus de- 
ductivus reguletur principio identitatis et discrepantiae mediante dicto 
« de omni » et « de nullo », syllogismus vero expositorius immediate 
reguletur principio identitatis et discrepantiae. 


71. Syllogismi expositorii figurae et modi. Syllogismi expositorii con- 
fici possunt in omnibus figuris, sed connaturalissime fiunt in tertia 
figura, in qua M bis subicitur; proprium enim est individui subici. 
At in secunda figura praeter modos communes negative concludentes 
syllogismus expositorius habet quattuor alios affirmativos, quorum 
primus ex utraque praemissa universali, alter ex utraque particulari, 
tertius ex maiore universali et minore particulari, quartus ex maiore 
particulari et minore universali rectam infert conclusionem. Hi modi, 
qui tamquam modi syllogismi stricte dicti peccant contra regulam 
quartam, pro syllogismo expositorio valent, quia in syllogismo expo- 
sitorio M, atpote terminus singularis, semper universaliter supponit : 
Magister meus est hic homo ; atqui pater meus est hic homo; ergo 
pater meus est magister meus (modus: a a a). Aliquis homo est 
Petrus ; atqui aliquis philosophus est Petrus ; ergo aliquis philosophus 
est homo (modus: iii). Contra in tertia figura syllogismus exposi- 
torius non potest habere nisi duos modos, alterum qui utramque prae- 
missam affirmativam, alterum qui alterutram negativam habet, quia 
in syllogismo expositorio secundum tertiam figuram constructo utra- 
que maior est necessario singularis, i. e. universalis (cf. n. 58, nota). 


Nota. Syllogismi, qui conficerentur ex utraque praemissa con- 
vertibili, ita ut utriusque S et P aeque late paterent secundum ex- 
tensionem, se haberent similiter sicut syllogismi expositorii : immediate 


1 Essentia divina non est inconmununicabiliter singularis; ideo non valet 
syllogismus : Essentia divina est Pater; essentia divina est Filius; ergo Pater 
est Filius. Syllogismus iste habet quattuor terminos, quia aliter supponit es- 
sentia divina in prima, aliter in secunda praemissa; in prima supponit pro 
essentia divina subsistente in Pater, in secunda pro eadem essentia subsistente 
in lilio. Pater et Filius non sunt idem uni eidemque tertio. 

regularentur principio identitatis atque admitterent praeter modos 
communes alios modos legitimos. Exemplum sit: Omne animal risi- 
bile est animal rationale ; atqui omnis homo est animal rationale ; 
ergo omnis homo est animal risibile. Sed hoc per accidens est, non in 
rigore praemissarum, quia praemissae ex se non enuntiant se esse pro- 
positiones convertibiles. Si autem addatur P? signum, quo enuntietur 
propositionis convertibilitas : Omne animal risibile est omne animal 
rationale etc., propositiones fiunt compositae, ac proinde etiam ipsa 
argumentatio composita est !. 


$ 6. DE SYLLOGISMO HYPOTHETICO 


72. Syllogismi hypothetici notio. Syllogismus hypotheticus est, in 
quo maior est propositio bypothetica, cuius una pars indicat conclu- 
sionem, altera rationem eius logicam, unde dependet ; minor vero ponit 
hanc rationem ?. Ceteri syllogismi o m n e s sunt categorici, licet con- 
tineant propositiones hypotheticas, quia procedunt secundum formam 
communem syllogismi. E. g.: Si A est, est B ; si B est, est C; ergo si 
A est, est C. Est processus communis syllogismi: A = B, B—C, C— A. 

Maior syllogismi hypothetici continet conclusionem hypothetice 
iam deductam, quae ope minoris absolute deducitur. Ideo syllogis- 
mus hypotheticus supponit syllogismum categoricum, quem virtualiter 
et implicite continet. 


73. Syllogismi hypothetici divisio. Cum propositio hypothetica qua- 
druplex sit : conditionalis, disiunctiva, coniunctiva, copulativa, et cum 
ex propositione copulativa nihil inferri possit, syllogismus hypothe- 
ticus est triplex : conditionalis, disiunctivus, coniunctivus. 
Syllogsmus conditionalis est, cuius maior est propositio 
conditionalis ; minor proinde est affirmatio conditionis aut negatio con- 
ditionati. Conclusio est aut affirmatio conditionati in virtute affirma- 
tae conditionis (in minore) aut negatio conditionis in virtute negati 
conditionati (in minore). Quia veritas et falsitas propositionis condi- 
tionalis non consistit nisi in relatione inter conditionem et conditio- 
natum, syllogismus conditionalis habet duas figuras: I. conclu- 
dit a veritate conditionis ad veritatem conditionati, II. a falsitate con- 
ditionati ad falsitatem conditionis : Si Petrus currit, Petrus movetur ; 
atqui Petrus currit; ergo Petrus movetur; vel: atqui Petrus non move- 
tur; ergo non currit. Posita enim conditione, conditionatum ponatur 


1 Cf. J. E. Th. Wildschrey, Die Grundlagen einer vollstän- 
digen Syllogistik, Halle 1904. Auctor quantificando praedicatum oc- 
toginta repetit modos. De hac quantificatione praedicati cf. n. 40, 1 nota. 

2 Haec ratio est aut affirniatio conditionis aut negatio conditionati (in syl- 
logisirio conditionali) aut affirmatio vel negatio unius vel plurium mennbrorum 
disiunctionis (in syllogismo cdisiunctivo et coniunctivo). 

necesse est, at non viceversa posito conditionato ponenda est conditio; 
sublato conditionato, conditio tolli debet, at non viceversa sublata 
conditione tollendum est conditionatum. Falso igitur concluderetur : 
atqui Petrus non currit; ergo non movetur. Licet enim Petrus non 
currat, potest tamen moveri. 

Secundum diversitatem qualitatis (essentialis) praemissarum in 
utraque figura oriuntur quattuor modi: 


I. figura : a) Si A est, est B ; est A ; ergo est B. 

b) Si A est, non est B ; est A ; ergo non est B. 

c) Si A non est, est B; A non est; ergo est B. 

d) Si A non est, non est B; A non est; ergo non est B. 
II. figura : a) Si A est, est B ; non est B ; ergo non est A. 

b) Si A est, non est B ; est B ; ergo non est A. 

c) Si A non est, est B; non est B ; ergo est A. 

d) Si A non est, non est B; est B ; ergo est A. 


Syllogismus conditionalis eo resolvitur in categoricum, quod expli- 
catur syllogismus categoricus in hypothetico virtualiter et implicite 
contentus. Si utrumque membrum propositionis conditionalis habet 
idem subiectum, reductio facili modo fit syllogismo categorico, cuius 
maior est propositio universalis, quae habet pro S9 P conditionis, pro 
P? P conditionati ; minor manet eadem : Si Petrus currit, Petrus mo- 
vetur ; atqui Petrus currit ; ergo movetur. Omne quod currit, movetur ; 
atqui Petrus currit; ergo movetur. Si vero utrumque membrum pro- 
positionis conditionalis non habet idem subiectum, reductio ita sim- 
plici modo fieri non potest: Si mundus exsistit, Deus exsistit ; atqui 
mundus exsistit; ergo Deus exsistit. Syllogismus categoricus latens 
in hac argumentatione ita explicari potest : Causa mundi exsistentis 
exsistit ; atqui Deus est causa mundi exsistentis ; ergo Deus exsistit. 

Syllogismus disiunctivus est, cuius maior est propositio pro- 
prie disiunctiva, minor vero affirmatio vel negatio unius aut plurium 
membrorum disiunctionis ; conclusio est negatio vel affirmatio cete- 
rorum, Quia in propositione disiunctiva omnia membra non possunt 
esse neque simul vera neque falsa, duae sunt figurae syllogismi dis- 
iunctivi; in utraque figura sunt quattuor modi secundum variationem 
qualitatis (essentialis) praemissarum : 


I. figura : a) Aut A est, aut B est; A non est ; ergo B est. 
b) Aut A est, aut B non est ; A non est ; ergo B non est. 
c) Aut A non est, aut B est; A est ; ergo B est. 
d) Aut A non est, aut B non est; A est; ergo non est B. 
II. figura : a) Aut A est, aut B est; A est; ergo non est B. 
b) Aut A est, aut non est B; A est; ergo est B. 


c) Aut A nou est, aut B est; A non est; ergo non est B. 


d) Aut A non cst, aut non est B; A non est; ergo est B. 

Exemplum : Angulus est aut rectus aut acutus aut obtusus ; atqui 
est neque rectus neque acutus; ergo est obtusus (I. fig). Atqui est 
obtusus ; ergo est neque rectus neque acutus (II. fig.). Si maior syl- 
logismi disiunctivi est propositio improprie disiunctiva, syllogismi non- 
nisi in I. figura fieri possunt. 

Syllogismus disiunctivus reduci potest ad conditionalem aut im- 
mediate ad categoricum. Ita primus modus primae figurae reducitur : 
1. ad syllogismum conditionalem : Si A non est, est B; A non est ; 
ergo B est ; 2. ad categoricum : Omne quod non est A, est B ; atqui 
X non est A; ergo x est B: Si angulus est neque rectus neque 
acutus, est obtusus ; atqui angulus est neque rectus neque acutus; 
ergo est obtusus. Angulus qui est neque rectus neque acutus, est 
obtusus; atqui hic angulus est neque rectus neque acutus; ergo 
est obtusus. 

Syllogsmus coniunctivus est, cuius maior negat duo Pa 
eidem S? simul convenire posse, minor est unius membri affirmatio, 
conclusio negatio alterius. In maiore non potest utrumque membrum 
verum esse, potest tamen utrumque esse falsum. Ideo conclusio a 
falsitate unius ad veritatem alterius non valet. Quare syllogismus con- 
iunctivus unam tantum habet figuram cum duobus modis, qui distin- 
guuntur secundum affirmationem et negationem membrorum maio- 
ris: A non potest simul esse B et C ; atqui A est B ; ergo non est C. 
A non potest simul esse B et C ; atqui A est C ; ergo non est B. Homo 
non potest servire Deo et mammonae ; atqui servit Deo ; ergo non 
servit mammonae ; atqui servit mammonae ; ergo non servit Deo. 


74. Dilemma. Dilemma (trilemma etc.) est argumentatio, in qua 
ex positione uniuscuiusque membri disiunctionis completae idem sem- 
per deducitur. Dilemma est syllogismus hypotheticus compositus. 


S est aut P aut P, aut P,. 
Si S est P, valet C. 


Si S est P}, valet C. 
Si S est P}, valet C. 


Ergo C valet, sive S est P sive P, sive P}. 


Exemplum sit illud Tertullian? ? contra decretum Traiani : 


Aut nocentes sunt Christiani aut innocentes. 

Si nocentes, cur inquiri prohibes ? (Decretum est iniustum.) 

Si innocentes, cur delatis poenam irrogas ? (Decretum est iniustum.) 
(Ergo sive sunt nocentes sive innocentes, decretum est iniustum.) 


1 A S. Hieronymo (Ep. ad Ocean.) vocatur «syllogismus cornutus ». 
2 Apologceticus. 

Ut dilemma sit rectum, requiritur: 1. ut disiunctio sit completa, 
2. ut consequens, quod ex singulis membris deducitur, sequatur legi- 
time et exclusive, ita ut dilemma retorqueri non possit. Exemplum 
dilemmatis, quod peccat contra has regulas: 


Aut bene aut male rem publicam administrabis. 
Si male, displicebis Deo ; 
si bene, displicebis hominibus. Ergo etc. 


Retorquetur: Si male, placebo hominibus ; 
Si bene, placebo Deo. Ergo etc. 


A. d. 72. Aristoteles syllogismi hypothetici mentionem non facit ; nomine syl- 
logismi hypothetici significat syllogismum categoricum, qui procedit ex aliqua 
suppositione, de qua certo non constat (cf. M. Thiel, Die Bedeutungen 
des Wortes hypothesis bei Aristoteles, Fulda 1919). 


$ 7. DE INDUCTIONE 


75. Inductionis notio. Inductio dupliciter sumitur : a) pro abstrac- 
tione qua universale a singularibus abstrahitur, b) pro argumen- 
tatione inductiva. Inductio quae est argumentatio inductiva, defini- 
tur: argumentatio, qua ex veritatibus singularibus seu particularibus 
ad veritatem universalem in eis contentam concluditur. Inductio igitur 
motum rationis exprimit a particularibus ad universale, cum syllo- 
gismus stricte dictus seu deductivus ab universali ad particulare 
descendat. 


Inductio : 
M P 
Plantae, bruta, homines movent seipsa. 
M S 
~- eat n ——— — T — —memen—À— — 
Plantae, bruta, homines sunt omne vivens corporeum. 
S P 


Omne vivens corporeum movet seipsum. 


M<P 
M=5 


S< P 

Deductio : 
M P 
Omne vivens corporeum movet seipsum. 
S M 
Plantae, bruta, homines sunt viventia corporea. 
S P 
Plantae, bruta, homines movent seipsa. 
M<P 
S<M 
S<P 


76. Inductionis medium et principium speciale. Inductio eo essen- 
tialiter distinguitur a syllogismo quod, mediante enumeratione par- 
ticularium in antecedente, coniungit P S° in consequente, cum syl- 
logismus, mediante termino medio, coniungat in conclusione sua P 59. 
Medium inductionis proinde est divisio seu enumeratio particularium. 
Eius principium speciale vocari potest « dictum de omnibus singulis », 
«negatum de omnibus singulis», et ita enuntiatur: Quidquid affir- 
matur vel negatur de omnibus singulis inferioribus alicuius univer- 
salis, de ipso universali affirmandum vel negandum est. 


77. Ynductionis divisio. Inductio alia est completa, alia in- 
completa. Prima habetur, cum de subiecto universali concludi- 
mus id, quod singillatim de omnibus eius inferioribus affirmandum 
vel negandum esse cognovimus (exemplum inductionis completae vide 
supra n. 75). Secunda vero habetur, cum de subiecto aliquo universali 
concludimus id, quod singillatim de quibusdam eius inferioribus affir- 
mandum vel negandum esse cognovimus. Inductio incompleta sub- 
dividitur in sufficientem et insufficientem. 
Inductio incompleta sufficiens est inductio, in qua non fit enume- 
ratio omnium singularium sub aliqua specie vel specierum sub aliquo 
genere contentarum, supponendum tamen est praedicatum, quod con- 
venire quibusdam patet, convenire omnibus. Et hoc tunc supponen- 
dum est, cum constat praedicatum aliquod, in quibusdam individuis 
observatum, esse proprietatem seu dimanare ex ipsa rei natura ; nam 
natura specifica eadem est in omnibus individuis eiusdem speciei, 
et natura generica eadem est in omnibus speciebus eiusdem generis. 
Praedicatum autem ex ipsa rei natura dimanare ex eo deducitur, quod 
sub diversis circumstantiis constanter adest. Effectus enim constans 
postulat causam constantem, quae non potest esse fortuita quaedam 


Gredt, Elem. phil: T 6 

et accidentalis circumstantia, sed debet esse ipsa rei natura. Innititur 
ergo inductio incompleta sufficiens principio causalitatis seu rationis 
sufficientis : Quidquid fit, causam habet proportionatam ; nihil est 
sine ratione sufficiente. 

Inductio igitur incompleta, sed sufficiens, opitulante principio cau- 
salitatis, ad veram certitudinem deducere potest, cum inductio incom- 
pleta insufficiens ex ipsa natura sua non possit gignere nisi proba- 
bilitatem. 

Inductio incompleta sufficiens p h y sica dicitur propterea, quod 
in scientiis physicis experimentalibus adhibetur ad inducendas leges 
naturae ex factis singularibus. Physici enim observationibus suis eo 
devenire nituntur, ut cognoscant, num phaenomenon aliquod obser- 
vatum ex ipsa rei natura progrediatur. Qua in re notandum est: 4) pos- 
se quandoque contingere, ut ex observatione unius individui satis 
clare constet praedicatum aliquod dimanare ex rei natura ; tunc haec 
observatio in uno individuo satis esset ad inductionem sufficientem. 
Ita quaedam mineralia, dum franguntur, figuras geometricas cristal- 
linas tam regulares ostendunt, quae fortuito adesse in fractura minime 
posse statim cognoscuntur ; b) fere semper tamen non ita facile esse 
discernere, utrum aliquod praedicatum observatum dimanet ex rei 
natura an ex aliqua peculiari et fortuita circumstantia. Ad hoc requi- 
ritur diligentissima et variata observatio in diversis individuis sub 
diversis circumstantiis !. Quae observatio saepe nondum ad certitu- 
dinem, sed ad coniecturam tantum deducit seu hy pothesin. 
Hypothesis, si ope experimenti seu aliarum observationum vetificatur, 
in certitudinem transit, et sic statuitur lex naturae explicans facta 
singularia. Ut hunc processum exemplo declaremus : cum quis videt 
plurima corpora deorsum cadere, eo deducitur, ut supponat omnia 
corpora esse gravia, et ea quae deorsum non cadunt, sed sursum ad- 
scendunt, aliqua accidentali causa impediri, ne cadant, et sursum im- 
pelli. Quae hypothesis experimento corporum in vacuo cadentium 
plene verificatur, ita ut inductione sufficiente statuta sit lex : omnia 
corpora esse gravia. 


78. Inductionis ultimum fundamentum.  Inductio est argumentatio 
essentialiter diversa a syllogismo categorico, continet tamen 
hunc syllogismum virtualiter. Quare principium convenientiae : con- 
iunctio aut divisio subiecti et praedicati mediante termino medio, est 
fundamentum cuiuscumque argumentationis. 

Inductio completa hunc continet syllogismurn ab aequivalente ad 
aequivalens: Subiectum, quod aequivalet partibus enumeratis, est 


1 Observationes maximopere multiplicatae tum ternporaliter tum localiter 
statisticam constituunt. Ope statisticae praesertim nieteorologia leges, 
quae aéris temperamentum regunt, detegere nititur. 

subiectum, quod habet pracdicatum conveniens partibus enumeratis. 
Atqui S (in exemplo n. 75: omne vivens corporeum) est subiectum, 
quod aequivalet partibus enumeratis. Ergo. 

Inductionem incompletam continere syllogismum procedentem ex 
principio causalitatis et rationis sufficientis iam patet ex dictis. Qui 
syllogismus ita enuntiari potest : Praedicatum, quod invenitur conve- 
nire subiecto alicui in multis casibus sub diversis circumstantiis, est 
praedicatum, quod hnic subiecto universaliter convenit. Atqui P 
est praedicatum, quod invenitur convenire subiecto S in multis casibus 
sub diversis circumstantiis. Ergo P est praedicatum, quod convenit 
huic subiecto S universaliter. Maior huius syllogismi probatur ex prin- 
cipio causalitatis et rationis sufficientis, sicut n. 77 indicatum est. 
Hic processus syllogisticus continetur etiam in inductione incompleta 
insufficiente, i. e. ad certitudinem gignendam, sufficiente tamen ad 
probabilitatem. Tunc repetitis experimentis nexus inter S et P non 
certitudinaliter quidem, probabiliter tamen manifestatur. Inductio 
autem, quae ne probabilitatem quidem gignere potest, legitima non est. 


79. Analogia, exemplum. Analogia est processus probabilis a plu- 
ribus particularibus ad aliud particulare eiusdem generis. Similiter 
exemplum ab uno particulari ad aliud eiusdem generis concludit. Ana- 
logia et exemplum continent in se inductionem et deductionem. Indu- 
citur ope inductionis incompletae insufficientis (saltem per se non 
sufficientis ad certitudinem) principium universale, quod postea ad 
alium casum particularem applicatur per deductionem. Ita ex eo, 
quod hic maximus peccator et iste et ille veniam a Deo impetravit, 
inducitur principium universale: maximos etiam peccatores a Deo 
veniam impetrare. Hoc principium iterum applicatur alteri casui par- 
ticulari: ergo etiam tu, etsi maximis criminibus maculatus, veniam 


impetrabis. 

Scientifique des modernes dans Aristote, RTh 9 (1901/02) 
569—583. D. Mercier, Observations et discussion, induction 
complète et induction scientifique, RNSPh 7 (1900) 204— 228. 
Id., L'ünduction scientifique, 1. c. 422—434. T. Richard, De la 
nature et du rôle del'induction d’après les anciens, 
RTh 16 (1908) 301—310; 411—421. M. D. Roland-Gosselin, De l'induc- 
tion chez Aristote, RSPhTh 4 (1910) 39—48. P. Siwek, La struc- 
ture logique de l'induction, Gr 17 (1936) 224—253. S. Vanni- 
Hovighi, Concezione aristotelico-tomistica e concezione 
moderna dell'induzione, RENS 20 (19:4) 573.-593. 


Ad 75 sqq. Aristoteles in c. 23 11 Annal. pr. diserte de inductione agit. In- 
ductionem syllogismum dicit, in quo alterum, 1. e, malus extremum ce medio 
probatur per alterum seu minus extremum, $ e per slipularia et. inferiora sub 

medio contenta. Inductio enim fit ex omnibus singularibus ideoque praecipue 
Servit ad propositiones primas et immediatas seu carentes medio probandas. 
Inde inductio deductioni opponitur ; haec enim maius extremum de minori ex- 
tremo per medium probat, illa vero maius extremum de medio per minus 
extremum. Quare deductio secuudum se seu natura prior est, inductio autem 
notior est quoad nos, quia scil. nostra cognitio per sensus incipit. Enayoyà 
uèv o6v ŝoti xal 6 è érocyer yis ouvhoyiouòc TÒ ià vo8 étépov Odrepov &xpov «à u£oo 
ouvMoyicaoðar, ... 4j yàp énaywyh Bux mávtav. fov. 8 ó ToroŬtos ouAoyiouès THG 
TPÖTNG xol &uécon xporáoemc. . . qóoet u$v oŬv rpótepog xal yvwptuðtepog Ó 8tX «o0 
uécoo ouAAoyiouóg, huty 8* èvxpyéortepog ó Bu& týs xy ic: 68 b 15. Erayoyh 95 
dj ànò «Gv xaO čëxaotov éxl tà xa 6x00 ÉooSoc (Top. I 12, 105 a 13; cf. Anal. post. 
I 18, 81 a 40; S. Thom. lect. 30 n. 4sqq.). Aristoteles experientiae esse dicit 
Scientiarum principia tradere per sufficientem singularium observa- 
tionem (Anal. pr. I 30, 46 a 18). S. Thomas: «Et est attendendum, quod 
satis convenienter comparavit [Philosophus] divisionem inductioni. Utrobique 
enim oportet supponere, quod accepta sint omnia, quae con- 
tinentur sub aliquo communi: alioquin nec inducens poterit ex 
singularibus acceptis concludere universale nec dividens ex remotione quarun- 
dam partium poterit concludere aliam. Patet igitur quod inducens facta in- 
ductione, quod Socrates currat et Plato et Cicero, non potest ex necessitate 
concludere, quod omnis homo currat, nisi detur sibi a respondente, quod nihil 
aliud contineatur sub homine quam ista quae inducta sunt » (In Anal. post. II 
lect. 4 n. 4). Si Aristoteles et S. Thomas illum secutus dicunt requiri integram 
singularium enumerationem, intelligunt integram virtute, non integram actu 
(uti Averrhoés iam explicavit Aristotelis sententiam). Quod apparet et ex 
usu inductionis incompletae apud utrumque et ex verbis utriusque. 


§ 8. DE SOPHISMATIS 


80. Sophismatis notio. Sophisma secundum Aristotelem definitur : 
oratio, quae propter similitudinem, quam habet cum syllogismo, syl- 
logismus videtur, cum tamen non sit. Haec similitudo cum syllogis- 
mo oritur aut ex eo, quod voces, quae diversa significant, vi- 
dentur significare idem — fallaciae in dictione C-, aut ex 
eo, quod res significatae per voces propter similitudinem, quam 
habent cum aliis rebus, videntur esse id quod non sunt — falla- 
ciae in rebus et extra dictionem. 


81. Fallaciae in dictione — numerantur sex : aequivocatio, amphibo- 
lia, fallacia compositionis, divisionis, accentus, figurae dictionis. 

Aequivocatio est sophisma, quod oritur ex voce aequi- 
voca aequivoce sumpta : Quidquid ridet, est homo ; pratum ridet; 
ergo pratum est homo !. 

Amphibolia oritur ex oratione aequivoca : Aio te Aea- 
cida Romanos vincere posse. 

Fallada compositionis et divisionis habetur, cum 
fit transitus a sensu diviso ad compositum, et viceversa: Possum 


1 Jixenipla haec ponuntur mere formal iter, cum sophismata, quac 
serias difficultates constituunt, suis locis solvantur. 

ambulare et non ambulare ; sed ambulare et non ambulare est impos- 
sibile ; ergo possum impossibile. Distinguenda est maior : Possum am- 
bulare et non ambulare, in sensu diviso, hoc est: habeo potentiam 
ambulandi vel non ambulandi, concedo ; in sensu composito, hoc est : 
habeo potentiam coniungendi ambulationem cum sua negatione, nego. 

Fallacia accentus provenit ex accentus iu eadem voce mu- 
tatione: Lepores sunt animalia silvestria ; sed in comoediis sunt le- 
pores ; ergo in comoediis sunt animalia silvestria. 

Fallacia figurae dictionis oritur ex similitudine dictio- 
num : Omnis substantia affecta albedine est alba ; paries est substan- 
tia affecta albedine ; ergo paries est alba. 


82. Fallaciae extra dictionem — numerantur septem: fallacia acci- 
dentis, dicti, consequentis, ignoratio elenchi, petitio principii, fallacia 
non causae ut causae, plurium interrogationum ut unius. 

Fallacia accidentis committitur, cum id, quod convenit aut 
non convenit accidenti, dicitur convenire aut non convenire subiecto, 
et viceversa. Accidens hic late sumitur pro omni eo praedicato, quod 
aliqua ratione diversum est vel realiter vel ratione tantum a subiecto. 
Exemplum: Risibile est proprietas ; homo est risibilis ; ergo est pro- 
prietas. Sophisma hac distinctione solvitur: Dist. mai. : Accidens risi- 
bilitatis est proprietas, conc.; subiectum habens risibilitatem est 
proprietas, nego. Contradist. min.: Homo est subiectum habens 
risibilitatem, conc. ; est accidens risibilitatis, nego. 

Fallacia dicti est, cum proceditur a dicto secundum quid ad 
dictum simpliciter, et viceversa. Exemplum : Aethiops est albus dente ; 
ergo est albus. 

Fallacia consequentis est sophisma proveniens ex eo, quod ex 
posito consequente (falso) infertur antecedens esse positum, sicut 
ex posito antecedente (recte) infertur consequens esse positum, et 
viceversa, ex sublato antecedente (falso) infertur consequens esse tol- 
lendum, sicut ex sublato consequente (recte) infertur antecedens esse 
tollendum : Si Petrus currit, Petrus movetur ; atqui Petrus movetur ; 
ergo currit; atqui non currit ; ergo non movetur. 

Ignoratio elenchi, i. e. redargutionis seu status quaestionis 
committitur, cum non probatur id quod est probandum, ut cum quis 
catholicos aggressus propter idololatriae crimen probat catholicos ve- 
nerari sanctos. 

Petitio principii est, cumidem per idem probatur, ut cum pro- 
basIcarum esse filium Daedali, quia Daedalus est pater Icari. Circulus 
vitiosus in demonstrando est petitio principii mediata; cf. n. 291,3. 

Fallacia non causae ut causae contingit, cum assignatur 
aliquid pro causa alicuius rei, quod revera eius causa non est. Exem- 
plum : Quod inebriat, non est bibendum ; vinum inebriat ; ergo vinum 
non est bibendum. 

Fallacia plurium interrogationum ut unius, ad 
quas petitur una responsio. Exemplum : Homo et lapis suntne animal? 


Bibliographia ad 80—82: M. Grabmann, Die Sophismatalite- 
ratur des 12. und 13. Jahrhunderts mit Textausgabe 
eines Sophisma des Boetius von Dacien. Beitráge zur Geschichte 
der Phil. u. Theol. des Mittelalters X XXVI, 1, Aschendorff, Münster i. W. 1940. 


A d 80. Aristoteles: librum De sophisticis elenchis composuit. Illis 
temporibus sophistae, inter quos Protagoras Abdetites (c. 481 = 411), 
Hippias Elius (c. 400 a. Chr.), Gorgias Leontinus (483 — 375), excogitandis 
versutiis ad alios decipiendos atque implicandos delectabantur. Elenchus 
videtur esse syllogismus, cum non sit. Syllogismmus enim ex praemissis positis 
necessario diversam ab eis conclusionem infert, elenchus autem est syllogis- 
mus «cum contradictione conclusionis». Ot èv elol ouXAoYiopot, oi 8" obx övteg 
8oxoUct. .. ó uv yp cuXAoYioUbg éx vwOv otl veÜÉvvov oce Aévetv Évepóv te &E 
&vdywns TO xewivov Ou cv xewévov, ÉAeyyoc 8& cuXXoYicuóc MET” ÅVTLPÉOEWG 
to ovunepgouatos (De soph. el. 1, 164 a 23). S. Thomas in opuse. [39] «De 
fallaciis ad quosdam nobiles artistas » sophismata exponit. i 

A d 81 sq. Tpóro: &’ elol «oU uèv £Xéyyetw 8007 ol uèv ydp clot map thv AE, ot 

' Ew tig AtEewc. gott 8$ cà uiv map thy AéÉry ÉunxotoUvra thv oavtactav 82 
tòv ġotðuóv' caca, 8* &axlv óuovvpia, &upBorta, oovOsatc, Suxtpecus, mpocq8ia, oyua 
MEsoc (De soph. el. 4, 165 b 23). Tóv 8  ££o «25 XéEco c vapooytouóv ctr 
&oxly érté, Bv uèv map tò ouuBeBnxóc, Seovepov è tò &mrAGc T) uh &mAO &XXX ný À 
noŭ 3, norè Ù npóc «t Aéyeobar, tpitov XÈ tò rap thy vo0 EAéyyoo ğyvoway, TéTapTOV 
Sè «6 mapà tò énóuevov, néunrtov 8& tò map& tò èv ky Mau vet, čutov B& tò uh 
attiov Ós altiov tIévar, EBõouov Sè zò tà masto èpwrhuartx ëv morty (1. c., 166 b 21). 


$ 9. DE DISPUTATIONE SCHOLASTICA 


83. Quid sit. Disputatio scholastica est disputatio in forma, i.e. 
in qua rigorose observatur forma syllogistica. Distinguitur a dispu- 
tatione vulgari extra formam et a disputatione socratica, 
quae in interrogationibus consistit, quibus adversarius ad veritatem 
admittendam paulatim deducitur. 


84. Munus defendentis. In disputatione scholastica defendentis est 
argumenta in forma syllogistica contra thesin allata ad verbum re- 
petere, de singulis propositionibus iudicium ferendo, concedendo veras, 
negando falsas, distinguendo ambiguas, transmittendo eas quae ad 
rem non pertinet. Si syllogismus est vitiosus, negatur consequentia. Si 
distinctio adhibetur, haec cadit aut in M aut in S aut in P syllogismi. 
Si primum, distinguenda erit maior, contradistinguenda minor et ne- 
ganda consequens et consequentia ; si secundum aut tertium, distincta 
sola maiore aut sola minore, distinguitur consequens. Interdum dis- 
tinctio aliqua ulterius subdistinguitur. Quandoque defendens, ante- 
quam directe, modo exposito, argumenta solvat, poterit indirectam 
praemittere solutionem, negando suppositum (i. e. id quod adversarius 
tamquam fundamentum argumentationis suae supponit) aut retor- 
quendo argumentum. 

85. Munus arguentis. Arguentis est probare propositiones a defen- 
dente negatas. Si distinctio adhibita fuit, arguens instaurat argu- 
mentum, probando partem negatam aut ex parte concessa ulterius 
arguendo. Si defendens negavit propositionem disiunctivam, arguens 
potest postulare, ut assignetur membrum in disiunctione omissum, 
quo assignato ad illud repellendum argumentatur. Si negata est pro- 
positio universalis, potest petere instantiam, i. e. petere ut indicetur 
exceptio. Negata consequentia arguens a defendente quaerat, ut os- 
tendat formam syllogismi non esse rectam ; quodsi revera forma vitiosa 
fuit, emendetur, sin aliter, arguens formae rectitudinem ostendat. 


SCHEMA DISPUTATIONIS SCHOLASTICAE 


Defendens: Thesis defendenda haec est: « Veritas principa- 
lius et per prius est in intellectu » ; eamque explico et probo... 

Et sic satis videtur probata thesis. 

Arguens: Contra thesim, quae sic effertur : « Veritas principa- 
lius ...», sic instituo argumentum : Veritas principalius et per prius 
non est in intellectu ; ergo falsa thesis. 

Defendens: Veritas principalius et per prius non est in intel- 
lectu; ergo falsa thesis. 

Nego antecedens; faveas probare. 

Arguens: Probo antecedens : Quod est per prius in intellectu, 
est aliquid subiectivi. Atqui veritas non est aliquid subiectivi. Ergo 
veritas non est per prius in intellectu. 

Def&endens: Quod est per prius in... (integrum arguentis 
argumentum repetit). Quod est per prius in intellectu, est aliquid 
subiectivi. Concedo maiorem. Atqui veritas non est aliquid subiectivi. 
Distinguo minorem : Veritas ontologica non est . . ., concedo minorem ; 
veritas logica non est..., nego minorem. Ergo veritas per prius non 
est in intellectu. Distinguo consequens : Veritas ontologica non est. . ., 
concedo consequens ; veritas logica non est..., nego consequens. Et 
explico distinctionem : Veritas logica est adaequatio intellectus 
cum re, ergo aliquid subiectivi; veritas ontologica est adaequatio 
rei cum intellectu, ergo aliquid obiectivi seu extra intellectum. 

Arguens: Atqui veritas logica non est aliquid subiectivi. Ergo 
veritas per prius non est in intellectu et falsa thesis. 

Defendens: Atqui veritas logica..., nego minorem subsamp- 
tam ; faveas probare. 

Arguens: Probo minorem subsumptam : Id quod est in obiecto, 
non est aliquid subiectivi. Atqui veritas logica est in obiecto. Ergo 
veritas logica non est aliquid subiectivi. 

Defendens: Id quod est in obiecto... (integrum repetit ar- 
gumentum). Id quod est in obiecto, non est aliquid subiectivi. Dis- 
tinguo maiorem: Id quod est in obiecto formaliter, non est... ., con- 

cedo maiorem ; id quod est in obiecto fundamentaliter tantum, non 
est... nego maiorem. Atqui veritas logica est in obiecto. Contradis- 
tinguo minorem: Veritas logica est in obiecto formaliter, nego mi- 
norem ;... est in obiecto fundamentaliter, concedo minorem. Ergo 
veritas logica non est aliquid subiectivi. Data distinctione nego con- 
sequens et consequentiam. Et explico distinctionem . . . 

Arguens: Atqui veritas logica est in obiecto formaliter. Ergo 
veritas per prius non est in intellectu et falsa thesis. 

Defendens: Atqui veritas..., nego minorem subsumptam ; 
faveas probare. 

Arguens: Probo minorem suübsumptam : Veritas logica est in 
obiecto ut effectus in causa efficiente. Atqui effectus est in causa effi- 
ciente formaliter. Ergo veritas logica est in obiecto formaliter. 

Defendens: Veritas logica est... (integrum repetit argumen- 
tum). Veritas logica est in obiecto ut effectus in causa, efficiente. 
Distinguo maiorem : ut in causa efficiente totali et univoca, nego ma- 
iorem ; ut ir causa efficiente partiali et analoga, concedo maiorem. 
Atqui effectus est in causa efficiente formaliter. Contradistinguo mi- 
norem: in causa efficiente totali et univoca, concedo minorem ; in 
causa efficiente partiali et analoga, nego minorem. Ergo veritas logica 
est in obiecto formaliter. Data distinctione nego consequens et con- 
sequentiam. Et explico distinctionem . . . 

Arguens: (Hoc modo arguens subsumendo minorem instat, 
donec distinctionibus defendentis victus vel ex alia parte aggrediatur 
thesin vel eam concedat). 

LOGICA MATERIALIS 


Caput I 


LOGICA PROOREMIALIS 


Quaestio I: An sit Logica. 
y 
Thesis 1: Logica simpliciter est necessaria ad quamcumque scien- 
tiam in statu berjeclo, non vero ad scientiam in statu imperfecto. 


86. Status quaestionis. 1. Logicae nomine intelligitur «ars di- 
rectiva ipsius actus rationis, per quam scil. homo in ipso actu rationis 
ordinate et faciliter et sine errore procedat» (S. Thom., In Anal. 
post. I lect. 1). Logica potest distingui naturalis et artificiosa: natu- 
ralis est ipsa vis naturalis intellectus humani, praesertim inquantum 
rationalis est seu naturali vi pollet ratiocinandi; artificiosa est 
ars seu habitus superadditus intellectui, vi cuius artificiose de- 
finit et dividit et argumentatur. Logica artificiosa est habitus dis- 
tinctus ab habitibus ceterarum scientiarum propter distinctum obiec- 
tum formale; obiectum enim formale Logicae est ens rationis 
(cf. th. III), obiectum formale ceterarum scientiarum est ens reale. 

Thesis intelligatur de Logica artificiosa. Cum enim per se pateat 
nullam scientiam acquiri ab homine posse sine naturali virtute ratio- 
cinandi, quaeritur tantum, sitne necessaria ars seu habitus superad- 
ditus specialis, quo disponatur et adiuvetur ratio ad scientias acqui- 
rendas et exercendas. 

9. Scientia, utpote cognitio per causas certa et evidens, est 
habitus discurrendi seu conclusiones deducendi in aliqua materia scien- 
tifica. Habitus scientiae prima demonstratione iam generatur, sed 
imperfecte tantum per modum dispositionis facile mobilis seu defec- 
tibilis, quamquam per se ex natura sua est habitus difficulter mobilis 
seu difficulter defectibilis. Ideo distingüimus scientiam in statu 
perfecto, quae perfecte actuat: intellectum, ita ut possit facile 
circa ea quae ad plenam notitiam obiecti talis scientiae pertinent 
per se discurtere et ab oppositis erroribus seu impugnationibus se 

defendere, et scientiam in statu imperfecto (seu scientiam 
quoad substantiam), quae est dispositio facile mobilis. Qui scientia 
pollet in statu imperfecto tantum, potest quidem unam alteramve 
conclusionem deducere ex principiis per se notis, at in longiore pro- 
cessu tanta cum difficultate procedit, ut certum sit fore, ut deficiat. 
Qui vero scientia pollet in statu perfecto, quasi sui iuris exsistens, 
per se solum procedit etiam in longiore processu scientifico, demons- 
trando et refutando adversarios et solvendo difficultates, neque in- 
diget adiumento magistri neque libri alicuius. 

3. Necessarium in thesi sumitur pro necessario ad finem ali- 
quem attingendum. Potest autem aliquid esse necessarium ad finem 
autsimpliciter seu ad esse finis, sine quo finis omnino haberi 
nequit, aut secundum quid seu ad bene esse finis, quod idem 
est atque utile. 

4. Epicurus (341—270) et Petrus Gassendi (1592-1655) ne utilem 
quidem Logicam habebant, Donatistae (saec. V) et Lutherus (1483— 
1546) ut nocivam eam respuebant. 

Inter scholasticos triplex est sententia circa quaestionem nostram. 
Prima sententia docet Logicam simpliciter necessariam esse ad ac- 
quirendas alias scientias sive in statu perfecto sive etiam imperfecto, 
ita de Aguirre (1630—1699) ; secunda sententia tenet sine Logica 
scientiam haberi posse in statu imperfecto et etiam perfecto, ita Con- 
imbricenses (ed. 1592—1606) ; tertia sententia, valde communis, as- 
serit sine Logica scientiam haberi posse in statu imperfecto, non vero 
in statu perfecto. 

5. Ex dictis patet quaestionem de necessitate Logicae esse quaes- 
tionem, «an sit Logica » Cum enim sit organum seu instrumentum 
sciendi, si non est necessaria neque utilis ad scientias acquirendas et 
exercendas, omnino nihil est seu non est. 


87. Probatur thesis utraque pars. Ex experientia: Videmus eos, 
qui Logicam non callent, recte quidem ratiocinari in aliqua materia 
scientifica, difficulter tamen et cum iugi periculo errandi. 


Probatur I pars : Logica simpliciter est necessaria ad quamcumque 
scientiam in statu perfecto. Ex natura scientiae in statu perfecto: 
Scientia in statu perfecto est habitus, quo quis longiore processu scien- 
tifico sine errore discurrere potest in aliqua speciali materia. Atqui 
ad hunc habitum requiritur Logica seu habitus discurrendi in g e - 
nere, quia habitus discurrendi in aliqua speciali materia supponit 
habitum discurrendi in genere. Ergo Logica est necessaria simpliciter 
ad quamcumque scientiam in statu perfecto. 


Probatur II pars: Logica non est necessaria simpliciter ad scien- 
tiam in statu imperfecto. Tx eo, quod id quod procedit ex babitu 

et arte, imperfecte et difficulter fit etiam sine habitu, sicut virtuose 
moraliter operatur etiam qui virtutes morales nondum acquisivit, 
secus impossibile esset eas acquirere. 


88. Corollarium. Ergo sicut virtutes morales omnes conectuntur 
inter se et cum fine ultimo, ita virtutes speculativae seu scientiae 
omnes conectuntur cum Logica. 


89. Scholia. 1. Moraliter impossibile est seu maxime difficile eum, 
qui caret Logica, in longiore processu scientifico, cum per se pro- 
cedit, non deficere seu non errare, i. e. morali necessitate requiritur 
habitus Logicae, ne deficiat de facto ; si vero de facto non deficit, 
tunc acquiret simul Logicam. Non enim potest evitare defectum, nisi 
attentissime procedendo, reflectendo ad ipsum processum scientificum ; 
quo ipso acquiret habitum Logicae. Quare non potest scientia aliqua 
in statu perfecto inesse in mente hominis sine Logica, quae non tantum 
morali, sed absoluta necessitate conectitur cum quacumque scientia 
perfecta tamquam dispositio praerequisita et intrinseca intellectus 
confortatio. 

2. Initio mediante Logica naturali acquiritur Logica artificiosa im- 
perfecte primis demonstrationibus logicalibus, quae postea seipsam 
adiuvat ad pedetentim se perficiendam, sicut adiuvat alias scientias. 


90. Obi. Contra I p. 1. Non est simpliciter necessarium, sed potius nocivum 
Scientiae, quod docet sophismata. Atqui Logica docet sophismata. Ergo. Resp. 
Dist. mai.: Quod docet sophismata ad sophismata serio facienda, conc. ; ad 
sophismata vitanda, nego. Contradist. min. 

2. Atqui neque haec Logica non sophistica est simpliciter necessaria ad 
quamcumque scientiam in statu perfecto. Probo. Non est simpliciter necessa- 
rium ad scientiam in statu perfecto, sine quo potest acquiri scientia in statu 
perfecto. Atqui sine Logica potest acquiri scientia in statu perfecto. Ergo. 
Resp. Dist. mai. : Sine quo potest acquiri summa cum difficultate et ita ut 
simul hoc acquitatur, nego ; sine illa summa difficultate et ita ut simul hoc non 
acquiratur, conc. Contradist. min.: Summa cum difficultate et ita ut simul ac- 
quiratur Logica, conc. ; sine illa difficultate et ita ut simul non acquiratur 
Logica, nego. 

3. Atqui sine Logica acquiritur scientia in statu perfecto, quin obtineat illa 
sumuna difficultas. Probo. Logica est scientia perfecta. Atqui sine Logica ac- 
quiritur ipsa Logica, quin obtineat illa summa difficultas. Ergo. Resp. Dist. 
mai. : Logica primitus acquisita mediante Logica naturali tantum, nego, Lo- 
gica postea acquisita mediante Logica artificiosa primitus acquisita, conc. 
Contradist. min.: Acquiritur ipsa Logica imperfecte, quae primitus acquiritur 
mediante Logica naturali, conc.: Logica perfecta, quae non acquiritur nisi me- 
diante Logica imperfecta primitus acquisita, nego. 

Contra II p. 1. Hoc est simpliciter necessarium ad scientiam quamcumque 
etiam imperfectam, sine quo scientia omnino haberi nequit. Atqui sine Logica 
Scientia omnino haberi nequit. Ergo. Resp. Conc. mai. ; dist. min. : Sine Logi- 
ca naturali, cone. ; sine. Logica artiliciosa, vego. Dist. consq. 

2. Atqui Logica artificiosa est siniplleiter necessaria ad scientiani quamcum- 
que etiam imperfectam. Probo. Wffectus linberb nequit sine cansa. Atqui Logica 

artificiosa est causa scientiae. Ergo. Resp. Dist. mai. : Sine causa principali, 
conc. ; Sine causa instrumentali, subdist.: Sine causa instrumentali absolute ne- 
cessaria, conc. ; non absolute necessaria, nego. Coniradist. min. : Est causa prin- 
cipalis, nego ; instrumentalis, subdist. : Absolute necessaria ad quamcumque 
conclusionem deducendam, «ego ; non absolute necessaria, conc. 

3. Atqui Logica artificiosa est causa absolute necessaria ad quamcumque 
conclusionem deducendam. Probo. Ad quamcumque conclusionem deducendam 
cognoscenda est bonitas consequentiae. Atqui ad cognoscendam bonitatem con- 
sequentiae omnino necessaria est Logica artificiosa. Ergo. Resp. Dist. mai.: 
Cognoscenda est bonitas consequentiae explicite et formaliter, nego ; implicite 
et virtualiter (per Logicam naturalem), conc. Contradist. min. 


A d 87. Aristoteles non solum primus Logicam excoluit, sed etiam eius ne- 
cessitatem asseruit (cf. ad 4). S. Thomas: « Alia animalia quodam naturali 
instinctu ad suos actus aguntur, homo autem rationis iudicio in suis actionibus 
dirigitur. Et inde est quod ad actus humanos faciliter et ordinate perficiendos 
diversae artes deserviunt. Nihil enim aliud ars esse videtur quam certa ordinatio 
rationis, quomodo per determinata media ad debitum finem actus humani per- 
veniant. Ratio autem non solum dirigere potest inferiorum partium actus, sed 
etiam actus sui directiva est. Hoc enim est proprium intellectivae partis, ut 
in seipsam reflectatur: nam intellectus intelligit seipsum et similiter ratio de 
suo actu ratiocinari potest. Si igitur ex hoc, quod ratio de actu manus ratio- 
cinatur, adinventa est ars aedificatoria vel fabrilis, per quas homo faciliter et 
ordinate huiusmodi actus exercere potest; eadem ratione ars quaedam 
necessaria est, quae sit directiva ipsius actus rationis, per 
quat scil. homo in ipso actu rationis ordinate, faciliter et sine errore procedat. 
Et haec ars est Logica, id est rationalis scientia. Quae non solum rationalis 
est ex hoc quod est secundum rationem (quod est omnibus artibus commune), sed 
etiam ex hoc quod est circa ipsum actum rationis sicut circa propriam ma- 
teriam. Et ideo videtur esse ars artium ; quia in actu rationis nos dirigit, a 
quo omnes artes procedunt » (In Anal. post. I lect. 1 n. 1 sqq.). S. Augustinus 
dicit de Logica : « Est ars artium, scientia scientiarum, disciplina disciplinarum. 
Haec docet docere, haec docet discere. In hac se ipsa ratio demonstrat atque 
aperit, quae sit, quae velit, quae valeat. Scit scire, sola scientes facere non solum 
vult, sed etiam potest » (De ordine II, 13). 


Quaestio II : Quid sit Logica. 


§ 1. AN LOGICA SIT SCIENTIA 


Thesis 2 : Logica est scientia, quae simul est ars liberalis. 


91. St. qu. 1. Quid sit scientia, cf. n. 86, 2. 

9. Ars definitur: recta ratio factibilium, i. e. habitus intellec- 
tualis circa opera facienda ; dicitur recta ratio factibilium , quo 
distinguitur ars a prudentia, quae est recta ratio agibilium. Fac- 
tibile potest sumi stricte pro opere externo, sed latius sumitur etiam 
pro opere interno, quatenus consideratur ipsum opus efficiendum, non 
bonus usus facultatis ; agibile autem opus intemum seu actionem 

immanentem significat sub respectu ipsius boni usus facultatis. Pru- 
dentia enim non tantum dat facultatem (habitum) ad opus bene et 
facile faciendum, sed inclinat etiam, ut semper, cum oportet, utamur 
hac facilitate. 

Ad materiam artis seu ad opera arte regulanda requiritur : 4) Ut 
non sint per se, ex natura sua iam omnino determinata, sicut sunt 
actus vegetativi ut ciborum concoctio, sed habeant aliquam in- 
differentiam seu indeterminationem, artis habitu determinandam per 
modum inclinationis. Hoc convenit arti, prout est habitus ope- 
rativus; omnis enim habitus operativi stricte dicti est per modum 
incdinationis tollere indeterminationem potentiae. b) Ut sint opera 
regulanda per certa et determinata media ad finem (arte- 
factum) attingendum. Hoc convenit arti, prout est talis habitus 
operativus, i. e. habitus distinctus a prudentia, quae dirigit ad finem 
(ultimum) secundum circumstantias contingentes per media contin- 
gentia, quae sunt regulae prudentiales. Ad agendum ad finem ulti- 
mum non possunt certae et determinatae regulae indicari, sed hoc 
dependet a circumstantiis contingentibus. Finis enim ultimus non est 
sicut artefactum, ad quod obtinendum modo aliquo determinato agen- 
dum est, sed diversis omnino agendi modis idem attingitur finis ul- 
timus secundum diversas circumstantias et vitae status. Ita etsi 
omnino aliter vivit rex, aliter monachus, eundem tamen gradum 
beatitudinis uterque attingere potest. 

Ars dividitur in mechanicam seu servilem et ipere 
quatenus opus, circa quod versatur, est externum aut internum. Ars 
liberalis subdividitur in pulchram etscientificam (specu- 
lativam). Ars liberalis speculativa est ars minus stricte, quia ars stricte 
dicta habitus practicus est (cf. n. 103). 


92. Prob. th. I p.: Logica est scientia. Ex natura Logicae: Omnis 
cognitio certa et evidens per causas est scientia. Atqui Logica est co- 
gnitio certa et evidens per causas. Ergo Logica est scientia. 

Prob. min. Logica ex essentia syllogismi deducit syllogismi regulas 
et ipsam essentiam syllogismi resolvit in principium convenientiae et 
«dictum de omni», quae sunt principia per se nota. Logica probat 
definitionem esse conficiendam ex genere et differentia specifica, i. e. 
rationem assignat, cur ita fieri debeat, etc. 


Prob. II p. : Logica est ars Da dn Ex natura Logicae : Omnis 


habitus ordinatus ad opera interna, ex natura sua non omnino deter- 
minata et certis regulis dirigibili t edt ars liberalis. Atqui Logica 
est habitus ordinatus ad opera interna, ex natura sua non omnino 


determinata et certis regulis diripibilia, ut sunt definitiones, divisiones, 
argumentationes. Ergo Logica cst ars liberalis. 

93. Schol. Ad difficultatem solvendam nota: Ars dicitur esse de 
singularibus et contingentibus ex parte applicationis ad opus, non ex 
parte regularum, quae sunt certae et determinatae et in universali ; 
ideo ars etiam scientia esse potest seu cognitio certa et universalis 


per causas. 


94. Obi. 1. Scientia et ars inter se opponuntur tamquam speculativum et prac- 
ticum. Atqui Logica non potest esse simul ea quae inter se opponuntur. Ergo. 
Resp. Dist. mai.: Scientia et ars speculativa, nego ; scientia et ars non specula- 
tiva (ars mechanica et ars liberalis pulchra), conc. Conc. min. ; dist. consq. 

2. Atqui omnis ars opponitur scientiae. Probo. Quod est de singularibus 
et contingentibus, opponitur scientiae. Atqui omnis ars est de singularibus et 
contingentibus. Ergo. Resp. Dist. mai.: Quod omni ex parte est de singularibus 
et contingentibus, conc. ; quod non omni ex parte est de singularibus et contin- 
gentibus, nego. Contradist. min.: Ex parte applicationis ad opus, conc. ; ex parte 
regularum, nego. 


Ad 91. «Differt autem /acere et agere: quia, ut dicitur, ''factio est actus 
transiens in exteriorem materiam", sicut aedificare, secare et huiusmodi; 
“agere autem est actus permanens in ipso agente”, sicut videre, velle et huius- 
modi. Sic igitur se habet prudentia ad huiusmodi actus humanos, qui sunt 
usus potentiarum et habituum, sicut se habet ars ad exteriores factiones; 
quia utraque est perfecta ratio respectu illorum ad quae comparatur. Perfectio 
autem et rectitudo rationis in speculativis dependet a principiis, ex quibus ratio 
syllogizat » (S. th. I-II 57, 4). 

A d 92. Aristoteles Logicam instrumentum sciendi ideoque et scientiam habet 
(cf. ad 4). S. Thomas Logicam et scientiam et artem dicit (cf. ad 87; In Met. 
IV lect. 4 n. 573 ; S. th. I-II 51, 2 ad 3; In Boéth. de Trin. q. 5 a. 1 ad 2 [cit. 
ad 105]). «Homo rationis iudicio in suis actionibus dirigitur. Et inde est quod ad 
actus humanos faciliter et ordinate perficiendos diversae artes deserviunt. 
Nihil enim aliud ars esse videtur, quam certa ordinatio rationis, quomodo per 
determinata media ad debitum finem actus humani perveniant. Ratio autem 
non solum dirigere potest inferiorum partium actus, sed etiam actus sui di- 
rectiva est. Hoc enim est proprium intellectivae partis, ut in seipsam reflec- 
tatur. Nam intellectus intelligit seipsum, et similiter ratio de suo actu ratio- 
cinari potest. Si igitur, ex hoc quod ratio de actu manus ratiocinatur, adin- 
venta est ars aedificatoria vel fabrilis, per quas homo faciliter et ordinate 
huiusmodi actus exercere potest eadem ratione ars quaedam necessaria est, quae 
sit directiva ipsius actus rationis per quam scilicet homo in ipso actu rationis 
ordinate, faciliter et sine errore procedat. Et haec ars est logica » (In Anal. 
post. I lect. 1 n. 1). «Etiam in ipsis speculabilibus est aliquid per modum 
cuiusdam operis: puta constructio syllogismi aut orationis congruae aut opus 
numerandi vel mensurandi. Et ideo quicumque ad huiusmodi opera rationis 
habitus speculativi ordinantur, dicuntur per quandam similitudinem artes, scil. 
liberales ; ad differentiam illarum artium quae ordinantur ad opera per corpus 
exercita, quae sunt quodammodo serviles, in quantum corpus serviliter sub- 
ditur animae et homo secundum animar est liber. Illae vero scientiae, quae 
ad nullum huiusmodi opus ordinantur, simpliciter scientiae dicuntur, non autem 
artes» (S. th. I-II 57, 3 ad 3). 

$ 2. QUODNAM SIT OBIECTUM FORMALE LOGICAE 


Thesis 3 : Obiectum formale Logicae est ens rationis, 7 uod. est re- 
latio rationis, quae in ordinatione conceptuum obiectivorum consistit. 


95. St. qu. 1. Quid sit obiectum formale, cf. n. 7. 

2. Ens rationis est ens quod habet esse obiective in intellectu 
tantum. Ens rationis est aut sine fundamento in re, ut centaurus, 
chimaera, aut cum fundamento in re, ut conceptus speciei et generis. 
Ens rationis cum fundamento in re est duplex : a) carentia entitatis 
quae concipitur ut ens (negatio, privatio), sicut tenebrae, nihilum ; 
b) relatio rationis, ut species, genus. 

3. Certum est et ab omnibus admittitur Logicam agere de rela- 
tionibus rationis, ut sunt relatio generis, speciei, subiecti, 
praedicati, termini medii. Sed quaestio est, sintne hae relationes id 
quod per se primo respiciat Logica. Ita docent Thomistae ; Suárez 
(1548—1617) vero et Conimbricenses et alii asserunt, hoc esse aliquid 
reale, i. e. actus intellectus artificiosos seu artificium et rectitudinem 
actus, quae non sit ens rationis, sed reale, realiter indistinctum ab 
ipsis actibus intellectus. Cum enim Logica sit ars directiva actus ra- 
tionis ad verum attingendum seu artificiosa directio actus rationis ad 
verum attingendum, omnes in eo conveniunt Logicam formaliter agere 
de eo, quo formaliter habetur artificiosa haec directio, seu de artifi- 
cioso aliquo ordine mentali ad verum assequendum. Attamen hic ordo 
dupliciter sumi potest: 1. pro tendentia actuum et conceptuum for- 
malium ad obiecta (pro repraesentatione), quae est aliquid reale seu 
relatio transcendentalis imbibita in ipsis actibus et conceptibus ad 
obiecta, in qua consistit veritas logica ; 9. pro ordinatione, quae est 
relatio rationis, inquantum conceptus obiectivi seu res intellectae 
ordinantur secundum genera et species, per modum subiecti et prae- 
dicati et termini medii. Secundum Suárez primus, secundum Thomistas 
secundus ordo est obiectum formale Logicae. 


96. Prob. th. Ex indole ordinationis conceptuum obiectivorum : In 
eo consistit obiectum formale Logicae, quo dato naturaliter habetur 
artificiosa directio actus rationis ad verum attingendum. Atqui, data 
ordinatione conceptuum obiectivorum, naturaliter sine alio superad- 
dito habetur artificiosa tendentia actuum et conceptuum formalium 
ad obiecta seu artificiosa directio actus rationis ad verum. Actus enim 
et conceptus formales sunt ordinati artificiose ad verum attingendum, 
inquantum res intellectae seu conceptus obiectivi ordinati sunt (cf. 
u. 56 ea quae dicta sunt de ratiocinio physice considerato). Ergo obiec- 
tum formale Logicae est ens rationis, quod est relatio rationis, quae 
in ordinatione conceptuum obiectivorum consistit. 


96 Pars II. Logica materialis 


97. Coroll 1. Ergo actus rationis et conceptus sive formales sive 
obiectivi sunt obiectum Logicae materiale. Haec enim omnia ą 
Logica attinguntur, sed id quod per se primo attingitur et mediantę 
quo cetera attinguntur, sunt relationes rationis seu ordinatio concep, 
tuum obiectivorum inter se. Logica formalis ordinat conceptus mere 
formaliter abstrahendo a conceptuum materia, Logica materialis vero 
ordinat eos materiam ipsorum respiciendo. 

2. Ergo Logica formaliter de tribus mentis operationibus non agit 
physice, prout sunt entia realia, id quod ad Philosophiam naturalem 
(de anima) pertinet, sed logice, i. e. agit de ente rationis logico 
ad quamcumque operationem spectante. Cum Logica versetur circa 
tres mentis operationes ad verum attingendum, et cum ab 
intellectu humano verum principaliter attingatur ratiocinio, simplex 
apprehensio autem et iudicium ad ratiocinium ordinentur tamquam 
imperfectum ad perfectum, obiectum principale seu obiectum 
principalitatis Logicae est ratiocinium quatenus consideratur non tan- 
tum ratione formae, sed etiam ratione materiae, seu ratiocinium quo 
habetur conclusio vera et certa. Hoc ratiocinium est demonstratio 
seu syllogismus efficiens scientiam, de quo agitur in Logica demonstra- 
tiva (in Analyticis posterioribus). 

3. Ergo Logica non pertinet ad Psychologiam neque ad Metaphy- 
sicam, sed est scientia specifice distincta ab omnibus aliis scientiis 
propter obiectum formale speciale. Plures recentes, ignorantes doc- 
trinam thomisticam, Logicam sive ad Metaphysicam sive ad Psycho- 
logiam reducunt vel in duas partes Logicam scindunt, quarum altera 
est metaphysica, altera psychologica !. 

4. Ergo Criteriologia non pertinet ad Logicam. Criteriologia enim 
versatur formaliter circa actuum mentalium et conceptuum formalium 
ordinationem realem ad obiecta, i. e. circa veritatem cognitionis, quae 
est relatio realis transcendentalis. 


98. Schol. Ens rationis habet veritatem et cognoscibilitatem, sicut 
habet entitatem : obiective ; et ens rationis cam fundamento in re 
est etiam scibile, i. e. cognoscibile per causas (de eo datur scientia), 
quia habet causas, non reales et efficientes, sed fundamentales et for- 
males, ex quibus cognoscibile (cf. n. 110). 


99, Obi. 1. Quod non habet entitatem et veritatem, non est obiectum formale 
Logicae. Atqui ens rationis non habet entitatem et veritatem. Ergo. Resp- 
Dist. mai.: Quod nullo modo habet entitatem et veritatem, conc.; quod not 
habet veritatem et entitatem in rerum natura, habet tamen obiective i£ 
intellectu, nego. Contvadist. min. 

2. Atqui quod habet entitatem et veritatem obiective tantum in intellectu 
i. e. ens rationis, non est obiectum formale Logicae. Probo. Quod non est sci- 


1 Cf. M. Honecker, Gegenstandslogik und Denklogik, Berið 
1921. 

bile seu cognoscibile per causas, non est obiectum formale Logicae. Atqui ens 
rationis non est scibile. Ergo. Resp. Disi. mai.: Quod nullo modo est scibile, 
conc.; quod non est scibile per causas reales et eficientes, est tamen per causas 
formales et fundamentales, nego. Contradist. min.: Ens rationis sine fundamento 
in re, conc.; ens rationis cum fundamento in re, subdist.: Non est scibile per 
causas reales et efficientes, comc.; per causas fundamentales et formales, nego. 

3. Atqui neque ens rationis cum fundamento in re est obiectum formale 
Logicae. Probo. Obiectum formale Logicae est id circa quod versatur Logica. 
Atqui id circa quod versatur Logica, sunt actus rationis, qui non sunt ens ra- 
tionis. Ergo. Resp. Dist. mai.: Circa quod versatur formaliter, conc. ; materiali- 
ter, nego. Contradisi. min. 

4. Atqui id circa quod versatur Logica formaliter, sunt actus rationis. 
Probo. Logica versatur formaliter circa id quod dirigit ad veritatem. Atqui 
id quod Logica dirigit ad veritatem, sunt actus rationis. Ergo. Resp. Dist. 
mai.: Quod dirigit immediate, conc. ; mediate, nego. Comtradist. min. 


Bibliographia ad 95—96 : V. Remer, Logica minor, Introductio, 6, I. 


A.d 96. S. Thomas : « Ens est duplex : ens scil. rationis et ens naturae, Ens 
autem rationis dicitur proprie de illis intentionibus, quas ratio adinvenit in 
rebus consideratis, sicut intentio generis, speciei et similium, quae quidem nou 
inveniuntur in rerum natura, sed considerationem rationis consequuntur, Et 
huiusmodi, scil ens rationis, est proprie subiectum Lo- 
gicae. Huiusmodi autem intentiones intelligibiles entibus naturae aequipa- 
rantur, eo quod omnia entia naturae sub consideratione rationis cadunt. Et 
ideo subiectum logicae ad omnia se extendit, de quibus ens naturae praedi- 
catur. Unde concludit [Aristoteles], quod subiectum Logicae aequiparatur sub- 
iecto Philosophiae, quod est ens naturae. Philosophus igitur ex principiis 
ipsius procedit ad probandum ea quae sunt consideranda circa huiusmodi 
communia accidentia entis. Dialecticus autem procedit ad ea consideranda ex 
intentionibus rationis, quae sunt extranea a natura rerum » (In Met. IV lect. 
4n. 574 ; cf. In Anal. post. I lect. 20 n. 5 ; lect. 1n. 6; In Eth. I lect. 1 n. 18q.). 


$ 9. UrRUM LOGICA SIT SCIENTIA SPECULATIVA AN PRACTICA 


Thesis 4 : Logica non est scientia simul speculativa et practica, sed 
speculativa tantum. 


100. St. qu. 1. Practicum dicitur id, cuius finis est opus re- 
gulis quibusdam efficiendum ; s peculativum est, quod habet 
pro fine cognitionem tantum. Practicum dirigit, ut fiat; speculati- 
vum, ut sciatur. Principia igitur, quae solummodo tendunt ad veri- 
tatem manifestandam, speculativa sunt; si autem non tantum ma- 
nifestant veritatem, sed dirigunt, ut id quod cognoscitur, fiat et 
efficiatur in rerum natura, practica sunt. Quare principia speculativa 
resolutiva (analytica) sunt, quia in ipsa cognoscibiliter resolvi- 
tur veritas (conclusionis); practica autem compositiva (syn- 
thetica), quia respiciunt veritatem seu entitatei cognitam ut efficien- 
dam in rerum natura — tendunt ad synthesin faciendam cius, quod 
cognoscitur, eum exsistentia. l 


Gredt, Bleun. philos, | $ T 

Ex his deducitur practicum (principium practicum, habitum prac- 
ticum, scientiam practicam) respicere rem sub ratione singularis ex- 
sistentiae contingentis et dirigere formaliter sub hoc respectu ; specu- 
lativum vero (principium speculativum, habitum speculativum) re- 
spicere universale et necessarium. Speculatio enim seu scientia non est 
nisi de universalibus et necessariis. Quare etsi ipsa speculatio opus est, 
nihilominus, quod tendit ad hoc opus tantum et sistit in eo, mere 
speculativum est, non practicum, propter peculiarem indolem huius 
operis, quod est veritatis universalis et necessariae contemplatio. Nam 
non attenditur sub ratione operis singularis contingentis, sed sub ra- 
tione veritatis universalis necessariae. 

9. Thomistae et Scotistae docent Logicam esse habitum specula- 
tivum tantum ; Albertus M. (1193— 1280) et Conimbricenses et alii 
esse practicum ; tertia sententia est eorum, qui putant Logicam simul 
speculativam esse et practicam ; ita Suárez et Vázquez (1551— 1604). 


101. Prob. th. I p. : Logica non est scientia simul speculativa et prac- 
tica. Ex oppositione inter speculativum et practicum : Nulla scientia 
ordinis naturalis est simul speculativa et practica. Atqui Logica est 
scientia ordinis naturalis. Ergo Logica non est simul speculativa et 
practica. 

Min. patet ex obiecto formali Logicae, quod omnino pertinet ad 
ordinem naturalem. 

Prob. mai. Quae opponuntur inter se, distinguuntur nec possunt 
coniungi ad constituendam unam scientiam. Atqui speculativum et 
practicum opponuntur inter se in ordine naturali : Practicum re- 
spicit esse, singulare, contingens ; speculativum essentiam, universale, 
necessarium. -— 

In ordine autem divino haec inter se coniunguntur, cum scientia 
divina sit simul speculativa et practica (cf. n. 226 ; 872, 1) ; quare 
etiam Theologia fidei, quae est quaedam participatio scientiae divi- 
nae, est simul speculativa et practica !. 


Prob. II p. : Logica est scientia speculativa tantum. Ex obiecto 
formali Logicae : Quod est totum circa speculationem et sistit in ea, 
speculativum est tantum. Atqui Logica tota est circa speculationem 
et sistit in ea. Ergo Logica est speculativa tantum. 

Prob. min. Quod est totum circa ordinationem conceptuum et sistit 
in ea, totum est circa speculationem tantum, nam ordinatio concep- 
tuum est ipsa speculatio. Atqui Logica tota est circa ordinationem 
conceptuum, ut patet ex th. praec. 


1 Ad hoc intelligendum nota fidem supernaturalem non tantum esse specu- 
lativam, sed etiam practican Quodsi fides est simul speculativa et practica, 
id etiam "Theologiae, quae ex fide derivatur, convenit. 

102. Coroll. Ergo Logica est ars minus stricte seu ars speculativa, 
cuius artefactum speculatio est. Ars enim stricte sumpta semper est 
habitus practicus. 


103. Schol. Intellectus secundum se semper est speculativus tantum, 
quia secundum se semper sistit in pura contemplatione ; sedexten- 
sione fit practicus, quatenus ad opus extenditur alterius facultatis 
distinctae ab ipso. Ita cum intellectus extenditur ad opus voluntatis, 
ut sciat secundum regulam morum recte iudicare ultimo iudicio prac- 
tico circa particulares actus voluntatis, constituitur habitus practicus 
prudentiae;cum extenditur ad opus phantasiae, ut sciat dirigere 
phantasiam ad opera artis pulchrae concipienda, constituuntur habitus 
practici artium liberalium pulchrarum!; cum extenditur 
ad opera potentiarum ad extra operantium, constituuntur artes me- 
chanicae. Scientia igitur practica est aut ars, sive mechanica 
sive pulchra, aut prudentia. Notetur scientiam non esse practicam 
simpliciter, nisi quatenus, applicata ad particulare ope- 
rabile, exsecutionem ipsius dirigat. Hoc ex eo patet, quod opera- 
tiones sunt circa singularia. Regula igitur universalis applicanda est 
ad casum particularem, ut fiat proxime practica; simplici- 
ter vero practica non est, nisi etiam hic et nunc operationem dirigat. 
Ipsa igitur scientia universalis practica non est nisi remote, idque 
eo magis, quo magis est universalis. Propterea eiusmodi scientia uni- 
versalis, quamvis sit de operabili qua tali?, speculativa dicitur cum 
ordine transcendentali ad opus. Ouod etiam de Ethica verificatur ; 
exhibet enim regulas generales tantum, quae ope conscientiae ad casum 
particularem applicandae sunt; attamen Ethica hoc speciale habet, 
quod etiam facta applicatione ad particulare operabile, alia et alia 
est exsecutio secundum circumstantias contingentes ; quare exsecutio 
ulterius determinanda est iudiciis prudentiae diversis secundum diver- 
sas circumstantias. Eiusmodi iudicium prudentiale demum est pro- 
xime practicum ; sed actus prudentiae simpliciter talis non 
habetur, nisi hic et nunc actionem dirigat. Logica est tantum specula- 
tiva, quia opus, circa quod versatur, non est operabile, sed specula- 


t Artes liberales pulchrae duplicem includunt habitum practicum 
seu duplicem artem: alteram liberalem circa conceptionem (ut habitus 
concipiendi opera musicalia, poemata), alteram per se mechanicam, circa ex - 
secutionem externam, sensilem (ut habitus pulsandi organum), quae ta- 
inen etiam ipsa participative et instrumentaliter liberalis esse potest, inquantum 
movetur a liberali. Uterque habitus iste in intellectu residet, sed primus circa 
phantasiam versatur, quami naturaliter bene dispositam supponit. Inde pro- 


verbium: Poeta nascitur. Speculatio vero, «quac fit circa artem aliquam pul- 
chram, ut musica theorctica, scientia speculativa est. 

2 Scientia, quae versatur cirea obiectum operabile, sed nou prout est ope- 
rabile, obiectum formale habet non operabile, ac proinde nullo modo practica 


est, sed pure speculativa, 

bile tantum, quia est ipsa speculatio. Habet tamen Logica, quatenus 
est ars liberalis speculativa (seu ars minus stricte), similitudinem quan- 
dam cum habitibus practicis, inquantum regulas tradit ad opera (in- 
terna, speculativa) dirigenda : est metaphorice practica. Id quod 
valet etiam de Arithmetica et Geometria. Opus ceterarum scientiarum 
speculativarum est speculatio tantum ; opus scientiarum speculativa- 
rum, quae simul sunt artes, non tantum est speculatio, sed etiam arte- 
factum speculativum (cf. n. 91, 9). 


104. Obi. l. Ratio, cur Logica dicatur esse scientia speculativa tantum, est, . 


quia nulla est scientia simul speculativa et practica. Atqui inveniuntur scientiae, 
quae simul sunt speculativae et practicae. Ergo. Resp. Dist. mai.: Scientia 
ordinis naturalis, conc. ; ordinis supernaturalis, nego. Conivadist. min. 

2. Atqui sunt scientiae ordinis naturalis simul speculativae et practicae. 
Probo. Ethica est simul speculativa et practica. Atqui Ethica est scientia or- 
dinis naturalis. Ergo. Resp. Dist. mai.: Ethica ut includit prudentiam, conc. ; 
ut non includit prudentiam, nego. Coniradist. min.: Ethica, quae aliquando 
includit prudentiam, conc. ; quae numquam includit prudentiam, nego. Ethica 
includens prudentiam est duplex habitus: alter speculativus (Ethica), alter 
practicus (prudentia), et Ethica non dicitur practica ratione sui, sed ratione 
prudentiae ei adiunctae. 

3. Atqui Ethica, etiam ut non includit prudentiam, est scientia simul specu- 
lativa et practica. Probo. Scientia speculativa, quae versatur circa opera, est 
simul speculativa ct practica. Atqui Ethica est scientia speculativa, quae ver- 
satur circa opera. Ergo. Resp. Dist. mai. : Quae versatur circa opera operabiliter, 
conc. ; speculabiliter, nego. Contradist. min. 

4. Atqui Logica versatur circa opus operabiliter. Probo. Confectio syllogismi 
est opus operabiliter consideratum. Atqui Logica versatur circa confectionem 
syllogismi. Ergo. Resp. Dist. mai. : Est opus, quod est ipsa speculatio, conc. ; 
quod non est ipsa speculatio, nego. Conc. min. ; dist. tomsq. 


Bibliographia ad 100—103 : G. Gundlach, Klugheit als Prinzip des 
Handelns, Gr 23 (1042) 238—254. G. v. Holtum, De scientia spe- 
culativa et practica, JPhTh 15 (1901) 13—17. M. Labourdette, 
Note sur les diversifications du savoir. Connaissance 
Spéculative et connaissance pratique, RTh 44 (1938) 564— 
568. J. de Monléon, Note sur la division de la connaissance 
pratique, RPh 39 (1939) 189—198. L. Thiry, Speculativum- 
practicum, Studia Anselmiana 9, Romae 1939. 


Ad 101. S. Thomas : « Omnis applicatio rationis rectae ad aliquid factibile 
pertinet ad artem. Sed ad prudentiam non pertinet nisi applicatio rationis 
rectae ad ea, de quibus est consilium. Et huiusmodi sunt, in quibus non sunt 
viae determinatae perveniendi ad finem .. . Quia igitur ratio speculativa quae- 
dam facit, puta syllogismum, propositionem et alia huiusmodi, in quibus pro- 
ceditu secundum certas et determinatas vias ; inde ex quod respectu horum 
potest salvari ratio artis non autem ratio prudentiae. Et ideo invenitur aliqua 
ars speculativa, non autem aliqua prudentia » (S. th. I-II 47, 2 ad 3 ; cf. I-II 
57, 3ad 3 [cit. ad 97] ; In Boéth. de Trin. q. 5 a. 1 ad 3). 

$ 4. LOGICA UTENS SITNE HABITUS DISTINCTUS A LOGICA DOCENTE 
Thesis 5 : Logica utens non est habitus distinctus a Logica docente. 


105. St. qu. Logica dicitur docens, inquantum demonstrative 
proponit regulas directivas intellectus in ratiocinando. l,ogica enim 
probat, quomodo sciendum sit seu quomodo in scientiis proce- 
dendum sit tum quoad formam tum quoad materiam. 

Logica utens est Logica, inquantum his regulis utitur in hac 
vel illa materia. Omnis enim scientia in virtute Logicae facit scienti- 
ficam seu artificiosam suae materiae dispositionem, et ita Logica di- 
rigendo scientias utitur praeceptis suis et principiis!. Ceterae igitur 
scientiae omnes aliquo modo subordinantur Logicae, inquantum in 
virtute eius scientifice (artificiose) discurrunt, cum in virtute propria 
respiciant obiectum proprium inveniendo terminum medium. Logica 
enim omnibus scientiis praebet modum sciendi sen organum sciendi. 


106. Prob.th. Arg. I. Ex identitate obiecti formalis utriusque: Ea 
non differunt in genere habituum, quorum idem est obiectum formale. 
Atqui Logicae docentis et utentis idem est obiectum formale. Ergo 
Logica docens et utens non differunt in genere habituum. 

Prob. min. ex eo, quod utriusque obiectum formale est ordinatio 
conceptuum. Nec potest dici Logicam docentem esse ordinationem con- 
ceptuum sub respectu speculativo resolutionis in prima principia, qua- 
tenus regulae ad conceptus ordinandos demonstrantur ex primis prin- 
cipiis, Logicam vero utentem sub respectu practico applicationis ad 
opus. Nam ordinatio conceptuum necessario speculatio est. Ipsa enim 
applicatio ad opus determinatum, ad determinatam aliquam materiam, 
speculative fit seu cognoscendo resolutionem in prima principia seu 
Sub respectu cognoscitivo veritatis universalis et necessariae. 

Arg. IT. Ex defectu rationis, ob quam ponendi essent habitus dis- 
tincti: Habitus distinctus non est ponendus nisi cum est nova dif- 
ficultas specialis vincenda. Atqui ad applicandas regulas Logicae non 
est nova difficultas specialis vincenda. Nam etsi hae regulae sunt uni- 
versales, tamen earum applicatio ad opus nullam specíalem difficul- 
tatem prae se fert, propterea quod ipsa haec applicatio non practice 
seu synthetice sed speculative fit : Qui scit, quomodo artificiose, scien- 
tifice procedendum sit, hoc ipso potest scientifice procedere seu ap- 
plicare regulas. Ergo idem est habitus Logicae docentis et utentis. 
Est quidem in singulis scientiis nova difficultas specialis vincenda, at 
haec non est difficultas ad conceptus in genere ordinandos et ad syllo- 


! Etiam in sua materia, i. e, in conficiendis demonstrationibus logicilibus, 
Logica utitur suis regulis. 


102 Pars II. Logica materialis 


gismos in genere conficiendos, sed ad conceptus ordinandos pro aliqua 
determinata materia, ut conficiantur definitiones, divisiones, ratioci- 
nia pro aliqua determinata materia. Definitionibus et divisionibus con- 
ceptus, quibus utitur scientia in ratiocinando, redduntur clari et dis- 
tincti. In ratiociniis conficiendis difficultas specialis est, ut inveniatur 
terminus medius pro aliqua determinata materia. Ad has difficultates 
vincendas ponuntur habitus speciales diversarum scientiarum spe- 
cialium. 


107. Schol. Ad thesis declarationem iuvat considerare differentiam, 
quae intercedit inter applicationem regularum logicalium et moralium. 
Cognitis regulis moralibus in virtute scientiae moralis nova oritur dif- 
ficultas specialis ad has regulas opere exsequendas propter circumstan- 
tias contingentes et voluntatis indifferentiam et indeterminationem. Et 
haec est ratio, cur novus requiratur habitus, i. e. habitus prudentiae, 
ad iudicia moralia singulis casibus practice applicanda. 


108. Coroll. Tamquam conclusio finalis totius quaestionis II dedu- 
citur Logicae definitio : Logica est scientia speculativa et ars liberalis 
ordinativa conceptuum ad veritatem clare et distincte cognoscendam. 


109. Obi. 1. Organum sciendi seu instrumentum speculandi est habitus dis- 
tinctus ab ipsa speculatione, i. e. a Logica docente, sicut à quacumque alia 
scientia. Atqui Logica utens est instrumentum speculandi. Ergo. Resp. Dist. 
mai.: Instrumentum speculandi, quod ipsum est speculativum, nego ; quod 
ipsum non est speculativiun, conc. Contradist. min. 

2. Atqui Logica utens non est habitus speculativus. Probo. Non est specu- 
lativus habitus, qui respicit exsistentiam seu confectionem operis singularis 
concreti, ut est confectio syllogismi. Atqui Logica utens respicit confectionem 
operis singularis concreti: confectionem syllogismi. Ergo. Resp. Dist. mai.: 
Qui respicit sub ratione operis concreti singularis, conc. ; sub ratione veritatis 
universalis, nego. Contradist. min. 


A d 105. S. Thomas : «Scientiae speculativae, ut patet in principio Metaph., 
sunt de illis quorum cognitio quaeritur propter seipsa. Res autem, de quibus 
est Logica, non quaeruntur ad cognoscendum propter seipsas, sed ut adminicu- 
lum quoddam ad alias scientias. Et ideo Logica non continetur sub Philosophia 
speculativa quasi principalis pars, sed quasi quoddam reductum ad eam, prout 
ministrat speculationi sua instrumenta, scil. syllogismos et definitiones et alia 
huiusmodi, quibus iu speculativis scientiis indigemus. Unde et secundum Boé- 
thium in Comment. super Porphyrium non tam est scientia quam scientiae in- 
strumentum » (In Boëth. de Trin. q. 5 a. 1 ad 2; cf. In Met. IV lect. 4 n. 576sq.; 
Aristoteles, Top. I 18 et VIII 14 [supra ad 4]). 


Quaestio III: De obiecto formali Logicae seu de ente rationis logico. 


110. Quid sit ens rationis et quotuplex sit. Ens rationis definitur: 
quod habet esse obiective in intellectu tantun. Explicatur de- 
fiuitio: Aliquid. potest esse in intellectu subiective, sicut in 

subiecto, et effective, tamquam effectus immanens intellectui, 
etobiective, per modum obiecti apprehensi. Intellectio et con- 
ceptus intellectione productus (conceptus formalis) suntin intellectu 
subiective et effective ; ens rationis habet esse obiective in intel- 
lectu tantum, i. e. totum esse entis rationis in eo consistit, ut ap- 
prehendatur, seu ut sit intellectus obiectum. Est igitur ratio obiectiva 
(conceptus obiectivus, non formalis), quae obversatur menti, quae ta- 
men extra mentem exsistere non potest: Id quod simpliciter non est 
ens, cum non exsistat neque exsistere possit in rerum natura, intel- 
lectus sibi proponit tamquam rationem obiectivam quam considerat, 
et ita facit exsistere idealiter in se tamquam obiectum suum id, cui 
exsistentia simpliciter repugnat. 

Causam efficientem non habet ens rationis, cum non efficiatur in 
rerum natura; habet tamen fundamentum, quod est eius causa formalis, 
sicut etiam merum possibile non habet causam efficientem, habet ta- 
men fundamentum seu causam formalem. Fundamentum entis rationis 
est id, secundum quod obiective formatur ab intellectu nostro. Exinde 
ens rationis dividitur, divisione per accidens ratione fundamenti, 
in ens rationis cum fundamento et sine fundamento in 
re (cf. n. 95, 2). Ens rationis sine fundamento in re est arbitrarium. 
Essentialiter autem, quatenus consideratur ipsa ratio entis 
rationis, dividitur in duo genera suprema, in negationem (priva- 
tionem) et relationem. Hanc divisionem esse adaequatam osten- 
ditur ita: Ratio ipsa entis rationis formaliter consistit in oppositione 
ad ens reale, i. e. in eo, quod est «esse incapax exsistentiae ». Hoc 
autem vel est aliquid positivi vel non positivi. Si non positivum, est 
negatio, quae non ponit, sed tollit formam ; si positivum, solum po- 
test esse relatio. Absoluta enim positiva omnia, sive substantia sint 
sive accidentia, includunt in conceptu suo essentiali capacitatem ad ex- 
sistendum, quia necessario dicunt exsistere in se (substantia) aut in 
alio (accidentia). Sola relatio, quia non dicit tantum conceptum «in », 
vi cuius est accidens reale, sed etiam conceptum «ad», vi cuius for- 
maliter est relatio, quin tamen dicat aliquod « inesse », sed extrinsecam 
tantum termini attingentiam, potest concipi sine realitate, inquantum 
concipitur non ut in alio neque ut in se, sed ut ad aliquid aliud cum 
negatione exsistentiae in aliquo. 

Ad intellectum divisionis advertatur: a) non-esse formae seu ca- 
rentiam formae non esse ens rationis. Hoc enim non-esse, haec carentia 
invenitur in rerum natura (negative). A parte rei enim invenitur for- 
mam non esse; sed ens rationis, quod est negatio, in eo consistit, 
quod illud non-esse ab intellectu ad modum entis concipiatur. Tale 
enim ens, quod est non-ens seu negatio, est incapax recipiendi exsis- 
tentiam in rerum natura; in intellectu tamen recipit exsistentiam 
aliquam, inquantum exsistit tamquam obiectum intellectus. Ad nega- 
tionem reducitur unitas, si sumitur praecise secundum formale 

suum quod addit enti; est enim unitas negatio divisionis ; ita unitas 
rationis, quae convenit universali metaphysico per abstractionem intel- 
lectus, est negatio divisionis per differentias sive numericas sive spe- 
cificas ; ad negationem reducuntur etiam entia et figmenta contradic- 
toria, ut circulus quadratus, centaurus (figmentum quod simul esset 
animal rationale et brutum), quia ea ponunt, quae se invicem de- 
struunt. 

b) Ad relationem reducenda est denominatio mere extrinseca (ut 
esse visum), quae tamen duo continet, aliquid reale — formam deno- 
minantem (visio, quae est realis in oculo, denominat parietem visum), 
et aliquid rationis — adiacentiam seu applicationem formae denomi- 
nantis ad subiectum denominatum, quod est relatio rationis. Ad rela- 
tionem pariter pertinet distinctio rationis, de qua infra n. 119,2. 


111. Per quam potentiam et per quos actus fiant entia rationis. 
1. Neque voluntas neque sensus externi formant entia 
rationis, quia non formant obiectum suum, sed extra se supponunt 
formatum : Voluntas supponit obiectum propositum ab intellectu, sen- 
sus externus fertur in rem ad extra exsistentem. Si igitur aliquando 
voluntas appetit bonum chimaericum, ipsa hoc non fingit, sed in- 
tellectus. 

9. Sensus interni non formant entia rationis formaliter lo- 
quendo, sed materialiter tantum. Formaliter formare ens rationis est 
concipere non-ens ad instar entis realis, ad quod requiritur, ut dis- 
cernatur inter ens et non-ens; hoc autem sensus non potest, quia 
nequit apprehendere rationem entis. Materialiter formare ens rationis 
est repraesentare aliquo modo id, ad cuius instar formatur ens 
rationis. Si hoc est aliquid sensile, sensus internus illud repraesentare 
potest quoad externam sensilem apparentiam; ita potest repraesentare 
centaurum. Ad similitudinem autem huius repraesentationis phan- 
tasticae intellectus concipit ens, quod simul esset rationale et irra- 
tionale. 

3. Ad entia rationis formanda requiritur comparatio in- 
tellectus. Non dicimus requiri necessario comparationem eam, 
quae fit iudicando, sed eam, quae est simplex conotatio, quae iam 
haberi potest simplici apprehensione. Nam ens rationis est aut rela- 
tio aut negatio. Si est relatio, debet comparative apprehendi ad ter- 
minum ; si est negatio, debet positive concipi ad instar entis, quod 
est comparative ad aliud. Absolute enim concipi nequit negatio, cum 
nihil sit. Ceterum relatio rationis etiam ex eo concipitur comparative, 
quia concipitur ad modum realis relationis. 

4. Cognitio formans ens rationis non est illa, quae reflectit super 
ens rationis speculando circa illud seu contemplando ens rationis, 
ut ens rationis est, haec enim supponit ens rationis iam formatum, 
sed est cognitio directa, quae cognoscit non-ens rete, vel quod rea- 

liter relativum non est, ad instar entis vel relationis realis. In qua 
cognitione directa id quod cognoscitur, non est ens rationis, sed 
non-ens. 

5. Cognitio, qua formatur ens rationis, non est fictio per modum 
enuntiationis affirmando vel negando, in quo fictio consistit, quae est 
deceptio seu falsitas, sed est fictio per modum formationis, qua ad mo- 
dum entis apprehenditur aliquid, quod in re non est neque esse potest, 
quod simul tamen discernitur ab ente vero et reali. Est nihilominus 
modus cognoscendi imperfectus, conotative attribuere alicui id, quod 
in se non habet. Ex quo deducimus Deum non formare entia rationis. 
Perfectissimum obiectum cognoscit intellectus humanus ad instar alte- 
rius (conceptibus analogis, i. e. positivo-negativis, cf. n. 15), quia ob- 
iecto perfectissimo non est proportionatus ; similiter non-ens, quia 
non-ens alio modo obiectum esse nequit. Intellectus autem perfectis- 
simus proportionatus est obiecto perfectissimo, et obiecti, quod est 
non-ens, non indiget, quia non procedit componendo et dividendo, 
sed comprehendendo (i. e. comprehensive intelligendo) ; intellectus vero 
humanus dividit ipsam carentiam formae a re, in qua inest, sumendo 
eam per se, quod non potest nisi fingendo ens, quod revera ens non 
est. Cognoscit tamen Deus entia rationis, quae à nobis formantur. 
At propter hanc cognitionem dicendus non est formare entia rationis, 
ut ex dictis n. 4 apparet. 


112. Quid sit ens rationis logicum et quotuplex sit. Potest obiectum 
considerari in duplici statu: 1. secundum quod est in se, sive quan- 
tum ad essentiam sive quantum ad exsistentiam ; 9. ut est in appre- 
hensione (non subiective, sed obiective). Hic status est secundus 
respectu status essendi in se, quia, sicut cognoscibilitas sequitur enti- 
tatem, ita esse cognitum est post illud esse, quod res habet in se. Ideo 
affectiones seu praedicata, quae conveniunt rei prout est in se, dicun- 
tur primae intentiones; quae vero rei conveniunt prout co- 
gnitae (conceptui obiectivo, non formali) seu quae sequuntur statum 
cogniti, vocantur secundae intentiones. Hae intentiones 
secundae omnes sunt relationes rationis. Sunt enim ea, quae supponunt 
statum re ut cognitae seu esse cognitum pro fundamento. Quae vero 
secundun hoc fundamentum conveniunt, non possunt esse nisi rela- 
tiva rationis. Attamen non omnis relatio rationis est secunda intentio, 
quia datur etiam relatio rationis, quam mens affigit rei non conside- 
rando rem praecise secundum statum cogniti, ut cum Deus concipitur 
ut creator aut homo ut iudex, ut doctor ete., i. e. ut titulo iudicis, 
doctoris «tc. insignitus. Haec enim nihil ponunt in subiecto ac proinde 
sunt mere relationes rationis ; ex eo enim quod quis doctor declaratur, 
eius sciertia non augetur nec quidquam ponitur in ipso. Si tamen 
iudex et doctor causaliter sumuntur, realem actionem in subiecto po- 
nunt, ex qua etiam realis resultat relatio causalitatis. 

Secunda intentio fundatur in prima, et quidem proxime fundatur 
in statu entis ut cogniti, remote autem in rebus, prout sunt extra 
cognitionem. Ita intentio secunda universalitatis fundatur proxime in 
statu abstractionis, quae est status cognitionis primae operationis 
mentis !, remote auteni in ipsis rebus fundatur, prout sunt extra intel- 
lectum, quatenus realiter conveniunt secundum naturam, sive gene- 
ricam sive specificam. Similiter intentio significationis affigitur voci 
prout cognitae (conceptui non ultimato), remote autem fundatur me- 
diante conceptu (ultimato) in ipsis rebus significatis. Potest tamen 
etiam ipsa secunda intentio fundare aliam secundam, sicut intentio 
generis, quae tribuitur animali, iterum cognita potest fundare secun- 
dam intentionem speciei, quatenus intentio generis est quaedam 
species praedicabilis. 

Intentio secunda ens rationis 1 o g i c u m dicitur, quia est obiectum 
formale Logicae. Logicae enim obiectum formale est relatio rationis, 
quae in ordinatione conceptuum obiectivorum consistit (cf. n. 95— 
98). Ordinatio autem haec est ipsa secunda intentio. Relatio enim 
rationis, quae affigitur rei ut cognitae, neque potest terminari imme- 
diate nisi ad rem cognitam seu ad conceptum obiectivum. Ita 
intentio universalitatis affixa naturae abstracte conceptae terminatur 
ad conceptus obiectivos inferiorum (singularium sive specierum), in- 
tentio significationis affixa voci (conceptui obiectivo non ultimato) 
terminatur ad conceptus obiectivos rerum significatarum. 

Relatio rationis sicut realis dividitur secundum fundamentum 
suum, quod est status cognitionis, qui triplex est, quatenus res est co- 
gnita per primam aut secundam aut tertiam mentis operationem. Ideo 
distinguimus intentiones secundas secundum tres operationes mentis. 
Ad primam mentis operationem pertinent terminus et universale et 
dispositio conceptuum universalium secundum genera et species seu 
praedicamenta, quia id quod prima mentis operatione directe attin- 
gitur est universale; ad secundam mentis operationem pertinent 
iudicium (intentio subiecti et praedicati) et oratio, ad tertiam ratio- 
cinium et argumentatio. 


113. Divisio Logicae materialis. Logica materialis agit de secundis 
intentionibus per respectum ad materiam seu ordinat conceptus per 
respectum ad materiam. Sed materia haec est duplex : incomplexa et 
complexa. Ideo praemissa Logica proo emiali ipsam Logicam 
materialem dividimus in duas partes: in Logican praedicamen- 
talem, quae ordinat materiam incomplexam, et Logicam de- 
monstrativam, quae complexam materiam ordinat. Logica 


1 Ipsum esse cognitum ad primam intentionem pertinet, quia est denominatio 
(extrinseca) conveniens rei, prout est in se, cf. n. 114. Status autem abstrac- 
tionis denominat rem cognitam incomplete, quatenus aliquid eius, i. e, indi- 
viduatio, non cognoscitur, cf. n. 119, 3. 

praedicamentalis agit de universalibus et praedicamentis, quibus tota 
universitas rerum seu tota materia incomplexa scientiarum omnium 
in generalem ordinem redigitur. Hoc modo via sternitur ad ordina- 
tionem materiae complexae, quae propositionibus constat necessariis 
et per se, quibus conficitur demonstratio seu scientia. Propositiones 
enim necessariae et per se sunt eae, in quibus de S? praedicatur P 
essentiale et propria passio. Iam vero, quae sint praedicata essentialia 
et propriae passiones, ex praedicamentorum ordine discimus, quia 
praedicamenta sunt ipsae series praedicatorum essentialium, ex qui- 
bus etiam proprias passiones cognoscimus. 


Nota. Logica materiam sive incomplexam sive complexam non 
ordinat nisi in generali, singulis scientiis relinquendo specialem ordi- 
nationem sui obiecti tum quoad materiam incomplexam tum quoad 
materiam complexam. 


Bibliographia. Entia Rationis and Second Intentions, NSch 
23 (1949) 395—413. 


Ad 110. Aristoteles in V Met. c. 7 «ponit alium modum entis, secundum 
quod est tantum in mente... secundum quod “esse” et “est” significant com- 
positionem propositionis, quam facit intellectus componens et dividens. Unde 
dicit, quod esse sígnificat veritatem rei... Sciendum est autem, quod iste 
Secundus modus comparatur ad primum [ens extra animam] sicut effectus ad 
causam. Ex hoc enim, quod aliquid in rerum natura est, sequitur veritas et 
falsitas in propositione, quam intellectus significat per hoc verbum ''est" prout 
est verbalis copula. Sed quia aliquid, quod est in se non-ens, intellectus con- 
siderat ut quoddam ens, sicut negationem et huiusmodi, ideo quandoque dicitur 
esse de aliquo hoc secundo modo, et non primo. Dicitur enim, quod caecitas 
est secundo modo, ex eo quod vera est propositio, qua dicitur aliquid esse 
caecum ; non tamen dicitur, quod sit primo modo vera. Nam caecitas non 
habet aliquod esse in rebus, sed magis est privatio alicuius esse» (S. Thom. 
in 1. c. lect. 9 n. 889 895 sq. ; cf. De ente et ess. c. 1; S. th. I 16, 3 ad 2; I Dist. 
2,1l a. 3). S. Thomas : «Id autem quod est rationis tantum, non 
potest esse nisi duplex. Omnis enim positio absoluta aliquid in rerun 
natura exsistens significat. Sic ergo supra ens, quod est prima conceptio intel- 
lectus, unum addit id quod est rationis tantum, scil. negationem; dici- 
tur enim unum quasi ens indivisum; sed verum et bonum positive dicuntur, unde 
non possunt addere nisi relationem, quae sit rationis tantum. Illa autem 
relatio, secundum Philosophum in V Metaph. [c. 15, 1021 a 20; S. Thom. 
lect. 17], dicitur esse rationis tantum, secundum quam dicitur referri id quod 
non dependet ad id ad quod refertur, sed e converso, cum ipsa relatio quae- 
dam dependentia sit : sicut patet in scientia et scibili, sensu et sensibili ; scientia 
enim dependet a scibili, sed non e converso : unde relatio, qua scientia refertur 
ad scibile, est realis ; relatio vero, qua scibile refertur ad scientiam, est rationis 
tantum; dicitur enim scibile referri secundum Philosophum, non quia ipsum 
referatur, sed quia aliud refertur ad ipsum; et ita est in omnibus aliis, quae 
se habent ut mensura et mensuratum vel petfectivum et perfectibile » (Ver. 21, 
1; cf. S. th I 13, 7; 28, 1 ; Pot. 7, IL; Malo I, L ad 20). De ente rationis logico 
cf. text. cit. ad 96. 

Caput II 


LOGICA PRAEDICAMENTALIS 
Quaestio I: De universali. 


§ 1. DE UNIVERSALI SECUNDUM SE 


Thesis 6 : Insunt in mente nostra conceptus vere universales, qui- 
bus a parte rei respondet natura his conceptibus expressa. Nihilominus 
haec natura, ut a parte rei exsistit, non est universalis, sed singularis. 


114. St. qu. 1. Universale secundum nominis etymologiam est 
unum versus alia seu unum respiciens alia. Et quia unum potest re- 
spicere alia sive in significando sive in repraesentando sive in causando 
sive in essendo, universale dividitur in universale in significan- 
do (termini seu voces universales), universale in repraesen- 
tando (conceptus! universales), universale in ca usan d o (Deus), 
universale in essendo. Universale in essendo est unum (una na- 
tura)? respiciens plura ut exsistens in illis, ex quo oritur, ut etiam 
praedicetur de illis; quare dicitur etiam universale in praedi- 
cando. Ea quae respicit universale ut exsistens in illis et ut prae- 
dicabile de illis, dicuntur eius inferiora. Ita individua humana 
sunt inferiora hominis. Ad rationem ergo universalis in essendo re- 
quiruntur duo : unitas et communicabilitas. Universale in essendo est 
unum (una natura), quod communicatur multis, seu inest in multis 
tamquam identificatum cum eis et multiplicatum in illis. Universale 
enim est natura abstracta a differentiis inferiorum, quibus in inferio- 
ribus multiplicatur, ideo est una unitate abstractionis; invenitur 
tamen in his inferioribus communicata cum eis. 
Distinguendum est universale (in essendo) a communi. Com- 
mune latius patet: commune est quodcumque unum quocumque 
modo pluribus conveniens; universale autem et commune pluribus 
conveniens tamquam identificatum cum eis et nultiplicatum 
inililis. Commune igitur non determinat, utum id, quod commu- 
nicatur cum pluribus, sit idem numero necne; sed universale hoc 
determinat, quia numquam idem numero est in pluribus. Ita natura 
divina est co m m u nis tribus personis, at nonse habet ad eas sicut 


1 conceptus formalis. 
? una ratio obiectiva, i. e. conceptus obiectivus. 

universale ad inferiora ; similiter camera est locus communis 
plurium hominum, minime tamen est universale, 

2. Nominalistae: Heraclitus (ca. 500 a. Chr.), Cratylus He- 
racliti discipulus, Antisthenes (t 366), Epicurei, Roscellinus (ca. 
1050— ca. 1194) adversarius S. Anselmi, Empiristae et Sensualistae 
et Positivistae recentioris aetatis: Hobbes (1588—1679), Locke 
(1632—1704), Hume (1711—1776), Condillac (1715 —1780), Aug. Com- 
te (1798—1857), St. Mill (1806—1873), Spencer (1820—1903), Wundt 
(1832 — 1921), solis vocibus seu nominibus universalitatem concedunt, 
denegant vero conceptibus, cum doceant voci universali in mente non 
respondere conceptum universalem, sed collectionem individuorum 
voce designatorum. Conceptualistae (veteres Stoici, Con- 
ceptualistae saeculi XIV et XV: Guilelmus Occam [ca. 1300— ca. 
1349], Ioan Buridanus [1 post 1358], Petrus de Alliaco [1350—1420], 
Gabriel Biel (ca. 1425—1495] tandem Kant [1724—1804] et Kan- 
tiani) admittunt quidem conceptus universales, quos tamen merum 
mentis figmentum esse docent, cui nihil in rerum natura respondeat. 

Realistae contendunt dari a parte rei naturam voci et con- 
ceptui universali respondentem. Qui tamen iterum in diversas abeunt 
sententias: aliqui asserunt universale et universale exsistere a parte 
rei (realismus exaggeratus) ; alii vero, inter quos Aristoteles (384—322), 
Boéthius (ca. 480—525), S. Anselmus (1033—1109), S. Thomas (1995 
— 1274), plerique scholastici, cum in universali duplex momentum 
distinguant: materiam seuid quod conceptu universali continetur, 
i. e. naturam, et formam: universalitatem, docent hanc in intellectu 
tantum esse, illam vero etiam in re singulari (realismus moderatus). 

Ex iis, qui realisimum exaggeratum profitentur, aliqui docent uni- 
versale et universale exsistere extra intellectum et extra 
rem, aliivero extra intellectum, sed intra rem. Prima 
sententia est Platonis (497—347), qui posuit ideas subsistentes seu 
formas rerum materiam transcendentes, universales, incorruptibiles, 
aeternas, quas tamen materia aliquo modo participaret (uecéye:) !. 

Altera sententia attribuitur Guilelmo Campellensi (1070—1191), 
qui docuisset naturam non multiplicari in eiusdem speciei individuis, 
sed unam eandemque numero in omnibus esse, individua autem 
nonnisi penes accidentia differre. Neoplatonici, Hegel (1770—1831), 
Schelling (1775—1854) docuerunt singularia non esse nisi apparitiones 
phaenomenales naturae universalis. 

3. Dicimus thesi nostra in mente inesse conceptus vere universales. 
Quo statuimus factum internum conscientiae testimonio manifestum. 
Dicimus in mente nostra inesse conceptus universales, quibus a 


1 Ita Platonem interpretantur Aristoteles et scholastici ; alii vero ideas pla- 
tonicas intelligunt ideas divinas seu exemplaria rerum in mente divina, Sed 
quidquidest de hac controversia, certum est Platonem posuisse rerum formas 
non immanentes singularibus, sed. (Érinaeendentes, 

parte reirespondet natura hisconceptibusex- 
pressa. Quo non affirmamus omnibus conceptibus nostris aliquid 
a parte rei respondere. Naim concipimus etiam entia rationis, quibus a 
parte rei nihil respondet, ct aliquando etiam erramus, ita ut conceptus 
noster non respondeat rebus. At plerumque non concipimus entia ra- 
tionis neque erramus, cum intellectus per se non erret, sed per accidens 
tantum. Atque tunc conceptus nostri saepe etiam nobis obversantur 
tamquam evidenter obiectivam veritatem  repraesentantes. Thesi 
nostra ad mentem realismi moderati affirmamus universale in re- 
praesentando: conceptum formalem universalem, et universale in 
essendo : conceptum obiectivum universalem. 


115. Prob. th. I p. : Insunt in mente nostra conceptus vere universales. 
Ex testimonio conscientiae : Conceptus universalis est conceptus re- 
praesentans naturam abstracte conceptam tamquam convenientem 
pluribus ut identificatam cum illis et multiplicatam in ipsis. Atqui 
in mente nostra insunt conceptus repraesentantes naturam abstracte 
conceptam tamquam convenientem pluribus ut identificatam cum illis 
et multiplicatam in ipsis. Ergo insunt in mente nostra conceptus vere 
universales. 

Mai. patet ex st. qu. Si universale in essendo est natura abstracta, 
communicata cum inferioribus, universale in repraesentando seu con- 
ceptus universalis est conceptus hanc naturam repraesentans seu re- 
praesentans naturam abstractam tamquam convenientem pluribus, 
i. e. inferioribus. 

Min. patet ex experientia interna seu ex testimonio conscientiae. 
Circa hoc factum conscientiae accuratius investigandurm est in Phil. 
nat. (cf. n. 465, 5; 543 ; 552 ; 573, 3). 


Prob. II p. : ... quibus a parte rei respondet natura ipsis expressa. 
Ex veracitate intellectus : Conceptus universalis (obiectivus) seu na- 
tura abstracte concepta est aliquid, quod obversatur menti tamquam 
aliquid a parte rei conveniens multis singularibus. Atqui quod obver- 
satur menti tamquam aliquid a parte rei vere conveniens multis sin- 
gularibus, id revera a parte rei convenit. Ergo natura abstracte 
concepta revera a parte rei convenit multis singularibus. 

Mai. pÁtet ex experientia interna : Natura abstracta conotat sin- 
gularia, a quibus abstracta est, tamquam pertinens ad ea (cf. n. 199). 

Min. manifesta est ex veracitate intellectus qui per se infal- 
libilis est neque errat nisi per accidens. 


Prob. III p.: Natura ut a parte rei exsistit, non est universalis, 
sed singularis. Ex veracitate intellectus : Quod repraesentatur a men- 
te tamquam -a parte rei exsistens in singularibus ut identificatum 
cum eis, est a parte rei nou universale, sed singulare. Atqui natura 

repraesentatur a mente tamquam a parte rei exsistens in singularibus 
ut identificata cum eis. Ergo natura est a parte rei non universalis, 
sed singularis, seu natura ut a parte rei exsistit, non est universa- 
lis, sed singularis. 

Mai. (quae intelligatur de eo quod est per se, cum intellectus 
per accidens errare possit) patet ex veracitate intellectus. 

Prob. min. Natura repraesentatur a mente tamquam praedicabilis 
de singularibus. Atqui quod repraesentatur ut praedicabile de aliquo, 
repraesentatur ut exsistens in eo tamquam identificatum cum eo. Ad 
veritatem enim praedicationis affirmativae requiritur stricta identitas 
inter praedicatum et subiectum, quae verbo substantivo «est» ex- 
primitur. Propositio enim « Petrus est homo » significat: Petrus est 
idipsum quod est homo (cf. n. 188 sq.). 


116. Coroll. Ergo falsus est nominalismus et conceptualismus et re- 
alismus exaggeratus. Nominalismus et conceptualismus ducunt ad 
scepticismum. Omnis enim scientia de universalibus est ; quapropter 
si universale non est nisi « flatus vocis », ut teste S. Anselmo! asseruit 
Roscellinus, aut nisi conceptus subiectivus, ut docent Conceptualistae, 
perit omnis scientia. Dicunt Nominalistae recentes (Empiristae et 
Positivistae) obiecta scientiarum non esse essentias universales, sed 
leges. At lex supponit essentiam universalem. Nominalistae asserunt 
universale esse nomen collectivum seu terminum collectivum. Sed 
tunc non essent universalia praedicabilia de singulis individuis distri- 
butive sumptis. Quod falsum esse patet (cf. n. 13). Realismus exag- 
geratus est monismus aut ducit ad monismum. Si natura in rebus non 
multiplicatur, omnia in unum conflantur. Ceterum notetur hanc doc- 
trinam destruere universale: si natura in singularibus non multipli- 
catur, communis tantum est, non universalis. 

Contra Platonem iuvat advertere obiecta scientiarum et veritates 
scientificas seu essentias rerum et veritates, quae sunt circa essentias 
rerum, esse aeternas obiective et negative, non vero subiective et po- 
sitive, i. e. sunt aeternae per modum obiecti intelligibilis et intellecti 
(a Deo), nec dependent ab aliqua exsistentia contingenti et temporali ; 
non vero sunt aeternae subiective et positive, quasi in aliquo subiecto 
extra intellectum positive exsistentiam ab aeterno accipere deberent. 


117. Schol 1. Universalitas est secunda intentio seu relatio rationis, 
qua natura abstracte concepta refertur ad inferiora. Haec relatio 
fundatur proxime super unitatem rationis seu super 
statum abstractionis, qua natura relinquit differentias numericas sive 
etiam specificas, quibus in inlerioribus suis multiplicatur et diversi- 
ficatur ; sola enim natura ita una unitate abstractionis apta est, quae 


1 De incarnatione Verbi, cap. 2. 

referatur ad inferiora tamquam exsistens in illis, remote autem 
fundatur super ipsam naturam singularem concretam, quae a parte 
rei exsistit, quatenus abstrahibilis est seu considerari potest ab intel- 
lectu sine notis individuantibus. 

2. Universale in essendo definitur: unum (natura una) in mul- 
tis et de multis, i.e. natura una, quae est in multis per identi- 
tatem cum eis et praedicatur de multis. Haec definitio omnia enuntiat, 
quae ad universale constituendum concurrunt: 1. subiec- 
tum, cui affigitur universalitatis intentio — natura, 2. huius 
intentionis fundamentum proximum— una, 3. ipsam inten- 
tionem universalitatis seu relationem ad inferiora — in 
multis, 4. propriam universalis passionem , i. e. praedicabi- 
litatem — de multis. 

3. Triplex distinguimus universale (in essendo) : a) universale ma - 
teriale — natura, quae denominatur universalis, b) universale 
fundamentale — fundamentum proximum relationis universali- 
tatis, quod est unitas praecisa ab inferioribus (natura abstracta) cum 
aptitudine seu non-repugnantia ad essendum in illis, c) universale 
formale — forma ipsa relativa, qua natura abstracta respicit actu 
inferiora. Cum autem metaphysicus consideret principaliter naturas, 
logicus vero intentiones seu relationes rationis, ipsa natura seu sub- 
iectum abstractum a pluribus seu universale fundamentale dicitur 
universale metaphysicum, quia in illo directe et princi- 
paliter consideratur natura, abstractio autem seu universalitas fun- 
damentalis (metaphysica) tamquam conditio ; est enim conditio re- 
quisita ad omnem scientiam, quia nulla scientia agit de singularibus. 
Universale autem formale dicitur universale logicum, quia 
principaliter respicit ipsam intentionem seu formam, qua aliquid deno- 
minatur universale, quae est secunda intentio et relatio rationis; hanc 
enim praecipue considerat logicus, praesuppositive autem naturam, 
tamquam id, in quo fundatur universalitas ; agit enim de secundis 
intentionibus, ut fundantur in primis. 


118. Obi. contra I p. 1. Conceptus universales non respondent rebus. Atqui 
non insunt in mente nostra conceptus non respondentes rebus. Ergo. Resp. 
Dist. mai. : Non respondent positive, nego ; mere negative, conc. Contradist. 
min.: Conceptus non respondentes negative, nego; positive, subdist.: Non 
insunt per se, conc. ; per accidens, nego. Conceptus universales non respondent 
rebus mere negative, i. e. repraesentant inadaequate; cf. n. 119, 3. 

2. Atqui non insunt in mente nostra hi conceptus non respondentes rebus 
mere negative seu conceptus vere universales. Probe. Vox plura significans 
non est conceptus vere universalis. Atqui conceptus, qui dicuntur inesse in 
mente nostra universales, sunt voces plura significantes Ergo. Resp. Disi. mai.: 
Ipsa vox, conc. ; eius significatum, subdist.: Si est ratio una conveniens pluribus 
distributive, nego ; si non est ratio una, conc. Contradist. min. : Sunt ipsae voces, 
nego ; sunt significatum vocis, subdist. : Si est ratio una conveniens pluribus 
distributive, conc. ; si non est ralio una, nego. 

3. Atqui significatum vocis, quae dicitur universalis, non est ratio una con- 
veniens pluribus distributive. Probo. Individua in rerum natura exsistentia non 
sunt ratio una conveniens pluribus distributive. Atqui significatum vocis, quae 
dicitur universalis, sunt individua in rerum natura exsistentia. Ergo. Resp. 
Dist. mai. : Individua eiusdem speciei abstracte concepta, nego ; non abstracte 
concepta, conc. Contradist. min. 

Contra II p. 1. Conceptui universali non respondet a parte rei natura uua 
unitate abstractionis. Atqui natura conceptibus universalibus expressa est una 
unitate abstractionis. Ergo. Resp. Dist. mai.: Respondet tamen eadem natura 
ut communicata cum individuis et multiplicata in eis, conc. ; non respondet 
eadem natura ut communicata ..., nego. Contradist. min.: Quae communicatur 
cum individuis et multiplicatur in eis, conc. ; quae non communicatur . . ., nego. 

2. Atqui natura conceptu universali expressa non est communuicabilis. Probo. 
Non est communicabile, quod est abstractum. Atqui natura conceptu universali 
expressa est abstracta. Ergo. Resp. Dist. mai. : Forma abstractionis non est 
communicabilis, conc. ; id quod hac forma continetur..., nego. Conc. min. ; 
dist. consq. ` 

3. Atqui natura ipsa conceptu universali expressa non est communicabilis. 
Probo (ad mentem Kantii). Non est communicabile, quod est «a priori». Atqui 
natura conceptu universali expressa est «a priori », i. e. ex subiecto cogitante. 
Ergo. Resp. Conc. mai. ; dist. min. : Status universalitatis est a priori, conc. ; 
natura cui in mente accidit status universalitatis, est a priori, nego. Dist. 
consq. (cf. n. 693, 4). 

Contra III: p. 1. Quod est unum in multis, est universale. Atqui natura, 
ut a parte rei exsistit, est unum in multis. Ergo. Resp. Dist. mai.: Quod est 
unum in multis formaliter, conc. ; quod est unum in multis materialiter seu 
fundamentaliter, nego. Contradist. min. 

2. Atqui natura, ut a parte rei exsistit, est unum in multis formaliter seu 
universalis formaliter. Probo. Natura in intellectu est universalis formaliter. 
Atqui natura, ut a parte rei exsistit, est eadem natura, quae est in intellectu. 
Ergo. Resp. Dist. mai.: Secundum modum concipiendi, conc. ; secundum rem 
conceptam, nego. Comtradist. min. 


Bibliographia ad 114—117 : F. 4. Blanche, La théorie del'abstrac- 
tion, Mélanges thomistes, Bibliothèque thomiste IIT, Kain 1923, 237 —2651. 


Ad 115 sqq. S. Thomas : « Universale dupliciter potest accipi: uno modo 
pro ipsa natura, cui intellectus attribuit intentionem universalitatis, et sic 
universalia, ut genera et species, substantias rerum significant, et praedicantur 
in quid. Animal enim significat substantiam eius, de quo praedicatur, et bomo 
similiter. Alio modo potest accipi universale, in quantum est universale et 
secundum quod natura praedicta subest intentioni universalitatis, id est se- 
cundum quod consideratur animal vel homo ut unum in multis. Et sic posue- 
runt Platonici animal et hominem in sua universalitate esse substantias. Quod 
Aristoteles in hoc capitulo intendit reprobare, ostendens, quod animal com- 
mune vel homo communis non est aliqua substantia in rerum natura. Sed hanc 
communitatem habet forma animalis vel hominis, secundum quod est in intel- 
lectu, qui unam formam accipit ut multis communem, in quantum abstrahit 
eam ab omnibus individuantibus... Sciendum autem, quod ideo dicit, quod 
universale est quod natum est pluribus inesse, non autem 
quod pluribus inest [co0ro, yàp Xéyevat xaÜóXou ð rAslocw Ómn&pystw méovzev : 
Met. VII 13, 1038 b 11 ; cf. Perih. 7, 17 a 39] ; quia quaedam universalia sunt, 
quae non continent sub se nisi singulare, sicut sol et luna » (In Met. VII lect. 


13 n. 1676sq. 1574 ; cf. In Perih. I lect. 10 n: 2.518.). «Patet autem diligenter 
intuenti rationes Platonis, quod cs hoc in caia positione erravit, quia credidit, 
M 


Gredt, Elein. philos, I, 

quod modus rei intellectae in suo csse sit sicut modus intelligendi rem ipsam. 
Et ideo quia invenit intellectum nostrum dupliciter abstracta intelligere, uno 
modo sicut universalia intelligimus abstracta a singularibus, alio modo sicut 
mathematica abstracta a sensibilibus, utrique abstractioni intellectus posuit re- 
spondere abstractionem in essentiis rerum, unde posuit et mathematica esse 
separata et species. Hoc autem non est necessarium. Nam intellectus etsi intel- 
ligat res per hoc, quod similis est eis quantum ad speciem intelligibilem, per 
quam fit in actu, non tamen oportet quod modo illo sit species illa in intellectu 
quo in re intellecta ; nam omne, quod est in aliquo, est per modum eius in quo 
est. Et ideo ex natura intellectus, quae est alia a natura rei intellectae, neces- 
sarium est, quod alius sit modus intelligendi quo intellectus intelligit, et alius 
sit modus essendi quo res exsistit. Licet enim id in re esse oporteat 
quod intellectus intelligit, non tamen eodem modo» 
(In Met. I lect. 10 n. 158; cf. X lect. 3 n. 1963 sqq.; C. g. II 75: Nec tamen). 
Aristoteles : "Ev 8$ «6 xa06Xo0 uh 3j, TÒ uéoov oùx Éovot, ac 009^ anóde. eT dpa 
7i Èv xod TÒ xùTò rl mAeióvov civot uh) óp.ovouov (Anal. post. I 11, 77 a 7). Ad 
quae S. Thomas: «Necessarium est esse unu m in multis et de multis, 
si demonstratio debet esse, quia non erit universale, nisi sit unum de multis ; 
et si non sit universale, non erit medium demonstrationis ; ergo nec demons- 
tratio. Et quod oporteat medium demonstrationis esse universale, patet per 
hoc quod oportet medium demonstrationis esse unum et idem de pluribus 
praedicatum non aequivoce, sed secundum rationem eandem » (In 1. c. lect. 19 
n. 8). Cf. S. Thom., In De an. II lect. 12 n. 377 sqq. ; De ente et ess. c. 3 et 4 
(infra ad 124 132) ; II Dist. 3, 3a. 2 ad 1; S. th. I 55, 3 ad 1; 85, 2ad 2; 
85, 3; I-II 29, 6; III 2, 5 ad 2; Q. d. an. a. 3 ad 8 ; a. 4. 


Thesis 7 : Gradus metaphysici in eodem individuo non distinguun- 
tur realiter neque actualiter formaliter ex natura vei. Datur tamen inter 
eos praecisio obiectiva ; ideo distinguuntur virtualiter. 


119. St.qu. 1. Nomine graduum metaphysicorum intel- 
ligimus praedicata essentialia superiora et inferiora, quae de aliquo 
praedicantur, i. e. 4) genera superiora et inferiora (ut substantia, 
corpus, animatum, animal, homo, quae praedicantur de Petro), b) dif- 
ferentias, quibus superiora genera ad inferiora contrahuntur (ut 
compositum, vivens, sensitivum, rationale, quae de eodem Petro prae- 
dicantur ; cf. n. 159). Haec praedicata gra d u s dicuntur, quia, cum 
sit unum universalius et superius altero, in cognoscendis illis quasi 
ascendimus et descendimus; dicuntur gradus metaphysici, 
quia constituunt compositionem metaphysicam, i. e. compositionem 
eam, quae physicam seu realem unitatem transcendit. Hi gradus igitur 
universalia sunt. In praecedenti thesi egimus de universalibus abso- 
lute, hic de universalibus tractamus, quae in e«dem individuo inve- 
niuntur, secundum habitudinem eorum ad invivem. 

2. Distinctio pluralitas est ; ea enim dicantur distincta, quo- 
rum unum non est aliud. Duplex est distincti, rationis et realis, 
quatenus unum non est aliud in intellectu tantum aut etiam in rerum 
natura. Distinctio realis est, vi cuius unum a parte rei non est 
aliud; distinctio rationis est, vi cuius ea, quaea parte reisunt idem 
iu intellectu et ab intellectu inveniuntur distinct. Distinctio rationis 


| 

eo fit, quod eadem res diversis conceptibus obiectivis concipitur, qui 
ab intellectu ad invicem referuntur tamquam eiusdem rei. Quatenus 
hi conceptus sunt intrinsecus diversi, habetur distinctio rationis ra - 
tiocinatae seu cum fundamento in re ; quatenus extrinsecus tan- 
tum, i. e. per aliquam conotationem diversi sunt, inquantum mens 
eidem conceptui obiectivo affigit aliam et aliam relationem rationis 
(sicut cum Petrus concipitur ut subiectum et ut praedicatum, in pro- 
positione tautologica : Petrus est Petrus), habetur distinctio rationis 
ratiocinantis seu sine fundamento in re. Fundamentum autem 
distinctionis rationis ratiocinatae est, ex parte obiecti, distinctio 
virtualis seu eminentia rei, quae, in se unica et simplex realiter, 
plures tamen continet rationes seu perfectiones ; ex parte intellectus 
nostri est imperfectio eius, ratione cuius inadaequate concipit rem, 
unico conceptu non valens exhaurire eius eminentiam, sed diversis 
conceptibus attingens diversas perfectiones, eas inter se componendo. 
Distinctio virtualis definitur : intrinseca rei eminentia, qua in se eadem 
per simplicem continentiam perfectionum praebet intellectui funda- 
mentum distinguendi unam ab alia. Ex definitione colligitur distinc- 
tionem virtualem revera esse id, quod innuit nomen eius: non ac- 
tualem, sed virtualem distinctionem seu rei distinguibilitatem 
et fundamentum distinctionis actualis seu rationis ratiocinatae, quae 
actu est in intellectu. Res enim, in qua virtualis distinctio inesse di- 
citur, ea est, quae, etsi in se una et indistincta, plures tamen complec- 
titur perfectiones, quae intellectui praebent fundamentum eam in- 
tentionaliter distinguendi. Ita anima humana simplex, virtualiter mul- 
tiplex est. Una enim eademque entitas triplicem in se continet 
perfectionem, quatenus simul est radix vegetandi, sentiendi, ratio- 
cinandi. Unde intellectus noster, videns hanc continentiam diversa- 
rum perfectionum, distinguit per conceptus suos actu id, quod in re 
virtualiter est distinctum. 

3. Praecísio idem est atque separatio seu distinctio effective sump- 
ta!, Est duplex: physica — cum unum ab altero realiter, in- 
tentionalis —cum unum ab altero intentionaliter seu in intel- 
lectu et ab intellectu separatur. Praecisio intentionalis est aut mere 
subiectiva aut obiectiva. Praecisio mere subiectiva est, quae 
non habet fundamentum in re. Praecisio obiectiva ea est, qua unum 
praedicatum attingitur, aliis simpliciter omissis. Praecisione obiectiva 
intellectus repraesentat quidem rem inadaequate, i. e. non totaliter 
quoad omnia eius praedicata, sed id, quod repraesentat, repraesen- 
tat, prout revera est, sicut etiam visus percipit colorem, prout revera 
est a parte rei, etsi non percipit odorem, qui cum colore in, pomo inve- 


1 Distinctio potest sumi: a) ceflective; b) formaliter: ipsa pluralitas ; 
c) relative: relatio, quae sequitur pluralitatem, quatenus distincta referum- 
iur ad invieen ut distincta. 

nitur coniunctus. Praecisio igitur obiectiva non est contraria veracitati 
facultatum cognoscitivarum (« Abstrabentium non est mendacium »). 
4. Praecisiones obiectivas reiciunt Nominalistae et ii qui « Confun- 
dentes » dicuntur (Oviedo [t 1651], Hurtadus [1578—1651], Arriaga 
[1599 —1667]), quorum sententia est universale fieri per praecisionem 
mere subiectivam. Hi proinde nullo modo, ne virtualiter quidem, gra- 
dus metaphysicos in eodem individuo distinguunt; contra, aliqui pauci, 
ut Iandunus (t 1343) et ii qui formas substantiales in eodem subiecto 
multiplicant pro numero essentialium praedicatorum, eos realiter dis- 
tingui volunt. Ad doctrinam veterum « Confundentium » reducitur 
doctrina multorum recentium, qui docent conceptum universalem oriri 
ex associatione et confusione perceptionum singularium (cf. n. 571, 3). 
5. Secundum Scotum (ca. 1270—1308) et Scotistas triplex admit- 
tenda est distinctio : a) realis simpliciter inter rem et rem ; «ad- 
mittit plures res atque viget independenter ab intellectu inter 
rem et rem, quarum una nec potentialiter, nec virtualiter, nec 
confuse est in alia, ita ut inter eas habeatur non-identitas, 
quae est diversitas»; talis distinctio statuitur «inter Deum 
et hominem, inter hominem et animal, inter varias corporis partes, 
inter substantiam et accidentia, inter materiam et formam » ; b) realis 
secundum quid, vigens inter realitatem et realitatem, quae dicitur ex 
natura rei vel formalis; «admittit plures realitates 
atque viget independenter ab intellectu inter realitatem et 
realitatem, inter ea nimirum, quorum unum nec potentialiter, 
nec virtualiter nec confuse est aliud, ita tamen ut unitive sint res 
et inter unum et aliud non sit non-identitas, quae est diversitas»; 
haec distinctio invenitur «inter naturam communem et individuali- 
tatem, inter animam et potentias, inter ipsas potentias, inter essen- 
tiam divinam et attributa et inter ipsa attributa»; c) distinctio logica 
seu rationis; «est illa qua idem formale obiectum diversis con- 
cipitur modis, illa nimirum quam homo ponit plures efformans con- 
ceptus de eadem indistincta re» ; haec intercedit «inter definitionem et 
definitum, inter ea quae ab extrinseco tantum distinguuntur, v. gr. 
inter solem calefacientem et indurativum, inter unitatem et eandem 
omnino unitatem ». Stabilita hac circa distinctionem doctrina Scotis- 
tae asserunt solam distinctionem formalem « multiplicitatem concep- 
tuum obiectivorum de re una iustificare ». Probe distinguatur distinctio 
virtualis Thomistarum a distinctione formali Scotistarum ; Scotus 
enim «suam distinctionem formalem appellat :ealem, etsi cum tem- 
peramento, optime discernens distinctionem formalem in intellectu a 
distinctione formali in re quam intellectus apprehendit » 1. 


1 P. Z. Van de Woestyne, Cursus philoso phicus II?, Mechliniae 
1933, 257 — 277. Distinctio formalis, quam non tautum in re philosophica, sed 
etiam thicologlca ubique adhibet Scotus, fundamentun aliquod est principale 
systematis eius, 

120. Prob. th. I p. : Gradus metaphysici in eodem individuo non dis- 
tinguuntur realiter. 47g. I. Ex eo quod natura a parte rei est singu- 
laris : Identificata cum uno eodem tertio non sunt distincta inter se 
realiter. Atqui gradus metaphysici singuli in codem individuo sunt 
identificati cum uno eodem tertio, i. e. cum differentia numerica. Ergo 
gradus metaphysici singuli in eodem individuo non sunt distincti 
inter se realiter. 

Min. patet ex th. praec. p. III: « Natura, ut a parte rei exsistit, 
est singularis », i. e. identificatur cum individuo seu differentia eius 
numerica. 

Arg. II. Ex unitate formae substantialis : Si gradus metaphysici 
realiter in eodem individuo distinguerentur, in eodem individuo 
admittenda esset pluralitas formarum substantialium. Atqui hoc 
repugnat. Ergo gradus metaphysici in eodem individuo non dis- 
tinguuntur realiter. 

Prob. mai. Si animalitas realiter differret a rationalitate, etiam 
principium substantiale, quo constituitur animalitas, realiter differret 
a principio substantiali, quo constituitur rationalitas. 

Min. constat ex n. 960, 6. 


Prob. II p. : Gradus metaphysici non distinguuntur actualiter for- 
maliter ex natura rei. Quae distinguuntur formaliter ex natura rei, 
distinguuntur realiter. Atqui gradus metaphysici non distinguuntur 
realiter. Ergo gradus metaphysici non distinguuntur formaliter ex na- 
tura rei. 


Prob. III p.: Inter gradus metaphysicos datur praecísio obiectiva. 
Ex eorum habitudine inter se: Inter ea datur praecisio obiectiva, 
quorum unum concipi potest, altero nullo modo concepto. Atqui hoc 
obtinet quoad gradus metaphysicos. Ergo datur praecisio obiectiva. 

Prob. min. In conceptu essentiali unius gradus non includitur con- 
ceptus essentialis alterius. Ita « rationale » non includitur in animali, 
secus omne animal esset rationale, unde optime concipi potest animal, 
non concepto «rationali ». 


Prob. IV p.:... distinguuntur virtualiter. Ex praecisione obiecti- 
va: Ea distinguuntur virtualiter, inter quae datur praecisio obiectiva. 
Atqui inter gradus metaphysicos datur praecisio obiectiva. Ergo dis- 
tinguuntur virtualiter. 

Mai. patet ex dependentia intellectus humani a rebus cognoscen- 
dis. $i quis e. g. distinguere vellet inter hominem et rationale, sicut 
inter arimal et rationale, frustra laboraret. ^ 


121. Schol. In sententia « Confundentium » conceptus speciei est co- 
gnitio onum vel plura individua confuse repraesentans, quin tamen 

differentia individualis omittatur. Sed patet hoc modo universale ef- 
formari minime posse ; retenta enim differentia numerica, etsi obscure 
et remisse, id quod concipitur est haec natura individualis, quae de 
pluribus praedicari nequit (cf. n. 573, 3). Praecisio haec esset mere 
subiectiva sine fundamento in re, quia ratio universalis, ut ratio ho- 
minis, non est ratio, in qua confundi possent differentiae numericae, 
nam differentiae numericae hominum non sunt aliquae humanitates ; 
ideo paritas cum abstractione entis per confusionem neganda est (cf. 


n. 174—177). 


122. Obi. Contra I p. 1. Perfectiones, quae in eodem principio coniungi non 
possunt, distinguuntur realiter. Atqui gradus metaphysici (ut sensitivum et 
rationale) sunt perfectiones, quae in eodem principio coniungi non possunt. 
Ergo. Resp. Dist. mai.: Quae in eodem principio tum proximo tum remoto 
coniungi non possunt, conc. ; quae non possunt coniungi in eodem principio 
proximo, possunt tamen in eodem principio remoto, «ego. Coniradist. min.: 
Non possunt coniungi in eodem principio proximo, conc.; in eodem principio 
remoto, nego. 

2. Atqui hae perfectiones neque in eodein principio remoto coniungi pos- 
sunt. Probo. Principium remotum harum perfectionum est forma substantialis. 
Atqui hae perfectiones non possunt coniungi in eadem forma substantiali. Ergo. 
Resp. Dist. mai. : Forma substantialis virtualiter multiplex, conc. ; non virtua- 
liter multiplex, nego. Contradist. min. 

Contra II p. 1. Ea distinguuntur actualiter formaliter ex natura rei, quorum 
unum non est de conceptu alterius ex propria natura. Atqui graduum metaphy- 
Sicorum unus non est de conceptu alterius ex propria natura. Ergo. Resp. Dist. 
mai. : Et haec distinctio dicitur esse actu a parte rei, conc. ; non dicitur esse 
actu a parte rei, nego. Contradist. min.: Et haec distinctio est actu a parte 
rei, nego ; non est actu a parte rei, conc. 

2. Atqui distinctio graduum metaphysicorum est actu a parte rei. Probo. 
A patte rei actu est pluralitas graduum. Atqui pluralitas graduum, quae est 
actu a parte rei, est distinctio actu a parte rei. Ergo. Resp. Dist. mai. : Tamquam 
pluralitas actualis, nego ; tamquam pluralitas virtualis, conc. Contradist. min. 

Contra TII (et IV) p. 1. Inter ea non datur praecisio obiectiva, quorum 
alterum continet alterum. Atqui graduum metaphysicorum alter continet al- 
terum. Ergo. Resp. Dist. mai.: Quorum alterum continet alterum a parte rei 
in eodem individuo, nego ; in mente, subdist. : Quorum alterum continet alterum 
actu, conc. ; potentia, nego. Contradist. min. : Alter continet alterum a parte 
fei in eodem individuo, conc. ; in mente, subdist.: Continet actu, nego; po- 
tentia, conc. 

2, Atqui etiam in mente gradus continet alios gradus actu. Probo. Gradus, 
qui est a parte rei, idem est in mente. Atqui gradus a parte rei continet alios 
actu. Ergo. Resp. Dist. mai. : Idem, sed praecisus ab alis gradibus, conc. ; non 
praecisus, nego. Conc. min. ; dist. comsq. 

3. Atqui etiam gradus praecisus ab aliis gradibus hos continet actu. Probo. 
Gradus continens alios confuse, eos actu continet. Atqui gradus praecisus ab 
aliis, hos confuse continet. Ergo. Resp. Conc. mai.; disi, min. : Praecisus prae- 
cisione formali, conc. ; ptaecisus praecisione obiectiva, nego. Dist. consq. 


Bibliographia ad 119, 5: R. Allers, On Intellectual Operations, 
NSch 26 (1951) 1—36. J. Kraus, Die Lehre von der realen spezi- 
fischen Einheit in der älteren Sliotistenschule, 
DThFrib 14 (1936) 353—378. 4. Maurer, St. "'homnmas and the Ana- 
logy of Genus, NSch 29 (1955) 127 — 144. 

A d 120. Aristoteles in VII Met. c. 12 agens de unitate definitionis « ostendit, 
quod multitudo differentiarum non impedit unitatem definitionis... Dicit er- 
go, quod, si sic se habent differentiae acceptae in definitione, “sicut dictum est", 
Scil. quod semper sumantur per se differentiae et non per accidens, palam est 
quod ultima differentia erit tota substantia rei et tota definitio. Includit enim 
in se omnes praecedentes particulas. Quod enim in differentia includatur genus, 
ostensum est ex hoc quod genus non est sine differentiis. Sed quod ultima 
includat omnes praecedentes, palam est ex hoc, quod nisi hoc dicatur, sequitur 
quod oporteat “in terminis" id est definitionibus multoties eadem dicere. Et 
hoc erit superfluum et nugatorium » (Oewegóv öre jj ceAeuvale Bixqopk fj ooir 
TOÙ mpo&yuaTtos ëotat xal ó 6ptouóc, eUrep uh Set morcs tadrà Xéyew év tols Bpots : 
1038 a 19. S. Thom. in 1. c. lect. 12 n. 1555 sq). De praecisione obiectiva 
S. Thomas aperte loquitur: «Non oportet secundum diversas rationes vel 
intentiones logicas, quae consequuntur modum intelligendi, diversitatem in 
rebus naturalibus accipere : qui ratio unum et idem secundum diversos modos 
apprehendere potest. Quia igitur... anima intellectiva virtute continet 
id quod sensitiva habet, et adhuc amplius; potest seorsum ratio considerare 
quod pertinet ad virtutem sensitivae, quasi quoddam imperfectum et ma- 
teriale. Et quia hoc invenit commune homini et aliis animalibus, ex hoc 
rationem generis format. Id vero in quo anima intellectiva sensitivam excedit, 
accipit quasi formale et completivum, et ex eo format differentiam hominis » 
(S. th. I 76, 3 ad 4). Item : « Quod est commune multis, non est aliquid praeter 
multa nisi sola ratione: sicut animal non est aliud praeter Socratem et Pla- 
tonem et alia animalia nisi intellectu qui apprehendit formam ani- 
malis exspoliatam ab omnibus individuantibus et spe- 
cificantibus; homo enim est quod vere est animal; alias sequeretur 
quod in Socrate et Platone essent plura animalia, scil. ipsum animal commune, 
et homo communis, et ipse Plato... Id quod commune est vel universale 
sine additione esse non potest, sed sine additione consideratur : non enim animal 
potest esse absque rationali vel irrationali differentia, quamvis absque his 
differentiis cogitetur. Licet etiam cogitetur universale absque ad- 
ditione, non tamen absque receptibilitate additionis : nam si animali nulla dif- 
ferentia addi posset, genus non esset ; et similiter est de omnibus aliis nominibus» 
(C. g. I 26; cf. Ver. 3, 8 ad 2). 


Thesis 8: Naturae secundum se convenit unitas formalis negativa 
tanium, i. e. negatio divisionis per principia formalia ; ideo secundum 
se est negative communis tantum, nalura autem prout est in singularibus 
et. prout est in intellectu habet unitatem bositivam : in singularibus uni- 
tatem singularitatis, in intellectu autem universalitatis. 


123. St. qu. 1. Unitas seu unum est ens indivisum. Dicit igitur 
aliquid positivi, entitatem, et aliquid negativi, negationem divisionis 
seu indivisionem. Haec est illud formale, quod unitas addit entitati. 
Quare ex diverso modo negandi divisionem diversus etiam modus uni- 
tatis resultat. Exinde distinguimus unitatem nu mericam, quae 
est indivisio seu carentia divisionis ex parte principiorum materia- 
lium, ct unitatem formalem, quae est carentia divisionis ex parte 
principiorum formalium, «quae constituunt quidditatem. Ipsa unitas 
formalis potest esse generica tantum aut specifica. Attamen 
ut resdltet non solum diversus modus unitatis, sed diversa unitas 

absolute, oportet ut non solum habeatur diversus modus negandi di- 
visionem, sed etiam diversa entitas positiva. 

Ita in uno eodemque homine possumus distinguere diversas uni- 
tates negative seu diversos modos negandi divisionem : unitatem nu- 
mericam et formalem, quae tamen non sunt nisi una unitas positive 
et absolute. 

Unitas conveniens pluribus dicitur com munitas; quatenus 
unitas est positiva aut negativa, etiam communitas positiva et ne- 
gativa dicitur. 

2. Natura potest considerari iu triplici statu: a) secundum 
Se; tunc non considerantur nisi praedicata essentialia seu ea quae 
ad definitionem pertinent, ceteris neque inclusis neque exclusis ; quare 
status iste dicitur etiam status indifferentiae, quia in eo natura indif- 
ferenter se habet ad praedicata accidentalia; b) prout estin 
singularibus, secundum esse quod natura habet a parte rei in 
singularibus; c) prout est in intellectu, secundum statum 
abstractionis, quem obtinet ex praecisione intellectus. 

3. Docet Scotus, innixus distinctioni actuali formali ex natura rei 
inter naturam et haecceitatem, unitatem formalem positivam 
convenire naturae secundum se, quae proinde communicata cum sin- 
gularibus positive communis esset. Hanc unitatem formalem minorem 
tamen dicit unitate numerica, quia non est ita indivisa sicut ista !, 
et a parte rei coniunctam cum unitate numerica. Quare non obstante 
unitate et communitate formali positiva naturam (seu unitatem for- 
malem) nihilominus multiplicari in individuis docet. 


124. Prob. th. I p.: Naturae secundum se convenit unitas formalis 
negativa tantum. Ex eo quod natura secundum se non tollit divisio- 
nem ex parte principiorum materialium : Unitas positiva est absoluta, 
non secundum quid tantum. Atqui unitas formalis, quae convenit 
naturae secundum se, non est absoluta. Ergo naturae secundum se 
convenit unitas formalis negativa tantum. 

Prob. min. Illa unitas non est absoluta, quae non omni ex parte 
tollit divisionem seu multiplicationem. Atqui unitas formalis, quae 
convenit naturae secundum se, non omni ex paite tollit divisionem 
seu multiplicationem. Nam tollit tantummodo divisionem ex parte 
principiorum formalium, non vero ex parte principiorum materialium. 
Hanc enim neque includit neque excludit; nam si excluderet, non 
posset numerice multiplicari ; si includeret, numquam posset esse una. 


Prob. II p. : Natura secundum se est negative communis tantum. 
Ex unitate negativa: Communitas positiva est absoluta, non secun- 
dum quid tantum. Atqui communitas formalis, quae convenit naturae 


1 Nam dividitur ct multiplicatur in individuis. 

secundum se, non est absoluta. Ergo natura secundum se est ne- 
gative cominunis tantum. 
Prob. min. sicut supra. 


Prob. III p. : Natura prout est in singularibus et prout est in intel- 
lectu habet unitatem positivam : in singularibus unitatem singulari- 
tatis, in intellectu universalitatis. Ex iudivisibilitate: Illa natura habet 
unitatem positivam, quae habet unitatem absolutam, ita ut nequeat 
ulterius dividi. Atqui natura, tum in singularibus tum in intellectu, 
habet unitatem absolutam, ita ut nequeat ulterius dividi. Ergo na- 
tura, tum in singularibus tum in intellectu, habet unitatem positivam. 

Prob. min. Natura in singularibus non potest ulterius dividi, quia 
est ultimo divisa per principia materialia ; natura autem prout est in 
intellectu non potest ulterius dividi, quia respuit divisionem per prin- 
cipia materialia. 


125. Schol. 1. Unitas formalis negativa, quae convenit naturae 
secundum se, etiam ad singularia descendit tamquam communitas for- 
malis negativa. Etiam a parte rei in singularibus convenit naturae 
unitas et communitas formalis negativa seu secundum quid : Natura 
una eademque est in omnibus secundum quid sive generice sive spe- 
cifice. Haec communitas negativa a parte rei convenientia dicitur seu 
similitudo (fundamentalis) et est fundamentum relationis (realis) con- 
venientiae seu similitudinis. 

2. Utriusque thesis ultimae doctrinam summatim ita proponere 
possumus: Sicut dici potest naturam formaliter manere in singulari- 
bus communem negative, non absolute et in actu, et sicut manet una 
formaliter negative, non positive, sic datur distinctio formalis nega- 
tive, non positive, i, e. ex vi conceptus proprii unum non est idem 
cum alio seu est distinctum ab illo, sicut ex principiis speciei est unum 
seu non distinctum. Ita est in omnibus individuis humanis una eadem- 
que humanitas omnibus communis negative, distincta formaliter nega- 
tive a differentia numerica. Similiter in omnibus animalibus est una 
eademque animalitas omnibus communis negative, distincta forma- 
liter negative a differentiis specificis, a rationalitate et a diversis dif- 
ferentiis animalium brutorum. 


126. Obi. Conira I (et II) p. 1. Hoc est unum positive, quod revera respuit 
divisionem. Atqui natura secundum se revera respuit divisionem. Ergo. Res. 
Dist. mai. : Quod respuit divisionem simpliciter et absolute, conc. ; quod respuit 
divisionem secundum quid tantum seu ex parte principiorum formalium, nego. 
Contradist. min. 

2. Atqui natura secundum se respuit divisionen simpliciter. Probo. Ouod 
est idem in omnibus, respuit divisionem simpliciter. Atqui natura secundum 
se est eadem in omnibus. Ergo. Resp. Dist. mat, ; Quod est idem in omnibus 
positive seu commune positive, conc; quod est. commuue negative tantum, 
nego. Contradisi. min. 

3. Atqui natura secundum se est comina positive: Proba, Natura est 

communis positive, quae est distincta a differentia numerica. Atqui natura 
secundum se est distincta a differentia numerica. Ergo. Resp. Dist. mai.: Quae 
est distincta actu seu distinctione formali positiva, conc. ; virtualiter seu distinc- 
tione formali negativa, nego. Contradist. min. 

Contra III p. a) Natura prout est in singularibus, non habet unitatem 
positivam. Non habet unitatem positivam, quod potest ulterius dividi. Atqui 
natura prout est iu singularibus, potest ulterius dividi. Ergo. Resp. Dist. mai. : 
Quod potest dividi logice seu communicari cum pluribus inferioribus, et mul- 
tiplicari in eis, conc. ; quod potest dividi physice, «ego. Contradist. min. 

b) Natura prout est in intellectu, non habet unitatem positivam. 1. Quod 
respicit inferiora tamquam communicabile cum eis, non habet unitatem po- 
sitivam. Atqui natura prout est in intellectu, respicit inferiora tamquam com- 
municabilis cum eis. Ergo. Resp. Dist. mai.: Tamquam communicabile ratione 
ipsius formae universalitatis, conc. ; tamquam communicabile ratione materiae 
tantum, nego. Contvadist. min. 

9. Atqui natura prout est in intellectu, respicit inferiora tamquam commu- 
nicabilis cum eis ratione ipsius formae universalitatis. Probo. Natura, quae 
non fit communicabilis nisi propter abstractionem, respicit inferiora tamquam 
communicabilis cum eis ratione formae universalitatis. Atqui natura prout est 
in intellectu non fit communicabilis nisi propter abstractionem. Ergo. Resp. Dist. 
mai.: Quatenus abstractio est conditio communicabilitatis, nego ; quatenus 
esset id quod communicatur, conc. Contradist. min.: Yd est: status abstrac- 
tionis et universalitatis est conditio commmumicabilitatis, conc. ; est id quod 
communicatur, nego. 


Bibliographia. J. Petrin, Univocité et analogie dans les lois 
de la logique, Ag 26 (1949) 233—249. 


A d. 124. S. Thomas in De ente et ess. c. 4! quaerens, quomodo in substantiis 
compositis essentia se habeat ad rationem generis, speciei, differentiae, haec 
statuit: « Ratio generis vel speciei [convenit| essentiae secundum quod signi- 
ficatur per modum totius ut nomine hominis vel animalis, prout implicite et 
indistincte continet totum hoc, quod in individuo est. Natura autem vel es- 
sentia sic accepta potest dupliciter considerari: uno modo, secundum 
rationem propriam, et haec est absoluta consideratio ipsius. Et hoc 
modo nihil est verum de ea nisi quod convenit sibi secundum quod huiusmodi. 
Unde quidquid aliorum sibi attribuitur falsa est atiributio: v. g. homini in 
eo quod est homo convenit rationale et animal et alia, quae in definitione eius 
cadunt. Album vero vel nigrum vel quidquid huiusmodi, quod non est de ra- 
tione humanitatis, non convenit homini in eo quod est homo. Unde si quae- 
ratur utrum ista natura sic considerata possit dici una vel plures, neutrum 
concedendum est, quia utrumque est extra intellectum humanitatis, et utrumque 
potest sibi accidere. Si enim pluralitas esset de intellectu eius, numquam posset 
esse ura, cum tamen una sit secundum quod est in Socrate. Similiter, si unitas 
esset de iutellectu eius, tunc esset una et eadem natura Socratis et Platonis, 
nec posset in pluribus plurificari. Alio modo consideratur secundum esse 
quod habet in hoc vel in illo, et sic de ipsa aliquid praedicatur per ac- 
cidens ratione eius, in quo est, sicut dicitur quod hom est albus, quia Socrates 
est albus, quamvis hoc non conveniat homini in eo qued est homo. Haec autem 
natura duplex habet esse: unum in singularibus, aliud in anima; 
et secundum utrumque consequuntur dictam naturan accidentia. Et in sin- 
gularibus multiplex habet esse secundum singularium diversitatem et tamen 
ipsi naturae secundum propriam suam considerationem scil. absolutam nullum 


v Citatur sec, ed. 4. Baur, Monasterii 1933. 

istorum esse debetur. Falsum enim est dicere quod natura hominis inquantum 
huiusmodi habeat esse in hoc singulari... Patet ergo quod natura hominis 
absolute considerata abstrahit a quolibet esse, ita tamen quod non fiat prae- 
cisio alicuius eorum. Et haec natura sic considerata est quae praedicatur de 
individuis omnibus. Non tamen potest dici quod ratio universalis conveniat 
naturae sic acceptae, quia de ratione universalis est unitas et communitas. 
Naturae autem humanae neutrum horum convenit secundum suam absolutam 


: considerationem. Si enim communitas esset de intellectu hominis, tunc in quo- 


cumque inveniretur humanitas inveniretur communitas. Et hoc falsum est, 
quia in Socrate non invenitur communitas aliqua, sed quidquid est in eo indi- 
viduatum est. Similiter etiam non potest dici quod ratio generis vel speciei 
accidat naturae humanae secundum esse quod habet in individuis; quia non 
invenitur in individuis natura humana secundum unitatem, ut sit unum quid 
omnibus conveniens, quod ratio universalis exigit. Relinquitur ergo quod ratio 
speciei accidat naturae humanae secundum illud esse quod habet in intellectu. 
Ipsa enim natura humana habet esse in intellectu abstractum ab omnibus in- 
dividuantibus, et ideo habet rationem uniformem ad omnia individua, quae 
suut extra animam, prout aequaliter est similitudo omnium et inducens in 
cognitionem omnium inquantum sunt homines. Et ex hoc quod talem relationem 
habet ad omnia individua, intellectus adinvenit rationem speciei et attribuit 
sibi. Unde dicit Commentator in I De anima, quod intellectus est qui agit 
universalitatem in rebus; hoc etiam dicit Avicenna in sua Metaphysica [V c. X. 
Et quamvis haec natura intellecta habeat rationem universalis secundum 
quod comparatur ad res extra animam, quia est una similitudo 
omnium, tamen secundum quod habet esse in hoc intellectu vel in illo, est 
species quaedam intellecta particularis. » (Alia ex eodem cap. v. infra ad 135.) 


Thesis 9: Aptitudo seu non-repugnantia ad essendum in multis, 
quae est fundamentum proximum intentionis universalitatis, non in- 
venitur in nalura secundum se neque in natura ul contracta in indivi- 
duis, sed in natura abstracta tantum ei praecisa per intellectum. 


127. St. qu. 1. Fundamentum proximum intentionis universalitatis 
est unitas referibilis ad multa seu communicabilitas, Hanc intelli- 
gimus nomine aptitudinis ad essendum in multis: ca- 
pacitatem naturae, ut multiplicetur in multis et sit in illis per identi- 
tatem et consequenter praedicetur de illis, quatenus universale et par- 
ticulare, superius et inferius significant idem totum, universale quasi 
indeterminatum et abstractum, particulare vero ut determinatum et 
concretum. Et quia indeterminatum potest fieri determinatum, dicitur 
habere aptitudinem, ut sit in illo et praedicetur de illo. 

Haec aptitudo potest considerari for m aliter et positive, in- 
quantum respicit inferiora, vel fundamemntaliter pro capaci- 
tate seu non-repugnantia ad respiciendum inferiora. Si sumitur for- 
maliter, est ipsa universalitas in actu seu relatio universalitatis. 

9. Doctrinam Scoti, quam thesi praec. exhibuimus, aliqui Scotistae, 
ut Mastrius (t 1673), ita explicant, ut dicant naturae secundum se 
convenire non-repugnantiam sett capacitateni essendi in pluribus (com- 
municabilitatem) ; quam capacitatem ad singularia descendere dicunt, 
ita tamen ut haececitatibus superadditias 8 quasi nmnpedita et ligata. 

128. Prob. th. Ex eo quod soli naturae abstractae convenit unitas 
positiva communicabilitatis : Aptitudo ad essendum in multis est uni- 
tas referibilis ad multa et communicabilis cum illis. Atqui haec unitas 
non invenitur neque in natura secundum se neque in natura ut con- 
tracta in individuis, sed in natura abstracta tantum. Ergo in natura 
abstracta tantum invenitur aptitudo ad essendum in multis. 

Prob. min. Haec unitas est unitas positiva communicabilitatis ; uni- 
versale enim unum est positive et commune pluribus. Atqui haec 
unitas positiva communicabilitatis non invenitur neque in natura se- 
cundum se, quae non est una nisi negative, neque in natura ut con- 
tracta in individuis, quae una est unitate singularitatis, quae respuit 
communicabilitatem, ut patet ex definitione individui (cf. n. 153); 
invenitur autem in natura abstracta : natura enim abstracta est una 
positive propter abstractionem, qua relinquit differentias inferiorum ; 
at propter eandem abstractionem etiam communicabilis est cum 
inferioribus, a quibus est assumpta. 


129. Schol. Quia universale metaphysicum est natura ab inferioribus 
abstracta, ideo haec inferiora quasi transcendentaliter respicit tam- 
quam terminum a quo relictum et tamquam ea, ad quae pertinet ; 
pertinet enim ad ea, a quibus assumpta est ; atque in hac transcen- 
dentali relatione consistit ipsa aptitudo ad essendum in multis, quae 
convenit universali metaphysico. Quare tum universale metaphysicum 
tum logicum respiciunt seu conotant inferiora, sed metaphysi- 
cum tamquam terminum a quo relictum, logicum tamquam terminum 
ad quem comparatur. 


130. Obi. a) Natura secundum se est apta, quae sit in multis. 1. Natura, quae 
non est singularis, est apta quae sit in multis. Atqui natura secundum se non 
est singularis. Ergo. Resp. Dist. mai.: Quae non est singularis positive (i. e. 
quae abstrahit a singularitate), conc. ; quae non est singularis mere negative 
(i. e. non excludit neque includit siugularitatem), nego. Contradist. min. 

2. Atqui natura secundum se, positive non est singularis. Probo. Natura 
distincta a singularitate, positive non est singularis. Atqui natura secundum 
se est distincta a singularitate. Ergo. Resp. Dist. mai: Distincta actualiter, 
conc. ; virtualiter, nego. Contradist. min. 

b ) Aptitudo seu non-repugnantia ad essendum in multis non invenitur in 
natura abstracta. 1. In natura abstracta non invenitur communicabilitas. Atqui 
communicabilitas est aptitudo ad essendum in multis. Ergo. Resp. Dist. mai. : 
Communicabilitas ratione formae abstractionis, conc. ; ratione materiae, nego. 
Contradist, min. (cf. n. 135). 

2. Atqui natura abstracta nullo modo est communicabilis cum inferioribus. 
Probo. Nullo modo est commuricabile cum inferioribus, quod non identificatur 
cum inferioribus. Atqui natura abstracta non identificatur cum inferioribus. 
Ergo. Resp. Conc. mai. ; dist. min.: Natura abstract: abstractione formali, 
cont. ; abstractiome totali, nego. Dist. comsq. (ci. n. 138). 

3. Atqui neque natura abstracta abstractione total identificatur cum in- 
ferioribus. Probo. Nutura sine differentia non identifiatur cum inferioribus. 
Atqui natura abstracta (etiam ea quae est abstracta ibstractione totali) est 

natura sine differentia. Ergo. Resp. Dist. mai.: Natura quae non explicat dif- 
ferentiam, eam tamen continet implicite et potentialitet, »ego ; natura quae ne 
implicite et potentialiter quidem continet differentiam, conc. Coniradist. min. 
(cf. 1. c). 

A d 128. Cf. text. cit. ad 124. 


§ 9. DE CAUSA UNIVERSALIS l 


Thesis 10 : Universale metaphysicum fit per actum absolutum abs- 
trahentem naturam ab inferioribus tam absiractione negativa quam po- 
sitiva ; ex qua abstractione conveniunt naturae, etiam antequam sit uni- 
versale logicum, unitas praecisionis et aptitudo ad essendum in multis, 
quae sunt fundamentum proximum relationis universalitatis. Universale 
autem logicum fit ber actum comparativusm, non ber modum composi- 
tionis seu inclusionis actualis in inferioribus, sed per modum inclusionis 
aptitudinalis seu simplicis apprehensionis, qua cognoscitur natura cum 
ordine et respectu ad inferiora. 


131. St.qu. 1. Actus cognitionis est aut absolutus aut comparativus. 
Actus absolutus seu abstractio (late sumpta) non comparat neque 
ordinat unum ad aliud, sed rem ipsam cognoscit secundum se abso- 
lute, i.e. absolutam seu abstractam a quacumque relatione ad aliud. 
Actus comparativus seu comparatio est cognitio ordinans unum 
ad aliud seu cognoscens unum cum ordine ad aliud. 

Actus absolutus seu abstractio duplex est: negativa et positiva. 
Negativa est, cum unum absolvitur ab ordine ad aliud pure ne- 
gative, quatenus accipitur, omni alio ad quod poterat ordinari omisso ; 
positiva est, cum unum absolvitur seu abstrahitur ab alio posi- 
tive seu privative, quatenus intellectus accipit unum separando ab 
alio cum cognitione utriusque termini. 

Si haec applicantur universali seu naturae abstractae ab inferio- 
ribus, de qua agimus, abstractio negativa est, quae assumit unam 
naturam, omissis conditionibus individuantibus et circa illas negative 
se habendo ; abstractio positiva est illa, quae separat naturam a con- 
ditionibus individuantibus non pure omittendo et relinquendo indivi- 
dua seu differentias individuales, sed cognoscendo id quod relinquit 
et id quod assumit et consequenter cognoscendo distinctionem inter 
unum et aliud. 

Actus comparativus intellectus potest sumi dupliciter : a ) ut per- 
tinet ad secundam et tertiam operationem intellectus, 0 ) ut pertinet 
ad primam, per quam unum non attribuitur alteri neque deducitur 
ex alio, sed tamen cognoscitur unum ut ordinatum ad aliud et non 
in se absolute, sicut relatio cognoscitur simplici apprehensione, cum 
concipitur vel definitur. Cognitione secitiidae operationis attribuitur 
aliquid subiecto tamquam praedicatum, et ita hoc actu comparativa 

potest praedicari natura de inferioribus et potest etiam ipsa univer- 
salitas praedicari de natura, quam denominat tamquam forma (na- 
tura est universalis). At vero per comparationem primae operationis 
non attenditur attributio praedicati ad subiectum, sed cognoscitur 
natura ut respiciens terminum, ad quem ordinatur. 

Ex dictis patet comparationem dici per ordinem ad terminum ad 
quem, abstractionem vero per ordinem ad terminum a quo. 

2. Inter auctores aliqui absolute docent fieri universale per actum 
abstractionis ; ita Durandus (ca. 1270—1334), Toletus (1532—1596). 
Secundum Scotum solo actu abstractionis non potest effici nisi uni- 
versale metaphysicum, ad universale vero formale habendum requi- 
ritur insuper actus comparativus. Similiter Suárez et alii, distinguendo 
inter universale metaphysicum et logicum, docent illud fieri per solum 
actum abstractionis, ad hoc vero efficiendum requiri comparationem. 


132. Prob. th. I p. : Universale meftaphysicum fit per actum absolu- 
tum abstrahentem naturam ab inferioribus tam abstractione negativa 
quam positiva, Ex notione universalis metaphysici: Universale meta- 
physicum est natura ab inferioribus abstracta. Atqui natura ab in- 
ferioribus abstracta fit per actum absolutum abstrahentem naturam 
ab inferioribus tam abstractione negativa quam positiva ; quod ex 
omnibus iis, quae disputata sunt circa universalia et praecisiones ob- 
iectivas, iam patet. Ergo universale metaphysicum fit per actum 
absolutum abstrahentem naturam ab inferioribus tam abstractione 
negativa quam positiva. 


Prob. II p. : Ex hac absíractione conveniunt naturae, etiam ante- 
quam sit universale logicum, unifas praecisionis et aptitudo ad essen- 
dum in multis, quae sunt fundamentum proximum relationis univer- 
salitatis. Ex statu abstractionis: Per abstractionem ab inferioribus 
natura relinquit differentias inferiorum seu multitudinem eorum reti- 
nendo convenientiam cum eis (cf. n. 199). Atqui naturae, quae re- 
linquit differentias inferiorum seu multitudinem eorum retinendo con- 
venientiam cum eis, conveniunt unitas praecisicis et aptitudo ad 
essendum in multis, quae sunt fundamentum proximum relationis 
universalitatis. Ergo per abstractionem ab inferiorbus naturae conve- 
niunt unitas praecisionis et aptitudo ad essendum in multis, quae 
sunt fundamentum proximum relationis universaitatis. 


Prob. III p. : Universale logicum fit 1. per actim comparativum, 
2. non per modum compositionis seu inclusionis actualis in inferiori- 
bus, sed 3. per modum inclusionis aptitudinalis su simplicis appre- 
hensionis, qua cognoscitur natura cum ordine etrespectu ad infe- 
riora, Quoad 1. ix natura universalis logici: Unikersale logicum est 
relatio rationis (naturae ad inferiora). Atqui relatio rationis fit per 

actum comparativum intellectus. Ergo universale logicum fit per actum 
comparativum intellectus. 

Mai. patet ex definitione universalis logici. 

Prob. min. Relatio rationis est ordinatio, quam intellectus affigit 
subiecto (i. e. naturae) relate ad terminum (i. e. ad inferiora). Ordina- 
tio autem, quam intellectus affigit subiecto relate ad terminum, fit 
per actum comparativum intellectus, quo intellectus comparat sub- 
iectum cum termino. 


Prob. III p. quoad 2. Arg. I. Ex natura relationis, quae convenit 
universali per ordinem ad inferiora : Comparatio, quae fit per modum 
compositionis seu inclusionis actualis in inferioribus, solum efficit re- 
Jationem praedicati ad subiectum. Atqui relatio praedicati ad subiec- 
tum omnino diversa est a relatione universalis ad inferiora. Ergo 
relatio universalis ad inferiora non fit per modum compositionis. 

Mai. patet ex Logica formali, min. ex terminis. 

Avg. II. Ex eo quod iudicium iam supponit relationem univer- 
salis ad inferiora : Illa comparatio non fit per modum compositionis 
seu iudicii, i. e. inclusionis actualis in inferioribus, quae ad composi- 
tionem seu iudicium faciendum supponitur. Atqui relatio universalis 
ad inferiora ad compositionem seu iudicium faciendum iam suppo- 
nitur. Ergo non fit per modum compositionis seu iudicii. 

Prob. min. Iudicium seu praedicatio supponit praedicabilitatem (si- 
cut actus potentiam), praedicabilitas autem (utpote passio universali- 


, tatis) supponit universalitatem seu relationem ad inferiora (cf. n. 26). 


Prob. III p. quoad 3. Per exclusionem : Comparatio omnis non fit 
nisi aut per modum simplicis apprehensionis seu inclusionis aptitu- 
dinalis aut per modum compositionis. Atqui haec comparatio, qua fit 
universale logicum, non fit per modum compositionis seu inclusionis 
actualis. Ergo fit per modum simplicis apprehensionis. 

Maioris disiunctio patet ex st. qu., min. ex probatione partium 
antecedentium. 


133. Schol 1. Quomodo intellectus possit facere in- 
tentiones universalitatis et praedicabilitatis. 
Universale metaphysicum seu natura abstracta conotat inferiora tam- 
quam terminum a quo relictum (cf. n. 129). Intellectus, advertendo 
ad id quod conotative continetur in natura abstracta, facit universale 
logicum t. Nam hac ipsa advertentia concipit naturam, comparando 
eam cum inferioribus tamquam pertinentem ad ea ut identificatam 


cum illis (anum in multis). Intentioncni autem universalitatis statim 
1 Hoc advertere est aliqua reflexio (Gipiepile dieta), et ideo universale lo- 
picum etiam reflexum dicil 

sequitur praedicabilitatis intentio. Ex eo enim, quod intellectus intel- 
ligit naturam tamquam in multis, devenit statim ad intelligendam 
eam tamquam praedicabilem de multis, quo proxime aptus con- 
stituitur ad praedicationem ipsam exercendam seu ad faciendas in- 
tentiones subiecti et praedicati. 

9. Ad faciendum universale logicum non requiritur, ut universa- 
litatis intentio in actu signato cognoscatur ut «quod » et at- 
tribuatur naturae, quam denominat ; haec enim speculatio logica est 
circa universalitatem, quae proinde iam supponitur constituta (cf. n. 
111, 4), sed sufficit, ut natura cognoscatur tamquam pertinens ad in- 
feriora, quo ipso universalitatis intentio cognoscitur in actu exer- 
cito. Idem notetur de secundis intentionibus omnibus: ad eas con- 
stituendas non requiri, ut cognoscantur reflexe ut «quod» et attri- 
buantur subiecto, quod denominant, sed sufficere, ut unus terminus 
apprehendatur per ordinem ad alium. Ita ad constituendas intentiones 
subiecti et praedicati satis est terminos mente ad invicem referre per 
modum subiecti et praedicati. 

3. Abstractio negativa insuper distingui potest intellectus agentis 
et intellectus possibilis. Abstractio negativa intellectus possibilis est 
actus cognitionis, quo concipitur seu cognoscitur natura sine 
conditionibus individuantibus ; abstractio intellectus agentis non est 
cognitio, sed processus praevius cognitioni, quo producitur species im- 
pressa, quae est principium cognitionis (cf. n. 571). Haec species impres- 
sa, abstractione intellectus agentis producta, iam repraesentat 
universale metaphysicum, quamquam hoc nondum est cogni- 
tum ab intellectu possibili. 


134. Obi. Contra I p. 1. Quod respicit inferiora, non fit per actum absolutum. 
Atqui universale metaphysicum respicit inferiora. Ergo. Resp. Dist mai.: 
Quod respicit inferiora tamquam terminum a quo relictum, nego; tamquam 
terminum ad quem comparatur, conc. Contradist. min. 

2. Atqui universale metaphysicum respicit inferiora tamquam terminum 
ad quem comparatur. Probo. Ouod denominatur ab aliqua relatione, actualiter 
ea afficitur ac proinde respicit terminum eius tamquam terminum ad quem 
comparatur. Atqui universale metaphysicum denomizatur a relatione ad infe- 
riora (dicitur enim «universale », i. e. versus alia sex inferiora). Ergo. Resp. 
Dist. mai. : Quod denominatur a relatione reali, cosc. ; a relatione rationis, 
subdist. : Semper actualiter hac relatione afficitur, nego ; aliquando, conc. Con- 
tradist. min.: Denominatur tamquam a relatione reali, nego ; tamquam a re- 
latione rationis, conc. (cf. n. 111, 3). 

3. Atqui universale, quod denominatur a relatiowe rationis ad inferiora, 
actualiter hac relatione afficitur. Probo. Cui conveni: aptitudo ad essendum 
in inferioribus, relatione ad inferiora actualiter afficitir. Atqui universali me- 
taphysico convenit aptitudo ad essendum in inferiodbus. Ergo. Resp. Disi. 
mai.: Cui convenit haec aptitudo formaliter et positive, conc. ; cui convenit 
fundamentaliter tantum nego. Contradist. min. 

4. Atqui universali metaphysico convenit haec apütudo formaliter et po- 
sitive. Probo. li convenit haec aptitud» formaliter et positive, quod est unum 
in omultiss Atqui universale imetaphysieum est unumin multis. 1irgo. Resp. 

Dist. mai.: Quod est unum in multis formaliter et positive (unum quod actu 
respicit multa), conc. ; unum in multis fundamentaliter tantum (unum quod 
potest respicere multa), nego. Contradist. mim. 

Contra II p. 1. Aut naturae convenit unitas, et tunc ei non convenit apti- 
tudo ad essendum in multis — aut convenit aptitudo ad essendum in multis, 
et tunc non convenit unitas. Ergo. Resp. Disi. anieced. : Si haec unitas non 
esset unitas comumunicabilitatis, conc. ; si est unitas communicabilitatis, vego. 
Dist. consq. 

2. Atqui natura abstracta nullo modo est una. Probo. Nullo modo est unum, 
quod est desumptum a multis. Atqui natura abstracta est desumpta a multis. 
Ergo. Resp. Dist. mai. : Quod est desumptum a multis relinquendo differentias, 
«ego; non relinquendo differentias, conc. Confradist. min. 

3. Atqui natura, quae dicitur abstracta, non relinquit differentias inferio- 
rum. Probo. Non relinquit differentias inferiorum, quod oritur ex associatione 
similium. Atqui natura, quae dicitur abstracta, oritur ex associatione similium. 
Ergo. Resp. Conc. mai. ; dist. min. : Natura abstracta per praecisionem obiec- 
tivam, «ego; per praecisionem formalem, conc. Dist. consq. 

4. Atqui non datur abstractio per praecisionem obiectivam. Probo. Si abstrac- 
tio iam supponit abstractionem seu naturam abstractam, cognitam ab intel- 
lectu, non datur abstractio. Atqui abstractio iam supponit abstractionem etc. 
Ergo. Resp. Dist. mai. : Si abstractio positiva iam supponit abstractionem, nego; 
abstractio negativa, quae fit mediante intellectu agente, conc. Contradist. min. 

Contra III p. 1. Unum in multis non fit simplici apprehensione, qua cog- 
noscitur natura cum ordine ad inferiora. Atqui universale est unum iu multis. 
Ergo. Resp. Dist. mai.: Unum in multis non multiplicatum in eis, conc. ; mul- 
tiplicatum, nego. Contradist. min. (cf. n. 114, 1). 

2. Atqui universale non est unum in multis multiplicatum in eis. Probo. 
Unum in multis multiplicatum in eis est absurdum. Atqui universale non est 
absurdum. Ergo. Resp. Disi. mai. : Unum et multa sub eodem respectu, conc. ; 
sub diverso respectu, i. e. nnum in intellectu, multa a parte rei, nego. Conc. 
min. ; dist. consq. 

3. Atqui universale, quod est unum in multis, i. e. unum in intellectu, multa 
a parte rei, non fit simplici apprehensione etc. Probo. Non fit simplici appre- 
hensione, quod fit actu comparativo. Atqui universale, quod est unum in multis, 
i. e. unum in intellectu, multa a parte rei, fit actu comparativo. Ergo. Resp. 
Dist. mai.: Quod fit actu comparativo, quo unum attribuitur alteri, cone. ; 
quod fit actu comparativo, quo unum apprehenditur cum ordine ad alterum, 
nego. Contradist. min. 

4. Atqui simplex apprehensio non apprehendit naturam cum ordine ad in- 
feriora. Probo. Actus, qui relinquit inferiora, non apprehendit naturam cum 
ordine ad inferiora. Atqui simplex apprehensio relinquit inferiora. Ergo. Resp. 

Conc. mai. ; dist. min. : Simplex apprehensio directa, conc. ; reflexa, qua intel- 
lectus advertit ad id, quod conotative continetur in conceptu directo, nego. 


Dist. tons. 


Ad 132. S. Thomas: «Sensus corporaliter et materialiter recipit similitu- 
dinem rei quae sentitur. Intellectus autem recipit similitudinem eius, quod 
intelligitur, incorporaliter et immaterialiter. Individuatio autem naturae com- 
munis in rebus corporalibus et materialibus est ex materia corporali sub de- 
terminatis dimensionibus contenta; universale autem est per abs- 
tractionem ab huiusmodi materia et materialibus 
conditionibus individuantibus. Manifestum est igitur quod 
similitudo rei recepta in sensu repraesentat rem, secundum quod est singularis ; 
recepta autem iu intellectu repraesentat rem secundum rationem universalis 
naturae, el inde est quod sensus cognoscit singularia, intellectus vero univer- 

salia, et horum sunt scientiae. Circa secundum vero considerandum est quod 
universale potest accipi dupliciter. Uno modo potest dici universale ipsa 
natura communis, prout subiacet intentioni univer- 
salitatis. Alio modo secundum se. Sicut et album potest accipi 
dupliciter : vel id, cui accidit esse album, vel ipsummet, secundum quod subest 
albedini. Ista autem natura, cui advenit intentio universalitatis, puta natura 
hominis, duplex habet esse: unum quidem materiale, secundum quod est in 
materia naturali, aliud autem immateriale, secundum quod est in intellectu. 
Secundum igitur quod habet esse in materia naturali, non potest ei advenire 
intentio universalitatis, quia per materiam individuatur. Advenit igitur ei uni- 
versalitatis intentio, secundum quod abstrahitur a materia individuali » (In De 
an. II lect. 12 n. 377 sq.; cf. S. th. I 79, 3; Op. Sum. tot. Log., tract. 1c. 
let 2; De ente et ess. c. 4 [supra ad 124]). Ad III p.: «Aliquando respectus 
significatus per ea quae dicuntur ad aliquid, est tantum in ipsa appre- 
hensione rationis conferentis unum alteri: et tunc est relatio rationis 
tantum; sicut cum comparat ratio hominem animali, ut speciem ad genus » 
(S. th. I 28, 1). « Quandoque enim attribuitur ei sic considerato [sc. universali, 
“secundum sententiam Aristotelis, secundum esse quod habet in intellectu''] 
aliquid, quod pertinet ad solam operationem intellectus, ut si dicatur, quod 
homo est praedicabile de multis, sive universale, sive species. 
Huiusmodi enim intentiones format intellectus attribuens eas naturae intellec- 
tae, secundum quod comparat ipsam ad res, quae sunt extra animam » (Iu 
Perih. I lect. 10 n. 9). 


$ 3. DE PRAEDICATIONE UNIVERSALIS 


135. Sitne natura, cum actu praedicatur de singularibus, adhuc uni- 
versalis. Respondetur: ita; nam natura abstracte concepta, quae 
est apta ad essendum in multis (universale metaphysicum), immo cuius 
aptitudo ad essendum in multis positive consideratur ! (universale lo- 
gicum), praedicatur seu dicitur identificari cum subiecto. Proprium est 
enim naturae universali esse praedicabilem de multis (cf. n. 114—117). 
At universale non praedicatur seu non dicitur esse in singularibus 
ratione formae universalitatis, sed ratione materiae 
seu naturae, quae in intellectu est circumvestita forma universalitatis. 
Haec forma non praedicatur, est tamen conditio praedicabilitatis. 


136. Quid sit praedicatio formaliter et tundamertaliter sumpta. Prae- 
dicatio late idem est quod enuntiatio ; stricte est enuntiatio illa, qua 
attribuitur subiecto praedicatum universale. Haec vocatur prae- 
dicatio Jogica. Formalis ratio praedicationis est coniunctio extre- 
morum, subiecti et praedicati. Haec si logice consideratur, relatio ra- 
tionis est, qua subiectum et praedicatum inter se referuntur tamquam 
convenientia aut disconvenientia. 

Fundamentum huius relationis est identitas seu convenientia sub- 
iecti et praedicati, si praedicatio est affirmativi; disconvenientia, si 
est negativa. 


1 gon ut «quod », non in actu signato, sed in actuexercito (cf. n. 133, 2). 

137. Quotuplex sit praedicatio. ^ Praedicatio est aut identica aut 
formalis. Praedicatio identica ea est, in qua idem praedicatur 
de seipso vel synonymum de synonymo: Homo est homo; gladius 
est ensis. In hac praedicatione tautologica subiectum et praedicatum 
sunt idem materialiter et formaliter. Praedicatio est formalis, cum 
subiectum et praedicatum non sunt idem formaliter. In sola praedi- 
catione formali habetur proprie iudicium et enuntiatio, qua aliquid 
enuntiatur seu iudicatur, cum 5 determinatur per P (cf. n. 
26). Praedicatio formalis est aut directa aut indirecta; directa 
est ea, in qua ut subiectum ponitur id, quod revera subiectum est, 
in qua proinde superius praedicatur de inferiore, definitio de definito, 
accidens de subiecto ; quodsi iste ordo naturalis invertitur, dicitur 
praedicatio indirecta (cf. n. 39). Praedicatio directa est aut es - 
sentialis aut accidentalis, quatenus praedicatum conve- 
nit aut non convenit subiecto ratione ipsius essentiae subiecti. 


138. Quomodo habeatur identitas materialis in praedicatione formali, 
cum praedicatur universale de inferioribus suis. Duplex est abstrac- 
tio: abstractio universalis a particulari, quae a Caietano (1469—1534) 
dicitur totalis, et abstractio formae a materia, quae a Caietano di- 
citur formalis. Abstractio universalis a parti- 
culari ea est, qua universale superius, praedicabile de inferio- 
ribus, abstrahit ab eis seu a differentiis eorum ; ita « homo » abstrahit 
a differentiis numericis, et « animal » a differentiis specificis. Abstrac- 
tum hac abstractione se habet ad inferiora, a quibus abstractum est, 
tamquam totum includens ea implicite potentialiter : abstrahit non 
explicando differentias inferiorum, continendo tamen eas implicite po- 
tentialiter. Ouare superius seu abstractum et inferius significant idem 
totum, hoc determinate, illud indeterminate, ac proinde stricta ha- 
betur identitas materialis in praedicatione formali, cum praedicatur 
universale de inferioribus suis. Abstractio formae a ma- 
teria est abstractio partis a toto : abstractio formae a toto compo- 
sito ex subiecto et forma. Est aut abstractio formae metaphysicae a 
supposito, ut humanitatis ab homine ; aut accidentis a subiecto af- 
fecto hoc accidente, ut albedinis ab albo, virtutis a virtuoso (cf. n. 
230, 2). Data hac abstractione, patet formam abstractam non esse 
praedicabilem de toto, neque totum de forma. Nam pars non est 
idem quod totum. Excipiuntur praedicationes de Deo et de trans- 
cendentilibus: Idem est Deus et Deitas; Deitas in se continet 
quamcumque entitatem, quare Deus nihil addit Deitati. Et Deus est 
sapientia eodem modo quo est sapiens, nam attributa Dei non con- 
stituunt totum accidentale. Idem est etiam ens et entitas, unum et 
unitas etc. ; nam ens nihil addit entitati, quia entitas quamcumque 
entitatem actu in se includit. Hoc valet de omnibus transcendenta- 
libus. Etiam de quantitate potest prnedieari «quantum »: quantitas 

est quanta. Nam quantitas, etiam separata a subiecto, habet par- 
tes, est totum quasi suppositum habens partes ; habens autem partes 
dicitur extensum et quantum. Sed quamquam forma non est praedica- 
bilis de toto, potest tamen forma abstracta praedicari de formis abs- 
tractis subordinatis. Hoc simpliciter valet de formis accidentalibus : 
albedo est color, est qualitas etc. Sed valet etiam de formis substan- 
tialibus metaphysicis, si non sumuntur reduplicative : humanitas est 
animalitas ; at humanitas qua talis non est animalitas. 


139. Quomodo praedicetur totum accidentale de sibi subordinatis. 
Non praedicatur tamquam totum compositum ex subiecto et accidente. 
Praedicatio : homo est albus, non significat: homo est homo et al- 
bedo ; ita S et P omnino non essent unum idemque. Id quod praedi- 
catur, est forma accidentalis tantum ; praedicatur autem non tamquam 
a subiecto abstracta, sed conotando hoc subiectum : homo est sub- 
iectum albedine affectum. Forma accidentalis, quae hoc modo prae- 
dicatur conotando subiectum, potest praedicari de: aliquo, vel quia 
habet identitatem cum illo ex parte formae, vel quia habet identitatem 
ex parte subiecti conotati. Si identifcatio fit ratione formae, prae- 
dicatio est essentialis, ut si dicas : album est coloratum. Si vero iden- 
tificatio fit ratione subiecti comotati; praedicatio est accidentalis et 
denominativa. Ita si dicitur: homo est albus, tò albus identificatur 
cum homine ratione subiecti, quod conotat; importat enim habens 
albedinem, habens autem albedinem identificatur cum homine. 


Bibliographia ad 138: M. Thiel, De abstractione, Studia Anselmia- 
na 1—8, Romae 1938, 99 — 119. 


Ad 1385sqq. S. Thomas : « Quia naturae humanae secundum suam absolutam 
considerationem convenit quod praedicetur de Socrate, et ratio speciei non 
convenit sibi secundum suam absolutam considerationem, sed est de acciden- 
tibus, quae consequuntur eam secundum esse, quod habet in intellectu, ideo 
nomen speciei non praedicatur de Socrate, ut dicatur: ''Socrates est species", 
quod de necessitate accideret, si tatio speciei conveniret homini secundum 
esse, quod habet in Socrate vel secundum suam absolutam considerationem 
scil. inquantum est homo. Quidquid enim convenit homini inquantum est homo 
praedicatur de Socrate. Et tamen praedicari convenit generi per se, cum in 
eius definitione ponatur. Praedicatio enim est quoddam, quod completur per 
actionem intellectus componentis et dividentis, habens fundamentum in re ipsam 
unitatem eorum, quorum unum de altero dicitur. Unde ratio praedicabili- 
tatis potest claudi in ratione huius intentionis, quae est genus, quae similiter 
per actum intellectus completur. Nihilominus tamen id, cui intellectus praedica- 
bilitstis intentionem attribuit componens unum cum altero, non est ipsa in- 
tenti generis, Sed potius id, cui intellectus intentionem generis attribuit, sicut 
quodsignificatur hoc nomine “animal” » (De ente et ess. c. 4 ; cf. supra ad 124). 
« Duplex (est) abstractio per intellectum : una quidem secundum quod uni- 
versae abstrahitur a particulari, ut animal ab homine; alia vero secundum 
quod forma abstrahitur a materia, sicut forma circuli abstrahitur per intel- 
lectum ab omni materia sensibili. Inter has autem  ibstractiones haec cst dif- 

ferentia, quod in abstractione, quae fit secundum. universale et particulare, 
non remanet in intellectu id a quo fit abstractio. Remota enim ab homine dif- 
ferentia rationali, non remanet in intellectu homo, sed solum animal. In abs- 
tractione vero quae attenditur secundum formam a materia, utrumque manet 
in intellectu. Abstrahendo enim formam circuli ab aere, remanet seorsum in 
intellectu nostro et intellectus circuli et intellectus aeris» (S. th. I 40, 3 c). 


Quaestio II : De 2raedicabilibus 1. 


8 1. DE DIVISIONE UNIVERSALIS IN QUINQUE PRAEDICABILIA 


140. Quodnam sit divisum huius divisionis. Divisum huius divisionis 
est universale formaliter sumptum, i. e. ratione ipsius intentio- 
nis universalitatis et praedicabilitatis. Nam quinque praedicabilia : 
genus, species, differentia, proprium, accidens, sunt quinque modi, qui- 
bus natura aliqua respicere potest inferiora tamquam in eis exsistens : 
formalis ratio universalis, — et praedicabilis de ipsis: propria passio 
universalis. Praedicabile igitur est ipsum universale formaliter sump- 
tum, quod «praedicabile» denominatur a propria universalis pas- 
Sione, quae est praedicabilitas. Quare quinque praedicabilia sunt 
quinque universalia seu quinque modi universalitatis, quibus unum 
(una natura) esse potest in multis seu convenire eis et consequenter 
de ipsis praedicari. 

Universale materialiter sumptum, i. e. natura cui affigitur 
universalitatis intentio, dividitur in decem praedicamenta. De qua 
divisione sequenti quaestione agendum est. 


141. Tum universale logicum tum metaphysicum dividitur in quinque 
praedicabilia. Non enim dividitur relatio, nisi dividatur fundamen- 
tum, immo relatio per fundamenta dividitur. Iam vero universale 
metaphysicum est fundamentum intentionis universalitatis. 


142. Divisio universalis in quinque praedicabilia est adaequata. Prae- 
dicabilia sunt modi universalitatis seu praedicationis, i. e. modi, qui- 
bus superius aliquod inferiora sua respicere et de eis praedicari potest. 
Ergo tot sunt praedicabilia, quot sunt modi praedicationis ; iam vero 
tot sunt modi praedicationis, quot sunt modi conexionis extremorum, 
subiecti et praedicati; praedicatio enim formaliter in extremorum con- 
iunctione seu conexione consistit (cf. n. 136). Atqui modi conexionis 
extremorum sunt tantummodo hi quinque enumerati. Nam omnis 
conexio extremorum vel est essentialis (explicans aut totam essentiam 
aut partem) vel accidentalis (eaque vel intrinseca seu necessaria vel 


1 Veteres liaec tradebatit per modum commentarii in. Bioxyoyhy Porphyrii. 


134 Pars II. Logica materialis 


extrinseca seu contingens). Praedicatum enim quodlibet aut significat 
essentiam (praedicatum essentiale) aut aliquid adveniens essentiae 
(praedicatum accidentale). Si praedicatum significat essentiam, vel 
significat totam essentiam — species, vel partem essentiae sive 
materialem (potentialem) — genus, sive formalem (actualem) — 
differentia. Si praedicatum significat aliquid adveniens essen- 
tiae, hoc est aut necessario adveniens — proprium , aut contin- 
genter — accidens (i. e. accidens contingens seu accidens stricte 


et simpliciter dictum). 


Nola. Individuum non est «praedicabile», quia non est 
« universale » ; de individuo tamen agimus hac quaestione $ 4 tamquam 
de subiecto infimo praedicabilium omnium, quod subicitur omni prae- 
dicato superiori. 


143. Divisio universalis in quinque universalia seu praedicabilia est 
univoca. Nam quinque praedicabilia, quantumcumque accidentaliter 
praedicantur, ut proprium et accidens, vere et univoce praedicantur 
de multis. Aliud enim est praedicationem esse secundum quid quantum 
ad entitatem, quam praedicat; aliud esse secundum quid quan- 
tum ad universalitatem, secundum quam praedicatur. 


144. Divisio universalis in quinque praedicabilia esf per modum ge- 
neris in species. Nam unaquaeque ex his quinque intentionibus ab 
altera differt specie, non numero tantum, ac proinde universale se 
habet ad eas sicut genus ad species suas. 


Bibliographia ad 140—144 : J. J. Toohey, What are the Predica- 
bles?, NSch 10 (1936) 255— 265. 


A d 140. Porphyrius in celeberrimo opere « Introductio in praedicamenta » 
Aristotelis (Eioayoyh sis vàc xarqyopias) diserte de prsedicabilibus agit, quo- 
rum notitiam necessariam dicit arti logicae ; inde opus suum his verbis exor- 
ditur: "Ovrog &vxyxoloo, Xpucoópie [Chrysaorius, Porphyrii in re mathematica 
discipulus, a magistro introductionem hanc per litteras petiit], xol eic thv 
1ÀVv rapà " ApuscoréAet xatnyopt&v 81890xoXLxv Tod yvõvar vb yévoc xoà tt Stop «i 
te elðoc xal rt (8tov xal vi ovuPeBnxós .. . (Arist, Op. IV [Scholia], 1 a 1). 
S. Thomas : «Omne quod de pluribus univoce praedicatur, vel est genus, vel 
species, vel differentia, vel accidens aut proprium» (C.g. I 32). 


$ 9. DE GENERE 


145. Genus definitur ab Aristotele : id quod praedicatur de pluribus 
specie differentibus in eo quod quid. « Id quod praelicatur de pluribus » 
est ratio communis omni praedicabili. Quare hic ron definitur univer- 
sale sumptum pro materiali seu substrato, sed pro ipsa ratione uni- 
versalis, quia illud praedicatum commune, scil. naturam praedicari 
de pluribus, non est naturac, sed universalitatis. Genus dicitur prac- 

dicari «in quid », quia enuntiat quidditatem ; dicitur praedicari « de 
pluribus specie differentibus », quia enuntiat partem quidditatis mate- 
rialem (potentialem) contrahibilem in diversis speciebus per differen- 
tias specificas. Ita genus «animal» praedicatur de pluribus specie 
differentibus, i. e. de animalibus rationalibus et brutis, enuntians 
quidditatem (incompletam). 

Haec definitio generis non est essentialis, sed descriptiva. 
Essentia enim generis consistit in ratione universalitatis, quae tali 
modo respicit inferiora, ut sint specie distincta, et per modum quid. 
Definitio autem haec traditur per praedicabilitatem, quae est passio 
universalis. Ergo explicat naturam generis per proprietatem, ac proin- 
de est descriptiva. Potest tamen reduci ad essentialem dicendo : Genus 
est universale respiciens (vel aptum ut respiciat, si fundamentaliter 
tradatur) plura specie distincta in quid. Ita traditur definitio per 
praedicatum superius seu genericum, quod est «universale», et 
per differentiam intrinsecam, scil. tali modo respicere, i. e. in quid, 
et talem terminum habere, scil. plura specie distincta. 


146. Quid sit definitum generis. Definitum generis non est consti- 
tutum ex subiecto et intentione generis seu natura affecta intentione 
generis, sed est sola forma seu intentio generis non absolute et abs- 
tracte, sed conotative ad subiectum, ad naturam intentione generis 
affectam. Patet ex dictis de definitionibus concretorum accidentalium 


(cf. n. 35). 


147. Quomodo genus sit totum potentiale et pars potentialis. Genus 
est totum potentialé et pars sicut quodlibet universale, quatenus sig- 
nificat totum, sed indeterminate (cf. n. 197, 1; 138). Attamen speciali 
modo genus respectu quidditatis specificae dicitur totum poten- 
tiale, inquantum significat totam speciem, sed indeterminate, et 
pars potentialis, quia se habet in hoc toto tamquam materiale 
et contrahibile per aliam partem quidditativam, scil. per differentiam. 

Ex quo declaratur etiam, cur genus dicatur desumi ab eo quod 
est materiale, et differentia ab eo quod est formale. Genus 
non desumitur a materia physica; haec enim est pura potentia et 
omnino indeterminata, genus autem iam aliquo modo determinatum 
est, licet non ultima determinatione; sed dicitur genus desumi ab 
eo quod est materiale, i. e. ab eo quod est potentialius in re, id quod 
verificatur etiam in pure spiritualibus iis, in quibus distinguitur vir- 
tualiter gradus superior et inferior, i. e. in omnibus creaturis. Dif- 
ferentia autem desumitur ab eo quod est formale, i. e. ab eo quod 
est actualius. 


148. Quae sint naturae capaces generis. Quidquid habet rationem 
totius compositi metaphysica compositione, est capax habendi differen- 

tiam et genus 1, Quod autem non habet rationem totius, sed est pars 
tantum, sive physica essentialis (ut materia, forma) sive physica in- 
tegralis (ut caput, brachia) sive logica (ut differentia), non habet per 
Se rationem generis, sed reductive tantum. Ex hoc tamen non est 
inferendum abstracta (abstractione formali) substantiarum non esse 
&enera et species, quia, licet significentur per modum partis, sunt ta- 
men formae metaphysicae totales, quae habent compositionem ex ge- 
nere et differentia, ut humanitas est composita ex animalitate et 
rationalitate. 


x A d 145. Aristoteles: T'évoz &’ èst tò xoà zAetóvov xal Siagephvrov và sl8et èv 
P TL iot, xatnyopoúpevov (Top. I 5, 102 a 31 ; cf. Porphyr., Isag. c. 2, 1 a 38). 
a 4 d 147 sqq. S. Thomas : «Quamvis autem genus significet totam essentiam 
Bd non tamen oportet ut diversarum specierum, quarum est idem genus, 
una essentia, quia unitas generis ex ipsa indeterminatione vel indifferentia 
Procedit, non autem ita, quod illud quod significatur per genus sit una natu ra 
dein ero in diversis Speciebus, cui superveniat res alia, quae sit differentia 
séd tminans Ipsum, Sicut forma determinat materiam, quae est una numero, 
val quia genus significat aliquam formam non tamen determinate hanc 
illam, quam determinate differentia exprimit, quae non est alia quam illa, 
XIM indeterminate siguificabatur per genus. Et ideo dicit Commentator iu 
sed etaph. quod materia príma dicitur una per remotionem omnium formarum, 
Wer m dicitur unum per communitatem formae signatae. Unde patet quod 
am itionem differentiae, remota illa indeterminatione, quae erat causa uni- 
Nur eii remanent species per essentiam diversae. Et quia, ut dictum est, 
ped. speciei est indeterminata respectu individui, sicut natura generis res- 
Specie deco inde est quod Sicut id quod est genus, prout praedicatur de 
est in implicat in sua significatione quamvis indistincte totum quod determinate 
in PTEE E Ita etiam id quod est species secundum quod praedicatur de 
licet ma d quod significet totum id quod essentialiter est in individuo 
indeh istiucte. Et hoc modo essentia speciei significatur nomine hominis: 
I 85 2 de Socrate praedicatur » (De ente et ess. c. 3; cf. c. 6; c£. S. th. 
, 3 ad 2). 


$ 3. DE SPECIE 


149. Diversa acceptio speciei. Correlativum generis est species, de 
qua genus praedicatur, ipsa autem ulterius de individuis praedicabilis 
est ; et ideo includit duplicem respectum : alterum (materialem) s u b - 
leibilitatis ad genus, alterum (formalem) superioritatis et con- 
Sequenter etiam praedicabilitatis ad individua. 


ERA Definitio speciei. Species ut praedicabilis definitur de- 

ultione d escriptiva (per passionem propriam universalis, i. e. 
Per praedicabilitatem) a Porphyrio (ca. 232—304) tradita : « quae de 
pluribus differentibus numero in eo quod quid praedicatur ». Definitio 
e 


1 A. . M , : 
(cf ds omne id, quod potest poni in praedicamento sive reali sive rationis 

autem essentialis erit: unum respiciens plura inferiora et con- 
veniens eis ut quid complete, i. e. tamquam quidditas eorum completa. 
Dicimus ergo, quod constitutivum intrinsecum et essentiale speciei, 
ut est secundum praedicabile condivisum ab aliis praedicabilibus, est 
universalitas talis, quae dicit respectum et praedicabilitatem ad plura 
inferiora solo numero differentia. Cuius rei ratio est, quia species in 
tantum est unum de quinque praedicabilibus, inquantum participat 
rationem universalis ; siquidem ista quinque praedicabilia sunt spe- 
cies quaedam universalis ; ergo constitutivum eius debet esse intra 
latitudinem et rationem universalis, ergo non per subicibilitatem (quae 
per accidens tantum invenitur in universali qua tali) neque per prae- 
dicabilitatem praecise (quae non est essentia, sed tantum propria pas- 
sio universalis), sed per superioritatem seu universalitatem simpliciter 
(qua universale formale constituitur ut tale) debet constitui. Dicitur 
«ut quid complete » ad distinguendam speciem a genere, quod dicit 
« quid incomplete », et a differentia, quae dicit « quale quid ». Species 
utsubicibilis definitur a Porphyrio: «quae sub assignato ge- 
nere collocatur, et de qua genus praedicatur in quid ». Subicibilitas 
non dimanat ab universalitate speciei praecisa accepta, multo minus 
praedicabilitas a subicibilitate, sed prior et essentialior intentio in 
secundo praedicabili est universalitas limitata et coarctata, et ex ipsa 
— quatenus sic limitata et modificata — oritur, tamquam propria pas- 
sio eius, subicibilitas immediata ad genus. 


151. Potest esse species revera stubicibilis tantum, non praedicabilis 
de multis, sed de uno tantum individuo. Nam conceptu nostro prae- 
scindimus differentiam numericam a quidditate, sive haec est aliquid 
positivi, ut obtinet in substantiis corporeis, quae in eadem specie mul- 
tiplicari possunt, sive aliquid mere negativi (incommunicabilitas meta- 
physica cum inferioribus), ut obtinet secundum doctrinam thomisti- 
cam in angelis (cf. n. 152). Quare etiam quidditas angelica, quam 
conceptu positivo-negativo concipimus ad instar substantiae corpo- 
reae, nobis obversatur quasi praedicabilis de multis, i. e. tamquam spe- 
cies. Ouam tamen praedicabilitatem seu communicabilitatem cum in- 
ferioribus negandam esse, ope ratiocinii postea cognoscimus. Ideo nobis 
est species de facto subicibilis tantum, non praedicabilis de multis, 
i. e. sine excercitio universalitatis (cf. n. 988, 6). 

Non potest tamen esse genus, cuius una tantum species esset pos- 
sibilis. Nam genus est potentialitas ad multa ut contraria et forma- 
liter opposita. Si igitur diceretur una tantum species possibilis, haec 
potentialitas generis et consequenter ipsum genus destrueretur. 


Ad M9. Aristoteles : 'Ex yp 00 Yévoog xal civ. 8txopív tà etn. (Met. X 


7, 1087 b 7). 
Ad 150. Porphyrius : WIBo tari tà wer mci oens xcd Burcphvrcov të dpud 
£v cd tí oti xaceryyopotucvoy (Isap. e © a d). Quae detinitio, ut ipse Porphyrius 

docet, speciem specialissimam describit; dum altera: El3óc ioci Tò taTtóuevov 
Óx6 tò vévoc xal ob Tò vévog £v và vl éovi xarnyopetta. (1. c. 1 b 44), etiam speciei, 
quae simul genus est, convenit. 

Ad 151. Cf. text. cit. ad 115 et S. th. I 13, 9. 


$ 4. DE INDIVIDUO 


152. Triplex individui consideratio. Individuum potest considerari 
a) primo intentionaliter pro ente reali, b ) secundo intentionaliter seu 
logice pro ente rationis. Individuum primo intentionaliter 
seu quantum ad entitatem realem iterum dupliciter spectari potest : 
a) physice, f) metaphysice. Individuum p h y sic e consideratum est 
unitas numerica, quae est unitas physica simpliciter et absolute seu 
ens unum simpliciter et absolute, cum unitas formalis (generica et 
specifica) non sit nisi unitas seu convenientia secundum quid a parte 
rei; a parte intellectus autem est unitas absoluta praecisionis. Indi- 
viduum metaphysice consideratum seu individuatio, sumendo 
individuationem quasi pro ultimo gradu metaphysico, est differentia 
numerica. Haec in substantiis corporeis consistit in aliquo positivo 
superaddito quidditati, quod est relatio seu ordo transcendentalis 
(quasi modus naturae) unius individui ad aliud eiusdem speciei secun- 
dum prius et posterius, in substantiis creatis spiritualibus (in angelis) 
est aliquid mere negativi, i. e. incommunicabilitas metaphysica quid- 
ditatis cum inferioribus. Haec enim quidditas seipsa individua est, 
non mediante aliquo superaddito. Quare repugnat, quominus differen- 
tiis individualibus superadditis diversificetur et multiplicetur, i. e. 
repugnat, quominus cum inferioribus communicetur. 

Individuum secundo intentionaliter consideratum 
constat duplici relatione rationis. Prima est subicibilitatis ad prae- 
dicata superiora, sive ad praedicatum immediatum, quod est species 
atoma, sive ad praedicata mediata, quae sunt genera, ut constat in 
individuis genericis, ut hoc animal, hoc corpus etc. Haec enim indi- 
vidua ex parte subicibilitatis accipiuntur. Secunda relatio rationis est 
praedicabilitatis, qua individuum praedicatur, non de aliquo inferiore, 
sed de seipso. 


153. Definitiones individui. Individuum primointentiona- 
liter physice sumptum definitur a Porphyrio definitione de- 
scriptiva per congeriem accidentium : «Individua ex eo dicuntur, 
quod ex proprietatibus consistit unumquodque eorum, quarum col- 
lectio numquam in alio eadem erit. » Quae sint hae proprietates 
seu notae individuantes, indicatur hoc versiculo : 


Forma, figura, locus, tempus, stirps, patria, nomen; 
Haec ea sunt septem, quae non habet anus et alter. 

Hae notae non constituunt essentiam individuam, sed sunt ea 
quibus nobis innotescit — imperfecte, quia individuum et individua- 
tionem seu differentiam numericam quidditative non attingimus. 
S. Thomas individuum eodem modo sumptum definit definitione 
essentiali (S. th. I 29, 4): «Individuum est, quod est in se in- 
distinctum, ab aliis vero distinctum.» Secundum Met. X lect. 10 
individuum definitur: id «quod non dividitur ulterius nec formali nec 
materiali differentia ». Ita definitione essentiali definitur individuum 
communiter sumptum, non vero definitur determinatum aliquod in- 
dividuum, quod essentialiter attingere non possumus. De individuo 
secundointentionaliter sumpto Porphyrius duas tradit 
definitiones, alteram ex parte praedicabilitatis : « Individuum est illud 
quod de uno solo praedicatur», alteram ex parte subicibilitatis : 
«Individuum continetur sub specie, species autem sub genere. » 


154. Quid sit individuum vagum. Individuum vagum (ut aliquis 
homo, individuus homo) significat naturam cum individuatione in 
communi accepta. Individuatio autem in communi seu differentia nu- 
merica in communi non est ratio universalis univoca, sed analoga. 
Non enim habet extra se differentias, quarum additione contraheretur 
ad hanc vel illam individuationem. Quare etiam ipsum individuum 
vagum (constitutum ex natura et differentia numerica tamquam to- 
tum et ens completum) uniuscuiusque generis seu praedicamenti (ut 
individuum substantiae) simpliciter est analogum, secundum quid, 
i. e. ratione naturae est univocum. Quodsi individuum vagum, 
ut aliquis homo, sumatur tamquam aliquid complexi, non unum, sed 
duos conceptus significat, quorum alter (in exemplo conceptus ho- 
minis) est univocus, alter (conceptus individuationis in communi) est 
analogus. 

Individuatio autem in communi secundo intentionaliter sumpta, 
pro relatione rationis subicibilitatis ad speciem infimam et praedica- 
bilitatis de uno tantum, simpliciter est univoca. Est enim species 
aliqua relationis rationis, subicibilitas infima, quae eodem modo sin- 
gulis individuationibus, i. e. singulis his relationibus convenit. 


Ad 153. Porphyrius : “Atopa 8& Ayeta tà oux [ós Xexpkvqc] öm éE 
i&iovfyro v covéovnxev Sxoovov, Gv tò &Üpowux ox Sv iz! AAY ciwóG TOTE TÒ aUrÓ 
yévorto töv xutà uépoç (Isag. c. 2, 2 b 48). Idem: Tò 3$ Xrouov &o' évóg póvov 
tÕv xatà uépos [Aéyevot], et: Ilepréyerart obv «à uiv Xvouov Óóxó roð ciBouc, tò 88 
si8oc Ónó roO Yévooc (l. c. 2 b 45; 3a 5). 

Ad 154. S. Thomas : «Individuum vagum, ut “aliquis homo", significat 
naturam communem cum determinato modo exsistendi qui competit singula- 
ribus, ut scil sit per se subsistens distinctum ab aliis. Sed in nomine singularis 
designati, significatur determinatum distinguens : sicut in nomine Socratis haec 


caro et hoc os. Hoc tamen interest, quod “aliquis homo” signifieat naturam, 
vel individuum ex parte naturae, eum modo exsistendi qui competit singula- 
ribus » (S. th. I 30, 4; ef. I Dist. 25. Fa bad d) 

$ 5. DE DIFFERENTIA 


155. Diversa differentiae acceptio. Differentia sumitur a ) pro forma 
seu gradu faciente differre ; ita «rationale » est gradus seu forma fa- 
ciens differre hominem a bruto; b) pro effectu formali huius formae, 
pro constituto per formam facientem differre, i. e. pro «esse distinc- 
tum» seu pro pluralitate; c) pro relatione differentiae. Haec autem 
duplex est: altera ad terminos, a quibus forma facit differre ; altera 
formae ipsius ad subiectum, quod facit differre. Res declaratur exem- 
plo: «Rationale» communicatum cum animali constituit hominis 
« esse distinctum » a bruto et consequenter fundat relationem (realem) 
differentiae hominis a brutis, insuper dicit relationem (rationis) ad 
hominem tamquam conveniens ei et praedicabile de ipso. 


Nota. Non est idem, in rigore terminologiae, « differre » et « esse 
diversum », « diversitas » et « differentia ». Ea enim dicuntur diversa, 
quae non per aliud superadditum, sed seipsis differunt, sicut ea quae 
sunt primo diversa. Ea autem dicuntur differre, quae per aliquid 
superadditum differunt ab alio et ita non se totis differunt, sed con- 
veniunt in aliquo et differunt in alio. Ideo omnis differentia supponit 
aliquam convenientiam, et quae nullam convenientiam habent, sunt 
prim o diversa. Et dicuntur esse primo diversa genera generalissima 
seu praedicamenta et ipsae differentiae, quae proprie non differunt, 
sed sunt rationes differendi et seipsis differunt sine aliquo superiore 
univoco, in quo convenirent. 


156. Differentiae divisio. Differentia (secundum quamcumque ex his 
acceptionibus sumatur) dividitur in essentialem seu differentiam 
propriissimam, et accidentalem. Accidentalis subdividitur in 
accidentalem inseparabilem seu differentiam propriam, et ac- 
cidentalem separabilem seu communem. Nam omnis forma fa- 
ciens differre vel est essentialis, i. e. stricte ad quidditatem pertinens, 
sicut «rationale », vel accidentalis, i. e. extra quidditatem. Si essen- 
tialis, est maxime propria ; si accidentalis, illud accidens est vel sepa- 
rabile vel inseparabile. Si inseparabile, est proprium et facit differre 
proprie ; si separabile, est commune etiam aliis et facit differre com- 
muniter. Accidens autem inseparabile hic intelligitur non tantum illud, 
quod est inseparabile, quia radicatur in ipsa quidditate et ab ea di- 
manat atque cum ea necessario conectitur absolute, sicut risibilitas 
conectitur cum quidditate humana, sed de quocumque accidente inse- 
parabili, etsi non necessario conectitur cum quidditate, dummodo 
immobiliter insit, sicut sunt cicatrix vulneris, simitas nasi, masculi- 
num et femininum, immo ipsa individuatio substantiae corporeae 1. 


! Individuatio substantiae corporeae est extra quidditatem, i.e. extra na- 
turam specificam, neque ex quidditate dimanat, sed est aliquid superadditum 

Differentia propriissima, si sumitur pro relatione formae 
ad subiectum, quod facit differre, est differentia, quae est tertium 
praedicabile. 


157. Divisio differentiae in propriissimam, propriam, communem est 
analoga. Divisio enim illa differentiae fit secundum magis et minus ; 
nam differentia propriissima magis est differentia quam propria, et 
haec magis quam communis. Ideo ratio differentiae diverso modo sin- 
gulis convenit. 


158. Definitio differentiae. Differentia, prout est tertium praedica- 
bile, definitur definitione descriptiva per proprium : Differentia 
est id, quod de pluribus in quale quid praedicatur.! Haec definitio 
convertitur in essentialem dicendo : Differentia est universale, 
quod respicit inferiora sua tamquam conveniens illis in quale quid. 
Differentia dicitur praedicari «in quid », quia significat partem quid- 
ditatis; dicitur praedicari «in quale quid », quia significat partem 
quidditatis determinantem et qualificantem alteram partem, i. e. 
gradum genericum. 

Tres concurrunt respectus ad logicam differentiam constituendam : 
respectus ad gen us, quod contrahit differentia et super quod ali- 
quid addit; ad speciem, quam constituit contrahendo genus et 
segregando speciem a reliquis; ad inferiora, de quibus praedi- 
catur in quale quid, quae sunt ipsa inferiora speciei; nam de his 
tantum praedicatur in quale. 

Differentia non habet rationem universalis logici formaliter per re- 
spectum ad speciem, sed ad inferiora, licet concomitanter habeat or- 
dinem ad speciem tamquam ad universale, cum quo convertitur. Nam 
formalitas universalitatis sumitur per ordinem ad suum correlativum, 
correlativum autem universalis formaliter sunt inferiora. 

Differentia non respicit pro inferioribus tertii praedicabilis hanc et 
illam differentiam (v. g. rationale, hoc et illud rationale), sed inferiora 
contenta sub specie, quam constituit, v. g. rationale respicit pro in- 
ferioribus Petrum et Paulum. Nam praedicabilitas tertii praedicabilis 
est in quale quid ; ergo solum illa sunt constituenda ut eius inferiora, 
respectu quorum differentia se habet ut aliquid superius et in quale 
et praedicari potest in quale. At respectu huius et illius differentiae 
non se habet in quale, sed respectu individuorum speciei tantum. 

Differentiae superiores et genericae non includuntur in inferiori- 


ei, quod tamen non est extra substantiam, sed imbibitur in ea; nam indivi- 
dua substantialiter differunt. Ideo est accidens praedicabile, non praedica- 
mentale (cf. n. 163). 

1 Porphyrius definitionem ita ponit : « quod de pluribus et differentibus specie 
in quale quid praedicatur». Sed ita subalterna tantum differentia definitur, 
nisi velimus interpretari definitionem ita : quod de pluribus praedicatur in quale 
quid, etiamsi talia plura sint specie differentiu 

bus — e. g. «sensibile » non includitur in « rationali » — neque de illis 
praedicantur formaliter seu essentialiter. Ideo si dicitur : « Rationale 
est sensibile », sensibile praedicatur de rationali materialiter seu ac- 
cidentaliter tantum. Possum perfecte concipere rationale non concepto 
sensibili (et etiam non concepto animali); rationale enim dicit tan- 
tum modum intelligendi deveniendo ex uno in aliud. 


A d 155 sq. S. Thomas: « Assignat [Aristoteles] duos modos [quibus dicitur 
*differens"], quorum primus est, quod aliquid proprie dicitur differens secun- 
dum quod aliqua duo quae sunt “aliquid idem entia", i. e. in aliquo uno con- 
venientia, sunt diversa: sive conveniant in aliquo uno secundum numerum, 
sicut Socrates sedens a Socrate non sedente: sive conveniant in aliquo uno 
specie, sicut Socrates et Plato in homine: sive in aliquo uno genere, sicut ho- 
mo et asinus in animali: sive in aliquo uno secundum proportionem, sicut 
quantitas et qualitas in ente [At&oopa Atyat 0o! Évepá ċott tò vÒTó Ti Dvca, uh 
uóvov puč, QAX H elder Y, yévev A dydoyta : Met. V 9, 1018 a 12]. Ex quo 
patet, quod differens omne est diversum, sed non convertitur. Nam illa 
diversa, quae in nullo conveniunt, non possunt proprie dici differentia, quia non 
differunt aliquo alio, sed seipsis. Differens autem dicitur, quod aliquo alio differt. 
Secundus modus est prout differens communiter sumitur pro diverso ; et sic 
differentia dicuntur etiam illa quae habent diversum genus et in nullo com- 
municant. Deinde docet quibus conveniat esse differens secundum primum 
modum, qui est proprius. Cum enim oporteat ea, quae proprie dicuntur dif- 
ferentia, in uno aliquo convenire; ea vero, quae conveniunt in specie, non 
distinguuntur nisi per accidentales differentias, ut Socrates albus vel iustus, 
Plato niger vel musicus; quae vero conveniunt in genere et sunt diversa se- 
cundum speciem, differunt differentiis substantialibus : illa propriissime di- 
cuntur differentia, quae sunt eadem genere et diversa secundum speciem » 
(In Met. V lect. 12 n. 916 sq. ; cf. X lect. 4 n. 2017 sqq. ; S. th. I 3, 8 ad 3 ; 90, 
lad 3; C. g. I 17: In hoc autem ; Pot. 7, 3 ad 2). Porphyrius iu c. 3 Isagoges 
dc differentia agit. 

A d 158. Aristoteles : ‘H utv 8txoop& norótnra roð yévovg &el oņnuaætvet (Top. IV 
6, 128 a 26). Porphyrius: ‘Opttovtar 8& aòtThy xal obvoc, Suxoopá tott Tò xoci 
zAÀei vov xal ðtxpspivtoyv ci eldst Bv TÖ molós ti otl xarnyopovuevovy (Isag. 3, 
3 b 32). 


8 6. DE ORDINATIONE GÉNÉRUM ET SPECIERUM 


159. Arbor Porphyrii. Genus dividitur in supremum, infi- 
mum,subalternum; eodem modo species et differentia. Spe- 
cies infima (quae sola est species in sensu stricto, et de qua 
unice valet definitio n. 150) dicitur etiam species specialissima, 
et differentia infima, differentia specifica. Generum, specierum, 
differentiarum coordinationem ob oculos ponit « Arbor Porphyrii» 
(infra p. 143). 

Substantia est genus supremum, quod differentiis « compositi » et 
«simplicis» dividitur; differentia «compositi» constituitur corpus, 
quod per « vivens » et «non vivens » dividitur ; additione differentiae 
« viventis» ad corpus constituitur animatum etc., ut satis ex sche- 
mate patet. 


i 

Genus ; supremum 


E Differentia 


CORPUS 


ANIMATUM 


E Differentia 


Differentia 
specifica 


Species 


Differentia Differentia 
numerica Í numerica 


Arbor Porphyrii. 


160. Ulterior arboris Porphyrianae evolutio. Differentia « simplicis » 
constituitur spiritus (substantia spiritualis), sub quo tamquam sub 
genere diversae angelorum species essent evolyendae. Corpus non vi- 
vens est minerale, sub quo mineralium genera et species essent 
ponenda; animatum insensibile est planta, sub qua continentur 
diversarum plantarum genera et species ; animal irrationale est bru- 
tum, sub quo brutorum genera et species sunt ordinanda, quae 
omnia in schemate omittuntur. 

Nota contra Darwinistas et Monistas discrimen, quod intercedit 
inter speciem et varietatem (Rasse, race). Diversae species 
essentialiter, varietates vero, quae intra eandem speciem ob- 
oriuntur, nonnisi accidentaliter inter se differunt. 

Evolutionismus ille, qui rerum distinctionem specificam tollit 
(darwinismus), arborem Porphyrii destruit. Porphyrii arbor radicitus 
succiditur a Monistis niechanicis, qui docent omnia ex atomis eiusdem 
speciei conílari diversasque res inter se non distingui nisi secundum 

aliam et aliam atomorum dispositionem. A fortiori arbor Porphyrii 
ab ilis Monistis (Pantheistis) destruitur, qui ne numericam (indivi- 
dualem) quidem rerum distinctionem agnoscunt (cf. Phil. nat. th. I II). 


$ 7. DE PROPRIO 


161. Diversae proprii acceptiones. Porphyrius quattuor proprii ac- 
ceptiones posuit: 1. dicitur proprium, quod convenit soli speciei, sed 
non omni eius individuo, ut esse grammaticum vel medicum homini ; 
2. quod econtra convenit omni individuo, sed non soli speciei, sicut 
homini convenit esse bipedem ; 3. quod convenit soli speciei et omni 
individuo, sed non semper, ut homini competit loquela uti, sed non 
semper; 4. quod est maxime proprium, quod soli speciei et 
omni individuo et semper convenit, ut hominem esse risibilem. 
Et hoc est maxime proprium, quia plene convertitur cum suo subiecto. 

Ita omnis ratio proprii aliquo modo per ordinem ad speciem (et 
genus) explicatur (sequitur enim proprium non tantum speciem infi- 
mam, sed etiam rationem genericam, ut gravitas est proprium cor- 
poris). Et perfecta ratio proprii ex perfecta convenientia et adaequa- 
tione cum ipsa specie seu natura et contentis sub specie desumitur. 
Tunc autem dicitur ad convertentiam, cum comitatur ipsam naturam, 
ubicumque sit, et extra ipsam non invenitur ; nam hoc ipso, quod in 
aliis invenitur, non est perfecte proprium eius, sed etiam aliis commune. 
Ad hoc autem, ut aliquod accidens perpetuo comitetur aliquod sub- 
iectum et extra illud non sit, oportet ut in tali subiecto habeat suam 
radicem et ex eo dimanet. Accidens proprium aliquando communicari 
potest etiam cum altero, sed im perfecte. Quare proprium non 
dicitur nisi relate ad subiectum, in quo perfecte inest, utpote suo 
proprio principio coniunctum, non relate ad illud, in quo inest im- 
perfecte et quasi participative. Exemplo sit qualitas chimica, quae 
est in elemento sicut in proprio subiecto, in mixto autem participative 
(cf. n. 405—408). 

Enumeratio haec est adaequata. Nam ex tribus conditionibus, 
quae requiruntur ad proprium, scil. «omni», «soli», «semper», vel 
conveniunt omnes vel deest aliqua. Si conveniunt omnes, est proprium 
simpliciter et quarto modo ; si deest aliqua, vel deest prima, scil. ut 
non conveniat omni, et sic est proprium primo modo, vel deest se- 
cunda, scil. ut non conveniat soli, et sic est proprium secundo modo, 
vel deest tertia, et sic est proprium tertio modo. Si vero desint omnes, 
nullo modo est proprium. 

Divisum huius divisionis non est proprium quartum praedicabile, 
sed ratio proprii communiter dicti, quae consistit in relatione con- 
venientiae ad unum cum exclusione aliorum sive omnium sive etiam 

non omnium (proprium secundo modo). Proprium, quod est quartum 
praedicabile, est proprium simpliciter et quarto modo. 

Divisio, qua proprium communiter dictum in istos quattuor modos 
proprii dividitur, est analoga. 


162. Definitur proprium simpliciter a Porphyrio: «quod convenit 
omni, soli et semper », et ab Aristotele : « quod non indicat essentiam 
rei, soli autem inest et conversim praedicatur ». In utraque definitione 
explicatur potius substratum quarti praedicabilis : natura cui affigitur 
intentio quarti praedicabilis (universale materialiter sumptum), i. e. 
proprietas seu propria passio, quam intentio ipsa quarti praedicabilis 
logici. Si vero in definitione Porphyrii «convenit » sumitur pro « praedi- 
catur» seu «praedicari potest» et tò «omni» sumitur distributive pro in- 
ferioribus, haec definitio redditur secundo intentionalis, et ita proprium, 
sumptum pro quarto praedicabili logico, definiri potest : Proprium est 
quod praedicatur de pluribus in quale, accidentaliter et necessario. 


Nota : a) proprium simpliciter debere resultare ex essentia redu- 
plicative sumpta, ut est talis essentia. Gravitas e. g. non resultat 
ex homine, ut homo est, sed ut est corpus ; est igitur proprium cor- 
poris, non vero hominis. b) distingui proprium physicum, quod 
realiter differt a re, cuius est proprium, et proprium metaphy- 
sicum, quod non realiter differt. Risibilitas radicalis, seu exigentia 
habendi risibilitatem identificata cum ipsa natura humana, est pro- 
prium metaphysicum. Hoc ne divinitus quidem separari potest a na- 
tura, cuius est proprium. c) distingui essentiam physicam et essentiam 
metaphysicam. Essentia ph y sica est essentia, prout in rerum na- 
tura invenitur sine praecisione ulla. Ad eam proinde pertinent etiam 
propria metaphysica omnia. Essentia metaphysica est essentia 
praecise sumpta (quidditas), quae praescindit non tantum a differentia 
numerica, sed etiam a propriis omnibus metaphysicis neque enuntiat 
nisi ea quae in definitione metaphysica ponuntur. Essentia metaphy- 
sica est id quo primo constituitur res. Ex essentia metaphysica 
tamquam ex radice dimanant omnia propria. 

A d 161 sq. Porphyrius: Tò 8£ trov 8tt9oUot cevpoy c xal yàp Ó uów vivi 
€l8et ouuéOnxsv, sl xal uh mavci, ... xal ò movi coppéBrxe và síSst, cl xod uh 
uóvo, ... xal 6 uóve xal mavti xal moré, ... vévaprov é, ¿p ob ouvðeðpdunxe zò 
uóvo xal mavti xal &cí, óc TË &vÜpono tò yerzotxóv (Isag. c. 4, 4 a 14). 
Aristoteles : "I81ov 8* èotrliy ò uh Syal uiv tò ti Jv selvas, uóvo © ónápyet xal 
àytixatnyopeitat To rpyuatos (Top. I 5, 102 a 18). 


$ 8. DE ACCIDENTE 


163. Diversae accidentis acceptiones,  Accidens sumitur: 1. pro ac- 
cidente praedicamentali; ita opponitur substantiae et signi- 
ficat id, cui competit non per se esse, sed inhaerere ; 2. pro accidente 


Gredt, Bem. phh. 1 lo 

praedicabili; ita opponitur quidditati seu essentiae metaphy- 
sicae et significat, quidquid convenit rei, seu praedicatur de re, ita 
ut sit extra essentiam eius metaphysicam. Accidens praedicabile est 
duplex: a) accidens proprium, quod ita est extra quidditatem, 
ut sit tamen necessario cum quidditate conexum, quia causatur ex 
ipsis principiis quidditatis, sicut gravitas causatur ex ipsis principiis 
corporeitatis, ita ut sine gravitate (saltem radicali) corporis essentia 
non salvetur; b) accidens non proprium seu accidens contin- 
gens, quod non est necessario cum quidditate conexum. Et hoc 
constituit quintum praedicabile, de quo hic agimus. 


164. Definitur accidens sumptum pro quinto praedicabili a Porphy- 
rio : quod adest et abest sine subiecti corruptione. Definitio haec con- 
venit substrato seu primae intentioni huius quinti praedicabilis ; no- 
mine autem substrati quinti praedicabilis intelligimus non tantum 
primam intentionem realem, sed quodcumque praedicatum accidentale, 
etiamsi est ens rationis ut esse visum, esse iudicem etc. Accommodatur 
haec definitio secundae intentioni accidentis, si in ea exprimitur ipsa 
praedicatio: Accidens est, quod praedicatur de multis ut praedica- 
tum, quod adest et abest praeter subiecti corruptionem. 

In hac definitione « corruptio subiecti » intelligenda est non de phy- 
sica corruptione individui, sed de resolutione ipsius rationis specificae, 
ita ut sensus definitionis sit : quod adest vel abest, salva specie. Ipsum 
enim accidens stricte sumptum pro quinto praedicabili duplex est: 
Alterum est separabile a subiecto, i. e. ab individuo, ut sedere, 
ambulare ; alterum est inseparabile, ut masculinum et femi- 
ninum! et ipsa individuatio. Haec sunt inseparabilia ab individuo, 
sunt tamen separabilia a quidditate seu a ratione specifica ; salvatur 
enim natura humana in viro et in femina, in hoc et in illo individuo ; 
sed non salvatur sine risibilitate (saltem radicali). 


Ad 163s3. Porphyrius: XMoufsgnxóg Sé &oviv ð ylvevat. xal &noytverat yæfis 
Tí; v00 úroxeruévov qÜop&c (Isag. c. 5, 4 a 24). Aristoleles : XoufsBnxóg dé £ovw 
ô umn9£v uèv vobzov Scl, hte čpog ute Krov uhre yévoc, úndoyet Sè v npáyuat:, 
xal ð é£vüÉyevat bnápystw ÓóvqoUv évl xal ci aùr xal u) Óx&pyew (Top. I 5, 
102 b 4; cf. Met. V 30, 1025 a 14). S. Thomas: «Tria sunt genera acciden- 


tium: quaedam causantur ex principiis speciei et dicuntur propria, sicut risi- . 


bile homini; quaedam vero causantur ex principiis individui, et hoc dicitur, 
quia vel habent causam permanentem in subiecto, et haec sunt accidentia 
inseparabilia, sicut masculinum et femininum et alia huiusmodi; quaedam 
vero habent causam non permanentem in subiecto, et haec sunt accidentia 
separabilia, ut sedere et ambulare. Est autem commune omni accidenti, 
quod non sit de essentia rei, et ita non cadit in definitione rei; unde de re 


1 Cf. M. Thiel, Verhältnis der beiden Geschlechter zur 
menschl, Wesenheit und zueinander in allgemein phi- 
losophischer Betrachtung, D'Phlrib 12 (1934) 3-36. 

intelligimus quod quid est absque hoc quod intelligamus aliquid acciden- 
tium eius. Sed species non potest intelligi sine accidentibus, quae consequuntur 
principium speciei; potest tamen intelligi sine accidentibus individui etiam 
inseparabilibus ; sine separabilibus vero esse potest non solum species, sed et 
individuum » (Q. d. an. a. 12 ad 7; cf. Spir. creat. a. 11). 


Quaestio III : De praedicamentis. 


Articulus I 


DE ANTEPRAEDICAMENTIS 


$ 1. DE ANTEPRAEDICAMENTIS IN GENERE 


165. Quid sint antepraedicamenta. Antepraedicamenta sunt prae- 
ambula et praerequisita ad praedicamenta ordinanda. Quattuor 
numerantur antepraedicamenta: Primum antepraedicamentum est 
divisio univocorum, aequivocorum, denominativorum. Secundum an- 
tepraedicamentum est distinctio complexorum et incomplexorum. Ter- 
tium antepraedicamentum est distinctio eorum, quae sunt in sub- 
lecto seu inhaerent tamquam accidentia, et eorum, quae dicuntur 
de subiecto, i. e. superiorum seu universaliorum, quae de inferioribus 
tamquam de subiectis praedicantur. Secundum istam distinctionem 
quattuor proponit Aristoteles combinationes possibiles : quaedam di- 
cuntur de subiecto, sed non sunt in subiecto (substantiae universales, 
quae praedicantur de inferioribus, sed non inhaerent); alia sunt 
in subiecto, sed non dicuntur de subiecto (accidentia singularia, quae 
inhaerent, ut haec albedo, sed non praedicantur, quia non sunt supe- 
riora ; cf. n. 136) ; alia nec dicuntur de subiecto nec sunt in subiecto 
(substantiae singulares, hic homo) ; alia dicuntur de subiecto et sunt 
1n subiecto (accidentia universalia, ut album). Quartum antepraedica- 
mentum est distinctio eorum, quae ad rectam lineam praedicamen- 
torum pertinent, et eorum, quae ad lateralem, quod per duas regulas 
antepraedicamentales explicat Aristoteles. Prima regula est : Cum ali- 

quid praedicatur de aliquo subiecto, quaecumque dicuntur de praedi- 

cato, dicuntur de subiecto (nomine praedicati intelligitur superius seu 

universalius, nomine subiecti inferius). Secunda regula est : Generum 
non subalternatorum (i. c. quorum unum sub altero non ponitur) non 
suut eaedem differentiae essentiales (aliquando tamen nomine te- 
nus eaedem sunt, ut cum substantia et qualitas dividuntur in mate- 
ralem et immaterialem). 

166. Antepraedicamentorum ratio. Ratio primi antepraedicamenti 
est, quia ens dicitur de decem praedicamentis non univoce, sed 
aequivoce seu analogice, in ipsis autem praedicamentis superiora 
dicuntur univoce de inferioribus, unum vero praedicamentum 
dicitar denominative de alio seu denominatur ab eo (sicut 
substantia denominatur qualis, quanta etc. a praedicamento qualitatis, 
quantitatis etc.). Ideo ante ordinationem praedicamentorum distin- 
guenda et definienda sunt aequivoca (analoga), univoca, denominativa. 

Denominativa sunt, quae solo casu differentia ab aliquo 
nominis appellationem habent. Tres sunt denominativorum conditio- 
nes: prima, ut denominativum derivetur a forma denominante, non 
essentialiter, ut homo ab humanitate, sed accidentaliter, ut fortis a 
fortitudine, iustus a iustitia ; altera, ut denominativum et forma deno- 
minans differant casu seu terminatione ; tertia, ut denominativum et 
illud a quo derivatur, significent eandem rem seu formam, non tamen 
eodem modo, sed illud in concreto, hoc autem in abstracto!. De 
aequivocis (analogs) et univocis sequenti paragrapho di- 
cendum erit. 

Ratio secundi antepraedicamenti est, quia in praedicamentis non 
ponuntur complexa seu aggregata ex pluribus rebus, sicut « homo 
albus » est aggregatum ex homine (substantia) et albedine (qualitate), 
sedincomplexa tantum, quorum unumquodque unam tantum 
essentiam constituit. Ratio tertii antepraedicamenti est, quia unum 
praedicamentum est substantia, cetera vero suntacciden- 
tia, et quia in unoquoque praedicamento res ordinandae sunt se- 
cundum praedicationem et subiectionem, incipiendo 
ab universalioribus et descendendo usque ad singularia. Ratio quarti 
antepraedicamenti est, quia in ordinandis praedicamentis oportet dis- 
ponere tam genera et species, quae constituunt lineam rectam prae- 
dicamenti, quam horum differentias divisivas et constitutivas, quae 
constituunt lineam lateralem ; cf. arborem Porphyrii (n. 159 sq.), 
quae exhibet ordinationem praedicamenti substantiae. 


A d 165 sq. Aristoteles de primo antepraedicamento agit in c. 1 Categ.; cf. 
text. cit. ad 20. Ib. c. 2 agit de secundo et tertio antepraedicamento ; cf. text. 


e £ 


ad 20, et: Tõv Üvcov tà uèv xat’ Ýroxeruévov vwóc Aéyevot, év 5 roxsiuévo 8$ obBevt 


£oww, olov dyÜpr og ... và 8& èv Ýroxstuévo pév éovt, xat’ Óroxeruévou è oo8svóc 
Ayeta, olov fj «lc ypauuatxh ... Tà Sè x«0' bmoxsiuévoo te Aévevon wal £v óroxei- 
uévo Éoviv, olov i| Émiorfum ... và 8è oU7' iv órtoxewiévo $oziv ove xa’ bmoxst- 


uévou Tóc Aéyero, olov ó «ic dvÜpc mo; (1 a 20). Prima regula antepraedica- 
mentalis: “Oray £cepov x«0' écípou xarnyophtar Oc xxO’ brcoxeuiévou, óc xvà co 
xarnyopovuévou Aéyevut, mávcra val xorv& «00 brcoxewiévou p10fjoevot (Cat. 3, 1 b 10) ; 
altera : ib. 1 b 16. 


1 Distingultur denominatio intrinseca et extrinseca : illa aliquid in subiecto 
ponit, hace vero nihil ponit, ut cum paries denominatur « visus » vel « dexter ». 

$ 2. DE UNIVOCIS ET AEQUIVOCIS SEU ANALOGIS IN SPECIE 


167. Divisio. Terminus universalis stricte seu univocus est, qui 
significat rationem simpliciter unam convenientem multis distributive 
(unum in multis). Si ratio significata non est una simpliciter, terminus 
dicitur aequivocus. Aequivocus est aequivocus simpliciter, 
si ratio significata nullo modo est una, sed solummodo nomen, i. e. 
terminus oralis est unus, quia tunc in ipsis obiectis nulla reperitur ra- 
tio, cur eodem termino designentur; aequivocus simpliciter etiam 
aequivocus a casu dicitur. Exemplum sit «gallus» : homo in Gallia 
natus, et « gallus » avis. Contra si ratio significata, simpliciter diversa, 
aliquomodo tamen est una seu una secundum quid, etiam terminus 
aequivocus est secundum quid tantum seu aequivocus a con- 
silio, quia tunc in ipsis obiectis reperitur ratio, cur uno eodemque 
termino designentur. Haec ratio est unitas secundum quid seu con- 
venientia secundum quid. Terminus aequivocus secundum quid dici- 
tur analogus. 

Terminus analogus est analogus secundum analogiam 
intrinsecam, si ratio significata.est una secundum quid in- 
trinsecus. Terminus analogus secundum analogiam intrinsecam 
dicitur analogus analogia proportionalitatis propriae. 
Nam rationem significatam esse unam secundum quid intrinsecus con- 
tingere nequit, nisi quatenus est una proportionaliter, i. e. secundum 
aequalitatem duarum proportionum inter se, ita tamen ut proprie in 
unoquoque analogato, i. e. in unoquoque de quibus praedicatur ter- 
minus analogus, salvetur. Ratio enim ista debet esse essentialiter, i. e. 
secundum notas quidditativas alia et alia simpliciter -—- 
secus haberetur univocatio (terminus esset univocus), et tamen debet 
esse una eademque intrinsecus essentialiter secundum quid 
— secus haberetur pura aequivocatio ; sed hoc non potest obtineri, 
nisi quatenus unaquaeque ratio, ita essentialiter diversa, mediantibus 
suis notis proportionem exprimat eandem. Nam uniuscuiusque rationis 
notae, absolute consideratae, simpliciter diversae sunt, ut dictum est ; 
unicum igitur medium ad convenientiam aliquam intrinsecam obti- 
nendam est has notas diversas aequaliter ad invicem se habere. Exem- 
plum sit «principium », quod analogice dicitur de puncto respectu li- 
neae et de causa respectu effectus : punctum et linea, causa et effectus 
sunt notae omnino diversae ; at sicut a puncto procedit linea, ita a 
causa procedit effectus. Quae habitudo seu proportio eadem «prin- 
cipii» nomine designatur. Nec potest dici intrinsecam analogiam ob- 
tineri posse, quatenus secundum unam notam essentialem haberetur 
convenientia, secundum alteram vero disconvenientia; ita enim pura 
aequivecatio obtineretur — sieut videri potest in termino «gallus », 
qui aequivoce dicitur de animali et de homine, quae utique con- 

veniunt in nota essentiali animalitatis — nisi salvetur convenientia 
proportionalis secundum notam disconvenientem. 

Terminus analogus est analogus secundum analogiam extrin- 
Secam, si ratio significata est una secundum quid extrinsecus, i. e. 
conotando aliquod extrinsecum, aut propter accidentalem aliquam 
similitudinem seu convenientiam, quo habetur analogia propor- 
tionalitatis impropriae, quae est idem quod tropus seu 
metaphora, aut propter nexum aliquem causalem, quo habetur ana- 
logiaattributionis. In utroque casu ratio significata per ter- 
minum analogum in uno tantum analogato formaliter salvatur, quod 
propterea principale analogatum vocatur, a quo cetera (analo- 
gata minus principalia) extrinsecus denominantur. Sed in analogia 
proportionalitatis impropriae propter similitudinem illam accidenta- 
lem habetur accidentalis proportionalitas, quae termino analogo ex- 
primitur, in analogia autem attributionis analogata minus principalia 
principale analogatum causaliter respiciunt tamquam terminum se- 
cundum diversas habitudines causales. Exemplum primi sit « Christus », 
quatenus analogice dicitur «leo » propter similitudinem accidentalem 
cum leone ratione fortitudinis. Ratio leonis formaliter in bestia tan- 
tum invenitur, a qua Christus extrinsecus denominatur analogice, 
denominatione significante accidentalem proportionalitatem : forti- 
tudo, quae accidit Christo, similis est fortitudini leonis ; sicut se habet 
leo in modo agendi, ita Christus. Exemplum secundi sit « sanum », 
quatenus dicitur de animali, de cibo, de colore etc. De animali dicitur 
formaliter intrinsecus et per prius, de ceteris per posterius secundum 
denominationem extrinsecam propter habitudines causales, quatenus 
cibus causat sanitatem animalis, color vero ab ea causatur seu eam 
manifestat (cf. aliud exemplum n. 918, 2). 

Analogia attributionis est aut unius (vel plurium) ad unum, i. e. 
ad principale analogatum (exemplum : « sanum », quatenus dicitur de 
cibo et de animali), aut est duorum vel plurium inter se per ordinem 
ad aliquod tertium, i. e. ad principale analogatum (exemplum : « sa- 
num», quatenus dicitur de cibo et de colore). 


168. Definitiones. Definit Aristoteles univoca : « quorum nomen est 
commune et ratio substantiae per illud nomen significata est eadem » ; 
et aequivoca : «quorum nomen solum est commune, ratio vero sub- 
stantiae per illud nomen significata est diversa». Quae definitiones 
definiunt univoca univocata et aequivoca aequivocata, i. e. res et con- 
ceptus termino univoco vel aequivoco significata, cum nos n. 167 potius 
locuti simus de univoco univocante et de aequivoco aequivocante, i. e. 
de termino univoco et aequivoco. In his definitionibus Aristotelis « no- 
men» sumatur late pro quocumque termino significativo, et «sub- 
stantia » sumatur pro essentia. 

Similiter definimus analoga analogia att iibiutiouis seu proportionis : 

quorum nomen commune est, ratio vero significata eadem est secun- 
dum terminum, diversa secundum habitudines ad illum ; et analoga 
analogia proportionalitatis : quorum nomen commune est, ratio vero 
significata eadem secundum aequalitatem duarum proportionum inter 
se. Quatenus haec ratio in utroque analogato invenitur proprie aut 
in uno proprie, in altero metaphorice tantum, habetur analogia pro- 
portionalitatis propriae et impropriae. 

Ipsa analogia abstracte sumpta definiri potest : habitudo diverso- 
rum obiectorum (conceptuum) inter se, vi cuius eodem termino desig- 
nantur; et analogia attributionis: habitudo unius vel plurium ad 
aliquod unum, vi cuius terminus, qui huic in sensu proprio et stricte 
convenit, etiam de illo vel de illis dicitar. Cum analogia attributionis 
sit simplex proportio seu relatio, analogia proportionalitatis est aequa- 
litas duarum proportionum inter se. 


169. Coroll. 1. Ergo analoga attributionis et proportionalitatis im- 
propriae non possunt habere unum conceptum, sed habent plures cum 
sola unitate conotationis, quo solo differunt a puris aequivocis. Ana- 
loga vero proportionalitatis propriae habent conceptum secundum quid 
unum, imperfecte ab inferioribus praecisum. Sicut enim conceptus 
univocus inferiorum differentias perfecte relinquit praecisione per- 
fecta, ita analogus imperfecte relinquit confundendo eas in aliqua 
ratione proportionaliter una, quam unice explicat. Ideo conceptus uni- 
vocus differentias inferiorum suorum potentia tantum continet, con- 
ceptus vero analogus differentias actu continet, implicite et confuse 
(cf. n. 174—177). 

2. Ergo falsa est doctrina Suaresii, qua docet in analogis secundum 
quandam analogiam attributionis rationem significatam non solum 
intrinsecus esse in principali analogato, sed etiam in aliis, dependen- 
ter tamen ab illo primo analogato ; analogiam vero proportionalitatis 
semper includere aliquid metaphorae et improprietatis !. 


170. Schol. 1. Quoad analogiam attributionis et proportionalitatis 
impropriae concedimus analogata minus principalia aliquid intrinsecus 
habere, at non quo analogice denominentur, sed quo respiciant seu 
conotent principale analogatum, ut possint ab eo extrinsecus deno- 
minari. Hoc intrinsecum, quo conotant, est aut nexus causalis (in 
analogia attributionis) aut similitudo aliqua accidentalis, quo unum se 
habet in suo modo essendi vel agendi similiter sicut alterum in suo 
modo, quo habetur proportionalitas. Ad rem S. Thomas : « Quamvis 
sanitas non sit in medicina neque in urina, tamen in utroque est ali- 
quid, per quod illud quidem facit, istud autem significat sanitatem » 
(S. th. I 16, 6). 


1 Disp. met. 28 sect. 3 u. ll ct H 

2. Analogia proportionalitatis propriae saepe continet virtualiter 
attributionis analogiam, quia saepe inter diversa analogata gradatio 
aliqua intercedit secundum magis et minus, quatenus alterum alteri 
aliquid superaddit, ita ut alterum ab altero dependeat essentialiter. 
Quo fit ut, si per impossibile unum intrinsecus non denominaretur 
tale, extrinsecus tale denominaretur ab altero secundum analogiam 
attributionis. Ita analogia, qua ens dicitur de Deo et de creaturis, 
de substantia et de accidente, formaliter est proportionalitatis, virtua- 
liter autem attributionis (cf. n. 177, 3). 


Bibliographia ad 167—170: T. Barth, Zum Problem der HEHindeu- 
tigkeit, PhJ 55 (1942) 300—321. F. A. Blanche, La notion d'ana- 
logie dans la philosophie de S. Thomas d'Aquin, RSPhTh 
10 (1921) 169-193. B. Landry, L'analogie de proportion chez 
saint Thomas d'Aquin, RNSPh 24 (1922) 257—280. Id., L'ana- 
logie de proportionnalité chez saint Thomas d'Aquin, 
1. c. 454—464. E. Laurent, Quelques réflexions sur l'analo- 
gie, Acta Pont. Acad. Rom. S. Thomae Aq. 5 (1938) 169—184. J. Le Ro- 
hellec, De fundamento metaphysico Amnalogiac, DThPlac 
29 (1926) 77—101; 664—691. P. M. De Munnynch, L'analogie mé- 
taphysique, RNSPh 25 (1923) 129—153. T. L. Penido, Le róle de 
l'analogie en théologie dogmatique, Bibliothéque thomis- 
te 15, Paris 1931. 


A. d 167 sq. Aristoteles : vide supra ad 20. S. Thomas : « Aliquid praedicatur 
de diversis multipliciter : quandoque quidem secundum rationem omnino ean- 
dem, et tunc dicitur de eis univoce praedícari, sicut animal de equo et 
bove. Quandoque vero secundum rationes omnino diversas, et tunc dicitur de 
eis aequivoce praedicari, sicut canis de sidere et animali. Ouandoque vero 
secundum rationes, quae partim sunt diversae et partim non diversae: di- 
versae quidem secundum quod diversas habitudines important, unae autem 
secundum quod ad unum aliquid et idem istae diversae habitudines referuntur, 
et illud dicitur analogice praedicari, id est proportionaliter, prout unum- 
quodque secundum suam habitudinem ad illum unum refertur » (In Met. IV 
lect. 1n. 535). « Secundum analogiam . . . nihil est aliud dictu quam secundum 
proportionem. Convenientia enim secundum proportionem potest esse duplex, 
et secundum hoc duplex attenditur analogiae communitas. Est enim quaedam 
convenentia inter ipsa quorum est ad invicem proportio, eo quod ha- 
bent determinatam distantiam vel aliam habitudinem ad invicem, sicut bi- 
narius cum unitate, eo quod est eius duplum ; convenientia etiam quandoque 
attenditur duorum ad invicem inter quae non sit proportio, sed magis simi- 
litudo duarum ad invicem proportionum, sicut senarius con- 
venit coum quaternario ex hoc, quod sicut senarius est duplum ternariü, ita 
quatemarius binarii. Prima ergo convenientia est proportionis,secunda 
autem proportionalitatis; unde et secundum modum primae con- 
venieniae invenimus aliquid analogice dictum de duobus quorum unum ad 
alterum habitudinem habet, sicut ens dicitur de substantia et accidente ex 
habitudine quam substantia et accidens babent, et sanum dicitur de urina et 
animali, ex eo quod urina habet aliquam habitudinem ad sanitatem animalis. 
Quandoque vero dicitur aliquid analogice secundo modo convenientiae, sicut 
nomen visus dicitur de visu corporali et intellectu, eo quod sicut visus est in 
oculo, ita intellectus est in mente». (Ver. 2, 11; cf. a. 3 ad 4; In Eth. IJect. 
7 n. isq). « Analogice dicitur praedicari, quod praedicatur de pluribus quo- 

rum rationes et definitiones sunt diversae, sed attribuuntur uni alicui 
eidem sicut sanum... dicitur de urina ut de signo sanitatis, de corpore ut de 
subiecto, de potione ut de causa ; sed tamen omnes istae rationes attribuuntur 
uni fini, scil. sanitati» (Op. De principiis nat., ad fin. ; cf. Ver. 91, 4 ad 9). 
« Aliquid dicitur secundum analogiam tripliciter: vel secundum inten- 
tionem tantum et non secundum esse [Est analogia attributionis, 
cf. Caietan., De nom. anal. c. 2 n. 21 «ed. Zammit, Romae 19347] ; et hoc est, 
quando una intentio refertur ad plura per prius et posterius, quae tamen non 
habet esse nisi in uno ; sicut intentio sanitatis... Vel secundum esse 
et non secundum intentionem [Haec vocatur a quibusdam ana- 
logia inaequalitatis; cf. Caietan. 1. c. c. 1 n. 3sqq. « Univoca sunt, 
secundum veritatem », ib. n. 7] ; et hoc contingit quando plura parificantur in 
intentione alicuius communis, sed illud commune non habet esse unius rationis 
in omnibus [Corpus in corruptibilibus et incorruptibilibus] ... Vel secun- 
dum intentionem et secundum esse [Est analogia proportiona- 
litatis (propriae). Caietan. 1. c. c. 3 n. 30] ; et hoc est quando neque parificautur 
in intentione communi neque in esse; sicut ens dicitur de substantia et ac- 
cidente ; et de talibus oportet quod natura communis habeat aliquod esse in 
unoquoque eorum de quibus dicitur, sed differens secundum rationem maioris 
vel minoris perfectionis. Et similiter . .. veritas et bonitas et omnia huiusmodi 
dicuntur analogice de Deo et creaturis» (I Dist. 19, 5 a. 2 ad 1; cf. Pot. 7, 7 ; 
C. g. I 34; S. th. I 13, 5). 


Articulus II 


DE PRAEDICAMENTIS IN GENERE 


S 1. DE DIVISIONE UNIVERSALIS IN DECEM PRAEDICAMENTA 


171. Quid sit praedicamentum. Cum universale formaliter sump- 
tum seu ipsa intentio universalitatis dividatur in quinque praedicabilia, 
universale materialiter sumptum seu natura, cui affigitur universali- 
tatis intentio, dividitur in decem praedicamenta (cf. n. 140), i. e. na- 
turae omnes finitae, quae sunt et esse possunt, ordinantur in decem 
classes supremas seu genera suprema. Quae ordinatio ita fit, ut a 
genere supremo per differentias divisivas descendatur ad genera im- 
mediate subalterna et ab his ad alia genera immediate subordinata 
usque ad species infimas et individua. Ideo praedicamentum definitur: 
series generum et specierum sub uno supremo genere ordinatorum, 
vel: series seu ordinatio praedicatorum superiorum et inferiorum 
ab uno supremo genere, quod praedicatur de omni inferiore, usque ad 
individuum, quod subicitur omni superiori. Series ipsorum generum 
et specierum vocatur linea recta praedicamenti, series vero dif- 
ferentiarum divisivarum generum superiorum et constitutivarum ge- 
nerum et specierum subalternatarum dicitur linea lateralis. 

In praedicamento ita constituto distinguenda est ipsa ordina- 
tio, quae est ens logicum seu secunda intentio, et id quod or- 


D 

dinatur, quod est ens reale, universale materialiter sumptum. Hoc 
considerat metaphysicus, illud vero logicus, qui ens reale seu naturas 
reales non considerat nisi secundarie, quatenus materia sunt, quae 
ordinatur, seu cui affigitur intentio logica ordinationis logicae secun- 
dum genera et species. 


172. Quotuplex sit praedicamentum (cf. n. 714 sq.). Quomodo 
S. Thomas praedicamenta deduxerit logice ex diverso modo praedi- 
candi (cf. textum infra cit), hoc schemate exhibetur: 


Ens praedicatum transcendentale, quod praedicatur de omni 
genere, sed analogice tantum. 

173. Quid ponatur in praedicamento. Ut aliquid ponatur in prae- 
dicamento, requiritur: 1. ut sit ens reale; nam id quod ordinatur 
per decem praedicamenta, est universale materialiter sumptum seu 
natura realis. Suprema autem genera entis rationis (quasi praedica- 
menta eius) iam enumeravimus (n. 110) 2. ut sit ens pe: se, 
i. e. unum ens, non ens per accidens seu aggregatum plurium entium ; 
ratio est, quia aggregatum plura genera et species dicit nec proinde 
sub praedicamento, quod unum tantum genus est, poni. potest. Prop- 

ter hanc conditionem a praedicamento reicienda sunt concreta acci- 
dentalia, sumendo illa non pro formali tantum, sed pro composito ex 
subiecto et accidente. Si autem pro formali tantum sumuntur, nihil 
vetat, quominus in praedicamento ponantur. 3. ut sit ens incom- 
plexum, qua conditione non solum excluduntur complexa acci- 
dentalia, quae sunt entia per accidens, iam exclusa per secundam 
conditionem, sed etiam complexa essentialia, ut definitiones ; exem- 
plum sit animal rationale. Nam etiam haec, si sumuntur formaliter 
ut complexa, non unum dicunt, sed duo, quorum alterum pertinet 
ad lineam rectam, alterum ad lineam lateralem. 4. ut sit univo- 
cum. Nam pure aequivoca non unum ens significant, sed plura, ana- 
loga autem non possunt habere rationem neque generis neque speciei 
neque differentiae, ac proinde in praedicamento nullo modo poni pos- 
sunt, in quo non ponuntur nisi genera et species et differentiae. 
5. ut sit ens finitum. Nam ens infinitum (infinitum simpliciter, i. e. 
Deus) non potest esse genus, quia non est contrahibile per differen- 
tiam, neque contineri sub genere, quia non est compositum ex genere 
et differentia. 

Simpliciter in linea recta praedicamenti poni non potest nisi ens 
completum. Entia incompleta sunt: partes tam physicae quam me- 
taphysicae, entia vialia, formae in fieri, principia. Partes physicae, 
tam essentiales, ut materia et forma, corpus et anima, quam integrales, 
ut partes corporis humani, ponuntur reductive in praedicamento totius, 
cuius sunt partes. Ita anima humana ponitur in praedicamento sub- 
stantiae eo loco quo ponitur homo. Partes metaphysicae, si sunt dif- 
ferentiac, in linea laterali ponuntur; si sunt formae metaphysicae a 
toto abstractae, ut humanitas, ponuntur reductive in praedicamento 
totius ; ita humanitas reducitur ad hominem. Entia vialia, formae in 
fieri, principia tamquam imperfectum ad perfectum reducenda sunt. 
Ita virtus instrumentaria est qualitas imperfecta transeunter parti- 
cipata tamquam ens viale ; calefieri seu calor in fieri tamquam calor 
imperfectus ad calorem reducitur et in praedicamento qualitatis po- 
nitur; punctum tamquam principium lineae ad praedicamentum 
quantitatis reducitur; non est quidem quantitas seu extensio, per- 
tinet tamen ad eam tamquam eius principium. 


Bibliographia ad 171—173: K. K. Berry, The relation of the Ari- 
stotelian Categories to the Logic and the Metaphy- 
sics, NSch 14 (1940) 406—411. K. v. Fritz; Der Ursprung der ari- 
stotelischen Kategorienliehre, Archiv f. Geschichte d. Philos. 
40 (1931) 449—496. Ridolfi, Le categorie di Aristotele, RENS 
2 (1910) 233—243 ; 452—466 ; 650—664, R. Witten, Die Kategorien des 
Aristoteles, Archiv f. Geschichte d. Philos. 17 (1904) 52— 59. 


A d 172. Aristoteles, ut Boëlhius uit, « rerum diversarum interminatam in- 
finitamque multitudinem decem praedieamentorum paucissima numerositate 
conclusit, ut quac infinita sub seienthun cendere non potuerant, deeem generibus 

propriis definita scientiae comprehensione claudantur» (Praef. in Praedicam. 
Arist). Aristoteles : Tõv xatà unõsulav cuumAoxtv Aeyoufvov Éxaovov Ator obciay 
onpatver À co06v Ñ roby Tj mpóc «t À mo0 À rorè 7j xeioO0ot 7, Éyetw T, motetv 7, v&oyew 
(Cat. 4, 1 b 25). S. Thomas : « Praedicatum ad subiectum tripliciter se potest 
habere. Uno modo, cum est id quod est subiectum, ut cum dico : Socrates est 
animal... Et hoc praedicatum dicitursignificare substantiam primam, 
quae est substantia particularis, de qua omnia praedicantur. Secundo modo, 
ut praedicatum sumatur secundum quod inest subiecto: quod quidem vel 
inest per se et absolute ut consequens materiam, et sic est quantitas, 
vel ut consequens formam, et sic est qualitas; vel inest ei non absolu- 
te, sed in respectu ad aliud, et sic est ad aliquid [relatio]. Tertio modo, 
ut praedicatum sumatur ab eo quod est extra subiectum, et hoc dupliciter. 
Uno modo, ut sit omnino extra subiectum : quod quidem, si non sit mensura 
subiecti, praedicatur per modum habitus, ut cum dicitur: Socrates est 
calceatus vel vestitus. Si autem sit mensura eius, cum mensura extrinseca sit 
vel tempus vel locus, sumitur praedicamentum vel ex parte temporis, et sic 
erit quando, vel ex loco, et sic erit ubi, non considerato ordine partium 
in loco; quo considerato erit situs. Alio modo, ut id a quo sumitur prae- 
dicamentum, secundum aliquid sit in subiecto de quo praedicatur. Et si quidem 
secundum principium, sic praedicatur ut agere. Nam actionis principium 
in subiecto est. Si vero secundum terminum, sic praedicatur ut in pati, 
nam passio in subiectum patiens terminatur» (In Met. V lect. 9 n. 891 sq. ; 
cf. In Phys. III lect. 5 [infra ad 193 195 201]). 


$ 9. DE ENTE PRAEDICAMENTALI 


Thesis 11: Ens ad decem praedicamenta non est univocum, sed 
analogum analogia $roportionalitatis propriae. 


174. St. qu. 1. Cum universale materialiter sumptum, quod divi- 
ditur in decem praedicamenta, sit ens reale finitum, ens reale finitum 
est divisum huius divisionis, quod proinde vocatur ens praedi- 
camentale.?De hoc ente quaeritur, quomodo ad membra sua di- 
videntia, ad decem praedicamenta, se habeat, utrum ad modum uni- 
voci seu generis, quod dividitur in species, an ad modum analogi, 
quod in analogata sua dividitur. 

2. Docet quidem Scotus aliquam entis univocitatem, quae tamen 
analogiae a scholasticis communiter propugnatae non obstare videtur, 
sed potius illam tantum defendere unitatem conceptus entis, quam 
compatitur analogia (cf. n. 169, 1) ; omnino consequenter asseritur 
ens non esse genus eiusque contractionem in inferioribus fieri per 
modos intrinsecos. 


175. Prob. th. I p.: Ens non est univocum. Ex eo quod ens non 
relinquit differentias inferiorum suorum : Universale univocurm est 
unum pluribus distributive sumptis conveniens eadem ratione. Atqui 
ens non est unum pluribus distributive sumptis conveniens eadem 
ratione, Ergo ens non est univocttm. 

Mai. patet ex definitione universalis (cf. n. 114, 1). 

Prob. min. Unum eadem ratione pluribus conveniens abstrahit a 
differentiis inferiorum suorum. Atqui ens non abstrahit a differentiis 
inferiorum suorum ; nam etiam hae differentiae, ut substantialitas 
seu perseitas, accidentalitas etc., sunt aliquid seu entitates. 


Prob. II p. : Ens est analogum analogia proportionalitatis propriae. 
Ex eo quod ens significat inferiora, prout dicunt habitudinem ad esse : 
Ratio secundum quid seu proportionaliter una, quae intrinsecus inest 
in inferioribus suis, est analogum analogia proportionalitatis propriae. 
Atqui ens est ratio proportionaliter una, quae intrinsecus inest in in- 
ferioribus suis, i. e. in decem praedicamentis. Ergo. 

Mai. patet ex doctrina de analogia (n. 167 sq.). 

Min. ex eo probatur, quod ens significat inferiora sua, prout dicunt 
habitudinem ad esse, quae habitudo est una eademque respectu 
omnium. Ens enim est idem atque habens esse. Quare ens cum praedi- 
catur de substantia, de quantitate, qualitate etc., significat ea ut ha- 
bentia esse, et quamquam uniuscuiusque esse est diversum, habitudo 
tamen diversorum habentium esse ad suum esse est eadem. Nam 
sicut substantia se habet ad suum esse, ita qualitas ad suum etc., sicut 
enim esse substantiae est actus substantiae, ita esse qualitatis est 
actus qualitatis. 


176. Coroll. 1. Ergo ens non enuntiat aliquam ratio- 
nem obiectivam simpliciter unam, sed significat 
immediate inferiora sua, quae sunt simpliciter multa et diversa. 
Non tamen significat ea distincte et explicite, sed confuse et implicite, 
et prout sunt unum secundum quid, i. e. prout sunt proportionaliter 
unum. Nam quia ens non abstrahit a differentiis inferiorum suorum, 
has differentias actu continet et enuntiat, confundendo eas tamen in 
ratione proportionaliter una habendi esse (cf. n. 169, 1). Sicut 
qui videt gregem a longe ut massam unam confusam, cognoscit 
singula animalia omnia, at non prout distinguuntur inter se, sed prout 
confunduntur in illa massa, ac proinde neque cognoscit ea, ut sunt 
plura et distincta, sed ut sunt unum et confusum, quia confundit 
pluralitatem et distinctionem in illa unitate ; ita ens repraesentat 
omnes entium differentias, perseitatem, accidentalitatem etc., non 
prout sunt plura et distincta, sed prout sunt unum secundum quid, 
confundendo pluralitatem et distinctionem in illa ratione proportio- 
naliter una, in qua conveniunt. Qui vero ad singula descendit, conci- 
piendo hoc vel illud ens ut substantiam, quantitatem, iam solvit con- 
ceptum entis solvendo confusionem. 

2. Ergo ens non contrahitur in inferioribus per formales dif- 
ferentias in conceptu entis actu non inclusas! — ens enim quascumque 


! Coneeptus. univocus iti contrahitur. 

differentias actu continet —, sed contrahitur per diversos es- 
sendi modos, qui sunt conceptus expressiores et clariores eius- 
dem realitatis significatae per ens. Ita substantia, quantitas etc. re- 
praesentant modo clariore et expressiore illas easdem realitates, quas 
confuse importat ens. 

3. Ergo sicut contractio entis in inferioribus non fit per additionem, 
ita eius abstractio non fit per exclusionem, sed per non- 
explicationem inferioris, quod tamen includitur actu, 
sed confuse. Haec abstractio per non-explicationem seu per confusio- 
nem, quae eo fit, quod differentiae inferiorum confunduntur in ra- 
tione proportionaliter una, dici potest abstractio imperfecta et prae- 
cisio imperfecta. Haec praecisio imperfecta non est mere 
subiectiva, sed praecisio cum fundamento in re imperfecto. Ad cuius 
intellectum notandum est praecisionem mere subiectivam esse sine fun- 
damento in re, praecisionem obiectivam esse cum fundamento in re 
perfecto, sed praeterea dari praecisionem cum fundamento in re im- 
perfecto (quae a quibusdam praecisio imperfecte obiectiva dicitur). 
Praecisio, qua conceptus univoci ab inferioribus suis abstrahunt, est 
obiectiva seu cum fundamento in re perfecto. Hoc fundamentum in 
re perfectum est distinctio virtualis maior, praescindibilitas perfecta. 
Ens vero non est perfecte praescindibile ab inferioribus suis. 

4. Ergo ens non est genus; genus enim univoce inferiori- 
bus suis convenit. 

5. Ergo decem praedicamenta sunt suprema re- 
rum genera et primo diversa, i. e. in nullo gradu communi supe- 
riori conveniunt. Ad plenum huius corollarii intellectum nota : neque 
accidens esse genus, cum neque accidens possit contrahi in inferioribus 
per differentias formales in conceptu accidentis actu non contentas. 
Nam etiam « quale », « qualeitas », qua accidens commune genericum 
contraheretur, e. g. ad qualitatem, est profecto ens et quidem ens, 
cui competit inhaerere (accidens). 


177. Schol. 1. Cum ens praedicatur de inferioribus suis, id quod 
praedicatur, non sunt illa omnia, quae ens materialiter et implicite 
contine, sed ratio habendi esse proportionaliter una 
imperfecte praecisa, sicut in praedicatione conceptus uni- 
voci id quod praedicatur, est ratio simpliciter una perfecte 
praecisa. 

2. Ens etiam de Deo et de creaturis, de ente totali et partiali, 
dicitur secundum analogiam proportionalitatis propriae. 

3. Fns quatenus dicitur de substantia et accidente, de Deo et de 
creaturis, de ente completo et partiali, continet virtualiter analogiam 
attributionis (unius ad unum). Haec virtualis analogia attributionis 
unius al unum locum habet, quando ratio per nomen significata in 
uno invenitur principalius et aliud dicitur tale secundum dependentiam 

ab illo. Iam vero in substantia ratio entis principalius invenitur, et 
accidens dicitur ens per ordinem ad substantiam. Idem dicendum re- 
spectu Dei et creaturarum. Similiter ratio entis principalius (per prius) 
invenitur in composito, in ente completo, et partes pertinentes ad 
compositum dicuntur entia per ordinem ad compositum : su n t enim 
nonnisi in composito. 

Ex his deducimus : 1. Ens per prius (principaliüs) dicitur de com- 
posito ex essentia et esse quam de pertinentibus ad tale compositum, 
— de substantia quam de accidentibus —, de Deo quam de creaturis. 
2. Omnia dicuntur entia per ordinem ad aliquod simpliciter primum 
(simpliciter primum ens), per ordinem ad Deum, in quo ratio entis 
perfectissime invenitur. 


178. Obi. Contra I p. 1. Quod abstrahit a differentiis inferiorum suorum, est 
univocum ad ea. Atqui ens abstrahit a differentiis inferiorum suorum, i. e. 
decem praedicamentorum. Ergo. Resp. Dist. mai. : Quod abstrahit praecisione 
perfecta, conc. ; imperfecta, nego. Comtradist. min. 

2. Atqui ens abstrahit a differentiis iuferiorum suorum praecisione per- 
fecta. Probo. Quod in inferioribus suis invenitur contractum diversis differentiis, 
abstrahit a differentiis inferiorum suorum praecisione perfecta. Atqui ens in 
inferioribus suis invenitur contractum diversis differentiis. Ergo. Resp. Dist. 
mai.: Diversis differentiis in eo actu inclusis, nego ; actu non inclusis, conc. 
Contradist. min. 

3. Atqui differentiae entis non continentur actu in ente. Probo. Non con- 
tinentur actu in ente, quae ad invicem se excludunt. Atqui differentiae entis. 
(ut substantialitas seu perseitas, accidentalitas, non esse per se) ad invicem se 
excludunt. Ergo. Resp. Dist. mai. : Non continentur in ente ut plura et opposita, 
conc. ; prout confunduntur in ratione proportionaliter una, nego. Contradist. min. 

4. Atqui ens nullo modo actu continet differentias inferiorum suorum. 
Probo. Conceptus quocumque modo actu continens differentias inferiorum suo- 
rum de his inferioribus singillatim sumptis non est praedicabilis. Atqui ens est 
praedicabile de inferioribus suis singillatim sumptis (Substantia est ens, quan- 
titas est ens, etc.). Ergo. Resp. Dist. mai. : Non est praedicabilis secundum id, 
quod materialiter implicite continet, conc. ; secundum id, quod explicat, nego. 
Contvadist. min. 

Contra II p. (ad mentem Suaresii cf. n. 169, 2). 1. Ouod convenit proprie 
et intrinsecus inferioribus suis, ad ea non est analogum analogia proportiona- 
litatis. Atqui ens convenit proprie et intrinsecus inferioribus suis. Ergo. Resp. 
Dist. mai. : Non est analogum analogia proportionalitatis propriae, nego. , pro- 
portionalitatis impropriae, conc. Conc. min. ; dist. consq. 

2. Atqui ens non est analogum analogia proportionalitatis propriae. Probo. 
Quod est analogum analogia attributionis, non est analogum analogia propor- 
tionalitatis propriae. Atqui ens est analogum analogia attributionis. Ergo. Resp. 
Dist. mai. : Quod formaliter est analogum analogia attributionis, conc. ; quod. 
virtualiter tantum est analogum analogia attributionis, nego. Contradist. min. 

3. Atqui ens est formaliter analogum analogia attributionis. Probo. Ratio 
conveniens pluribus secundum aliquem nexum causalem est formaliter analoga 


analogia attributionis. Atqui eus est ratio conveniens. pluribus seeundum ali- 
quem nexum causalem. Ergo. Resp. Dist. mai.: Ratlo non conveniens intrin- 
secus omnibus analogatis, sex praedicata de ouibus propter hunc nexum cau- 
salem, conc. ; ratio conveniens intrinsecus onmibus atinlogatis et praedicata de 


omnibus propter intrinsecum convenienti, nen Contiadist, min. 

4. Atqui ens non est ratio ita intrinsecus conveniens ommibus analogatis 
suis sine formali analogia attributionis. Probo. Ratio ita intrinsecus conveniens 
est ratio univoca. Atqui ens non est ratio univoca. Ergo. Resp. Dist. mai.: 
Ratio ita intrinsecus conveniens simpliciter una, conc. ; secundum quid tantum 
una seu proportionaliter una, nego. Conc. min. ; dist. consq. 

5. Atqui ens non est ratio secundum quid seu proportionaliter una. Probo. 
Ratio, cuius iuferiora se totis differunt, non est ratio secundum quid seu pro- 
portionaliter una. Atqui ens est ratio, cuius inferiora se totis differunt. Ergo. 
Resp. Dist. mai.: Cuius inferiora se totis differunt quoad notas, ita tamen 
ut uniuscuiusque notae ad invicem dicant eandem habitudinem, nego , ita ut 
neque uniuscuiusque notae ad invicem dicant eandem habitudinem, conc. 
Contradist. min. : Se totis differunt secundum notas absolute consideratas, conc. ; 
secundum habitudinem, quam dicunt uniuscuiusque notae ad invicem, nego. 


Bibliographia ad 174—177: T. Barth, De fundamento univoca- 
tionisapud Joannem Duns Scotum, Ant 14 (1939) 181—206 ; 
277—298 ; 873—392. J. Ell, Das Existenzproblem in der Scho- 
lastik, DThFrib 19 (1941) 81—107. J. García López, La analogia del 
ser, CT 76 (1949) 607—625. J. Hovgan, L'abstraction de l'étre, 
RNSPh 42 (1939) 161—181. J. Jacques, Abstraction et analogie, 
RNSPh 38 (1935) 530—535. 4. van Leeuwen, L’analogie del'étre. 
Genése et contenu du concept d'analogie, RNSPh 39 
(1936) 203—320. Id, L,.'analogie de l'étre. Précisions sur la 
nature de cette analogie, c. 469—496. H. Mac Donagh, La no: 
tion d’être dans la métaphysique de Jean Duns Scot, 
RNSPh 30 (1928) 400—417 ; 31 (1929) 81—96 ; 148— 181. 4. Marc, L'idée 
thomiste del'étre et les analogies d'attribution et de 
proportionnalité, RNSPh 35 (1933) 157—189. G. M. Petazzi, U ni- 
vocità od analogia, RENS 3 (1911) 34—49; 365—380; 4 (1912) 31—61. 


A d 175. Aristoteles «quod ens et unum non possunt esse genera, probat 
tali ratione. Quia cum differentia addita generi constituat speciem, de diffe- 
tentia praedicari non poterit nec species sine genere nec genus sine speciebus. . . 
Nulla autem differentia potest accipi, de qua non praedicetur ens et unum, quia 
quaelibet differentia cuiuslibet generis est ens et est una» (Oùy otóv te 8& töv 
Üvrcv ovs «b Ey olcve và Ov civ yévos' ġygywn uev yàp dc Buupopio $iovoo yévovg 
xal elvat xal utav sivo xor»: Met. III 3, 998 b 22. S. Thom. lect. 8 n. 433). 
Idem «dicit quod ens, etsi dicatur multipliciter, non tamen dicitur aequi- 
voce, sed per respectum ad unum, non quidem ad unum, quod sit solum 
ratione unum, sed quod est unum sicut una quaedam natura... Ponit enim 
primo unum exemplum, quando multa comparantur ad unum sicut ad finem, 
Sicut patet de hoc nomine sanativum (cf. supra ad 167, text. ex De princ. 
nat]... Ita etiam et ens multipliciter dicitur. Sed tamen omne ens dicitur 
per respectum ad unum primum. Sed hoc primum non est finis vel efficiens 
sicut in praemissis exemplis, sed subiectum. Alia enim dicuntur entia vel esse, 
quia per se habent esse sicut substantiae, quae principaliter et prius entia di- 
cuntur. Alia vero, quia sunt passiones sive proprietates substantiae, sicut per 
se accidentia uniuscuiusque substantiae. Quaedam autem dicuntur entia, quia 
sunt via ad substantiam, sicut generationes et motus ... Et iterum qualitates 
vel accidentia quaedam dicuntur entia, quia sunt activa vel generativa substan- 
tiae... Item negationes eorum, quae ad substantiam habitudinem habent, 
vel etiam ipsius substantiae esse dicuntur. Unde dicimus, quod non ens 
est non ens, Quod non diceretur nisi negationi aliquo modo esse competeret » 
(Tò 8& öv Aéyecrot piv moXAoxy c, &2AX. ipóc 8v xal plav viv qootv, xal oby óp.cvip«oc 
AAA Ganep xal cb Oywetyby ánav obs bylerav ... ohte Aè wx sb Dy héyetat Torys 

uv, dXX ğrav móc uiav dpyfw tà u&v yàp Ort oðoian, Üvzu Aéyetar, tà 3 öre náð 
oùciac, Tà ` ött ó86c els oùðstav : Met. IV 2, 1003 a 33. S. Thom. lect. 1 n. 536 539 ; 
cf. VII lect. 4 n. 1344; XI lect. 3 n. 2197; I Dist. 19, 5a. 2ad 1 fcit. ad 167]). 
« Enti non potest addi aliquid quasi extranea natura, per modum quo differentia 
additur generi vel accidens subiecto, quia quaelibet natura essentialiter est 
ens; unde etiam probat Philosophus in ITI Metaph., quod ens non potest esse 
genus ; sed secundum hoc aliqua dicuntur addere supra ens, inquantum expri- 
munt ipsius modum, qui nomine ipsius entis non exprimitur» (Ver. l, 1). 
«Ens non potest esse genus alicuius; omne enim genus habet differentias, 
quae sunt extra essentiam generis ; nulla autem differentia posset inveniri quae 
esset extra ens, quia non ens non potest esse differentia» (S. th. 1 3, 5; cf. C. g. 
I25: Quod autem ; Pot. 7, 3; Comp. Th. c. 13). In Eth. I lect. 7 fin. S. Tho- 
mas bono aperte analogiam proportionalitatis attribuit. 


Articulus III 


DE PRAEDICAMENTIS IN SPECIE 


$ 1. DE SUBSTANTIA ET ACCIDENTE PRAEDICAMENTALI 


179. Detinitio substantiae. Substantia late sumpta idem est atque 
essentia (ita moralistae loquuntur de substantia actus); proprie 
autem significat rem, cuius essentiae competit per se esse et non in 
alio. Substantiae ratio a S. Thoma ita exponitur: «Substantia quae 
est subiectum (i. e. substantia praedicamentalis) duo habet propria. 
Quorum primum est, quod non indiget extrinseco fundamento, in quo 
sustentetur, sed sustentatur in seipso, et ideo dicitur sub- 
sistere quasi per se et non in alio exsistens. Aliud vero est, quod est 
fundamentum accidentibus, sustentans ipsa, et pro tanto 
dicitur substare » (Pot. 9, 1). Duo igitur conveniunt substantiae : 
esse per se seu subsistere et substare accidentibus. Sed quia 
primum est radix secundi, in primo seu in eo quod est esse ens, cui 
competit per se esse, consistit ratio formalis seu essentiale constitu- 
tivum substantiae ; essentia enim est id quod est primum in re et 
radix proprietatum. Quare su bstare accidentibus est proprie- 
tas ex essentia substantiae praedicamentalis promanans. 

Esse per se significat independentiam in essendo, quae 
tamen non est absoluta. Esse per se, quod substantiae praedicamentali 
convenit, duplicem significat independentiam in essendo: 1. inde- 
pendentiam a subiecto inhaesionis, 2. independentiam a comprincipio 
intrinseco substantiali. 


180. Divisio substantiae. 1. Divisio analoga. a) Substantia tran- 
scendentaliter sumpta, tamquam analogum, dividitur in substantiam 
finitam (creatam) et infinitam (ineteatam). Haee non est ge- 

nus neque in genere, quare neque praedicamentum constituit neque 
est in praedicamento, illa vero est in praedicamento et constituit prae- 
dicamentum ; ideo vocatur substantia praedicamentalis. 

b ) Substantia praedicamentalis dividitur ratione co m pletio- 
nis in completam et incompletam. Substantia completa est, quae, 
sive simplex sive composita, ex se non ordinatur ad essentiam substan- 
tialem compositam constituendam (angelus, homo, planta). Substantia 
incompleta est, quae ex se ordinatur ad essentiam substantialem 
compositam constituendam (anima). Duplex est substantia incomple- 
ta: quaedam est incompleta in ratione speciei tantum (anima huma- 
na), quaedam in ratione speciei et substantialitatis (materia 
prima et forma substantialis omnis in materia recepta, sola anima hu- 
mana excepta) (cf. n. 253). Illi competit per se subsistere (unde est 
vera substantia), etsi ex natura sua ordinatur ad constituendam cum 
altera comparte substantiali speciem aliquam completam. Huic vero 
non competit per se esse seu subsistere, unde simpliciter non est sub- 
stantia, reductive tamen pertinet ad substantiam, est aliquid substan- 
tiale. Illa etiam dicitur substantia completa ut substantia, incompleta 
ut natura, i. e. ut principium operationis, quia subsistit quidem sine 
consortio alterius compartis (corporis), at non potest omnes opera- 
tiones exercere, quae ei ex natura sua conveniunt. Anima humana 
enim non potest sentire neque vegetare sine corpore. Etiam haec di- 
visio est divisio analogi in analogata sua. Conceptus enim substantiae 
praedicamentalis in singulis membris non eodem modo salvatur, sed 
aliter et aliter. 

9. Divisio accidentalis. Substantia praedicamentalis dividitur ac- 
cidentaliter ratione modi essendi (universalitatis et singulari- 
tatis) in substantiam primam et secundam. Substantia prima 
est, quae non est in subiecto neque de subiecto dicitur ; substantia 
secunda est, quae non est in subiecto, dicitur tamen de subiecto. 
Substantia prima est individuum, substantia secunda est substantia 
universalis. Ratio substantiae principalius convenit substantiae pri- 
mae, quia haec magis substat, substat enim (logice) ipsi substantiae 
secundae, quae utpote genus aut species sub se continet individuum 
seu substantiam primam. Et haec est ratio, cur substantia secunda 
de prima dicatur. 

3. Divisio essentialis substantiae praedicamentalis seu ordinatio 
praedicamenti substantiae. Substantia dividitur in compositam (ex 
partibus essentialibus) et simplicem (non compositam ex partibus es- 
sentialibus). Substantia composita est corpus, simplex est spiritus seu 
angelus (substantia spiritualis completa). Angelus in diversas species 
angelorum dividitur. Corpus dividitur in vivens (i. e. vegetans) et non 
vivens. Corpus vivens est animatum, non vivens est minerale. Mine- 
rale in diversa genera et species mineralium dividitur. Animatum di- 
viditur in. sensitivum et non sensitivium. Animatum sensitivum est 

animal, non sensitivum est planta. Planta in diversa genera et species 
plantarum dividitur, animal autem dividitur in rationale et irratio- 
nale. Animal rationale est homo, qui est species infima seu atoma ; 
animal irrationale est brutum, quod in diversa genera et species di- 
viditur (cf. n. 159 sq.). 


181. Proprietates substantiae.  Praenotamen. Cum ab Aristotele et 
scholasticis assignantur proprietates substantiae aliorumque praedi- 
camentorum, non intelliguntur proprietates reales tantum, sed 
quaecumque notiones secundariae, quae praedicamentis attribui 
solent tamquam aliquid, nostro saltem modo concipiendi ab eis 
distinctum. 

1. Non esse in subiecto, i. e. inhaesionis. Haec proprietas 
tam primae quam secundae substantiae convenit. Quamquam enim 
prima est subiectum logicum secundae, quia haec dicitur seu prae- 
dicatur de illa, non est tamen subiectum physicum seu inhaesionis. 

9. Significare seu esse hoc aliquid, i. e. aliquid 
per se subsistens et substantive expressum ad differentiam acciden- 
tium, quae solum significant « quale » et exprimuntur adiective. 

3. Nonsuscipere magis et minus, i. e. essentia 
substantialis non potest intensior fieri et remissior, sicut calor potest 
intendi et remitti. Quo tamen non obstante potest una substantia esse 
nobilior altera. 

4. Non habere contrarium, i.e. rigorose sumptum. Nanr 
contraria sunt, quae ab eodem subiecto se expellunt ; quare sicut sub- 
stantia non est in subiecto, ita quoque non potest aliam expellere a 
subiecto ; attamen ratione contrariarum qualitatum nihil vetat sub- 
stantias inter se pugnare. 

5. Esse susceptivum contrariorum. Cum enim 
substantia sit subiectum inhaesionis accidentium, potest suscipere 
accidentia contraria. 

6. Substantiam secundam praedicari univoce 
de prima, quia haec continetur sub illa. 


182. Definitio accidentis praedicamentalis. Accidens praedicamen- 
tale, quod contra substantiam distinguitur, definitur : res, cuius quid- 
ditati competit esse non in se, sed in alio tamquam in subiecto inhae- 
sionis. Ratio igitur formalis, qua constituitur accidens, est habitudo 
ad inhaerendum seu ad inesse. Illud autem inesse duo importat: 
a) tribuere formaliter aliquod esse secundarium, supponens esse pri- 
mum seu substantiale; b) dependere in esse a subiecto. Ex defectu 
primi forma substantialis incompleta in ratione substantialitatis non 
est accidens ; nam etsi convenit ci inesse atque dependere a subiecto 
in esse, eius tamen est dare esse priniuni Kx defectu utriusque materia 
colorata inhaerens corpori (pigieutiiu) noi est accidens, color tamen 

est accidens. Cum unum sit praedicamentum substantiae, cetera prae- 
dicamenta omnia accidentia sunt. 

Ab accidente praedicamentali distinguendum est accidens 
praedicabile, quo significatur quidquid non pertinet ad essen- 
tiam neque cum essentia necessario conectitur (cf. n. 163 sq.). Ita 
esse in creaturis est accidens praedicabile, et tamen esse substan- 
tiale est aliquid substantiale ; contra risibilitas non est accidens 
praedicabile, sed proprium, est tamen accidens praedicamen- 
tale, si sumitur physice (pro proprio physico). 


A. d 179. Aristoteles in Met. V 8 «ponit diversos modos substantiae... 
Ponit quattuor modos ; quorum primus est secundum quod (dicuntur substan- 
tiae] simplicia corpora... [Et] mixta... Et iterum animalia, ... et pattes 
eorum... Omnia praedicta dicuntur substantia, quia non dicuntur de alio 
subiecto, sed alia dicuntur de his ["Angvra Sè cave réyetar odola ört où xo0* 
Óroxsiuévou Aéyevot, &XX& xoà vobvov và AMX: 1017 b 13]... Quartum modum 
ponit [dicens] quod etiam quidditas rei, quam significat definitio, dicitur sub- 
stantia uniuscuiusque» (S. Thom., In Met. V lect. 10 n. 898 902 ; cf. S. th. I 
29, 2). Categ. c. 5 omni substantiae commune esse dicit non esse in subiecto 
(xowóv 8& xarà mong oboiac tò uh èv Ónxoxeuéwp elvur: 3 a 7) Cf. Met. 
VII 1—3 ; Cat. c. 2 (cf. n. 165). S. Thomas : «In definitione substantiae non 
est ens per se. Ex hoc enim quod dicitur ens, non posset esse genus : quia iam 
probatum est quod ens non habet rationem generis. Similiter nec ex hoc quod 
dicitur per se. Quia hoc non videtur importare nisi negationem tantum : di- 
citur enim ens per se ex hoc quod non est in alio ; quod est negatio pura... 
Oportet igitur quod ratio substantiae intelligatur hoc modo, quod substantia 
sit res cui conveniat esse non in subiecto ; nomen autem rei a quidditate im- 
ponitur, sicut nomen entis ab esse; et sic in ratione substantiae intelligitur, 
quod habeat quidditatem cui conveniat esse non in alio » (C. g. I 25; cf. S. th. 
III 77, 1 ad 2; Odl. IX a. 5 ad 2 [ad 182]). Cf. text. ad 717 737 fin. 

Ad 180. Aristoteles : Ooctx é otv dj xoptóvoat& ve xal nporoc [xpo 
obcíoa: Cat. 5, 3 a 8] xal yáhota Aevouévn, T) hte xo0' orcoxeuiévou ztvóc Aéveco 
hT èv Óroxetuévo tivi éotiv, olov ó vic dvOpeoc... Asútspatr 8& obolot Aśyov- 
tat, Év olc el8eotv i mpotws oboíxt Ae yóuevet órkpyouct, ... olov Ó te ğvðpwros xal 
tò COov (Cat. 5, 2a 11; cf. c. 2, 1a 20; tertium antepraedicamentum [supra 
ad 165] ; Met. V 8; VII 1 et 3). S. Thomas : « Cum dividitur substantia in 
primam et secundam, non est divisio generis in species, cum nihil 
contineatur sub secunda substantia, quod non sit in prima ; sed est divisio ge- 
neris secundum diversos modos essendi. Nam secunda substantia significat na- 
turam generis secundum se absolutam ; prima vero substantia significat eam 
ut individualiter subsistentem. Unde magis est divisio analogi quam generis » 
(Pot. 9, 2 ad 6 ; cf. In Met. V lect. 10 n. 903 ; VII lect. 2 n. 1273 sqq.). 

A d 181. Aristoteles proprietates substantiae ponit c. 5 Cat. (3 a 7 sqq). 

Ad 182. Aristoteles : Tò Y&p cuufefryxóc xad’ broxeuévou voc A&yevos (Phys. 
I 3, 186 a 34; cf. ib. I 2, 185 a 30; Anal post. I 22, 83 a 24; Met. IV 
4, 1007 a 35). S. Thomas : « Substantia est res, cuius naturae debetur esse non 
in alio; accidens vero est res, cuius naturae debetur esse in alio» 
(QdL IX a. 5 ad 2). «Si accidens accipiatur secundum quod dividitur 
contra substantiam, sic nihil potest esse medium inter substantiam et accidens : 
quia dividuntur secundum affirmationem et negationem, scil. secundum esse 
in subiecto et non esse in subiecto... Si vero accipiatur accidens secundum 
quod ponitur unum quinque Universalium, sic aliquid est medium inter subs- 
tantiam et aecidens. Quia ad substantiam pertinet quidquid est essentiale 

rei: non autem quidquid est extra essentiam, potest sic dici accidens, sed 
solum id quod non causatur ex principiis essentialibus speciei. Proprium enim 
non est de essentia rei, sed ex principiis essentialibus speciei causatur ; unde 
medium est inter essentiam et accidens» (S. th. I 77, 1 ad 5; cf. In Met. 
VII lect. 4 n. 1352 ; S. th. I-II 53, 2 ad 3; III 77, 1 ad 2). 


$ 9. DE QUANTITATE PRAEDICAMENTALI 


183. Definitio quantitatis. Quantitas latissime sumitur pro entitate 
seu perfectione — quantitas transcendentalis; stricte autem 
sumpta pro quantitate praedicamentali definitur : ordo par- 
tium in toto. In qua definitione « ordo » positionem significat partium 
extra partes, ita ut quantitas etiam definiri possit : accidens tribuens 
subiecto habere partes extra partes quoad se. Ordo, in quo consistit 
quantitatis essentia, non est relatio ordinis, sed fundamentum huius 
relationis ; est ordo fundamentalis, i. e. fundamentum relationis se- 
cundum prius et posterius. Quantitas igitur duo continet: multi- 
tudinem partium, et huius multitudinis ordinem secundum 
positionem, quatenus partes ponuntur extra partes secundum prius 
et posterius (cf. n. 315—318). Quare quantitas praedicamentalis mul- 
titudini superaddit ordinem positionis secundum prius et posterius. 
Contra quantitas transcendentalis abstrahit ab hoc ordine, ac proinde 
nihil aliud est quam multitudo entium coniunctim sumptorum — nu- 
merus transcendentalis; aut etiam unum ens indivisum, quod con- 
cipitur per modum cuiusdam multitudinis seu plenitudinis perfec- 
tionis — quantitas virtutis. 

Quantitas praedicamentalis etiam extensio, quantitas dimensiva 
dicitur ; vocatur etiam quantitas molis seu materiae, quia est accidens 
rerum materialium et est materiae mensura (cf. n. 400). 


184. Divisio quantitatis. 1. Divisio analoga. Quantitas latissime 
sumpta dividitur in transcendentalem et praedica- 
mentalem. Quantitas transcendentalis dividitur in quantitatem 
virtutis et numerum transcendentalem. Quantitas 
virtutis est perfectio entitatis sive substantialis sive accidentalis. Nu- 
merus transcendentalis seu multitudo transcendentalis est pluralitas 
entium qua talium. 

9. Divisio essentialis quantitatis praedicamentalis seu ordinatio 
praedicamenti quantitatis. Ouantitas praedicamentalis dividitur in 
continuam et discretam seu numerum (praedicamentalem) ; 
continua est, cuius partes inter se continuantur ; discreta, cuius partes 
inter se non continuantur. Numerus dividitur in binarium, ter- 
narium etc. ; unitas enim addita speciem numeri variat. Quantitas 
continua dividitur in lineam seu quantitatem unius dimensionis, 
superficiem seu duarum dimensionum, corpus mathematicum 
seu trium dimensionum. : 

Quantitas discreta oritur ex divisione quantitatis continuae et est 
multitudo plurium partium inter se discretarum, quarum unaquaeque 
est quantitas continua, ut habeatur ordo iuxtapositionis quantitativus, 
qui non habetur data multitudine entium iuextensorum. In multitu- 
dine (transcendentali) substantiarum spiritualium non habetur per se 
ordo positionis, sed per accidens tantum, quatenus informant corpus, 
ut animae humanae, aut quatenus operantur in corpore, ut angeli, 
quorum multitudo per se constituit ordinem perfectionis secundum 
maiorem et minorem perfectionem singulorum angelorum. Ultimae 
partes numeri sunt unitates (praedicamentales), ex quarum ad- 
ditione resultat numerus. 


185. Adnotationes ad ordinationem praedicamenti quantitatis. 1. Nu- 
merus praedicamentalis a) est vera et propria species quantitatis, 
quia etiam ipse ordinat partes discretas (unitates) extra partes. Ideo 
numerus praedicamentalis non tantum significat collectionem mul- 
torum, sed eorum ordinem quantitativium (ordinem secundum 
prius et posterius). Quare numerus est accidens ordinans partes dis- 
cretas (unitates) extra partes. Cum unitas (unitas praedicamentalis 
seu substantia quanta) additur unitati, tunc resultat numerus, i. e. 
ordo positionis discretae, qui est novum accidens distinctum realiter 
tum a singulis substantiis, tum a quantitate continua earum. Nume- 
rusest unum per se unitate ordinis ac proinde est unum accidens. 
Nam numerus est unus ordo positionis partium discretarum. Ordi- 
nat quidem multa, sed uno ordine. Nec dici potest non esse 
unum, quia non habet subiectum unum. Resp.: subiectum unum 
esse unamquamque unitatem, quatenus relate ad eam ceterae uni- 
tates omnes ordinantur ordine positionis. 

b) Numerus in rerum natura exsistens, si consideratur mere nu- 
merice, unus tantum est : numerus totalis omnium substantiarum cor- 
porearum. Hic numerus diversificatur secundum diversitatem essen- 
tialem (numerus omnium hominum, omnium brutorum etc.) et secun- 
dum diversitatem quamcumque accidentalem corporum (numerus 
omnium alborum, omnium nigrorum etc.). Aliae vero determinationes 
numerorum, ut duo homines, tres lapides etc., habent esse in 
mente tantum, nisi addita sit determinatio aliqua realis accidentalis 
secundum locum seu «ubi» (numerus hominum in hac aula), secun- 
dum tempus seu « quando », etc. 

c) Numerus terminatur et determinatur ultima unitate ; quae vero 
in concreto sit haec ultima unitas, materialiter se habet et dependet 
a mentis consideratione, sicut etiam circulus et quaecumque quantitas 
continua in se reflexa est terminata prima et ultima parte ; quae vero 
sit haec ultima et haec prima pars in concreto, se habet materialiter 
et dependet a mentis designatione. 

2. Linea, superficies, corpus mathematienm sunt verae species 

quantitatis. Nam in unoquoque eorum seorsim sumpto salvatur ratio 
quantitatis seu ordo partium, ergo quantitates sunt; et unumquod- 
que specialem habet ordinem, ergo essentialiter distinguuntur in 
ipsa ratione quantitatis, seu verae sunt species quantitatis. 

3. Locus, motus, tempus, oratio non sunt species quantitatis, sed 
sunt quanta per accidens: 4) Locus est superficies ambiens seu con- 
tinens locatum ; at continere locatum non significat specialem ratio- 
nem extensionis, sed aliquid, quod est extra conceptum quantitatis, 
et quod ei accidit. 

b) Motus non est quantus seu successivus nisi ratione distantiae 
percurrendae, quod est ei omnino accidentale (cf. n. 986). 

c) Oratio sonis constituitur successive pronuntiatis, sed neque ra- 
tione soni, qui est qualitas, neque ratione pronuntiationis successivae, 
quae est motus, oratio est quanta per se. 

4. Linea, superficies, corpus sunt species infimae, quia alia dis- 
tinctiva, quae adduntur, ut curvitas, figura etc., sunt extra rationem 
quantitatis. Superficies dicitur curva similiter sicut dicitur alba ; sicut 
albedo, ita etiam curvitas est qualitas. 

5. Punctum non est simpliciter quantitas, pertinet tamen reduc- 
tive ad eam tamquam principium quantitatis continuae, est aliquid 
quantitatis. Similiter unitas non est numerus, non est quantitas dis- 
creta nisi reductive tamquam principium eius. Sicut distinguimus du- 
plicem multitudinem, transcendentalem et praedicamentalem, ita 
duplicem unitatem, transcendentalem et praedicamentalem seu quan- 
titativam: Unum transcendentale non addit aliquid reale 
enti, sed significat ipsum ens, prout intelligitur ut indivisum ; unum 
vero praedicamentale superaddit enti aliquid, non enim signi- 
ficat ens solummodo, sed ens quantum. 


186. Proprietates quantitatis. ^ Praeter proprietates physicas quan- 
titatis, quae sunt extensio localis, impenetrabilitas, mensurabilitas, 
divisibilitas, de quibus in Philosophia naturali agendum est, tres ab 
Aristotele hic enumerantur proprietates attributales seu logicae : 

1. Non habere contrarium contrarietate proprie dicta. 
Ratio est, quia contraria sunt, quae ab eodem subiecto se mutuo expel- 
lunt; sed quantitas non expellit quantitatem, tum quia quantitas 
activa non est, et ideo non agit in aliam, tum quia, experientia teste, 
non fit aliquid de maiore minus, eo quod una quantitas alteram de- 
pellit, sed quia una pars quantitatis detrahitur, dum remanet altera. 
Magnum autem et parvum, multuni et parum sibi sunt opposita nou 


contrarie, sed relative tantuni; ideo idem homo relate ad minorem 
dicitur magnus et relate ad maiorem parvus. 

2. Non suscipere magis et minus. Quantitas 
potest quidem extendi seu extensive augeri, non vero intendi: 
unus namerus est maior altero, ied non est magis numerus. 

3. Ratione quantitatis res esse et dici aequales 
velinaequales, i. e. quantitatem fundare relationem aequali- 
tatis et inaequalitatis. Ratio est, quia quantitas reddit subiectum 
mensurabile; iam vero ea quae conveniunt in aliqua mensura, di- 
cuntur aequalia, et quae differunt in ea, dicuntur inaequalia. 


Bibliographia ad 183—186 : E. Bodewig, Zahl und Kontinuum in 
der Philosophie des hl. Thomas, DThFrib 13 (1935) 55—77; 
187—207. M. Fatta, La prima determinazione categorica 
dell'ente materiale, DThPlac 38 (1935) 418 — 429. D. Mercier, 
L'unité et le nombre d'aprés saint Thomas d'Aquin, 
RNSPh 8 (1901) 258—275. 


Ad 183— 185. Aristoteles: ToS 8$ 0600 «ó uév ċott Otvoptouévov, tò 8& 
cuvey£c, xal tò uèv èx Béory èyóvtTæv npbóc XO vv èv aócroic uoplov ouvéovnxe, TÒ 
8& oùz &5 èyóvtov Béo Éovt 8& Svopiouévoy u&v olov &prOuòc xal XóYoc, ouveyèc 8& olov 
ypxuuý, &rupdveux, ocu, ëtt Sè mp cavo x póvoc xal vónoc. «6v uèy yàp TOŠ dptôpoD 
poplav o982(c OTL xotóc Ópoc, TPÒG ÖV CVVÉTTEL TÈ uógux adcoO ... dj 8& ypxuuh suv- 
exh &ovtv! Éoctt yàp Xo [etw wowóv pov rcpóc ðv tà ópia acis ouvérrter, ovy uf (Cat. 6, 
4 b 20; 5a 1). Aristoteles hic inter species quantitatis enumerat locum, tempus, 
orationem, quae in V Metaph. a quantitate reicit. Rationem huius varietatis 
assignat S. Thomas in 1. c. lect. 15 n. 986 : « Sciendum est, quod Philosophus 
in Praedicamentis posuit tempus quantitatem per se, cum hic ponat ipsum 
quantitatem per accidens ; quia ibi distinxit species quantitatis secundum di- 
versas rationes mensurae. Aliam enim rationem mensurae habet tempus, quod 
est mensura extrinseca, et magnitudo, quae est mensura intrinseca. Et ideo 
ponitur ibi ut alia species quantitatis. Hic autem considerat species quantitatis 
quantum ad ipsum esse quantitatis. Et ideo illa, quae non habent esse quan- 
titatis nisi ex alio, non ponit hic species quantitatis, sed quantitates per acci- 
dens, ut motum et tempus.» S. Thomas : «De ratione autem quantitatis est 
ordo partium » (S. th. I 14, 12 ad 1). « Positio, quae est ordo partium in toto, in 
eius [quantitatis] ratione includitur; est enim quantitas positionem habens» 
(C. g. IV 65; cf. text. ad 316 et 630 in fine). «Quantitas virtutis atten- 
ditur dupliciter: vel quantum ad numerum obiectorum, et hoc est per 
modum quantitatis discretae; vel quantum ad intensionemi actus super 
idem obiectum, et hoc est sicut quantitas continua » (I Dist. 17, 2 a. 1 ad 
2; cf. S. th. I 42, 1 ad 1; II-II 24, 4 ad 1). 

Ad 186. Aristoteles : "Eti cà noc& o08£v oti èvavtlov (Cat. 6, 5 b 11). Tò 
T00Óy oOx èmiðéyetar TÒ uEXov xal tò Tvrov (Ll c. 6 a 25). "I9toy è udora 100 
T0000 tÒ loov te xal &wooy Aéyec0ot (1. c. 6 a 26; cf. Met. V 13; S. Thom., 


In Met. V lect. 15 n. 982). 


§ 3. DE QUALITATE PRAEDICAMENTALI 


187. Definitio qualitatis, Qualitas sumitur 1. pro differentia essen- 
tiali, quae dicitur qualitas generis; 2. pro accidente quocumque ; 
3. stricte pro speciali aliquo accidente, quod specialiter « qualem » 
reddit substantiam, quatenus substantiae absolute convenit, 
distinguendo et determinando eam, quod est reddere 
qualem: quatenus a bsolute convenit, distinguitur a relatione et 
a praedicamentis, quae ex adiacentia aliqua extrinseca proveniunt, 

i.e. a sex ultimis praedicamentis; quatenus distinguit et de- 
terminat, separatur a quantitate, quae etiam ipsa absolute conve- 
nit substantiae, quae tamen non distinguit et determinat, cum se- 
quatur ratione materiae seu conveniat corpori secundum generalem 
rationem corporeitatis. 

Aristoteles definit qualitates : « secundum quas quales quidam esse 
dicimur», explicando abstractum per concretum, quod nobis notius 
est. Ex iis quae diximus, potest qualitas definiri secundum S. Tho- 
mam : accidens modificativum seu determinativum substantiae in seip- 
sa. Quatenus dicitur accidens determinativum substantiae, 
distinguitur a quantitate ; quatenus dicitur determinativum substan- 
tiae in seipsa, distinguitur a ceteris accidentibus, quae sub- 
stantiam determinant non absolute in seipsa, sed vel in ordine ad 
terminum (relatio) vel in ordine ad extrinsecum adiacens (sex ultima 
praedicamenta). 


188. Divisio essentialis qualitatis seu ordinatio praedicamenti quali- 
tatis. Qualitas stricte sumpta dividitur tamquam genus supremum 
in quattuor species, quae sunt : habitus et dispositio, potentia et im- 
potentia, passio et patibilis qualitas, forma et figura. Nam qualitas 
determinat substantiam aut in esse suo, aut ut est quanta. Si de- 
terminat substantiam ut quantam, determinando positionem par- 
tium eius, est forma et figura ; si determinat substantiam in esse suo, 
determinat eam aut in seipsa, ut bene vel male se habeat in se, 
quo constituitur habitus et dispositio, aut in ordine ad acti- 
vitatem suam et passivitatem, quo constituuntur 
potentia et impotentia, passio et patibilis qualitas. 

1. Habitus (ab «habere ») praedicatur de re, non inquantum 
res habet aliquid (ita enim constituitur praedicamentum ha- 
bitus), sed inquantum res se habet in seipsa aliquo modo bene vel 
male, et definitur: accidens difficulter mobile, disponens subiectum 
ad bene vel male se habendum in seipso. Dispositio definitur: 
accidens facile mobile, disponens subiectum ad bene vel male se ha- 
bendum in seipso. Dupliciter contingit habitum esse difficulter mo- 
bilem, dispositionem vero facile: 2) ex ipsa natura habitus et 
dispositionis ; ita scientia, quae versatur circa universalia et necessa- 
ria, firmitatem habet ex propria natura, i. e. ex certitudine visionis, 
opinio vero, quia innititur motivo probabili cum formidine alterius, 
infirma est; b) ex modo afficiendi subiectum; ita virtus 
moralis acquisita, initio dispositio infirma, paulatim iteratis actibus 
stabilitatem habitus acquirit. In primo casu habitus et dispositio dis- 
tingauntur specifice, non vero in secundo. Contingere potest 
qualitatem, quae natura sua est habitus, esse dispositionem quoad mo- 
dum afficiendi subiectum, et viceversa; sed hoc est per accidens. Itain 
obstinato opinio est difficulter mobili scientia autem in trone facile. 

Quatenus subiectum immediatum, quod disponitur, substantia est 
aut potentia, habitus distinguitur entitativus et opera- 
tivus. Tum habitus entitativus tum operativus substantiam 
determinat in esse suo, ut bene vel male se habeat. Sed habitus ope- 
rativus determinat per ordinem ad activitatem, habitus autem entita- 
tivus (sanitas, morbus, pulchritudo, gratia habitualis, quae est ha- 
bitus entitativus supernaturalis) sine illo respectu substantiam qua 
talem determinat. 

Habitus operativus non est potentia operandi, invenitur tamen in 
ea, et mediante habitu operativo substantia disponitur ad bene vel 
male se habendum in ordine ad finem suum, quem operando assequitur. 
Habitus operativus est duplex: habitus operativus stricte 
et habitus operativus minus stricte sumptus. Habitus 
operativus stricte sumptus est qualitas, cuius est per modum incli- 
nationis indeterminationem potentiae ad bene vel male operandum 
tollere. Habitus operativus minus stricte sumptus consistit in actione 
cognoscitiva et appetitiva et in specie (impressa et expressa) deser- 
viente ad actionem cognoscitivam ; nam hae actiones proprie non sunt 
actiones, sed qualitates disponentes potentias cognoscitivas et appe- 
titivas (cf. n. 194 et n. 281). 

Habitus operativus stricte sumptus dividitur in habitum dispo- 
nentem ad operationem cognoscitivam et habitum disponen- 
tem ad operationem ap petitivam. Habitus disponens ad ope- 
rationem cognoscitivam dividitur in disponentem ad operationem 
cognoscitivam sensitivam (sensuum internorum) et disponentem ad 
operationem intellectivam. Hic subdividitur in speculativum 
et practicum; speculativus in intellectum (intelligentiam) seu ha- 
bitum primorum principiorum speculativorum et scientiam (specula- 
tivam) et sapientiam ; practicus in habitum primorum principiorum 
practicorum (synderesin) et prudentiam et artem (scientiam practicam). 
Habitus disponens ad operationem appetitivam est habitus moralis, 
qui dividitur in bonum seu virtutem et malum seu vitium. 
Virtus dividitur in quattuor virtutes cardinales: prudentiam, iusti- 
tiam, fortitudinem, temperantiam. 

Ad intellectum huius divisionis nota : Cum habitus operativi stricte 
sumpti sit per modum inclinationis indeterminationem 
potentiae tollere, hi habitus non inveniuntur in potentiis iis, quae aut 
ex natura sua sunt omnimode ad unum determinatae — potentiae non 
vitaks, potentiae vegetativae, sensus externi, sensus communis; aut 
ex despotica subiectione ad potentiam superiorem, a qua moventur, 
ad unum determinantur — vis motrix. Ex quo concludes inveniri ha- 
bitusa) in voluntate libera, b) in potentiis voluntati liberae politice 
subiectis, i. e. in intellectu, in sensibus internis (excepto sensu com- 
muri), in appetitu sensitivo, c) in intellectu secundum se considerato, 
quate est indeterminatus ad bene vel male intelligendum. Habilitas 

autem ad pingendum, quae residet in manu, flexibilitas eius et similia 
ad entitativos reducuntur habitus; tota enim artificiosa motus direc- 
tio ab arte provenit, quae in intellectu practico residet. 

2. Potentia definitur : accidens disponens subiectum ad ope- 
randum vel ad resistendum ! ; si est languidum et debile, im po- 
tentia vocatur; ita debilis resistentia seu molle, visus debilis 
dicuntur impotentiae. 

Potentia dividitur in activam et passivam. Activa est ad ac- 
tionem transeuntem, quae secundum terminum suum transit extra 
potentiam ad subiectum aliquod transmutandum; passiva est ad 
actionem immanentem?, quae non transmutat subiectum aliquod a 
potentia distinctum, sed omnino manet in potentia tamquam ultima 
eius perfectio. Cum actio transiens inferat passionem in subiecto a 
potentia distincto, actio vero immanens maneat in ipsa potentia tam- 
quam passio eius, ab actione transeunte potentia denominatur a c- 
tiva,abimmanentepassiva. Potentia activa dividitur in cor- 
poream et incorpoream. Ad incorpoream pertinet intellectus 
agens et character sacerdotalis. Potentia activa corporea dividitur in 
vitalem et non vitalem; vitalis subdividitur in tres potentias 
vitae vegetativae: nutritivam, augmentativam, ge- 
nerativam; non vitalis in potentiam resistivam (resisten- 
tiam seu durum et molle) et potentiam motricem, ad quam per- 
tinet gravitas (attractio corporum). Potentia passiva (quae semper 
est vitalis) dividitur in corpoream et incorpoream; in- 
corporea dividitur in intellectum et voluntatem, corporea 
in diversos sensus et appetitum sensitivum. 

Ad potentiam reductive pertinent omnes vires instrumenta- 
riae, quae sunt potentiae imperfecte participatae ; ita impulsus mecha- 
nicus receptus in instrumento mechanico est vis motrix imperfecta 
transeunter communicata. 

J3. Tertia species qualitatis (passio et patibilis qualitas) 
definitur: accidens sensibilem alterationem causans vel a sensibili 
alteratione causatum, seu qualitas secundum quam fit alteratio. Al- 
terationis autem nomine intelligitur motus continuus successivus ab 
una qualitate in aliam contrarie oppositam, sicut est motus ab uno 
colore ad alium contrarie oppositum, ut motus a rubro ad caeruleum 
per colores intermedios violaceos?. Qualitas haec, si diu permanet, 
patibilis qualitas, si cito transit, passio dicitur; ita 


1 Etiam resistentia operatio quaedain est. 
2 Actionis immanentis nomine intelligimus actionem manentem non tantum 
in supposito, ut sunt actiones vitae vegetativae, sed etiam in ipsa potentia. 


? Oppositio in coloribus attendatur seeundum quattuor colores fundamen- 
tales : rubrum, caeruleum, viridem, Havinm, non secundum album et nigrum, 
quae sunt differentiae intensitatis In Juce: abuti est gradus maximae, nigrum 


minimae intensitatis. 

rubor ex verecundia est passio, rubor ex sanguinea complexione 
patibilis qualitas. 

Patibiles qualitates dividuntur in qualitates per se imme- 
diate sensiles et qualitates non per se immediate sen- 
siles, secundum quas tamen fit alteratio sensilis. Patibiles quali- 
tates per se immediate sensiles sunt : color seu lux, sonus, odor, sapor. 
Color non distinguitur a luce. In luce distinguuntur gradus in- 
tensitatis: maior vel minor claritas, clarum et obscurum, album 
et nigrum (et cineraceum), et qualitativae differentiae 
lucis: rubrum, caeruleum etc. Ad has qualitates patibiles immediate 
per se sensibiles reducitur etiam calor, secundum quem tamen non 
fit alteratio strictissime, cum non habeat contrarium ; frigus enim est 
calor maxime remissus, et frigus absolutum mera negatio est omnis 
caloris; at calor quam maxime causat alterationem et secundum ca- 
lorem fit etiam sensilis alteratio minus stricte, quae est caloris in- 
tensio et remissio. Patibiles qualitates per se immediate non sensibiles 
sunt qualitates chimicae — qualitates speciales elementorum chi- 
micorum, in quarum oppositione fundatur affinitas chimica, et den- 
sitas et raritas. Si elementa absolute ultima sunt electrones, 
qualitates chimicae ultimo ad vim electricam reducerentur. Vis elec- 
trica positiva et negativa duae qualitates sunt positivae con- 
trarie inter se oppositae !. 

Inquantum qualitates tertiae speciei operationis principia sunt, 
ad secundam speciem reducuntur, a qua tamen separantur, quatenus 
sunt qualitates secundum quas fit sensilis alteratio, quod non verifi- 
catur in secunda specie. 

4. Figura definitur : accidens resultans ex terminatione quan- 
titatis quoad se consideratae secundum diversam dispositionem par- 
tium eius. F o r m a , prout hic sumitur, addit super figuram debitam 
proportionem (formositatem) et proprie invenitur in artificialibus. 


189. Proprietates qualitatis: 1. Habere contrarium. Haec 
proprietas convenit soli qualitati, sed non omni: Potentiae, figurae 
non habent contrarium, nam disparate se habent inter se ; non enim 
est in figuris series naturalis, sicut est in coloribus et in sonis a pro- 
fandissimo ad altissimum, sed quamcumque figuram quaecumque alia 
sequitur in quacumque directione. Etiam calor non habet contrarium. 
Haec proprietas proprie convenit soli qualitati ; nam cetera dicantur 
contraria ratione qualitatum contrariarum ; ita elementa chimica, quae 
ad invicem affinitatem habent. 

2. Suscipere magis et minus. Etiam haec proprietas 


* Multi physici oppositionem hanc concipiunt sicut oppositionem inter ca- 
lorem et frigus tamquam oppositionem inter unum terminum positivum et al- 
terum mere negativum, aliis tamen contradicentibus (0f. n. 407, I). 

convenit soli qualitati (per se et ratione sui), sed non omni: Figura 
extendi, sed intendi non potest. Probe distinguendum est qualitatum 
augmentum et decrementum extensivum ab earum inten- 
sione; ita calor extendi potest ad eas subiecti partes, quae 
ante erant frigidae, sed potest praeterea intendi; item scientia 
extendi potest ad plures conclusiones, sed potest etiam intendi. 

3. Secundum qualitates res dici similes et 
dissimiles (cf. n. 191, 3). l 


Bibliographia ad 188, 1: J. M. Ramirez, Doctrina Thomae Aqui- 
natis de distinctione inter habitum et dispositionem, 
Studia Anselmiana 7—8, Romae 1938, 121—142. H. Renard, The Habits 
in the System of St. Thomas, Gr 29 (1948) 88—117. 


A d 187 sq. Aristoteles : ILorótyrtaæ 8$ tyo xad’ dv morot swec elvat Aéyovta. 
(Cat. 8, 8 b 25). “Ev uiv obv siBoc xotóvrro; ÉEtc xai BuáO eotc Aeyéc0ioov 
(L. c. 8 b 26). *E«xegov 82 yévos rotócqtoc, ... ca xarà BUvegiv quoocty T) vva- 
utav asysta (l. c. 9 a 14). Tpitov 8& yévos morótytog maU mcixal noiócnczec 
x«i mðn (Lc. 9 a 28). Técapcroy 8& Yévoc xotóvryvoc oy Tj. & te xal $ repli ëxxotow 
$nxápyoucx popp (l. c. 10 a 11; cf. Met. V 14). S. Thomas: «Proprie enim 
qualitas importat quendam modum substantiae. Modus autem est, ut dicit 
Augustinus, super Gen. ad litteram [IV c. 3], quem mensura praefigit : unde 
importat quandam determinationem secundum aliquam mensuram. Et ideo 
sicut id secundum quod determinatur potentia materiae secundum esse sub- 
stantiale, dicitur qualitas, quae est differentia substantiae; ita id secun- 
dum quod determinatur potentia subiecti secundum 
esse accidentale, dicitur qualitas accidentalis, quae est etiam quaedam 
differentia, ut patet per Philosophum in V Metaph. [c. 14]. Modus autem sive 
determinatio subiecti secundum esse accidentale, potest accipi vel in ordine 
ad ipsam naturam subiecti; vel secundum actionem et passionem, quae con- 
sequuntur principia naturae, quae sunt materia et forma; vel secundum quanti- 
tatem. Si autem accipiatur modus vel determinatio subiecti secundum quan- 
titatem, sic est quarta species qualitatis... Modus autem sive determinatio 
subiecti secundum actionem et passionem, attenditur in secunda vel tertia 
specie qualitatis... Sed modus et determinatio subiecti in ordine ad naturam 
rei, pertinet ad primam speciem qualitatis, quae est habitus et dispositio » 
(S. th. LII 49, 2). « Dispositio autem dupliciter accipitur : uno modo, secundun: 
quod est genus habitus, nam in V Metaph. [c. 20] dispositio ponitur 
in definitione habitus; alio modo, secundum quod est aliquid contra 
habitum divisum. Et potest intelligi dispositio proprie dicta condividi 
contra habitum, dupliciter. Uno modo, sicut perfectum et imper- 
fectum in eadem specie: ut scil. dispositio dicatur, retinens nomen 
commune, quando imperfecte inest, ita quod de facili amittitur ; habitus autem, 
quando perfecte inest, ut non de facili amittatur. Et sic dispositio fit habitus, 
sicut puer fit vir. Alio modo possunt distingui, sicut diversae species 
unius generis subalterni: ut dicantur dispositiones illae 
qualitates primae speciei, quibus convenit secundum propriam rationem ut de 
facili amittantur, quia habent causas transmutabiles, ut aegritudo et sanitas; 
habitus vero dicuntur illae qualitates quae secundum suam rationem ha- 
bent quod non de facili trausmutentur, «quia habent causas immobiles, sicut 


scientiae et virtutes. Et seeundum hoe dispositio non fit habitus. Et hoc vi- 
detur magis consonum intentioni Aristotelis; Unde ad huius distinctionis pro- 
bationem inducit communem loquendi consuetudinem » (L c. ad 3; ef. In Met. 


V lect. 16 n. 987 sqq). : 

Ad 189. Aristoteles : "Ynx&pyst 8& xal évavutóvnc xxrà tò nov (Cat. 8, 10 
b 12). "EziBéyevat 8& tò u&XXov xal tò Ticxov tà rok (1. c. 10 b 26). "I3vov &v et «fic 
TOLÓTNTOG TÒ Öuorov xoi &vóuotov AéveoÜat xat’ aòthy (Ll. c. 11a 18). 


$ 4. DE RELATIONE PRAEDICAMENTALI 


190. Definitio relationis. Relatio latissime sumpta est ordo unius 
ad aliud. Qui ordo potest esse aut inclusus in aliqua essentia absoluta 
aut purus respectus adventitius seu superadditus essentiae absolutae. 
Ordo inclusus in essentia absoluta est relatio trans- 
cendentalis. Haec est ens vere absolutum, conotans tamen es- 
sentialiter aliquod extrinsecum, in ordine ad quod exigit definiri ; ita 
relatio animae ad corpus est relatio transcendentalis. Vocatur trans- 
cendentalis, quia est ens reale, quod non alligatur alicui de- 
terminato generi rerum, sed vagatur per omnia praedicamenta; ita 
materia intra genus substantiae refertur transcendentaliter ad formam, 
forma ad materiam ; potentia et scientia intra genus qualitatis refe- 
runtur trauscendentaliter ad obiectum. Ordo adventitius, 
qui in puro respectu consistit, est relatio cuius 
totum esse est ad aliud se habere; exemplum sit relatio 
paternitatis, quae est purus respectus adventitius homini. Relatio ista 
potest esse realis et rationis. Realis est, quae habet esse in rerum 
natura independenter a mentis consideratione, ut relatio patris ad 
filium; rationis, quae subsistit in intellectu tantum, ut relatio 
praedicati ad subiectum. Relatio praedicamentalis definitur: 
accidens reale, cuius totum esse est ad aliud se habere. Relatio prae- 
dicamentalis dicitar accidens reale, quo distinguatur a relatione 
rationis; dicitur accidens cuius totum esse est ad aliud 
se habere, quo distinguatur a relatione transcendentali, cuius 
totum esse non est ad aliud se habere, cum sit entitas absoluta, in 
qua tamen includitur ordo ad aliud ; entitas vero relationis praedica- 
mentalis in puro respectu consistit seu in «esse ad aliud », est igitur 
accidens minimae entitatis. 

In relatione quattuor distinguimus: ipsam relationem, sub- 
iectum quod refertur, terminum ad quem refertur subiec- 
tum, fundamentum unde resultat relatio. Exemplum: Inter 
Petrum pallidum et Paulum pallidum habetur relatio similitudinis : 
Petrus pallidus (subiectum) refertur ad Paulum pallidum (terminus) 
ratione palloris (fundamentum). 

Ex relatione tamquam forma et subiecto tamquam materia coales- 
cit concretum accidentale, ut pater ex homine et paternitate, filius 
ex homine et filiatione. Huiusmodi concreta dicuntur relata sive 
relativa, et quatenus mutuo sibi respondent, dicuntur co Tre- 
lativa (abstracta sunt correlatiouces). Relativa ista divi- 

duntur in relativa secundum esse et relativa secundum dici. Nam 
«relativa quaedam sunt imposita ad significandum ipsas habitudines 
relativas, ut dominus et servus, pater et filius, et huiusmodi ; et haec 
dicuntur relativà secundum esse. Quaedam vero sunt imposita 
ad significandas res quas consequuntur quaedam habitudines, sicut 
movens et motum, caput et capitatum, et alia huiusmodi ; quae di- 
cuntur relativa secundum dici» (S. th. I 13, 7 ad 1). « Distinc- 
tio ista relativorum secundum esse et secundum dici nihil facit ad 
hoc quod sit relatio realis. Quaedam enim sunt relativa secundum 
esse quae non sunt realia, sicut dextrum et sinistrum in columna ; 
et quaedam sunt relativa secundum dici quae tamen important rela- 
tiones reales, sicut patet de scientia et sensu. Dicuntur enim relativa 
secundum esse, quando nomina sunt imposita ad significandas ipsas 
relationes : relativa vero secundum dici, quando nomina sunt imposita 
ad significandas qualitates vel aliquid huiusmodi principaliter, ad 
quae tamen sequuntur relationes. Nec quantum ad boc differt, utrum 
sint relationes reales vel rationis tantum » (Pot. VII 10 ad 11). 


191. Divisio relationis. 1. Divisio analoga. Relatio latissime sump- 
ta dividitur in relationem transcendentalem, quae est ordo inclusus 
in essentia rei absolutae ; et relationem, quaeest ordo unius ad 
aliud adveniens essentiae rei, quae ordinatur, seu ens, cuius 
totum esse est ad aliud se habere. Haec ultima subdividitur in rea - 
lem et rationis seu logicam. Relatio realis secundum esse est 
relatio praedicamentalis, quae constituit praedicamentum 
relationis. 

Plerumque relationes praedicamentales fundantur in transcenden- 
talibus ; ita potentia transcendentaliter refertur ad obiectum suum, 
sive hoc exsistit sive non exsistit ; exsistente obiecto, potentia ad illud 
refertur duplici relatione praedicamentali: mensurae et causalitatis. 
Potentia generativa transcendentaliter refertur ad prolem generan- 
dam ; prole genita, ad eam refertur relatione praedicamentali mensurae 
et causalitatis. Deficiente termino relatio praedicamentalis cessat, 
transcendentalis non cessat. 

2. Divisio accidentalis. Relatio accidentaliter dividitur in mutuam 
et nonznutuam. Mutua est, cui ex parte termini respondet alia 
relatio realis (paternitati respondet filiatio. Non-mutua est, cui 
ex parte termini non respondet alia relatio realis. Relatio scientiae 
ad obiectum suum est non-mutua : realis ex parte intellectus (qui de- 
pendet ab obiecto scito), rationis ex parte obiecti ; nam ponit aliquid 
in intellectu, nihil vero in obiecto ; obiectum enim, eo quod scitur, 
non mutatur. Relatio mutua alia dicitur aequiparantiae, 
alia disparantiae; illa est inter extrema se mutuo respicientia 
cum eadem appellatione, ut relatio similitudinis, aequalitatis cte., 
quodlibet enim extremum: dieitur. simile, aequale. ete; ; haee. cest, 

cum extrema, inter quae viget, diversam appellationem habent, ut 
relatio paternitatis et filiationis, non enim utrumque extremum di- 
citur pater aut utrumque filius, sed alterum pater, alterum filius. 

Divisio haec accidentalis est, quia relationi iam constitutae 
accidit ei respondere ex parte termini aliam relationem realem. Hoc 
autem tunc obtinet, cum etiam ex parte termini invenitur fundamen- 
tum reale respondens fundamento reali, quod habetur ex altera parte ; 
ita fundamento reali, super quod fundatur relatio causae (creatae) ad 
effectum, quod est exercitium causalitatis efficientis, respondet in ef- 
fectu fundamentum realis dependentiae ab agente, super quod fundatur 
relatio effectus ad causam. Contra relationi effectus ad causam in- 
creatam ex parte huius non respondet fundamentum reale, cum Deus 
sit movens immobile, cuius actio non superaddit aliquid substantiae. 
Sensu tamen latiore omnis relatio mutua est, quia ex parte 
termini, si non respondet relatio realis, repondebit tamen rationis 
relatio. Terminus enim relationis omnis etiam ipse relativus esse debet 
aliquo modo, quia terminus, ut terminus seu ut terminans, necessario 
aliquem ordinem continet ad id, quod terminat, sive ordinem realem 
sive ordinem rationis tantum. Si igitur ex parte termini non habetur 
fundamentum reale respondens fundamento reali ex altera parte, ter- 
minus eo ipso, quod terminus est, fundamentum constituet relationis 
rationis. Ita relationi reali creaturae ad creatorem respondet ex parte 
Dei relatio rationis. 

9. Divisio essentialis relationis praedicamentalis seu ordinatio prae- 
dicamenti relationis. Praenotamen. Unitas et diversitas specifica 
relationum desumitur a fundamento per ordinem ad terminum seu a 
fundamento, quatenus virtualiter praehabet terminum. Ratio est, quia 
fundamentum est causa relationis, a qua habet esse ; ergo etiam spe- 
cificationem. At relatio est a fundamento per ordinem ad ter- 
minum, ac proinde causa adaequata relationis est fundamentum 
secundum ordinem ad terminum seu fundamentum, ut praehabet vir- 
tualiter terminum. Ita ex eodem fundamento est diversa specie relatio, 
quatenus terminus est alius. Exemplum sit : albedo fundans relationem 
similitudinis ad aliud album et dissimilitudinis ad nigrum. Fundamen- 
tum praehabet terminos oppositos, inquantum habet vim ex se emit- 
tendi relationes ad terminos oppositos. 

Cum igitur relatio specificetur a fundamento et termino, a diversis 
fundamentis per ordinem ad diversos terminos desumenda est divisio 
essentialis relationis. Iam vero est fundamentum ordinans unum ad 
aliud, ita ut unum ab alio accipiat esse. Hoc fundamentum est actio 
et passio seu latius causalitatis exercitium, quod fundat relationem 
causalitatis!, et est fundamentum ordinans unum ad aliud, 


1 Si velit confici divisio, in qua etiam relationes sulsistentes divinae conti- 
nerentur, ordo unius ad aliud, quatenus unum accipit esse ab alio, esset subdi- 

ita ut unum ab alio non accipiat esse. Hoc autem fundamentum non 
potest esse nisi quantitas transcendentalis seu unitas (transcen- 
dentalis) et numerus (transcendentalis), super quam fundatur relatio 
convenientiae et disconvenientiae. Nam ordinatio 
unius ad aliud, ita ut unum ab alio non accipiat esse, non potest esse 
nisi secundum meram comparationem, i. e. secundum convenientiam 
et disconvenientiam. Convenientia et disconvenientia attenditur aut se- 
cundum substantiam seu secundum ipsam rei essentiam, aut 
secundum aliquid quod accidit essentiae, i. e. secundum quanti- 
t at em et qualitatem. Ita relatio convenientiae et disconve- 
nientiae dividitur in convenientiam et disconvenientiam secundum sub- 
Stantiam (essentiam), secundum quantitatem, secundum qualitatem. 
Convenientia et disconvenientia secundum substantiam vocatur iden- 
titas et diversitas (distinctio), convenientia et disconvenientia 
Secundum quantitatem aequalitas et inaequalitas, 
convenientia et disconvenientia secundum qualitatem similitudo 
€t dissimilitudo. Diversitas seu distinctio est aut generica 
aut Specifica aut numerica. Similiter identitas est g en e- 
tica, specifica, numerica; sed numerica identitas relatio 
rationis tantum est. Ad distinctionem numericam pertinet etiam dis- 
tinctio secundum positionem, distantia, indistantia seu ordo secundum 
Prius et posterius fundatus a quantitate praedicamentali (cf. n. 315 
Sqq.) ; est enim distinctio seu disconvenientia secundum ipsam rei, 
1. €. quantitatis essentiam, quatenus quantitas distinguitur a quanti- 
tate et pars a parte secundum positionem, quae includitur in ipsa 
essentia quantitatis. 

Relatio causalitatis est aut causalitatis quae est mensura, aut 
causalitatis quae non est mensura. Relatio mensurae, non 
Secundum quantitatem (haec enim pertinet ad aequalitatem et inae- 
qualitatem), Sed secundum esse et veritatem, est relatio causali- 
tatis formalis extrinsecae. Haec est duplex, quatenus 
mensura est obiectum aut exem plar: potentia, habitus, actus 
mensurantur ab obiecto, artefactum ab idea exemplari artificis. Re- 
lationes mensurae non sunt mutuae ; sunt reales ex parte mensurati t, 
Tatonis ex parte mensurantis ; ita relatio obiecti sciti ad intellectum 
creatum est rationis (obiectum enim non mutatur eo quod scitur), 
contra relatio artefacti ad intellectum artificis (creaturae ad creatorem) 
realis est ; artefactum fit secundum ideam exemplarem artificis, crea- 
tura secandum ideam divinam. 


qu adus B ordinem, quo unum accipit esse ab alio cum dependentia — ordo 
usal itatis; et ordinem, quo unum accipit esse ab alio sine dependentia 

io ordo processionis in divinis (cf. m. 315, 3). At relationes divinae subsistentes 
n pertinent ad praedicamentum ; deo luec divislo est analoga. 


5 si dii renlis mensuratio (in. agnis arbitraris non fit). 

Relatio causalitatis, quae non est mensura, est relatio causae ef- 
ficientis et finalis. Causalitas efficiens iterum subdividitur 
in generationem, alterationem etc. 

Relatio causalitatis efficientis fundatur super actionem, non qua- 
tenus actio transit, sed quatenus manet secundum determinationem 
in causa relictam. Actio enim relinquit efficiens et virtutem eius trans- 
cendentaliter mutata (cf. n. 2985). Nam ante actionem efficiens re- 
spiciebat effectum ut possibilem sibi, transacta autem actione iam non 
respicit ut possibilem (nulla enim causa creata eundem numero effec- 
tum reproducere potest, cf. n. 780), sed ut productum. 

Relatio causalitatis finalis non est mutua, quia finis movet (im- 
proprie) ut movens immobile. 


192. Proprietates relationis. 1. Relationem non habere 
contrarium, i e. per se, sed tantum per accidens, ratione fun- 
damenti, Ratio est, quia relationes, etiam eae quae maxime videntur 
esse contrariae, ut relatio similitudinis et dissimilitudinis, se invicem 
compatiuntur in eodem subiecto ; ita idem paries albus habet simili- 
tudinem ad alium parietem album et simul dissimilitudinem ad nigrum. 
Iam vero stricte contraria non possunt esse simul in eodem subiecto. 
Per accidens tamen nihil impedit, quominus relationes vocentur con- 
trariae ratione fundamenti, quatenus haec fundamenta sunt contraria, 
ut patet in exemplo allato. 

9. Relationem per se non suscipere magis et 
minus, sed tantum per accidens ratione fundamenti. Ratio est, 
quia intendi per se non potest nisi id ad quod datur motus ; sed ad 
relationem non datur motus. Potest tamen interdum intendi per acci- 
dens, quatenus fundamentum suscipit magis et minus; ita quod est 
simile, potest fieri similius. 

3. Relativa (praesertim mutua) dici ad converten- 
tiam, i. e. ita ut unum relativum explicetur per alterum in obliquo 
importatum. Ita pater est filii pater, et filius est patris filius ; scientia 
est alicuius rei scibilis scientia, et res est scibilis per aliquam scientiam. 

4. Relativa esse simul natura; mam mutuo se inferunt, 
ita tamen, ut unum non sit causa alterius ; unum non pendet ab altero. 
Quod tamen intelligendum est de relativis formaliter ut relativis ; nam 
materialiter sumptum unum potest esse prius altero, unum pendere 
ab altero. Ita relatio paternitatis et filiationis simul omnino incipiunt, 
tamen homo, cui advenit relatio paternitatis, est ante filium, hic pen- 
det ab illo. 

5. Relativa (praesertim mutua) esse simul cognitione, 
ita ut nequeat unum relativum cognosci aut definiri nisi per alterum ; 
pater est, qui habet filium, et filius est, qui habet patrem. 

Propter tres ultimas proprietates terminus formaliter seu re- 
lative sumptus ut terminas non est eausa specifies relationem. Ter- 

minus enim formaliter ut terminus est correlativus et omnino simul 
cum relatione quam terminat, sed terminus, qui specificat relationem 
per modum causae formalis extrinsecae seu per modum obiecti, est 
terminus fundamentaliter sumptus ratione absoluti, super 
quod fundatur, et ut praehabitus virtualiter in fundamento. 


Bibliographia ad 190—192: N. D. Ginsburg, MetaphysicalRela- 
tions and St. Thomas Aquinas, NSch 15 (1941) 238—254. A. Hor- 
vaih, Metaphysik der Relationen, Graz 1914. A. H. Malta, De 
divisione relationum consideratio in ordine ad quaes- 
tionem de relationibus divinis, Ag 14 (1937) 61—86. G. M. 
Manser, Begriff und Bedeutung der trauszendentalen 
Beziehung, DThFrib 19 (1941) 351—360. 


Ad 190 sq. Aristoteles : ILpóc vt 8& rà votxÜco. Xéyevon, 60x «òrà nep orly 
&cépev elvat AéYyecat, ... ote è Tò eivat «oic rrpóc ct tòtòy cQ mpóg ví mc Éysty 
(Cat. 7, 6a 36; 8 a 39; cf. Met. V 15). S. Thomas : «Relativa quaedam 
sunt imposita ad significandum ipsas habitudines relativas, ut dominus, 
servus, pater et filius, et huiusmodi: et haec dicuntur relativa secun- 
dum esse. Quaedam vero sunt imposita ad significandas res quas consequun- 
tur quaedam habitudines, sicut movens et motum, caput et capitatum, et 
alia huiusmodi: quae dicuntur relativa secundum dici» (S. th. I 13, 7 
ad 1; cf. Pot. 7, 10 ad 11). « Talium relationum [secundum esse], secundum 
Philosophum, in Praedicam., cap. “Ad aliquid" [7], esse est ad aliud se habere... 
Cum dicitur: "Ad aliquid sunt, quorum esse est ad aliud se habere", in- 
telligitur de esse quod est quidditas rei, quae definitione significatur ; quia 
ipsa natura relationis, per quam constituitur in tali genere, est ad aliud referri ; 
et non intelligitur de esse quod est actus essentiae » (I Dist. 33 a. 1 arg. 1 et 
ad 1). « Respectus [ad aliud] aliquando est in ipsa natura rerum . . . Et huiusmodi 
relationes oportet esse reales... Aliquando vero respectus... est tautum 
in ipsa apprehensione rationis conferentis unum alteri: et tunc est relatio 
rationis tantum; sicut cum comparat ratio hominem animali, ut speciem 
ad genus» (S. th. I 28, 1). « Cum relatio requirat duo extrema, tripliciter se 
habere potest ad hoc quod sit res naturae et rationis. Ouandoque enim ex 
utraque parte est res rationis tantum: quando scil. ordo vel ha- 
bitudo non potest esse inter aliqua, nisi secundum apprehensionem rationis 
tantum, utpote cum dicimus ídem eidem idem... Et similiter est de omnibus 
relationibus quae sunt inter ens et non ens ; quas format ratio, inquantum ap- 
prehendit non ens ut quoddam extremum. Et idem est de omnibus relationibus 
quae consequuntur actum rationis, ut genus et species, et huiusmodi. Quaedam 
vero relationes sunt quantum ad utrumque extremum, res 
naturae: quando scil. est habitudo inter aliqua duo secundum aliquid rea- 
liter conveniens utrique. Sicut patet de omnibus relationibus quae consequuntur 
quantitatem, ut... duplum et dimidium, et huiusmodi... Et simile est de 


. relationibus quae consequuntur actionem et passionem, ut motivum et mobile, 


pater et filius, et similia. Quandoque vero relatio in uno extremorum 
est res naturae, et in altero est res rationis tantum. EHthoc 
contingit quandocumque duo extrema non sunt unius ordinis. Sicut sensus 


et scientia referuntur ad sensibile et scibile, quae quidem; inquantum sunt res 
quaedam in esse naturali exsistentes, sunt extra ordinem esse sensibilis et in- 
telligibilis: et ideo in scientia quidem et sensu est. relatio realis, secundum 
quod ordinantur ad sciendum vel sentiendum res; sed res ipsae in se consideratae, 
sunt extra ordinem huiusmodi. Unde dn cl non est liqua relatio realiter ad 
scientiam et sensum; sed secim dune i ationenm funi Unde: Philosophus 

dicit in V Metaph., quod non dicuntur relative eo quod ipsa referantur ad 
alia, sed quia alia referuntur ad ipsa. Et similiter dextrum non dicitur de co- 
lumna, nisi inquantum ponitur animali ad dextram : unde huiusmodi relatio 
non est realiter in columna, sed in animali » (S. th. I 13, 7). « Ponit ergo [Phi- 
losophus] tres modos eorum quae ad aliquid dicuntur, quorum primus est 
secundum numerum et quantitatem, sicut duplum ad dimidium... 
Secundus modus est prout aliqua dicuntur ad aliquid secundum actio- 
nem et passionem, vel potentiam activam vel passivam ; sicut cale- 
factivum et calefactibile ... Tertius modus est, secundum quod mensura- 
bile dicitur ad mensuram. Accipitur autem hic mensura et mensu- 
rabile non secundum quantitatem ... sed secundum mensurationem esse et 
veritatis. Veritas enim scientiae mensuratur a scibili » (In Met. V 15 lect. 17 


n. 1001 sqq. ; cf. S. th. I 28, 4). 

A d 192. Avistoleles primam et secundam proprietatem relationis ponit Cat. 
7 (6 b 15 20). Tertiam : II&vcx 8& xà mpóg «t mpóc àvvtovoéqoovca Myevo, 
olov ó 8o0A0c Ocortóvou 9o0Aoc (ib. 6 b 28). Quartam : Aoxei 8& «à mpóg tt &yu« 
tý oboer slvat (ib. 7 b 15). Quintam : 'Avayxatóv £ozty, 6 &v lð tis TÖV mpóc 
4t &oopuouévoc, xXxeivo robs ô Aéyevat &ocptoguévoc slü£vot (ib. 8 b 13). 


$ 5. DE ACTIONE ET PASSIONE PRAEDICAMENTALI 


193. Definitiones actionis et passionis. Actio est id, quo aliquid 
constituitur agens ; agit autem per exercitium causalitatis 
efficientis inferens effectum in passo seu pas- 
sionem. Efficiens enim non denominatur efficiens seu agens, nisi 
quatenus habet effectum a se dependentem seu quatenus efficit aliquid. 

Quare si aliquod subiectum esset praeditum entitate actionis, quin 
hoc ipso haberet a se dependentem actualiter effectum, hoc subiectum 
ex illa entitate actionis, qua est praeditum, proprie non denomi- 
naretur agens. Ita Deus non denominatur agens, nisi cum effectus 
producitur, quamquam actio Dei est aeterna !. 

Passio est id, quo aliquid constituitur patiens; patitur autem, 
in quantum recipit influxum agentis seu ac- 
tionem. Passio accurate respondet actioni: sicut actio est pro- 
ductio effectus in passo, ita passio est receptio effectus ab agente. 


194. Divisio essentialis seu ordinatio praedicamenti actionis. Actio 
dividitur in actionem productivam substantiae et productivam 
accidentis. Actio productiva substantiae est generatio 
substantiae, quae generatio aut educit formam substantialem 
ex materia prima aut unit tantum materiam formae a Deo creatae 
(generatio hominis). Accidens autem produci potest aut per trans- 
mutationem (instantaneam) ex non-esse aut per motum continuum 
successivum ex contrario. Cum accidens primo modo producitur, actio 
est generatio accidentis; cum secundo modo producitur, 


1 Actio tamen haec divina non est actio praediciinentalis, sed ipsa substantia 
divina. 

actio est augmentatio, si accidens quod fit est quantitas, alteratio, 
si est qualitas, motio localis (productio motus localis), si est « ubi» 


(cf. n. 291). 
Quia passio accurate respondet actioni, iisdem divisionibus, quibus 
dividitur actio, dividitur etiam passio. 


Nota. Ad praedicamentum actionis non pertinet actio cognosci- 
tiva et appetitiva, quae proinde etiam actio metaphysica vo- 
catur, ut distinguatur ab actione physica seu praedicamentali. Actio 
enim metaphysica non est perfectio passi, sed ipsius agentis (potentiae 
operativae), et ideo ponitur in prima specie praedicamenti qualitatis. 

Neque ad praedicamentum actionis pertinet resultantia pro- 
prietatum ex substantia. Haec resultantia non significat causalitatem 
efficientem substantiae. Proprietates enim simul cum substantia ef- 
ficienter producuntur ab eo, qui substantiam producit. Ideo tantum di- 
cuntur ex substantia resultare, quia cum substantia necessario conec- 
tuntur, et substantia per formam suam  causalitatem exercet 
formalem erga proprietates. 


A d 193. Aristoteles in c. 9 Categ. de actione et passione brevissime agit 
assignando duas proprietates : '"Er8éyecot Sè xal rò motsiv xal tò máoysty èvavTtó- 
TnT xal TÒ p&XXov xci tò T7109 (11 b 1; cf. Phys. III 3 [hic infra]). 
Aristoteles «destruens hanc illationem, qua concludebatur, quod si actio et 
passio sunt unus motus, quod actio et passio sunt idem. Et dicit... quod non 
sequitur quod actio et passio sint idem, vel doctio et doctrina, sed quod motus, 
cui inest utrumque eorum, sit idem. Qui quidem motus secundum unam ra- 
tionem est actio, et secundum aliam rationem est passio. Alterum enim est 
secundum rationem esse actum huius ut in hoc, et esse actum 
huius ut ab hoc. Motus autem dicitur actio secundum quod est actus 
agentis ut ab hoc : dicitur autem passio secundum quod est actus patientis ut 
in hoc. Et sic patet, quod licet motus sit idem moventis et moti, propter hoc 
quod abstrahit ab utraque ratione, tamen actio et passio differunt propter 
hoc, quod has diversas rationes in sua significatione includunt [008 ?) notnog 
qÅ raf ost tò advo xoplec, QAN à bnápys. taŭta, Jj xivnots TÒ yàp vo08e iv «de 
xui tò ^o08e nò voU0e évépysixv elvat Écepov «à Xóyo: Phys. III 3, 202 
b 20]... Sed restat circa hoc dubitatio... quia, si actio et passio sint 
unus motus, et non differunt nisi secundum rationem, ut dictum est, videtur 
quod non debeant esse duo praedicamenta . . . Ad horum igitur evidentiam scien- 
dum est, quod ens dividitur in decem praedicamenta non univoce, sicut genus 
in species, sed secundum diversum modum essendi. Modi autem essendi propor- 
tionales sunt modis praedicandi... Tripliciter autem fit ommis praedicatio. 
Unus quidem modus est, quando de aliquo subiecto praedicatur id quod per- 
tinet ad essentiam eius [substantia] ... Alius autem modus est, quo praedicatur 
de aliquo id quod non est de essentia eius, tamen inhaeret ei [quantitas, 
qualitas, — relatio] ... Tertius autem modus praedicandi est, quando aliquid 
extrinsecum de aliquo praedicatur per modum alicuius denominationis .. . 
Commumniter autem invenitur aliquod denominari ab aliquo extrinseco, vel 


secundum rationem causae, vel secundum rationem mensurae... Cum autem 
quattuor sint genera causarum, duo ex his sunt partes essentiae, scil. materia 
et forma ; unde praedicatio, «quae posset. fieri secundum haec duo, pertinet ad 
praedicamentum substantine, ntpote ai dleumus, quod homo est rationalis, et 

homo est corporeus. Causa autem finalis non causat seorsum aliquid ab agente ; 
in tantum enim finis habet rationem causae, inquantum movet agentem. Re- 
manet igitur sola causa agens, a qua potest denominari aliquid sicut ab exteriori. 
Sic igitur secundum quod aliquid denominatur a causa agente, est praedica- 
mentum passionis; nam pati nihil est aliud quam suscipere aliquid ab 
agente : secundum autem quod e converso denominatur causa agens ab effectu, 
est praedicamentum actionis, nam actio est actus ab agente in aliud, ut 
supra dictum est» (S. Thom., In Phys. III lect. 5 n. 13 sqq.). 

A. d 194. Aristoteles «dicit quod transmutationes sunt quattuor: gene- 
ratio quidem et corruptio simplex secundum substantiam ; et aug - 
mentum et diminutio secundum quantitatem ; alteratio secundum 
passionem, quae est tertia species qualitatis; “latio”, id est loci mutatio, 
secundum ubi» (S. Thom., In Met. XII 2 lect. 2 n. 2431). Ai uecafoAal céccapsc, 
À xaTtà tò Ti T) xaT TÒ moby À moody À roð, xal Yéveotc uày Tj nAj xal oOopà 1 
xarà tóðe, «0E norc è xol oOLotc fj xarà tò mooóv, &AXolooic 85 1) xat tò 
nados, popà è 7j xarà tórov (1069 b 9). 


§ 6. DE «UBI» ET SITU PRAEDICAMENTALI 


195. Definitio « ubi» praedicamentalis. «Ubi» latissime sumptum 
est praesentia in loco, sumendo praesentiam non pro relatione indi- 
stantiae, sed pro fundamento huius relationis. Cum autem aliquid 
possit esse in loco circumscriptive seu extenso modo aut 
non circumscriptive seu inextenso modo, «ubi» praedi- 
camentale est praesentia in loco circumsceriptiva. 

Ubi praedicamentale definitur: accidens resultans in cor- 
pore ex circumscriptione loci ambientis, non considerato ordine par- 
tium in loco, seu circumscriptio passiva locati ab activa circumscrip- 
tione loci proveniens, seu ipsum circumscriptum esse corporis locati 
ab activa circumscriptione loci proveniens. «Ubi» est positio cor- 
poris in universo et est fundamentum relationum distantiae et indi- 
stantiae (praesentiae), quas realiter habet ad omnia alia corpora. 
Corpus est immediate praesens loco seu corpori ambienti in quo 
includitur, et habet determinatam distantiam ab omnibus aliis cor- 
poribus (cf. n. 319 sq.). Ex dictis patet «ubi» circumscriptivum 
rebus extensis seu corporibus tantum convenire. 


196. Divisio « ubi». « Ubi» late sumptum, transcendentale, dividi- 
tur, ut analogum, in « ubi » circumscriptivum seu praedicamentale, et 
«ubi» non circumscriptivum. « Ubi» praedicamentale seu praedica- 
mentum «ubi» divisionem essentialem non habet; nam esse Romae 
vel Athenis non variat « ubi » formaliter, sed materialiter seu indivi- 
dualiter tantum. 


197. Definitio situs. Situs definitur : accidens disponens partes cor- 
poris in loco seu ordo partium in loco. Situs addit supra « ubi » ordina- 
tionem partium in loco, differt igitur ab « ubi » (c. n. 314). Situs dif- 

fert etiam a quantitate, quae est ordo partium in toto, cum situs 
sit ordo partium in loco ; et a figura quae convenit quantitati secun- 
dum se, cum situs conveniat per ordinem ad locum (cf. n. 315—318). 
Situs est quasi figura externa, localis, et figura est situs internus. 


198. Divisio situs. Divisio essentialis situs fit per species numero 
infinitas : sedere, stare, inflecti hoc vel illo modo ete. Quolibet enim 
addito et substracto, variatur species in situ sicut etiam in figura. 


A d 195 sqq. Aristoteles «dicit, quod omne corpus sensibile est in loco. Dif- 
ferentiae autem loci sunt sex, sursum, deorsum, ante et retro, dextrorsum et 
sinistrorsum, quae quidem sunt determinata non solum quoad nos, sed etiam 
in ipso toto universo » ("Ext rv oux aloðnròv èv tóm, tónov 8E sťðn xal rapo- 
pal c&vo xal xto xal ëunpoolev xal ÜntoÜsy xal Sečròv xal dpwcepóv: xol taŭra ob 
uóvov TpòG uðs xal Béost, &AX& xol èv abt TÖ öp Sopota: Phys. III 5, 205 
b 31. S. Thom., lect. 9 n. 11 ; cf. In Met. XI lect. 10 n. 2330 sqq. [Aristoteles : 
1067 a 28]). In quantum Aristoteles et scholastici, qui eum sequuntur, uni- 
cuique corpori locum a natura seu ab intrinseco determinatum esse putant, 
a veritate aberrant. S. Thomas «ubi», «quando» et «situm» recenset inter 
praedicamenta, quae ab aliquo extrinseco secundum rationem mensurae 
desumuntur (cf. ad 193) : « Exteriores autem mensurae sunt tempus et locus. 
Secundum igitur quod aliquid denominatur a tempore, est praedicamentum 
quando; secundum autem quod denominatur a loco, est praedicamen- 
tum ubi et situs; quod addit supra ubi ordinem partium in loco. Hoc 
autem non erat necessarium addi ex parte temporis, cum ordo partium in 
tempore in ratione temporis importetur; est enim tempus numerus motus 
secundum prius et posterius » (In Phys. III lect. 5 n. 15 ; cf. In Met. XI lect. 
12 n. 2377 sqq. ; S. th. I 52, 1; I-II 49, 1 ad 3). 


$ 7. DE « QUANDO?» PRAEDICAMEN'TALI 


199. Definitio. «Quando » est accidens in corporibus exortum, eo 
quod continentur in mundo mobili tamquam tempore simul aut non 
simul in motu suo et quiete. Etiam independenter a mente nostra 
verificatur, hoc simul tempore fuisse cum illo, et hoc diuturnius du- 
rasse quam illud. Hae relationes temporales fundamentum expostulant 
reale, quod est «quando». Sicut igitur ubi est positio corporis in 
mundo extenso, positio corporis in ordine iuxtapositionis tamquam 
fundamentum relationum distantiae et indistantiae, ita quando est 
positio corporis in mundo mobili, positio corporis in ordine successio- 
nis tamquam fundamentum relationum simultatis et prioritatis et 
posterioritatis temporalis. Sicut ubi, ita etiam quando non dicitur 
nisi de rebus corporeis, nam res corporeae tantum tempore men- 


surantur. 


200. Divisio. Quando dividitur in simultatem et prioritatem et pos- 
teriorntatem secundum: tempus, 


A d 199 sq. S. Thomas: «Si enim nihil mensuratur tempore nisi secundum 
quod movetur et quiescit, sequitur quod quaecumque nonu moventur neque 
quiescunt, ut substantiae separatae, non sunt in tempore, quia hoc est esse 
in tempore: mensurari a tempore. Tempus autem est mensura 
motus et quietis » ("Qc0' óox yhte xwelvou hT Tosust, oox Éovt &v ypóvoy tò uiv 
yàp èv xgóve elvat tò uecpsia0al ati ypáva, ó 8& xpávoc xevýocog xal tipeulac uévpov : 
Phys. IV 12, 221 b 20. S. Thom. lect. 20 n. 11; cf. In Met. XIlect. 12 n. 2377 ; 
In Phys. III lect. 5 [ad 195 sqq.]). 


$ 8. DE HABITU PRAEDICAMENTALI 


201. Definitio habitus. Habitus est id quod immediate in corpori- 
bus resultat ex extrinseco adiacente, non mensurante. Sicut ex 
extrinseco adiacente, quod est mensurans (ex loco), resultat «ubi », ita 
ex extrinseco adiacente, quod non est mensurans, resultat habitus. 
Hoc extrinsecum pro homine praeprimis sunt vestimenta ; exinde hoc 
praedicamentum habitus nomine designatur. Sed in definitione 
habitus extrinsecum adiacens non mensurans intelligendum est gene- 
ralius de quocumque corpore, sive propinquo sive distante. Quodcum- 
que corpus ad omnia alia corpora habet determinatam relationem di- 
stantiae. Haec relatio realis reale etiam fundamentum expostulat, in 
quo consistit praedicamentum habitus. Quodcumque corpus cetera 
omnia «habet » tamquam adiacentia sibi. Quare praedicamentum ha- 
bitus iam in praedicamento ubi includitur, quia mediante ubi corpus 
relationes habet indistantiae et distantiae ad omnia alia corpora. Ubi 
fundamentum est harum relationum omnium. Sed ab ubi habitus 
distinguibilis est, quatenus habitus fundamentum quidem relationis 
significat idem, sed tamquam fundans relationes ad non mensurans. 
Ex dictis iam patet habitum, quia involvit ordinem localem, non 
convenire nisi corporibus. 


202. Divisio habitus. Sicut ubi, ita etiam habitus divisionem essen- 
tialem non habet. Divisio autem accidentalis multiplex sumi 
potest ex diverso fine, propter quem una substantia habet aliam, et 
ex natura ipsarum substantiarum, quae ad invicem adiacentiam ha- 
bent. Ita « vestitus » dicitur, qui circumdatur substantia per se primo 
ordinata ad operiendum et calefaciendtum corpus humanum ; « arma- 
tus» dicitur, qui instructus est instrumentis offensivis et defensivis etc. 


Ad 201 sq. 5. Thomas : « Denominati autem ab aliquo extrinseco invenitur 
quidem quodammodo communiter in omnibus, et aliquo modo specialiter in 
iis quae ad homines pertinent tantum . . . In aliis enim animalibus natura dedit 
sufficienter ea quae ad conservationem vitae pertinent, ut cornua ad defen- 
dendum, corium grossum et pilosum ad tegendum, ungulas vel aliquid huius- 
modi ad incedendum sine laesione. Et sic cum talia animalia dicuntur armata 
vel vestita vel calceata, quodammodo non denominantur ab aliquo extrinseco, 
sed ab aliquibus suis partibus. Unde hoc refertur in his ad praedicamentum 
substantiae : ut puta si diceretur quod homo est manuatus vcl pedatus. Sed 

huiusmodi non poterant dari homini a natura, tum quia non conveniebant 
subtilitati complexionis eius, tum propter multiformitatem operum quae con- 
veniunt homini inquantum habet rationem, quibus aliqua determinata in- 
strumenta accommodari non poterant a natura : sed loco omnium inest homini 
xatio, qua exteriora sibi pracparat loco horum quae aliis animalibus intrin- 
seca sunt. Unde cum homo dicitur armatus vel vestitus vel calceatus, deno- 
minatur ab aliquo extrinseco, quod non habet rationem neque causae, neque 
mensurae : unde est speciale praedicamentum, et dicitur habitus. Sed 
attendendum est quod etiam aliis animalibus hoc praedicamentum attribuitur, 
nonu secundum quod in sua natura considerantur, sed secundum quod in ho- 
minis usum veniunt ut si dicamus equum phaleratum vel sellatum seu arma- 
tum» (In Phys. JIJ lect. 5 n. 15; cf. ad 172; In Met. XI lect. 12 n. 2377 ; 
S. th. I-II 49, 1). 


Articulus IV 


DE POSTPRAEDICAMENTIS 


$ 1. DE POSTPRAEDICAMENTIS IN GENERE 


203. Definitio postpraedicamentorum. —Postpraedicamenta sunt ra- 
tiones quaedam pertinentes ad omnia aut ad plura praedicamenta 
quasi proprietates communes. Quia ad plura praedicamenta spec- 
tant, analoga sunt neque tamquam genera praedicamentis ipsis co- 
ordinari possunt. 


204. Divisio postpraedicamentorum. —XPostpraedicamenta enumeran- 
tur quinque : oppositio, prius, simul, motus, habere. Oppositio, prius, 
simul, habere relationem praedicamentorum ad invicem exprimunt et 
ad omnia praedicamenta spectant. Non sunt tamen sumenda formali- 
ter pro ipsis relationibus — ita enim ad praedicamentum relationis 
pertinerent — sed pro fundamentis relationum seu pro ipsis 
praedicamentis, prout ad invicem relationem fundant. Motus seu 
mutatio ad quattuor tantum praedicamenta per se spectat : ad sub- 
stantiam, quantitatem, qualitatem, «ubi» (cf. n. 290). 


A d 203 sq. Aristoteles de postpraedicamentis agit in libro Categ. c. 10 sqq. 
5. Thomas : «Postpraedicamenta sunt, quae diversa rerum genera consequuntur » 
(S. th. I-II 49, 1). 


$ 2. DE POSTPRAEDICAMENTIS, QUAE REÉLATIONEM PRAÉDICAMEN- 
TORUM AD INVICEM EXPRIMUNT 


205. Oppositio. Oppositio ea est habitudo plurium inter se, vi cuius 
cidem sub codem respectu simul convenire nequeunt. Oppositio divi- 
ditur in negativam et positivum, negativa in contradictoriam et priva- 
tivam, positiva in contrariam et relativam (cf. n. 18; 47 sq.). 

206. Prioritas et simultas. Prioritas est modus, quo una res 
praecedit aliam. Quintuplex recensetur hic ab Aristotele : a ) prioritas 
temporis, secundum quam unum praecedit aliud duratione, ut 
pater filium ; b) prioritas secundum essendi consequen- 
tiam, quae dicitur de eo, quod ita infertur ex alio, ut hoc non in- 
feratur ex illo ; ita animal est prius homine, nam infertur ex homine 
(est homo, ergo est animal), homo vero non infertur ex animali; 
c) prioritas ordinis seu positionis; d) prioritas dignitatis 
seu auctoritatis; e ) prioritas naturae, quae est prioritas secun- 
dum causalitatem, et quae viget inter causam et effectum. Haec potest 
obtinere etiam sine prioritate durationis; potest enim contingere, ut 
causa prioritate durationis non praecedat, semper tamen praecedit 
prioritate naturae, quia effectus necessario pendet a causa, ac proinde 
secundum causalitatem est posterior. 

Simultas est negatio prioritatis et posterioritatis, ac proinde 
dicitur tot modis, quot dicitur prioritas. Ideo est simultas tempo- 
ris, quae est inter ea, quae simul eodem instanti exsistunt ; simultas 
consequentiae, quae est inter ea, quae mutuo se inferunt 
(exemplo sit rationale et risibile); simultas ordinis, simultas 
dignitatis, simultas naturae; haec est inter ea, quae 
mutuo se inferunt, ita tamen ut alterum non sit causa alterius (exem- 
plo sint correlativa). 


207. Habere. Habere est modus, secundum quem una res ordinatur 
ad alteram, ita ut una dicatur haberi ab altera. Modi habendi praecipui 
sunt quinque: primus per inhaerentiam, seu modus, quo accidens 
habetur a substantia ; secundus per continentiam, sicut crumena habet 
pecuniam ; tertius per possessionem, sicut homo habet agrum ; quartus 
per relationem, sicut pater habet filium ; quintus per iuxtapositionem, 
sicut Italia ad septentrionem habet Helvetiam. 


Ad 205. Vide supra ad 18. 

Ad 206. Aristoteles de prioritate et simultate agit in c. 12 Cat. et c. 11 
Met. V (cf. S. Thom., In Met. V lect. 13 n. 936 sqq). 

Ad 207. Aristoteles de postpraedicamento «habere» agit in c. 15 Cat. et 
c. 23 Met. V (cf. S. Thom., In Met. V lect. 20 n. 1062 sqq.). 


§ 3. DE POSTPRAEDICAMENTO MOTUS 


208. Quid sit postpraedicamentum motus. Motus est status tenden- 
tiae et viae, quo subiectum aliquod transfertur ab uno modo se ha- 
bendi ad alium. Est igitur motus « corrumpi» et «fieri», quod con- 
tingit in aliquo subiecto, quatenus subiectum amittit et acquirit for- 
maim sive substantialem sive accidentalem. 

Motus potest sumi dupliciter: a ) pro forma, quae est in «fieri » 
seu iu motu (pro forma secundum quam est fieri seu motus). Ita motus 
sumi potest pro calore in fieri. Motus sic sumptus est ens incomple- 
tum, quod reductive ponitur in praedicamento termini, i. e. formae 
secundum quam et ad quam est motus. Ita «calefieri » seu calor in 
« fieri » tamquam calor incompletus pertinet reductive ad tertiam spe- 
ciem qualitatis (cf. n. 173) ; b ) pro ipsa modalitate motus generalissi- 
me, i. e. pro statu tendentiae seu imperfectionis generalissime. M o t u s 
hoc modo sumptus est postpraedicamentum neque 
ad ullum praedicamentum reduci potest, sed tamquam analogum ad 
plura praedicamenta spectat!. Et est postpraedicamentum in sensu 
omnino speciali, quia cetera postpraedicamenta omnia a praedica- 
mentis realiter non differunt. 


209. Quotuplex sit motus. Motus, quo amittitur forma substan- 
tialis, dicitur corruptio; motus, quo acquiritur forma substantialis, 
dicitur generatio; motus ab una qualitate ad aliam contrarie 
oppositam, ut ab uno colore ad alium, dicitur alteratio; motus 
ab uno «ubi» ad aliud est motus localis; motus a minore ad 
maiorem quantitatem est aug mentum, motus a maiore ad mi- 
norem quantitatem est decrementum. 

Motus per se non spectat nisi ad haec quattuor praedicamenta. 
Non enim est « fieri » per se nisi ad substantiam et qualitatem et quan- 
titatem et « ubi ». Per accidens autem ad mutationem istorum reliqua 
praedicamenta moventur et fiunt. Ita motus localis per se est ad 
«ubi», per accidens autem ad situm, quatenus acquisito «ubi » etiam 
situs acquiritur (cf. n. 990). 

Motus ad substantiam est instantamneus; contra motus lo- 
calis, motus alterationis, augmenti, decrementi motus successivi 
sunt. 


Ad 208 sq. Aristoteles: Kwfjseec 8$ oriy elðn EE, véveous, gÜopá, abt, 
ueloote, &XXotootc, ġ xat cónov uecrafloXMf, (Cat. 14, 15 a 13; cf. Phys. III 1). 
S. Thomas : «Cum motus, sicut infra patebit, sit actus imperfectus, omne 
autem, quod est imperfectum, sub eodem genere cadit cum perfecto: non 
quidem sicut species, scd per reductionem, sicut materia prima est in genere 
substantiae, necesse est quod motus non sit praeter genera rerum in quibus 
contingit esse motum, et hoc est quod dicit [Aristoteles], quod motus non est 
praeter genera rerum, in quibus est motus, ita quod sit aliquid extraneum vel 
aliquid commune ad haec genera. Et hoc manifestat per hoc, quod omne quod 
mutatur, mutatur vel secundum substantiam vel secundum quantitatem vel 


1 Motus uon est reducibilis ad praedicamenta, ad quae est motus, quia na- 
turam significat seu modalitatem novam, modificativam horum praedica- 
mentorum. Ideo motus non se habet ad linee praedicamenta sicut exsistentia 
creata ad essentiam et ad praedicatentun, euius est exsistentia, ad quod ipsa 
reducitur. Ixxsistentia enim, quamquam realiter distincta ab essentia, non su- 


peracdit novam naturam, sed simpliciter est actus essentiie. 

secundum qualitatem vel secundum locum, ut in quinto ostendetur. His autem 
generibus non est accipere aliquod commune univocum, quod non contineatur 
sub aliquo praedicamento, sed sit genus eorum : sed ens est commune ad ea se- 
cundum analogiam, ut in quarto Metaphys. ostendetur. Unde etiam manifes- 
tum est quod neque motus neque mutatio sunt extra praedicta genera; cum 
nihil sit extra ea, sed sufficienter dividant ens. Quomodo autem motus se 
habeat ad praedicamentum actionis vel passionis, infra ostendetur » (In Phys. 
III ect. I n. 7; cf. ad 193). 


Caput III 


LOGICA DEMONSTRATIVA 


Quaestio 1: De demonstratione in genere. 


210. Quid sit demonstratio. emonstratio late sumpta est ratioci- 
nium quodcumque, quo habetur conclusio vera et certa. At Aristoteles, 
strictius sumendo demonstrationem, duplicem tradit definitionem, al- 
teram extrinsecam per causam finalem, alteram intrinsecam essen- 
tialem per principia intrinsecus constituentia essentiam seu per 
materiam propriam, qua constituenda est demonstratio. 

Prima definitio est : « Demonstratio est syllogismus efficiens scire. » 
« Syllogismus » intelligitur stricte pro syllogismo categorico (cf. n. 55). 
« Scire » definitur ab Aristotele : « cognoscere causam, propter quam res 
est, quod huius causa est, et non posse hoc aliter esse » (textum Ari- 
stotelis v. ad 223). Scire igitur tria complectitur : a ) ut cognoscatur 
causa, propter quam res est ; b) ut cognoscatur causa formaliter tam- 
quam causa huius rei; c ) ut inter causam et effectum nexus inter- 
cedat necessarius vel indefectibilis, seu ut causa in causando sit ne- 
cessaria vel indefectibilis. Idem exprimitur dicendo: scientiam esse 
cognitionem certam per causas, i.e. per causas, propter 
quas res est, seu per causas, quae non tantum sunt causae in cognos- 
cendo et quoad nos, sed etiam in essendo. Haec cognitio debet 
esse per causas indefectibiles, secus non esset certa; ex causa 
enim contingenti seu libera effectus sciri non potest cum certitudine 
(quamquam aliquando probabiliter possit coniecturari ex dispositio- 
nibus et inclinationibus ad determinatum modum agendi). Notetur 
tamen necessitatem esse duplicem : absolutam et conditionatam. Illa 
obtinet in ordine metaphysico, in quo viget certitudo absoluta, haec 
in ordine physico et morali, in quo certitudo viget physica et moralis 
tantum. De qua triplici certitudine in Metaphysica est ulterius dicen- 
dum (cf. n. 669, 1). 

Scientia potest sumi ut actus, ut actus assentiendi conclusioni, 
et ut habitus. Si sumitur ut actus, solae praemissae sunt causa 

efficiens eius, nam conclusio est ipsa scientia ; si sumitur ut habitus, 
integer syllogismus est causa efficiens eius. 

Altera definitio demonstrationis est : « Demonstratio est syllogismus 
constans ex veris, primis, immediatis, prioribus, notioribus causisque 
conclusionis. » Definitio haec fit per materiam propriam, qua consti- 
tuenda est demonstratio, explicando conditiones praemissarum. Cum 
dicitur : «ex veris, primis, immediatis », explicantur conditiones prae- 
missarum secundum se consideratarum ; cum dicitur : « prioribus, no- 
tioribus causisque conclusionis », conditiones explicantur, quae prae- 
missis conveniunt in ordine ad conclusionem. « Ex veris » : scopus de- 
monstrationis est conclusio vera et certa causanda ex praemissis. Sed 
falsum non potest causare verum (cf. n. 54) ; ergo prima conditio prae- 
missarum est, ut sint verae. « Ex primis, immediatis », i. e. per se notis : 
«ex primis », quia non habent propositiones priores se, ex quibus de- 
monstrarentur ; «immediatis », quia carent medio, quo demonstraren- 
tur, cum praedicatum conveniat subiecto immediate (cf. n. 218). Non 
est tamen necessarium, ut omnis demonstratio constet ex praemissis, 
quae formaliter et in se sint propositiones primae et immedia- 
tae, sed sufficit, ut hocsint virtualiter, quatenus resolvuntur 
in propositiones primas et dependent ex illis, sicut obtinet in systema- 
te scientifico, cum demonstrationes inter se concatenantur et subordi- 
nantur. « Ex prioribus, notioribus causisque conclusionis » : causae in- 
telliguntur non tantum in cognoscendo et quoad nos, sed etiam in 
essendo. Causa tamen in essendo late sumitur sive pro causa physica, 
realiter ab effectu distincta, sive pro causa metaphysica, virtuali seu 
pro ratione ontologica virtualiter tantum distincta a rationato, 
sicut cum ex intellectu divino probatur voluntas divina et ex immuta- 
bilitate aeternitas. Si autem praemissae sunt causae conclusionis, sunt 
etiam priores — causa enim praecedit effectum — et notiores, 
nam «propter quod unumquodque tale et illud magis», sed praemissae 
faciunt innotescere conclusionem ; ergo sunt magis notae. 

Si definitiones Aristotelicae velint applicari demonstrationi late 
sumptae, in prima definitione nomine syllogismi intelligendum est 
quodcumque ratiocinium, sive deductivum sive inductivum, et nomine 
scientiae qualiscumque cognitio per causas, etiam si sunt causae in 
cognoscendo tantum et quoad nos, non in essendo ; similiter in secunda 
definitione causae conclusionis sumendae sunt non pro causis in 


essendo, sed in cognoscendo. 


211. Quotuplex sit demonstratio. Demonstratio late sumpta divi- 
ditur in demonstrationem « quia » (#mı) et demonstrationem « propter 


quid » (86x). Illa probat tantum rem esse seu veram esse (probat, 
quod seu quia [ëtt] est), haee praeterea propriam et proximam causam 
sive physicam sive metaphysicam assiguat, cur aliquid sit et verum 


sit (propter quid |8i6ct]| sit) 

Demonstratio propter quid probat proprietatem seu propriam pas- 
sionem de subiecto per essentiam subiecti. Essentia enim subiecti est 
causa proprietatum. Ideo est duplex: altera perfectissima 
probat propriam passionem de proprio et adaequato subiecto: 
Omne admirativum est risibile ; atqui omnis homo est admirativus ; 
ergo omnis homo est risibilis ; Quod est immutabile, est aeternum ; 
atqui Deus est immutabilis; ergo Deus est aeternus; — altera minus 
perfecta probat propriam passionem aut de aliqua specie seu in- 
dividuo subiecti adaequati: Omne triangulum habet tres angulos 
aequales duobus rectis; atqui isosceles est triangulum ; ergo habet 
tres angulos aequales duobus rectis, — aut de ipso genere particulariter 
sumpto : Omne triangulum habet tres angulos aequales duobus rectis ; 
atqui omne triangulum est figura ; ergo aliqua figura habet tres angulos 
aequales duobus rectis. 

Demonstratione propter quid gignitur scientia propter quid, quae 
est cognitio perfectissima. Perfecta enim cognitio est, qua certo cognos- 
citur res, prout est; iamvero res est per causas suas. Ergo cognitio 
perfecta est cognitio certa rei per causas seu scientia propter quid. Ideo 
scientia propter quid est finis ultimus totius Logicae. 

Demonstratio propter quid potest fieri per causam physicam aut 
per causam metaphysicam, et cum quattuor sint causae physicae: 
efficiens, finalis, materialis, formalis, per omnes quattuor causas potest 
fieri demonstratio propter quid, quatenus terminus medius desumitur 
ex aliqua ex his quattuor causis ; ita demonstratio : « Quod componitur 
ex contrariis, est corruptibile ; atqui corpus humanum componitur ex 
contrariis; ergo corpus humanum est corruptibile », fit per causam 
materialem. 


Nota. $i tes a pluribus causis dependet, ex omnibus cognoscenda 
est, ut habeatur scientia omnibus numeris perfecta. 


Demonstratio « quia » triplex est: a priori, a posteriori, 
a simultaneo. Demonstratio quia, quae esta priori, probat 
effectum per causam, physicam aut metaphysicam, sed per causam 
remotam et communem. Exemplum sit demonstratio, qua probatur 
aeternitas Dei ex eius omniperfectione ; propria enim ratio aeternitatis 
non est omniperfectio, sed immutabilitas. Sicut demonstratio propter 
quid, ita etiam demonstratio quia a priori per omnes quattuor causas 
fieri potest. Comparando demonstrationem a priori cum demonstratio- 
ne propter quid patet omnem demonstrationem propter quid esse a 
priori, sed non omnem demonstrationem a priori esse propter quid. 

Demonstratio a posteriori ex effectu probat causam ; ita ex 
creaturis probatur exsistentia Dei. Demonstratio a posteriori potest 
fieri per inductionem, ascendendo a particularibus ad universale, sed 
plerumque fit per deductionem mediante syllogismo categorico, de- 
scendendo a principio universali ; ita probatur exsistentia Dei mediante 

principio universali: in causis per se subordinatis repugnare proces- 
sum in infinitum. 

Demonstratio a simultaneo (quae dicitur etiam «quasi a 
priori») habetur, cum ratio et rationatum sunt simul natura. Hoc 
autem contingit aut ex eo, quod sunt correlativa inter se — corre- 
lativa enim sunt simul natura (cf. n. 192, 4) —, aut quia inter ratio- 
nem et rationatum non intercedit nisi distinctio rationis ratiocinantis, 
ut cum ex ente a se probatur ipsum esse subsistens. 

Tum demonstratio quia tum demonstratio propter quid potest esse 
directa et indirecta. Demonstratio directa seu ostensiva est, 
quae ex praemissis veris et necessariis positive rem demonstrat. De- 
monstratio indirecta, quae vocatur etiam « per reductionem ad ab- 
surdum seu ad impossibile », rem demonstrat ostendendo oppositum 
esse falsum seu impossibile. Si reducit ad impossibile per causas impos- 
sibilitatis, est propter quid, ut cum dicitur: Silapis esset vivens, se- 
queretur eum movere seipsum ; si reducit ad impossibile ex effectibus, 
est demonstratio quia: Si equus discurreret, esset rationalis. 


212. Demonstratio propter quid est ex praemissis de omni et per se. 
Dici de omni distiuguitur prioristicum et posterioris- 
ticum! Prioristicaum consistit in eo, quod praedicatum conveniat 
subiecto universaliter distributive sive contingenter (probabiliter) sive 
necessario, posterioristicum autem requirit, ut praedicatum conve- 
niat necessario (necessitate sive absoluta sive conditionata). 

Quattuor distinguuntur modi dicendi per se. Primus est, cum prae- 
dicatum est de essentia subiecti, ut rationale est de essentia hominis ; 
secundus est, cum praedicatum est propria passio subiecti, ut risibile 
est propria passio hominis ; tertius est, cum praedicatum est aliquid 
substantiale ; quartus est, cum praedicatum est propria operatio sub- 
iecti, ut cum dicitur: Medicus medetur, musicus cantat. 

Demonstratio propter quid requirit praemissas de omni posterio- 
ristico et in primo et secundo modo dicendi per se. Nam in demonstra- 
tione propter quid oportet praemissas esse necessarias, utpote quae 
inferant conclusionem necessariam seu conclusionem, in qua propria 
passio enuntiatur de subiecto ; sed propositiones necessariae sunt in 
primo et secundo modo dicendi per se. 


213. Demonstratio propter quid perfectissima est ex praemissis «se- 
cundum quod ipsum». —Praemissae «secundum quod ipsum» sunt pro- 
positiones, in quibus praedicatum convenit subiecto reduplicative, qua- 
tenus tale, seu propositiones convertibiles, ut sunt: Homo est ratio- 


1 Prioristicum dicitur, quod spectat ad Analytica priora, ad Logicam for- 
malem ; posterioristicum, quod ad Analytica posteriora, ad Logicam materia- 
lem spectat. 

nalis ; homo est risibilis. Iam vero perfectissima demonstratio probat 
propriam passionem de proprio et adaequato subiecto, ostendens, prop- 
ter quid illi conveniat; sed propria passio convertitur cum proprio et 
adaequato subiecto, et proprium «propter quid» passionis (i. e. pro- 
pria et immediata causa eius) convertitur cum ipsa passione. Ergo in 
demonstratione perfectissima omnes tres termini sunt convertibiles. 
Exemplum sit demonstratio : Omne admirativum est risibile ; atqui 
omnis homo est admirativus ; ergo omnis homo est risibilis, in qua 
omnes tres propositiones sunt secundum quod ipsum. 


Ad 210. Aristoteles «definit syllogismum demonstrativum per comparatio- 
nem ad finem suum, qui est scire... Primo, ponit quod scire est finis 
syllogismi demonstrativisive effectus eius, cum scire nihil aliud esse videatur 
quam intelligere veritatem alicuius conclusionis per demonstrationem. Secun- 
do, . . . definit syllogismum demonstrativum per huiusmodi finem : dicens quod 
demonstratio est syllogismus scientialis, idest faciens scire [dx 68eiE vv ðt 
Ayo au AXoYic uÓóv éxiovruovixóv: Anal. post. I 2, 71 b 17]. Tertio, ex- 
ponit hoc quod dixerat scientialem;... dicens quod scientialis syllogismus 
dicitur, secundum quem scimus, inquantum ipsum habemus, ne forte aliquis 
syllogismum scientialem intelligeret, quo aliqua scientia uteretur. Deinde... 
concludit ex praedictis definitionem syllogismi demonstrativi ex materia sump- 
tam...,dicens quodsi scire hoc significat quod diximus, scil. causam rei 
cognoscere etc, necesse est quod demonstrativa scientia, idest quae per 
demonstrationem acquiritur, procedat ex propositionibus veris, primis et 
immediatis, idest quae non per aliquod medium demonstrantur, sed per 
Seipsas sunt manifestae (quae quidem immediatae dicuntur, inquantum 
carent medio demonstrante ; primae autem in ordine ad alias propositiones, 
quae per eas probantur) ; et iterum ex notioribus et prioribus et causis conclu- 
sionis... Si propositiones demonstrationis sunt causa conclusionis, necesse est 
quod siat propria principia eius: oportet enim causas esse proportio- 
natas effectibus... Ex hoc concludit ulterius quod sint priores et notiores, 
quia omnis causa est naturaliter prior et notior suo effectu... Et quia prius et 
notius dicitur dupliciter, scil. quoad nos, et secundum naturam, dicit consequen- 
ter quod ea ex quibus procedit demonstratio, sunt priora et notiora 
simpliciter et secundum naturam et non quoad nos» ('Avtyxa 
xxi thy kxo8eucvocty iniothuny ¿č &Xn0OGv c styx xal npócov xxi kufcov xxi 
yvoptuwtépaov xal tgovépov xxl alvcíov voO9 ovurepkouaTog' oOvo yàp Écovcat xal at 
&pxal olxetat voU Osotvuuévou... mpóccpx 9' otl xal yvopuortepa Ovyc ob Y&p 
vXÓT0v mpÓcepov «f| úcet xxl npóc uč mpóvepov, o08& Yvopu.o epos: Anal. post. 
I 2, 71 b 20 33. S. Thom. lect. 4 n. 9 sqq. 15). 

Ad 211. «Ostendit [Philosophus] differentiam inter demonstrationem 
guia, et demonstrationem propter quid... Primo... in eadem scien- 
tia ; secundo in diversis... Dicit ergo primo: superius dictum est quod demons- 
tratio est syllogismus faciens scire, et quod demonstratio ex causis rei 
procedit et primis et immediatis. Quod intelligendum est de demons- 
tratione propter quid. Sed tamen differt scire quia ita est, et 
propter quid ita est [Tò © óc. Ovxpége xal «à 81ó «t £ntoxacOn, ... 
Évx uèv vgórtov £&v u) òt &uéoov yivnrtar 6 coXXoYtouóc (00 ykp XapBáveczon vo tpi cov 
atctov, 1j 9$ roð Stóri émorhun xark cà npõtay aitia), Ahay 8& sl 8. dutooy u£v, 
&AX& uh 8ià Toð æltiou... yvwpmrepov ... évlove tò uh altiov, Gov ëčoto ux 
tovtov $ &zó8&u: Anal. post. 1 13, 78 a 22]. Et cum demonstratio sit syllo- 
gismus faciens scire, ut dictum est, oportet etiam quod demonstratio, quae 
facit scire quia, differat a demonstratione, quae facit scire propter quid. 


Caput III. Logica demonstrativa 193 


Et horum quidem differentia primo consideranda est in eadem scientia ; postea 
consideranda est in diversis. In una autem scientia dupliciter differt utrumque 
praedictorum, secundum duo quae requirebantur ad demonstrationem sim- 
pliciter, quae facit scire propter quid; scil. quod sit ex causis, 
et quod sit ex immediatis. Uno igitur modo differt scire quia ab hoc, 
quod est scire propter quid; quiascire quia est, si non fiat syllogismus 
demonstrativus... per immediatum, sed fiat per mediata. Sic enim 
non accipietur prima causa, cum tamen scientia, quae est propter quid, 
sit secundum primam causam. Et ita non erit scientia propter quid. Alio 
modo differunt, quia scire quia est, quando fit syllogismus non quidem 
per media, idest per mediata, sed per immediata, sed non fit per causam: 
sed fit per convertentiam, idest per effectus convertibiles et immediatos. Et 
tamen talis demonstratio fit per notius, scil nobis; alias non faceret 
Scire. Non enim pervenimus ad cognitionem ignoti, nisi per aliquid magis 
notum. Nihil enim prohibet duorum aeque praedicantium, idest convertibi- 
lium, quorum unum sit causa, et aliud effectus, notius esse aliquando non 
causam, sed magis effectum. Nam effectus aliquando est notior causa quoad 
nos et secundum sensum, licet causa sit semper notior simpliciter et secundum 
naturam. Et ita per effectum notiorem causa potest fieri demonstratio non 
faciens scite propter quid, sed tantum quia» (S. Thom., In Anal. 
post. I lect. 23 n. 1 sqq.). Cf. S. Thom., In De an. II lect. 3 n. 253 : « Haec 
demonstratio est ex posteriori»; cf. Q. d. an. a. 17 (cit. ad 567). « Demons- 
tratio quae est ad impossibile... Probatur... per hoc quod oppositum est 
falsum» (S. Thom., In Anal. post. I lect. 20 n. 3; cf. In Phys. VIII lect. 21 n. 8: 
Demonstratio ostensiva, — demonstratio ad impossibile ducens). 

Ad 212. Aristoteles, quid sit dici de omni et dici per se, 
explicat Anal. post. I 4; S. Thomas ib. lect. 9 et 10; cf. In Met. V lect. 
19 n. 1054 sqq. 


Quaestio H: De praecognitis ad. demonstrationem. 


Thesis 12: Ut conclusio vite causari valeat per demonstrationem 
propter quid, de praemissis jraecognoscendum est, quod. sunt, t. e. quod 
verae suni; de subiecto, quod est et quid est; de praedicato, quid. est 
seu quid nomen significat. 


214. St.qu. 1. Conclusio deducitur ex veritatibus iam notis, in quibus 
virtute continetur ; nam concludere est procedere a veritate cognita 
ad non cognitam, ita ut a veritate cognita efficiatur nova cognitio 
(cf. n. 52). Ergo quaedam praecognoscenda sunt ad demonstrationem 


- instituendam. 


2. Distinguimus praecognitum: obiectum praecognoscen- 
dum, quod est triplex: subiectum, praedicatum, praemissae; et prae- 
cognitionem: modum cognitionis, quo praecognoscendum est 


hoc obiectum. Praecognitio duplex est: a) an sit; b) quid sit. Prae- 
cognitio «an sit» iterum «duplex est, quatenus versatur circa incom- 
plexum, de quo simpliciter quaeritur, an sit, aut circa complexum, 
de quo quaeritur, an verum cit Vf on sit », quod quaerittr de incom- 

plexo, potest esse circa exsistentiam aut circa possibilitatem et cog- 
noscibilitatem. In thesi «an sit» non intelligitur de exsistentia 
(scientia enim abstrahit ab exsistentia in rerum natura), sed de pos- 
sibilitate et cognoscibilitate. 

Praecognitio « quid sit » distinguitur in « quid rei », quod explicatur 
definitione reali, et « quid nominis », quod explicatur definitione no- 
minali. 


215. Prob. th. I p. : De praemissis praecognoscendum esse, quod verae 
sunt. Haec assertio patet ex eo, quod concludere est procedere a 
veritate cognita ad non cognitam. 


Prob. II p.: De subiecto praecognoscendum esse, quod est et quid 
est ; de praedicato, quid est seu quid nomen significat. Ex natura de- 
monstrationis propter quid: Si praemissae praecognoscendae sunt, 
etiam earum termini: subiectum, praedicatum, medius, praecognos- 
cuntur. Sed medius est quidditas subiecti. Demonstratio enim propter 
quid fit ex essentia subiecti ; ergo de subiecto cognoscitur « quid est » 
ac proinde etiam «quod est», quia cognitio «quid sit» supponit cog- 
nitionem «quod sit». De praedicato autem non praecognoscitur, 
« quod est » seu « quod inest », nam hoc est probandum ; neque «quid 
est » definitione reali, nam hoc dependet a « quod est ». Definitionem 
enim proprietatis ingreditur proprium subiectum. Proprietas enim 
definienda est tamquam aliquid huius subiecti, cuius est proprietas. 
Ita risibilitas est aliquid hominis, et hominis admirativi. Ergo de 
praedicato non potest praecognosci nisi « quid est» nominis. 


216. Schol. Ad demonstrationem « quia » de subiecto tantum prae- 
cognoscendum est «quid est» nominis, quia haec demonstratio non 
procedit ex essentia subiecti, ac proinde medium demonstrationis 
non est essentia subiecti. 


217. Obi. Contra I p. Praecognoscenda sunt de praemissis omnia, quae requi- 
runtur ad deducendam conclusionem evidenter veram. Atqui ad haec pertinet 
non tantum veritas materiae (quod praemissae sunt verae), sed etiam bonitas 
consequentiae (quod forma syllogistica est recta). E:go. Resp. Conc. mai. ; 
dist. min. : Et haec bonitas consequentiae est praecognitum prioristicum, conc. ; 
et haec bonitas consequentiae est praecognitum posterioristicum, «ego. Dist. 
consq. Thesi nostra recensentur tantum praecognita posteríoristica, i. e. ea, 
quae praecognoscenda sunt ratione materiae. Ceterum bonitas consequentiae 
non est praccognoscenda explicite, sed sufficit, ut praecognoscatur implicite et 
virtualiter, id quod habetur per Logicam naturalem ; potest enim sine Logica 
artificiali aliqua. demonstratio confici (cf. n. 87). 

Contra II p. Non est praecognoscendum de subiecto, quod scientia probat 
de subiecto. Atqui scientia probat de subiecto, « quod est ». Ergo. Resp. Dist. 
mai.: Non est praecognoscendum ad demonstrationen « propter quid », quod 
Scientia probat per demonstrationem « quía », nego ; non est praecognoscendun 
ad demonstrationem «quia», conc. Condradist. iin. : Aliqua scientia probat 

de subiecto, quod est, per demonstrationem « quia», conc. ; per demonstratio- 
nem «propter quid», nego. Licet demonstratio «propter quid» supponat de 
subiecto, quod sit et quid sit, nihilominus aliquando scientia probat, subiectum 
suum esse, per demonstrationem «quia», uti Theologia. 


A. d 215. « Postquam ostendit Philosophus, quod omnis disciplina ex prae- 
exsistenti fit cognitione, nunc ostendit, quis sit modus praecognitionis . . . Circa 
(quod] sciendum est, quod id cuius scientia per demonstrationem quaeritur 
est conclusio aliqua, in qua propria passio de subiecto aliquo praedicatur, 
quae quidem conclusio ex aliquibus principiis infertur. Et quia cognitio sim- 
plicium praecedit cognitionem compositorum, necesse est quod, antequam ha- 
beatur cognitio conclusionis, cognoscatur aliquo modo subiectum et passio. 
Et similiter oportet quod praecognoscatur principium, ex quo conclusio infertur, 
cum ex cognitione principii conclusio innotescat. Horum autem trium, scil. 
principii, subiecti et passionis, est duplex modus praecognitionis, scil. quia 
est et quid est. Ostensum est autem in VII Metaphys. quod complexa 
non definiuntur ... Unde cum principium sit enuntiatio quaedam, non potest 
de ipso praecognosci quid est, sed solum quia verum est. De passione 
(i.e. praedicato] autem potest quidem sciri quid est, quia, ut in eodem libro 
ostenditur, accidentia quodammodo definitionem habent. Passionis autem esse 
et cuiuslibet accidentis est inesse subiecto, quod quidem demonstratione conclu- 
ditur. Non ergo de passione praecognoscitur quia est, sed quid est solum. 
Subiectum autem et definitionem habet, et eius esse a passione non dependet, 
sed suum esse proprium praeintelligitur ipsi esse passionis in eo. Et ideo de 
subiecto oportet praecognoscere et quid est et quia est, praesertim cum 
ex definitione subiecti et passionis sumatur medium demonstrationis. Propter 
hoc ergo dicit Philosophus quod dupliciter necessarium est prae- 
cognoscere, quia duo sunt quae praecognoscuntur de his, quorum prae- 
cognitionem habemus, scil. quia est et quid est. Et quod alia sunt, de 
quibus necesse est primo cognoscere quia sunt, sicut principia... Alia vero 
sunt, de quibus oportet praeinteligere quid est quod dicitur, idest 
quid significatur per nomen, scil. de passionibus» (Aux 9' &voyxatoy 
zpovvyváoxew: và uèy Yo, Öt Éovt, npoüroaqufpáverv &voryxoriov, à 8&, vl TÒ Aeyóuevóv 
&oxt, Éuviévou Bet, tà Ò’ ğuow: Anal. post. I 1, 71 a 11. S. Thom. lect. 2 n. 1 sqq.). 


Quaestio III : De principiis demonstrativis. 


Thesis 13 : Quaedam sunt principia per se nota omnibus. 


218. St. qu. 1. Iudicia (seu propositiones) dividuntur in im m e- 
diata seu per se nota, et mediata, non per se nota. Propositio- 


‘nes sunt immediatae seu per se notae, si praeter ipsos terminos non 


potest assignari medium seu ratio habitudinis inter S et P, sed ipsi 
termini immediate sunt ratio suae convenientiae aut discrepantiae : 
habitudo inter S et P est immediate ex ipsis terminis. « Homo est 
rationalis», « Deus est », sunt iudicia immediata, per se nota ; contra : 
« Deus est aeternus », « homo exsistit », sunt mediata, non per se nota ; 
nam in iudicio « Deus est aeternis » S et P non immediatissime con- 
veniunt, sed mediante immotabihitale c Dens est aeternus, quia im- 

mutabilis, potest assignari medium seu ratio, vi cuius ita sit, sicut 
esse dicitur; item hominem exsistere non habetur ex terminis, et huius 
ratio assignatur nativitas et conservatio in esse. 

Propositiones istae immediatae seu per se notae possunt esse af- 
firmativae et negativae. Affirmativae sunt eae, in quibus praedi- 
catum est definitio (seu quasi-definitio) metaphysica subiecti vel pars 
huius definitionis aut primum proprium subiecti; negativae autem 
sunt, in quibus praedicatum immediate opponitur definitioni vel pri- 
mo proprio. Nam definitio subiecti immediate convenit subiecto (homo 
est rationalis ; Deus est), et etiam primum proprium immediate con- 
venit subiecto (homo est disciplinae scientificae capax), cum immediate 
conveniat essentiae ; essentia enim est ipsum subiectum. Similiter, 
quod immediate opponitur subiecto vel primo proprio, immediate 
convenit subiecto negative seu immediate negatur. Ita esse im- 


mediate opponitur ei quod non est ; « id quod est » autem est (quasi-)de- 


finitio entis, quae oppositio exprimitur principio contradictionis : 
Idem non potest simul esse et non esse !. 

Sed quantumvis sit propositio per se nota et immediata quoad 

se, tamen habitudo inter S et P intellectui non patet, nisi quatenus 
termini sufficienter evidentes ei fiunt, ut possit habitudinem illam 
perspicere. Unde si propositio aliqua per se nota consideratur per 
ordinem ad aliquem intellectum, potest esse per se nota secundum 
se et quoad illum intellectum, si eius termini huic intellectui evidentes 
sunt, inquantum sufficit ad habitudinem inter eos perspiciendam, se- 
cus est per se nota secundum se tantum et non quoad illum intel- 
lectum. Ex quo deducitur propositionum per se notarum divisio in per 
senotas quoad omnes et perse notas quoad sapientes 
tantum. Propositiones per se notae quoad omnes sunt eae pro- 
.positiones per se notae, quarum termini immediate, ope solius ex- 
perientiae sensilis sine ratiocinio ullo, sive deductivo sive inductivo, 
sunt in notitia omnium, inquantum sufficit ad habitudinem inter S 
et P perspiciendam. Propositiones per se notae quoad sapientes tan- 
tum, sunt illae propositiones per se notae, quarum termini nonnisi 
ratiocinio innotescunt, quantum sufficit ad habitudinem eorum inter 
se perspiciendam, i. e. innotescunt iis, qui ratiocinii ope sapientes 
facti sunt. 

Propositiones per se notae omnibus sunt eae, quarum termini 
sunt conceptus universalissimi. Hi conceptus immediate ex sensili ex- 
petientia abstrahuntur (cf. n. 581—583) eorumque habitudo ad in- 


1 Inter propositiones per se notas recensentur etiam propositiones identicae 
(Petrus est Petrus) et propositiones disiunctivae conflatae ex membris contra- 
dictoriis (Petrus vel currit vel non currit). Sed propositio identica seu tauto- 
logica proprie iudicium non est, neque est principium. Et propositiones illae 
disiunctivae non sunt nisi expressio determinatior principii exclusi tertii seu 
principii contradictionis. 

vicem statim innotescit. Ita propositiones per se notae omnibus sunt : 
idem non posse simul esse et non esse; totum esse maius sua parte 
(esse maius sua parte est immediatum proprium totius). Propositiones 
autem per se notae sapientibus tantum sunt minus universales, Con- 
ceptus enim minus universales seu determinatiores rerum a nobis non 
acquiruntur nisi inductione ex singularibus, et hi conceptus iterum 
distincti non redduntur, ita ut exhibeant essentiam metaphysicam 
nisi ratiocinio et scientifica notarum analysi (cf. 583, 3). Tta hominem 
esse rationalem, est propositio per se nota sapientibus tantum ; nam 
mediante ratiocinio tantum ex singularibus coniuugimus esse ratio- 
nale cum aliis notis, quibus concipimus hominem. Similiter Deum esse 
est per se notum sapientibus tantum. 

Doctrina de propositionibus per se notis potest breviter ita pro- 
poni: Omnis propositio per se nota caret medio in essendo; quod 
si est per se nota quoad omnes, caret etiam medio in cognoscen- 
do, et sicut est sine medio, ita etiam cognoscitur sine 
medio. Quare propositio per se nota non tantum quoad se, sed etiam 
quoad omnes, directe neque a priori neque a posteriori probari pot- 
est! sed neque demonstratione indiget. Propositio autem per se 
nota quoad se tantum, probatur dirécte aut deductione a 
priori, si est propositio, cuius praedicatum est primum proprium 
subiecti, quae probatur mediante essentia metaphysica subiecti, aut 
deductione a posteriori, sicut Deum esse probatur ex 
effectibus, aut inductione, sicut probatur hominem esse ratio- 
nalem. 

Propositiones per se notae principia dicuntur, quatenus sunt 
primum, unde alia deducuntur et cognoscuntur ; nam principium se- 
cundum Aristotelem est « primum unde aliquid aut est aut fit aut 
cognoscitur». Principia per se nota omnibus seu communissima vo- 
cantur axiomata. Haec sunt semina omnium scientiarum. Prin- 
cipia per se nota sapientibus tantum dicuntur principia parti- 
cularia. 


2. Principia per se nota inter veteres recusabant ii qui, teste Ari- 
stotele, nihil admittere volebant, nisi quod demonstraretur. Quorum 
alteri in scepticismum abibant, cum conatus omnia demonstrandi pro- 
cessum inducat in infinitum ; et hi dicebant, non dari nisi scientiam 
hypotheticam suppositis principiis, de quibus non esset certitudo, in 
quam doctrinam etiam plures recentes deveniunt philosophi et mathe- 
inatici (Positivistae). Alteri vero ad scepticismum evitandum circu- 
larem inducebant demonstrationem, probando conclusionem ex prin- 
cipiis et iterum principia ex conclusionibus. 


1 Indirecte seu per reduetionem ad absurdum omnes propositiones per se 
notae demonstrari possunt, excepto prieipio contradictionis. Qua de re ex 
professo in Metaphysica est. elieendumn . 

219. Prob. th. rg. I. Ex eo quod negatio thesis inducit scepticis- 
mum: Si negantur principia per se nota omnibus, inducitur scepti- 
cismus. Atqui scepticismus est absurdus!. Ergo sunt principia per se 
nota omnibus. 

Neque ad scepticismum vitandum confugi potest ad demonstra- 
tionem circularem. Nam etiam haec est absurda, cum ita idem per 
idem ac proinde nihil probetur. 

Arg. II. Ex experientia: Principia per se nota sunt iudicia, in 
quibus habitudo inter subiectum et praedicatum ex ipsis terminis pa- 
tet; omnibus per se nota sunt, si eorum termini immediate in 
notitia sunt omnium. Atqui quaedam sunt iudicia per se nota, quorum 
termini immediate sunt in notitia omnium. Ergo sunt principia per 
se nota omnibus. 

Prob. min. Omnes immediate intelligunt, quid sit ens et non-ens, to- 
tum et pars, ac proinde iudicia per se nota: Ens non est non-ens, 
seu idem non potest simul esse et non esse ; totum est maius sua parte, 
sunt iudicia, quorum termini immediate sunt in notitia omnium. 


220. Coroll. Ergo datur habitus principiorum, qui con- 
sistit in facilitate formulandi seu cognoscendi principia per se nota. 
Habitus principiorum, qui etiam intelligentia seu intel- 
lectus vocatur, non est innatus, sed acquisitus. Acquiritur enim 
eo quod termini acquiruntur seu abstrahuntur ex sensibilibus (in- 
ductione improprie dicta ; cf. n. 75). At neque cum ipsis speciebus 
identificatur, quibus termini cognoscuntur, sed resultat ex intellectu 
per species determinato. Ita acquisito conceptu totius et partis re- 
sultat habitus formulandi principium : Totum est maius sua parte, 
qui habitus, acquisitis aliis terminis, ad alia etiam principia extenditur. 
Secundum quid intellectus principiorum dicendus est innatus, quate- 
nus potentia intellectiva tota natura sua in eum inclinat, ita ut sta- 
tim acquiratur, ubi primum evigilaverit usus rationis. 


221. Schol. 1. Principia per se nota ex experientia sensili seu ex 
sensili cognitione colliguntur eo ipso quod termini acquiruntur seu 
abstrahuntur, ut patet ex dictis. Ex quo accuratius determinatur id 
quod in statu quaestionis diximus: principia per se nota carere medio. 
Cum dicitur principium per se notum quoad omnes carere medio in 
essendo et in cognoscendo, excluditur quodcumque medium 
in essendo, non vero in cognoscendo, quia non excluditur medium (in 
cognoscendo), quod est experientia sensilis; secus omnino nulla iam 
essent principia per se nota quoad nos, cum omnis cognitio nostra 
ex sensibus otiginetur ; sed excluditur praevia cognitio intellecti- 
va, ex qua per modum conclusionis deduceretur principium. 


1 De scepticisnii absurditate latius in Metaphysica erit dicendum. 

2. Habitus principiorum duplex distinguendus est : a ) habitus prin- 
cipiorum speculativorum, qui simpliciter intelligentia vocatur; 
b) habitus principiorum practicorum, qui vocatur synderesis!. Hos 
habitus inter se essentialiter distingui patet ex dictis n. 100—103. 

Principia speculativa principalia haec sunt: 

I. Principium contradictionis: Nihil potest simul sub 
eodem respectu esse et non esse. (Ens non est non-ens.) 

II. Principium exclusi tertii: Non est medium inter esse 
et non esse. 

III Principium convenientiae et discrepantiae: 
Quae sunt eadem uni tertio, sunt eadem inter se. Quorum unum dis- 
tinguitur a tertio, a quo alterum non distinguitur, ea inter se distin- 
gui oportet. 

IV. Principium, quod dicitar «dictum de omni» et «dic- 
tum de nullo». 

V. Principium rationis sufficientis: Nihil est sine 
ratione sufficiente. 

3. Duplex est demonstratio circularis seu circulus in demonstrando: 
alter uniformis, difformis alter. Circulus uniformis seu 
vitiosus est, cum a conclusione formaliter prout demonstrata seu co- 
gnita ex principiis fit regressio ad principia, ut cum quis postquam 
probavit spiritualitatem animae ex operationibus eius spiritualibus, 
iterum spiritualitatem harum operationum ex animae spiritualitate 
probare conatur. Circulus difformis est, cum a conclusione non prout 
cognita ex principiis, sed prout alia via seu alio medio cognita, fit 
regressio ad principia. Hic circulus non est formalis, sed materialis 
tantum, neque eo probatur idem per idem, quia conclusio alio medio 
cognita, a qua fit regressio ad principia, non est nisi materialiter eadem 
cum conclusione prout ex principiis deducta fuit. Haec demonstratio 
circularis seu regressiva, qua utuntur omnes fere scientiae, recta me- 
thodo iungit demonstrationem «quia» et «a posteriori» cum demons- 
tratione «a priori» et «propter quid»: ex imperfecta cognitione ef- 
fectus cognoscitur causa, cognitione similiter imperfecta, quae cogni- 
tio imperfecta causae ulteriore speculatione perficitur, et ita ex causa 
perfectius cognita regressio fit ad effectum ipsum perfectius cognoscen- 
dum. Sic philosophus naturalis a proprietatibus corporis demonstrando 
ascendit ad corporis essentiam, et postquam ulteriore speculatione 
hanc essentiam perfectius penetravit, ab ea iterum ad proprietates 
melius cognoscendas descendit. Similiter metaphysicus ex creaturis 
ascendit ad Deum, a quo iterum ad creaturas melius cognoscendas 
descendit. 

Dictum est omnem argumentationen deductivam esse circulum vi- 
tiosun cum propositio universalis non habeatur nisi inductione ex 


! ohono, conservatio. 

particularibus, quae particularia iterum ex propositione universali de- 
ducerentur (St. Mill) Sed 4) negatur suppositum. Propositio uni- 
versalis, quae constituit maiorem argumentationis deductivae, non 
tantum inductione, sed etiam immediate ex ipsis terminis saepe haberi 
potest (principia per se nota). b) Etiam cum concurrit inductio phy- 
sica ad generandam propositionem universalem, tamen non fit 
circulus vitiosus, quia inductio physica non innititur sola enumera- 
tione particularium, sed etiam principio causalitatis (cf. n. 77). Quare 
si inductione cognoscitur hominem esse rationalem, et exinde con- 
cluditur Petrum esse rationalem, non est circulus vitiosus. 


222. Obi. 1. Principia per se nota omnibus sunt principia, quae carent medio. 
Atqui principia, quae carent medio, non sunt per se nota omnibus. Ergo. Resp. 
Dist. mai. : Quae carent medio in essendo et in cognoscendo, conc. ; in essendo 
tantum, nego. Comtradist. min. 

2. Atqui nulla sunt principia, quae carent medío in essendo et in cognoscendo. 
Probo. Principia, quae carent medio in essendo et in cognoscendo, sunt prin- 
cipia, quae immediate ab intellectu cognoscuntur. Atqui nulla sunt principia, 
quae immediate ab intellectu cognoscuntur. Ergo. Resp. Dist. mai. : Mediante 
tamen cognitione sensili, conc. ; neque mediante cognitione sensili, nego. Con- 
tradisi. min. 

3. Atqui mediante sola cognitione sensili nulla principia immediate cognos- 
cuntur. Probo. Quae cognoscuntur mediante inductione, non cognoscuntur me- 
diante sola cognitione sensili. Atqui haec principia cognoscuntur mediante 
inductione. Ergo. Resp. Dist. mai.: Mediante inductione proprie dicta, conc. ; 
mediante inductione improprie dicta, quae est sola abstractio et comparatio 
terminorum, nego. Coníradist. min. 

4. Atqui mediante sola absttactione et comparatione terminorum nulla cog- 
noscuntur ptincipia. Probo. Sine ratione sufficiente nulla cognoscuntur seu ad- 
mittuntur principia. Atqui principia, quae sola abstractione et comparatione 
terminorum cognoscuntur, cognoscuntur et admittuntur sine ratione sufficiente. 
Ergo. Resp. Dist. mai. : Sine ratione sufficiente tum extrinseca tum intrinseca 
ipsis terminis, conc. ; sine ratione sufficiente extrinseca, nego. Contradist. min. 

5. Atqui omnia principia cognitionis habent rationem sufficientem extrin- 
secam. Probo. Principia, quae pendent a Deo, habent rationem sufficientem ex- 
trinsecam, Atqui omnia principia pendent a Deo. Ergo. Resp. Dist. mai.: Ne- 
cessario habent rationem sufficientem extrinsecam, a qua pendent tamquam a 
medio nostro in cognoscendo et tamquam a medio in essendo, nego; a qua 
pendent tamquam a principio essendi, conc. Contradist. min. Veritas primorum 
principiorum dependet a Deo tamquam a principio essendi (tamquam 
a causa exemplari), sed non tamquam a nostro medio in cognoscendo neque 
tamquam a medio in essendo, ita ut tamquam ratio, cur P conveniat So, 


assignandus esset Deus. 

und die ethischen Werte, Ph] 47 (1934) 145—159; 297—307. 
J. Tomatis, De habitu principiorum, Albae 1943. 


2 distinguit «notiora secundum 


a 


Ad 218. Aristoteles in Anal. post. I 
naturam » seu quoad se, et « notiora quoad nos » (Yvopiu.ó vspov TÄ púoet et npg 


Tiu&c : 71 b 34 [cf. ad 210]). Item in Phys. II 1 (tò 8&6 xócó x«l uh 3v avrò 
YvOguov : 193 a 5). Cf. S. Thom., In Anal. post. I lect. 4 n. 15 sq. ; In Phys. II 
lect. 1 fin. Aristoteles « definit immediatam propositionem, et dicit quod im- 
mediata propositio est, qua non est altera prior ['Agy? 9' éoctv 
&ro8síEec rpóvxou; ğueoog, Kuecoc 8$ As uh &ottv XX) npotépx: Anal post. I 2, 
722a]... Aliud [immediatum principium] est, quod dicitur “ dignitas” 
vel “maxima propositio" [&Eloux: ib. 72 a 17, item: c. 10, 76 b 
14 ; Met. IV 3 < cit. ad 646 >] quam necesse est habere in mente et ei assen- 
tire quemlibet, qui doceri debet... Quaelibet propositio, cuius praedica- 
tum est inratione subiecti, est immediata et per se nota, 
quantum est in se. Sed quarundam propositionum termini sunt tales, 
quod sunt in notitia omnium, sicut ens, et unum, et alia quae sunt entis, 
in quantum ens : nam ens est prima conceptio intellectus. Unde oportet quod 
tales propositiones non solum in se, sed etiam quoad omnes, quasi per 
se notae habeantur. Sicut quod, nonu contingit idem esse et non esse» 
(S. Thom., In Anal. post. I lect. 5n. 2 6 sq. ; cf. S. th. I2, 1; C. g. I 11; Ver. 


10, 12; Pot. 7, 2 ad 11). 
A d 219. Aristoteles «quod certa cognitio aliquorum habeatur sine demons- 


tratione, sic probat. Necesse est scire priora, ex quibus est demonstratio ; sed 
haec aliquando contiugit reducere in aliqua immediata; alias oporteret dicere 
quod inter duo extrema, scil. subiectum et praedicatum, essent infinita media 
in actu ; immo plus, quod non esset aliqua duo accipere, inter quae non essent 
iufinita media. Qualitercumque autem media assumantur, est accipere aliquid 
alteri immediatum. Immediata autem cum sint priora, oportet esse indemonstra- 
bilia. Et ita patet quod necesse est aliquorum scientiam haberi sine demons- 
tratione. Si ergo quaeratur, quomodo immediatorum habeatur scientia, respondet 
quod non solum eorum est scientia, immo eorum cognitio est principium quod- 
dam totius scientiae. Nam ex cognitione principiorum derivatur cognitio con- 
clusionum, quarum proprie est scientia. Ipsa autem principia imme- 
diata non per aliquod medium extrinsecum cognoscuntur, sed per cogni- 
tionem propriorum terminorum. Scito enim, quid est totum et quid est 
pars, cognoscitur quod omne totum est maius sua parte, quia in talibus proposi- 


tionibus, ut supra dictum est, praedicatum est de ratione sub- 
iecti» (Ďauèv oŭte zücxv iniotrhuny ånoðeitiuy civa, XXX viv cv &uéoov 


àvyaróðsxtov ... xol oxy niotrhuns slvat viv oauev, T) vroog Ópouc vvoplCousv: 
Anal. post. I 3, 72 b 18. S. Thom. lect. 7 n. 7 sq.; cf. In Met. IV lect. 6 


n. 599 sqq.). 

A d 220. S. Thomas : « Prima autem principia speculabilium nobis naturali- 
ter indita, non pertinent ad aliquam specialem potentiam ; sed ad quendam 
specialem habitum, qui dicitur intellectus principiorum, ut patet 
in VI Eth. [c. 6]. Unde et principia operabilium nobis naturaliter indita, non 
pertinent ad specialem potentiam; sed ad specialem habitum naturalem, 
quem dicimus synderesini» (S. th. I 79, I2). Aesinrerar vov elvat 5Óv oyóv 
(Eth. Nic. VI 6, 1141 a 7). Ad quem locum S. Tkomas (lect. 5 n. 1178 sq.) dicit : 
« Relinquitur quod horum [indenmonstrabilium] principiorum sit iutellectus. 
Accipitur autem hie intellectus non pro ipsa intellectiva potentia, sed pro ha- 
bitu quodam quo homo ex. virtute bIunitilsy intellectus agentis naturaliter ce 

gnoscit principia indemonstrabilia.» Cf. S. th. I-II 51, 1; In Anal. post. II 19 
lect. 20 n. 3 sqq. 

A d 221. « Quia igitur universalium cognitionem accipimus ex singularibus, 
[Aristoteles| concludit manifestum esse quod necesse est prima universalia prin- 
cipia cognoscere per inductionem 1. Sic enim, scil. per viam inductionis, sensus 
facit universale intus iu anima, in quantum considerantur omnia singularia » 
(AJàov 87, xt juv tà npõta Éxayoyf vvoplCeww &voyxatow xal vào xal ato0noic 
obz« Tò xa06AXoo Spots... émotrhun 9 raoa perà Aóyoo &ocl, cv &pyiv èmorhwn 
èv oùx &y etn, érel 8’ o082v gAnléorepov èvðéyetar slvat &ztovfju ns T; voov, voOc &v ety 
töv &pyGv: Anal. post. II 19, 100b 3 10. S. Thom. lect. 20 n. 14 sq. ; cf. ib. lect. 
12 n. 2). «Ratiocinatio humana secundum viam acquisitionis vel inventionis 
procedit a quibusdam simpliciter intellectis, quae sunt prima principia. Et 
rursus via iudicii resolvendo redit ad prima principia, ad quae inventa exa- 
minat » (Ver. 15, 1). 


Quaestio IV : De effectu demonstrationis seu de scientia. 


§ 1. DE SCIENTIA IN GENERE 


223. Quid sit scientia. Scientia est cognitio certa per causas. Haec 
potest esse per causas, ex quibus aliquid infallibiliter procedit ita, ut 
exinde necessario deduci possit; in quo consistit scientia in sensu 
strictiore. Sed est etiam cognitio per causas, ex quibus aliquid reapse 
procedit, ita tamen, ut etiam aliter esse posset: historia generis hu- 
mani. Haec est scientia in sensu minus stricto, quae certitudinem 
suam non ex causis haurit, sed ex factis cognitione sensili cognitis 
et ad posteros transmissis. Non est tamen mera factorum enumeratio, 
sed facta explicare nititur causaliter ex conexione eorum ad invicem. 
Quae vero est scientia in sensu strictiore, certitudinem suam ex ipsis 
causis haurit. Scita infallibiliter ex causis suis deducit per demons- 
trationem, aut etiam immediate sine demonstratione per simplicem 
apprehensionem perfectam effectum in causa sua cognoscit. Illa est 
scientia imperfecta, scientia rationalis humana ; haec est scientia per- 
fecta Dei et angelorum. 

Scientia rationalis potest sumi pro actu tamquam actualis cog- 
nitio per demonstrationem ex causis; et potest sumi pro habitu et 
pro systemate. Scientia sumpta pro habitu definitur: habitus per 
demonstrationem acquisitus et ad demonstrationem inclinans. Est igi- 
tur habitus scientiae qualitas superaddita intellectui, in virtute cuius 
disponitur ad discurrendum in aliqua materia scientifica. Hic habitus 
prima demonstratione acquiritur, sed imperfecte et per modum dis- 
positionis, quae demonstrationibus subsequentibus perficitur et robo- 
ratur (cf. n. 86, 2). Sicut actus scientiae, ita etiam habitus est simplex 


! Inductio hic sumitur non pro ratiocinio inductivo, sed pro simplici abstrac- 
tione (cf. n. 75). 

qualitas, quae novis demonstrationibus ad alia obiecta extenditur (cf. 
n. 395—398). 

Scientia sumpta pro systemate est artefactum logicum et ali- 
quid complexi, quod consistit in ordinatione conceptuum, qua consti- 
tuuntur definitiones, divisiones, argumentationes circa aliquam mate- 
riam scientificam. Haec ordinatio permanenter invenitur in mente et 
in scriptura : in mente habitualiter tamquam ordinatio specierum, in 
scriptura (in libro tractante scientiam) tamquam in signo. 


224. Quotuplex sit scientia. Scientia latissime sumpta dividitur: 
4) divisione analoga in scientiam in sensu strictiore, quae est 
per causas, ex quibus aliquid infallibiliter procedit; et scientiam 
in sensu minus stricto, quae est historia generis humani. Scientia in 
sensu strictiore sumpta tamquam cognitio per causas, ex quibus cer- 
titudinaliter aliquid deducitur, subdividitur (divisione etiam analoga) 
in scientiam speculativam et scientiam practicam. Scientia specula- 
tiva est scientia proprie dicta, scientia practica est scientia improprie 
dicta, quae est ars (stricte) et prudentia (cf. n. 297). Sola scientia 
speculativa est scientia proprie dicta, quia scientia essentialiter cog- 
nitionem intellectus significat, quae versatur circa universalia et ne- 
cessaria. Ideo scientia practica, quae extenditur ad opus singulare 
contingens alterius facultatis, deficit a scientia proprie dicta. Est ta- 
men scientia magis stricte quam historia, quia in scientia practica 
adhuc salvatur cognitio per causas, ex quibus aliquid certitudinaliter 
cognoscitur. b) Essentialiter tum scientia speculativa tum 
practica dividitur ratione obiecti formalis ; nam sicut omnis habitus, 
ita etiam scientiae specificantur et distinguuntur per obiecta sua for- 
malia, ad quae essentialiter ordinantur. De hac divisione agemus thesi 
seq. c) Dividitur accidentaliter ratione subordinationis tum 
Scientia speculativa tum practica in scientiam subalternantem 
et subalternatam, de qua divisione agemus paragrapho se- 
quenti. d) Dividitur scientia speculativa, ratione perfectionis et im- 
perfectionis, in scientiam propter quid et scientiam quia, 
quatenus est cognitio per causam propriam in essendo aut non est 
per causam propriam in essendo, sed per causam remotam aut per 
effectum aut a simultaneo (cf. n. 211). Haec divisio est in perfectum 
et imperfectum, quod reductive pertinet ad speciem perfecti (cf. n. 


: 173). Est enim scientia «quia » scientia initialis seu cognitio rei im- 


perfecta, cum non attingat « propter quid » rei, sed « an est » tantum 
seu factum. Hic notetur differentia divisionis demonstrationis 
et scientiae in «quia» et «propter quid». Demonstratio simpli- 
citer tamquam univocum dividitur ita, quia ratio demonstrationis 
eodem modo seu univoce convenit demonstrationi quia et propter 
quid, scientia vero non dividitur tamquam univocum in scientiam 
quia et propter quid ; scientia euim abstrahit a demonstratione, et 

ratio cognitionis per causam diversimode seu aequivoce convenit scien- 
tiae quia et propter quid, ita tamen ut altera reducatur ad alteram. 


225. Scientia propter quid. Scientia propter quid est scientia pro- 
priissime sumpta et scientia simpliciter perfecta. Ex dictis de demons- 
tratione propter quid haec statuenda sunt circa scientiam propter 
quid: a) Scientia propter quid ex essentia sui subiecti proprietates 
eius necessarias probat. Essentia enim est causa propria proprietatum. 
Ita Metaphysica ex essentia entis proprietates communes entis de- 
ducit; ex essentia entis creati deducit proprietates entis creati, ex 
essentia entis increati proprietates entis increati. Similiter Philosophia 
naturalis ex essentia entis mobilis (corporis) sufficienter manifestata 
huius essentiae proprietates declarare nititur. b) Medium demonstra- 
tionis scientiae propter quid est definitio subiecti. c) Principium 
primum proprium scientiae propter quid est propositio, quae defini- 
tionem subiecti praedicat de subiecto. In ea enim virtualiter et in 
confuso continentur omnes conclusiones ; nam essentia subiecti est 
prima radix seu causa omnium proprietatum. Hoc tamen non ita 
intelligendum est, quasi nullis intervenientibus aliis definitionibus ex 
generica subiecti definitione omnes huius scientiae conclusiones im- 
mediate deduci possent. Sed ex generica definitione genericae proprie- 
tates deducuntur. Postea ex hac definitione etiam subiecti divisio 
deducitur. Ita determinantur definitiones specierum sub subiecto con- 
tentarum, et mediantibus his definitionibus principia formulantur spe- 
cialia, ex quibus conclusiones deducuntur. Ita Metaphysica generalis 
ex ente qua tali proprietates entis deducit. Sed deducit etiam divi- 
sionem entis in ens creatum et increatum, et tamquam Metaphysica 
specialis demonstrat proprietates entis creati et increati. 


226. De singularibus non est scientia, Effatum hoc commune scho- 
lasticorum, quod enuntiatur de scientia proprie dicta seu speculativa, 
non de scientia practica, intelligatur 4 ) de singulari materiali, de sub- 
stantia corporea, non de singulari immateriali seu de substantia spi- 
rituali, in qua quidditas et individuum non differunt, cum in eis indi- 
viduatio nihil superaddat quidditati; b) de singulari tamquam de 
subiecto, cuius proprietates essent sciendae ex essentia subiecti; c) de 
singulari reduplicative, ut singulare est, ita ut scientia formaliter 
sit de universalibus, de singularibus autem non sit, nisi inquantum 
in ipsis insunt universalia ; ita de triangulo est scientia seu cognitio 
certa per causam, eius angulos aequivalere duobus rectis, ideo etiam 
de hac figura singulari cognosco eius angulos aequivalere duobus rectis 
per causam, quia est triangulum. 

EHilatum ita intellectum probatur a) ex eo quod non sunt proprie- 
tates seu attributa, quae necessario convenirent individuo materiali, 
ut individuum est; quidquid enim convenit individuo ut individuo, 


Caput III. Logica demonstrativa 205 


contingenter convenit ; b) quia quidditas singularis nos latet nec cog- 
noscimus individua nisi ex accidentium aggregatione, ex notis indi- 
viduantibus, quae individuo contingenter conveniunt. Versatur tamen 
divina scientia, quae est simul speculativa et practica (cf. n. 101; 
872, 1), circa singularia et ea quae ipsis contingenter conveniunt, quia 
Deus per essentiam suam tamquam per causam primam indefecti- 
bilem haec omnia certitudinaliter cognoscit. 


227. Scientia practica. Scientia essentialiter speculativa est. Scien- 
tiae autem practicae, ars et prudentia, dicuntur scientiae analo- 
gice. Recta enim ratio factibilium et agibilium est cognitio certa 
per causas («recta ratio »), quae extenditur ad praxim, i. e. ad opus 
distinctum a cognitione. Arte enim et prudentia scit intellectus facere 
et agere, i. e. habet cognitionem certam per causas circa agibilia et 
factibilia, cum scientia proprie dicta, i. e. speculativa, sciat simpliciter. 

Ars est cognitio per causas, quia deducit conclusiones prac- 
ticas ex regulis universalibus et necessariis, quae habentur ex consi- 
deratione finis seu operis ad quod ordinatur ars. Ars est cognitio per 
causas certa, quia, etsi conclusiones. versantur circa singulare con- 
cretum efficiendum, tamen sunt practice certae, i. e. indicant 
modum agendi necessario ac proinde etiam certo rectum, etsi id quod 
efficitur, non est necessarium, sed contingens (cf. n. 93; 103). Probe 
distinguatur ars mechanica ab habitu entitativo, a speciali illa 
flexibilitate musculorum, quae comitatur artem mechanicam. Etiam 
ars mechanica essentialiter est habitus operativus intellectivus : Intel- 
lectus scit imperare artificiosum membrorum motum; ita arte pul- 
sandi organum intellectus scit imperare artificiosam digitorum 
motionem. 

Prudentia est cognitio certa per causas. Supposi- 
ta scientia morali eiusque applicatione ad casum particularem per 
conscientiam, prudentia cum certitudine exsecutionem dirigit, prout 
exigit finis, datis circumstantiis concretis (cf. n. 103). 


Bibliographia ad 223—227 : H. Meyer, Die Wissenschaftslehre 
des Thomas von Aquin, PhJ 47 (1934) 171—206 ; 308—345; 441— 
486 ; 48 (1935) 12—40 ; 289—312. 


Ad 223. Aristoteles «cum dicit: Cum causam arbitramur etc., 
ponit definitionem ipsius scire simpliciter. Circa quod considerandum est quod 
Scire aliquid est perfecte cognoscere ipsum, hoc autem est perfecte apprehen- 
dere veritatem ipsius ; eadem enim sunt principia esse rei et veritatis ipsius . . . 
Oportet igitur scientem, si est perfecte cognoscens, quod cognoscat causam 
rei scitae. Si autem cognosceret causam tantum, nondum cognosceret effectum 
in actu, quod est scire simpliciter, sed virtute tantum, quod est scire secun- 
dum quid et quasi per accidens. Ft ideo oportet scientem simpli- 
citer cognoscere etiam applicationem causae ad effectum. Quia vero scientia 
est etian certa cognitio rei, quod nutem contingit aliter se habere, non potest 
aliquis per certitudinem cognoscere , ideo ulterius oportet quod, id quod scitur, 

non possit aliter se habere. Quia ergo scientia est perfecta cognitio, ideo 
dicit: Cum causam arbitramur cognoscere; quia vero est 
actualis cognitio per quam scimus simpliciter, addit: et quoniam illius 
est causa; quia vero est certa cognitio, subdit: et non est contin- 
gere aliter se habere» ('ÉriocacÜ0«. 8$ olóusÜ' ëxaotov ... rav thy r’ 
aitiav ológueÜo yryvooxew BV jv có mou čotw, öt, èxetvov aitta Éovl, xal ud 
$y8éyes0ot ToT’ XAA Éyew: Anal. post. I 2, 71 b 9. S. Thom. lect. 4 n. 5; cf. Eth. 
VI 6, 1140 b31; S. Thom. lect. 5 n. 1175 sqq.). 

A d 224. Cf. text. cit. ad 211 et In Anal. post. II lect. 1. 

A d 296. Scientiam non esse de rebus sensibilibus Aristoteles ostendit Anal. 
post. I 31. Cf. S. Thom. lect. 42 44. 

Ad 227. S. Thomas : In De an. III lect. 15 n. 820 sqq.; In Met. II lect. 
2 n. 290 sq. ; In Eth. VI lect. 2 n. 1129 sqq. ; Ver. 3, 3; S. th. I 14, 16 ; 79, 
11; I-II 57, 3 4 5. Ib. ad 3 : « Verum intellectus practici [infallibiliter] accipitur 
per conformitatem ad appetitum rectum.» Cf. text. ad 92 101. 


$ 2. DE SUBALTERNATIONE SCIENTIARUM 


228. Quotuplex sit scientiarum subalternatio. Scientiarum subalter- 
natio triplex esse potest : ratione finis, ratione subiecti, ratione prin- 
cipiorum. 

Subalternatio ratione finis in scientiis practicis, in artibus con- 
tingit, quatenus finis unius subicitur fini alterius ; ita organi constru- 
endi ratio subalternatur Musicae. 

Subalternatio ratione subiecti habetur, cum subiectum unius 
sub subiecto alterius continetur, quod duplici modo fieri potest : 
1. ita ut subiectum scientiae subalternatae resultet ex additione 
differentiae essentialis et specificae ad subiectum scientiae sub- 
alternantis, quomodo subiectum scientiae de animali resultat ex 
additione viventis sensitivi ad corpus physicum, unde scientia de 
animali est subalternata Physicae. Scientia hoc modo subalternata 
non pendet a subalternante ratione principiorum, habet enim me- 
diante definitione subiecti sui principium per se notum, unde deducat 
proprias subiecti sui passiones, neque est scientia distincta a subal- 
ternante, sed pars eius, ut ex exemplo allato patet; nam eadem 
scientia, quae agit de genere, agit etiam de eius speciebus. 2. Sub- 
iectum unius potest contineri sub subiecto alterius ita, ut subiectum 
scientiae subalternatae resultet ex additione differentiae acci- 
dentalis ad subiectum scientiae subalternantis, quomodo sub- 
iectum Musicae! ex additione sonori ad numerum, subiectum Per- 
spectivae ex additione visualis ad lineam, quibus fit, ut Musica sit 
subalternata Arithmeticae, Perspectiva Geomettiae. 

Quodsi hoc ultimum contingit, habetur etiam subalter- 
natioratione principiorum; nam scientia alteri subal- 
ternata ratione subiecti ita, ut subiectum eius resultet ex additione 


1 Quod dicitur, nou intelligatur de arte, sed de scientia musicali, quae 
versatur circa numerorum proportiones in sonis. 

differentiae mere accidentalis ad subiectum subalternantis, caret 
suis principiis per se notis, ac proinde pendet a subal- 
ternante ratione principiorum. Subiectum enim ita exortum est ag- 
gregatum accidentale, licet scientia subalternata non agat de eo, ut 
est aggregatum seu ens per accidens, sed agit per se de differentia 
accidentali, prout tamen conotat subiectum scientiae subalternantis. 
Quae cum ita sint, non potest probare proprias passiones sui subiecti 
nisi recurrendo ad conclusiones scientiae subalternantis. Atque haec 
subalternatio est propria, in ratione ipsius scientiae 
et cognitionis, cum ceterae impropriae tantum sint. 
Nota tamen non omnem differentiam accidentalem additam consti- 
tuere novam scientiam subalternatam, sed eam tantum, vi cuius sub 
lumine scientiae subalternantis nova oritur scibilitas. 

Subalternatio ratione principiorum subdividitur in pro- 
priam et impropriam, simpliciter et secundum 
quid. Subalternatio propria et simpliciter est ea, quam hucusque 
descripsimus. Subalternatio ratione principiorum impropria (sed sim- 
pliciter) ea est, qua scientiae omnes, quae sub naturali rationis lumine 
procedunt, Metaphysicae subalternantur, quatenus omnium subiecta 
tamquam quasi-species sub Metaphysicae subiecto continentur, quo 
non desinunt esse scientiae distinctae inter se et a Metaphysica propter 
diversum abstractionis modum et diversum obiectum formale. Ex hac 
tamen subalternatione resultat principia omnia per se nota ceterarum 
scientiarum esse contractiones principiorum Metaphysicae, sicut sub- 
iecta sunt contractiones entis, quod est Metaphysicae subiectum. Sie 
mathematicus principium illud generalissimum, quod spectat ad meta- 
physicum: Si ab aequalibus aequalia demas, quae remanent, sunt 
aequalia, coarctat ad suam determinatam materiam : Si ab aequalibus 
magnitudinibus aequales demas magnitudines, quae super- 
sunt, sunt aequales. Principium sic determinatum est per se notum 
sicut principium metaphysicum, a quo tamen tamquam ab universa- 
liori dependet et in quod resolvi potest. Ideo Metaphysica explicat 
et defendit principia aliarum scientiarum deducendo ad impossibile, 
non tamen directe probando ea, sicut defendit etiam sua ipsius prin- 
cipia et disputat contra negantes ea, tamquam suprema scientia in 
ordine naturali. 

Subalternatio secundum quid obtinet, cum altera scientia alteram 
in auxilium sibi adsciscit et quaedam principia ab ea mutuatur, quam- 
quam essentialiter independens est ab hac altera et ex suis principiis 
per se notis probat conclusiones suas. Ita aliae scientiae aliquando 
utuntur princípiis Metapliysicae et Logicae. 


229. Scientia subalternata (proprie et simpliciter ratione princi- 
piorum), quae continuatur, et ea, quae non continuatur cum subalter- 
nante, sinine idem habitus speeificus, Respondetur scientiam sub- 

alternatam, sive continuatur sive non continuatur cum subalternante, 
eundem esse habitum specificum specie infima, habere tamen statum 
imperfectum scientiae ex parte subiecti, cum non continuatur, quia 
subiectum carens scientia subalternante non potest resolvere conclu- 
siones scientiae subalternatae in principia per se nota mediante scientia 
subalternante, sed procedit ex principiis inevidentibus et creditis, quae 
sunt conclusiones subalternantis. Ratio est, quia habitus iste ex na- 
tura stia inclinat ad continuationem cum subalternante et ad eviden- 
tiam; ergo cum non continuatur, in statu imperfectionis versatur, 
cum vero continuatur, non destruitur neque alius habitus generatur, 
sed habitus imperfectus ad conaturalem perfectionem suam perducitur. 
Ex quo corollarii instar deducitur scientiam subalternatam etiam sine 
subalternante vere scientiam esse, sed in statu imperfecto t. 


A.d 228. S. Thomas : « Aliqua scientia continetur sub alia dupliciter : uno 
modo ut pars ipsius, quia scil. subiectum eius est aliqua pars subiecti 
illius, sicut planta est quaedam pars corporis naturalis, unde et scientia de 
plantis continctur sub naturali scientia ut pars. Alio modo continetur una 
Scientia sub alia ut eisubalternata, quando scil in superiori scien- 
tia assignatur propter quid eorum de quibus scitur in scientia inferioti solum 
quia; sic musica continetur sub arithmetica » (In Boéth. de Trin. q. 5 a. 1 ad 5). 
«Quamvis subiecta aliarum scientiarum sint partes entis, quod est subiectum 
metaphysicae, non tamen oportet quod aliae scientiae sint partes eius. Acci- 
pit unaquaeque scientiarum unam partem entis secundum specialem modum 
considerandi, alium a modo quo consideratur ens in metaphysica» (l. c. ad 6). 
« Duplex est scientiarum genus. Quaedam enim sunt quae procedunt ex princi- 
piis notis lumine naturali intellectus, sicut arithmetica, geometria et huiusmo- 
di; quaedam vero sunt quae procedunt ex principiis notis lumine superioris 
Scientiae, sicut perspectiva ex principiis notificatis per geometriam et musica 
ex principiis per arithmeticam motis» (S. th. I 1, 2). 


$ 3. DE SCIENTIARUM DISTINCTIONE ET SPECIFICATIONE 


Thesis 14 : Scientiarum speculativarum distinctio generica secundum 
suprema genera sumitur ex diversis modis abstrahendi a maleria, speci- 
fica vero secundum speciem atomam ex diversis obiectis formalibus eun- 
dem modum abstractionis habenibus. 


230. St. qu. 1. Certum est scientias sicut omnes habitus et poten- 
tias specificari et distingui ab obiecto formali. Sed difficultas est, quo- 
modo obiectum hoc formale sit determinandum. 


1 Ex dictis patet scientiam subalternatam differre a subalternante a) ra- 
tione status imperfectionis, 5) ratione differentiae accidentalis superadditae, 
qua oritur nova scibilitas. At Theologia fidei nostra subalternata Theologiae 
beatorum ab hac differt tantum ratione status imperfectionis, quia procedit ex 
articulis fidei tamquam ex principiis creditis et sibi inevidentibus, evidentibus 
tamen in Theologia beatorum. Quare hic obtinet. subalteriatio ratione princi- 
piorum tantum, non ratione subiecti. 

Obiectum scientiae distinguitur materiale et formale. 
Obiectum materiale est, quidquid a scientia attingitur. Obiectum for- 
male est id, quod formaliter, i. e. per se primo attingitur, et mediante 
quo obiectum materiale attingitur. In ipso obiecto formali distinguenda 
est ratio formalis « quae » sive obiectum formale, ut est res (obiectum 
formale « quod »), quae est illa res, quae per se primo attingitur, et 
ratio formalis «sub qua» sive obiectum formale, ut est scibile (obiec- 
tum formale «quo»), quae est id, quo mediante attingitur ratio 
formalis « quae ». Obiectum formale «quo» se habet ad intellectum 
scientem, sicut lux se habet ad visum : sicut lux visui manifestat res, 
ita obiectum formale « quo » scientiae est lux quaedam obiectiva spi- 
ritualis manifestans intellectui scienti obiectum formale « quod ». 

Iam patet id, quod maxime diversificat scientias, esse obiectum 
formale « quo ». Nam diverso obiecto formali « quo» constituitur di- 
versa scibilitas, ergo diversa scientia : ceterum dato alio obiecto for- 
mali « quo », datur etiam aliud obiectum formale « quod » ; alia enim 
lux aliud obiectum manifestat. 

Quae cum ita sint, thesis nostra enuntiat rationem formalem «sub 
qua » ac proinde etiam scientiarum speculativarum distinctionem ge- 
nericam desumi ex diverso modo abstrahendi a materia seu cor- 
poreitate, ita ut diversus modus abstrahendi a materia constituat di- 
versam rationem formalem «sub qua », specificam vero distinctionem 
secundum speciem atomam provenire ex diversis rationibus forma- 
libus «quae», habentibus eundem abstractionis modum. 

'Thesis de speculativis tantum scientiis agit. Scientiae enim specu- 
lativae tantum sunt scientiae proprie dictae, quae ad aliud non ex- 
tenduntur, sed pure in ratione scientiae specificantur. Contra scientiae 
practicae ad opus extenduntur, a quo etiam specificantur. 

2. Tres distinguuntur abstractionis modi : abstractio universalis a 
particulari seu totalis (cf. n. 138), abstractio formae a materia seu 
formalis (cf. 1. c.), abstractio per meram mnon-explicationem (cf. n. 
176, 3). Per abstractionem universalis a particulari relinquitur materia 
sensibilis individualis; cum enim ex una parte de singularibus 
non sit scientia (cf. n. 226), et cum ex altera parte materia individualis 
sit principium singularitatis (cf. n. 386—389), in scientiis saltem ma- 
teria individualis relinquenda est, quo a particulati pervenitur ad uni- 
versale. Retinetur itaque materia sensibilis universalis seu corpus phy- 
sicum in universali, cum sua essentia et suis proprietatibus (non ex- 
clusa quantitate, quae et ipsa est per se sensibilis ; cf. n. 487). 

Abstractio formae a materia est abstractio a materia sensibili 
non solum individuali, sed etiam universali; retinetur tan- 
tum materia intelligibilis non quidem individualis, sed universalis. 
Materia haec intelligibilis est corpus mathematicum, quantum seu 
quantitas secundum ea, quae sensibilia non sunt, i. e. relatio- 
nes quantitativac, | 


Gredt, Klean. phios, 1, 

Abstractio autem per meram non-explicationem relinquit omnem 
materiam seu corporeitatem et retinet tantummodo ens omnino 


immateriale (cf. S. th. I 85, 1 ad 2). 


231. Prob. th. I p. : Scientiarum speculativarum distinctio generica 
secundum suprema genera sumitur ex diversis modis abstrahendi a 
materia. Ex eo quod diversis modis abstrahendi a materia oriuntur 
diversa genera scibilitatis : Ab eo sumitur scientiarum speculativarum 
distinctio generica, a quo sumitur generica scibilitatis distinctio, ut 
patet ex st. qu. Atqui generica scibilitatis distinctio sumitur ex di- 
versis modis abstrahendi a materia. Ergo scientiarum speculativarum 
distinctio generica sumitur ex diversis modis abstrahendi a materia. 

Prob. min. Cum scibilitas sit intelligibilitas per causas, eo habe- 
tur scibilitas, quo habetur intelligibilitas. Intelligibilitas autem habetur 
abstractione a materia. In tantum enim aliquid est intelligibile, in 
quantum est abstractum, et concretum materiale non est intelligibile 
ab intellectu humano nisi indirecte per reflexionem super cognitionem 
sensitivam (cf. n. 556—559). Ex diverso proinde genere abstractionis 
etiam generice diversa oritur scibilitas. Iam vero ex toto seu ge- 
nerice diversa est abstractio, secundum quod id, a quo abstrahitur, 
in eo, quod abstrahitur, includitur saltem potentialiter (abstractio 
universalis a particulari), aut ne potentialiter quidem (abstractio for- 
mae a materia), aut etiam actu (abstractio per non-explicationem). 


Prob. II p. : Specifica scientiarum distinctio secundum speciem ato- 
mam sumitur ex diversis obiectis Tormalibus eundem modum abstrac- 
tionis habentibus. Ex eo quod «habitus et potentiae penes obiecta 
distinguuntur » (In Boéth. De Trin. q. 5 a. 1) : Specifica scientiarum 
distinctio secundum speciem atomam ab eo sumitur, quo etiam scien- 
tiae eundem abstractionis modum habentes inter se essentialiter 
distinguuntur. Atqui etiam scientiae eundem abstractionis modum 
habentes inter se essentialiter distinguuntur suis diversis obiectis 
formalibus. Ergo specifica scientiarum distinctio sumitur ex diversis 

obiectis formalibus eundem modum abstractionis habentibus. 


232. Coroll. Ergo tria sunt genera suprema scientiarum : Pri- 
mum genus versatur circa ens mobile. Abstrahendo enim a materia 
singulari tantum seu a conditionibus individuantibus considerat cor- 
pus, prout sensiliter apparet. Corpus autem sensile est ens mobile, 
intelligendo motum de motu physico seu sensili. Affectiones enim sen- 
siles corporis non sunt quiescentes, sed motae. Ut experientia docet, 
mundus corporeus secundum sensilem apparentiam suam est phae- 
nomenon in continuo motu positum secundum locum, secundum quan- 
titatem, secundum qualitates alterabiles. Hoc genus Physicaum 
constituit, quae sub se nullam continet diversitatem specificam, ac 

proinde stricte non est genus, sed species atoma. Non enim apparet 
diversitas in gradu immaterialitatis, ad quam accedi possit, relin- 
quendo materiam singularem tantum. At ratione perfectionis et im- 
perfectionis distinguimus : 4) Physicam, quae principaliter de d u c- 
tiva est seu scientia «propter quid»; haec est Philosophia 
naturalis, cuius pars est Psychologia, ad quam pertinet 
etiam Ethica; b) Physicam, quae principaliter inductiva est 
seu scientia « quia ». Physica inductiva duplex est: a) Physica ex - 
perimentalis, ad quam pertinet etiam Psychologia experimen- 
talis, B) Historia naturalis (Chimica, Mineralogia, Botanica, 
Zoologia). Physica experimentalis ope observationis et experimenti et 
inductionis statuit leges physicas. Historia naturalis, quae magis enu- 
merando et describendo procedit, determinat typos specificos in or- 
dine mineralium et plantarum et animalium. Divisio Physicae induc- 
tivae in Physicam experimentalem et Historiam naturalem, et huius 
in Chimicam, Mineralogiam etc., est divisio scientiae totalis «quia» in 
scientias partiales. 

Secundum genus supremum scientiarum versatur circa ens 
quantum, abstrahendo non tantum a materia singulari, sed etiam a 
materia sensili Hoc genus Mathesin constituit, quae duas sub 
se continet species: Geo metriam circa quantitatem continuam 
et Arithmeticam circa quantitatem discretam seu numerum. 

Obiectum Matheseos est quantitas realis, ita tamen secundum quid- 
ditatem suam abstracte et inadaequate considerata, ut non dicat ordi- 
nem ad esse reale in substantia corporea seu in ente mobili. Cum igitur 
physicus (philosophus naturalis) consideret quantitatem expresse per 
ordinem ad ens mobile, tamquam aliquid eius seu tamquam pri- 
mam proprietatem entis mobilis seu corporis, et metaphysicus quan- 
titatem consideret sub respectu entis tamquam entis ens seu tamquam 
accidens substantiae, mathematicus quantitatem omnino absolute se- 
cundum se considerat, ut est mensurabilis, sine ordine ad esse. Quan- 
titas ita considerata non est quidem ens rationis, sed ens reale, tamen 
ita abstracte consideratur, ut abstrahat etiam ab esse reali et esse ra- 
tionis. Recentes mathematici speculationem mathematicam usque ad 
quantitatem fictam extendunt, quae non est ens reale, sed rationis 
tantum, ut est quarta dimensio, quae secundum essentiam suam posi- 
tive excludit ordinem ad esse reale. Ita constituitur Mathesis quaedam 
specialis; quae vocatur Mathesis transcendentalis et quae 
a Mathesi reali essentialiter distinguitur neque ad eam pertinet nisi 


1 Psychologia igitur est distinguenda in Psychologiam philosophicam (de- 


ductivam) et Psychologiam experimentaletn, At Psychologia experimentalis 
nondum ita divisa est seu segregata a Philosophia sieut reliqua scientia naturalis 
experinientalis. Pluribus abhine mands lis. veliementer agitata est, utrum Psy- 
chologia experimentalis pertinent ad Philosophia necne Respondendum est 
ilo pertinere secundum siinilieatienenm hodiernam: vocis pliitoesophizc. 

reductive. Est enim speculatio de quantitate ficta ad analogiam cum 
quantitate reali. 

'Tertium genus versatur circa ens omnino immateriale. Hoc 
genus tres sub se complectitur species atomas: Logicam, Me- 
taphysicam, Theologiam fidei!. Relinquendo enim 
omnem materiam, mens potest se convertere ad ens logicum (ens ra- 
tionis fundatum in obiectis cognitis) aut ad ens reale aut ad ipsum 
Deum, prout est in se, sub lumine supernaturali considerandum. Me- 
taphysica, relinquendo omnem materiam, depurgat ens ab omni im- 
perfectione corporeitatis, quae opponitur spiritualitati, non tamen ab 
omni potentialitate. Hanc enim non includit neque excludit in suo 
obiecto formali. Hoc proinde obiectum formale est ens immateriale, 
prout abstrahit a creato et increato. Theologia vero ab obiecto suo 
formali excludit etiam quamcumque potentialitatem ; eius obiectum 
formale actus purus seu Deus est. Contra Logica abstractione mere 
negativa relinquit materiam, nihil perfectionis attingendo, sed ens 
rationis, quod est ens tantummodo secundum quid 2. 


233. Schol Diversa immaterialitas, quae scientiis diversis competit, 
jam in earum principiis propriis invenitur, ex quibus descendit ad 
conclusiones. Haec principia definitionibus constituuntur, quibus uti- 
tur scientia circa subiectum suum. Iam hae definitiones, secundum 
determinatum gradum immaterialitatis in definiendo, in determinato 
gradu intelligibilitatis constituuntur. Quae intelligibilitas tamquam 
scibilitas ad conclusiones deducitur. Ouare principia seu definitiones 
unius specificae scientiae in gradu immaterialitatis conveniant ne- 
cesse est; ita Physica semper definit includendo materiam sensilem. 


234. Obi. Contra I p. 1. Obiectum formale scientiarum speculativarum non 
est diversa abstractio a materia. Atqui distinctivum et specificativum scientia- 
rum speculativarum est obiectum formale. Ergo. Resp. Dist. mai. : Desumitur 
tamen ab abstractione, conc. ; non desumitur ab abstractione, «ego. Conc. min. ; 
dist. consq. : Scientiarum speculativarum distinctivum non est diversa abstractio 
a materia, a qua desumitur obiectum formale, nego ; a qua non desumitur, conc. 

2. Atqui obiectum formale scientiarum speculativarum non determinatur 
Secundum diversam abstractionem a materia. Probo. Obiectum formale, quod 
determinatur secundum diversitatem principiorum, non determinatur secundum 
diversam abstractionem a materia. Atqui obiectum formale scientiarum specu- 
lativarum determinatur secundum diversitatem principiorum. Ergo. Resp. 
Dist. mai.: Si diversitas principiorum non provenit a diversa abstractione a 
materia, conc. ; si diversitas principiorum provenit a diversa abstractiome a ma- 
teria, nego. Coniradist. min. 

3. Atqui abstractio a materia non est principium, unde provenit omnis di- 
versitas in scientiis speculativis. Probo. Non est principium, unde provenit 


1 Probe distinguatur Theologia fidei seu christiana a Theologia philosophica, 
quae est pars Metaphysicae. 

2 Ad Logicam pertinet etiam Ars critica seu Critica historica, 
quae, tradendo regulas ad diiudicandum de authentia ct integritate documen- 
tonun, iudicat de veritate eventuum historicorum. 

omnis diversitas in scientiis speculativis, secundum quod non haberetur nisi 
duplex species scientiarum speculativarum. Atqui abstractio a materia est prin- 
cipium, secundum quod non haberetur nisi duplex species scientiarum specu- 
lativarum: scientia materialis et scientia omnino immaterialis. Ergo. Resp. 
Conc. mai. ; dist. min.: si intelligitur abstractio a materia prima, conc. ; si intelli- 
gitur abstractio a corpoteitate, quae magis vel minus relinquitur, nego. Dist. consq. 

4. Atqui corporeitas non potest relinqui magis vel minus. Probo. Essentia 
corporis non potest relinqui magis vel minus (stat in indivisibili). Atqui cot- 
poreitas est essentia corporis. Ergo. Resp. Dist. mai.: Essentia metaphysica, 
conc. ; essentia physica, nego. Contradist. min. : Nomine corporeitatis intelligitur 
hic essentia metaphysica, nego; essentia physica, i. e. extensum esse et id, 
quod sequitur extensum esse, conc. 

Contra II p. 1. Si sub eodem gradu iuumnaterialitatis inveniuntur diversae 
Scientiae et in eadem scientia invenitur diversa immaterialitas, generica distinc- 
tio scientiarum speculativarum non sumitur ex recessu a materia neque speci- 
fica distinctio ex accessu ad determinatum gradum immaterialitatis. Atqui 
a) sub eodem gradu immaterialitatis inveniuntur diversae scientiae : Physica 
deductiva seu Philosophia naturalis et Physica inductiva, quae etiam ipsa com- 
plectitur diversas scientias; b) in eadem scientia invenitur diversa omnino 
immaterialitas obiectorum, ut in Philosophia naturali, quae agit de corpore et 
de anima spirituali. Ergo. Resp. Dist. mai. : Si sub eodem gradu immaterialitatis 
inveniuntur scientiae specifice distinctae, et in eadem scientia invenitur 
diversa immaterialitas obiectorum formalium, conc. ; si inveniuntur tantum 
Scientiae non specifice distinctae, et invenitur diversa imunaterialitas objec- 
torum materialium tantum, nego. Contradist. min. : Sub eodem gradu immate- 
tialitatis inveniuntur diversae scientiae specifice distinctae, et in eadem 
Scientia invenitur diversa immaterialitas obiectorum formalium, nego; sub 
eodem gradu immaterialitatis inveniuntur scientiae non specifice distinctae, 
quarum altera pertinet ad alteram reductive sicut imperfectum ad perfectum 
(Physica deductiva et inductiva), aut scientiae, quae non sunt nisi partes unius 
eiusdemque scientiae (diversae scientiae, quas complectitur Physica inductiva), 
et in eadem scientia invenitur diversa immaterialitas obiectorum materialium, 
quatenus Philosophia naturalis agit de anima spirituali sub ratione entis mobilis, 
conc. 

2. Atqui anima spiritualis non potest considerari sub respectu entis mobilis. 
Probo. Quod non pertinet ad genus entis mobilis, non potest considerari sub 
respectu entis mobilis. Atqui anima spiritualis non pertinet ad genus entis mo- 
bilis. Ergo. Resp. Dist. mai. : Quod nullo modo pertinet ad genus entis mobilis, 
conc. ; quod non pertinet simpliciter ad genus entis mobilis, pertinet tamen re- 
ductive, nego. Contradist. min. Anima spiritualis, tamquam substantia incom- 
pleta, non pertinet ad aliquod genus nisi reductive, et ita pertinet ad genus 
corporis: est enim forma corporis. 


Bibliographia ad 230—233: G. Calà Ulloa, Il problema dell'astra- 
zione, RENS 34 (1942) 75—94. T. Greenwoud, La nature des ma- 
thématiques selon Aristote, RUO 1953, 216—228. A. D. Sertil- 

S. Thomas d'Aquin, RSPhTh 10 (1921) 5—20. M. Thiel, De abs- 
tractione, Studia Anselmiana 7—8, Romae 1938, 99 — 119. 


A d 231. Aristoteles in Anal. post. I 28 de diversitate scientiarum agit. 
« Dicit ergo primo quod scientia dicitur una ex hoc, quod est unius generis sub- 
iecti [Mía 8 iniothun &ociv ġ £vóc yévouc: 87 a 38]. Cuius ratio est, quia pro- 
cessus scientiae cuiuslibet est quasi quidam motus rationis. Cuiuslibet autem 
motus unitas ex termino principaliter consideratur... et ideo oportet. quod 
unitas scientiae consideretur ex line sive ex termino seientiae, Est auten euins- 

lbet scientiae finis sive terminus genus, circa quod est scientia : quia in specula- 
tivis scientiis nihil aliud quaeritur quam cognitio generis subiecti, in prac- 
ticis autem scientiis intenditur quasi finis constructio ipsius subiecti... 
Rationem diversitatis scientiarum non accipit ex diversitate subiecti, sed ex 
diversitate principiorum. Dicit enim quod una scientia est altera ab alia, qua- 
rum principia sunt diversa; ita quod nec ambarum scientiarum principia pro- 
cedant ex aliquibus principiis prioribus, nec principia unius scientiae procedant 
ex principiis alterius, quia sive procederent ex eisdem principiis sive alia ex 
aliis, non esset diversa scientia. Ad huius ergo evidentiam sciendum est, quod 
materialis diversitas obiecti non diversificat habitum, sed solum formalis. Cum 
ergo scibile sit proprium obiectum scientiae, non diversificabuntur 
scientiae secundum diversitatem materialem scibi- 
lium, sed secundum diversitatem eorum formalem. 
Sicut autem formalis ratio visibilis sumitur ex lumine, per quod color videtur, 
ita formalis ratio scibilis accipitur secundum principia, ex quibus ali- 
quid scitur. Et ideo quantumcumque sint aliqua diversa scibilia secundum 
suam naturam, dummodo per eadem principia sciantur, pertinent ad unam 
scientiam, quia non erunt iam diversa inquantum sunt scibilia» (S. Thom. 1. c. 
lect. 41 n. 7 l0 sq.). S. Thomas : « Sciendum tamen, quod quando habitus vel 
potentiae penes obiecta distinguuntur, non distinguuntur penes quaslibet dif- 
ferentias obiectorum, sed penes illas quae sunt per se obiectorum, inquantum 
sunt obiecta. Esse enim animal vel plantam accidit sensibili, inquantum est 
sensibile; et ideo penes hoc non sumitur differentia sensuum, sed magis secun 
dum differentiam coloris et soni. Et ideo oportet scientias speculativas dividi 
per differentias speculabilium, inquantum sunt speculabilia. Speculabili autem, 
secundum quod est obiectum speculativae potentiae, aliquid competit ex parte 
potentiae intellectivae et aliquid ex parte habitus scientiae, quo intellectus per- 
ficitur. Ex parte quippe intellectus competit ei, quod sit immateriale, quia et 
ipse intellectus est immaterialis; ex parte vero scientiae competit ei, quod sit 
necessarium, quia scientia de necessariis est, ut probatur I Posteriorum. Omne 
autem necessarium, inquantum huiusmodi, est immobile, quia omne quod mo- 
vetur, inquantum huiusmodi possibile est esse et non esse, vel simpliciter vel 
secundum quid, ut videtur X Metaph. Sic igitur speculabili, quod est obiec- 
tum speculativae scientiae, per se competit separatio et a materia et a motu 
vel applicatio ad ea, et ideo secundum ordinem remotionis et a 
materia et a motu scientiae speculativae distinguun- 
tur. Quaedam igitur sunt speculabilium, quae dependent a materia secundum 
esse, quia nonnisi in materia esse possunt ; et haec distinguuntur, quia de- 
pendent quaedam a materia secundum esse et intellectum, sicut illa in quorum 
definitione ponitur materia sensibilis, unde sine materia sensibili intelligi non 
possunt, ut in definitione hominis oportet accipere carnem et ossa : et de his est 
Physica sivescientia naturalis. Quaedam vero sunt quae, quamvis depen- 
deant a materia secundum esse, non tamen secundum intellec- 
tum, quia in eorum definitionibus non ponitur materia sensibilis, ut linea et 
numerus: et de his est Mathematica. Quaedam vero sunt speculabilia, 
quae non dependent a materia secundum esse, quia sine materia esse possunt, 
sive numquam sint in materia, ut Deus et angelus, sive in quibusdam sint in 
materia et in quibusdam non, ut substantia, qualitas, potentia et actus, unum 
et multa et huiusmodi: de quibus omnibus est Theologia, idest divina 
Scientia, quia praecipuum cognitorum in ea est Deus. Alio nomine dicitur Meta- 
physica, idest transphysica, quia post Physicaim discenda occurrit nobis, quibus 
ex sensibilibus competit in iusensibilia devenire » (In Boéth. de Trin. q. 5a. 1). 
A d 232. Avistoleles in Met. VI 1 divisionem scientiaruin speculativarum in tres 
species assignat : Toets &v clev quXosootat Üeopr vocod, pad nuacsoct, qusuct, Üeoxovux, : 
1026 a I8. Cf. S. Thom. lect. ! n. 1166 ; In Phys. I lect. I (cit. ad 235). 


PHILOSOPHIA NATURALIS 


PROLEGOMENA 


235. Quid sit Philosophia naturalis. Philosophia naturalis definitur : 
scientia perfecta (propter quid) entis mobilis (cf. n. 232). Quia ens mo- 
bile est corpus naturale! — nam solum corpus naturale est 
mobile motu physico seu sensili —, corpus naturale est Philosophiae 
naturalis obiectum materiale; obiectum autem formale 
«quod» est ens mobile seu mobile ut sic. Totum enim ordinem cor- 
poreum sub ratione mobilitatis sensilis considerat Philosophia natu- 
ralis. Ideo non obstante tanta varietate specierum corporearum, una 
tantum scientia est propter unitatem obiecti formalis « quod ». Obiec- 
tum formale «quo» Philosophiae naturalis est infimus ille abs- 
tractionis modus, quo abstrahit a materia individua tantum. 

Scientia « propter quid » circa ens mobile est scientia de proprie- 
tatibus entis mobilis per causam propriam et proximam uniuscuiusque 
proprietatis. Ita unam proprietatem ex altera deducit, sed ultimo 
omnia ex ipsa essentia entis mobilis demonstrat ; ita est scientia per- 
fecta per causas proprias et proximas et per causam ultimam in ordine 
entis mobilis. Sed haec scientia ita perfecta per causas in essendo non 
est possibilis, nisi postquam ex experientia per inductionem et per 
demonstrationem «quia» ex effectibus iam aliquo modo, etsi imper- 
fecte, nota est essentia entis mobilis. Perfecta autem cognitio huius 
essentiae est finis ipsius Philosophiae naturalis, quatenus per eam nota 
fit essentia cum omnibus proprietatibus suis, prout inter se et ab es- 
sentia dependent, ita ut ordo in cognoscendo accurate respondeat 
ordini in essendo. Quare initio Philosophiae naturalis generalis ex pro- 
prietatibus entis mobilis imperfecte cognitis nitimur huius entis essen- 
tiam cognoscere, etsi imperfecte tantum. Ouam cognitionem imperfec- 
tam eo iam perficimus, quod accuratius scrutamur intrinseca 
constitutiva entis mobilis. Tunc ex essentia eius, iam perfectius cognita, 
etiam huius entis proprietates perfectius cognoscere nitimur secun- 
dum ordinem, quo inter se et cum essentia conectuntur. Quo ipso 
ipsius essentiae cognitionem ultimo perfectam acquirimus. 


1 Corpus naturale distinguitur contra. corpus mathematicunm (trinam 
dimensionen), quod. est obiectum: Mafheseos, 

A recentibus multis Philosophia naturalis vocatur Cosmologia 
seu scientia de mundo; mundi autem nomine universitatem rerum 
corporearum, i. e. mobilium motu physico seu sensili, intelligunt. Psy- 
chologiam tractant tamquam specialem scientiam. 


236. Philosophiae naturalis habitudo ad scientias physicas experimen- 
tales. Hae scientiae (Physica experimentalis, Chimica, Mineralogia, 
Dotanica, Zoologia) scientiam « quia » constituunt de ente mobili, cum 
Philosophia naturalis sit scientia « propter quid ». Ideo scientiae ex- 
perimentales naturaliter sunt ordinatae ad Philosophiam naturalem 
tamquam initium et praeparatio eius. Quamquam enim Philosophia 
naturalis potius est deductiva, tamen etiam ipsa ab experientia in- 
cipiat necesse est. Veteres non separabant scientias experimentales a 
Philosophia naturali, sed omnes has scientias per modum unius tra- 
debant sub titulo « Physicae » seu « Philosophiae naturalis ». Recen- 
tiore vero tempore, cum hae scientiae experimentales magnum in- 
crementum acceperint, a Philosophia separantur, atque sub nomine 
Philosophiae naturalis non solet tradi nisi ea pars scientiae de ente 
mobili, quae potius deductiva est. Et in scientiis experimentalibus 
loo experientiae vulgaris, qua quasi sponte et sine arte 
observamus, invaluit ex perientia scientifica, qua data 
opera et arte observamus instrumentorum ope (ut ope microscopii) 
et ope experimenti!. Recentes scientiae experimentales multum con- 
ferunt Philosophiae naturali, inquantum accuratiorem, scientificam 
experientiam subministrant, quae vulgarem antecellit. Insuper scien- 
tifica experientia amplior est et ad plura se extendit, in quibus vul- 
garis deficit. Ouare ex ea etiam Philosophia incrementum accipit. 


237. Philosophiae naturalis divisio. Philosophiam naturalem divi- 
dimus in Philosophiam naturalem generalem et specialem. Philosophia 
naturalis generalis agit de ente mobili in communi, quae traditur ab 
Aristotele in octolibris Physicae auscultationis. Philo- 
sophia naturalis specialis agit de ente mobili in speciali. Haec 
dividitur in tres partes iuxta tres species motus. Cum enim motus 
sit triplex : localis, alterationis, augmentationis, prima pars Philo- 
sophiae naturalis specialis agit de ente mobili, inquantum est mobile 
motu locali. Hanc tradit Aristoteles in libris De caelo et De 
mundo, quia est de toto universo corporeo, inquantum eius partes 
per motum localem ordinantur ad invicem. Altera pars agit de ente 
mobili, inquantum est mobile motu alterationis terminante ad ge- 
nerationem et corruptionem, quam tradit Aristoteles in libris De ge- 
neratione et corruptione. Tertia pars agit de ente mobili, 


! Experimentum ineo consistit, quod couditiones ad observationem 
aliquam data opera et arte producuntur. 

inquantum est mobile motu augmentationis, seu de ente mobili vi- 
vente ; solis enim viventibus motus augmenti proprie dicti convenit. 
Hanc partem Aristoteles tradit in libris De anima. Corpora 
enim viventia a non viventibus, a mineralibus, eo differunt primo, 
quod sunt animata seu praedita anima tamquam substantiali constitu- 
tivo eorum. Haec pars a recentibus Psychologia intitulatur. 


Bibliographia ad 235—237: E. Barbado, De habitudine Psycho- 
logiae rationalis ad experimentalem, Acta primi Con- 
gressus thomistici internationalis, Romae 1925, 93—102. M. Fatta, Cosmo- 
logia e scienze, RENS 25 (1933) 91—96. J. Gredt, Qua ratione 
in docenda philosophia disciplinis subsidiariis uten- 
dum, Acta hebd. thomisticae, Romae 1924, 261—277. R. Hain, Meta- 
physica, Philosophia naturalis, Scientiae natura- 
les, RUO section spéciale 2 (1933) 258* —273*. P. Hoenen, De valore 
theoriarum physicarum, Acta primi Congressus thomistici inter- 
nationalis, Romae 1925, 61—74. B. Jansen, Naturphilosophie und 
Naturwissenschaften, Ph] 45 (1932) 261—289. Journées 
d'Études de la Société thomiste III, Philosophie et Sciences, 
Juvisy 1935. J. Lemaire, L'objet de la Cosmologie, RNSPh 19 
(1912) 536—546. G. M. Manser, Die Naturphilosophie des Aqui- 
naten und die alte und moderne Physik, DThFrib 16 (1938) 
3—14. J. Maritain, Philosophie de la nature et sciences 
expérimentales, Acta Pont. Acad. Rom. S. Thomae Aq. 1 (1934) 
77—93.Id., Science et Philosophie, Acta secundi Congressus tho- 
mistici internationalis, Taurini — Romae 1937, 250—271. Id, La Philoso- 
phie de la nature. Essai critique sur ses frontières 
et son objet, Paris s. a. A. Michotte, Phychologie et Philo- 
sophie, RNSPh 39 (1936) 208—228. D. Nys, Philosophieet Scien- 
ces dans l'étude du monde inorganique, RNSPh 1 (1894) 
163—171; 197—213. F. Renoirte, Physique et Philosophie, 
RNSPh 39 (1936) 51—63. F. J. Sheen, Philosophy and Science, 
NSch 7 (1933) 109—133. Y. Simon, La science moderne de la 
nature et la philosophie, RNSPh 39 (1936) 64—77. R. Valcanover, 
ILa nuova fisica, Ant 14 (1939) 393—408. S. Vanni-Rovighi, Prin- 
cipi scientifici e principi filosofici, RFNS 28 (1936) 
531—534. H. Weyl, Philosophie der Mathematik und Natur- 
wissenschaft, Handbuch der Philosophie 2, München-Berlin 1927. 


Ad 235 sqq. S. Thomas : « Quia liber Physicorum, cuius expositioni inten- 
dimus, est primus liber scientiae naturalis, in eius principio oportet assignate, 
quid sit materia et subiectum scientiae naturalis. Sciendum est igitur quod, 
cum omnis scientia sit in intellectu, per hoc autem aliquid fit intelligibile in 
actu, quod aliqualiter abstrahitur a materia ; secundum quod aliqua diversi- 
mode se habent ad materiam, ad diversas scientias pertinent. Rursus cum omnis 
Scientia per demonstrationem habeatur, demonstrationis autem medium sit 
definitio, necesse est secundum diversum definitionis modum scientias diver- 
sificari. Sciendum est igitur quod quaedam sunt quorum esse dependet a materia, 
nec sine materia definiri possunt; quaedam vero sunt, quae licet esse non 
possint nisi in materia sensibili, in eorum tamen definitione materia sensibilis 
non cadit. Et haec differunt ad invicem sicut curvum et simum. Nam simum 
est in materia sensibili, et necesse est quod in eius definitione cadat materia 
sensibilis, est enim sinmm nasus eurvus ; et talia sunt omnia naturalia, ut homo, 

lapis ; curvum vero, licet esse non possit nisi in materia sensibili, tamen in eius 
definitione materia sensibilis non cadit; et talia sunt omnia mathematica, ut 
numeri, magnitudines et figurae. Quaedam vero sunt quae non dependent a ma- 
teria nec secundum esse nec secundum rationem, vel quia numquam sunt in 
materia, ut Deus et aliae substantiae separatae, vel quia non universaliter sunt 
in materia, ut substantia, potentia et actus, et ipsum ens. De huiusmodi igitur 
est Metaphysica; de his vero quae dependent a materia sensibili secundum 
esse sed non secundum rationem, est Mathematica ; de his vero quae dependent 
a materia non solum secundum esse sed etiam secundum rationem, est Natu- 
ralis, quae Physica dicitur. Et quia omne quod habet materiam mobile est, 
consequens est quod ens mobile sit subiectum naturalis phi- 
losophiae. Naturalis enim philosophia de naturalibus est ; naturalia autem 
sunt quorum principium est natura; natura autem est principium motus et 
quietis in eo in quo est ; de his igitur, quae habent in se principium motus, est 
Scientia naturalis. Sed quia ea, quae consequuntur aliquod commune, prius 
et seorsum determinanda sunt, ne oporteat ea multoties pertractando omnes 
partes illius communis repetere, necessarium fuit quod praemitteretur in scientia 
naturali unus liber, in quo tractaretur de iis quae consequuntur ens mobile 
in communi; sicut omnibus scientiis praemittitur philosophia prima, in qua 
determinatur de iis quae sunt communia enti, inquantum est ens. Hic autem 
estlibr Physicorum, quietiam dicitur De physico sive natu- 
raliauditu, quia per modum doctrinae ad audientes traditus fuit, cuius 
subiectum est ens mobile simpliciter. Non dico autem corpus mo- 
bile, quia omne mobile esse corpus probatur in isto libro ; nulla autem scien- 
tia probat suum subiectum, et ideo statim in principio libri De caelo, 
qui sequitur ad istum, incipitur a notificatione corporis. Sequuntur autem ad 
hunc librum alii libri scientiae naturalis, in quibus tractatur de speciebus mo- 
bilium, puta in libro De caelo de mobili secundum motum localem, qui 
est prima species motus, in libro autem De generatione, de motu ad 
formam et primis mobilibus, scil. elementis, quantum ad transmutationes 
eorumin communi; quantum vero ad speciales eorum transmutationes, in li~ 
bro Meteororum; de mobilibus vero mixtis inanimatis, in libro De 
mineralibus; de animatis vero, in libro De anima et consequentibus 
ad ipsun» (In Phys. I lect. 1 n. 1—4). De divisione Philosophiae naturalis 
specialis secundum tres species motus cf. S. Thom., De gen. et corr., Prooemium, 

Caput I 


QUID SIT ENS MOBILE 


Quaestio I: Sitne ens mobile unum tantum an multiplex, seu de 
distinctione entis mobilis. 


Thesis 1: In mundo physico multiplex est distinctio substantiarum 
ium numerica tum generica et specifica. 


238. St.qu. 1. Mundi physici nomine intelligimus id, quod 
obiectum constituit Philosophiae naturalis, totum ens mobile seu 
illud phaenomenon extensum, sensilibus qualitatibus praeditum, 
quod est subiectum physicae transmutationis seu processus mundani, 
et dicimus hunc mundum physicum pluribus constitui substantiis 
tum numerice tum generice et specifice inter se distinctis. 

2. Thesis est contra monismum. Monismus enim differentias 
tollit, quae inter diversas res intercedunt, docendo omnia esse unum. 

Monismus potest considerari: 1. metaphysice, a) quatenus negat 
distinctionem inter Deum et mundum — pantheismus, b) quatenus 
negat distinctionem inter subiectum cognoscens et obiectum cogni- 
tum — idealismus ; 2. physice, quatenus negat distinctionem inter sub- 
stantias mundanas. Haec thesis monismum spectat physice. Thesis 
I pars contra hylozoismum speciatim dirigitur, qui, negata distinc- 
tione numerica substantiarum physicarum, affirmat mundum esse or- 
ganismum proprie dictum. Ita Stoici (Zeno Citiensis, c. 336—264, 
Cleanthes, c. 331—233, Chrysippus, c. 281—208) docebant totum 
mundum esse unum vivens, cuius anima esset Deus. Huc pertinet 
etiam Platonis doctrina, quae totum mundum una anima animari 
contendit. Recentes Monistae fere omnes mundum tamquam orga- 
nismum unum considerant. II pars thesis speciatim ponitur contra 
Darwinistas et Evolutionistas eos qui, negatis differentiis genericis et 
specificis, docent omnia evolvi et constitui diversa modificatione ac- 
cideutali et dispositione ciusdem subiecti specifici. 

239. Prob. th. I p.: In mundo physico est distinctio substantiarum 
numerica. Arg. I. Ex experientia: Homines sunt substantiae inter 
se numerice distinctae. Atqui homines sunt substantiae in mundo 
physico (i. e. ad mundum physicum pertinentes). Ergo quaedam sub- 
stantiae in mundo physico sunt numerice inter se distinctae, i. e. in 
mundo physico est distinctio substantiarum numerica. 

Prob. mai. ex immediato testimonio conscientiae intellectivae : 
Unusquisque homo conscientiae testimonio immediate se percipit tam- 
quam substantiam intelligentem et volentem. Quare omnes homines 
sunt substantiae intelligentes et volentes inter se distinctae ; secus 
reflexione intellectus perfecta deberent se percipere tamquam partes 
unius substantiae. 

Prob. min. ex immediato testimonio sensus communis et tactus : 
Sicut homines ope conscientiae intellectivae se percipiunt tamquam 
substantias intelligentes et volentes ad invicem distinctas, ita una- 
quaeque harum substantiarum intelligentium et volentium ope tac- 
tus et sensus communis se percipit etiam tamquam corpus, i. e. tam- 
quam ad mundum physicum pertinentem (cf. n. 485). 

Arg. II. Ex defectu activitatis altioris ex singulis mundi partibus 
non explicabilis : In illo toto multiplex est substantiarum distinctio 
numerica, cuius partes multiplices, diversis proprietatibus et activi- 
tatibus praeditae, coordinantur quidem ad invicem activitate mutua 
et tendentia finali, activitate tamen altiore, ex singulis partibus non 
explicabili, non uniuntur. Atqui mundi physici partes multiplices, 
diversae plantae, animalia, mineralia, corpora caelestia, variis pro- 
prietatibus et activitatibus praeditae, miro quidem modo subordinan- 
tur et coordinantur ad invicem activitate mutua et tendentia finali, 
activitate tamen altiore, ex singulis partibus non explicabili, non 
uniuntur. Ergo in mundo physico multiplex est distinctio substan- 
tiarum numerica. 

Mai. eo patet, quod substantiam ex accidentibus eius propriis et 
activitate cognoscimus ; agere enim sequitur esse. Ideo dicimus plan- 
tam esse unam substantiam, quia videmus diversarum partium vires 
activitate altiore copulari et elevari (cf. n. 497 sq. ; 452, 1). 

Min. ex experientia ostenditur: Non apparet in mundo corporeo 
activitas talis altior, sed mira conspiratio et mirus ordo omnium 
optime explicatur ex viribus et activitatibus unicuique propriis, sup- 
posita artificiosa rerum dispositione initio in mundo a creatore pro- 
ducta. Aliis verbis : mundus non est sicut planta, sed sicut machina, 
sane artificiosissima (cf. n. 962 prob. III p.); diversae partes se ma- 
nifestant tamquam ea, quae per se sunt et per se agunt. 


Prob. I p. : In mundo est distinctio substantiarum generica et spe- 
cifica. Ex proprietatum diversitate: Substantise, quae secundum 
proprietates distinguuntur, distinguuntur etiam secundum essentiam 

seu generice et specifice. Atqui substantiae physicae distinguuntur se- 
cundum proprietates. Ergo distinguuntur etiam secundum essentiam. 

Prob. mai. ex eo quod proprietas, seu id quod constanter apparet 
in aliqua substantia, ex eius essentia dimanat eamque manifestat ex- 
trinsecus. Essentias enim rerum ex harum proprietatibus extrinse- 
cus apparentibus cognoscimus (cf. n. 77). 

Prob. min. inductione: Viventia, quae movent seipsa, a non vi- 
ventibus, a mineralibus, distinguuntur secundum proprietates, et plan- 
tae, quae vegetantur tantum, ab animalibus, quae etiam sensitiva 
vita sunt praedita ; a ceteris animalibus distinguitur homo intellectu 
et voluntate. Haec enim omnia sunt distinctiva, quae constanter insunt, 
quae proinde proprietatis rationem habent. Praeterea in ipsis generibus 
mineralium et plantarum et animalium apparent distinctiones se- 
cundum proprietates, inquantum apparent typi abrupte 
distincti et stabiles. 


240. Schol. Unde sumatur iudicium de unitate et plurali- 
tate substantiarum numerica. Utrum aliquod totum 
sit una substantia an plures, et quousque se extendat aliqua sub- 
stantia, cognosci potest : a) quoad substantiam humanam testimoniis 
coniunctis conscientiae et sensus communis et tactus. Ita substantia 
humana cognoscitur tamquam distincta ab alia substantia humana, 
et percipiuntur omnes partes ad eam pertinentes, quae sensitiva vita 
praeditae sunt. Num vero praeterea aliae partes ad substantiam hu- 
manam pertineant, non sensitivae sed vegetativae tantum, id criterio 
isto cognosci nequit; quare neque eo poteris accurate limites sub- 
stantiae humanae determinare ; b) generaliter quoad omnes substan- 
tias physicas ex proprietatibus et activitatibus, quae in illo toto ap- 
parent. Si diversae partes suas habent proprietates et activita- 
tes, quin appareat communis aliqua proprietas et activitas altior, 
hae partes sunt plures substantiae. 


241. Obi. Contra I p. 1. Totum heterogeneurm, cuius diversae partes earumque 
vires elevantur ad activitatem altiorem unam, cuius finis est perfectio totius, 
est substantia una (cf. n. 437 sq.). Atqui mundus physicus est totum hetero- 
geneum, cuius diversae partes earumque vires elevantur ad activitatem altio- 
rem unam, cuius finis est perfectio totius. Ergo. Resp. Dist. mai. : Ab intrinseco 


. elevantur ad activitatem essentialiter altiorem, conc. ; mere ab extrinseco ele- 


vantur ad activitatem accidentaliter altiorem, nego. Contradist. min. 

2. Atqui mundi physici partes ab intrinseco elevantut ad activitatem essen- 
tialiter altiorem. Probo. Mundi physici partes ab intrinseco elevantur. .., si 
mirus ordo et mira conspiratio omnium partium non explicatur ex viribus 
et activitatibus unicuique propriis. Atqui mirus ordo et mira conspiratio 
omnium partium non explicatur ex viribus et activitatibus unicuique pro- 
priis. Ergo. Jesp. Dist. mai.: Supposita artificiosa rerum dispositione initio in 
mundo a creatore producta, coWc.; uon supposita, «ego. Contradist. min. 

Contra I1 p. vide n. 240. i 

Bibliographia ad 240: D. Nys, LL Individu dans le monde inor- 
ganique, RNSPh 10 (1903) 5—23. 


Ad 239. Aristoteles in Phys. I 2—3 «disputat contra positionem Melissi 
et Parmenidis », qui posuerunt « omnia esse unum », et concludit, « quod impos- 
sibile est omnia entia esse unum» ('ASóvarov palverat tà övtæ Bv stvar: 186 
a 4. S. Thom. lect. 3 n. 1 5; lect. 4 n. 4). Ibidem contra Platonicos dispu- 
tat, qui rationibus Parmenidis victi concedebant accidens esse non ens et tamen 
esse aliquid. « Improbat praedictam positionem quantum ad hoc, quod conce- 
debat quod non ens est aliquid», et «ostendit ulterius quod non sequitur, 
si non ens quod est accidens non sit aliquid, quod omnia sint unum. Et hoc 
est quod dicit, quod inconveniens est dicere quod sequatur omnia esse unum, 
nisi aliquid sit extra ens, quia per ens non potest intelligi nisi substantia, quae 
vere est. Sed si substantia sit, nihil prohibet esse multa, sicut iam dictum est, 
etiam remota magnitudine et accidente ; quia definitio substantiae dividitur 
in multa, quae sunt de genere substantiae, sicut homo in animal et bipes. Et 
ulterius sequitur quod secundum diversas differentias generis siut multae sub- 
stantiae in actu. Et ultimo infert conclusionem principaliter intentam, quod 
non omnia sunt unum, sicut dicebat Parmenides et Melissus » (S. Thom. 1. c. 
lect. 7 n. 4 6; cf. Arist., Met. I 5 8; S. Thom. lect. 9 12 [cit. ad 243] ; In De 
gen. et corr. I lect. 2 sqq. Quoad homines cf. text. ad 514 518 530). 


Quaestio II: Quomodo intrinsecus sit constitutum ens mobile seu 
de principiis entis mobilis. 


$ 1. DE PRINCIPIIS IN COMMUNI 


242. Quid sit principium, et quotuplex sit. Principium definitur : 
id «a quo aliquid procedit quocumque modo» (S. Thom., S. th. I 
33, 1). Procedit autem unum ab alio aut secundum intellectum seu 
secundum cognitionem aut secundum rem. Ita distinguitur principium 
cognitionis: id, unde aliquid cognoscitur, et principium rei. 
Principium autem rei est vel intrinsecum vel extrinsecum. 
Hanc divisionem Aristoteles expressit dicendo principium « primum, 
unde aliquid vel est vel fit vel cognoscitur» (Met. V). 

Principia intrinseca iterum possunt considerari metaphysica et 
physica. Principia metaphysica sunt ea, quibus intrinsecus 
constituitur omne ens creatum ; haec sunt potentia et actus. Princi- 
pia physica sunt ea, quibus constituitur ens mobile seu corpus. 
Quatenus consideratur corpus in facto esse seu in fieri, distinguuntur 
principia compositionis, quae sunt materia et forma, et prin- 
cipa generationis, quae sunt materia et forma et privatio. 
Materia et forma sunt partes essentiales physicae, quibus constitui- 
tur corpus physicum. Praeterea corpus complectitur partes quantita- 
tivas seu integrales, quae ad totalitatem corporis pertinent, quin eius 
essentiam constituant. 


243. Principiorum physicorum definitio. Principia physica definiun- 
tur ab Aristotele : « Principia sunt, quae non sunt ex aliis neque ex 

alterutris, sed omnia ex ipsis» (Phys. I 5). Principia dicuntur «non 
ex aliis», inquantum sunt principia simpliciter seu prima 
principia ; dicuntur «non esse ex alterutris », a) inquantum alterum 
non constituitur intrinsecus ex altero, licet forma dicatur e x materia 
(educitur ex materia) mere materialiter et subiective; b) inquantum 
sunt prima contraria. Privatio enim formae (materia privata 
forma seu potentialitas materiae) et forma, quae sunt principia ge- 
nerationis, opponuntur inter se contrarie, i. e. privative, ac proinde 
se excludunt ad invicem. Etsi enim causae sunt sibi invicem causae, 
principia tamen, inquantum contraria, non sunt sibi invicem principia, 
quia ut sic mutuo se excludunt. Principia autem contraria ad invicem 
sunt, inquantum contrarietas sumitur late pro oppositione privativa. 


Ad 242. Aristoteles : Y&vra yàp tà alta koyal. macōv uiv oU» xowby viv 
&gxGv tò mpórov slvat ödev À Zovte 7j yiyyerar À yvyveooxeson (Met. V 1, 1013 
a 17 ; cf. S. Thom. lect. 1 n. 761 sq.). 

Ad 248. Aristoteles: Asi yàp tàs àpyàs whre BE &XXfAew elvat hre èE 
Mov, xal èx tovtov révtæ (Phys. I 5, 188 a 27; cf. S. Thom. lect. 10 n. 3). 


§ 2. QUAE SINT PRINCIPIA ENTIS MOBILIS 


Thesis 2: Atomismus philosophicus, sive mechanicus sive dyna- 
micus, non tantum quatenus ad omnia mundi phaenomena extenditur, 
sed etiam quatenus ad sola mineralia applicatur, est falsus. 


244. St. qu. Distinguitur atomismus physicus seu theoria atomica 
et atomismus philosophicus. Atomismus physicus corpora com- 
posita reducit in corpora simpliciora (e. g. moleculam in atomos), 
quin tamen determinet, utrum ultima corpora simplicia (elementa 
physica proprie dicta), quamvis ulterius in corpora resolubilia non 
sint, ex pluribus tamen principiis corporeis constituantur necne. Pro- 
inde insolutam quoque relinquit quaestionem de corporum mutabi- 
litate essentiali nec quidquam statuit circa actualitatem, quae corpo- 
ribus simplicibus convenit in corpore ex ipsis constituto. 
Atomismus autem philosophicus contendit ultima illa cor- 
puscula (atomos) ita esse simplicia, ut neque ex pluribus principiis 
coalescant; sunt itaque parva entia extensa, essentialiter simplicia 
et immutabilia. Atomismus philosophicus aut pure mechanice con- 
cipitur aut dynamice. Secundum atomismum mechanicum seu 
purum (mechanismum) omnes atomi sunt eiusdem speciei, absque dif- 
ferentiis qualitativis (si figuram excipias), motu locali praeditae, nec 
alias vires habent nisi repulsivas, agentes in collisione atomorum. Di- 


versitas autem rerum et omnia, quae in mundo fiunt, motu locali 
et diversa dispositione seu aggregatiouc locali atomorum explicantur. 
Hoc systema in antiquitate professi sunt Lencippus eiusque discipulus 


Credt, Eten. phil. (1 

Democritus (nat. ca. 460 a. Chr.) Epicurus (341—270), Lucretius 
(96—55). Saeculo XVII ista doctrina renovata est a Cartesio (1596 — 
1650) et Gassendi (1592 — 1655), et deinde multos habuit asseclas. 
A diversis diversimode proponitur : sunt qui eam ad omnia mundi phae- 
nomena extendant, ita ut ne intellectivam quidem vitam excipiant 
(monismus mechanicus — materialismus) ; alii vero, cum a materia- 
lismo abhorreant, docent praeter phaenomena psychica (vitam intel- 
lectivam et sensitivam) omnia mere mechanice contingere ; alii tan- 
dem nonnisi rebus anorganicis mechanismi theoriam applicant. Sicut 
atomismus mechanicus ita etiam atomismus d y na micus seu mi- 
tigatus atomos statuit extensas, quoad essentiam simplices et immu- 
tabiles, quibus tamen varias qualitates et vires concedit, immo etiam 
veram mutabilitatem intrinsecam accidentalem; inter eos qui 
tale systema profitentur, aliqui eousque progrediuntur, ut admittant 
inter diversas atomos intercedere veri nominis differentias specificas. 
In atomismo dynamico permultae inveniuntur vatiationes, quas lon- 
gum esset omnes enumerare. 


245. Prob. th. I p.: Atomismus mechanicus est falsus. Ex diversi- 
tate substantiarum generica et specifica in mundo organico et anor- 
ganico : Si in mundo tum organico tum anorganico est distinctio sub- 
stantiarum generica et specifica, atomismus mechanicus est falsus, 
non tantum quatenus ad omnia mundi phaenomena extenditur, sed 
etiam quatenus ad sola mineralia applicatur. Atqui in mundo tum or- 
ganico seu in ordine corporum viventium tum anorganico seu in ordine 
miueralium est distinctio substantiarum generica et specifica. Ergo 
atomismus mechanicus est falsus, non tantum quatenus ad omnia 
mundi phaenomena extenditur, sed etiam quatenus ad sola mineralia 
applicatur. 

Ad mai. Systema, quod totam rerum diversitatem et omnia, quae 
in mundo fiunt, motu locali et diversa dispositione seu aggregatione 
locali atomorum explicare nititur, diversitatem corporum specificam 
tollit et proprietates specificas ex intrinseca corporis essentia speci- 
fica profectas negat. Unum quod atomismus purus concedit, sunt 
proprietates omnibus corporibus o m mune s , quae scilicet ratione 
corporeitatis conveniunt, ut extensio, impenetrabilitas. Quo fit ut 
omnis rerum diversitas evadat pure accidentalis. 

Ad min. Maxima in mundo invenitur varietas ty porum sta- 
bilium abrupte inter se distinctorum!, qui in 
processu mundano semper iidem oriuntur; haec autem typorum con- 


! Typi noniine intelligitur res secundum externam suam apparentiam. Haec 
apparentia conplexione notarum constituitur. Typi igitur stabiles in 
mundo corporeo sunt stabiles notarum seu accidentium complexiones, quae 
in mundo corporeo apparent. 

stantia et stabilitas ostendit eos vere proprietates esse ex essentiis 
specificis diversis profectas. Et haec diversitas et constantia typorum 
abrupte inter se distinctorum non tantum apparet in mundo organico, 
sed etiam in mundo anorganico. Etiam in mundo anorganico diversa 
corpora secundum typum suum externum non sensim fluunt alterum 
in alterum, sed abrupte inter se distinguuntur notis determinatis et 
stabilibus. Hae notae proprietates sunt, quae specificas distinctiones 
indicant. Typorum enim constantia non potest fundari nisi in diffe- 
rentiis specificis et in qualitatibus, proprietatibus, viribus, quae in 
his differentiis radicantur. Differentiae specificae puncta quietis con- 
stituunt in permutationibus materiae, et vires specificae has permu- 
tationes constanter ad eadem puncta quietis dirigunt. 


Prob. II p.: Atomismus dynamicus est falsus. Ex differentiis spe- 
cificis inter corpora simplicia et corpora composita: Si inter ultima 
corpora simplicia et corpora ex ipsis composita intercedunt differen- 
tiae specificae, atomismus dynamicus est falsus. Atqui inter ultima 
corpora simplicia et corpora ex ipsis composita intercedunt differentiae 
specificae. Ergo atomismus dynamicus est falsus. 

Ad mai. Etiam secundum atomismum dynamicum ultima corpus- 
cula, etsi dicuntur specifice differrein ter se, sunt quoad essentiam 
simplicia et per consequens immutabilia. Ouo fit, ut corpus ex ipsis 
compositum differre non possit essentialiter a componentibus, sed 
accidentaliter tantum ; proprie loquendo non oritur novum ens, 
sed aggregatio entium seu unum per accidens tantum. Ortus itaque 
novarum proprietatum compositi ex singulis clementis non explicabi- 
lium, quae differentiam specificam ostenderent, non solum non iusti- 
ficatur, sed prorsus impossibilis redditur. 

Ad min. Inter elementa physica seu ultima corpora simplicia in 
alia corpora non resolubilia et corpus ex his elementis compositum 
intercedit differentia specifica, si in composito apparent proprietates 
ex singulis elementis non explicabiles. Hoc autem verificatur uon tan- 
tum in viventibus, sed etiam in mineralibus. Etiam in anorganicis 
apparent typi, qui non simpliciter resultant ex typis componentium ; 
compositum novum typum exhibet, qui ostendit eius unitatem 
eiusque differentiam specificam a componentibus. 


.246. Coroll. 1. Ergo sunt ultima corpora simplicia, i. e. in alia cor- 


pora non resolubilia (elementa physica proprie dicta), specifice inter 
se distincta, quaecumque tandem illa sint. Veteres quattuor tantum 
elementa ponebant : terram, aquam, aéra, ignem. Haec non esse ele- 
menta patet. Recenti tempore nonaginta duo, immo plus quam no- 
naginta duo elementa (elementa chimica) numerantur, quae ta- 
men etiam ipsa non sunt clementa physica stricte, cum coniponantur 
ex electronibus et nucleo aliquo ulterius resolubili, 

2. Ergo corporum activitas non in solo motu mechanico consistit. 
Corpora enim specifice inter se distincta etiam proprietatibus seu 
viribus specificis praedita sunt, quibus ad invicem agunt, activitate 
ab intrinseco profecta, non tantum movendo localiter, sed etiam al- 
terando, i. e. actione sua diversas qualitates in actum reducendo. 

3. Ergo in omnibus corporibus naturalibus inest principium sub- 
stantiale specificans teleologicum, quo determinantur, ut determi- 
nato modo sint (principium specificans) et determinato modo agant 
(principium teleologicum), ita ut non obstante mobilitate entis mo- 
bilis seu mundi corporei, tamen stabilitas habeatur in essendo et in 
agendo. Haec stabilitas in agendo leges naturae constituit, quae ex 
ipsis rerum essentiis proficiscuntur. Stabilitas autem in essendo typos 
constituit stabiles seu specificos. Hoc principium substantiale teleolo- 
gicum est forma substantialis (cf. n. 253—256). 


247. Schol. Philosophia naturalis mere mechanica atomismi puri 
non considerat nisi substratum quantitativum naturae: microstruc- 
turam et motum localem ; negligit autem determinationes qualitati- 
vas tum accidentales (qualitates speciales) tum substantiales (formas 
substantiales). Sed microstructura est dispositio (causa materialis dis- 
positiva) ad formam substantialem, et motus mechanici dispositio- 
nes constituunt pro diversis qualitatibus ; ita motus molecularis irre- 
gularis est substratum caloris, vibrationes molares regulares sunt 
substratum soni. Ita etiam facile explicatur, quomodo diversae 
qualitates mechanice producantur, et quomodo altera alteram pro- 
ducat et quasi in alteram transmutetur: impulsus mechanicus 
vibrationes et undulationes producit, quibuscum diversae qualitates 
secundum legem naturalem conectuntur. Qui has vibrationes efficit, 
etiam qualitatem eis respondentem efficit. Et unus motus mechanicus 
secundum determinatam materiae dispositionem alium producit, quo 
etiam ei respondens qualitas alia oritur. 


248. Obi. Atomismus purus optime explicat a) ortum viventium, b) ortum 
diversorum typorum in ordine inineralium. Ergo non est falsus. 

a) 1. Doctrina, quae explicat primum ortum viventium sine miraculo, 
optime explicat ortum viventium. Atqui atomismus purus est doctrina, quae 
expliat primum ortum viventium sine miraculo. Ergo. Resp. Dist. mai.: Sine 
miraculo stricte dicto, conc.; sine interventu divino, nego. Contradist. min. : 
Sine miraculo tantum, nego; sine miraculo et sine interventu divino, conc. (cf. 
n. 60)— 606). 

2. Atqui atomismus purus optime explicat primum ortum viventium sine 
interventu divino. Probo. Systema, quod explicat ortum viventium per vitam 
in onibus atomis latentem, recte explicat ortum viventium sine interventu 
divino. Atqui atomismus purus explicat ortum viventium per vitam in omnibus 
atomii latentem. lirgo. Resp. Dist. mai. : Si vita in omnibus atomis latensgratis 
suppoitur, nego ; si non gratis supponitur, conc. Conlvadist. mim. 

b) 1. Optime explicatur ortus diversorum typoruim in ordine mineraliun 
per mierostructuram. Atqui ita atomismus purus explicat ortum diversorum 

typorum in ordine mineralium. Ergo. Resp. Dist. mai.: Pet mictosttucturam 
ex atomis viribus specificis praeditis, conc.; per microstructuram ex atomis 
viribus specificis non praeditis, nego. Contradist. min. 

2. Atqui atomi carent viribus specificis. Probo. Atomi, quarum qualitates 
explicantur ex motu mechanico, carent viribus specificis. Atqui qualitates ato- 
morum ex motu mechanico explicantur. Ergo. Resp. Dist. mai.: Ex solo motu 
mechanico explicantur, conc. ; non ex solo motu mechanico explicantur, nego. 
Contradist. min. (cf. coroll. 2). 


Ad 245. Aristoteles atomistarum opinionem refert Phys. I 2, 184 b 21; 
4, 187 a 22 ; 5, 188 a 22, et Met. I 3, 984 a 8 ; 4, 985 b 4 (cf. S. Thom., In Phys. 
Ilect. 2n.2 ; lect. 8 n. 4 sq. ; lect. 10 n. 2), eamque Met. I 8 reprobat. «Primo 
improbat opiniones eorum, qui posuerunt unam causam materialem. Secundo 
eorum, qui posuerunt plures... Primo improbat opiniones praedictas in ge- 
nerali... triplici ratione. Prima ratio talis est: quia in rebus non solum sunt 
corporea, sed etiam quaedam incorporea, ut patet ex libro De anima. Sed ipsi 
non posuerunt principia nisi corporea, quod ex hoc patet, quia ipsi ponebant 
“unum omne” idest universum esse unum secundum substantiam, et esse unam 
naturam quasi materiam, et eam esse corpoream et habentem ''mensuram"'' 
idest dimensionem ; corpus autem non potest esse causa rei incorporeae; ergo 
patet quod in hoc deliquerunt insufficienter rerum principia tradentes. Et non 
solum in hoc, sed in multis, ut ex sequentibus rationibus apparet [Tõv yàp 
coU&cov t ocotyeia TiUÉxo, uóvov, t&v ð ġowuátov ob, Óvrev xol kcoudcov: 
988 b 24]. Deinde cum dicit “de generatione" [repl yevéozog xal QUop&c érvyerpoDv- 
«eG c&c aiclac Xéyet, xal mepi rrkvvov quotoAovoUycec, TÒ TÅG xiv fjoseoG xlvtov 
&vxtpgoOctv: l. c. 26), ponit secundam rationem ... Quicumque habet 
necesse determinare de motu, oportet quod ponat causam motus; sed prae- 
dicti philosophi habebant necesse tractare de motu, quod ex duobus patet: 
tum quia ipsi conabantur dicere causas generationis et corruptionis rerum, 
quae sine motu non sunt, tum etiam quia de rebus omnibus naturaliter tractare 
volebant ; naturalis autem consideratio requirit motum, eo quod natura est 
principium motus et quietis, ut patet secundo Physicorum ; ergo debebant 
tractare de causa, quae principium motus. Et ita cum illam auferrent causam, 
patet etiam quod in hoc deliquerunt. Deinde... ponit tertiam rationem. Quae- 
libet enim res naturalis habet ''substantiam'', idest formam partis, “et quod 
quid est'', id est quidditatem quae est forma totius. Formam dicit, inquantum 
est principium subsistendi, et quod quid est, inquantum est principium cog- 
noscendi, quia per eam scitur quid est res; sed praedicti philosophi formam non 
ponebant esse alicuius causam, ergo insufficienter de rebus tractabant, in hoc 
etiam delinquentes, quod causam formalem praetermittebant » (S. Thom., In 
Met. I lect. 12 n. 181 sqq. ; cf. S. th. I 47, 1; C. g. II 39—41; Pot. 3, 16). 


Thesis 3: Dynamismus est falsus. 


249. St.qu. 1. Dynamismus cum atomismo philosophico in eo con- 
venit, quod tamquam ultima mundi corporalis elementa ponit 
entia com pleta (non principia entis completi, quae ipsa sunt entia 
incompleta), essentialiter simplicia et immutabilia. Propterea ex hoc 
capite iisdem argumentis refutatur, quae contra atomismur attuli- 


mus. Differt autem dynamismus ab atomismo in eo, quod asserit 
entia illa esse inextensa,ita ut etiam partibus integralibus ca- 
reant. Concipiuntur autem tamquam vires, vires centrales, dynanmides, 


atomi dynamicae, etc. 

2. Aliqua species dynamismi invenitur apud Leibniz (1646 — 17106), 
qui non admittit nisi substantias essentialiter simplices et inexten- 
sas, quas monades vocat ; corpora non sunt nisi aggregata harum mo- 
nadum. Ipsae autem monades non possunt agere altera in alteram. 
Inde in mundo reali, nullum ens vere extensum agnoscitur. Se- 
cundum Boscovich (1711—1787) corpora sunt aggregata entium es- 
sentialiter simplicium, inextensorum similium, quae ad invicem rea- 
liter distant et inter se agunt (per veram actionem in distans) secundum 
unicam legem istam: in distantiis minimis vis activa est repulsiva ; 
crescente distantia minuitur et demum totaliter evanescit ; crescente 
adhuc distantia vis activa fit attractiva, quae primo, aucta distantia, 
augetur, deinde minuitur et tandem iterum evadit repulsiva ; haec 
alternatio inter attractionem et repulsionem pluries repetitur, usque- 
dum in maioribus distantiis vigeat sola vis attractiva. Secundum 
Kant (Monadologiae physicae) « corpora constant monadibus » (prop. 
II); «quodlibet elementum simplex, scilicet monas, non solum est 
in spatio, sed et implet spatium, salva nihilominus ipsius simplicitate » 
(prop. V) ; « monas spatiolum praesentiae suae definit non pluralitate 
partium suarum substantialium, sed sphaera actionis, qua externas 
utrimque sibi praesentes arcet ab ulteriori ad se invicem appropin- 
quatione » (prop. VI). Non autem sufficit vis repulsiva, qua monades 
dissiparentur, sed requiritur etiam vis attractiva, ita ut habeatur aequi- 
librium inter has duas vires: «corpora per vim solam impenetrabi- 
litatis (repulsionis) non gauderent definito volumine, nisi adforet alia 
pariter insita attractionis, cum illa coniunctim limitem definiens 
extensionis » (prop. X) !. Continuum hac ratione efformatum reale non 
est, sed apparens tantum, sicut apud Boscovich. Alii dynamismi fau- 
tores sunt Balmes (1810—1848), qui sequitur Leibniz, Carbonelle 
(1829—1889), qui sentit cum Boscovich, et Palmieri (1829—1909), 
qui potius Kantii systema amplectitur, quatenus docet entia simplicia, 
virtualiter tantum extensa et hac ratione spatium occupantia. 


250. Prob. th. Ex impossibilitate spatii realis sine ulla corporum 
extensione continua: Doctrina, quae ponit spatium reale sine ulla 
corporum extensione continua, est falsa. Atqui dynamismus ponit 
spatium reale sine ulla corporum extensione continua. Ergo dynamis- 
mus est falsus. 

Ad mai. Secundum se entia inextensa neque praesentia neque 
distantia sunt ad invicem localiter, cam sint extra genus quantitatis. 
Male conciperentur ad instar punctorum, cum puncta sint de ordine 
extensionis (cf. n. 275, 2). Entia inextensa praesentia vel distantia 
secundum locum non fiunt nisi per contactum cum partibus exten- 


1 Metapliysicae cum geometria iunctae usus in philosophia naturali, cuius 
specimen I. continet inonadologiam physicam, HRegiomonti 1756. 

sionis vicinis vel distantibus. Hac vero ratione distantias reales 
non constitui, sed supponi per se patet. Neque sua activitate illa 
entia inextensa partem spatii definiunt nisi agant circa extensionem 
iam constitutam. 

Ad min. Dynamismus ponit spatium reale, quatenus asserit entia 
inextensa ad invicem realiter distare, vel etiam activitate sua partem 
spatii occupare vel definire. 


251. Coroll. Ergo ens mobile seu corpus per naturam suam compo- 
nitur partibus quantitativis. Hae partes sunt partes integrales, non 
essentiales ; pertinent ad totalitatem substantiae corporeae, quin ta- 
men eius essentiam constituant. Ouantitas seu extensio est prima pro- 
prietas corporis (cf. n. 492). Etiam mobilitas corpori propria supponit 
quantitatem ; sola substantia extensa mobilis est motu physico seu 
successivo et per se sensibili. Quare ex refutatione dynamismi dedu- 
cimus definitionem corporis descriptivam per primam corpo- 
ris proprietatem : corpus est substantia extensa, ex partibus inte- 
gralibus composita. Ita corpus distinguitur contra spiritum, contra 
substantiam ex partibus integralibus non compositam. 


252. Obi. Doctrina, quae tamquam prima principia corporum ponit principia 
inextensa, non repugnat. Atqui dynamismus est doctrina, quae tamquam pri- 
ma principia ponit principia inextensa. Ergo. Resp. Dist. mai. : Principia, quae 
sunt substantiae completae, inextensae tum per se tum per accidens, nego ; 
principia, quae sunt substantiae incompletae, per se inextensae, quae tamen 
extensae esse possunt per accidens, conc. Contradist. min. (cf. n. 212—2'15 ; 
422, 1). 


Thesis 4: Prima principia, realiter inter se distincta, quae intrin- 
secus essentiam corporis constituunt, seu principia intrinseca physica 
compositionis sunt materia prima et forma substantialis ; principia vero 
generationis sunt materia et forma et privatio. 


253. St.qu. 1. Iam Plato ad explicandum mundum physicum duplex 
statuit principium, materiam et formam. Sed materiam 
cum privatione confundebat, formam autem seu ideam non immanen- 
tem, sed transcendentem materiae posuit, ita ut eam materia aliquo- 
modo participaret (uszéyew). Platonem Aristoteles emendavit, dis- 
tinguendo materiam a privatione et includendo formas in ipsas res. 
Aristotelem secuti sunt S. Augustinus (354—430) et scholastici omnes, 
qui, cum in quibusdam secundariis quaestionibus inter se dissentiant, 
in eo tamen conveniunt, quod asserunt essentiam omnem corpoream 


ex duplici principio, materia et forma, coalescere (Hylemorphismus). 
Materia prima definitur ab Aristotele : «id quod primum est 
uniuscuiusque subiectum es quo inito aliquid fit, ion per accidens, 

et si corrumpitur, ad hoc ultimum sane redit. » Explicatur definitio 
per partes: materia prima consideratur tamquam primum sub- 
stratum mere potentiale quod prioritate naturae immediate pri- 
mo actui i. e. formae substantiali cuiuscumque corporis praecedit ; 
materia prima est deinde primum principium intrin- 
secum ^00 fieri, quod manet in compositione cum forma substan- 
tiali, quo fit totum compositum substantiale et non accidentale; in 
corruptione compositi substantialis resolutio fit usque ad ma- 
teriam primam (cf. n. 381— 384). Alibi Aristoteles dicit materiam esse 
«quae neque quid neque quale neque quantum nec aliud huiusmodi 
dicitur, quibus ens determinatur. » Secundum hanc definitionem ma- 
teria est principium mere potentiale quod omnem actum excludit. 

2. Scholastici itaque post Aristotelem distinguunt materiam pri- 
mam et secundam, formam substantialem et accidentalem. Materia 
prima est substantia corporea incompleta, potentialis, indetermi- 
nata, omnibus corporibus communis. Materia secunda est cor- 
pus seu substantia corporea completa, in aliqua determinata specie 
rerum constituta. Forma substantialis est substantia cor- 
porea incompleta, actualis, qua determinatur materia prima ita, ut 
ex ipsa et ex forma substantiali constituatur substantia completa cor- 
porea alicuius determinatae speciei. Forma accidentalis seu 
accidens ea est, qua actuatur et determinatur materia secunda. Cum 
forma substantialis tribuat esse primum seu substantiale seu 
esse simpliciter, forma accidentalis tribuit esse aliquod secunda- 
rium, accidentale, secundum quid. Forma igitur accidentalis est 
actus accidentalis accidentaliter determinans et actuans 
seu evolvens potentiam substantiae corporeae ; forma vero substan- 
tialis est actus substantialis substantialiter determinans 
et actuans seu evolvens potentiam materiae primae. Quare forma 
substantialis definitur: actus materiae primae!. Materia prima de- 
finiri potest: principium substantiale mere potentiale, ex quo fieri 
potest quaelibet substantia physica seu corporea, sicut ex ligno fie- 
ri potest quodlibet artificiosum simulacrum. 

Ex materia secunda et forma accidentali constituitur unum per 
accidens seu aggregatum duarum essentiarum inter se coniunc- 
tarum, ex materia prima autem et forma substantiali constituitur 
unum per se seu u n a essentia substantialis completa (cf. n. 180, 1). 
Quia materia prima et forma substantialis constituunt unam sub- 
stantiam, etiam unam naturam substantialem constituant necesse 


1 Definitio valet de formis physicis, i e. materiam informantibus, quae 
essentialiter ordinantur ad materiam informandam, non vero de formis a ma- 
teria separatis (angeli), quae sunt substantiae completae, quibus repugnat, ne 
materiam informent, Harum formarum consideratio ad Philosophiam natura- 


lem non pertinet. 

estseu unum principium operandi substantiale. 
Quare sicut forma non est per se, ita neque operatur per se solam, sed 
una eademque operatio ex forma et materia egreditur, quamquam 
contingere potest, ut forma aliquam operationem sibi reservet 
specialem, quam non communicat cum corpore. (Anima humana spi- 
ritualis non communicat cum corpore intellectionem et volitionem.) 

3. Productio substantiae physicae ex materia prima tamquam ex 
subiecto dicitur generatio (substantialis). Haec generatio mu- 
tatio est substantialis a privatione formae substantialis ad formam 
substantialem, sicut mutatio accidentalis est a privatione accidentis 
ad accidens, ut cum aliquid ex non albo fit album. Generationi op- 
ponitur corruptio. Corruptio (substantialis) est mutatio sub- 
stantialis a forma substantiali ad privationem eius. Quia materia 
numquam est sine forma, corruptio uniusestgeneratio 
alterius: corruptio aquae est generatio hydrogenii et oxygenii, 
corruptio seu mors hominis est generatio substantiarum chimicarum, 
quae componunt cadaver. 

Corruptio unius et generatio alterius substantiae fit mediante a1- 
teratione, i. e. mediante motu seu transmutatione accidentali, 
qua producuntur accidentia seu proprietates substantiae generandae. 
His accidentibus materia redditur disposita pro una et indisposita 
pro altera forma. Ita cum per vim electricam resolvitur, i. e. corrum- 
pitur aqua et producuntur hydrogenium et oxygenium, vis electrica 
alterat aquam, destruendo eius proprietates et producendo proprie- 
tates hydrogenii et oxygenii. Ouare generatio etiam fieri dicitur me- 
diante dispositione materiae. 

In omni generatione tria distinguenda sunt: a) terminus ad 
quem — forma acquirenda, b) terminus a quo — privatio for- 
mae, i. e. carentia formae in subiecto, quod formam acquirit, 
c) subiectum, quod a termino ad terminum transit — ma- 
teria prima. 

Cum materia prima sit substratum omnis generationis et corrup- 
tionis, ipsa neque generatur neque corrumpitur, sed non oritur nisi 
per creationem. Ex quo deducimus materiae molem in mundo semper 
eandem permanere. 

4. Duplex est genus formarum physicarum : quaedam sunt su b- 
sistentes seu immateriales (animae humanae), quae es- 
sentialiter quidem ordinantur ad materiam informandam, ita ut cum 
materia unam constituant essentiam, possunt tamen subsistere etiam 
separatae a materia: sunt immortales. Quae formae quoniam 
in esse sunt independentes a materia, etiam in fieri non dependent 
ab ipsa, i. e. non educuntur ex materiae potentialitate, sed crean- 
tur etinfunduntur materiae, cum haec ad earum infusiouem satis 
disposita est a generantibus. Quaedam vero formae sunt mate- 
riales vel nou subsistentes, quae extra materiam subsistere non 

possunt (formae mineralium, plantarum, animae brutorum) ; indispo- 
sito enim corpore in materiae potentialitatem redeunt. Ideo etiam in 
fieri dependent a materia, i. e. educuntur ex potentialitate materiae 
primae vi dispositionum praecedentium sicut forma accidentalis ex 
potentialitate materiae secundae. Sicut plasticus disponendo limum 
ex eius potentialitate formam artificiosam (accidentalem) educit, ita 
qui generat substantiam, disponit materiam sub aliqua forma sub- 
stantiali iam exsistentem et efficit, ut vetus forma recedat acce- 
datque nova novis dispositionibus consentanea. 


254. Prob. th. I p.: Prima principia realiter inter se distincta, quae 
intrinsecus essentiam corporis constituunt, sunt materia prima et for- 
ma substantialis. Arg. I. Ex corporum mutabilitate substantiali : 
Quod est substantialiter mobile, est compositum ex materia prima et 
forma substantiali tamquam ex primis principiis realiter inter se dis- 
tinctis. Atqui corpora sunt substantialiter mobilia. Ergo composita 
sunt ex materia prima et forma substantiali tamquam ex primis 
principiis realiter inter se distinctis. 

Min. patet ex experientia. Videmus enim viventia mutari in non 
viventia (cum moriuntur et resolvuntur), et non viventia in viventia 
(nutritione et generatione), et in ordine mineralium videmus analysi 
et synthesi chimica unam substantiam transmutari in aliam specifice 
a prima distinctam novis apparentibus proprietatibus. 

Prob. mai. Quod est substantialiter mobile, est compositum ex 
substrato substantiali secundum se omnino potentiali et omnino in- 
determinato et ex determinatione substantiali separabili ab ipso; quod 
enim substantialiter movetur, amittit determinationem substantialem, 
remanente aliquo substrato substantiali omnino indeterminato, ex 
quo fit nova substantia. Corruptio enim non est annihilatio, neque 
generatio est creatio ; quare necesse est remaneat aliquid veteris sub- 
stantiae, ex quo fiat seu generetur nova. Ex nihilo enim nihil fit vi- 
ribus zaturalibus. Atqui quod est compositum ex substrato substan- 
tiali seeundum se omnino potentiali et omnino indeterminato et 
ex determinatione substantiali separabili ab ipso, est compositum ex 
materi: príma et forma substantiali tamquam ex primis principiis rea- 
liter inter se distinctis. Nam substratum substantiale omnino inde- 
terminitum et determinatio eius substantialis sunt ipsa materia pri- 
ma et forma substantialis. Haec autem esse prima principia seu 
principia ulterius non resolubilia in alia principia patet ex ipsa es- 
sentia materiae primae et formae substantialis: materia prima est 
omnino indeterminata et pura potentia ac proinde forma substan- 
tialis eus determinatio prima. Esse autem principia realiter 
interse distincta ex eorum separabilitate patet ; amittitur 
enim unà forma et acquiritur alia, remanente materia. Iam vero non 
est nius sipniin realis distinctionis quam realis separatio. 

Arg. I1. Ex multitudine corporum intra eandem speciem: Quod ha- 
bet simile sui secundum essentiam specificam, compositum est ex ma- 
teria prima et forma substantiali tamquam ex primis principiis rea- 
liter inter se distinctis. Atqui corpus habet simile sui secundum 
essentiam specificam. Ergo corpus compositum est ex materia prima 
et forma substantiali tamquam ex primis principiis realiter inter se 
distinctis. 

Min. ex experientia patet, qua constat exsistere plura corpora 
iisdem praedita proprietatibus seu eundem exhibentia typum, quae 
proinde conveniunt in essentia specifica, proprietatum radice. 

Ad mai. Corpus habere simile sui secundum essentiam specificam 
idem est atque exsistere plura individua in eadem specie. Plura autem 
individua in eadem exsistere specie eo tantum explicari potest, quod 


‘ipsa determinatio specifica pluries ponitur. Haec determinatio, cum 


sit id quo substantia corporea in propria specie constituitur, merito 
forma substantialis vocatur. Sicut autem universaliter actus non mul- 
tiplicatur ratione sui (cf. n. 657 d), ita neque forma substantialis ; 
deberet enim esse principium distinctionis a seipsa. Duo corpora eius- 
dem speciei conveniunt in una determinatione specifica : specifice 
sunt unum ; distinguuntur autem numerice seu individualiter, qua- 
tenus eadem determinatio specifica a pluribus subiectis habetur, ita 
ut una determinatio specifica differat ab altera eo quod sunt in diversis 
subiectis. Admittendum est itaque praeter formam substantialem 
aliud principium substantiale, substantialiter indeterminatum, pura 
potentia, ad cuius divisionem (quae fit sub quantitate discreta) mul- 
tiplicatur etiam ipsa determinatio seu forma substantialis. Hoc alterum 
principium est materia prima. Haec principia esse prima eo patet, 
quod materia est potentia pura, forma autem actus eius substantialis 
primus. Distinguuntur autem realiter, quia ad invicem se ha- 
bent sicut potentia et actus (cf. n. 657 a). 


Prob. II p.: Principia generationis sunt materia et forma et pri- 
vatio. Ex notione generationis: Si principia compositionis sunt ma- 
teria et forma, principia generationis sunt materia et forma et priva- 
tio. Atqui principia compositionis sunt materia et forma. Ergo prin- 
cipia generationis sunt materia et forma et privatio. 

Prob. mai. Quod fit, non debet iam esse. Necesse igitur est, ut 
materia careat forma generatione acquirenda. Sed carentia formae in 
subiecto ad hanc formam apto est privatio : subiectum hanc formam 
non habet, est tamen aptum ad eam habendam. 

Materia et forma per se sunt. principia generationis, privatio vero 


per accidens tantum tamquam aliquid negativi, a quo generatio pro- 
cedit. Materia privata forma et forma inter se opponuntur opposi- 
tione privativa, et generatio procedit ex materia privata forma. Pri- 
vatio igitur per accidens est princ ipiiim venerationis. 

255. Coroll 1. Ergo atomi nonsunt prima corporum prin- 


cipia. Sermo hic est de atomis extensis, quae ipsae sunt parva cor- 
puscula, nam atomos inextensas thesi praec. iam prorsus exclusimus. 
Inter atomismum physicum (cf. n. 244) et hylemorphismum per se 
nulla est oppositio. Si corpora conflantur ex atomis seu corpusculis, 
haec non possunt esse nisi principa proxima, in quae proxime 
resolvitur corpus maioris molis, et ipsas atomos, utpote parva corpora, 
necesse est componi ex materia prima et forma substantiali tamquam 
ex primis principiis. Quidquid igitur est de atomismo, certum 
est in eo non posse sistere processum scientificum, quippe qui natura 
sua ad ultimas causas seu prima principia tendit. 

2. Ergo corpus definitur definitione essentiali physica : substantia 
composita ex materia et forma. Cum enim materia et forma sint 
prima principia physica corporis, ex hac compositione etiam eius 
differentia specifica desumenda est. Haec compositio est id, quo primo 
substantia corporea distinguitur ab aliis substantiis, i. e. a substan- 
tiis (completis) spiritualibus ; et est id, quod est radix proprietatum 
omnium, quae corpori secundum rationem genericam corporis con- 
veniunt. Ideo etiam extensio et compositio ex partibus integrali- 
bus ex hac radice proveniunt. 


256. Schol. 1. Contra doctrinam de substantiis compositis obiciunt 
substantiam esse positam in indivisibili. 

Resp. : Substantia posita est in indivisibili, dist. : Quoad elementum 
negativum seu quoad exclusionem inhaerentiae, conc. ; quoad elemen- 
tum positivum, quoad essentiam, cui competit per se esse, subdist. : 
Haec essentia semper est physice incomposita, "ego; non potest ei 
fieri additio vel substractio in notis essentialibus, quin perimatur 
Species, conc. 

92. Theoriae scientiae physicae hodiernae doctrinam de materia et 
forma potius illustrant et confirmant quam reiciunt. Ideis Physicae 
classicae seu mechanicae relictis, physica hodierna principium teleo- 
logicum in microstructura materiae anorganicae postulat ad unitatem 
et ordinem in systemate atomi explicandum. Quaelibet particula atomi, 
e. g. electron vel aliquod elementum nuclei, non iam actualiter sed 
virtualiter tantum invenitur in systemate atomi, quod habet unitatem 
intrinsecam et stabilem. Particula enim proprietates, quas habet in 
statu separationis extra systema atomi, perdit et novas proprietates 
stabiles acquirit. Totum igitur a principio altiore, cui partes in sua 
activitate subordinantur, dirigitur. Inveniuntur ubique certae leges 
et relationes stabiles, secundum quas diversa elementa intra atomum 
cohaerent et moventur. Haec stabilitas non explicatur ex principiis 
mere mechanicis vel ex attractione corporum, sed postulat principium 
activitatis altioris, quod, sícut per se tendit ad ordinem totius conser- 
vandum, ità etiam ex toto qua tali explicatur. Hoc principium te- 

leologicum intelligitur ut principium formale totius seu ut 
forma substantialis!. 

Porro inquisitiones recentiores Physicae et Chimicae ostendunt in 
nucleo atomico materiae anorganicae inveniri veras mutationes sub- 
stantiales, quod usque huc multi in dubium duxerunt. Agitur enim 
de mutationibus structurae nuclearis e. g. Natrii in Magnesium. 
Observatur etiam quaedam potentialitas in elementis atomi, quatenus 
electron et particulae nucleares, ut proton, neutron, meson, positron, 
hyperon, neutrino, valde mutabiles et labiles sunt vel per brevissi- 
mum tantum tempus exsistunt et iterum in potentialitatem recidunt, 
ex qua orta sunt. Heisenberg recte concludit : « Mutabilitas est pro- 
prium partis atomi»?*. 

Principium mutabilitatis intrinsecum, quod est substratum om- 
nino potentiale neque ullo modo quantitativum, ex quo illa elemen- 
ta, indirecte sensibilia, oriuntur et in quod recidunt, est mate- 
ria prima. Secundum Physicam hodiernam enim illa elementa 
nullomodo annihilantur, cum recidant, sed solummodo actualitatem 


perdunt?. 


257. Obi. 1. Quod conflatur ex atomis ulterius non resolubilibus, huius prima 
principia non sunt materia et forma. Atqui corpus conflatur ex atomis ulterius 
non resolubilibus. Ergo. Resp. Dist. mai.: Non resolubilibus in materiam et 
formam, conc. ; in alias atomos, nego. Contradist. min. 

2. Atqui atomus non est resolubilis in materiam et formam. Probo. Non 
est resolubile in materiam et formam, quod est una substantia. Atqui ato- 
mus est una substantia. Ergo. Resp. Dist. mai. : Quod est una substantia sim- 
plex, conc. ; composita, nego. Contradist. min. 

3. Atqui nulla est substantia composita. Probo. Nulla substantia composita 
est ununi per se. Atqui omnis substantia est unum per se. Ergo. Resp. Dist. 
mai.: Composita ex substantiis completis, conc. ; ex substantiis incompletis, 
nego. Conc. min. ; dist. consq.: Composita ex substantiis completis, conc.; ex 
incompletis, «ego. 

4. Atqui repugnat substantia incompleta. Probo. Quod est positum in 
indivisibili non potest esse incompletum. Atqui substantia est posita in indivi- 
sibili. Ergo. Resp. Dist. mai.: Quod est positum in indivisibili tum quoad ele- 
mentum positivum tum quoad elementum negativum, conc. ; quoad elementum 

1 Cf. B. Bavink, Ergebnisse und Probleme der Natur- 
wissenschaften, Leipzig 1941 p. 213; Zeno Bucher, Die Innen- 
welt der Atome, Donauwórth 19049 p. 290 sqq. 

? W. Heisenberg, Die Physik der Atomkerne, Die Wissen- 
schaft Band 100, Braunschweig 1947 p. 45: « Vielmehr ist die Verwandel- 
barkeit geradezu ein charakteristisches Merkmal eines Elementaxteilchens. » 
Cf. W. Finkelnburg, Einführung in die Atomphysik, ed. 6/6, 
Berlin 1958 p. 345. 

3 Hoc tamen principium non identificatur cum conceptione campi aetberei 
vel cuiusdam materiae imponderabilis vel alicuius huiusmodi, sed est mera po- 


tentialitas, quae iu elementis minimis novissime cognitis et experimentis con- 
firmatis clarius apparet. Cf. //. Conrad-Martius, Natur wissenschaft 
und Naturphilosophic, Hochland 43 (1950/01) 39 et 42; Zeno 
Bucher, |. c. p. 424 sq. et. 108 sq; H. Ravink, l. c. p. 180. 

negativum tantum, nego. Comtradist. min.: Quoad elementum negativum seu 
quoad exclusionem inhaerentiae, conc. ; quoad elementum positivum seu quoad 
essentiam, cui competit per se esse, subdist. : Haec essentia semper est physice 
incomposita, nego; non potest ei fieri additio vel subtractio in notis essentia- 
libus, quin perimatur species, conc. 

Ad 253 sq. « Postquam Philosophus ostendit quod in quolibet fieri natu- 
rali tria inveniuntur [scil. subiectum et terminus factionis et oppositum eius : 
Phys. I 7, 190 b 11. S. Thom. lect. 12 n. 12], hic ex praemissis intendit osten- 
dere, quot sunt principia naturae... Primo ostendit duo esse principia naturae 
per se ; secundo ostendit tertium esse principium naturae per accidens .. . Circa 
primum utitur tali ratione. Illa dicuntur esse principia et causae rerum natu- 
ralium, ex quibus sunt et fiunt per se et non secundum accidens ; sed omne quod 
fit, est et fit ex subiecto [i. e. materia sive prima sive secunda] et forma ; ergo 
subiectum et forma sunt per se causae et principia omnis eius quod fit secundum 
naturam. Quod autem id quod fit secundum naturam, fit ex subiecto et forma, 
probat hoc modo. Ea in quae resolvitur definitio alicuius rei, sunt componentia 
rem illam ; quia unumquodque resolvitur in ea, ex quibus componitur. Sed ratio 
eius quod fit secundum naturam, resolvitur in subiectum et formam ; nam 
ratio hominis musici resolvitur in rationem hominis et in rationem musici ; 
si quis enim velit definire hominem musicum, oportet quod assignet definitio- 
nem hominis et musici. Ergo id quod fit secundum naturam, est et fit ex sub- 
iecto et forma. Et notandum est quod hic intendit inquirere principia non solum 
fiendi, sed etiam essendi; unde signanter dicit: ex quibus primis 
sunt et fiunt. Etdicit “ex quibus primis", id est per se et non secundum 
accidens. Per se ergo principia omnis quod fit secundum naturam, sunt sub - 
iectum etforma [Davepóv obv óc, etmep slolv aiia, xol &oyol t&v qos 
övrov, ¿É àv npotav eioi, xal veyóvact uh xarà ouuBeBnxóc, ... vt yiyyetat mv 
ëx te «00 Ómoxetuévou xal vg oppe: Phys. I 7, 190 b 17]... 
Addit tertium principium per accidens ..., scil. contrarietatem et priva- 
tionem [océpnotc, 190 b 27], ut immusicum et infiguratum ... Patet ergo 
secundum intentionem Aristotelis quod privatio, quae ponitur principium na- 
turae per accidens, non est aliqua aptitudo ad formam vel inchoatio formae 
vel aliquod principium imperfectum activum, ut quidam dicunt, sed ipsa ca- 
rentia formae vel contrarium formae, quod subiecto accidit... Manifestat 
praemissa principia. Et dicit quod natura quae primo subicitur mutationi, 
idest materia prima, non potest sciri per seipsam, cum omne quod co- 
gnoscitur, cognoscatur per suam formam; materia autem prima consideratur 
subiecta omni formae. Sed scitur secundum analogiam... Sic enim cognos- 
cimus, quod lignum est aliquid praeter formam scamni et lecti, quia quandoque 
est sub una forma, quandoque sub alia. Cum igitur videamus hoc quod est agr 
quandoque fieri aquam, oportet dicere quod aliquid exsistens sub forma 
aéris, quandoque sit sub forma aquae : et sic illud est aliquid praeter formam 
aquae et praeter formam aéris, sicut lignum est aliquid praeter formam scamni 
et praeter formam lecti. Quod igitur sic se habet ad ipsas substantias naturales, 
sicut se habet aes ad statuam et lignum ad lectum, et quodlibet materiale et 
informe ad formam, hoc dicimus esse materiam primam. Hoc igitur est unum 
principium naturae : quod non sic unum est "sicut hoc aliquid", hoc est, sicut 
aliquod individuum demonstratum, ita quod habeat formam et unitatem in 
actu; sed dicitur ens et unum, inquantum est in potentia ad formam» (‘H 8’ ôro- 
xeuiéw qot émwocrcT xat’ kvaoYixv. ÒG yàp robe ivptkvca yaixès 7| rrpoc XMvny 
Evrov Ñ npbg r&v dXXov vt tv Éyóvvew popphy dj 6Av xal tò ăpoppov čys Tolv 
AxBetv civ uopphy, otw aücTn mphq uüulav ëyet xal tò T0686 ct xal tò Dy. 
Phys. I 7, 191] a 8. S. Thom. lect. 03 n. 1 49; cf. Arist, Met, VII 

1, 1042 a 32 ; S. Thom. leet, En. 1088 s. : «Generatio et corruptio substantialis 


4, v 

sunt principium veniendi in cognitionem materiae primae.») Aéyo yàg 07v 
TÒ mxpGrov Ýroxeluevov Ex&ovo, ¿E ob yiyveral ct Évonápyovrog uh xat coufeBn- 
xÓc. eive qÜciperou, zig vo0ro oleta čoyatov. «Materiam id dico quod 
primum est uniuscuiusque subiectum, e quo quippiam eo fit pacto ut non per 
accidens insit; et si corrumpitur, ad hoc ultimum sane proficiscetur » 
(Phys. I 9, 192 a 31 ; cf. S. Thom. ib. lect. 15 n. 11 ; Spir. creat. a. 1 c). « Dicit 
[Aristoteles] quod post determinatam veritatem de principiis, dicendum est 
quod solum ista via omnis... dubitatio antiquorum solvitur [Movxy&c obco 
Aveta xal 7| tæv pyolov &xopia: Phys. I 8, 191 a 23] ... Primi qui secundum 
philosophiam ínquisierunt veritatem et naturam rerum, . . . dixerunt quod nihil 
neque generatur neque corrumpitur: quod est et contra veritatem et contra 
naturam... Nescierunt hanc rationem solvere,... si ens fit, aut fit ex ente 
aut ex non ente: et utrumque horum videtur esse impossibile, . . . ex ente . . . [] 
ens iam est; ergo non fit... Ex non ente... [L] ex nihilo nihil fit. Et ex hoc 
concludebatur quod entis non erat generatio neque corruptio. Et ulterius 
[dicebant] quod non essent multa entia, sed uuum ens tantum... Solvit 
praedictam obiectionem ... Materia, quae est ens in potentia, est id ex quo 
fit aliquid per se: haec est enim quae intrat substantiam rei factae. Sed ex 
privatione vel forma praecedente fit aliquid per accidens... Ultimo [dicit] 
quod... haec natura manifestata, scil. materia, solvit omnem illorum igno- 
rantiam » (S. Thom., In Phys. I 8 lect. 14 n. 2 3 8 9). «Dicit [Aristoteles], 
quod simpliciter generatur aliquid quodam modo ex non ente, alio modo ex 
ente : oportet enim illud quod praeexsistit generationi, esse potentia ens, 
actu autem non ens. Et ita verum est quod dicitur utroque modo : 
Scil. quod generatio simpliciter sit ex ente, et ex non ente» (Tpórov uév «tw 
èx uh Óvrog &mAGG Ylyvevat, vpónov à& GXXov BE Óvvoc el’ tò yàp Suv&puet òv 
&£vveAeysíoa è ud) Ov dvkyxr rpooxagyew: De gen. et corr. I 3, 317 b 15. 
S. Thom. lect. 6 n. 7; cf. Arist. 1. c. II 1, 329 a 24; De an. II 1, 412a 7; S. Thom. 
lect. 1 n. 213 sqq. ; In Phys. II 1 lect. 2; Op. [31] De princ. nat. ; Pot. 3, 8; 
S. th. I 76, 4). « Formae proprie non fiunt, sed educuntur de poten- 
tia materiae, inquantum materia quae est in potentia ad formam fit 
actu sub forma, quod est facere compositum» (S. Thom., Yn Met. VII 8 lect. 
7 n. 1423 ; cf. Virt. i. com. a. 11; S. th. I 65, 4; 90, 2 ad 2). Cf. text. ad 259 
374—377 (generatio — corruptio) 378 382. 


Thesis 5 : Materia prima est pura potentia, forma vero substantialis 
est actus substantialis primus. 


258. St. qu. 1. Distinguimus actum. formalem seu actum es- 
sentiae — formam, et actum entitativum seu actum exsisten- 
tiae — exsistentiam. Actus formalis est actus determinans potentiam 
materiae atque ita constituens determinatam essentiam physicam ; 
actus entitativus est id, quo aliquid formaliter est extra causas et 
extra nihilum seu id, quo est in rerum natura exsistens. 

In thesi dicimus materiam primam esse puram potentiam 
absolute, ita ut careat quocumque actu substantiali sive formali sive 
entitativo, ac proinde forma sit eius actus substantialis simpli- 
citer primus. Actus igitur entitativus est actus complens po- 
tentiam non solius materiae, sed essentiae constitutae ex materia et 
forma. Sicut enim materia est in potentia ad formam, ita essentia est 
in potentia ad exsistentiam. 

2. Thesis est contra Scotum, qui defendit materiam primam ante 
formam habere aliquem actum entitativum, et generatim contra eos 
omnes, qui realem distinctionem inter essentiam et esse respuunt. 
Hi nimirum, cum non possint capere aliquid, quod sit reale nec 
tamen habeat aliquod esse sibi identificatum, ponunt materiam 
ex se iam habere aliquem actum metaphysicum, aliquod esse incom- 
pletum, quod per formam eiusque exsistentiam, quam secum identi- 
ficatam habet, compleatur. Quare sicut materia et forma sunt sub- 
stantiae incompletae, quae se complent ad invicem, ita in hac 
sententia materia et forma suntetiam exsistentiae incom- 
pletae, quae se complent inter se. 

9. Nostra sententia defenditur ab Aristotele, S. Augustino !, 
S. Thoma eiusque schola, S. Bonaventura (1221—1274) aliisque 
bene multis. 


259. Prob.th. Ex eo quod materia prima est subiectum formae sub- 
stantialis : Materia prima est substratum suscipiens formam substan- 
tialem. Atqui materia prima, quae non est pura potentia, non potest 
esse substratum suscipiens formam substantialem. Ergo materia pri- 


ma est pura potentia. 
Prob. min. Forma substantialis est forma dans esse substantia- 
le. Materia autem quae non est pura potentia, iam habet esse sub- 


1 S, Augustinus: « Ego vero, Domine, si totum confitear tibi ore meo et 
calamo meo, quidquid de ista materia docuisti me, cuius antea nomen audiens 
et non intelligens, narrantibus mihi eis qui non intelligerent, eani cum specie- 
bus innumeris et variis cogitabam et ideo non eam cogitabam : foedas et horri- 
biles formas perturbatis ordinibus volvebat animus, sed formas tamen et in- 
forme appellabam, non quod careret forma, sed quod talem haberet, ut si 
appareret, insolitum et incongruum aversaretur sensus meus et conturbaretur 
infirmitas hominis; vere autem illud quod cogitabam, non privatione omnis 
formae, sed comparatione formosiorum erat informe; et suadebat vera 
ratio, ut omnis formae qualescumque reliquias omuino detraherem, si vellem 
prorsus informe cogitare ; et non poteram, citius enim non esse censebam, 
quod omni forma privaretur, quam cogitabam quiddam inter formatum et 
nihil, nec formatum nec nihil, informe, prope nihil; et cessavit mens mea in- 
terrogare hinc spiritum meum, plenum imaginibus formatorum corporum, et 
eas pro arbitrio mutantem atque variantem, et intendi in ipsa corpora, eorumque 
mutabilitatem altius inspexi, qua desinunt esse quod fuerant et incipiunt esse 
quod non erant, eundemque transitum de forma in formam per informe 
quiddan: fieri suspicatus sum, non per omnino nihil (sed nosse cupiebam, non 
suspicari); et si totum tibi confiteatur vox et stilus meus, quidquid de ista 
quaestione enodasti mihi, quis legentium capere durabit? Nec ideo tamen ces- 
sabit cor meum. dare tibi honorem et canticum laudis de iis, quae dictare non 


sufficit. Mutabilitas enini rerum mutabilium ipsa capax est formarum omnium, 
in quas mutantur res mutabiles, Vt hace quid est? Numquid. animus? Numquid 
corpus? Nunquid species animi vel corporis? Si dici potest: Nihil aliquid 
quod est. et non est, hoc eun dicerem ; et tamen iam uteuimique erat, 


ut species caperet istas. visibiles cl eonipesitus » (Confess, XIL 6). 


saedM, Elen philos I ; : e 

stantiale. Ergo non potest hoc esse recipere a forma. Per esse substan- 
tiale, quocum identificatur, materia iam est substantia per se subsis- 
tens. Quare forma eam non substantialiter, sed accidentaliter 
tantum determinare potest tamquam forma accidentalis dans esse 
secundarium. Unius enim substantiae non est nisi unum esse sub- 
stantiale. 

At dicunt adversarii : Materia, quae non est pura potentia, habet 
esse substantiale incompletum. Ergo potest esse substratum 
suscipiens formam dantem esse substantiale, i. e. completionem 
primi esse substantialis. 

Resp. : repugnare esse incompletum. Esse ex natura sua sistit in 
indivisibili. Omnis essentia, etiam essentia composita corporea, non 
habet nisi unum esse, quo partes eius omnes, sive essentiales : mate- 
ria et forma, sive integrales, exsistunt. Hae partes, tamquam partes 
unius eiusdemque essentiae, unius eiusdemque entis, non sunt exsisten- 
tes nisi mediante toto, mediante esse totius. Esse respicit immediate 
totum ; partes respicit mediate, mediante toto. Esse reddit exsis- 
tens totum qua tale, et ita reddit etiam partes exsistentes. In partibus 
non est nisi mediate, mediante toto ; immediate est in toto. Pars, 
quae immediate haberet esse, esset per se absolute. Iam non posset esse 
pars alterius, sed constitueret essentiam in se perfecte terminatam, 
sive substantialiter tamquam substantia, sive accidentaliter tamquam 
accidens. Ubicumque igitur habetur multiplex esse, habetur 
etiam multiplicitas entium, multiplicitas essentiarum, et totum ita 
constitutum iam non est unum per se, sed unum per accidens 
tantum, sicut substantia cum accidentibus suis, aut homo cum 
vestimentis, aut acervus lapidum (cf. n. 707, 3). 


260. Coroll. 1. Ergo materia prima est realiter distincta ab exsisten- 
tia neque dicit ordinem ad actum entitativum, ad exsistentiam, nisi 
mediante forma, ac proinde absolute repugnat materiam sine forma 
exsistere. Immo etiam forma ac proinde tota essentia physica est rea- 
liter distincta ab exsistentia. Non enim potest esse exsistentia iden- 
tificata cum forma, quia omnis forma informans, essentialiter incom- 
pleta est, exsistentia autem semper est completa 1. Thesis igitur 
nostra argumentum constitut physicum pro reali distinctione 
inter essentiam et exsistentiam. 

2. Ergo unum estesseseu una exsistentia totius compositi, 
quod ideo est unum per se seu unum ens. 

3. Ergo esse substantiale est esse absolute primum, et 


1 Htium forma non informans seu essentia creata pure spiritualis ac proinde 
omnis «essentia creata est realiter distincta ab «exsistentia; at hoc non 
est probandum in Philosophia naturali, sed in Metaphysica. 

forma substantialis est forma dans esse absolute primum, ita ut, quid- 
quid aliud superaddatur, sit accidens (ut color) aut substantia alteri 
substantiae accidentaliter unita (ut pileus). 

4. Ergo exsistentia seu actus entitativus est actus ultimus, 
i. e. ultimo terminans et complens essentiam ; quod enim ulterius 
superadditur, est nova essentia alteri accidentaliter coniuncta. Qua- 
re unum per se, unum ens, non est nisi cuius unum est esse. 

5. Ergo, ut ex duabus substantiis incompletis resultet una essen- 
tia substantialis completa, requiritur, ut altera substantia incompleta 
sit pura potentia, altera vero eius actus primus (cf. n. 729 — 795). 

6. Ergo non possunt duae formae substantiales simul informare 
eandem materiam (contra Scotum et S. Albertum). Forma enim su- 
perveniens formae iam non esset actus substantialis primus. 

7. Ergo formae elementorum non manent actu in composito, quod 
substantiali mutatione ex ipsis oritur (ut cum ex hydrogenio et oxy- 
genio fit aqua), manent tamen virtute, ut experientia docet, i. e. ma- 
nent qualitates (vires) propriae elementorum, licet aliquomodo alte- 
ratae. Et haec est ratio, cur in resolutione compositi reappareant ele- 
menta (cf. n. 405—408). 


.261. Schol. ad solvendas difficultates. a) Inter merum nihil et 


actum datur tertium: realis potentia. Materia utpote pura 
potentia nullo modo significat actum seu perfectionem, sed omni ex 
parte potentialitatem, imperfectionem, est tamen ens reale, sed prorsus 
imperfectum, ultima linea realitatis, pura potentia realis, quae actuatur 
seu evolvitur per formam et exsistentiam. 

b) Duplici modo potest aliquid esse reale seu exsistere in rerum 
natura: a) ut «quod», i. e. ut totum quod est, f) ut «quo», sive 
potentiale sive actuale, i. e. ut pars sive potentialis sive actualis, 
qua est totum. Materia et forma, essentia et exsistentia sunt pattes, 
quibus est ens completum corporeum, seu quibus exercet essendi 
actum : materia est pars pure potentialis, forma pars actualis — actus 
primus ; exsistentia est pars actualis — actus secundus ; essentia est 
pars potentialis relate ad exsistentiam. Ideo in forma dicimus : materia 
exsistit, dist. : Ut quod, nego ; ut quo, subdist. : Ut quo actuale, nego ; 
ut quo pure potentiale, conc. 

c) Materia et forma, essentia et exsistentia dependent ad invicem 


. Scu se sustentant ad invicem — causae sunt sibi invicem causae, et 


ita est totum seu exercet essendi actum : forma dependet a materia 
in ordine causae materialis, materia a forma in ordine causae for- 
malis ; similiter exsistentia dependet ab essentia in ordine causalitatis 
materialis, essentia ab exsistentia in ordine causae formalis. Influxus 
autem causalis, quo materia sustentat formam, est mere passivus 
seu potentialis; quare ad eum exercendum sufficit, ut materia sit 
realis potentia, nec requiritur, ut habeat aliquem actum. 

262. Obi. 1. Pura potentia est merum nihil. Atqui materia prima non est 
merum nihil Ergo. Resp. Dist. mai.: Nihil actu, conc. ; nihil potentia, nego. 
Contvadist. min. 


2. Atqui materia prima non est nihil actu. Probo. Non est nihil actu, . 


quod exsistit in rerum natura. Atqui materia prima exsistit in rerum natura. 
Ergo. Resp. Dist. mai.: Quod exsistit ut quod, conc.; ut quo, subdist.: Ut 
quo actuale, conc.; ut quo potentiale, nego. Contradist. min. 

3. Atqui materia prima exsistit ut quo actuale. Probo. Ut quo actuale 
exsistit, quod suscipit formam. Atqui materia prima suscipit formam. Ergo. 
Resp. Dist. mai.: Quod suscipit ut pura potentia, nego; quod non suscipit 
ut pura potentia, conc. Contradist. min. 

4. Atqui materia prima non suscipit formam ut pura potentia. Probo. 
Non suscipit formam ut pura potentia, quod causalitatem exercet in for- 
mam. Atqui materia causalitatem exercet in formam. Ergo. Resp. Dist. mai. : 
Quod causalitatem exercet mere materialem, nego ; quod causalitatem exercet 
non mere materialem, conc. Contradist. mim. 


Bibliographia ad 258—261: B. Baudoux De forma corporei- 
tatis scotistica, Ant 13 (1938) 429—474. 


Ad 259 sqq. Aristoteles : « Materia in se non potest sufficienter cognosci 
nisi per motum; et eius investigatio videtur praecipue ad Naturalem perti- 
nere. Unde et Philosophus accipit hic de materia, quae in physicis sunt inves- 
tigata, dicens: Dico autem materiam esse,quae secundum se, idest 
secundum sui essentiam considerata, nullatenus est neque quid, 
idest neque substantia, neque qualitas neque aliquid alio- 
rum generum, quibus ens dividitur vel determi- 
natur [Aéyo 8' Üx-v À xa0' aóciv phre «i hte mocóv mhte Xho univ Ag- 
yerat ols pora tò öv: Met. VII 3, 1029 a 20]. Et hoc praecipue appa- 
ret motu. Oportet enim subiectum mutationis et motus alterum esse, per 
se loquendo, ab utroque terminorum motus, ut probatum est in primo Phy- 
sicorum. Unde cum materia sit primum subiectum substans non solum mo- 
tibus, qui sunt secundum qualitatem et quantitatem et alia accidentia, sed 
etiam mutationibus, quae sunt secundum substantiam, oportet quod ma- 
teria sit alia secundum sui essentiam ab omnibus formis substantialibus et 
earum privationibus, quae sunt termini generationis et corruptionis ; et non 
solum quod sit aliud a quantitate et qualitate et aliis accidentibus... Ma- 
teria enim non potest per se exsistere sine forma, per quam est ens actu, 
cun de se sit in potentia tantum; ipsa enim non est hoc ali- 
quid nisi per formam, per quam fit actu» (S. Thom., In Met. VII lect. 2 
n. 1285 sq. 1292). S. Thomas: « Omnes antiqui, qui posuerunt materiam pri- 
mam esse aliquid actu, ... dixerunt quod fieri nihil erat nisi alterari; et 
Aristoteles eorum dubitationem solvit ponendo materiam esse in potentia 
tantum ; quam dicit esse subiectum generationis et corruptionis simpliciter » 
(Spir. creat. a. 3. «O mne quod est actu; vel est ipse actus, 
vel est potentia participans actum: esse autem actu re- 
pugnat rationi materiae, quae secundum propriam rationem est ens in 
potentia. Relinquitur ergo quod non possit esse in actu nisi inquantum parti- 
cipat actum : actus autem participatus a materia nihil est aliud quam iorma ; 
unde idem est dictu, materiam esse in actu, et materiam habere formam. 
Dicere ergo quod materia sit in actu sine forma, est di- 
cere contradictoria esse simul; undea Deo fieri non potest » 
(Qdl. III a. 1; cf. Op. [31] De princ. nat. ; Pot. 3, 5 ad 3; a. 8; q. 4, l; 
Ver. 3, 5; Comp. 74; S. th. I 7, 2 ad 3 ; 15, 3 ad 3; 44, 2 ; 66, 1). 

Ad 260. Aristoteles: 'AS8óvavow yàp oiciav $E ojotv elvas $vonepyovaüv 
Óc èvreňeyelg' tà yàp Bo oÜcoc èvreheyelg obBénore Ev èvteheysiy (Met. VII 13, 


1039 a 3). Ad quae S. Thomas: «Impossibile est enim aliquam substan- 
tiam esse ex pluribus substantiis, quae sunt in ea actu. Duo enim, quae 
sunt in actu, numquam sunt unum actu... Et hoc ideo, quia actus habet 


virtutem separandi et dividendi. Unumquodque enim dividitur ab altero per 
propriam formam. Unde ad hoc, quod aliqua fiant unum actu, oportet quod 
omnia concludantur sub una forma, et quod non habeant singula singulas 
formas, per quas sint actu. Quare patet quod si substantia particularis est 
una, non erit ex substantiis in ea exsistentibus actu» (In Met. VII lect. 13 
n. 1588). S. Thomas: «In substantiis compositis ex materia et forma est 
duplex compositio actus et potentiae : prima quidem ipsius substantiae, quae 
componitur ex materia et forma ; secunda vero ex ipsa substantia iam com- 
posita et esse ; quae etiam potest dici ex quod est et esse; vel ex quod est 
et quo est » (C. g. II 54 ; cf. S. th. I 50, 2 ad 3). « Impossibile est quod unius 
rei non sit unum esse » (S. th. III 17, 2). « Ipsum esse est actus ultimus, qui 
patrticipabilis est ab omnibus, ipsum autem nihil participat » (Q. d. an. a. 6 
ad 2). « Nihil est simpliciter unum nisi per formam unam, per quam habet 
res esse : ab eodem enim habet res quod sit ens, et quod sit una ; et ideo ea 
quae denominantur a diversis formis, non sunt unum simpliciter, sicut homo 
albus » (S. th. I 76, 3 ; cf. C. g. II 58 ; Q. d. an. a. 11, et text. ad 530 630). 
« Vera mixtio ... est secundum totum : sed mixtio ad sensum .. . secundum 
minima iuxta se posita » (S. th. I 76, 4 ad 4). « Miscibilia etsi sint in potentia 
in mixto, tamen non sunt in eo in potentia pure passiva. Manent enim vir- 
tute in mixto. Quod ex hoc potest patere, quia mixtum habet motum et ope- 
rationes ex virtute corporum miscibilium ; quod non potest dici de his, quae 
sunt in potentia in materia prima » (In Met. I lect. 12 n. 196 ; cf. text. ad 406). 


$ 9. QUOMODO UNIANTUR PRINCIPIA SEU MATERIA ET FORMA AD CON- 
STITUENDUM ENS MOBILE COMPLETUM 


Thesis 6 : Materia et forma non mediante aliquo modo, sed immediate 
seipsis uniuntur formaliter, inquantum subsunt actioni unienti, a causa 
efficiente profectae. 


263. St. qu. Unio potest sumi quadrupliciter: a) effective pro 
actione uniente ab efficiente profecta; b) dispositive pro dis- 
positionibus, quibus subiectum est dispositum ad formam aliquam 
habendam, sicut corpus humanum organisatione speciali et qualita- 
tibus specialibus est dispositum ad hoc, ut sit informatum anima hu- 
mana; () formaliter pro ipsa unitate seu formalitate, qua ali- 
qua plura quomodocumque unum constituuntur; d) relative 
pro relatione, quae sequitur unitatem, quatenus unita ad invicem se 
respiciunt tamquam unita. 

Unionem formaliter consideratam materiae ad formam esse m o - 
dum substantialem distinctum a materia et forma docet Suárez, 
contra quem ponitur I pars thesis; pars II est de unione eífective 
considerata. ; 

264. Prob. th. I p.: Materia et forma immediate seipsis uniuntur 
formaliter. Ex notione causae intrinsecae : Seipsis immediate uniun- 
tur formaliter, quae sua ipsius entitate immediate ad invicem causa- 
litatem exercent per modum partium. Atqui materia et forma sua 
ipsius entitate immediate ad invicem causalitatem exercent per modum 
partium. Ergo materia et forma immediate seipsis uniuntur for- 
maliter. 

Mai. patet : Quae partes sunt, uniuntur ; quae partes sunt ita, ut 
sua ipsius entitate immediate ad invicem causalitatem exerceant, im- 
mediate formaliter uniuntur. 

Ad min. Materiam et formam esse partes constituentes totum seu 
substantiam completam, ex ipsa essentia patet materiae et formae ; 
materiam et formam ad invicem causalitatem exercere immediate 
sua ipsius entitate probatur : Forma causalitatem exercet in materiam, 
quatenus actuat materiam, materia in formam, quatenus eam teci- 
pit et sustentat. Atqui forma immediate sua ipsius entitate actuat 
materiam, et materia immediate sua ipsius entitate recipit et sus- 
tentat formam. Forma enim per essentiam suam est actus materiae 
seu evolutio eius, et materia per essentiam suam est potentia susten- 
tativa formae. Nam haec est differentia inter causas intrinsecas (ma- 
teriam et formam) et causas extrinsecas (efficientem et finalem), quod 
hae non ingrediuntur tamquam partes in id quod causant, illae autem 
partes sunt effectus ab ipsis constituti. 


Prob. II p.: Materia et forma uniuntur, inquantum subsunt actioni 
unienti a causa efficiente profectae. Causae intrinsecae, licet per seip- 
sas causent, non causant tamen nisi dependenter a causa efficiente, 
quae eas applicat. 

Unio haec effective considerata seu actio uniens non differt ab 
actione eductiva ipsius formae, excepta generatione (et resurrectione) 
hominis. In generatione hominis actio uniens ex parte parentum est 
applicativa tantum materiae dispositae ad formam, ideo terminat ac- 
tionem, qua disponitur materia; ex parte autem Dei actio uniens 
coniungitur creationi animae. Deus enim creando infundit seu unit 
animam corpori. 


265. Schol. De composito naturali. Materia et forma 
ad invicem causalitatem exercendo per modum partium, causant etiam 
seu constituunt totum compositum naturale. Hoc totum seu essentia 
corporea completa non est tertia realitas distincta a partibus unitis, 
sed est ipsa realitas partium unitarum. Totum enim 
sunt ipsae partes unitae simul sumptae, neque in causis intrinsecis, 
quae causant per nodum partium, necesse est effectum (mediatum, 
ultimum, qui est totum constitutum) esse distinctum a causis. Ce- 
terum, si diceretur compositum esse realitatem distinctam, induceretur 

processus in infinitum. Haec enim nova realitas certe compositionem 
faceret cum partibus, ex quibus resultare dicitur. Sed ita aliud 
resultaret totum compositum, quod iterum deberet esse nova realitas 
distincta a tribus partibus, ex quibus resultaret etc. 


266. Obi. 1. Quae uniuntur formaliter mediante causalitate, non uniuntur 
seipsis. Atqui materia et forma formaliter uniuntur mediante causalitate. 
Ergo. Resp. Disi. mai.: Si causalitatem non exercent sua ipsius entitate, 
conc. ; si causalitatem exercent sua ipsius entitate, nego. Contradist. min. 

2. Atqui materia causalitatem non exercet sua ipsius entitate. Probo. Non 
exercet causalitatem sua ipsius entitate, quod causalitate sua mutatur. Atqui 
materia causalitate sua in formam mutatur. Ergo. Resp. Dist. mai.: Quod 
mutatur transcendentaliter tantum, nego, non transcendentaliter tantum, 
sed suscipiendo novam entitatem a se distinctam, conc. Comntradist. min. : 
Transcendentaliter tantum mutatur, conc.; non transcendentaliter tantum, 
sed suscipiendo novam entitatem seu modum substantialem distinctum a 
se et a forma, nego. 

Ad 264. «Sicut dictum est, ultima materia, quae scil. est appropriata 
ad formam, et ipsa forma sunt idem. Aliud enim eorum est sicut potentia, 
aliud sicut actus. Unde simile est quaerere quae est causa alicuius rei, et quae 
est causa, cur illa res sit una ; quia unumquodque, inquantum est, unum est, 
et potentia et actus quodammodo unum sunt. Quod enim est in potentia, 
fit in actu. Et sic non oportet ea uniri per aliquod vincu- 
lui, sicut ea quae sunt penitus diversa. Unde nulla causa est faciens 
unum ea quae sunt composita ex materia et forma, nisi quod movet potentiam 
in actum» (Al«iov ob0iv Ao nahy el «t óc vaviou» £x Buv&usoc clc $vépyewx : 
Met. VIII 6, 1045 b 21. S. Thom. lect. 5 n. 1767 ; cf. Q. d. an. a. 8; Ver. 13, 
4 ad 4; C. g. II 71; S. th. I 70, 6 et 7 ; Spir. creat. a. 2 ad 8). 


$ 4. DE PRINCIPIIS ENTIS MOBILIS, INQUANTUM SUNT PRINCIPIA MOTUS 
ET QUIETIS, SEU DE NATURA ET DE IIS, QUAE OPPONUNTUR NATURAE, 
I. E. DE ARTE ET DE VIOLENTO 


267. Multiplex acceptio naturae. « Nomen naturae primo imposi- 
tumestadsignificandam generationem viventium, quae 
dicitur nativitas. Et quia huiusmodi generatio est a principio intrin- 
seco, extensum est hoc nomen ad significandum principium 
intrinsecum cuiuscumque motus. Et sic definitur 
natura in II Physic. Et quia huiusmodi principium est formale vel 
materiale, communiter tam materia quam forma dicitur na- 
tura. Et quia per formam completur essentia uniuscuiusque rei, com- 
muniter essentia uniuscuiusque rei, quam significat eius de- 
finitio, vocatur natura... Unde Boéthius in eodem libro [De duabus 
naturis] dicit quod natura est unumquodque infor- 
mans specifica differentia: specifica enim differentia 
est quae complet definitionem, et sumitur a propria forma rei» 
(S. Thom., S. th. I 29, 1 ad 4). « Nomen naturae ... videtur significare 
essentiam rei secundum quod habet ordinem ad propriam operatio- 
nem rei» (Ed., De ente et ess. e. 1). Aliquando natura sumitur etiam 

pro universitate rerum, aliquando pro ipso Deo auc- 
tore naturae (natura naturans). Aristotelem secuti, hic consideramus 
naturam, prout est principium intrinsecum motus. 


268. Naturae definitio. Natura definitur ab Aristotele: « princi- 
pium et causa motus et quietis in eo, in quo est, primo et per se, et 
non secundum accidens » (Phys. II 1). Explicatur definitio : a) « prin- 
cipium et causa », i. e. principium sive passivum tantum sive etiam ac- 
tivum ; in viventibus enim natura est principium motus et passivum et 
activum, quatenus vivens movet seipsum ac proinde habet naturam 
tamquam principium sui motionis ; in non-viventibus est principium 
passivum tantum, quatenus non-vivens est mobile tantum ab alio ac 
proinde habet naturam tamquam principium, quo constituitur mo- 
bile ab alio; b) « motus et quietis », i. e. motus physici seu sensi- 
bilis et quietis possessivae termini ; cJ «in eo, in quo est»: 
natura est motus principium, quod est in eo ipso, quod movetur ; in 
vivente est principium intrinsecum viventi, quo hoc movet seipsum, 
in non-vivente est principium intrinsecum non-viventi, quo hoc con- 
stituitur mobile ab alio; 4) « primo et per se et non secandum acci- 
dens », i. e. natura est principium motus primum substantiale, 
quo excluduntur accidentia, quae non sunt nisi principia proxima et 
instrumentalia. 

Definitio naturae etiam ita proponi potest : Natura est principium 
primum seu substantiale intrinsecum, quo res aliqua constituitur 
mota a se (natura in viventibus) aut mobilis ab alio (natura in non- 
viventibus). 


269. Quibus conveniat ratio naturae. Ratio naturae convenit ma- 
teriae et formae. Materia est principium passivum motus, forma est 
principium passivum in mineralibus, passivum et activum in viventi- 
bus. Compositum ex materia et forma strictissime non est natura, 
quia non est absolute primum principium, sed principiatum seu 
constitutum ex primis principiis motus et quietis, quae sunt mate- 
ria et forma. Attamen communiter etiam compositum hoc vocatur 
natura, quia est primum principium « quo » motus, qui convenit sup- 
posito. Ita tota natura sua kalium (suppositum) constituitur mobile 
ab oxygenio. 


270. Natura essentialiter differt ab arte. Ars dupliciter accipi pot- 
est: a) pro habitu intellectuali circa opera facienda, b) pro effectu 
ab arte producto, pro artefacto. Natura essentialiter differt ab ha - 
bitu artis; nam natura est aliquid corporei, est substantia vel 
principium substantiae et primum principium omnis motus sen- 
sibilis ; habitus artis est aliquid spirituale, accidens et secu n du m 
principium alicuius motus. Natura essentialiter differt ab arte- 

facto; nam natura est substantia, artefactum autem, ut tale, 
est aliquid accidentale, forma accidentalis, ut forma serrae ; natura est 
motus principium, quod est in eo, quod movetur, artefactum autem 
neque habet in se principium, quo constituatur motum a se, sed mo- 
vetur ab alio, ab artifice, neque habet, ut artefactum, in se 
principium, quo constituatur mobile ab alio ; constituitur enim mo- 
bile, ut natura est, non ut est artefactum, quamquam concedendum 
est artefactum ratione sui constitui facilius et aptius mobile. Multo 
magis a natura differt violentam. In naturali seu in re prout habet 
naturam, motusest ab intrinseco acproinde omnino secundum 
inclinationem rei, in artefacto motus est ab extrinseco, in 
violento autem motus non tantum ab extrinseco est, sed etiam con- 
tra inclinationem rei, cui violentia infertur. 


271. Motus naturalis microstructurae. Secundum determinismum 
physico-mechanicum omnis motus, causis et circumstantiis cognitis, 
accurate mensurari potest. Quia autem hoc in multis phaenomenis 
microstructurae fieri nequit, adhibetur computatio probabilitatis se- 
cundum leges statisticas. Multi tamen theoriis Idealismi inducti co- 
gnitionem imperfectam subiecti substituunt pro natura ipsius obiecti 
et in sententiam abeunt leges probabilitatis in natura atomi inesse, 
quia neque locus neque velocitas particulae in determinato temporis 
momento ptaevideri et praedeterminari possunt (relatio indetermina- 
tionis Heisenberg 1997), et ea sola realiter esse ponunt, quae experi- 
mentis manifestantur ut realitates cognitae. Quidam etiam particulis 
structurae atomicae quasi liberum arbitrium quoad motum attribuunt, 
quia leges motus experimentaliter determinare usque hodie non contin- 
git. Ultra concludunt principium causalitatis extendi non posse ad 
facta corporum microstructurae. 

At contra doctrina scholastica solutionem tum determinismi me- 
chanici tum indeterminismi probabilistici reprobans statuit deter- 
minismum intrinsecum quatenus intrinseca agendi principia 
insunt in natura corporum, quorum elementa intra spatium minimae 
distantiae atomi aliter agunt et reagunt quam secundum leges motus 
mere mechanici et extrinseci. Motus enim atomici a principio naturae 
intrinseco proveniunt, quin tamen sint actiones liberae ; resultant 
igitur necessario ex principiis naturae intrinsecis, nobis adhuc non 


. satis notis, elementorum. 


Bibliographia. 4. Breuer, Obiektiver Zufall als Erkliä- 
rungsmóglichkeit des Indeterminismus in der Mi- 
krophysik? FZPhTh 3 (19560) 257—286. J. A. Weisheipl, The 
Concept of Nature, NSch 28 (1954) 377—408. Id, Natural 

Quaestio III: De distinctione entis mobilis a quantitate. 


Thesis 7: Essentia corporis a quantitate eius distinguitur realiter. 
Ipsa aulem substantia corporea, antecedenter ad quantitatem, non habet 
extensionem aliquam entitalivam, sed est entitas integraliter simplex, ra- 
dicaliter tantum exigens partes. Sub quantitate lamen obtinet partes sub- 
siantiales integrales, quae ut partes substantiales formaliter constituun- 
tur a substantia tamquam a causa formali, ut partes integrales autem a 
quantitate. 


272. St. qu. Ut accurate determinemus, quid sit ens mobile, necesse 
est determinemus etiam de eius habitudine ad quantitatem. Aliqui 
enim essentiam entis mobilis seu corporis physici a quantitate omnino 
non distinguebant, alii vero hanc distinctionem perperam explicabant. 
Quare operae pretium est de hac distinctione speciatim disserere. 
Secundum Cartesium «quantitas a substantia extensa in re non 
differt, sed tantum ex parte nostri conceptus, ut et numerus a re nu- 
merata » (Principia philosophiae II 8). Suárez et qui ipsum sequuntur, 
etsi concedunt hanc distinctionem, substantiae tamen tribuunt ante 
quantitatem extensionem aliquam entitativam. Existimat 
enim Suárez «duplicem distinctionem inter partes materiae, quae 
quantitati subsunt, considerandam esse : unam entitativam, alteram 
situalem. Materia enim quae est in capite sub quantitate capitis, et 
est res partialis distincta a materia quae est in pede, et situ distat ab 
illa. De situali ergo distinctione dubium non est, quin a quantitate 
radicaliter proveniat; de entitativa vero id censeo falsum et impos- 
sibile. » Post pauca deinde subsequitur: « Dicendum ergo est, exten- 
sionem, quam confert quantitas, in hoc consistere, quod res affecta 
quantitate, ex vi illius nata est habere extensionem partium in ordine 
ad locum, ita ut ex natura talis accidentis occupare necessario debeat 
extensum locum. Unde ad usum terminorum distinguere possumus 
triplicem extensionem : una est entitativa, quae non pertinet 
ad effectum quantitatis, ut dictum est, sed potest inter partes substan- 
tiae et qualitatis reperiri sine quantitate. Alia dici potest extensio 
localis seu situalis in actu. Et haec est posterior quan- 
titatis. Alia denique est extensio quantitativa, quae dici pot- 
est situalis aptitudine, et in hac ponimus rationem for- 
malem quantitatis. Quae declaratur inter duas materias seu duo 
corpora, nam quod materia huius corporis substantialiter ac realiter 
sit distincta a materia illius, non habet a quantitate, ... sed a sua 
propria entitate. Ouod vero illae duae materiae ita sint affectae, ut 
necessario debeant extendi seu separari loco, id provenit formaliter 
a quantitate. Ouod ergo in diversis corporibus seu materiis quasi to- 
talibus conspicimus, intelligendum ctiam est in partibus eiusdem 
corporis seu materiae inter se unitis » (Disp. met. 40 sect. 4). Secundum 

hanc itaque sententiam, abstractione facta a quibusdam secundariis, 
in quibus auctores inter se dissentiunt, ante quantitatem substantia 
habet partes in potentia, i. e. partes unitas et componentes unum 
totum, sed nondum actu divisas et distinctas. Ex opposito autem 
quidam Thomistae eousque progressi sunt, ut assererent non solum 
substantiam corpoream ex se non habere partes, sed ne sub ipsa 
quidem quantitate obtinere. 


273. Prob. th. I p.: Essentia corporis a quantitate eius distinguitur 
realiter. Ex eo quod essentia corporis secundum se excludit partium 
pluralitatem : Non identificatur cum essentia corporis, quod in sua ra- 
tione formali includit pluralitatem partium. Atqui quantitas in sua 
ratione formali includit pluralitatem partium. Ergo quantitas non iden- 
tificatur cum essentia corporis. 

Min. patet ex ipsa quantitatis essentia, quae in ordine partium 
consistit (cf. n. 183 ; 315—318). 

Ad mai. In oppositione ad quantitatem essentia corporis indepen- 
dens est ab omni partium pluralitate ; hanc in sua ratione formali 
non solum non includit, sed positive excludit: tota servatur 
ubique in toto corpore. Hoc autem. non esset, si corporis essentia 
secundum seipsam totalitatem quantitativam implicaret. Indepen- 
denter itaque a mentis consideratione seu realiter non est idem a quo 
corpus sortitur naturam specificam (essentia), et a quo habet multi- 
tudinem partium eiusdem rationis ac totum (quantitas) !. 


Prob. II p.: Substantia corporea antecedenter ad quantitatem non 
habet extensionem aliquam entitativam. Ex eo quod sine quantitate 
non habetur ordo partium : Si substantia corporea antecedenter ad 
quantitatem habet extensionem aliquam entitativam, quantitas est 
de ratione ipsius essentiae. Atqui quantitas non est de ratione ipsius 
essentiae. Ergo substantia corporea antecedenter ad quantitatem non 
habet extensionem aliquam entitativam. 

Ad mai. Si substantia corporea antecedenter ad quantitatem habet 
extensionem aliquam entitativam, ordo partium est de ratione ipsius 
essentiae. Ordo autem partium aliud non est quam ipsa quantitas. 


Prob. III p. : Substantia corporea antecedenter ad quantitatem est 
entitas integraliter simplex, radicaliter tantum exigens partes. Ex de- 
fectu ordinis partium: Si antecedenter ad quantitatem non habetur 
ordo partium, substantia corporea est integraliter simplex. Atqui an- 
tecedenter ad quantitatem non habetur ordo partium, ut patet ex I 
p. Ergo antecedenter ad quantitatem substantia corporea est inte- 
graliter simplex. 


1 'Pheologice haec prima pars constat ex dis, quae fides de S8. Eucharis- 
tiae Sacramento docet, in quo quantitus i substantia separatur. 

Ad mai. Si non habetur ordo partium, nullae habentur partes ; 
ordo enim partium integralium est ipsa earum distinctio secundum 
positionem. 

Exigit tamen substantia partes (est radicaliter composita ex par- 
tibus integralibus), quia exigit quantitatem, sub qua obtineat partes, 


ut probatur IV p. 


Prob. IV p. : Substantia corporea sub quantitate obtinet partes sub- 
stantiales integrales. Ex ipsa quantitatis essentia : Illud obtinet par- 
tes integrales, quod intrinsecus afficitur quantitate. Atqui substantia 
corporea intrinsecus afficitur quantitate. Ergo substantia corporea sub 
quantitate obtinet partes integrales. 

Min. patet ex experientia. 

Mai. explicatur ex ipsa essentia quantitatis ; est enim ordo partium 
in toto, qui ordo est secundum distinctionem mere numericam, quo 
habetur pluralitas partium integralium. 


Prob. V p.: Partes substantiales integrales ut partes substantiales 
formaliter constituuntur a substantia tamquam a causa formali, ut 
partes integrales autem a quantitate. Ex natura partium integralium 
substantiae : Quod pertinet ad lineam substantialem, constituitur for- 
maliter a substantia, quod autem ad lineam accidentalem pertinet, 
formaliter ab accidente constituitur. Atqui partes substantiales 
integrales tamquam partes substantiales ad lineam substantialem perti- 
nent, tamquam partes integrales autem ad lineam accidentalem (quan- 
titatis). Ergo partes substantiales integrales tamquam partes substan- 
tiales constituuntur formaliter a substantia, tamquam partes integrales 
autem formaliter ab accidente (a quantitate) constituuntur. 


274. Coroll. Ergo definitio corporis descriptiva: 
Corpus est substantia extensa seu composita ex partibus integralibus 
(cf. n. 251), intelligenda est de substantia secundum se quidem inte- 
graliter simplici, radicaliter tamen composita ex partibus integralibus, 
seu de substantia, quae expostulat diffluere in partes integrales et 
affici quantitate. 


275. Schol. 1. Distingue in partibus formalitatem substantia- 
lem etaccidentalem.Haecconstituitur formalitera quan- 
titate, ilaa substantia; cum coniunguntur substantia et 
quantitas, tunc simul, eodem instanti, constituunt partes. Substantia 
constituit substantialitatem, quantitas accidentalitatem partis. For- 
malitas substantialis partium est substantialis plurali- 
tas ct uniosubstantialis ad constituendam unam sub- 
stantiam ; formalitas accidentalis partium est earum designatio 
secundum prius ct posterius (= ordo) ct unio ac- 

cidentalis secundum extremitates, secundum puncta, lineas et 
superficies. Substantia autem non potest constituere pluralitatem sub- 
stantialem partium earumque unionem substantialem nisi sub recep- 
tione quantitatis hanc pluralitatem ordinantis (= designantis secun- 
dum prius et posterius) seu constituentis in ratione prioris et poste- 
rioris unientisque partes secundum extremitates. Ouantitas 
distinguit (partes substantiales), ie. ordinat 
tollendo confusionem; substantia distinguit 
(partes substantiales), i e pluralizat sub- 
stantialiter. Sed hoc ultimum est constituere formaliter partes 
substantiales. Quantitas ordinat seu tollit confusionem constituendo 
formaliter prius et posterius (partem post partem), in quo includitur 
etiam unio accidentalis secundum extremitates, substantia constituente 
pluralitatem substantialem partium. 

2. Ad solvendas difficultates nota: a) substantiam dempta quan- 
titate non confluere in punctum et esse in aliquo inextenso spatii 
puncto ; punctum enim reale est terminus lineae, sicut linea est termi- 
nus superficiei, superficies vero terminus corporis, quae omnia sunt 
aliquid per quantitatem constitutum neque inveniuntur nisi in corpore 
quanto ; quare corpus dempta quantitate nusquam esset, i. e. in nulla 
spatii parte, sicut angelus non operans ; cessat enim habitudinem po- 
sitivam ad spatium habere — esset tamen in universo sicut pars eius ! ; 
b) partes substantiae dempta quantitate uniri se totis, compenetrari, 
confundi inter se, haec omnia non ita esse intelligenda, quasi pars 
positive flueret in partem, sed cessare simpliciter relationem situs 
tum externi tum interni, qua pars post partem ponitur, sicut cessat 
relatio ad spatium ; et exinde partes esse unitas substantialiter tan- 
tum, quia sunt partes unius substantiae, quo ipso tamen cessant 
etiam formaliter esse partes inter se distinctae. 

3. Corpora mathematice divisibilia sunt sine fine; non vero physice. 
Nam unaquaeque pars ex divisione resultans semper est quanta, ergo 
iterum divisibilis. Sed «in corpore naturali invenitur forma naturalis, 
quae requirit determinatam quantitatem sicut et reliqua accidentia » 
(S. Thom., In Phys. I lect. 9), quod prohibet, quominus in dividendo 
usque in infinitum procedi possit. 


276. Obi. 1. Corpus identificatur cum quantitate. Atqui substantia corporea 
est corpus. Ergo. Resp. Dist. mai.: Corpus physicum, nego, corpus mathe- 
nmaticum, conc. Contradist. mim. 

2. Atqui etiam corpus physicum identificatur cum quantitate. Probo. 
Quod habet partes ordinatas, identificatur cum quantitate. Atqui corpus phy- 
sicum habet partes ordinatas. Ergo. Resp. Dist. mai. : Partes essentiales or- 
dinatas, nego ; integrales, subdist.; Sub quantitate realiter distincta et de- 


H 

pendenter ab ea, nego ; antecedenter ad hanc quantitatem, conc. Contradist. 
min. 

3. Atqui corpus physicum habet partes integrales ordinatas antecedenter 
ad quantitatem. Probo. Partes integrales ordinatae sunt partes, quae non 
possunt praeberi a quantitate. Atqui partes, quae non possunt praeberi a 
quantitate, habet corpus physicum ante quantitatem. Ergo. Resp. Dist. mai. : 
Partes integrales ordinatae accidentales, nego; substantiales, subdist.: Ad 
eas tamen requiritur quantitas tamquam conditio, conc. ; ad eas non requiritur 
quantitas tamquam conditio, nego. Contradist. min.: Si quantitas neque re- 
quiritur tamquam conditio, conc. ; si quantitas requiritur tamquam conditio, 
nego. 

4. Atqui ad habendas partes substantiales ordinatas quantitas realiter 
distincta non requiritur tamquam conditio. Probo. Partes substantiales or- 
dinatae continentur in definitione corporis. Atqui ad habendas partes iam 
in definitione corporis contentas non requiritur tamquam conditio quantitas 
aliqua realiter a substantia distincta. Ergo. Resp. Dist. mai.: Continentur 
in definitione corpotis radicaliter, conc.; formaliter, nego. Coníradist. min. 


Bibliographia ad 272—275: P. Mielle, La matiéreetl'étendue, 
RTh 5 (1897/98) 763—787 ; 6 (1898/99) 16—31. 


Ad 273. Aristoteles realem distinctionem quantitatis a materia et forma, 
quae substantiam corpoream constituunt, docet Met. VII 3 (tò yàp moobv 
obx o)cía: 1029 a 15 — [f 02] .. . whte xooóv: ib. 20; cf. S. Thom. lect. 
2 n. 1283 sq.), eamque eo ipso adstruit, quod quantitatem praedicamentum 
a substantia distinctum habet (cf. etiam Phys. I 2, 185 a 29 sqq.). Philosophus 
«ponit rationem quantitatis dicens, quod quantum dicitur quod est divisi- 
bile in ea quae insunt [IIooóv Aéyevat có Stuperóv elg évurtápyovca, Ov éxd- 
tepov À Éxxoro» £v ct xxi róðe tı mépoxev sivu: Met. V 13, 1020 a 7]. 
Quod quidem dicitur ad differentiam divisionis mixtorum. Nam corpus mix- 
tum resolvitur in elementa, quae non sunt actu in mixto, sed virtute tantum. 
Unde non est ibi tantum divisio quantitatis, sed oportet quod adsit aliqua 
alteratio, per quam mixtum resolvitur in elementa. Et iterum addit, quod 
utrumque aut singulum est natum esse “unum aliquid”, hoc est aliquid de- 
monstratum. Et hoc dicit ad removendum divisionem in partes essentiales, 
quae sunt materia et forma. Nam neutrum eorum aptum est esse nnum ali- 
quid per se » (S. Thom. 1. c. lect. 15 n. 977). S. Thomas : « Impossibile est in 
materia intelligere diversas partes, nisi praeintelligatur in materia quantitas 
dimensiva ad minus interminata, per quam dividatur, . . . quia separata quan- 
titate a substantia remanet indivisibilis, ut in I Phys. Philosophus dicit » 
(II Dist. 3, 1 a. 4). « Habet autem et hoc proprium quantitas dimensiva 
inter accidentía reliqua, quod ipsa secundum se individuatur. Quod ideo est, 
quia positio, quae est ordo partium in toto, iu eius ratione includitur: 
est enim quantitas positionem habens... Remota quantitate, substantia 
ommis indivisibilis est, ut patet per Philosophum in I Phys. [cf. c. 2, 185 
a 33 b 16] » (C. g. IV 65; cf. In Boéth. de Trin. q. 5, 3 ad 3; Odl. IX a. 
6 ; S. th. I 50, 2; III 77, 2). 

Caput II 


QUALE SIT ENS MOBILE, SEU DE PROPRIETATE ENTIS 
MOBILIS, QUAE EST MOTUS 


Quaestio 1: De motu et actione et passione. 
$ 1. QUID SIT MOTUS 


277. Duplex acceptio motus. Motus sumitur: a) pro quacumque 
operatione, etiam immanente ; ita intelligere et velle dicuntur 
motus, et motus etiam Deo tribuitur; b) pro mutatione, quae 
definiri potest: transitus de uno statu in alium. 


278. Quotuplex sit mutatio. Mutatio est aut extrinseca aut 
intrinseca, quatenus transitus est secundum denominationem 
extrinsecam tantum aut non secundum denominationem tantum, sed 
secundum rem. Exemplum mutationis mere extrinsecae sit columna, 
quae ex dextra fit sinistra, eo quod homo situm mutat. Mutatio in- 
trinseca est aut metaphysica aut physica, quatenus ter- 
minus formalis?! mutationis est totum ens aut forma tantum. Mutatio 
metaphysica est triplex: creatio, transsubstantiatio, 
annihilatio,quatenus terminus est totum ens aut producendum, 
sive ex nihilo sive ex alio, aut tollendum. Mutatio physica ? est mutatio 
inttinseca habens subiectum reale sub mutatione 
permanens, quod acquirit et amittit formam sive substantialem 
sive accidentalem (cf. n. 253, 3). Mutatio physica estaut substan- 
tialis aut accidentalis, quatenus terminus formalis est for- 
ma substantialis aut accidentalis. Mutatio physica substantialis est 
duplex: generatio et corruptio, quatenus terminus ad 
quem est forma aut privatio formae. Generatio est a termino negativo 
ad positivum (ut a non-aqua ad aquam), corruptio est a termino po- 
sitivo ad negativum. Ideo sunt mutationes instantaneae ; nam inter 
ens et non-ens non datur medium seu distantia. Mutatio accidentalis 
estaut instantanea aut successiva; instantanea est ge- 


 neratio et corruptio accidentalis, successiva est la- 


tio (motus locali); alteratio, augmentatio. 


! Terminus formalis (terminus quo) est terminus, qui immediate attingitur. 
? Mutatio physica tripliciter sumitur: «) late pro mutatione intrinseca 
habente subiectum reale; b) strictius pro mutatione sensibili (sive per se 
sive per accidens); c) strictissime pro nmtatione successiva (per se sensi- 


bili; cf. n. 285). 

279. Definitio motus. Motus sumptus pro mutatione physica seu 
intrinseca habente subiectum reale definitur ab Aristotele : « actus 
entis in potentia prout in potentia » ; est igitur « corrumpi » et « fieri », 
quod contingit in aliquo subiecto, quatenus subiectum amittit et ac- 
quirit formam sive substantialem sive accidentalem (cf. n. 208 sq.). 
Ad explicationem definitionis praenotetur rem posse considerari in 
triplici statu: a) in potentia tantum, sine aliqua reductione ad actum, 
b) in actu ultimo, c) medio modo, partim in actu partim in potentia. 
Cum est in potentia tantum, nondum movetur ; cum est in actu per- 
fecto seu ultimo, cessat motus; cum medio modo se habet, est in 
«moveri» seu in transitu de uno ad aliud. His praemissis explicatur 
definitio : Motus dicitur « actus », quatenus actus sumitur pro eo, quod 
distinguitur contra potentiam, abstrahendo ab actu perfecto vel im- 
perfecto. Nam etsi motus includit aliquid potentiae, ponitur tamen in 
genere actus, non in genere potentiae, quia praecipuum officium motus 
est reducere mobile in actum, licet aliquid potentialitatis includat, 
quia id facit tamquam actus imperfectus. Invenitur autem in 
motu duplex habitudo, altera ad mobile seu subiectum recipiens 
motum, altera ad ulteriorem actum. Ad primam habitu- 
dinem significandam, in qua convenit motus cum aliis formis, quae 
omnes reducunt subiectum de potentia ad actum, informando illud, 
dicitur «entis in potentia ». Altera autem habitudine ad ulteriorem ac- 
tum seu terminum motus distinguitur a reliquis formis, quae solum 
actuant subiectum, inquantum est in potentia ad eas, motus autem ac- 
tuat subiectum non solum, ut est in potentia ad ipsum motum, 
sed etiam ut est in potentia ad ulteriorem actuationem seu terminum, 
et propterea dicitur entis in potentia «prout est in potentia». Motus 
(e. g. calefieri : motus ad calorem) ita actuat subiectum, ut debeat 
ulterius actuari: Quod movetur, motum est et move- 
bitur (cf. n. 305, 3). 

Ad accuratiorem explicationem definitionis notetur formam im- 
perfectam dupliciter sumi posse : uno modo, inquantum est imperfecta 
in ratione formae comparative ad aliam perfectiorem (decem gradus 
caloris comparative ad centum) ; alio modo, inquantum non solum 
est imperfecta comparative ad aliam formam, sed etiam habet statum 
potentiae et imperfectionis, qui est « tendere » ad actum tamquam ad 
terminum, et hoc stricte requiritur ad rationem motus ; quantum- 
cumque enim forma sit imperfecta in ratione informandi, si tamen non 
habet illum statum imperiectionis, qui est « tendere », non est motus, 
sed terminus motus. 

Definitio motus salvatur etiam in motibus instantamneis. 
Nam motus est «fieri» in et ex aliquo subiecto. Ubicumque igitur 
salvatur ratio toð fieri in et ex subiecto reali, salvatur etiam ratio 
motus. Iam vero ratio toð fieri salvatur etiam in motibus instantaneis, 
quamquam in cis fieri et factum esse sunt in eodem instanti. Primum 

enim instans rei, quae fit in instanti, virtualiter duplex est; potest enim 
in eo distingui duplex instans naturae: alterum, in quo forma con- 
cipitur fieri, alterum, in quo concipitur facta; ita in generatione 
hominis distinguimus unum instans naturae, in quo materia acquirit 
formam hominis, et aliud, in quo eam habet stabiliter. Materia ac- 
quirit animam, ut eam stabiliter habeat. In primo instanti est fieri seu 
motus, in secundo est factum esse seu terminus motus. In primo in- 
stanti materia constituitur in actu (acquirit animam), ut simul consti- 
tuatur in potentia (ad animam stabiliter habendam). Corruptio est 
mutatio realiter distincta a generatione. Corruptionis terminus a quo 
est forma, terminus ad quem est privatio formae. Sed corruptio est 
aliquid negativi tantum, et ideo etiam realiter negative tantum a ge- 
neratione distinguitur. Corruptio in definitione aristotelica motus non 
includitur nisi mediate. Definitio motus non salvatur in crea- 
tione, deficiente subiecto reali. 


280. Quomodo motus successivus distinguatur a subiecto mobili et 
a terminis motus. Quattuor sunt distinguenda : a) subiectum, 
quod movetur; b) forma, secundum quam fit motus, i. e. forma 
(v. g. albedo), quae tali motu amittitur vel acquiritur; c) motus, 
i. e. modificatio subiecti, status viae et tendentiae subiecti secundum 
illam formam, secundum quam fit motus; d) termini motus 
(terminus a quo et terminus ad quem), status perfectionis et quietis 
subiecti et formae. Subiectum mobile eiusque formam, secundum quam 
movetur, distingui realiter a motu et a terminis motus, ex eorum 
separabilitate ostenditur. Status enim motus est modificatio subiecti, 
quam modo habet, modo non habet ; similiter status quietis modifi- 
catio est, quae amittitur et acquiritur. 

Nota. Motus est terminus analogus, quatenus dicitur de quattuor 
praedicamentis (cf. n. 208 sq.). 

Bibliographia ad 277 —280: G. Feldne, Das Werden im Sinne 
der Scholastik, JPhTh 18 (1904) 411—457 ; 19 (1905) 419—405. 
P. Glorieux, «Fieri est factum esse», DThPlac 41 (1938) 
254—278. H. Hallez, L'analyse métaphysique du mou- 
vement, RNSPh2 (1895) 129—138. A. D. Sertillanges, Sur la natu- 
re du mouvement d’après S. Thomas, RSPhTh 17 (1928) 
235 — 240. 


A d 277. S. Thomas : « Quia motus est actus mobilis, secunda actio [quae 
scil. manet in agente], inquantum est actus operantis, dicitur motus eius ; 


ex hac similitudine, quod, sicut motus est actus mobilis, ita huiusmodi actio 


est actus agentis; licet motus sit actus imperfecti, scil. exsistentis in po- 
tentia, huiusmodi autem actio est actus perfecti, idest exsistentis in actu, 
ut dicitur in III De anima [c. 7]. Hoc igitur inodo quo intelligere est motus, 
id quod seintelligit, dicitur se movere. Eit per hunc 1nodum etiam Plato posuit 
quod Deus movet seipsum |Phaedt, c. 24 «loquitur de anima immortali, : 
o0vo Š) »wvfosec uiv dox tÒ «orb xwoiv|: non eo modo quo motus est 
uctus imperfecti» (S. th. I 18, 3 ad |). 
A d 278. Cf. text. cit. ad 208 sq 


fedt, Elem. philo (1 ii 

Ad 279. Aristoteles : 'TI to Šuvguet Óvcoc èvreréysta, fj ToroŬTov, xiy- 
otg otw (Phys. III 1, 201 a 10 ; cf. S. Thom. lect. 2n. 2 sq.). 'H c0 Suvazob, 
Å Suvavóv, évteéysia, qavepóv ött xivnoig iow (l. c. 201 b 4; cf. Phys. 
III 2, 202a 7; 3, 202 b 26; VIII 1, 251 a 9; Met. XI 9, 1065 b 16). « Omni- 
no impossibile est, aliter definire motum ..., nisi sicut Philosophus hic 
definit » (S. Thom., In Phys. III 1 lect. 2 n. 3). 

A d 280. Cf. text. ad 282. 


$ 2. DE ACTIONE ET PASSIONE KARUMQUE HABITUDINE AD MOTUM 


281. Divisio actionis in transeuntem et immanenfem. Actio est du- 
plex: transiens et immanens. Utraque importat causalitatem 
agentis. Distinguuntur autem ad invicem eo, quod actio transiens 
quasi transit in rem exteriorem inferens ei passionem ; est mutatio vel 
perfectio alterius, scilicet passi. Actio autem immanens (meta- 
physica) non transit in aliud, sed manet in ipso agente tamquam per- 
fectio eius. Actio immanens est actio cognoscitiva et appetitiva. Tam- 
quam perfectio agentis est qualitas primae speciei: accidens bene dis- 
ponens virtutem cognoscitivam vel appetitivam (cf. n. 473). Actio 
immanens potest esse virtualiter transiens, inquantum virtute pollet 
producendi aliquid ad extra. 


282. De natura actionis transeuntis. Actio transiens (physica, prae- 
dicamentalis), quia transit ab uno in aliud, ab agente in passum, 
duo importat: 4) esse causam seu habere dominium causale; 5) ip- 
sam perfectionem vel mutationem passi ab agente causatam. Actio 
transiens, inquantum dicit causalitatem agentis (principiative), est in 
agente (« actio est in agente ») ; inquantum vero dicit mutationem vel 
perfectionem passi (terminative), est in passo («actio est in passo »). 
Mutatio vel perfectio passi est de ratione actionis, quatenus dependet 
ab agente («actio est ab agente »). Denominatur igitur aliquid agens 
(actione transeunte) a duobus simul: a causalitate, quae est in ipso 
(denominatio intrinseca), et ab effectu producto ad extra (denominatio 
extrinseca). Sola vero causalitas agentis ad rationem actionis trans- 
euntis non sufficit; ita Deus non dicitur creare vel conservare, nisi 
creatura in esse incipiat vel perduret, i. e. in tempore, quamvis entita- 
tive eius causalitas sit aeterna et immutabilis in se. Actio igitur trans- 
iens essentialiter utrumque complectitur : cum id quod est in agente, 
tum id quod est in passo ab agente. Secundum quod importat causa- 
litatem agentis, est a motu (et universaliter a perfectione causata) 
distincta realiter propter diversitatem subiecti: motus est in passo, 
actio autem in agente. Inquantum vero actio est mutatio et actuatio 
passi ab agente dependens, a motu et a perfectione passi non distin- 
guitur realiter, sed est ipsa haec actuatio passi tamquam dependens 
à causalitate agentis, Causalitas mediante actione formaliter transeunte 
solis agentibus corporeis convenit; ideo actio formaliter trans- 

iens est actio physica, i. e. corporea. Agentia spiritualia agunt 
ad extra actione formaliter immanente, virtualiter transeunte, i. e. 
agunt intellectu et voluntate seu intellectione practica. 


283. De natura passionis. Actioni correspondet passio. Etiam passio 
duo importat: a) passivitatem passi seu recipere mutationem vel 
perfectionem ab agente; b) mutationem vel perfectionem ipsam 
ab agente causatam et in passo receptam. Passio itaque omni- 
bus modis est in passo, et denominatur aliquid passum ab his duobus 
simul, scilicet a sua receptivitate et ab eo quod recipit ab agente. 
Utrumque passioni est essentiale. Passio secundum quod dicit recep- 
tivitatem passi, est a motu (et universaliter a perfectione recepta) 
distincta realiter sicut recipiens a recepto. Inquantum vero est mutatio 
et actuatio passi ab agente effecta, a motu et a perfectione passi non 
distinguitur realiter, sed est ipsa haec actuatio tamquam recepta in 
passo ab agente. 


284. De relationibus inter agens et passum. Motus vel perfectio 
ab agente in passo causata essentialiter est effectus huius agentis 
(relatio transcendentalis) ; propterea respicit agens seu refertur ad 
agens relatione reali (praedicamentali) tamquam effectus ad causam. 
Haec relatio effectus ad causam etiam tune habetur, quando agens 
non causavit nisi fieri effectus (mutationem seu motum), quin ulte- 
rius istum effectum in esse conservet, sicut parentes generant filium ; 
etiam talis effectus manet essentialiter terminus mutationis ab 
agente effectae, et per consequens ad causam refertur relatione reali, 
si causa adhuc exsistit; ita filius ad parentes refertur relatione reali 
(praedicamentali effectus ad causam, quamdiu vivunt parentes. 
Etiam agens ad passum refertur relatione reali causae ad effectum, 
dummodo actuale causalitatis exercitium ponat aliquid in agente 
cum ordine ad effectum producendum. Ista autem conditio verifica- 
tur in omni agente creato. Nullum enim agens creatum actu causa esse 
potest, nisi sub influxu actuali causae superioris (cf. n. 839—842). 
Immo etiam post causalitatis exercitium mutatum manet in ordine ad 
effectum a se productum : quod antea erat in eius potestate, postea 
ab eo produci iam non potest; ad hoc enim eadem numero actio 
redire deberet, quod fieri nequit (cf. n. 779—782). In omni itaque 
agente creato invenitur aliquid cum ordine ad effectum (relatio 
transcendentalis), etiamsi effectum a se dependentem non ha- 
buit nisi in ortu suo ; propterea ad effectum refertur relatione reali 
(praedicamentali), dummodo exsistat effectus ; ita parentes, vivente 
filio, ad eum referuntur relatione reali. 


Bibliographia ad 281-284 : .!. Fage, Deux déviations dela 
théorie thomiste su: l'uctlon ttansiftive, RNSPh 23 
(1021) 103. - 190, 

Ad 281 sqq. Aristoteles « primo ostendit quod moventis est aliquis actus, 
sicut et mobilis [Aci uèv yàp sīva èvreħñéyerav dppolv* ... xıvoðv è cà évep- 
Ysiv: Phys. III 3, 202 a 15]. Quidquid enim dicitur secundum poten- 
tiam et actum, habet aliquem actum sibi competentem ; sed sicut in eo 
quod movetur dicitur mobile secundum potentiam inquantum potest mo- 
veri, motum autem secundum actum inquantum actu movetur, ita ex parte 
moventis motivum dicitur secundum potentiam, inquantum scil. potest move- 
re, motus autem in ipso agere, idest inquantum agit actu. Oportet igitur 
utrique, scil. moventi et mobili, competere quendam actum » (S. Thom. 1. 
c. lect. 4 n. 9. Cf. lect. 5 n. 2: «Aliquis actus est activi, et aliquis actus 
est passivi... Et actus quidem activi vocatur actio ; actus vero passivi vocatur 
passio »). Idem vero docet, « quod idem sit actus moventis et moti [AX éocw 
Évepyntuxóv to xtvvToU, (oc& óuolwç uia 7| &uooiy $vépyewx: l. c. 17]. Mo- 
vens enim dicitur, inquantum aliquid agit, motum autem, inquantum pa- 
titur; sed idem est, quod movens agendo causat et quod motum patiendo 
recipit. Et hoc est quod dicit, quod movens est activum mo- 
bilis, idest actum mobilis causat. Quare oportet unum actum esse utrius- 
que, scil. moventis et moti ; idem enim est, quod est a movente ut a causa 
agente et quod est in moto ut in patiente et recipiente » (S. Thom. lect. 4 
n. 10). Cf. lect. 5 n. 10: « Idem actus secundum rem est duorum secundum 
diversam rationem, agentis quidem secundum quod est ab eo, patientis 
autem secundum quod est in ipso » (cf. ad 193). « Una est via ad ascenden- 
dum et ad descendendum, sed differt ratione; et propter hoc dicuntur hi 
ascendentes et illi descendentes. Et ita est de movente et moto. Nam unus 
motus secundum substantiam est actus utriusque, sed differt ratione. Est enim 
actus moventis ut a quo, mobilis autem ut in quo. Et ideo actus moventis dici- 
tur actio, mobilis vero passio. Sed si actio et passio sunt idem secundum 
substantiam, videtur quod non sint diversa praedicamenta. Sed sciendum 
quod praedicamenta diversificantur secundum diversos modos praedicandi. 
Unde idem, secundum quod diversimode de diversis praedicatur, ad diversa 
praedicamenta pertinet... Motus secundum quod praedicatur de subiecto 
in quo est, constituit praedicamentum passionis. Secundum autem quod prae- 
dicatur de eo a quo est, constituit praedicamentum actionis» (S. Thom., In 
Met. XI lect. 9 n. 2312 sq.). « Sciendum enim est quod praedicatum ad sub- 
iectum tripliciter se potest habere... Tertio modo ut praedicatum sumatur 
ab eo quod est extra subiectum : et hoc dupliciter. Uno modo ... Alio modo 
ut id a quo sumitur praedicatum, secundum aliquid sit in subiecto, de quo 
praedicatur. Et si quidem secundum principium, sic praedicatur ut 
agere. Nam actionis principium in subiecto est. Si vero secundum termi- 
num, sic praedicatur ut pati. Nam passio in subiectum patiens terminatur » 
(S. Thom., In Met. V lect. 9 n. 891sq.). S. Thomas : « Duplex est actio. Una 
quae procedit ab agente in rem exteriorem, quam transmutat ; et haec est 
sicut illuminare ; quae etiam proprie actio nominatur. Alia vero actio est, 
quae non procedit in rem exteriorem, sed stat in ipso agente ut perfectio 
ipsius ; et haec proprie dicitur operatio, et haec est sicut lucere. Hae autem 
duae actiones in hoc conveniunt quod utraque non progreditur nisi ab ex- 
sistente in actu, secundum quod est actu » (Ver. 8, 6 c.). « Actio ex hoc quod 
est actio, consideratur ut ab agente; inquantum vero est accidens, consi- 
deratur ut in subiecto agente. Et ideo nihil prohibet quod esse desinat hu- 
iusmodi accidens, sinc mutatione eius in quo est : quia sua ratio non perficitur 
prout est in subiecto, sed prout transit in aliud ; quo sublato, ratio huius ac- 
cidentis tollitur «quideni quantum ad actum, sed manet quantum ad causam ; 
Sicut et subtracta materia, tollitur calefactio, licet maneat calefactionis 
causa » (Pot. 7, 0 nd 7). « Quaedam .. . significant secundum rationem suain, 

ut ab alio ens, et non ut inhaerens, sicut praecipue patet in actione. Actio 
enim, secundum quod est actio, significatur ut ab agente; et quod sit in 
agente, hoc accidit sibi inquantum est accidens. Unde in genere actionis 
denominatur accidens per id quod ab eo est, et non per id quod principium 
eius est ; sicut dicitur actione agens ; nec tamen actio est principium agentis, 
Sed e converso. Et si per impossibile poneretur esse aliquam actionem 
quae non esset accidens, non esset inhaerens, et tamen denominaret agentem, 
et tunc agens denominaretur per id quod ab eo est, et in eo non est ut inhae- 
rens. Sed quia cuiuslibet actionis principium est aliqua forma inhaerens, 
ideo aliquid potest dici agens duobus modis ; vel ipsa actione, quae denominat 
agentem et non est principium eius; vel forma quae est principium actionis 
in agente, et secundum quid principium agentis» (I Dist. 32, 1 a. 1 c). 
«Actio quae non est substantia agentis, inest ei sicut accidens subiecto » 
(C. g. II 9). « Nihil prohibet aliquid esse inhaerens quod tamen non signifi- 
catur ut inhaerens ; sicut etiam actio non significatur ut in agente, sed ut 
ab agente; et tamen constat actionem esse in agente » (Pot. 8, 2 c.). « Illud 
a quo aliquid denominatur, non oportet quod sit semper forma secundum 
rei naturam ; sed sufficit, quod significatur per modum formae, grammatice 
loquendo. Denominatur enim homo ab actione et ab indumento, et ab aliis 
huiusmodi, quae realiter non sunt formae » (Pot. 7, 10 ad 8) ; cf. In De an. 
III lect. 2 n. 592 sq. ; I Dist. 40, 1 a. 1 ad 1; II Dist. 40, 1 a. 4 ad 1 ; Pot. 
7, 10 ad 1; 10, 1 c.; C. g. II 1; S. th. I 37, 2 c.; 54, 1 c). 


§ 3. DE MOTU SUCCESSIVO 


285. Quid sit motus successivus. Motus successivus est successiva 
progressio a termino ad terminum. Motus successivus dicitar motus 
physicus propriissime sumptus, quia ipse per se est 
sensibilis. Motus enim instantaneus sensibilis non est per se sen- 
sibilis. Non enim sentitur ipse motus instantaneus, sed uterque ter- 
minus tantum. Quia in motu instantaneo fieri et factum esse sunt 
in eodem instanti, ideo ipse motus non apprehenditur nisi intellectu. 


286. Quomodo motus fiat successivus. Motus per se abstrahit a 
successione, est enim «fieri» tantum seu transitus (cf. n. 979 sq.), 
fit autem successivus seu continuus a distantia successive 
percurrenda. Haec distantia est a) in motu locali relatio 
unius quantitatis ad aliam (spatium), 5) in motu augmenti rela- 
tio quantitatis minoris ad maiorem, c) in motu alterationis (intensio- 
nis) potentialitas a qualitate pedetentim seu successive actuanda. 
Ex hac distantia motus quasi ex tenditur seu obtinet partes 


extra partes, sicut quantitas. 


287. Coroll. 1. Ergo motus successivus omnis est inter duos ter- 
minos positivos. Num inter ens et non-ens non datur medium 
seu distantia. 

2. Ergo motus successivus non obtinetur nisi in ordine corpo- 
reo seu quantitativo, et imobile hoe motu non est. nisi corpus seu 

ens quantum. Nam distantia successive percurrenda est aliquid, quod 
sequitur quantitatem tamquam relatio fundata a quantitate, aut se- 
quitur corporeitatem tamquam potentia pedetentim actuanda a qua- 
litate. Angelus autem per accidens moveri potest localiter motu suc- 
cessivo, tangendo corpus extensum successive secundum extensionem 
eius, quia ipse angelus virtualiter extensus est, 


A d 285 sqq. Aristoteles de motu successivo agit Phys. V 3. Cf. S. Thom. 
lect. 5 n. 4 ; insuper I Dist. 37, 4 a. 3. 


§ 4. DE DISTINCTIONE ET CONTRARIETATE MOTUS 


288. Distinctio generica et specifica motus desumitur ex diversitate 
specifica termini ad quem ; nam quae secundum essentiam suam ad 
aliud ordinantur, suam distinctionem et specificationem ab eo desu- 
munt, ad quod ordinantur. Atqui motus secundum essentiam suam 
ordinatur ad terminum ad quem, est enim «fieri» eius. Ergo ab eo 
specificationem suam desumit. 

Nola. "Terminus specificans motum intelligitur terminus formalis 
per se seuimmediate attactus a motu, non id quod per accidens, 


i. e. mediante alio, attingitur. 


289. Coroll. Ergo divisio motus in instantaneum et successivum 
accidentalis est (cf. n. 278) ; ideo idem essentialiter motus 
potest esse instantaneus vel successivus, ut cum qualitas aliqua pro- 
ducitur per alterationem aut per generationem. Reliquae vero divi- 
siones mutationis, quas 1. c. attulimus, sunt essentiales; ter- 
minus ad quem (formalis) generationis est forma, terminus creationis 
totum ens simpliciter, terminus transsubstantiationis totum ens ut 


ex alio. 


290. Ad quae praedicamenta per se detur motus. Cum actione creata 
omnia praedicamenta fiant in et ex aliquo subiecto, ad omnia datur 
motus seu mutatio aliqua. Omnia enim oriuntur mutatione alicuius 
subiecti. Sed ad ea praedicamenta dicitur esse per se motus, quae 
ita immediate fiunt, ut ad ipsa immediate terminetur actio seu fa- 
cere, cuicorrespondet fieri, seu motus, quo fit praedicamentum. 
Haec sunt: substantia, quantitas, qualitas, «ubi». Ad cetera vero 
praedicamenta non est motus nisi per accidens ; quod ostenditur per 
singula discurrendo. 

a) Ad relationem non datur motus per se. Relatio enim resultat 
posito fundamento et termino. Quare motus et actio per se est 
ad fundamentum et ad terminum, per accidens ad relationem. Resul- 
tantia relationis ex fundamento est quidem ctiam ipsa aliqua mutatio, 

sed haec non fit nisi mediante alia mutatione terminante in funda- 
mento et termino, ad quam immediate est actio. 

b) Ad actionem non datur motus per se. Ad actionem enim non 
datur actio, sed actio est per simplicem emanationem, positis omni- 
bus ad agendum requisitis !. 

c) Ad passionem non datur per se motus. Id enim, quod immediate 
fit per actionem, est effectus, qui afficitur passione: effectus oritur 
affectus passione seu receptus in passo ab agente. 

d) Situs, «quando », habitus resultant mediante «ubi», ad quod 
per se est motus localis, qui per accidens est ad situm et « quando » 
et habitum. Hoc ipso quod corpus acquirit « ubi » seu positionem iu 
loco, habet etiam situm in eo ; et hoc ipso quod habet « ubi » seu po- 
sitionem in ordine iuxtapositionis, habet etiam « quando » seu positio- 
nem in ordine successionis ; et applicatio vestium est per motum lo- 
calem, quo vestimentum acquirit «ubi», ad quod sequitur habitus. 


291. Ad quae praedicamenta detur per se motus successivus. 1. Non 
datur per se motus successivus ad substantiam. Nam motus ad sub- 
stantiam est generatio, sed generatio non est motus successivus, quia 
fit a privatione formae ad formam, non a forma ad formam, ita ut 
una forma pedetentim converteretur in aliam ; non enim admittit es- 
sentia substantialis magis et minus seu latitudinem, sed in indivisibili 
sistit. Ad substantiam datur per se mutatio instantanea, quae est 
generatio, per accidens autem motus successivus alterationis, qui per 
se ad qualitates terminat, per accidens autem seu mediate ad sub- 
stantiam. 

2. Tria praedicamenta possunt per se terminare motum succes- 
sivum : quantitas, qualitas, ubi. Nam haec praedicamenta habent con- 
ditiones ad terminandum motum successivum requisitas : in illis datur 
latitudo successive percurrenda, utinter minorem 
et maiorem quantitatem mediat latitudo extensionis in plures partes 
divisibilis ; inter duo «ubi» seu duo loca mediat latitudo distantiae, 
quam corpus exhaurit, dum ab uno loco in alium pergit ; et in quali- 
tatibus datur latitudo perfectionis, per quam subiectum transit, dum 
ab uno statu qualitatis ad alium procedit, ut inter minimum calorem 
et maximum sunt diversi gradus, per quos necessario transire debet 
subiectum, dum calefit; et inter duas contrarias qualitates dantur 
plures mediae, quas subiectum percurrit, dum a contrario in contra- 
tium transit, ut inter rubrum et caeruleum mediant diversi colores 
intermedii. Et haec praedicamenta fiunt ex terminis positivis, 
ut maior quantitas ex minore, unus locus ex alio, perfectior qualitas 
ex imperfectiore, una qualitas ex alia contraria. 


1 Datur tamen motus ad complementum seu aetuationem potentiae ope- 


rativae (praemotio, cf. n. 830, D), hoec antem complementum ponitur in 


praedicamenmto: qualitatis. 

292, Unde sumatur unitas numerica motus. Unitas et distinctio nu- 
merica motus desumitut ex tribus: ex unitate subiecti et ter- 
minis specifici et temporis, ita ut ad hoc, ut motus sit 
idem numero, necesse sit illam habere idem subiectum, eundem ter- 
minum specificum et continuari eodem tempore absque interruptione ; 
ut autem varietur numerice, sufficit vel mutatio subiecti vel variatio 
termini vel interruptio temporis. Prob.: Motus tria dicit; nam est 
accidens, est tendentia ad terminum et est aliquid continuum : in- 
quantum accidens, petit unitatem subiecti, quia omne accidens indi- 
viduatur a subiecto ; inquantum tendit ad terminum, petit unitatem 
termini, nam eadem via non potest ducere ad terminos disparatos ; 
inquantum vero est continuum, petit unitatem temporis, nam continui 
unitas solvitur interruptione ; continuum enim divisum non est am- 
plius unum. 


293. Contrarietas motus sumitur ex oppositione terminorum, ad quos 
tendit. Nam motus ab eo desumit contrarietatem, a quo sumit spe- 
ciem ; sed sumit speciem a termino ad quem, ergo et contrarietatem. 
Min. constat ex dictis. Maz. vero probatur ; nam contrarietas motus 
est velut proprietas consequens speciem ; ergo ab eo sumitur, a quo 
Species. 


294. Idem mobile secundum diversas partes potest affici motibus con- 
trariüis. Quia diversae partes sunt diversa subiecta ; factum expe- 


rientia patet. 


295. Idem mobile etiam secundum eandem partem potest per accidens 
moveri motibus localibus contrariis. Exemplum sit homo, qui super 
terram ambulat versus occidentem, terra se vertente versus orientem. 


296. Idem mobile non potest per se affici motibus contrariis secun- 
dum idem. Secus idem simul esset et non esset sub eodem respectu. 


A d 288 sqq. Aristoteles « concludit ex praemissis, quod cum motus sit 
de subiecto in subiectum, subiecta autem sint in aliquo genere praedicamen- 
torum, necesse est, quod species motus distinguantur secundum genera prae- 
dicamentorum, cum motus denominationem et speciem a termino trahat, 
ut supra [Phys. V lect. 1 n. 6j dictum est» (S. Thom., In Phys. V lect. 3n. 2). 
«Cum motus [successivus] non sit neque in substantia neque in “ad ali- 
quid" neque in facere et pati, ut ostensum est, xelinquitur quod motus sit 
solum in istis tribus generibus, scil. quantitate, qualitate et ubi: quia in 
unoquoque horum generum contingit esse contrarietatem, quam requirit 
motus » (Aetnerat xarà tò motóv xal có TOooòy x«i «6 00 xívnotw slvat uóvov : 
Phys. V 2, 220 a 24. S. Thom. lect. 4 n. 1; cf. In Met. XI lect. 12 m. 


2376 sqq). « Dicitur motus simpliciter unus, qui est unus numero secundum 
suam essentiun, Quis «utem motus sit hoc modo unus, manifestum erit 
distinguendo en quiae requiruntur ad motum. Sunt cenim numero tria circa 

quae consistit unitas motus, scil. subiectum, quod movetur ; et genus vel 
species, in qua est motus; et tempus, quando movetur » (“O [16 xivoùpevav] 
xal èy & xal öte: Phys. V 4, 227 b 23. S. Thom. lect. 6 n. 5). De contrarie. 
tate motus Aristoteles agit Phys. V 5; cf. S. Thom. lect. 8. 


Quaestio II: De mensura motus seu de tempore. 


$ 1. QUID SIT DURATIO ET TEMPUS 


297. Quid sit duratio. Duratio est exsistentia conti- 
nuata. Duratio igitur includit duo: exsistentiam et huius 
continuationem. Sed aliter continuatur exsistentia rerum 
permanentium,aliter successivarum , sicut est motus. 
Harum enim exsistentia continuatur per iugem productionem no- 
vae exsistentiae, quia entia successiva partes complectuntur non 
permanentes, sed transeuntes. Harum igitur exsistentia continuatur 
per superadditionem exsistentiae ad exsistentiam. Quare earum du- 
ratio est exsistentia superaddita exsistentiae. 
Contra rerum permanentium exsistentia continuatur per conser- 
vationem unius eiusdemque exsistentiae. Rerum ergo per- 
manentium duratio est ipsa exsistentia earum, co- 
notans influxum eas in esse conservantem. 

Nota. Inchoatio (inceptio ipsius esse) est exsistentia cum rela- 
tione reali ad causam efficientem et relatione rationis ad non-esse 
praecedens. 


298. Quotuplex sit duratio. Res permanens, quatenus est permanens, 
habet essc suum totum simul, cum res successivae esse suum suc- 
cessive tantum nanciscantur. Sed simpliciter permanentes non sunt 
nisi res incorruptibiles : substantiae spirituales, quae ex natura sua 
postulant semper esse. Substantiae corporeae non sunt permanentes 
nisi secundum quid : tamquam corruptibiles ; permanentes sunt tem- 
poraliter. In exsistentia sua iugiter dependent a motu successivo al- 
terationis ad corruptionem ducente; mutatione substantiali iterum 
iterumque aliud esse acquirere possunt. Sub hoc respectu non sunt 
permanentes neque habent esse suum totum simul. At neque substan- 
tiae creatae spirituales sub omni respectu sunt permanentes. Perma- 
nentes sunt secundum esse substantiale tantum, non vero secundum 
esse accidentale operationum suarum. Hoc esse non habent nisi suc- 
cessive successione operationum suarum. Solum ens omnino immuta- 
bile, Deus, est ens sub omui respectu permanens, quod esse et operari 
suum habet totum simul, sine successione ulla. Exinde triplex dura- 
tio est distinguenda : 1. acternitas, duratio entis omnino inimutabilis ; 

2. aeviternitas (aevum), duratio eius quod substantialiter est immu- 
tabile, accidentaliter vero secundum activitatem suam mutabile ; 
3. tempus, duratio eius quod est simpliciter mutabile. Quatenus 
haec mutabilitas est continua, constituit tempus continuum, tempus 
simpliciter ; quatenus est instantanea, constituit tempus discretum. 
llla est duratio motus continui et substantiae corporeae iugiter 
dependentis a motu continuo alterationis ; haec est duratio activitatis 
substantiae spiritualis creatae, et consistit in pluralitate operationum 
intellectualium, quarum unaquaeque potest coexsistere longiori 
tempori continuo. 


299. Quid sit tempus (continuum), et quotuplex sit. Tempus potest 
sumi ut duratio et ut mensura. Tempus continuum ut duratio 
est duratio motus continui et rerum in esse suo ab hoc motu depen- 
dentium, i. e. rerum corporearum. Cum autem duratio sit exsistentia 
continuata, tempus, ut duratio motus continui, consistit in exsisten- 
tia fluente huius motus, i. e. in exsistentia huius motus continuata per 
superadditionem exsistentiae ad exsistentiam. Tempus ut duratio re- 
rum corporearum est harum rerum exsistentia, quae, iugiter dependens 
a motu continuo, mutabiliter, temporaliter conservatur. Tempus ut 
mensura est duratio aliqua determinata nobis nota, ope cuius 
alias durationes minus notas determinamus. Sicut mediante longitu- 
dine nota, ut mediante metro, longitudines minus notas determina- 
mus comparando illam cum his, et indicando, quoties haec aut pars 
eius (decima, centesima etc.) contineatur in illis, ita mediante dura- 
tione temporis nobis nota durationes minus notas determinamus. 
Haec autem temporis duratio nobis nota, si agitur de mensurando 
tempore continuo, debet esse duratio determinata motus continui, quia 
tempus continuum in hoc motu fundatur. Exinde tamen specialis 
oritur difficultas pro mensura temporis. Mensura longitudinis, metrum, 
qua tale permanenter exsistit in rerum natura. Mensuram autem motus 
permanenter exsistere in rerum natura impossibile est, cum sit duratio 
motus, quae essentialiter in successione consistit neque simul qua 
talis in rerum natura exsistere potest. Quare necesse est, ut fictione 
intellectus tribuatur successioni motus esse simul, quod ei realiter 
convenire non potest. Necesse est, ut intellectus artificialiter consti- 
tuat mensuram temporis, quatenus assumit motum per modum si- 
multanei et distinguit seu numerat in eo partes eodem modo, sicut 
in metro partes decimas, centesimas etc. distinguit. Exinde Aristo- 
teles tempus ut mensuram definivit : « numerus motus secundum prius 
et posterius » (Phys. IV 11). Motum apparentem solis assumimus per 
modum quantitatis permanentis, dicamus per modum lineae, distin- 
guendo in eo secundum prius et posterius horas et minutas. Motum 
solis ita assumptum et partes eius comparamus cum motu et etiam 
cum quiete aliarum rerum, et ita indicamus, quamdiu duraverit earum 

motus et quies. Idem agimus circa motum virgulae horologii nostri, 
Sed mensura temporis primaria est motus apparens solis, i, e. motus 
terrae nostrae circa axem suum et circa solem. Ceteri autem motus, 
quibus utimur ad tempus mensurandum, ut motus horologii, non sunt 
nisi mensura secundaria. Tempus ut mensura, speciatim prout est 
mensura primaria, tempus extrinsecum dicitur relate ad ceteros motus 
et res mobiles, quorum durationem mensurat. Ita tempori intrinseco 
opponitur, i. e. durationi unicuique rei temporali intrinsecae. 


300. Quomodo oriatur conceptus temporis ut mensurae. Iste con- 
ceptus oritur ex motu, quatenus homo memoria retinet successionem 
motus, ut est successio in statibus suis internis; quo ipso assumit 
motum per modum simultanei, numerando in eo partes. Ita conficit 
mensuram ad ceteros motus seu successiones mensurandas, compa- 
rando eas cum ista. 


301. Quae mensurentur tempore. Tempore mensuratur duratio rei 
omnis durantis mobiliter, sive sit ipse motus sive mobilis tantum et 
dependens in exsistentia seu duratione sua a motu. Tempore men- 
surari durationem (seu quantitatem) motus (quamdiu duraverit 
motus) eo patet, quod mensura eiusdem naturae est ac mensuratum. 
At etiam duratio rei mobilis, actu non motae, sed quiescentis, 
tempore mensuratur; cum enim quiescat ita, ut possit moveri, tem- 
pus huius privationis durationem mensurat, seu enuntiat, quanto 
(— quamdiu) motu res fuerit privata. Motus autem et privatio motus 
eadem mensura mensurentur necesse est. Hinc etiam ipsum esse sub- 
stantiale substantiae corporeae est duratio mensurabilis tempore seu 
motu, quia hoc esse est mobile motu alterationis et corruptionis. De- 
pendet enim iugiter ab alteratione ducente ad corruptionem. 


Bibliographia ad 297—301: P. M. Conen, Aristotle's Defi- 
nition of Time, NSch 26 (1952) 441—458. H. Convad-Martius, 
Die Zeit, München 1954, 41— 75. A. J. Festwgióve, Le temps 
et l'áme selon Aristote, RSPhTh 23 (1934) 5—28. H. Hallez, 
Le temps et la durée, RNSPh 3 (1896) 5—23. C. T. Isenkrahe, 
Der Begriff der Zeit, Ph] 15 (1902) 20—29; 304—314; 16 (1903) 
30—35. A. Maier, Scholastische Diskussioneu über die 
Wesensbestimmung der Zeit, Schol 26 (1951) 520—556. 
A. Mansion, La théorie aristotélicienne du temps 


-chez les péripatéticiens médiévaux. Averrhoés, 


Albert le Grand, Thomas d'Aquin, RNSPh 36 (1934) 
275—307. J. Moreau Le temps selon Aristote, RNSPh 46 
(1948) 57—84; 245—274. D. Nys, La notion de temps, Lou- 
vain 1913. G. Wundevle, Die Lehre des Aristoteles von der 
Zeit, PhJ 21 (1908) 56-.s0; 150—189. F. Zigon, Das Aevum, 
l. c. 483—496. 


Ad 297 sqq. S. Thomas : «'T'rin praedicta nomina [aeternitas, tempus et 
aevum] significant. durationem quandam. Duratio autem omnis attenditur 

secundum quod aliquid est in actu; tamdiu enim res durare dicitur, . 


quamdiu in actu est et nondum est in potentia. Esse autem in actu 
contingit dupliciter. Aut secundum hoc, quod actus ille est incomple- 
tus et potentiae permixtus, ratione cuius ulterius in actum procedit, et 
talis actus est motus; est enim motus actus exsistentis in potentia, secun- 
dum quod huiusmodi, ut dicit Philosophus III Phys. Aut secundum quod 
actus non est permixtus potentiae nec additionem recipiens perfectionis, et 
talis actus est actus quietus et permanens. Esse autem in tali actu contingit 
dupliciter. Vel ita quod ipsum esse actu, quod res habet, sit sibi acquisitum 
ab alio, et tunc res habens tale esse est potentialis respectu huius actus, quem 
tamen perfectum accepit. Vel esse actu est rei ex seipsa, ita quod est de ratione 
quidditatis suae ; et tale esse est esse divinum, in quo non est aliqua poten- 
tialitas respectu huius actus. Sic igitur patet quod est triplex actus. Quidam 
cui non substernitur aliqua potentia, et tale est esse divinum et operatio eius, 
et huic respondet loco mensurae aeternitas. Est alius actus cui sub- 
stat potentia quaedam ; sed tamen est actus completus acquisitus in poten- 
tiailla,et huic respondet a ev u m. Est autem alius cui substernitur potentia 
et admiscetur sibi potentia ad actum completum secundum successionem, 
additionem perfectionis recipiens, et huic respondet tempus. Cum igi- 
tur unicuique rei respondeat propria mensura, oportet quod secundum con- 
ditionem actus moensurati accipiatur essentialis differentia ipsius mensurae. 
Invenitur autem in actu, qui motus est, successio prioris et posterioris. Et 
haec duo, scil, prius et posterius, secundum quod numerantur per animam, ha- 
bent rationem mensurae per modum numeri, quae tempus est. Unde dicit 
Philosophus IV Phys., quod tempus est numerus motus secundum prius et 
posterius ['O jpóvoc, &piÜnbe »xtwfosoc x«cX cb mpórtepov x«l Öotepov: c. ll, 
219 b lj. Et est numerus numeratus et non numerus simpliciter. Sicut 
enim dicimus, quod duo canes est numerus numeratus et duo est numerus 
simpliciter, ita etiam numerus prioris et posterioris in motu est numerus nu- 
meratus, qui est tempus. Ex quo patet quod illud quod est de tempore quasi 
materiale, fundatur in motu, scil. prius et posterius ; quod autem est formale, 
completur in operatione animae numerantis, propter quod dicit Philosophus 
IV Phys., quod si non esset anima, non esset tempus [ Aðúværov slvat ypóvov 
vox?c uh oons: c. 14, 223 a 20] » (I Dist. 19, 2 a. 1 ; cf. In Phys. IV lect. 
17 sqq. ; lect. 23 n. 5 [cit. ad 303] ; S. th. I 10, 1—6 ; I-II 113, 7 ad 5). 


§ 2. QUOMODO MOTUS ET TEMPUS SINT PRAESENTIA ET EXSISTENTIA 


Thesis 8: Motus et tempus non sunt praesentia et exsistenita. ra- 
Hone partis, sed solum ratione indivisibilium suorum. 


302. St. qu. 1. Motus inthesisumitur pro motu successivo con- 
tinuo. Motus successivus continuus partes complectitur inter se conti- 
nuatas. Cum enim motus omnis sit «fieri», motus successivus est 
«fieri» quasi extensum, quod «fieri» partialia comprehendit, quae 
inter se continuantur. Sed fieri est via ad terminum, ad «factum 
esse », et fieri partiale est via ad factum esse intermedium. Cum enim 
est motus successivus, semper aliquid fit, in quo tamen non sistit 
motus, sed ulterius progreditur. Quare unumquodque fieri partiale 
cum subsequente copulatur per factum esse seu mutatum esse inter- 

medium. Hoc mutatum esse est etiam mutatum iri, quia ibi motus 
non sistitur. Hoc factum esse seu mutatum esse est indivisibile 
motus. 

Tempus sumitur pro tempore continuo, ut est mensura motus 
et rerum mobilium. Nam tempus, ut duratio, est praesens et exsistens, 
sicut praesens et exsistens est exsistentia rei, cuius est duratio, ut 
patet ex n. 297 —299. Cum autem tempus ut mensura sit ipse motus 
successivus, assumptus per modum simultanei, in quo numerantur 
partes, quaestio de modo, quo tempus hoc sit praesens et exsistens, ea- 
dem est ac quaestio circa modum, quo motus sit praesens et exsistens. 
Tempus habet partes: praeteritum et futurum, et indivisi- 
bilia: instantia, « nunc ». Sed ex dictis patet, has partes esse easdem 
ac partes motus, et indivisibilia eadem atque indivisibilia motus. 

2. Docuit Durandus (t 1334) tempus esse praesens et exsistens 
ratione partis. Contra quem ponitur thesis. 


303. Prob. th. Ex eo quod motus et tempus sunt entia successiva : 
Pars, quae debuisset esse praesens, est ens successivum. Atqui repugnat 
ens successivum esse praesens ratione sui. Ergo motus et tempus non 
sunt praesentia et exsistentia ratione partis, sed solum ratione indi- 
visibilium suorum. 

Ad mai. Pars motus (temporis) est motus (tempus) ac proinde 
ens successivum. 

Prob. min. Ens successivum esse praesens ratione sui est ens suc- 
cessivum esse simul. Atqui ens successivum esse simul repugnat. 


Ergo. 


304. Coroll. Ergo tempus ut mensura formaliter est ens rationis, 
materialiter vero et fundamentaliter est reale et exsistit in rerum 
natura sicut motus. Tempus enim est ipse motus, sumptus fictione 
intellectus per modum simultanei,inquonumeran- 
tur partes: «numerus motus secundum prius et posterius ». 
Quare tempus ut mensura est ens rationis cum fundamento in re. 
Tempus vero ut duratio est reale formaliter ; est enim ipsa exsistentia 
rerum. Tempus autem illud quod, ad instar spatii imaginarii, imagi- 
namur tamquam exsistens in rerum natura, separatum ab omni re 
corporea, illimitatum, ceteras durationes omnes in se continens: 
tempus imaginarium, est ens rationis sine fundamento in re. 


305. Schol. Ouod movetur, motum est et move- 
bitur. Quod movetur actu, iam attigit « mutatum esse » seu «fac- 
tum esse» aliquod, ut verificari possit : movetur. Sed hoc mutatum 
esse est etiam mutatum iri, secus esset terminus finalis extrinsecus 
motus, in quo motus iam non sulvatur, in quo proiude non verili- 
caretur « movetur », sed tintunmniodo « iiotum est», Ex quo apparet. 

continuum fluens, sicut etiam permanens, semper complecti partes 


(cf. n. 332—335). 


306. Obi. I. Quod habet partes, est praesens et exsistens ratione partis. 
Atqui tempus habet partes. Ergo. Resp. Disi. mai.: Quod habet partes ex- 
sistentes ratione sui, conc. ; non exsistentes et praesentes ratione sui, «ego. 
Contradist. min. 

2. Atqui partes temporis sunt exsistentes ratione sui. Probo. Quod fuit 
praesens, est exsistens et praesens ratione sui. Atqui pars fuit praesens. 
Ergo. Resp. Dist. mai.: Quod fuit praesens ratione sui, conc. ; non ratione 
sui, nego. Contradist. min. 

3. Atqui pars fuit praesens ratione sui. Probo. Quod transivit per prae- 
sens, fuit praesens ratione sui. Atqui pars transivit per praesens. Ergo. Resp. 
Dist. mai.: Quod transivit per praesens ratione sui, conc. ; non ratione sui; 
nego. Conivadist. min. 

4. Atqui pars transit per praesens ratione sui. Probo. Quod transit de 
futuro in praeteritum tamquam ab uno extremo in aliud, transit per praesens 
ratione sui. Atqui pars transit de futuro in praeteritum. Ergo. Resp. Dist. 
mai. : Si praesens est capax hoc continendi, conc. ; si non est capax, nego. 
Conc. min. ; dist. consq.: Si praesens esset capax continendi partem, conc. ; 
si non est capax, nego. 

5. Atqui praesens est capax continendi partem temporis. Probo. Post 
instans praesens vel immediate sequitur aliud instans vel pars. Si aliud in- 
stans, duo instantia immediate sibi succedunt, et sic tempus componitur 
ex solis instantibus. Si pars, transacto instanti immediate praesens erit 
pars, et praesens est capax continendi partem temporis. Resp. Conc. 
disiwnctionem, eligo 2. membrum et dist. : Post instans sequitur pars, exsistens 
ratione sui, nego ; exsistens ratione instantis, conc. 

6. Atqui instans non potest reddere exsistentem partem. Probo. Indivi- 
sibile non potest reddere exsistens divisibile. Atqui instans est indivisibile, 
pars divisibilis. Ergo. Resp. Dist. ma$.: Si indivisibile non habet virtutem 
reddendi exsistens divisibile, conc. ; si habet, nego. Contvadist. min. 

7. Atqui instans non habet virtutem reddendi exsistentem partem divi- 
sibilem. Probo. Nihil exsistit per suum non-esse. Atqui instans est non-esse 
temporis. Exgo. Resp. Dist. mai. : Quod est non-esse essentiae et exsistentiae, 
conc. ; quod est non-esse essentiae, sed non est non-esse exsistentiae, nego. 
Contradist. min. 


A d 303 sqq. S. Thomas: «Si motus haberet esse fixum in rebus, sicut 
lapis vel equus, posset absolute dici quod sicut etiam anima non exsistente 
est numerus lapidum, ita etiam anima non exsistente esset numerus motus, 
qui est tempus. Sed motus non habet esse fixum in rebus, nec aliquid. actu 
invenitur in rebus de motu, nisi quoddam indivisibile motus, quod est motus 
divisio: sed totalitas motus accipitur per considerationem animae, compa- 
rantis priorem dispositionem mobilis ad posteriorem. Sic igitur et tempus 
non habet esse extra animam, nisi secundum suum indivisibile : ipsa autem 
totalitas temporis accipitur per ordinationem animae numerantis prius et 
posterius in motu, ut supra dictum est. Et ideo signanter dicit Philosophus 
quod tempus, non exsistente anima, est utcumque ens, idest imper- 
fecte; sicut et si dicatur quod motum contingit esse sine anima impertec- 
te» (In Phys. IV lect. 23 n. 5; cf. lect. 18 n. 7 sq. [cit. ad 307 sqq.]). 
« Dicit [Aristoteles] quod non solum omne quod mutatur necesse est mu- 
tatum esse iam, sed etian omne quod mutatum est necesse est prius mutari» 
(In Phys. VI lect. 8 n. 7; cf. In Met. IX lect. 7 fin). 

$ 3. DE MODO INCIPIENDI ET DESINENDI RERUM 


307. Termini durationis sunt indivisibiles. "Termini durationis rerum 
sunt instantia indivisibilia, sicut termini lineae sunt puncta indivi- 
sibilia. Nam si essent divisibiles, iterum indigerent aliis aliisque ter- 
minis in infinitum. 


308. Instans intrinsecum et extrinsecum. Instans intrinsecum est, 
in quo res iam est secundum essentiam suam, extrinsecum, in quo 
non est, cum tamen erat tempore praecedente aut erit tempore sub- 
sequente. Instans inceptionis intrinsecum dicitur « primum esse rei », 
instans inceptionis extrinsecum « ultimum non-esse rei». Instans de- 
sitionis intrinsecum dicitur «ultimum esse rei», instans desitionis 
extrinsecum « primum non-esse rei ». 


309. Entia successiva (motus, tempus) incipiunt et desinunt per in- 
stans extrinsecum. Nam in instanti successio, quae pertinet ad eorum 
essentiam, salvari non potest. Substantiae vero et alia entia perma- 
nentia incipiunt per instans intrinsecum, in quo eorum essentia, quae 
non complectitur successionem, iam salvatur. Corrumpuntur tamen 
per instans extrinsecum, in quo iam non sunt, cum toto tempore 
praecedente fuerint; quia una substantia non corrumpitur per se, 
sed per accidens ad inchoationem alterius: corruptio unius est ge- 
neratio alterius. Cum substantia, quae nova oritur, incipiat per in- 
stans sibi intrinsecum, in eo substantia, quae corrumpitur, iam esse 
non potest, secus duae formae substantiales essent in eadem materia. 
Substantia igitur corrumpenda desinit in tempore, quod praecedit 
illud instans!, ita tamen, ut perduret usque ad illud instans, in quo 
iam non salvatur: Corruptio est in instanti, sed extrinseco; et est 
in tempore, sed ita ut substantia corrumpenda perduret usque ad 
illud instans, in quo iam invenitur corrupta ; numquam materia ne 
per minimum quidem tempus est sine forma. Attamen si substan- 
tia per se desinit et non ad generationem novae, ut cum annihilatur, 
potest desinere in instanti sibi intrinseco. Si Deus subtrahit concur- 
sum suum conservativum in instanti aliquo, in illo adhuc res est, sed 
statim postea non est. 


Bibliographia. C. De Koninck, Un paradoxe du devenir par 
contradiction, Acta et Comm. Pont. Academiae Rom. S. Th. Aq. 
Vol VII, III 1954, 133—188. 


Ad 307 sqq. Aristoteles in IV Phys. c. 11: « Assignat rationem eorum, 
quae dicuntur de nunc; et primo eius, quod dicitur, quod nihil est tem- 


1 Non potest dici substantiam corrumpi in instanti, quod prae- 
cedit illud instans ; instantia enim non aunt sibi ad invicem immediata, 
Secus tempus componeretur ex solfa Instintldbus. 

poris nisi nunc; secundo eius, quod nunc dividit et continuat temporis 
partes...; tertio eius, quod dicitur, quod nunc non sit pars temporis » 
(cf. VIII Phys. c. 8. S. Thom. lect. 18 n. 7 ; cf. VI lect. 7 n. 4 sqq. ; lect. 8 
[vide ad 303 sqq.]; IV Dist. 11, 1 a. 3 sol 2 ad 2). 


Quaestio III : De mensura mobilis seu de loco. 


$ 1. QUID SIT LOCUS ET PRAESENTIA IN LOCO 


310. Quid sit spatium. Aristoteles et S. Thomas spatium conci- 
piunt tamquam intervallum. Spatium reale dividitur in internum 
et externum. Spatium internum alicuius corporis est ipsa eius 
quantitas seu extensio. Spatium externum est intervallum sive 
distantia inter duo corpora. Non igitur cum quantitate identificatur, 
sed eam consequitur. Sicut enim quantitas eidem corpori tribuit 
partes extra partes in se, ita plura corpora ponit alterum extra alte- 
rum secundum positionem. Hunc ordinem positionis sequuntur rela- 
tiones distantiae et indistantiae : sunt corpora immediate ad invicem 
vicina, i. e. praesentia, et sunt corpora ad invicem plus minusve di- 
stantia, i. e. propinqua et remota. Spatium est aliquo corpore repletum ; 
sed potest esse vacuum. Spatium reale etiam in loco vacuo salvatur 
et in vacuo interposito inter duas quantitates ad invicem aliqua di- 
stantia separatas. Quamquam in eo non est realis quantitas, supponit 
tamen ex utraque parte realem quantitatem et est realis relatio in 
hac reali quantitate fundata. Spatium autem illimitatum illud, quod 
fingimus ultra et extra mundi corporei fines independens a quantitate 
reali, quod exstiterit iam ante mundi corporei creationem et exstiturum 
esset etiam sublato toto mundo corporeo, est spatium imagi- 
narium, quod est ens rationis. 


311. Quid sit locus. Locus definitur ab Aristotele : « corporis am- 
bientis terminus (superficies) immobilis primus ». Locus enim ab om- 
nibus concipitur tamquam id, quod continet locatum. Hoc autem est 
superficies prima corporis ambientis (corporum ambientium) imme- 
diate ambiens corpus locatum. Dicitur immobilis: 4) ut distinguatur 
a vase, quod continet mobiliter, movetur enim cum re contenta, locus 
vero non movetur; b) quia locus non est superficies, prout est huius 
vel illius corporis superficies, sed formaliter, prout designat 
determinatam positionem in universo corpo- 
reo. Quare superficies ita sumpta eadem manet, etiam variato cor- 
pore ambiente ; ita flante vento, variato aére idem nihilominus ma- 
net locus corporis in aére contenti. 

Nota. Distingue locum proprium alicui rei, superficiern im- 
mediate ambientem eam (exemplum sit superficies aquae immediate 

ambientis piscem), et locum communem, superficiem continen- 
tem et ambientem plures res (exemplum : interna concavitas camerae 
ambiens res in camera contentas). Locus proprius adaequate mensurat 
locatum. 


312. Quid sit «ubi» latissime sumptum, et quotuplex sit. «Ubi» 
latissime sumptum est id, quo formaliter proxime aliquid constituitur 
in loco quocumque modo. Est igitur «ubi» praesentia quoad 
locum seu unio formalis cum loco. Quare tot modis erit « ubi», quot 
modis est praesentia quoad locum. Potest autem aliquid esse in loco: 
a) localiter, circumscriptive, i. e. ut commensuratum (circumscriptum, 
subiectum) loco — «ubi» circumscriptivum, praedicamen- 
tale. Hoc modo loco constituuntur naturaliter omnia, quae quantitate 
intrinsecus afficiuntur seu extenduntur, i. e. res corporeae. Ratione 
enim quantitatis suae res corporea extenditur in loco ita, ut super- 
ficies eius circumscribatur internae loci concavitati seu ut commen- 
suretur loco. b) Potest aliquid esse in loco illocaliter, non circum- 
scriptive, i. e. ut non commensuratum (circumscriptum, subiectum) 
loco —«ubi» non circumscriptivum. Quodita est in loco, 
non extenditur per locum ita, ut habeat partes extra partes quoad 
locum singulaeque partes correspondeant singulis loci partibus, sed 
totum est in toto loco et in singulis eius partibus. « Ubi » non circum- 
scriptivum est aut naturale: ubi spirituale, aut praeter- 
naturale. «Ubi» spirituale est duplex: alterum per opera- 
tionem, alterum per informationem. Substantia spiri- 
tualis completa (angelus) loco constituitur subiciendo sibi locum per 
operationem seu tangendo locum operatione sua ; substantia spiritualis 
incompleta (anima humana) loco constituitur informando corpus. 
« Ubi » aliquod praeternaturale est « ubi» eucharisticum, per conver- 
sionem substantiae panis et vini in corpus Christi, remanentibus panis 
et vini dimensionibus, quae tamen corpus Christi intrinsecus non 
afficiunt, sed quibus extrinsecus tantum coniungitur; aliud «ubi» 
praeternaturale est « ubi » hypostaticum, quo Verbum divinum prae- 
sens est loco per unionem cum humanitate Christi. 

'Tum id quod est in loco circumscriptive, tum id quod est in loco 
non circumscriptive, ibi potest esse definitive (habere ubi de- 
finitivum) et non definitive (habere ubi non definitivum). 
Est definitive in loco, si definitur ad hunc locum, ita ut non 
possit simul esse in alio loco nec maiorem locum occupare. E. g. corpus 
duorum cubitorum definitive est iu loco duorum cubitorum. Angelus 
definitive in illo loco esse dicitur, qui adaequat suam operandi vim, 
ita ut operationem suam ulterius extendere non possit. Virtus enim 
operativa angeli finita est ; quare non potest tangere operatione sua 
nisi determinatam extensionem, ultra quam operari non potest, nisi 
relinguendo contactum eum hoe loco. et transferendo se ad alium. 


Ciedt, Elem. philo- 0 . ( 

Exinde patet Deum ne in toto quidem universo definitive esse, prae- 
sentiam sacramentalem corporis Christi non esse definitivam. 


313. Quid sit « ubi» praedicamentale. «Ubi» praedicamentale defi- 
nitur : circumscriptio passiva corporis a circumscriptione activa loci 
proveniens. Duo includit: unum quod pertinet ad distantiam 
vel indistantiam corporis locati relate ad cetera corpora, alterum quod 
pertinet ad continentiam passivam. Si removetur a corpore 
locato quodcumque corpus ambiens (facto vacuo), primum tantum 
remanebit — «ubi» inadaequatum. Unico tantum corpore 
exsistente etiam illud « ubi » inadaequatum peribit. Cum autem con- 
tinentia illa passiva reducatur ad specialem indistantiam seu prae- 
sentiam corpotis locati in loco tamquam in ambiente seu includente, 
«ubi» nihil aliud est quam indistantia et distantia fundamentalis : 
fundamentum relationis praesentiae et distantiae seu positio corporis 
in universo (cf. n. 195). 

« Ubi » praedicamentale est accidens reale resultans in corpore ex 
circumscriptione loci. Sicut enim quantitate idem corpus obtinet partes 
extra partes sola positione distinctas, eodem modo plura corpora po- 
sitione distinguuntur, ita ut unumquodque habeat suam positionem 
in universo corporeo. « Ubi » igitur ad quantitatem pertinet tamquam 
ab ea constitutum formaliter tł. Proinde reale est sicut ipsa quantitas, 
et est fundamentum relationum realium distantiae et indistantiae. 
Hoc enim fundamentum non potest esse ipsa substantia neque 
quantitas secundum se, quia haec iugiter eadem manent, «ubi» 
autem mutatur per motum localem (cf. n. 355). Debet igitur esse 
determinatio aliqua superaddita, quae est «ubi». Etiam «ubi» inad- 
aequatum est modus realis, fündamentum relationis propinquitatis 
et distantiae ad cetera corpora. 


314. Quid sit situs, et quomodo se habeat ad «ubi». Situs definitur: 
positio seu ordinatio partium in loco (sedere, stare etc.). Situs est 
determinatio quaedam, qua determinatur «ubi», quatenus ubi dicit 
tantummodo unam quantitatem esse intra aliam contentam (esse in 
loco), ita ut singulae partes unius respondeant singulis partibus al- 
terius ; at qualis sit iste ordo partium, non determinat ubi, sed situs. 

Situs distinguitur ab ubi realiter. Probatur: a) quia situs potest 
manere invariatus, variato ubi, sicut cum quis sedens vel stans trans- 
fertur in alium locum ; b) similiter manente eodem ubi potest va- 
riari situs. 


1 Quantitateui sequitur necessario aliqua partium configuratio ct 
aliquis corporum ad invicem ordo; quisnam autem in concreto sit ille 
ordo, ab aliis causis dependet. 

Bibliographia ad 310—314: J. Müller, Zur Analysis des Rau- 
mes, PhJ 16 (1903) 49—57; 292—299. D. Nys, Étude sur l'es- 
pace, RNSPh 6 (1899) 221—241. N. v. Seeland, Zur Frage von 
dem Wesen des Raumes, Ph] 11 (1898) 419—439; 12 
(1899) 50—58. A. Sesmat, La théorie aristotélicienne du 
lieu, RTh 38 (1938) 477—500. 


Ad 310. Aristoteles ostendens locum non esse confundendum cum spatio, 
concipit spatium tamquam « medium inter extremitates corporis continentis 
[seu intervallum intra concavitatem loci: Attorquá «t tò uetačo vOv éoykrow: 
Phys. IV 4, 211 b 7] » (S. Thom. 1. c. lect. 6 n, 6 sqq). 

Ad 311. Aristoteles: Tò roð mepiéyovrog mépag &xivrvov mpüov, cov" 
Éouv ó «óxoc (Phys. IV 4, 212 a 20). “Eon 8' &onsp tò &yyeiov cómoc 
uevaqopntóc, ovx xal ó vómoc &yyetov ğuetaxivnrtov (l. c. 212 a 14 ; cf. S. Thom. 
lect. 6 n. 14 sqq.). « Dicit autem “primum”, ut designet locum proprium, 
et excludat locum communem » (S. Thom. l. c. n. 16). 

A d 312. S. Thomas : « Diversimode esse in loco convenit corpori, et angelo, 
et Deo. Nam corpus est in loco circumscriptive: quia commensu- 
ratur loco. Angelus autem non circumscriptive, cum non commensuretur loco, 
sed definitive: quia ita est in uno loco, quod non in alio. Deus autem 
neque circumscriptive neque definitive: quia est ubique » (S. th. I 52, 2; 
cf. 8, 2; III 76, 5; C. g. III 68). 

Ad 313sq. Cf. textus citatos ad 195 sqq. 


$ 2. DE HABITUDINE QUANTITATIS AD UBI ET SITUM 


Thesis 9: Effectus formalis primarius quantitatis seu eius ratio 
formalis est ordo partium in toto, effectus formalis secundarius est ubi 
et situs seu ordo partium in loco. Hic effectus secundarius distinctus 
est realiter et separabilis a primario. 


315. St. qu. 1. Effectus formalis primarius seu ratio 
formalis est constitutivum metaphysicum quantitatis. Ouantitas enim 
utpote accidens definitur per ordinem ad subiectum, ad substantiam. 
Quare indicando, quid primo faciat in substantia formaliter (per 
modum causae formalis), indicatur eius essentia metaphysica. 

Effectus formalis secundarius est omne id, quod forma se- 
cundarie causat tamquam causa formalis. Cum in thesi dicimus ef- 
fectum secundarium quantitatis esse « ubi » et situm, non intendimus 
omnia enumerare, quorum quantitas est causa formalis, sed praeci- 
pua tantum, i. e. suprema genera seu praedicamenta illa omnino 
quantitativa, quae a quantitate tamquam a causa formali consti- 
tuuntur. 

2. Totius igitur nomine intelligimus in thesi subiectum, quod 
ordinatur a quantitate formaliter (per modum causae formalis) ; quan- 
titas enim forma seu causa formalis est, 

3. Ordo sumitur a) pro ielhitione: cive reali sive rationis, 
b) pro speciali relatione secaudam picus ct posterius 

(secundum processionem) et pro gradu faciente eam (pro eius fun- 
damento). 

Ordo hoc secundo modo sumptus, cum sit secundum prius et pos- 
terius, tot dicitur modis, quot modis dicitur principium. Sed prin- 
cipium dicitur dupliciter: a) secundum intellectum — id, unde ali- 
quid procedit secundum intellectum ; b) secundum rem — id, unde 
aliquid procedit secundum rem. Principium, unde aliquid procedit se- 
cundum rem, duplex est: «) mere negativum (terminus a quo negati- 
vus), sicut a privatione procedit seu incipit generatio (cf. n. 242 sq.) ; 
B) positivum. Quatenus unum procedit ab altero realiter tamquam a 
principio positivo, inter principium et principiatum ordo constituitur 
realis, secus rationis tantum est. Ordo realis iterum duplex 
est, inquantum aliquid procedit realiter ab altero: æ) accipiendo esse 
ab eo, sive cum dependentia causali — ordo causalitatis secundum 
quattuor causas, sive sine dependentia — ordo originis in divinis ; 
B) non accipiendo esse ab eo, sed mere incipiendo ab eo, sicut a 
puncto incipit linea (et generalius, ab indivisibili incipit quantitas 
continua) et ab una parte incipit alia et ab unitate numerus. 

In thesi ordo intelligitur fundamentaliter, de ordine reali secun- 
dum prius et posterius, quod est per meram inceptionem unius ab 
alio, quin unum accipiat esse ab alio : ordo secundum positionem. 


316. Prob. th. I p.: Effectus formalis primarius quantitatis est ordo 
partium in toto. Arg. I. Ex notione ordinis partium in toto: In eo 
consistit effectus formalis primarius quantitatis, quo concepto con- 
cipitur quantitas, et sine quo quantitas concipi nequit. Atqui concepto 
ordine partium in toto, concipitur quantitas, et sine hoc ordine con- 
cipi omnino non potest. Ergo in ordine partium in toto consistit ef- 
fectus formalis primarius quantitatis. 

Mai. patet ex indole effectus formalis primarii seu constitutivi 
essentialis, quod est id, sine quo omnino res concipi non potest, et 
quo sublato tollitur ipsa res. 

Min. probatur ex communi usu loquendi hominum : Nomine quan- 
titatis omnes intelligant id, quod habet in se pluralitatem partium 
ordinatarum. 

Arg. II. Ex eo quod ordine partium quantitas primo differt ab 
omnibus aliis rebus. Effectus formalis primarius seu essentiale consti- 
tutivum est id, quo res primo differt ab omnibus aliis rebus. 
Atqui id, quo quantitas primo differt ab ommibus aliis rebus, est 
ordo partium in toto. Ergo ordo partium in toto est effectus formalis 
primarius quantitatis. 

Mai. patet ex indole essentialis constitutivi, quod est primum in 
re et radix omnium aliorum (propriorum), quae in re cernuntur. 

Prob. min. a) Ordo partium in toto est id, quo quantitas dis- 
tinguitur ab omnibus aliis rebus; hoc patet discurrendo per 

singula praedicamenta ; b) ordo partium in toto est id, quo primo 
distinguitur quantitas ab aliis rebus; ex eo probatur, quod cetera 
omnia, quae in quantitate apparent (ut ubi et situs), ex hoc tam- 
quam ex prima radice fluunt, ut ex II p. et ex sequentibus patebit. 


Prob. II p.: Effectus formalis secundarius quantitatis est ubi et 
situs seu ordo partium in loco. Ex habitudine inter ordinem partium 
in toto et in loco: Effectus formalis secundarius est quem producit 
forma secundarie, seu est ille qui sequitur primarium. Atqui ordinem 
partium in toto sequitur ordo in loco seu extensio localis. Partem 
enim esse post partem quoad locum, supponit partes esse ordinatas 
inter se quoad seipsas seu quoad totum, et hanc ordinationem par- 
tium inter se quoad totum sequitur ordinatio partium quoad locum, 
ita ut singulae partes respondeant singulis loci partibus. Ergo effec- 
tus formalis secundarius quantitatis est ordo partium in loco. 


Prob. III p. : Eifectus secundarius quantitatis distinctus est realiter 
et separabilis a primario. Ex natura ipsius ubi: Hoc est realiter dis- 
tinctum et separabile, quod consistit in habitudine ad extrinseca, 
et quod non resultat nisi extrinsecis habitis. Atqui ordo partium in 
loco consistit in habitudine ad extrinseca nec resultat nisi habitis 
extrinsecis. Ergo ordo partium in loco est realiter distinctus et se- 
parabilis ab ordine partium in toto. 

Prob. min. Ordo partium in loco est habitudo unius quantitatis 
relate ad aliam (alias) circumscriptam, quae habitudo sublatis aliis 
quantitatibus, cum corpus supponitur in vacuo, sublata tota mundi 
machina, non resultat. 


317. Coroll. 1. Ergo quantitas essentialiter consistit in or- 
dinata pluralitate partium accidentalium solo numero distinctarum. 
Et haecest ratio, cur quantitas possit formaliter extendere substantiam 
seu ponere partes substantiales extra partes, quia quantitas seipsa 
habet partes (suas accidentales) extra partes. 

2. Ergo «quantitas dimensiva definitur esse quantitas positionem 
habens» (S. Thom., Odl. I a. 91). 


318. Schol. 1. Ordo partium in loco potest considerari indetermi- 
nate, et tunc est «u bi»; si autem consideratur determinate, tam- 
quam ordo accurate determinatus, est situs. Similiter ordo par- 
tium in toto potest considerari indeterminate, et tunc est effectus 
formalis primarius «quantitatis; si autem consideratur de- 
terminatus, tamquam ordo accurate determinatus, est figura. 
Situs dici potest figura externa, localis; et figura dici potest situs 
internus. Et ipse situs internus iterum sumi potest latius, indetermi- 
nate, et tunc est effectus formatis primarius quantitatis : positio se- 

cundum prius et posterius, positio interna, indeterminata ; et potest 
sumi stricte pro situ interno determinato, et tunc est figura. 

2. Effectus secundarius quantitatis (ubi et situs) describi potest 
generalius: ordo (fundamentalis) secundum prius et posterius seu 
ordo positionis unius quantitatis ad alias. Nam ordo partium in loco 
est ordo positionis unius quantitatis ad aliam circumscriptam et etiam 
ad alias distantes. Ouare « ubi» potest etiam dici: indistantia (prae- 
sentia) et distantia fundamentalis. Distantia autem, si non 
sumitur fundamentaliter pro fundamento relationis distantiae, sed 
relative, pro relatione distantiae, constituit spatium externum 
(cf. n. 310). 

Praeter « ubi » et situm ad effectum formalem secundarium quan- 
titatis pertinent relationes distantiae et indistantiae, et relatio 
aequalitatis et inaequalitatis, quae concomitanter pertinet ad « ubi », 
nam ubi circumscriptivium est commensuratio cum loco. Ad effec- 
tum secundarium pertinet etiam impenetrabilitas, quae tamen est 
aliquid negativi (cf. n. 320), et mensurabilitas et divisibilitas, quae 
non superaddunt novas realitates, sed significant quantitatem cum 
ordine ad intellectum mensturantem (comparantem) et ad causam ef- 
ficientem divisionem. 

3. Corpus in spatio imaginario positum, sublata tota mundi ma- 
china, non haberet « ubi » neque situm (haberct tamen figuram), sicut 
tota mundi machina per modum unius considerata neque habet 
«ubi» neque situm, quia non est in loco, i. e. in alia quantitate 
contenta, neque ordinem habet ad aliam quantitatem. 

Notetur tamen maximam differentiam intercedere inter quanti- 
tatem, ex qua naturaliter non resultat effectus secundarius, 
quia non datur alia quantitas, ad quam ordinem ha- 
bere posset, et quantitatem corporis Christi eucharistici, ex qua 
praeternaturaliter non resultat effectus secundarius, non 
obstantibus quantitatibus aliis, ad quas naturaliter ordinem quanti- 
tativum haberet, si effectus secundarius non impediretur divinitus. 
Hoc possibile esse probare nequit ratio, quae solummodo probat ef- 
fectum secundarium separari a quantitate, sublatis aliis quantitati- 
bus ; quo ipso tamen ex ratione etiam ostenditur non apparere 
repugnantiam, quominus impediatur effectus secundarius, aliis 
quantitatibus non sublatis. 


319. Obi. Contra I et II p. 1. Ordo partium in toto est relatio. Atqui ef- 
fectus formalis primarius quantitatis non est relatio. Ergo. Resp. Dist. mai. : 
Ordo relative sumptus, nego; ordo secundum positionem fundamentaliter 
, sumptus pro fundamento relationis secundum prius et posterius, quod est 
per meram inceptionem unius ab alio, conc. Conc. min. ; dist. consq. 

2. Atqui effectus formalis primarius quantitatis non est ordo secundum 
positionem fundamentaliter sumptus. Probo. Ordo secundum positionem est 
situs. Atqui effectus formalis primarius quantitatis non est situs (est enim 
effectus secundarius). ligo. Resp. Disi. mai.: Ordo secundum positionem 

partium in toto, i. e. partium inter se quoad se, non quoad locum, est situs 
internus indeterminate sumptus, comc.; est situs externus seu situs proprie 
dictus, nego. Contradist. min. Vel ita : Dist. mai. : Ordo secundum positionem 
est situs sive externus sive internus, conc., situs externus tantum, nego. 
Contradist. min.: Non est situs externus seu situs proprie sumptus, conc. ; 
non est situs internus indeterminate sumptus, nego. 

3. Atqui effectus formalis primarius quantitatis non est situs intetnus 
indeterminate sumptus. Probo. Si situs seu ordo partium in toto est effectus 
formalis primarius quantitatis, quantitas non salvatur in una parte. Atqui 
quantitas salvatur in una parte. Ergo. Resp. Dist. mai.: Quantitas non sal- 
vatur in una parte tamquam quantitas totalis, conc. ; tamquam quantitas 
partialis, nego. Coniradist. min. (cf. n. 317, 1; 334, 2; 340). 

Contra III p. Quod resultat necessario, non est effectus secundarius rea- 
liter distinctus et separabilis. Atqui effectus secundarius quantitatis necessa- 
rio resultat ex primario. Ergo. Resp. Dist. mai. : Necessario absoluta neces- 
sitate, conc. ; non absoluta, sed naturali tantum necessitate et extrinsecis 
habitis, nego. Contradist. min.: Resultat necessario extrinsecis non habitis, 
nego ; extrinsecis habitis, subdist. : Resultat necessario absolute, nego ; natu- 
rali tantum necessitate, conc. 


Bibliographia ad 315—318: T. Gveenwoud, La notion thomiste 
de la quantité, RUO Section spéciale 1952, 228* —248*. E. Minjon, 
Das Wesen der Quantität, JPhTh 14 (1900) 47—55. 


Ad 315. S. Thomas: « Ordo in ratione sua includit tria, scil. ratio- 
nem prioris et posterioris; unde secundum omnes illos modos 
potest dici esse ordo aliquorum, secundum quos aliquis altero prius dicitur 
et secundum locum et secundum tempus et secundum omnia huiusmodi. 
Includit etiam distinctionem, quia non est ordo aliquorum nisi dis- 
tinctorum. Sed hoc magis praesupponit nomen ordinis, quam significet. 
Includit etiam tertio rationem ordinis, ex qua etiam ordo in spe- 
ciem contrahitur. Unde unus est ordo secundum locum, alius secundum dig- 
nitatem, alius secundum originem » (I Dist. 20 a. 3 sol. 1 ; cf. S. th. I 42, 3). 

A. d 316 sq. S. Thomas : « [Quantitas dimensiva] definitur esse quantitas 
positionem habens; unde et partes in subiecto ex hoc ipso distinctionem 
habent secundum situm, quod sunt subiectae dimensioni» (Odl. I a. 21). 
« Quamvis non sit accipere ordinem partium corporis Christi secundum com- 
parationem ad partes hostiae, tamen est accipere ordinem ipsarum partium 
ad invicem in corpore Christi secundum propriam quantitatem » (IV Dist. 10,1 
a. 3 sol. 3 ad 2). « Dividitur una pars lineae ab alia per hoc quod diversum 
habent situm, quod est quasi formalis differentia quantitatis continuae po- 
sitionem habentis »((In Boéth. de Trin. q. 4 a. 1). « Esse in loco est accidens 
per comparationem ad extrinsecum continens » (S. th. III 76, 5 ad 3; 76, 7). 


Thesis 10 : Corpora sunt impenetrabilia naturaliter ; at non apparet 
repugnantia, quominus praeternaturaliter inter se compenetrentur. 


320. St.qu. 1. Impenetrabilitas est aliquid negativi, quod 
sequitur ordinem quantitativum, quatenus ex eo quod pars est post 
partem et corpus post corpus, impeditur pars esse intra partem et 
corpus intra corpus. Potest distingui impenetrabilitas interna et ex- 
terna seu localis. Impenetrabilitas interna sequitur effectum quai- 
titatis primarium, ratione culus parte. sunt extra partes quoad se 

absolute, ac proinde impenetrabiles inter se absolute. Tollere hanc 
impenetrabilitatem esset tollere ipsam quantitatem. Impenetrabi- 
litas externa (impenetrabilitas simpliciter seu localis) sequitur 
effectum quantitatis secundarium, quo partes ordinantur extra 
partes localiter et corpus extra corpus. Hoc enim ipso sequitur 
partem non posse suscipere partem localiter neque corpus aliud 
corpus. Quare impenetrabilitas localis potest considerari dupliciter : 
a) unius corporis relate ad aliud, b) partium eiusdem corporis 
inter se ita, ut localiter altera sit extra alteram. Consequenter etiam 
compenetratio localis potest considerari dupliciter: a) unius corpo- 
ris cum alio, ut sint simul in eodem loco, b) partium eiusdem corporis 
inter se ita, ut localiter non sit altera extra alteram. Hoc ultimum ob- 
tinet in corpore eucharistico, cuius quantitas panis et vini non ordi- 
nat partes suas extra partes. Compenetratione locali partium inter 
se tollitur « ubi ». Tale corpus, similiter sicut corpus, a quo tolleretur 
quantitas, nusquam esset (cf. n. 275, 9). Hoc tamen non verificatur 
in corpore Christi, quod per transsubstantiationem illocaliter coniun- 
gitur quantitati panis et vini et obtinet ubi eucharisticum seu illocale 
(cf. n. 312), et quoad coelum retinet suum ubi locale seu effectum 
secundarium quantitatis. Thesi nostra intelligitur impenetrabilitas 10- 
calis unius corporis relate ad aliud, et compenetratio localis unius 
corporis cum alio, ita ut sint simul in eodem loco. 

2. Quidam veterum philosophorum corpora liquida, quae intra 
poros corporum solidorum suscipiuntur, vere compenetrari putabant. 
Contra Durandus tamquam probabile reputat compenetrationem duo- 
rum corporum ne divinitus quidem fieri posse. 


321. Prob. th. I p.: Corpora sunt impenetrabilia naturaliter. Avg. T. 
Ex experientia. 

Arg. II. Ex effectu secundario quantitatis : Effectus secundarius 
quantitatis est ordo unius corporis extra aliud. Atqui hunc ordinem 
naturaliter sequitur impenetrabilitas. Ergo corpora sunt impenetra- 
bilia naturaliter. 


Prob. II p.: Non apparet repugnantia, quominus corpora praeter- 
naturaliter inter se compenetrentur. Ex separabilitate effectus quan- 
titatis secundarii a primario: Si non apparet repugnantia, quominus 
tollatur ordo unius corporis extra aliud, non apparet repugnantia, 
quominus corpora praeternaturaliter inter se compenetrentur. Atqui 
non apparet repugnantia, quominus tollatur ordo unius corporis extra 
aliud. Ergo non apparet repugnantia, quominus corpora praeternatu- 
raliter inter se compenetrentur. 

Ad min. Ordo partium in loco seu « ubi » est effectus secundarius 
totalis quantitatis: ordo eius relate ad locum seu relate ad omnem 
quantitatem ambicnten Si tollitur ubi, tollitur ordo ad omnem quan- 

titatem ambientem, ita ut corpus iam nullum habeat ordinem iuxta- 
positionis localis relate ad omnia corpora ambientia. Ordo unius quan- 
titatis relate ad aliquam aliam, non relate ad totum ambiens, 
est effectus secundarius partialis. Si tollitur hic ordo, tollitur solummo- 
do ordo iuxtapositionis localis unius quantitatis relate ad aliquam 
aliam. Iam vero si potest tolli effectus secundarius totalis seu ordo 
iuxtapositionis relate ad omnia corpora ambientia (cf. n. 318, 5), 
a fortiori tolli potest ordo iuxtapositionis localis unius quantitatis 
relate ad aliquam aliam seu ordo iuxtapositionis localis unius corpo- 
ris relate ad aliquod aliud. 


322. Coroll. Ergo impenetrabilitas non est resistentia, quae 
est aliquid activi et est diversa in diversis corporibus et superabilis 
ab agentibus creatis ; impenetrabilitas vero est aliquid negativi, quod 
adest ratione quantitatis: est enim incapacitas et repug- 
nantia unius quantitatis ad recipiendum in- 
tra se aliam quantitatem seu incapacitas unius corporis 
ad recipiendum intra terminos loci ab ipso occupati aliud corpus. Im- 
penetrabilitas igitur sequitur quantitatem tamquam aliquid negativi, 
resistentia vero eam sequitur tamquam positiva qualitas secundae 
speciei: Partes inter se cohaerentes resistunt divisioni, et plus 
minusve resistunt secundum corporis essentiam et etiam secundum 
diversum statum (solidum, liquidum, aériformem) eiusdem corporis. 


323. Schol. Incapacitas eadem est in omnibus corporibus neque 
ab ullo agente creato naturaliter superabilis. Cum igitur tollitur 
impenetrabilitas, praeternaturaliter corpori tribuitur capacitas ad 
recipiendum intra terminos loci ab ipso occupati aliud corpus. 


324. Obi. Contra I p. 1. Non sunt impenetrabilia naturaliter, intra quae pe- 
netrati potest viribus naturae. Atqui intra corpora penetrari potest viribus na- 
turae. Ergo. Resp. Dist. mai. : Intra quae penettari potest, expellendo aliquam 
partem a loco, nego ; nihil expellendo, conc. Contradist. mim. 

2. Atqui unum corpus potest naturaliter penetrare intra aliud, nullam eius 
partem expellendo a loco. Probo. Si unum corpus potest naturaliter imbibi 
ab alio (sicut aqua imbibitur a creta), unum corpus potest naturaliter pe- 
netrare intra aliud, nullam eius partem expellendo. Atqui hoc potest esse. Ergo. 
Resp. Disi. mai.: Per veram compenetrationem, conc. ; intrando intra poros 
eius, «ego. Contradist. min. 

3. Atqui unum corpus potest vere compenetrari cum alio. Probo. Unum 
corpus potest vincere resistentiam alterius. Atqui unum corpus, quod potest 
vincere resistentiam alterius, vere potest compenetrari cum eo. Ergo. Resp. 
Dist. mai.: Resistentian negativam, nego, positivam, conc. Contvadist. min. 

Contra TI p. Repugnat absolute corpora intrinsecus affecta quantitate non 
habere effectum formalem «quantitatis, Atqui corpora compenetrata sunt cor- 


pora intrinsecus affecta quantitate, quae non habent effectum formalem quan- 
titatis. Ergo. Resp. Dist. mai. : Vffectum primarium, conc. ; secundarium, nego. 
Contvadisi. min. : Primurium, nego; secandariiim, subdtst. : Totalem, conc. ; 


partialem, nego. 

Ad 321. S. Thomas : «In his, quae apud nos sunt, quae omnes esse corpora 
confitentur, ad sensum videmus, quod adveniente uno corpore ad aliquem lo- 
cum, aliud corpus ab illo expellitur. Unde experimento patet talia corpora 
duo in eodem loco esse non posse.» Reiectis explicationibus insufficientibus 
huius impenetrabilitatis Doctor Angelicus viam Avicennae sequitur, qui « dicit, 
quod non potest esse causa huius prohibitionis, nisi illud cui primo et per se 
convenit esse in loco. Hoc autem est, quod natum est replere locum. Formae 
autem non competit esse in loco, nisi per accidens ;... similiter nec materia 
per se considerata, quia sic intelligitur praeter omnia illa genera, ut dicitur VII 
Metaph. Unde oportet quod materia, secundum quod subest ei per quod habet 
primam comparationem ad locum, hoc prohibeat. Comparatur autem ad lo- 
cum, prout subest dimensionibus ; et ideo ex natura materiae subiectae di- 
mensionibus prohibentur plura corpora esse in eodem loco. Oportet enim plura 
esse corpora, in quibus forma corporeitatis inveniatur divisa : quae quidem non 
dividitur nisi per divisionem materiae: cuius divisio cum sit solum per di- 
mensiones, de ratione quarum est situs, impossibile est hanc materiam esse 
distinctam ab illa nisi quando est distincta secundum situm, quod non est 
quando duo corpora ponuntur esse in eodem loco ; unde illa duo corpora essent 
unum corpus, quod est impossibile. Cum igitur materia dimensionibus subiecta 
inveniatur in quibuscumque corporibus, oportet quaelibet duo corpora prohi- 
beri ex ipsa natura corporeitatis, ne simul sint in eodem loco» (In Boéth. de 
Trin. q. 4 a. 3). « Corpus gloriosum non habebit ratione suae subtilitatis quod 
possit esse cum alio corpore; sed poterit esse simul cum alio corpore ex opera- 
tione virtutis divinae» (IV Dist. 44, 2 a. 2 sol. 2 fin. ; cf. S. th. Spl. 83, 2—4; III 
54, lad 1; 167, 2c.; C. g. III 101 med. ; 102: Amplius. Omnis; Odl. I a. 21 
et 22). 


Thesis 11: Multilocatio absolute repugnat. 


325. St. qu. Multilocationem stricte intelligimus non pro 
quacumque praesentia in pluribus locis, sed pro praesentia cir- 
cumscriptiva in pluribus locis. Thesis igitur minime asserit 
repugnare, quominus corpus aliquod simul in pluribus locis esse pos- 
sit non circumscriptive, vel in altero loco circumscriptive, illocaliter 
vero in altero, sed solummodo repugnare, ne corpus sit in pluribus 
locis localiter. Etloquimur de repugnantia absoluta, ita ut ne 
per miraculum quidem corpus multilocari possit. Ita docent S. Tho- 
mas eiusque schola, S. Bonaventura (1991— 1274), S. Anselmus, Váz- 
quez (1551—1604) et alii; possibilitatem multilocationis admittunt 
Scotus, Suárez et multi recentiores. 


326. Prob. th. Ex limitatione essentiali effectus quantitatis tum 
primarii tum secundarii : Si corpus multilocaretur, aut « ubi » circum- 
scriptivum, quo in loco aliquo localiter extenditur, ad alia loca exten- 
dendum esset, aut multiplex ubi circumsctiptivum ei tribuendum 
esset. Atqui utrumque repugnat. Ergo multilocatio repugnat. 

Mai. ex eo patet, quod ubi circumscriptivum est causa formalis 
locationis, id «quo formaliter corpus est in loco localiter seu extenso 
modo. 

Prob. min. quoad 1. p. (Non potest ubi circumscriptivum ad alia 
loca extendi) ex eo quod ubi circumscriptivum essentialiter est prae- 
sentia limitata, qua corpus definitive in illo loco praesens est, 
quem quantitate sua replet, qua essentialiter limitatur eius praesen- 
tia ad hunc locum. 

Prob. min. quoad 2. p. (Corpus non potest suscipere simul plura 
ubi circumscriptiva.) Corpus quod susciperet plura ubi circumscrip- 
tiva, susciperet plures quantitates. 

Multiplicatio enim effectus secundarii quantitatis («ubi») abso- 
luta necessitate supponit multiplicationem effectus primarii. Forma 
enim producit essentialiter effectum formalem tum primarium tum 
secundarium communicatione suae ipsius entitatis. Quare non potest 
multiplicari effectus secundarius, nisi multiplicetur ipsa forma seu 
effectus primarius. Absurdum est eandem quantitatem, semel se ex- 
tendendo quoad se, bis se extendere localiter seu constituere corpus 
in duobus locis localiter. Ouantitas enim non est causa efficiens, sed 
causa formalis «oo ubi. Ouantitas est forma, qua corpus habet ubi, 
similiter sicut albedo est forma, qua album habet similitudinem cum 
altero albo. Sicut igitur repugnat corpus aliquod habere hanc simili- 
tudinem sine albedine, ita repugnat corpus aliquod habere ubi circum- 
scriptivum sine quantitate. Quare sicut ad multiplicandam similitu- 
dinem multiplicanda esset albedo, ita ad multiplicandum ubi mul- 
tiplicanda esset quantitas. Potest quidem eadem similitudo extendi ad 
alios terminos, idem vero ubi circumscriptivum ad alia loca extendi 
non posse iam ostendimus. Impossibile est autem idem corpus susci- 
pere plures quantitates ; secus plures causae formales eundem numero 
effectum producerent, quatenus idem corpus extenderetur a pluribus 
quantitatibus. Atqui repugnat plures causas producere eundem nu- 
mero effectum ; effectus enim praecontinetur in causa neque potest 
idem numero effectus praecontineri in duplici causa propter limita- 
tionem causae, quae limitata est non tantum specifice, sed etiam in- 
dividualiter (cf. n. 775 sq.). Praeterea, si corpus susciperet plures quan- 
titates, essent duo accidentia solo numero distincta in eodem subiecto, 
quod repugnat (cf. n. 389, 2). 


327. Schol. 1. Adversarii opponunt 1. multipraesentiam corporis 
Domini in ss. Eucharistiae sacramento. Resp. : in hoc ipso praestan- 
tiam doctrinae S. Thomae consistere, quod, reiecta multilocatione, a 
qua tantopere mens humana abhorret, tamen optime explicat multi- 
prae sentiam corporis Domini. Corpus Christi, cuius quantitas exer- 
cet effectum secundarium quoad coelum (quoad. locum in coelo), 
coniungitur illocaliter quantitati panis. Ratio igitur formalis remota, 
qua corpus eucharisticum est in loco, est. quantitas aliena, ratio for- 
malis proxima est unio illocalis eum quantitate aliena (« ubi» cu- 

charisticum) 1. Substantia panis et vini convertitur in corpus Domini, 
remanentibus eorum dimensionibus, quae tamen non adhaerent intrin- 
secus corpoti Christi, sed sunt sine subiecto et extrinsecus tantum 
coniunctae corpori Christi, quod propterea ipsis non extenditur, sed 
est sub ipsis illocali modo. Ergo multiplicata mirabili illa conversione, 
corpus Domini diversis quantitatibus panis et vini in diversis locis 
exsistentibus coniungitur ibique praesentiam acquirit. Multipraesentia 
eucharistica aliquo modo illustrari potest multipraesentia angeli 
operantis in diversis locis ad invicem distantibus, intra sphaeram 
activitatis suae tamen contentis. 

Opponunt 2. apparitiones Sanctorum. Resp. : De apparitionibus 
Sanctorum, quae factae leguntur simul in diversis locis, dicendum est 
eas factas fuisse vel ministerio angelorum, angelis personam Sanc- 
torum gerentibus in corpore assumpto, vel etiam ipsos Sanctos in 
loco distante revera fuisse illocaliter, eo quod anima praeternatura- 
liter accepisset vim operandi extra corpus suum in loco distante, et 
ita ibi praesens fuisset in corpore assumpto. 

9. Comparando compenetrationem corporum et statum illocalem 
eucharisticum cum multilocatione, dicimus Deum posse impe- 
dire effectum formalem secundarium formae, at non posse ob- 
tinere effectum formalem sine forma. 


328. Obi. 1. Non repugnat corpus constitui in pluribus locis. Atqui multilo- 
catio est, cum corpus constituitur in pluribus locis. Ergo. Resp. Dist. mai.: 
Localiter, nego ; illocaliter, conc. Contradist. min. 

2. Atqui corpus constitui in pluribus locis localiter non repugnat. Probo. 
Non repugnat corpus constitui in pluribus locis ratione quantitatis extensae 
localiter (ut patet in corpore eucharistico, quod constituitur in pluribus locis 
ratione quantitatis panis extensae localiter). Atqui corpus constitui in pluribus 
locis ratione quatitatis extensae localiter est corpus constitui in pluri- 
bus locis localiter. Ergo. Resp. Dist. mai. : Ratione quantitatis alienae, conc. ; 
ratione quantitatis suae, nego. Contradist. min. 

3. Atqui corpus constitui pluribus locis ratione suae quantitatis non repug- 
nat. Probo. Si quantitas corporis miraculose potest accipere vim pluries se ex- 
tendendi localiter in diversis locis, non repugnat corpus constitui in pluribus 
locis ratione suae quantitatis. Atqui quantitas corporis miraculose potest... 
Ergo. Resp. Conc. mai. ; dist. min. : Si extensio localis non esset effectus formalis 
quantitatis, conc. ; si est..., nego. Disi. consq. 

4. Atqui extensio localis non est effectus formalis quantitatis. Probo. Ef- 
fectus formalis quantitatis est ordo partium in toto. Atqui extensio localis 
non est ordo partium in toto. Ergo. Resp. Dist. mai.: Effectus formalis prima- 
rius, conc.; secundarius, nego. Conc. min., dist. consq.: Effectus formalis pri- 
marius, conc. ; secundarius, nego. 

5. Atqui si extensio localis est effectus formalis secundarius tantum quan- 
titatis, multilocatio non repugnat. Probo. Tunc Deus potest tribuere eidem 
quantitati duplicem effectum secundarium. Atqui si Deus potest tribuere 
eidem quantitati duplicem effectum secundarium, multilocatio non repugnat. 


1 Haec unio illocalis est relatio transcendentalis ad species eucharisticas, 
quam corpus Christi nequirit ex quacumque transsubstantiatione. 

Ergo. Resp. Dist. mai. : Posset tribuere, si effectus secundarius formae posset 
multiplicari non multiplicato primario, coxc.; si effectus secundarius non 
potest multiplicari non multiplicato primario, nego. Conc. min. ; disi. consq. 


Ad 326. S. Thomas: « Aliquod corpus esse localiter in aliquo loco, nihil 
est aliud quam corpus circumscribi et comprehendi a loco secundum commen- 
surationem propriarum dimensionum. Quod autem comprehenditur a loco 
aliquo, ita est in ipso loco, quod nihil eius est extra locum illum : unde ponere 
quod sit localiter in hoc loco, et tamen sit in alio loco, est ponere contradictoria 
esse simul. Unde, secundum praemissa, hoc a Deo fieri uon potest» (Odl. III 
a. 9 ; cf. IV Dist. 44, 2 a. 2 sol. 3 ad 4).. 


, 


Quaestio IV : De divisione motus et continui per partes. 


Thesis 12: Continuum non constat solis indivisibilibus tamquam 
ultimis elementis. 


329. St. qu. 1. Nomine continui intelligimus tum continuum 
permanens, i. e. quantitatem continuam, tum continuum fluens, 
i. e. motum successivum et tempus, quantitatem fluentem. 

2. Distingdimus indivisibilia continui fluentis: mutata 
esse, instantia ; et indivisibilia continui permanentis : punctum, quod 
est indivisibile omni ex parte ; lineam, quae est indivisibilis secundum 
latitudinem et profunditatem ; superficiem, quae est indivisibilis se- 
cundum profunditatem tantum. Punctum, quod est indivisibile omni 
ex parte, nonnisi reductive est quantitas ; in linea autem et superficie 
salvatur simpliciter essentia quantitatis (cf. n. 185, 2). 

3. Aliqui scholastici docuerunt continuum ex solis indivisibilibus 
tamquam ex ultimis elementis componi : tempus ex instantibus, corpus 
ex superficiebus, superficiem ex lineis, lineam ex punctis, ita ut ul- 
tima elementa, quibus constaret continuum, essent instantia et punc- 
ta inextensa. Ita Arriaga (1592—1667) et Oviedo (1602—1651). Ex 
recentibus hanc doctrinam defendunt Bolzano (1781— 1848) et Cantor 
(1845—1918). Aristoteles Phys. VI 1 propugnat thesim nostram, quae 
ab omnibus fere philosophis diversarum scholarum admittitur. 


330. Prob. th. Ex eo quod continuum est in infinitum divisibile : 
Non constat solis indivisibilibus tamquam ultimis elementis, quod 
constat partibus semper divisibilibus. Atqui continuum constat pat- 
tibus semper divisibilibus. Ergo continuum non constat solis indivisi- 
bilibus tamquam ultimis elementis. 

Prob. min. Constat partibus semper divisibilibus, cuius partes 
divisae semper sunt eiusdem rationis ac totum. Atqui partes conti- 
nui divisae semper sunt eiusdem rationis ac totum : pars enim lineae 
est linea, pars superficiei superficies, pars corporis corpus, et pars 
motus et temporis motus et tempus. Et quamquam corporis natura 
prohibet, quominus divisio pet. actualem seissionem dn indefinituni 

protrahatur, cum omne corpus secundum naturam suam determina- 
tam aliquam minimam quantitatem postulet, sine qua esse non pot- 
est, tamen divisio per signationem partium semper minorum in inde- 
finitum continuari potest, quin umquam ad indivisibilia perducat. 
Thesis etiam eo probatur, quod punctis ad invicem additis se tan- 
gentibus numquam constituitur ne minima quidem linea, sicut etiam 
lineis se tangentibus non potest constitui superficies et superficiebus 
corpus. Si vero non se tangunt, certo non continuum, sed discretum 
constituunt. Idem dicatur de indivisibilibus motus et temporis. 


331. Obi. 1. Si continuum non constat solis indivisibilibus tamquam ultimis 
elementis, continuum quodcumque infinitum numerum partium complectitur. 
Atqui hoc repugnat. Ergo. Resp. Dist. mai. : Complectitur infinitum numerum 
partium in actu, nego, in potentia, conc. Contradist. min. 

9. Atqui continuum neque complectitur infinitum numerum partium in 
potentia. Probo. Repugnat continuum transiri non posse. Atqui continuum, 
quod complectitur infinitum numerum partium in potentia, pertransiri non pot- 
est. Ergo. Resp. Dist. mai.: Si pertranseundo eius partes in potentia essent 
reducendae in actum, nego; si hae partes non sunt reducendae in actum, conc. 


Contradist. min. 

Add 330. Aristoteles : ' Aðúvartov &E &Otpécov elvat tt ooveyéc (Phys. VI 1, 
931 a 24; cf. S. Thom. lect. 1 [v. infra ad 338]; Iu Phys. I lect. 9 n. 9; 
Pct. 4, 1 ad 5). 


Thesis 13: Zn omni continuo sunt partes im actu, realiter quidem 
positione distinctae, non autem ipsius constitutivae ; hae partes en- 
tia non suni nisi in potentia. 


332. St. qu. 1. Quicumque continuum obiective in rerum natura 
esse concedunt, aliquo modo etiam in eo partes admittunt. Agitur 
autem de partibus ad invicem unitis seu de partibus unius eiusdemque 
continui. Ubi primum enim divisione separantur, proprie loquendo 
rationem partis amittunt et fiunt plura continua totalia ; partes am- 
plius non dicuntur nisi in ordine ad totum, cuius divisione obtinentur. 
De partibus igitur ad invicem unitis quaeritur, quomodo sint in conti- 
nuo. In ipsa enim natura quantitatis continuae, sive permamnentis 
sive fluentis, implicatur aliqua pluralitas partium ad invicem dis- 
tinctarum realiter, quae propterea dicuntur esse in actu, sicut ipsum 
totum. Ex altera autem parte contendimus ipsum continuum eius- 
modi partibus non constitui: non sunt causae intrinsecae continui, 
sicut materia et forma sunt causae intrinsecae essentiae corporis 
naturalis; propterea formaliter continuum his partibus non componi- 
tur, sed potius e contrario partes naturam quantitatis continuae se- 
quuntur atque ex ea resultant. Minus stricte tamen continuum di- 
citur partibus componi, quatenus scilicet has partes complectitur. 
Quamvis asseramus in continuo haberi partes in actu, negamus tamen 
eas esse in actu separatas tamquam plura entia seu tamquam plura 

continua, sive permanentia sive successiva, quia secus deperiret unitas 
continui ; plura entia vel plura continua non sunt nisi in potentia. 
In microstructura atomica continuum consistit in cohaerentia campi 
electroenergetici, quo particulae nucleares et electrones conglobantur. 

2. Ex eo quod partes continui secundum diversam considerationem 
inveniuntur in actu vel in potentia explicatur, saltem magna ex parte, 
diversus modus loquendi auctorum, qui modo asserunt continuum 
partes non habere nisi in potentia, modo autem defendunt tales par- 
tes esse actu in continuo. Aliqui tamen actualitatem partium exag- 
gerare videntur, ut Ioannes a S. Thoma et Balmes ; Gutberlet con- 
tinuum construere conatur ex elementis indivisibilibus infinite parvis 
eiusdem generis ; multi vero auctores, qui continuum constituere ni- 
tuntur ex ultimis elementis actualibus, videntes ex una parte talia 
elementa esse debere indivisibilia et simplicia, ex altera autem parte 
ex simplicibus et inextensis non constitui extensum, vel etiam propter 
impossibilitatem numeri infiniti, realitatem continui omnino negant. 
Ita Bayle (1647—1706), Leibniz, Kant (praecriticus), Renouvier 
(1815—1903), Lachelier (1832— 1918). 


333. Prob. th. I p.: In omni continuo sunt partes in actu realiter 
positione distinctae. Ex ipsa essentia quantitatis continuae : Conti- 
nuum est ordo partium secundum prius et posterius. Atqui ordo par- 
tium est distinctio partium, qua secundum prius et posterius distin- 
guuntur realiter seu fiunt actu (cf. n. 273). Ergo in continuo sunt 
partes in actu realiter positione distinctae. 

Mai. quoad continuum permanens patet ex dictis n. 315-318, 
quoad continuum fluens ex eo, quod est ens successivum, quod es- 
sentialiter in successione consistit seu in ordine partium successiva- 
rum, ut patet ex iis, quae de motu successivo dicta sunt n. 285—287. 

Min. ex eo patet quod ordo partium continui in eo consistit, 
quod altera est extra alteram ; hoc autem idem est ac partes distingui 
realiter secundum prius et posterius seu secundum positionem vel 
successionem. 

Nota. Argumentum per reductionem ad absurdum ex eo confici- 
tur, quod continuum, cuius partes essent in potentia tantum, esset 
continuum in potentia tantum. 


Prob. II p.: Partes continui non sunt ipsius continui constitutivae. 
Ex natura partium continui : Partes constitutivae reddunt rationem 
eius quod constituunt. Atqui partes continui non reddunt ratio- 


nem continui. Ergo partes continui non sunt ipsius continui constitu- 
tivae. 

Ad min. Explicare naturam continui ope partium eius, quae ipsae 
quoque continuae sunt (et hoe in infinitum), est explicare idem per 
idem. 

Prob. III p.: Partes continui entia non sunt nisi in potentia. Ex 
unitate continui : Continuum est ens unum. Atqui ens unum non habet 
'partes in actu ut entia. Ergo continuum non habet partes in actu ut 
entia, sed in potentia tantum. 

Mai. patet ex ipsa ratione continui, quod est quantitas una. 

Min. ex eo ostenditur, quod ens et unum convertuntur, quatenus 
eadem est rerum dispositio in entitate et unitate. 


334. Coroll. 1. Ergo partes continui numerum vel multitudinem 
non constituunt nisi in potentia; actusunt unum continuum. 
Cum autem continuum in infinitum sit divisibile, multitudo illa po- 
tentialis est infinita. 

2. Exgo in continuo non habentur ultimae partes minimae. 

9. Ergo partes continui secundum se sunt partes indeterminatae 
seu indefinitae. 

4. Ergo continuum habet partes in actu mere materialiter, 
quatenus dato continuo actu habetur subiectum (materia) divisibile in 
plura eiusdem rationis. 


335. Schol In continuo heterogeneo actu habetur numerus 
determinatus partium distinctarum, non tamen ratione ipsius con- 
tinui, sed ratione aliarum determinationum (cf. n. 408, 2). 


336. Obi. 1. Partes continui realiter distinctae sunt infinitae. Atqui partes 
continui non sunt infinitae. Ergo. Resp. Dist. mai. : in actu, nego ; in potentia, 
conc. Contvadist. min. 

2. Atqui partes realiter distinctae sunt infinitae in actu. Probo. Partes in 
actu faciunt multitudinem in actu. Atqui partes realiter distinctae sunt partes 
in actu. Ergo. Resp. Dist. mai.: Partes in actu mere materialiter, nego ; 
partes in actu ut entia, conc. Contradist. min. 

3. Atqui partes continui sunt in actu ut entia. Probo. Quae continuum con- 
Stituunt, sunt in actu ut entia. Atqui partes continuum constituunt. Ergo. 
Resp. Dist. mai. : Quae constituunt proprie, transeat; quae constituunt impro- 
prie tantum (cf. st. qu), nego. Contradist. min. 


Bibliographia ad 332-335: G. L. Caliss, Divisibilità e conti- 
nuità, RENS 1 (1909) 430—441 ; 556—569. 


Ad 333. S. Thomas: «Quantum dicitur, quod est divisibile in ea, quae 
insunt [Tocóv Aéyerot tò Ottgeróv siç £voxépyovvx : Met. V 13, 1020 a 7j. 
Quod quidem dicitur ad differentiam divisionis mixtorum. Nam corpus mixtum 
resolvitur in elementa, quae non sunt actu in mixto, sed virtute tantum. Unde 
non est ibi tantum divisio quantitatis, sed oportet quod adsit aliqua alteratio, 
per quam mixtum resolvitur in elementa » (in l. c. lect. 15 n. 977). « Respon- 
dendum est ad eum qui interrogat, an contingat infinita transire sive in tem- 
pore sive in magnitudine, quod quodammodo contingit et quodammodo non 
contingit. Cum enim sint infinita in actu, non contingit ea transire ; cum auteni 
sint infinita potentia, contingit. Et sic cum in continuo non sint infinita media 
nisi in potentia |iv 8& và cuveyei Évecvt. uiv &metpa hlon, &XX' ox évreleysia 
4XA& Sov&gev: Phys, VIII 8, 263 a 28], contingit infinita transire : quia illud 

quod continue movetur, secundum accidens transivit infinita, scil. in potentia » 
(in 1. c. lect. 17 n. 7 ; cf. VI lect. 11 n. 4). « Omne continuum habet partes se- 
iunctas, ita quod haec sit una pars, et haec alia ; et dividitur in partes diversas 
et distinctas loco, id est positione, in his quae positionem habent » (In Phys. VI 
lect. 1). «Linea unius pedis est in potentia in linea bipedali, sed tunc est in 
actu, quando dividitur a toto... In continuo aliud est in actu, sicut pars se- 
parata, et aliud in potentia, scilicet pars in continuo exsistens non separata » 
(In De sensu et sensato, lect. 15 n. 217 sq.). « Pars in toto non est in actu, sed 
in potentia, maxime in continuis. Sic enim aliquid est ens, sicut est unum. 
Unum autem est, quod est in se indivisum, et ab aliis divisum : pars autem 
prout est in toto, non est divisa in actu, sed in potentia tantum: unde non 
est actu ens neque una, sed in potentia tantum » (In Phys. VII lect. 9 ; cf. In 
Met. VII lect. 16). « Duo quae sunt in actu, nunquam sunt unum actu ; sed duo 
quae sunt in potentia, sunt unum actu, sicut patet in partibus continui » (Inu 
Met. VII lect. 13 n. 1588). « Unitas rei consequitur esse ipsius : partes autem 
alicuius homogenei continui ante divisionem non habent esse actu, sed potentia 
tantum ; et ideo nulla illarum habet unitatem propriam in actu; unde actu 
non est accipere ipsarum numerum, sed potentia tantum » (IV Dist. 10, 1a. 3 
sol. 3 ad 1; cf. In Met. V lect. 9 n. 897 ; In De Caelo et Mundo I lect. 3). 


Thesis 14 : In continuo dantur indivisibilia actu, non tantum ter- 
minantia, sed etiam continuantia, quae tamquam positivae vealitates a 
partibus distinguuntur realiter. 


337. St. qu. Dari indivisibilia in continuo fluente iam probatum est 
(n. 302—305). Quaestio igitur de continuo permanente hic agitatur. 
Qui in hoc continuo concedunt partes in actu, solent etiam concedere 
indivisibilia actu, non tantum terminantia, sed etiam continuantia, 
quibus partes inter se copulantur. 


338. Prob. th. I p.: In continuo dantur indivisibilia actu non tantum 
terminantia, sed etiam continuantia. Ex natura continui : Illud actu 
datur in continuo, secundum quod actu datur contactus et coniunctio 
partium. Atqui contactus unius quantitatis ad aliam est penes extre- 
mitates indivisibiles ; similiter coniunctio partium eiusdem quantitatis 
est secundum extremitates seu indivisibilia. Nam sicut quantitas non 
coniungitur quantitati seipsa, i. e. penetrative, sed penes extremitates, 
ita pars iungitur parti non seipsa seu penetrative, sed penes extremi- 
tates. Ergo in continuo dantur indivisibilia actu non tantum termi- 
nantia, sed etiam continuantia. 


Prob. II p.: Indivisibilia tamquam positivae realitates a partibus 
distinguuntur realiter. Fx effectu formali proprio indivisibilium : 
Sunt realitates positivae distinctae realiter a partibus, quae habent 
cffectum formalem positivum realiter distinctum a partibus. Atqui in- 
divisibilia habent effectum formalem positivum realiter distinctum a 
partibus. Ergo a partibus distinguuntur realiter. 

Prob. min. Effectus indivisibiliuti est contactus et coniunctio im- 


Gredt, Klem, phios, t. 19 

pediens penetrationem. Atqui contactus et coniunctio impediens pe- 
netrationem est effectus formalis positivus distinctus a partibus. 


339. Coroll. Ergo contigua sunt, «quorum extrema» seu in- 
divisibilia «sunt simul»; continua vero sunt, quorum partes 
termino seu indivisibili communi copulantur, « quorum extrema sunt 


unum » (Arist., Phys. V 3). 


340. Schol. Sicut ipsae partes continui, ita etiam indivisibilia con- 
tinuantia non constituunt numerum vel multitudinem actualem. 
Etiam indivisibilia continuantia actu non suntin continuo nisi m a - 
terialiter: dato continuo, quolibet modo in eo partes designari 
possunt, et quolibet modo dividi potest; quae partium designatio 
vel divisio necessario fit in aliquo indivisibili. Propterea indivisibilia 
continuantia secundum se indeterminata sunt seu indefinita, et se- 
cundum hoc omnino recte dicuntur esse in potentia. 


341. Obi. 1. In continuo non datur, quod non est pars continui. Atqui haec 
indivisibilia non sunt partes continui. Ergo. Resp. Dist. mai.: Quod non est 
pats neque pertinet ad continuum, conc. ; quod non est pars, pertinet tamen ad 
continuum tamquam positiva realitas a partibus distincta, nego. Contradist. min. 

2. Atqui haec indivisibilia non pertinent ad continuum tamquam positi- 
vae realitates distinctae. Probo. Ad continuum non pertinet tamquam positiva 
realitas distincta, quod est aliquid negativi. Atqui haec indivisibilia sunt ali- 
quid negativi. Ergo. Resp. Dist. mai.: Quod est aliquid mere negativi, conc. ; 
quod non est aliquid mere negativi, sed habet effectum formalem positivum, 
nego. Contradist. min. 

Ad 338. Avistoteles « probat quod continuum non componatur ex indivi- 
sibilibus per modum eius quod est consequenter. Non enim punctum consequen- 
ter se habebit ad aliud punctum, ita quod ex eis constitui possit longitudo, 
idest linea ; aut unum nunc alteri nunc, ita quod ex eis possit componi tempus 
[098' £oe2 jo Éorot omyuh ovtyu;; 3j tò vOv roð vOv; Phys. VI 1, 231 b 6]: 
quia consequenter est unum alteri, quorum non est aliquid medium eiusdem 
generis, ut supra expositum est. Sed inter duo puncta semper est linea media : 
et sic si linea composita est ex punctis, ut tu das, sequitur quod semper inter 
duo puncta sit aliud punctum medium. Et similiter inter duo nunc est tempus 
medium. Non ergo linea componitur ex punctis, aut tempus ex nunc, sicut 
consequenter se habentibus» (S. Thom. in 1. c. lect. 1 n. 5; cf. In De an. III 
lect. 3 [n. 609, ed. Pirotta]). 

A d 339. Aristoteles : " Arves0at | Aéyecot t450 ] Óv tà ğxpa Xp. (Phys. V 3, 
226 b 23) Xweyéc, ötv txòrò yévnvat xal ëv tò éxaripov mépag (L c. 227 
a 11; eadem: Met. XI 12, 1068 b 26 1069 a 5; cf. S. Thom., In Phys. V lect. 
5 n. 28). 5. Thomas: « Dicit [Aristoteles] quod continuum est cum utriusque . . . 
sit unus et idem terminus, sicut partes lineae continuantur ad punctum » (In 
Met. XI lect. 13 n. 2412). 

Ad 340. S. Thomas: «Quod autem dictum est de superficie, intelligen- 
dum est in linea, puncto, unitate. Haec enim in continuo non sunt in actu, 
nisi solum quantum ad illa quae terminant continuum » (In Met. III lect. 13 
n. 509). «Punctum non ponitur in definitione lineae communiter sumptae. 
Manifestum est euin quod in linea infinita, et ctiam in circulari non est 
punctum nisi in potentia» (S. th. I 85, 8 ad 2). 

Quaestio V : De conditionibus ad movendum requisitis. 
$ 1. DE CONDITIONIBUS AD MOVENDUM REQUISITIS IN GENERE 


342. Conditiones ad quemcumque motum requisitae. 1. Distinctio 
inter agens et passum. Quidquid movetur, ab alio movetur, nec quid- 
quam movet seipsum. Ad hoc enim idem secundum idem deberet 
esse simul in actu et in potentia, nam quod se movet, et movet et 
movetur; quare inquantum movet, deberet esse in actu (nihil enim 
agit nisi quod est actu), inquantum vero movetur, esset in potentia 
(cf. n. 656 ; 749, 5). 

2. Subiectum proportionatum agenti. Proportio inter agens et pas- 
sum. Haec proportio deesse potest duplici ex capite: aut ex parte 
subiecti, ex parte passi, cui deest potentia passiva ad sus- 
cipiendam formam introducendam ab agente (resistentia negativa), 
aut ex parte agentis, cuius virtuti passum non est proportiona- 
tum. Exemplum primi est impenetrabilitas, exemplum secundi ma- 
ximum pondus disproportionatum virtuti motrici debili. 

3. Applicatio; actio enim in distans repugnat (cf. th. seq.). 


343. Conditio specialis requisita in corporibus ad alterandum et ad 
movendum localiter alia corpora mechanice, i. e. mediante impulsu ab 
extrinseco in se recepto. Conditio haec specialis est oppositio 
et dissimilitudo saltem in gradu inter agens et passum seu aequi- 
librium destructum, quatenus agens et passum praedita 
sunt qualitatibus seu viribus oppositis (elementa chimica, quae ad 
invicem affinitatem habent), aut quatenus agens habet qualitatem 
eandem, sed in gradu intensiore quam passum (inaequaliter calida, 
calidum et frigidum), aut quatenus unum corpus, quocum commu- 
nicatus est motus mechanicus, impingit in aliud, quod quiescit aut 
alio modo movetur. Inter ea enim, quae sunt similia et in specie et in 
gradu, non habetur actio, ut inter duo aeque calida et inter ea, quae 
eodem modo localiter mechanice moventur. Tota actio corporum 
in hoc genere consistit in producendo aequilibrio, quo producto 
actio cessat (cf. n. 356—358). 

Conditio haec specialis ad subiectum proportionatum reducitur. 


344. Actio et reactio. Conditionibus datis ad movendum in agente, 
co ipso etiam in passo hae conditiones datae sunt, si agens est 
subiectum proportionatum activitatis passi. 
Tunc mutua est actio ct passio ; ita cum kalium applicatur oxygenio 
et acidum metallo. Contra, si ageus non est subiectum proportiona- 
tum activitatis passi, actio mutua non est; ita cum spiritus agit in 
corpus, corpus nequit agere in spiritum. Mutua haec actio actio 
et reactio vocatur, mutua passio passio et repassio. 

Actio et reactio, passio et repassio inter se non subordinantur, 
sed coordinantur ; ideo utraque actio vocari potest actio et reactio, 
utraque passio passio et repassio. Causae enim istae seu vires inter 
se non sunt subordinatae, sed coordinatae ; ideo applicatione seu 
contactu aeque immediate utraque reducitur in actum secundum. Qua- 
re etiam quoad durationem et intensitatem eodem modo se habent: 
quousque durat actio, durat etiam reactio, atque eadem intensitate. 
Perdurat autem usque ad aequilibrium productum, si conditio actionis 
fuit aequilibrium destructum. 


345. Resistentia. Resistentia generalissime considerata illud signi- 
ficat in passo, quod opponitur actioni agentis tamquam impedimentum 
efficientiae eius. Resistentia duplex distinguitur : negativa et positiva. 
Resistentia negativa est incapacitas et repugnantia ad aliquid 
recipiendum seu defectus potentiae passivae. Haec resistentia simpli- 
citer constituit subiectum non proportionatum formae introducendae 
(cf. n. 342, 2), ac proinde a nullo agente creato superabilis est. Exem- 
plo sit incapacitas auri ad recipiendum influxum corrosivum acidi 
sulfurici. Resistentia positiva est reactio. Haec est in genere 
causae efficientis. Exemplum sit resistentia qualitatum contrariarum 
ad invicem. Propter hanc resistentiam corpus, quod agit in alterum 
sibi oppositum alterando aut mechanice movendo, tantum virtutis 
amittit, quantum producit in altero, atque ita mutuis actionibus et 
passionibus ad aequilibrium tenditur (cf. n. 358). 


Ad 342. Aristoteles « proponit, quod necesse est omne quod movetur ab 
aliquo alio moveri» (4m«v có xtvoóuevov ġváyxn mó tvog xıveřoðar : Phys. 
VII 1, 241 b 24. S. Thom. lect. 1 n. 2). Idem probat Phys. VIII 4; S. Thom. 
lect. "7 n. 4. S. Thomas : « Subiectum in quod agitur, ordinem habet et ad agens 
quod reducit ipsum de potentia iu actum, et ad actum in quem reducitur. 
Sicut ergo subiectum aliquod est in potentia ad aliquem determinatum actum, 
et non ad quemlibet, ita non potest reduci de potentia in actum determinatum 
nisi per agens aliquod determinatum » (C. g. III 102). 

Ad 343. Aristoteles « concludit quasi inducendo, quod omnes philosophi po- 
suerunt principia contraria secundum aliquem modum » (v&vavila TOG návvec 
roroa tç &pxéc: Phys. I 5, 188 a 26. S. Thom. lect. 10 n. 2). 

Ad 344sq. S. Thomas : «In aliqua actione potest esse resistentia dupli- 
citer. Uno modo ex parte agentis, quando scil. ex contrario agente virtus ipsius 
debilitatut ; alio modo ex parte ipsius effectus, quando ex contraria dispositione 
impeditur effectus. In omni actione, ubi agens non patitur, prima resistentia 
non habet locum, sed secunda solum ; unde in operationibus divinis non at- 
tenditur difficultas secundum xesistentiam ad agentem, sed secundum impedi- 
mentum effectus. Magis autem impeditur effectus per subtractionem potentiae 
recipientis quam per rationem contrariae dispositionis, quia contraria dispo- 
sitio non impedit effectum nisi inquantum facit potentiam indispositam. Et 
ideo maior difficultas est in creatione, ubi ommino materia non praeexsistit, 
quam ubi in praeexsistenti materia est aliquid quod effectui contrariando re- 
pugnat» (IV Dist. 11, 1 a. 3 sol. 3 ad 2). 

$ 2. DE ACTIONE IN DISTANS 
Thesis 15: Actio in distans absolute repugnat. 


346. St.qu. 1. Ouantitatem sequitur distantia et indistantia seu 
praesentia. Haec habetur a) inter partes eiusdem quantitatis, b) inter 
diversas quantitates. Indistantia seu praesentia inter diversas quan- 
titats contactus dicitur; ea enim se tangunt, quorum extre- 
ma sunt simul. Indistantia inter duas partes eiusdem quantitatis 
continuae stricte non dicitur contactus, sed continuum. 

Cum distantia et praesentia seu contactus sequantur quantitatem, 
per se dicuntur de quantitate et de rebus quantis. At per accidens 
etiam de iis, quae non sunt quanta, seu de substantiis spiritualibus 
dicuntur, quatenus haec ingrediuntur ordinem quantitatis, tangendo 
quantitatem operatione aut informatione. Qui contactus dicitur con- 
tactus virtutis, ut distinguatur a contactu molis, quo res quantae 
se tangunt ad invicem. 

'Thesis igitur nostra, quae negativa est, positive etiam ita enun- 
tiari potest : Absoluta necessitate requiritur contactus inter agens et 
passum, si passum est quantum seu extensum; si etiam agens est 
quantum, hic contactus erit contactus molis ; si agens non est exten- 
sum, i. e. si est substantia spiritualis, erit contactus virtutis tantum. 
Quo tamen minime negatur, ut per se patet, posse unum mediante 
altero agere in tertium, sicut sol per medium agit in terram ; nam 
etiam ita inter singula agentia ad invicem subordinata habetur con- 
tactus. 

2. Thesis communiter admittitur praesertim quoad agentia cor- 
porea, non tantum a philosophis, sed etiam a recentibus rerum natu- 
ralium peritis (Faraday, Maxwell) paucis exceptis, ut sunt ii qui, 
cum admittant vacuum inter atomos, atomis tamen largiuntur vires 
attractivas, quibus trans vacuum agerent inter se. Ex philosophis, 
qui actionem in distans propugnant, nominentur Bolzano et Schwert- 
schlager. 


347. Prob. th. 1. Probatur physice quoad agentia corporea : 
a) ex experientia : Interposito medio ad transmittendam corporis 
activitatem inepto cessat actio; quod ostendit corpus non agere in cor- 
pus distans nisi agendo in corpus intermedium, quocum contactum 
habet. Crescente distantia minuitur actionis intensitas ; quod iterum 
ostendit corpus non agere in corpus distans nisi agendo in corpora 
interposita. Corpora naturali nisu tendunt ad contactum, ut ad invi- 
cem agere possint ; hinc cum chiniicam ineunt mixtionem, in minimas 
scinduntur particulas, «quae possint coniungi et ita agere inter 
sc. Solo contactu corpora ultimo determinantur, ut ad invicem agant ; 


294 A. Philosophia naturalis generalis 


ante contactum non possunt esse determinata nisi in actu primo tam- 
quam ea, quae ad invicem agere possunt, ut corpora, quae ad invicem 
affinitatem chimicam habent. Probatur b) ex modo essendi corporis : 
Quod subditur loco in esse, loco etiam subditur in agere ; agere enim 
sequitur esse. Atqui corpus subditur loco in esse, ut patet ex dictis 
n. 319. Ergo etiam in agere, et actio in distans repugnat. 

2. Probatur thesis metaphysice quoad agens quodcumque : 
ex habitudine inter agens et passum : Ut agens agat in corpus exten- 
sum, necesse est habeat extensum sibi subiectum in actu secundo. 
Atqui agens non habet extensum sibi subiectum in actu secundo, nisi 
virtute sua tangat illud. Ergo requiritur contactus inter agens et 
corpus passum, et actio in distans repugnat. 

Mai. patet ex eo, quod passum dicit subiectionem et dependen- 
tiam ab agente. 

Prob. min. Kxtensio essentialiter est ordo positionis. Virtus autem 
agentis non habet hunc ordinem sibi subiectum, nisi ipsa virtus in- 
grediatur hunc ordinem seu habeat etiam ipsa positionem in eo per 
contactum. Ostenditur hoc ex intrinseca coniunctione, quae requiri- 
tur inter agens et passum. Si passum est extensum, haec coniunctio 
haberi nequit nisi per contactum. Ut enim agens intrinsecus coniun- 
gatur cum ordine positionis, necesse est intrinsecus ingrediatur hunc 
ordinem, quod est per positionem in eo seu per contactum. Sine con- 
tactu virtus agentis omnino extrinsecus manet passo. 


348. Coroll. Ergo contactus pertinet ad causalitatem aut tamquam 
immediata praeparatio ad actionem (pertinet ad actum primum proxi- 
mum) aut tamquam aliquid in actione ipsa inclusum (pertinet ad 
actum secundum). Tamquam contactus molis pertinet ad actum pri- 
mum proximum: Moles debent esse simul, ut incipiat actio. Tam- 
quam contactus virtutis pertinet ad ipsam actionem (ad actum se- 
cundum): Contactus enim virtutis est per ipsam actionem virtutis 
agentis. 


349. Schol 1. Si energiam, quae per spatium diffunditur, tam- 
quam substantiale quid concipimus, actio in distans corporum, quae 
per energiam campi gravitationis infinite extenduntur, explicari pot- 
est, quin exsistentia aetheris postulari debeat. 

2. Cum distantia spatium significet, de actione in distans pro- 
prie sermo esse non potest, nisi quatenus supponitur esse spatium 
et locus, in quo agens et passum constituantur. Spatio igitur non 
exsistente, certo haberi nequit praesentia localis. Quare si Deus 
angelum creasset ante mundi corporei constitutionem, fuisset quidem 
Deus intime coniunctus et praesens angelo, sed coniunctione et prae- 
sentia mere causali. Coniunctio enim intima inter causam et effectum 
absolute est de ratione causalitatis. Kt ex hac coniunctione conatu- 


Caput II. Quale sit ens mobile, seu de proprietate entis mobilis 295 


raliter resultat necessitas coniunctionis localis, passo in loco exsistente. 

3. Agens creatum in distans agere potest tamquam instrumen- 
tum Dei. Sed haec revera non est actio in distans, cum Deus ubi- 
cumque praesens sit, qui tamquam causa principalis producit in sub- 
iecto distante ab instrumento effectum aliquem tamquam de- 
pendentem ab instrumento. 


350. Obi. 1. Est actio in distans, cum pomum in arbore suspensum movet 
puerum. Atqui pomum in arbore suspensum movere puerum non repugnat. 
Ergo. Resp. Dist. mai. : Est actio, quae est causalitas finis, conc. ; actio stricte 
sumpta seu actio, quae est exercitium causalitatis efficientis, nego. Conc. min. ; 
dist. consq.: Actio, quae est causalitas finis, conc. ; actio stricte sumpta seu actio, 
quae est exercitium causalitatis efficientis, nego. 

2, Atqui etiam actio stricte sumpta est in distans. Probo. Corpus saepe 
agit in corpus efficienter sine contactu, ut sol in terram. Atqui haec est actio 
in distans stricte sumpta. Ergo. Resp. Dist. mai.: Sine ullo contactu, nego; 
sine contactu immediato, cum contactu tamen mediato, conc. Contvadist. min. 

3. Atqui est actio efficiens sine ullo contactu. Probo. Est actio efficiens 
agentis spiritualis in corpus. Atqui haec actio est sine ullo contactu. Ergo. Resp. 
Conc. mai. ; dist. min.: Sine contactu molis, conc. ; sine contactu virtutis, 
nego. Disi. consq. 

4. Atqui agens spirituale agit etiam sine contactu virtutis. Probo. Quod 
non subditur loco, agit etiam sine contactu virtutis seu agit in distans. Atqui 
agens spirituale (Deus, angelus) non subditur loco. Ergo. Resp. Dist. mai. : 
Quod non subditur loco, sibi tamen locum subicere debet per contactum vir- 
tutis, nego; quod neque sibi locum. subicere debet per contactum virtutis, 
conc. Contradist. min. 

5. Atqui agens spirituale non debet per contactum sibi subicere locum seu 
quantitatem in quam agit. Probo. Non debet sibi subicere per contactum lo- 
cum seu quantitatem, in quam agit, cui naturaliter haec quantitas subicitur 
sine contactu. Atqui agenti spirituali naturaliter subicitur corpus seu quanti- 
tas sine contactu. Ergo. Resp. Dist. mai. : Cui subicitur in actu primo tantum, 
nego; etiam in actu secundo, conc. Contradist. min. 

6. Atqui etiam in actu secundo agens spirituale habet sibi subiectum corpus 
seu quantum sine contactu. Probo. Quod sibi subicit corpus in actu secundo 
per determinationem intellectus sui seu per imperium practicum intellectus sui, 
habet corpus sibi subiectum in actu secundo sine contactu. Atqui agens spiri- 
tuale subicit sibi corpus per imperium intellectus sui. Ergo. Resp. Dist. mai. : 


, Per imperium, quod est sine contactu, conc., per imperium, quod est cum 


contactu, nego. Contiradist. min. 


Bibliographia ad 346—349 : I. Chianale, Notae in quaestionem 


quam vocant «de actione in distans » Gr 7 (1926) 44—72. 


Ad 347. Aristoteles: Tò 8è xpücov xwoüv, . . . Oey Á exh täs xwhosog, 


. èotiy čua cQ xwouuévo. . . Sóti oùðèv aórv petrækó otv (Phys. VII 2, 


243 a 3). S. Thomas : « Dicit ergo primo, quod movens et motum sunt simul. 
Sed aliquid dicitur movere dupliciter. Uno modo sicut finis movet agentem ; 
et tale movers aliquando distans est ab agente quem movet ; alio modo sicut 


movet id quod est principium motus; et de tali movente hic intelligit. Et prop- 
ter hoc addidit: non sicut culus causan, sed unde est prin- 
cipium motus. Item movens ajent principii motus quoddam est im- 


inediatiim et quoddaui remotum Dtutbellljit autem lie de iuuediate movente, 

et ideo dixit primum movens, utper primum significetur immedia- 
tum mobili, non autem id quod est primum in ordine moventium. Et quia in 
quinto dixerat ea esse simul, quae sunt in eodem loco, posset aliquis credere 
ex hoc quod dicit quod movens et motum simul sunt, quod quando unum 
corpus movetur ab altero, quod oporteat ambo esse in eodem loco : et ideo ad 
hoc excludendutm subiungit, quod simul dicit hic, non quidem esse iu eodem 
loco, sed quia nihil est medium inter movens et motum, secundum quod con- 
tacta vel continua sunt simul, quia termini eorum sunt simul vel quia sunt unum. 
Et quia in praecedenti demonstratione processerat solum de motu locali, pos- 
set aliquis credere quod hoc haberet veritatem solum in huiusmodi motu, et 
ideo ad hoc removendum subiungit, quod hoc dictum est communiter, quod 
movens et motum sunt simul, et non specialiter de motu locali; quia hoc est 
commune in omni specie motus, quod movens et motum sunt simul, modo 
exposito » (in 1. c. lect. 3 n. 1; cf. S. th. I 8, 1). 


B. PHILOSOPHIA NATURALIS SPECIALIS 


Pars I 


DE CAELO ET DE MUNDO SEU DE ENTE MOBILI 
MOTU LOCALI 


Caput I 
DE IPSO MOTU LOCALI 


351. Quid sit motus localis, et quotuplex sit. Motus localis est mo- 
tus ad «ubi ». Cum motus localis sit ad acquirendum ubi, ipsum ubi 
in motu locali est in statu motus seu «fieri ». 

Cum duplex sit ubi, adaequatum et inadaequatum, motus localis 
duplex est, adaequatus et inadaequatus. Motus localis adae- 
quatus est, cum corpus movetur de loco in locum; motus 
localis inadaequatus est, cum corpus movetur in vacuo ad 
ubi inadaequatum. Sublato ubi, etiam inadaequato, motus localis 
omnis impossibilis evadit. Corpus igitur solitarium sublata tota mundi 
machina non posset moveri localiter!, et res mundanae eo tantum 
moventur localiter, quod localem habitudinem mutant ad invicem 
(cf. n. 318, 3). 


352. Quomodo efficiatur motus localis. Causa efficiens motus lo- 
calis est impulsus. Impulsus duplex est: a) actio seu motio 
virtutis motricis; b) huius motionis participatio transiens recepta 
inre mota: vis mechanica. Haec est participatio imperfecta 
virtutis motricis, quae tamquam entitas vialis communicatur cum cor- 
pore moto. Ideo reductive pertinet ad secundam speciem qualitatis. 
Fst vis instrumentaria onmino ab extrinseco communicata, quae non 
habet esse fixum in corpore moto. Quo opponitur virtuti motrici 


1 Si hoc corpus solitarium  supponeretur aliter et aliter disponere partes 
suas, secundum figuram tantuni moveretur, non secimiduni: cubi» neque se~ 
eundum sitim, quia non habet ubi neque situm 

atttactivae massarum, quae in essentia corporis radicatur, et vir- 
tuti attractivae electromagneticae, quae est proprietas electronum. 
Nullum corpus potest moveri localiter, quin cum eo communicetur 
haec vis mechanica. Tamquam vis instrumentaria est id, quo causa 
movens movet proxime; vis motrix, quae huic causae inest, 
eiusque actio sunt príncipium remotum motus localis. Postquam 
recepit in se vim mechanicam corpus, etiam separatum a causa mo- 
vente, movetur in determinata directione et cum determinata velo- 
citate, atque in perpetuum ita moveretur, nisi a resistentia frictionis 
et ponderis (attractionis terrae) impediretur (lex inertiae). Corpus 
motum, recepta vi mechanica, per eam etiam capax evadit alia cor- 
pora movendi, in quae impingitur. 


353. Resistentia vincenda in corporibus movendis localiter.  Resisten- 
tia (positiva) vincenda est duplex : a) resistentia molis, abstrahendo 
a pondere et a resistentia frictionis, quae provenit ex eo, quod cor- 
pus motum non movetur in vacuo, sed in contactu cum corporibus 
ambientibus. Etiam abstrahendo a pondere et a resistentia frictionis, 
eodem impetu recepto, maior moles lentius movetur quam minor; 
b) resistentia ponderis (attractionis terrae) et frictionis. 


354. Motus localis ceteris motibus supponitur. Nam motus aug- 
menti supponit alterationem ; fit enim augmentum mediante nutri- 
tione, quae est per alterationem ; motus autem alterationis contactum 
seu approximationem supponit corporum, oppositis qualitatibus prae- 
ditorum, approximatio autem est per motum localem. 


355. Theoria relativitatis Einsteiniana. A Relativistis motus 1o- 
calis concipitur mere relative tamquam mutatio relationis distantiae. 
Haec theoria per se primo est theoria mathematico- 
physicalis, quae intra limites huius conside- 
rationis recta dici possit. Revera in mundo nostro 
corporeo omnia moventur multiplici modo. Non tantum corpora, quae 
quiescentia videntur, moventur motu corporum caelestium, in quibus 
insunt; etiam ille, qui motus observare et mensurare nititur, movetur ; 
et lux, quae nobis apparere facit motus et positiones corporum in- 
ter se, movetur. Quae cum ita sint, theoria relativitatis tradere ni- 
titur formulam pro mensurationibus mathematico-physicalibus, quae 
haec omnia in se complecteretur. Sed aliqui theoriam hanc ita pro- 
ponunt, ac si obiectivam realitatem integraliter referret et proinde 
philosophum cogeret ad essentialiter mutandum conceptum motus 
localis. 

Contra hos philosophi est genuinum motus localis conceptum vin- 
dicare : Motus localis non est quid merce relativi, neque essentia- 
liter est mutuus, Dato motu locali, in omnibus corporibus necessario 

est mutatio distantiae, sed non in omnibus necessario est mutatio 
coU ubi et vis mechanica (qualitas fluens) hanc mutationem proxime 
efficiens. Si corpus aliquod movetur, i. e. « ubi » seu positionem suam 
in mundo corporeo ac proinde etiam relationem distantiae ad cetera 
corpora omnia mutat, haec corpora quidem etiam ad ipsum relationes 
suas distantiae mutant, sed non mutant relationes distantiae ad in- 
vicem, quia ipsa non mutant ubi seu positionem suam. Si tollimus 
totum universum corporeum et supponimus esse duo tantum corpora, 
tunc etiam corpus motum non mutaret relationem distantiae nisi ad 
illud unicum alterum. Sed hoc per accidens est ; semper enim corpus 
motum ita intrinsecus determinatum est, ut mutaret relationem suam 
distantiae ad omnia alia corpora, si plura alia darentur, id quod non 
obtinet in altero corpore quiescente. Eodem instanti, quo orirentur 
alia corpora, corpus motum positionem suam relate ad omnia muta- 
ret, non vero corpus quiescens. Semper igitur, saltem in abstrac- 
to, distinguere possumus corpus motum a quiescente. Corpus mo- 
tum est illud, in quo inest vis fluens mechanica et in quo mutatur 
ubi. Sed etiam multoties in concreto, quodnam in individuo 
sit illud corpus, quod movetur, determinare possumus aut experientia 
sensili aut ratiocinio et experimento scientifico (cf. n. 489). 

Cum igitur mera relativitas motus localis non recte asseratur, 
neque relativitas temporis et spatii, quae exinde deducitur, recte af- 
firmatur. Datur mensura temporis et distantiarum, quae absolute 
valet, et haec mensura etiam a nobis multoties cognosci potest certi- 
tudinaliter. Errores, qui ex motu locali et ex propagatione lucis, quae 
tempore per spatium propagatur, contingunt, pro relationibus terres- 
tribus ordinariis ita parvi sunt, ut non percipiantur, ac proinde 
non sunt nisi errores mere negativi. In observationibus autem astro- 
nomicis momentum habent, sed corrigi possunt, quatenus motus co- 
gnoscitur et determinatur. 


Bibliographia ad 351—355: G. Gianfranceschi, Sulla relatività 
generale di Einstein, Gr 3 (1922) 259—265. J. Gredt, Beweg- 
ung, Zeit und Raum in der Hinstein'schen Relati- 
vitütstheorie. Eine prüfende Untersuchung nach 
aristotelisch-thomistischen Grundsätzen, DThFrib 2 
(1924) 432—446. Id, Theoria relativitatis Einsteiniana 
philosophice excussa secundum principia aristote- 
lico-thomistica, Acta primi Congressus thomistici internationalis, 
Romae 1925, 105—119. Id, Philosophie der Mechanik, DThFrib 
8 (1930) 33—39. E. Hartmann, Raum und Zeit im Lichte der 
neuesten physikalischen Theorien, Ph] 30 (1917) 1—24. 
Id, A. Einsteins allgemeine Relativitüátstheorie,l c. 


303—387. J. Maritain, La metafisica dei fisici, ossia la si- 
multaneità secondo Bingstein, RENS 15 (1923) 313—330. 
D. Nys, N' y a-t-il dans l'univers que des mouvements 
relatifs?, RNSPh 24 (I?) 170 104. 7. Vouguet, ka théorie de 
la relativité. Bssai de congefiliation nvec lc bon sens, 


300 . B. Philosophia naturalis specialis 


APh VII cah. III, Paris 1930, 1— 110. F. Renoirte, La critique einstei- 
nienne des mesures d'espace et de temps, RNSPh 26 
(1924) 267 —298. A. Rozwadowski, De motus localis causa proxi- 
ma secundum principia S. Thomae, DThPlac 42 (1939) 
104—113. D. Schacherl, Einige Bemerkungen zum Einstein- 
schen Relativitütsprinzip, DThFrib 6 (1919) 202—205. J. Schnei- 
de, Die Einsteinsche Relativitüátstheorie und ihre 
philosophische Beleuchtung nach thomistischen 
Prinzipien, DThFrib 9 (1922) 60—77 ; 131—143 ; 153—180 ; 233—246. 
A. Sesmat, La théorie aristotélicienne du mouvement 
local, RPh 39 (1939) 1—23. F. Spielmann, Kritische Betrach- 
tungen zur Relativitátstheorie, PhJ 32 (19019) 260—270. 
L. Urbano, Einstein y Santo Tomás, DThPlac 18 (1925) 26—64; 
660—719. F. Vial, Les arguments de M. Einstein, RSPhTh 
11 (1922) 589—603. F. Warrain, Critique de la théorie de la 
relativité de l'espace et du temps, Acta primi Congressus 
thomistici internationalis, Romae 1925, 85—90. 4. Weber, Zur Relati- 
vitátstheorie, PhJ 33 (1920) 61—71. Id, Über Raum und 
Zeit, Ph] 35 (1922) 105—120. J. A. Weisheipl, Space and Gravita- 
tion, NSch 29 (1955) 175—223. 


Ad 351. Aristoteles: 'H uèv obv xarà tónov [x(vrote] pop (Phys. VII 2, 
243 a S8). Aristoteles « dividit modos quibus aliquid movetur [localiter] ab al- 
tero et dicit, quod sunt quattuor, scil. pulsio, tractio, vectio et vertigo» 
(S. Thom., In Phys. VII 2 lect. 3 n. 4; Arist.: 243 a 17). 

Ad 352. De mente Aristotelis et S. Thomae circa causam motus localis 
rei proiectae controversia inter auctores habetur, quia uterque docet rem pro- 
iectam ab aére moveri (cf. Phys. VIII 10, 267 a 2 sqq. ; S. Thom. lect. 22 n. 
3 sq.; Arist., De caelo III 2, 301 b 22 sqq.; S. Thom., In De caelo et m. III 
lect. 7 n. 6 sqq.). Nihilominus uterque vim impulsivam a causa proiciente tribui 
aéri aut rei proiectae aperte tradit: « Est ergo dubitatio quomodo proiecta 
continue moventur, etiam postquam non tanguntur a movente. Videtur enim, 
quod moveantur nullo movente ipsa... Ponit suam solutionem et dicit, quod, 
si secundum movens movet motum a primo movente, necesse est hoc dicere, 
quod primum movens, scil. proiciens, det secundo moventi, scil. aéri vel cui- 
cumque tali corpori, quod est natum movere corpus proiectum, ut possit movere 
et ut possit moveri; utrumque enim habet aër vel aqua a proiciente, et quod 
moveat et quod moveatur » (S. Thom., In Phys. VIII 10 lect. 22 n. 1 3; Arist. : 
267 a 2). « Imprimit ergo motor violentus lapidi solum motum : quod quidem 
fit dum tangit ipsum. Sed quia aér est susceptibilior talis impressionis, tum 
quia est subtilior, tum quia est quodammodo levis, velocius movetur per im- 
pressionem violenti motoris, quam lapis; et sic, desistente violento motore, 
aër ab eo motus ulterius propellit lapidem, et etiam a&rem coniunctum ; qui 
etiam movet lapidem ulterius, et hoc fit quousque durat impressio primi moto- 
ris violenti» (S. Thom., In De caelo et m. III lect. 7 n. 6; Arist., De caelo III 2, 
301 b 22). 

Ad 354. Aristoteles statuit, quod motus localis est primus inter omnes, 
quia augmentatio non potest esse sine alteratione, et haec requirit motun lo- 
calem ('A8óvacov yàp cEnotw slvat &XXotóosec N rpoünxpyobong. .. traðta O^ ğvev 
qop&c ox &vOEyecat ónápyetv : Phys. VIII 7, 260 a 29 b 4. Cf. S. Thom. lect. 14 
n. 2 sqq.). S. Thomas : « Nullum corpus agit nisi tangendo vel movendo » (S. th. 
I 45, 5). « Primus motuum est motus localis, unde et causa aliorum exsistit » 
(C. g. III 102; cf. 82: Amplius. Primum). 

Caput II 


DE ENERGIA ET ENTROPIA MUNDI SEU 
DE ACTIVITATE CORPORUM MECHANICE CONSIDERATA 


356. Notioenergiae. Energia definitur: facultas praestan- 
di laborem. Labor autem praestatur, quoties superatur aliqua 
resistentia positiva (cf. n. 345). Energia ne confundatur cum po- 
tentia agendi. Potentia agendi est rei proprietas, quae permanenter 
inest, utpote in essentia fundata ; ex potentia agendi, tamquam ex 
actu primo, dimanat actus secundus seu ipsa actio. Energia vero fa- 
cultatem praestandi laborem significat, quae non necessario fundatur 
super virtutem propriam rei, sed etiam transeunter inesse potest per 
modum entitatis fluentis seu vialis (virtus instrumentaria, e. g. vis 
mechanica). 


357. Aequivalentia energiarum. Diversae energiae una ab alia pro- 
ducuntur, ita ut in mundo contingat continua quaedam energiarum 
transmutatio (cf. n. 247). Quae transmutatio fit secundum determi- 
natam omnino proportionem — aequivalentia energiarum ; ita deter- 
minata motus mechanici quantitas producit semper eandem determi- 
natam caloris quantitatem, seu tantus motus mechanicus aequivalet 
tanto calori. 


358. Principium conservationis energiae. Omne corpus, quantum 
in eo est, semper in eodem statu perseverat ; ideo neque superaddere 
neque detrahere sibi potest aliquam energiam, e. g. accelerare vel 
retardare motum suum, ex quiete in motum, ex motu in quietem trans- 
ire, calefacere et refrigerare seipsum. Cum vero ab alio e statu suo 
exturbatur, necesse est illud corpus, quod influit in aliud superaddendo 
aliquam energiam, propter reactionem passi (cf. n. 
344 sq.) tantum de sua amittere, quantum cum altero communicat. 
Unde quaedam energiae translatio fit, quantitate eius eadem semper 
manente. Quod illustretur exemplis : Corpus calidum refrigeratur alia 
corpora calefaciendo, communicando suum calorem cum ipsis. Tan- 
tum caloris amittit, quantum cum aliis communicat, nec potest amit- 
tere calorem nisi communicando eum cum aliis vel transmutando in 
aliam aequivalentem energiam, sicut calor vaporis inclusus in machina 
transmutatur in aequivalentem motus mechanici quantitatem. Cor- 
pus mechanice motum non potest suum motum cum alio communicare 
(impellere illud), nisi aniittendo tantam motus quantitatem, quantam 
cum altero communicat. Si vero tanta fuerit massa corporis, in quod 
impingitur, quocum motum mechuünieum communicare non valeat, 
tunc motus visibilis mechanics transit in vibratorium, in calorem, 

et producitur quantitas caloris aequivalens motui mechanico amisso. 
Ita fit, ut in omnibus processibus physicis quantitasenergiae 
eadem maneat, licet qualitative mutetur. Energia mundi au- 
geri vel minui non potest nisi interventu entis, quod super energiam 
physicam omnino eminet eique dominatur !. 


359. Lex entropiae. Secundum legem entropiae ommes for- 
mae energiae tendentiam manifestant sese transformandi in energiam 
caloris, haec vero sese diffundendi modo uniformi in medium ambiens ; 
alis verbis: Entropia mundi iugiter crescit. Entro- 
pia aliud non est quam illa pars energiarum, quae reducta est ad 
statum restrictae transmutabilitatis (reversibilitatis) in alias formas 
energiae ; status autem transmutabilitatis limitatae, qui ipse facil- 
lime diffunditur uniformiter. Processus igitur mundanus seu mutua 
corporum activitas, qua agunt inter se alterando et movendo mecha- 
nice, in tensione energiarum consistit, quae iugiter minuitur. Lex 
entropiae est lex statistica, quae contrarium excludit non 
quidem certitudine proprie dicta, sed summa probabilitate. 


360. Massa et energia. In processu diffissionis nuclei atomici duo 
novi nuclei minoris ponderis oriuntur, quorum tamen summa minor 
est pondere totius, ut quaedam pars massae totius amissa esse videa- 
tur, quae energiae potentiali ex hoc processu exortae correspondet. 
Ex hoc facto scientia physica atomica concludit massam ex processu 
diffissionis amissam transformatam esse in energiam, ideoque massam 
et energiam esse identificandam (E — m c?). 

Massa in sensu theoriae atomicae determinatur per resistentiam 
inertiae et gravitationis et concipitur ut mensura mathematica. Se- 
cundum philosophiam vero scholasticam massa est quantitas materiae 
secundae seu molis. Energia autem non est aliquid substantiale, sed 
est accidens, quantitative stabile, qualitative multiplex (energia 
cinetica, potentialis, elastica, thermica, chimica, electrostatica, nu- 
clearis etc.), necessario ab aliqua substantia materiali dependens. 

Quod igitur in processu diffissionis nuclei atomici amittitur, est 
massa in sensu scientiae atomicae, i. e. sunt proprietates inertiae et 
gravitationis, quae mensurantur ut mensurae mathematicae ; nihil 
tamen prohibet, quin exsistat quoddam ens materiale illis proprieta- 
tibus privatum. In hoc stata tamen massa non iam experimentaliter 
mensurari potest. Energia, quae in processu diffissionis nuclei se ma- 
nifestat in materia ponderabili duarum partium nuclei, utpote acci- 
dens, non potest esse transformata ex massa i. e. ex substantia materiae 
secundae. Potius stricte concludi debet quandam massam amittere 


1 potentiae animae cum agunt physice movendo, non augent quantitatem 
enerpiae physicae, eum ipsae non agant nisi mediante energia physica seu 
mediantibus viribus physicis et chimicis (cf. n. 450, 2). 


Pars I. De caelo et de mundo seu de ente mobili motu locali. Caput III 303 


posse proprietates inertiae et gravitationis, quin tamen desinat esse 
vera materia i. e. substantia corporis. 


Bibliographia ad 356—360: F. Dessauer, Leben, Natur, Reli- 
gion, Bonn 1924. D. Günther, Der experimentelle Beweis 
für die Gültigkeit des Energieexrhaltungsprinzips 
im Tier- und Menschenkórper, PhJ 33 (1920) 321—333. 
A. Holländer, Physik und Metaphysik, DThFrib 29 (1951) 314. 
E. Meyerson, Idendité et Réalité?^*, Paris 1032. M. Plank, Das 
Prinzip der Erhaltung der Energie, Leipzig-Berlin 1924. 
Id., Religion und Naturwissenschaft, Leipzig 1938. B. Thum, 
Zur Deutung des Prinzips von der Erhaltung der 
Energie, Studia Anselmiana 7—8, Romae 1938, 143—160. Id., Scho- 
lastische Kosmologie und Naturwissenschaften, DTh 
Frib 27 (19490) 17—40. 


Caput III 


DE COSMOGONIA SEU DE FORMATIONE MUNDI 
PER MOTUM LOCALEM 


Thesis 16: Cosmogonia per viam evolutionis summa probabilitate 
gaudet ; nulla tamen evolutio cosmogonica potest rationabiliter defendi, 
nisi quae admittit in nebula primitiva statum ab initio inditum tensio- 
nis leleologicae maxime artüificiosae. 


361. St. qu. 1. Nomine cosmogoniae non intelligimus crea- 
tionem ex nihilo, sed mundi formationem, supposita prima 
rerum productione, et supponimus materiam primitivam non habere 
à se neque exsistentiam, cum sit ens contingens, neque motum, cum 
sit ex se indifferens ad motum aut quietem. 

2. Astronomi suadere nituntur cosmogoniam mechanico- 
evolutionisticam ex nebula quadam primitiva: in nebula 
primitiva, inquiunt, formantur nuclei spissiores, qui se attrahunt, et 
ita oritur motus, qui ducit ad evolvenda systemata solaria. 

3. Laplace (1749—1827) ortum nostri systematis solaris ita 
exponit : Initio fuit ingens sphaera aériformis, quae volvebatur circa 
axem suum. Áb hac sphaera per vim centrifugam separabantur anuli, 
qui vi attractionis, quam inter se exercebant, disrumpebantur, partes 
vero exinde ortae circa massam centralem volvebantur. Unde et ip- 
sae induebant formam sphaerae, a qua iterum aliae sphaerae eodem 
processu divellebantur. lta ex massis a nebula primitiva disiectis et 
postea solidatis exortum est nostrum systema solare, Simili processu 
etiam cetera systemata solaria evoluta csse dicuntur. Propter diffi- 
cultates, quibus ansam praebet hace hypothesis, alii eam satis modi- 
ficaverunt, alii alias explicationes. propostiertint, 

4. Aliqui, ut Haeckel (1834—1919), extendendo darwinismi 
principia ad totum ordinem mundanum, docent non tantum diversos 
viventium typos, sed totum huius mundi aspectabilis ordinem ac 
proinde etiam stellarum systemata per fortuitam « selectionem natu- 
ralem » ex chaos inordinato ortum duxisse: in lucta seu collisione 
fortuita molium cosmicarum eae dispositiones materiae, quae aptiores 
sunt, remanent, intereuntibus ineptioribus («survival of the fittest », 
cf. n. 608), et ita oritur stellarum pulcherrimus ordo. Contra quos 
dirigitur III pars thesis nostrae, qua asserimus in nebula primitiva 
tensionem teleologicam maxime artificiosam, i. e. tendentem ad or- 
dinem pulcherrimum mundi corporei producendum, ita ut in virtute 
huius tensionis nebula primitiva hunc ordinem virtualiter in se con- 
tinuerit tamquam germen eius. 


362. Prob. th. I p.: Cosmogonia per viam evolutionis summa pro- 
babilitate gaudet. Fx diversis statibus materiae cosmicae et corporum 
caelestium : Investigatio astronomica nobis ostendit a) nebulas cos- 
micas, b) densas stellarum aggregationes, quae videntur esse syste- 
mata, quae sunt in statu evolutionis et formationis, c) stellas calore 
candentes, alias rutilantes, alias sua luce iam non fulgentes, quae 
proinde ita refrigeratae iam sunt, ut crusta solida sint circumdatae. 
Hi status diversi status evolutionis materiae cosmicae sunt. Etiam 
terra nostra in diversis stratis suis vestigia gerit evolutionis alicuius 
ex statu liquido igneo, atque quaedam rationes suadent etiam nunc 
interiora terrae ignea esse. 


Prob. H p.: Admittendus est in nebula primitiva status tensionis. 
Ex eo quod nebula primitiva est principium processus mundani: 
Nebula primitiva est principium processus mundani. Atqui in princi- 
pio processus mundani admittendus est status tensionis. Ergo in ne- 
bula primitiva admittendus est status tensionis. 

Min. patet ex dictis n. 359. 

Ad mai. Nebula primitiva est principium cosmogoniae evolutionis- 
ticae; cosmogonia autem evolutionistica est ipse processus mun- 
danus ; est enim formatio mundi mediantibus causis secundis. 


Prob. III p.: Tensio nebulae primitivae est tensio teleologica ma- 
xime artificiosa. Ex eo quod est principium artefactorum mirabi- 
lium: In eo admittendus est status tensionis teleologicae maxime 
artifidiosae, ex quo evolvuntur maxima artefacta. Atqui ex nebula 
primitiva evolvuntur maxima artefacta. Ergo in nebula primitiva 
admittendus est status tensionis teleologicae maxime artificiosae. 

Mai. ex eo probatur, quod non evolvitur, quod non praecontinetur. 

Ad min. Ex nebula primitiva evolvuntur systemata solaria, quae 
sunt maxima artefacta. Diversa enim corpora caelestia ita inter se 

ordinata sunt, ut exinde oriatur mechanismus valde artificlosus et 
stabilis ; mira enim arte stellarum systemata disposita sunt, ut quae 
ex altera parte oriri videntur perturbationes, ex altera compensentur. 
Ex nebula primitiva evolvitur etiam terra nostra tamquam sedes vi- 
ventium. Ad hoc autem, ut terra possit esse sedes viventium, innume- 
rae et valde complexae dispositiones requiruntur, ita ut exinde etiam 
ipsa maximum evadat artefactum : requiritur determinata distantia 
terrae a sole, determinata omnino inclinatio eclipticae, i. e. orbitae 
terrestris versus aequatorem, et aliae conditiones astronomicae ; re- 
quiritur determinata omnino humi compositio ad plantas nutriendas, 
determinata aéris mixtio ad respirandum, et innumera alia, quae 
mere mechanice oriri non potuerunt. 


363. Coroll. Ergo si reapse, ut rerum naturalium periti probabi- 
liter tenent, mundus per viam evolutionis ex nebula quadam primi- 
tiva exortus est, hoc valde commendat divinam sapientiam, quae 
mundum, pulcherrimum artefactum, artificiosissime pro- 
duxit, atque in producendo etiam usa est causis secundis. 


364. Obi. Contra I p. 1. Ortus mundi per viam evolntionis nulla probabili- 
tate gaudet. Atqui cosmogonia per viam evolutionis est ortus mundi per viam 
evolutionis. Ergo. Resp. Dist. mai.: Prima materiae productio, conc. ; formatio 
mundi, nego. Contradist. min. 

2. Atqui etiam formatio mundi non est per viam evolutionis. Probo. For- 
matio mundi quae est a Deo, non est per viam evolutionis. Atqui formatio 
mundi est a Deo. Ergo. Resp. Dist. mai. : Quae est a Deo mediantibus causis 
secundis, «ego; causis secundis non mediantibus, conc. Comtradist. min. 

3. Atqui formatio mundi mediantibus causis secundís seu per evolutionem 
nulla probabilitate gaudet. Probo. Sententia nulla probabilitate gaudet, quae 
continet monismum et hylozoismum. Atqui formatio mundi per evolutio- 
nem continet monismum et hylozoismum. Ergo. Resp. Conc. mai. ; dist. min. : 
Si mundus concipitur tamquam. unum per se, quod se evolvit vitaliter, conc. ; 
si non ita concipitur, nego. Dist. consq. 

4. Atqui in hac sententia mundus concipitur tamquam unum per se, quod 
se evolvit vitaliter. Probo. Totum heterogeneum, cuius diversae partes elevan- 
tur ad activitatem altiorem unam, cuius finis est evolutio totius, est unum per 
se, quod se evolvit vitaliter. Atqui in hac sententia mundus est totum hetero- 
geneum, cuius diversae partes elevantur ad activitatem altiorem unam, cuius 
finis est evolutio totius. Ergo. Resp. vide n. 241. 

Contra III p. 1. Nebula primitiva est materia maxime resoluta et in motu 
posita. Atqui in materia maxime resoluta et in motu posita non est admittenda 
tensio teleologica. Ergo. Resp. Dist. mai. : Posita in motu sine tendentia teleo- 
logica, nego ; tensione teleologica, conc. Comtiradist. min. 

2. Atqui in nebula primitiva non est admittenda tensio teleologica. Probo. 
In eo non est admittenda tensio teleologica, quod est incapax tendentiae 
finalis. Atqui nebula primitiva est incapax tendentiae finalis. Irgo. Resp. Dist. 


mai.: Quod esset incapax agendi propter finem tim elective. tum exse- 
cutive, conc. ; quod est incapax tantuni ngendi propter finem elective, nego. 
Contradisti. min. : Est incapax agend propter finem clective, conc. ; exsecu- 


tive, nepo. 


Gredt, Klem. phils 1 : e 

Bibliographia ad 361—363 : J. H. Jeans, Astronomy and Cosmo- 
gony, Cambridge 1929. F. Nölike, Entwicklung im Weltall, 
Hamburg 1926. 


Caput IV 


DE LIMITATIONE MUNDI 
Thesis 17: Mundus intrinsecus in se est undequaque finitus. 


365. St. qu. 1. Infinitum est, quod caret termino seu fine. 
Infinitum distinguitur privative et negative. Infinitum 
privative est, quod privatur termino, i. e. quod, cum capax sit termini, 
tamen caret illo. Ita si datur quantitas infinita, erit infinita privative. 
Hoc infinitum definit Aristoteles: «id cuius partem accipientibus 
semper aliquid manet extra». Infinitum negative est, quod incapax 
est termini. Hoc autem potest contingere aut propter perfectio- 
nem tantam, quae nullos patiatur terminos, aut propter imper- 
fectionem, sicut punctum incapax est termini propter suam im- 
perfectionem, quia ipsum est terminus. 

Infinitum potest sumi secundum potentiam et secundum 
actum. Infinitum in actu est, quod actu est sine termino. Infini- 
tum in potentia seu indefinitum est potentialitas sine termino, 
quae possit sine fine suscipere alium et alium actum, sive abici- 
endo priorem, sicut materia suscipit formam amittendo ve- 
terem, sive non abiciendo, quo constituitur potentia ad 
incrementum sine fine. 

Infinitum aliud est sim pliciter, quod nullis omnino terminis 
coarctatur, aliud secundum quid, quod secundum aliquem re- 
spectum tantum terminis non coarctatur. Qui respectus sumendi sunt 
secundum decem praedicamenta. Attamen infinitum secundum sex 
ultima praedicamenta, si daretur, omnino dependeret ab infinitate 
ceterorum, quia haec praedicamenta ex adiacentia extrinseca resul- 
tant. Similiter infinitum secundum relationem ab infinitate pendet 
fundamenti, a quo causatur. Praeterea infinitum substantiae coincidit 
cum infinito simpliciter, cum substantia essentiam dicat eam, quae 
secundum se nullam imperfectionem seu limitationem includit, 
quae proinde, si ponitur infinita, hoc erit simpliciter. Ouare secundum 
quid infinita non poterit esse nisi substantia ad certam speciem iam 
determinata et limitata seu substantia praedicamentalis. 

2. Infinitum potest considerari aut intrinsecus in ipsa 
re secundum essentiam et exsistentiam rei, aut mere extrinsecus 
secundum exsistentiam finitam, sed infinite durantem seu conotantem 
influxum, conservantem eam per infinitam durationem. Quae infinitas 
recte dicitur extrinseca rei, quia hic influxus, ratione cuius infinita 
dicitur duratio, est aliquid extrinsecum rei, quod rem ipsam intrinsec- 

cus relinquit limitatam et finitam. De hac infinitate secundum duratio- 
nem agemus thesi sequenti, cum hic investigemus tantum, num mundo 
intrinsecus in se competat aliqua infinitas ; quod negamus. 


366. Prob.th. Ex conceptu infiniti: Quod non est infinitum neque 
simpliciter neque secundum quid, est undequaque finitum. Atqui 
mundus non est infinitus neque simpliciter neque secundum quid. 
Ergo mundus est undequaque finitus. 

Ad min. à) Mundus non est infinitus simplici- 
ter. Ex compositione rerum mundanarum : Mundus est aliquod 
totum compositum ex rebus, quae etiam ipsae compositae sunt ex 
materia et forma, ex essentia et esse (cf. n. 239 ; 254 ; 960, 1). Res 
autem compositae ex materia et forma, ex essentia et esse sunt res 
finitae : forma determinat materiam, materia formam, essentia exsi- 
stentiam receptam in essentia. Potentia enim, utpote essentialiter 
imperfectio seu limitatio, determinat seu limitat actum ; at etiam 
actus determinat seu limitat potentiam, si non est actus ultimus 
(exsistentia), sed actus formalis seu actus continens in ratione sua 
potentiam. Si autem singulae res mundanae sunt finitae simpliciter, 
etiam totus mundus est finitus simpliciter ; ex rebus enim finitis non 
potest constitui infinitum simpliciter. Cum enim unaquaeque res sit 
finita, etiam summa seu aggregatio omnium non constituit infinitum 
simpliciter. Neque constitueret infinitum simpliciter,si poneretur nu- 
merus infinitus rerum finitarum. Ita haberetur infinitum secundum 
numerum, quod est infinitum secundum quid tantum, in quo etiam 
infinities multiplicatur limitatio. 

b) Mundus non est infinitus secundum quid. 
Infinitum secundum quid est infinitum aut secundum substantiam 
praedicamentalem aut secundum quantitatem aut secundum quali- 
tatem. Mundus autem non est infinitus sccundum substantiam 
praedicamentalem. Infinitum enim secundum substantiam 
praedicamentalem est infinitum formarum subsistentium, quae non 
finiuntur per materiam, quam a se prorsus respuunt (cf. n. 388, 5). 
Sed hae formae sunt substantiae pure spirituales, quae ad mundum 
physicum seu corporeum non pertinent. In mundo neque habetur in- 
finitum secundum quantitatem continuam. Accidens 
enim infinitum postularet pro subiecto substantiam simpliciter infi- 
nitam, quia substantia est causa materialis et formalis accidentis seu id 
quo est accidens. Quare si hoc tamquam effectus est infinitum, etiam 
eius causa, substantia, infinita esse debet. Neque secundum numerum 


vel multitudinem seu quantitatem discretam mundus est 
infinitus, quia « omnem multitudinem oportet esse in aliqua. specie 
multitudinis. Species autem multitudinis sunt secundum species 
numerorum. Nulla autem species numeri est infinita; quia quilibet nu- 


merus est. multitudo mensiurata per inimi Unde impossibile edi e 

multitudinem infinitam actu » (S. th. I 7, 4 c.). Notandum est autem 
istam argumentationem supponere infinitum, prout a nobis concipitur 
negative (quod terminum non habet); ita sane exsistere nequit ; 
conceptum vero positivum infiniti non habemus. Neque secundum 
qualitatem mundus est infinitus; infinitum enim secun- 
dum qualitatem esset infinita qualitatis intensio, quia infinitas qualita- 
tis attenditur secundum intensionem. Infinita autem qualitatis inten- 
sio repugnat, quia substantia, quae subiectum et causa (materialis et 
formalis) huius infinitatis esse deberet, est finita. 


367. Schol. In mundo datur infinitas in potentia: a) ma- 
teriae (sive primae sive secundae), quae in indefinitum potest susci- 
pere aliam et aliam formam ; 5) quantitatis et qualitatis ad incremen- 
tum indefinitum. Hoc incrementum indefinitum per accidens tantum 
limitatur in quantitate ex natura subiecti (in viventibus), in qualitate 
etiam ex natura ipsius qualitatis, si ipsa secundum essentiam suam 
Jimites expostulat quoad intensitatis incrementum. 


368. Obi. 1. Infinitum est, quod caret termino. Atqui mundus caret termino. 
Ergo. Resp. Dist. mai. : Quod caret termino actu, conc. ; potentia, nego. Con- 
tradist. min. 

2. Atqui mundus caret termino actu seu est actu infinitus. Probo. Quod 
est infinitum in potentia, suscipit actum infinitum et ita est actu infinitum. 
Atqui mundus est infinitus in potentia. Ergo. Resp. Dist. mai.: Si infini- 
tum in potentia significaret id, quod debet suscipere actum infinitum, conc. ; si 
significat id, quod potest suscipere actum finitum semper alium et alium, sine 
fine, nego. Contradist. min. 

3. Atqui mundus debet suscipere actum infinitum. Probo. Obiectum adae- 
quatum divinae omnipotentiae est infinitum. Atqui mundus ex nihilo creandus 
est obiectum adaequatum divinae potentiae. Ergo. Resp. Dist. mai.: Est in- 
finitum ex parte modi, quo attingitur, conc.; ex parte ipsius obiecti attacti, 
nego. Conc. min. ; dist. consq. : Mundus debet attingi a Deo creante et concur- 
rente sub ratione infinita entis, conc. ; ipse mundus est infinitus actu, nego. 

4. Atqui ipsum obiectum adaequatum divinae omnipotentiae est actu infini- 
tum. Probo. Possibilia reducta in actum sunt infinitum in actu. Atqui obiectum 
adaequatum divinae omnipotentiae sunt possibilia reducta in actum. Ergo. Resp. 
Disi. mai. : Reducta in actum collectim, conc. ; divisim, nego. Contradist. min. 

5. Atqui possibilia habent actum collectim. Probo. Fossibilia sunt intellecta 
ab intellectu divino. Atqui possibilia intellecta ab intellectu divino habent actum 
collectim. Ergo. Resp. Conc. mai. ; dist. min. : Et ille actus se tenet ex parte 
fei intellectae, nego ; ille actus se tenet unice ex parte modi intelligendi, conc. 
Dist. consq. 


Bibliographia ad 365—367: J. Baur, Die actucll unendliche 
Zahlin der Philosophie und in der Natur, PhJ 13 (1900) 
271—281; 390—403. K. Ninh, Uber die Möglichkeit einer ak- 
tual unendlich grossen Menge von existierenden 
Dingen; ebenso einer aktual unendlichen Grösse, 
Ph] 25 (1912) 402—470. D. Nys, L'espace réel ou l'univers 
actuel est-il infini?, RNSPh 24 (1922) 66—92. 


Ad 305. Aristoteles «ostendit, quid sit infinitum, excludens quorundam 
falsam detinftionem ,... Dixeruut enini quidam quod infinitum est extra 

quod nihil est, sed e contra dicendum est quod infinitum est cuius 
est semper aliquid extra» (Ob yàp ob uxà£y ££, AN o0 čel «t ko 
£oci, toðto &zetpóv otv: Phys. III 6, 207 a 1. S. Thom. lect. 11 n. 1 2). 
Ibidem Aristoteles distinguit infinitum actu et infinitum potentia, atque 
negat infinitum actu secundum quantitateni (tò 8& uéyeOoc öt: uév xat’ vépyetxv 
obx Écuw &metpow, elpnrar: 206 a 16), admittit autem infinitum potentia per 
additionem et divisionem interminatam (206 a 15 18. Cf. S. Thom., In Phys. 
III lect. 10). S. Thomas: «Privative... dicitur infinitum quod 
natum est habere finem et non habet : tale autem infinitum non invenitur nisi 
in quantitatibus » (Pot. 1, 9. « Alio modo dicitur infinitum negative, 
jd est quia non habet finem ; et sic indivisibilia dicuntur infinita, ut punctum 
et unitas, quia non sunt finita » (Odl. X a. 4 ad 2 ; cf. S. th. III 10, 3 ad 1). 
«Dicitur infinitum potentia quod semper in successione consistit, 
ut in generatione corporum et in divisione continui, in quibus omnibus est 
potentia ad infinitum, semper uno post aliud accepto. Actu autem infi- 
nitum, sicut si poneremus lineam terminis carentem » (Ver. 2, 10). «In- 
finito simpliciter et quoad omnia, nihil est maius: infinito 
autem secundum aliquid determinatum, non est aliquid maius in 
illo ordine, potest tanien accipi aliquid maius extra illum ordinem » (S. th. III 
10,3ad3; cf. I q. 7; I Dist. 43, l a. 1; C. g. I 98 43 ; Ver. 29, 3 ; Odl. IJI a. 
3; Comp. 18— 20). 

Ad 366. «Postquam Philosophus ostendit non esse corpus sensibile infi- 
nitum facta suppositione, quod sint elementa finita, hic ostendit idem sim- 
pliciter absque omni suppositione » et concludit « quod manifestum est nullum 
corpus actu infinitum esse» (óc uiv obv ivepyelo obx oct oOx ğnepov, 
qavepóy èx tovtov: Phys. III 5, 206 a 7. S. Thom. lect. 9 n. 1 12). Idem Aristo- 
teles ostendit in De caelo I 5 sqq. (cf. S. Thom. lect. 9 sqq.) et Met. XI 10 (cf. 
S. Thom. lect. 10). S. Thomas in S. th. I 7, 2 ostendit « quod aliquid praeter 
Deum potest esse infinitum secundum quid, sed non simpliciter ». Nam « for- 
mae creatae non receptae in materia, sed per se subsistentes,... erunt quidem 
infinitae secundum quid, inquantum ... non terminantur... per aliquam ma- 
teriam : sed quia forma creata sic subsistens habet esse, et non est suum esse, 
necesse est quod ipsum eius esse sit receptum et contractum ad determinatam 
naturam. Unde non potest esse infinitum simpliciter » (cf. I 50, $ ad 4; 75, 5 
ad 4; I Dist. 43, 1 a. 2; Ver. 2, 2 ad 5). S. th. I 7, 3 demonstrat S. Thomas 
nihil creatum esse infinitum secundum magnitudinem, quia «corpus naturale 


aliquam formam substantialem habet determinatam :... [ad quam] necesse 
est quod... consequantur determinata accidentia ; inter quae est quantitas 
determinata]... Corpus [autem] mathematicum ... oportebit quod habeat 


aliquam figuram. Et sic erit finitum». Quamvis, S. th. I 7, 4 c, idem 
impossibilen reputet numerum vel multitudinem actu infinitam, tamen post 
aliquot annos (a. 1270) scripsit : « Adhuc non est demonstratum, quod Deus 
non possit facere ut sint infinita in actu» (De aeternitate mundi, c. fin.). 
Cf. III 10, 3 per tot. ; Odl. IX a. 1; XII a. 2; II Dist. 1, 1a. 5 ad 8 sq. in 
contrar. ; ver. 2, 9 sq.; text. ad 365 et 370 indicatos. 


Thesis 18: Mundus ex natura sua in aelermum durabit ; neque 
absolute repugnat mundum ab aeterno exstitisse. Processus vero mun- 
danus, qui in activitate corporum ad invicem. consistit, non potest in 
aciernum. durare neque ab aeterno. esse, 


369. St. qu. 1. Supponimus mundum ex natura sua ab aeterno 
non esse, cum sit ens contingens et secundum doctrinam divinitus 

revelatam sit creatus in tempore. Aristoteles docuit mundum ab aeter- 
no esse. In Top. I9 tamen inter problemata dialectica ponit quaestio- 
nem, sitne mundus ab aeterno. Scholastici omnes secundum doc- 
trinam divinitus revelatam tenebant mundum de facto in tem- 
pore creatum esse. Circa possibilitatem vero creationis ab 
aeterno in diversas abierunt sententias. Alii (S. Bonaventura) ut im- 
possibilem reputabant creationem ab aeterno, ali ut possibilem, aut 
saltem docebant nobis non apparere evidentem repugnantiam in crea- 
tione ab aeterno. Ita S. Thomas. 

9. Quaestio haec de inceptione mundi in tempore alicuius momenti 
est pro methodo apologetica. S. Thomas monet: « Mundum incepis- 
se est credibile, non autem demonstrabile vel scibile. Et hoc utile est 
ut consideretur, ne forte aliquis, quod fidei est, demonstrare prae- 
sumens, rationes non necessarias inducat, quae praebeant materiam 
irridendi infidelibus existimantibus nos propter huiusmodi rationes 
credere, quae fidei sunt» (S. th. I 46, 2). Ideo etiam in probanda 
exsistentia Dei ab inceptione mundi in tempore abstrahendum est. 

3. Tertia pars thesis mundum non-viventium tautum spectat, qua- 
tenus sibi relinquitur, et activitatem corporum, qua agunt inter se 
alterando et movendo mechanice. 


370. Prob. th. I p.: Mundus ex natura sua in aeternum durabit. 
Ex incorruptibilitate materiae primae: Materia prima, tamquam ul- 
timum substratum omnis generationis et corruptionis, est ingenerabi- 
lis et incorruptibilis. Sicut non oritur nisi per creationem, ita non de- 
sineret nisi per annihilationem. Quare ex se postulat semper perdu- 
rate in esse. Sed exinde etiam mundus corporeus ex natura sua est 
durationis perpetuae. Corpora quidem corruptibilia sunt, sed in co- 
rruptione substantiae corporeae materia prima remanens semper ac- 
quirit aliam formam. 


Prob. II p. : Non repugnat absolute mundum ab aeterno exstitisse. 
Mundum ab aeterno exstitisse non repugnat: neque ex parte Dei 
creantis, neque ex parte actionis creativae, neque ex parte mundi 
creati. Ergo nullo modo repugnat. 

Prob. antecedens. a) Non repugnat ex parte Dei creantis, 
qui ab aeterno eandem habet potentiam. b) Non repugnat ex parte 
actionis creativae, quia haec non est in tempore, sed in 
instanti. c) Non repugnat ex parte mundi creati, qui ab 
aeterno possibilis est ac proinde creabilis. 

Specialis difficultas in eo est, quod mundus in motu positus, in 
quo datur successio, sit ab aeterno. Cum Deus sit agens per intel- 
lectum et voluntatem, necesse est respiciat seriem successionum 
omnino determinatam, ac proinde respiciat etiam membrum, quod est 
primum in hae serie, Series autem, in qua datur primum, non potest 

esse ab aeterno. Ad hoc respondetur : Sicut Deus pro futuro respicit 
seriem, quae non habet ultimum : seriem actionum, quae per totam 
aeternitatem ponuntur a spiritibus creatis, ita etiam pro praeterito 
respicere potest seriem, quae non habet primum. Utraque series ex 
parte Dei, in cognitione et actione divina, habet plenam actualitatem 
et determinationem, quamquam utraque series obiective in se est 
indeterminata, haec «a parte ante», illa «a parte post ». 


Prob. III p.: Processus mundanus non potest in aeternum durare 
neque esse ab aeterno. Ex principio processus mundani: Processus 
mundanus in tensione energiarum consistit finita, quae iugiter mi- 
nuitur. Atqui processus mundanus, qui in tensione energiarum con- 
sistit finita, quae iugiter minuitur, in aeternum non durabit neque 
est ab aeterno. Ergo processus mundanus non potest in aeternum 
durare neque esse ab aeterno. 

Prob. mai. Processum mundanum in tensione energiarum consis- 
tere, quae iugiter minuitur, patet ex n. 359 ; hanc tensionem esse 
finitam, tum extensive tum intensive, patet ex th. praec. 

Prob. min. Processus mundanus in aeternum non du- 
rabit. Aequilibrio enim constituto omnis corporum actio, quam 
inter se exercent, alterando et movendo mechanice, cessabit. Proces- 
sus mundanus non est ab aeterno, secus iam dudum fi- 
nitus esset. 


371. Coroll. Ergo mundum incepisse in tempore non potest pro- 
bari ex ratione. Fide tamen tenemus mundum in tempore creatum 
esse. Mundum incepisse in tempore significat durationem mundi ha- 
bere initium seu esse terminatam «a parte ante », ac proinde nume- 
rari posse determinatum tempus (dicamus tot milia annorum), quod 
defluxerit a creatione mundi usque adhuc. 


372. Schol. Simundusesset ab aeterno, non haberet principium i n - 
ceptionis in duratione, haberet tamen principium 
originis et causalitatis, ac proinde non-esse praecederet 
esse mundi non duratione, sed natura. Et ita differret duratio mundi 
aeterna ab aeternitate Dei, quia haec non solum caret initio duratio- 
nis sed etiam causalitatis et originis ab alio et est tota simul; 
duratio vero mundi (ab aeterno exsistentis) non est tota simul, quia 
mundus mutabiliter durat. Quare haec duratio aeterna 
tempus esset, cui accideret non habere initium et coexsistere 
aeternitati «a parte ante ». 


373. Obi. Contra II p. 1. Mundus ab aeterno exsistens (etsi in statu quietis 


lantum) non haberet principium. Mui munduni non habere principium re- 
pugnat. Ergo. Resp. Dist. mai. © Non baberet principium inceptionis in dura- 
tione, conc. ; principium originis et causalitatis, nego. Contradisi, min. 


$. Atqui repugnat etiam mundam non habere principium inceptionis in 

duratione. Probo. Mundus, qui non habet principium inceptionis in duratione, 
semper est. Atqui repugnat mundum semper esse. Ergo. Resp. Dist. mai.: 
Non-esse non praecedit esse duratione, conc. ; natura, nego. Comtradist. min. : 
Id est non-esse non praecedere esse neque duratione neque natura, conc. ; du- 
ratione tantum, nego. 

3. Atqui repugnat etiam non-esse mundi non praecedere esse duratione, seu 
repugnat mundum secundum durationem ab aeterno esse. Probo. Mundo ab 
aeterno exsistenti conveniret proprium Dei: aeternitas. Atqui hoc repugnat. 
Ergo. Resp. Dist. mai.: Duratio mundi esset aeternitas divina, nego; esset 
tempus, cui accideret non habere initium, conc. Contradist. min. 

Contra III p. 1. Processus rerum quae in aeternum durare et ab aeterno 
esse possunt, potest ipse itt aeternum durare et ab aeterno esse. Atqui processus 
nundanus est processus rerum quae in aeternum durare et ab aeterno esse 
possunt. Ergo. Resp. Dist. mai.: Si activitas rerum in aeternum durare et ab 
aeterno esse potest, conc. ; si non potest, «ego. Contradist. min. : Est processus 
rerum, quarum activitas in aeternum durare et ab aeterno esse potest, nego ; 
quarum) activitas in aeternum durare et ab aeterno esse non potest, conc. 

2. Atqui activitas corporum ab aeterno esse et consequenter etiam in aeter- 
num durare potest. Probo. Activitas corporum ab aeterno esse et in aeternum 
durare potest exsistente ab aeterno tensione energiarum. Atqui ab aeterno pot- 
est exsistere tensio energiarum. Ergo. Resp. Dist. mai.: Exsistente tensione 
infinita, transeat (propter II p.); exsistente tensione finita, nego. Contradist. 
min. : Potest exsistere tensio infinita, nego ; Sinita, conc. 


Bibliographia ad 369—372 : Th. Esser, Die Lehre des hl. Thomas 
von Aquino über die Möglichkeit einer anfangslosen 
Schöpfung, Münster 1895. H. Fleischmann, Das Unendliche 
in der Aufeinanderfolge, DThFrib 3 (1925) 385--398. Id., Das 
Unendliche in der Aufeinanderfolge, DThFrib 5 (1927) 
145— 154. D. R. Losa, S. Thomas et le Probléme de la Créa- 
tion, RTh 50 (1950) 157—171. M. de Munnynckh, Le commence- 
ment du monde, DThFrib 4 (1926) 33-39. D. Nys, Le temps 
a-t-il commencé et finira-t-il? RNSPh 20 (1913) 409— 430. 
4. Rohner, Das Schópf£ungsproblem bei Moses Maimo- 
nides, Albertus Magnus und Thomas von Aquin, Bei- 
träge zur Geschichte der Philos. des Mittelalters, Bd. XI 5, Münster 1913. 
E. Rolfes, Die Controverse über die Móglichkeit einer 
anfangslosen Schöpfung, PhJ 10 (1897) 1—22. F. M. Sladeszek, 
Die Auffassung des hl. Thomas von Aquin in seiner 
Summa theologica von der Lehre des Aristoteles 
über die Ewigkeit der Welt, PhJ 35 (1922) 38—56. 


A d 370. Arisioteles late disputat de duratione mundi I De caelo c. 10— 12, 
Concludit: Ove yéyovev 6 m&c oópavóc oUv' évðéyetat qÜapfyvat, xxðárep Tvé 
qUoty  a0Tó0v, QAAN Éostv siç xal dàí8voc, &pyT)w piv xal zeàsuthv oùx Éycv Tob 
mavróc XlOvoc, Éyov 8E xal mspuóyov v aút® tòv &metpov ypóvov : lL c. Il 1l, 
283 b 26), Ad quae S. Thomas : «Dicit... quod ex praemissis possumus 
accipere credulitatem quod totum caelum neque sit factum neque contingat 
ipsum corrumpi, sicut quidam dicunt. Dicit autem totum caelum esse ingenitum 
et incorruptibile, eo quod maxima pars corporum mundi est substantia cae- 
lestis corporis, quod est ingenitum et incorruptibile per modum, quo in primo 
libro probatum est... Et est notandum quod dicit: “caelum omne nom est 
factum" ; sed non dicit : “neque corruptum", sed : “neque contingit corrumpi", 
propter illos, qui dicebant mundum ex natura sua esse corruptibilem, et ta- 
men numquam eorninipetur propter voluntatem Dci ; et ideo signanter dicit : 

*quemadmoduni quidam dicunt". Sed probatum est supra quod est unum 
tantum et sempiternum ...; ita scil. quod non habet principium neque finem 
«totius aeterni", idest totius suae durationis infinitae. Et ne aliquis putaret 
mundum corporeum sic dici aeternum sicut Deus, cuius esse et viverc est totum 
simul, scil. absque successione prioris et posterioris, subiungit : “habens autem 
infinitum tempus” ; quia scil. eius duratio extenditur secundum successionem 
temporis. Non tamen totus mundus habet hoc modo durationem temporalem, 
sicut aliquod singulare generabile et corruptibile, cuius duratio comprehenditur 
a tempore, non tamen continet tempus : sed tempus continetur a toto mundo, 
tum quia tempus non extenditur ultra durationem mundi, tum quia tempus 
causatur ex motu ptimi corporis mundi, ut in IV Phys. habitum est. Unde 
tempus continetur a mundo sicut effectus a causa. Habet autem tempus quod 
mensuret motum caeli, non quidem inquantum continetur ab eo sicut effectus 
à causa (non enini continens memnsuratur per contentum, sed e converso): 
sed hoc, inquam, habet tempus, inquantum est imago quaedam derivata ab 
aeternitate divina, sicut et DBoéthius dicit: “qui tempus ab aevo ire iubes". 
Haec igitur, quae dicta sunt, non solum credibilia redduntur per rationes supra 
positas, sed etiam per opiniones aliter dicentium, qui attribuunt mundo ge- 
nerationem et corruptionem. Si enim ita sit, quod et contingit mundum sic 
se habere sicut nos dicimus, absque hoc quod aliquod inconveniens sequatur, 
non autem contingit se habere secundum modum quo illi dicunt mundum 
factum esse, hoc iam habebit “magnam iüclinationem", idest magnam vim 
persuasivatn, ad hoc quod aliquis credat immortalitatem caeli et sempiterni- 
tatem ipsius... Ex hoc autem, quod hic dicit, apparet quod Aristoteles induxit 
praedictas rationes ad probandum sempiternitatem mundi, non tamquan: osten- 
dentes ex necessitate quod mundus non incoepetit, sed tamquam ostendentes 
quod non incoepit illo modo, quo ab aliis incoepisse ponebatur» (In De caelo et 
m. II lect. 1 n. 2; cf. I lect. 6 et 29; In Phys. VIII lect. 2; In Met. XII lect. 
5; II Dist. 1, 1 a. 5; C. g. I1 31—38; Pot. 3 a. 13 14 17; Odl. III a. 31; XII a. 
7 ; Op. [27] De aet. mundi; Comp. 98 99; S. th. I 42, 2; 46, 1 et 2). S. Thomas 
ad obiectionem (8) : «Si mundus et generatio semper fuit, . . . infinitae animae 
humanae nunc essent actu : quod est impossibile», respondet : «Considerandum 
quod haec ratio particularis est. Unde posset dicere aliquis quod mundus fuit 
aeternus, vel saltem aliqua creatura, ut angelus ; non autem homo. Nos autem 
intendimus universaliter, an aliqua creatura fuerit ab aeterno» (S. th, I 46, 2). 


Pars II 


DE GENERATIONE ET CORRUPTIONE SEU DE ENTE 
MOBILI MOTU ALTERATIONIS 


Caput I 
DE IPSA GENERATIONE ET CORRUPTIONE 


§ 1. QUID SIT GENERATIO, ET QUOTUPLEX SIT 


374. Quid sit generatio, Generatio definitur : transitus seu mutatio, 
qua subiectum aliquod reale trausfertur de nom esse ad esse; Cenc- 

rationi opponitur corruptio, quae est mutatio, qua subiectum 
reale transfertur de esse ad non-esse. 


375. Quotuplex sit generatio. Generatio dividitur in generationem 
substantiae et generationem accidentis; nam etiam acci- 
dens generari potest, cum accipit esse per transmutationem ex non- 
esse et non per transmutationem ex contrario (per motum successi- 
vum alterationis). Generatio substantiae est mutatio materiae a pri- 
vatione formae substantialis ad formam substantialem. 

Generatio substantiae potest esse generatio simpliciter vel secun- 
dum quid tantum. Generatio substantiae est generatio simplici- 
ter, per quam habetur esse simpliciter et ultimate completum, 
secus erit secundum quid. Generatio secundum quid est aut 
generatio seminis seu cellularum germinalium (cf. n. 452) aut agge- 
neratio. Aggeneratio est generatio novae partis substantialis. 
Aggeneratio potest esse aut ab intrinseco aut ab extrinseco. Aggene- 
ratio est ab intrinseco, cum aliqua substantia sua activitate 
sibi acquirit seu sibi assimilat partem, id quod non fit nisi in viven- 
tibus per nutritionem. Aggeneratio est ab extrinseco, cum 
substantiae alicui adiungitur pars per simplicem appositionem mate- 
riae eiusdem naturae (ita crescunt crystalla). 


376. Quomodo contingat processus generationis substantialis. Ad 
generationem substantialem praerequiritur alteratio et corruptio (cf. 
n. 253, 3). Secundum ea, quae generaliter stabilivimus (n. 281—284) 
de actione et passione, triplex distinguenda est alteratio, triplex ge- 
neratio: alteratio-actio (causalitas) in agente seu generante, 
motus alterationis et alteratio-passio (passtivitas) 
in passo; generatio-actio in generante, motus gene- 
rationis et generatio-passio in passo. Non est distin- 
guenda generatio-actio a corruptione-actione, ac proinde nec genera- 
tio-passio a corruptione-passione. Nam etsi generatio et corruptio est 
duplex mutatio substantialis in passo, ei tamen non respondet duplex 
actio (ac proinde neque duplex passio). Actio enim eadem, quae per 
se est generativa novae substantiae, per accidens est corruptiva ve- 
teris: generatio unius est corruptio alterius. Nec potest privatio seu 
negatio terminare per se actionem positivam. 


377. Generatio est actio realiter distincta ab alteratione. Nam ge- 
neratio est causalitas, in virtute cuius ortus novae substantiae seu 
«fieri » substantiae dependet a generante, cum alteratio non sit nisi 
productiva motus accidentalis. Quomodo potentiae agendi substantiae 
seu potentiae generativae, cum accidentia sint, substantiam possint 
producere. novam, infra. explicabitur n. 430, 3. 

Ad 374. Aristoteles in VIII Phys. c. 7 docet omnes motus et mutationes 
ex oppositis in opposita esse sicut generatio et corruptio ens ac non ens ter- 
minos habent (l'evécst uiv xal qÜopà tò ðv xal tò uh Óv öpor: 261 a 34; 
cf. S. Thom. l. c. lect. 15 n. 2. De gen. et corr. I 4, 319 b 14 fcit. ad 3821). 

Ad 375. Aristoteles in I De gen. et corr. c. 4 et 5 distinguit generationem 
simpliciter dictam, alterationem, accretionem  (véveo:s, &XXoleotc, aUEnowc), 
et docet eas non solum obiecto, sed etiam modo differre: 'H u£v ix c008€ ci; 
tóðe uetaßorh, oiov èx Suvkusi oùoiaç cic èvreheyely oùolav, Yéveoig otuv : 
c. 5, 320 a 12; cf. sqq. et S. Thom. lect. 10 sqq. 

Ad 376. Aristoteles: Tò «x6 ore yéveoig uiv. tovðl oop Sè cvouBL, nal 
oop uiv touði yévcot; 8& c008( (De gen. et corr. I 3, 318 a 29. Cf. S. Thom. 
l. c. lect. 7). 

Ad 377. S. Thomas : «Si formae accidentales quae sunt in rebus corpora- 
libus habent proprias actiones, multo magis forma substantialis habet aliquam 
propriam actionem. Non est autem eius propria actio disponere materiam : 
quia hoc fit per alterationem, ad quam sufficiunt formae accidentales. Igitur 
forma substantialis generantis est principium actionis ut forma substantialis 
introducatur in generatum» (C. g. IIT 69). 


$ 2. DE TERMINO GENERATIONIS 


378. Terminus generationis quadruplex : forma substantialis, natura 
totalis composita ex materia et forma, suppositum seu persona, pro- 
prietates. Suppositum est terminus «qui» generationis, quia est id, 
quod simpliciter est et simpliciter fit; forma substantialis et natura 
totalis sunt terminus «quo», quia sunt ea, quibus est suppositum ; 
proprietates sunt terminus secundarius, quia comproducuntur cum 
substantia tamquam necessaria sequela eius. 


379. Terminus generationis in generatione hominis. Sufficit for- 
mam uniri materiae per generationem ad hoc, ut sit terminus 
« quo » generationis. Nam forma terminat generationem, inquantum 
per eam constituitur genitum. Ut autem aliquid sit genitum per for- 
mam, non est necesse, ut ipsa per generationem producatur seu ac- 
cipiat esse, sed satis est, ut accipiat inesse. Quare etiam in gene- 
ratione hominis anima seu forma est terminus «quo » generationis. 
Licet enim non fiat per actionem generativam, unitur tamen per 
ipsam materiae. Ideo anima rationalis dependet a generatione non quan- 
tum ad esse suum, sed quantum ad inesse, i. e. dependet non ut 
Sit, sed ut materiae unita sit: prioritate naturae habet esse per crea- 
tionem, antequam habeat inesse per generationem, quo differt a ce- 
teris formis informantibus, quae non accipiunt esse nisi in corpore 
et cum corpore. 


380. Terminus corruptionis, 'Derminus «quo» corruptionis 
est privatio formae et naturae pereuntis, terminus «qui» est suppo- 
situm corruptum ; interitus proprietatum, sublata forma substantiali, 

est terminus secundarius corruptionis. Nam sic se habet proportio- 
naliter corruptio in corrumpendo sicut generatio in generando. 


Ad 378 sqq. Aristoteles docet generationem proprie non esse formae nec 
essentiae, sed compositi: Met. VII 8, 1033 b 5; S. Thom. lect. 7 (supra ad 
253 sq.). S. Thomas : «Terminus generationis in creaturis potest accipi du- 
pliciter sicut etiam et principium. Dicitur enim principium generationis ipsun 
generans; et huic principio correspondet sicut terminus ipsum genitum. Di- 
citur etiam principium generationis a quo incipit generatio, et hoc modo prin- 
cipium vel initium generationis est privatio formae inducendae, et huic prin- 
cipio terminus oppositus est fotma per generationem inducta» (I Dist. 5, 3 
a. un.). « Nativitas tamquam subiecto proprie nascendi, attribuitur personae 
vel hypostasi, non naturae. Sed sicut termino, attribuitur nativitas naturae » 
(S. th. III 35, 1; cf. I 65, 4; III Dist. 8 a. 2). Cf. text. ad 382. 


§ 3. DE PROCESSU GENERATIONIS, PROUT EST RESOLUTIO USQUE AD 
MATERIAM PRIMAM 


Thesis 19 : 7» generatione substantiali, cum corruptione veteris sub- 
siantiae producitur nova, fit resolutio usque ad materiam primam, 
nulla remanente forma neque substantiali neque. accidentali. 


381. St.qu. 1.Circa resolutionem substantiae, quae in pro- 
cessu generationis corrumpitur, triplex est sententia. Prima est eorum, 
qui docent remanere aliquam formam substantialem. Hanc 
sententiam tenet Aviceuna (980— 1037), qui largitur materiae quan- 
dam formam substantialem sibi coaevam, quam vocat formam cor- 
poreitatis; hanc dicit remanere eandem numero post quamlibet 
corruptionem. Scotus corporeitatis formam in viventibus posuit, quam 
docuit remanere recedente anima. Etiam S. Albertus tenet remanere 
formam substantialem, cum doceat manere formas elementorum in 
mixto sub forma mixti, quae nova oritur. Secunda sententia conce- 
dit nullam remanere formam substantialem, asserit tamen acci- 
dentia quaedam eadem numero, quae fuerant in composito cor- 
rupto, remanere in composito genito. Ita Suárez. Tertia sententia, 
thomistica, tenet materiam denudari omni forma, tum substantiali 
tum accidentali, ac proinde fieri resolutionem usque ad materiam 
primam. Quam sententiam propugnat thesis nostra. 

2. Cum docemus fieri resolutionem usque ad materiam primam, 
non contendimus, ut per se patet, materiam primam per aliquod 
tempus manere sine forma, sed dicimus, corrupta seu recedente ve- 
tere forma substantiali cum accidentibus suis, statim a generante 
produci novam formam substantialem ct nova accidentia ei respon- 


dentia. 

382. Prob. th. I p.: Nulla remanet forma substantialis. Ex unici- 
tate formae substantialis: Si in quolibet composito ex materia et 
forma non potest esse nisi una forma substantialis, in generatione 


substantiali nulla remanet forma substantialis. Atqui in quolibet com- 


posito non potest esse nisi una forma substantialis, ut patet ex n. 
260, 6. Ergo nulla remanet forma substantialis. 


Prob. II p.: Nulla remanet forma accidentalis. Ex dependentia 
accidentium a forma substantiali: Nulla remanente forma substan- 
tiali nulla remanet forma accidentalis. Atqui nulla remanet forma 
substantialis. Ergo nulla remanet forma accidentalis. 

Prob. mai. Sublata causa formali tollitur etiam effectus formalis, 
tum primarius tum secundarius ; nam causa formalis est id, quo est 
effectus formalis tum primarius tum secundarius, i. e. unde iugiter 
dependet in esse. Atqui forma substantialis est causa formalis acci- 
dentium, qua sunt seu sustentantur in esse: quia est causa forma- 
ls subsistendi, qua substantia subsistit, est etiam causa formalis 
substandi, qua substantia substat accidentibus seu sustentat 
accidentia in esse. 

Aliis verbis: effectus formalis primarius formae substantialis est 
dare subsistentiam et reddere substantiam subsistentem, effectus for- 
malis secundarius est reddere substantiam substantem accidentibus 
(cf. n. 179). 

Nec potest dici materiam remanentem sustentare accidentia. Ma- 
teria enim ut pura potentia est incapax subsistendi, ergo etiam sub- 
standi. Similiter dici non potest accidentia sustentari a forma substan- 
tiali et a subsistentia immediate subsequenti, quia haec subsistentia 
et haec forma non possunt continere eundem numero effectum, quem 
continet forma et subsistentia corrupta (cf. n. 326 7775 sqq.). 


383. Coroll. 1. Ergo accidentia, quae videntur remanere, ut quan- 
titas et figura in cadavere, non sunt eadem numero, sed eadem 
specie tantum et similia. 

9. Exgo neque dispositiones praeviae remanent. Dis- 
positiones praeviae dicuntur accidentia actione alterativa inducta in 
subiecto corrumpendo, quae hoc subiectum praeparant ad amitten- 
dam veterem et ad acquirendam novam formam substantialem. Hae 
dispositiones dicuntur tamen remanere virtualiter, id quod 
non significat remanere aliquam virtutem, i. e. aliquod accidens, sed 
materiam in virtute harum dispositionum pereuntium esse satis dis- 
positam ad statim suscipiendam novam formam substantialem cum 
accidentibus ei respondentibus. Non enim potest perveniri ad gene- 
rationem nisi per viam extensam alterationis, qua generans tendit 
ad iutroducendum in subiectum corrumpenduim dispositiones conve- 


nientes substantiae generandae 

384. Schol. Dispositiones proximae praeparant mate- 
ram ad formam terminative, et tamen causantur a forma in ordine 
causae formalis et secundum dependentiam in esse. Distinguuntur 
dispositiones praeviae et proximae. Praeviae dispositiones 
insunt in substantia corrumpenda, proximae vero in substan- 
tia generata. Dispositiones praeviae sunt accidentia, quibus ma- 
gis magisque acceditur, progrediente alteratione, ad dispositiones 
proximas, quae iam per generationem simul cum nova forma substan- 
tiali producuntur in substantia generanda. Ita cum dispositio proxima 
elementi chimici, quod analysi chimica generatur, sit qualitas specialis 
in gradu intensissimo, quem centenario numero designare possumus, 
nonagesimus nonus gradus huius qualitatis tamquam dispositio prae- 
via producitur alteratione in mixto corrumpendo, centesimus vero 
gradus tamquam dispositio proxima iam in nova substantia generanda, 
in elemento producitur generatione simul cum nova forma substan- 
tiali. Dispositiones proximae sunt accidentia propria, quibus proxime 
dispositum est subiectum ad habendam formam substantialem his 
accidentibus respondentem. Quare haec accidentia terminative prae- 
parant materiam ad formam substantialem (sunt consummatio dis- 
positionum praeviarum), ac proinde in ordine causae mate- 
rialis dispositivae praecedunt formam substantialem. Sed 
eadem accidentia causantur a forma substantiali et subsequuntur 
eam in ordine causae formalis et secundum dependentiam 
in esse. Causae sunt sibi invicem causae. Cum enim effectus formalis 
primarius formae substantialis sit dare esse substantiale 
et esse substantiale specificum, effectus secundarius est dare 
substantiae esse accidentale specificum seu accidentia 
propria et horum sustentationem in esse. Forma enim substantialis 
est id, quo substantia habet haec accidentia et quo ea in esse sus- 
tentat. 


385. Obi. 1. Iu generatione substantiali, in qua manent elementa, ex quibus 
fit generatio, non fit resolutio usque ad materiam primam. Atqui in genera- 
tione substantiali manent elementa. Ergo. Resp. Dist. mai.: In qua elementa 
manent actu, conc.; in qua manent virtualiter tantum, «ego. Contradist. min. 

2. Atqui si elementa manent virtualiter, non fit resolutio usque ad mate- 
fiam primam nulla remanente forma. Probo. Si elementa manent virtualiter, 
manent formae accidentales elementorum. Atqui si manent formae acciden- 
tales elementorum, non fit resolutio usque ad materiam primam nulla remanente 
forma. Ergo. Resp. Dist. mai.: Formae accidentales eaedem numero, ego; 
eaedem specie tantum, conc. Contradist. min. 

3. Atqui manent eaedem numero formae accidentales. Probo. Manent dispo- 
sitiones praeviae, quibus materia disponitur ad novam formam substantialem 
suscipiendam. Atqui dispositiones praeviae remanentes sunt eaedem numero 
formae accidentales remanentes. Irgo. Resp. Dist. mai.: Manent formaliter 
tamquam eadeni numero accidentia, 2ego ; manent virtualiter, i. e. manet ma- 
teria. transcendentaliter determinata ad novam formar substantialem et ad 
novas. formis accldentales (ad dispositiones proximas), conc. Contradist. min. 

Bibliographia ad 381—384: P. Hoenen, Cosmologia, Roma 1930, 
Nota XIII J. A. McWillhams, Are Substantial Changes In- 
stantaneous?, NSch 14 (1940) 205—311. 


Ad 382. Aristoteles «dicit, quando est transmutatio non solum secundum 
passiones, sed etiam secundum totam rei substantiam ; inquantum scil. materia 
accipit aliam formam substantialem; ita scil. quod 
non maneat aliquod sensibile [scil aliquod accidens], quasi sit 
idem subiectum numero ens actu ; puta quando ex toto semine generatur totus 
sanguis, aut ex toto aére generatur tota aqua, nulla congregatione aut segre- 
gatione interveniente, ut Democritus posuit: talis transmutatio est unius ge- 
neratio et alterius corruptio » ("Orav 8' örov uscudXXy ph Orouévovtoc alo01,-00 
7tvóg ÒG Ümoxeuévoo «00 «5rob, . . . yévsot; Hen «à «otoUrovw, to sè qÜogzk: 
De gen. et corr. I 4, 319 b 14. S. Thom. lect. 10 n. 3). S. Thomas : « Non 
manet idem numero [accidens in generato et corrupto] : sed id quod prius erat, 
corrumpitur per accidens corruptione subiecti, recedente forma, quae prius erat 
principium talis accidentis ; et advenit simile accidens, consequens formam de 
novo advenientem » (l. c. n. 6). Ad quaestionem, «utrum anima intellectiva 
uniatur corpori mediantibus dispositionibus accidentalibus », respondet: «Si 
anima intellectiva unitur corpori ut forma substantialis, sicut iam supra dic- 
tum est, impossibile est quod aliqua dispositio accidentalis cadat media inter 
corpus et animam, vel inter quamcunque formam substantialem et materiam 
suam » (S. th. I 76, 6 ; cf. Spir. creat. a. 3 ad 19; Q. d. an. a. 9 ad 5). 

Ad 384. «Ht est simile in rebus naturalibus de dispositione quae est 
necessitas ad formam, quae quodammodo praecedit formam substantialem, 
Scilicet secundum rationem causae materialis. Dispositio enim materialis 
ex parte materiae se tenet; sed alio modo, scilicet ex parte causae for- 
malis, forma substantialis est prior, inquantum perficit et materiam et acci- 
dentia materialia» (Ver. 28, 8 Sed contra 7; cf. S. th. III 7, 13 ad 2; 
Ver. 28, 7 ad 11; Mal. 3, 3). 


N 4. DE GENERATIONE INDIVIDUI SEU DE PRINCIPIO INDIVIDUATIONIS 


Thesis 20 : Principium individuationis substantiarum corporearwm 
est materia signata quantitate, i. e. materia conolans quantitatem. in- 
terminalam. 


386. St. qu. 1. Individuum definitur a S. Thoma: « quod est in se 
indistinctum, ab aliis vero distinctum » (S. th. I 29, 4). Cum indivi- 
duum dicitur «in se indistinctum », hoc intelligitur absolute. Nam 
«individuum est quod non dividitur ulterius nec formali nec mate- 
riali differentia » (S. Thom., In Met. X lect. 2). Ouare unitas indivi- 
dualis seu numerica est unitas absolute et simpliciter; 
cf. n. 152 sq. Sicut omnis unitas, ita numerica duo dicit: entita- 
tem et huius indivisionem. Unitas igitur numerica eam dicit entitatem 
seu illum entis statum, vi cuius ens respuit a se quamcumque di- 
visionem seu comnunicabilitatem cum inferioribus. Qui status sane 
in rebus omnibus, «quae intra eandem speciem nmultiplicabiles sunt 
(id quod saltem in rebus materialibus, quae experientiae nostrae sub- 
sunt, coutiupgere. videmus), aliquid positivi super quidditatem super- 

addit, quo quidditas distinguatur a quidditate mere numerice, salva 
unitate specifica, neque his quidditatibus immediate per seipsas con- 
venit, ut docuerunt Nominalistae. Si enim quidditas immediate per 
seipsam sine suüperaddito habet illam perfectionem, in virtute cuius 
est incommunicabilis (sicut Thomistae docent de angelis), quidditas 
immediate per seipsam ex principiis quidditativis est distincta ab 
alia quacumque nec datur communitas specifica. Hoc positivum su- 
peradditum quidditati est differentia numerica harum rerum seu 
earum individuatio, principium individuationis formale earum, 
seu id quo formaliter constituuntur individua, quasi ultimus gradus 
metaphysicus earum. Et cum constet gradus superiores e sola forma 
tamquam ex prima radice et ultimo principio oriri, quaeritur, ex qua 
radice, ex quo principio oriatur hic ultimus gradus. Quae quaestio 
est de principio individuationis radicali seu de prima causa, 
unde proveniat in re haec ultima distinctio. 

9. Suárez tenet « unamquamque entitatem per seipsam esse suae 
individuationis principium » ; de materia igitur prima docet «illam 
esse in re individuam, et fundamentum talis unitatis esse entitatem 
eius per seipsam, prout est in re absque ullo extrinseco superaddito » ; 
similiter asserit « formam substantialem esse hanc intrinsece per suam- 
met entitatem a qua secundum ultimum gradum, seu realitatem su- 
mitur differentia individualis eius». Per consequens «dicendum est 
in substantia composita, ut tale compositum est, adaequatum indi- 
viduationis principium esse hanc materiam et hanc formam inter se 
unitas, inter quae praecipuum principium est forma, quae sola suffi- 
cit, ut hoc compositum, quatenus est individuum talis speciei, 
idem numero censeatur» (Disp. met. 5 sect. 6 n. 1—15). Se- 
cundum Scotum principium individuationis est  « haecceitas », 
ultima forma superaddita naturae ab eaque distincta actualiter for- 
maliter ex natura rei. Alii individuationem ex forma, sive substan- 
tiali sive accidentali, alii ex exsistentia derivare conati sunt. 

Secundum Thomistas principium individuationis est materia 
signata quantitate, i. e. distincta seu divisa per quantita- 
tem. Et dicitur haec quantitas interminata, i.e. abstrahens 
a determinata magnitudine et figura (quia haec in individuo saepe 
variantur, eodem manente individuo), et sumpta praecise, inquantum 
distinguitur per seipsam pure numerice a quacumque alia quantitate 
fundans ordinem sui ad quamcumque aliam quantitatem secundum 
distinctionem mere numericam. Materiam quantitate signatam esse 
principium individuationis non significat materiam et quantitatem 
ad individuationem concurrere ex aequo. Individuationis princi- 
pium strictissime cst sola materia ; haec tamen exigitive et poten- 
tialiter quantitatem praehabet, quae utique ad individuationem con- 
currit, sed nonnisi ut conditio. 

In instanti generationis materia, vi dispositionum praeviarum, 

dicit ordinem ad novam formam et accidentia novi compositi, quae 
accidentia in ordine causae materialis dispositivae iterum praecedunt 
formam suntque dispositiones proximae ad eam ; et inter ipsa acci- 
dentia quantitas ut primum accidens cetera praecedit tamquam dis- 
positio ad ea. Materia enim non est disposita ad hanc numero formam, 
nisi quia est disposita ad hanc quantitatem, sicut non est disposita 
ad hanc speciem formae, nisi quia est disposita ad accidentia, quae 
hac specie requiruntur. Ideo materia iam intelligitur distincta et di- 
visa, antequam quantitas actu adsit, immo antequam adsit nova for- 
ma substantialis generanda, inquantum vi dispositionum praeviarum 
conotat et exigit hanc potius quantitatem quam aliam. Ita 
si aqua resolvitur, materia moleculae aquae in duas partes divisa est, 
quarum altera fit hydrogenium, altera oxygenium. Similiter si homo 
moritur, materia eius divisa est in multas partes secundum numerum 
diversarum substantiarum organicarum, quae tunc oriuntur. 

Quantitas, quae concurrit ad individuationem, dicitur intermi- 
nata, non ita ac si materia conotaret abstractam quantitatem, 
sed quia quantitas conotata non concurrit ad individuationem se- 
cundum determinatam suam magnitudinem et figuram, sed unice 
prout est, per positionem, distincta et divisa ab omni alia quantitate. 
Ita in generatione hominis materia duarum cellularum germinalium 
signata est una quantitate continua, quae positione sua a qua- 
cumque alia quantitate est divisa et distincta. 


387. Prob. th. Arg. I. Per exclusionem : Principium individuatio- 
nis substantiarum corporearum est aliquid substantiale, quod constituit 
substantiam individuam, et quidem ita, ut multiplicetur in eadem 
Specie, seu ita ut constituatur alia et alia, quin varietur species. At- 
qui sola materia signata quantitate est aliquid substantiale, quod 
constituit substantiam individuam, et quidem ita, ut multiplicetur in 
eadem specie. Ergo materia signata quantitate est principium indi- 
viduationis substantiarum corporearum. 

Mai. quoad I. p. (principium individuationis substantiarum cor- 
porearum est aliquid substantiale) ex eo patet, quod individuatio est 
aliquid substantiale. Quamquam ex accidentibus dignoscimus indivi- 
dua, individuatio substantiarum nihilominus est aliquid substantiale, 
nam individua substantialia substantialiter inter se distinguuntur, 
sunt enim alia et alia substantia. Ceterum accidens adveniens substan- 
tiae, quae est cius subiectum inhaesionis, iam supponit illam indivi- 
duam, ita quidem, ut potius accidens individuetur a substantia quam 
substantia ab accidente (cf. schol. 1). 

Mai. quoad 2. p. (quod constituit substantiam individuam, et qui- 
dem ita, ut multiplicetur in eadem specie) manifesta est ex indole 
substantiae corporcae, quae in eadem specie multiplicatur mere nu- 
merice. 


Gredt, Elem. pibe (1 So 2 

Prob. min. Intra substantiam corpoream non invenitur nisí ma- 
teria et forma et exsistentia. Iam vero exsistentia non potest 
esse principium individuationis, cum ipsa iam supponant essentiam 
individuam ; neque forma potest esse principium individuationis ; 
cum forma sit principium speciei, ideo, variata forma, variatur species 1. 
Contra in materia inveniuntur conditiones ad substantiam indi- 
viduandam. Materia enim non est principium specificationis, cum sit 
substratum commune, pure potentiale, neque materia supponit sub- 
stantiam  individuam, cum sit pars constitutiva ipsius essen- 
tiae substantialis corporeae. Sed materia multiplicat formam et totam 
substantiam mere numerice, quin varietur species, cum forma seu prin- 
cipium specificationis recepta in materia non formaliter ratione sui, 
sed mere materialiter ratione subiecti diversificetur ; forma est alia 
et alia, unice quia est in alia et alia materia. Et simul materia ut ul- 
timum subiectum incommunicabile impedit ulteriorem multiplica- 
tionem, i. e. constituit substantiam individuam seu incommunicabi- 
lem cum inferioribus ; individuum enim est incommunicabile ctim in- 
ferioribus. Non enim potest substantia, quae communicatione formae 
cum materia exoritur, iterum communicari cum aliis subiectis, cum 
aliis materiis et ita ulterius multiplicari. 

At materia, quae ita numerice distinguit et individuat substantiam 
corpoream, non est materia secundum se. Materia enim secundum se, 
tamquam pura potentia, indeterminata est sub omni respectu, neque 
per consequens una est vel plures (alia et alia) nisi potentialiter ; 
secundum se igitur principium individuationisseu distinctionis 
numericae esse non potest. Materia individuationis principium est, 
quatenus determinatur et dividitur per quantitatem. Sola enim quan- 
titas prae aliis accidentibus seipsam ex essentia sua distinguit nume- 
rice ab alia quantitate eiusdem speciei secundum positionem seu se- 
cundum ordinem prioritatis et posterioritatis, quatenus ex essentia 
sua dicit partes sola positione iam distinctas numerice : Sicut quanti- 
tas continua dicit partes cohaerentes sola positione distinctas nume- 
rice tamquam individua partialia, ita quantitas discreta (numerus 
praedicamentalis) dicit partes discretas sola positione iam distinctas 
numerice tamquam individua totalia. Nam sicut partes lineae distin- 
guuntur inter se individualiter per positionem, ita linea a linea et 
superficies a superficie et corpus (trina dimensio) a corpore. Quanti- 
tas igitur ex seipsa habet aliquem individuationis modum. Quare 
concurrit, tamquam conditio ?, ad substantiam individuandam, 


1 Pamm refert, utrum sit magna aliqua differentia an parva (possunt enini 
esse species vicinae, quae parum inter se differunt et tamen specifice differunt) ; 
dummodo proveniat a forma, est aliquid ad specificationem pertinens, quod 
variat speciem, "l'une enim est aliquid, quod necessario inest et inmmutabiliter. 

? Principium est sola materia, quae tamen est radix quantitatis, 
quam. prebnbet exlyitive et potentialiter. 

quatenus distinguit secundum positionem partes materiae dividit- 


que eas ut quantitas discreta. Qua distinctione et divisione posita, 
materia tamquam ultimum subiectum fungitur munere principii in- 
dividuationis. Sua enim ipsius natura (ut ultimum subiectum) con- 
stituitur incommunicabilis cum quacumque altera materia, a qua est 
divisa, ac proinde est seipsa individua et apta ad individuandam for- 
mam et totam substantiam. 

Arg. II. Ex natura materiae quantitate signatae : Principium in- 
dividuationis substantiae corporeae est principium, quod constituit 
substantiam incommunicabilem cum inferioribus, multiplicando eam 
mere numerice intra eandem speciem. Atqui materia signata quanti- 
tate est principium, quod constituit substantiam incommunicabilem 
cum inferioribus, multiplicando eam mere numerice intra eandem 
speciem. Ergo materia quantitate signata est principium individua- 
tionis substantiae corporeae. 

Ad mai. Individuum est incommunicabile cum inferioribus ; prin- 
cipium igitur individuationis est principium incommunicabilitatis. Sed 
in substantiis corporeis haec incommunicabilitas ita tribuitur, ut mul- 
tiplicentur in eadem specie. 

Ad min. Materia signata quantitate multiplicat formam ratione 
subiecti : alia est materialiter (ratione subiecti) forma, quae recipi- 
tur in alia parte materiae divisa a reliqua materia per quantitatem. 
Quod autem multiplicat formam seu principium specificationis ra- 
tione subiecti, in quod recipitur, multiplicat et dividit formam et 
totam substantiam materialiter seu mere numerice intra eandem spe- 
ciem. Cum enim forma seu principium specificationis formaliter seu 
rationes ui non varietur, sed materialiter tantum ratione subiecti, in 
quod recipitur, eandem semper specificationem tribuit diversis sub- 
stantiis, quae proinde non differunt nisi materialiter seu numerice. 
Insuper materia quantitate signata impedit ulteriorem divisionem seu 
multiplicationem, quia est subiectum physice incommunicabile cum 
alio subiecto ; matería enim materiae non datur, et materia quanti- 
tate signata ratione quantitatis divisa est etiam a quacumque alia 
materia (sine quantitate materia, utpote mere potentialis, indivisa 
est). Quod autem ulteriorem divisionem impedit, constituit substan- 
tiam incommunicabilem cum inferioribus. 


388. Coroll. 1. Ergo materia signata quantitate seipsa est individua, 
et ita est apta, ut sit principium individuationis, seu radix, ex qua 
excrescat individuatio formae et totius substantiae. Materiae primae 
tamquam ultimo subiecto ex se convenit incommunicabilitas na- 


turalis et substantialis. Materia enim est prima potentia et. ultimum 
subiectum, cui ex natura sua repugnat communicari cum inferiore 
physico, i. e. eum potentia, eum non detur materia materiae, Quam 
tamen incommunicabilitateni natiiralem «t stbstuntialenm materin re 

late ad aliam materiam non exercet, nisi inquantum ab ea dividitur 
quantitate. Sine quantitate non datur alia materia ei opposita, 
quacum esset incommunicabilis. Hac autem tamquam conditione po- 
sita, materia constituit seipsam substantialiter incommunicabilem et 
individuam, ac proinde est causa, ut forma in ea recepta individuetur. 
Cum igitur ultima causa intrinseca differentiae genericae et specificae 
sit forma, ultima causa intrinseca differentiae numericae est materia 
signata quantitate, quatenus haec tamquam causa materialis 
exigit dari a forma actum distinctionis mere numericae. Materia 
signata quantitate ante receptionem formae est individua per seipsam 
exigitive et mere potentialiter tamquam causa mate- 
rialis. In virtute dispositionum praeviarum refertur ad quantitatem, et 
ita est signata seu divisa a quacumque alia materia tamquam incom- 
municabilis ei, et ita est individua seipsa mere materialiter et potentia- 
liter, et expostulat actum individuationis seu differentiam numericam 
dandam per formam et per exsistentiam. Tota igitur individuatio, 
quae materiae ex seipsa convenit, potentialis est, quae nullum actum 
superaddit materiae, sed relinquit eam in pura potentialitate sua. 

2. Ergo differentia pure numerica recte dicitur materialis. 
Differentia numerica seu principium individuationis formale est 
relatio transcendentalis secundum prius et posterius unius individui 
ad aliud eiusdem speciei (cf. n. 152) seu relatio transcendentalis se- 
cundum positionem. Cum igitur ea, quae specie differunt, separentur 
inter se per praedicata quidditativa, individua eiusdem speciei inter 
se non separantur nisi secundum positionem. 

3. Ergo in singulis individuis eiusdem speciei species dividitur, 
non tamen specifice sed numerice; forma dividitur et multi- 
plicatur, non tamen formaliter, sed materialiter. 

4. Exgo substantiae materiales, quae in eadem specie multiplica- 
biles sunt, non individuantur absolute secundum se, sed per ordinem 


ad alia individua, a quibus separantur; i. e. principium individua- ` 


tionis, licet sit aliquid intrinsecum, continet tamen habitudinem ad 
extrinsecum, seu non est ipsa rei entitas absolute, — contra Suárez. 
Si enim materia secundum se absolute esset distincta ab alia materia 
seu ab ea differens, iam non esset materia communis, sed alterius 
speciei, ac proinde specifice faceret differre totam substantiam ; quae 
argumentatio a fortiori valet de forma. Suaresio e regione opponitur 
Scotus. Ponit enim tamquam principium individuationis aliquid ex- 
trinsecus superadditum naturae et plus quam ratione ab ea distinctum, 
quod proinde naturam relinqueret universalem. Quae sententia ten- 
dit ad confundendam quidditatem universalem cum essentia physica 
in rerum natura exsistente. 


5. Ergo u nius individui est una quantitas continua, quae 
est primum accidens ipsius, utpote concurrens, tamquam conditio 
sine qua nou, ad esse substantiae corporeae. individuae. 

6. Ergo formae irreceptae, quae sunt per se incom- 
municabiles, per se etiam sunt individuae nec possunt multiplicari 
in eadem specie ; unde tot sunt species, quot sunt individua. Adverte 
praeterea has formas subsistentes esseinfinitas secundum quid; unum 
igitur individuum quasi adimplet totum speciei ambitum, sicut si 
albedo separata subsisteret, esset infinita secundum quid, i. e. in 
ratione albedinis, nec posset esse nisi una. In his igitur formis indi- 
viduatio nihil positivi superaddit super naturam. Hoc tamen non ob- 
stante quidditas earum, prout a nobis concipitur ad modum rerum 
corporearum, abstrahit ab individuatione ac proinde habet vere ra- 
tionem speciei. Licet enim a nobis concipiantur tamquam irreceptibiles 
physice, iste tamen conceptus analogicus, imperfectus, nobis immediate 
non manifestat metaphysicam irreceptibilitatem (incommunicabilita- 
tem metaphysicam) seu individuationem (cf. n. 151). Quidditates cor- 
poreae, quas solas proprie cognoscimus, non absolute secundum se 
individuantur, et ad modum harum quidditatum nos concipimus 
ctiam quidditatem formae irreceptae. 


389. Schol 1. Communicabilitas logica speciei cum individuo fun- 
datur super communicabilitatem realem formae cum materia. Species 
(homo-humanitas) multiplicatur in individuis seu communicatur in- 
dividuis (singulis hominibus-singulis hunianitatibus) communicatione 
logica seu compositione rationis : a parte rei non sunt duae realitates 
homo vel humanitas et hic homo vel haec humanitas. Ista autem 
communicatio seu compositio logica speciei cum individuis fundatur 
in communicatione physica seu reali formae, quae est principium 
formale speciei, cum principio materiali seu materia, quae sub quanti- 
tate discreta dividitur in plures. Forma autem subsistens non multi- 
plicatur in pluribus individuis (incommunicabilitas logica speciei cum 
individuis), quia talis forma est physice incommunicabilis cum aliquo 
subiecto diviso in plura. Individuum vero materiale (hic homo-haec 
humanitas) est logice incommunicabile cum inferioribus, quatenus 
haec forma seu forma individuata (quod habetur per receptionem 
in materia signata quantitate) non potest communicari nisi huic sub- 
iecto seu huic materiae. 

9.Accidentia seu formae accidentales individuantur a su b - 
iecto, cui inhaerent. Formae enim accidentales se habent ad sub- 
iectum inhaesionis sicut formae substantiales ad materiam primam. 
Unde incommunicabilitatem et individuationem desumunt ab ipso. 
Subiectum, cui inhaerent accidentia, baec multiplicat mere materia- 
liter seu numerice inipediens simul, tamquam ultimum subiectum, 
ulterius non communicabile, ulteriorem divisionem et multiplicatio- 
nem. Quantitas vero duplicem habet individuationis mo- 
dum: alterum ex subiccto, sicut quodlibet aliud accidens, 
alterum ex seipsa, inquantum håbet situm. Quantitas enim 


326 B. Philosophia naturalis specialis 


potest bifariam considerari: 1. ut est extensiva substantiae, 2. qua- 
tenus in seipsa habet partes extra partes, quod est ei peculiare et pro- 
prium prae omnibus aliis entibus. Sub priore consideratione indivi- 
duatur a proprio subiecto more aliorum accidentium, nam etiam 
ipsa, cum recipitur in uno subiecto, fit incommunicabilis aliis. Poste- 
riore modo spectata est ex se individua ; habet enim ex se ratione sui 
partes intra eandem speciem inter se distinctas, solaque positione et 
situ differentes, quarum quaelibet est quantitas ab alia quantitate 
solo numero diversa. 

3. Ex eo, quod accidentia individuantur a subiecto suo, deducitur 
duo accidentia solo numero distincta non posse esse in eodem subiecto 
seu in eadem subiecti parte. Omnis enim divisio est aut formalis seu 
Specifica, aut materialis seu numerica ratione subiecti reddentis iu- 
communicabile. Accidentia igitur, quae non distinguuntur neque for- 
maliter neque materialiter, nullo modo distinguuntur ; non duo igitur, 
sed unum sunt. 


390. Obi. 1. Haecceitas non est materia signata quantitate. Atqui principium 
individuationis substantiarum corporearum est haecceitas. Ergo. Resp. Conc. 
mai. ; dist. min. : Principium individuationis radicale, nego ; formale, subdist. : 
Est haecceitas scotistica actualiter distincta a quidditate, nego ; est haecceitas, 
quae est differentia numerica a quidditate actualiter non distincta, conc. Dist. 
consq.: Principium individuationis formale, conc. ; radicale, nego. 

2. Atqui principium individuationis radicale substantiarum corporearum 
non est materia signata quantitate. Probo. Principium individuationis forma- 
le non est materia signata quantitate. Atqui principium individuationis formale 
est principium individuationis radicale, i. e. non distinguuntur realiter. Ergo. 
Resp. Conc. mai. ; dist. min. : In substantiis spiritualibus, conc.; in substantiis 
corporeis, nego. Dist. consq. : Principium individuationis substantiarum spiri- 
tualium non est materia signata quantitate, conc. ; principium individuationis 
substantiarum corporearum, nego. 

3. Atqui neque in substantiis corporeis principium individuationis formale 
et radicale distinguuntur realiter. Probo (ad mentem Suaresii). Ipsa substantiae 
corpoteae entitas non distinguitur realiter a substantia corporea individua seu 
ab individuatione formali. Atqui ipsa substantiae corporeae entitas est princi- 
pium individuationis radicale. Ergo. Resp. Dist. mai.: Tota substantia non 
distinguitur a tota, conc. ; pars non distinguitur a tota, nego. Contradist. min. : 
Tota entitas, nego; pars, i. e. materia, swbdist.: Absolute, nego; conotando 
quantitatem, conc. 

4. Atqui materia conotans quantitatem non est principium individuationis 
radicale substantiarum corporearum. Probo. Pura potentia non est principium 
individuationis radicale substantiarum corporearum. Atqui materia conotans 
quantitatem est pura potentia. Ergo. Resp. Dist. mai.: Non est principium 
individuationis exigitive et mere potentialiter tamquam causa materialis, nego ; 
tamquam causa formalis, conc. Conc. min.; dist. consq. 

5. Atqui materia conotans quantitatem nullo modo est principium indivi- 
duationis. Probo. Si materia non potest conotare quantitatem, materia conotans 
quantitatem non est principium individuationis. Atqui materia utpote pura 
potentia non potest conotare quantitatem. Ergo. Resp. Dist. mai.: Si materia 
non potest conotare quantitatem, prout consideratur absolute, nego, prout 
subest dispositionibus praeviis, conc. Contradist. min. 

6. Atqui materia in instanti generationis non subest dispositionibus prae- 
viis. Probo. Dispositiones praeviae in instanti generationis perierunt. Atqui his 
dispositionibus materia non subest in instanti generationis. Ergo. Resp. Dist. 
mai.: Relinquunt tamen materiam transcendentaliter determinatam, conc.; non 
relinquunt materiam transcendentaliter determinatam, nego. Contradist. min. 

A d 386 sqq. S. Thomas: «Illud unde aliquod singulare est hoc aliquid, 
nullo modo est multis communicabile... Si ergo Socrates per id esset hono, 
per quod est hic homo, sicut non possunt esse plures Socrates, ita non possent 
esse plures homines» (S. th. I 11, 3). Aristoteles dicit, «quod, quaedam sunt 
unum numero, quaedam specie, quaedam genere, quaedam: analogia. Numero 
quidem sunt unum, quorum materia est una ['Agiüuó «ovt Bv» àv dj GAN uix: 
Met. V 6, 1016 b 32]. Materia enim secundum quod stat sub dimensionibus 
signatis, cst principium individuationis formae» (S. Thom. in 1. c. lect. 8 n. 
876; cf. Met. X 9, 1058 a 37 ; XII 8, 1074 a 34). S. Thomas : «Illa quae diffe- 
runt numero in genere substantiae, non solum differunt accidentibus, sed etiam 
forma et materia. Sed si quaeratur, quare haec forma differt ab illa, non erit 
alia ratio, nisi quia est in alia materia signata. Nec invenitur alia ratio, quare 
haec materia sit divisa ab illa, nisi propter quantitatem. Et ideo materia sub- 
iecta dimensioni intelligitur esse principium huius diversitatis » (In. Boéth. de 
Trin. q. 4 a. 2 ad 4 ; cf. ib. ad 3 ; ad 5; corp. ; a. 3 [cit. ad 321]. « Est de ra- 
tione individui quod non possit in pluribus esse. Ouod quidem contingit du- 
pliciter. Uno modo, quia non est natum in aliquo esse: et hoc modo formae 
immateriales separatae, per se subsistentes, sunt etiam per seipsas individuae. 
Alio modo, ex eo quod forma substantialis vel accidentalis est quidem nata 
in aliquo esse, non tamen in pluribus : sicut haec albedo, quae est in hoc cor- 
pore. Quantum igitur ad primum, materia est individuationis principium omni- 
bus formis inhaerentibus : quia, euni huiusmodi formae, quantum est de se, 
sint natae in aliquo esse sicut in subiecto, ex quo aliqua earum recipitur in 
materia, quae non est in alio, imn nec ipsa forma sic exsistens potest in alio 
esse. Quantum autein ad secundum, 5... Bndlviduationis principium est quan- 
titas diniensiva. Ex hoe enim aliquid est natiuni esse in utto solo, quod illud est 

in se indivisum et divisum: ab omnibus aliis. Divisio autem accidit substantiae 
ratione quantitatis, ut dicitur I Phys. Et ideo ipsa quantitas dimensiva est 
quoddam individuationis principium huiusmodi formis, inquantum scil. di- 
versae formae numero sunt in diversis partibus materiae. Unde ipsa quantitas 
secundum se habet quandam individuationem : ita quod possunius imaginari 
plures lineas eiusdem speciei differentes positione » (S. th. III 77, 2; cf. IV 
Dist. 12, 1 a. 1 sol. 3 ad 3; C. g. I 21; IV 65 [ad 273]; II 49: Adhuc. 
Principium). «Si angelus est forma simplex abstracta a materia, impossibile 
est etiam fingere, quod sint plures angeli unius speciei» (Spir. Creat. a. 8 c.; 
cf. Ente et ess. c. 5 6; 9 in princ. et ad fin. ; Odl. II a. 4 ad 1; In De an. II 
lect. 12 n. 377 ; III lect. 8 n. 706 sqg. ; C. g. I1 93; S. th. I 50, 4; 75,4 ; 76, 


2 ad 1). Cf. Op. [29] De princip. indiv. ; Op. [32] De nat. mat. et dim. 


Caput II 


DE ALTERATIONE 


$ 1. QUID SIT ALTERATIO, ET QUOTUPLEX SIT 


391. Quid sit alteratio. Alteratio a) latissime sumpta significat 
quamcumque mutationem accidentalem, 5) strictius significat mu- 
tationem secundum qualitatem, c) strictissime significat altera- 
tionem corruptivam qualitatis sensibilis, quatenus corrup- 
tione unius qualitatis pedetentim introducitur alia; sic enim res pro- 
priissime alterari seu altera fieri dicitur, cum corrupta una qualitate 
alia introducitur. 

Alteratio ita strictissime sumpta definitur: motus ad qualitatem 
sensibilem mediam aut extremam. Dicitur «motus» ad excluden- 
das mutationes instantaneas. Dicitur «ad qualitatem » ad excludendos 
motus secundum quantitatem et «ubi». Dicitur «ad qualitatem sen- 
sibilem» ad excludendos motus, qui fiunt circa qualitates non 
sensibiles. Dicitur « mediam aut extremam », i. e. contrarietatem et 
latitudinem habentem, ad excludendum eas qualitates, quae contra- 
rietatem non habent, ut lux, figura etc. Qualitas « media » duas qua- 
litates significat contrarie oppositas, quae in eodem subiecto insunt 
remisse et inter se attemperatae, una autem crescente altera minuitur 
et magis magisque expellitur, quo acceditur ad extremum. Ita viola- 
ceum est commixtio rubri et caerulei ; crescente rubro magis magisque 
expellitur caeruleum et acceditur ad extremum, ad purum rubrum. 
Similiter se habet acidum-dulce. Alteratio igitur sic strictissime sumpta 
respicit qualitates contrarias et corruptivas, quarum altera, cum in- 
troducitur, alteram corrumpit et etiam ad substantiam corrumpendam 
tendit. Quare alteratio essentialiter generationi inservit ut instrumen- 
tum eius (cf. n. 405 sqq.). Alteratio est unus motus, includit vero duas 
mutationes: alteram corruptivam termini a quo, alteram acquisi- 
tivam termini ad quem. 

392. Quomodo qualitas, cum essentiam simplicem habeat consisten- 
tem in indivisibili, possit terminare motum successivum et continuum 
alterationis. Hoc provenit ex ipsa contrarietate, quae distantiam 
importat successive percurrendam, quatenus qualitas, quae oritur ex 
qualitate contraria, oritur pedetentim, magis magisque actuando sub- 
iectum et corrumpendo qualitatem sibi contrariam. Si vero qualitas 
non fit ex termino contrario positivo, sed ex mere negativo, ut cum ex 
tenebris fit lux, fit in instanti, et ita illuminatio est in instanti. Ideo 
licet qualitas possit produci in instanti, cum ex tenebris fit lux, aut 
cum generatur dispositio proxima, tamen cum producitur per verum 
motum ex termino positivo, neque fit in instanti, neque per multas 
instantaneas actiones, ita ut inter instans et instans nihil qualitatis 
produceretur, sed iugiter producitur aliquid, quia est « fieri » continue 
fluens. Inter instans igitur et instans aliquid qualitatis fit. Ita cum 
transitur de acido ad dulce per acidum-dulce, inter instans et instans 
est « corrumpi » acidi, quod est fieri dulcis seu dulce in fieri. Ex quo 
etiam patet in motu alterationis sicut in omni motu ponenda esse 
indivisibilia. 


393. Quotuplex sit alteratio. Alteratio est triplex : a) simplex al- 
teratio, quae respicit ipsam substantiam qualitatis ut motu acquiren- 
dam ex contrario ; b) intensio, quae respicit augmentum ; c) remissio, 
quae respicit decrementum non extensivum, sed intensivum. Est 
enim latitudo a qualitate ad qualitatem specie diversam et est latitudo 
a minore ad maiorem participationem eiusdem qualitatis, et viceversa. 
Intensio duplex est: altera, quae est corruptiva contrarii, ut inten- 
sio dulcedinis, quae est corruptiva acidi (quo magis enim intenditur 
dulcedo, eo magis corrumpitur acidum), altera, quae sine corruptione 
fit, ut intensio caloris ? ; sed haec ad alterationem strictissime sumptam 
seu corruptivam non spectat. 


394. Alteratio strictissime sumpta non est nisi ad tertiam speciem 
qualitatis per se primo. Nam qualitates contrarie oppositae, secun- 
dum quas fit per se primo seu immediate alteratio sensibilis ab una 
ad alteram, non inveniuntur nisi in tertia specie qualitatis (cf. n. 188, 3). 
Aliis qualitatibus haec alteratio non potest convenire nisi mediate, 
quatenus alteratione qualitatum tertiae speciei etiam aliae alterantur. 
Ita sanitas, quae tamquam habitus entitativus est qualitas primae 
speciei, alteratur alteratione qualitatum chimicarum corporis viventis. 


1 Intelligantur tenebrae perfectae, privatio absoluta lucis, non obscurum, 
quod est lux debilissima. A luce enim debilissima, ab obscuro, est motus 
successivus intensionis, quo lux pedetentim intenditur. Ab illuminatione probe 
distinguatur propagatio lucis de loco in locum, quae non fit in instanti cum 
sit inter terminos positivos : nb wo loco ad alium. 

2 Supponinius contra. veterum senteutiam frigus nihil positivi esse. 


330 B. Philosophia naturalis specialis 


Idem dicatur de potentiis animae organicis, quae pertinent ad secun- 
dam speciem qualitatis. Resistentia seu duritia corporis ab eius den- 
sitate dependet, ac proinde condensatione et rarefactione corporis al- 
teratur. Similiter etiam figura condensatione et rarefactione mutari 
potest. Notandum est qualitates tertiae speciei, quatenus in substrato 
suo supponunt motum localem (ut calor), in alteratione, intensione 
et remissione ab hoc motu dependere. Ita calor intendi non potest, 
nisi quatenus intenditur motus molecularis. 


Ad 3915sqq. Aristoteles, ostendens differentiam inter generationem et al- 
terationem, haec habet: « Alteratio ['AXAXoloctc : De gen. et corr. I 4, 319 b 10] 
est, quando manet idem subiectum sensibile, scil. quando nulla transmutatione 
in eius substantia facta fit transmutatio in passionibus eius, scil. qualitatibus 
ipsius. Nec est differentia quantum ad hoc, utrum fiat transmutatio secundum 
contraria extrema vel secundum media, puta utrum de albo iu nigrum vel de 
rubeo in pallidum. Ponit autem duo exempla : primum scil. cum corpus animalis 
idem manens, prius est sanum et postea infirmatur. Secundum est, quod 
aes idem manens, quandoque est rotundum et quandoque angulare... Et 
est advertendum quod primum horum exemplorum pertinet ad primam speciem 
qualitatis, secundum autem ad quartam ; cum tamen Philosophus in VII Phys. 
probet quod in prima et quarta specie qualitatis non est motus alterationis, 
sed solum in tertia, quae dicitur passio vel passibilis qualitas ; et propter hoc 
forte signanter dixit, quod alteratio est transmutatio in ''passionibus'"'. Sed 
dicendum est quod alteratio primo et per se est in qualitatibus tertiae speciei, 
mediantibus quibus ex consequenti fit alteratio etiam in aliis ; sicut per aliquam 
alterationem calidi et frigidi mutatur homo de sanitate in aegritudinem aut 
e converso ; et per alterationem mollis et duri perducitur corpus ad aliquam 
figuram » (S. Thom. in 1. c. lect. 10 n. 2). «Quia in praecedenti ratione Philoso- 
phus supposuerat quod onmis alteratio sit secundum sensibilia, hoc intendit 
hic probare... Dicit ergo primo... quod omnia, quae alterantur, alterantur 
secundum qualitates sensibiles : et per consequens illis solum competit alterari, 
quae per se patiuntur ab huiusmodi qualitatibus» (S. Thom., In Phys. VII 
lect. 8 n. 1; Arist. c. 3, 245 b 3). 


$ 9. DE INTENSIONE ET REMISSIONE 


Thesis 21 : Qualitatum intensio non fit productione novae qualitatis 
desiruentis priorem imperfectiorem neque per additionem partialtum 
qualitatum neque per novam vim informandi, sed fer eiusdem formae 
perfectiorem communicationem et unionem cum subiecto. 


395. St. qu. 1. Potest forma aliqua augeri: a) quantitate praedica- 
mentali seu quantitate molis; hoc non convenit nisi qualitatibus, 
quae inhaerent subiecto quanto quantitate molis, et hoc modo dicitur 
qualitas magna seu quanta per accidens quantitate subiecti; 5) quan- 
titate virtutis (cf. n. 183 sq.), et hoc dupliciter: a) extensive per or- 
dinem ad obiecta, inquantum qualitas aliqua, ut habitus, ad plura 
obiecta extenditur; ita augetur scientia, inquantum extenditur ad 

alias conclusiones; 5) intensive. Augmentum intensivum qualitatis 
dicitur intensio et definitur: motus ab imperfectiore esse sive 
statu eiusdem qualitatis ad perfectiorem, eodem subiecto manente. 
Intensioni opponitur remissio, quae a perfectiore ad imperfec- 
tiorem statum procedit. Quaedam est intensio corruptiva contrarii, 
et quaedam est sine corruptione, ut intensio caloris, lucis, qualitatum 
spiritualium (cf. n. 393). Praeterea distinguenda est intensio, quae fit 
pedetentim motu continuo, et ea quae fit per saltus mutationibus 
instantaneis. Intensio per motum continuum convenit qualitatibus ter- 
tiae speciei, ut experientia docet. Et convenit etiam iis qualitatibus, 
quae non habent contrarium positivum, ut lux, calor. Ouamquam 
primus ortus earum est in instanti, intensio tamen motu continuo 
fit. Aliis qualitatibus intensio per motum continuum non convenit 
nisi mediate, quatenus dependent a qualitatibus tertiae speciei, ut 
sanitas, potentiae animae vegetativae et sensitivae, resistentia. In- 
tensio, quae fit mutationibus instantaneis, convenit qualitatibus pri- 
mae speciei, i. e. habitibus : scientiis, artibus, virtutibus. Sicut habitus 
actibus acquiruntur, ita repetitis actibus intenduntur, ac proinde non 
motu continuo, sed mutationibus instantaneis inter se discretis inten- 
duntur. Etiam habitibus infusis supernaturalibus convenit hoc modo 
intendi. Thesis nostra omnino in genere respicit intensionem quali- 
tatum, tum eam quae fit motu continuo, tum eam quae fit motibus 
instantaneis. 

2. Docuit Durandus intensionem eo fieri, quod nova produceretur 
qualitas destruens primam imperfectiorem. Suárez, Scotus aliique te- 
nent intensionem fieri per additionem qualitatis ad qualitatem, quae ad 
invicem unirentur ut qualitates partiales inter se superpositae. In hac 
igitur sententia augmentum qualitatis concipitur ad modum aug- 
menti quantitatis et ipsa qualitas tamquam conflata ex partibus inte- 
gralibus inter se coniunctis sicut quantitas molis. Thomistae hanc 
additionem novarum qualitatum seu formarum reiciunt atque cum 
S. Thoma contendunt qualitatis intensionem fieri per maiorem eiusdem 
formae cum subiecto communicationem. Ad quam tamen maiorem 
communicationem habendam aliqui Thomistae, negantibus aliis, ad- 
mittunt qualitati novam superaddi informandi vim. 


396. Prob. th. I p.: Qualitatum intensio non fit productione novae 
qualitatis destruentis priorem imperfectiorem. Ex eo, quod non pot- 
est nova qualitas, quae produci dicitur, destruere priorem, cum non 
sit opposita ei, sed eiusdem speciei. Absurdum est actionem producti- 
vam novae qualitatis esse destructivam prioris eiusdem speciei: Absur- 
dum est actionem productiva caloris esse destructivam caloris. 


Prob. H p.: Qualitatum intensio non fit per additionem partialium 
qualitatum. Arg. 7. Vx co quod plara accidentia eiusdem speciei non 

possunt esse in eodem subiecto: Si fieret qualitatis intensio per ad- 
ditionem qualitatum partialium, eadem subiecti pars in se reciperet 
plura accidentia eiusdem speciei solo numero diversa. Atqui hoc re- 
pugnat. Ergo qualitatum intensio non fit per additionem qualitatum 
partialium. 

Prob. min. ex eo, quod accidentia a subiecto individuantur, et 
quidem a subiecto inhaesionis, a substantia, quae tribuit incommuni- 
cabilitatem omnibus accidentibus ; unum accidens se habet ad alte- 
rum tamquam medium receptionis tantum, quod ipsum est communi- 
cabile cum substantia. Nec potest dici in serie qualitatum partialium 
inter se superpositarum alteram differre ab altera non numero tantum, 
sed intensitate. Impossibile enim est duo accidentia, quae eidem sub- 
iecto inhaerent, differre tantum intensitate. Eorum distinctio deberet 
esse formalis, a forma proveniens ac proinde specifica. Omnis enim 
distinctio aut est specifica, per formam, aut numerica, a subiecto, 
quod tribuit incommunicabilitatem. 

Arg. IT. Ex eo quod qualitas est simplex forma : Quod non habet 
partes integrales ratione sui, sed est simplex forma, non potest cres- 
cere ratione sui per accumulationem huiusmodi partium. Atqui qua- 
litas non habet partes integrales ratione sui, sed est simplex forma. 
Ergo non crescit ratione sui per accumulationem partium. 

Mai. ex eo patet, quod incrementum conveniens rei ratione sui 
debet respondere essentiae ipsius rei. 

Min. manifesta est consideranti singula praedicamenta : Sola quan- 
titas secundum essentiam suam est ordo partium integralium, ceteris 
praedicamentis hoc non convenit nisi per quantitatem ; speciatim in 
essentia qualitatis nullo modo includitur aliqua pluralitas partium, 
sed secundum conceptum suum est simplex forma. 


Prob. III p. : Qualitatum intensio non fit per novam vim informandi. 
Ex eo quod vis informandi est ipsa entitas qualitatis: Qualitatem 
seu formam accipere maiorem vim informandi idem est atque acci- 
pere maiorem entitatem ; vis enim informandi est ipsa entitas formae. 
Iam vero hoc est relabi in sententiam iam refutatam in II p. Ergo 
qualitatum intensio non fit per novam vim informandi. 


Prob. IV p.: Qualitatum intensio fit per eiusdem formae perfec- 
tiorem communicationem et unionem cum subiecto. Arg. I. per ex- 
clusionem : Qualitas seu forma intenditur aut ex eo, quod ipsa secun- 
dum entitatem et actualitatem augetur acquirendo novas partes inter 
se distinctas, aut ex eo, quod eadem manente entitate formae haec 
perfectius communicatur cum subiecto et ei unitur. Atqui primum 
repugnat, ut patet ex II et III p. Ergo relinquitur alterum. 

Arg. Il. Vx eo quod. qualitas est simplex forma : Simplex forma 
co intenditur, quod perfectius communicatur cum subiecto perfec- 

tiusque ei unitur ab agente. Atqui qualitas est simplex forma. Ergo 
intenditur per communicationem et unionem perfectiorem cum 
subiecto. 

Min. patet ex II et III p. 

Prob. mai. Forma causat, seu effectum suum formalem producit, 
sua ipsius entitate, ut communicata tamen et applicata ab agente. 
Cum igitur perfectius communicatur et applicatur, maiorem producit 
effectum formalem. Atqui formam maiorem producere effectum for- 
malem est formam intendi. Tunc enim forma perfectius dominium 
exercet super potentialitatem subiecti eamque magis sibi subicit, ex- 
pellendo etiam contrarias qualitates et dispositiones, quas ibi reperit. 
Ergo. 


397. Coroll. 1. Ergo illae formae possunt intendi, quae divisibiliter 
a subiecto participari possunt. Licet enim omnis species stet in indi- 
visibili quantum ad praedicata essentialia constitutiva eius, quaedam 
tamen magis vel minus a subiecto participari possunt. Hae autem 
species in praedicamento qualitatis tantum inveniuntur. 

2. Ergo forma, quae intenditur, intrinsecus non perficitur absolute 
ecundum se, sed acquirit in virtute perfectioris applicationis ab agente 
perfectiorem ordinem ad subiectum. Quare calor centum graduum, 
etiam separatus a subiecto divinitus, dicitur perfectior calore decem 
graduum non secundum se et absolute, sed propter diversam habi- 
tudinem ad subiectum actuandum seu propter diversam relationem 
transcendentalem ad subiectum. Quomodo autem hoc esse possit, 
eadem manente entitate formae, intelligitur ex indole causae formalis. 
Forma enim producit effectum formalem seu causat sua ipsius enti- 
tate, inquantum causa efficiens eam facit causare seu applicat. Iam 
vero indoles harum formarum (quae suscipiunt magis et minus) est, 
ut efficiens possit eas facere magis causare (hoc enim virtualiter in 
se continent), semper tamen causant sua ipsius entitate. Quare haec 
manet eadem. 


398. Schol. 1. Illa forma dicitur intendi, quae secundum se 
non reducitur magis in actum, secundum quam tamen subiectum 
aliquod magis actuatur seu in actum reducitur; contra illa forma 
dicitur extendi, quae secundum se magis reducitur in actum. 


` Hoc autem dupliciter fieri potest: a) quantitate molis, b) quanti- 


tate virtutis, quod obtinet in habitibus per additionem obiecti, ad 
quod extenditur habitus. 

2. Ut accurate distinguatur nostra sententia a sententia eorum, 
qui asserunt intensionem fieri per additionem novae virtutis infor- 
mandi, dicimus nos admittere in intensione qualitatis maiorem in- 
formationem (quae pertinet ad actum secundum), non vero maiorem 
vim iuformiandi (quae spectat ad actum primom). 

399, Obi. 1. Qualitas stat in indivisibili. Atqui intensio eius, quod stat in 
indivisibili, non fit per eiusdem formae perfectiorem communicationem et unio- 
neni cum subiecto. Ergo. Resp. Dist. mai. : Quoad praedicata essentialia, conc. ; 
quoad perfectiorem communicationem cum subiecto, nego. Comntradist. min. 

2. Atqui qualitas stat in indivisibili etiam quoad perfectiorem communica- 
tionem cum subiecto. Probo. Quod non admittit gradus, stat in indivisibili 
etiam quoad perfectiorem communicationem cum subiecto. Atqui qualitas non 
admittit gradus. Ergo. Resp. Dist. mai. : Gradus, qui consistunt in qualitatibus 
partialibus, nego.: qui consistunt in perfectiore communicatione eiusdem for- 
mae cum subiecto, conc. Contradist. min. 

3. Atqui qualitas non admittit gradus, qui consistunt in perfectiore commu- 
nicatione cum subiecto. Probo. Non admittit gradus, qui consistunt in perfectio- 
re commnumicatione cum subiecto, cui non potest superaddi maior vis infor- 
mandi. Atqui qualitati non potest superaddi maior vis informandi, Ergo. Resp. 
Dist. mai.: Quod potest tamen perfectius informare, sego; quod non potest 
perfectius informare, conc. Contradist. min. 

4. Atqui qualitas, eadem manens (i. e. cui non superadditur maior vis in- 
formandi), non potest perfectius informare. Probo. Si qualitas causat formaliter 
sua ipsius entitate, non potest, eadem manens, perfectius informare. Atqui 
qualitas causat sua ipsius entitate. Ergo. Resp. Dist. mai.: Si causat formaliter 
sua ipsius entitate ut applicata ab agente, nego; non ut applicata ab agente, 
conc. Contradist. min. 

5. Atqui qualitas secundum se independenter ab applicatione agentis est 
perfectior. Probo. Illa qualitas secundum se est perfectior, quae, separata a 
subiecto, est perfectior. Atqui qualitas, ut calor 100 graduum, divinitus sepa- 
ratus a subiecto, est perfectior calore 10 graduum. Ergo. Resp. Dist. mai.: 
Quae separata a subiecto est perfectior absolute secundum se, conc. ; quae est 
perfectior propter relationem transcendentalem ad subiectum provenientem 
ex perfectiore applicatione ab agente, nego. Coníradist. min. 


Ad 396.5. Thomas : « Augmentum et diminutio in formis quae intenduutur 
et remittuntur, accidit uno modo non ex parte ipsius formae secundum se con- 
Sideratae, sed ex diversa participatione subiecti. Et ideo huiusmodi augmentum 
habituum et aliarum formarum, non fit per additionem formae ad formam ; 
sed fit per hoc quod subiectum magis vel minus perfecte participat unam et 
eandem formam. Ft sicut per agens quod est actu, fit aliquid actu calidum, quasi 
de novo incipiens participare formam, non quod fiat ipsa forma, ut probatur 
VII Metaph. ; ita per actionem intensam ipsius agentis efficitur magis calidum, 
tamquam perfectius participans formam, non tamquam formae aliquid addatur » 
(S. th. I-II 52, 2 ; cf. a. 3 ; II-II 24, 5; I Dist. 17, 2 a. 2; Virt. i. com. a. 11). 


$ 9. DE CONDENSATIONE ET RAREFACTIONE SEU DE INTENSIONE ET 
REMISSIONE DENSITATIS ET RARITATIS 


Thesis 22: Rarum et densum non constituuntur per additionem et 
diminutionem. quantitatis, neque per intervalla inier atomos interiecta, 
sive haec dicantur vacua sive repleta, neque per maiorem et minorem 
ubicalionem sew explicationem quantitatis quoad locum, sed. per maio- 
rem vel minorem. explicationem quantitatis quoad. se. 


400. St qu. I. Rarum definitur secundum Aristotelem : « quod 
sub magnis dimensionibus parvam habet materiam », et densum: 

« quod sub parvis dimensionibus multum habet materiae » (cf. textus). 
In qua definitione dimensionum nomine non intelligitur quantitas 
quoad effectum primarium, seu prout ordinat partes in ordine ad to- 
tum, sed quoad effectum secundarium, i. e. prout ordinat et extendit 
localiter (dimensio commensurat loco — mensura externa, volumen). 
Nam quantitas secundum se (quoad effectum primarium) accurate 
respondet materiae, quam mensurat (mensura interna); hoc ipso 
enim, quod est plus materiae seu substantiae corporeae, est etiam plus 
quantitatis, neque possunt addi partes materiae, quin addantur par- 
tes quantitatis. 

2. Dari aliquomodo densum et rarum experientia docet; aliquan- 
do enim sub magno volumine parum deprehenditur materiae, aliquando 
sub parvo volumine multum. Corpus, quod movetur localiter, aliquam 
compressionem seu condensationem efficit. Cum enim motus localis 
non propagetur in instanti, corpora, quae locum cedere debent cor- 
pori moto, necessario aliquam compressionem patiuntur. Ad hoc phae- 
nomenon explicandum variae sunt sententiae et veterum et moder- 
norum. Ex veteribus rarum aliqui explicabant ex additione, densum 
ex diminutione quantitatis. Atomistae, et veteres et recentes, den- 
sum et rarum per intervalla inter atomos interiecta explicant: Si inter- 
valla sunt magna, corpus est rarum ; si sunt parva, est densum. Haec 
intervalla ab aliquibus dicuntur vacua, ab aliis materia subtilissima 
(aethere) repleta. Ouidam scholastici densum et rarum eo constitui 
dicunt, quod eadem quantitas modo minus, modo maius occupet 
spatium, seu per minorem vel maiorem ubicationem. S. Thomas et 
maior scholasticorum pars docent densitatem et raritatem esse modos 
superadditos quantitati: qualitates quantitatis, determinantes quan- 
titatem, ut magis vel minus se explicet. Sicut igitur quantitas quoad 
terminationem et partium dispositionem determinatur per figuram, 
ita, in hac sententia, quoad maiorem vel minorem explicationem de- 
terminatur per raritatem et densitatem. 


401. Prob. th. I p.: Rarum et densum non constituuntur per addi- 
tionem et diminutionem quantitatis. Additio et diminutio quantitatis 
non fit nisi per additionem et diminutionem materiae, quo habetur 
multum materiae sub magnis dimensionibus et parum sub parvis, 
i. e. augmentum et decrementum, non vero multum materiae sub par- 


. vis et parum sub magnis. Verbo : haec sententia confundit augmentum 


et decrementum cum rarefactione et condensatione. 


Prob. H p.: Densum ef rarum non constituuntur per intervalla 
inter atomos interiecta, sive haec dicuntur vacua sive repleta. Ix eo, 
quod vacua illa intervalla inter atomos non sunt admittenda, Ita 
enim destruitur unitas substantialis molium ex atomis couflatarum, 
quae non tantum in viventibus, sed etiain in non viventibus est ad- 

mittenda (cf. n. 945 prob. II p.). Praeterea, his intervallis vacuis 
admissis, aut admittitur trans vacuum inter singulas atomos actio 
in distans, quae repugnat (cf. n. 347), aut reducitur activitas atomorum 
ad solum motum mechanicum, quod similiter non est admittendum 
(cf. n. 946, 2) ; phaenomena lucis, attractionis et alia convenienter 
explicari non possunt, vacuo inter atomos admisso. Si vero dicantur 
intervalla illa repleta, nulla habetur explicatio. 


Prob. III p.: Densum et rarum non constituuntur per minorem et 
maiorem ubicationem. Ex eo quod minor vel maior ubicatio densum 
et rarum supponit: Densum et rarum non constituuntur per mino- 
rem et maiorem ubicationem, si ante ubicationem iam habetur densum 
et rarum. Atqui ante ubicationem iam habetur densum et rarum. 
Ergo minor vel maior ubicatio densum et rarum non constituit. 

Prob. min. « Ubi » habetur per commensurationem quantitatis cum 
loco. Quantitas autem non potest occupare maiorem vel minorem 
locum, nisi ipsa secundum se magis vel minus extendatur. Effectus 
enim formalis secundarius causatur a primario eique propterea ac- 
curate respondet. 


Prob. IV p.: Denstm et rarum constituuntur per maiorem vel mi- 
norem explicationem quantitatis quoad se. Ex essentia rari et densi : 
Per hoc constituitur rarum et densum, per quod constituitur parum 
materiae sub magnis dimensionibus et multum materiae sub parvis 
dimensionibus. Atqui maiore et minore explicatione quantitatis quoad 
se constituitur parum materiae sub magnis dimensionibus et multum 
materiae sub parvis dimensionibus. Ergo maiore et minore explica- 
tione quantitatis quoad se constituitur rarum et densum. 

Prob. min. Hoc ipso, quod explicatur quantitas, explicatur etiam 
materia, et explicationem quantitatis quoad se sequitur, tamquam 
effectus secundarius, explicatio quoad locum. Quare maiore et minore 
explicatione quantitatis quoad se constituitur parum materiae sub 
magnis dimensionibus et multum materiae sub parvis dimensionibus. 


402. Coroll. Ergo definitio rari: « quod sub magnis dimensionibus 
parvam habet materiam », est definitio per effectum secundarium. 
Idem dicendum est de definitione densi: « quod sub parvis dimensio- 
nibus multum habet materiae ». Essentialiter densum et rarum defi- 
nitur per minorem vel maiorem explicationem quantitatis quoad se. 


403. Schol. 1. Intensio densitatis (et remissio raritatis) conden- 
satio dicitur, intensio raritatis (et remissio densitatis rarefac- 
tio. Condensatio ct rarefactio alterationes sunt; nam raritas et den- 
sitas sunt qualitates tertiae speciei contrarie oppositae. 

9. Distinguendum est inter volumen apparens apparen- 
temque rarelactioneni e£. volumen reale. Tale enim corpus 

saepe magnum videtur spatium occupare eo, quod poris et foramini- 
bus perforatur, quae aliis corporibus (aére, aethere) sunt repleta. 


404. Obi. 1. Raritas et densitas non constituuntur per maiorem vel minorem 
explicationem quantitatis quoad se. Probo. Maior ubicatio non est maior ex- 
plicatio quantitatis quoad se. Atqui raritas et densitas constituuntur per maio- 
rem et minorem ubicationem. Ergo. Resp. Conc. mai. ; dist. min. ; Raritas et 
densitas quoad effectum primarium seu quoad essentiam suam, nego, quoad 
effectum secundarium, conc. Dist. consq. : Quoad effectum primarium, nego ; 
quoad effectum secundarium, conc. 

2. Atqui raritas quoad essentiam constituitur per maiorem ubicationem. 
Probo. Per hoc constituitur aliquid quoad essentiam, per quod definitur. Atqui 
raritas definitur per maiorem ubicationem. Ergo. Resp. Dist. mai.: Per quod 
definitur definitione essentiali, conc. ; definitione per proprium, nego. Contra- 
dist. min. 

3. Atqui essentia seu effectus primarius raritatis et densitatis non est maior 
vel minor quantitatis explicatio. Probo. Illud non potest esse effectus prima- 
rius raritatis et densitatis, quod est effectus augmenti et decrementi. Atqui 
maior vel minor quantitatis explicatio est effectus augmenti et decrementi. 
Ergo. Resp. Conc. mai.; dist. min. : Explicatio quae fit per additionem novae 
quantitatis, conc. ; quae fit eo, quod quantitas magis reducitur in actum, nego. 
Dist. consq. 

4. Atqui quantitas nequit magis vel minus reduci in actum. Probo. Illud 
nequit magis vel minus reduci in actum, quod non suscipit magis et minus. 
Atqui quantitas non suscipit magis et minus. Ergo. Resp. Dist. mai.: Quod 
non suscipit magis et minus, i. e. quod non potest intendi, nego ; quod non pot- 
est extendi, conc. Contvadist. min. 


Bibliographia ad 400—403: B. Bavink, Ergebnisse und Pro- 
bleme der Naturwissenschaften, 8. Aufl. Hirzel/Leipzig 1944, 
55. D. Nys, La définition de la masse, RNSPbh 8 (1901) 5—25. 


A. d 401. Aristoteles : "Eor Sè v uxvóv uxvoO Bwuoépoys të èv toc. öyxo 
TÀelov ivomápye:w (De caelo III 1, 299 b 8). «Spissum [densum] in hoc differt 
a raro, quod “in aequali mole” idest sub eisdem dimensionibus plura continet, 
quia plus habet de materia, ut in IV Phys. habetur» (S. Thom., In De caelo 
et m. III lect. 3 n. 8). « [Ostendit Aristoteles] quod contiugit rarefieri et conden- 
sari sine vacuo... Eadem numero est materia contrariorum : magnum autem 
et parvum sunt contraria circa quantitatem : ergo eadem numero est materia 
magni et parvi [šor 8& xol cóuarog ÜXv xol neyéXoo xol puxpoo Å abvf: 
Phys. IV 9, 217 a 26]. Et hoc manifestum est in transmutatione substantiali. 
Cum enim generatur aér ex aqua, eadem materia, quae prius erat sub aqua, 
facta est sub aére, non accipiendo aliquid quod prius non haberet, sed illud 
quod prius erat in potentia in materia, reductum est in actuni. Et similiter est, 
cum e converso ex aére generatur aqua. Sed hoc interest, quod, cum ex aqua 
generatur aër, fit mutatio ex parvo in magnum ; quia maior est quantitas aéris 


` generati quam aquae, ex qua generatur; cum autem ex aére fit aqua, fit e 


converso transmutatio a magnitudine iu parvitatem. Ergo et cum aër multus 
exsistens reducitur ad minorem quantitatem per condensationem, vel ex minori 
in maiorem per rarefactionem, eadein materia est, quae fit utrumque in actu, 
scil. magnun et parvum, prius exsistens ad haec in potentia. Non ergo conden- 
satio fit per hoc, quod aliquae aliae partes subintrando adveniant, vel rare- 
factio per hoc, quod partes inlinerentes extraliautur, ut existiinabant ponentes 
vacuum inter corpora ; sed. per loe, quod materia earundem partium accipit 
nune maiorem, nunc minorem quautitatenr: ut sie rarelieri nibil aliud: sH, 


credi, Elem. philos. I, 

quam materiam recipere maiores dimensiones per reductionem de potentia in 
actum ; condensari autem e converso. Sicut autem materia est in potentia ad 
determinatas formas, ita etiam est in potentia ad determinatam quantitatem. 
Unde rarefactio et condensatio non procedit in rebus naturalibus in infinitum . . . 
Manifestat propositum per effectus rari et densi,... scil. gravis et levis, duri 
et mollis. Et sic patet quod rarum et densum diversificant qualitates et non 
quantitates» (S. Thom., In Phys. IV lect. 14 n. 9 11 13; cf. De gen. et corr. I 
5, lect. 14 n. 5; II Dist. 30, 2 a. 1; S. th. III 77, 2 ad 3). 


$ 4. DE MIXTIONE SEU DE ALTEÉRATIONE IN PROCESSU CHIMICO 


Thesis 23: In mixtione perfecta elementa non manent actu neque 
formaliter eminenter, sed. virtualiter, inquantum manent qualitates chi- 
micae propriae elementorum, formaliter quidem, sed vemissae et tem- 


peratae. 


405. St. qu. 1. Corpus chimice compositum est, quod 
oritur mixtione perfecta (combinatione, synthesi chimica) duorum aut 
plurium corporum chimice simplicium, in quae iterum analysi chimica 
resolvi potest. Corpus chimice simplex est, quod non oritur 
ex imixtione aliorum corporum neque in alia resolvi potest. Corpus 
chimice simplex elementum chimicum dicitur. Elementa, 
quae recenti tempore numerantur nonaginta duo, secundum recen- 
tissimam scientiam physicam strictissime elementa non sunt, cum 
resolvantur in electrones et in nucleum aliquem ulterius resolubilem (cf. 
n. 246, 1). 

A mixtione perfecta, vicuiusoritur corpus chimice com- 
positum, distinguenda est mixtio imperfecta (adsensum), vi 
cuius oritur aggregatum aliquod plurium corporum, quod non est 
corpus chimice compositum. Mixtio perfecta non fit, nisi quatenus 
secundum determinatas omnino proportiones ! miscentur corpora 
chimice simplicia (lex proportionum determinatarum), ex quibus oritur 
corpus chimice compositum, non manifestans proprietates corporum 
simplicium, sed alias, et referens secundum suas proprietates typum ab 
omnibus aliis corporibus, tum simplicibus, tum compositis, abrup- 
te distinctum et omnino determinatum. Contra mixtio imperfecta 
non fit secundum determinatas proportiones, sed ad libitum, atque 
oritur aggregatum marnifestans naturas et proprietates elementorum 
seu corporum, ex quibus est exortum. Hoc mixtum ad libitum in- 
tendi potest et remitti, ac proinde diversa mixta inter se non distin- 
guuntur abrupte, sed est transitus fluens ab uno in aliud ; 
exemplum sit aqua minus vel magis salsa. 

2. Tum veteres tum recentes chimici docent mixtione statum quen- 
dam aequilibrii effici, ac proinde miscibilia oppositionem quandam ad 


1 Honc proportionem enuntiat formula chimica. 

invicem habere. Experientia cnim teste, ea quae miscentur, agunt 
ad invicem : ex qua mutua actione et reactione status aequilibrii re- 
sultare debet. Supposita igitur elementorum chimicorum specifica dis- 
tinctione (cf. n. 246, 1), haec oppositio et hoc aequilibrium ex viribus 
seu qualitatibus specificis chimicis explicanda sunt, ita ut ea elementa 
miscibilia sint seu affinitatem ad invicem habere dicantur, quae op- 
positis qualitatibus specificis praedita sunt. Mixtio igitur ipsa certo 
consistet in quodam harum qualitatum aequilibrio. Quomodo autem 
hoc aequilibrium concipiendum sit, dubitatur. 

Inter veteres Avicenna docuit formas elementorum substantiales 

integras manere in mixto, qualitates vero ad medium reduci; quae 
sententia multis recentibus placet, qui mixtionem etiam perfectam ex 
virium combinatione elementorum actu remanentium explicare ni- 
tuntur. Scotus, concedendo formas substantiales elementorum non 
manere actu, sentit tamen manere formaliter eminenter, 
i. e. contineri formaliter substantialiter in forma mixti tamquam in 
forma altiore, sicut vegetativum et sensitivum continetur in anima 
humana. Thomistae tenent elementa non substantialiter, sed acciden- 
taliter tantum remanere ratione qualitatum eorum. Inter quos tamen 
aliqui existimant qualitates illas non manere formaliter in 
mixto,sed virtualiter ratione alicuius qualitatis mixtae seu me- 
diae, virtualiter continentis qualitates extremas elementorum. Ceteri 
vero docent manere in mixto formales qualitates elementorum, redactas 
tamen ad mediocritatem, i. e. easdem! qualitates oppositas, quae 
in gradu intenso inveniuntur in diversis elementis tamquam propria 
eorum, inveniri sociatas in mixto, sed in gradu remisso. Qualitates 
enim remissae in eodem subiecto inesse possunt. Et hoc tempera- 
mentum diversarum qualitatum oppositarum dicunt proprietatem 
mixti. 
406. Prob. th. I p.: In mixtione elementa non manent actu. Ex 
differentía specifica inter elementa et mixta: Si mixta specifice 
distinguuntur ab elementis, haec non manent actu. Atqui mixta spe- 
cifice distinguuntur ab clementis. Ergo in mixtione elementa non 
manent actu. 

Prob. mai. Tunc enim per mixtionem nova oritur natura seu nova 
forma substantialis, intereuntibus formis elementorum. 

Prob. min. Mixta ab elementis abrupte distinguuntur secundum 
typum stabilem et constantem (secundum accidentia, quae constan- 
ter et stabiliter adsunt) *. Quae constantia et stabilitas proprietates 
manifestat specificas. Effectus enim constans postulat causam con- 
stantem, quae non potest esse fortuita quacdam ct accidentalis cir- 


2 non numero tamen, sed specie easdem, quin in mutatione substantiali 
tit resolutio usque ad materiam primam (ef. n. 382). 
2 Typus stabilis. cst stabilis notaram complexio (e£ n. 245, nota). 

cumstantia, sed debet esse ipsa rei natura (cf. n. 77). Mixta igitur 
cum ab elementis distinguantur abrupte secundum typum stabilem 
et constantem, distinguuntur secundum proprietates. Quae autem 
diversas habent proprietates, specifice inter se differunt. 

Ortus novi illius typi stabilis, qui in corpore mixto apparet, non 
potest explicari ex microstructura et ex combinatione virium elemen- 
torum (nuclei et electronum) actu remanentium. Haec explicatio non 
est conaturalis, sed contra naturam est. Virium combinatio, i. e. earum 
ad invicem coniunctio, qua se cohiberent et modificarent stabiliter, 
manente eadem natura substantiali, est status violentus. Necesse 
omnino est, ut novo typo accidentali respondeat nova substantia. Ne- 
que vis huius argumenti debilitatur ex iis, quae in corpore vivente 
apparent: Idem vivens per diversa stadia evolutionis suae diversum 
exhibet typum extrinsecum. Negatur paritas. Haec evolutio convenit 
viventibus, non-viventibus non convenit. Hoc tamen non obstante, 
principium fundamentale, quo nititur argumentatio nostra: typum 
accidentalem stabilem semper respondere naturae substantiali, etiam 
in viventibus salvatur. Sed in viventibus typus stricte essentialis est 
ille typus internus, qui iam habetur in cellula germinali (fecundata), 
unde incipit evolutio, qui proinde typus in evolutione viventis, quae 
repetitis cellularum divisionibus fit, cum omnibus cellulis commu- 
nicatur. 


Prob. II p.: Elementa non manent formaliter eminenter. Ex eo 
quod mixtum non manifestat proprietates elementorum : Si elementa 
continerentur formaliter eminenter in mixto, mixtum deberet esse prin- 
cipium operationum propriarum elementorum, sicut anima humana 
est principium operationum propriarum vegetativi et sensitivi. Atqui 
experientia teste hoc est falsum : aqua non manifestat operationem 
propriam oxygenii et hydrogenii, neque sal (natrium chloratum) est 
principium operationum propriarum chlori et natrii. Ergo elementa 
non manent formaliter eminenter. 


Prob. III p. : Elementa manent virtualiter, inquantum manent qua- 
litates chimicae propriae elementorum, formaliter quidem, sed remis- 
sae et temperatae. Fx ipso processu mixtionis : Illud inest in mixto, 
quod mutuam elementorum alterationem terminat. Atqui id quod 
hanc alterationem terminat, sunt formales qualitates remissae ele- 
mentorum. Ergo hae qualitates remissae sunt in mixto. 

Mai. ex eo patet, quod alteratio inducens dispositiones praevias 
tendit ad dispositiones proximas in eisque consummatur. 

Prob. min. ex ipso processu mixtionis, quae qualitatum opposi- 
tarum alteratione contingit. In elementis affinitatem ad invicem ha- 
bentibus insunt oppositae qualitates in gradu intenso. Quare elemen- 
tum agit in elementum, oppositam in eo producens qualitatem. Quo 

ipso huius qualitas propria remittitur, nam opposita qualitas per op- 
positae introductionem remittitur ; redditur enim ita subiectum indis- 
positum et incapax ad retinendam qualitatem oppositam in gradu 
intenso. Tendit igitur processus iste alterationis ad utramque qua- 
litatem oppositam in utroque elemento efficiendam in gradu 
remisso. Quare terminus ipse seu dispositio proxima, quae inest in 
mixto tamquam proprium eius, sunt formales qualitates remissae 
elementorum. 


407. Corolli. 1. Ergo sicut qualitas chimica intensa est proprietas 
elementi, ita qualitatum temperamentum est proprietas mixti. Quam- 
quam qualitates chimicae mixti eiusdem speciei sunt cum 
qualitatibus elementorum, ex quibus exortum est mixtum, nihilomi- 
nus proprietates ac proinde etiam essentiae et substantiae 
differunt. Corpus enim chimice compositum requirit tempera- 
mentum omnino determinatum qualitatum elemento- 
rum. Hoc temperamentum diversarum qualitatum est ei proprium, 
cum proprietates elementorum sint singulae qualitates in gradu in- 
tenso; rerum natura expostulat aut hoc temperamentum plurium 
qualitatum contrariarum aut singulas qualitates in gradu intenso. 
Stadia intermedia non sunt nisi stadia transitoria alterationis ducentis 
ad corruptionem et generationem sine constantia ulla. Firmitas autem 
et constantia tum singularum qualitatum intensarum uniuscuiusque 
elementi, tum temperamenti earum in mixto ostendit et singulas qua- 
litates intensas et earum temperamentum accidentia esse propria seu 
proprietates, quae accurate respondent naturae substantiae, in qua ra- 
dicantur. Sicut qualitates chimicae, ita etiam structurae elemen- 
torum (derivatorum) aliquo modo ad invicem modificatae manent in 
mixto, quod proinde structura sua est totum heterogeneum consti- 
tutum ex structuris diversis elementorum suorum secundum legem 
proportionum determinatarum, prout enuntiat formula chimica. 
Etiam haec coniunctio diversarum structurarum secundum propor- 
tiones determinatas proprietatem constituit corporis mixti. 
Ex temperamento qualitatum chimicarum et ex microstructura com- 
binata elementorum tamquam ex proprietate fundamentali resultant 
proprietates derivatae, seu ea omnia, quae typum constituunt corporis 
mixti. Ad hunc typum pertinent etiam qualitates a qualitatibus ele- 
mentorum specifice diversae. Mixtum plerumque ab elementis suis 
differt specifice secundum colorem, saporem, odorem. Ita data strac- 
tura illa combinata, color fundamentalis, qui in ipsa microstructua 
consistit, alius est; ex alio autem colore fundamentali etiam alius 
color formalis resultat, quatenus alius producitur motus in medio. 
Sapor ct odor resultant ex qualitatibus ehimicis corporis. 

2. Ergo mixtio recte definitur ab Aristotele : « miscibilium altera- 
iorum unio» (De gen. et cori 1:405; c£ test) Mixtio ed specialis 

. quaedam generatio substantialis. Ideo haec definitio praesupponit de- 
finitionem generationis substantialis in communi, quae est mutatio 
de non-esse substantiali ad esse substantiale in materia, et explicat, 
in quo differat generatio mixtiva a simplici generatione, quae 
simpliciter fit ex uno, quod corrumpitur, sicut cum ex planta per 
combustionem generatur carbo et in quacumque analysi ex mixto 
generantur elementa. Mixtio igitur est generatio, quae fit per modum 
unionis seu congregationis contemperantis et coniungentis multa di- 
visa in unum tertium. Quare ea quae miscentur, coordinantur 
ad invicem secundum mutuam actionem et passionem, ut ex omnibus 
fiat unum temperamentum, non vero unum subicit sibi cetera et 
trahit illa ad se, sicut fit in augmentatione et nutritione. 


408. Schol. 1. Mixtione effici unum homogeneum secundum 
qualitates chimicas, patet. Unio enim contemperans elementa, horum 
dissimilaritatem secundum qualitates chimicas tollit, ut faciat ex eis 
substantiam unam (cf. supra n. 406, prob. III p., et n. 407, 2). Et ipsa 
homogeneitas accidentalis secundum qualitates chimicas est dispositio 
proxima requisita ad hoc, ut una eademque forma informet totam mo- 
Jem, antea a formis elementorum diversis informatam. Est tamen in 
mixto heterogeneitas secundum structuram, quatenus structurae diver- 
sae elementorum in mixto perdurant. Heterogeneitas secundum quali- 
tates chimicas non contingit nisi in viventibus, in quibus principium 
vitae mediante generativa et nutritiva et augmentativa sibi disponit 
partes dissimilares et organa varia ad opera vitae peragenda (cf. m. 
415; 452, 1). Hae partes dissimilares (substantiae «organica e»), 
ut albumen, lecithinum etc., suis muneribus funguntur: albumen 
fungitur ut albumen, lecithinum ut lecithinum, ita ut vivens sit princi- 
pium operationum propriarum harum substantiarum. Quare dicendum 
est vivens has substantias formaliter eminenter in se conti- 
nere atque animam diversas has partes diverso etiam modo informare : 
albumen ut est (formaliter) eminenter forma albuminis, lecithinum ut 
est eminenter forma lecithini. Haec igitur dissimilaritas non tantum 
accidentalis, sed etiam substantialis est. Elementa autem, ex 
quibus, chimice loquendo, conflantur substantiae «organicae», vi- 
vens nonnisi virtualiter continet. Ideo quoad corpus vivens duplex 
genus elementorum distinguimus : elementa proxima — substan- 
tias « organicas », et elementa remota — substantiarum «organi- 
carum »elementa. Tota autem dissimilaritas seu heterogeneitas ele- 
mentorum proximorum hornogeneitati accidentali subicitur, quatenus 
omnes partes heterogeneae uni subsunt virtuti nutritivae et augmen- 


1 Si lue partes dicuntur substantiae organicae, intelligantur substan- 
tiae partiales; constituunt enini unum per se seu unam substantiam 
vivam, cuius sunt partes. De his substantiis « organicis » cf. n. 417, nota. 

tativae, quae pervadit totam substantiam viventem atque utitur 
omnibus partibus earumque viribus chimicis ad bonum totius. Ita, 
non obstante heterogeneitate partium, una constituitur dispositio 
homogenea requisita, ut totum corpus vivens una sit informatum 


forma substantiali. 
9. Reditus elementorum in analysi chimica. Reditus 


elementorum explicatur ex structura heterogenea mixti: Analysi chi- 
mica haec structura resolvitur, quo destruitur etiam aequilibrium 
qualitatum chimicarum et redeunt qualitates propriae elementorum, 
quod est dispositio praevia et proxima ad reditum ipsorum elemen- 
torum. Quoad corpus vivens, quod moritur, reditus elementorum 
proximorum (i. e. substantiarum «organicarum ») explicatur ex eo 
quod, cum moritur vivens, diversae partes, i. e. diversae substantiae 
« organicae » subtrahuntur influxui virtutis nutritivae, quae utebatur 
iis earumque viribus tamquam instrumentis, modificando earum acti- 
vitatem. Cessante influxu vitali nutritivae cessat etiam modificatio 
et directio virium, quo ipso hae vires quasi sui juris fiunt, quod est 
dispositio praevia et proxima ad reditum formarum respondentium 
diversis substantiis organicis. 


409. Obi. 1. Elementa, quae in analysi chimica iterum apparent, iu mixtione 
perfecta manent actu. Atqui elementa in analysi chimica iterum apparent. 
rgo. Resp. Dist. mai.; Elementa, quae iterum apparent, quia substantiali 
mutatione iterum producuntur, «ego; quia actu remanserant, conc. Contra- 
dist. min. 

2. Atqui in mixtione perfecta elementa manent actu. Probo. Elementa, 
quorum qualitates propriae manent, manent actu. Atqui in mixtione perfecta 
qualitates propriae elementorum manent. Ergo. Resp. Dist. mai. : Quorum qua- 
litates manent attemperatae, nego; non attemperatae, conc. Contradist. min. 

3. Atqui in corpore mixto qualitates propriae elementorum non sunt at- 
temperatae. Probo. Qualitates combinatae non sunt qualitates attemperatae. 
Atqui in corpore mixto qualitates propriae elementorum sunt combinatae. Ergo. 
Resp. Dist. mai. : Qualitates combinatae ita, ut non sint intrinsecus modificatae, 
conc. : ita ut sint intrinsecus modificatae, nego. Contradist. min. 

4. Atqui in corpore mixto qualitates propriae elementorum non sunt in- 
trinsecus modificatae. Probo. Qualitates, quae extrinsecus tantum se cohibent, 
non sunt intrinsecus modificatae. Atqui in corpore mixto qualitates propriae 
elementorum extrinsecus tantum se cohibent. Ergo. Resp. Dist. mai.; Inveni- 
rentur tamen in statu violento, conc. ; non invenirentur in statu violento, nego. 
Contradist. min.: Si ita habetur status violentus, «ego; si ita non haberetur 


Status violentus, conc. 


Bibliographia ad 405—408: M. Fatta, Il problema dell'unità 
del composto chimico, RFNS 27 (1935) 283—289. J. Gredt, 
Gleichartigkeit und Ungleichartigkeit der Teile 
in der belebten und unbelebten Substanz und die 
Wiederkehr der Klemente in der chemischen Auf- 
lösung, JPhTh 19 (1005) 402 418. Id, Homogénéité ou hé- 
térogénéité du mixte?, RNSPh 14 (1907) 393-402. J. Laminne, 
La permanence des éléments dans lc composé ehimi- 

que?, RNSPh 13 (1906) 324—330. D. Nys, Réponse aux diffi- 
cultés proposées par M. Laminne, L c. 331—337. Id, La 
nature du composé chimique, RNSPh 5 (1898) 172—192; 
388—404. Id, Discussion sur certaines théories cos- 
mologiques, II. Les formules de structure, RNSPh 12 
(1905) 72—83. Id., A propos du composé chimique, RNSPh 
15 (1908) 231—249. 


Ad 406 sq. Aristoteles doctrinam de nüxtione exponit De gen. et corr. I 
10. « Recapitulat,... dicens manifestum esse ex his, quae dicta sunt, et quod 
est mixtio, et quid est, et quare est : quia propter passionem et actionem con- 
trariorum. Et dictum est etiam quae sunt iniscibilia : quoniam passiva ad in- 
vicem et bene terminabilia ; et talia sunt bene divisibilia. Dictum est etiam, 
quod ad hoc quod sit mixtio, necessarium est quod miscibilia non sint simpli- 
citer corrupta, nec sint simpliciter eadem ut prius : sunt enim corrupta quantum 
ad formas et remanent quantum ad virtutem, ut supra ostensum est 
[oUve Buwuévouoty oUv «cà uryvóueva> èvepysig . . . obve qOslpovzot, . . . od Ceca yàp 
À 9bvaqic obrGv: De gen. et corr. I 10, 327 b 29). Adhuc etiam ostensum 
est, quod mixtio non est compositio minimorum secundum naturam, sicut 
dicebat una opinio, nec minimorum secundum sensum, uf dicebat alia ; talia 
enini minima non sunt miscibilia. Sed illud est miscibile, quod cum sit beue 
determinabile, est activum et passivum ; et illud quod adimiscetur cum tali mis- 
vibili, est miscibile ad homoiomerum, idest facit cum alio mixtum, quod est 
eiusdem rationis in toto et in partibus. Patet etiam quod mixtio est miscibilium 
alteratorum unio [7 8& uii töv wuträv &Aorwlévrov Évocic : 1. c. 328 b 22]. 
Quae quidem alteratio solum est intelligenda in virtutibus sive qualitatibus 
eorum; sed si etiam alteratio sumatur improprie, mixtio est miscibilium al- 
teratorum, idest corruptorum secundum formas, unio » (ex continuatione Com. 
S. Thom. in De gen. et corr. I lect. 25 n. 12 ; cf. lect. 24; S. Thom., In Met. I 
lect. 12 (cit. ad 259]; S. th. I 76, 4 c. et ad 4 (cit. ad 259]). 


Pars III 


DE ANIMA SEU DE ENTE MOBILI MOTU 
AUGMENTATIONIS 


Liber I 
DE ANIMA IN COMMUNI 


Caput I 


DE ESSENTIA ANIMAE 


$ 1. DE NOTIONE VITAE 


410. Quidsit vita. Vitae nomine omnes intelligunt sui-motio- 
nem. Quae enim movent seipsa, vivere dicuntur, et dicuntur vivere 
formaliter propter sui-motionem. Nam quamprimum movent 
seipsa, dicuntur vivere, et tamdiu dicuntur vivere, quamdiu mo- 
vent seipsa. Ergo ratio formalis vitae in sui-motione consistit. 

Vita potest considerari in actu primo — substantia, cui 
competit se movere, et in actu secundo — actualis sui-motio 
seu operatio vitalis. Principalius tamen vivere dicitur de substantia : 
« Vitae nomen sumitur ex quodam exterius apparenti circa rem, quod 
est movere seipsum : non tamen est impositum hoc nomen ad hoc sig- 


. nificandum, sed ad significandam substantiam, cui convenit secundum 


suam naturam movere seipsam, vel agere se quocumque modo ad 
operationem. Et secundum hoc vivere nihil aliud est quam esse in 
tali natura, et vita significat hoc ipsum, sed in abstracto: sicut hoc 
nomen cursus significat ipsum currere in abstracto. Unde vivum non 
est praedicatum accidentale, sed substantiale. Quandoque vero vita 
sumitur minus proprie pro operationibus vitae, a quibus nomen vitae 
assumitur » (S. th. I 18, 2 c). 


411. Quotuplex sit vita. Sui notio intelligi potest: a) stricte de 
actione praedicamentali, qua. aliquid seipsum reducit. de potentia ad 

actum, seu de actione transeunte, manente tamen secundum terminum 
suum in supposito agente; b) de actione immanente, de actione 
cognoscitiva et appetitiva, quae cum sit secundum essentiam suam 
simplex qualitas, dicitur tamen actio eminenter et sui-motio 
eminenter, quia est ultimo agentis perfectio. Cum enim actio transiens 
ultimo sit perfectio passi — est enim causalitas seu via ad effectum, 
ad transmutationem passi —, actio immanens ultimo est propter 
perfectionem agentis (cf. n. 188, 2 ; 281, 1). 

Ipsa actio immanens duplex est: 4) creata, quae est qualitas 
emanans ex potentía cognoscitiva et appetitiva, quae proinde etiam 
ipsa fit cum transitu de potentia in actum, quamquam in hoc trans- 
itu non consistit; 0) increata, quae est ipsa substantia divina et 
quemcumque transitum de potentia in actum a se excludit. Ex com- 
muni usu loquendi patet vitam non dici tantum de sui-motione, quae 
est actio praedicamentalis, sed etiam de actione immanente. Quare 
triplex est vita in actu secundo: 1. actio praedicamentalis, qua vi- 
vens seipsum reducit de potentia in actum ; 2. actio immanens, quae 
fit cum transitu de potentia ad actum ; 3. actio immanens, quae est 
sine hoc transitu. 

Considerando vitam substantialem, distinguimus vitam phy- 
sicam, quaecommunicatur cum corpore,et metaphysicam, 
cum corpore non communicatam. Vita physica triplex est: vege- 
tativa, sensitiva, intellectiva. Vita metaphysica 
intellectiva tantum est. Principium substantiale vitae physi- 
cae et anima. 


412. Vita est conceptus analogus. Nam vita in actu secundo dicit 
tum actionem praedicamentalem, tum actionem immanentem, quae 
est qualitas, tum ipsam substantiam (divinam), quae tria in nullo 
praedicamento conveniunt. Ex quo etiam deducitur neque vitam 
substantialem dici univoce. Attamen, si vita sumitur praecise pro gradu 
vitae vegetativae, praescindendo a gradu cognoscitivo, qui in genere 
corporeo praesupponit tamquam substratum vitam vegetativam, 
tunc sine dubio vita est conceptus univocus, qui determinatur diffe- 
rentiis sensitivi et non sensitivi (cf. n. 159 sq.). 


413. |n vivente creato necesse est distinguere partem moventem et 
motam, Omnis vita creata est sui-motio cum transitu de potentia 
ad actım. Iam vero nihil movet seipsum hoc modo seu reducit seipsum 
de pofentia ad actum adaequate, i. e. se toto; ad hoc enim idem 
secundum idem deberet esse simul in actu et in potentia ; nam quod 
se movet, et movet et movetur; quare inquantum movet, deberet 
esse in actu (nihil enim agit, nisi quod est actu), inquantum vero 
movetir, in potentia. Concludendum ergo est, vivens creatum movere 
seipsum nonnisi in 2 daequate, inquantum in eo sunt diversae 

partes, quarum altera est movens, altera mota, Hae partes sunt aut 
diversa organa, aut diversae potentiae, quarum altera movet alteram 
(ita voluntas movet intellectum), aut in eadem potentia diversae 
potentialitates ad diversas operationes, quarum altera, reducta in 
actum, movet ad alteram (ita intellectus, in actu per principia, seip- 
sum in actum reducit quoad conclusionem). Initium vero totius 
motionis vitalis est a movente extrinseco, quod movet seu deter- 
minat vivens, ut ipsum se moveat ; ita generans generando disponit 
et determinat vivens a se generatum ad se movendum ; influxus 
extrinsecus lucis, aéris, humiditatis movet plantam, ut seipsam 
moveat. 


414. Ergo corpus vivens est corpus organictum, i. e. diversis instru- 
mentis seu partibus praeditum ; et est corpus naturale, i. e. 
unum per se seu una substantia. Quo distinguitur a corpore organico 
artificiali, a machina, quae etiam ipsa diversis partibus est 
praedita, quae tamen non constituunt unum per se, sed aggregatum 
plurium substantiarum artificialiter ad invicem dispositarum. Qua- 
propter machina non movet seipsam, quia scilicet pars movens et 
pars mota non sunt una substantia sed plures, quarum altera movet 
alteram. In vivente autem pars movens et pars mota unam consti- 
tuunt substantiam, ita ut vivens vere moveat seipsum. 

Corpora naturalia non-viventia non movent seipsa. Multipliciter 
quidem transeunt de potentia in actum, eo tamen nullo modo movent 
seipsa. Ex natura sua ad activitatem unam sunt determinata, ad quam 
non applicantur nisi ab extrinseco, ab alio. Ita acidum et metallum 
naturaliter ad unam activitatem chimicam sunt determinata, ad quam 
applicantur ab agente externo. Neque corpora non-viventia naturalia 
habent organa sui-motionis: non habent partes suis viribus et sua 
activitate praeditas, ut obtinet in corpore vivente. Non obstante 
mücrostructura sunt corpora anorganica ; in eis aequilibrium stabile 
virium impedit quamcumque sui-motionem. Partes atomi non sunt 
organa, seu partes quibus atomus moveret seipsam. Motus qui parti- 
bus atomi convenit, est ad unum determinatus et catisatus ab extrin- 
seco et variabilis nonnisi ab agente externo. Altior activitas atomi 
ex diversis partibus constitutae, qua unitatem suam substantialem 
manifestat, in eo tantum consistit, quod structuram et motum suum 
conaturalem in ortu suo acceptum firmiter retinet et, datis perturba- 
tionibus, restituit. Neque in hoc habetur sui-motio, quod alteratio, 
in una parte corporis ab extrinseco recepta, ab hac parte super corpus 
totum diffunditur, sicut e. g. calefacta una corporis parte, ista pars 
active calorem suum ín alias partes vicinas diffundit ; pars enim ca- 
lefaciens non movet nisi instrumentaliter seu ut mota ab extrinseco, 
quin habeat in seipsa principium huius motionis. Contra corpus vivens 
habet in seipso principium motus, quo movet seipsum atque mediante 

aequilibrio suo mobili variat ab intrinseco motum suum eumque 
adaptat circumstantiis variis. 


415. Qualis sit organisatio viventis. Organismus seu organisatio 
viventis est dispositio partium accidentaliter et substantialiter he- 
terogenearum secundum determinatum situm et figuram ad opera 
vitae exercenda. Organisatio igitur duo complectitur : a) substantias 
partiales heterogeneas (cf. n. 408, 2) ; 5) harum substantiarum dis- 
positionem, qua formantur cellulae, ex cellulis inter se coniunctis 
constituuntur texturae et organa maiora, ut folia, cerebrum etc. 
Organi enim nomine intelligi debent omnes partes heterogeneae cor- 
poris viventis, incipiendo a partibus cellularum, usque ad partes 
maiores, quae ex cellulis conflantur. Omnia enim haec instru- 
menta sunt ad opera vitae peragenda. 

Tanta tamen heterogeneitate partium non obstante organismus 
constituit unum per se, cuius proinde partes inter se non contiguae, 
sed continuae sunt, id quod etiam anatomice manifestatur ex pon- 
tibus protoplasmaticis, quibus cellulae omnes ad invi- 
cem conectuntur. 


Bibliographia ad 410-415 : L. v. Bertalanffy, Theoretische Bio- 
logie I, Berlin 1932. G. Dumas, Nouveau Traité de Psycho- 
logie I-VI, Paris 1930—1938. O. Endres, Die Teleologie im Vi- 
talgeschehen, DThFrib 30 (1952) 439-461. J. Gredt, Die Selbst- 
bewegung des menschlichen Verstandes und Willens, 
DThFrib 5 (1927) 45-52. G. H. Roger - L. Binet, Traité de Physiolo- 
gie I-XI, Paris 1928—1935. D. H. Salman, La Bio-philosophie 
récente, RSPhTh 33 (1949) 390-419. 


A d 410 sqq. Secundum Aristotelem « corporum naturalium quaedam habent 
vitam et quaedam non habent. Illud autem dicitur habere vitam, quod per 
seipsum habet alimentum, augmentum et decrementum [Zohv 8& Aéyouev TY 
8v «bc00 tpoghv te x«l «UEnotw xai bioty: De an. II 1, 412 a 14]. Sciendum 
autem est, quod haec explanatio magis est per modum exempli quam per modum 
definitionis. Non enim ex hoc solo, quod aliquid habet augmentum et decremen- 
tum, vivit, sed etiam ex loc, quod sentit et intelligit, et alia opera vitae exer- 
cere potest. Undein substantiis separatis est vita ex hoc, quod habent intel- 
lectum et voluntatem, ut patet in undecimo Metaphysicae, licet non sit in eis 
augmentum et alimentum. Sed quia in istis generabilibus et corruptibilibus 
anima, quae est in plantis, ad quam pertinent alimentum et augmentum, ut in 
fine primi dictum est, principium est vitae, ideo hic quasi exemplariter expo- 
suit “habens vitam", id quod habet alimentum et augmentum. Propria autem 
ratio vitae est ex hoc, quod aliquid est natum mo- 
vere seipsum, large accipiendo motum, prout etiam intellectualis ope- 
ratio motus quidam dicitur. Ea enim sine vita esse dicimus, quae ab exteriori 
tantum piirdpio moveri possunt» (S. Thom., In De an. II lect. 1 n. 219 [ed. 
Pirotta, Taurini] ;cf. lect. 5 [cit. ad 437] ; S. th. 118, 1—3 ; C. g. 197 ; IV 11; 
Ver. 4, 8 ; Iu lo. 17, 3 lect. 1 n. 3). « Nec est possibile quod aliquid moveat 
seipsum, nisi dividatur in duas partes, quarum una sit movens et alia sit mota : 
quod ii solisaninntis contingit, ut probatur in VIII Phys. » (S. th. III 32, 4; 
ef. Arst, Phys; VII 4, 255a 14; 5, 257a 33 b 2; S. Thom. 1. c. lect. 7 2. 8; 

lect. 10 n. 1sqq. ; In Met. VII lect. 8 n. 1442 c ; Ver. 22, 3; I Dist. 8, 2a. 1l 
ad 3; Q. d. an. a. 9 ad 6; S. th. I 76, 4 arg. 2 et ad 2). 


$ 2. DE DEFINITIONIBUS ANIMAE 


416. Duplex Aristotelis definitio animae. Secundum Aristotelem 
duplex de anima definitio tradi solet, altera : « Anima est actus pri- 
mus corporis physici organici», altera : « Anima est id quo vivimus, 
sentimus, loco movemur et intelligimus primo.» Utraque definitio 
essentialis est, sed priorestper subiectum proprium, 
altera per effectum formalem primarium. Anima 
enim formà est, forma autem definitur per ordinem ad subiectum. 
Quare duplici modo potest eius explicari essentia metaphysica : 
a) indicando subiectum proprium, b) indicando, quid primo faciat 
in subiecto suo formaliter, i. e. per modum causae formalis. 


417. Explicatur prima definitio. Hac definitione definitur anima 
generice sumpta secundum gradum vegetativum, qui communis est 
omni animae, abstrahendo a gradibus superioribus, quibus ulterius 
determinari potest, et definitur per subiectum suum proprium, quod 
est corpus organicum. 

Anima dicitur «actus primus corporis physici organici », i. e. for- 
ma substantialis corporis naturalis organisati 1. Anima enim est forma 
corporis viventis seu corporis, quod est capax movendi seipsum. Hoc 
autem est corpus organis seu partibus dissimilaribus praeditum. 
Quamvis enim anima det corpori ipsum esse corpus, cum non possint 
plures formae et actus substantiales esse in eodem subiecto, rectius 
tamen dicitur informare corpus quam materiam primam ; anima enim, 
ut anima est seu ut est principium vitale, non informat materiam 
primam, nisi supponendo hanc constitutam in esse corporis, et cor- 
poris organici. Nam determinatio substantialis viventis seu gradus 
viventis praeberi nequit nisi subiecto in esse corporis constituto et 
organis praedito. 

Nola ad difficultates solvendas: a) Inter animam et corpus (iu- 
telligendo nomine corporis non materiam primam tantum, sed ma- 


1 « Organicum » igitur hic sumitur pro « organisato ». Nota differentiam inter 
substantiam viventem, quae movet seipsam, et substantiam orga- 
nisatam, organis, i. e. instrumentis seu partibus dissimilaribus praeditam, 
et substantiam organicam, complexiorem combinationem carbonici, quae 
naturaliter non oritur nisi in vivente, atte tamen etiam in laboratorio chimico 
effici potest. Quia hae combinationes « organicae » secundum easdem omnino 
leges fiunt, secundum quas fiunt anorganicae, ideo recentes passim asserunt 
nullum esse discrimen inter chimieam anorganicam et organicam, At hoc non 
est omnino verum ; nam ad substantias organieus extra organismum viventem 
conficiendas ars requiritur seu innltitudo comditionimn complexarim, quae 
conditiones naturalibles cstra org umquam inveuiuntur 

teriam actuatam secundum gradum corporeitatis) est distinctio realis 
inadaequata tamquam inter totum (corpus) conflatum ex dua- 
bus partibus realiter inter se distinctis (materia et forma seu anima) 
et alteram ex his partibus seorsim sumptam. Potest etiam dici esse 
distinctionem realem adaequatam potentialem, quia anima 
est a corpore separabilis, ita tamen ut hac separatione materia prima 
amittat etiam illum corporeitatis gradum, quem per animam habet, 
et alium acquirat. 

b) Anima componit cum materia prima compositione physica, 
cum corpore autem, i. e. cum materia formata forma corporeitatis, 
anima componit compositione metaphysica tantum, sicut 
gradus corporeitatis componit cum gradu vitae. 


418. Explicatur altera definitio. Anima definitur «id quo vivimus, 
sentimus, loco movemur et intelligimus primo ». Dicitur anima «id 
quo primo vivimus », ut declaretur animam esse formam substan- 
tialem. Terminis « vivimus, sentimus, loco movemur et intelligimus » 
enumerantur ea, quae anima ut forma substantialis causat in subiecto 
suo, in vivente seu habente animam. In qua enumeratione «et» 
sumendum est distributive, non copulative, et « vivimus » intelligen- 
dum est de vita vegetativa, ita ut subiectum seu suppositum habens 
animam intelligendum sit non de homine: id quo nos homines 
vivimus etc., sed de corpore vivente in genere : id quo nos corpora 
viventia vegetamur sive sentimus etc. 


Bibliographia ad 416-418: M. de Corte, La définition aristoté- 
licienne de l'àme, RTh 45 (1939) 460 -508. C. Piat, L’ âme et 
ses facultés d'aprés Aristote, RNSPh 9 (1902) 153—172. 
E. Roles, Die substantiale Form und der Begriff der 
Seele bei Aristoteles, JPhTh Ergánzungsband III, 1— 144. 


Ad 416. Aristoteles: 'H joy fj żory èvrehéyeia dj npóvr oógacoc quouxoü 
8ov&per why Éyovroc. votoUxo 8é, ô dv J ÓpyavixÓóv ... Ev veXAÉéy eva dj TPTY 
cbua«rtog quatxobo òpyavixoŭ (Dean. II 1, 412 a 27 b 5. Exponitur a 
S. Thoma, In De an. II lect. 1—4 (cf. ad 530]). ‘H duy; 86 toŭto à Capev xot 
olcüavóus)e xxi SuxvoobusÜa mxpocrog (l. c. II 2, 414 a 12). Cf. 413 b 12: 
piotat, ÜperixG, olo0nctxó, Suxvonvoc, xwüos. Cf. S. Thom. l c. lect. 4 
(dit. ad 525). 


$ 3. DE DIVISIONE ANIMAE ET DE MODIS VIVENDI 


Thesis 24: Tres sunt animae : vegetativa, sensitiva, intellectiva ; 
quinque genera. polentiarum : vegelativum, sensitivum, intellectioum, ap- 
petitivum, locomotivum ; quattuor modi vivendi : vegelativus, sensittuus, 
locomolivus, intellecitvus. 


419. Si qu. 1. Statuimus tres animas secundum triplicem 
vitam : vegetativam, sensitivam, intellectivam, quam essentialiter 

secundum ipsam formalem rationem vitae seu sui-motionis distingui- 
mus; quattuor autem modos vivendi seu quattuor 
gradus vitae distinguimus secundum potentias speciales, quae his tri- 
bus animis conveniunt. 

9. Locomotivum in thesi non intelligimus id, quod loco 
se movet motu constrictionis et dilatationis tantum, sed id, quod se 
movet motu progressivo, sive ambulando sive volando sive natando, 
ad attingendum aliquid, quod est omnino distans. 


420. Prob. th. I p.: Tres sunt animae : vegetativa, sensitiva, intellec- 
tiva. Ex diversis modis movendi seipsum: Tot sunt animae, quot 
sunt species vitae essentialiter inter se distinctae secundum ipsam 
formalem rationem vitae seu sui-motionis. Atqui tres sunt species 
vitae: vegetativa, sensitiva, intellectiva. Ergo tres sunt animae. 

Mai. patet ex conceptu animae ; anima enim est principium vitae. 
Ergo tot sunt animae quot species vitae. 

Prob. min. Tot sunt species vitae, quot sunt modi movendi seip- 
sum. Atqui tres sunt modi movendi seipsum. In motu enim tria 
distinguimus: 1. ipsam motus exsecutionem, 2. formam, quae est 
principium motus, 3. finem, ad quem tendit. Iam vero quaedam vi- 
ventia movent seipsa solummodo quoad exsecutionem, alia vero 
quoad exsecutionem et formam, alia tandem quoad exsecutionem, 
formam et finem. 

Plantae enim, quae vegetativa tantum fruuntur vita, mo- 
vent seipsas solummodo quoad exsecutionem motus, qui fit secundum 
formam inditam a natura (secundum formam substantialem et se- 
cundum formas accidentales, quae substantialem sequuntur) et ad 
finem a natura praefixum ; animalia vero, quoniam non solum vita 
vegetativa, sed etiam sensitiva praedita sunt, movent seipsa 
ad formam (i. e. ad sensilem rei perceptionem), sibi dando formam 
propria operatione, quam sequitur motus, quo se ad rem perceptam 
movent, appeteudo eam ; attamen quoniam agunt naturali instinctu, 
potius moventur, quod finem attinet, a natura, quam se moveant, 


cum sibi non determinent finem, sed eis sit a natura determinatus. 


Denique in viventibus vita intellectiva perfectissimus gradus 
movendi se obtinet, quippe quae moveant se tum quoad exsecutionem, 
tum quoad formam, quam inteligendo acquirunt, tum quoad fi- 
nem, quem sibi ipsa libere determinant (cf. S. th. I 18, 3 c.). 
Tres esse modos movendi seipsum et propterea tres esse species 
vitae et tres animas, ostenditur etiam ex triplici modo essentialiter 
diverso, quo operatio vitalis supergreditur operationem naturae cor- 
poralis seu non-vitalem : est enim «quaedam operatio vitalis, quae 
intantum excedit naturam corpoream, ut neque exerceatur per or- 
ganun corporale ; et talis est operatio animae rationalis. Infra istam 
invenitur alia operatio vitalis, quae, quamvis fiat. per organum eor 

porale, non tamen exercetur per aliquam corpoream qualitatem ; et 
talis est operatio vitae sensitivae, quae potentiis exercetur, quibus con- 
venit aliqua immaterialitas. Tertia denique habetur operatio vitalis, 
quae fit per organum corporeum et virtute corporeae qualitatis; et 
haec est operatio vegetativa, quae eo tantum excedit operationem natu- 
rae corporeae, quod fit sub directione principii altioris, propter bonum 
et perfectionem ipsius viventis (cf. S. th. I 78, 1 c. ; Ver. 10, 1 ad 2). 


Prob II p.: Quinque sunt genera potentiarum : vegetativum, sen- 
sitivum, intellectivum, appetitivum, locomotivum. Ex diversitate 
obiectorum: «Genera potentiarum animae distinguuntur secundum ob- 
lecta: quanto enim potentia est altior, tanto respicit universalius 
obiectum. Obiectum autem operationis animae in triplici ordine pot- 
est considerari. Alicuius enim potentiae animae obiectum est solum 
corpus animae unitum; et hoc genus potentiarum animae dicitur 
vegetativum. Non enim vegetativa potentia agit nisi in corpus 
cui anima unitur. Est autem aliud genus potentiarum animae quod 
respicit adhuc universalius obiectum, scilicet omne corpus sensibile, 
et non solum corpus animae unitum. Est autem aliud genus potentia- 
rum animae quod respicit adhuc universalius obiectum, scilicet non 
solum corpus sensibile, sed etiam universaliter omne ens. Ex quo 
patet, quod ista duo secunda genera potentiarum animae habent ope- 
rationem non solum respectu rei coniunctae, sed etiam respectu rei 
extrinsecae. Cum autem operans oporteat aliquo modo coniungi suo 
obiecto circa quod operatur, necesse est extrinsecam rem quae est 
obiectum operationis animae, secundum duplicem rationem ad ani- 
mam comparari : uno modo secundum quod nata est animae coniungi 
et in anima esse per suam similitudinem. Et quantum ad hoc sunt 
duo genera potentiarum : scilicet sensitivum respectu obiecti 
minus communis quod est corpus sensibile, et intellectivum 
respectu obiecti communissimi, quod est ens universale. Alio vero 
modo secundum quod ipsa anima inclinatur et tendit in rem exterio- 
rem, et secundum hanc etiam comparationem sunt duo genera po- 
tentiarum animae: unum quidem scilicet appetitivum, se- 
cundum quod anima comparatur ad rem extrinsecam, ut ad finem 
qui est primum in intentione ; aliud autem motivum secun- 
dumlocum, prout anima comparatur ad rem exteriorem, sicut 
ad terminum operationis et motus. Ád consequendum enim aliquod 
desideratum et intentum omne animal movetur » (S. th. 78, 1 c). 


Prob. IH p. : Quattuor sunt modi vivendi: vegetativus, sensitivus, 
locomotivus, intellectivus. Ex experientia: Tot sunt modi vivendi, 
quot sunt dilferentiae secundum potentias animae. Atqui quattuor 
sunt differentiae secundum potentias animae: vegetativum, sensiti- 
vum, locomotivum, intellectiva. Ergo quattuor sunt modi vivendi. 

Ad min. ostenditur ex experientia. Distinguimus potentias ani- 
mae vegetativae, sensitivae, intellectivae. Secundum potentias animae 
vegetativae et intellectivae nulla apparet ulterior differentia, cum 
omni viventi vegetativo et intellectivo omnes potentiae conveniant, 
quae secundum animam vegetativam et intellectivam convenire pos- 
sunt. At non omni viventi sensitivo conveniunt omnes potentiae, 
quae secundum animam sensitivam possunt convenire. Quaedam enim 
carent sensibus, quibus res distantes percipi possunt, quae proinde 
neque loco se movent motu progressivo, sed eodem loco affixa haerent, 
ut ostrea ; alia vero distantia cognoscunt et loco se movent. Quare 
secundum potentias animae sensitivae duplicem distinguimus diffe- 
rentiam : sensitivum imperfectum, quod in thesi dicimus sen- 
sitivum simpliciter, et sensitivum perfectum, quodlocomotivum 
dicimus. Appetitivum autem non constituit aliquem specialem modum 
vivendi, quia in quibuscumque est cognitio, est etiam appetitus (cf. 
S. th. I 78, 1 c). 


421. Schol. 1. Divisio animae in vegetativam, sensitivam, intel- 
lectivam est univoca, quatenus anima in communi dicit gradum 
vegetativum tantum, abstrahendo a gradibus superioribus, quos 
neque includit neque excludit, et ita tamquam genus (incompletum !) 
dividitur in tres species (incompletas): in animam mere vegetativam, 
qua constituitur planta ; et mere sensitivam, qua constituitur brutum ; 
et intellectivam, qua constituitur homo. Harum autem animarum 
habitudo inter se ea est, ut superior formaliter eminenter contineat 
inferiorem. 

2. In thesi distinximus quinque genera potentiarum animae se- 
cundum obiecta. Alia autem potentiarum animae divisio institui pot- 
est ex parte subiecti vel modi agendi, in vegetativum 
scilicet, et sensitivum et intellectivum (cf. prob. I p.). In prima di- 
visione, quae attenditur secundum obiecta, appetitus sensitivus et 
voluntas ad idem genus pertinent, quia utriusque obiectum est bo- 
num. In altera autem divisione, quae ratione subiecti seu modi agendi 
peragitur, ad diversa genera reducuntur; appetitus enim inferior 
reducitur ad genus sensitivi, appetitus vero superior ad genus intel- 
lectivi (cf. Ver. 10, 1 ad 2). 

3. Secundum Aristotelem omnino generaliter distinximus sensi- 
tivum imperfectum et perfectum seu locomotivum. Sed possent in 
vita sensitiva ulteriores gradus distingui, quatenus alicui animali 
omnes omnino sensus conveniunt, aut omnes conveniunt praeter 
unum (sicut piscibus omnes sensus conveniunt praeter auditum), etc. 


A. d. 420. Aristoteles tres animas distinguit seeundum tria genera viventium : 
puré (Qjuy* Üpencuc), õa (p. lotari), XvÜprorog (p. vont?) : De an. II 2 


t Forma enim non est ens eonmpletum 


Gredt, Eleni philos, I. eg 

(cf. S. Thom. lect. 3 et 4). Quattuor modos vivendi in altera animae definitione 
innuit (cf. ad 416) : « Intendens ostendere quod anima est principium vivendi 
in omnibus viventibus, distinxit ipsum vivere secundum gradus viventium et 
non secundum operationes vitae, secundum quas distinguuntur haec genera 
potentiarum [8ov&uew; 9? eťmouev Operecuxóv, 6pexcuxóv, aloUvycixóv, XLVNTLXÓV XATA 
tónov, Stevonvixóv : De an. II 3, 414 a 31]. Appetitiviun autem non constituit 
aliquem diversum gradum in viventibus, quia omnia quae habent sensum, ha- 
bent appetitum ; et sic remanent tantum quattuor gradus viventium. Manifes- 
tat, quod per potentiasi dem intelligit, quod supra per partes [animae]. Ouarum 
quidem sunt quinque genera ; scil. vegetativum, sensitivum, appetitivurm, mo- 
tivum secundum locum, intellectivum » (S. Thom., In De an. II 3 lect. 5 n. 287 
279 ; cf. In De sensu et sens. lect. 1 n. 3 [ed. Pirotta, Taurini] ; S. th. I 78, 1; 
18, 3; Ver. 10, 1 ad 2). 


Caput II 


DE PROPRIETATIBUS ANIMAE 


$ 1. DE DIVISIBILITATE ANIMAE 


Thesis 25: Anima animalium perfectorum est inextensa. et indivisi- 
bilis, anima vero plantarum et animalium imperfectorum est extensa et 
divisibilis. 


422. St. qu. 1. Ouidquid extenditur, extenditur, quia intrinsecus 
afficitur quantitate. Potest autem aliquid extendi per se vel per ac- 
cidens. Per se extenditur, quod ratione sui quantitate afficitur 
caque extenditur; contra, extenditur per accidens. Hac 
distinctione data, dicimus formam substantialem nullam per se ex- 
tendi, quia nulla forma substantialis afficitur quantitate ratione sui, 
sed ratione compositi ex materia et forma. Hoc igitur compositum 
per se et immediate extenditur, et quidem prout est corpus seu secun- 
dum gradum corporeitatis. Quantitas enim propria est corporis, ut 
corpus est, seu sequitur gradum genericum corporeitatis; et est 
primum accidens corporis, utpote conditio sine qua non ad individua- 
tionem substantiae corporeae (cf. n. 386-389). Partes vero corporis, ma- 
teria et forma, non possunt esse extensae nisi mediate et per accidens, 
in toto scilicet et ratione totius, si extenso modo in corpore insunt, 
i e. in partes extra partes diffluunt. Certo materia semper ita est 
extensa per accidens ; nam materia est ipsa ratio extensionis ultima, 
seu imperfectionis corporeae, propter quam corpus diffluit in partes 
extra partes. Et experientia manifeste ostendit materiam tamquam 
extensam, quia apparet tamquam semper divisibilis, etiam tunc 
si formanon est divisibilis et divisione perit. De formis autem substan- 
tialibus, seu de animis, determinat thesis nostra quasdam esse inex- 
tensas «t indivisibiles, quasdam vero extensas et divisibiles. Quae 

animäe, ut ex dictis patet, dicuntur extensae per accidens tantum, 
inquantum informant corpus extenso modo. Cum quantitas sit pri- 
mum accidens corporis, omnis alia determinatio accidentalis imme- 
diate ordinem extensionis ingreditur atque hac ratione per accidens, ra- 
tione subiecti extensi, etiam ipsa extenditur. Accidens autem, quod est 
ipsa compositio et ordo partium integralium (figura) per se extenditur. 

2. Circa animarum extensionem et divisibilitàtem quadruplex est 
sententia. Prima extrema, pro qua citantur Cleanthes et Chrysippus, 
est omnem animam, humana non excepta, esse divisibilem. Altera 
sententia extrema est omnem animam esse indivisibilem. Hanc te- 
nent Plato et S. Augustinus et aliqui recentes scholastici. Tertia sen- 
tentia est omnem animam, praeter humanam, divisibilem esse ; ita 
Scotus, Durandus, Suárez multique alii. Quarta sententia, thesi nostra 
expressa, est 8. Thomae et Thomistarum. Eam etiam docuit Suárez 
(De anima 1. 1, c. 13, n. 9. 5qq.), qui postea tamen in tertiam sententiam 
declinavit. 

3. Animae humanae indivisibilitatem specialiter probare hic non 
intendimus. Hoc alibi efficiemus, agendo de eius spiritualitate, ex 
qua apodictice sequitur eam esse simplicem et indivisibilem. 


423. Prob. th. Ex diverso modo informandi: Anima, quae inextenso 
modo informat corpus, est inextensa et indivisibilis, quae vero ex- 
tenso modo informat, est extensa et divisibilis. Atqui anima animalium 
perfectorum inextenso et indivisibili modo, anima vero plantarum et 
animalium imperfectorum extenso et divisibili modo informat corpus. 
Ergo anima animalium perfectorum est inextensa et indivisibilis, 
anima vero plantarum et animalium imperfectorum est extensa et 
divisibilis. 

Prob. min. Inextenso et indivisibili modo informat anima, quae 
respicit totam organisationem corporis, quod informat, per modum 
unius indivisibilis dispositionis ad informandum seu quae respicit to- 
tam organisationem tamquam necessariam sibi ad informandum; 
contra, extenso et divisibili modo informat anima, quae non respicit 
totam organisationem tamquam necessariam sibi ad informandum. 
Atqui anima animalium perfectorum respicit totam organisationem 
corporis, quod informat, per modum unius indivisibilis dispositionis 
ad informandum ; anima vero plantarum et animalium imperfectorum 
non ita respicit. Si enim corpora plantarum et animalium imperfec- 
torum in partes dividuntur, hae partes vivunt, et eadem vita vivunt ; 
partes vero animalium perfectorum non vivunt, quod est signum 
animam animalium perfectorum respicere totam organisationem in- 
divisibiliter seu tamquam necessariam sibi, animas vero plantarum 
et animalium imperfectorun) respicere divisibiliter. Possunt quidem 
etiam a corpore hominis et animalium perfectorum resecari quaedam 
partes, quin sequatur mors. Sed hie partes amittunt vitam ; et si in 

texturis exsectis vita artificialiter conservari potest, haec vita est 
imperfecta, omnino alia quam vita viventis, unde texturae desumptae 
sunt (cf. schol. 3). 


424. Coroll. Ergo anima animalium perfectorum est tota in toto 
corpore et tota in qualibet parte, non quidem totalitate quanti- 
tativa, qua caret, et secundum quam nihil est totum in toto 
et totum in qualibet parte, neque totalitate virtutis et infor- 
mationis nam diversas partes diversimode informat et di- 
versis partibus diversas tribuit virtutes —, sed totalitate entita- 
tis et essentiae. Immo secundum hanc ultimam totalitatem 
omnis forma, sive substantialis sive accidentalis (excepta forma, quae 
est compositio et ordo partium integralium), est tota in toto et tota 
in singulis partibus. Simpliciter tamen forma non dicitur esse tota in 
toto et tota in singulis partibus, nisi careat totalitate quantitativa, 
sicut anima animalium perfectorum. Virtutes seu potentiae animae, 
praeter intellectum et voluntatem, totalitatem quantitativam habent ; 
nam hae potentiae sunt organicae et inhaerent corpori extenso. Sola 
anima humana praeter potentias organicas habet etiam potentias 
anorganicas, intellectum et voluntatem, quae in sola anima insunt, 
ac proinde inextensae sunt et independentes a corpore seu spirituales. 


425. Schol. 1. Forma divisibilis est una actu, multiplex po- 
tentia; quare ipsa divisione multiplicatur. 

2. Cum etiam plantarum animaliumque imperfectorum partes non 
quomodocumque desectae vivant — plurimarum enim plantarum fo- 
lium a ramo abscissum non vivit, neque partes vermis secundum 
longitudinem a summo usque deorsum dissecti vivunt —, dicen- 
dum est etiam animam imperfectam ad informandum necessario expos- 
tulare aliquam organisationem seu heterogeneam dispositionem, quam 
proinde inextenso etiam et indivisibili modo respicit. Omnis igitur 
anima aliquo modo informat inextense et indivisibiliter ; immo etiam 
forma mineralis ratione microstructurae moleculae vel atomi. 

In statu embryonali apparent divisibilia etiam animalia perfectiora. 
In hoc statu primae evolutionis salvatur etiam in partibus dispositio 
requisita ad informationem animae. Quod mirum esse non potest, 
cum initio salvetur in unica cellula fecundata, unde incipit evolutio. 
Quo perfectius tamen animal est, eo minus permittit divisionem, 
etiam in statu embryonali. Gemini, qui dicuntur «identici», ex uno 
ovulo orti, explicantur ex duplici fecundatione ovuli in se disrupti. 

3. Sicut anima, quae est forma materialis, in suo esse a materia 
dependet, ita a materia dependet etiam quoad divisibilitatem et indi- 
visibilitatem. Ipsius igitur extensio vel inextensio est prorsus re- 
lativa: talis forma est et dicitur extensa vel inextensa unice 
quatenus materiam informat modo extenso vcl inextenso. Sola ani- 

ma humana, quae est forma spiritualis, ratione sui seu absolute 
est inextensa, sicut etiam suum esse habet a materia independens. 

4. De vita, quae per diuturnum tempus manifestatur in texturis 
animalium perfectorum exsectis et a quocumque alio organismo sepa- 
ratis: Hae texturae, si convenienter magna cum cura tractantur, 
nutriuntur et crescunt, i. e. novas cellulas formant, et hoc per diutur- 
num tempus. Cum hae texturae vere manifestent vitam, imperfectam 
quidem et omnino aliam, quam est vita animalis, unde desumptae 
sunt, dicendum est in eis inesse animam aliquam mere vegetativam : 
imperfectam. Sicut ortus vitae perfectae fit mediantibus animis im- 
perfectis, transitoriis, quae informant cellulas germinales ab organismo 
generantium separatas (cf. n. 452, 3), ita etiam interitus. In mor- 
te animalis perfecti non statim exstinguitur omnis vita, sed intereunte 
anima perfecta oriuntur, propter dispositiones relictas, principia vi- 
talia imperfecta, quibus etiam explicanda videtur crescentia capillo- 
rum et unguium in cadaveribus. Haec vita imperfecta artificialiter, 
adhibita cura, conservari potest per diuturnius tempus. 


426. Obi. a) Nulla anima est extensa et divisibilis. 1. Nulla forma substan- 
tialis est extensa. Atqui omnis anima est forma substantialis. Ergo. Resp. 
Dist. mai.: Extensa per se, conc. ; per accidens, nego. Conc. mim. ; dist. consq. 

2. Atqui anima neque est extensa per accidens. Probo. Per accidens extensa 
est anima, quae informat extenso et divisibili modo. Atqui anima non informat 
extenso et divisibili modo. Ergo. Resp. Conc. mai. ; dist. min.: Anima animalium 
perfectorum, conc.; anima plantarum et animalium imperfectorum, nego. Dist. 
consq. 

3. Atqui neque anima plantarum et animalium imperfectorum informat 
extenso et divisibili modo. Probo. Eorum anima non informat extenso et divi- 
sibili modo, quorum partes, in quas dissecantur, non vivunt. Atqui non tantum 
animalium perfectorum, sed etiam plantarum et animalium imperfectorum patr- 
tes, in quas dissecantur, non vivunt. Ergo. Resp. Dist. mai. : Quorum nullae 
partes vivunt, conc. ; quorum non vivunt partes, in quibus non salvatur orga- 
nisatio requisita ab anima ad informandum, nego. Coniradist. min. Nullae 
partes vivunt, nego; non vivunt partes, in quibus non salvatur organisatio 
requisita ab anima ad informandum, conc. 

b) Omnis anima est extensa et divisibilis. 1. Anima, quae praebet gradum 
corporeitatis, est extensa et divisibilis. Atqui omnis anima praebet gradum cot- 
poreitatis. Ergo. Resp. Dist. mai.: Informando modo extenso et divisibili, 
conc. ; non informando extenso et divisibili modo, nego. Contvadist. min. : Sem- 
per informando extenso et divisibili modo, nego; non semper informando 
extenso et divisibili 1nodo, conc. 

2. Atqui omnis anima informat extenso et divisibili modo. Probo. Quod for- 
1naliter constituit extensum, informat extenso et divisibili modo. Atqui omnis 
anima fonnaliter constituit extensum. Ergo. Resp. Dist. mai. : Tamquam prin- 


cipium proximum et accidentale, cope., tanquam. principium remotum et 
substantiale extensi, swbdist. : Aliquando inforinit extenso modo, conc. ; sem- 
per, nego. Contradist. min. 

3. Atqui etiam omne prinelpium formule reniotum et substantiale extensi, 
i. e. omnis anima informat extenso eb ddvisibill modo, Probo. Omnis anima, quae 
non est (ota in toto corpore et tota in sbupnlis- partibus, informat extenso et 


divisibili modo. Aqui nulla anb « 0 tola Ba toto corpore el tota in sinpulis 

partibus. Ergo. Resp. Dist. mai. : Quae non est tota in toto corpore et tota in 
singulis partibus totalitate virtutis et informationis, nego; totalitate entitatis 
et essentiae, conc. Conlvadist. min. 


Bibliographia ad 422—425 : P. Borne, De ente materiali et spi- 
rituali sub respectu extensionis et inextensionis, 
DThPlac 42 (1939) 240—253 ; 349—369 ; 461—494. D. Nys, La divisi- 
bilité des formes essentielles, RNSPh 9 (1902) 41—52. Id., 
Discussion sur certaines théories cosmologiques, 
I La divisibilité des formes essentielles, RNSPh 12 


(1905) 60— 72. 


A d 423. Aristoteles dicit, «quod [in plantis] quaedam partes divisae ab 
eis, et separatae ab aliis partibus, videntur vivere. Et hoc manifestatur per 
hoc, quod ramusculi abscissi inseruntur vel plantantur et coalescunt ; quod non 
esset, nisi remaneret in eis vita et per consequens anima, quae est principium 
vivendi: quod contingit tamquam in unaquaque planta, anima sit una in actu 
et multiplex in potentia [iml töv qurGv Éwa Btupobueva palvetrat Võvta... Ó 
oUc76 tig èv rotors puyi évveXeyela. èv utc èv &xdoto uci, Buvá&yet 86 mieróvwv, 
oórcc Ópüpev xal. . . Éni räv èvrómwv èv «otc Otxveuvouévotg xal yp xlo0notw 
éx&repoy vOv Qcpüv Éyc(: De an. II 2, 413 b 16]. Sicut enim accidere 
videtur in formis corporum naturalium  inanimatorum, ita in eis 
quae propter sui imperfectionem non requirunt diversitatem in partibus, quod 
in aliquo uno toto anima est in actu una et plures in potentia, sicut et ipsum 
corpus est unum in actu et plura in potentia. Potest enim dividi unumquodque 
eorum in diversas partes similes specie, sicut patet in aëre, aqua et in corporibus 
mineralibus. Unde oportet, quod si partes sunt similes specie ad invicem et 
toti, quod forma specifica post divisionem sit in utraque partium. Et eadem 
ratione, quia anima plantae imperfecta est in ordine animarum, non requirit 
magnam diversitatem in partibus, unde anima totius potest salvari in aliqua 
partium. Et sic etiam videmus in aliis differentiis animae, sicut in entomis de- 
cisis, i. e. in animalibus, quae decisa vivunt, quia utraque partium habet sen- 
sum. Quod patet ex hoc, quod retrahit se, si pungitur. Et etiam habet motum 
secundum locum, ut ad sensum apparet. Sic ergo in una et eadem parte apparet 
et sensitivum et motivum principium. Et si est ibi sensus, necesse est quod 
sit ibi phantasia. Phantasia autem nihil aliud est quam motus factus a sensu 
secundum actum, ut infra dicetur. Et similiter si habeat sensum pars decisa, 
necesse est quod habeat appetitum » (S. Thom., In De an. II lect. 4 n. 264 sq.). 
«Animalia anulosa decisa vivunt, non solum quia anima est in qualibet parte 
corpotis, sed quia anima eorum, cum sit imperfecta, et paucarum actionum, 
requirit paucam diversitatem in partibus, quae etiam invenitur in parte decisa 
a vivente; unde, amm retineat dispositionem, per quam totum corpus est per- 
fectibile ab anims, remanet in ea anima. Secus autem est iu animalibus 
perfectis» (Q. d. an. a. 10 ad 15; cf. C. g. II 58: Item. Si— Secundo). 


$2. DE POTENTIIS ANIMAE IN GENERE 
Thesis 26 ; Polentiae animae ab ipsa anima distinguuntur realiter. 
427. Si. qu. 1 Postquam in thesi praec. deterninavimus habitu- 


dinem animac ad quantitatem seu extensionem, nunc iam transimus 
ad considerationem qualitatum ipsius, quae sunt potentiae operativae. 

2. Distinguimus id, quod agit, seu suppositum, et id, quo 
agit. Id, quo agit suppositum, duplex est: a) id, quo actu agit: 
actio, b) id, quo constituitur potens agere, seu principium agen- 
di. Principium agendi iterum duplex est : a) principium remotum, 
quod est forma substantialis seu anima ; forma enim substantialis 
est id, quo agens est, ergo est etiam id, quo agit; b) principium pro- 
ximum, quod est potentia agendi. Potentiarum animae quinque 
genera enumeravimus (n. 419-421). 

3. Supponimus id, quo anima actu agit, seu actionem esse distinc- 
tam realiter ab ipsa anima. Evidenti enim testimonio sensuum et 
intellectus constat diversas actiones ad quinque genera potentiarum 
spectantes : locomoveri, appetere, intelligere, sentire, vegetari, non per- 
manenter inesse, sed mutari et transire, substantia iugiter eadem 
permanente. Ex quo apparet has actiones omnes accidentia esse, a 
substantia ac proinde ab anima realiter distincta. Hoc supposito, 
quaerimus de potentiis animae, num ab ipsa anima distinguantur. 

4. Occam aliique Nominalistae negant potentias animae ab anima 
realiter distingui; ita etiam Herbart (1776-1841) et multi recentes. 
Scotus et Scotistae eas distinguunt formaliter ex natura rei. Fere 
communis tamen scholasticorum sententia est potentias ab anima 
distingui realiter. 


428. Prob.th. Arg. I. Ex eo quod actus et potentia sunt in eodem 
genere: Potentia ordinata essentialiter ad actum secundum opera- 
tionis accidentalem tamquam ad actum suum proprium est accidens 
ac proinde a substantia sive ab anima distincta realiter. Atqui poten- 
tia animae est potentia ordinata essentialiter ad actum secundum 
operationis accidentalem tamquam ad actum suum proprium. Ergo 
potentia animae ab ipsa anima distinguitur realiter. 

Min. ex eo patet, quod tota entitas potentiae est ordo transcen- 
dentalis ad actum suum. 

Ad mai. Potentia, tota natura sua seu transcendentaliter ordinata 
ad actum.suum proprium, abeo completur et specifi- 
catur ac proinde accurate respondet huic actui ; est enim idipsum 
potentialiter, quod actus est actualiter. 

Ad vim argumenti penetrandam et difficultates praeoccupandas 
notetur substantiam praedicamentalem essentialiter ordinari ad ac- 
cidens proprium suscipiendum tamquam ad complementum, 
at non tamquam ad actum suum proprium, a quo etiam specificaretur 
(actus proprius materiae est forma, et actus proprius essentiae substan- 
tialis est esse, quod est ultima actuatio; accidens vero superadditur 
substantiae tamquam novum ens vel p entis ens) ; contra actio- 
nem ordinari ad obiectum sunm formale tamquam ad. specifi- 

cativum, at non tamquam ad actam suum proprium, quem in 
se reciperet, e£a quo complere tur bleo non valet argumentum ; 

Obiectum est substantia, ergo actio est substantia. At actio, tamquam 
actus proprius potentiae, est eius essentiale specificativum 
et complementum intrinsecum (actio enim, non tan- 
tum immanens, sed etiam transiens, si sumitur pro ipso exercitio 
causalitatis, est in agente); ideo valet illatio : Actio est accidens, 
ergo potentia est accidens. 

Arg. II. Ex ortu potentiarum (pro potentiis organicis) : Potentiae, 
quae sequuntur tempore generationem viventis, ab anima distinguun- 
tur realiter. Atqui potentiae organicae, saltem ex parte, sequuntur 
tempore generationem viventis. Ergo ab anima distinguuntur realiter. 

Mari. ex eo patet, quod anima adest in ipsa generatione viventis 
tamquam forma ipsius substantialis. 

Ad min. Potentiae organicae haberi non possunt absque organis. 
Plurimorum autem organorum formatio sequitur tempore generatio- 
nem viventis ; ita e. g. in primo stadio evolutionis embryonalis adhuc 
desunt organa sensuum. 


429. Coroll. Ergo anima non est immediate operativa, sed opera- 
tur mediantibus potentiis suis!. Potentiae proinde sunt instrumenta 
animae. 


430. Schol. 1. Potentiae animae sunt duplicis generis: aliae sunt 
organicae, quae inhaerent composito ex anima et corpore : po- 
tentia locomotiva, potentiae vegetativae, sensitivae, i. e. sensus et 
appetitus sensitivus ; aliae sunt aunorganicae seu spirituales, 
quae soli animae inhaerent : intellectus et voluntas. Quaedam poten- 
tiae organicae per totum corpus diffusae sunt : nutritiva et augmenta- 
tiva ; aliae in specialibus tantum organis inveniuntur. Sicut potentia, 
ita organum est instrumentum (coniunctum) substantiae, quo operatur, 
at potentia est instrumentum «quo», organum instrumentum « quod ». 

2. Potentiae agendi et generatim proprietates dicuntur « resul- 
tare» ex substantia, ex essentia substantiae, non quasi substantia, 
cum producitur, per veram actionem ea produceret efficienter (cum 
substantia non sit immediate operativa), sed quia substantia per for- 
mam siam est causa formalis proprietatum. Nam haec forma non tan- 
tum es: id, quo substantia est, et quo est huius speciei, sed etiam 
id, quo accidentia sunt, et sunt talia accidentia, quae tamquam pro- 
prietates respondent substantiae. Quare substantia per formam suam 
causaliate formali expostulat, ut qui producit substantiam, etiam 
haec accidentia comproducat. 

3. Quomodo potentiae agendi substantiae, cum accidentia sint, 
substantiam possint producere novam. Ut intelligas, quomodo 


1 Qud hic dicitur de anima, valet de omni substantia, cuius actio est acci- 
dens, i. & de omni substantia creata ; sed haec consideratio generalis rei ad Me- 
Laplivsicim spectat, 


Pars III. De anima seu de ente mobili motu augmentationis. Liber I 361 


hoc fieri possit, nota virtutes agendi substantiae creatae esse quidem 
accidentia, sed agere «in virtute substantiae», 
esse quasi-instrumenta formae substantialis. Quare id, quod proxi- 
me producunt, non sunt nisi accidentia (dispositiones materiae), atta- 
men, producendo haec accidentia, se extendunt ad producendam sub- 
stantiam, quia sunt instrumenta formae substantialis. Adverte tamen 
potentias operandi nonesse instrumenta proprie dicta; non enim 
ad effectum progignendum recipiunt a substantia aliquam virtutem 
superadditam per modum entis vialis — secus substantia iam esset 
immediate operativa —, sed ipsae seipsis sunt virtutes formae 
substantialis. 


431. Obi. 1. Id, quo agit suppositum, est ipsa anima. Atqui potentia animae 
est id, quo agit suppositum. Ergo. Resp. Dist. mai.: Yd, quo agit suppositum 
proxime seu principium quo proximum agendi, nego ; principium quo remotum, 
conc. Coniradist. min. 

9. Atqui anima est principium proximum agendi. Probo. Ouod est causa 
suarum potentiarum, est principium proximum agendi. Atqui anima est cau- 
sa suarum potentiarum (i. e. si haberet potentias a se distinctas, deberet esse 
earum causa). Ergo. Resp. Dist. mai.: Causa formalis, nego; causa efficiens, 
conc. Contradist. min. 

3. Atqui anima exerceret causalitatem efficientem in potentias suas. Probo. 
Quod utitur potentiis tamquam instrumentis, exercet causalitatem efficientem 
in eas. Atqui anima utitur potentiis tamquam instrumentis (i. e. si haberet 
potentias a se distinctas, uteretur eis tamquam instrumentis). Ergo. Resf. 
Dist. mai.: Quod utitur potentiis tamquam instrumentis proprie dictis, conc. ; 
tamquam quasi-instrumentis, nego. Contradist. min. 


Bibliographia ad 427—430: A. Rozwadowski, Distinctio poten- 
tiarum a substantia, secundum doctrinam S. Tho- 
mae, Gr 16 (1935) 272—281. 


Ad 498. Aristoteles realem potentiarum ab anima distinctionem eo innuit, 
quod illas in proprio genere praedicamenti qualitatis ponit. Cf. etiam Met. V 
12, 1019 a 15 sqq. ; VII 3, 1029 a 13; IX 5, 1047 b 31sqq. Realem distinc- 
tionem Aristoteles etiam eo se tenere ostendit, quod unius eiusdemque animae 
(cf. ad 518) diversas statuit potentias, et quasdam quidem organicas, scil. 
sensitivas et vegetativas, quae sint actus organorum (cf. ad 479), alias veto, 
scil. intellectivas, anorganicas, separatas, quae nullius partis corporis sint actus 
(De au. II 1, 413 a 5—7 ; cf. ad 543). Et cum probat sensum esse potentiam or- 
ganicam, ponit principium: oð yàp f, 80vaute, tovtov xat 7| ivégysux (De 
somno et vig. c. 1, 454 a 8). Cf. Eth. I 4, 1096 b 28 ; S. Thom. lect. 7 fin. S. Tho- 
mas: « Cum potentia et actus dividant ens et quodlibet genus entis, oportet 
quod ad idem genus referatur potentia et actus. Et ideo, si actus non est in 
genere substantiae, potentia quae dicitur ad illum actum, non potest esse in ge- 
nere substantiae. Operatio autem animae non est in genere substantiae ; sed in 
Solo Deo, cuius operatio est eius substantia» (5. th. I 77, 1). «Cum potentia 
animae non sit eius essentia, oportet quod sit accidens; et est in secunda 


specie qualitatis» (l. c. ad 5; cf. 1 54, 3; 59, 2; 79, 1; Spir. creat. a. 
11; I Dist. 3, 4 a. 2; Qdl X a. 5) «Dcinde hoc [quod potentiae 
animae non sunt ipsa essentia animae) apparet ex ipsa diversitate 


actionum animae, quae sunt penere diversae, et non possunt reduci 
ad unum principium inimediatium Ania humana potest essc 

subiectum potentiarum quarundam, scil. intellectus et voluntatis. Poten- 
tiae autem sensitivae et nutritivae sunt in composito sicut in subiecto ; quia 
euius est actus, eius est potentia, ut patet per Philosophum in Ib. De somno et 
vig.» (Q. d. an. a. 12 c. et ad 16). « Hoc ipsum quod forma accidentalis est 
actionis principium, habet a forma substantiali; et ideo forma substantialis 
est primum actionis principium, sed non proximum. Et secundum hoc Philoso- 
phus dicit quod id, quo intelligimus et sentimus, est anima» (S. th. 1 77, 1 ad 4). 
«XEmanatio propriorum accidentium a subiecto non est per aliquam transmu- 
tationem, sed per aliquam naturalem resultationem; 
sicut ex uno naturaliter aliud resultat » (1. c. a. 6 ad 3). « In actionibus naturali- 
bus formae substantiales non sunt immediatum actionis principium, sed agunt 
mediantibus qualitatibus activis et passivis, sicut propriis instrumentis, ut di- 
citur in II De an. [c. 4 fin. ; S. Thom. lect. 9 fin.], quod calor naturalis est, quo 
anima agit ; et ideo qualitates non solum agunt in virtute propria, sed etiam in 
virtute formae substantialis. Unde actio earum non solum terminat ad formam 
accidentalem, sed etiam ad formam substantialem, et propter hoc generatio 
est terminus alterationis. Huiusmodi autem virtutem instrumentalem recipiunt 
eo ipso, quod a principiis essentialibus causantur » (IV Dist. 12, 1 a. 2 sol. 2). 
« Corpus agit et ad formam accidentalem, et ad formam substantialem. Quali- 
tas enim activa, ut calor, etsi sit accidens, agit tamen in virtute formae substan- 
tialis, sicut eius instrumentum ; et ideo potest agere ad formam substantialem ; 
Sicut et calor naturalis, inquantum est instrumentum animae, agit ad genera- 
tionem carnis. Ad accidens vero agit propria virtute» (S. th. I 115, 1 ad 5). 


Thesis 27: Polentiae animae specificantur ab actibus et obiectis, ad 
quae essentialiter ordinantur : ab actibus immediate, ab obiectis mediate. 


432. St.qu. Specificativum in genere est id, quo aliquid constituitur 
tale. Cum dicimus potentias animae specificari ab actibus et obiectis, 
loquimur de specificativo extrinseco. Nam distinguimus: a) specifi- 
cativum intrinsecum, quod est illud in ipsa re, quo constituitur 
talis; 5) specificativum extrinsecum, quod est illud extra 
rem, quo constituitur talis. Ita omnis omnino res creata specificatur 
extrinsecus idea exemplari in mente divina exsistente. De potentiis 
igitur animae in thesi praesenti contendimus eas specificari et diver- 
sificari ab actibus, ad quos ordinantur ; cum autem ipsi actus specif- 
cationem accipiant ab obiectis, patet ipsas quoque potentias speci- 
ficari ab obiectis, quamvis mediate. 


433. Prob. fh. Ex natura potentiarum animae: Quaecumque ra- 
tione essentiae suae specificae ordinantur ad aliquid, 
specificantur per ordinem ad illud. Atqui potentiae animae hoc modo 
ordinantur ad actus et ad obiecta: ad actus immediate, ad obiecta 
mediate,mediantibus actibus, cum attingant obiecta mediantibus ac- 
tibus. Ita potentia visiva ordinatur ad colores videndos, ac proinde 
talem abet naturam, qualem exigit colorum visio. 


434. Schol 1. Actus dupliciter sumi potest: a) in exsecutione, 
quatenus est ellectus a potentia productus ; actus ita sumptus non 

specificat potentiam, sed manifestat eius naturam seu specificationem, 
inquantum diversitas potentiarum nobis innotescit per diversitatem 
actuum, sicut omnis causa manifestatur per effectus suos. b) Actus 
sumi potest, quatenus est in intentione naturae, et ut est finis, propter 
quem natura producit potentiam. Actus ita sumpti specificant poten- 
tias, quatenus diversam sortiuntur naturam iuxta diversitatem 
actuum, ad quos ordinantur. Actus enim in exsecutione et sub ratione 
effectus sunt dependentes a potentiis et posteriores illis ; contra, in 
intentione et in ratione finis potentiae dependent ab actibus et sunt 
posteriores illis. 

2. Cum obiectum dicitur specificare potentiam, intelligitur obiec- 
tum formale, non materiale. Res enim, quae obiciuntur poten- 
tiis, dupliciter sumi possunt: a) in esse entis, i. e. secundum entitatem 
suam, quam in se habent absolute ; b) in esse obiecti, i. e. secundum 
formalitatem et modum, quo attinguntur a potentiis. Saepe contin- 
git res, secundum entitatem suam diversas, convenire et adunari in uno 
modo terminandi potentiam, ut rubrum et caeruleum, licet secundum 
rem differant, conveniunt tamen in visibilitate, sub qua terminant 
oculum. Hae res, etsi differunt iu ratione entis, unicum tamen con- 
stitaunt obiectum, ideoque eandem specificant potentiam. Contra, 
contingit aliquando eandem rem posse attingi pluribus modis, ut Deus, 
licet in entitate sua simplex sit, attingi potest diversimode, ut bonum 
amabile et ut verum cognoscibile ; et tunc res eiusmodi, licet entita- 
tive sit una, est tamen obiective multiplex, ideoque potest terminare 
diversas potentias, ut Deus, quatenus verus est, terminat intellec- 
tum, quatenus bonus, voluntatem. 


435. Obi. 1. Si potentiae specificarentur ab actibus et obiectis, tot essent po- 
tentiae, quot sunt obiecta specifice diversa. Atqui hoc est falsum et contra ex- 
perientiam. Ergo. Resp. Dist. mai.: Tot essent potentiae, quot sunt obiecta 
materialia, nego ; formalia, conc. Contradist. min. 

2. Atqui potentiae neque specificantur ab actibus et obiectis formalibus. 
Probo. Actus et obiecta formalia non suut differentia specifica potentiarum. 
Atqui potentiae specificantur a differentia sua specifica. Ergo. Resp. Conc. 
mai. ; dist. min. : Tamquam a specificativo intrinseco, conc. ; tamquam a spe- 
cificativo extrinseco, nego. Dist. consq. 

3. Atqui potentiae neque specificantur ab actibus tamquam a specificativo 
extrinseco. Probo. Nihil specificatur ab eo, quod est dependens ab ipso et poste- 
fius eo. Atqui actus sunt dependentes a potentiis et posteriores ipsis. Ergo. 
Resp. Conc. mai. ; dist. min. : Actus in exsecutione, conc. ; in intentione, nego. 
Dist. consq. 


Bibliographia ad 432—434: R. Garrigouw-Lagrange, Actus specifi- 
cantur ab obiecto formali. De universalitate huiusce 
principii, Acta Pont. Acad. Rom. S. Thomae Aq. 1 (1934) 139—153. 
CI. Hubatka, Actus specificatur ab obiecto formali, 
p'rht'rib 27 (1949) 412—420. H. Lennevz, De vero sensu principii 
«actus specificatur ab obiecto formali», Gr V7 (1036) 
143 110. i 

Ad 433sq. Aristoteles hanc quaestionem tangit, «dicens, quod si oportet 
de aliqua parte animae dicere quid est, scil. quid est intellectivum aut sensiti- 
vum aut vegetativum, prius oportet dicere de actibus, scil. quid sit intelligere 
et quid sentire. Et hoc ideo, quia secundum rationem definitivam actus et 
operationes sunt priores potentiis [rpóreopov Y&p siot «àv Ouv&usov al èvépyetar 
xal oi mpáEetg xarà ^0» Xoyov... cvoótov ò ët mpóvepa «à ğvrixelueva : 
De an. IL 4, 415 a 18]. Potentia enim secundum hoc ipsum 
quod est, importat habitudinem quandam ad actum; 
est enim principium quoddam agendi vel patiendi, unde oportet, quod 
actus ponatur in definitionibus potentiarum. Et si ita se habet circa or- 
dinem actus et potentiae, et actibus adhuc sunt priora opposita, idest obiecta. 
Species enim actuum et operationum sumuntur se- 
cundum ordinem ad obiecta. Omnis enim animae operatio vel 
est actus potentiae activae vel passivae. Obiecta quidem potentiarum passi- 
vatum comparantur ad operationes earum ut activa, quia reducunt potentias 
in actum, sicut visibile visum et omne sensibile sensum. Obiecta vero poten- 
tiarum activarum comparantur ad operationes ipsarum ut fines. Obiecta enim 
potentiarum activarum sunt operata ipsarum. Manifestum est autem, quod in 
quibuscumque praeter operationes sunt aliqua operata, quod operata sunt fines 
operationum, ut dicitur in I Eth. : sicut domus quae aedificatur, est finis aedi- 
ficationis. Manifestum est igitur, quod omne obiectum comparatur ad opera- 
tionem animae, vel ut activum vel ut finis. Ex utroque autem specificatur ope- 
ratio... Ex obiectis diversis non diversificantur actus et potentiae animae, 
nisi quando fuerit differentia obiectorum inquantum sunt obiecta, idest 
secundum rationem formalem obiecti» (S. Thom. in 1. c. lect. 6 n. 304 sqq. ; cf. 
lect. 5 n. 281 sqq. ; lect. 13 n. 387 ; Ver. 15, 2 ad 12 ; Q. d. an. a. 13 (cit. ad 
502]; S. th. I 77, 3; 14, 5 ad 3; 79, 7—11; I-II 18, 2; 54, 2; 72, 3). 


Liber II 
DE ANIMA IN SPECIE 


Sectio I 


DE ANIMA VEGETATIVA 


Caput I 
DE ANIMA VEGETATIVA SECUNDUM SE 
$ 1. DE EXSISTENTIA ANIMAE VEGETATIVAE 
Thesis 28 : Planta non esi aggregatum ex substantiis non viventibus, 


sed. est. substantia una vivens vita vegetativa seu informata anima ve- 
gelaliva. ——— 

436. St. qu. 1. Plantae nomine intelligimus totum heterogeneum, 
quod communi hominum aestimatione vivere dicitur, quatenus nu- 
tritur et crescit et generat, quod tamen nulla sensationis signa mani- 
festat. Et, experientia teste, plantae heterogeneitas non ea tantum 
est, quae invenitur etiam in mineralibus, i e. heterogeneitas aliqua 
structurae cum stabili virium aequilibrio, sed ea, in virtute cuius sin- 
gulae partes, quibus plantae organisatio constituitur, suis viribus 
praeditae, suis etiam muneribus funguntur (cf. n. 408, 2 ; 414 sq.). 
Non obstante harum partium independentia, dicimus tamen eis 
unam substantiam constitui informatam anima vegetativa. 

2. Adversarii thesis dicuntur Antivitalistae, in quorum 
numero sunt Materialistae omnes, qui vitae principium, cum ne in 
homine quidem admittant speciale, in plantis et animalibus a fortiori 
respuunt. Hi conantur omnia vitae phaenomena mere mechanice ex 
atomorum vibrationibus vel viribus physicis et chimicis explicare. 
Sed etiam inter eos, qui materialismum non profitentur et principium 
speciale vitae sensitivae et intellectivae admittunt, plures vitam ve- 
getativam mechanice aut ex viribus physicis et chimicis explicari 
posse putant. Cartesius vitam vegetativam mere mechanice explicare 
nititur. Sed hic brutis etiam vitam sensitivam denegat, ac proinde 
animalia bruta tamquam machinas valde artificiosas considerat; in 
solo homine admittit animam tamquam principium vitae sensitivae 
et intellectivae. Plures philosophi recentes et multi rerum naturalium 
cultores processus vitae vegetativae ex viribus physicis et chimicis 
declarare nituntur excluso speciali principio substantiali. Planta pro- 
inde non consideratur tamquam animata. Loco animae vegetativae 
ponunt specialem organisationem plantae. Ex viribus physicis et chi- 
micis, prout sub speciali illa organisatione operantur, volunt explicare 
vitam vegetativam. Speciatim Tongiorgi (1820—1865) hanc opinio- 
nem philosophice evolvit. Reiecto autem principio vitali, quo organis- 
mi partes in unitate substantiae continentur et in suis operationibus 
diriguntur, organismus non est unum per se. Est igitur in hac sententia 
organismus aggregatio artificiosa partium et atomorum, machina 
quaedam sui generis, quae non impulsu mechanico tantum, sed vi- 
ribus physicis et chimicis operatur. 

Cum recenti tempore antivitalismus late grassaretur inter scien- 
tiarum naturalium cultores, nunc multi iam fatentur, se non posse 
explicare vitam mere mechanice et ex viribus physicis et chimicis ; 
ita G. de Bunge. Exinde orta est schola Neovitalistarum, qui ad vitam 
explicandam admittunt principium aliquod altius dirigens virium 
physicarum et chimicarum. Hoc principium Reinke «dominans» (Do- 
minante), Driesch «entelechiam », Cl. Bernard «vim vitalem» vocat. 


437. Prob.th. Arg. I. Ex activitate plantae : Certo non potest cum 
Cartesio planta explicari mere mechanice. Haec sententia iis iam re- 

futata est, quae dicta sunt contra atomismum mechanicum (n. 244- 
247). Si iam mundus corporum non-viventium non potest explicari 
mere mechanice, haec explicatio a fortiori deficit, si agitur de mundo 
viventium. 

Sed neque potest considerari planta tamquam machina sui generis, 
quae viribus physicis et chimicis operaretur. Nam activitas, quae ap- 
paret in planta, est omnino alia, prorsus opposita activitati materiae 
non-viventis : Tota activitas corporum non-viventium tendit ad aequi- 
librium, ad quietem. Planta vero actione partium suarum iugiter ten- 
dit ad motum continuandum. Haec activitas omnino diversa non 
potest explicari ex sola organisatione plantae, ex ordinatione partium 
ad invicem. Hac ordinatione partes ad invicem tantum coniunguntur 
et vires in activitatem reducuntur, modus vero ipsius activitatis non 
mutatur. Modus activitatis mutatus expostulat in planta principium 
altius, quod viribus physicis et chimicis dominetur easque diri- 
gat. Hoc autem principium activitatis omnibus partibus plantae 
dominatur seu respicit totam plantam per modum unius: est 
totius. Nam activitas diversarum partium tendit in totum qua tale: 
totum evolvit et conservat, superando perturbationes, resarciendo 
damna. Si pars aliqua laeditur, partes omnes in id agunt, ut damnum 
reparent. Haec altior activitas ex singulis partibus et ex earum or- 
dinatione ad invicem non est explicabilis. Sicut tendit ad totum, ita 
etiam oritur ex toto: est una nou tantum secundum finem, 
in quem tendit, sed etiam secundum originem suam ab intrinseco, ex 
essentia totius. Haec activitas manifestat totum tamquam unum per 
se, tamquam unam substantiam ex multis partibus constitutam ; 
haec activitas ostendit partes tamquam essentialiter toti subordinatas 
et ab eo dependentes, utpote redactas in unitatem substantialem 
altiorem sub principio formali seu forma substantiali to- 
tius; activitatis enim principium remotum est forma substantialis. 
Activitas machinae est una terminative, secundum finem suum, 
sed non secundum originem suam, et explicatur omnino ex partibus 
machinae et earum ordine ad invicem. At activitas plantae hanc ma- 
nifestat etiam tamquam substantiam viventem, quae vivit vita 
vegetativa, ac proinde informata est anima vegetativa. 
Altior activitas plantae non est tantum ea, quam observamus iam in 
atomo ex nucleo et electronibus constituta. Atomus substantialem 
suam unitatem eo manifestat, quod in origine sua ab extrinseco ac- 
ceptam structuram et motum conaturalem retinet et, datis pertur- 
bationibus, restituit tendentia uniformi ad aequilibrium. Planta vero 
vincit perturbationes et resarcit damna mutando activitatem suam 
ab intrinseco, adaptando se circumstantiis variis. Activitas plantae 
statim manifestatur tamquam sui-motio. Partes quidem plantae es- 
sentialitersabordinantur toti, tamen eis convenit independentia quae- 
dam, quac partibus corporis non-viventis non convenit. In planta et 

in quocumque corpore vivente non obtinet aequilibrium stabile vi- 
rium. Unaquaeque pars suas vires et suam activitatem habet. Ita 
singulae partes, agendo ad invicem, agunt etiam in totum. Neque 
tendunt ad aequilibrium, sed ad continuationem mutuae activitatis. 
Ita totum movet seipsum iugiter partibus suis. Haec sui-motio non 
tantum ea est, qua conservatur totum, sed etiam qua evolvitur, ac- 
quirendo sibi novas partes substantiales, et qua ultimo novum in- 
dividuum eiusdem speciei generatur. Atqui haec sui-motio est ipsa 
vita vegetativa. Ergo planta est substantia, quae vivit vita vegetativa, 
ac proinde informata est anima vegetativa. 

Arg. II. Ex analogia cum animalibus: Si animal est substantia 
una vivens vita vegetativa et sensitiva seu informata anima, quae 
simul est vegetativa et sensitiva, etiam planta est substantia una vi- 
vens vita vegetativa seu informata anima vegetativa ; nam phaeno- 
mena vegetativa in animali : nutritio, augmentatio, generatio, eodem 
modo essentialiter contingunt sicut in planta neque differunt nisi 
valde accidentaliter. Quare si haec phaenomena in animali vitalia sunt, 
etiam in planta ita explicari debent. Atqui animal est substantia una 
vivens vita vegetativa et sensitiva. Ergo etiam planta est substantia 
una vivens vita vegetativa. l 

Prob. min. Animal est substantia una sentiens (id quod in homine, 
animali rationali, ex testimonio sensus communis et tactus constat 
et in ceteris animalibus ex modo, quo se gerunt, ostenditur), quae 
simul ostendit phaenomena vegetationis, seu cuius diversae partes ad 
invicem agunt ad totum nutriendum et evolvendum. Atqui substantia 
una sentiens, cuius diversae partes ad invicem agunt ad totum nu- 
triendum et evolvendum, est substantia una vivens vita vegetativa 
et sensitiva. 


438. Coroll. Ergo anima tamquam principium substantiale sui-mo- 
tionis determinat plantam substantialiter et dominatur ei accidenta- 
liter mediantibus viribus suis. Potentia nutritiva et augmentativa et 
generativa dominantur viribus physicis et chimicis easque ad altio- 
rem ordinem elevant. Diversae partes plantae earumque vires phy- 
sicae et chimicae subordinantur animae eiusque potentiis. Hac subor- 
dinatione constituitur aequilibrium labile, in quo diversae par- 
tes ad invicem inveniuntur. Hoc aequilibrium est praesuppositio ad 
sui-motionem vitae vegetativae. 


439. Schol Tria distinguamus : machinam (etiam mundi machi- 
nam), atomum (generalius : corpus. non-vivens, structura praeditum, 
quod est unum per se), corpus vivens. In machina activitas est acci- 
dentaliter altior, ex singulis partibus et ex dispositione artificiali ea- 
rum explicabilis ; activitas est una terminative, finaliter tantum. In 
atomo activitas est essentialiter altior, ex singulis partibus et. dispo- 

sitione earum non explicabilis, sed solummodo ex toto qua tali ; acti- 
vitas est una principiative, quae tamen non est sui-motio, sed uni- 
formiter ad extra tendens propter aequilibium stabile partium ad 
invicem ; nam vincit perturbationes (machina non vincit), sed ten- 
dentia uniformi ad aequilibrium. In vivente activitas est essentialiter 
altior, ex singulis partibus et dispositione earum non explicabilis ; 
activitas est una principiative, quae est sui-motio propter aequili- 
brium labile partium ; nam vincit perturbationes, non tendentia uni- 
formi ad aequilibrium, sed vario modo agendo et se adaptando. 


440. Obi. 1l. Totum heterogeneurm, cuius activitas explicatur viribus physicis 
et chimicis, non est substantia una informata anima vegetativa. Atqui planta 
est totum heterogeneum, cuius activitas explicatur viribus physicis et chimicis. 
Ergo. Resp. Dist. mai. : Explicatur viribus physicis et chimicis, prout subsunt 
directioni principii vitalis seu animae, «ego ; explicatur ex solis viribus physicis 
et chimicis, conc. Contradist. min. 

2. Atqui activitas plantae explicatur ex viribus physicis et chimicis sine 
principio vitali. Probo. Activitas, quae explicatur artificiosa organismi consti- 
tutione, explicatur ex viribus physicis et chimicis sine principio vitali. Atqui 
activitas plantae explicatur ex artificiosa organismi constitutione. Ergo. Resp. 
Dist. mai.: Ex artificiosa constitutione organismi informati ab anima, nego ; 
non informati ab anima, conc. Contradist. min. 

3. Atqui activitas plantae explicatur ex artificiosa constitutione organismi 
ab anima non informati. Probo. Eo explicatur activitas plantae, quo habetur 
virium physicarum et chimicarum directio et modificatio. Atqui sola artificiosa 
constitntione organismi habetur virium physicarum et chimicarum directio. 
Ergo. Resp. Dist. mai. : Quo habetur directio ab intrinseco ad activitatem es- 
sentialiter altiorem, conc.; directio ab extrinseco tantum ad activitatem non 
essentialiter altiorem, nego. Contradist. min.: Habetur directio ab intrinseco 
ad activitatem essentialiter altiorem, «ego; posset haberi aliqua directio ab 
extrinseco ad activitatem non essentialiter altiorem, conc. 


Bibliographia ad 436—439: M. Adrian, Viruses: are they ali- 
ve?, NSch 31 (1957) 297—316. B. Bavink, Ergebnisse und Pro- 
bleme der Naturwissenschaften, ed. 8, Bern 19465. 
B. Dürken, Entwicklungsbiologie und Ganzheit. Leipzig- 
Berlin 1936. J. Gredt, Weltganzes, Elektronensystem und 
lebender Körper. Naturphilosophische Betrachtung 
über die Einheit und Vielheit der Kórpersubstan- 
zen, DThFrib 6 (1928) 14—25. U. A. Hauber, The Mechanistic 
Conception of Life, NSch 7 (1933) 187—200. 


Ad 437. Aristoteles in plantis potentiam vegetativam inesse asserit (bm&pye: 
Sè volg pèv puroi tò Üpsmiixóv uóvov: De an. II 3, 414 a 32), quam primam 
et communissimam animae potentiam dicit, secundum quam omnibus aliis vita 
convenit, et cuius operationes sunt generare et nutrimento uti: 'H yàp 
Üpervoch .. . xal npá vr) xal xowosávr S0vxulc ott duy, x«0' 3v órdpyet có Cv 
čnæow. ýs éczlv Épyo yevvňoxı xal vpogf, xprjo0xt... čom 8è f Quy) vo0 õvtog 
cóguxvoc alvix x«i &oyf, (De an. II 4, 415 a 23 b 7). S. Thomas : « Operationes 
igitur quae competunt viventi secundum esse materiale, sunt operationes, 
quae attribuuntur animae vegetabili, quae tamen, licet ad id ordinentur, ad 
quod etiam ordinantur actiones in rebus inanimatis, scil. ad consequendum 

esse et conservandum, tamen in viventibus hoc fit per altiorem et nobiliorernt 
modum. Corpora enim inanimata generantur et conservantur in esse a princi- 
pio motivo extrinseco ; animata vero generantur a principio intrinseco, quod 
est in semine, conservantur vero a principio nutritivo intrinseco. Hoc enim vi- 
detur esse viventium proprium, quod operentur tamquam ex seipsis mota » 
(In De an. II lect. 5 n. 285). « Animatum distinguitur ab inanimato in viven- 
do. Animata enim vivunt, sed inanimata non vivunt... Anima est princi- 
pium vivendi in plantis» (l c. lect. 3 n. 254 256). 


§ 2. DE NATURA ANIMAE VEGETATIVAE 


441. Quid sit anima vegetativa, et quae sint eius functiones. Anima 
vegetativa est principium substantiale vitae corporis, quod movet 
seipsum quoad exsecutionem tantum secundum formas inditas a natu- 
ra. Iam vero corpus, quod movet seipsum quoad exsecutionem tan- 
tum secundum formas inditas, est corpus, quod non movet seipsum 
nisi operando circa seipsum, cum ea quae movent seipsa non 
quoad exsecutionem tantum, sed etiam quoad formam et quoad finem, 
se moveant operando circa alia, ut alia sunt, cognoscendo alia, 
sive quaedam (viventia sensitiva) sive omnia (viventia intellectiva). 
Corpus autem, movendo se, operatur circa seipsum, quatenus per- 
ficit seipsum, acquirendo sibi partes seu aggenerando sibi partes. Hoc 
fit pr nutritionem, quae est functio fundamentalis vitae ve- 
getativae. Vegetari enim essentialiter est nutriri, et anima vegetativa 
estanima nutritiva. Sed vivens nutritur triplici ex fine: 4) ad 
se evolvendum seu ad acquirendam quantitatem et structuram sibi 
debitam ; vivens enim non statim ab initio perfectam suam quanti- 
tatem habet, sed eam pedetentim acquirit; b) ad se conservandum 
in statu ita acquisito seu ad reparandas partes substantiales in pro- 
cessu vitali amissas. Processus enim vitae vegetativae iugis materiae 
mutatio est seu processus assimilativo-dissimilativus. Nutritione as- 
similantur seu aggenerantur substantiae, quae multum energiae con- 
tinent. Quo ipso in vivente energia accumulatur, quae deinde dissi- 
milationis processu impenditur ad motum vitalem continuandum. In 
hoc processu substantiae illae, quae multum continebant energiae, 
resolvuntur, dissimilantur, atque ab organismo vivo separantur. Pro- 
cessus iste praesertim apparet in vita vegetativa animalis propter 
activitatem vitalem valde intensam. At etiam in planta processui as- 
similativo opponitur dissimilativus, quo iugiter partes substantiae 
assimilatae dissolvuntur. c) Nutritur vivens ad generandum seu ad 
cellulas germinales ex sua substantia producendas, ex quibus, a ge- 
nerantis organismo decisis, nova eiusdem speciei individua evolvuntur. 
Quare ex nutritionis functione duplex alia functio vitae vegetativae 
excrescit: augmentatio ct generatio. Distinguimus igitur 
tres functiones vitae vegetativae : nutritionem, augmentationem, ge- 
nerationetmn. 


diienddo Glen o nbhidlo t 

442. Quid sit nutritio, et quomodo fiat. Nutritio definitur : conver- 
sio alimenti intussuscepti in substantiam aliti. Quattuor in nutritione 
distinguimus : a) selectionem teleologicam alimenti, qua assumitur id, 
quod est organismo pro datis circumstantiis conveniens et reicitur dis- 
conveniens; b) transmutationem alimenti, qua praeparatur ad assimi- 
lationem ; c) transvectionem alimenti transmutati ad diversas partes 
viventis — intussusceptionem ; d) assimilationem, transmutationem 
alimenti in substantiam viventis. In planta prima transmutatio, qua 
praeparatur alimentum, consistit in productione substantiarum or- 
ganicarum ex substantiis anorganicis!. Animalia vero a plantis mate- 
rias organicas desumunt, quas tamen multipliciter alterant et trans- 
mutant in chymum et chylum et sanguinem, antequam assimilentur. 


443. Quid sit augmentatio, et quomodo fiat. Augmentatio est actio, 
qua vivens, nutriendo se, movet seipsum secundum quantitatem mo- 
tu augmenti. Augmentum autem definitur: motus a minore ad ma- 
iorem quantitatem. Augmentatio supponit nutritionem abundantem, 
qua plus substantiae acquiritur, quam amittitur. Vivens igitur non 
crescit per iuxtapositionem, sicut minerale, sed per nutri- 
tionem seu aggenerationem ab intrinseco seu per intussuscep- 
tionem mediante continua materiae mutatione. Et viventia per- 
fectiora, quorum organismus ex pluribus cellulis constat, analy- 
tice crescunt, i. e. divisione cellularum. Cellula nutrita se dividit, 
et ita, repetitis divisionibus cellularum, tota viventis structura pede- 
tentim efficitur. 


444. Quae partes ad substantiam viventis pertineant seu informentur 
ab anima. Ex dictis deducimus, quae partes ad substantiam viven- 
tis pertineant seu informentur ab anima: eae omnes, quae nutriun- 
tur et crescunt per intussusceptionem seu sub iugi materiae mutatione. 
Hae autem partes sunt liquido-solidae propter continuum 
materie fluxum. Quare cellulae, quae obdurantur, vitam amittunt 
amittendo mobilitatem internam. Ideo vita carent capilli, pili, un- 
gues, testa cochleae etc. Haec omnia crescunt per iuxtapositionem 
tantum. Radices tamen capillorum, pilorum, unguium vivunt. Ouod 
ossa attinet, distinctione opus est. Ossa cellulis constituuntur inter 
se coniunctis, quibus formatur textura, cuius interstitia phosphato 
calcii splentur. Hoc phosphatum calcii non vivit, sed textura vivit. 
Certo vivit sanguis. Cellulas enim continet, quae nutriuntur atque 
innatart in sero, ope cuius continuantur inter se et cum parietibus 
arteriarum. Sanguis igitur minime est in arteriis sicut aqua in vase, 


1 Hae productionem substantiarum « organicarum » recentes physiologi as- 
similatimis nomine designant, cum philosophi hac voce aggenerationem intel- 
heanl. : 

sed sicut liquor organisatus, non contiguus, sed continuus cum arte- 
riis, in quibus continetur. Hac autem continuitate interrupta sanguis 
amittit vitam, quam habebat in toto, atque mox ex toto moritur, 
quod extrinsecus ex coagulatione eius apparet. 


445. Quomodo differant nutritio et augmentatio. ^ Nutritio et aug- 
mentatio sunt mutationes et operationes, quae realiter inter se dif- 
ferunt, licet augmentatio supponat nutritionem. Nutritio enim per 
se primo est ad substantiam, augmentatio vero ad quantitatem. Ad 
horum intellectum advertendum est non quamcumque novae quanti- 
tatis acquisitionem dici augmentationem stricte, sed eam tantum, vi 
cuius maior acquiritur quantitas, seu vi cuius vivens evolvitur 
perfecte seu crescit. Est enim in vivente nondum plene evoluto nisus 
formaliter et per se primo ad maiorem quantitatem ac- 
quirendam. Iste nisus non semper durat, sed tandem cessat, et se- 
quitur decrementum ; nutritio vero per totam vitam perdurat. Nu- 
tritio formaliter et per se primo est ad substantiam, per 
accidens ad quantitatem, quia non potest acquiri nova substantiae 
pars, nisi simul acquiratur etiam nova pars quantitatis, ac proinde 
aliqua quantitatis amissio et acquisitio iugiter accidit nutritioni. 


446. Nutritio et augmentatio sunt mutationes successivae et conti- 
nuae. Ratio est, quia ad aggenerationem, quae fit in nutritione et 
augmentatione, non requiritur determinata quantitas, sicut requi- 
ritur ad generationem. Quare in generatione quantitas generatur in 
instanti et tota simul, in nutritione vero et augmentatione quantitas 
et pars substantiae acquiruntur in tempore et mutatione continua et 
successiva. Vivens enim, quod nutritur et crescit, iam habet suam 
quantitatem sibi debitam, ut exsistere possit, et id quod accedit, acci- 
dentaliter se habet. Alteratio autem cibi ad nutritionem et augmenta- 
tionem praerequisita successive et continue propagatur per molem cibi, 
et ita dispositiones praeviae continue et successive per totam molem 
propagantur, quo ipsa substantialis conversio fit successive et continue. 

Hoc tamen non obstante augmentum tantum est motus propriis- 
sime sumptus, non vero nutritio ; quamvis enim nutritio per totam 
molem successive propagetur, tamen, ut mutatio substantia- 
lis, in se est instantanea. 


447. Quomodo sub iugi materiae mutatione, qualem expostulant nu- 
tritio et augmentatio, maneat idem numero vivens. Cum dissimila- 
tione veteris et assimilatione novae materiae pedetentim tota corporis 
materia alia fit, manet tamen idem numero vivens formaliter 
ct simpliciter, non tantum «quia manet eadem forma substan- 
tialis, sed etiam quia materia, quae pedetentim accedit loco deperditae, 
assimilatur a toto (fit aliquid totius) et continiatur eum toto, Conce- 

dendum tamen est non manere idem numero vivens materiali- 
ter, i. e. non manere eandem numero materiam primam. 


448. Quid sit generatio viventis. Generatio viventis definitur : ori- 
go viventis a principio vivente coniuncto in similitudinem naturae. 
Dicitur: «a principio vivente coniuncto», quia id quod generatur, 
ex substantia generantis producitur; dicitur: «in similitudinem natu- 
rae», a) quia generatum est ciusdem naturae cum generante, b) quia 
generatio ipsa est actio essentialiter assimilativa, natura 
sua tendens ad simile generantis producendum. Quare si homo pos- 
set formare hominem arte manuum suarum, non esset generatio, quia 
actio artificiosa non tendit per se, ex natura sua, ad simile agentis 
producendum, et cum producit simile, hoc est per accidens. Cf. S. 
Thom., S. th. I 27, 9. 

Notandum est autem virtutem generativam esse duplicem : alte- 
ram in generante, qua novum generat individuum eiusdem speciei, 
alteram vero in generato, quae etiam vis formativa dicitur, 
quatenus dirigit formationem seu evolutionem novi organismi (cf. 


S. th. I 78, 2 ad 2; Pot. 8, 9 ad 10). 


449. Quotuplex sit generatio viventis. Generatio primo dividitur in 
cytogonicam et vegetativam. Generatio cy togonica peragitur 
divisione cellularum simplicium, quam subsequitur separatio cellu- 
larum ad invicem, si agitur de protistis, vel ab organismo generantis. 
Subdividitur in agamogoniam et gamogoniam. AÁgamogonia 
consistit in divisione simplici vel multiplici ipsius generantis, si agitur 
de protistis, aut in divisione cellularum specialium, si agitur de viven- 
tibus pluricellularibus. Cellulae germinales ita exortae agameti vo- 
cantur, vel etiam spori in plantis inferioribus. Gamogonia di- 
visioni superaddit fecundationem. Cellulae germinales gameti appel- 
lantur, quorum coniunctio zygotam constituit. Gameti ut in pluribus 
distinguuntur morphologice in cellulas germinales masculinas et fe- 
mininas (spermata et ovula). Alii modi generationis cytogonicae sunt 
parthenogenesis et androgenesis, quae tunc haben- 
tur, sievolutio viventis incipit a gameto non fecundato, qui plerumque 
est ovulum (parthenogenesis) ; raro tantum et nonnisi in organismis 
inferioribus, qui habent gametos structurae simplicis, evolutio incipit 
a spermate (androgenesis). Parthenogenesis et androgenesis nihil aliud 
sunt quam modi regressivi generationis gamogonicae, oriundi ex adap- 
tatione secundaria ad conditiones externas, quae fecundationerm dif- 
ficilioem reddiderant. Parthenogenesis etiam artificialiter 
effici potest in quibusdam speciebus, in quibus naturaliter non fit : 
excititione physica, chimica, immo mechanica (percussione) ovulum 
sufficienter impellitur ad se evolvendum. Sed evolutio embryonalis 
lentius contingit, saepe ad deformitates ducit, et raro ad individuum 


mi 

plene evolutum pertingit. Generatio vegetativa eo peragitur, 
quod integri cellularum complexus a corpore vivente separantur at- 
que in novum individuum evolvuntur. Iste generationis modus non 
solum in plantis invenitur, sed etiam in animalibus (coelenterata, 
vermes), et quidem plerumque cum generatione eytogonica. 

Saepissime alternando sibi succedunt, maiori vel minori constan- 
tia, gamogonia et agamogonia vel parthenogenesis vel generatio ve- 
getativa. Alternatio modorum generationis pri- 
maria habetur, si generatione gamogonica producuntur individua 
morphologice diversa a generantibus, quae ipsa agamogonice generant. 
Econtra habetur alternatio modorum generationis secundaria 
succedentibus sibi gamogonia et parthenogenesi vel generatione ve- 
getativa, quin individua generata differentias morphologicas exhibe- 
ant. Alternantibus gamogonia et parthenogenesi de heterogo- 
nia loquuntur, dum econtra succedentes sibi generationes gamogo- 
nicam et vegetativam metagenesim appellant. 

Fecundatio, in qua non obtinet coniunctio nuclei masculini et fe- 
minini, quae proinde non servit nisi ad evolutionem excitandam, di- 
citar merospermia, si expellitur nucleus spermatis (retento solo 
centrosomate ipsius, merogonia (quae etiam artificialiter pro- 
duci potest), si eicitur nucleus ovuli (retento cytoplasmate eius). 

Typorum diversitas in una eademque specie dimorphis- 
mus (polymorphismus) vocatur. Dimorphismus non est nisi acciden- 
talis differentia, quae naturam specificam non tangit. Praeter dimor- 
phismum, qui in generationibus mutatis obtinet, notatu dignus est 
dimorphismus sexualis, qui in omnibus speciebus habetur, in 
quibus est diversitas sexus, et qui aliquando tantus est, ut mas et 
femina dissimilia sint prorsus secundum typum externum (exemplum 
sit bonellia viridis). Typorum diversitas in eodem individuo (anura 
[ecaudata] — rana ; eruca — papilio) metamorphosis vocatur. 


Bibliographia ad 4490: M. Hartmann, Allgemeine Biologie, 
Jena 1934. 


Ad 441. Aristoteles «dicit primo, quod cum vegetativa et generativa ab 
eadem communi potentia animae contineatur jémei 8 7) xòrh 80vapug Tfjg puys 
Opemcoct xal yevwvytrxh, nepi tpopňs čvayxařov Šropioðx mpórov : De an. 
II 4, 416 a 18], licet vegetativa id est nutritiva sit quaedam specialis potentia 
distincta a generativa, oportet primum determinare de alimento, quod est obiec- 
tum generativae sive nutritivae... Ostendit, quomodo alimentum congruit aug- 
mento. Et dicit, quod licet idem sit subiecto, quod est obiectum mnutritionis, 
prout dicitur alimentum, et quod est obiectum augmenti, prout dicitur aug- 
mentativum, tamen differt ratione. Dictum est enim, quod alimentum est in 
potentia ad corpus animatum. Corpus autem animatum et est quoddam quan- 
tum et est hoc aliquid et substantia. Secundum igitur quod est quoddam 
quantum, secundum hoc alimentum adveniens ci, “quod etiam et ipsum quan- 
tum est"', facit augmentum et dicitur augmentutivum ; inquantum autem corpus 
animatum loc aliquid et substantia est, sie habet rationem alimenti. Hoc enim 

est de ratione alimenti, quod conservat substantiam eius quod alitur. Quae 
quidem conservatio necessaria est propter continuam consumptionem humidi 
a calido naturali; et ideo tamdiu durat substantia eius quod nutritur, quam- 
diu nutriatur » (S. Thom. in 1. c. lect. 9 n. 333 343). 


Caput II 


DE POTENTIIS ANIMAE VEGETATIVAE 


Thesis 29 : Praeter animam et vives naturales in substantia vivente 
vita vegetativa admittendae sunt potentiae animae vegetativae speciales : 
nutritiva, augmenlativa, generativa. 


450. St. qu. 1. Admissa anima vegetativa, aliqui potentias animae 
vegetativae speciales negant ; qui conantur explicare processum 
vitae vegetativae ex viribus naturalibus (i. e. chimicis et physicis), 
quatenus radicantur in substantia vivente seu informata anima ve- 
getativa. Hoc enim solo dicunt has vires elevatas et directas esse ad 
altiorem activitatem nutritionis, augmentationis, generationis exer- 
cendam. Contra hanc doctrinam, in quam inclinat Suárez !, thesi nos- 
tra statuimus potentias vitales animae vegetativae speciales, quas 
tres esse dicimus : nutritivam, augmentativam, generativam. Doctri- 
na haec est S. Thomae et scholasticorum, non tantum veterum, 
ut Ioannis a S. Thoma et Complutensium, sed etiam recentium, ut 
T. Pesch (1836— 1899). 

9. Admittendo potentias speciales, vires physicas et chimicas mi- 
nime excludimus, immo contendimus totum processum vegetativum 
in planta et in animali viribus naturalibus (physicis et chimicis) ab- 
solvi, prout tamen sub directione potentiarum specialium animae ve- 
getativae continentur. Ouare dicimus vires naturales instrumenta esse 
virium vitalium atque praemoveri et elevari ab eis ad opera vitae 


exercenda. 


451. Prob. th. I p.: In substantia vivente vita vegetativa admitten- 
dae sunt potentiae animae vegetativae speciales. Ex activitate ve- 
getativa: Si vires naturales substantiae viventis vita vegetativa ad 
altiors activitates elevantur, praeter animam et vires naturales in 
hac substantia admittendae sunt potentiae animae vegetativae spe- 
ciales. Atqui vires naturales substantiae viventis vita vegetativa ad 
altiores activitates elevantur. Ergo admittendae sunt potentiae animae 
vegetativae speciales. 

Maii. patet ex eo, quod substantia creata nulla est immediate ope- 
rativa, sed operatur mediantibus viribus realiter ab ipsa distinctis ; 


1 De amima l. 2, c. 9. 

si ergo vires naturales substantiae vegetantis inveniuntur elevatao, 
admittendae sunt vires altiores seu potentiae vitales, quibus eleventur. 

Min. deducitur ex dictis in thesi praec. Processus physici et chi- 
mici non tantum alio omnino modo contingunt in corpore vivente 
quam in materia non-vivente, sed vires physicae et chimicae etiam 
effectus producunt, qui essentialiter pertinent ad ordinem vitalem: 
aggenerant et generant. Aggeneratio et generatio fit mediantibus vi- 
ribus physicis et chimicis. Hoc autem esse non potest, nisi quatenus 
hae vires ad ordinem vitalem transeunter elevantur. In virtute qui- 
dem propria alterant physice et chimice, sed aggenerant et generant, 
quatenus praemoventur a potentiis animae. 


Prob. II p.: Hae potentiae sunt: nutritiva, augmentativa, gene- 
rativa. Ex diversitate actionum vitae vegetativae : Tot sunt potentiae 
animae vegetativae speciales, quot sunt functiones seu actiones vitae 
vegetativae speciales seu specifice distinctae, ad quas vires naturales 
substantiae viventis vita vegetativa elevantur. Atqui tres sunt actio- 
nes vitae vegetativae speciales seu specifice distinctae: nutritio, 
augmentatio, generatio. Ergo tres sunt potentiae animae vegetativae 
speciales. 

Mai. ex eo patet, quod potentiae specificantur ab actu suo. 

Prob. min. a) ex eo, quod nutritio, augmentatio, generatio dif- 
ferunt secundum obiectum suum formale; nam generationis obiec- 
tum est novum individuum eiusdem speciei producendum ; nutritio- 
nis obiectum est substantia ipsius viventis, quod nutritur ; augmenta- 
tionis obiectum est quantitas eius; b) probatur ex eo, quod hae 
operationes inter se separantur secundum tempus; nam nutritio per 
totam vitam continuatur, augmentatio non durat nisi quoadusque 
vivens terminum magnitudinis suae attigerit, et generatio non con- 
tingit nisi certis periodis; c) probatur ex eo, quod a nutritione 
et augmentatione plerumque separatur generatio etiam secundum or- 
ganum speciale, quo exercetur, cum nutritio et augmentatio toto 
corpore exerceantur. 


452. Schol. 1. Cum nutritio et augmentatio toto corpore exercean- 
tur, potentia nutritiva et augmentativa per totum corpus est diffusa, 
ita ut diversae partes heterogeneae earumque vires naturales omnes 
subdantur nutritivae et augmentativae. Qua subordinatione, non ob- 
stante partium heterogeneitate, stricta obtinetur unitas accidentalis 
respondens unitati substantiali corporis viventis eamque manifestans 
(cf. n. 240 ; 408, 1). Generatio organo speciali exercetur, et potentia 
generativa organo speciali alligatur in omnibus viventibus, quae spe- 
ciales elaborant cellulas germinales. 

2. In generatione gamogornica seu digenetica praeter potentiam 
generativam, quae in generantibus inest, admittenda est poten- 

tia generativa transeunter communicata cum 
cellulis germinalibus; cellulae enim istae tota sua entitate sunt 
instrumenta generationis, quibus generantia novum individuum pro- 
ducunt. Nam in generatione gamogonica, separatis cellulis germinali- 
bus a generantium organismo, non statim producitur novum indivi- 
duum illud, cuius productio tamquam terminus ultimus generatio- 
nis intenditur. Propterea necesse est tribuere istis cellulis, ovulo et 
spermati, formas substantiales germinales speciales, animas imper- 
fectas, transitorias, ipso processu fecundationis et generationis corrum- 
pendas. Cellula enim germinalis non est aggregatum mortuum, sed 
unum per se, vivens vita aliqua imperfecta. Amphimixi autem dis- 
positiones praeviae et proximae producuntur, quibus educitur anima 
novi individui, quod est terminus generationis. Ipsa amphimixis du- 
plicem scopum habet: a) coniunctione spermatis cum ovulo combi- 
nantur utriusque parentis dotes individuales, ex quibus dependet cha- 
racter individualis ; b) est impulsus, quo ovulum impellitur ad se 
evolvendum. Ovulum fecundatum repetitis divisionibus in integrum 
organismum excrescit (cf. n. 443). Quae divisiones ita semper fiunt, 
utin omnibus cellulis ex eis resultantibus aliquid utriusque prin- 
cipii, masculini et feminini inveniatur. 

Dispositiones, quae amphimixi producuntur, sunt specialis orga- 
nisatio et potentiae vitales (nutritiva et augmentativa) debitae indi- 
viduo generando. Dispositiones enim pro quacumque forma substan- 
tiali generanda sunt accidentia ei propria ; accidentia autem propria 
animae generandae sunt specifica organisatio et potentiae vitales. 
Dispositiones igitur praeviae in alteratione consistunt, qua 
tenditur ad specificam organisationem ; haec autem organisatio ipsa 
et potentiae vitales specificae, quae in instanti generationis produ- 
cuntur, constituunt dispositiones proximas. Attamen organisa- 
tionis specificae nomine non intelligimus organisationem integraliter 
evolutam, sed em brzyonalem, quae coniunctione nucleorum 
utriusque cellulae germinalis iam habetur. Coniuncto enim ex utroque 
nucleo, mox incipit vita perfecta, qua, repetitis cellularum divisioni- 
bus, individuum recens genitum ex statu embryonali in integrum 
typum suum excrescit. Tota haec processus generationis gamogonicae 
explicatio utique supponit cellulas germinales, ab organismo generan- 
tium separatas, ante fecundationem non vivere nisi vita aliqua im- 
perfecta, diversa a vita generantium. Hoc certo obtinet in homine ; 
anima enim spiritualis est indivisibilis absolute. Ceterum autem se- 
cundum Biologiam recentem probabile est vitam cellularum germina- 
liun, etiam ab organismo separatarum, non esse imperfectam, sed 
perfectam, sicut est vita, qua vivunt parentes. Amphimixis autem 
non serdret nisi ad excitandam evolutionem et ad contemperandas 
determirationes accidentales, quin interveniat aliqua mutatio substan- 
tialis. l 

3. In omni generatione non gamogonica novum individuum im- 
mediate a generante producitur. Cellula, vel etiam complexus cellu- 
larum, unde incipit eius evolutio, formatur ex organismo generantis, 
cum eo continuatur, eius vita vivit, eius informatur anima. Facta 
autem divisione, statim est novum individuum, quod, datis conditio- 
nibus convenientibus, se evolvit in integrum typum suum. 

4. Aristoteles et veteres scholastici, ignorantes cellulas germinales, 
semina neque organisata neque viventia putabant. Ideo docebant, 
coniunctis seminibus, virtute plastica instrumentaria eis inhaerente 
primo formari organisationem atque ita educi animam. 


453. Obi. Contra I p. 1. In quo inest anima tamquam principium dirigens 
virium naturalium, in eo non sunt admittendae potentiae animae vegetativae 
speciales. Atqui in vivente vita vegetativa inest anima tamquam principium 
dirigens virium naturalium. Ergo. Resp. Dist. mai.: In quo inest anima tam- 
quam principium proximum dirigens, conc. ; tamquam principium remotum 
tantum, nego. Contradist. min. 

2. Atqui in substantia vivente vita vegetativa anima est etiam principium 
proximum dirigens virium naturalium. Probo. Quod immediate influit in vires 
sibi subordinatas, est principium proximum dirigens virium naturalium. Atqui 
in vivente vita vegetativa anima immediate influit in vires sibi subordinatas. 
Ergo. Resp. Dist. mai.: Quod immediate influit tamquam causa efficiens, 
conc.; tamquam causa formalis, nego. Contradist. min. Effectus formalis 
primarius formae est substantia, effectus secundarius sunt accidentia ; forma 
substantialis facit esse substantiam, sed secundarie facit esse accidentia. 

3. Atqui si anima immediate influit in vires sibi subordinatas tamquam causa 
formalis, non sunt admittendae potentiae animae vegetativae speciales. Probo. 
Si causalitate formali ipsius animae diriguntur vires, non sunt admittendae 
potentiae animae speciales. Atqui si anima immediate influit in vires sibi sub- 
ordinatas tamquam causa formalis, causalitate formali ipsius animae diri- 
guntur vires. Ergo. Resp. Disi. mai.: Si causalitate formali ipsius animae di- 
riguntur vires naturales, conc. ; si causalitate formali ipsius animae diriguntur 
potentiae animae tantum, nego. Comiradist. mim. 

4. Atqui causalitate formali ipsius animae diriguntur etiam vires naturales. 
Probo. Si causalitate formali ipsius animae diriguntur potentiae animae, etiam 
vires naturales ita diriguntur. Atqui (ex concessis) causalitate formali ipsius 
animae diriguntur potentiae animae. Ergo. Resp. Dist. mai.: Si hae vires na- 
turales non essent inferioris ordinis, conc. ; si sunt inferioris ordinis, nego. Conc. 
min. ; dist. comsq. Vires naturales tamquam vires inferioris ordinis specialiter 
omnino praemovendae sunt tamquam instrumenta proprie dicta ad effectus 
altiores vitales producendos. Contra, potentiae animae sua ipsius natura 
sunt vires vitales. Ideo sua ipsius natura, quam habent ab anima tamquam a 
causa formali, diriguntur, i. e. determinantur ad vitaliter agendum, i. e. ad 
dirigendas vires naturales, prout expedit bono totius viventis secundum cir- 
cumstantias datas. Praemoventur tamen etiam potentiae animae quoad ac- 
tum secundum influxu extrinseco circumstantiarum datarum. 

Contra II p. 1. Tot sunt potentiae animae vegetativae speciales, quot sunt 
functiones seu actiones vitae vegetativae. Atqui uua tantum est actio vitae 
vegetativae specialis : formatio cellularum. Ergo. Resp. Conc. mai. ; dist. min. : 
Et hae cellulae sunt eiusdem generis et. formantur eodem modo, nego, et hae 
cellulae sunt diversi generis et formantur tribus actionibus specifice distinctis, 
conc. Dist. consq. : Si cellulae, qune formantur, esseni ciusdem generis ct forma- 
rentur eodem modo, conc. ; Sb non — , nega. 

9. Atqui hae cellulae non formantur tribus actionibus specifice diversis. 
Probo. Non differunt inter se actiones, quae sunt ad eundem terminum. Atqui 
nutritio et augmentatio sunt ad eundem terminum. Ergo. Resp. Disi. mai.: 

` Ad eundem terminum, qui per se primo attingitur, conc. ; qui non per se primo 
attingitur, nego. Contradist. min. (cf. n. 445). 


Ad 451. S. Thomas : «Tres sunt potentiae vegetativae partis. Vegetativum 
enim, ut dictum est, habet pro obiecto ipsum corpus vivens per animam : ad 
quod quidem corpus triplex animae operatio est necessaria. Una quidem, per 
quam esse acquirat: et ad hoc ordinatur potentia generativa. Alia vero, 
per quam corpus vivum acquirit debitam quantitatem : et ad hoc ordinatur vis 
augmentativa. Alia vero, per quam corpus viventis salvatur et in esse, et in 
quantitate debita : et ad hoc ordinatur vis nutritiva. Est tamen quaedam dif- 
ferentia attendenda inter has potentias. Nam nutritiva et augmentativa habent 
suum effectum in eo in quo sunt : quia ipsum corpus unitum animae augetur 
et conservatur per vim augmentativam et nutritivam in eadem anima exsisten- 
tem. Sed vis generativa habet effectum suum non in eodem corpore, sed in alio : 
quia nihil est generativum sui ipsius. Et ideo vis generativa quodammodo ap- 
propinquat ad dignitatem animae sensitivae, quae habet operationem in res 
exteriores, licet excellentiori modo et universaliori : supremum enim inferioris 
naturae attingit id quod est infimum superioris, ut patet per Dionysium, in 
7 cap. De Div. Nom. Et ideo inter istas tres potentias finalior et principalior 
et perfectior est generativa, ut dicitur in II De anima [c. 4, 416 b 24 ; S. Thom. 
lect. 9 n. 347] : est enim rei iam perfectae facere alteram qualis ipsa est. Gene- 
rativae autem deserviunt et augmentativa et nutritiva : augmentativae veto 
nutritiva» (S. th. I 78, 2). 


Sectio II 


DE ANIMA SENSITIVA 


Caput I 


DE ANIMA SENSITIVA SECUNDUM SE 


Thesis 30: In animalibus omnibus inest anima sensitiva, quae 
unitur corpori ut forma substantialis. 


454. St. qu. 1. Animalium nomine intelligimus corpora vi- 
ventia, quae non tantum vitam vegetativam, sed etiam sensitivam 
manifestant, sive sunt animalia rationalia (homines) sive bruta. 

2. Thesis habet duas partes. Adversarii primae partis sunt: a) ii 
qui negant animalia vere sentire, ut Cartesius, qui affirmat bruta 
esse machinas tantum valde artificiosas, et quidam physiologi recen- 
tes (M. Verworn, I. Loeb, Bethe), qui brutorum motus ex cognitione 
et appetitione profectos tamquam « tropismos » habent, i. e. tamquam 
motus « reflexos » ex irritatione systematis nervei productos, qui con- 
tingerent. sine sensatione ulla; b) Materialistae, qui nullam omnino 

animam admittunt et quamcumque vitam ex viribus communibus 
materiae et ex structura explicare praesumunt. Ita, data structura 
systematis nervel, vita sensitiva in materia latens extrinsecus appa- 
reret. Secunda pars negatur ab iis, qui, etsi admittunt vitae sensiti- 
vae principium substantiale speciale, hoc tamen nolunt esse formam 
substantialem in sensu scholasticorum, cum reiciant substantias in- 
completas. Ita Tongiorgi et Palmieri. Cf. n. 459. 


455. Prob. th. I p. : In animalibus omnibus inest anima sensitiva : 
Exsensationibus animalium: Animalia omnia vere sentiunt. Atqui sen- 
satio explicari nequit, nisi admittatur speciale principium vitae sen- 
sitivae seu anima sensitiva. Ergo in animalibus inest anima sensitiva. 
` Mai. quoad animalia rationalia seu homines evidenti testimonio 
conscientiae patet. Quoad animalia bruta ostenditur: a) ex ana-. 
logia cum hominibus, tum ex eo, quod brutis insunt or- 
gana omnino similia iis, quibus in homine sensationes exercentur, ut 
systema nerveum, oculi etc., tum ex eo, quod similiter omnino se ge- 
runt sicut homines, cum sensilibus afficiuntur et sensili affectione du- 
cuntur. b) Ostenditur idem etiam directe : «) Multoties observamus 
in brutis motus, qui non possunt considerari tamquam motus reflexi, 
sed sunt motus spontanei, ex cognitione profecti. 
Nam si causa horum motuum non psychice, tamquam obiectum cog- 
nitum, sed mere physice consideratur, omnino deest proportio inter 
hanc causam et effectum seu motus inde secutos. Modus agendi canis, 
qui videt dominum suum, unice dependet ab apparentia externa, 
non a vehementia impressionis physicae. Sive dominus e longinquo 
stat, sive prope adest, ac proinde impressio physica in cane recepta 
modo est debilis, modo vehementior, hoc omnino non mutat modum 
agendi canis, dummodo figura externa, quae apparet, eadem maneat. 
Si vero haec quomodocumque mutatur, etiam modus agendi canis alius 
erit. In motibus autem reflexis accurata obtinet proportio inter vehe- 
mentiam impressionis physicae et motum inde secutum, ut inter 
vehementiam lucis et contractionem pupillae hac luce causatam. 
B) Etiam motus brutorum, qui apparent tamquam tentamina ad 
inveniendum, quid sit conveniens, manifestantur tamquam motus ex 
cognitione profecti : canis inclusus hinc inde quaerit exitum, quo pos- 
sit ad dominum suum pervenire. y) Bruta determinantur in agendo 


experientia antecedenter facta ; quod ostendit bruta cognitione, 


immo perfectiore cognitione : perceptione et memoria, praedita esse. 

Min. probatur ex indole sensationis, quae est operatio vitalis et 
alterius omnino ordinis, quam sunt operationes virium physicarum 
et chimicarum et vegetativarum (cf. infra n. 465, 1). Ergo repeti debet 


ab aliquo speciali principio alterius omnino ordinis, et quidem a prin- 
cipio substantiali, nam omnis activitatum diversitas tandem aliquan- 
do ad substantiae diversitatem reduci debet, ex qua promanat. 

Prob. II p. : Haec anima sensitiva unitur corpori ut forma substan- 
tialis. Ex eo quod anima et corpus sunt unum operationis princi- 
pium : Anima et corpus unum constituunt operationis principium seu 
unam naturam. Atqui non possunt constituere unam naturam, nisi 
anima sit forma corporis. Ergo anima unitur corpori ut forma sub- 
stantialis eius. 

Mai. eo probatur, quod sensatio non elicitur a sola anima, sed ab 
organo animato (cf. n. 478-481). 

Min. patet ex n. 799-1794. 


456. Coroll. Ergo in animalibus inest anima, quae simul est 
sensitiva et vegetativa. Animalia enim non tantum sen- 
tiunt, sed etiam vegetantur ; vegetationis autem principium substan- 
tiale est anima vegetativa. Sed in animalibus inest anima sensitiva, 
quae est forma corporis, ut probatum est in thesi. Ergo, cum non 
possint duae formae substantiales informare eandem materiam, haec 
anima sensitiva simul est vegetativa. 


457. Schol. Plantas vita sensitiva carere negatur a Psychovitalis- 
tis, Hylozoistis, Panpsychistis. Attamen signa illa, ex quibus colligi- 
mus animalia sentire : organa sensus et motus spontanei, i e. ex ap- 
petitu sensitivo profecti, desunt in plantis. Quamquam enim motus 
plantarum non sunt uniformis tendentia ad aequilibrium, sicut est 
tota activitas non-viventium, numquam tamen se produnt tam- 
quam ex cognitione profecti, sicut motus etiam imperfectissimorum 
animalium, quae hinc inde se movent experimenti gratia, 
ut experiantur, utrum aliquid eis conveniens sit necne. Omnia quae 
in plantis contingunt, optime explicantur ex viribus physicis et chi- 
micis, prout subsunt directioni principii vitalis, tamquam motus re- 
flexi (e. g. motus mimosae pudicae, cuius folium, si tangitur, statim 
se contrahit). 


458. Obi. Contra I p. 1. Non in omnibus animalibus inest anima sensitiva, 
si motus locales externi, quibus animalia bruta se movent, bene explicantur 
ex irritatione mere physica peripheriae, quae ad nervum motorem transfertur. 
Atqui motus externi, quibus bruta se movent, bene ita explicantur. Ergo. 
Resp. Dist. mai.: Si omnes motus ita explicantur, conc., si aliqui tantum, 
nego. Contradist. min.: Omnes motus brutorum ita explicantur, nego ; aliqui 
ita explicantur, transeat. Dicimus « transeat », quia dubitari potest, num revera 
aliqui motus ita causari possint ex irritatione peripheriae sine sensatione ulla ; 
nam etim motus reflexi sensatione introducuntur (cf. m. 512). 

2. Aiqui omnes motus, quibus bruta se movent, explicandi sunt tamquam 
motus reflexi, qui contingunt sine sensatione ulla. Probo. Si aliqui motus ita 
contingere possunt, omnes motus brutorum ita explicandi sunt ; explicatio enim 
simpliciot semper praeferenda est. Atqui aliquos motus ita contingere posse, 
non potest negari. Irgo. Resp. Dist. mai.: Si plurimi motus brutorum non se 
manifestirent. tinqquam ex cognitione et appetitu elicito profecti, conc. ; si plu- 
rimi itase manifestant, nego. Conc. aut transmiillo min. ; dist. consq. 

Contu 11 p. vide n. 257 528 533. 

Bibliographia ad 454—457: 4. Wenzl, Das Leib-Seele-Problem, 
Leipzig 1933. 


A d 455. Aristoteles « dicit, quod primum dicitur aliquid esse animal propter 
sensum, licet animalia quaedam et sentiant et moveantur. Ea enim dicimus 
esse animalia, et non solum vivere, quae licet non mutent locum, tamen habent 
sensum [tò 8& Gõov 8tà thy aloÜno:w mpOcroc xal yp cà uh... dXkrvovsa 
zónov, Éyovva ð’ olo0now væg AXéyousy : De an. II 2, 413 b 2]. Sunt enim multa 
animalium talia, quae naturaliter manent in eodem loco, et tamen habent sen- 
sum, sicut ostreae, quae non moventur motu progressivo. Secundo . . . ostendit 
quod inter alios sensus primo inest tactus animalibus [xis0fjsoc B£ mpürov 
Óm&pyet noty &of, : 1. c. 413 b 4]. Ouod probat ex hoc, quod, sicut vegetativum 
potest separari a tactu et ab omni sensu, sic tactus potest separari ab aliis sen- 
sibus. Multa enim sunt animalia, quae solum sensum tactus habent, sicut anima- 
lia imperfecta. Omnia autem animalia habent sensum tactus» (S. Thom. in 
l. c. lect. 3 n. 259 sq). 

Ad 456. «Dicit [Aristoteles] quod similiter se habent figurae et animae 
ad invicem ; in utrisque enim illud, quod est prius, est in potentia in eo quod est 
consequenter. Manifestum est enim in figuris, quod trigonum, quod est prius, 
est potentia in tetragono. Potest enim tetragonum dividi in duos trigonos. Et 
similiter in anima sensitiva, vegetativa est quasi quaedam potentia eius et 
quasi anima per se. Et similiter est de aliis figuris et aliis partibus animae» 
(IIxpxzA15oioc 8' Éye v mepi tæv oynudtov xol tà xarà Quyfw čel yàp iv cà 
£gebzi Ómápyst Buvkust TÒ mpóvepov ri te tæv oynuátov xal èni vOv ipQgoyov, 
olov èv cecvpocy vo èv tplywvov, &v «lo0nvtxà è tò Üpertuxóv ... ğvev uèv Yàp ToU 
Openctxo0 tò aloðntxòv oùx čov: De an. II 3, 414 b 28. S. Thom. in 
L c. lect. 5 n. 298). S. Thomas : « Impossibile est unius rei esse plures formas 
substantiales ; quia prima faceret ens actu simpliciter, et omnes aliae... ac- 
cidentaliter advenirent subiecto iam exsistenti in actu ... Forma enim perfec- 
tior dat materiae hoc, quod dat minus perfecta et adhuc amplius » (l. c. lect. 
l n. 224 sq.). 


Thesis 31: Anima bruti non est per se subsistens. 


459. St. qu. 1. Supponimus distinctionem animalium in ratio- 
nalia seu homines, quae intellectu sunt praedita, in quibus proinde 
inest anima non mere sensitiva, sed rationalis, et bruta, quae ca- 
rent intellectu, et in quibus inest anima sensitiva tantum (cf. m. 
513-515). De hac anima mere sensitiva dicimus eam non esse per se 
subsistentem. Thesis haec, ut per se patet, a fortiori valet de anima 
plantae. 

2. Forma per se subsistens ea est, quae in esse non 
dependet a materia, ita ut possit exsistere sine materia, sicut anima 
humana, quae a corpore separata subsistit per se sine materia. 

3. Adversarii sunt Plato et ii, qui, reiectis formis substantialibus, 
nihilominus vitam sensitivanm bruti ab aliquo speciali principio sub- 
stantiali repetunt. Hi philosophi, eum non possint. capere entitatem 
substantialem incompletam et in esse a materia dependentem, ponunt 
animam bruti esse substantiam completam, quae non oriatür nisi per 

creationem, desinat per annihilationem et nonnisi accidentaliter unia- 
tur corpori. Ita Tongiorgi. Palmieri idipsum non tantum de anima 
bruti, sed etiam de anima plantae docet, cum Tongiorgi vitam plan- 
tae ex viribus physicis et chimicis nitatur explicare, reiecta anima. 


460. Prob. th. Ex modo agendi bruti: Agere sequitur esse. Atqui 
anima bruti nullam habet operationem a materia independentem. 
Ergo etiam in esse dependet a materia. 

Prob. min. Operationes animae bruti sunt vegetativae et sensiti- 
vae, quae non exercentur nisi dependenter a materia : proficiscuntur 
ab organo animato, i. e. a composito ex materia et forma, non vero 
a sola anima. Hoc exinde patet, quod non versantur nisi circa res 
materiales, prout materiales sunt. Etiam intellectus humanus versa- 
tur circa res materiales, at non prout materiales sunt, sed prout sunt 
abstractae. 


461. Schol. "Thesis adversariorum ad mirabiles ducit consequentias : 
Anima bruti (et plantae) esset substantia spiritualis, intellectu prae- 
dita et immortalitate naturali donata ; quae esset substantia spiritualis 
omnino completa (spiritus purus), corpori non unita nisi accidentaliter. 


462. Obi. Omnis substantia est per se subsistens. Atqui anima bruti est sub- 
stantia. Ergo. Resp. Dist. mai.: Substantia completa, conc. ; incompleta, sub- 
dist.: Materialis, nego ; immaterialis, conc. Contradist. min. 

Alias difficultates vide n. 257 528 533. 

A d 460. S. Thomas : « Aristoteles [De an. III 4 ; cf. S. Thom. lect. 7] posuit, 
quod solum intelligere, inter opera animae, sine organo corporeo exercetur. 
Sentire vero, et consequentes operationes animae sensitivae, manifeste accidunt 
cum aliqua corporis immutatione ; sicut in videndo immutatur pupilla per spe- 
ciem coloris ; et idem apparet in aliis. Et sic manifestum est quod anima sensitiva 
non habet aliquam operationem propriam per seipsam, sed omnis operatio sen- 
sitivae animae est coniuncti. Ex quo relinquitur quod, cum animae brutorum 
animalium per se non operentur, non sint subsistentes : similiter enim unum- 
quodque habet esse et operationem » (S. th. I 75, 3). « Delectationes brutorum 
animalium omnes referuntur ad conservantia corpus : non enim delectantur in 
sonis, odoribus et aspectibus, nisi secundum quod sunt indicativa ciborum vel 
venereorum, circa quae est omnis eorum delectatio. Tota igitur operatio eorum 
ordinatur ad conservationem esse corporei sicut in finem. Non igitur est eis 
aliquod esse absque corpore» (C. g. II 82). Cf. text. cit. ad 479 514 543. 

Caput II 


DE POTENTIIS ANIMAE SENSITIVAE 


Quaestio I: De cognitione in genere. 
§ 1. DE RADICE ET DE RATIONE FORMALI COGNITIONIS 
Thesis 32: Radix cognitionis est immaterialitas. 


463. St. qu. 1. Quid sit cognitio, unusquisque in seipso experitur. 
Quare omnis homo conceptum cognitionis habet clarum, etsi confu- 
sum. Philosophi est conceptum hunc confusum in distinctum con- 
vertere. Reflexione et analysi accurata ipsius actus cognitionis et 
comparatione cognoscentis cum non-cognoscente notae essentiales co- 
gnitionis explicandae sunt. Qui hanc reflexionem et comparationem 
instituit, in eo differentiam inter cognoscens et non-cognoscens in- 
veniet, quod non-cognoscens ad suam formam coarctatur, cognoscens 
vero praeter suam formam etiam aliarum rerum formas habere potest. 
Nam cognitio omnis fit per notas rei, i. e. per determinationem eius 
seu per formam. Indeterminatum enim seu potentiale, ut tale, non est 
cognoscibile. Quod non est factum, i. e. mere potentiale, non cognosci- 
mus nisi mediante actu in quem ordinatur. Cognoscens igitur praeter 
suam formam, qua est id quod est, habet etiam formas rerum aliarum, 
quas cognoscit. Et habet has formas ut alienas, ut sibi oppositas et 
obiectas, i. e. habet eas obiective. Sunt alienae et tamen super- 
eminenter suae. Etiam non-cognoscens formas recipit ; at non recipit 
obiective, sed subiective tantum : Habet has formas in se tamquam 
suas, non véro obiciuntur ei tamquam alterius. Ita cera, recipiendo 
formam sigilli, non habet hanc formam ut alterius, sed ut suam ; est 
enim cera formata seu figurata ; cognoscens vero, cognoscendo rem 
a se diversam et distinctam, recipit et habet eius formam, ut est di- 
versa et distincta a se, relinquendo eam in sua « alietate » (in suo « aliud 
esse ») seu obiectivitate ; quod enim visus videt, non est figura visus 
seu visus figuratus, sed figura sigilli, ut sigilli est. Cognoscens igitur 
non determinatur ad suum esse, sicut non-cognoscens, sed crescit 
quasi in infinitum, quatenus eadem obiecta, quae in rerum natura 
exsistunt, etiam in cognoscente incipiunt esse obiective, in- 
tentionaliter. Badem obiect, quae in rerum natura habent 
esse physicum, in cognoscente accipiunt esse psvehicum, esse co- 
gnitum, ita ut idem obiectum (etiam idem numero) duplicem ha- 
beat modam essendi: plivsieum an germem natia, eb psyehieanm in 

cognoscente. Idem numero sonus, qui est in campana, est etiam 
in cognitione: cognoscitur enim campanae sonus. 

2. Immaterialitas non sumitur a nobis pro independentia 
a materia prima, sed pro independentia maiore vel minore a poten- 
tialitate, a coarctatione per potentialitatem, quae convenire potest 
etiam rebus corporeis. Et hanc immaterialitatem dicimus radicem 
cognitionis, sumendo radicem non stricte pro eo, ex quo proprie 
profluit cognitio, sed pro constitutivo formali cognitionis et gradus 
cognoscitivi. 


464. Prob. th. Ex notione cognitionis: Cognoscentia sunt, quae 
praeter suam formam possunt habere formas rerum aliarum ut alia- 
rum seu esse alia a se. Atqui radix, cur aliquid possit habere 
praeter suam formam rerum aliarum formas, est immaterialitas. 
Ergo immaterialitas est radix cognitionis. 

Prob. min. a) Habere formam suam et aliam est ex amplitudine 
naturae, ergo ex immaterialitate. Nam materia seu potentialitas est 
principium coarctationis seu limitationis, potentialitas enim essentia- 
liter imperfectionem seu limitationem dicit. Ideo remotione a materia 
seu eminentia super potentialitatem contrarium accidit: res amplitudi- 
nem quandam acquirit, ut possit esse praeter se etiam alia seu fieri alia. 

b) Habere in se aut recipere in se alia ut alia, est recipere non- 
compositive, quo constitueretur aliquod tertium ex recipiente 
et recepto (sicut ex cera et figura constituitur cera figurata), sed 
obiective, ita ut non constituatur aliquod tertium, sed ut reci- 
piens sit ipsa res (sicut visus in actu est ipsa figura sigilli : habet enim 
«esse visum » in visu). Hoc autem est recipere immaterialiter, i. e. 
non tt potentia, quae recipit actum et actuatur per eum (ita enim 
constitueretur tertium), sed ut actus, qui obiective fit idipsum, quod 
recipit seu cognoscit. Sed recipere immaterialiter non potest nisi id, 
quod saltem aliquo modo super materiam eminet; quidquid enim 
recipitur ad modum recipientis recipitur, et id quod omnino materia- 
liter recipit, omnino materiale est. 


465. Coroll. 1. Ergo cognitio in eo consistit, quod forma aliqua 
recipitur et habetur immaterialiter, i e. modo superemi- 
nenti super potentialitatem, seu in eo, quod subiectum cognoscens 
habet formam non compositive, non tamquam evolutionem seu 
actustionem subiecti, sed modo eminentiore, i. e. obiective. Forma 
enim potest recipi et haberi imperfecte: materialiter, subiective, et 
perfete: immaterialiter, obiective (intentionaliter, psychice). Primo 
modohabetur a non-cognoscente, altero modo habetur a cognoscente. 

Cum haec receptio et possessio immaterialis formarum sit aliquid 
omnino sui generis quod prorsus supergreditur ordinem virium me- 
ehiaicaruim et. physicarum et chimicarum et totum ordinem vegeta- 

tivum, patet potentias cognoscitivas esse potentias speciales, omnino 
diversas a potentiis vegetativis et a viribus mechanicis et physicis et 
chimicis, ac proinde perabsurdum esse, velle explicare cognitionem 
mechanice aut ex viribus physicis et chimicis et vegetativis. 

2. Ergo cognitio est perfectio simpliciter simplex, nul- 
lam includens imperfectionem in conceptu suo formali. Cognoscere 
enim est habere formam (perfectionem, actum) immaterialiter, i. e. 
modo perfecto, ita ut habens formam in habendo non se habeat ut 
potentia actuata per formam, ut imperfectum, quod perficitur per for- 
mam, sed ut perfectum, ut actus, qui possidet actum, ut immateriale, 
quod immaterialiter habet actum, ut supereminens super potentiali- 
tatem, quod modo supereminenti super potentialitatem habet actum. 

3. Ergo cognitio non consistit in receptione speciei impressae (con- 
tra Aegidium Romanum), neque in quacumque entitate passive re- 
cepta et passive inhaerente, ita enim consisteret in receptione et pos- 
sessione materiali formae; sed cognitio omnis creata, quae fit 
cum transitu de potentia in actum, necessario oritur causalitate ef- 
ficiente subiecti cognoscentis, quod in se efficienter producit cogni- 
tionem, neque cognitio perdurat nisi sub iugi influxu efficiente subiecti 
cognoscentis. Ex quo etiam deducitur, actum cognitionis numquam 
mere passive infundi posse. 

4. Ergo potentia cognoscitiva est potentia operativa, quae 
ex se efficienter cognitionem producit. Hoc tamen non obstante di- 
citur passiva duplici ex ratione: a) quia eius operatio est immanens 
seu manet in ipsa potentia tamquam passio eius; b) quia non trans- 
mutat obiectum suum, sicut potentia vegetativa, quae transmutat 
alimentum, sed transmutatur ab obiecto recipiendo speciem impressam. 

5. Ergo gradus cognitionis sunt gradus immateriali- 
tatis. Primus gradus est gradus cognitionis sensitivae. 
Hic gradus immaterialiter recipit formas concretas corporeas. Nam 
formae corporeae concretae, affectiones sensiles corporum sunt obiec- 
tum cognitionis sensitivae. Hic gradus infimus est, in quo receptio 
immaterialis formarum maxime est limitata. Limitatur enim ad for- 
mas corporeas, et ad formas corporeas concretas indivi- 
duas. Secundus gradus est cognitio intellectualis 
humana. Hic gradus altior est. Recipit quidem etiam intellectus 
humanus formas corporeas, cum eius obiectum proprium, quod im- 
mediate cognoscit, sit corporeum, sensile. Nam intellectus humanus 
incipit a cognitione sensitiva, quam intellectualiter elaborat ; id quod 
est pure spirituale, non potest cognoscere nisi mediate et imperfecte 
ad instar rerum corporearuni, Sed quia elaborat intellectualiter obiec- 
tum propositum a cognitione sensitiva, ideo formas corporeas non 


concrete recipit, sed abstractas ab iis, quae in rerum natura iis acci- 
dunt neque ad earum essentiam pertinent, Quapropter essentiam co- 
gnoscit. universalem, necessera Cir dieitur sensus totum concretum 

apprehendat, quin concretionem hanc solvat seu distinguat uniuscu- 
iusque essentiam ab iis, quae ad essentiam non pertinent, intellectus 
hanc distinctionem peragit intelligendo, quid unaquaeque res sit, 
i. e. apprehendendo quidditatem. Ideo obiectum proprium, immedia- 
tum intellectus humani est corporeum, prout incorporeo modo, abs- 
tracte, secundum quidditatem suam cognoscitur. Tertius gradus est 
intellectus animae separatae (et angeli), cuius obiectum 
est propria substantia spiritualis tamquam forma subsistens irre- 
cepta. Quartus gradus est intellectus divinus, cuius 
obiectum est ipse Deus, actus purus. 

Cum cognitio sit perfectio simpliciter simplex, imperfectio, quae 
inferioribus cognitionis gradibus adhaeret, non provenit ex cognitione 
ut sic, sed ex cognitione, quatenus est talis cognitio: limitata, 
imperfecta. 


466. Schol. 1. Immaterialitas, quae est radix cognitionis, immo 
quae est ratio formalis constitutiva ipsius potentiae cognoscitivae et 
ipsius cognitionis, est eminentia super potentialitatem in reci- 
piendis seu habendis formis, quatenus potentialitas 
in recipiendo est radix incommunicabilitatis seu causa, ob quam for- 
ma, sive substantialis sive accidentalis, recepta determinatur, ut sit 
recipientis neque possit recipi ut alterius seu ut obiectum (cf. n. 386- 
389). Ideo forma cognita dicitur esse in cognoscente immaterialiter, 
sine materia, quatenus cognoscens in habenda forma non est potentia 
actuata a forma, sed est ipsum obiectum cognitum, quatenus forma 
cogniti est in cognoscente modo supereminenti super unionem sub- 
iectivam et compositivam. Quo habetur unio omnium maxima, maior 
illa unione, quae intercedit inter materiam et formam : materia enim 
non fit forma, cognoscens autem fit obiectum cognitum, ita ut non 
exoriatur tertium (Averrhoés [1126—1198] 3). 

Haec unio intelligenda est de unitate identitatis in ordine inten- 
tionali, quae transcendit realem distinctionem in ordine physico. Quae 
in ordine physico realiter distinguuntur, in ordine psychico seu inten- 
tionali identificantur. Cognoscens enim est ipsum obiectum cognitum 
à se divisum et distinctum in ordine physico. Nam obiectum, quod 
est in cognitione, quod habet esse cognitum in cognoscente, cum actu 
cognosente identificatur; habet enim eius esse, esse cognitum. Sed 
haec unio non est intelligenda per modum transmutationis, ita ut 
cognoseens, amittendo suam formam, suum esse, aliam formam et 
aliud sse acquireret; nam praeter suam formam habet 
formas rerum aliarum. Est ergo haec unitas intelligenda per modum 
incrementi intentionalis. Subiectum cognoscens, manens id, 

quod est, insuper fit aliud et aliud, seu acquirit aliud et aliud esse 
intentionaliter. Neque haec unio est compositiva, sed obiectiva. Quae 
enim ita uniuntur cognoscenti, non fiunt aliquid cognoscentis subiec- 
tive, sed cognoscens fit et est haec omnia obiective seu intentionali- 
ter, i. e. eadem obiecta (etiam eadem numero), quae habent esse co- 
gnitum (esse psychicum) in cognoscente ac proinde identificantur cum 
eo, in rerum natura habent esse physicum realiter distinctum a co- 
gnoscente. Quare hac unione cognoscens acquirit aliud et aliud esse 
intentionaliter et est obiecta cognita non physice, sed psy- 
chice seu intentionaliter et obiective, i. e. est obiecta cognita, ut 
alia sunt: manet physica distinctio et fit identitas intentionalis 
secundum esse cognitum. Quo distinguitur omnino haec unio et iden- 
titas a quacumque identitate monistica et panpsychistica, qua co- 
gnoscens cum obiectis cognitis identificatur physice, ita ut haec non 
sint alia ab ipso, sed sint in ipso subiective (compositive) tamquam 
aliquid eius: « Anima est quodammodo omnia »!, « quodammodo », 
i. e. obiective. 

2. Proportio inter subiectum cognoscens et obiectum cognitum. 
Cum cognitio consistat in eo, quod cognoscens fit seu est ipsum obiec- 
tum cognitum, patet cognitum et cognoscens omnino proportionata 
esse in modo essendi: Obiectum formale eundem essendi modum ha- 
bet quam cognoscens. Tres distinguimus modos essendi: Est modus 
essendi corporeus, concretus ; et est modus essendi spiritualis ; qui 
ipse duplex est : eius, quod est spirituale, sed concorporatum, et eius, 
quod est omnino spirituale, non concorporatum. Ita distinguimus tri- 
plex cognoscens: Est cognoscens, quod est omnino corporeum, Con- 
cretum — sensus, qui est qualitas concreta, corporea ; eius obiectum 
formale est corporeum, concretum: qualitas corporea concreta. Et 
est cognoscens spirituale, sed concorporatum — intellectus animae 
humanae corpoti coniunctae; eius obiectum formale est spirituale 
concorporatum : quidditas corporea abstracta (spiritualizata). Et est 
cognoscens omnino spirituale, non concorporatum — intellectus ani- 
mae separatae ; eius obiectum formale est omnino spirituale, non con- 
corporatum : substantia ipsa animae separatae. 

3. Cognitio alterius, cognitio sui ipsius. 
Forma habetur immaterialiter aut ab alio, est in alio : haec est cogni- 
tio alterius ; aut habetur a se, est in se, i. e. subsistit : haec est cognitio 
sui. Ouatenus forma subsistit immaterialiter, i. e. non recepta in 
materia, habet seipsam immaterialiter seu ut forma. Forma enim, quae 
non est in se, sed in alio, in co potest esse immaterialiter aut materia- 
liter ; ita figura est in visu immaterialiter, in cera autem materialiter 
tamquam actus cerae seu cevolutio potentialitatis cerae. Sed 
forma, quae est in se, necessario semper est immaterialiter in se, 

quia per subsistentiam formae removetur omnis potentia, quacum 
communicaretur et cuius evolutio esset : cum nullo omnino communi- 
catur subiecto, ac proinde est in se immaterialiter seu obiective, i. e. 
cognoscit se. Forma igitur subsistens est substantialis cognitio sui 
ipsius — sive in actu primo, si forma subsistens est actus primus, 
sive in actu secundo, si forma subsistens est actus secundus seu esse 
subsistens. Esse subsistens (Deus) est intelligere actuale subsistens sui 
ipsius ; forma subsistens, i. e. actus primus subsistens (angelus, anima 
separata), est subsistens intelligere sui in actu primo seu radicale, 
i. e. substantia, ex qua promanat intellectus determinatus ad hanc 
substantiam iugiter cognoscendam perfecte seu quidditative et com- 
prehensive. Forma autem potest subsistere simpliciter, sicut 
anima humana separata a corpore, aut secundum quid, 
sicut anima humana coniuncta corpori, quae subsistit secundum 
intellectum, quem non communicat cum corpore. Subsistentia 
simpliciter fundat sui cognitionem directam, subsistentia autem 
secundum quid cognitionem sui reflexa m fundat (cf. n. 561-564). 


467. Obi. 1. Immaterialitas est aliquid, sine quo invenitur cognitio. Atqui id, 
sine quo invenitur cognitio, non est radix cognitionis. Ergo. Resp. Dist. mai. : 
Immaterialitas, quae est spiritualitas, conc. ; immaterialitas, quae est eminentia 
super potentialitatem in recipiendis et habendis formis, nego. Conc. min. ; dist. 
consq. 

2. Atqui immaterialitas, quae est eminentia super potentialitatem in reci- 
piendis formis, non est radix cognitionis. Probo. Si sensus recipiunt formas 
omnino materialiter, immaterialitas illa non est radix cognitionis. Atqui sensus 
recipiunt formas omnino materialiter. Ergo. Resp. Disi. mai.: Si organa sen- 
sus recipiunt omnino materialiter, nego, si ipsa potentia sensitiva recipit 
omnino materialiter, conc. Contradist. min. (cf. n. 481). 

3. Atqui neque potentia sensitiva recipit formas immaterialiter. Probo. Po- 
tentia organica non recipit formas imunaterialiter. Atqui sensus est potentia 
organica. Ergo. Resp. Dist. mai.: Potentia organica, quae nullam habet emi- 
nentiam super potentialitatem in recipiendis formis, conc. ; potentia organica, 
quae habet aliquam eminentiam super potentialitatem, nego. Contradist. min. 

4. Atqui haec eminentia super potentialitatem in recipiendis formis repug- 
nat. Probo. Repugnat unum recipere formam alterius, ut alterius est. Atqui 
haec eminentia super potentialitatem in recipiendis formis in eo consisteret, 
quod. uium reciperet formam alterius, ut alterius est. Ergo. Resp. Dist. mai.: 
In ordine physico, conc. ; in ordine psychico seu intentionali, «ego. Contradist. 
min. 

5. Atqui etiam in ordine intentionali hoc repugnat. Probo. Etiam in ordine 
intentionali repugnat ea, quae sunt distincta inter se realiter, realiter tamen 
idem ese. Atqui cognoscens, quod recipit formam alterius ut alterius, cum eo, 
a quo distinguitur realiter, realiter tamen idem esset. Ergo. Resp. Dist. mai. : 
Repugnat ea, quae secundum esse physicum sunt distincta inter se realiter, 
realiteridem esse secundum esseintentionale, nego ; repugnat ea, quae secundum 
esse physicum sunt distincta inter se realiter, realiter idem esse secundum esse 
physicum, conc. Contradist. min.: Cum eo, a quo secundum esse physicum dis- 
tinguitur realiter, realiter est idem secundum esse intentionale, cone. ; cuim eo, 
a quo seeundiuni esse physicum distinguitur realiter, realiter idem est secundum 
esse qveienm, 2o, 

Ad 463 sqq. Aristoteles dicit, « quod hoc oportet accipere, universaliter et 
communiter omni sensui inesse, quod sensus est susceptivus specierum sine ma- 
teria, sicut cera recipit signum anuli sine ferro et auro [h uiv oto0noic ioc 
Tò Sex cixóy x&v alor Gv siBüv ğvev týs Ans: De an. II 12, 424 a 17]. Sed 
hoc videtur esse commune omni patienti. Omne enim patiens recipit aliquid 
ab agente, secundum quod est agens. Agens autem agit per suam formam et 
non per suam materiam ; omne igitur patiens recipit formam sine materia. 
Et hoc etiam ad sensum apparet, non enim aér recipit ab igne agente materiam 
eius, sed formam ; non igitur videtur hoc proprium esse sensus, quod sit recep- 
tivus specierum sine materia. Dicendum igitur, quod, licet hoc sit commune 
omni patienti, quod recipiat formam ab agente ; differentia tamen est in modo 
recipiendi. Nam forma, quae in patiente recipitur ab agente, quandoque quidem 
habet eundem modum essendi in patiente, quem habet in agente ; et hoc qui- 
dem contingit, quando patiens habet eandem dispositionem ad formam, quam 
habet agens; quodcumque enim recipitur iu altero, secundum modum reci- 
pientis recipitur. Unde si eodem modo disponatur patiens sicut agens, eodem 
modo recipitur forma in patiente sicut erat in agente; et tunc non recipitur 
forma sine materia. Licet enim illa et eadem materia numero quae est agentis, 
non fiat patientis, fit tamen quodammodo eadem, inquantum similem dispo- 
sitionem materialem ad formam acquirit ei, quae erat in agente. Et hoc modo 
aér patitur ab igne, et quicquid patitur passione naturali. Quandoque vero 
forma recipitur in patiente secundum alium modum essendi, quam sit in agente ; 
quia dispositio materialis patientis ad recipiendum non est similis dispositioni 
materiali, quae est in agente. Et ideo forma recipitur in patiente sine tnateria, 
inquantum patiens assimilatur agenti secundum formam et non secundum mate- 
riam. Et per hunc modum sensus recipit formam sine materia, quia alterius modi 
esse habet forma in sensu ct in re sensibili. Nam in re sensibili habet 
esse naturale, in sensu autem habet esse intentionale 


et spirituale» (S. Thom., Iin De an. II lect. 24 n. 551 sqq.). Radicem 
cognitionis Aristoteles ibidem indicat movendo quaestionem, cur « plantae non 
sentiant, cum tamen habeant quandam partem animae et patiantur a quibusdam 
sensibilibus, scil. a taugibilibus Cansa igitur, quare non sentiunt, est, quia 
non est in eis illa proportio, quae requititur id sentiendum Non enim habent 

medietatem secundum complexionem inter tangibilia, quae requiritur ad or- 
ganum tactus, sine quo nullus sensus esse potest: etideo non habent inse hu- 
iusmodi principium, quod potest recipere species “sine materia", scil. sensum. 
Sed accidit eis pati cum materia, scil. secundum materialem transtmutationem » 
(Sı ti move tà quvr& oüx aloO0&verot, . . . airov Yp TÒ ui) EXE... vowbvrV 
&pyiv olav tà sln Séyeoðat «Ov alo0nvOv, Aà w&cyctv metrà tG ÖANG: 
De an. II 12, 424 a 32. S. Thom. 1. c. n. 557 ; cf. lect. 5 n. 282 sqq.). S. Thomas : 
« Res aliqua invenitur perfecta dupliciter. Uno modo secundum perfectionem 
sui esse, quod ei competit secundum propriam speciem. Sed quia esse specificum 
unius rei est distinctum ab esse specifico alterius rei, ideo in qualibet re creata 
huiusmodi perfectioni habitae in unaquaque re, tantum deest de perfectione 
simpliciter, quantum perfectius in aliis speciebus invenitur ; ut cuiuslibet rei 
perfectio in se consideratae sit imperfecta, veluti pars totius perfectionis uni- 
versi, quae consurgit ex singularum rerum perfectionibus, invicem congregatis. 
Unde ut huic imperfectioni aliquod remedium esset, invenitur alius modus per- 
fectionis in rebus creatis, secundum quod perfectio, quae est propria unius rei, 
in altera re invenitur; et haec est perfectio cognoscentis, inquantum est cog- 
noscens; quia secundum hoc a cognoscente aliquid cognoscitur, quod ipsum 
cognitum aliquo modo est apud cognoscentem ; et ideo in III De anima (c. 8, 
431 b 21; S. Thom. lect. 13] dicitur, animam esse quodammodo omnia, quia 
nata est omnia cognoscere. Et secundum hunc modum possibile est, ut in una 
re totius universi perfectio exsistat. Unde haec est ultima perfectio, ad quam 
anima potest pervenire, secundum philosophos, ut in ea describatur totus ordo 
universi et causarum eius; in quo etiam finem ultimum hominis posuerunt, 
qui secundum nos, erit in visione Dei... Perfectio autem unius rei in altera 
esse non potest secundum determinatum esse quod habebat in re illa ; et ideo 
ad hoc quod nata sit esse in re altera, oportet eam considerare absque his quae 
nata sunt eam determinare. Et quia formae et perfectiones rerum per mate- 
riam determinantur, inde est quod secundum hoc est aliqua res cognoscibilis, 
secundum quod a materia separatur ; unde oportet quod etiam id, in quo sus- 
cipitur talis rei perfectio, sit immateriale ; si enim esset materiale, perfectio 
recepta esset in eo secundum aliquod esse determinatum ; et ita non esset in 
eo secundum quod est cognoscibilis, scil. prout exsistens perfectio unius est 
nata esse in altero. Et ideo erraverunt antiqui philosophi, qui posuerunt simile 
simili cognosci, volentes, secundum hoc, quod anima, quae cognoscit omnia, 
ex omnibus naturaliter constituetetur : ut terra terram cognosceret, aqua aquam, 
et sic de aliis. Putaverunt enim quod perfectio rei cognitae in cognoscente 
habeat esse determinatum, secundum quod habet esse determinatum in pro- 
pria natura. Non autem ita recipitur forma rei cognitae in cognoscente ; unde et 
Commentator dicit in IIT De anima, quod non est idem modus receptionis 
quo formae recipiuntur in intellectu possibili et in materia prima, quia oportet 
in intellectu cognoscente recipi aliquid immaterialiter; et ideo videmus, quod 
secundum ordinem immaterialitatis in rebus, secun- 
dum hoc in eis natura cognitionis invenitur: plantae 
enim et alia quae infra plantas sunt, nihil immaterialiter possunt recipere, et 
ideo omni cognitione privantur, ut patet II De anima [c. 12, v. supra] ; sensus 
autem recipit species sine materia, sed tamen cum conditionibus materialibus i 
intellectus autem etiam a conditionibus materialibus species depuratas recipit. 
Similiter est etiam ordo in cognoscibilibus: res enim materiales, ut Commen- 
tator dicit, non sunt intelligibiles, nisi quia nos facimus eas intelligibiles : sunt 
enim intelligibiles i1 potentia tantum; sed actu intelligibiles efficiuntur per 
lumen intellectus agentis, sicut et colores actu visibiles per lumen solis ; sed 
res immiateriales sunt intelligibiles per seipsas ; unde sunt magis notae sSecunduni 
naturam, quimnvis minus notae nobis. Quia igitur Deus est in fine separationis 
a materia, euim ab omni potentialitate sit penitus inimninis, relinquitur quod 

ipse est maxime cognoscitivus et maxime cognoscibilis; unde eius natura se- 
cundum hoc, quod habet esse realiter, secundum hoc competit ei ratio cognosci- 
bilitatis. Et quia secundum hoc etiam Deus est secundum quod natura sua 
est sibi, secundum hoc etiam cognoscit secundum quod natura sua est maxime 
cognoscitiva ; unde Avicenna dicit in VIII suae Metaph., quod ipse intellector 
et apprehensor sui est, eo quod sua quidditas spoliata, scil. a materia, est res 
quae est ipsemet » (Ver. 2, 2 ; cf. S. th. 114, 1; 80, 1; 85, 1; C. g. I 44 : Item, 
Ex hoc; III 51; Ad huius; Q. d. an. a. 13 [cit. ad 502]). 


$ 2. DE SPECIE IMPRESSA ET EXPRESSA 


Thesis 33: Ad actum potentiae cognoscitivae creatae, quo cognoscit 
alia a se, requiritur species impressa et plerumque etiam species expressa. 


468. St. qu. 1. Cum cognitio creata oriatur et perduret causalitate 
efficiente subiecti cognoscentis (cf. n. 465, 3), cognitio creata est ope- 
ratio, qua cognoscens fit et est ipsum obiectum cognitum in actu se- 
cundo. Sed nequit cognoscens fieri obiectum cognitum in actu secun- 
do, nisi illud iam fuerit in actu primo. Potest autem cognoscens esse 
obiectum cognitum in actu primo aut per identitatem, per 
suam ipsius entitatem (cf. schol. 1), aut per informationem, 
per communicationem ab extrinseco. Quae informatio aut im me- 
diata est, ita ut obiectum, immediate per seipsum informando po- 
tentiam, constituat eam in actu primo (quod in visione beata contin- 
gere theologi docent) aut mediata, ita ut obiectum informet 
mediante sui similitudine. Et haec similitudo seu forma vicaria obiecti 
vocatur species impressa. Species igitur impressa est 
forma vicaria obiecti, qua potentia cognoscitiva actuatur et deter- 
minatur ad obiectum cognoscendum. Species impressa potentiam cog- 
noscitivam duplici modo informat: entitative seu materialiter, 
et cognoscitive seu immaterialiter. Species impressa informat 
entitative. Nam est forma realis actuans et determinans po- 
tentiam et constituens cum ea aliquod tertium : potentiam actuatam, 
determinatam. Sed species constituit etiam potentiam ipsum obiec- 
tum cognitum et ita informat cognoscitive. Species deter- 
minat potentiam materialiter et superdeterminat eam im- 
materialiter, ita ut non oriatur tertium, sed ut potentia constituatur 
aliud a se. Mediante specie impressa cognoscitive informante forma 
obiecti fit forma potentiae, et ita potentia constituitur ipsum obiectum. 

Est quidem absurdum in ordine physico formam unius transire 
in aliud. Forma enim non migrat de subiecto in subiectum. Calor 
fornacis non migrat in manum, sed ibi producit sui simile tantum. 


In ordine autem psychico lioc est factum evidens. Calor fornacis re- 
cipitur in cognoscente, nam l'ornacis calor cognoscitur, ac proin- 
de est in cognoseente, Padom numero forma unius migrat in aliud. 


Iun vero id, quod conscientia: feste obsereiintns in etu secando, ad 

actum primum transferendum est, dictante principio causalitatis : 
Quidquid est in actu secundo, in actu primo iam praehabetur virtua- 
liter. Quare mediante specie impressa forma obiecti in actu primo 
iam recipitur in potentia cognoscitiva, et potentia mediante specie 
cognoscitive informante constituitur ipsum obiectum in actu primo. 

Cum species impressa sit cognitionis principium, species ex pres- 
sa est eius terminus, et est rei cognitae similitudo, quae cognoscendo 
producitur, et in qua cognoscens contemplatur obiectum cognitum. 
Quare est medium « in quo », cum species impressa sit medium «quo ». 
Species expressa est signum rei, at non est signum instrumen- 
tale, seu ex quo (quod prius cognitum ducit in cognitionem 
alterius), sed formale, seu in quo (in quo immediate cognosci- 
tur id, quod repraesentat sine praevia sui cognitione), «est enim 
tamquam speculum, in quo res cernitur, sed non excedens id, quod 
in eo cernitur » (Opusc. [14] De nat. verbi intell.). Species expressa 
à phantasia producta dicitur phantasma, species expressa ab 
intellectu producta dicitur verbum mentis. Verbum est idem 
quod conceptus formalis (cf. n. 7), et est id, in quo intellectus cognoscit 
conceptum obiectivum seu obiectum formaliter intellectum. 

2. A scholasticis communiter admittitur species impressa pro actu 
cognitionis potentiae cognoscitivae creatae, qua cognoscit alia a se. 
Similiter etiam admittitur in cognitione produci, saltem plerumque, 
speciem expressam. In extrema oppositione ad hanc doctrinam est 
idealismus monisticus, secundum quem omnis cognitio sine commu- 
nicatione ab extrinseco ulla, omnino ab intrinseco ex subiecto cognos- 
cente contingeret. 


469. Prob. th. I p.: Ad actum potentiae cognoscitivae creatae, quo 
cognoscit alia a se, requiritur species impressa. Ex natura huius co- 
gnitionis: Ad actum potentiae cognoscitivae, quae in actu primo non 
est alia a se neque per identitatem neque per informationem immedia- 
tam, requiritur species impressa. Atqui potentia cognoscitiva creata 
non est alia a se neque per identitatem neque per informationem 
inmediatam. Ergo requiritur species impressa. 

Mai. patet ex st. qu. Potentia cognoscitiva debet esse obiectum 
cognitum aut per identitatem aut per communicationem ab extrin- 
Seco, i. e per informationem ; informatio autem est aut immediata 
aut mediata seu species impressa. 

Prob.min. quoad 1. p. Potentia cognoscitiva, quae ad suam deter- 
ninatamet limitatam entitatem coarctatur, non estalia a se per iden- 
tiatem. Atqui potentia cognoscitiva ad suam determinatam et li- 
nitatam entitatem coarctatur. Ergo. 

Prob. min. quoid 2. p. Similiter potentia cognoscitiva non est alia 
ase (saltem finita) per informationem immediatam. Forma enim non 
migrat de subiecto in subiectum physice, ita ut actus unius fieret 

actus alterius physice seu entitative. In informatione autem immediata 
forma migraret in potentiam physice, quia deberet constituere cum 
ea tertium aliquod : potentiam actuatam, potentiam determinatam. 
Hoc autem impossibile est, quia forma ad suum esse coarctatur et 
limitatur : est essentialiter ita forma seu actus huius subiecti, ut non 
possit fieri alterius. Quapropter etiam cum obiectum unitur potentiae 
per contactum immediatum cum organo, ut fit in cognitione tactus 
et gustus, immo in cognitione omnium sensuum externorum, tamen 
obiectum non fit per seipsum forma et determinatio potentiae, sed 
producit aliquid a se distinctum in potentia seu efficit speciem !. 


Prob. II p. : Plerumque requiritur species expressa. — Ex necessitate 
termini : Necesse est potentiam habere terminum, in quem cognoscen- 
do feratur; itaque si terminus non adest, ipsa potentia cognitione 
sua eum producit, in quo exerceat cognitionem, id est producit spe- 
ciem expressam. Sed saepe terminus non adest. Ergo plerumque re- 
quiritur species expressa. 

Prob. min. Terminus non adest potentiae, si haec fertur in obiec- 
tum sub ratione, quae abstrahit a praesentia obiecti, et si obiectum 
non est propottionatum potentiae; sed hoc contingit in cognitione 
tum sensitiva tum intellectiva. Tum intellectus tum sensus aliqui 
(phantasia, aestimativa, memoria sensitiva) referuntur ad obiecta sub 
respectu, qui abstrahit a praesentia obiecti. Et tum intellectus tum 
sensus enumerati referuntur ad obiectum suum sub altiore modo, ita 
ut obiectum, sicut in rerum natura exsistit, non respondeat simpli- 
citer obiecto, prout est terminus cognitionis. Ita obiectum intellectus 
humani est quidditas corporea abstractione spiritualizata ; obiectum 
phantasiae essentialiter est «repraesentatum » hoc vel illo modo ; 
obiectum aestimativae est res sub respectu utilis et nocivi ; obiectum 
memoriae est obiectum ut «recognitum ». 


470. Coroll. 1. Ergo potentia cognoscitiva non haurit cognitiones 
suas ex seipsa. Hoc non potest convenire nisi enti infinito, quod ut 
causa prima est omnia alia a se per identitatem causalem eminen- 
tialem, quatenus omnia alia a se praecontinet causaliter eminenter. 

9. Ergo theoria cognitionis omnis negans species impressas est 
pantheistica aut ducit ad pantheismum. 


471. Schol. 1. Cognoscens, quod est obiectum per identitatem, hoc 
esse potest aut per identitatem formalem, aut per identitatem 
non formalem, sed peridentitatem eminentialem cau- 


1 Hssentiun divinam immediate per seipsam quasi informare seu actuare 


intellectum beati in visione bema, docent theologi, Hoc ideo possibile est, quia 
obiectum visionis beatae est Deus, obiectum Intinitum, quod in se eminenter 


continet. quamemnque rationem cntis 


394 B. Philosophia naturalis specialis 


salem, aut per identitatem radicalem: Deus suam substan- 
tiam cognoscit per identitatem formalem, alia a se cognoscit per iden- 
titatem eminentialem causalem ; angelus et anima separata suam 
substantiam cognoscunt per identitatem radicalem (cf. n. 566-569). 

9. Species informando cognoscitive est causa for- 
malis instrumentalis actus cognitionis. Species 
impressa cum potentia constituit principium efficiens actus cognitio- 
nis. Egreditur enim efficienter cognitio ex potentia determinata per 
speciem, ita ut potentia et species unum constituant principium 
completum efficiens cognitionis. Ipsa enim taleitas actionis debet 
habere causam efficientem, quae non potest esse nisi potentia ut 
determinata per speciem. Sed praeprimis species im- 
pressa causalitatem formalem in actum cognitionis exercet. 
Actus enim cognitionis specificatur ab obiecto. Obiectum igitur est 
causa formalis extrinseca specificans cognitionis. Sed obiectum 
causalitatem hanc non exercet nisi mediante specie impressa co- 
gnoscitive informante. Ideo dicitur causa formalis instrumen- 
talis analogice. 

3. Triplex effectus formalis distinctus spe- 
ciei impressae. a) Entitative informat, quo constituit po- 
tentiam in actu primo remoto; 5) cognoscitive informat, quo con- 
stituit potentiam ipsum obiectum: a) in actu primo proximo, 
b) in actu secundo. Species enim cognoscitive non informat nisi in 
instanti, cum elicitur cognitio. Entitative quidem species saepe in- 
format etiam tempore praecedente actualem cognitionem, id quod 
obtinet in omnibus potentiis, in quibus species habitualiter permanent, 
i.e. in omnibus potentiis cognoscitivis, exceptis sensibus externis et 
sensu communi. Species haec, quae habitualiter in potentia adest in- 
formando entitative tantum, incipit cognoscitive informare, cum po- 
tentia applicatur ad actum secundum, ad actualem cognitionem !. 
'Tunc etiam species applicatur ad cognoscitive informandum. Quo ipso 
potentia constituitur obiectum in actu primo proximo et in actu se- 
cundo. Species enim cognoscitive informans habet duplicem effectum 
formalem : primarium, quatenus constituit potentiam in actu primo 
proximo, et secundarium, qui est ipse actus secundus actualis cogni- 
tionis, egressus ut specificatus ab obiecto. 


472. Obi. Contra I p. 1. Ad actum, qui egreditur ex potentia immatetialiter 
determinata, non requiritur forma materialiter determinans potentiam. Atqui 
species impressa est forma materialiter determinans potentiam cognoscitivam. 
Ergo. Resp. Dist. mai.: Forma, quae materialiter tantum determinat, conc. ; 
quae simul ctiam immaterialiter seu cognoscitive determinat, nego. Contradist. 
min. 


1 Applicutur aut voluntate aut causa physiologica, ut pressione sanguinis, 
aut inipinum nssociatione et idearum, conexione. 

2. Atqui species impressa non determinat potentiam cognoscitivam imma- 
terialiter seu cognoscitive. Probo. Quod determinat potentiam cognoscitivam 
cognoscitive, est obiectum specificans cognitionis. Atqui species impressa non 
est obiectum specificans cognitionis. Irgo. Resp. Dist. mai.: Est obiectum, 
quod plerumque specificat seu determinat mediante forma vicaria seu Specie 
impressa, conc.; quod numquam specificat seu determinat mediante forma vi- 
caria seu specie impressa, nego. Contradist. min.: Fst tamen obiecti specificantis 
forma vicaria seu instrumentum, conc., non est..., nego. 

3. Atqui species impressa non est forma vicaria seu instrumentum obiecti spe- 
cificantis cognitionem. Probo. Non est forma vicaria seu instrumentum obiecti 
specificantis cognitionem, quod inhaeret potentiae actu non cognoscenti. At- 
qui species impressa inhaeret potentiae actu non cognoscenti. Ergo. Resp. Dist. 
mai. : Quod ita inhaeret, ut moveri non possit ad cognoscitive informandum et 
ad actualiter causandum actum cognitionis, conc. ; quod ita inhaeret, ut moveri 
possit ad cognoscitive informandum ..., nego. Contradist. min. : Inhaeret sen- 
sibus externis et sensui communi, cum actu non cognoscunt, nego ; aliis potentiis 
cognoscitivis, subdist., ut supra. 

Conira II p. 1. Actus potentiae cognuoscitivae est actus, quo potentia fit 
et est ipsum obiectum immaterialiter. Atqui ad actum, quo potentia fit et 
est ipsum obiectum immaterialiter, numquam requiritur species expressa. Ergo. 
Resp. Dist. mai. : Saepe est obiectum mediante specie expressa, conc. ; numquam 
est obiectum mediante specie expressa, nego. Contradist. min. 

2. Atqui potentia cognoscitiva numquam est obiectum immaterialiter me- 
diante specie expressa. Probo. Si obiectum cognitum semper est praesens, po- 
tentia cognoscitiva numquam est obiectum immaterialiter mediante specie 
expressa. Atqui obiectum cognitum semper est praesens. Ergo. Resp. Dist. mai. : 
Si semper est praesens physice et proportionatum potentiae, conc. ; si semper 
est praesens intentionaliter et hoc saepe mediante specie expressa, nego. Con- 
tradist. min. 

Ad quae S. Thomas : « Procedit [Philosophus] ad ostendendum, quod intelligere 


est simile ei quod est sentire. Quae quidem similitudo ex lioe manifesta est, 
quod sicut sentire est quoddam cognoscere, et sentimus quandoque quidem 
in potentia, quandoque autem dn acti, sle et intelligere cognoscere quoddam 
est; et quandoque quidem intellighnus din potentia et quandoque in aetu, Ex 
hoc autem sequitur, quod eam sentie aid quoddam pati a sensibili aut all- 

quid simile passioni, quod intelligere sit vel pati aliquid ab intelligibili vel aliquid 
alterum huiusmodi, simile scil. passioni. Horum autem duorum secundum verius 
est. Nam sentire, ut supra in secundo dictum est, non proprie pati est... 
Sed aliquid habet simile passioni, inquantum sensus est in potentia ad sensibile 
et est susceptivus sensibilium. Ergo, si intelligere est simile ei quod est senti- 
re, et partem intellectivam oportet esse impassibilem, passione proprie accepta ; 
sed oportet quod habeat aliquid simile passibilitati, quia oportet huiusmodi 
partem esse suceptivam speciei intelligibilis, et quod sit in potentia ad huius- 
modi speciem, sed non sit hoc in actu. Et sic oportet, quod sicut se habet 
Sensitivum ad sensibilia, similiter se habeat intellectivum ad 
intelligibilia, quia utrumque est in potentia ad suum obiec- 
tum et est susceptivum eius » (in 1. c. lect. 7 n. 675sq.; cf. lect. 8n. 718; 
lect. 9 n. 722 sqq. ; In Perih. I lect. 2 n. 6 et 9; S. th. I 14, 2; 79, 2; 85, 2 (cit. 
ad 687]; Ver. 3, 1 ad 2; 16, 1 ad 13 ; III Dist. 14 a. 1 sol. 2). « Cognitio sensus 
exterioris perficitur per solam immutationem sensus a sensibili, unde per for- 
mam, quae sibi a sensibili imprimitur, sentit; non autem ipse sensus exterior 
format sibi aliquam formam sensibilem ; hoc autem facit vis imaginativa, 
cuius formae quodammodo simile est verbum intellectus » (Odl. V a. 9 ad 2). 
«Istud sic expressum, scil. formatum in anima, dicitur verbum interius ; et 
ideo comparatur ad intellectum, non sicut quo intellectus intelligit, sed sicut 
in quo intelligit ; quia in ipso expresso et formato videt naturam rei intel- 
lectae » (In Io. 1, 1 lect. 1; cf. Pot. 8, 1; C. g. I 46 53 ; III 51 : Cum autem ; 
S. th. I 34, 1). 


$ 3. DE ACTU COGNITIONIS 


473. Actio cognoscitiva est actio immanens. Ad invicem distingu- 
untur actio transiens, «quae transit in aliquid exterius inferens 
ei passionem », ita ut habeat rationem cuiusdam «effluxus in passum 
ab agente», et actio im manens, «quae non transit in rem ex- 
teriorem, sed magis manet in ipso agente», quatenus «totum in ipso 
agente agitur » (S. th. I 54, 2 c). Actionem cognoscitivam esse im- 
manentem ex eo patet, quod tota in agente (in potentia cognoscitiva) 
sistit tamquam actus et perfectio ipsius. Quod valet etiam de cogni- 
tione, quae speciem expressam producit. Species enim expressa ha- 
betur, quando alius est modus essendi obiecti in se et alius modus 
essendi ipsius in cognitione, ita ut ipsa cognitio productiva sit 
quoad obiectum seu obiectum constituat!, Haec obiecti constitutio, 
quae fit per cognitionem et in ipsa, productione formae seu speciei 
expressae efficitur. Species igitur expressa est ipsum obiectum cog- 
nitum, secundum quod in cognoscente habet «esse cognitum» diver- 
sum. ab esse rei in se. Actio cognoscitiva duo dicit : «esse cognitum » 
obiecti et causalitatem efficientem cognoscentis, a qua dependet hoc 
« esse cognitum » (cf. n. 465, 3). Quia autem species expressa non est 


| Joquimur de cognitione creata tantum, in qua species semper producitur 
ex indigentia, non de cognitione increata Dei Patris, qui, ut theologi 
docent, copnoseendo se. producit speciem (Filium) ex abundantia. 


Pars III. De anima seu de ente mobili motu augmentationis. Liber II 397 


nisi obiectum cognitione constitutum, recte ab ea produci dicitur tam- 
quam terminus illius causalitatis efficientis, quae competit cognoscenti. 
Non autem producitur a cognitione, inquantum haec dicit «esse co- 
gnitum » obiecti, sed est eius modus vel terminus vel forma seu men- 
sura intrinseca. 

Productio speciei expressae intellectualis seu verbi men- 
tis vocatur dictio; quae, ut ex dictis patet, nihil aliud est quam 
ipsa intellectio, inquantum importat causalitatem intelligentis, a qua 
dependet «esse intellectum » obiectum (diversum ab esse rei in se), 
non tantum in ortu suo, sed in tota sua duratione. 


474. Non omnis cognitio fit mediante specie expressa. Hoc experien- 
tia patet : nullam experimur imaginem expressam in cognitione sen- 
suum externorum et sensus communis, cum in cognitione ceterarum 
potentiarum experiamur, testimonio conscientiae, hanc imaginem seu 
speciem expressam ; in cognitione intellectus et phantasiae experimur 
nos esse productivos quoad obiécta seu nos producere conceptus et 
pbantasmata, in quibus obiecta intueamur ; in cognitione autem sen- 
suum externorum et sensus communis contrarium experimur: nos 
cognoscere obiecta nobis obtrusa, nullo modo a nobis producta (cf. 
n. 16, b.). Obiectum igitur harum potentiarum est praesens, immo est 
in contactu immediato cum organis horum sensuum. Et obiectum 
est proportionatum his potentiis, ita ut non referantur ad obiectum al- 
tiore modo; quare cognitio eorum experimentalis respicit obiecta 
omnino ita, prout immediate adsunt in rerum natura. Admissa vero 
specie expressa, sensus externi et sensus communis iam non sufficien- 
ter distinguuntur a phantasia, quo periclitatur certitudo cognitionis 
nostrae experimentalis. Productio igitur speciei expressae non est de 
essentia cognitionis qua talis, sed contingit per accidens, 
quatenus propter modum essendi cognoscentis (cf. n. 466, 2) alius 
est modus essendi obiecti in cognoscente et alius modus essendi obiecti 
in seipso. Ita species expressa habet rationem medii in quo co- 
gnoscens contemplatur obiectum. Cum non producant speciem expres- 
sam sensus externi et sensus communis, quorum cognitio experi- 
mentalis est, seu causata ex motione obiectorum, ceteri sensus 
et intellectus cognoscendo exprimunt speciem. Intellectus etiam tunc 


exprimit verbum, cum obiectum proprium est praesens et spirituale 


et per seipsum coniunctum intellectui identitate radicali, ut contin- 
git in intellectione, qua angelus et anima separata intelligunt suam 
substantiam. Nam etiam tunc obiectum non est proportionatum actui 
secundo intellectionis, «quia intellectus fertur in obiectum ut est intel- 


lectum (cf. n. 549). Nullum autem obiectum creatum est per seipsum 
intellectum in actu secundo, i; e intelleetualiter elaboratum seu pe 
netratum secundum gradus suos et relationes suas. Obieectum est in 


telligibile tautum, non vero actualiter intelleetuni Toc reii finitac 

convenire non potest, nisi quatenus est in intellectu per speciem ex- 
pressam 1. 


475. Definitio cognitionis. Cognitio recte definitur: actio me- 
taphysica, qua immaterialiter habetur forma 
(cf. n. 465, 1). In hac definitione declaranda terminus « immateriali- 
ter » non est exponendus terminis « cognoscitive », « intentionaliter », 
« obiective », ne fiat circulus vitiosus et explicetur cognitio per cogni- 
tionem. Sed exponatur ita: Cognitio consistit in actu secundo, quo 
forma aliqua habetur immaterialiter, i. e. modo supereminenti super 
potentialitatem, seu in eo quod subiectum cognoscens habet formam 
non compositive, non tamquam evolutionem seu actuationem subiecti, 
sed modo perfecto, ita ut habens formam in habendo eam non se ha- 
beat ut potentia, sed ut actus, qui possidet actum, ut immateriale, 
quod non subiective habet actum (cf. n. 465, 1; 2). Cognitio dicitur 
actio metaphysica ratione suae immanentiae et ponitur in prima spe- 
cie qualitatis ; formaliter enim dicit «esse cognitum » obiecti, quod 
non est causalitas, sed accidens bene disponens virtutem cognosciti- 
vam seu qualitas; implicat tamen influxum causalem continu- 
um potentiae cognoscitivae, et propterea actio dicitur ; est autem 
actio vitalis seu sui-motio, et quidem dupliciter: 4) eminenter, 
quatenus immediate emanat e potentia cognoscitiva, dependens ab 
ea efficienter (cf. n. 465, 3), tamquam aliquid, quo ultimo perficitur 
agens. Cognitio dicitur emanare im mediate e potentia cognos- 
citiva ad excludendam omnem actionem mediam ordinatam ad pro- 
ducendam cognitionem. Exercitium enim causalitatis potentiae 
cognoscitivae est ipsa potentia actuata seu mota, a qua dependet imme- 
diate «esse cognitum » obiecti; et cognitio dicitur actio et sui-mo- 
tio praecise, quia includit hanc potentiae causalitatem ; et dicitur 
suimotio eminenter, quia tota sistit in ipsa potentia cognoscitiva. 
b) Cognitio est sui-motio eminentissime, quia cognoscens cognoscendo 
sibi aliquid habet seu possidet immaterialiter, obiective. Nam etiam 
in cognitione alterius attactum est subiectum cognoscens in obliquo 
(in actu exercito). Habere enim aliud ut aliud, est habere tamquam 
sibi oppositum seu obiectum. 

Falso cognitio in sua ratione formali definiretur tamquam re- 
praesentatio. Repraesentatio enim non necessario pertinet ad 
ordinem cognitionis. Est repraesentatio non-cognoscitiva (ita statua 
hominem repraesentat), et est repraesentatio cognoscitiva, quae a 
non-coguoscitiva eo praecise differt, quod de sui ratione est, ut forma 
habeatur immaterialiter. 


1 Dicimus «rei fmitae », nam res infinita, Deus, est obiectum per seipsum 
intellectum perfectissime. Ideo theologi docent visionem beatam contingere sine 
specie expressa seu ipsam essentiam divinam uniri immediatissime intellectui 
beato per modium speciei expressae. 

476. Actus cognitionis, species impressa, species expressa realiter in- 
ter se differunt. Nam species impressa pertinet ad actum primum, 
expressa vero ad actum secundum cognitionis. De distinctione autem 
inter actum secundum cognitionis et speciem expressam cf. n. 473. 


471. Obi. 1. Actus, qui est causalitas, est actio praedicamentalis. Atqui actus 
cognitionis est actus, qui est causalitas. Ergo. Resp. Dist. mai.: Qui est causa- 
litas per se, conc. ; per accidens tantum, nego. Contyadist. min. 

2. Atqui actus cognitionis est causalitas per se. Probo. Causalitas per se est 


. actus cognitionis, qui essentialiter et necessario oritur causalitate potentiae 


cognoscitivae. Atqui actus cognitionis est actus, qui essentialiter et necessario 
oritur causalitate potentiae cognoscitivae. Ergo. Resp. Dist. mai. : Productio 
huius actus est causalitas aliqua immediata potentiae cognoscitivae, conc. ,- 
ipse actus est causalitas, qua aliquid producitur, nego. Conc. min. ; dist. consq. 


Bibliographia ad 473—476 : A. Laurent, De natura actionis im- 
manentis secundum S. Thomam, DThPlac 41 (1938) 233—253. 
P. Wintrath, Immanenz und Transzendenz des Erken- 
nens, DThFrib 17 (1939) 413—450. 


Ad 473 et 475. S. Thomas : «Duplex est actio: Una, quae procedit ab 
agente in xem exteriorem, quam transmutat; et haec est sicut illuminare, et 
haec est, quae etiam proprie actio nominatur. Alia vero actio est, quae 
non procedit in rem exteriorem, sed stat in ipso agente ut perfectio 
ipsius, et haec proprie dicitur operatio; et haec est sicut lucere... 
Intelligens non se habet ut agens vel ut patiens, nisi per accidens » (Ver. 8, 6). 
Sola autem actio transiens ponitur in praedicamento actionis : « Actio secundum 
quod est praedicamentum, dicit aliquid fluens ab agente cum motu » (I Dist. 
8, 4 a. 3 ad 3) : unde cum cognitio sit actio immanens, secundum mentem . 
S. Thomae non est actio physica. « Dico autem operationem in ipso [operante] 
manentem per quam non fit aliud praeter ipsam operationem : sicut videre et 
audire. Huiusmodi enim suut perfectiones eorum quorum sunt operationes, 
et possunt esse ultimum : quia non ordinantur ad aliquod factum quod sit finis. 
Operatio vero vel actio, ex qua sequitur aliquid actum praeter ipsam, est per- 
fectio operati, non operantis, et comparatur ad ipsum [operatum] sicut ad 
finem » (C. g. I 100; cf. S. th. I 34, 1 ad 2; ad 3). 

Ad 474. S. Thomas, Odl. V a. 9 ad 2 (cit. ad 469) ; Ver. 4, 2 ad 5. 

Ad 4706. S. Thomas, Pot. 8, 1 c. 


Quaestio II: De cognitione sensitiva. 


$ 1. DE POTENTIIS SENSITIVIS IN GENERE 
Thesis 34: Poleniiae sensilivae sunt potentiae organicae. 


478. St.qu. 1. Seusatio est « gnitio, cuius obiectum est concretum 
corporeum, concretum singulare. Sensus hanc concretionem solvere 
non valet: non potest essentiam separare ab eis, quae accidunt ei 
a parte rei, a notis individuautibus, quibus a nobis cognoscitur tam- 

quam res singularis. Hoc peragit intellectus conceptibus abstractis, 
quibus attingit essentiam rerum : intelligit quid sint. Sensus vero 
intuetur res non intelligendo quid sint. Neque substantiam rerum co- 
gnoscit, sed accidentia tantum corporis ad invicem coniuncta, i. e. 
cognoscit corpus secundum externam suam apparentiam tamquam 
extensum, determinatum loco, tempore, magnitudine, figura, colo- 
re etc. Ita neque potest accidens aliquod separare a coniunctione sua 
cum aliis; speciatim non potest quantitatem per se solam sumere 
sine determinata magnitudine, figura etc. Hoc peragit intellectus, qui 
hoc ipso essentiam extensionis, essentiam extensi seu corporis cognos- 
cit. Cognoscit corpus abstracte, cum sensus non attingat nisi concrete. 

2. Supposito, nullam cognitionem ac proinde neque sensationem 
explicari posse mechanice aut ex viribus physicis et chimicis et vege- 
tativis, sed speciales requiri potentias, thesi nostra dicimus potentias 
sensitivas esse potentias organicas, quae inhaerent com- 
posito ex anima et corpore, seu quae in esse et agere dependent ab 
organo. Plato, Cartesius, Rosmini (1797—1855), Palmieri multique 
recentes asserunt sensationem esse solius animae actum ; quorum sen- 
tentia nititur in falsa de modo unionis animae cum corpore doctrina. 


479. Prob. th. Arg. I. Ex obiecto formali proprio: Potentia co- 
gnoscitiva, cuius obiectum formale proprium seu id quod per se primo 
attingit, est corporeum, ut corporeum est, ipsa est organica seu cor- 
porea ; potentia enim accurate respondet obiecto suo proprio secundum 
modum essendi (cf. n. 466, 2). Atqui obiectum formale proprium po- 
tentiae sensitivae est corporeum, ut corporeum, seu corporeum con- 
cretum, prout exsistit in rerum natura. Ergo potentia sensitiva est 
organica. 

Idem argumentum ita evolvitur: Potentia, cuius obiectum for- 
male est extensum concretum, est potentia organica. Atqui sensus 
est potentia, cuius obiectum formale est extensum concretum. Ergo 
sensus est potentia organica. 

Prob. mai. Potentia, cuius obiectum formale est extensum concre- 
tum, seu quae per se primo attingit extensum concretum, est potentia, 
quae attingit extensum extenso modo, seu cuius ipsa cognitio est 
qualitas extensa. Debet enim recipi haec extensio in potentia et con- 
tineriin eius cognitione ; nam cognitio est obiectum cognitum secun- 
dum esse cognitum, obiectum habet esse cognitum in cognoscente. 
Ita obiectum cognitum in cognitione sensitiva habet esse cognitum 
concrete extensum, i. e. cognitio sensitiva est qualitas extensa. Atqui 
potentia, cuius cognitio est qualitas extensa, etiam ipsa extensa seu 
organica est, ut per se patet. Ergo. 

Ad argumentum notetur obiectum sensus etiam tunc esse exten- 
sionem conceretam, cum cognitione sensitiva non cognoscitur tamquam 
extenami, sieut obtinet in simplici sensitione auditus et olfactus. 

Nam qualitates istae: sonus et odor, non abstracte, sed concrete 
cognoscuntur tamquam temporaliter determinatae, prout exsistunt 
in rerum natura. Sed hae qualitates necessario sunt qualitates 
concrete extensae, quibus non convenit esse abstractum, sed concrete 
extensum. 

Arg. II. Ex absurda sequela: Si potentiae sensitivae essent poten- 
tiae anorganicae, potentiae sensitivae essent potentiae spirituales. At- 
qui repugnat potentias sensitivas esse potentias spirituales. Ergo non 
sunt anorganicae. 

Mai. per se patet ; potentia enim anorganica, quae in esse et agere 
est independens a corpore, est potentia spiritualis. 

Prob. min. Si potentia sensitiva est potentia spiritualis, obiectum 
sensile seu corpus agit in potentiam spiritualem imprimendo speciem, 
et quidem speciem sensilem, i. e. concretam (cf. n. 481). Atqui repug- 
nat corpus agere in potentiam spiritualem imprimendo speciem con- 
cretam. Potest quidem corpus agere in potentiam spiritualem, sed 
solummodo tamquam instrumentum alterius potentiae spiritualis, sic- 
ut phantasma agit in intellectum possibilem tamquam instrumentum 
intellectus agentis (cf. 576-579). At species, quae ita producitur, semper 
spiritualis est seu abstracta, non sensibilis seu concreta. 


480. Coroll. 1. Ergo sensatio non est operatio solius animae, sed 
animae organismum corporeum informantis. Ex anima et corpore 
unum constituitur operationis (sensationis) principium, ex quo una 
egreditur operatio. Distinguendo inter principium efficiens sensatio- 
nis proximum et remotum, et inter principium «quod» et «quo », 
dicimus : Principium « quod » sensationis est suppositum, principium 
«quo» remotum (seu primum) totale est natura tota composita ex 
anima et corpore, anima autem est principium partiale tantum; 
principium proximum «quo» totale est organum animatum seu or- 
ganum infornatum potentia sensitiva, potentia autem haec est prin- 
cipium proximum « quo » partiale tantum. Recte tamen etiam orga- 
num animatum dicitur instrumentum «quod», et potentia 
dicitur instrumentum « quo » (cf. n. 430, 1). Nam instrumentum, etiam 
instrumentum « quod », est id, quo agit suppositum. Quod dicitur 
de sensatione, valet etiam de appetitione et de vegetatione. 

2. Ergo sensus nequit reflectere super se et super actam 
suum reflexione propria. Reflexio enim expostulat potentiam anot- 
ganicam, spiritualem (cf. n. 466, 3; 543 ; 562). 

3. Ergo anima separata caret potentiis sensitivis ; adsunt 
quidem radicaliter, non vero formaliter. Ut enim salvetur po- 
tentia sensitiva, requiritur corpus, et quidem corpus specialiter dis- 
positum seu organum. Ideo potentia sensitiva non tantum perit per 
mortem, sed etiam per indispositionem corpoream, qua destruitur 
illa specialis dispositio organi ad potentiam sensitivam. requisita ; ita 
E 


Gieh, Bilem. philos, f, 


402 í ' :*. B. Philosophia naturalis specialis 


videmus, destructa speciali illa dispositione oculi, etiam visum destrui 
et effici caecitatem. 

4. Ergo reiciendus est sensus fundamentalis propositus a Rosmini 
et Tongiorgi. Hoc sensu ante quamcumque aliam cognitionem anima 
dicebatur cognoscere seipsam, et mediante hac cognitione sui etiam 
corpus sibi unitum. Qualiscumque alia cognitio sensitiva consideratur 
tamquam ulterior determinatio huius sensationis fundamentalis. Co- 
gnitio, quae attribuitur sensui fundamentali, ea esset, qua anima im- 
mediate et directe seipsam cognosceret. Sed repugnat hanc cognitio- 
nem esse sensitivam ; debuisset esse cognitio intellectiva, et cognitio 
intellectiva perfecta, quae convenire non posset nisi animae separatae 
perfecte per se subsistenti. Quomodo homo corpus suum sentiat, cf. 
n. 485. 


481. Schol. Species impressa in potentiis sensitivis efficitur ab ipso 
obiecto sensili. Nam obiectum sensile potest agere in sensum, 
quia est proportio inter agens (obiectum) et passum (sensum) ; obiec- 
tum enim sensile potest agere in organum sensus, ac proinde etiam 
in ipsum sensum dependentem ab organo. Obiectum sensile de fac- 
to agere in sensum et determinare sensum patet ex experientia. 

Probe tamen distinguenda est species sensibilis a de- 
terminationibus physicis et chimicis et physiologicis, quae, ut docent 
physiologi, ab obiecto in organo efficiuntur et quae non sunt nisi 
media, quibus species sensibilis in sensu producitur ; physice enim et 
chimice et physiologice immutatur organum informatum a vi sensi- 
tiva, quae proinde etiam ipsa immutatur, utpote ab organo in esse 
dependens. Mutationibus et determinationibus physicis et chimicis 
et physiologicis determinatio psychica seu species sensibilis intro- 
ducitur. 


482. Obi. 1. Potentiae animae non sunt potentiae organicae. Atqui potentiae 
sensitivae sunt potentiae animae. Ergo. Resp. Dist. mai.: Potentiae animae, 
quae inhaerent soli animae, conc.; quae non inhaerent soli animae, sed organo 
animato, nego. Comtradist. min. 

2. Atqui potentiae sensitivae inhaerent soli animae. Probo. Potentiae, qua- 
rum obiectum est immateriale, inhaerent soli animae. Atqui obiectum poten- 
tiarum sensitivarum est immateriale. Ergo. Resp. Dist. mai. : Quarum obiectum 
est immateriale, i. e. abstractum, conc.; quarum obiectum est immateriale, 
i. e. obtinet esse cognitum in potentia sensitiva, nego (cf. n. 466, 2). Contradist. 
min. 

3. Atqui obiectum potentiae sensitivae est abstractum. Probo. Abstractum 
est, quod est separatum ab iis, quibuscum invenitur coniunctum in rerum na- 
tura. Atqui obiectum potentiae sensitivae est separatum ab iis, quibuscum 
invenitur coniunctum in rerum natura. Ergo. Resp. Dist. min.: Abstractum 
est quidditas separata ab omnibus, quae ad eam non pertinent, conc. ; est qua- 
litas assumpta sine quibusdam aliis qualitatibus ei coniunctis (sicut visu as- 
sumitur color pomi sine cius odore et sapore), non tamen separata ab omnibus, 
quae adeius essentiam non pertinent, speciatim non separata a concreta quan- 
litate, mgo. Conutradist. min. 

4. Atqui obiectum sensus est etiam abstractum a concreta quantitate. 
Probo. Sonus, qui simplici auditione auditur, est abstractus a concreta quan- 
titate. Atqui sonus est obiectum sensus. Ergo. Resp. Dist. mai.: Non localiza- 
tur in determinata quantitate, conc. ; non sentitur tamquam concretus cum 
determinato tempore, nego. Conc. min. ; dist. consq. : Aliquando non localizatur 
in determinata quantitate, conc. ; neque tunc sentitur tamquam concretus 
cum determinato tempore, nego. Sonus tamquam ens fluens, successivum inest 
concrete in quantitate fluente, in tempore, sicut qualitas permanens inest in 
quantitate permanente. Utraque qualitas habet determinatam positionem et 
extensionem: altera in quantitate fluente, altera iu quantitate permanente. 


Bibliographia ad 478—481: T. Bartolomei, La natura della sen- 
sazione e la necessità della specie sensibile, DThPlac 
44 (1941) 113—135. P. Borne, De ente materiali et spirituali 
sub respectu extensionis et inextensionis, DThPlac 42 
(1939) 240—253; 349—369; 461—494. C. Fabro, La Fenomenologia 
della Percezione, Milano 1914. Id, Percezione e Pensie- 
ro, Milano 1941. 4. M. Milis, De natura et origine speciei 
sensibilis, Acta Pont. Acad. Rom. S. Thomae Aq. 1 (1934) 163—169. 


Ad 479. Aristoteles «determinat de organis sensus. Quia enim dixerat, 
quod sensus est susceptivus specierum sine materia, quod etiam intellectui 
convenit, posset aliquis credere, quod sensus non esset potentia in corpore, 
sicut nec intellectus. Et ideo ad hoc excludendum assignat ei organum et dicit, 
quod “primum sensitivum'' idest primum organum sensus est “in quo est 
potentia huiusmodi", quae scil. est susceptiva specierum sine materia. Organum 
enim sensus, cum potentia ipsa, utputa oculus, est idem subiecto, ''sed esse 
aliud est"', quia ratione differt potentia a corpore. Potentia enim est quasi for- 
ma organi, ut supra traditum est» (Aic0ncfpiov 8& mpðtov èv d 7j towóry Sóvauç. 
Éov. uiv obv tæùrtóv, tò O'slvci Évepov : De an. II 12, 494 a 24. S. Thom. 
lect. 24 n. 555; cf. Arist., De an. I 1, 403a 6; III 4, 429 a 26 b 5; Thom. I lect. 
2 n. 17; III lect. 7 n. 684 088). Aristoteles: Ato0nsow; ött ık cápgorog 
yiyyerar... BTAov xal tà To Aóyou x«l vo0 Aóyou xycopíg (De sensu et sens. 
1, 436 b 6). Ad quae S. Thomas : « Quod sensus communis sit animae et corpori, 
dicit esse manifestum et ''per rationem” et “sine ratione". Ratio enim est in 
promptu: quia cum sensus patiatur a sensibili, sicut ostensum est in libro De 
anima, sensibilia autem materialia sint et corporea, necesse est corporeum esse, 
quod a sensibili patitur. “Absque autem ratione” manifestum est experimento : 
quia turbatis corporeis organis impeditur operatio sensus ; et eis ablatis, tota- 
liter sensus tollitur » (in 1. c. lect. 1 n. 17 ; cf. Arist., De somno et vig. c. 1, 454 
a 7—11 [v. ad 428]). S. Thomas : «Quaedam operationes sunt animae, quae 
exercentur per organa corporalia; sicut visio per oculum, et auditus per aurem. 
Et simile est de omnibus aliis operationibus nutritivae et sensitivae partis. Et 
ideo potentiae quae sunt talium operationum principia, sunt in coniuncto 
Sicut in subiecto, et non in anima sola» (S. th. I 77, 5; cf. C. g. II 57 : Item, 
Impossibile; 82: Haec autem ; Comp. 89 92). 

Ad 481. S. Thomas: «Nec sensibile exterius est nobilius quam sensus 
proprius, licet moveat ipsum. Est enim secundum quid nobilius, scil. inquantum 


; est actu album vel dulce, ad quod est sensus proprius in potentia. Sed sensus 


proprius simpliciter est nobilior propter virtutem sensitivam, unde et nobiliori 


modo recipit sine materia . .. 1t sie sensus communis [licet inunutetur a sensu 
proprio] nobiliori modo recipit «uam sensus proprius, propter hoc quod virtus 
sensitiva consideratur in sensu cominund ot diu radice, et minus divisa » (Iu De 
an. III lect. 3 2. 612 ; cf. Pot. 5, 8 v. post med, ;.8. th. 1 84, 000 2; 85, Iad 3). 


Cf. text. ad 577. 

§ 2. DE SENSIBUS EXTERNIS 


483. Divisio sensuum in externos et internos. Divisio sensuum in 
externos et internos ab obiecto sumenda est ita, ut sensus externus 
dicatur, qui obiectum suum immediate, i. e. non mediantibus aliis 
sensibus, attingit, internus vero, qui mediantibus aliis attingit. Co- 
gnitio enim sensuum internorum in eo consistit, quod aliquid iam 
cognoscitive apprehensum ulterius elaborant. Contra sensus externi 
immediate referuntur ad obiectum physica irritatione propositum, ad 
obiectum proinde pure ex ternum. Obiecta autem sensuum in- 
ternorum non sunt obiecta pure externa, cum hi sensus semper refe- 
rantur ad aliquid intentionaliter in cognoscente iam receptum. Qua- 
propter cognitio sensuum externorum seu simplex sensatio elemen- 
tum primitivum est, unde omnis cognitio humana incipit. Ulterior 
cognitio hominis in simplicibus sensationibus fundatur. Ita per- 
ceptio plures sensationes ope sensus communis coniungit easque 
complet ulteriusque perficit ope repraesentationum phantasiae, quae 
fundantur in sensationibus antea iam habitis. Intellectus autem in- 
telligibiliter elaborat obiectum perceptionis cognitione quidditativa. 


484. Sensuum externorum divisio. Sensus externi dividunturin su - 
periores (visus, auditus) et inferiores (olfactus, gustus, et 
tactus, qui complectitur sensum resistentiae et temperaturae). Sensus 
superiores sunt, qui referuntur ad obiectum suum proprium pure obiec- 
tive, inferiores, qui referuntur ad obiectum proprium non pure obiecti- 
ve, sed sub respectu aliquo subiectivo. Sentiunt enim obiectum suum 
tamquam aliquid, quod afficit subiectum sentiens, quod causaliter 
agit in subiectum sentiens ; ita enim percipimus obiecta propria sen- 
suum inferiorum : resistentiam, temperaturam, sapores, odores. Con- 
tra, sensus superiores apprehendunt res pure obiective, sine illo re- 
spectu subiectivo : non scimus nisi scientifica demonstratione colores, 
quos videmus, causaliter agere in oculos ; ipse visus hanc causalita- 
tem non sentit. Idipsum dicendum de aure relate ad sonos. Sonus vero 
nimis vehemens non tantum auditus, sed etiam tactus sensationem 
in aure producit; similiter lux nimis intensa efficit in oculo doloris 
sensationem, quae est sensatio tactus, ut continuo explicabitur. 
Quia sensus inferiores referuntur ad res sub respectu afficientis 
subiectum, ideo ad obiectum proprium eorum pertinent etiam vo- 
luptas sensilis et eius contrarium, displicentia et dolor 
sensilis, seu conveniens et disconveniens tamquam afficiens subiec- 
tum sentiens, cum ad obiectum sensuum superiorum pertineat p ul- 
chrum, seu id quod est conveniens pure obiective. Voluptas enim 
sensilis est sensatio conveniens sensuum inferiorum, dolor est sensa- 
tio diconveniens sensus resistentiae ; dolor eniin proprie de sensu re- 

sistentiae tantum dicitur, cum id quod est disconveniens gustui et 
olfactuij ingratum potius dicatur. Etiam dolor productus a teni- 
peratura excessiva (calida vel frigida), quatenus organismum laedit, 
ad sensum resistentiae pertinet ; laesio enim haec sensationem dis- 
convenientem resistentiae seu pressionis producit. 

Sensationem externam voluptatis et displicentiae et doloris se- 
quuntur actus appetitus sensitivi : gaudium et tristitia quasi voluptas 
et dolor internus (affectus voluptatis, displicentiae, doloris 
— Lust-, Unlust-, Schmerzgefühl sentimento di pia- 
cere, di dispiacere, di dolore), quae a voluptate et displicentia et 
dolore externo, i. e. a sensationibus sensus externi probe distin- 
guenda sunt (cf. n. 508). 


485. Numerus sensuum externorum. Quinque solent numerari sen- 
sus externi: visus, auditus, olfactus, gustus, tactus, secundum quin- 
que obiecta formalia immediate sensilia, quae sunt : color, sonus, odor, 
sapor, qualitas tangibilis. At tactus non est unus sensus; nam 
praeter qualitatem tangibilem in sensu proprio quae est resistentia 
(durum et molle), circa quam est sensus resistentiae, sunt qualitates 
tangibiles in sensu improprio : temperatura (calidum et frigidum), 
circa quam est sensus temperaturae, et sapor, circa quem est gustus. 
Ideo Aristoteles! etiam gustum tactum quendam dicit. Vulgo autem 
sensus resistentiae et temperaturae per modum unius sumuntur et 
tactus vocantur, quia per totum corpus alter alterum comitatur, 
et eorum distinctio organica non facile apparet. Sex igitur sensus ex- 
terni distinguendi sunt: visus, auditus, olfactus, gustus, sensus re- 
sistentiae, sensus temperaturae. Tactus actionem suam exercet etiam 
intra corpus et inter diversas corporis partes, quatenus pars tangit 
partem, quae sensatio, etsi contingit intra corpus, nihilominus ad sen- 
sum externum pertinet. Ope tactus, quatenus actionem suam exercet 
intra corpus, homo immediate corpus suum sentit in actu exercito. In 
actu signato seu quasi reflexe (reflexione impropria) homo corpus suum 
sentit, quatenus tactui adiungitur sensus communis : ope tactus pars 
sentit partem, quas sensationes diversarum partium sensus communis 
tamquam meas percipit, et ita ope tactus, adiuncto sensu communi, 
sentio meum corpus iu actu signato. Ex dictis patet sensum mus- 
cularem, qui a multis recentibus enumeratur tamquam sen- 
sus externus specialis, non distingui a sensu resistentiae, sed esse ip- 
sum sensum resistentiae, prout exercetur inter diversas ipsius corporis 
partes. Recentes praeterea alios enumerant sensus, qui etiam ipsi ad 
sensum resistentiae reducuntur. Speciatim reicitur specialis sensus 
doloris, quia dolor est sensatio disconveniens sensus resis- 
tentiae. 


1 De anima III 12, 434 b 21. 

486. Sedes sensuum externorum. Secundum multos psychologos 
omnis sensatio perficeretur in «sensoriis» cerebri. Distinguunt in cere- 
bro: sensorium visus, auditus etc. Si aliquod sensorium destruitur, 
ita dicunt, etiam sensatio ei respondens eliminatur. Quare putant sen- 
suum externorum omnium sedem esse cerebrum. At dato, non con- 
cesso, destructionem alicuius sensorii reddere impossibilem sensationem 
ei respondentem, exinde tamen nondum esset probatum sensatio- 
nem in hoc sensorio sedem suam habere ; potest enim, hoc non obstan- 
te, contingere in peripheria systematis nervei. Etiam S. Thomas (In 
De an. III lect. 3) et scholastici, quamquam docebant sensationis 
sedem esse peripheriam, tamen asserebant sensus externos vim suam 
sensitivam ex coniunctione cum cerebro, ctim sensu communi haurire. 
Sed neque est probatum destructionem horum sensoriorum sensatio- 
nem impossibilem reddere (cf. n. 495, 9). 

Sedes sensuum inferiorum determinari potest immediate 
sensatione horum sensuum. Ipsa sensatio per seipsam manifestat, quo 
loco fiat. Sensus inferior sentit obiectum suum agere in corpus sentiens, 
et quidem in determinatam corporis partem, ibique sensationem 
producere. Ita percipimus nos lingua, palato gustare, naribus olfacere, 
i. e. has partes esse sedem gustus et olfactus, et percipimus tactum 
et sensum temperaturae per totum corpus esse diffusum. At sensus 
superiores fugit actio obiecti, cum obiectum pure obiective per- 
cipiant. Ouapropter neque experiuntur sensationem suam tamquam 
in determinato organo productam. Non experiuntur, sicut sensus in- 
feriores, ipsa sensatione sedem sensationis. Mediantibus tamen sen- 
sationibus tactus, quae sensationes visus et auditus comitantur, cum 
pupilla contrahitur sub influxu lucis, cum aperimuset claudimus oculos, 
cum caput movemus, cum aures obturamus, experimur nos oculis 
videre et auribus audire, i. e. haec organa aliquid saltem conferre 
ad visionem et auditionem. Num revera visio contingat in oculo, audi- 
tio in aure, ac proinde oculus sit propria sedes visus et auris sedes 
auditus, hoc exinde nondum liquet. Possibile esset oculum et aurem 
non deservire nisi ad undas lucis et soni recipiendas, sensationem 
vero ipsam non hic, sed alibi contingere. Sed non indicatur ratio suf- 
ficiens, cur visio non in oculo et auditio non in aure contingeret. Qua- 
propter per analogiam cum sensibus inferioribus oculus et auris con- 
sideranda sunt tamquam sedes visus et auditus. 

Concedendum est autem sensationem in peripheria imperfectam 
esse, cum in centro tantum, ope sensus communis, conscia fiat, ibique 
sensationes elementares, quas complectitur aliqua sensatio externa, in 
unitatem seu totalitatem colligantur. 


487. Obiectum sensuum externorum. Veteres sensibile seu obiec- 
tum sensus latissime sumptum distinguebant in sensibile per se 
et sensibile peraccidens. Sensibile per se ulterius distinguebant 

in sensibile per se primo, sensible proprium et sensibile 
per se secundo seu sensible commune. Sensibile per se 


est id, quod revera sub sensum cadit et ab eo percipitur, quod est. re- 


vera obiectum. Sensibile per accidens proprie sub sensum non cadit, 
revera ab eo non apprehenditur, sed ab alia potentia cognoscitiva 
repraesentatur et cognitioni sensus adicitur. Revera et proprie non 
est obiectum, sed obiectum concomitans seu aliquid quod adicitur 
obiecto. Ita substantia corporea est per accidens sensibilis: proprie 
sub nullum sensum cadit, a nullo sensu cognoscitur, sed ab intellectu 
tantum, et accidentibus, quae a sensibus cognoscuntur, adicitur. Sa- 
por et odor pomi visibilia non sunt per se, sed per accidens tantum. 
Sapor et odor non cadunt sub visum, sed repraesentatione phantasiae 
(fundata in experientia gustus et olfactus) adiciuntur illis accidenti- 
bus pomi, quae visu percipiuntur. Etiam obiectum foris ut foris, obiec- 
tum extraorganicum, diversitas obiecti a corpore subiecti sentientis 
non est sensibilis sensatione sensus ex terni nisi per accidens, ut 
ex sequentibus patebit. At color pomi est per se visibilis, et genera- 
liter per se sensibiles sunt qualitates immediate sensibiles ; revera sub 
sensus cadunt: color est per se visibilis, sonus per se audibilis etc. 
Etiam quantitas et figura: accidentia mediate sensibilia, per se sen- 
sibilia sunt, etis mediate, i. e. per se secundo. Veteres sensibile 
per se dividebant in sensibile per se primo et sensibile per 
se secundo. Sensibile per se primo non tantum sub sensum ca- 
dit tamquam obiectum eius, sed est etiam obiectum immediatum. 
Ideo est obiectum proprium sensus, quod ei soli convenit eique 
tribuit specificationem. Sensibile proprium visus est color, auditus 
est sonus, olfactus est odor, gustus est sapor, tactus est resistentia, 
sensus temperaturae est calor et frigus. Etiam sensibile mediatum 
(per se secundo sensibile) sub sensum cadit, at non est obiectum im- 
mediatum, sed mediatum. Talia sunt quantitas (extensio seu quantitas 
continua, et numerus) et ea, quae immediate cum quantitate cohae- 
rent: motus localis, quies, figura, situs. Haec a sensibus cognoscuntur 
mediante obiecto immediato, mediante sensibili proprio. Ouantitas 
ab oculo cognoscitur mediante colore ; solummodo quia quantitas est 
colorata, est visibilis. Tactu cognoscitur mediante resistentia ; exten- 
sum nulla sensibili resistentia praeditum non est tangibile. Ita unus- 
quisque sensus quantitatem suo modo attingit mediante suo proprio 
sensili. Idem valet de accidentibus, quae immediate cum quantitate 
conectuntur : de motu, quiete, figura, situ. Ouantitas proiude est sen- 
sibile commune, obiectum commune. 

Haec veterum divisio factis respondet. Sed complenda est et ul- 
terius determinanda. Sensibile mediatum non est tantum quantitas 
et ea, quae cum quantitate conectuntur : motus, quies, figura, situs. 
Sensibile mediatum duplex est : 1. id «quod mediate sub sensum cadit, 
ita tamen, ut a sensu attingatur inse, non in alio, non in imagine ta- 

tum. Cognitio intuitiva sensus fertur in idipsum. Ideo mediate 
tantum sub sensum cadit, quia per aliud sensui proponitur, prout est 
inse : Est coniunctum cum alio, quo offertur, prout est in se, cognitioni 
intuitivae sensus. Hoc mediate sed per se sensibile est quantitas et 
ea, quae immediate cum quantitate conectuntur. Sensibile mediatum 
est 9. id quod mediate sub sensum cadit ita, ut a cognitione sensitiva 
non attingatur in se, sed in alio, in imagine, qua plus minusve accu- 
rate repraesentatur. Hoc obiectum non est per se sensibile, qua- 
tenus Tò « per se » significaret exclusionem imaginis mediantis, sed est 
per se sensibile, quatenus non est sensibile per accidens tantum, sed 
revera sub aliquem sensum externum cadit ab eoque cognoscitur, 
quamquam in imagine, i. e. mediate: eodem simplici actu sensatio- 
nis, quo imago cognoscitur, cognoscitur etiam id, quod imagine re- 
praesentatur. Oculus videns imaginem videt id, quod imagine reprae- 
sentatur, prout hoc in imagine continetur. Videt proinde utrumque : 
imaginem et id quod imagine repraesentatur, sed non ut distincta, cum 
simplex sensatio non possit comparationem instituere inter utrumque. 
Cum omnes sensus externi cognoscant mediante physico rerum influxu 
in organismum, in organa sensus, ideo omnes sensus externi na- 
turaliter habent duplex sensibile per se in hac se- 
cunda acceptione: alterum immediatum intus, utestsonus intus 
in aure receptus; alterum mediatum foris, quod repraesentatur 
per obiectum intus, ut est sonus campanae, qui repraesentatur per 
sonum intus in aure receptum. Obiectum immediatum intus est: 
coloratum extensum in oculo receptum, quod inest in medio, quod 
immediate tangit retinam ! ; sonus intus in aure receptus, qui vibrat 
in membrana basilari, quae immediate tangit nervum acusticum ; par- 
ticulae odoriferae intra nasum, in membrana pituitaria receptae ; sub- 
stantiae sapidae in saliva solutae, quae per tenuissimos canales per- 
tingunt usque ad contactum cum terminationibus nervi gustus ; calor 
et pressio recepta in corpore subiecti sentientis, in illis partibus, quae 
immediate tangunt terminationes nerveas tactus. Obiectum mediatum 
sensuum distantiae (visus, auditus, olfactus) est id, quod per 
distantiam a subiecto cognoscente separatur ; obiectum znediatum 
sensuum contactus est foris tangens : sapidum foris, quod su- 
perficiem linguae tangit ; calidum foris, quod cutem externam tangit ; 
resistens foris, cutem externam tangens. 


488. Localizatio obiecti sensuum externorum.  Simplici sensatione 
utrumque obiectum, intraorganicum et extraorganicum, cognoscitur, 
sed ita, ut inter se non distinguantur, quia simplici sensatione obiec- 


1 Imago retinalis physice considerata. Imago retinalis physice consi- 
derata distinguaturab imagine retinali photochimice considerata, quae 
est accidens retinae seu plhotochimica retinae transmutatio. 

tum foris non cognoscitur ut foris, neque obiectum intus ut intu 

Videmus utique coloratum, quod est in oculo, sed non videmus tam 

quam in oculo. Similiter non audimus sonum membranae basilaris ut 

talem. Etiam sapidum non sentimus tamquam intus in canalibus liu 

guae, in receptaculis organi gustus. Et quamquam (mediante tactu) 
sentimus odorem aliquomodo confuse tamquam intra nasum, parti- 
culae tamen odoriferae illae in membrana pituitaria receptae nos la- 
tent. Et nos latet etiam obiectum immediatum tactus et sensus tem- 
peraturae, quod est cutis inferior immediate tangens terminationes 
nerveas, quamquam simplici sensatione iam cognoscimus calorem et 
pressionem tamquam se communicantia cum corpore nostro. Obiec- 
tum intus, quin se manifestet ut tale, manifestat id, quod est foris. Sed 
neque hoc manifestat tamquam foris. Obiectum foris ut foris non est 
perceptum nisi per accidens. Obiectum aliquod, quod tangendo sen- 
timus, non pertinere ad corpus subiecti sentientis, hoc in simplici 
sensatione tactus non enuntiatur. Hoc non manifestatur nisi multi- 
plici experientia, quosdam contactus modo esse, modo non esse, et 
diversos esse, neque habere constantiam, in oppositione ad contactus 
omnium partium quomodocumque ad corpus subiecti sentientis per- 
tinentium. Obiectum igitur tactu percipitur ut foris et ut distinctum 
a corpore subiecti sentientis per accidens, accedente reprae- 
sentatione phantasiae fundata in multiplici hac experientia. Etiam 
sensus temperaturae et gustus nonnisi mediante eadem multiplici 
experientia sentiunt per accidens obiectum suum ut foris et 
ut distinctum a corpore subiecti sentientis. Similiter se habet auditus 
quoad sonum. Sonus, qui auditur, sitne in campana aut in aére, aut 
in aure tantum, de his per simplicem auditionem nihil scimus. Direc- 
tionem, ex qua sonus ad nos pervenit, mox cognoscimus motu capitis, 
quo cognoscimus etiam nos auribus audire (1. e. mediantibus auribus 
sonum recipere). Cum caput hinc inde movemus, melius audimus aut 
minus bene. Similiter notamus sonum intensius audiri, cum ad cam- 
panam appropinquamus, et viceversa, et sonum omnino cessare, cum 
cessat motus campanae. Per hanc experientiam eo pervenimus, ut in 
repraesentatione phantasiae campanam et motum eius cum sono con- 
iungamus: audimus per accidens campanam sonantem. Si- 
militer de olfactu dicendum est. Neque visus per se obiectum foris ut 
foris videt, quia obiectum foris non percipit nisi mediante obiecto 
intus seu mediante imagine retinali. Ideo visus non percipit nisi duas 
dimensiones : in longum et in latum. Tertia vero dimensio et consequen- 
ter distantia in profundum a visu non attingitur per se, sed per acci- 
dens tantum — est visibilis per accidens, quatenus videntur lineae et 
superficies coloratae et modificatae per maiorem vel minorem lucem 
ct per umbras in quibus apparent. Interpretando has modificationes 
mediante experientia tactus aut etiam per aestimativam colligitur ter- 
tia dimensio, quae proinde ad. visionem harum nmiodificationuim otatim 

correpraesentatur et associatur eis, i. e. videtur per accidens. Praeterea 
visio binocularis concurrit ad tertiam dimensionem apprehendendam, 
quia uterque oculus paulo aliter idem obiectum percipit secundum 
positionem diversam. Interpretando has diversitates utriusque oculi 
mediante experientia tactus, cognoscimus tertiam dimensionem. Ad 
distantiam in profundum aestimandam et ad tertiam dimensionem 
cognoscendam iuvat etiam motus muscularis, quo lentem cristallinam 
accommodamus distantiae, et quo oculos ad invicem accommodamus 
ad obiectum aliquod contemplandum. Ita per sensum muscularem, 
i. e. per tactum, tertiam dimensionem et distantiam percipimus. 

Ab omnibus igitur sensibus externis percipitur obiectum intus et 
obiectum foris, sed non percipiuntur ut distincta. Per accidens tan- 
tum mediante phantasia obiectum foris ut foris repraesentatur et a 
corpore subiecti sentientis ac proinde etiam ab obiecto intraorganico 
distinguitur, quamquam ipsum hoc obiectum intraorganicum etiam 
tunc nonnisi confuse et implicite apprehenditur. Distincte et expli- 
cite non cognoscitur nisi ope investigationis scientificae. Obiectum foris 
sensus externi mediate et imperfecte cognoscunt, mediante obiecto 
intus, prout eo repraesentatur. Obiectum foris, prout est in 
se absolute, proprie non est obiectum sensationis externae, sed 
obiectum concomitans tantum : aliis verbis, non est sensibile per se, 
sed per accidens. Quatenus differt ab obiecto intus, non cognoscitur 
nisi mediante multiplici experientia mediata. Ita scimus sonum ex 
longinquo sonantem multo intensiorem esse, quam a nobis auditur, 
quia experientia praecedente didicimus soni intensitatem minui aucta 
distantia. Et scimus secundum positionem oculi figuras rerum et re- 
lationes magnitudinis notabiliter mutari in imagine retinali : Circulus 
e latere visus in imagine retinali est ellipsis, et res valde distans ibi 
continetur sub proportione valde parva. Ceterum differentia obiecti 
foris ab obiecto correspondente intus quoad sensus contactus regula- 
riter est imperceptibilis. Et etiam quoad sensus distantiae regulariter 
non est perceptibilis nisi relate ad intensitatem et quoad visum relate 
ad magnitudinem et figuram. Sed haec (magnitudo et figura) tactu 
accurate dignoscuntur. Ordinarie igitur ope sensuum externorum fa- 
cile cognitionem acquirimus adaequatam etiam rerum extra nos se- 
cundum id, quod absolute in se sunt. 


489. Quomodo percipiamus motum localem.  Simplici sensatione vi- 
sus circa res foris positas solum cognoscimus contingere quoad ipsas 
aliquam mutationem positionis. Utrum autem res moveantur an nos 
ipsi moveamur, quiescentibus rebus, non apparet. Idem dicatur de 
simplid sensatione tactus. Si quis tactu sentit motum in aére, in aqua, 
hoc exeo provenire potest, quod ipse movetur in aére, in aqua ; aut 
movetur aër vel aqua, quiescente ipso in aére, in aqua. Qui invisibili 
causa in obscura nocte transferretur celerrime per aéra, ventum va- 

lidum flare crederet. Simplici tamen sensatione tactus et sensu com- 
muni sentimus motum membrorum corporis nostri ad invicem et dis- 
tinguimus membrum motum a quiescentibus reliquis membris. Mo- 
tum membrorum tactu sentimus intra musculos et intra articulationes 
membrorum. Nam cum hoc vel illud membrum movetur, et etiam 
cum idem membrum alio modo movetur, aliam sentimus sensationem 
in musculis causatam ex contractione et expansione musculorum. 
Mediante hac experientia, qua experimur motum membrorum nos- 
trorum ad invicem, cognoscimus plurima corpora, quae circa nos 
sunt: solum, arbores, domos etc., ad motum membrorum nostrorum 
non moveri, sed quiescere ; atque ita, si ad motum deambulationis 
nostrae videmus ea positionem mutare, tamen ut quiescentia ea con- 
sideramus ; nam positionem non mutant nisi in retina nostra, prout 
respondet motui nostro. Et generatim rem omnem, quae positionem 
mutat modo correspondente motui nostro, ut quiescentem habemus, 
nam positionem non mutat nisi in retina, in imagine retinali nostra. 
Abstrahendo a casu, quo nos rem aliquam manibus apprehensam 
movemus, non consideramus rem ut motam, nisi cum positionem mutat, 
quin nos experiamur motum aliquem membrorum nostrorum, aut 
si, nobis moventibus membra (ut nobis deambulantibus), modo huic 
motui non correspondente positionem mutat. Ita per hanc experien- 
tiam mediatam tactu et visu motum et quietem rerum extra nos po- 
sitarum etiam in concreto cum certitudine cognoscimus. Si vero nos 
movemur non motu proprio, sed motu alieno (ut cum curru vehimur), 
quin motum nostrum percipiamus, de motu et quiete rerum recte 
non iudicamus. Exinde fallacia de apparente motu solis et difficultas 
determinandi de motu siderum. Circa siderum motum aliquid deter- 
minare non possumus nisi scientifico ratiocinio et experimento. Ita 
motum terrae circa axem suum determinamus per vim centrifu- 
galem, hoc motu ortam et perpendiculi motu manifestatam (ex- 
perimentum Foucault). Similiter admittendum est terram moveri 
circa solem, si conaturalem phaenomenorum explicationem tradere 
volumus. 


490. Sensatio et perceptio. Mediante sensibili per accidens obiec- 
tum sensationis convertitur in perceptionis obiectum. Ob- 
iectum simplicis sensationis non est nisi id quod est per se sensibile. 
At in perceptione una alterave tantum qualitas sentitur, multa vero 
alia per phantasiae repraesentationem, fundatam in anteriore expe- 
rientia, i. e. in sensationibus antea habitis, adiciuntur. Speciatim ad- 
icitur distinctio obiecti a corpore subiecti sentientis. Ita campana, quae 
auditur, est obiectum perceptionis ; seusu externo non percipitur nisi 
sonus. Huic sensationi aliae qualitates adiciuntur, pertinentes ad alios 
sensus, ut color, resistentia. Adicitur etiam (ab intellectu) substantia, 
quae tamquam obiectum ad nullum sensum. pertinet, Et totum hoc 

repraesentatur tamquam res a corpore audientis distincta eique obiec- 
ta. Similiter pomum visum obiectum est perceptionis. 


491. Habitudo inter irritationis et sensationis quantitatem. Iam ex- 
perientia quotidiana constat crescente irritationis vehementia etiam 
crescere sensationis quantitatem. Sed eadem experientia docet non 
eodem modo crescere sensationis quantitatem quo irritationis, sed 
lentius. Ita cum duplicatur irritatio, non ideo duplicatur sensationis 
vehementia, ut, cum duplicatur cantorum numerus, duplicatur qui- 
dem soni, sed non sensationis vehementia. Habitudo, quae intercedit 
inter augmentum irritationis et sensationis, repetitis experimentis ac- 
curatius determinata, per legem Weberianam ita enuntiata est : 
Augmenta sensationis inter se aequalia sunt, si habitudo irritationum 
eadem permanet. Quam legem Fechner hoc modo proposuit : 
Crescente irritatione secundum progressionem geometricam, crescit 
sensatio secundum progressionem arithmeticam. Quod etiam hoc mo- 
do enuntiari potest: Sensatio crescit sicut logarithmus irritationis ; 
ex quo deducitur formula: s — log i, id est sensationis quantitas (s) 
aequivalet logarithmo irritationis (i). 

Intrinseca ratio huius habitudinis inter sensationem et irritatio- 
nem in eo est, quod vires sensitivae sensationis intensitate et vehe- 
mentia quodammodo obtunduntur. Quae obtusio tantopere potest 
augeri, ut sensationis quantitas a nullo iam irritationis augmen- 
to augeri possit. Unde sicut datur terminus seu limen infimum, infra 
quod irritatio nimis debilis est ad producendam sensationem (Reiz- 
schwelle), ita datur terminus supremus (Reizhóhe), ultra quem sensa- 
tio augeri non potest. Ouapropter hoc puncto supremo attacto, sen- 
satio non crescit, quantumvis irritatio augeatur. Sicut igitur facultatis 
ambitus limitibus circumscribitur quoad qualitatem, ita etiam quoad 
quantitatem. Obiectum ergo debet esse proportionatum facultati non 
tantum quoad qualitatem, sed etiam quoad quantitatem. Patet non ita 
accurate calculis subici posse phaenomena psychica sicut naturalia. 
Ideo lex Weberiana et formula Fechneriana, licet generaliter valeant, 
propter individuales tamen dispositiones patiuntur irregularitates, 
Lex Weberiana non valet quoad illas sensationes maximae intensitatis, 
quibus ad gradum supremum acceditur. 

A d 483—485. Aristoteles agit de sensatione externa et de sensibus externis 
in genere: II De anima c. 5 et 12, et III c. 1. Exponitur a S. Thoma II lect. 
10— 12 ; lect. 24, et III lect. 1. In specie disserit Aristoteles de singulis sensibus 
externis: De an. II c. 7— 11; de visu, gustu et odoratu etiam : De sensu et 
sens. c. 3—5. Quae S. Thomas exponit In De an. II lect. 14—23; In De sensu 
et sens. lect. 6— 14. Sensationem externam proprie in obiectum pure externum 
ferri affirmat Aristoteles : Avwxgépet è [tò xlo0&vecÜci, pro quo et atoðnotg 
<hac voce, sine addito posita, Aristoteles sensationem externam et sensum 
externum significatz], őrt co0 uiv [roð alo0&vecOnt] «à mommiwà týs Évepyelotc 
ÉEe0cv : De an. II 5, 417 b 19. Cf. S. Thom. lect. 12 n. 375. 

Aristoteles « ostendit, quod non sit alius sensus praeter quinque» (Obx čaru 
&icÜ0ncig étépa nap rte méÉvrs .. . Óduv, &xohy, Ücopnoiw, yeðow, Xo)»: De 
an. III 1, 424 b 22. S. Thom. lect. 1 n. 565 sqq.). S. Thomas : « Quia vero sensus 
proprius, qui est primus in ordine sensitivarum potentiarum, immediate a set- 
Sibilibus immutatur, necesse fuit quod secundum diversitatem immutatiouum 
sensibilium in diversas potentias distingueretur. Cum enim sensus sit suscep- 
tivus specierum sensibilium sine materia, necesse est gradum et ordinem im- 
mutationum, quibus imumutantur sensus a sensibilibus, accipere per compa- 
rationem ad immateriales immutationes. Sunt igitur quaedam sensibilia quo- 
rum species licet immaterialiter in sensu recipiantur, tamen etiam materialem 
immutationem faciunt in animalibus sentientibus. Huiusmodi autem sunt qua- 
litates, quae sunt principia transmutationum etiam in rebus materialibus, 
Sicut calidum, frigidum, humidum et siccum et alia huiusmodi. Quia igitur huius- 
modi sensibilia immutant nos etiam materialiter agendo, materialis autem im- 
mutatio fit per contactum, necesse est quod huiusmodi sensibilia contingendo 
sentiantur, propter quod potentia sensitiva comprehendens ea vocatur tac- 
tus. Sunt autem quaedam sensibilia quae quidem non materialiter immutant, 
sed tamen eorum immutatio habet materialem immutationem annexam ; quod 
contingit dupliciter. Uno modo sic, quod materialis immutatio annexa sit tam 
ex parte sensibilis quam ex parte sentientis; et hoc pertinet ad gustum; 
licet enim sapor non immutet organum sensus faciendo ipsum saporosum, tamen 
haec immnutatio non est sine aliquali transmutatione tam saporosi quam etiam 
organi gustus, et praecipue secundum humectationem. Alio modo sic, quod trans- 
mutatio materialis annexa sit solum ex parte sensibilis. Huiusmodi autem, 
transmutatio vel est secundum resolutionem et alterationem quandam sensibilis, 
Sicut accidit in sensu odoratus; velsolum secundum loci mutationem, si- 
cut accidit in auditu; unde auditus et odoratus, quia sunt sine mutatione 
materiali sentientis, licet adsit materialis mutatio ex parte sensibilis, non tan- 
gendo, sed per medium extrinsecum sentiunt ; gustus autem solum in tangendo 
sentit, quia requiritur immutatio materialis ex parte sentientis. Sunt autem 
alia sensibilia quae immutant sensum absque materiali immutatione annexa, 
sicut lux et color, quorum est visus: unde visus est altior inter omnes sen- 
sus et universalior, quia sensibilia ab eo percepta sunt communia corporibus cor- 
ruptibilibus et incorruptibilibus » (Q. d. an. a. 13 [priorem partem huius tex- 
tus v. ad 502 ]; cf. S. th. I 78, 3). Aristoteles «ostendit, quod non est unus 
sensus tactus, sed plures... Omnis enim unus sensus videtur 
esse unius contrarietatis, sicut visus albi ct nigri, auditis gravis et necmi, gus- 

tus amari et dulcis. Sed in tangibili, quod est obiectum tactus, sunt multae 
contrarietates, scil. calidum et frigidum, humidum et siccum, durum et molle 
et quaedam alia huiusmodi, et grave et leve, et acutum et hebes et similia... 
Unde formaliter loquendo, et secundum rationem sensus tactus non est unus 
sensus, sed plures» (II&o& te yàp cio0roic utc čvavtroocwg elvat Ooxci, ... èv 
8& c nr noraa ëve Évavwtóostg;: De an. II 11, 422 b 23. S. Thom. 
lect. 22 n. 519 524). S. Thomas: «Sicut Philosophus videtur dicere in II De 
an., sensus tactus est unus genere, sed dividitur in multos sensus secundum spe- 


ciem, ... qui tamen non separantur ab invicem secundum organum, sed per to- " 


tum corpus se concomitantur ; et ideo eorum distinctio non apparet... Sensus 
gustus, secundum dictum Philosophi [De an. II 9, 421 a 19, et III 12, 434 
b 21; cf. S. Thom., In De an. II lect. 19 n. 482 ; lect. 21 n. 502 ; III lect. 17 
n. 861], est quaedam species tactus, quae est in lingua tantum . . . Si vero tactus 
sit unus sensus tantum, propter unam rationem communem obiecti : dicendum 
erit quod secundum rationem diversam immntationis, distinguitur gustus a 
tactu » (S. th. I 78, 3 ad 3 et 4 ; cf. Q. d. an. a. 13 ad 17). 

A d 486. S. Thomas : « Vis sentiendi diffunditur in organa quinque sensuum 
ab aliqua una radice communi, a qua procedit vis sentiendi in omnia organa, ad 
quam etiam terminantur omnes immutationes singulorum organorum » (In 
De an. III lect. 3 n. 609). « Ostendit, ubi sit organum tactus et gustus consti- 
tutum ; et dicit quod est iuxta cor... Nec obstat quod per totum corpus animal 
sentit sensu tactus: quia sicut alii sensus fiunt per medium extrinsecum, ita 


tactus et gustus per medium intrinsecum, quod est caro. Et sicut visivum . 


principium non est in superficie oculi, sed intrinsecus; ita etiam principium 
tactivum est intrinsecus circa cor... Nec tamen oportet esse duo principia 
sensitiva in animali; unum circa cerebrum ubi constituitur principium visi- 
vum, odorativum et auditivum, et aliud circa cor ubi constituitur principium 
tactivum et gustativum, Sensitivum enim principium primo quidem est in cor- 
de... Sed a corde derivatur virtus sensitiva ad cerebrum, et exinde procedit ad 
organa trium sensuum, visus, auditus et odoratus: tactus autem et gustus 
referuntur ad ipsum cor per medium coniunctum, ut dictum est » (In De sensu 
et sensato, lect. 5 n. 74—76). Principium visionis est interius iuxta cerebrum, 
ubi coniunguntur duo nervi ex oculis procedentes» (l c. n. 64). « Organum 
odoratus dicitur esse in loco, qui est circa cerebrum » (l. c. n. 69). 

Ad 487. Aristoteles: Aéyexat tò clo 0 v6v «puc, v 800 piv xa 
av . .., TÒ 8& v xarà cuufie(quóc. vv 8& 800, tò uev (816v onv &x&ovn eloOfjosoc, 
45 òè xowóv ma«oóv (De an. II 6, 418 a 8). Ad quae S. Thomas: «Sensibi- 
lia tribus modis dicuntur. Uno quidem modo per accidens, et 
duobus modis per se: quorum uno dicuntur sensibilia illa, quae pro- 

ria sunt singulis sensibus; alio modo... quae communiter sentiun- 
tur ab omnibus quae sentiunt... Dicit quod sensibile proprium 
est quod ita sentitur uno sensu, quod non potest alio sensu sentiri, et circa quod 
non potest errare sensus: sicut visus proprie est cognoscitivus coloris... 
[Dicit] quod communia sensibilia sunt ista quinque: motus, 

uies, numerus, figura et magnitudo. Haec enim nullius sensus unius sunt propria, 
sed sunt communia omnibus. Quod non est sic intelligendum, quasi omnia ista 
sint omnibus communia... Propria sensibilia sunt proprie per se fh. e. per se 
primo] sensibilia; quia substantia uniuscuiusque sensus et eius definitio est 
in hoc, quod est aptum natum pati a tali sensibili... Ad hoc quod aliquid 
sit sensibile per accidens, primo requiritur quod accidat ei quod 
per se est sensibile, sicut accidit albo esse hominem... Secundo requiritur, 
quod sit apprehensum a sentiente... Oportet igitur quod per se cognoscatur 
ab aliqua alia potentia cognoscitiva sentientis [scil. intellectu, vel cogitativa 
aut aestimativa] ... Non tamen omne quod intellectu apprehendi potest in 
re sensibili, potest. dici sensibile per accidens, sed statim quod ad occursum 

rei sensatae apprebenditur intellectu. Sicut statim cum video aliquem loquentem, 
vel movere seipsum, apprehendo per intellectum vitam eius, unde possum 
dicere quod video eum vivere » (In De an. II lect. 13 n. 383 sq. 386 sq. 395 sq. ; 
cf. ib. III lect. 1 n. 577 sqq.: S. th. I 17, 2). 

Ad 491. Aristoteles : T&v aloðnräv ai órcpfloAxi oOcipouc: tà uicO7cüpux: 
. . . Abetar Ó Aóyog «oco 8? v fj alo0now (De an. II 12, 424 a 29). Ad haec 
S. Thomas: «Excellentia sensibilium [corrumpit] organa sensuum. Oportet 
enim in organis sentiendi, ad hoc quod sentiatur, esse "quandam rationem'', 
idest proportionem, ut dictum est. Si ergo motus sensibilis fuerit fortior quam 
organum natum sit pati, solvitur proportio, et corrumpitur sensus, qui consistit 
1n quadam proportione organi, ut dictum est. Et est simile, sicut cum aliquis 
fortiter percutit chordas, solvitur symphonia et tonus instrumenti, qui in 
quadam proportione consistit » (l. c. lect. 24 n. 556). 


$ 3. DE SENSIBUS INTERNIS 


Thesis 35 : I» homine et in animalibus brutis inest sensus commu- 
ms, ab omnibus sensibus externis distinctus. 


492. St. qu. 1. Sensus communis est sensus internus, qui 
percipit sensationes singulorum sensuum externorum, prout sub una 
ratione formali affectionis sensitivae subiectivae hic et nunc afficientis 
subiectum sentiens conveniunt. Ex quo deducitur: a) sensum com- 
munem esse potentiam sensitivam, qua homo (et animal brutum) 
Sentit se sentire ac diversas sensationes elementares seu partiales, 
quas complectitur aliqua sensatio externa, in unitatem seu tota- 
litatem colligit; b) sensu communi obiecta singulorum sensuum 
externorum apprehendi et inter se distingui. Sensus communis dis- 
tinguit seu diiudicat inter sensibilia diversorum sensuum externorum 
eodem modo, quo aliquis sensus externus, ut visus, inter diversa sua 
sensibilia (inter diversos colores) diiudicat, in quo sane nullo modo 
habetur iudicium proprie dictum neque comparatio proprie dicta, sed 
sensus simpliciter sentit ea obiecta esse diversa inter se. 

2. Cum sensus communis dicitur esse potentia, qua animal sentit 
se sentire, hoc intelligitur in actu signato, non in actu exercito tantum. 
N am omne cognoscens cognoscit suam cognitionem in actu exer- 
cit o saltem : exercendo actum cognitionis, hoc ipso concomitanter 
experitur suam cognitionem obscure et in obliquo (cf. n. 475). Sed 
dicimus animal sensu communi sentire suas sensationes in actu 
Signato, i.e. clare et expresse tamquam obiectum, in quod fer- 
tir attentio : Obiectum formale sensus communis sunt sensationes 
sensuum externorum, prout sunt affectiones subiectivae. 


493. Prob. th. Ex eo quod homo cet animal brutum sentit se sentire : 
Ipse Sensus externus non potest sentire suas sensationes in actu sig- 
nato, quia non potest rcflectere, neque potest discernere sunun obiec- 
tm ab obiecto aliorum sensuum externorum, quia hoe attingere nullo 

modo valet. Iamvero constat homines et animalia bruta sentire 
sensationes suas easque earumque obiecta inter se discernere. Ergo 
in homine et in animalibus brutis admittendus est sensus aliquis 
internus percipiens sensuum externorum sensationes easque earum- 
que obiecta inter se discernens, seu facultas, qua animal affectiones 
suas sensitivas subiectivas sentit seu sensibiliter percipit. Hoc contin- 
gere in nobis hominibus constat ex experientia interna. Experimur 
nos clare et expresse cognoscere diversas sensationes sensuum exter- 
norum. Et experimur hanc cognitionem tamquam sensitivam, tam- 
quam sensationem, quae immediate et directe fertur in sensationes 
sensuum externorum, quatenus hae sunt affectiones singulares, con- 
cretae nostri ipsorum ; quae cognitio non potest esse intellectus, qui 
semper fertur in res sub respectu quidditatis universalis. Similiter 
experientia interna nobis manifestat nos non habere simplices sensa- 
tiones tantum, sed etiam perceptiones, quibus obiecta diversorum sen- 
suum externorum in unum coniungimus. Hoc autem esse nequit 
sine sensu superiore, i. e. sine sensu communi, qui obiecta diversorum 
sensuum externorum cognoscit et distinguit. Etiam animal 
brutum sentire sensationes suas easque earumque obiecta inter se 
discernere ex eius modo agendi constat: Videmus animal dirigere 
attentionem suam in sensationem ipsam (in auditionem, in visionem 
etc.) tamquam in rem, quam cognoscit ; aspicit enim ut videat, aures 
erigit ut audiat etc. Et ex modo agendi animalis etiam manifestatur 
animal non tantum habere simplices sensationes, sed etiam percep- 
tionem (cf. n. 490), qua sensibilia diversorum sensuum externorum 


colligit. 


494. Coroll. Ergo animali convenit reflexio aliqua impropria, qua 
una potentia sensitiva altior (sensus communis) cognoscit actus alia- 
rum potentiarum cognoscitivarum inferiorum (sensuum externorum). 
In homine haec reflexio improprie dicta convenit etiam intellectui, 
qui actus omnium potentiarum sensitivarum cognoscere potest 
(cf. n. 559, 1). Intellectui praeterea convenit reflexio proprie dicta (cf. 
n. 561-564), quae in eo consistit, quod eadem potentia cognoscitiva 
(intellectus) cognoscit suum actum et seipsam et subiectum cognoscens, 
quam reflexionem denegavimus omni sensui (n. 480, 2). 


495. Schol. 1. Fundamentum anatomicum sensus communis est con- 
iunctio, quae intercedit inter cellulas nerveas peripheriae et cerebrum, 
in quo (saltem principaliter ; cf. schol. 9) inest organum sensus com- 
munis Omnis sensatio externa, dummodo ne sit impedimentum, per 
nervorum fibras motibus physiologicis perducitur usque ad cerebrum. 
Hi motus physiologici sunt processus physici et chimici, qui irritatione 
peripleriae excitati nervorum fibras percurrunt atque in cerebro or- 
ganicimm immutationem producunt, qua gignitur species sensibilis ad 

actum sensus communis re 
et in cerebro perdurat tamquam affectio subiect 
munt conscia fit atque ita ultimo com 
sum communem distinguatur obiectu 
mediatum foris in peripheria, 


2. . 
[9] onsci a R m ] m 
De sensa t I ne 1nc ecentes u tu 
agitant quaes tionem, possitne sensa tio aliq ua esse incon Scia 


Ad hanc quaestionem solvendam distinguenda est conscientia i 
exercito et conscientia in actu signato. Conscientia in act i sa Mis 
jn Es est d aliqua sui imperfectissima, concomitans aci 
comitamter suum actum ct seipsam. eaa paad, experitur con- 
E S ea a - onscientia seu cognitio. sui 
EN R icu ONE e c E cognoscit cognitio- 
Heec condis ou Rt m, in quod cognoscendo fertur. 
g , €8* aut directa aut reflexa (cf. n. 466, 3), et reflexa 
est aut per reflexionem propriam aut per reflexionem impropriam sive 
sess m dise anie dar T quaestione zostra non ass de 
; um substantiarum spiritualium 
separatarum, neque agitur de reflexione proprie dicta, quae est solius 
intellectus ad Seipsum, sed solum de conscientia in actu exercito et 
de reflexione impropria duplici : intellectus cognoscentis sensationes 
omnes, et sensus communis cognoscentis sensationes sensuum ex- 
ternorum. 

Hoc posito, dicimus: 4) Nulla sensatio potest esse inconscia, si 
agitur de conscientia in actu exercito ; patet ex dictis. b) Non est 
dubium sensationes posse esse inconscias, i. e. non perceptas ab in- 
tellectu, aut propter inadvertentiam aut propter impedimentum 
phantasiae, a qua dependet intellectio. Neque dubium esse potest ini- 
tio omnem omnino sensationem externam esse inconsciam sensiliter, 
i. e. a sensu communi nondum perceptam, quia requiritur tempus 
(etsi minimum) ad hoc, ut sensatio externa a peripheria ad cerebrum 
perducatur ibique conscia fiat. Ex quo etiam suadetur posse contin- 
gere, ut aliquae sensationes externae omnino numquam perducantur 
usque ad sensus communis organum propter communicationem in- 
terruptam, aut omnino numquam percipiantur a sensu communi, sive 
propter indispositionem physiologicam (ex ebrietate, ex usu chloro- 
formii) sive propter indispositionem psychologicam (propter distrac- 
tionem et attentionem ad aliud directam) ; ita vehementi distractione 
quasi oblivisci possumus dolorem, qui tamen propterea non cessat, 
sed cessat esse conscius. 

Non omnes sensationes animalium, quibus cerebrum excisum est, 
tamquam inconsciae haberi possunt. Haec enim animalia saepe ita 
se gerunt et reagunt, eum irritantur, ut corum motus non tamquam 
motus mere reflexi, sed tamquam spontanei, i e ex appetitu, sensi- 
tivo profecti habendi sint. Quodsi motus sunt spontanei, neque seit- 

sationes inconsciae esse possunt. Dicendum igitur est cerebrum esse 
quidem sensus communis organum principale, sed hunc sensum se- 
cundarie etiam inesse in medulla spinali. 


496. Obi. 1. Non est sensus, qui attingit ipsum subiectum sentiens. Atqui 
sensus communis esset sensus, qui attingeret ipsum subiectum sentiens. Ergo. 
Resp. Dist. mai.: Qui attingit concrete et implicite, nego ; abstracte et expli- 
cite, conc. Contradist. min. Hoc ipso, quod sensus communis non attingit sensa- 
tionem sensus externi abstracte, sed concrete, attingit etiam subiectum sen- 
tiens concrete et implicite ; hoc ipso, quod sentit hanc sensationem, 
sentit etiam hoc sentiens. Sed subiectum permanens distinctum a 
sensationibus non attingit. 

2. Atqui non est sensus, cuius obiectum esset subiectum sentiens eiusque 
sensationes, etsi concrete tantum. Probo. Non est sensus, cuius obiectum con- 
funditur cum obiecto sensuum externorum. Atqui sensus, cuius obiectum esset 
subiectum sentiens eiusque sensationes concrete, est sensus cuius obiectum 
confunditur cum obiecto sensuum externorum. Ergo. Resp. Dist. mai.: Cuius 
obiectum confunditur cum eo, quod sensus externi attingunt in actu signato, 
COnC.; ... in actu exercito, nego. Contradist. mim. 

3. Atqui non datur sensus, qui in actu signato attingat subiectum sentiens 
eiusque sensationes. Probo. Non datur sensus, cui conveniret reflexio. Atqui 
sensus, qui in actu signato attingit subiectum sentiens eiusque sensationes, 
est sensus, cui conveniret reflexio. Ergo. Resp. Dist. mai. : Cui conveniret refle- 
xio proprie dicta, conc. ; improprie dicta, nego. Dist. consq. 


Bibliographia ad 492—405: M. de Corte, Notes exégétiques 
sur la théorie Aristotélicienne du sensus com- 
munis, NSch 6 (1932) 187—214. Kohlhofer, Was ist Bewusst- 
heit? Gibt es unbewusste psychische Akte?, PhJ 
24 (1911) 382—392. 


Ad 493. Aristoteles, de sensu communi agens, dicit, « quod, quia discerni- 
mus aliqua virtute non solum album a nigro vel dulce ab amaro, sed etiam 
album a dulci, et unumquodque sensibile discernimus ab unoquoque et senti- 
mus quod differunt, oportet quod hoc sit per sensum ; quia cognoscere sensi- 
bilia, inquantum sunt sensibilia, est sensus. Cognoscimus autem differentias albi 
et dulcis, non solum quantum ad quod quid est utriusque, quod pertinet ad 
intellectum, sed etiam quantum ad diversam immutationem sensus. Et hoc 
non potest fieri nisi per sensum» (Ensi 8& ... Éxxocoy töv aloðnræv 
mpóg Éxaovov xplvousv, tiye xal alodavóusða öte Swgpéper; dváyxn Š) aloÜ0fs: 
De an. III 2, 426 b 12. S. Thom. lect. 3 n. 601). Cf. Arist., De somno et vig. 
2, 455 a 15; S. Thom., S. th. I 78, 4; Q. d. an. 13 [ad 502]. 


Thesis 36 : 7» homine et in animalibus brutis inest phantasia, quae 
est sensus internus, realiter distinctus a sensu communi. 


497. St.qu. Phantasia est facultas sensitiva, cuius obiectum 
formale est omne sensile a sensibus externis et a sensu communi per- 
ceptum, prout abstrahit a praesentia et absentia. Cum sensus com- 
munis non percipiat nisi ea, quibus actu hic et nunc afficimur, phan- 
tasia nobis quaecumque obiecta sensilia, etiam absentia, repraesen- 
tat. Ideo triplex est munus phantasiie: 4) recipit perceptioncs 

sensus communis easque retinet in absentia senusilium ; b) eas re- 
vocat et reproducit; c) eas coniungit inter se et cum sensatione 
sensus externi et sensus communis, quo simplicem sensationem in 
perceptionem convertit (cf. n. 490). Phantasia recipit obiecta sua a 
sensibus externis mediante sensu communi. Nihil igitur est in phan- 
tasia, quod prius aliquo modo non fuit in sensu externo. Imago rei 
in phantasia exsistens dicitur phantasma; phantasmata sunt 
non tantum de qualitatibus visibilibus, sed etiam de aliis qualitatibus 
sensilibus. Cum sensus externi et sensus communis quoad obiectum se 
habeant mere receptive — non enim cognoscunt nisi obiectum 
quod praesentialiter obtruditur —, phantasia quoad obiectum pro- 
ductiva est. 


498. Prob. th. I p. : In homine et in animalibus brutis inest phantasia. 
In homine inesse phantasiam, conscientiae testimonio constat ; etiam 
in brutis inesse, probatur ex eo, quod bruta a sensilibus absen- 
tibus moventur; quaerunt enim praedam absentem. 


Prob. II p.: Phantasia est sensus internus. Phantasia est sensus 
internus seu potentia sensitiva interna; nam eius obiectum est singula- 
re concretum, a sensibus externis et a sensu communi iam perceptum. 


Prob. III p.: Phantasia est realiter distincta a sensu communi. 
Phantasia est potentia realiter distincta a sensu communi, quia eius 
obiectum formale est aliud et altius quam obiectum formale sensus 
communis, quatenus obiectum phantasiae abstrahit a praesentia et 
absentia. Eius obiectum est essentialiter obiectum repraesen- 
tatum. 


499, Schol. 1. Res sensibus externis percepta mediante sensu com- 
muni in phantasia sui speciem imprimit, quae species habitualiter in 
phantasia permanet ut dispositio quaedam habitualis psychica, cui 
veluti substratum respondet dispositio aliqua permanens in organo, 
in cellulis cerebri. Ita quaecumque sensatio, quae usque ad phanta- 
siam perducitur, sui vestigia in phantasia relinquit. 

2. Obiectum, cuius species in phantasia recondita est, a phantasia 
iterum actu repraesentatur: a) excitatione voluntatis in homine; 
b) excitatione physiologica (cum excitatur cerebrum e. g. pressione 
sanguinis); c) excitatione psychica, quae in imaginum associatione 
fundatur. Associatio imaginum est conexio imaginum, in virtute cuius, 
data una, altera excitatur. Imaginum associatio est du- 
plex : obiectiva et subiectiva. Associatio obiectiva habetur, cum 
inter phantasiae imagines intrinseca contingit conexio ratione simi- 
litudinis aut oppositionis (pater — filius), propter quam altera ab 
altera excitatur; associatio subiectiva habetur, eum nexus iu 

trinsecus deest, altera tamen imago excitat alteram, quia prius phan- 
tasiae iam simul obversatae fuerant. Recentes psychologi totam 
associationem inlege contiguitatis fundant: Eae, inquiunt, re- 
praesentationes ad invicem associantur, ita ut postea mutuo se repro- 
ducant, quae tempore simul aderant aut quarum altera immediate 
post alteram obversabatur. In associatione fundatur ediscendi opera 
(cf. text. cit.). 

3. Phantasia occasionem praebere potest falsi iudicii ex eo, quod 
repraesentatio eius nimis vivida tamquam obiectum in rerum natura 
praesentialiter exsistens apparet, id quod illusionis seu hal- 
lucinationis nomine designatur. Hallucinationem ab illusione 
distinguunt ex eo, quod illa magis repraesentet id, quod omnino non 
est, quasi esset, haec vero id, quod est, repraesentet aliter atque est. 
Hallucinationis exemplum in somniis habes (cf. n. 523), illusionis in 
eo, qui noctu timore agitatus quamcumque umbram pro spectro habet. 


500. Obi. 1. Siratio praesentiae et absentiae non facit differre potentias in 
ordine cognoscitivo, non inest phantasia tamquam sensus internus distinctus. 
Atqui ratio praesentiae et absentiae non facit differre potentias in ordine cog- 
noscitivo. Ergo. Resp. Dist. mai.: Si non facit differre in ordine cognoscitivo 
sensitivo, conc. ; in ordine intellectivo, nego. Contradist. min. Cf. n. 548, 1. 

2. Atqui neque in ordine cognoscitivo sensitivo ratio praesentiae et absen- 
tiae facit differre potentias. Probo. In ordine, in quo ratio praesentiae et ab- 
sentiae non facit differre potentiam appetitivam, haec ratio neque facit differre 
potentiam cognoscitivam. Atqui in ordiue sensitivo ratio praesentiae et absen- 
tiae non facit differre potentiam appetitivam (cf. n. 508, 1, c). Ergo. Resp. 
Dist. mai. : Si cognitio sicut appetitio fieret per inclinationem ad obiectum se- 
cundum esse physicum, conc. ; si cognitio fit per identitatem cum obiecto secun- 
dum esse intentionale, nego. Conc. min. ; dist. consq. Cf. n. 505—508. 

3. Atqui etiam si cognitio fit per identitatem cum obiecto secundum esse 
intentionale, ratio absentiae non facit differre phantasiam ab aliis potentiis 
cognoscitivis sensitivis. Probo. Ea ratio non facit differre seu non specificat 
potentiam, quae etiam secundum rationem oppositam fertur in obiectum suum. 
Atqui phantasia etiam secundum rationem oppositam absentiae fertur in ob- 
iectum suum, cognoscendo obiectum praesens. Ergo. Resp. Dist. mai.: 
Quae etiam secundum rationem oppositam fertur in obiectum suum for- 
maliter, conc; materialiter tantum, nego. Contradist. min. Phantasia 
cognoscit etiam obiectum praesens, sed sub ratione, quae abstrahit a praesen- 
tia; cognoscit enim productivo seu repraesentativo modo, exprimendo speciem. 


Bibliographia ad 497—499 : R. E. Brennan, The Thomistic Con- 
cept of Imagination, NSch 15 (1941) 149—161. G. de Craene, 
Nos représentations sensibles intérieurs, RNSPh 3 
(1896) 45—69. V. Evmoni, Le phénomène de l'association, 
RNSPh 6 (1899) 30—40. A. D. Fearon, The Imagination, NSch 
14 (1940) 181—195. N. Stehle, Die Phantasie und ihre Tätig- 
keit, Ph] 19 (1906) 128—143; 421—438. F. A. Walsh, Phantasm 
and Phantasy, NSch 9 (1935) 116—133. 


Ad 498. Aristoteles dicit, «quod phantasia sit quidam motus causatus a 
sensu sccundum actum; qui quidem motus non est sine sensu neque potest 

inesse his, quae non sentiunt. Quia, si aliquis motus fit a sensu secundum actum, 
similis est motui sensus, et nihil aliud nisi phantasia invenitur esse tale. Relin- 
quitur ergo quod phantasia erit huiusmodi motus» (‘TI q«vcxot« xívrolc 
tig Soxsi slvat xoi oóx dvo aloÜfoeoc yiyvecðat AX?  wicÜxvouévotg xal Ov 
«icO0noig ċotry: De an. III 3, 428 b 11. S. Thom. lect. 6 n. 659). "Phentasias 
immanere"', etiam abeuntibus sensibilibus, omnibusque animalibus phantasiam 
inesse Aristoteles ibidem asserit (v. text. cit. ad 514). Cf. De an. II 2, 413 b 22 ; 
III 3, 427 b 14; 428 a 1 sqq. ; S. Thom. II lect. 4 n. 265 ; III lect. 4 n. 632 sqq. ; 
lect. 5 et 6 ; III lect. 16 n. 836 sqq. ; Arist., De mem. et rem. 1, 450 a 10 sqq. ; 
S. Thom. lect. 2 n. 319 sqq. ; lect. 3 n. 328 340 sqq. ; Q. d. an. a. 13 (cit. ad 
502); Odl. VIII a. 3; S. th. I 78, 4. 

Ad 499, 2. S. Thomas : «Causa reminiscendi est ordo motuum, qui relin- 
quuntur in anima ex prima impressione eius, quod primo apprehendimus. 
Hanc ergo causam ... proponens, dicit [Philosophus] quod reminiscentiae con- 
tingunt per hoc, quod unus motus natus est post alium nobis occurrere : quod 
quidem contingit dupliciter. Uno modo, quando secundus motus consequitur 
post primum motum ex necessitate, sicut ad apprehensionem hominis sequi- 
tur apprehensio animalis ex necessitate; et sic manifestum est, quod, quando ani- 
ma movetur primo motu, movebitur etiam secundo. Alio vero modo contingit, 
quia secundus motus sequitur post primum, non ex necessitate, sed ex consue- 
tudine, quia scil. aliquis consuevit post hoc cogitare vel dicere vel facere, et 
tunc secundus motus sequitur post primum non semper, sed ut. . . in pluribus. . . 
Dicta autem consuetudo non firmatur aequaliter in omnibus hominibus;... 
quod potest contingere vel propter maiorem attentionem et profundiorem cog- 
nitionem, vel propter naturam, quae est melius receptiva et retentiva impres- 
sionis... Concludit... quod, ex quo unus motus sequitur post alterum vel ex 
necessitate vel ex consuetudine, oportet quod quando reminiscimur, moveamur 
secundum aliquem horum motuum, quousque veniamus ad hoc quod movea- 
mur apprehendendo illo motu, qui consuevit esse post primum, quem scil. mo- 
tum intendimus reinvenire reminiscendo, quia reminiscentia nil est aliud quam 
inquisitio alicuius quod a memoria excidit... Hoc autem primum, a quo reminis- 
cens suam inquisitionem incipit, quandoque quidem est tempus aliquod notum, 
quandoque autem aliqua res nota. Secundum tempus quidem incipit quandoque a 
nunc... puta si quaerit memorari id quod fecit ante quattuor dies, meditatur 
Sic: hodie feci hoc, heri illud... Quandoque vero incipit ab aliquo alio 
tempore, puta si quis in memoria habeat quid fecerit octava die ante... 
Quandoque reminiscitur aliquis incipiens ab aliqua re cuius memoratur, a qua 
procedit ad aliam triplici ratione. Ouandoque quidem ratione similitu- 
dinis... Quandoque vero ratione contrarietatis... Quandoque 
vero ratione propinquitatis cuiuscumque, ... vel societatis, vel loci, 
vel temporis; et propter hoc fit reminiscentia » ("Oc«v ġvapiuvyoxoueða, 
xivoóusÜx cÓv mnporépov atvà xwíjosov, Éog v xwrnÜOusv peð jw xet 
cie0ecv. 316 xal tò igstT;; Onpevouev vohogvtes dnè coU vüv Ù XAXoU «twóc, xal 
àp’ potov 7, ivevcioo À to cOvevyuc. Sià toŭto viyvevat Å &vkuvqouc: De mem. 
et rem. 2, 451 b 16. S. Tkom. lect. 5 n. 359 sqq.). Ibidem circa ediscendi operam 
haec colligit S. Thomas: «Ad bene memorandum vel reminiscen- 
dum ex praemissis quattuor documenta utilia addiscere possumus. Quo- 
rum primum est, ut studeat quae vult retinere, in aliquem ordinem de- 
ducere. Secundo ut profunde et intente eis mentem apponat. Tertio 


ut frequenter meditetur secundum ordinem. Quarto ut incipiat reminisci 
a principio. » Paulo supra dixerat: « Citissitne et optime fiunt reminiscentiae, 
quando incipit aliquis meditari à princlplo totius negotii » (In. De mem. et rem. 
lect. 5 n. 371 369). Cf. S. th. IE 11 40, tad 2, ubi tamquam primum ponit: 
«Eorum quae vult memorari, quasi: similitudines |corporaáles, ib. infra] 
assunat convenientes nee tamen omnino conauetis. » 

Thesis 37 : Admittenda est in homine et in animalibus brutis vis 
aestimativa et memoria sensitiva, quae sunt sensus interni realiter dis- 
tincti inler se el a reliquis sensibus internis. 


501. St. qu. 1. Vis aestimativa est sensus internus, quo 
animal in re externa per sensus externos apprehensa vel per phanta- 
siam repraesentata percipit «intentiones insensatas» seu id, quod 
neque sensibus externis neque sensu communi aut phantasia percipi- 
tur. Hoc autem duplex est: a) nocivum et conveniens non sensibus, 
sed naturae individui aut speciei, et generatim habitudo rei sen- 
satae ad naturam subiecti sentientis. Ita avis paleam percipit ope aes- 
timativae tamquam a se colligendam et adhibendam ad nidificandum, 
quin tamen propterea apprehendat etiam finem, ad quem in se or- 
dinata est illa activitas (instinctus); b) habitudo unius rei sensatae 
per sensus externos et sensum communem, vel etiam phantasiam, ad 
aliam rem sensatam ; ita animalia diversa adhibent instrumenta 
ad nutrimentum sibi procurandum, percipiendo utilitatem medii in 
ordine ad finem apprehensum (« intelligentia » brutorum). Animal na- 
turaliter inditam habet aptitudinem, ut aestimet seu percipiat in re 
sensata eiusmodi «intentiones insensatas »; quam perceptionem se- 
quitur appetitus inclinatio et operatio conveniens. 

2. Memoria sensitiva est sensus internus, cuius est co- 
gnoscere praeteritum ut praeteritum. Memoria cum phantasia non est 
confundenda ; actus enim memoriae non consistit in hoc, quod obiec- 
tum prius perceptum iterum percipiatur et eius imago revocetur, sed 
in eo, quod res (singularis sensilis) recognoscatur, i. e. quod 
cognoscatur formaliter ut prius iam cognita. Neque est memoria sen- 
sitiva confundenda cum memoria intellectiva, quae apprehendit re- 
lationem abstractam praeteriti ad praesens. 


502. Prob. th. I p. : Admittenda est in homine et in animalibus bru- 
tis vis aestimativa. Ex iis, quae animalia appetunt: Appetitus se- 
quitur cognitionem ; iam vero animalia appetunt, quaerunt, refugiunt 
multa, non quia sunt convenientia aut disconvenientia sensibus, sed 
quia conveniunt aut disconveniunt naturae ; ita avis quaerit paleam, 
ovis fugit lupum. Ergo cognoscunt intentiones insensatas. Instinctiva 
cognitio in homine post acquisitum usum rationis non ita apparet, cum 
homo adultus ratione dirigatur. Tamen non omnino desinit ; ita mani- 
festatur in modo, quo sexus sexum cognoscit. 


Prob. II p.: Admittenda est memoria sensitiva. Ex experientia : 
Animalia cognoscunt praeterita ut praeterita, seu recognoscunt : do- 
minum, cubilia, pullos, viam. Quae cognitio etiam in homine, cum sit 
directa rei singularis materialis cognitio, ad facultatem aliquam sen- 
sitivam pertinet. 

Prob. III p.: Vis aestimativa et memoria sensitiva sunt sensus in- 
terni realiter distincti inter se et a reliquis sensibus internis. Ex di- 
versitate obiectorum formalium : Aestimativa realiter differt a sensu 
communi et a phantasia, nam eius obiectum formale omnino aliud et 
altius est. Similiter memoria sensitiva propter obiectum formale 
suum differt ab aestimativa et a sensu communi et a phantasia. Ac- 
tus enim memoriae est recognitio, et obiectum formale est 
obiectum ut recognitum. 


503. Schol. 1. Vis aestimativa est potentia resultans ex speciei 
natura. Ideo non est habitus acquisitus neque ab individuo, quia 
animal statim ab initio secundum instinctum perfecte operatur, ne- 
que a specie per evolutionem lentam, continuam, mechanicam, ut 
Darwinistae volunt ; quod probatur 1. ex iis, quae contra Darwinistas 
in genere infra dicemus (n. 608-611); 2. ex eo, quod multae sunt 
instinctivae activitates, quae ex natura sua in indivisibili positae sunt, 
ut omnino repugnet eas ortum habere per lentam, continuam, mecha- 
nicam evolutionem. Ita calicargus immobilem reddit, sed non inter- 
ficit praedam suam, ut fetui suo nutrimentum procuret vivum. Ad 
hoc aculeo suo ferire debet plura determinata omnino loca animalis, 
et quidem statim ab initio cum maxima accuratione, secus aut in- 
terficit praedam aut ipse a praeda sua interficitur. Similiter se habet 
instinctus rhynchitis. 

Attamen aestimativa potest acquirere quasdam modificationes, 
quae etiam ad posteros transmittuntur, ut experientia constat. 

9. Aestimativa ad actualem cognitionem determinatur sensibus 
externis, sensu communi et phantasia. Obiectum horum sensuum 
ipsa aestimat seu «diiudicat» percipiendo «intentiones insensatas ». 

3. Memoria sensitiva dicitur a S. Thomas «thesaurus intentionum 
insensatarum », et ex mente eius definitur: facultas organica conser- 
vativa et reproductiva intentionum, quas apprehendit aestimativa. 
Animalia enim memoriam ostendunt eorum, quae ipsis utilia et no- 
civa sunt; praeterea «ipsa ratio praeteriti, quam attendit memoria, 
inter intentiones insensatas computatur» (S. th. I 78, 4). 

4. Cum homo sit animal, etiam in eo invenitur vis aestimativa, 
quae tamen potentia in homine dicitur cogitativa, quia propter 
coniunctionem ad intellectum operandi modum altiorem sortitur, qua- 
tenus suo modo sensiliter repraesentat id, quod intellectus cognoscit 
abstracte et universaliter. 

Similiter memoria sensitiva in homine, quatenus movetur ab in- 


: tellectu, altiorem operandi modum et reminiscentiae no- 


men sortitur : homo, imperante cius voluntate et dirigente intellectu, 
quaerit, quae e memoria exciderant; contra, animal brutum 
nonnisi subita recordatione omnino spontanee rem recognoscit. Homo 
vero ab aliqua rei parte, ab aliquo rei indicio ad totam rem iuvenien- 

dam libere procedit. Ex quo tamen patet etiam hominem, ad hoc, 
ut habeatur actus reminiscendi, aliquid rei subita et involuntaria 
recordatione recognoscere debere; si enim nihil omnino rei tenet, 
omnis potestas rei reminiscendae adempta est. 


504. Obi. 1. Sensus, qui perciperet utilitatem et nocivum, non est admitten- 
dus. Atqui aestimativa est sensus, qui perciperet utilitatem et nocivum. Ergo. 
Resp. Dist. mai. : Qui perciperet utilitatem et nocivum concrete, nego ; abstracte, 
conc. Contradist. min. 

2. Atqui sensus neque percipit utile et nocivum concrete. Probo. Sensus, 
qui percipit utile et nocivum, etsi concrete, est sensus, qui cognoscit finem et 
media ad finem. Atqui nullus sensus cognoscit finem et media ad finem. Ergo. 
Resp. Dist. mai. : Qui cognoscit finem imperfecte et materialiter, et consequen- 
ter cognoscit medium concrete, conc. ; qui cognoscit finem perfecte et formaliter, 
et consequenter cognoscit medium abstracte, nego. Comtradist. min. 

3. Atqui aestimativa nullo modo cognoscit finem et media ad finem. Probo. 
Instinctus seu inclinatio ad determinato modo agendum nullo modo cognoscit 
finem et media. Atqui aestimativa nihil est nisi instinctus. Ergo. Resp. Dist. 
mai. : Ipsa inclinatio seu appetitus, conc.; cognitio instinctiva seu appetitiva, 
nego. Comtradist, min. 


Bibliographia ad 501—503: R. Allers, The Vis cogitativa and 
Evaluation, NSch 15 (1941) 195—221. E. Domet de Vovges, L'esti- 
mative, RNSPh 11 (1904) 433—454. R. Hain, De vi aestima- 
tiva et de instinctu animalium, RUO section spéciale 1 
(1932) 98*—114*. Id, De vi cogitativa et de instinctu 
hominis, 1l c. 2 (1933) 41* —62*, 


Ad 502sq. Aristoteles dicit, «quia memoria [uv/un: De mem. et rem. 
1, 451 a 15] est habitus idest habitualis quaedam conservatio phantasmatis, 
non quidem secundum seipsum (hoc enim pertinet ad virtutem imaginativam), 
sed inquantum phantasma est imago alicuius prius sensati. Dictum est etiam ad 
quam partem animae earum, quae in nobis sunt, pertineat, quia scil. pertinet 
ad primum sensitivum, inquantum per ipsum cognoscimus tempus» (S. Thom., 
In De mem. et rem. lect. 3 n. 349; cf. lect. 2; S. th. I 78, 4 ; 79, 6 ; I-II 30, 2 
ad 1; Ver. 10, 2). Reminiscenutia, &vXuvnoto: Arist, De mem. et 
rem. 2, 453 a 6 15; cf. S. Thom. lect. 5 (cit. ad 499, 2) ; lect. 8 n. 398 sqq. ; 
Q. d. an. a. 13 (hic infra) ; S. th. 178, 4. De vi aestiimativa (cogitativa) 
agit S. Thomas : In De an. II lect. 13 n. 395 sqq.; II Dist. 24, 2 a. 1; 25a. 1 
ad 7; III Dist. 26, 1 a. 2; Q. d. an. a. 13 (hic infra) ; S. th. I 78, 4. Totam doc- 
trinam de sensibus S. Thomas exponit Q. d. an. a. 13: « Potentia secundum id, 
quod est, dicitur ad actum : unde oportet quod per actum definiatur potentia 
et secundum diversitatem actuum diversificentur potentiae. Actus autem ex 
obiectis speciem habent... Relinquitur igitur quod securdum distinctionem 
obiectorum attenditur distinctio potentiarum animae. Oportet tamen atten- 
dere distinctionem obiectorum, secundum quod obiecta sunt differentiae actio- 
num animae, et non secundum aliud, quia in nullo genere species diversificatur 
nisi differentiis quae per se dividunt genus... Oportet autem in actionibus 
animae tres gradus considerare. Actio enim animae transcendit actionem natu- 
rae in rebus inanimatis operantis ; sed hoc contingit quantum ad duo, scil. quan- 
tum ad modum agendi et quantum ad id quod agitur. Oportet autem quod 
quantum ad modum agendi omnis actio animae transcendat operationem vel 
actionem naturae inanimati ; quia cum actio animae sit actio vitae, vivum autem 
est quod seipsum movet ad operandum, oportet quod ommis operatio animae 

sit secundum aliquod intrinsecum agens. Sed quantum ad id, quod agitur, non 
omnis actio transcendit actionem naturae inanimati; oportet enim, quod fit, 
esse naturale, et quae ad ipsum requiruntur, sic in corporibus inanimatis sicut 
in corporibus animatis ; sed in corporibus inanimatis fit ab agente extrinseco, in 
corporibus vero animatis ab agente intrinseco ; et huiusmodi sunt actiones ad 
quas ordinantur potentiae animae vegetabilis. Nam ad hoc, quod individuum 
producatur in esse, ordinatur potentia generativa ; ad hoc autem, quod quan- 
titatem debitam consequatur, ordinatur vis augmentativa; ad hoc autem, 
quod conservetur in esse, ordinatur vis nutritiva. .. Sunt autem aliae altiores 
actiones animae, quae transcendunt actiones formarum naturalium, etiam quan- 
tum ad id quod agitur, inquantum scil. in anima sunt nata esse omnia secundum 
esse immateriale. Est enim anima quodammodo omnia secundum quod est sen- 
tiens et intelligens. Oportet autem esse diversum gradum huiusmodi esse im- 
materialis. Unus enim gradus est, secundum quod in anima sunt res sine propriis 
materiis, sed tamen secundum síngularitatem et conditiones individuales, quae 
consequuntur materiam; et iste est gradus sensus, qui est susceptivus spe- 
cierum individualium sine materia, sed tamen in organo corporali. Altior autem 
et perfectissimus immaterialitatis gradus est intellectus, qui recipit species 
omnino a materia et conditionibus materiae abstractas, et absque organo cor- 
porali. Sicut autem per formam naturalem res habet inclinationem ad aliquid 
et habet motum aut actionem ad consequendum id ad quod inclinatur, ita ad 
formam etiam sensibilem vel intelligibilem sequitur inclinatio ad rem sive per 
sensum sive per intellectum comprehensam ; quae quidem pertinet ad potentiam 
appetitivam ; et iterum oportet consequenter esse motum aliquem, per quem 
perveniatur ad rem desideratam, et hoc pertinet ad potentiam motivam. Ad 
perfectam autem sensus cognitionem, quae sufficiat animali, quinque requirun- 
tur. Primo, quod sensus recipiat speciem a sensibilibus; et hoc pertinet ad 
sensum proprium. Secundo, quod de sensibilibus perceptis diiudicet 
et ea ab invicem discernat, quod oportet fieri per potentiam ad quam omnia 
sensibilia perveniunt, quae dicitur sensus communis. Tertium est, 
quod species sensibilium receptae conserventur. Indiget autem animal appre- 
hensione sensibilium non solum ad eorum praesentiam, sed etiam postquam 
abierint, et hoc necessarium est reduci in aliquam potentiam. Nam et in rebus 
corporalibus aliud principium est recipiendi et aliud conservandi; nam quae 
sunt bene receptibilia, sunt interdum male conservativa. Huiusmodi autem 
potentia dicitur imaginatio sive phantasia. Quarto autem re- 
quiruntur intentiones aliquae, quas sensus non apprehendit, sicut nocivum et 
utile et alia huiusmodi. Et ad haec quidem cognoscenda pervenit homo inqui- 
rendo et conferendo, alia vero animalia quodam naturali instinctu, sicut ovis 
naturaliter fugit lupum tamquam nocivum ; unde ad hoc in aliis animalibus 
ordinatur aestimativa naturalis, in homine autem vis cogitativa, 
quae est collativa intentionum particularium ; unde et ratio particularis dicitur 
et intellectus passivus. Ouinto autem requiritur, quod ea quae prius fuerunt 
apprehensa per sensus et interius conservata, iterum ad actualem considera- 
tionem revocentur. Et hoc quidem pertinet ad rememorativam vir- 
tutem, quae in aliis quidem animalibus absque inquisitione suam operationem 
habet, in hominibus autem cum inquisitione et studio; unde in hominibus 
non solum est memoria, sed reminiscemntia. Necesse autem fuit ad 
hoc potentiam ab aliis distinctam ordinari, quia actus aliarum potentiarum 
sensitivarum est secundum motus a rebus ad animam, actus autem memorativae 


potentiae est e contrario secundum motum ab anii ad res ; diversi autem 
motus diversa principia motiva requirint ; principia nutem motiva potentiae 
dicuntur. » (Quae sequuntur de sensibus propriis, v. supra id 483—485.) 

Quaestio III : De appetitu sensitivo. 
$ 1. DE APPETITU IN GENERE 


Thesis 38: Inest in viventibus cognitione praeditis appetitus eli- 
citus, realiter distinctus a potentiis cognoscitivis. 


505. St.qu. 1. Appetitus « nihil aliud est quam quaedam inclinatio 
appetentis in aliquid » (S. th. I-II 8, 1 c.). Obiectum appetitus est 
bonum ; nam bonum est id, quod est conveniens appetitui. Ad invi- 
cem distinguuntur appetitus naturalis et appetitus elicitus. Appetitus 
naturalis est insita naturae ordinatio, identificata cum natura 
ipsa (relatio transcendentalis), ad id quod est conveniens seu bonum 
ipsi ; a S. Thoma definitur tamquam « inclinatio rei et ordo ad aliquam 
rem sibi convenientem » (Ver. 95, 1 c.). Ita materia per seipsam or- 
dinatur ad formam, potentia ad actum, et omnis res ope potentiarum 
suarum inclinatur ad conaturaliter operandum in finem suum. « Quia 
vero res in suo esse naturali determinata est, et una est eius inclinatio 
ad aliquam rem determinatam, unde non exigitur aliqua apprehensio, 
per quam secundum rationem appetibilitatis distinguatur res appeti- 
bilis a non appetibili. Sed haec apprehensio praeexigitur in in- 
stituente naturam, qui unicuique naturae dedit inclinationem propriam 
sibi convenientem » (l. c. ; cf. n. 772, 5; 790 V). Appetitus elici- 
tus est inclinatio, quae sequitur cognitionem ; et sequitur cognitio- 
nem boni; nam «sicut imaginatio formae sine aestimatione 
convenientis vel nocivi non movet appetitum sensitivum, ita nec ap- 
prehensio veri sine ratione boni et appetibilis» (S. th. I-II 9, 1 ad 2). 
Ergo «quamlibet formam sequitur aliqua inclinatio » (S. th. I 80, 1 c.) : 
naturam sequitur appetitus naturalis, et cognitionem sequitur appe- 
titus elicitus. 

2. Actus appetitus naturalis est naturaliter inditus, actus 
vero appetitus eliciti cognitione elicitur. Ideo quoad appeti- 
tum eicitum distinguatur potentia appetitiva et huius potentiae actus. 
Actus sequitur actualem cognitionem. Cognitionem boni sequitur 
inclinatio, quasi gravitatio versus hoc bonum cognitum, quae est ipse 
actus appetitus eliciti. Hic vero actus supponit potentiam ap- 
petitivam, sicut cognitio potentiam cognoscitivam. At quoad appe- 
titum naturalem non obtinet distinctio actus et potentiae, cum ap- 
petitus naturalis naturaliter ac proinde necessario sit actu eo ipso, 
quod res, cuius est appetitus et quacum identificatur, actu est. 

3. Cum appetitus elicitus sit potentia, quae immediate cognitio- 
nem sequitur, satis patet a viribus non cognoscitivis eam esse omnino 
diversam ; probandum igitur solummodo est eam esse etiam a poten- 
tia copnoscitiva realiter distinctam. 

506. Prob. th. Arg. I. Ex experientia interna: Conscientia teste 
patet in nobis inesse inclinationes apprehensionem seu cognitionem 
secutas; ex experientia externa: Videmus etiam in aliis hominibus 
et in animalibus brutis ex cognitione oriri inclinationem ad rem co- 
gnitam. 

Arg. II. Ex cognitione boni : Bonum cognitum, quia est bonum 
cognoscentis, requirit, ut appetatur a cognoscente qua tali ; implica- 
tur hoc in ipsa natura boni: bonum est appetendum. Iam vero ipsa 
cognitio secundum se non est ordo et inclinatio in aliud ; eo enim 
perficitur, quod res cognita habetur a cognoscente obiective. 
Cognitionem boni itaque sequi debet appetitus, ab ea realiter quidem 
distinctus, sed ab ea postulatus tamquam proprietas, seu appetitus 
a cognitione elicitus. 

Appetitum elicitum esse distinctum realiter ab actu cognitionis, 
iam ex eo patet, quod in cognitione non implicatur, sed ab ea elicitur. 
Patet autem ista distinctio ulterius ex eo, quod obiectum formale 
cognitionis et appetitionis est essentialiter diversum : obiectum for- 
male cognitionis est obiectum prout est intentionaliter in cognoscente ; 
obiectum autem appetitionis est obiectum prout est in rerum natura, 
ad quod fertur appetitus ; terminus enim cognitionis est in cognoscente, 
terminus autem appetitionis in re ipsa, quae appetitur ; nam cognoscen- 
do trahimus res ad nos, quia cognitio eo fit, quod cognoscens fit 
intentionaliter ipsum obiectum cognitum ; appetendo autem trahi- 
mur ad res, quia appetitio eo fit, quod appetens trahitur ad rem 
physicam extra se exsistentem. Si autem datur appetitio a cognitione 
realiter distincta, datur etiam potentia appetitiva a potentia cognos- 
citiva distincta realiter, quia scilicet ex una parte nullum agens 
creatum est immediate per seipsum operativum, ex altera parte po- 
tentiae diversificantur penes actus et obiecta specifice diversa. 


507. Coroll. Ergo sequela, qua appetitus elicitus sequitur cogni- 
tionem, est sequela realis, cum appetitus naturalis sequatur sequela 
logica tantum naturam. Actus appetitus eliciti sequitur immediate ac- 
tualem cognitionem, mediante cognitione potentiam cognoscitivam ; po- 
tentia vero appetitiva immediate sequitur potentiam cognoscitivam. 


508. Schol 1. Cum obiectum formale appetitus sit bonum, a) ap- 
petitus non potest appetere malum ut malum; potest tamen appe- 
tere malum sub ratione boni, quatenus in malo aliquid boni inve- 
nitur, ut in vitio delectatio ; b) omnis actus appetitus est appetitio 
boni, et ipsa fuga mali est appetitio boni, quia carere malo est con- 
veniens appetitui seu bonum ; c) ad appetitum pertinet non tantum 
tendere in bonum absens (desiderium, concupiscentia) et fugere ma- 
lum absens (horror), sed etam quiescere in bono acquisito, et frui 
bono acquisito (delectatio, fruitio, jaudium), et tristari de malo prue- 

senti (tristitia). Gaudium et tristitia affectus dicuntur. Exinde 
reicitur specialis potentia affectiva (Gefühl, sentimento), a recentibus 
in Psychologiam introducta !. 

2. Probe distinguatur appetitus naturalis ipsius potentiae cognos- 
citivae, identificatus cum ea, ab appetitu elicito, qui eam sequitur 
tamquam realiter ab ea distinctus. Nam etiam formam naturalem 
ipsius potentiae cognoscitivae, i. e. ipsam naturam potentiae, sequi- 
tur (sequela logica) appetitus naturalis ad formam cognoscitive ap- 
prehendendam, i. e. ad rem secundum esse intentionale; hanc 
autem formam cognitione apprehensam sequitur (sequela reali) appeti- 
tus elicitus, qui est ad rem secundum esse reale in rerum natura. 

Etiam appetitui naturali competit analogice tendere, quasi desi- 
derare formam sibi convenientem et quiescere in ea, abhorrere a dis- 
conveniente et tristari de eo. Quies haec potentiae cognoscitivae in 
obiecto cognito sibi convenienti, quia cognoscitiva est, veram delec- 
tationem constituit, quae in sensibus externis inferioribus est v o- 
luptas, in superioribus et in intellectu est f ruitio pulchri. 
Hius contrarium est displicentia et dolor et horror foedi. Foedum 
dicitur quod est contrarium pulchri (cf. n. 484). 

3. Sicut forma cognitione apprehensa duplex est : sensitiva et in- 
tellectiva, ita appetitus elicitus est duplex: sensitivus et intellectivus. 
Appetitus intellectivus voluntas dicitur. 


$09. Obi. 1. Non est appetitus realiter distinctus a forma, quam sequitur. 
Atqui appetitus elicitus, realiter distinctus a potentiis cognoscitivis, est appe- 
titus realiter distinctus a forma, quam sequitur. Ergo. Resp. Dist. mai.: Non 
est appetitus naturalis, conc. ; elicitus, «ego. Comtradist. min. 

2. Atqui neque appetitus elicitus realiter distinguitur a forma, quam sequitur. 
Probo. Appetitus, qui sequitur naturam potentiae cognoscitivae, est appetitus, 
qui non distinguitur realiter a forma, quam sequitur. Atqui appetitus elicitus 
est appetitus, qui sequitur naturam potentiae cognoscitivae. Ergo. Resp. Dist. 
mai. : Appetitus, cuius actus immediate sequitur (sequela logica) naturam po- 
tentiae cognoscitivae, conc., cuius actus sequitur mediante cognitione, nego. 
Contradist. min. 

3. Atqui actus appetitus eliciti immediate sequitur potentiam cognosciti- 
vam. Probo. Appetitus obiecti convenientis immediate sequitur potentiam co- 
gnoscitivam. Atqui appetitus obiecti convenientis est actus appetitus eliciti. 
Ergo. Resp. Dist. mai.: Appetitus obiecti secundum esse intentionale, conc. ; 
secundum esse reale, «ego. Contradist. min. 


Ad 6505sq. S. Thomas distinguit appetitum naturalem contra appetitum 
animalem, i. e. sensitivum et rationalem seu intellectivum : Ver. 25, 1; III 
Dist. 27, 1 a. 2 ; S. th. I 19, 1; 59, 1; 80, 1; I-II 26,1; 27, 2ad 3 ; 29, 1. 
«Ayppetitus naturalis ad duo tendit: scilicet ad consequendum id 
qucd est congruum et amicum naturae et ad habendum quandam victoriam 
super illud quod est ei adversum: et primum est quasi per modum recep- 


! Divisio potentiarum animae in cognoscitivam, appetitivam, affectivam, 
primo proposita a Tetens, Kantii auctoritate in philosophiam modernam in- 
iroducta est. 

tionis, secundum vero est per modum actionis». (Ver. 25, 2; cf. 25, "7). 
Aristoteles : «Si autem est ibi [in animalibus] sensitivum, oportet, quod adsit 
tertium, scil. appetitivuum. Quod quidem dividitur in tria, scil. desiderium, quod 
est secundum vim concupiscibilem, et iram, quae est secundum vim 
irascibilem, qui duo appetitus pertinent ad partem sensitivaim, sequuntur 
enim apprehensionem sensus. Tertium autem est voluntas, quod est ap- 
petitus intellectivus, consequens scil. apprehensionem intellectus. Quod autem 
appetitivum insit omnibus animalibus, probat duplici ratione, quarum prima 
est, quod omnia animalia habent ad minus unum sensum, scil. tactum ; quibus 
autem inest sensus, inest laetitia et tristitia, delectatio et dolor. Laetitia enim 
et tristitia magis videntur sequi apprehensionem interiorem. Sed delectatio et 
dolor consequuntur apprehensionem sensus et praecipue sensus tactus. Et si 
est Jaetitia et tristitia, necesse est, quod sit aliquid triste et dulce i. e. delecta- 
bile et dolorosum ; oportet enim omne, quod sentitur secundum tactum, esse 
vel conveniens, et sic est delectabile, vel nocivum, et sic est dolorosum. Quibus- 
cumque autem inest aliquid delectabile et triste, his inest et concupiscentia, 
quae est appetitus delectabilis. Ergo de primo ad ultimum omnibus animalibus, 
quibus inest sensus tactus, inest appetitus » (Eli 8& tò aloðyrixòv [Óndpys: 
tevi], xai TÒ óOpextuxóv: öpečıg uiv yàp  Emiuu(a xol ÜOouóg xal Bovo : 
De an. II 3, 414 b 1. S. Thom. lect. 5 n. 288 sq.). S. Thomas : «Id quod appre- 
henditur [cognoscitur] et appetitur, est idem subiecto, sed differt ratione ... 
Diversitas autem rationum in obiectis requiritur ad diversitatem potentiarum. » 
« Per vim appetitivam anima habet ordinem ad ipsas res, prout in seipsis sunt : 
unde Philosophus dicit in VI Met. [c. 4, 1027 b 25; S. Th m. lect. 4 n. 1230], 
quod bonum et malum, quae sunt obiecta appetitivae potentiae, sunt in ipsis 
rebus. Vis autem apprehensiva non trahitur ad rem, secundum quod in seipsa 
est ; sed cognoscit eam secundum intentionem rei, quam in se habet vel recipit 
secundum proprium modum. Unde et ibidem dicitur quod verum et falsum, 
quae ad cognitionem pertinent, non sunt in rebus, sed in mente » (S. th. I 80, 
lad 2 et I-II 22, 2; cf. I 78, 1 ad 3; q. 16, 1; 27, 4; 82, 3; II-II 27, 4; Vet. 
22, 3). 
A d 508. Cf. S. th. 178, 2 ad 3; 80, 1ad 3. 


$8 2. DE APPETITU SENSITIVO 


910. Quid sit appetitus sensitivus. Appetitus sensitivus est ap- 
petitus, cuius obiectum est bonum sensu apprehensum. Appetitus 
sensitivus sequitur cognitionem sensilem tamquam gravitatio seu pon- 
deratio eius versus bonum sensu repraesentatum. Cognitio enim sen- 
silis, qua repraesentatur bonum, quasi propendet versus obiectum 
cognitum, in qua propensione consistit actus appetitus eliciti sensitivi, 
qui supponit appetitivam potentiam sensitivam. 

Potentia appetitiva haec, quia consequitur potentiam cognosci- 
tivam sensitivam, est potentia organica. Quia enim radix ap- 
petitus est cognitio, patet, quod appetitus, qui sequitur cognitionem 
tamquam proprietas eius, est eiusdem naturae quam potentia cognos- 
citiva. Appetitus sensitivus sequilur cognitionem sensitivam in- 
ternam, ac proinde in organo centrali subiectatur. 

Antiqui pro organo appetitus sensitivi habebant. cor, quod est 
musculus et organum centrale ceireulationis sanguinis. Potest tamen 

dici cor organum. manifestativum appetitus sensitivi; quia 
enim cor est organum principale vitae vegetativae, motus appetitus 
sensitivi ad cor maxime reflectuntur, et talis reflectio etiam sentitur. 


511. Quotuplex sit appetitus sensitivus.  Appetitus sensitivus di- | 


' viditur in concupiscibilem et irascibilem. Concupiscibilis est, 
cuius obiectum est bonum sensu cognitum, et propter se ap- 
petibile. Apprehensionem enim, qua sensus (interni) apprehendunt 
conveniens sensibus et naturae, sequitur motus appetitus ad appre- 
hensum. Appetitus irascibilis est, cuius obiectum est bonum 
sensu cognitum, quod est utile, i. e. propter aliud appetibile. 
Exorta enim difficultate, motus appetitus animalis non minuitur, sed 
crescit, quatenus animal nititur superare difficultatem, atque ideo 
etiam ea suscipit, quae non sunt convenientia (immo etiam disconve- 
nientia) sensibus ac proinde contraria appetitui concupiscibili. Bo- 
num autem ut conveniens secundum seipsum et bonum ut « arduum » 
(quod non est conveniens secundum se, sed propter aliud) constituunt 
in ordine sensitivo duplex obiectum formale diversum. Sensus enim 
nequeunt attingere ipsam rationem boni communis, sub quo utraque 
ratio formalis in ordine intellectivo unitur. 

Secundum Scotum appetitus concupiscibilis dividitur in in- 
ternum, qui sequitur sensum communem et phantasiam, et 
externum, qui immediate cognitionem sensuum externorum se- 
quitur ; actus appetitus externi sunt voluptas et dolor sensilis. At hic 
appetitus sensitivus externus, ut patet ex dictis n. 484 et 508, 9, non 
ad appetitum elicitum, sed ad naturalem pertinet; voluptas enim 
et dolor sensilis sunt actus appetitus naturalis potentiae cognoscitivae. 


512. De potentia locomotiva. Vis motrix, secundum scholasticos 
potentia locomotiva, est facultas organica illa, quae motum localem 
producit, sive totius animalis (ambulare, volare etc.) sive partium 
ipsius, ut manus, capitis, sanguinis. Organum huius potentiae sunt 
centra motoria, quae mediantibus nervis motoribus diversos motus 
eliciunt ope energiae in musculis accumulatae. 

Motus autem, quos potentia motiva exsequitur, in duo genera 
dividuntur: motus scilicet ab appetitu sensitivo imperatos et motus 
absque interventu appetitus sensitivi contingentes. Quoad motus i m - 
peratos ab appetitu sensitivo merito duplex distin- 
guitur vis motiva: una, quae imperat motum, scilicet appetitiva, et 
altera, quae motum exsequitur, quae proprie vis motiva dicitur (cf. 
S. th. I 75, 3 ad 3; 78, 1 ad 4). Motus vero absque in- 
terventu appetitus contingentes possunt esse in- 
nati vel acquisiti, quatenus irritatio aliqua communicatur centro 
motorio secundum dispositionem organicam innatam vel acquisitam. 
Motus innati respicere possunt totum animal (e. g. geotropismus ne- 


Pars III. De anima seu de ente mobili motu augmentationis. Liber II 431 


gativus paramaecii in aqua positi) vel aliquam partem ipsius; hoc 
ultimum iterum contingit vel irritatione sensitiva (motus reflexi, 
e. g. contractio pupillae sub influxu lucis) vel irritatione non sensitiva 
(motus autoregulatorii, e. g. respiratio). Ad motus acquisitos pertinent 
qui dicuntur automatismi, fundati in synergismis sensomotoriis, qui 
inseruntur tamquam motus partiales motibus ab appetitu imperatis, 
ut sunt ambulare et natare; ad motus acquisitos ulterius pertinent 
reflexi conditionati seu psychici, qui provocantur stimulo sensitivo 
per se inepto ad motum provocandum, qui tamen stimulus ratione 
associationis cum stimulo naturali reflexum producere valet (reflexi 
dicti de Pavlov et Bechterew). 


Bibliographia ad 510—511: MH. D. Noble, La nature de l'émo- 
tion selon les modernes et selon saint Thomas, 
RSPhTh 2 (1908) 225—245 ; 466—483. Id, La passion et la sen- 
sation, D'ThPlac 29 (1926) 447 — 460. 


Ad 510 sqq. S. Thomas: «Sed quaeritur, quare in appetitu sen- 
Sitivo sunt duae potentiae appetitivae, scil. irascibilis et con- 
cupiscibilis, in appetitu autem rationali est unus tantum appetitus, 
scil. voluntas. Et dicendum est, quod potentiae distinguuntur secundum ra- 
tiones obiectorum. Obiectum autem appetitivae est bonum apprehensum. Alio 
autem modo apprehendit bonum intellectus et sensus. Nam intellectus apprehen- 
dit bonum secundum universalem rationem boni; sensus autem apprehendit 
sub determinata ratione boni. Et ideo appetitus, qui sequitur apprehen- 
sionem intellectus, est unus tantum. Appetitus autem, qui sequuntur appre- 
hensionem sensus, distinguuntur secundum diversam rationem boni apprehensi. 
Nam aliquid apprehensum per sensum, habet rationem boni appetibilis, inquan- 
tum est delectabile secundum sensum ; et ad hoc bonum ordinatur concupisci- 
bilis. Aliquid autem habet rationem boni et appetibilis, inquantum perficitur 
delectabilibus, quasi habens facultatem ad libitum utendi eis ; et ad hoc ordi- 
natur irascibilis, quae est quasi propugnatrix concupiscibilis. Et inde est quod 
animalia non irascuntur neque pugnant nisi propter delectabilia, id est propter 
cibos et venerea» (In De an. II lect. 14 n. 803 sq.; cf. lect. 4 fin. ; Ver 22, 4; 25, 
I et 2; II Dist. 24, 2a. 1 ; III Dist. 26, 1a. 2 ; Malo 8, 3; S. th. 180, 2 ; 81, 2). 

A d 512. Aristoteles «ponit esse duo principia motus [localis in animalibus]... 
Scil. [movent] intellectus comprehendens sub se phantasiam, et appetitus... 
Intellectus qui movet,... est intellectus practicus, qui... speculatur ve- 
ritatem propter operationem ..., [qui dicitur] movere, quia scil eius princi- 
pium, quod est appetibile, movet. Et [hoc] intelligendum est etiam de phantasia, 
quia . . . non movet sine appetitu ... Haec duo moventia (intellectus cum phan- 
tasia et appetitus] reducuntur in unum, quod est appetibile» (tò òpextòv 
yàp xivei, xal BiX Toto 1j avora xivet, ÖT pyh ars otl tò Ópexvóv. xol 
$ q«vvaoía 8& ötav xw, ob xivet ğvyev Ópétcoc: De an. III 10, 433 a 18. 
S. Thom. lect. 15 n. 818 sqq.). S. Thomas : « Quamvis sensus et appetitus sint 
principia moventia in animalibus perfectis, non tamen sensus et appetitus, 
inquantum huiusmodi, sufficiunt ad movendum, nisi superadderetur eis aliqua 
virtus: nam in immobilibus animalibus est sensus et appetitus, non tamen 
habent vim motivam. Haec autem vis motiva non solum est in appetitu et sensu 
ut imperante motum ; sed etiam est in ipsis partibus corporis, ut sint habiles ad 
obocdiendum appetitui animae moventis. Cuius signum est, quod quando men- 
bra removentur a sua dispositione naturali, non oboediunt appetitui ad motum » 
(S. th. E 78, 1 ad 4). « Potentia motiva est^vls affixa tusceulls et nervis » 

(Ver. 22, 4 ad 3). «Imaginationi, si fortis fuerit, naturaliter oboedit corpus 
quantum ad aliqua. Puta... casum de trabe in alto posita » (S. th. III 13, 3 
ad 3; cf. I 117, 3, arg. 3). 


Sectio III 


DE ANIMA INTELLECTIVA 


Caput I 


DE ANIMA INTELLECTIVA SECUNDUM SE 


$ 1. DE NATURA ANIMAE INTELLECTIVAE 


Thesis 39 : In homine, in eoque solo, inest anima intellectiva. Haec 
anima est substantia unicuique homini individualiter propria et spiri- 
iualis. 


513. St.qu. 1. Hominis nomine intelligimus animal illud, quod 
communi aestimatione tamquam specifice distinctum habetur a ce- 
teris animalibus, eo quod ipsum solum intellectu seu ratione sit prae- 
ditum, cum in ceteris animalibus sensitiva tantum insit cognitio, quae 
proinde tamquam bruta habentur, cum homo animal dicatur ra- 
tionale. Materialistae nituntur quidem oblitterare specificam dis- 
tinctionem inter hominem et brutum, et aliqui recentes psychologi 
de beluino loquuntur intellectu. Omnino tamen communiter specifica 
distinctio admittitur inter animal rationale seu hominem et animal 
irrationale seu brutum. 

2. Intellectus est potentia cognoscitiva, quae essentias rerum co- 
gnoscit tam absolutas quam relativas, ac proinde ipsas relationes per- 
spicit rerum inter se, ut relationem effectus ad causam, medii ad 
finem ; quae conceptus formulat universales, iudicat, ratiocinatur et 
ratiocinando pervenit ad cognoscenda etiam ea, quae sub cognitionem 
sensitivam nullo modo cadunt, ut causam primam et ultimum finem, 
et relationem actuum humanorum ad ultimum finem seu moralitatem. 
Anima intellectiva est principium seu radix intellectus. Hoc 
principium seu animam dicimus substantiam, et substantiam spi- 
ritualem. 

Animam dicimus substantiam. Quo contradicimus iis, qui 
« actualitatis theoriam » profitentur, qui destruunt substantialitatem 
animae, quam in activitates suas resolvunt sine subiecto permanente 
(« Psychologia sine anima »). Theoriae actualitatis iam ab Hume pro- 

positae, multi recentes inhaerent, quorum tamen plurimi, negato sub- 
iecto permanente individuali, subiectum aliquod absolutum activi- 
tatum affirmant (monismus). Contra hos in thesi nostra dicimus ani- 
mam esse substantiam unicuique homini individualiter propriam. Ex 
recentibus, qui theoriam actualitatis propugnant, nominentur Wundt 
et James (1842—1910). 

Animam dicimus spiritualem substantiam. Substantiae di- 
viduntur in compositas et simplices. Substantiae sunt compositae 
essentialiter, ex partibus essentialibus : ex materia et forma ; et inte- 
graliter, ex partibus quantitativis. Substantiae sunt simplices essen- 
tialiter, i. e. non compositae ex materia et forma ; et integraliter, 
i. e. inextensae. Substantiae compositae sunt corpora, substantiae 
simplices sunt spiritus. Sed haec divisio respicit substantias completas. 
Substantia aliqua incompleta seu partialis est spiritus, si non est ma- 
teria neque in esse a materia dependens. Nam materia est illa pars 
substantiae, qua substantia est corpus seu corporea. Ita animam in- 
tellectivam dicimus spiritualem tamquam independentem in esse a 
materia. Quare non est purus spiritus, cum sit substantia incompleta 
et ex natura sua forma corporis. Eodem modo etiam accidentia dici- 
mus spiritualia tamquam a materia independentia. Sed in ordine 
accidentium independentia a materia singificat independentiam ab 
extensione seu esse inextensum. Nam extensio est primum accidens 
corporis (cf. n. 422, 1). Cetera accidentia omnia corporea corpori con- 
veniunt mediante extensione, ac proinde extensa sunt. Accidens autem 
inextensum est spirituale. At in ordine substantiali, si agitur de par- 
tibus substantialibus, de partibus essentialibus substantiae, esse inex- 
tensum nondum arguit spiritualitatem : Anima brutorum perfectorum 
est inextensa, et tamen non est spiritualis, cum a materia et a corpore 
dependeat in esse. Sed substantia completa, si est inextensa, est spi- 
ritualis. Haec substantia neque est composita ex materia et forma, 
quia ex hac compositione necessario resultat extensio. Spiritualitatem 
animae intellectivae negant Materialistae, qui dicunt animam humanam 
esse corpus aliquod subtilius (Democritus, Empedocles [495 —435]), 
aut proprietatem corporis (Hobbes [1588—1679], Lamettrie [1709— 
1751], Holbach [1723—1789], Büchner [1824—1899], Uljanov —Lenin 
[1870—1924]), aut effectum corporis: cogitationes sunt secretiones 
seu phosphorescentia cerebri (Cabanis [1757 —1808], C. Vogt [1817 — 


. 1895], Moleschott [1829 —1893]). 


514. Prob. th. I p.: In homine inest anima intellectiva. Ex intellec- 
tu hominis : In vivente corporeo, in quo inest intellectus, inest etiam 


anima intellectiva. Atqui iu homine inest intellectus. Izryo in homine 
inest anima intellectiva. 
Mai. ex eo patet, quod anima intellectiva est principium substan- 


tiale intellectus. 


Gredi, Ilem. pliilos, I. =H 

Min. probatur ex testimonio conscientiae. Constat in nobis, qui 
homines sumus, inesse intellectum, i. e. potentiam cognoscitivam, 
quae essentias rerum cognoscit, relationes perspicit rerum inter se, 
conceptus formulat universales, iudicat, ratiocinatur et ratiocinando 
pervenit ad cognoscenda etiam ea, quae sub cognitionem sensitivam 
nullo modo cadunt. Hoc factum conscientiae ex tota Logica manifes- 
tatur, et praesertim ex iis, quae de universalibus sunt disputata. Quod 
autem attinet relationem effectus ad causam, medii ad finem, ulterius 
explicabitur in Metaphysica. 


Prob. II p.: In solo homine inest anima intellectiva. Ex eo quod 
in solo homine est intellectus : Si in animalibus, quae vulgo habentur 
ut bruta, non inest intellectus, in solo homine inest anima intellectiva. 
Atqui in animalibus brutis non inest intellectus. Ergo in solo homine 
inest anima intellectiva. 

Mai. ex eo patet, quod cetera viventia, plantae, nulla cognitione, 
ne sensitiva quidem, praedita sunt ; cf. n. 457. 

Prob. min. Arg. I. Ex experientia: Animalia, quae a) non co- 
gnoscunt relationes et b) ignorant supersensilia; non sunt prae- 
dita intellectu, ut patet ex statu quaestionis. Atqui animalia bruta 
à) non cognoscunt relationes: quamquam sensitive et concrete res re- 
latas cognoscunt, ignorant tamen ipsas relationes effectus ad causam, 
medii ad finem, ut multiplex experientia docet. b) Animalia bruta 
ignorant supersensilia : nullus enim in animalibus apparet sensus re- 
ligionis et moralitatis. Ergo animalia bruta non sunt praedita intel- 
lectu. Ad a) haec notentur: Animalia bruta ignorant, in quo con- 
sistat essentia relationis causalitatis et hebitudinis medii ad 
finem, ac proinde neque percipiunt, quo modo res inter se conectan- 
tur in ratione causae et effectus, medii et finis, neque rationem sibi 
reddere possunt, cur haec res illum effectum producat, et cur hoc 
medium sit aptum ad hunc finem. Quare si apte ad finem agunt, sem- 
per ex instinctu agunt et ex associatione perceptionum sensilium. 
Possunt enim discere aliquid, at non ex eo, quod perveniunt ad perspi- 
ciendam habitudinem causae ad effectum et medii ad finem, sed ex 
mera associatione perceptionum. Simiae quidem instrumentis utuntur 
quasi artificiose ad aliquid attingendum. Ita utuntur baculo. Sed hic 
modus agendi intra limites continetur aestimativae horum animalium ; 
etiam in silva ramis utuntur ad poma attingenda. Multa etiam, quae 
simiae agunt quasi ratione utentes, ex nisu explicantur, quo ducuntur 

ad hominum actiones imitandas. Modum agendi simiarum ex intel- 
lectu non procedere etiam experimentis ostendi potest: Disposita 
serie capsularum, in quarum una cibus absconditur, ita quidem, ut 
subsequentibus experimentis semper in subsequente capsula cibus in- 
veniatur, simiae in quaerendo cibo abscondito numquam perveniunt 
ad hoe successionis principium intelligendum, cum pueruli post 3—5 

experimenta hoc intelligant. Ea quae bruta aptissime agunt ex in- 
stinctu aut ex perceptionum sensilium associatione, etiam tunc agunt, 
cum propter specialem aliquam circumstantiam inepta sunt (ita apis 
iugiter mel favo infundit etiam pertuso receptaculo); id quod iterum 
ostendit animalia non agere ex cognitione relationis inter medium 
et finem. 

Arg. II. Ex defectu loquelae in animalibus: Animalia, quae non 
loquuntur, i. e. non manifestant signis ad placitum conceptus suos 
universales horumque conexiones seu iudicia, cum tamen praedita 
sint organis aptis ad loquendum et nisum habeant naturalem ad ma- 
nifestandas signis sensilibus affectiones suas internas, non sunt prae- 
dita intellectu. Atqui animalia bruta non loquuntur, plurima tamen ha- 
bent organa ad loquendum apta et nisum naturalem ad affectiones 
suas manifestandas. Ergo animalia bruta non sunt praedita intellectu. 

Ad mai. Animalia, quae non manifestant conceptus universales 
neque horum conexiones, cum tamen habeant organa, quibus pos- 
sunt manifestare affectiones suas, et nisum ad eas manifestandas, non 
formulant conceptus universales neque iudicia, i. e. carent intellectu. 

Minoris r. p.: animalia non loqui, ex experientia patet!; non 
enim emittunt nisi signa naturalia, quibus affectiones suas sensiles con- 
cretas manifestant, quo patet etiam minoris 2. p., i. e. bruta habere 
organa apta ad loquendum et nisum naturalem ad manifestandas 
affectiones suas. 


Prob. III p.: Anima intellectiva est substantia unicuique homini 
individualiter propria. Ex testimonio conscientiae : Anima, speciatim 
anima intellectiva, non potest resolvi in activitates suas ; anima est 
substantia permanens. Reflexione in nosmetipsos non experimur 
activitates et affectiones sine subiecto, sed immediate experimur sub- 
iectum his statibus affectum ; non experimur separatas cogitationes, 
sed Ego cogitans. Ita iam statim apprehendimus concrete et implicite 
substantiam cogitantem seu substantiam animae. Sed mox etiam 
distinguimus subiectum permanens a statibus suis transeuntibus, i. e. 
cognoscimus substantiam abstracte et explicite tamquam sub sta- 
tibus permanentem ab eisque distinctam. Et hoc duplici via : 1. qua- 
be nobis conscium fit idem subiectum ex uno statu in alium trans- 

; 2. quatenus ope memoriae cognoscimus idem subiectum per 
duaa tempus, immo per totam vitam nostram permanere. Anima 
intellectiva est etiam substantia unicuique homini individualiter pro- 
pria. Nam homo se cognoscit non tantum tamquam Ego cogitans, 
sed etiam tamquam corpus sentiens, distinctum ab omnibus aliis cor- 


! Quaedam animalia, ut psittacus, hominum voces imitantur, minime ta- 
men loquuntur, cum non loquatur isi qui ignis ad placitum suos. conceptus 
et sua iudicia profert. 

poribus, speciatim ab omnibus aliis hominibus, qui etiam ipsi se cog- 
noscunt tamquam Ego cogitantia et corpora sentientia. Anima hu- 
mana unicuique igitur homini individualiter propria est. Ipsa cum 
corpore unam constituit substantiam, unum subiectum ulti- 
mum omnium statuum conscientiae, quamquam status conscientiae 
spirituales : intellectiones et volitiones immediate in sola anima spi- 
rituali insunt. 

Facta, quae «reduplicatio personalitatis » et « mutatio personali- 
tatis» dicuntur, nihil probant contra Ego permanens et contra sub- 
stantiam animae permanentem. « Ego » apparet reduplicatum et mu- 
tatum ex morbido defectu memoriae, quae meminit activitatum et 
statuum praeteritorum, sed horum iam non meminit tamquam sta- 
tuum, quos habuerit ipsum subiectum cognoscens, et ita hoc apparet 
ut mutatum, seu Ego apparet ut aliud et alienum. 


Prob. IV p.: Anima intellectiva est substantia spiritualis. Ex acti- 
vitate intellectus : Animam intellectivam dicimus spiritualem tam- 
quam in esse independentem a materia. Hanc autem independentiam 
animae a materia probamus ex independentia intellectus a materia 
seu ab extensione: Intellectus cognoscit essentias rerum abstracte. 
Abstrahit a concreta extensione, quae realiter a parte rei in corpore 
inest. Ipsam hanc extensionem abstracte secundum essentiam suam 
cognoscit inextenso modo, abstrahendo a determinata magnitudine, 
figura, positione etc., quae extensioni a parte rei conveniunt. Sed 
haec cognitio necessario est inextensa, ac proinde intellectus est inex- 
tensus seu independens ab extensione et a materia. Ouare etiam anima 
intellectiva, radix huius intellectus, a materia independens est seu 
spiritualis. 


515. Coroll. 1. Ergo anima humana est substantia realiter distincta 
a corpore. Esse realiter distinctum a corpore, quod iam competit omni 
animae et formae substantiali speciali ratione tribuendum est ani- 
mae humanae, quia substantia spiritualis est. 

2. Ergo anima humana est substantia inextensa seu quantitative 
simplex. Etiam haec proprietas, quam omni animae perfectiori vin- 
dicavimus (n. 422-495), speciali ratione convenit animae humanae 
spirituali. Qualis sit simplicitas animae, cf. n. 531, 1. Animam 
humanam etiam essentialiter seu quoad essentiam simplicem esse per 
se patet, cum sit forma. 


516. Obi. Contra I p. vide n. 545. 

Contra II p. 1. Si bruta multa agunt apte ad finem et multa etiam addis- 
cunt propria experientia, non in solo homine inest anima intellectiva. Atqui 
bruta multa agunt apte ad finem et multa etiam addiscunt propria experientia. 
Ergo. Resp. Dist. mai.: Si multa agunt apte ad finem ex instinctu et multa 
discunt associatione perceptionum sensilium tantum, «ego; si multa agunt apte 

ad finem et multa addiscunt ex perspecta habitudine causae ad effectum, 
medii ad finem, conc. Contradist. min. 

2. Atqui bruta habitudinem causae ad effectum, medii ad finem perspiciunt. 
Probo. Qui instrumentis utitur, perspicit habitudinem causae ad effectum, 
medii ad finem. Atqui bruta quaedam instrumentis utuntur. Ergo. Resp. Dist. 
mai. : Qui instrumentis utitur, inquantum hoc continetur intra ambitum aesti- 
mativae speciei snae, zego ; . . . inquantum hoc est extra ambitum aestimativae, 
conc. Coniradist. min. 

Contra III p. (ad mentem James). 1. In Psychologia nihil ponatur, nisi quod, 
sine ratiocinio deductivo, colligitur ex experientia interna. Atqui substantia 
animae non colligitur ex experientia. Ergo. Resp. Dist. mai. : In Psychologia 
rationali, nego ; in Psychologia experimentali, transeat (quia haec Psychologia, 
etsi est «scientia quia », tamen ab omni deductione vix abstinere potest). Dist. 
min. : Exsistentia substantiae seu exsistentia alicuius subiecti permanentis non 
colligitur ex experientia, nego; distincta cognitio essentiae huius subiecti 
non colligitur ex experientia sine ratiocinio aliquo deductivo, conc. Dist. consq. : 
In Psychologia rationali non est ponenda anima, nego ; in Psychologia experi- 
mentali, subdist. : Non est ponenda exsistentia alicuius subiecti permanentis, 
nego ; huius subiecti essentia non est accurate determinanda ope ratiocinii de- 
ductivi, conc. Cf. n. 561—564. 

2. Atqui per experientiam neque exsistentia attingitur alicuius principii 
substantialis permanentis. Probo. Experientia, qua non manifestatur nisi suc- 
cessio cogitationum, non attingitur exsistentia alicuius principii cognitionis sub- 
stantialis permanentis. Atqui experientia non manifestatur nisi successio co- 
gitationum. Ergo. Resp. Dist. mai.: Experientia, qua non manifestatur nisi suc- . 
cessio cogitationum sine subiecto permanente, conc. ; qua manifestatur successio 
cogitationum et subiectum permanens cogitationum, nego. Coméradisi. min. 

3. Atqui exsistentia huius subiecti permanentis seu permanentia vo0 Ego 
est mere apparens seu phaenomienalis. Probo. Permanentia «o0 Ego, quae eo 
explicatur, quod omnis cogitatio in ortu suo sibi appropriat cogitationem prae- 
cedentem, est mere phaenomenalis. Atqui permanentia toð Ego eo explicatur, 
quod cogitatio omnis in ortu suo sili appropriat cogitationem praecedentem. 
Ergo. Resp. Disi. mai.: Quae ita explicatur sine subiecto permanente, conc. ; 
quae ita explicatur supposito subiecto permanente, conc. Coniradisi. min. 
Praesens cogitatio non sibi appropriat praecedentem nisi eo, quod est Ego 
permanens, quod cognoscit cogitationes omnes sibi succedentes suas esse. 

Ad 514. Aristoteles «ostendit causam, quare animalia agant et patiuntur 


secundum phantasiun ; et. dicit, quod. phantasiae 'inimmanent", idest perse- 
verant, etiam abeuntibus sensibilibus, et siut similes sensibus secundum actum. 
Unde sicut sensus sceuiduni actam movet appetitum ad praesentiam sensibilis, 

ita et phantasiae in absentia sensibilis. Et propter hoc dicit, quod animalia 
multa operantur secundum phantasias... Alia quidem, quia omnino non 
habent intellectum, sicut bestiae, alia vero, quia habent 
intellectum velatum sicut homines. Quod contingit tripliciter. Quandoque qui- 
dem ex aliqua passione... Quandoque autem accidit ex aliqua infirmitate, 
Sicut patet in phreneticis vel furiosis. Ouandoque autem in somno, sicut ac- 
cidit in dormientibus » (xoi Stà tò éupévetw xal uolos elvat cxig aloðhoso:, 
Toà xat’ aùr mpårttret tà Cx, rà uèv Šik rò uh Éyews voUv, otov tà 0N- 
pix, tà è ià tò nixarvnrteoðar tòv voğv žvlotre máðer 3j vócotg 7j Önrvea, otov 
oi ğvðporoa: De an. III 3, 429 a 4. S. Thom. lect. 6 n. 669 sq.). S. Thomas: 
« Non intelligunt [bruta] neque ratiocinantur. Quod ex hoc apparet, quia omnia 
animalia eiusdem speciei similiter operantur, quasi a natura motae et non ex 
arte operantes: omnis enim hirundo similiter facit nidum, et omnis aranea 
similiter telam » (C. g. II 82 ; cf. 66 ; S. th. I 75, 3). Cf. text. ad 460 543. 
Aristoteles diserte ponit animam esse substantiam : &vcyxoiov thv joynv 
obcíxv elvar...: De an. II I, 412 a 19. Cf. S. Thom. lect. 1 (cit. ad 530). 
«Ostendit [Philosophus] naturam intellectus possibilis... Primo..., quod 
intellectus possibilis non est aliquid corporeum vel 
commixtum ex rebus corporalibus..., ex hoc scil quod intellectus omnia 
cognoscit. Et hoc est quod addit “Hoc autem est, ut cognoscat", quasi dicat : 
Sicut Anaxagoras posuit intellectum esse immixtum ad hoc ut imperet, ita 
oportet nos ponere intellectum esse immixtum ad hoc ut cognoscat 
[Avdepyen po, $xel ndvra voet, dury elvat «16v. vobv», Gonsp cnolv ' AvaEayópue, tva 
xpxT], toŭto © éotiv tva yvopičy : De an. III 4, 429 a 18]. Quod quidem tali 
ratione apparet. Omne enim quod est in potentia ad aliquid et receptivum 
eius, caret eo ad quod est in potentia et cuius est receptivum. . . ; sed intellec- 
tus noster sic intelligit intelligibilia, quod est in potentia ad ca et susceptivus 
eorum, sicut sensus sensibilium ; ergo caret omnibus illis rebus, quas natus 
est intelligere. Cum igitur intellectus noster natus sit intelligere omnes res sensi- 
biles et corporales, necesse est, quod careat omni natura corporali, sicut sen- 
sus visus caret omni colore, propter hoc quod est cognoscitivus coloris. Si enim 
haberet aliquem colorem, ille color prohiberet videre alios colores. Sicut lingua 
febricitantis, quae habet aliquem humorem amarum, non potest recipere dul- 
cem saporem, sic etiam intellectus, si haberet aliquam naturam determinatam, 
illa natura conaturalis sibi prohiberet eum a cognitione aliarum naturarum. Et 
hoc est quod dicit: “Intus apparens enim prohibebit cognoscere extraneum et 
obstruet'', idest impediet intellectum et quodammodo velabit et concludet ab 
inspectione aliorum. Et appellat intus apparens aliquid intrinsecum conaturale 
intellectui, quod dum ei apparet, semper impeditur intellectus ab intelligendo 
alia, sicut si diceremus, quod humor amarus esset intus apparens linguae fe- 
bricitantis. Concludit autem ex hoc, quod non contingit naturam intellectus 
esse “neque unam"', idest nullam determinatam, sed hanc solam naturam habet, 
quod. est possibilis respectu omnium. Et hoc quidem contingit intellectui, quia 
non est cognoscitivus tantum unius generis sensibilium, sicut visus vel audi- 
tus, vel omnium qualitatum et accidentium sensibilium communium vel 
propriorum, sed universaliter totius naturae sensibilis. Unde sicut visus caret 
quodam genere sensibilium, ita oportet, quod intellectus careat tota natura 
sensibili... Deinde... ostendit, quod intellectus non habet 
organum corporale..., concludens ex praedictis, quod, si intellec- 
tus noster ad hoc quod cognoscat omnia, oportet quod non habeat naturam 
aliquam determinatam ex naturis rerum corporalium, quas cognoscit, eodem 
modo rationabile est, quod non ''misceatur corpori", idest quod non habeat 
aliquod organum corporale, sicut habet pars animae sensitiva : quia si erit ali- 
quod organum corporale intellectui, sicut est parti sensitivae, sequetur quod 
habeat aliquam naturam determinatam ex naturis rerum sensibilium [Sò 0582 

uepīyða eÜAoYov ðtròv và copati: 429 a 24]... Manifestum est enim, quod 
potentia animae, quae est actus alicuius organi, conformatur illi organo, sicut 
actus susceptibilis. Neque refert quantum ad actum potentiae, utrum ipsa po- 
tentia habeat aliquam qualitatem sensibilem determinatam aut organum, cum 
actus non potentiae sit solum, sed compositi ex potentia et organo corporeo... 
[Quae sequuntur, vide infra ad 543.] Sed horum occasione verborum [scil 
“intellectus est sepatatus''], quidam intantum decepti sunt ut ponerent intel- 
lectum possibilem esse a corpore separatum, sicut una de substantiis separatis 
[et sic animam intellectivam non esse substantiam singularem unicuique ho- 
mini individualiter propriam]. Quod quidem omnino impossibile est. Manifestum 
est enim, quod hic homo intelligit. Si enim hoc negetur, tunc dicens hanc opi- 
nionem non intelligit aliquid, et ideo non est audiendus: si autem intelligit, 
oportet quod aliquo formaliter intelligat. Hic autem est intellectus possibilis, 
de quo Philosophus dicit: “Dico autem intellectum quo intelligit et opinatur 
anima” [h. c. 4, 429 a 23]. Intellectus ergo possibilis est, quo hic homo, forma- 
liter loquendo, intelligit... Sed impossibile est illud, quo aliquid operatur 
formaliter, separari ab eo secundum esse . . . Quia nihil agit nisi secundum quod 
est actu. Sic igitur aliquid formaliter operatur per aliquid, si cum eo sit actu. 
Non autem fit aliquid cum aliquo ens actu, si sit separatum ab eo secundum 
esse... Mirum est autem quomodo tam leviter erraverunt, ex hoc quod dicit 
quod intellectus est separatus, cum ex littera sua huius rei habeatur intellectus, 
dicitur enim separatus intellectus quia nou habet organum, sicut sensus. Et 
hoc contingit propter hoc, quia anima humana propter suam nobilitatem su- 
pergreditur facultatem materiae corporalis, et non potest totaliter includi ab 
ea. Unde remanet ei aliqua actio, in qua materia corporalis non communicat. 
Et propter hoc potentia eius ad hanc actionem non habet organum corporale, 
et sic est intellectus separatus » (S. Thom., In De an. III lect. 7 n. 677 679 sqq. 
684 sq. 689 sq. 699 ; cf. I lect. 2 n. 19 sq.). S. Thomas : «Intellectuale princi- 
pium... habet operationem per se cui non communicat corpus [v. text. ad 
543]. Nihil autem potest per se operari nisi quod per se subsistit... Relinquitur 
igitur animam humanam... esse aliquid incorporeum et [substautiam, scil. 
aliquid <h. 1., sed cont.»] subsistens » (S. th. I 75, 2 ; cf. Pot. 3, 9 et 11 ; Spir. 
creat. a. 2; Q. d. an. a. 1 et 14 ; C. g. II 50 sq. 68 fin. ; Comp. 79). « Intellec- 
tum esse unum omnium hominum omnino est impossibile» (S. th. I 76, 2; 
cf. II Dist. 17, 2a. 1 ; C. g. I1 73 75 ; Spir. creat. a. 09; Q. d. an. a. 3 ; De unit. 
intell.; Comp. 85). Cf. text. ad 518 525 530. 

A. d 515. Cf. S. Thom., I Dist. 8, 5a. 2; C. g. IX 65; S. th. I 75, let 5; 50, 2; 
Spir. creat. a. 1; Q. d. an. a. 6 ; Odl. III a. 20; Op. De subst. sep. c. 7 (ed. 
Mandonnet, c. 5 post med.); Ente et ess. c. 5. 


Thesis 40: Una est anima humana, quae simul est intellectiva. et 
sensitiva el vegetativa. 


517. St.qu. 1. Homo vivit non tantum vita intellectiva, sed etiam 
sensitiva et vegetativa. Cum igitur etiam vita vegetativa et sensitiva 
reducenda sit ad principium aliquod substantiale a corpore distinc- 
tum (cf. n. 436-439 ; 454-457 ; 465, 1), iam quaeritur, utrum illud 
principium sit ipsa anima intellectiva, quae proinde esset simul sensi- 
tiva et vegetativa, an admittenda sint principia specialia realiter 
distincta ab anima intellectiva. 

2. Plato dicitur tres animas in homine posuisse : Aóyov, &mfptav, 
Ovpóv. Sed non constat, utrum Plato has animas realiter an virtualiter 

tantum distinxerit. Quidam tamen Gnostici et aliqui Platonici medii 
aevi tres in homine animas asserunt. Multi Gnostici et Manichaei 
hominem ex tribus principiis : corpore et duabus animis, quarum al- 
tera bona, altera mala sit, constitutum dicunt (trichotomismus). 
Apollinaris (310—390), Occam (ca. 1300—1349), Günther (1785— 
1861), Baltzer (1803—1871) in homine duas ponunt animas realiter 
inter se distinctas: intellectivam et sensitivam. 


518. Prob. th. Ex unitate hominis: In uno vivente, quod vivit 
vita intellectiva et sensitiva et vegetativa, una tantum inest anima, 
quae simul est intellectiva et sensitiva et vegetativa ; pluribus enim 
animis plura constituerentur viventia. Atqui homo est unum vi- 
vens, quod vivit vita intellectiva et sensitiva et vegetativa. Ergo 
una tantum in eo inest anima. 

Prob. min. ex testimonio conscientiae. Idem homo, qui reflexione 
intellectus se percipit tamquam subiectum intelligens, similiter in- 
tellectu, mediante tactu et sensu communi, se percipit etiam tam- 
quam corpus sentiens et vegetans, i. e. tamquam corpus, quod sentit 
et nutritur et crescit. 


519. Schol. 1. Pugua intestina, quam experimur in nobis, cum ap- 
petitus sensitivus inclinatur in bonum sensile, oppositum bono spi- 
rituali, in quod inclinatur voluntas, non tantum non ostendit animam 
sensitivam realiter distingui ab intellectiva, sed luculenter utriusque 
unitatem manifestat. Conscientia enim teste experimur idem subiec- 
tum oppositis inclinationibus trahi, non vero duo subiecta, alterum 
adversus alterum pugnans. 

2. Quomodo triplex vita in homine se habeat 
inter se. Vita vegetativa et sensitiva et intellectiva hominis sunt 
vitae partiales unius viventis. Per consequens ad perfectionem to - 
tius ordinantur, sicut universaliter omnis pars, inquantum est pars, 
ordinatur ad perficiendum totum. Perfectio autem essentialis totius 
hominis attenditur per se primo secundum perfectionem vitae spiri- 
tualis. Ergo in homine vita corporalis, quae est vegetativa et sensitiva, 
essentialiter, ordinatur ad vitam spiritualem. Revera vita vegetativa 
est quasi substratum sensitivae, et sensitiva intellectivae. Hac 
ratione explicatur mutuus influxus, quem exercent inter se. 

Vitam sensitivam quasi substerni intellectivae patet ex dependentia 
intellectus a phantasia. Inde laesio cerebri, quod est organum phan- 
tasiae, usum rationis impedit et insaniae statum producit. 

Vita vegetativa est sensitivae substratum. "Vegetatione enim 
nutriuntur organa sensuum, et nutritur organismus totus. Activitate 
autem sensitiva, ad quam pertinet etiam actio appetitus sensitivi et 
musculorum motus, inde secutus, alteratur et exhauritur organismus, 
et alterastur ipsa organa sensuum. Hic nexus physiologice etiam et 

anatomice manifestatur ex eo, quod systema nerveum cerebrospi- 
nale, quod vitae sensitivae praeest, fibris nerveis coniungitur sympa- 
thico, a quo dependet vita vegetativa. Ex hac habitudine declaratur 
mutuus influxus vitae vegetativae in sensitivam, et viceversa. De- 
ficit vita sensitiva, cum organa convenienter iam non nutriuntur; 
ita ex anaemia aliquis conscientiae usu destituitur, cerebro iam non 
convenienter enutrito. Contra, impeditur vita sensitiva ex intensa 
activitate vegetativa: post coenam ratio minus expedita est, propterea 
quod phantasiae actio ex ciborum digestione aliquod impedimentum 
patitur. Ex eo enim, quod totus organismus nunc occupatur in con- 
coquendis assimilandisque cibis, cerebrum seu phantasiae organum 
indispositum redditur et impeditur, quominus convenienter deser- 
viat virtuti sensitivae. At iterum viceversa intensa activitas sensitiva 
impedit processum vitae vegetativae: indiscreta mentis exercitatio, 
quippe quae iugiter dependeat a phantasiae activitate, potest tur- 
bare vitae vegetativae processum et stomachi morbum causare. 


Nota. Etiam in animalibus brutis habetur vita sensitiva superior 
et vita vegetativa inferior. Tamen dici nequit in animalibus vitam 
vegetativam ordinari essentialiter ad perfectionem vitae sensitivae ; 
nam vita vegetativa et sensitiva unam constituunt vitam corporalem, 
cuius diversae partes (vegetativa et sensitiva) ordinantur ad perfec- 
tionem totius animalis ; perfectio autem totius animalis est organismus 
(corpus) perfecte evolutus. Non igitur in vita animalis vita sensitiva 
eundem obtinet primatum, sicut in homine vita intellectiva, ita ut 
pro animali perfectio essentialis per se primo consisteret in perfectione 
vitae sensitivae, sicut pro homine consistit in perfectione vitae intel- 
lectivae. Ultima autem huius ratio est, quod in creaturis omnia or- 
dinantur ad vitam intellectivam ; nam soli vitae intellectivae competit 
vera possessio suiipsius et beatitudo ; hac ratione intra hominem ip- 
sum vita corporalis ordinatur ad vitam spiritualem. Creaturae autem 
mere corporales non conduntur propter seipsas, sed ordinantur neces- 
sario ad creaturas intellectuales. Quapropter in creaturis mere materia- 
libus praeter finalitatem internam, quae propriam respicit evolutionem, 
necessario admittenda est finalitas externa, qua ad creaturas intellec- 
tuales ordinantur, sive immediate sive mediate. 


520. Obi. 1. Anima praedita appetitu sensitivo multipliciter opposito appeti- 
tui rationali, non est una. Atqui anima humana est anima praedita appetitu sen- 
Sitivo multipliciter opposito appetitui rationali. irpo. Resp. Dist. mai.: Non 
est una anima praedita duplici appetitu, nego ; non est una anima non praedita 
duplici appetitu, conc. Contradist. min. : Vst una anima praedita duplici appetitu, 
conc. ; mon praedita duplici appetitu, zego. 


2. Atqui non datur anima una praedita duplici appetitu illo. Probo. Haec 
anima csset anima spiritualis praediti appetitu sensitivo. Atqui non datur anima 
spiritualis praedita appetitu sensitivo. Irgo, Resp. Dist, mai.: Praedita ap- 
petitu sensitivo, qui convenit iniinae, prout est In corpore, cone, ; qui convenit, 

prout est separata, subdist.: convenit formaliter, nego ; radicaliter, conc. Con- 
tradist. min. 


Bibliographia ad 517—519: F. X. Pfeifer, Ein Argument des 
hl. Thomas für die Eiuheit der Seele im Menschen, 
JPhTh 3 (1889) 473—485. 


Ad 518. Aristoteles non solum definitione animae innuit animae humanae 
unitatem (De an. II 2, 414 a 12 [v. ad 416]), sed satis diserte eam tradit agendo 
de diversis potentiis seu partibus animae: De an. II 3, 414 b 28 sqq.; cf. 5. 
Thom. lect. 5 (v. utrumque text. supra ad 456). S. Thomas : « Ipse idem homo 
est qui percipit se intelligere et sentire » (S. th. I 76, 1; cf. ib. a. 3; Comp. 90; 
Q. d. an. a. 11; Pot. 3, 9 ad 9). « Diversae vires quae non radicantur in uno 
principio, non impediunt se invicem in agendo ... Videmus autem quod diver- 
sae actiones animae impediunt se : cum enim una est intensa, altera remittitur. 
Oportet igitur quod istae actiones, et vires quae sunt eatum proxima principia, 
reducantur in unum principium. Hoc autem principium non potest esse cor- 
pus : tum quia aliqua actio est in qua non communicat corpus, scil. intelligere ; 
tum quia, si principium harum virium et actionum esset corpus inquantum 
huiusmodi, invenirentur in omnibus corporibus, quod patet esse falsum. Et 
sic relinquitur quod sit principium earum forma aliqua una, per quam hoc 
corpus est tale corpus. Quae est anima ... Et sic non sunt in nobis plures ani- 
mae» (C. g. II 58; cf. S. th. I 76, 3). 


Appendix: De somno et somnio 


521. Notio somni. Somnus est interruptio plus minusve perfecta 
vitae sensitivae. Secundum Aristotelem definitur : «ligatio sensus com- 
munis». Organa sensuum ipsa activitate sensitiva alterantur et ex- 
hauriuntur. Ouae alteratio et exhaustio speciatim cerebri seu organi 
sensus communis est dispositio adducens sensuum ligationem. Et licet 
in somno omnes sensus sint ligati seu plus minusve impediti, ligatio 
tamen, quae somnum constituit, speciatim cadit super sensum com- 
munem. Probatur hoc 1. ex eo, quod sensus communis ligatio est causa 
ligationis ceterorum sensuum omnium: 4) est causa ligationis sen- 
suum externorum ; hoc ostenditur a priori, quia sensus externi a con- 
iunctione cum sensu communi vim suam sensitivam deducunt; et 
constat etiam a posteriori, nam ex defatigatione et gravitate capitis 
descendit ligatio ad sensus externos; b) est causa ligationis cete- 
rorum sensuum internorum, cum hi a sensu communi materiam suam 
desünmant et ad activitatem excitentur. 2. Probatur ex eo, quod in 
somno interdum ceteri sensus non sunt ligati, sed in activitate valde 
intensa : 4) Sensus interni non sunt ligati, cum dormientes somnia- 
mus. b) Externos sensus non esse ligatos ostenditur ex eo, quod 
dormientes sensiliter irritati reagunt (sensationes inconsciae aut im- 
perfecte consciae). Sensuum externorum activitasin somnambulis et in 
iis, qui in somno hypnotico sunt constituti, intensissima est. Quare 
in eo, quad est non esse sui compotem sensiliter, ac proinde etiam intel- 

lectualiter (nam conscientia sensitiva est fundamentum intellectivae), 
consistit ratio somni. Exinde provenit defectus libertatis et imputabi- 
litatis moralis in dormientibus, qui, licet quandoque intellectualiter 
agant et recte ratiocinentur, semper tamen carent libertate, saltem 
perfecta, quia numquam perfecte sui compotes sunt +. 


522. Divisio somni. Somnus dividitur ratione causae, a qua pro- 
ducitur, in naturalem et artificialem. Somnus naturalis 
est, qui defatigatione et exhaustione systematis nervei et musculo- 
rum producitur, cuius finis est restauratio virium vita sensitiva con- 
sumptarum. Per somnum enim vita vegetativa vehementius peragi- 
tur, quiescente vita sensitiva. Somnus artificialis producitur, cum arti- 
ficialiter systema nerveum ita alteratur, ut sequatur somnus, quod 
fit agendo in cerebrum, aut immediate ope chloroformii, spiritus vini 
aliarumque substantiarum soporiferarum, aut mediate mediantibus 
impressionibus uniformibus in sensus externos, vel etiam solo imperio 
dormiendiseu suggestione. Hoc modo producitur somnus hyp- 
noticus seu hypnosis. Impressiones enim uniformes disponunt ad som- 
num, ut experientia docet, atque in perceptione imperii dormiendi 
inest vis dispositiva ad somnum. 


523. Notio somnii, Repraesentationes phantasiae ceterorumque sen- 
suum internorum, immo et intellectus, quibus adiunguntur variae 
appetitiones, quae ligato sensu communi in somno contingunt, vo- 
cantur somnia. Hae repraesentationes evolvuntur secundum leges as- 
sociationis. Causantur vero a) ab impressionibus habitis ante som- 
num ; b) a sensationibus externis inconsciis, aut imperfecte consciis, 
quae durante somno contingunt. Has sensationes phantasia saepe ita 
excipit, ut eas mirum in modum augeat, adiungendo alias imagines 
secundum legem associationis. Ita aliquis strepitum levem audiens 
putat tormentum bellicum emitti, et somniat de bello. c) Causantur 
causa interna physiologica, ut pressione sanguinis. 

Cum repraesentationes et appetitiones per somnium habitae tan- 
tae virtutis fiunt, ut agant etiam in vim motricem, status exinde 
ortus vocatur somnambulismus. IHypnotismus est 
quidam somnambulismus artificialis, in quo diversa somnia ab hyp- 
notisante suggeruntur hypnotisato. Constat enim iam ex supra dictis 
somnia causari posse impressionibus et sensationibus ab extrinseco re- 
ceptis. Atque hoc mirum in modum fit in hypnotisatis, qui somniant 
et agunt secundum ea, quae ab hypnotisante eis suggeruntur. 


* S. Thomas (S. th. I 84, 8 ad 2) negat. hominem iu somnio umquam recte 
ratiocinari. Distinctione opus est: in sonido contingit aliquiuido rectum ra- 
tiocinium materialiter cet per accidens, non vero formaliter 
et per se, deficiente evidentia, qune haberi non potest. sine eonscientin perfecta, 

Ad 521. Aristoteles : 'O yàp Ürvoc; má8oc tı to aioðntxoð uoplou Zociv, 
olov 8eopoc xal docvrola tig... quvepóv xoívov, čte TOTOY [700 xorvoð alcOncrpioo] 
£cl máOoc 7) ypfiYopotg xal ó Ürvoc : De somno et vig. 1, 454 b 9 et 2, 455 a 
25; cf. ib. b 8—13 ; 3, 458 a 28. Cf. S. Thom., S. th. I 84, 8 ad 2; Ver. 28, 
3 ad 6; IV Dist. 9, a. 4 sol. 1. 

Ad 523. Aristoteles : davepóv öte «o0 aloðntixoŭ uv żort «b èvvrviáķety, 
tovtov 8' 4j TÒ gevvaocuxóv: De insomniis 1, 459 a 21 ; cf. ib. 458 b 24 ; 3, 462 
a 15—31; S. Thom., ut supra ad 521. 


$ 2. DE UNIONE ANIMAE HUMANAE CUM CORPORE 


Thesis 41: Anima humana et corpus uniuntur ad constituendam 
unam maturam et unam substantiam. 


524. St. qu. 1. Natura est primum operationis principium intrin- 
secum seu essentia substantialis. Asseritur ergo in thesi ex anima et 
corpore unum conflari operationis principium primum seu substan- 
tiale. 

9. Ad tria systemata reduci possunt falsae sententiae ad expli- 
candum nexum inter animam humanam et corpus propositae: a) Sys- 
tena influxus physici (Plato et Platonici, Cartesius, Stor- 
chenau [1751 —1797], multi recentes) : Corpus et anima ut substantiae 
completae coniunguntur agendo inter se. 5) Systema occa- 
sionalismi (Malebranche, 1638—1715) : Solus Deus agit actio- 
nes et animae et corporis ita, ut haec videantur agere inter se et 
dependere inter se. c) Systema harmoniae praestabili- 
tae (Leibniz) : Monades, ex quarum aggregatione constituitur corpus, 
et monas, quae est anima, immanenter tantum agunt, sed ita agunt 
secundum harmoniam ab initio a Deo praestabilitam, ut earum 
actiones perfecte inter se conspirent. Ad systema influxus physici re- 
ducitur sententia 'Tongiorgii, Palmierii aliorumque recentium, qui 
docent animam corpori uniri eo, quod anima, penetrando corpus, vires 
suas cum corporis viribus coniungat et quasi commisceat, et sententia 
Rosminii, qui statuit unionem animae sensitivae cum corpore fieri 
sensatione, qua anima sensitiva sensiliter percipiat corpus, unionem 
vero animae rationalis eo contingere, quod anima rationalis hanc 
sensationem intellectualiter percipiat. Haec sententia Rosminii influ- 
xum physicum continet, quatenus corpus ageret in animam, excitando 
eam ad sui perceptionem (perceptio enim non fit, nisi obiectum per- 
cipiendum agat in subiectum), et anima mediante actione percipiendi 
uniretur corpori. 

3. In thesi speciatim dicitur animam et corpus uniri ad constituen- 
dam unam substantiam, propter eos, qui, negata doctrina 
scholastica de substantiis incompletis, putant ex anima et corpore 
tamquam ex duabus substantiis completis constitui unam naturam, 

seu unum operationis principium primum seu substantiale. Ita Ton- 
giorgi, Palmieri aliique recentes, qui ex eo, quod anima vires suas 
cum corporis viribus coniungat et quasi commisceat, putant ex anima 
et corpore constitui una m naturam. 


525. Prob. th. I p.: Anima humana et corpus uniuntur ad consti- 
tuendam unam naturam. Ex eo quod anima humana est sensitiva 
et vegetativa : Anima sensitiva et vegetativa cum corpore unam con- 
stituit naturam. Atqui anima humana est sensitiva et vegetativa. 
Ergo cum corpore unam constituit naturam. 

Min. patet ex th. praec., mai. ex eo, quod vegetatio et sensatio 
non sunt operationes spirituales, quae essent solius animae, sed sunt 
operationes organicae, quae immediate proficiscuntur ab organo ani- 
mato, i. e. a composito ex anima et corpore, quod proinde constituit 
unum operationis principium seu unam naturam (cf. n. 454-457 ; 
459-461 ; 478-481). 


Prob. II p.: Anima humana et corpus uniuntur ad constituendam 
unam substantiam, Ex eo quod sunt una natura : Ut ex duobus prin- 
cipiis una constituatur natura, necesse est, ut ex iis etiam constituatur 
una substantia. Atqui ex anima humana et corpore constituitur una 
natura, ut patet ex I p. Ergo etiam una ex iis constituitur substantia. 

Prob. mai. Ut ex duobus principiis una constituatur natura, ita 
inter se coniungantur necesse est, ut ex utroque una numerice ope- 
ratio egrediatur; natura enim principium operationis est; quare ut 
habeatur una natura, necesse est habeatur u n u m operationis princi- 
pium. Hoc autem non obtinetur, nisi haec principia sint substantiae 
incompletae, quae ad invicem in unam substantiam coniungantur. Si 
enim non coniunguntur ad invicem tamquam substantiae incompletae, 
utrumque est substantia per se solum in se subsistens. Quod autem est 
per se solum in se subsistens, tamquam sui iuris, etiam per se operatur, 
neque constituit cum altero unum principium operationis. 


526. Coroll. 1. Ergo anima humana est substantia incompleta. Est 
tamen anima humana incompleta in ratione speciei tantum, quia 
est substantia spiritualis. 

2. E1go reicienda sunt systemata influxus physici, occasionalismi, 
harmoniae praestabilitae; destruunt enim unitatem naturae humanae t. 
Systema influxus physici etiam ex eo peccat, quod statuit actio- 
nem corporis in animam spiritualem. Speciatim contra Tongiorgi 
notanda est differentia, quae intercedit inter unionem animae humanae 
ad corpus humanum et spiritus puri ad corpus assumptum, ut daemo- 
nis ad corpus obsessi; hace auio accidentalis tutum est, illa vero sub- 


1 Principia, quibus nituntur ocecasonalisnius et harmonia praestabilita, re- 
futabuntur in Metapliystea : 

stantialis ; haec mediante actione contingit, illa vero in ipsis actionum 
primis principiis seu in componentibus naturam radicatur; in hac 
operatio egressa e corpore iungitur operationi egressae e spiritu, in 
illa una operatio ex corpore et spiritu egreditur. 


527. Schol. Reiecta doctrina scholastica de unione substan- 
tiali inter animam et corpus, recentes aut profitentur systema in- 
fluxus physici aut parallelismum psychophysicum. 
Secundum parallelismum psychophysicum psychicum et physicum sibi 
ad invicem accurate respondent, quin alterum in alterum causalem 
influxum exerceat. In quo convenit parallelismus psychophysicus cum 
harmonia praestabilita leibniziana. Sed parallelismus psychophysicus 
iam non potest considerari tamquam systema propositum ad expli- 
candam unionem animae cum corpore, quia substantiam animae de- 
struit eiusque diversitatem a corpore negat. Parallelismus 4) destruit 
substantialitatem animae, cum animam in activitates resolvat sine 
subiecto permanente (theoria actualitatis, cf. n. 513, 2) ; b) destruit 
distinctionem inter animam et corpus, cum aut psychicum in physi- 
cum resolvat (parallelismus materialisticus), aut physicum in psy- 
chicum (parallelismus spiritualisticus), aut doceat realem omnium es- 
sentiam esse aliquid altius psychico et physico, cuius duo latera essent 
psychicum et physicum (parallelismus materialistico-spiritualisticus, 
theoria identitatis). Parallelismus psychophysicus, quatenus continet 
theoriam actualitatis, et quatenus destruit distinctionem inter animam 
et corpus, inter cognoscitivum (psychicum) et non cognoscitivum 
(physicum), iam refutatus est n. 514 et 515, 1 ; quatenus vero continet 
idealismum et monismum, refutabitur in Metaphysica. 


528. Obi. 1. Non uniuntur ad constituendam unam naturam, quae non con- 
stituunt unum principium quo operationis. Atqui anima et corpus non consti- 
tuunt unum principium quo operationis. Ergo. Resp. Dist. mai.: Quae nullo 
modo constituunt unum principium quo operationis, conc. ; quae non constitu- 
unt unum principium quo intellectionis, constituunt tamen unum principium 
quo vegetationis et sensationis, «ego. Contradist. min. 

2. Atqui anima et corpus neque constituunt unum principium quo vege- 
tationis et sensationis. Probo. Principium quo vegetationis et sensationis est 
potentia vegetativa et sensitiva. Atqui anima et corpus non constituunt po- 
tentiam vegetativam et sensitivam. Ergo. Resp. Dist. mai.: Principium quo 
proximum et partiale, coxc.; principium remotum (primum) et totale, nego. 
Conc. min. ; dist. consq. 

3. Atqui anima et corpus neque constituunt unum principium quo primum 
et totale vegetationis et seusationis. Probo. Hoc principium quo esset substan- 
tia composita. Atqui anima et corpus non constituunt substantiam com- 
positam. Ergo. Resp. Dist. mai.: Composita ex substantiis completis, wego; 
ex substantiis incompletis, conc. Contivadist. min. 

4. Aiqui repugnat substautia incompleta. Probo. Vide n. 257, 4. 


Bibliographia ad 524—527 : F. van Cauwelaert, Quelques théories 
contemporaines sur les rapports de l'áme et du 

corps, RNSPh 12 (1905) 454—471. T. Pesch, Seele und Leib als 
zwei Bestandteile der einen Menschensubstanz ge- 
mäss der Lehre des hl. Thomas von Aquin, Ph] 7 


(1894) 1— 29. 


Ad 525. Aristoteles naturalem corporis et animae humanae unitatem ipsa 
sua definitione animae [v. ad 416] indicat ; ita enim arguit: « Duorum, quorum 
utroque dicimur esse aliquid aut operari, unum, scil. quod primum est, est 
quasi forma et aliud quasi materia. Sed anima est primum quo vivimus, cum 
tamen vivamus anima et corpore: ergo anima est forma corporis viventis ... 
Circa hanc autem demonstrationem ... primo ponit maiorem, dicens quod, 
quo vivimus et sentimus, dicitur dupliciter, scil. altero sicut forma, et altero 
Sicut materia... Secundo . . . ponit minorem propositionem et dicit, quod ani- 
ma est primum, quo et vivimus et sentimus et movemuret intelligimus. 
Et referuntur haec quattuor ad quattuor genera vitae, de quibus superius fe- 
cerat mentionem... Tertio... ponit conclusionem . .. quod anima se habet 
ut ratio et species, et non sicut materia et subiectum . .. Subiungit, quod cunt 
substantia dicatur tripliciter, ut supra dictum est, scil. de materia, forma et 
composito ex utrisque, quorum 1nateria est potentia, et species sive forma est 
actus, et compositum ex utrisque est animatum, manifestum est, quod cor- 
pus non est actus animae, sed magis anima est actus corporis alicuius ; corpus 
enim est in potentia respectu animae. Et ideo cum consequatur ex praedicta 
demonstratione, quod vel corpus vel anima sit species, et corpus, ut dictum 
est, non sit species animae, sequitur, quod anima sit species corporis» 
(tpyõc yàp Aeyouévns Tfjg obciac, .. . Tò piv elðog, tù è Gr, rò 8& èE &pgolv 
robta 8' h uv OXn Süvaguc, «b Sè ciBoc éveeAEyetr ènel 8& tù $E duootv #upvyoyv, o5 
tò cu oriy èvrehéyetx puys, AX «Urn oopxróg voc: De an. II 2, 414 
a 14. S. Thom. lect. 4n. 271 sqq.). S. Thomas : «Impossibile est quod 
eorum quae sunt diversa secundum esse, sit ope- 
ratio una. Dico autem operationem unam, non ex parte eius in quod 
terminatur actio, sed secundum quod egreditur ab agente : multi enim trahentes 
navim unam actionem faciunt ex parte operati, quod est unum, sed tamen ex 
parte trahentium sunt multae actiones, quia sunt diversi impulsus ad trahen- 
dum ; cum enim actio consequatur formam et virtutem, oportet quorum sunt 
diversae formae et virtutes, esse et actiones diversas. Quamvis autem animae 
sit aliqua operatio propria, in qua non communicat corpus, sicut intelligere ; 
sunt tamen aliquae operationes communes sibi et 
corpori, ut timere et irasci et sentire et huiusmodi: haec enim 
accidunt secundum aliquam transmutationem alicujus determinatae partis cor- 
poris, ex quo patet quod simul sunt animae et corporis operationes. Oportet 
igitur ex anima et corpore unum feri, et quod non sint 
secundum esse diversa» (C. g. II 57; cf. S. th. I 75, 4; 76, 1). Cf. text. 
ad 530 sqq. 


Thesis 42 : Anima humana est forma substantialis corporis, tta qui- 
dem, ut sit actus eius subslantialis simpliciter primus. 


529. St. qu. Thesis I pars (Anima humana est forma substantialis 
corporis) doctrinam enuntiat omnino communem scholasticorum. 
II pars thomisticam doctrinam profitetur, sccundum quam anima ita 
actuat corpus, ut nullus alius uctus praecedat et quicumque actus 
corporis ab anima proveniat, Ideo substratum adaequate distinctum 

ab anima, quocum communicatur anima, est materia prima, pura po- 
tentia in sensu strictissimo. Haec pars statuitur 4) contra Suarezium 
et eos, qui materiae primae tribuunt actum aliquem entitativum seu 
esse actu incompletum ; b) contra omnes, qui docent subiectum, 
quocum communicatur anima, non solum habere actum aliquem en- 
titativum, sed etiam actum formalem ; hi sunt Scotus, qui docet 
materiam primam ante animae infusionem iam praeditam esse forma 
aliqua corporeitatis, et generatim omnes, qui pluralitatem formarum 
substantialium admittunt in eadem materia. 


530. Prob. th. I p.: Anima humana est forma substantialis corporis. 
Ex eo quod substantialiter corpus determinat : Quod substantialiter 
determinat corpus, tribuens ei specificationem, est forma substantialis 
corporis. Atqui anima humana substantialiter determinat corpus, tri- 
buens ei specificationem. Ergo est forma ipsius substantialis. 

Mai. est per se nota; praedicat enim definitionem de definito 
(cf. n. 253, 2). 

Min. patet ex thesibus praecedentibus : anima humana tamquam 
principium substantiale vitae vegetativae et sensitivae et intellectivae 
unitur corpori substantialiter, ac proinde substantialiter determinat 
corpus. 


Prob. II p. : Anima humana est actus substantialis simpliciter pri- 
mus corporis. Ex eo quod est forma substantialis : Forma substantia- 
lis corporis est actus substantialis simpliciter primus corporis. Atqui 
anima humana est forma substantialis corporis, ut patet ex I p. Ergo 
est actus substantialis simpliciter primus. 

Ad. mai. a) Forma substantialis corporis non potest supponere 
aliam formam substantialem, ita ut in eadem materia duplex habere- 
tur forma substantialis : Unius enim rei non potest esse nisi unum esse 
substantiale ; nam esse est id quo est substantia. Multiplicato vero 
esse substantiali necesse est multiplicari ipsas substantias. Forma 
autem substantialis tribuit esse substantiale, est forma secundum 
quarn substantia recipit esse. Admissa igitur pluralitate formarum 
substantialium multiplicatur esse substantiale et per consequens 
ipsa substantia. b) Forma substantialis corporis non potest supponere 
in materia aliquem actum entitativum : esse enim est actus simpliciter 
ultimus, ad nullum alium actum ordinatus ; si conceditur aliqua par- 
tium multitudo in ipso esse, singulae partes iam immediate et per 
se sunt, quo ipso amittunt rationem partis, quae non est nisi in toto 
et mediante toto. 


531. Coroll. 1. Ergo anima est praesens in toto corpore ; est enim 
forma seu principium specificativum totius corporis et omnium par- 
tium ipsius. Et est tota in toto corpore et tota in singulis partibus, 

non quidem totalitate quantitativa, secundum quam nihil est totum 
in toto et totum in singulis partibus, et quam a se respuit anima hu- 
mana absolute ratione suae spiritualitatis (cf. n. 425, 3) ; sed est tota 
in toto corpore et tota in singulis partibus totalitate essentiae, quae 
per se formis convenit ; totum enim corpus et singulae partes ipsius 
sunt specifice humanae. Secundum totalitatem autem virtutis anima 
humana non est tota in singulis partibus corporis, immo neque in toto 
corpore est tota : « quia diversae partes corporis sunt proportionatae 
ad diversas operationes animae» (Q. d. an. a. 10 ; cf. S. th. I 76, 8), 
propterea anima diversis corporis partibus tribuit diversas virtutes ; - 
potentias autem spirituales, intellectum scilicet et voluntatem, cum 
corpore omnino non communicat. Cum anima partes non habeat, di- 
citur simplex. Potest autem aliquid esse simplex set carere 
partibus aut propter suam imperfectionem, i. e. ex defectu entitatis 
et perfectionis (simplicitas imperfectionis; exemplum sit punctum), 
aut propter suam perfectionem, quia ita perfectum est, ut non 
sit diffusum per partes, sed perfectiones suas seu entitatem suam 
simul habeat (simplicitas perfectionis). Simplex simplicitate perfec- 
tionis est virtualiter extensum, i. e. virtute sua spatium extensum 
tangere potest. Haec simplicitas convenit animae, quatenus gau- 
det virtute informandi seu determinandi substantialiter corpus ex- 
tensum. 

2. Ergo unum est esse animae et corporis, et homo est unum per 
se seu simpliciter (cf. n. 260, 2). Ita dualismus animae 
et corporis in verum resolvitur monismum. 

3. Ergo anima humana ita unitur uni corpori, ut uniri nequeat 
alteri. Continet enim anima intrinsecus, essentialiter habitudinem ad 
hoc corpus individuum, cuius est forma (cf. n. 386-389). 

4. Ergo repugnat metempsychosis seu transmigratio animarum 
admissa a Pythagoreis. 

5. Ergo anima non praeexsistit corpori (contra Platonem); cona- 
turaliter postulat creari in corpore, licet absoluta potentia divina 
posset creari extra corpus et praeexsistere corpori cum intrinseca ta- 
men et essentiali habitudine ad determinatum corpus, sicut etiam 
perdurat in esse post corporis corruptionem, sed cum habitudine ad 
illud (cf. S. Thom., S. th. I 90, 4). 

6. Ergo, ex parte animae considerata, mors seu separatio animae 
à corpore non est naturalis ; ex parte autem corporis corruptibilis et 
per consequens etiam ex parte totius hominis ex anima et corpore 
compositi considerata, consequitur naturam: non quasi corpus po- 
sitive ordinetur ad corruptionem, sed quatenus eam naturaliter ad- 
mittit. Propterea perfecte naturae humanae correspondet sta- 
tus, in quo non moritur homo ; status nutem hominis morti subiecti 
minus perfecte naturalis est, quatenus nnimaec conaturale non 
est esse separatam a corpore. "umen. uterque status. seeundum na- 

turam est, et propterea possibilis fuisset status hominis morti subiecti, 
etiamsi homo non peccasset !. 

7. Ergo innata diversitas indolis mentis ex diversa corporis dispo- 
sitione repetenda est?. Mens enim secundum se in diversis 
hominibus diversa non est, secus forma (anima) ratione formae dif- 
ferret a forma, et mutaretur species (cf. n. 386-389). Data alia et alia 
dispositione materiae in animam introducuntur diversitates non es- 
sentiales, quamvis in individuo immutabiles et ab essentia specifica 
non distincta realiter. Ideo Aristoteles (De an. II 9, 421 a 25) : « Molles 
carne bene aptos mente videmus» (cf. S. Thom. in 1. c. lect. 19). 

8. Exgo animae etiam substantialiter differunt in per- 
fectione secundum perfectiorem dispositionem corporis, quocum com- 
municantur in origine sua. Corpus enim melius dispositum est causa 
occasionalis, ut Deus creet etiam animam perfectiorem. Anima enim 
accurate respondet subiecto, cui infunditur. Notetur tamen unam ani- 
mam differre ab altera in perfectione substantialiter quidem, at non 
essentialiter, sed accidentaliter (intelligendo tò ac- 
cidentaliter de accidente praedicabili). Cf. S. Thom., S. th. 
I 85, 7; C. g. II 81. 


532. Schol. Ad solvendas difficultates nota: a) Quamvis anima 
det corpori ipsum esse corpus, rectius tamen dicitur informare cor- 
pus quam materiam primam (cf. n. 417). b) Cadaver non est corpus 
humanum, sed quid essentialiter ab eo diversum, neque est unum per 
se, sed aggregatum substantiarum chimicarum valde complexarum, 
ex quibus, chimice loquendo, coalescit corpus humanum. 
Et quamquam sub animae informatione harum substantiarum formae 
non permanserant, permanserant tamen vires, quae ab anima ad vitae 
opera peragenda dirigebantur. Recedente vero anima, formae substan- 
tiales, his viribus respondentes, redeunt (cf. n. 408, 3). 


533. Obi. 1. Anima, quae informat corpus, non est actus eius substantialis 
simpliciter primus. Atqui anima humana informat corpus. Ergo. Resp. Dist. 
mai. : Quae informat corpus, dando corpori ipsum esse corpus, nego; non dan- 
do..., conc. Contradist. min. 

2. Atqui anima humana non dat corpori ipsum esse corpus. Probo. Forma, 
qua recedente manet corpus, non dat corpori ipsum esse corpus. Atqui anima 
humana est forma, qua recedente manet corpus. Ergo. Resp. Dist. mai. : Manet 
idem corpus, com.; non idem, nego. Coniradist. min.: Manet idem corpus 
humanum, nego ; non manet idem, sed mutatione substantiali statim elementa 
proxima corporis humani oriuntur, propter quorum ortum dicitur manere cor- 
pus, conc. 


! Propterea status, in quo homo non moritur, a natura non exigitur, naturae 
non debetur, et de facto concessus habet rationem doni gratuiti. 

2 Cj. M. Thid, Die thomistische Philosophie und die 
Erkennbarkeit des Einzelmenschen, DThFrib 6 (1928) 
26—44; 77.101; 316.334 ; 404 —430. 

3. Atqui manet idem corpus humanum. Probo. Corpus realiter distinctum 
ab anima manet idem. Atqui corpus humanum est realiter distinctum ab anima. 
Ergo. Resp. Dist. mai.: Corpus realiter distinctum adaequate (aut realiter 
actualiter), conc. ; inadaequate (aut realiter potentialiter), nego. Contradist. min. 
Cf. n. 417. 

Alias difficultates vide n. 262. 


Bibliographia ad 529—532: J. Endres, Vom Tode, DThFrib 21 
(1943) 48—62. V. Marcos, De animarum humanarum inae- 
qualitate, Ag 9 (1932) 449--468. N. v. Seeland, Über das «Wo» 
der Seele, PhJ 14 (1901) 315—319. 


Ad 530sqq. Aristoteles: « Primo investigat hanc particulam [definitionis 
animae <v. ad 4165], quod anima est actus. Secundo hanc, quod est actus 
primus... Sic igitur, cum sit triplex substantia, scil. compositum, materia, et 
forma, et anima non est ipsum compositum, ... neque est materia, quae est 
corpus subiectum vitae [per animam enim intelligimus id, quo habens vitam 
vivit <h. 1. paulo supra»] : relinquitur, per locum a divisione, quod anima sit 
substantia, sicut forma vel species talis corporis, scil. corporis physici habentis 
in potentia vitam... Et ne aliquis crederet quod anima sic esset actus sicut 
aliqua forma accidentalis . . . , subdit quod anima est sic actus, sicut substantia 
est actus... Sciendum autem est quod... forma substantialis facit ens actu 
simpliciter. Unde... non advenit subiecto iam praeexsistenti in actu, sed ex- 
sistenti in potentia tantum, scil. materiae primae. Ex quo patet, quod impossi- 
bile est unius rei esse plures formas substantiales; quia prima faceret ens actu 
simpliciter, et omnes aliae advenirent subiecto iam exsistenti in actu, unde 
accidentaliter advenirent . .. Per quod tollitur positio Avicebron in libro Fontis 
vitae,... quod secundum ordinem generum et specierum est ordo plurium 
formarum substantialium iu una et eadem re . . . Oportet enim secundum prae- 
missa dicere, quod una et eadem forma substantialis sit, per quam hoc indivi- 
duum est... substantia, et... corpus et animatum corpus, et sic de aliis... 
Unde anima non solum facit esse substantiam et corpus,... sed etiam... 
animatum corpus. Non ergo sic est intelligendum quod anima sit actus corporis, 
et quod corpus sit eius materia et subiectum, quasi corpus sit constitutum per 
unam formam, quae faciat ipsum esse corpus, et superveniat ei anima faciens 
ipsum esse corpus vivum ; sed quia ab anima est, et quod sit, et quod sit corpus 
vivum. Sed ... esse corpus, quod est imperfectius, est quid materiale respectu 
vitae... Dicit quod non oportet quaerere, si ex anima et corpore fit unum, 
sicut nec dubitatur circa ceram et figuram, neque omnino circa aliquam mate- 
riam et formam, cuius est materia. .. Forma per se unitur materiae sicut actus 
eius ; et idem est materiam uniri formae, quod materiam esse in actu... Et 
ideo sicut corpus habet esse per animam sicut per formam, ita et unitur animae 
immediate, inquantum anima est forma corporis» (Où 8er Crvetv el êv j 
qux x«i tò cóux, orep o086... Thy Exkorou ÖAny xal tò o9 027: De an. 
II 1, 412 b 6. S. Thom. lect. 1 n. 220 sq. 223 sqq. 234; cf. III lect. 7 
n. 690). S. Thomas: «Speciem nunquam sortitur aliquid nisi ex forma. Id 
igitur per quod hic homo speciem sortitur, est forma. Unumquodque autem 
ab eo speciem sortitur quod est principium propriae operationis speciei. Propria 


autem operatio hominis inquantum est homo, est intelligere. .. Principium 
autem quo intelligimus, est intellectus... Oportet igitur ipsum 
[intellectum] uniri corpori ut forman: non quidem ita 
quod ipsa intellectiva potentia sit. alicuius organi actus ; sed quia est virtus 
animae, quae est actus eorporis physiol organici» (De wnit. intell. | Opuse., 
ed. Mandonnet, Paris 1027, 1 ADs Ji ef. S (170, 1; C g I1 56—67 08. 70; 


Spir. ereat. a. 2; Q. d. an. i E. 2), «8b uim intellectiva unitur corpori ut 


+ 

forma substantialis)... impossibile est quod aliqua alia 
forma substantialis praeter eam inveniatur in homi- 
ne» (S. th. I 76, 4). «Haec positio [pluralitatis formarum substantialium], 
secundum vera philosophiae principia, quae consideravit Aristoteles, est im- 
possibilis. Primo quidem, qua nullum individuum sub- 
stantiae esset simpliciter unum. Non enim fit simpliciter 
unum ex duobus actibus, sed ex potentia et actu, inquantum id quod est po- 
tentia fit actu... Secundo... quaelibet forma substantialis... facit ens 
actu et constituit; unde sequitur quod sola prima forma, quae 
advenit materiae,sit substantialis; omnes vero subsequen- 
ter advenientes sint accidentales... Tertio, quia se- 
queretur quod in adeptione postremae formae, non esset generatio 
simpliciter, sed secundum quid tantum» (Spir. creat. a. 3. «[Quar- 
to,] si Socrates dicatur homo et animal secundum aliam et aliam formam, 
sequeretur quod haec praedicatio, homo est ani- 
mal, sit per accidens; et quod homo non sit vere id quod est 
animal » (Q. d. an. a. 11). « Sic ergo dicimus quod in hoc homine non 
est alia forma substantialis quam anima rationalis; 
et quod per eam homo non solum est homo, sed ani- 
mal, et vivum, et corpus, et substantia, et ens» 
(Spir. creat. a. 3; cf. a. 1 ad 9; Odl. XII a. 9; Ia. 6; XI à. 5; Q. d. an. a. 
9 et 11; Pot. 3, 9 ad 9; IV Dist. 44, 1a. 1 sol. 1 c. et ad 4; C. g. II 57—58 ; 
IV 81: Corporeitas ; Comp. 90—92 ; S. th. I 76, 3 et 4 et 6—7). Cf. text. cit. 
ad 259 sq. 456. « Anima intellectualis dicitur esse quasi quidam horizon et 
confinium corporeorum et incorporeorum, inquantum est substantia incorporea, 
corporis tamen forma. Non autem minus est aliquid unum ex substantia intel- 
lectuali et materia corporali quam ex forma ignis et eius materia, sed for- 
te magis: quia quanto forma magis vincit materiam, ex ea et materia efficitur 
magis unum » (C. g. II 68). «Sicut de ratione animae est quod sit forma cor- 
poris, ita de ratione huius animae, inquantum est haec anima, est quod habeat 
habitudinem ad hoc corpus » (Spir. creat. a. 9 ad 4; cf. Ente et ess. c. 2 fin. 
et c. 6; Q. d. an. a. 3 c. fin. ; a. 6 ad 13; C. g. II 75 81; S. th. I 76, 2). 


$ 3. DE ORTU ET DURATIONE ANIMAE HUMANAE 


Thesis 43: Anima humana mon oritur neque per emanationem a 
substantia divina, neque per generationem a parentibus, sed per creatio- 
nem a Deo. 


534. $t. qu. Triplex est doctrina circa originem animae humanae : 
4) creatianismus, qui docet animam a Deo creari, i. e. pro- 
duci ex nihilo, nullo praeiacente subiecto; b) emanatianis- 
mus, qui ponit animam esse emanationem a substantia divina aut 
per divisionem substantiae divinae, ita ut singulae animae 
essent particulae eius, aut per simplicem communica- 
tionem etinformationem, ita ut una esset anima omnium, substan- 
tia diuina (semipantheismus); c) generatianismus, qui 
tenet aimam humanam oriri a parentibus per generationem. Gene- 
ratianimus multiplici sub forma propositus est: à) Traducia- 
nismus asserit animam esse ex traduce seu ex semine aut cor- 

poreo (Tertullianus nat. ca. 160, qui tamen valde obscure loquitur 
in hac materia), aut spirituali (S. Augustinus, dubitando). f) Se- 
cundum  Frohschammer (1821—1893) parentibus, cum generant, 
communicatur a Deo vis creativa. y) Secundum alios, de quibus lo- 
quitur S. Thomas (S. th. I 108, 2 ad 2), «illa eadem anima, quae primo 
fuit vegetativa tantum, postmodum per actionem virtutis, quae est 
in semine, perducitur ad hoc, ut ipsa eadem fiat sensitiva, et tandem 
ad hoc, ut ipsa eadem fiat intellectiva, non quidem per virtutem 
activam seminis, sed per virtutem superioris agentis, scilicet Dei, de 
foris illustrantis » (theoria conversionis). 


535. Prob. th. I p.: Anima humana non oritur per emanationem a 
substantia divina. Ex simplicitate et perfectione Dei : Anima humana, 
quae non potest oriri a substantia divina neque per divisionem sub- 
stantiae divinae, neque per simplicem communicationem seu infor- 
mationem, non oritur per emanationem. Atqui anima humana non 
potest oriri a substantia divina neque per divisionem neque per sim- 
plicem communicationem. Ergo non oritur per emanationem a sub- 
stantia divina. 

Prob. min. a) Anima humana non potest oriri a substantia divi- 
na per divisionem, quia substantia divina simplicissima est et indivi- 
sibilis. b) Anima humana non potest oriri a substantia divina per 
simplicem communicationem seu informationem, quia substantia di- 
vina perfectissima est, quae nequit communicari cum corporibus per 
modum formae seu animae ; forma enim informans habet rationem 
incompleti seu imperfecti, quod completur a corpore. 


Prob. II p.: Anima humana non oritur per generationem a paren- 
tibus. Per exclusionem : Anima, quae non potest oriri a parentibus, 
neque quatenus cum parentibus generantibus a Deo communicaretur 
vis creativa, neque quatenus parentes efficerent animam per ipsam 
generationem ex semine aliquo sive corporali sive spirituali, neque 
quatenus generarent solam sensitivam, postea transmutandam in intel- 
lectivam, nullo modo potest oriri a parentibus per generationem. 
Atqui anima nullo ex his modis enumeratis potest oriri a parentibus. 
Ergo anima humana non oritur per generationem a parentibus. 

Mai. patet ex st. qu. et continet disiunctionem completam ; ani- 
ma enim a parentibus generantibus efficeretur aut tota aut ut sen- 
sitiva tantum, aut mediante aliquo semine, sive spirituali sive corpo- 
rali, aut nullo mediante semine ex nihilo efficeretur seu crearetur. 

Prob. min. per partes. a) Anima nequit a parentibus creari, quia 
creatio solius Dei est (cf. n. 830 sq.). ^) Anima nequit a parentibus 
propagari per traducem corporeum, quia spiritualis est. c) Anima ne- 
quit propagari per traducen spiritualem, quia integraliter simplex est; 
quare anima generantis non potest es se emittere semen spirituale seu 

suae substantiae partem. 4) Anima sensitiva a parentibus generata 
non potest transmutari in spitirualem, quia essentialiter simplex est. 


Prob. III p.: Anima humana oritur per creationem a Deo. Ex 
spiritualitate animae: Substantia, quae in esse independens est a 
subiecto, etiam in fieri est independens ab eo seu creatur. Atqui anima 
humana est substantia, quae in esse est independens a subiecto. Er- 
go oritur per creationem a Deo. 

Mai. patet ; fieri enim est via ad esse. Ita unumquodque fit, sicut 
est ; illud igitur, quod est independenter a materia, etiam fit inde- 
pendenter ab ea seu creatur. 

Min. probatur ex spiritualitate animae humanae. 


536. Schol. 1. Etsi parentes non generant animam, generant tamen 
hominem: sunt causa, ut homo fiat (causa fiendi, non essendi) ; 
producunt enim, quatenus generatione materiam ad animam humanam 
disponunt, corpus, quod exigit naturaliter animae infusionem ; qua- 
tenus materiam disponunt in ordine ad animam humanam, Deo ex- 
hibent materiam pro anima infundenda, et hac ratione applicant 
corpus animae a Deo creatae. Non solum igitur sunt causa corporis, 
sed etiam iunctionis animae ad corpus seu hominis (cf. n. 379). 
Actione generativa parentes etiam producunt accidentia propria cor- 
poris humani, quae sunt dispositio proxima ad unionem corporis cum 
anima. Haec accidentia consistunt in organisatione embryonali spe- 
cifica hominis et in potentia nutritiva et augmentativa propria ho- 
minis. Áccidentia vero spiritualia : intellectus et voluntas, a solo Deo 
producuntur, i. e. concreantur. 

9. Quo tempore oriatur anima intellectiva. Cum generatio eo fiat, 
quod ovum seu principium femininum spermate seu principio mascu- 
lino fecundatur (conceptio), veteres docebant initio per virtutem plas- 
ticam spermati instrumentaliter inhaerentem educi animam mere ve- 
getativam, imperfectam, transitoriam, quae ipso evolutionis processu 
corrumperetur locumque daret alii animae imperfectae, sensitivae, qua 
iterum corrupta, tandem die a conceptione quadragesima crearetur 
infundereturque anima rationalis. Hanc doctrinam rationibus tum 
morphologicis tum physiologicis suadebant. Initio enim apparet in 
embryone organisatio et activitas vitalis mere vegetativa, quatenus 
nutritur et crescit, postea organisatio refert delineamenta viventium 
sensitivorum, et apparent motus spontanei qui vitam sensitivam 
manifestant, denique embryo organisationem humanam nanciscitur. 
Attamen cum recentibus optime dicitur: statim ab initio, coniunctis 
cellulis gexminalibus, haberi organisationem specialem et dispositiones 
proximas ad animae intellectivae infusionem (cf. n. 452, 3), eamque 
proinde a Deo creari et infundi, nulla alia anima praecedente ; nam 
etsi unaquaeque forma substantialis requirat suas dispositiones spe- 

ciales, has tamen a typo extrinseco tantopere non dependere ex di- 
morphismo constat (cf. n. 449). 


537. Obi. 1. Non oritur per creationem a Deo, quod producitur a parentibus. 
Atqui anima humana producitur a parentibus. Ergo. Resp. Dist. mai. : Quod 
producitur a parentibus quoad esse, conc., quoad inesse tantum, nego. Con- 
tradisi. min. 

2. Atqui anima humana a parentibus producitur quoad esse. Probo. Ab eo 
producitur anima humana quoad esse, a quo producitur totus homo quoad 
esse. Atqui a parentibus producitur totus homo quoad esse. Ergo. Resp. Dist. 
mai.: A quo producitur totus homo productione animae et corporis, conc. ; unio- 
ne tantum, nego. Contradist. min. . 

3. Atqui a parentibus producitur totus homo productione animae et corporis. 
Probo. Ab eo producitur anima et corpus, qui disponit corpus ad animam. 
Atqui a parentibus disponitur corpus ad animam. Ergo. Resp. Dist. mai. : Qui 
disponit corpus ad animam, quae educitur ex matetia, conc. ; quae non educitur, 
nego. Contradist. min. 


Ad 535sq. Aristoteles, inquirens in originem animae in communi, reicit 
praeexsistentiam eius et statuit quoad animam vegetativam et sensitivam educ- 
tionem de potentia materiae, quoad animam vero intellectivam asserit eam ab 
extrinseco accedere eamque rem divinam esse, cum activitas corporis ac- 
tualitatem eius non attingat: Asimetrat 8& «0v voOv uóvoy Ovpaðev Emetotévos 
x«i Ostov slvat uóvov' obOiv yàp òro tý $vepysiy xowovsi owuatixh évépyetx 
(De gen. animal. II 3, 736 b 27; cf. Met. XII 3 [cit. ad 539]). S. T'homas 
probat «animam non esse de substantia Dei» (C. g. II 85; cf. Comp. 94; S. th. 
I 90, 1). « Anima intellectiva . .. cum sit immaterialis substantia, non potest 
causati per generationem» (S. th. I 118, 2; cf. C. g. II 86 88—89; 
Comp. 93). « Cum fieri sit via ad esse, hoc modo alicui competit fieri, sicut ei 
competit esse... Anima autem rationalis est forma subsistens [non habet esse 
suum dependens a materia corporali, ... et excedit capacitatem materiae, ib. 
ad 2]... Et quia non potest fieri ex materia praeiacente, . . . necesse est dicere 
quod non fiat nii per creationem» (S. th. I 90, 2; cf. C. g. II 87; 
Pot. 3, 9). « Solius autem Dei est creare... A solo igitur Deo anima rationalis 
in esse producitur » (Comp. 93 ; cf. S. th. I 90, 3 [cf. text. ad 830]). Ouando 
oriatur anima intellectiva : cf. S. th. I 118, 2 ad 2; ITI 33, 2 ad 3 ; C. g. II 89; 
Pot. 3, 9 ad 9—12; Q. d. an. a. 11 ad 1; III Dist. 3, 5 a. 2. 


Thesis 44: Anima humana est naturaliter immortalis, i. e. etiam 
mortuo homine anima ex nalura sua iugiter in esse perdurat, iugiter- 
que operatur vitaliter. 


538. St. qu. 1. Mors est amissio vitae. Vita autem duplex est: 
in actu primo et in actu secundo (cf. n. 410). Vita in actu secundo amit- 
titur eo, quod cessant opera vitae ; vita in actu primo amittitur eo, 
quod ipsa viventis substantia esse amittit. Potest autem viventis 
substantia amittere esse aut per corruptionem, i e.eo quod 
transit de esse ad aliud esse, aut per annihilationem, eo 
quod transit de esse ad non esse. Corruptio iterum duplex est : quaedam 
est per se et quaedam per uccidens. Per se corrumpitur 
compositum, cum resolvitur: ita homo corripitur, eum moritur; 

per accidens aliquid corrumpitur eo corrupto, a quo in esse dependet : 
ita anima bruti corrumpitur corrupto seu indisposito corpore. 

9. Cum certum sit hominem mori seu animam hominis a corpore se- 
parari, thesis nostra de hac anima separata docet: a) eam ex natura 
sua in esse semper perdurare seu numquam amittere vitam in actu 
primo; b) eam iugiter operari vitaliter seu numquam esse sine vita in 
actu secundo ; quae vita alia esse non potest quam intellectiva, quia 
anima separata caret potentiis sensitivis et vegetativis (cf. n. 480, 3). 

Cum ex fide constet animam in resurrectione supernaturaliter cor- 
pori iterum uniri, thesis nostra ea tantum intendit, quae ex ratione 
stricte probari possunt !, i. e. permansionem animae in esse post mor- 
tem hominis, contra quoscumque Materialistas, et iugem eius acti- 
vitatem intellectualem contra quoscumque, qui admittunt animam 
post mortem conscientia privari atque in statu quodam somni con- 
stitui. Et contendimus haec convenire animae ex natura sua, non ex 
Speciali aliquo Dei beneficio, qui praeternaturaliter etiam homi- 
nem conservat in esse perenniter (post resurrectionem). Est quidem 
conservatio totius hominis magis secundum naturam quam conser- 
vatio solius animae (cf. n. 531, 6). Cum tamen compositum humanum 
naturaliter mortem permittat, non conservatur in esse necessario ; si 
de facto conservatur, hoc est gratuitum privilegium a Deo homini 
concessum. Ánima autem, secundum se solam, amissionem vitae non 
permittit ex sua natura et propterea naturaliter exigit in esse 
conservari. Compositum vero, quamvis et ipsum naturaliter appetat 
in esse conservari ratione animae, quae transcendentaliter ad corpus 
ordinatur, tamen eiusmodi conservationem non exigit, quia naturaliter 
permittit etiam non-conservationem. 


539. Prob. th. Arg. I. Ex appetitu naturali perdurandi in esse 
et operandi iugiter: Homo, qui naturaliter appetit in esse perdurare et 
operari iugiter, habet animam naturaliter immortalem. Atqui homo 
naturaliter appetit in esse perdurare et operari iugiter. Ergo 
homo habet animam naturaliter immortalem, quae ex natura sua 
iugiter in esse perdurat et operatur vitaliter. 

Ad mai. Appetitus naturalis seu naturalis ordinatio est ipsa natura, 
prout seipsa est ad aliquid ordinata tamquam ad bonum suum na- 
turale ; hoc bonum per consequens naturaliter ipsi convenit. Talis ap- 
petitus naturalis debet esse naturaliter implebilis, quamvis neces- 


1 Immortalitatem animae ex fide certam esse, sed ex ratione stricte demons- 
trari non posse, docuerunt Scotus, H. Gandavensis, G. Biel, Occam. Idem 
affirmat Caietanus in Rom. c. 9 et in Eccl. c. 3, qui alibi tamen contrarium 
docet. Ph. Kneib (Die Beweise für die Unsterblichkeit 
der Seele, Paderborn 1912) putat immortalitatem animae solis rationibus 
moralibus, i. e. ex ordinatione hominis ad finem ultimum deductis, probari 
posse. 


Pars III. De anima seu de ente mobili motu augmentationis. Liber II 457 


sarium non sit, ut naturaliter sit actuabilis usque ad ultimum. 
Ita desiderium naturale hominis sciendi naturaliter reducitur in actum, 
quamvis naturaliter, i. e. solis viribus naturae, non perducatur usque 
ad ultimam perfectionem, quae consistit in visione divinae essentiae 
(cf. n. 548, 6). Si naturale desiderium viribus naturae nullatenus 
expleri posset, ipsa naturae institutio esset intrinsecus deficiens et 
contradictoria. Eadem autem naturali necessitate, qua scire deside- 
ramus et esse beatos, desideramus etiam in esse perdurare et operari 
perenniter. Istud igitur desiderium essendi et operandi perenniter 
debet posse impleri per ipsam naturae constitutionem, si non perfecte, 
saltem imperfecte. Perfecte impletur, si homo, i. e. compositum 
ex anima et corpore, semper perdurat; imperfecte autem impletur, 
si saltem principium formale hominis (id quo homo est homo : anima) 
iugiter in esse perdurat et operatur. Ouodsi neque hoc ultimum homo 
per ipsam suam naturam consequi posset, illud desiderium nullatenus 
esset naturaliter implebile, et ipsa natura contineret absurdum. Si 
autem impletur quoad animam, non quidem perfecte impletur, sed 
impletur ; et hoc est sufficiens, ne hominis natura sit absurda. Ergo 
saltem quoad animam homo debet ex institutione suae naturae in 
esse perdurare et operari iugiter. 

Ad min. Homo naturaliter et necessario necessitate specificationis 
appetit beatitudinem perfectam. Beatitudo autem perfecta ab homine 
concipi non potest nisi tamquam beatitudo, quae semper durat, ita 
ut homo semper operetur vitaliter. Hoc provenit ex ipsa natura in- 
tellectuali hominis: homo, qui cognoscit universale, etiam cognoscit 
esse et operari illimitate quoad tempus. Beatitudo ergo, duae ab 
homine appetitur naturaliter, est beatitudo perennis. 


Nota. Animal brutum cognoscit esse singulare, momentaneum, 
et consequenter ad hanc cognitionem pro quocumque momento 
praesenti temporis appetit esse, i. e. appetitu naturali tendit ad se 
conservandum in esse. Hic appetitus, qui convenit omni enti (omne 
ens tendit ad conservandum suum esse; essentia ordinatur ad esse), 
in bruto procedit quidem ex cognitione, sed non se extendit ultra esse 
praesens. In homine vero protenditur ulterius ad esse et operari per- 
petuum. Intellectu enim suo homo apprehendit universaliter esse et 
operari suum ut bonum suum ; exinde sequitur in voluntate ordinatio 
naturalis ad hoc bonum appetendum, et sequitur in homine naturalis 
ordinatio ad esse et operari perpetuum. 


Arg. II. Ex ipsa animae humanae natura secundum se considerata : 
a) Anima humana ex natura sua iugiter perdurat in esse. Quod ex 
natura sua non amittit csse neque per corruptionem neque per 
annihilationem, ex natura sua iugiter perdurat in esse. Atqui anima 
humana ex natura sua non amittit esse neque per corruptionem ne- 
que per annihilationem. Ergo ex natura-sun iugiter perdurat in esse. 

Prob. min. quoad 1. p. (Anima humana ex natura sua non amittit 
esse per corruptionem). Ex natura sua non amittit esse per corrup- 
tionem, quod non corrumpitur neque per se neque per accidens. At- 
qui substantia animae humanae non corrumpitur neque per se, quia 
simplex est, neque per accidens, quia spiritualis est. 

Prob. min. quoad. 2. 5. (Anima humana ex natura sua non amittit 
esse per annihilationem). Aliquid ex natura sua amittere esse per 
annihilationem idem est atque aliquid in se positivum ordinem ge- 
rere seu potentiam realem ad non esse. Atqui haec potentia est absur- 
da ; potentia enim ad non esse nulla est potentia. 

b) Anima humana iugiter operatur vitaliter. Substantia spiritualis 
immaterialiter subsistens iugiter operatur vitaliter, quia per ipsam 
subsistentiam immaterialem est determinata ad intelligendam seip- 
sam (cf. n. 566-569). Atqui anima humana, mortuo homine, est sub- 
stantia spiritualis immaterialiter, i. e. sine corpore subsistens. Ergo 
iugiter operatur vitaliter. 


540. Schol. 1. Compositum ex materia et forma habet per ac- 
cidens realem potentiam ad non esse, quia habet potentiam ad 
aliud esse. 

2. Cum anima sit composita ex essentia et esse, posset absolute 
loquendo per annihilationem desinere in esse. Attamen haec compo- 
sitio non fundat realem potentiam ad non esse simpliciter seu ad an- 
nihilationem ; quapropter ea non obstante anima ex natura sua pos- 
tulat semper esse. Praeterea annihilare est solius Dei, cum non fiat 
per actionem positivam, cuius terminus per se esset non-ens, sed per 
subtractionem concursus, quo omnia iugiter in esse conservantur. 
Sed Deus conaturaliter cum creaturis concurrit. Ideo, quae postulant 
iugiter perdurare, ea iugiter tenet in esse. 


541. Obi. Contra I p. 1. Substantia composita non est naturaliter immortalis. 
Atqui anima humana est substantia composita. Ergo. Resp. Dist. mai.: Com- 
posita ex partibus essentialibus : ex materia et forma, conc. ; ex partibus enti- 
tativis : ex essentia et esse, nego. Comivadist. min. 

2. Atqui etiam anima humana, ex partibus essentialibus non composita, 
seu anima humana essentialiter simplex, non est naturaliter immortalis. Probo. 
Anima, quae in operationibus suis dependet a corpore, non est naturaliter im- 
mortalis. Atqui anima humana, etsi essentialiter simplex, in operationibus suis 
tamen dependet a corpore. Ergo. Resp. Dist. mai.: Quae in omnibus operatio- 
nibus dependet a corpore subiective, conc. ; quae non it omnibus dependet a 
corpore subiective, nego. Contradist. min.; Dependet in operationibus vegeta- 
tivis et sensitivis, conc. : in operationibus intellectivis, swbdist.: Dependet sub- 
iective, nego; obiective tantum, conc. Cf. n. 542, 3. 

Contra II p. Anima, quae quoad operationes intellectivas a corpore obiec- 
tive dependet, mortuo homine non operatur vitaliter. Atqui anima humana 
quoad operationes intellectivas dependet a corpore obiective. Exgo. Resp. Dist. 
mai. : Quae dependet a corpore in hac vita tantum, nego; etiam in altera vita, 
conc. Contradist. min. 

Bibliographia ad 538—540: F. Locatelli, Alcune note sulla 
dimostrazione dell'immortalità dell'anima in 
S. Tommaso, RENS 33 (1941) 413—428. 4. Mansion, L'immorta- 
lité de l'áme et de l'intellect d’après Aristote, 
RNSPh 51 (1053) 444—472. E. Rolfes, Der Beweis des Aristo- 
teles für die Unsterblichkeit der Seele, JPhTh 9 (1895) 
181—200; 355—380. 


A d 539. Aristoteles «dicit, quod de intellectu . . . videtur, quod sit alterum 
genus animae ab aliis partibus animae, id est alterius naturae... et quod hoc 
solum genus animae possit separari ab aliis partibus animae vel etiam, quod 
sit separatum ab organo corporeo, sicut perpetuum a  corruptibili » 
(IIsgl 8& 4-08 voO... Éouxe puys vévog Évepov elvat, xai vo0ro uóvov èvðéyetět 
yplCec0at, xoaÜXzep tò &tðrov Tod qÜapvroo : De an. II 2, 413 b 24. S. Thom. 
lect. 4 n. 268 ; cf. Arist. l. c. 1, 413 a 6; S. Thom. lect. 2 n. 242). «Dicit... 
quod solus intellectus separatus est hoc quod vere est. Ouod quidem non potest 
intelligi neque de intellectu agente neque de intellectu possibili tantum, sed de 
utroque, quia de utroque supra dixit, quod est separatus. Et patet, quod hic 
loquitur de tota parte intellectiva, quae quidem dicitur separata, ex hoc quod 
habet operationem suam sine organo corporali. Et quia in principio huius li- 
bri dixit quod si aliqua operatio animae sit propria, contingit animan separati ; 
concludit, quod haec sola pars animae, scil. intellectiva, est incorruptibilis et 
perpetua. Et hoc est, quod supra posuit iu secundo, quod hoc genus animae 
separatur ab aliis, sicut perpetuum a corruptibili. Dicitur autem perpetua, non 
quod semper fuerit, sed quod semper erit. Unde Philosophus dicit iu duodecimo 
Metaphysicorum, quod forma numquam est ante materiam, sed posterius re- 
manet anima, non omnis, sed intellectus » (X«cgpuo0zic 8' ioci uóvov to’ ümsp 
£ozí, xxi zoðto uóvoy &Ü&kvarov x«i &tðtoy: De an. III 5, 430 a 22. S. Thom. 
lect. 10 n. 742 sq.). In XII Metaph. c. 3 «dicit, quod causae moventes prae- 
exsistunt rebus factis. Ht hoc necessarium est, quia causae moventes sunt prin- 
cipia motus, qui terminatur ad rem factam. Sed causa formalis, quae est causa 
quasi ratio rei, simul incipit esse cum re, cuius est forma. Tunc enim incipit 
esse sanitas, quando homo sanatur... Unde manifestum est, quod formae 
non sunt separatae a substantiis compositis ; quia si essent separatae, oporteret, 
quod essent sempiternae, cum non sint talium per se neque generatio neque 
corruptio, ut ostensum est : et sic praeessent substantiis his, quarum sunt for- 
mae. Sed quamvis formae non praeexsistant substantiis compositis, perscru- 
tandum tamen est, si aliqua forma remaneat posterius, corrupta substantia 
composita. In quibusdam enim formis nihil prohibet, quod remaneant post sub- 
stantiam compositam. Puta si dicamus animam esse talem. Non tamen omnis 
anima, sed solus intellectus [si ðè xoi Üocepóv zt Úmouévet, oxentéov ix? 
èviwv Yo o90£y xoXóst, oiov el fj doy; votoUvov, ui r&ox XXX 5 vobg mücav yàp 
&80vavov Yooc: 1070 a 24]. Forsitan enim impossibile est omnem animat esse 
talem, ut remaneat corrupto corpore, quia aliae partes animae non habent 
operationem sine organis corporeis, intellectus autem non operatur per organum. 
Dicit autem ''forsan", quia non erat praesentis intentionis hoc demonstrare, 
sed hoc pertinet ad scientiam de anima. Ft sicut aliae partes animae ab intel- 
lectu non remanent post substantiun compositam, ita ctiam nec aliae formae 


rerum corruptibilium. Considerandum autem hane sententiam esse Aristotelis 
de anima intellectiva, quod non fuerit ante corpus, ut Plato posuit, neque etiam 
destruitur destructo corpore, ut antiqui naturales posuerunt non distinguentes 
inter intellectum et sensum. Non enim exeipit animam intellectivanm a gene- 
ralitate aliarum formarum, quintum ad Doc, quod formae non praeexsistunt 
substantiis compositis, sed solum quantum id hoe, quod non remanent 
post substantias compositus, Ex «quo ctlm patet, quod non potest hoc depra- 

vari,sicut quidam depravare conantur dicentes intellectum possibilem tantum 
vel agentem tantummodo esse incorruptibilem» (S. Thom., In Met. XII lect. 3 
n. 2450 sqq. ; cf. Arist., Eth. I 11, 1100 a 28 sqq.; S. Thom. lect. 15—17). 
S. Thomas : « Dupliciter aliquid corrumpitur : uno modo, per se ; alio modo, per 
accidens. Impossibile est autem aliquid subsistens... corrumpi per accidens, 
id est aliquo . . . corrupto. . . Quod [enim] per se habet esse, non potest generari 
vel corrumpi nisi per se. Quae vero non subsistunt, ut accidentia et formae 
materiales, dicuntur fieri et corrumpi per generationem et corruptionem com- 
positorum ... Anima autem humana non posset corrumpi nisi per se corrum- 
peretur. Ouod quidem omnino est impossibile . . . de quolibet subsistente quod 
est forma tantum. Manifestum est enim quod id quod secundum se convenit 
alicui, est inseparabile ab ipso. Esse autem per se convenit formae, quae est 
actus... Unde impossibile est quod forma subsistens desinat esse. . . Potest 
etiam huius rei accipi signum ex hoc, quod unumquodque naturaliter suo modo 
esse desiderat... Sensus autem non cognoscit esse nisi sub hic et nunc. Sed 
intellectus apprehendit esse absolute et secundum omne tempus. Unde omne 
habens intellectum naturaliter desiderat esse semper. Naturale autem deside- 
rium non potest esse inane [cf. Ar'st., De caelo II 11, 291 b 13 ; S. Thom. l. c. 
lect. 16]. Ornmis igitur intellectualis substantia est incorruptibilis» (S. th. I 
75, 6; cf. 50, 5; C. g. II 55 79—81 ; Odl. X a. 6; Q. d. an. a. 14 ; Comp. 84). 
Anima post mortem operatur vitaliter: v. text. ad 567. 

Ad 540. S. Thomas : « Potentia ad esse et non esse non convenit alicui 
nisi ratione materiae, ... quatenus exsistens sub una forma, est in potentia ad 
aliam formam... Unde... in tota natura creata non est aliqua potentia, 
per quam sit aliquid possibile tendere in nihilum » (Pot. 5, 3). « In omni corrup- 
tione, remoto actu, manet potentia ; non enim corrumpitur aliquid in omnino 
non ens, sicut nec generatur aliquid ex omnino non ente. In substantiis autem 
intellectualibus ... actus est ipsum esse, ipsa autem substantia est sicut po- 
tentia. Si igitur substantia intellectualis corrumpatur, remanebit post suam 
corruptionem. Quod est omnino impossibile . . . Nec est aliqua potentia ad non 
esse earum nisi in primo agente, secundum quod potest non influere eis esse. 
Sed ex hac sola potentia nihil potest dici corruptibile. Tum quia res dicuntur 
necessariae et contingentes secundum potentiam quae est in eis, et non secun- 
dum potentiam Dei [cf. c. 30]. Tum etiam quia Deus, qui est iustitutor naturae 
non subtrahit rebus id quod est proprium naturis earum ... Sunt igitur sub- 
stantiae intellectuales ex omni parte incorruptibiles » (C. g. II 55; cf. S. th. I 
9, 2 c. post. med. ; 50, 5 ad 3; 104, 3 et 4; Pot. 5, 4). 


Caput II 


DE POTENTIIS ANIMAE INTELLECTIVAE 


Quaestio I: De intellectu. 
§ 1. DE NATURA INTELLECTUS HUMANI QUOAD SE 
Thesis 45 : Intellectus humanus est potentia cognoscitiva anorganica. 


542. St. qu. |. Nomine intellectus potentiam cognoscitivam 
significamus, «quae essentias rerum apprehendit, ac proinde concep- 

tus formulat universales, abstractos a notis individuantibus, distin- 
guendo id, quod necessario seu essentialiter rei convenit, ab iis, quae 
accidentaliter et contingenter insunt. Hanc potentiam in homine ines- 
se evidenter patet ex testimonio conscientiae. Hoc testimonium con- 
scientiae luculenter manifestum est ex dictis in Logica de universa- 
libus et ulterius manifestabitur hic argumento nostro. 

2. Iam constat radicem omnis cognitionis esse immaterialitatem, 
ac proinde vim cognoscitivam semper habere eminentiam quandam 
super materiam. Ex altera tamen parte ostendimus sensum esse po- 
tentiam organicam, in esse et agere dependentem ab organo seu a 
materia. Hic asserimus intellectum in esse et agere non esse dependen- 
tem ab organo, ac proinde esse separatum a materia corporea. Quare, 
sicut anima humana, quae est forma corporis, habet quasdam poten- 
tias et operationes dependenter a corpore, quae resultant non ex 
sola anima, sed ex composito, ex anima et corpore (potentias vegeta- 
tivas et sensitivas), ita habet potentiam intellectivam, quae inest in 
sola anima, et quae in esse et agere est independens a corpore, quae 
proinde resultat ex anima, non prout informat corpus, sed prout est 
spiritualis seu independens a corpore. 

3. Cum dicimus intellectum esse potentiam anorganicam, i. e. in 
esse et agere independentem a corpore, intendimus tantum excludere 
subiectivam dependentiam, quae in eo consisteret, quod po- 
tentia et operatio intellectiva esset in composito ex anima et corpore 
tamquam in subiecto immediato et proximo et ex hoc composi- 
to tamquam ex principio «quo» (cf. coroll. 3) egrederetur ; non vero 
intendimus excludere obiectivam dependentiam, quae in eo 
consistit, quod (pro praesenti statu coniunctionis animae cum cor- 
pore) intellectus intellectionum suarum materiam seu obiecta sua 
ex sensili cognitione desumit, ac proinde obiective a sensibus et a 
corpore dependet. 

4. Thesis est contra Materialistas, qui animae spiritualitatem ne- 
gant, docendo principium vitae hominis omnino quoad agere et esse 
dependere à materia, et intelligere esse operationem nervorum et ce- 
rebri. Ita Materialistae gallici saec. XVIII: Lamettrie (1709— 1751), 
Holbach (1723—1789), Helvetius (1715—1771), et alii multi recen- 
tiores, ut C. Vogt (1817—1895), Moleschott (1822—1893), Czolbe 
(1819—1873), Büchner (1824 —1899), Haeckel (1834 —1919). 


543. Prob. th. Arg. I. Ex obiecto formali intellectus humani: 
Potentia, cuius obiectum formale supergreditur ordinem corporeum, 
etiam ipsa incorporea seu anorganica est. Atqui intellectus humanus 


est potentia, cuius obiectum formale supergreditur ordinem corpo- 
reum. Ergo est potentia anorganica. 
Mai. ex eo patet, quod obiectum: formale specilicat. potentiam 


eique accurate respondet. 

Prob. min. Obiectum formale intellectus est essentia abstracta, 
universalis, ut intellecta ; duplicem enim in nobise xperimur seriem 
cognitionum bene distinctam: alteram concretarum, alteram abs- 
tractarum ; harum obiectum formale est essentia abstracta, univer- 
salis, ut intellecta, i. e. ut intelligibiliter penetrata. Essentia autem 
abstracta, universalis, ut intellecta est obiectum, quod supergreditur 
totum ordinem corporeum: 4) Essentia abstracta est obiec- 
tum, quod supergreditur totum ordinem corporeum, quia corporeum 
omne est concretum ; abstractum vero, quod hanc concretionem sol- 
vit, est spiritualizatum. b) Essentia universalis supergre- 
ditur totum ordinem corporeum, quía transcendit locum et tempus, 
corporeum vero concretum singulare ad hic et nunc coarctatur. c) Es- 
sentia ut intellecta, i. e. ut intellectualiter penetrata se- 
cundum diversos gradus, quibus metaphysice componitur, etiam si est 
essentia corporea, secundum gradus tamen superiores, quibus intel- 
ligitur ut qualitas, ut substantia, ut ens, totum ordinem corporei- 
tatis seu extensionis supergreditur, quia hi gradus immateriales sunt 
praecisive, i. e. ita abstracti, ut iam ab omni materia, i. e. a toto or- 
dine quantitativo abstrahant. 

Arg. II. Ex eo quod obiectum intellectus non potest attingi a po- 
tentia organica. Intellectus cognoscit essentiam abstractam univer- 
salem. Atqui potentia organica non potest cognoscere essentiam abs- 
tractam universalem. Ergo intellectus non est potentia organica. 

Prob. min. Essentia abstracta universalis est essentia abstracta a 
notis individuantibus, i. e. abstracta ab omnibus, quae ad essentiam 
non pertinent, quae tamen a parte rei cum essentia coniuncta sunt, 
et quibus a nobis cognoscitur tamquam haec res individua. 

Potentia vero organica in agere seu in cognitione sua dependet 
ab organo extenso ; quare non potest cognoscere, quin in ipsa actione, 
in ipsa cognitione sua immisceatur quantitas, i. e. cognitio erit ex- 
tensa, ac proinde affecta determinata quantitate, quod est esse con- 
cretum cum notis individuantibus. Determinatam enim quantitatem 
sequuntur ea omnia, quibus res pro cognitione nostra coarctatur ad 
hic et nunc, localiter et temporaliter, seu cognoscitur tamquam haec 
res individua, ut sunt: determinata magnitudo, figura, positio in loco 
et tempore et alia plura. Potentia autem organica hanc concretionem 
solvere non potest, distinguendo essentiam ab iis omnibus, quae ad 
essentiam non pertinent. Hoc potest sola potentia anorganica seu 
spiritualis. Obiectum enim abstractum est obiectum spiritualizatum, 
quod non potest cognosci nisi potentia spirituali et cognitione spiri- 
taali. Haec cognitio etiam ipsam extensionem abstracte seu inex- 
tenso modo apprehendit secundum essentiam suam, distinguendo eam 
ab omnibus, quae ad essentiam non pertinent, ut sunt : determinata 
magnitudo, figur, positio etc. 

Arg. TIT. Vx reflexione propria intellectus : Potentia cognoscitiva, 

quae reflectit reflexione propria, et quae hac reflexione pertingit etiam 
usque ad cognoscendum abstracte et explicite subiectum cognoscens, 
est potentia anorganica. Atqui intellectus humanus est potentia co- 
gnoscitiva, quae reflectit reflexione propria et hac reflexione pertingit 
etiam usque ad cognoscendum abstracte et explicite subiectum co- 
gnoscens. Ergo intellectus est potentia anorganica. 

Prob. mai. a) Ad reflexionem propriam peragendam requiritur 
potentia cognoscitiva, quae ipso actu suo sit determinata ad suum 
actum cognoscendum in actu signato ; sed potentia cognoscitiva ipso 
actu suo determinata ad suum actum cognoscendum seu adse ipsam 
cognoscendam, prout est in actu, non potest esse nisi potentia spiri- 
tualis seu anorganica (cf. n. 466, 3). 

b) Potentia, quae pertingit usque ad cognoscendum abstracte et 
explicite subiectum cognoscens, est potentia, quae procedit abstra- 
hendo seu solvendo concretionem et distinguendo subiectum permanens 
(Ego) a cognitionibus transeuntibus ; sed haec potentia est anorga- 
nica seu spiritualis, ut patet ex dictis. 

Min. ostenditur ex testimonio conscientiae. Experimur nos pos- 
se reflectere seu expresse advertere ad cognitiones nostras non tan- 
tum sensitivas seu concretas, sed etiam abstractas seu intellectivas. 
Et hanc reflexionem esse propriam, non impropriam, quae mediante 
alia potentia altiore fieret, ex eo patet, quod possumus iterum ite- 
rumque reflectere in nostram reflexionem ; esset igitur admittendus 
infinitas numerus potentiarum cognoscitivarum inter se subordina- 
tarum. Experimur etiam nos reflexione nostra pertingere usque ad 
cognoscendum abstracte et explicite subiectum cognoscens. 


544. Coroll. 1. Ergo absolute repugnat materia cogitans (contra 
Locke). 

2. Ergo non datur localizatio subiectiva intellectus, i. e. non pot- 
est assignari aliqua pars corporis tamquam sedes intellectus. 

3. Ergo intellectio est operatio solius animae. Distinguendo inter 
principium efficiens intellectionis proximum et remotum, et inter prin- 
cipium « quod » et « quo » (cf. n. 480, 1), dicimus : Principium « quod » 
intellectionis est suppositum, persona humana, principium « quo » re- 
motum (seu primum) totale est sola anima, principium «quo» 
proximum totale est sola potentia intellectiva. Sola anima est etiam 
subiectum proximum (immediatum) seu subiectum inhaesionis 
intellectus et intellectionis, suppositum est subiectum remotum tan- 
tum. 


545. Obi. 1, Potentia cognoscit Iva, qune dependet a corpore, non est potentia 
anorganica. Atqui intellectus. hits. est potentia cognoscitiva, quae de- 
pendet a corpore. Hirgo. Aesp. Dist. mai. ; Quae dependet subicetive, conc. ; 
obiective tantum, nego. Contradist, min 

2. Atqui intellectus humanus dependet a corpore subiective. Probo. Po- 
tentia, cuius actus impeditur, impedito organo, dependet a corpore subiective. 
Atqui intellectus est potentia, cuius actus impeditur, impedito organo, i. e. 
cerebro. Ergo. Resp. Dist. mai.: Impedito organo huius potentiae, conc. ; im- 
pedito organo alterius potentiae, a qua haec potentia dependet obiective, nego. 
Contradist. min. : 3mmpedito organo intellectus, nego ; impedito cerebro, organo 
phantasiae, a qua intellectus dependet obiective, conc. 

3. Atqui cerebrum est organum intellectus. Probo. Organum, a quo intel- 
lectus iugiter pendet, est organum intellectus. Atqui cerebrum est organum, 
unde intellectus iugiter pendet. Ergo. Resp. Dist. mai.: Unde iugiter pendet 
subiective, conc. ; obiective tantum, nego. Contradist. min. Cerebrum est or- 
ganum, unde intellectus pendet iugiter, quia est organum phantasiae, a qua 
intellectus obiective dependet non tantum in ideis acquirendis, sed etiam in 
utendis ideis iam acquisitis (cf. n. 553, 3). 

4. Atqui intellectus humanus iugiter dependet a cerebro et a corpore subiec- 
tive. Probo. Intellectus, qui est in supposito humano tamquam in subiecto, iugi- 
ter dependet a corpore subiective. Atqui intellectus humanus est in supposito 
humano tamquam in subiecto. Ergo. Resp. Dist. mai. : Qui est in supposito hu- 
mano tamquam in subiecto inhaesionis immediato, conc. : tamquam in sub- 
jecto mediato tantum, nego. Contradist. min. 


Ad 543. Aristoteles : vide supra ad 514. «Dicit, quod dissimilitudo im- 
passibilitatis sensitivi et intellectivi manifesta est ex organo et sensu, quia 
sensus efficitur impotens ad sentiendum ex valde sensibili, sicut auditus non 
potest audire sonum propter hoc quod motus est ex magnis sonis, neque vi- 
sus potest videre . . . Sed intellectus, quia non habet organum corporeum, quod 
corrumpi possit ob excellentiam proprii obiecti, cum intelligit aliquid valde 
intelligibile, non minus postea intelligit infima, sed magis, et idem accideret 
de sensu, si non haberet organum corporale. Debilitatur tamen intellectus 
ex laesione alicuius organi corporalis, indirecte, inquantum ad eius operatio- 
nem requiritur operatio sensus habentis organum. Causa igitur diversitatis est, 
quia sensitivum non est sine corpore, sed intellectus est separatus ['H piv yàp 
ato00tc où Oóvacot aloddveoða £x. oO opóðpx «lo01,700, . . . AAA 6 voðg óxav «t voon 
cqó68pa. vontóv, où% Ti vvov vost t oro8céovepa, XXX xal 600v tò èv yàp lovi corov 
où% ğvev cóu«roc, ð è yopto:óg: De an. III 4, 429 a 31]. Ex his au- 
tem, quae dicuntur, apparet falsitas opinionis illorum, qui dixerunt, quod 
intellectus est vis imaginativa vel aliqua praeparatio in natura humana conse- 
quens corporis complexionem » (S. Thom. in 1. c. lect. 7 n. 688 sq.). S. Thomas : 
«Ex hoc quod anima humana universales rerum naturas 
cognoscit, percipit quod species qua intelligimus, est imrmaterialis ; alias 
esset individuata, et sic non duceret in cognitionem universalis. Ex hoc autem 
quod species intelligibilis est immaterialis, intellexerunt [philosophi] quod in- 
tellectus est res quaedan independens a materia; et 
ex hoc ad alias proprietates intellectivae potentiae cognoscendas processerunt » 
(Ver. 10, 8). « Cognitio sensus non se extendit nisi ad corporalia... Intel- 
lectus autem cognoscit incorporalia: sicut sapientiam, 
veritatem, et relationes rerum. Non est igitur idem intellectus et sensus. Item. 
Nullus sensus seipsum cognoscit, nec suam operationem : .. . sed hoc superioris 
potentiae est, ut probatur in libro De anima [III 2, 425 b 12 sqq]. Intel- 
lectus autem cognoscit seipsum, et cognoscit se intelligere. Non 
est igitur idem intellectus et sensus » (C. g. II 66; cf. c. 49; O. d. an. a. 2 et 
14; Comp. 79; S. th. I 75, 2). 

$ 2. DE NATURA INTELLÉCTUS HUMANI QUOAD OBIECTUM SUUM 


Thesis 46 : Obiectum formale commune intellectus humani est ens 
inquanium ens. 


546. St. qu. 1. Intellectus humanus potest dupliciter considerari : 
4) absolute secundum se, secundum id, quod ei convenit, ut est 
intellectus, quod proinde ei convenit semper et ubique; b) in aliquo 
statu; tunc non consideratur tantum secundum quod est intellec- 
tus, sed etiam secundum quaedam, quae ei accidunt in illo statu. 
Potest autem intellectus humanus inveniri in triplici statu: a) in 
statu unionis cum corpore, B) in statu separationis, y) in statu ele- 
vationis, quatenus virtus eius naturalis supernaturaliter est elevata 
(e. g. lumine gloriae). 

Huic duplici considerationi respondet duplex obiectum for- 
male: obiectum formale commune et obiectum formale proprium 
pro aliquo statu. Obiectum formale com mune intellectus humani 
est ratio, quam formaliter attingit, non prout est in hoc vel illo statu, 
sed ut intellectus est, a qua proinde specificatur ut intellectus. Hoc 
igitur obiectum est essentiale intellectui, in quocumque statu inve- 
niatur, et est ratio generalissima, sub qua potentia intellectiva fertur 
in res. Obiectum formale proprium est illud ens, quod intellec- 
tui respondet, prout invenitur in aliquo statu determinato. 

2. Dicimus in thesi obiectum formale intellectus in se et absolute 
spectati seu obiectum formale commune esse ens inquantum 
ens. Quo minime asserimus intellectum non cognoscere nisi ens in 
communi, sed intellectum ferri in res sub ratione entis, ac proinde co- 
gnoscere etiam entis differentias et determinationes, quatenus et quia 
habent rationem entis, sicut visus, qui fertur in res sub formali ratione 
coloris, cognoscit etiam omnes colorum differentias (album, rubrum 
etc.), quia habent rationem coloris. Quod in thesi dicitur de intellectu 
humano, valet de omni intellectu : Obiectum formale omnis intel- 
lectus est ens inquantum ens. 


547. Prob. th. Ex experientia : Potentia, quae cognoscit rerum es- 
sentias, est potentia, quae fertur in res sub ratione entis, seu cuius 
obiectum formale commune est ens inquantum ens. Atqui intellectus 
cognoscit rerum essentias. Ergo eius obiectum formale commune est 
ens inquantum ens. 

Ad mai. Ens est quidditas seu essentia communissime sumpta. 
Ens enim est « habens esse » seu quidditas. Quare potentia, quae fer- 
tur in res seu attingit res sub quidditatis ratione, non fertur in eas 
Sub peculiari aliquo respectu, sieut sensus, sed sub universalissima 
ratione entis, cognoscendo modos entis seit. quidditates. 


Gredt, tlem. philos, I. j 

Ad min. Intellectus apprehendit id, quod necessario et essentialiter 
convenit rei, distinguendo hoc ab iis, quae accidentaliter tantum et 
contingenter adsunt. Ergo cognoscit rerum essentias. 


548. Coroll. 1. Ergo intellectus humanus est species atoma neque di- 
viditur, sicut sensus, in plures potentias inter se specifice et realiter dis- 
tinctas. Ratio est, quia eius obiectum tantae amplitudinis est, ut sub 
se omnia complectatur. Quare memoria intellectiva, facultas iudicandi, 
ratio seu facultas ratiocinandi, intellectus speculativus, intellectus 
practicus non sunt potentiae ab intellectu distinctae, sed sunt unus 
idemque intellectus secundum diversa munera consideratus. Nam ratio 
praeteriti, quam attingit memoria, convenientia inter subiectum et 
praedicatum, quam enuntiat iudicium, consequentia, quam exptimit ra- 
tiocinium, ratio speculativi et practici sub entis ratione continentur. 

9. Ergo immaterialitate, quae est spiritualitas stricte dicta, con- 
stituitur potentia cognoscitiva tantae perfectionis, cuius obiectum 
formale ad omnia extendatur, et quidem ad omnia cognoscenda quid- 
ditative cognitione quidditativa stricte dicta (conceptu stricte quiddi- 
tativo seu simpliciter positivo ; cf. n. 15). 

3. Ergo omne ens est intelligibile. 

4. Ergo intellectus humanus a nullo obiecto cognoscendo exclu- 
ditur absolute, sed tantum ratione status, inquo 
invenitur, quia invenitur in statu unionis cum corpore, in quo obiec- 
tive a cognitione sensitiva dependet, et in statu naturali, in quo caret 
lumine elevante. Primum impedimentum tollitur separatione, alterum 
elevatione et confortatione. Opposito autem modo se habet sensus, qui 
ab obiectis supersensilibus cognoscendis excluditur absolute ratione 
materiae seu corporeitatis, a qua essentialiter est dependens. Ex his 
perspicitur, cur intellectus possit elevari ultra suum obiectum cona- 
turale ad attingendum etiam obiectum perfectissimum, sensus vero 
non possit, quia materia seu corporeitas esset tollenda, quo ipso 
sensus ipse corrumperetur, quia corporeitas ingreditur essentiam eius 
(cf. n. 478-480). Sed neque unus sensus potest elevari ad attingendum 
obiectum alterius, propterea quod alius sensus aliam requirit organi 
dispositionem, a qua essentialiter pendet, quae esset transmutanda ; 
quo ipso sensus corrumperetur. 

5. Ergo ipse Deus, prout est in se, intuitive cognitus, continetur 
intra ambitum obiecti formalis communis seu obiecti adaequati in- 
tellectus humani. Intra ambitum obiecti intellectus humani conti- 
netur Deus cognitus cognitione stricte quidditativa, non comprebensi- 
va tamen, sed apprehensiva, seu Deus quidditative cognitus finito 
modo, propter limitationem intellectus humani (et cuiuscumque intel- 
lectus creati). 

6. Ergo datur in intellectu humano appetitus capacitatis natura- 
lis videndi Deum per essentiam ; iste appetitus tamquam proprietas 

hon quidem realiter distincta, ipsam naturam intellectus qua talis 
consequitur. Obiectum enim formale intellectus humani nullis limi- 
tibus circumscribitur, et proinde naturale sciendi desiderium non 
quiescit in illis, quae sunt entia per participationem, sed ultra tendit 
usque ad ipsum esse subsistens, principium fontale omnis entis per 
participationem. Accedit, quod ne entia quidem per participationem 
absolute perfecte cognoscuntur, quamdiu latet causa eorum: tunc 
enim perfecte unumquodque cognoscitur, quando patent eius causae, 
non tantum intrinsecae, sed etiam extrinsecae, neque quoad existen- 
tiam tantum, sed etiam quoad essentiam seu naturam. Iste naturalis 
appetitus intellectus humani videndi Deum per essentiam, quamvis 
sit positiva ordinatio, naturaliter tamen impleri non potest, 
deficiente proportione inter subiectum cognoscens et obiectum cognos- 
cendum. Est igitur ordinatio passiva, neque actuabilis nisi vir- 
tute divina. Neque tamen exinde inferri potest tale auxilium divinum 
esse naturae humanae debitum ; viribus enim naturalibus intellectus 
naturalem suam perfectionem consequitur. Supposito vero Deum intel- 
lectui humano ultimam velle tribuere perfectionem, correspondens 
quoque auxilium supernaturale praestare tenetur. Per se igitur hic 
appetitus est desiderium capacitatis tantum, non exigentiae. Quia in- 
tellectus humanus cognoscit seipsum, videt etiam istam ordinationem 
naturalem passivam et necessario apprehendit Deum uti bonum in- 
tellectus, et naturaliter sequitur etiam desiderium elicitum voluntatis, 
quo appetitur Deus ut bonum intellectus, quod tamen desiderium in 
statu naturae purae conaturaliter non esset nisi conditiona- 
tum. Homo in statu naturae purae constitutus rationabiliter desi- 
deraret ea tantum, quae respondent viribus naturalibus. Ita neque 
rationabiliter desideraret resurrectionem corporis, quae, quamvis sit 
secundum naturam animae, etiam ipsa naturaliter fieri nequit. 

7. Ergo ex ratione probatur a posteriori (non a priori, ex ipsa na- 
tura huius visionis) possibilitas videndi Deum per essentiam seu ele- 
vabilitas per lumen gloriae. Si visio beata est impossibilis, « remanebit 
inane desiderium naturae » (S. Thom., S. th. I 12, 1). Ordinatio indita 
intellectui (desiderium naturae) esset ad impossibile, ad proinde na- 
tura intellectus contineret absurdum. 


949. Schol. Obiectum intellectus est quidditas ut intellecta: 
ut intelligibiliter penetrata et elaborata, i. e. ut cognita secundum 
diversos gradus suos gencricos et specificos, quibus metaphysice com- 
ponitur. Ita rubrum concretum singulare, propositum a sensu, intel- 


lectus intelligit ut rubrum, ut colorem, ut qualitatem, ut enti- 
tatem. Percurrit totam seriem graduum metaphysicorum, ita quidem, 
ut incipiat ab ente, cum ens sit primum cognitum et sub ratione 
universalissima entis omnia attingat. 

550. Obi. 1. Intellectus, cuius obiectum formale commune est ens inquantum 
ens, ad omnia quidditative cognoscenda extenditur. Atqui intellectus humanus 
non extenditur ad omnia quidditative cognoscenda. Ergo. Resp. Dist. mai.: 
Ad omnia cognoscenda extenditur, i. e. nullo obiecto cognoscendo excluditur 
per se seu essentialiter, conc. ; etiam per accidens seu ratione status, in quo 
invenitur, mego. Contradist. min. 

2. Atqui intellectus humanus neque per se seu essentialiter a nullo obiecto 
cognoscendo excluditur. Probo. Intellectus, qui per se excluditur a cognoscendo 
obiecto infinito, non excluditur per se a nullo obiecto cognoscendo. Atqui in- 
tellectus humanus utpote limitatus excluditur per se a cognoscendo obiecto 
infinito. Ergo. Resp. Dist. mai. : Qui per se excluditur a cognoscendo, tum com- 
prehensive tum etiam apprehensive tantum, obiectum infinitum, conc. ; qui per 
se excluditur tantum a cognoscendo comprehensive obiectum infinitum, nego. 
Contradist. min. 

3. Atqui intellectus humanus per se excluditur etiam a cognoscendo obiecto 
infinito seu Deo, etsi apprehensive tantum. Probo. Intellectus, qui per se non 
excludetetur a cognoscendo Deo, etsi apprehensive tantum, haberet naturalem 
ordinem ad visionem Dei quidditativam. Atqui intellectus humanus (sicut qui- 
cumque intellectus creatus) non habet naturalem ordinem ad visionem Dei 
quidditativam. Ergo. Resp. Dist. mai. : Naturalem ordinem ad Deum immediate 
sub ratione Deitatis et actuabilem viribus naturalibus, nego ; naturalem or- 
dinem ad Deum mediate sub ratione entis et actuabilem virtute divina tantum, 
conc. Contradist. min. 

A d 547 sq. Aristoteles praesentem doctrinam innuit, cum dicit animam esse 
quodammodo omnia : ‘H Quy; Tà óv« c &oxt t&vz« (De an. III 8, 431 b 21). 
Ad quae S. Thomas : «Omnia enim, quae sunt, aut sunt sensibilia aut intelli- 
gibilia. Anima autem est quodammodo omnia sensibilia et intelligibilia, quia 
in anima est sensus et intellectus sive scientia, sensus autem est quodammodo 
ipsa sensibilia et intellectus intelligibilia, sive scientia scibilia... Sensus enim 
et scientia dividuntur “in res”, idest dividuntur in actum et potentiam, quem- 
admodum et res, ita tamen, quod scientia et sensus, quae sunt in potentia 
ad sensibilia et scibilia, se habent ad scibilia et sensibilia, quae sunt iu potentia ; 
Scientia vero et sensus, quae sunt in actu, ordinantur in sensibilia et scibilia, 
quac sunt in actu, sed tamen diversimode. Nam sensus in actu et scientia vel 
intellectus in actu sunt scibilia et sensibilia in actu. Sed potentia animae... 
non est ipsum sensibile vel scibile, sed est in potentia ad ipsa» (In De an. 
III lect. 13 n. 787 sq.). Ponit etiam Aristoteles obiectum intellectus esse quid- 
ditatem : ‘O [vobc] roð tt &o«t (De an. III 6, 430 b 28 [v. text. ad thes. sq.] ; 
cf. S. Thom. in 1. c. lect. 11 n. 762; S. th. I-II 3, 8; ILII 8, 1). S. Thomas : 
«Naturaliter intellectus noster cognoscit ens, et ea quae 
sunt per se entis inquantum huiusmodi ; in qua cognitione fundatur primorum 
principiorum notitia» (C. g. II 83; cf. 98: Hoc autem sic; In Met. IV lect. 
6 [cit. ad 646]). «Si aliqua potentia secundum propriam rationem ordinetur 
ad aliquod obiectum secundum communem rationem obiecti, non diversifica- 
bitur illa potentia secundum diversitates particularium differentiarum ; sicut 
potentia visiva, quae respicit suum obiectum secundum rationem colorati, non 
diversificatur per diversitatem albi et nigri Intellectus autem re- 
Spicit suum obiectum secundum commumnem ratio- 
nem entis; eo quod intellectus possibilis est, quo est omnia fieri. Unde 
secundum nullam differentiam entium diversificatur . . . intellectus possibilis » 
(S. th. I 79, 7; cf. I 5, 2; 12, 4ad 3; 78, 1; 79, 044 3; 82, 4ad 1; 87, 3ad 1; 
105, 4; I-II 94, 2; III Dist. 14 a. 1 sol. 2). 

Ad 548. S. Thomas: «Ultimo fine adepto, desiderium naturale quiescit. 
Quantumcumque autem aliquis proficiat intelligendo secundum praedictum 
modum cognitionis, quo a sensu scientiam percipimus, adhuc remanet naturale 
desiderium ad alia cognoscenda ... Unde semper remanet naturale desiderium 
respectu perfectioris cognitionis. Impossibile est autem naturale desiderium esse 
vanum. Consequimur igitur ultimum finem in hoc quod intellectus noster fiat 
in actu, aliquo sublimiori agente quam sit agens nobis conaturale, quod quiescere 
faciat desiderium, quod nobis inest naturaliter ad sciendum. Tale est autem 
in nobis sciendi desiderium, ut, cognoscentes effectum, desideremus cognoscere 
causam ; et in quacumque re, cognitis quibuscumque eius circumstantiis, non 
quiescit nostrum desiderium, quousque eius essentiam cognoscamus. Non igitur 
naturale desiderium sciendi potest quietari in nobis, quousque primam causam 
cognoscamus, non quocumque modo, sed per eius essentiam. Prima autem 
causa Deus est, ut ex superioribus patet. Est igitur finis ultimus intellectualis 
creaturae : Deum per essentiam videre» (Comp. 104 ; cf. S. th. I-II 3, 8; C. 
g. III 50sq.; In Boéth. de Trin. q. 6 à. 4 ad 5). 


Thesis 47: Obieclim. formale. intellectus proprium pro hoc statu 
untonis animae cum corpore est quidditas rei materialis per bhantasiam 
repraesentatae, non proul est singularis, sed prout. est universalis. 


470. B. Philosophia naturalis specialis 


551. St. qu. 1. Cum obiectum formale commune intellectus sit ens 
seu quidditas, obiectum formale intellectus pro- 
prium pro statu unionis animae cum corpore dicitur restringi ad 
hoc speciale genus entis seu quidditatis, quod est quidditas rei corpo- 
reae per phantasiam repraesentatae. Quo asseruntur duo: 1. intellec- 
tum in hoc statu per se primo non attingere nisi quidditatem rei cor- 
poreae ; 2. non posse hanc quidditatem attingere nisi dependenter a 
phantasia, quatenus phantasia suo modo repraesentat id, quod intel- 
lectus quidditative attingit; aliis verbis, non posse intellectum ex- 
serere suam actionem repraesentativam quidditatis, nisi simul phan- 
tasia sensitivo modo repraesentet rem, cuius est quidditas. 

2. Vocem phantasiae latius sumimus, quatenus complectitur 
etiam memoriam sensitivam et cogitativam, seu quatenus significat 
tres altiores facultates partis sensitivae. Hae facultates obiectum co- 
gnoscunt independenter a praesentia et secundum omnes qualitates 
suas sensibiles, ac proinde intellectui obiectum praebent, ex quo 
quidditativam. cognitionem haurire possit. 

3. Nomine quidditatis intelligimus quidditatem tum sub- 
stantialem, tum accidentalem. 

4. Cum dicimus intellectus obiectum proprium esse quidditatem 
rei materialis, minime intendimus statuere intellectum statim hanc 
quidditatem perfecte et quoad specificam rationem et ultimas dif- 
ferentias percipere. Pedetentim enim et gradatim perfectionem suam 
consequitur, attingendo primitus obiectum suum nonnisi sub ratio- 
nibus communissimis entis, unius, substantiae, qualitatis etc. Neque 
statuimus intellectum in hoc statu coniunctionis nihil cognoscere nisi 
res corporeas, sed dicimus quidditatem universalem rei corporeae esse 
id, quod per se primo attingit; cetera vero non attingit nisi 
mediate, mediante obiecto proprio, et in eo ; sicut visus, quamquam 
eius obiectum proprium est color, etiam alia praeter colorem percipit, 
ut quantitatem, non per se primo, sed mediate : percipiendo colorem 
percipit quantitatem. 

5. Prima pars thesis: obiectum formale proprium pro hoc statu 
unionis animae ad corpus esse quidditatem rei corporeae per phan- 
tasiam repraesentatae, negatur a Platonicis, Cartesianis, Ontologistis, 
Pantheistis, qui ut primum cognitum intellectus humani statuunt 
ipsam animae essentiam aut Deum. Secunda pars, quae cum S. Thoma 
et Aristotele docet primum cognitum esse universale, non singulare, 
est contra Scotum et scholam nominalisticam (terministicam : Du- 
randum, Occam, Gregorium Ariminensem [1 1358]) et Suarezium, qui 
asserunt primum cognitum esse singulare, non universale. 


552. Prob. th. I p. : Obiectum formale proprium pro hoc statu unionis 
animae cum corpore est quidditas rei materialis per phantasiam re- 
praesentatae. Fx experientia: Obiectum formale intellectus proprium 

pro hoc statu est id, quod per se primo in hoc statu attingitur ab intel- 
lectu. Atqui id, quod per se primo in hoc statu ab intellectu attingitur, 
est quidditas rei materialis per phantasiam repraesentatae. Ergo 
ipsa est obiectum formale pro hoc statu. 

Prob. min. a) multiplici experientia. 

a) Impedita seu perturbata phantasia ex laesione cerebri, ebrie- 
tate, impeditur seu perturbatur etiam intellectus. 

B) Unusquisque experitur in seipso se non posse intelligere quid- 
quam, quin eius, quod intelligere cupit, phantasma sibi formet; et 
ad id, quod nos intelligimus, aliis explicandum suggerimus eis phan- 
tasmata, exempla sensilia proponendo. 

y) Obiectum, de quo non habetur phantasma, seu quod phantasia 
sensiliter non repraesentatur, immediate attingi non potest, sed me- 
diantibus conceptibus rerum per phantasiam repraesentatarum a n a - 
logice attingitur. Ita caecus natus nequit acquirere nisi conceptum 
analogicum colorum mediantibus qualitatibus, quarum phantasmata 
habet. (Sicut sonus est qualitas sensilis, ita etiam color : sicut duritia 
est qualitas per corporis superficiem sparsa, ita etiam color ; colorem 
rubrum concipit caecus ad instar soni fortis.) Conceptus substantiarum 
spiritualium formamus, applicando eis. conceptus praecisive imma- 
teriales entis, substantiae, principii, causae, haustos ex corporibus per 
phantasiam repraesentatis, et positive excludendo omnia, quae solis 
corporibus conveniunt, ut materiam, extensionem, gravitatem. Et de 
ipsa anima nostra eiusque accidentibus spiritualibus non habemus 
nisi conceptus reflexos analogos. Ita concipimus intellectionem 
nostram reflexe ad instar qualitatis corporeae et cognitionis sensitivae 
removendo corpoream concretionem ; quid autem in se positive sit, 
non attingimus. 

ô) Res ita concipimus, sicut eas nominibus significamus. Atqui res 
etiam maxime suprasensiles non significamus nisi mediantibus voci- 
bus primarie rem sensilem significantibus. Constat enim investigatione 
philologica omnes voces, etiam res maxime suprasensiles significan- 
tes, ut Deum, animam etc., a rebus sensilibus esse desumptas : Deus 
a radice div, quae significat lucere ; anima a radice sanscritica a n , 
spirare; esse a radice *nsu, vigor, spiratio. 


Prob. II p.: Obiectum formale proprium est quidditas rei materia- 
lis non prout est singularis, sed prout est universalis. Ex experientia: 
Non est obiectum formale proprium, quod ab intellectu omnino non 
attingitur in seipso. Atqui quidditas rei materialis, prout est singularis, 
seu ipsa differentia numerica ab intellectu omnino non attingitur in 
seipsa. Ergo obiectum formale proprium est quidditas rei materialis, 
non prout est singularis, sed prout est universalis. l 

Mai. patet ex indole obiecti formalis, quod attingitur imme- 
diate. 

Min. ex experientia patet: Essentia singularis nos latet ; non at- 
tingimus differentiam uumericam neque cognoscimus individua nisi 
ex accidentium aggregatione, quae tamen non constituunt differentiam 
numetricam et contingenter tantum individuo conveniunt. Inde accidit, 
ut individua, quorum prius unumquodque determinavimus et ab aliis 
distinximus, postea, obortis mutationibus accidentalibus, non reco- 
gnoscamus neque distinguamus, quamvis numerice eadem manserint. 


553. Coroll. 1. Ergo intellectus ex phantasmatibus desumit ideas 
suas, in quo consistit dependentia obiectiva intellectus a corpore, 
a cognitione sensitiva (cf. n. 542, 3). 

2. Ergo «nihil est in intellectu, quod prius non erat in sensu». 
Effatum hoc tamen non significat intellectum non cognoscere nisi id, 
quod cognoscit sensus, quod profitentur Sensistae, sed omnem intel- 
lectus cognitionem a sensu aliquomodo originem ducere. « Dicitur co- 
gnitio mentis a sensu originem habere, non quod omne illud, quod mens 
cognoscit, sensus apprehendat, sed quia ex his, quae sensus apprehen- 
dit (res concreta secundum externas qualitates), mens in aliqua 
ulteriora manuducitur (in quidditatem), sicut etiam sensibilia intel- 
lecta (quidditative cognita) manuducunt ad intelligibilia divinorum » 
(ad omnino immaterialia analogice, i. e. ad modum quidditatis corpo- 
reae, cognoscenda) (S. Thom., Ver. 10, 6 ad 9). 

3. Ergo intellectus non tantum desumit ideassuas a phantasma- 
tibus, sed etiam in usu idearum iam acquisitarum dependet a phan- 
tasmate, i. e. dependentia obiectiva intellectus a corpore, a cognitione 
sensitiva, continua est. Hoc patet ex argumento, quo primam 
partem thesis probavimus, scilicet ex experientia: etiam vir doctis- 
simus, qui suas ideas iam acquisivit et possidet habitualiter, pertur- 
bata phantasia, ineptus est ad quidquam cogitandum, et unusquisque 
in semetipso experitur omnem conceptum universalem conotare phan- 
tasma. Idem ostenditur etiam a priori ex ipso obiecto formali proprio 
intellectus nostri: «Intellectus humani, qui est coniunctus corpori, 
proprium obiectum est quidditas sive natura in materia corporali ex- 
sistens .. . De ratione autem huius naturae est quod in aliquo individuo 
exsistat, quod non est absque materia corporali... Unde natura la- 
pidis vel cuiuscumque materialis rei, cognosci non potest complete 
et vere, nisi secundum quod cognoscitur ut in particulari exsistens. 
Particulare autem apprehendimus per sensum et imaginationem : et 
ideo necesse est ad hoc quod intellectus actu intelligat suum obiectum 
proprium, quod convertat se ad phantasmata, ut speculetur naturam 
universalem in particulari exsistentem » (S. th. I 84, 7 c.). Phantasma 
igitur quasi fulcimentum est, sine quo conceptus actu esse non potest. 
Plerumque sufficit phantasma vocis (dictae aut scriptae) !, cui in in- 


1 Cogitando quasi intus loquimur nobis, i. e. utimur phantasmatibus vo- 
cum in cogitando. 

tellectu respondet conceptus non ultimatus (cf. n. 16 d), quando sci- 
licet agitur de iis, quae habitualiter iam mente tenemus ; quando 
autem ideas acquirimus vel accuratius investigamus, conceptibus ul- 
timatis utimur, quibus respondet phantasma rei. 

4. Ergo falsa est sententia Scoti (et Pseudomysticorum), secun- 
dum quos conversio intellectus ad phantasiam non est ei conaturalis 
et essentialis (in hoc statu unionis), sed est tantum per accidens seu 
in poenam peccati. 


554. Schol. 1. Cognoscens fit id, quod cognoscit; cognoscens co- 
gnoscendo obiectum suum formale (quod immediate per se primo at- 
tingit), immediate fit illud, exclusa etiam ea mediatione, quae obiec- 
tiva tantum esset (cf. n. 16). Iam vero non potest illud fieri immediate, 
nisi eundem habet essendi modum (cf. n. 466, 2). Cognoscens potest 
fieri etiam alia praeter obiectum formale proprium, sed mediate 
(potest ea cognoscere mediatione mere obiectiva aut etiam formali), 
quatenus fit obiectum proprium, in quo perfectiora imperfectiore modo 
et imperfectiora perfectiore et altiore modo continentur (cf. n. 559, 3). 

Quae cum ita sint, stricta habetur proportio inter intellectum eius- 
que obiectum formale. Ens est omnino spiritualizatum, i. e. omnino 
abstractum a quacumque corporeitate, invenitur tamen concorpora- 
tum in ente corporeo et non concorporatum seu separatum in 
ente spirituali; ita etiam intellectus secundum se consideratus 
est potentia omnino spiritualis, invenitur tamen concorporatus in ani- 
ma coniuncta corpori, et non concorporatus, sed separatus, in anima 
separata a corpore. Quare ens inquantum ens est obiectum formale 
commune intellectus ; ens corporeum est obiectum formale proptium 
intellectus in statu coniunctionis cum corpore; ens spirituale est obiec- 
tum formale proprium intellectus animae separatae à corpore. Neque 
obest intellectum nullam involvere materiam seu corporeitatem, 
quidditatem vero abstractam materiam communem ; exinde enim 
non resultat diversitas in modo essendi, nam materia communis 
habet modum essendi intellectus, ex quo etiam provenit eam ut ta- 
lem non inveniri nisi in intellectu. In intellectu enim materia seu cor- 
poreum nanciscitur modum essendi spiritualem, inextensum, sicut ipsa 
quantitas ceteraque accidentia corporea. 

9. Praeter obiectum formale proprium intellectus noster in statu 
unionis etiam alia cognoscit, sed in obiecto formali et per ob- 
iectum formale. Haec constituunt obiectum secundarium seu 
indirectum. Obiectum secundarium duplex est: alterum per- 
fectius, alterum imperfectius obiecto proprio. Hoc sunt singularia ma- 
terialia, illud res spirituales, non exclusa ipsa anima humana. Quae 
sunt perfectiora (res spirituales), per obiectum formale pro- 
prium cognoscuntur imperfectiore modo, quam in se sunt, quia iu 
cognoscente acquirunt modum essendi imperf(ectiorem, quatenus tra- 

huntur ad modum essendi obiecti formalis, i. e. cognoscuntur ana - 
logice tantum; quae sunt imperfectiora (singularia ma- 
terialia), in cognoscente perfectius esse obtinent, quam habent in 
seipsis, quatenus in specie excedente, i. e. in obiecto formali, conti- 
nentur et cognoscuntur. 

3. De conaturalitate unionis animae intellectivae cum corpore. 
Unio intellectus (et animae) spiritualis cum corpore redundare debet 
in bonum animae, secus ipsa naturae institutio esset vitiosa ; inferius 
enim est propter superius, corpus propter animam. Sed non potest 
haec unio redundare in bonum animae spiritualis, nisi aliquid conferat 
in commodum illius operationis, quae competit animae, ut spiritualis 
est, i. e. intellectionis. Iam vero unio animae cum corpore aliquid 
confert ad intelligendam quidditatem rei materialis per phantasiam 
repraesentatae, quatenus phantasia ac proinde corpus intellectui ma- 
teriam subministrat, ex qua ille conceptus suos abstrahat. Doctrina 
igitur de dependentia obiectiva cognitionis intellectualis a cognitione 
sensitiva optime iustificat unionem intellectus et animae spiritualis 
cum elemento inferiori, materiali, quod est corpus, ostendens, quomodo 
conaturalis sit ista unio propter « conversionem intellectus ad phantas- 
mata ». Et quamvis verum sit animam separatam cognoscere seip- 
sam modo perfectiore quam anima corpori unita (cf. n. 566-569), 
tamen plus est, quod cognoscit anima iuncta corpori: «Si animae 
humanae sic essent institutae a Deo, ut intelligerent per modum, qui 
competit substantiis separatis, non haberent cognitionem perfectam, 
sed confusam in communi. Ad hoc ergo quod perfectam et propriam 
cognitionem de rebus habere possent, sic naturaliter sunt institutae, 
ut corporibus uniantur, et sic ab ipsis rebus sensibilibus propriam 
de eis cognitionem accipiant» (S. th. I 89, 1 c.). 


555. Obi. Coniral p.a) Obiectum non est quidditas rei materialis. 1. Obiec- 
tum formale proprium intellectus, qui cognoscit res spirituales, non est quidditas 
rei materialis per phantasiam repraesentatae. Atqui intellectus in statu unionis 
animae cum corpore cognoscit res spirituales. Ergo. Resp. Dist. mai.: Qui 
cognoscit res spirituales mediate et analogice tantum, «ego; per se primo seu 
immediate et cognitione propria seu stricte quidditativa (cf. n. 15 sq.), conc. 
Contradist. min. 

2. Atqui intellectus in statu unionis cum corpore cognoscit res spirituales 
immediate seu per se primo. Probo. Intellectus ipse et anima sunt res spiri- 
tuales. Atqui intellectus in statu unionis cum corpore immediate cognoscit 
seipsum et animam. Ergo. Resp. Conc. mai. ; dist. min. ; Cognoscit immediate, 
i. e. sine ratiocinio, et etiam directe, nego ; sine ratiocinio, sed tamen indirecte, i. 
e. conotative et per reflexionem, subdist. : Ita cognoscit exsistentiam intellectus 
et animae, conc.; ita cognoscit clare et distincte essentiam, nego. Dist. Consq. 
(cf. n. 561—564). 

b) Obiectum non est quidditas rei per phantasiam reprae- 
sentatae; alis verbis : intellectus intelligit sine phantasmate concomitante. 
Probo. Intellectus, qui intelligit terminum oralem seu vocem significativam 
prolatam, antequam ei obversatur correspondens phantasma rei, intelligit sine 
phautasmate concomitante. Atqui (ut investigatione experimentali psycholo- 

gica constat) intellectus noster intelligit vocem prolatam, antequam ei obversa- 
tur phantasma rei. Ergo. Resp. Dist. mai. : Cui tamen obversatur phantasma 
vocis, nego; cui neque obversatur phantasma vocis, conc. Contradist. min. 

Contra II p. 1. Quidditas singularis est magis intelligibilis quam quidditas 
universalis. Atqui obiectum formale intellectus nostri, seu id quod per se primo 
intelligit, est id quod est magis intelligibile (quia est magis actu). Ergo. Resp. 
Dist. mai.: Magis intelligibilis quoad se, conc., quoad intellectum nostrum, 
nego. Contradist. min. 

2. Atqui intellectus noster magis et prius intelligit singulare quam univer- 
sale. Probo. Intellectus, qui intelligit ex singularibus, magis et ptius intelligit 
singulare quam universale. Atqui intellectus noster intelligit ex singularibus. 
Ergo. Resp. Dist. mai :. Qui intelligit ex singularibus per abstractionem, nego : 
non per abstractionem, conc. Comtradist. min. 

3. Atqui intellectus, qui intelligit per abstractionem a singularibus, prius 
intelligit singulare. Probo. Qui prius intelligit terminum, unde abstra- 
hit, prius intelligit singulare. Atqui intellectus qui intelligit per abstractionem, 
prius intelligit terminum, unde abstrahit. Ergo. Resp. Conc. mai. ; dist. min. : 
Qui intelligit per abstractionem positivam, conc. ; per abstractionem negati- 
vam, nego. Dist. consq. (cf. n. 131, 1; 133, 3; 571—574). 


Bibliographia ad 581—554: R. Garrigou-Lagrange, De intelligentia 
naturali et de primo obiecto ab ipsa cognito, Acta 
Pont. Acad. Rom. S. Thomae Aq. 6 (1939/40) 137 —154. E. F. Talbot, «Nihil 
est in intellectu..», RUO Section spéciale 3 (1934) 180*— 199*. 


A d 552 sq. Aristoteles : 'Emei 8' 230 éosi. tò uéye0oc xoi tò ueyéOst elva, xal 
Usop xal Beat. stvar ... X XA À Awg Éyovrt xpivet . .. và uév ov gloy 
46 Üspuóv xal tò duxpóv xplver, xal &v AóYoc ctc h GápE Xap 8& tot yoptocá, 
... *6 oxpxi elva: xpive: (De an. III 4, 429 b 10). Ad quae S. Thomas: 
«Ostendit Philosophus, quid sit obiectum intellectus ... Dicit enim, 
quod aliud est '*magnitudo et magnitudinis esse", id est aliud est magnitudo 
et quod quid est eius. Esse enim, quod est magnitudinis, appellat quidditatem 
eius. Et similiter aliud est “aqua et aquae esse"', et sic est in multis aliis, id est 
in omnibus mathematicis et naturalibus. Unde signanter duo exempla posuit. 
Nam magnitudo est quid mathematicum, aqua autem quid naturale... Et 
quia ad diversa cognoscenda diversae potentiae cognoscitivae requiruntur, con- 
cludit, quod anima aut cognoscit alio rem et alio eius quidditatem, aut uno et 
eodem, sed alio modo se habente. Manifestum est autem, quod caro non est 
sine materia: sed forma carnis est forma determinata et in materia determinata 
sensibili, sicut etiam simus habet subiectum sensibile determinatum, scil. na- 
sum. Hanc igitur naturam sensitivam cognoscit anima per sensum. Et hoc 
est quod subdit, quod anima iudicat potentia sensitiva calidum et frigidum 
et alia huiusmodi, ''quorum ratio” idest, proportio “quaedam caro est". Forma 
enim carnis requirit determinatam proportionem calidi et frigidi et aliorum 
huiusmodi. Sed oportet, quod alia potentia ''discernat esse carni" id est quod 
quid est carnis. Sed hoc contingit dupliciter: uno modo sic quod ipsa cato 
vel quidditas carnis cognoscantur omnino potentiis ab invicem diversis : puta 
quod potentia intellectiva cognoscitur quidditas carnis, potentia sensitiva co- 
gnoscitur caro, et hoc contingit, quando anima per se cognoscit singulare et per 
se cognoscit naturam speciei. Alio modo contingit, quod cognoscitur caro et quod 
quid est carnis : non quod sit alia et alia potentia, sed quia una et eadein poten- 


tia alio et alio modo cognoscit carnem, et quod quid est eius : et illud oportet 
esse, cum anima comparat universale iid singulare... ; quia non possemus .. . 
cognoscere comparationem universills ad particulare, nisi esset una potentia, 
quae cognosceret utrumque, Intellectus: fpitur utrumque cognoscit, sed 

alio et alio modo. Cognoscit enim naturam speciei, sive 
quod quid est, directe extendendo seipsum, ipsum autem sin. 
gulare per quandam reflexionem, inquantum redit super 
phantasmata, a quibus species intelligibiles abstrahuntur. Et hoc est, quod 
dicit, quia sensitivo cognoscit carnem, “alio” idest alia potentia ''discernit esse 
carni” idest, quod quid est carnis, “aut separata”, puta cum caro cognoscitur 
sensu et esse carnis intellectu » (In De an. III lect. 8 n. 705 709 711 sqq). 
Aristoteles : Nov&pet TÓG &oct T VONT ó vos, &XX' EvreAeycla o98Ev, relv dv voi. Set 
8" ove &orep èv ypxuuartelo © uwrüEv órápyst évce)eyela yeypauuévov. Ob8£z ozz 
voti ğvsv qgavcá&cuxcog ý Qux. Ev toic el8cot zoic xlo0nzoic tà vonto 
$ocww, ... 8tk «o0ro oUve ph xloÜxvóuevog unðèv ob0iv &v quot o58& Evvai 
örav BE Ocepf, vays ua pavrasuá tt Üsopeiv (De an. III. 4, 429 b 30; 
7, 431 a 16; 8, 432 a 4) Ad ultima S. Thomas: «Posset aliquis cre- 
dere quod intellectus non dependeret a sensu. Et hoc quidem verum esset, 
si intelligibilia nostri intellectus essent a sensibilibus separata secundum esse, 
ut Platonici posuerunt. Et ideo hic ostendit, quod intellectus indiget sensu . . . 
Dicit ergo primo, quod, quia nulla res intellecta a nobis est praeter magnitu- 
dines sensibiles, quasi ab eis separata secundum esse,... necesse est quod 
intelligibilia intellectus nostri sint in speciebus sensibilibus secundum esse, tam 
illa, quae dicuntur per abstractionem, scil. mathematica, quam naturalia, quae 
sunt habitus et passiones sensibilium. Et propter hoc sine sensu non potest 
aliquis homo addiscere quasi de novo acquirens scientiam neque intelligere 
quasi utens scientia habita. Sed oportet, cum aliquis speculatur in actu, quod 
simul formet sibi aliquod phantasma. Phantasmata enim sunt similitudines 
sensibilium » (In De an. III lect. 13 n. 791; cf. lect. 9 n. 722; lect. 12 n. 770). 
S. Thomas: «In II De an. [4, 415 b 15] dicitur quod anima non solum est cor- 
poris forma et motor, sed etiam finis... Ideo naturale est animae humanae 
corpori uniri, quia cum sit infima in ordine intellectualium substantiarum, 
sicut materia prima est infima in ordine rerum sensibilium ; non habet anima 
humana intelligibiles species sibi naturaliter inditas, .. . sed est in potentia ad 
eas, cum sit sicut tabula rasa, in qua nihil est scriptum, ut dicitur in III De 
an. [c. 4 «hic supra»). Unde oportet quod species intelligibiles a rebus exteriori- 
bus accipiat mediantibus potentiis sensitivis » (Q. d. an. a. 8; cf. a. 15 et 16). 
«Naturalis nostra cognitio a sensu principium sumit: unde tantum se nostra 
naturalis cognitio extendere potest, inquantum manuduci potest per sensibilia » 
(S. th. I 12, 12). « Impossibile est intellectum nostrum, secundum praesen- 
tis vitae statum, quo passibili corpori coniungitut, aliquid intelligere in actu, nisi 
convertendo se ad phantasmata » (S. th. 184, 7; cf. a. 65;q. 18, 2; 79, 2; 85, 1; 
86, 1 [cit. ad 557] ; 89, 1 ; II Dist. 20, 2 a. 2 ad 2—3 ; III Dist. 31, 2 a. 4; Ver. 
10, 2ad 7;2a.6;a. 8 ad. 1; q. 19, 1; C. g. II 81: Sciendum; Comp. 81 sq. ; 
In De mem. et rem. lect. 2 n. 312 sqq). Cf. text. cit. ad 572. 


Thesis 48 : Intellectus noster cognoscit singulare materiale non di- 
recte, sed indirecte per reflexionem quandam super phantasma, adver- 
tendo ad conotationem phantasmatis in conceptu directe vepraesenta- 
tivo universalis contentam. 


556. St. qu. Est factum evidens non tantum sensum, sed etiam in- 
tellectum cognoscere singularia corporea : Homo cognitione sua dis- 
tinguit inter universale et singulare. Hoc non est possibile, nisi qua- 
tenus eadem potentia utrumque cognoscit. Haec autem potentia est 

intellectus, qui solus universale attingit. Iudicia et ratiocinia mul- 
tipliciter sunt de singularibus corporeis. Haec igitur cognoscuntur ab 
intellectu, qui solus iudicat et ratiocinatur. Voluntas humana multo- 
ties singularia corporea appetit, quae proinde ab intellectu cognoscun- 
tur, quia voluntas sequitur cognitionem intellectus. Ceterum conceptus 
universales inutiles essent ad cognoscendum mundum  exsisten- 
tem, si intellectus non cognosceret singularia. Nam in singularibus 
tantum exsistit essentia ab intellectu abstracte universaliter cognita. 
Non agitur in hac thesi de cognitione individui descriptiva per conge- 
riem notarum ; haec enim supponit intellectum aliquo modo indi- 
viduum iam attigisse, secus non conaretur illud describere notis indivi- 
duantibus. Ostendimus autem intellectum humanum corpori iunctum 
non cognoscere quidditative individuum qua tale seu ipsam differen- 
tiam numericam (cf. n. 552 prob. II p.). Immo in se repugnat singulare 
materiale ab intellectu cognosci im mediate, i. e. specie adae- 
quata (conceptu proprio). Singulare enim materiale, cum habeat esse 
imperfectius quam intellectus, ab eo specie adaequata cognosci nequit ; 
haec enim esset materialis, extensa, ac proinde in intellectu, qui spi- 
ritualis est, esse non potest. Intellectus igitur non potest cognoscere 
singulare materiale nisi mediate, mediante obiecto suo formali, con- 
ceptu excedente, quatenus spiritualiter in cognitione essentiae uni- 
versalis continetur. Hanc cognitionem mediatam thesi nostra dicimus 
reflexam, quatenus fit ab intellectu, regrediente ad principium, 
unde incipit intellectio, i. e. ad phantasma. Et hanc reflexionem (im- 
propriam, quae est intellectus cogonscentis obiectum et actum al- 
terius potentiae: phantasiae) eo contingere dicimus, quod intellectus 
advertit ad conotationem, qua conceptus directe repraesentativus quid- 
ditatis universalis conotat phantasma tamquam terminum a quo re- 
lictum (cf. n. 129). 


957. Prob. th. I p. : Intellectus noster cognoscit singulare non directe, 
sed indirecte, per reflexionem quandam super phantasma. Ex eo quod 
obiectum formale proprium est universale abstractum : Quod intel- 
lectus intelligendo relinquit, non cognoscit directe, sed indirecte, per 
reflexionem ad id, a quo incipit intellectio, a quo intellectus desumit 
conceptus suos, i. e. per reflexionem ad phantasma. Atqui intellectus 
intelligendo relinquit singulare. Ergo singulare non cognoscit directe. 

Min. probatur ex th. antec. : Intellectus cognoscit per abstractio- 
nem ex phantasmatibus, ergo cognoscit relinquendo individuatio- 


nem; ergo id, quod actu directo attingit, est universale, et singalare 


nequit cognoscere nisi indirecte seu reflexe. 


Prob. II p.: Intellectus cognoscit singulare advertendo ad cono- 
tationem phantasmatis in conceptu directe repraesentativo universalis 
contentam. Ix relatione fraicendentali universalis ad phantasma 

rei singularis: Singulare materiale in conceptu universali continetur, 
quatenus conceptus universalis dicit relationem ad phantasma seu 
conotat in obliquo phantasma tamquam terminum a quo relictum. 
Atqui intellectus noster non potest cognoscere singulare materiale, 
nisi quatenus hoc in obiecto suo proprio, i. e. in conceptu universali 
continetur et intellectus ad hanc continentiam advertit. Ergo co- 
gnoscitur singulare materiale, quatenus conceptus universalis ordi- 
nem dicit ad phantasma. 

Mai. patet ex indole universalis, quod est abstractum ex phantas- 
mate, ac proinde transcendentaliter ad hoc refertur tamquam ad 
terminum relictum. Conceptus universalis dependet a phantasmate 
illuminato (a phantasmate sub influxu intellectus agentis spiritua- 
lizato). Ex illa dependentia conotat, i. e. correpraesentat in obliquo 
et implicite phantasma et, mediante phantasmate, singulare corpo- 
reum. 

Min. probatur ex conceptu obiecti secundarii, quod non cognosci- 
tur nisi mediante obiecto primario seu formali. 

In ipsa cognitione universalis statim ab initio confuse et in 
actu exercito habetur etiam singulare, a quo est abstractum. Sed 
distincte non cognoscitur singulare, i. e. quidditas universalis 
tamquam ad singulare pertinens, nisi intellectus explicite advertat ad 
conotationem in conceptu suo universali contentam. Advertentia ista 
specialis, quae est reflexio quaedam super id, a quo originatur intel- 
lectio, necessatia est. Quamvis enim ordo ad singulare materiale, im- 
bibitus in universali cognito, statim ab initio cognoscibiliter obversetur, 
confuse tamen solummodo percipitur. Quia autem tota quidditas in- 
tellecta se manifestat pertinere ad hoc singulare, cuius est phantasma, 
intellectus quasi impellitur ac necessitatur, ut expresse ad hanc cono- 
tationem advertat. Hac ratione facile et conaturaliter ab universali 
cognito confestim procedit novo actu ad distinctam cognitionem sin- 
gularis. 


558. Coroll. 1. Ergo intellectus noster cognoscit singulare materiale 
sine nova specie impressa ; sufficit enim pro actu primo conceptus 
(species) directe repraesentans universale, quatenus in obliquo cono- 
tat phantasma. Attamen intellectus advertendo ad id, quod conota- 
tive continetur in conceptu directe repraesentante universale, produ- 
cit speciem expressam. Ouare, quamquam in cognitione singularis 
non obtineat nova species impressa, obtinet tamen expressa. 

2. Ergo intellectus noster cognoscit singulare materiale in specie 
excedente : Non tantum species, quae est principium cognitionis quasi 
reflexae, qua cognoscitur singulare materiale, est excedens, sed etiam 
species, quae hac cognitione exprimitur, excedens est, quia repraesen- 
tat quidditatenm universalem ut abstractam ex phantasmate seu ut 
exsistentem in co, quod phantasmate repraesentatur. 

559. Schol. 1. In cognitione individui materialis necesse non est, 
ut intellectus cognoscat phantasma ut tale seu ut terminum activi- 
tatis phantasiae, sed sufficit, ut cognoscat id, quod per phantasiam 
exhibetur : individuum materiale quoad concretam externam apparen- 
tiam. Potest tamen intellectus, accuratius reflectendo in id, quod 
in conceptu suo conotative continetur, cognoscere ipsam phantasiae 
actionem seu conscius fieri eius, et mediante phantasia conscius 
fieri ceterarum sensationum, quatenus phantasia repraesentantur. 
Haec ita esse experientia docet. 

2. Directa cognitio intellectiva rei singularis materialis est 
possibilis, sed requiritur: a) ut sit excedeus; nam cognitio non ex- 
cedens esset qualitas concreta materialis, i. e. esset cognitio sensitiva ; 
b) ut non sit per abstractionem, sicut cognitio humana, sed causalis, 
sicut cognitio divina. Nam in cognitione per abstractionem res debet 
intrare in intellectum, quod non potest, quin despolietur individua- 
tione. Contra in cognitione causali res exit ex cognitione causali etiam 
quoad individuationem, ergo etiam haec cognoscitur. Quare cum in- 
tellectus humanus non cognoscat singulare materiale nec directe nec 
quidditative, Deus singularia omnia cognoscit cognitione causali ex 
essentia divina tum directe, tum quidditative. Deus enim est causa 
rerum non solum quantum ad rationes universales, sed etiam quan- 
tum ad differentias ultimas usque ad differentiam numericam. 
Ideo in essentia sua individuationem omnium rerum causaliter 
praehabet. 

Etiam angeli, quibus per species a Deo infusas divina cognitio 
causalis aliquomodo participatur, singularia cognoscunt directe et 
quidditative. Cum differentia numerica rerum materialium sit relatio 
transcendentalis secundum positionem (cf. n. 388, 2), haec quidditativa 
cognitio rei singularis materialis non potest esse nisi eo, quod species, 
i. e. idea infusa repraesentat omnia individua corporea in aliqua specie 
exsistentia, seu repraesentat totam divisionem materiae factam pro 
multiplicatione mere numerica alicuius essentiae corporeae. 

3. Ad invicem conferenti diversos modos, quibus intellectualiter 
percipitur singulare materiale : per essentiam divinam, per species a 
Deo infusas, per conversionem ad phantasma, apparet hanc cognitio- 
nem semper ese mediatam, mediante cognitione excedente, 
spirituali et inextensa. Singulare concretum in altiore tantum 
intelligibile est : vel tamquam effectus in causa universali, quod ob- 
tinet in cognitione divina et aliqualiter in eiusdem participationibus. 
per species infusas: tunc mediatio est mere obiectiva (cf. n. 16), et. 


singulare directe percipitur, absque novo actu ; vel apprehendi- 
tur singulare tamquam causa in effectu, quod obtinet in cognitione 
humana; directe cognoscitur universale, singulare autem percipitur 
mediate, mediatione formali, quatenus intellectus per novum actum 
expresse advertit ad conotationem in conceptu universali contentam 

sicque indirecte singulare cognoscit. Cognitio autem im m e- 
diata rei singularis extensae soli sensui competere potest. 


560. Obi. Conira I p. 1. Non cognoscit singulare materiale, qui intelligit per 
abstractionem a singularibus. Atqui intellectus noster intelligit per abs- 
tractionem a singularibus. Ergo. Resp. Dist. mai.: Non cognoscit directe, conc. ; 
indirecte, nego. Conc. min. ; dist. comsq. 

2. Atqui intellectus nullo modo cognoscit singulare materiale. Probo. Cog- 
nitio singularis materialis est qualitas materialis (extensa), concreta. Atqui 
intellectus nullo modo cognoscit qualitate materiali concreta. Ergo. Resp. Dist. 
mai. : Cognitio immediata, directa, non excedens, conc. ; indirecta et excedens, 
nego. Conc. min. ; dist. consq. 

3. Ad mentem Suarezii arguitur : Si est possibilis species directa, entitative 
Spiritualis, repraesentative materialis, repraesentans directe conditiones indi- 
viduantes, concretas, materiales, seu species directe repraesentativa singularis 
materialis, intellectus humanus directe intelligit singulare materiale. Atqui pos- 
Sibilis est species entitative spiritualis, repraesentative materialis. Ergo. Resp. 
Dist. mai. : Si possibilis est talis species directa non excedens, conc. ; excedens, 
subdisi. : Si est possibilis in cognitione per abstractionem, conc. ; in cognitione 
causali, nego. Coniradist. min.: Possibilis est species non excedens, «ego; ex- 
cedens, subdist.: Yn cognitione causali, conc. ; in cognitione per abstractionem, 
nego. 

Contra II p. 1. Intellectus, qui non cognoscit phantasma, non cognoscit 
singulare advertendo ad conotationem phantasmatis in conceptu directe reprae- 
sentativo universalis contentam. Atqui intellectus non cognoscit phantasma. 
Ergo. Resp. Dist. mai. : Qui nullo modo cognoscit, conc. ; qui non cognoscit 
directe, cognoscit tamen indirecte, quatenus correpraesentatur a conceptu di- 
recte repraesentativo universalis, «ego. Contradist. min. 

2. Atqui conceptus directe repraesentans universale non conotat seu corre- 
praesentat phantasma. Probo. Conceptus non repraesentat id, quod relinquit. 
Atqui conceptus directe repraesentans universale relinquit phantasma. Ergo. 
Resp. Dist. mai.: Non correpraesentat tamquam terminum a quo relictum, 
nego; tamquam terminum, ad quem fertur, conc. Conc. min. ; dist. consq. 

3. Atqui repugnat conceptum universalem quocumque modo repraesentare 
phantasma. Probo. Conceptum universalem repraesentare phantasma est : con- 
ceptum spiritualem continere repraesentationem materialem — concretam. 
Atqui repugnat conceptum spiritualem continere repraesentationemn ma- 
terialem concretam. Ergo. Resp. Dist. mai.: Continere subiective, 
ita ut conceptus formalis seu repraesentatio subiective considerata esset ma- 
terialis, nego ; continere obiective, ita ut conceptus obiectivus seu res 
repraesentata sit materialis et concreta, subdist. : Continere excedenter et quid- 
ditative, sive causaliter sive abstractive, conc.; continere non excedenter 
et non quidditative, nego. Comiradist. min. Conceptus semper est excedens et 
repraesentat materiale concretum spiritualiter, quia repraesentat sub 
respectu quidditativo, sive causaliter: in cognitione divina et angelica, sive 
abstractive in cognitione humana. In cognitione humana singulare materiale 
repraesentatur quidditative abstractive, quia, etsi quidditas 
singularis iutellectum humanum latet, cognoscit tamen iudirecte concretum 
materiale per phantasiam repraesentatun tamquam pertinens ad 
quidditatem universalem, quam directe tenet. 

Ad 557. Cf. textum cit. ad 552. Aristoteles: Täv x«0' &xaocov dj xar’ 
Évépyeuxy aloðnorc, 1j 9' èriorhun cv xo06Xoo : De an. II 5, 417 b 22 ; cf. S. Thom. 
lect. 12 n. 375. S. Thomas : « Singulare in rebus materialibus intellectus noster 
directe et primo cognoscere non potest. Cuius ratio est, quia principium sin- 
gularitatis in rebus materialibus est materia individualis : intellectus autem 
noster, sicut supra dictum est [85, 1], intelligit abstrahendo speciem intelli- 
gibilem ab huiusmodi materia. Quod autem a materia individuali abstrahitur, 
est universale. Unde intellectus noster directe non est cognoscitivus 
nisi universalium. Indirecte autem, et quasi per quandam 
reflexionem, potest cognoscere singulare; quia, sicut 
supra dictum est [84, 7], etiam postquam species intelligibiles abstraxit, non 
potest secundum eas actu intelligere, nisi convertendo se ad phantasmata, in 
quibus species intelligibiles intelligit, ut dicitur in III De anima. Sic igitur 
ipsum universale per speciem intelligibilem directe intelligit ; indirecte autem 
singularia, quorum sunt phantasmata » (S. th. I 86, 1). « Mens per accidens sin- 
gularibus se immiscet, inquantum continuatur viribus sensitivis, quae circa 
particularia versantur. Quae quidem continuatio est dupliciter, Uno modo in- 
quantum motus sensitivae partis terminatur ad mentem, sicut accidit in motu 
qui est a rebus ad animam ; et sic mens singulare cognoscit per quandam re- 
flexionem, prout scil. mens cognoscendo obiectum suum, quod est aliqua natura 
universalis, redit in cognitionem sui actus, et ulterius in speciem quae est actus 
sui principium, et ulterius in phantasma a quo species est abstracta ; et sic ali- 
quam cognitionem de singulari accipit. Alio modo secundum quod motus qui 
est ab anima ad res, incipit a mente, et procedit in partem sensitivam, prout 
mens regit inferiores vires; et sic singularibus se immiscet mediante ratione 
particulari [cogitativa] » (Ver. 10, 5; cf. q. 2, 5 et 6; Q. d. an. a. 20; Odl. 
VII a. 3; XII a. 11; C. g. I 65: Item. Agens; II Dist. 3, 3 a. 3). 


Thesis 49: Intellectus humanus in statu unionis cognoscit actum 
suum seu inlellectionem, et terminum eius seu speciem expressam, et 
subiectum seu principium intellectionis, quod. est triplex; anima, intel- 
lectus, species impressa. Attamen haec omnia non cognoscit directe, sep 
indirecte, et quidem horum omnium exsistentiam statim simplici refle- 
xione cognoscit, quatenus in obiecto suo formali conolative contineniur ; 
cognitionem vero claram el dislinclam essenliae eorum non acquirit nist 
paulatim ope ratiocinii. 


Gredt, Klem. philos, I, 91 

561. St. qu. 1. Intellectus eiusque terminus et principium triplex 
seu subiectum non pertinent ad obiectum formale proprium intellec- 
tus in statu unionis. Quare quaerimus, num haec cognoscantur ab 
intellectu nostro in statu unionis, et quomodo. Quae quaestio est de 
cognitione sui ipsius seu de « conscientia ». Aliqua cognitio sui ipsius 
involvitur in omni cognitione. Quicumque aliquid cognoscit, in actu 
exercito cognoscit se suamque cognitionem, quae est conscientia c o n - 
comitans omnem cognitionem. De hac cognitione sui ipsius non 
agit thesis nostra, sed de cognitione sui, qua cognoscens se actumque 
suum cognoscit in actu signato. Neque hic agitur de co- 
gnitione, qua cognoscens mediante superiore potentia cognoscit actus 
potentiae inferioris (in actu signato), sicut sensus communis cognoscit 
sensationes sensuum externorum, sed de cognitione, qua eadem po- 
tentia, actum suum et seipsam et subiectum cognoscens, apprehendit 
in actu signato. Haec autem cognitio sui stricte et proprie dicta iterum 
duplex esse potest: directa et reflexa. Et in thesi dicimus intellectui 
humano in statu unionis animae cum corpore convenire cognitionem 
sui imperfectam tantum seu reflexam. 

2. Distinguimus cognitionem exsistentiae et essentiae. Cognitio- 
nem essentiae iterum distinguimus duplicem: alteram claram et dis- 
tinctam, alteram obscuram et confusam, quae in ipsa exsistentiae co- 
gnitione necessario includitur. 


562. Prob. th. I p.: Intellectus humanus in statu unionis cognoscit 
actum suum seu intellectionem et terminum eius seu speciem expres- 
sam et subiectum seu principium intellectionis triplex. Ex experien- 
tia, ex hucusque dictis et disputatis de anima, de intellectu eiusque 
actu et speciebus constat nos ea, quae enumerata sunt, cognoscere. 


Prob. II p.: Haec omnia intellectus non cognoscit directe, sed in- 
directe. Arg. I. Ex eo, quod ad obiectum formale non pertinent : 
Directe cognosci nequit ab intellectu nostro, nisi quod sub eius obiecto 
formali continetur. Atqui omnia in thesi enumerata, utpote incorpo- 
rea, sub eius obiecto formali non continentur. Ergo indirecte tan- 
tum cognoscuntur. 

Arg. II. Ex modo subsistendi animae humanae: Seipsum directe 
non cognoscit nisi forma immaterialiter subsistens simpliciter. Atqui 
anima humana in statu unionis cum corpore immaterialiter non sub- 
sistit simpliciter. Ergo anima seipsam non cognoscit directe, ac proinde 
neque intellectus actum suum et cetera in thesi enumerata directe 
cognoscit. 

Ad min. Anima humana non subsistit nisi secundum quid, i. e. 
prout habet intellectum (cf. n. 466, 3). Prob. mai. Forma nullo modo 
subsistens, nullo modo est in se, ac proinde nullo modo est determi- 
nata ad se cognoscendam. Forma (actus primus) simpliciter subsistens 

est simpliciter substantialis cognitio sui in actu primo seu intelligere 
radicale sui ipsius directum, i. e. substantia determinata ad se iugi- 
ter cognoscendam directe. Forma vero subsistens secundum quid, i. e. 
anima humana iuncta corpori, subsistens prout habet intellectum, si- 
cut non subsistit nisi secundum quid, i. e. prout habet intellectum, 
ita etiam non est nisi cognitio sui radicalis secundum quid, i. e. prout 
habet intellectum, secundum indolem intellectus sui, qui directe fer- 
tur in quidditatem corpoream, ac proinde non potest cognoscere actum 
suum et seipsum et animam nisi indirecte seu reflexe (cf. n. 466, 3). 


Prob. III p. : Horum omnium exsistentiam statim simplici reflexio- 
ne cognoscit, quatenus in obiecto suo formali conotative conti- 
nentur. Ex eo quod conceptus directe repraesentativus quid- 
ditatis materialis correpraesentat haec omnia. Intellectus suum actum, 
huius terminum et principium non cognoscit, nisi quatenus in obiecto 
suo formali continentur, Quidquid enim est extra obiectum formale, 
non cognoscitur nisi per obiectum formale. Atqui omnia ista in obiecto 
formali continentur conotative, ita ut simplici reflexione seu adver- 
tentia cognosci possint; conceptus enim directe repraesentativus 
quidditatis materialis (species expressa) correpraesentat se et actum, 
cuius est terminus, et ipse actus conotat principium et subiectum suum ; 
non enim potest actus percipi, quin percipiatur eum esse subiecti ali- 
cuius intelligentis ; hoc autem subiectum est intellectus (determinatus 
specie impressa) et anima. 

Et intellectus hanc reflexionem peragere potest. Hoc patet ex 
testimonio conscientiae. Ratio autem a priori indicata est in proba- 
tione II partis : Quia anima subsistit seipsam habens secundum quid, 
ideo debet etiam habere aliquam cognitionem sui ipsius. Sed haec 
cognitio est reflexa propter indolem intellectus humani, qui directe 
fertur in rem corpoream. 


Prob. IV p.: Cognitionem claram et distinctam essentiae eorum 
non acquirit nisi paulatim ope ratiocinii. Ex experientia, ex hucusque 
in hoc libro de anima dictis et ex tota philosophiae historia patet 
philosophos non cognoscere naturam intellectus et animae nisi ra- 
tiocinio: ex eo, quod intellectus repraesentat universale, deducitur 
eum esse potentiam anorganicam ; ex hoc deducitur eum esse indepen- 
dentem a materia seu spiritualem, ex quo probatur etiam animam 
esse substantiam spiritualem. Similiter animam et intellectum et in- 
tellectionem et speciem, tum impressam tum expressam, realiter inter 
se distingui non apprehenditur nisi ratiocinio. Quamquam enim sta- 
tim simplici reflexione appreliendüuntur, tamen ita confuse et obscure 
apprehenduntur, ut inter se non distinguantur. 


$63. Coroll, 1. Ergo cognitio, quam anima humana in hac vita de 
se et de suis accidentibus spititualibus habet, est analogica tantiim 

seu positivo-negativa. Nam haec omnia non attingit in seipsis, sed 
in alio, eoque imperfectiore, i. e. in obiecto suo formali. Ita animam 
concipimus ad instar substantiae corporeae, removendo extensionem, 
et intellectionem ad instar qualitatis corporeae, removendo corpoream 
concretionem. 

2. Ergo a fortiori cognitio, quam in hac vita habemus de aliis sub- 
stantiis spiritualibus (de Deo, de angelis), est mediata et analogica. 
Patet a) a priori ex eo, quod substantiae spirituales non pertinent 
ad obiectum formale proprium; b) a posteriori ex experientia : ra- 
tiocinando (aut fide) cognoscimus esse substantiam ita perfectam, a qua 
imperfectiones corporum (ut trina dimensio, corruptibilitas etc.) re- 
movendae sint ; itaque hanc substantiam concipimus applicando con- 
ceptus ex corporibus haustos, removendo imperfectiones, quas remo- 
vendas esse ratiocinio aut fide cognovimus. 


564. Schol. 1. Quomodo in hac vita cognoscamus voluntatem et 
actum eius. Voluntas egreditur ex intellectu et inhaeret intellectui seu 
informat eum. Ideo intellectus, cognoscens se, cognoscit etiam vo- 
Juntatem. 

Quomodo intellectus cognoscat actus potentiarum sensitivarum 
per reflexionem ad phantasiam, iam diximus n. 559, 1. 

2. Quomodo intellectus cognoscat Ego. « Ego» idem est quod 
persona humana: suppositum rationale, compositum ex anima et 
corpor, prout est principium «quod» et subiec- 
tum remotum intellectionis (subiectum ultimum, quod 
habet intellectionem), quod proinde intelligimus intelligendo reflexe 
nostrae intellectionis principium. Et intelligimus hoc subiectum in- 
tellectionis seu Ego non tantum implicite et concrete, sed etiam 
explicite et abstracte, cum distinguimus subiectum permanens ab 
intellectionibus transeuntibus. 


565. Obi. Contra I p. 1. Non cognoscit actum et subiectum intellectionis in- 
tellectus animae, quae non subsistit. Atqui intellectus humanus est intellectus 
animae, quae non subsistit. Ergo. Resp. Dist. mai.: Intellectus animae, quae 
nullo modo subsistit, conc. ; quae non subsistit simpliciter, subsistit tamen se- 
cundum quid, nego. Contradist. min. 

2. Atqui anima humana nulo modo subsistit. Probo. Anima iuncta cor- 
pori nulo modo subsistit. Atqui anima humana est iuncta corpori. Ergo. 
Resp. Dist. mai.: Ita iuncta corpori, ut habeat intellectum per se solam im- 
mediate ut subiectum inhaesionis, nego ; ut non habeat intellectum per se so- 
lam, conc. Comiradist. min. 

Coniva II et III p. Si forma simpliciter subsistens seipsam directe cognoscit 
simplicier, forma secundum quid subsistens, i. e. prout habet intellectum, 
seipsam directe cognoscit secundum quid, i. e. prout habet intellectum. Atqui 
anima humana est forma, quae subsistit secundum quid, i. e. prout habet in- 
tellectum. Ergo. Resp. Dist. mai.: Si obiectum formale proprium intellectus, 
formae secundum quid subsistentis, non esset quidditas rei materialis, conc. ; 
si est quidditas rei materialis, nego. Contradist. min. 

Contra IV p. 1. Quae intellectus simplici apprehensione statim apprehendit, 
horum cognitionem claram et distinctam etiam statim sine ratiocinio acquirit. 
Atqui intellectus intellectionem suam et terminum eius et subiectum seu prin- 
cipium intellectionis simplici reflexione statim apprehendit. Ergo. Resp. Disi. 
mai.: Quae intellectus simplici reflexione statim apprehendit quoad essentiam, 
ita ut statim essentiam clare et distincte cognoscat, conc. ; quae apprehendit 
quoad exsistentiam tantum, nego. Comivadist. min. 

2. Atqui intellectus haec omnia statim apprehendit etiam quoad essentiam 
eorum clare et distincte cognitam. Probo. Qui intuetur haec omnia immedia- 
te, etsi reflexe, ea apprehendit clare et distincte. Atqui intellectus immediate in- 
tuetur haec omnia, etsi reflexe. Ergo. Resp. Dist. mai.: Qui intuetur haec 
omnia in se, conc. ; in alio, nego. Contradist. min. (cf. coroll. 1). 

A d 562. Aristoteles « subiungit, quod intellectus factus in actu [per speciem 
intelligibilem], non [solum] potest intelligere alia, sed etiam tunc potest intelli- 
gere seipsum» (x«i xùòtòç 3& abróv tóte DOverot vociv: De an. III 4, 429 b 9. 
S. Thom. lect. 8 n. 704). Ibidem movet dubitationem, quae «insurgit ex eo, quod 
supra dixit, quod intellectus factus in actu etiam seipsum intelligit. Et est 
ista dubitatio, quod si intellectus . . . secundum seipsum est intelligibilis et non 
secundum aliud, intelligibile autem inquantum huiusmodi est unum in specie, 
sequetur, .. . quod etiam alia intelligibilia sint intellectus, et ita omnia intelli- 
gibilia intelligent. Si autem est intelligibilis per hoc, quod habet aliquid aliud 
sibi adiunctum, sequeretur, quod habeat aliquid quod faciat ipsum intelligi- 
bilem, sicut et alia, quae intelliguntur : et ita videtur sequi idem, quod prius, 
Scil. quod semper id, quod intelligitur, intelligat » (S. Thom. 1. c. lect. 9 n. 721). 
Solvit dubitationem : Kal «cóc 8& vowróc otv (orep và vonr. éri uiv yàp 
Tv ğveu ÜXng TÒ xÖTó icti tò vooUv xal tò voobusvov À Y&p èmiorhun d Osepncoci 
xal 16 oÜvcc éntovaróv TÒ arÓó oT (430 a 2). Ad quae S. Thomas : « Di- 
cit quod intellectus possibilis est intelligibilis, non per suam essentiam, sed 
per aliquam speciem intelligibilem sicut et alia intelligibilia. Ouod probat ex 
hoc, quod intellectum in actu et intelligens in actu sunt unum, sicut et supra 
dixit, quod sensibile in actu et sensus in actu sunt unum. Est autem aliquid 
intelligibile in actu per hoc, quod est in actu a materia abstractum ; sic enim 
supra dixit, quod, sicut res sunt separabiles a materia, sic sunt et quae sunt 
circa intellectum. Et ideo hic dicit, quod “in his, quae sunt sine materia". 
Id est, si accipiamus intelligibilia in actu, ideni est intellectus et quod intelli- 
gitur, sicut idem est sentiens in actu ct quod sentitur in actu. Ipsa enim scientia 


speculativa ''et sic scibile”, id est scibile in actu, est idem. Species igitur rei 
intellectae in actu est species ipsius iutcllectis ; et sic per eani seipsum intelli- 
gere potest. Unde et supra Philosophus per ipsum intelligere et per illud, quod 
intelligitur, scrutatus cst naturon intellectus. possibilis; Non eniu cognosci- 
mus intellectum nostrum nlsi per lioc, quod Intelligdinus nos intelligere, Accidit 

autem hoc in intellectu possibili, quod non intelligatur per essentiam suam, 
sed per speciem intelligibilem, ex hoc quod est potentia tantum in ordine intel- 
ligibilium. Ostendit enim Philosophus in IX Metaph., quod nibil intelligitur, 
nisi secundum quod est in actu. Et potest accipi simile in rebus sensibilibus. 
Nam id quod est in potentia tantum in eis, scil. materia prima, non habet ali- 
quam actionem per essentiam suam, sed solum per formam ei adiunctam ; 
substantiae autem sensibiles, quae sunt secundum aliquid in actu et secundum 
aliquid in potentia, secundum seipsas habent aliquam actionem. Similiter in- 
tellectus possibilis, qui est tantum in potentia in ordine intelligibilium, non intel- 
ligit neque intelligitur nisi per speciem in eo susceptam. Deus autem, qui est 
purus actus in ordine intelligibilium, et aliae substantiae separatae, quae sunt 
mediae inter potentiam et actum, per suam essentiam et intelligunt et intel- 
liguntur » (In De an. III 4 lect, 9 n. 724 sqq.). S. Thomas : « Nullus autem per- 
cipit se intelligere nisi ex hoc quod aliquid intelligit ; quia prius est intelligere 
aliquid quam intelligere se intelligere. Et ideo pervenit anima ad actualiter 
percipiendum se esse, per illud quod intelligit vel sentit. Sed quantum ad co- 
nitionem habitualem, sic dico, quod anima per essentiam suam se videt, idest 
ex hoc ipso quod essentia sua est sibi praesens, est potens exire in actum co- 
gnitionis sui ipsius ; sicut aliquis ex hoc quod habet alicuius scientiae habitum, 
ex ipsa praesentia habitus, est potens percipere illa quae subsunt illi habitui » 
(Ver. 10, 8; cf. 8, 6; 10, 5 [cit. ad 557] ; Q. d. an. a. 3ad 4; a. 16 ad 8; C. 
g. II 75 ; Licet autem ; 98 : Seipsam ; III 46; S. th. I 87, 1; 14, 2ad 1et 3; 
89, 2 [cit. ad 567]). 


Thesis 50: Obiectum formale proprium intellectus humani in statu 
separationis est ipsius animae separatae substantia propria. 


566. St. qu. Cum anima humana sit immortalis, quae separata a 
corpore perdurat in esse ut substantia intelligens seu intellectu prae- 
dita, determinandum est obiectum formale proprium huius intellec- 
tus in statu separationis. 


567. Prob. th. Ex subsistentia immateriali animae separatae : 
Obiectum formale proprium intellectus humani in statu separationis 
est id, ad quod cognoscendum intellectus in hoc statu ex natura sua 
immediate est determinatus. Atqui id, ad quod cognoscendum intel- 
lectus humanus in statu separationis ex natura sua immediate est 
determinatus, est ipsius animae separatae substantia. Ergo obiectum 
formale proprium intellectus humani in statu separationis est ipsius 
animae separatae substantia propria. 

Mai. patet ex definitione obiecti formalis proprii, quod immediate 
cognoscitur, ita ut cetera omnia per ipsum et mediante ipso cognos- 
cantur. 

Prob. min. Anima humana a corpore separata est forma (actus 
primus) immaterialiter subsistens, habens seipsam immaterialiter ut 
actus primus. Quare est intelligere sui in actu primo seu intelligere 
radicale : propter subsistentiam immaterialem expostulat, tamquam 
proprietatem, intellectum determinatum, vi radicationis in hac sub- 
stantia, ad hanc ipsam substantiam perfecte intelligendam. Intellec- 

tus igitur animae separatae ex natura sua immediate est determinatus 
ad ipsius animae separatae substantiam cognoscendam (cf. n. 466, 3). 


568. Coroll. 1. lirgo anima separata cognoscit se sine specie im- 
pressa. Est enim intellectus humanus, utpote egressus e substantia 
spirituali, ex natura sua determinatus ad iugiter intelligendam ani- 
mam, ubi primum haec separatione a corpore nacta est subsistentiam 
immaterialem. Anima separata, cognoscendo se sine specie impressa, 
producit tamen speciem expressam, quia nullum obiectum creatum 
est per seipsum intellectum in actu secundo. 

2. Ergo anima separata iugiter intelligit seipsam cognitione 
directa, non reflexa, cognitione non analoga, sed stricte 
quidditativa, immo comprehensiva. Ratio est, quia 
substantia animae est obiectum proprium intellectus animae separatae, 
iugiter et perfecte ei unitum. 

3. Ergo anima separata etiam omnia accidentia sua propria di- 
recte et quidditative cognoscit utpote pertinentia ad obiectum for- 
male proprium tamquam aliquid eius. 


569. Schol. 1. Obiectum formale proprium alicuius intellectus sem- 
per est id, quod est in eodem gradu immaterialitatis cum eo. Attamen 
aliquando contingit inter ea, quae in hoc eodem gradu immateriali- 
tatis inveniuntur, quaedam immediate unibilia cum eo non esse, et 
tunc ad determinandum obiectum formale proprium non sufficit re- 
spicere ad immaterialitatis gradum, sed videndum est, quid sit imme- 
diate unitum intelligibiliter huic intellectui. Iam vero hoc obtinet 
quoad animam separatam. Omnes enim animae separatae inveniuntur 
in eodem gradu immaterialitatis, et tamen obiectum proprium intel- 
lectus animae separatae non constituit nisi propria substantia, prop- 
terea quod haec sola immediate unitur intellectui. Aliae vero animae 
separatae extra obiectum proprium inveniuntur, et si intelliguntur, 
non intelligantur nisi mediate. 

2. Ex cognitione perfecta suiipsius anima separata naturaliter et 
sine specie impressa cognoscit a) Deum cognitione quidem ana- 
loga, sed modo multo perfectiore quam in hac vita ; b) ceteras res 
omnes, tum perfectiores (angelos) tum imperfectiores (corpora), sed 
cognitione confusa et in communi tantum. 

. 8. Anima separata a corpore, sicut retinet intellectum et volun- 
tatem, ita retinet etiam species et habitus omnes residentes in intel- 
lectu et voluntate, quas in hac vita acquisivit. Sunt enim haec acci- 
dentia spiritualia, quae non destruuntur nisi per contrarii introduc- 
tionem. Sed sicut animae separatae convenit suiipsius cognitio 
perfectior, a cognitione sensitiva omnino independens, ita ctiam cogni- 
tio intellectiva, quae ei convenit. mediantibus speciebus in hae vita ac- 
quisitis, elevatur per subsistentiam pure spiritualem ad ordinem pure 

spiritualem. Intellectus in cognoscendo iam non debet transire per 
cognitionem sensitivam : Cognitionibus suis in hac vita acquisitis et 
habitualiter remanentibus utitur independenter a quacumque reprae- 
sentatione phantasiae. Speciebus in hac vita acquisitis anima cognoscit 
etiam singularia, sed ea tantum, quae in hac vita cognovit. At prae- 
terea etiam aliae species ei infunduntur quasi conaturaliter secun- 
darie, quatenus habet desiderium naturale ad quaedam alia cognos- 
cenda, quae ad ipsam pertinent sive circa ea, quae nunc aguntur in 
mundo, sive circa ceteras animas separatas. 

4. Praeter species infusas anima in statu separationis nullas ac- 
quirere potest neque abstractione intellectus agentis (cf. n. 571-574), 
quia caret phantasmatibus, neque influxu efficiente ipsarum rerum. 
Hoc quoad res corporeas patet, quia corpus non potest agere in spi- 
ritum, in potentiam spiritualem seu in intellectum. Sed neque agens 
spirituale creatum quodcumque in intellectum alterius agere potest 
transmutando intellectum et producendo speciem. Haec activitas 
productiva specierum deberet procedere ex intellectu et voluntate. 
Nam substantiae spirituali, quae essentialiter est intelligere radicale, 
non possunt convenire vires mere naturaliter agentes. Quare si agens 
spirituale creatum posset agere in intellectum alterius, hoc suppone- 
ret intellectum (ac proinde etiam voluntatem) unius creaturae esse 
essentialiter subiectum voluntati alterius creaturae, quod repugnat, 
cum creatura intellectualis immediate ordinetur in Deum. 

5. Quamquam cognitio animae separatae simpliciter perfectior est 
cognitione animae coniunctae, tamen unio animae cum corpore cona- 
turalis est et confert ad bonum animae, quatenus anima mediante hac 
unione per seipsam species et habitus acquirit (cf. n. 554, 3), 
ac proinde seipsam perficit et evolvit non tantum speculative, 
sed etiam practice. Ideo corpus est instrumentum animae (instrumen- 
tum coniunctum), ope cuius attingit finem suum ultimum, ut latius 
in Ethica explicabitur. 


570. Obi. 1. Anima, quae cognoscit mediantibus variis speciebus infusis et 
acquisitis, non habet pro obiecto formali proprio intellectus sui substantiam 
propriam. Atqui anima separata cognoscit mediantibus variis speciebus infu- 
sis et acquisitis. Ergo. Resp. Disi. mai.: Quae mediantibus his speciebus 
cognoscit obiectum suum formale proprium, conc., quae mediantibus his spe- 
ciebus cognoscit obiectum suum secundarium, nego. Contradist. min. Id quod 
Platonici, Cartesiani, Ontologistae attribuunt homini (cf. n. 551, 5), verificatur 
de substantia separata. Haec cognoscendo incipit a se et a Deo, cum homo 
ab extrinseco ut a corporeo incipiat. 

2. Atqui hae species sunt id, mediante quo anima separata cognoscit obiec- 
tum suum formale proprium. Probo. Id, quo primo intellectus animae determi- 
natur ad cognoscendum, est id, quo cognoscit obiectum suum formale proprium. 
Atqui hae species sunt id, quo primo intellectus animae separatae determi- 
natur ad cognoscendum. Ergo. Resp. Conc. mai.; disi. min.: Si intellectus 
non esset per prius naturaliter determinatus ad cognoscendam substantiam 
animae, in gua radicatur, conc. ; si est per prius naturaliter determinatus..., 

nego. Dist. consq. : Si intellectus animae separatae non esset per prius naturaliter 
determinatus ad cognoscendam substantiam animae, in qua radicatur, conc. ; 
si est naturaliter per prius determinatus ..., nego. 

3. Atqui intellectus non est naturaliter determinatus ad cognoscendam sub- 
stantiam animae, in qua radicatur. Probo. Intellectus ita determinatus cognos- 
ceret directe et iminediate ctiam animam, in qua radicatur, coniunctam cot- 
pori. Atqui intellectus non cognoscit directe et immediate animam, in qua 
radicatur, coniunctam corpori. Ergo. Resp. Dist. mai.: Cognosceret, si non im- 
pediretur ex statu coniunctionis, in quo obiective dependet a cognitione sen- 
sitiva, conc.; cognoscit, si impeditur, nego. Contradist. min.: Non cognoscit, 
quia impeditur, conc. ; non impeditur, nego. 

4. Atqui status coniunctionis non impedit intellectum cognoscendo. Probo. 
Status conaturalis non impedit intellectum in cognoscendo. Atqui status con- 
iunctionis est status conaturalis. Ergo. Resp. Dist. mai.: Status conaturalis, 
qui est status termini et perfectae felicitatis, conc. ; status conaturalis, qui est 
status viae, swbdist.: Nullo modo impedit, nego, impedit cognitionem illam 
perfectiorem status termini, ita tamen, ut conferat ad cognitionem, quae spec- 
tat ad statum viae, conc. Contradist. min.: Est status conaturalis termini et 
perfectae cognitionis, nego, est status conaturalis viae et imperfectae cogni- 
tionis, conc. 


Bibliographia ad 567—569 : A. M. Steil, Über die Tätigkeit der 
vom Leibe getrennten menschlichen Seele vom 
Standpunkte der Philosophie, PhJ 14 (1901) 28—46. 


Ad 567. S. Thomas doctrinam de cognitione animae separatae diserte ex- 
ponit in S. th. I 89. Cf. Q. d. an. a. 15—20. « Omnis substantia vivens habet 
aliquam operationem vitae in actu ex sua natura quae inest ei semper, licet 
aliae quandoque insint ei in potentia: sicut animalia semper nutriuntur,licet non 
semper sentiant. Substantiae autem separatae sunt substantiae viventes, ... 
nec habent aliam operationem vitae nisi intelligere. Oportet igitur quod ex sua 
natura sint sicut intelligentes actu semper» (C. g. II 97). Anima separata 
« seipsam cognoscet directe suam essentiam intuendo, et non a posteriori, sicut 
nunc accidit » (Q. d. an. a. 17). « Quamdiu anima corpori est unita, intelligit 
convertendo se ad phantasmata. Et ideo nec seipsam potest intelligere nisi 
inquantum fit actu intelligens per speciem a phantasmatibus abstractam : sic 
enim per actum suum intelligit seipsam, ut supra dictum est. Sed cum fuerit 
à corpore separata, intelliget non convertendo se ad phantasmata, sed ad ea 
quae sunt secundum se intelligibilia : unde seipsam per seipsam intelliget. Est 
autem commune omni substantiae separatae quod intelligat id quod est supra 
se, et id quod est infra se, per modum suae substantiae. Sic enim intelligitur 
aliquid secundum quod est in intelligente ; est autem aliquid in altero per mo- 
dum eius in quo est. Modus autem substantiae animae separatae est infra modum 
substantiae angelicae, sed est conformis modo aliarum animarum separatarum. 
Et ideo de aliis animabus separatis perfectam cognitionem habet ; de angelis 
autem imperfectam et deficientem, loquendo de cognitione naturali animae 
separatae. De cognitione autem gloriae est alia ratio» (S. th. I 89, 2). 


$3. DE ORIGINE IDEARUM 


Thesis 51: Ad speciem impressam eff[iciendam, qua intellectus pos- 
sibilis in actu primo constituatur obiectum. formale proprium in statu 
unionis cum corpore, requiritur. duplex causa: intellectus agens et 
phantasma. 

571. St.qu. 1. Paragrapho praecedenti, de natura intellectus quoad 
obiectum suum, iam vidimus ad actum intellectionis habendum in 
statu coniunctionis cum corpore aliquo saltem modo requiri concursum 
phantasmatis, ex quo intellectus abstrahat obiectum suum. Hic di- 
cimus phantasma per se solum non sufficere ad actum intellectus 
(formaliter intelligentis seu possibilis) explicandum, sed requiri prae- 
terea aliam causam, intellectum agentem. Et in hac thesi factum 
statuimus tantum, i. e. requiri utramque causam, nihil determinando 
de modo causalitatis utriusque causae, de quo thesi sequente. Ceterum 
alterutram saltem causam concurrere debere per modum causae ef- 
ficientis patet, quia agitur de specie efficienda; item saltem 
intellectum agentem concurrere tamquam causam efficientem, eamque 
principalem, patet ex ipsa ratione, propter quam ponitur. 

2. Cum intellectus sit potentia, qua percipimus rerum essentias 
abstractas, duplicem distinguimus intellectum : a) intellectum pos- 
sibilem, intellectum stricte et proprie dictum, qui est potentia anor- 
ganica formaliter intellectiva, quae, per speciem impressam constituta 
in actu primo, elicit intellectionem ; 5) intellectum agentem, intel- 
lectum analogice et improprie dictum, qui est potentia anorganica 
abstractiva tantum, non formaliter intellectiva, quae producit ex 
phantasmate in intellectu possibili speciem impressam, qua hic con- 
stituatur in actu primo intelligens. Intellectus agens est lux spiritualis 
quaedam manifestans intellectui possibili in re corporea ens et modos 
eius seu quidditates. Vocatur agens, quia semper plene est in actu 
primo, quo opponitur intellectui possibili, qui, ut agere possit, indiget 
completione actus primi per speciem impressam, qua constituatur 
plene in actu primo; vocatur lu x, quia, sicut lux corporea facit 
visui apparere corpora, ita haec lux spiritualis (intellectusa gens) 
facit ex phantasmate relucere intellectui possibili quidditatem ; vo- 
catur vis abstractiva, quia producit speciem intelligibilem, 
abstrahendo eam a conditionibus individuantibus. 

3. Ad idearum originem explicandam seu ad explican- 
dum, quomodo intellectus constituatur in actu primo, triplex propo- 
situm est systema: a) intellectualismus exaggeratus (rationalismus 
philosophicus), 5) sensualismus, c) intellectualismus  aristotelico- 
scholasticus. 

a) Intellectualismus exaggeratus asserit intel- 
lectum constitui in actu primo unica causa, eaque suprasensili. Ad 
hoc systema pertinent: a) idealismus, qui ponit intellectum 
ipsa natura sua per seipsum esse constitutum in actu primo, ac proin- 
de subiectum cogitans ex seipso evolvere cognitiones suas (cf. n. 
468,29);]) ontologismus (Malebranche, Gioberti [1801—1852], 
Ubaghs (1800—1875]), qui docet intellectum humanum immediate 
coniungi Deo ideisque divinis, et ita, nulla mediante forma creata, 
constituiin actu primo ad intelligendum; y) doctrina statuens ideas 

innatas. Fautores idearum innatarum docent intellectus potentia- 
litatem ideis ab initio inditis quoad actum primum esse actuatam. 
Differunt inter se, quatenus asserunt ideas innatas esse omnes (Plato, 
Leibniz) aut quasdam principaliores (Cartesius). Secundum Platonem 
anima ut purus spiritus praeexsistebat corpori intuebaturque ideas re- 
rum aeternas, unita postea corpori (accidentaliter, ut purus spiritus) in 
poenam peccati, ex hac primitiva intuitione habet ideas innatas, quarum 
sub influxu sensationis obscure et imperfecte reminiscitur. Unde dis- 
cere est reminisci. Leibniz statuit omnes ideas esse innatas, cum res 
in animam agere non possint, ut ibi ideam producant ; omnis enim 
causalitas transiens secundum Leibniz repugnat. Sensationes sunt 
occasiones, ut ideae innatae ad actum secundum transeant. Cartesius 
praeter ideas acquisitas et fictitias admittit ut innatas ideam entis, 
veritatis, cogitationis (ideam «o3 cogitare), Dei. ô) Ad spiritualismum 
exaggeratum pertinet etiam traditionalismus (de Bonald 
[1754—1840], de Lamennais [1782 —1854]), secundum quem ideae 
originem ducunt ex sermone. Deus tradidit protoparentibus cum ser- 
mone thesaurum veritatum, quae traditione (ergo sermone) in posteros 
derivantur. Traditionalistae mitigati (Bonnetty [1798—1879], Ven- 
tura /1792—1861]) hanc doctrinam ad claram distinctamque Dei, 
animae spiritualis obligationumque moralium cognitionem restringunt. 

bj Sensualismus (sensismus, empirismus, positivismus) sic- 
ut spiritualismus exaggeratus unicam statuit causam, qua intellectus 
constitueretur in actu primo, sed eam sensilem. Secundum Sensualis- 
tas enim non est essentiale discrimen inter obiectum formale intellec- 
tus et sensus ; ideae universales oriuntur ex associatione et confusio- 
ne perceptionum singularium (nominalismus). Huc pertinent Sensistae 
et Empiristae et Positivistae, iam enumerati n. 114, 2. In Psycholo- 
gia recenti satis adhuc praevalet doctrina sensistica, derivata ex « Psy- 
chologia associationis anglica» (Hartley [1705 —1757], Priestley [1733 
—1804])  Wundt doctrinam sensisticam vocat «postulatum psycho- 
logicum ». Ex recentibus psychologis, qui doctrinae sensisticae con- 
tradicunt, nominentur Brentano (1838—1917), Stumpf (1848—1936), 
Höfler (1853—1922), Witaseck (1870—1915), Bühler (nat. 1879) 
et alii etiam nisi sunt experimentaliter ostendere in cognitione nostra 
inesse elementa essentialiter distincta ab omnibus elementis sensilibus. 

c) Doctrina aristotelico-scholastica ad idearum 
originem explicandam duplicem statuit causam : supersensilem alte- 
ram {intellectum agentem), alteram sensilem (phantasma). 


572. Prob. th. Ex natura intellectionis per abstractionem ex phan- 
tasmatibus : Ad speciem impressam efficiendam in intellectu, qui in- 


telligit per abstractionem ex phantasmatibus, requiritur phantas- 
ma et intellectus agens. Atqui intellectus humanus in statu unionis 
intelligit per abstractionem ex pliuntaamnatibis, Ergo ad speciem im- 

pressam efficiendam in intellectu humano in statu unionis requiritur 
phantasma et intellectus agens. 

Prob. mai. a) quoad phantasma : ex ipsa dependentia obiectiva 
intellectus a phantasia; b) quoad intellectum agentem: ex insuffi- 
cientia solius phantasmatis: Phantasma, utpote singulare materiale 
concretum, nequit agere in intellectum spiritualem ibique producere 
speciem universalem abstractam, nisi simul cum eo concurrat po- 
tentia ordinis spiritualis, abstractiva speciei universalis, quia nullus 
effectus excedit virtutem suae causae. 

Prob. min. ex eo quod obiectum formale proprium intellectus hu- 
mani in statu unionis est quidditas abstracta rei materialis per phan- 
tasiam repraesentatae. 


573. Coroll. 1. Ergo in anima humana sunt duae potentiae intel- 
lectivae realiter inter se distinctae, quarum altera habet actionem 
stricte immanentem, altera transeuntem (vitalem tamen utpote ma- 
nentem in eodem supposito). 

2. Ergo duplex est abstractio (negativa) : altera intellectus agentis, 
altera intellectus possibilis, quarum haec est actus cognitionis, illa 
vero non est actus cognitionis, sed aliquid cognitioni praevium, et 
praerequisitum ad eam (cf. n. 133, 3). 

3. Ergo falsi sunt intellectualismus exaggeratus et sensualismus. 
Idealismum, inquantum negat species impressas, iam refuta- 
vimus n. 469 prob. I p., inquantum vero negat transsubiectivum 
cognitionis nostrae valorem, refutabitur in Metaphysica. Ontolo- 
gismus est contra testimonium conscientiae ; conscientia testatur 
nos Deum non intueri, sed nonnisi mediatam Dei cognitionem habere. 
Futilis est Ontologistarum distinctio inter Dei intuitionem quoad es- 
sentiam et quoad ideas divinas aeternas; hae enim sunt ipsa divina 
essentia ; ideo si immediate divinas ideas intuemur, immediate 
intuemur Dei essentiam. Ideae innatae, sicut etiam ontolo- 
gismus, conaturalem animae ad corpus unionem destruunt. Corpus uni- 
tur animae, ut mediante corpore anima operatione sua acquirat ideas. 
Praeterea tum ontologismus, tum ideae innatae ducunt ad idealis- 
mum. Eo tantum, quod acquirimus ideas ex cognitione sensitiva et 
etiam in usu idearum iam acquisitarum iugiter dependemus a co- 
gnitione sensitiva, intellectus noster cognoscit mundum aspectabilem a 
nobis distinctum, et ideae nostrae manifestantur tamquam modi es- 
sendi, qui habent valorem transsubiectivum. Etiam ideae, quibus 
animam nostram eiusque accidentia spiritualia cognoscimus, ex co- 
gnitione sensitiva sunt haustae; non enim directe, sed reflexe tantum 
intelligimus animam nostram eiusque affectiones mediantibus con- 
ceptibus haustis ex mundo corporeo. Necesse est hi conceptus iam 
apparent tamquam modi essendi, ut iis in cognitione reflexa uti 
possimus. Omnino autem alius est modus cognoscendi substantiae spi- 


Pars III. De anima seu de ente mobili motu augmentationis. Liber II 493 


ritualis corpori non coniunctae. Angelus in cognitione sua naturali a 
seipso incipit. Obiectum ei proprium, immediatum est sua substantia, 
quam perfecte penetrat. Ex hac cognitione etiam ideas a Deo sibi in- 
fusas cognoscit tamquam vere et infallibiliter mundum externum re- 
praesentantes, et his ideis etiam singularia directe attingit. Cognitio 
vero humana inverso modo procedit ; incipit enim a mundo corporeo 
externo, mundum autem internum : subiectum cognoscens cum affec- 
tionibus suis, non attingit nisi consequenter per reflexionem. Sermo, 
ut intelligatur, iam supponit ideas in mente eius, ad quem sermo diri- 
gitur ; ergo falsum est principium primum et fundamentale tra di- 
tionalismi, omnem ideam esse ex sermone. Praeterea ex ideis 
primitivis per abstractionem acquisitis possunt deduci eae veritates, 
quas Traditionalistae mitigati haberi asserunt nonnisi traditione et 
divina revelatione. Traditionalistis concedendum tamen est: a) sef- 
monem ad ulteriorem mentis humanae evolutionem morali necessi- 
tate requiri ; b) quamquam veritates naturales de Deo sine revela- 
tione cognosci possunt, haec tamen necessaria fuit, ut omnes facile, 
brevi tempore, sine erroris admixtione Deum cognoscerent. 
Sensualismus iam refutatus est iis, quae in Logica contra nomina- 
lismum diximus ; similiter reicitur iis, quae hic de spiritualitate in- 
tellectus et eius obiecto diximus. Obiectum intellectus est ens, essentia : 
essentia universalis. Ideo conceptibus universalibus cognoscit. Hi 
conceptus oriri non possunt neque complexione singularium sub uno 
nomine, neque fusione perceptionum singularium. Hic notetur dif- 
ferentia inter conceptum universalem et schema exortum fusione 
perceptionum singularium. Ex repetitis apprehensionibus rerum simi- 
lium (ex associatione) in phantasia efficitur schema quoddam seu 
imago sensilis, has res repraesentans secundum quaedam delineamenta 
tantum, in quibus conveniunt, ceteris, in quibus discrepant, oblit- 
teratis. Nam fusione quadam, repetitis repraesentationibus, delinea- 
menta, quae similia sunt, vividiora fiunt ; quae vero sunt dissimilia, 
pedetentim oblitterantur. Dissimilia enim se destruunt, cum delinea- 
mentum simile simili additum hoc confortet. Praeterea phantasia 
potest celerrime repraesentationes suas variare et mutare. Et ex hoc 
duplici capite oritur schema seu imago quaedam imperfecta et 
confusa, quae aliquomodo ratione imperfectionis et confusionis plu- 
ribus potest applicari. Attamen omnino differt schema ita effectum 
a conceptu universali ; nam conceptus repraesentat internam rei quid- 
ditatem, eamque abstractam et universalem, schema vero nonnisi 
externam sensilem apparentiam, et ne qualitatum quidem sensilium 
naturam attingit, sed repraesentat eas concrete et ut individuas. 
Schema igitur simpliciter est repraesentatio rei singularis secundum 
externas seu sensiles qualitates, Ita schema hominis accidentia sen- 
sibilia hominis sensibiliter concrete repraesentat: extensionem de- 
terminatam, determinate figaratam. Esscntium extensionis, essentiam 

extensi seu corporis non attingit ; a fortiori non attingit essentiam 
corporis viventis et sensitivi seu animalis, et animalis rationalis seu 
hominis. Schema et conceptus etiam eo differunt, quod schema pe- 
detentim formatur apprchensionibus inter se confusis, conceptus vero 
subito oritur (cf. tamen n. 551, 4). 


574. Schol. 1. Putat Durandus intellectum iam ex hoc, quod phan- 
tasma insit in phantasia, esse in actu primo satis determinatum ad 
intellectionem eliciendam. Contra quam sententiam, quae recenti- 
bus multis arridet, nota phantasiam et intellectum esse facultates rea- 
liter inter se distinctas ; determinata ergo phantasia per phantasma, 
intellectus manet indeterminatus. Ceterum phantasma non repraesen- 
tat obiectum nisi sccundum apparentiam sensilem concretam, indi- 
viduam, neque potest per se agere in facultatem spiritualem, in intel- 
lectum ; requiritur ergo vis abstractiva, quae ex phantasmate in in- 
tellectu possibili producat speciem repraesentantem  quidditatem 
universalem (cf. S. Thom., Q. d. an. a. 4 ad 1). 

2. Avicenna unum posuit intellectum agentem omnium hominum : 
intelligentiam separatam. Sed intellectus agens tamquam potentia 
abstractiva unicuique homini debet esse individualiter proprius ; 
omnis enim natura perfecta habet ab intrinseco principia necessaria 
ad specificam operationem. Quare neque potest origo idearum explicari 
speciali concursu divino. S. Augustinus, Guilelmus Parisiensis (1 1249) 
aliique veteres scholastici originem idearum explicasse videntur spe- 
ciali concursu divino. Sed concursus divinus potentias et vires cona- 
turales creaturarum supponit easque in actum reducit. Secundum 
Averrhóem intellectus possibilis ab intellectu agente non distinguitur 
estque unicus omnibus hominibus communis. Haec doctrina persona- 
litatem individuam hominis destruit, ac proinde testimonio conscien- 
tiae immediate ut falsa ostenditur. 

3. Illaminatio phantasmatum aliquomodo subicitur voluntati, qua- 
tenus voluntas imperio suo ordinat phantasmata ad rite recipiendum 
influxum intellectus agentis ; requirit enim haec illuminatio phantas- 
mata bene disposita ; ideo in infantibus nequit contingere, quoadus- 
que phantasiae organum seu cerebrum sit satis evolutum. Sed etiam 
non volentibus nobis sponte contingit, sicut etiam actus phantasiae, 
quamquam aliquomodo voluntate dirigi possunt, contingunt praeter 
voluntatis imperium (cf. n. 599 d). 

4. Quamquam intellectus agens in anima separata nullum potest 
habere actum, manet tamen in ea utpote potentia spiritualis, incor- 
ruptibilis, tamquam ad integritatem naturae pertinens, et quia ani- 
ma potest corpori iterum uniri. 


575. Obi 1. (ad mentem idealismi transcendentalis et absoluti, cf. n. 468, 2). 
Potentia cognoscitiva, quae est obiectum suum per identitatem cum obiecto 
ipso, non indiget neque phantasmate neque intellectu agente tamquam causis, 

quibus in actu primo constituatur. Atqui intellectus, qui dicitur possibilis, est 
obiectum suum per identitatem cum obiecto ipso. Ergo. Resp. Dist. mai.: 
Per identitatem intentionalem mediante specie impressa ex phantasmate abs- 
tracta, nego ; per identitatem physicam nulla mediante specie impressa, conc. 
Contvadisi. min. 

2. Atqui etiam intellectus, qui est obiectum per identitatem intentionalem 
mediante specie impressa ex phantasmate abstracta, seu intellectus, qui abs- 
trahit ex phantasmatibus, non indiget intellectu agente. Probo (ad mentem 
sensualismi). Intellectus qui cognoscit associatione et confusione phantasma- 
tum, non indiget intellectu agente. Atqui intellectus, qui abstrahit ex phantas- 
matibus, cognoscit associatione et confusione phantasmatum. Ergo. Resp. Conc. 
mai. ; dist. min.: Qui abstrahit praecisione obiectiva, nego; qui abstrahe- 
ret praecisione mere formali, qua non potest produci species impressa, conc. 
Dist. consq. (cf. n. 119—121). 

3. Atqui neque ad abstractionem per praecisionem obiectivam requiritur 
intellectus agens. Probo (ad mentem Durandi). Abstractio haec fieri potest 
sola praesentia phantasmatis convenientis in phantasia. Atqui ad abstractio- 
net, quae ita fieri potest, non requiritur intellectus agens. Ergo. Resp. Dist. 
mai. : Si sola praesentia phantasmatis sufficeret ad determinandum intellectum, 
conc. ; Si non sufficit, nego. Conc. min. ; dist. consq. 

4. Atqui solum phantasma sufficit ad intellectum determinandum, Probo. 
Phantasma, elevatum ex radicatione phantasiae in anima rationali, sufficit ađ 
determinandum intellectum. Atqui phantasma hominis est elevatum ex radi- 
catione phantasiae in anima rationali. Ergo, Resp. Dist. mai. : Phantasma, 
quod esset elevatum ex radicatione phantasiae in anima rationali, prout prae- 
bet gradum rationalem, conc. (haec « phantasia » esset potentia spiritualis, quae 
in intellectum agere posset) ; phantasma, elevatum ex radicatione phantasiae in 
anima rationali, prout praebet gradum sensitivum, suwbdist. : Sufficit tamquam 
instrumentum intellectus agentis ad determinandum intellectum possibilem, 
conc. ; sufficit se solo tamquam quasi-instrumentum animae rationalis ad de- 
terminandum intellectum possibilem, nego. Conivadist. min. : Phantasma est 
elevatum ex radicatione phantasiae in anima rationali, prout praebet gradum 
rationalem, nego ; ex radicatione phantasiae in anima rationali, prout praebet 
gradum sensitivum, subdist.: Phantasma est elevatum, ut possit tamquam 
instrumentum intellectus agentis determinare intellectum possibilem, conc. (quia 
anima rationalis, etiam ut rationalis, est forma corporis, ideo gradui 
sensitivo praebet potentiam quasi-oboedientialem, in virtute cuius possit de- 
servire in ordine ad operationem intellectivam, cf. n. 578, 3) ; phantasma est 
elevatum, ut tamquam quasi-instrumentum animae rationalis se solo possit 
determinare intellectum possibilem (sicut potentiae agendi substantiae sunt 
quasi-instrumenta substantiae, cf. n. 430, 3), nego. Vires inferioris ordinis sem- 
per praemovendae sunt, ut producant effectum altioris ordinis ; ita phantasma 
praemovendum est, ut producat effectum spiritualem ; contra, si effectus pro- 
ducendus est eiusdem ordinis, potentia operativa non indiget praemotione, sed 
ipsa seipsa est quasi-instrumentum superioris agentis. Ita potentia agendi 
substantiae corporeae non per virtutem superadditam, sed seipsa est instru- 
mentum substantiae et capax ad producendum substantiam corpoream. 

kenntnis bei Thomas von Aquin, München 1957. E. Rolfes, 
Was ist der wirkende Verstand bei Aristoteles?, 
PhJ 31 (1918) 43—51. Id, Noch einmal: Was ist der wir- 
kende Verstand bei Aristoteles?, Ll c. 335—340. 


Ad 572. Aristoteles : "Enel 8' Goneo iv &máoq TÅ QOset oTi Te «à uiv OA 
&x&ove yévet (voUvo 8& ô ndvra Suv&uer ÉExeivx) , črepov 88 tò aitiov xal montixóy, 
*( noty távra, ... Ave xal èv tý pux Öndpyeiv tavta tàs Šixpopdç. xal 
Éovty ó u£v votoUvoG voU c v mávrta ylyvecðar, ó 86 TË TAYTA TOL- 
€ tv , Òc É&iG vic, otov tò qc... xal obcoc ô voŭg xopioxóc xal &xa0Tic xal duiyhe, 
tý oùslg Ov èvepysiy (De an. III 5, 430 a 10). Ad quae S. Thomas: 
« Determinat [Philosophus] de intellectu agente... Primo ostendit esse intel- 
lectum agentem praeter possibilem, et ratione et exemplo... Ponit... talem 
rationem. In omni natura, quae est quandoque in potentia et quandoque in 
actu, oportet ponere aliquid, quod est sicut materia in unoquoque genere, quod 
Scil. est in potentia ad omnia, quae sunt illius generis. Et aliud, quod est sicut 
causa agens et factivum, quod ita se habet in faciendo omnia, sicut ars ad ma- 
teriam. Sed anima secundum partem intellectivam quandoque est iu potentia 
et quandoque in actu. Necesse est igitur in anima intellectiva esse has differen- 
tias : ut scil. unus sit intellectus, in quo possint omnia intelligibilia fieri, et hic 
est intellectus possibilis, de quo supra dictum est: et alius 
intellectus sit ad hoc, quod possit omnia intelligibilia facere in actu ; qui vocatur 
intellectus agens, et est "sicut habitus quidam"... Habitus sic accipi- 
tur secundum quod Philosophus frequenter consuevit nominare omnem formam 
et naturam habitum, prout habitus distinguitur contra privationem et poten- 
tiam ; ut sic per hoc, quod nominat eum habitum, distinguat eum ab intellectu 
possibili, qui est potentia. Unde dicit, quod est habitus, ut lumen, quod quodam- 
modo facit colores exsistentes in potentia, esse actu colores. Et dicit **quodammo- 
do", quia supra ostensum est, quod color secundum seipsum est visibilis... 
Intellectus autem agens facit ipsa intelligibilia esse in actu, quae prius erant 
in potentia, per hoc, quod abstrahit ea a materia ; sic enim sunt intelligibilia in 
actu, ut dictum est. Inducitur autem Aristoteles ad ponendum intellectum 
agentem ad excludendum opinionem Platonis, qui posuit quidditates rerum 
sensibilium esse a materia separatas et intelligibiles actu; unde non erat ei 
necessarium ponere intellectum agentem. Sed quia Aristoteles ponit, quod quid- 
ditates rerum sensibilium sunt in materia et non intelligibiles actu, oportuit, 
quod poneret aliquem intellectum, qui abstraheret a materia et sic faceret eas 
intelligibiles actu. Deinde cum dicit '*et hic", ponit quattuor conditiones intel- 
lectus agentis, quarum prima est quod sit separabilis, secunda quod sit impas- 
sibilis, tertia quod sit immixtus, idest non compositus ex naturis corporalibus 
neque adiunctus otgano corporali;... quarta autem conditio est, quod sit 
in actu secundum suam substantiam, in quo differt ab intellectu possibili, qui 
est in potentia secundum suam substantiam, sed est in actu solum secundum 
speciem susceptam. Et ad has quattuor conditiones probandas inducit unam 
rationem, quae talis est. Agens est honorabilius patiente, et principium activum, 
materia ; sed intellectus agens comparatur ad possibilem sicut agens ad mate- 
riam, sicut iam dictum est ; ergo intellectus agens est nobilior possibili. Sed intel- 
lectus possibilis est separatus, impassibilis et immixtus, ut supra ostensum est : 
ergo multo magis intellectus agens. Ex hoc etiam patet, quod sit secundum sub- 
stantiam suam in actu, quia agens est nobilius patiente nonnisi secundum 
quod est in actu. Occasione autem horum, quae hic dicuntur, quidam posuerunt 
intellectum agentem substantiam separatam, et quod differt secundum substan- 
tiam ab intellectu possibili. Illud autem non videtur esse verum. Non enim bomo 
esset a natura suffidenter institutus, si non haberet iu seipso principia, quibus 
posset operationem complere, quae est intelligere : quae quidem compleri non 

potest, nisi per intellectum possibilem, et per intellectum agentem. Unde per- 
fectio humanae naturae requirit, quod utrumque eorum sit aliquid in bomine, 
Videmus etiam, quod, sicut operatio intellectus possibilis, quae est recipere 
intelligibilia, attribuitur homini, ita et operatio intellectus agentis, quae est 
abstrahere intelligibilia. Hoc autem non posset, nisi principium formale huius 
actionis esset ei secundum esse coniunctum... Est etiam praedicta positio 
contra Aristotelis intentionem, qui expresse dixit has differentias duas, scil. 
intellectum agentem et intellectum possibilem, esse in anima : eX quo expresse 
dat intelligere, quod sint partes animae vel potentiae, et non aliquae substantiae 
separatae... Intellectus possibilis [est] in potentia ad intelligibilia sicut inde- 
terminatum ad determinatum. Nam intellectus possibilis non habet determinate 
naturam alicuius rerum sensibilium. Unumquodque autem intelligibile est ali- 
qua determinata natura alicuius speciei. Unde supra dixit, quod intellectus 
possibilis comparatur ad intelligibilia, sicut tabula ad determinatas picturas. 
Ouantum autem ad hoc, intellectus agens non est in actu. Si enim intellectus 
agens haberet in se determinationem omniwn intelligibilium, non indigeret 
intellectus possibilis phantasmatibus, sed per solum intellectum agentem re- 
duceretur in actum omnium intelligibilium, et sic non compararetur ad intelli- 
gibilia ut faciens ad factum, ut Philosophus hic dicit, sed ut exsistens ipsa iu. 
telligibilia. Comparatur igitur ut actus respectu intelligibilium, inquantum est 
quaedam virtus immaterialis activa, potens alia similia sibi facere, scil. immate- 
rialia. Et per hunc modum, ea quae sunt intelligibilia in potentia, facit intel- 
ligibilia itt actu. Sic enim et lumen facit colores in actu, non quod ipsum habeat 
in se determinationem omnium colorum. Huiusmodi autem virtus activa est 
quaedam participatio luminis intellectualis a substantiis separatis. Et ideo 
Philosophus dicit, quod est sicut habitus vel lumen : quod non cormpeteret 
dici de eo, si esset substantia separata » (In De an. III lect. 10 n. 728 sqq. ; 
cf. Spir. creat. a. 9—10 ; Q. d. an. a. 4—5; C. g. II 76—78 ; Odl. VIII a. 3; 
Comp. 83; S. th. I 79, 3—5; 54, 4). Cf. text. cit. ad 552 sq. 577. 


Thesis 52 : In specie intelligibili impressa efficienda phantasma est 
vera causa efficiens, non coordinata, sed subordinata intellectui agenti 
seu instrumentum eius, non ber assistentiam mere extrimsecam, sed per 
intrinsecum. elevationem seu praemolionem, recipiendo in se vim spi- 
vitualem per modum entis vialis ; est tamen instrumentum sui generis, 
quatenus virtute propria non operatur aliquid. dispositive in intellectu 
possibili, sed modificat tantum, per modum causae materialis, actionem 
intellectus agentis. 


576. St. qu. 1. Cum thesi antecedente iam probaverimus intellec- 
tum agentem esse causam efficientem principalem in producenda spe- 
cie, nec quisquam hoc neget eorum, qui ad explicandam originem 
idearum ponunt intellectum agentem, hic restat solum, ut probemus 
etiam phantasma esse causam efficientem, et ut modum huius causa- 
litatis determinemus. 


2. Causa efficiens distinguitur in principalem et instru- 
mentalem. Dicitur principalis per ordinem ad hoc, quod pro- 
ducit in virtute propiia, instrumentalis vero per ordinem ad 
id, quod producit non in virtute propria sed in virtute principalis agen- 

tis seu ut mota a causa principali. Ita penicillus est instrumen- 
tum pictoris, a quo movetur. 

In schola thomistica instrumentalem actionem explicant per 
praemotionem physicam. Dicunt enim instrumentum, 
ut instrumentaliter agat, praemovendum esse a principali agente. 
Praemotio autem instrumenti est intrinseca elevatio eius, quae in eo 
consistit, quod recipit in se prioritate naturae, antequam instrumen- 
taliter agat, entitatem vialem, fluentem, quae est participatio 
transiens virtutis principalis agentis. Ideo Thomistae eo distinguunt 
instrumentum a causa principali, quod haec habeat in se permanenter 
virtutem, qua operatur, illud vero transeunter tantum, et in ipso 
instrumento distinguunt virtutem propriam, quae permanenter 
inest, qua instrumentum operatur actionem propriam, et virtutem 
instrumentalem, quae transeunter tantum communicatur 
cum eo, qua operatur actionem instrumentalem. Habet enim omne 
instrumentum duplicem actionem: alteram instrumentalem, quam 
operatur non virtute propria, sed virtute principalis agentis ; alteram 
propriam, quam operatur virtute propria, sicut cultello convenit dure 
et acute tangere virtute propria, ratione duritiae et aciei suae, scin- 
dere autem et artificiose scindere, quatenus movetur ab artifice ; non 
perficit autem instrumentalem actionem, nisi exercendo propriam : 
acute tangendo et resistendo scindit et artificiose scindit. Ideo ins- 
trumentum omne dicitur aliquid operati dispositive ad ac- 
tionem principalis agentis virtute propria. 

Attamen inter instrumenta haec est differentia : quaedam propria 
virtute operantur aliquid dispositive ad actionem principalis agentis 
in materia (subiecto), circa quam operatur agens principale seu ha- 
bent actionem propriam ex se proportionatam materiae principalis 
agentis— ita cultellus dure et acute tangendo lignum aliquid operatur 
dispositive ad actionem artificis in ligno, quod tangit et contra quod 
resjstentiam exercet; alia vero instrumenta modificant tantum 
actionem principalis agentis seu habent actionem propriam ex se non 
proportionatam materiae principalis agentis, quae tamen ipsi propor- 
tionatur sub influxu principalis agentis. 

Agens principale dicitur educere determinatam vim instrumenta- 
riam ex potentia instrumenti, quatenus instrumentum est in potentia 
ad recipiendum influxum causae principalis, i. e. quatenus materiam 
seu potentiam determinatam praebet, ex qua determinata educatur 
vis instrumentaria ad effectum determinatum attingendum. 

9. Suárez docet solum intellectum agentem esse causam efficientem 
in prodicenda specie impressa, phantasma vero concurrere m ate- 
rialiter tantum, quia praebet veluti materiam et exemplar intel- 
lectui agenti, ad instar cuius hic efficiat speciem impressam, quatenus, 
exsisteste phantasmate in phantasia, intellectus agens, propter ra- 
dicatiorem in eadem anima, in qua radicatur phantasia, determinatur 

ad speciem efficiendam respondentem phantasmati!. Communiter ta- 
men scholastici tenent phantasma efficienter concurrere in 
specie producenda. Inter eos, qui efficientem causalitatem tribuunt 
phantasmati, aliqui, ut Mastrius, censent phantasma esse causam 
efficientem partialem, non subordinatam, sed coordina- 
tam intellectui agenti; plurimi tamen illud ut causam subor- 
dinatam seu instrumentalem habent; qui iterum dividuntur, 
quatenus instrumentum explicant per assistentiam mere 
extrinsecam, aut per intrinsecam elevationem seu prae- 
motionem. Haec est sententia plurimorum Thomistarum, illa Caie- 
tani multorumque extra scholam thomisticam. 'Thomistae igitur dicunt 
ab intellectu agente derivari in phantasma motum seu vim fluentem 
spiritualem, qua intrinsecus elevatur et proportionatur effectui pro- 
ducendo. Caietanus vero?, reiecta entitate viali intermedia, docet 
phantasma obiective tantum illuminari, i. e. per assistentiam mere 
extrinsecam, non formaliter per intrinsecam elevationem, atque vi 
huius illuminationis mere obiectivae ex phanutasmate resplendere in- 
tellectui possibili quidditatem universalem. Aliisimili modo, assistentia 
mere extrinseca, dicunt elevari phantasma ad producendam speciem. 

4. 'Thesi igitur nostra Thomistarum sententiam statuendo, dicimus 
phantasma esse instrumentum intellectus agentis in producenda spe- 
cie, ac proinde elevari intrinsecus seu praemoveri ab eo. Cum tamen 
duplex sit genus instrumentorum, dicimus phantasma esse instrumen- 
tum, quod modificat tantum per modum causae materialis actionem 
intellectus agentis, praebendo ei materiam seu potentiam determi- 
natam, ex qua determinatam educat vim instrumentariam ad speciem 
determinatam producendam. Influxus enim intellectus agentis in di- 
versa phantasmata ex se idem est: aequaliter enim, sicut lux, omnia 
illaminat, sed ipsum phantasma, secundum quod aliud est seu aliud 
repraesentat, aliam affert potentialitatem, ac proinde alia educitur 
vis instrumentaria. Haec vis instrumentaria seu vis fluens spiritualis 
est alia et alia, secundum quod phantasma est aliud seu aliud reprae- 
sentat, et etiam in phantasmate eiusdem rei alia et alia est secundum 
diversa accidentia sensibilia; quae phantasma repraesentat. Phan- 
tasma enim est imago sensibilis concreta, quae concrete implicite con- 
tinet essentiam corpoream universalem, sicut accidentibus sensibilibus 
repraesentatur. Haec igitur essentia ex phantasmate ab intellectu 
agente elaboratur seu abstrahitur mediante illa entitate viali, prout 
respondet diversis accidentibus in phantasmate repraesentatis — pe- 
detentim quidem perfectius perfectiusque secundum diversos eius 
gradus: primo ut ens, quatenus diversa accidentia inter se nondum 
distinguuntur, postea ut ens extensum, i. e, ut corpus; deinde ut sub- 

iectum, diversis qualitatibus mutabilibus affectum, quod sub muta- 
tione qualitatum permanet, i. e. ut substantia etc. Ita substantia 
corporea quidditative cognoscitur, et etiam accidentia eius quiddi- 
tative cognoscuntur et a substantia distinguuntur. Phantasma igitur, 
sicut quodcumque aliud instrumentum, exercendo actionem propriam 
in virtute propria, exercet actionem instrumentariam virtute trans- 
eunter secum communicata: Virtute propriase nsiliter repraesentat ; 
sensiliter autem repraesentando producit speciem, inquantum prae- 
movetur ab intellectu agente. 


577. Prob. th. I p.: In specie efficienda phantasma est vera causa 
efficiens. Ex natura speciei producendae : In intellectu possibili est 
effectus determinatus (species impressa determinata), causatus ab 
intellectu agente et phantasmate. Atqui hic effectus ut determinatus 
(determinatio effectus) debet habere causam vere efficientem, quae 
non potest esse intellectus agens. Ergo phantasma est vera causa 
efficiens. 

Mai. probata est thesi praecedente. 

Min. patet ex eo, quod influxus intellectus agentis ex se est inde- 
terminatus et semper idem, cum species varientur. Si vero dicatur 
cum Suarezio ad determinandum intellectum agentem sufficere ra- 
dicationem eius in eadem anima, in qua radicatur phantasma, valent 
ea, quae th. praec. schol. 1 contra Durandum diximus. 


Prob. th. II p.: Phantasma est causa efficiens, non coordinata, 
sed subordinata intellectui agenti seu instrumentum eius. Ex natura 
phantasmatis et speciei producendae: Nulla res corporea potest esse 
causa principali, etsi partialis, in producenda specie intelligibili 
impressa. Atqui quod est causa efficiens, non subordinata, sed coor- 
dinata intellectui agenti, est causa principalis. Ergo phantasma est 
instrumentum tantum intellectus agentis. 

Prob. mai. Etiam res corporea, quae in producenda specie est 
causa partialis principalis, debet virtute propria agere in intellectum 
et producere determinationem spiritualem universalem, quod re- 
pugnat. 


Prob. th. III p. : Phantasma est instrumentum, non per assistentiam 
mere extrinsecaim, sed per intrinsecam elevationem seu praemotionem, 
recipiendo in se vim spiritualem per modum entis vialis. Ex natura 
instrumenti: Phantasma producit effectum perfectiorem seu speciem 
spirituilem universalem. Atqui non potest producere hunc effectum, 
nisi intrinsecüs elevetur virtute spirituali per modum entis vialis in 
se recepta ; secus deesset proportio inter effectum et causam. Ergo 
phantasma est instrumentum per intrinsecam elevationem seu prae- 
motionem. Extrinseca vero assistentia, cum nihil tribuat instrumento, 
non sufficit ad illud proportionandum effectui. 

Prob. IV p.: Phantasma est instrumentum sui generis, quod vir- 
tute propria non operatur aliquid dispositive in intellectu possibili, 
sed modificat tantum, per modum causae materialis, actionem intel- 
lectus agentis. Ex defectu proportionis inter phantasma et intellec- 
tum possibilem : Instrumentum quodcumque in virtute propria ali- 
quid operatur dispositive ad actionem principalis agentis aut ope- 
rando in virtute propria in materia, circa quam operatur agens 
principale, aut modificando tantum actionem principalis agentis per 
modum causae materialis. Atqui phantasma in virtute propria non 
operatur aliquid dispositive ad actionem principalis agentis seu 
intellectus agentis in materia, circa quam hic operatur, seu in intel- 
lectu possibili. Ergo modificat tantum actionem intellectus agentis 
per modum causae materialis. 

Min. eo probatur, quod phantasma propria virtute, utpote cor- 
porea, non potest agere in potentiam spiritualem seu intellectum 
possibilem. 


578. Coroll. 1. Ergo phantasma, quamquam est instrumentum in- 
tellectus agentis, tamen est etiam materia : non materia proxima, sed 
remota intellectus agentis, qui ex phantasmate tamquam ex materia 
remota producit entitatem vialem, ope cuius producit seu educit ex 
intellectu possibili tamquam ex materia proxima speciem impressam. 

2. Ergo in doctrina thomistica influxus phantasmatis in intellec- 
tum agentem explicatur intacto principio causalitatis et omnino 
conaturaliter ad compositum humanum. Phantasma modificat actio- 
nem intellectus agentis, non per modum causae efficientis (tunc enim 
iterum ageret phantasma corporeum virtute propria in spiritum), sed 
mere per modum causae materialis, modificando influxum causalem 
efficientem intellectus agentis, educentis ex phantasmate vim instru- 
mentariam spiritualem. Conaturaliter vero ad compositum humanum 
ponitur intellectum agentem posse educere virtutem vialem, spiritua- 
lem ex phantasmate, quamquam hoc est res corporea. Nam corpus 
humanum subicitur animae spirituali et phantasia intellectui : propter 
quam subiectionem in phantasmate est, respectu intellectus agentis, 
quaedam potentia oboedientialis, ex qua educitur spiritualis virtus 
instrumentaria. Quamquam enim accidens spirituale inhaerere non 
potest corpori perfecte seu informare corpus (non enim habet, 
sicut anima spiritualis, eminenter gradum corporeitatis, in virtute 
cuius posset fieri corporeum seu forma corporis, sed est virtus gradus 
spiritualis, ut spiritualis est), potest tamen inhaerere im perfec- 
te, i.e. transeunter et per modum motus tamquam virtus spiritualis 
instrumentaria ; ita enim non fit corporis, ut corpus est, sed ut oboedit 
spiritui et movetur ab eo. 

3. Ergo anima rationalis, ut rationalis, est forma corporis. Gradus 
rationalis communicatur cum corpore, et speciatim cum gradu sen- 

sitivo, non ut dependens a corpore, sed ut praebens corpori et spe- 
ciatim phantasiae potentiam illam oboedientialem, in virtute cuius 
deservit in ordine ad operationem intellectivam. 


579. Schol Cum species impressa in intellectu possibili producatur 
ab intellectu agente mediante phantasmate illuminato (i. e. praemoto), 
intellectus possibilis ab intellectu agente mediante phantasmate re- 
ducitur in plenum actum primum seu recipit completionem actus pri- 
mi. Sed etiam in actum secundum reducitur intellectus possibilis ab 
intellectu agente mediante phantasmate illuminato, et hoc tum in 
prima specierum acquisitione, tum etiam in usu specierum iam ac- 
quisitarum. Intellectus enim in hac vita etiam in usu specierum iam 
acquisitarum dependet a phantasia (cf. n. 553, 3). Et dependet qui- 
dem a phantasmate illuminato. Nisi enim phantasma esset 
illuminatum, non posset agere in intellectum possibilem. Intellectus 
autem agens in actum reducitur aut a voluntate humana, cum volun- 
tarie abstrahimus ideas et voluntarie utimur ideis iam acquisitis : ille 
actus voluntatis, qui agit in phantasiam ad phantasmata formanda 
et rite ordinanda (cf. n. 574, 3), applicat etiam intellectum agentem 
phantasmatibus ita formatis et ordinatis; aut immediate a solo Deo, 
et hoc certo in primo actu, cum incipit vita nostra intellectiva et voli- 
tiva, cum omnino primo incipit (cum evigilat usus rationis), aut cam 
incipit post interruptionem (cf. n. 595, 2). Sed praeterea intellectus 
agens semper in actum reducitur a solo Deo, cum nobis non volentibus 
incidit aliqua cogitatio. Phantasma enim, etsi praesens est, nequit in 
intellectum agentem agere, sed intellectus agens reducitur in actum 
a Deo, qui proinde mediante intellectu agente et phantasmate prae- 
sente in actum reducit etiam intellectum possibilem. Haec praemotio 
divina omnino conaturalis est, quia fit secundum phantasmata prae- 
sentia, cum phantasmata adsunt convenienter disposita ad recipien- 
dum influxum intellectus agentis. Phantasia autem in actum reducitur 
sensatione sensuum externorum et associatione imaginum et volun- 
tate humana. 


580. Obi 1. Phantasma, quod in efficienda specie impressa est causa mate- 
rialis et exemplaris, non est causa efficiens instrumentalis intellectus agentis. 
Atqui phantasma in efficienda specie est causa materialis et exemplaris. Ergo. 
Resp. Dist. mai. : Quod est causa materialis et exemplaris proprie et est tan- 
tunumnodo causa materialis et exemplaris, conc. ; quod est causa materialis et 
exemplaris analogice et est etiam causa instrumentalis, nego. Contradist. min. ; 
Est causa materialis et exemplaris proprie, nego ; est causa materialis et exem- 
plaris analogice, swbdist.: Est tantummodo causa materialis et exemplaris, 
«eg»; est etiam et praeprimis causa efficiens instrumentalis, conc. 

2, Atqui phantasma non est causa instrumentalis. Probo. Phantasma, quod 
modificat tantum per modum causae materialis actionem intellectus agentis, 
nom est causa instrumentalis. Atqui, ut dicitur in thesi, phantasma modificat 
tentum actionem intellectus agentis. Ergo. Resp. Dist. mai. : Phantasma, quod 
modificat actionem intellectus agentis, quatenus ex sola praesentia phantasma- 

tis determinaretur intellectus agens ad producendum se solo speciem impressam 
in intellectu possibili, conc. ; quod modificat, quatenus intellectui agenti prae- 
bet materiam, ex qua hic educat determinatam vim instrumentalem, qua in- 
trinsecus elevetur phantasma et constituatur instrumentum intellectus agentis, 
nego. Contradist. min. 

3. Atqui phantasma non praebet intellectui agenti materiam, ex qua educat 
hanc vim instrumentalem. Probo. Subiectum corporeum non potest praebere 
materiam, ex qua intellectus agens educat accidens spirituale. Atqui phantasma 
est corporeum, et haec vis instrumentalis est spiritualis. Ergo. Resp. Dist. 
mai. : Subiectum corporeum non specialiter subiectum intellectui agenti, conc. ; 
subiectum specialiter subiectum ita, ut praebeat potentiam oboedientialem spe- 
cialem in ordine ad intellectionem, subdist.: Hoc subiectum non potest prae- 
bere materiam, ex qua intellectus agens educat accidens spirituale, quod habet 
esse permanens, conc. ; non potest praebere materiam, ex qua educat accidens 
spirituale, quod habet esse fluens per modum motus, nego. Contvadist. min. : 
Phantasma est corporeum, est tamen specialiter subiectum intellectui, et haec 
vis instrumentaria est accidens fluens, conc. ; phantasma non est specialiter sub- 
iectum intellectui, et haec virtus instrumentaria est accidens permanens, nego . 


Bibliographia ad 576—579 : J. Gredt, Das Bindeglied zwischen 
dem geistigen und sinnlichen Erkennen, DThFtib 15 
(1937) 243—254. 


Ad 577. S. Thomas : « Quamvis intellectus possibilis sit simpliciter nobi- 
lior quam phantasma, tamen secundum quid nihil prohibet phantasma nobilius 
esse, inquantum scil. phantasma est actu similitudo talis rei, quod intellectui 
possibili non convenit nisi in potentia ; et sic quodammodo potest agere in intel- 
lectum possibilem virtute luminis intellectus agentis, sicut et color potest 
agere in visum virtute luminis corporalis » (Ver. 10, 6 ad 8). «In receptione 
qua intellectus possibilis species rerum accipit a phantasmatibus, se habent 
phantasmata ut agens instrumentale et secundarium, intellectus vero agens 
ut agens principale et primum ; et ideo actionis effectus relinquitur in intel- 
lectu possibili secundum conditionem utriusque et non secundum conditionem 
alterius tantum; et ideo intellectus possibilis recipit formas ut intelligibiles 
actu, ex virtute intellectus agentis, sed ut similitudines determinatarum re- 
rum ex cognitione phantasmatum » (l. c. ad 7 ; cf. S. th. I 85, 1 ad 3 et 4). 
« Quia phantasmata non sufficiunt immutare intellectum possibilem, sed oportet 
quod fiant intelligibilia actu per intellectum agentem, non potest dici quod sen- 
sibilis cognitio sit totalis et perfecta causa intellectualis cognitionis, sed magis 
quodammodo est materia causae » (S. th. I 84, 6). « Virtus illa [suscepta in 
materiali elemento] neque potest dici corporea neque incorporea, proprie lo- 
quendo; corporeum enim et incorporeum sunt differentiae entis completi ; 
sed proprie dicitur virtus ad incorporeum, sicut motus magis dicitur ad ens 
quam ens» (Ver. 27, 4 ad 5; cf. Q. d. an. a. 5 ad 6). 


$ 4. DE ORDINE EVOLUTIONIS INTELLECTUS HUMANI 


Thesis 53: Intellectus humanus in statu unionis triplici opera- 
tione : simplici apprehensione, iudicio, ratiocinio, ita se evolvit, ut prius 
cognoscat magis universale quam minus universale. 


581. St. qu. 1. Postquam probavimus intellectum nostrum sim- 
plici apprehensione seu abstractione quidditatis universalis ex phan- 

tasmatibus ideas suas primitivas acquirere, huius thesis prima parte 
statuimus simplici apprehensioni adiungi iudicium et ratiocinium seu 
compositionem et divisionem immediatam et mediatam ad plenam 
intellectus nostri evolutionem perficiendam. Altera parte thesis dici- 
mus totam hanc evolutionem secundum triplicem mentis operationem 
ita fieri, ut intellectus procedat a magis universalibus ad minus uni- 
versalia in prima idearum acquisitione, sive hae sint primitivae seu 
simplici apprehensione acquisitae, sive derivatae compositione et di- 
visione. 

2. Duplex est cognitio universalis : imperfecta (confusa) et perfecta 
(distincta, scientifica) ; haec habetur, cum in ipso universali eius in- 
feriora (genera subalterna, species) cognoscuntur, illa, cum non co- 
gnoscuntur ; haec est, cum ex universali declarantur et elucidantur in- 
feriora, ut cum ab ente (quasi-genus analogum) in Metaphysica infe- 
riora entis declarantur: est cognitio perfectissima, illa contra est 
imperfectissima. De hac imperfecta universalis cognitione loquimur, 
ut patet, cum alia supponat cognitionem particularium. 


582. Prob. th. I p.: Intellectus humanus in sfatu unionis triplici 
operatione se evolvit. Ex notione evolutionis intellectualis : Intellec- 
tus, qui pedetentim se evolvit, per actus cognitionis imperfectos per- 
veniens ad actum perfectum, triplici operatione : simplici apprehensio- 
ne, iudicio, ratiocinio, procedit. Atqui intellectus noster pedetentim 
se evolvit. Ergo simplici apprehensione, iudicio, ratiocinio, procedit. 

Min. patet ex experientia. 

Prob. mai. Intellectus, qui pedetentim se evolvit, non statim at- 
tingit quidquid rei convenire potest; ideo postea sive immediate, 
sive mediate videt aliquid convenire aut non convenire, quod ante 
non videbat, quod proinde componit cum re aut dividit ab illa sive 
immediate, sive mediate, i. e. incipit a simplici apprehensione tamquam 
ab actu imperfecto, et mediante compositione seu iudicio et ratio- 
cinio ulteriorem perfectionem nanciscitur. 


Prob. II p.: Intellectus ita se evolvit, ut prius cognoscat magis 
universale quam minus universale. Ex eo quod magis universale est 
minus perfectum : Intellectus, qui pedetentim se evolvit, transeundo 
per imperfectum ad perfectum, prius cognoscit magis universale quam 
minus universale; nam cognitio universalioris est cognitio imperfecta 
respectu cognitionis minus universalis ; perfectius enim est cognoscere 
hominem, quam cognoscere animal, neque potest cognosci homo, quin 
cognitum sit animal. Atqui intellectus humanus pedetentim se evolvit. 
Ergo prius cognoscit magis universale quam minus universale. 


583. Coroll. 1. Ergo procedere componendo et dividendo imperfec- 
tionem arguit in intellectu neque convenit intellectui perfecto (Dei, 

angeli, qui simplici apprehensione perfecta statim totam rem pe- 
netrat (cf. n. 26 ; 52). 

2. Ergo in statu coniunctionis cum corpore primum cognitum in- 
tellectus nostri est ens. Ens primum cognitum non est cognitum ut 
analogum, licet ipsa ratio entis cognita sit analoga, sicut etiam ratio 
generica animalis primitus cognita non est cognita ut genus ; ita enim 
etiam inferiora eius essent cognoscenda et tangenda. Ens igitur pri- 
mum cognitum est ens quidditati sensili concretum seu sensilis quid- 
ditas sub ratione abstractissima et generalissima entis, quocum unum 
idemque reapse est, differens solummodo ratione. 

3. Ergo hic fere est ordo evolutionis intellectus nostri: 

a) In genere: x) Simplici apprehensione mens acquirit con- 
ceptus primitivos, qui simplici abstractione et sponte acquiruntur, 
ubi primum rationis usus evigilavit, i. e. ubi primum cerebrum satis 
evolutum est, et actus phantasiae satis perfecti sunt ad rite recipien- 
dum influxum abstractivum intellectus agentis; B) iudicando (com- 
ponendo et dividendo) et ratiocinando deinde ex his conceptibus pri- 
mitivis alii conceptus derivati oriuntur. Totus autem hic processus 
ita contingit, ut semper progrediamur ab universalioribus ad minus 
universalia. l 


b) In specie: Ad hunc evolutionis processum specialius de- 
clarandum principii instar est istud : Intellectus noster cognoscit per 
abstractionem a sensili cognitione seu a phantasmatibus, i. e. attingit 
sub luce intellectus agentis quidditates, prout ex sensibilibus acciden- 
tibus attingibiles sunt. Quare ideae immediatae (conceptus primitivi) 
sunt eae, quae simplici apprehensione immediate a phantasmate, i. e. 
ex accidentibus sensibilibus abstrahi possunt. Exinde patet hic ordo 
cognitionis intellectivae : 

Intellectus 1. cognoscit accidentia sensibilia, at nondum distinguit 
ea, neque a substantia neque inter se, sed attingit ut ens seu prout sunt 
aliquid, i. e. cognoscit quidditatem corpoream ut ens. 2. A conceptu 
entis pertingit ad conceptum non-entis, quia negationes intelliguntur 
per oppositionem ad affirmationes, et ad conceptum divisionis seu 
distinctionis, quia ens distinguit seu dividit a non-ente (principium 
contradictionis: ens non est non-ens), quam divisionem negat in 
ente, quo oritur conceptus unius ; conceptum unius sequitur concep- 
tus multitudinis (cf. n. 624, 1). 3. Intellectus intelligit ens determinatius 
ut tale ; ut extensum (ut corpus), et ut extensum diversis qualitatibus 
praeditum : ut durum, ut album, ut dulce, et ita iam distinguit di- 
versas qualitates inter se, sed nondum distinguit eas a substantia, 
i. e. cognoscit substantiam corpoream seu quidditatem corpoream ut 
aliquid extensum, durum, album, etc. 4. Conceptus cognitionis et ap- 
petitionis reflexione acquiritur, quo acquiritur etiam conceptus veri 
et boni, quod est ens ut cognitum et ut volitum. 5. Distinguit intellec- 
tus inter substantiam et accidens (modum essendi per se et modum 

essendi per accidens), distinguendo subiectum permanens ab affectio- 
nibus transeuntibus. 6. Acquirit conceptum necessitatis et contingen- 
tiae, et inductionis ope (cf. n. 77) distinguit accidentia necessario 
convenientia (propria, proprietates) et accidentia non necessario con- 
venientia. 7. Ex accidentibus necessariis incipit pedetentim magis 
determinate cognoscere substantiam seu quidditatem substantialem. 
Cognitio igitur haec determinatior substantiae non immediate, sed 
ratiocinio ex proprietatibus acquiritur. Hoc ratiocinium eo facilius 
intellectus instituit, quod quodammodo anticipatum est conexionibus 
per experientiam sensitivam iam acquisitis. Ouia ex proprietatibus 
determinatius cognoscimus substantias, ex proprietatibus etiam eas 
definimus. Et sic etiam definitionem metaphysicam substantiarum 
conficimus mediante prima proprietate, inquantum eam sumimus ra- 
dicaliter, non pro accidente proprio, sed pro radice substantiali, ex 
qua dimanat. Ita definimus hominem : animal rationale, i. e. substan- 


tiam, quae est radix intellectus rationalis. Vulgaris tamen homo. 


ad has definitiones metaphysicas non pertingit, quia non pertingit ad 
conceptus distinctos, quibus essentia metaphysica a proprietatibus 
distingueretur, sed ad conceptus confusos tantum. Ad distinguen- 
dum essentiam metaphysicam ab aliis attributis necessariis (a propriis) 
non tantum inductione, sed etiam deductione opus est, sicut generatim 
deductione opus est ad scientificam evolutionem intellectus nostri, 
ut patet ex omnibus, quae in hac Philosophia naturali disputata sunt. 


984. Obi. Contra I p. 1. Intellectus, qui simplici apprehensione statim appre- 
hendit obiectum suum formale, non se evolvit triplici operatione. Atqui intel- 
lectus humanus simplici apprehensione statim apprehendit obiectum suum for- 
male seu quidditatem rei corporeae. Ergo. Resp. Dist. mai.: Qui simplici ap- 
prehensione perfecta statim apprehendit obiectum perfecte, conc. ; qui simplici 
apprehensione imperfecta apprehendit imperfecte, nego. Contradist. min. 

2. Atqui simplex apprehensio intellectus humani necessario est perfecta. 
Probo. Simplex apprehensio, quae contingit sub influxu intellectus agentis ma- 
nifestantis quidditative id, quod phantasma sensiliter repraesentat, necessario 
est perfecta. Atqui simplex apprehensio intellectus humani contingit sub in- 
fluxu intellectus agentis, mamnifestantis quidditative id, quod phantasma sen- 
siliter repraesentat. Ergo. Resp. Dist. mai.: Manmifestantis statim totam quid- 
ditatem secundum omnes gradus, conc. ; manifestantis pedetentim unum gra- 
dum post alium et etiam unum gradum ex alio, nego. Coniradist. min. 

3. Atqui intellectus agens necessario statim manifestat totam quidditatem 
Secundum omnes gradus. Probo. Agens naturale, nullo modo impeditum et 
applicatum passo, necessario statim producit totutu effectum suum. Atqui in- 
tellectus agens est agens naturale, nullo modo impeditum et applicatum passo, 
i e. phantasmati et intellectui possibili, ad producendum effectum, qui est 
manifestatio quidditatis. Ergo. Resp. Dist. mai.: Si naturaliter statim unico 
actu potest vincere totam potentialitatem passi, cowc.; si non potest, nego. 


Contradisi. min. Natura intellectus nostri (intellectus possibilis) ea est, ut 


naturaliter eius potentialitas non nisi pedetentim possit vinci. 

Contra II p. 1. Quod est difficilius cognitum, non est prius cognitum ab 
intellectu. Atqui magis universale est difficilius cognitum. Ergo. Resp. Conc. 
mai. : dist. min. : Cogitione distincta, conc. ; cognitione confusa, nego. Dist. coasq. 

Probo. Hoc primo cognoscitur ab intellectu, quod primo ci offertur ad cognoscen- 
dum. Atqui quod primo offertur intellectui ad cognoscendiun, non est magis 
universale, sed quidditas specialissima. Ergo. Resp. Dist. mai.: Quod offertur 
tauquam cognoscibile actu, conc. ; tamquam cognoscibile in potentia, nego. 
Contradist. min. : Primo offertur quidditas specialissima tamquam cognoscibilis 
actu, «ego; primo offertur quidditas specialissima taniquam cognoscibilis in 
potentia, cognoscenda actu per abstractionem, incipiendo a gradibus univer- 
salioribus, conc. 


2. Atqui magis universale nullo modo est prius cognitum ab intellectu. 


Bibliographia ad 581—583: 4. Hayen, Le «Cercle» de la con- 
naissance humaine selon saint Thomas d'Aquin, RNSPh 
54 (1956) 561—604. J. Le Rohellece, Utrum iuxta S. Thomae 
doctrinam essentiae rerum sensibilium statim in 
simplici apprehensione percipiantur, Xenia thomisti- 
ca I, Romae 1925, 285—302. 


Ad 5882sq. Aristoteles : "Eor, 8' uiv rxp&tov 852... tà ovyxeyvuéva y- 
Aov..,. 810 èx «v x«ÜÓAou imi «cà x«0' xaora Set mpoitvc, (Phys. I 1, 
184 a 21). Ad quae S. Thomas : « Sciendum est, quod confusa hic dicun- 
tur, quae continent in se aliqua in potentia et indistincte. Et quia cognoscere 
aliquid indistincte, medium est inter puram potentiam et actum perfectum, 
ideo, dum intellectus noster procedit de potentia in actum, primo occurrit sibi 
confusum quam distinctum ; sed tunc est scientia completa in actu, quando 
pervenitur per resolutionem ad distinctam cognitionem principiorum et ele- 
mentorum. Et haec est ratio quare confusa sunt primo nobis nota quam distincta, 
Quod autem universalia sint confusa, manifestum est, quia universalia conti- 
nent in se suas species in potentía, et qui scit aliquid iu universali, scit illud 
indistincte ; tunc autem distinguitur eius cognitio, quando unumquodque eorum 
quae continentur potentia in universali, actu cognoscitur : qui enim scit ani- 
mal, non scit rationale, nisi iu potentia. Prius autem est scire aliquid in potentia 
quam in actu: secundum igitur hunc ordinem addiscendi, quo procedimus 
de potentia in actum, prius quoad nos est scire animal quam hominem. Con- 
trarium autem huic videtur esse, quod dicit Philosophus iu I Poster., quod 
singularía sunt magis nota quoad nos, universalia vero naturae sive simpliciter. 
Sed intelligendum est, quod ibi accipit singularia ipsa individua sensibilia, quae 
sunt magis nota quoad nos, quia sensus cognitio, quae est singularium, prae- 
cedit cognitionem intellectus in nobis, quae est universalium. Sed quia cognitio 
intellectualis est perfectior, universalia autem sunt intelligibilia in actu, non 
autem singularia (cum sint materialia) ; simpliciter et secundum naturam uni- 
versalia sunt notiora. Hic autem singularia dicit non ipsa individua, sed species, 
quae sunt notiores secundum naturam, utpote perfectiores exsistentes et distinc- 
tam cognitionem habentes: genera vero sunt prius nota quoad nos, utpote 
habentia cognitionem in potentia et confusam» (In Phys. I lect. 1 n. 7 sq.; 
cf. In Anal. post. I lect. 4 n. 16). « Cognitio singularium est prior quoad nos 
quam cognitio universalium, sicut cognitio sensitiva quam cognitio intellectiva. 
Sed tam secundum sensum quam secundum intellectum, cognitio magis com- 
munis est prior quam cognitio minus communis » (S. th. I 85, 3; cf. a. 5; 58, 
3 et 4; 79, 8; Ver. 11, 1). « Primum quod in intellectum cadit est ens; secundum 
vero est negatio entis. Ex his autem duobus sequitur tertio intellectus divi- 
Sionis... Quarto autem sequitur in intellectu ratio unius... Quinto autem 
sequitur intellectus multitudinis» (Pot. 9, 7 ad 15; cf. In Met. IV lect. 3 
n. 566; lect. 6 n. 605 [cit. ad 646] ; X lect. 4 n. 1998; I Dist. 24, 1 a. 3 ad 2; 
S. th. I 11, 2 ad 4). 

Quaestio II: De voluntate. ; 
$ 1. DE NATURA VOLUNTATIS 


Thesis 54: Voluntas humana est potentia anorganica, quae simpli- 
citer est imperfectior intellectu, secundum quid tamen est perfectior, qua- 
tenus versatur circa ves nobiliores anima ipsa, et secundum quid imper- 
fectior, quatenus versatur circa res materiales. 


585. St.qu. 1. Nomine voluntatis intelligimus appetitum elicitum, 
qui sequitur cognitionem intellectivam, cuius proinde obiectum est 
bonum intellectu apprehensum (cf. n. 505-508). Obiectum formale 
commune voluntatis (obiectum formale voluntatis ut est volun- 
tas) est ratio boni in genere, sicut obiectum formale commune intel- 
lectus est ratio entis. Quare sicut intellectus ita voluntas est species 
atoma (cf. n. 548, 1); ipsa enim ratio boni ab intellectu voluntati 
proposita omnem bonitatem complectitur. Obiectum formale 
proprium voluntatis humanae in statu coniunctionis cum corpore 
est illud, quod in hoc statu appetitur immediate, quod proinde appe- 
titur ratione suiipsius tamquam finis ultimus. Cum autem voluntas 
sequatur cognitionem intellectus, et cum intellectus noster in statu 
praesenti prius cognoscat universale quam particulare, ideo illud, 
quod a voluntate in hoc statu appetitur immediate, est bonum uni- 
versale abstractum seu bonum in communi (finis ultimus in communi, 
beatitudo in communi). Alia vero omnia appetuntur, vel quia sunt 
obiectum beatitudinis in communi : finis ultimus in particulari, vel 
quia ad beatitudinem conducunt : media. Finis ultimus in particulari 
vocari potest obiectum formale minus stricte eo sensu, quod 
semel electus est norma activitatis hanc electionem consequentis. 
Media autem non sunt nisi obiectum secundarium. Quamvis 
itaque obiectum, quod appetit voluntas, semper sit singulare prout 
exsistens (cf. n. 506 arg. II), saepe etiam singulare materiale concre- 
tum, ratio tamen formalis, sub qua appetitur, est bonum in communi, 
quod est ratio universalis intelligibilis tantum, non sensibilis. Contra 
appetitus sensitivus fertur in rem sub ratione boni singularis materia- 
lis concreti. Obiectum formale proprium voluntatis in statu sepa- 
rationis a corpore est finis ultimus in particulari, qui 
immediate appetitur et per consequens est obiectum formale proprium 
stricte. Primum enim cognitum ab intellectu animae separatae 
est ipsa haec anima cum suis dispositionibus et inclinationibus (cf. 
n. 566-569) ; statim itaque percipitur finis ultimus in particulari ipsi 
respondens, qui immediate a voluntate appetitur. 

2. Potentia potest dupliciter considerari: a) simpliciter, i. e. 
secundum essentiam suam ; quia vero potentia specificatur ab obiecto 

suo formali, haec consideratio coincidit cum ea, «qua consideratur 
potentia secundum obiectum suum formale; b) secundum quid, i. e. 
non secundum essentiam, sed per ordinem ad alterum, quatenus 
in re aliqua ipsum obiectum formale potentiae perfectius vel imper- 
fectius esse obtinet (per accidens). 

3. Cum I pars thesis (Voluntas est potentia anorganica) non ne- 
getur nisi a Materialistis, II pars (Voluntas est simpliciter imperfec- 
tior intellectu) etiam inter scholasticos controvcrtitur. Assentiunt 
Aristoteles, S. Thomas, Suárez, Vázquez, negat Scotus. 


586. Prob. th. I p.: Voluntas est potentia anorganica. ^ Ex habitu- 
dine voluntatis ad intellectum : Voluntas, quae sequitur potentiam 
anorganicam tamquam accidens proprium eius, etiam ipsa est anorga- 
nica. Atqui voluntas sequitur potentiam anorganicam, intellectum. 
Ergo etiam ipsa est anorganica. 

Mai. patet: Quod intrinsecus inest in subiecto spirituali, etiam 
ipsum spirituale seu anorganicum sit oportet. 

Min. ex eo probatur, quod voluntas est appetitus intellectivus 
seu inclinatio et ponderatio intellectus. 

Idem etiam ex eo probatur, quod obiectum formale voluntatis 
supergreditur ordinem corporeum (cf. n. 543). 


Prob. II p. : Voluntas simpliciter est impertectior intellectu. — 47g. T. 
Ex obiecto formali utriusque : Potentia, cuius obiectum formale est 
imperfectius, etiam ipsa simpliciter imperfectior est altera potentia, 
cuius obiectum est perfectius. Atqui obiectum formale voluntatis est 
imperfectius obiecto formali intellectus. Ergo voluntas simpliciter 
est imperfectior intellectu. 

Mai. patet ex eo quod obiectum formale seu ratio illa, quam for- 
maliter attingit potentia, specificat potentiam. Potentia igitur, quae 
habet perfectius obiectum, perfectiorem naturam sortitur. 

Prob. min. Obiectum formale intellectus est ratio entis seu quidditas 
(cf. n. 546-549), obiectum vero formale voluntatis est bonum intel- 
lectu apprehensum, ut patet ex st. qu. et ex dictis de appetitu in 
genere (n. 505-508). Materialiter quidem ens et bonum con- 
vertuntur : omne ens qua tale est perfectum et bonum et appetibile 
(cf. n. 639) ; tamen aliquid dicitur ens absolute, bonum autem 
dicitur relative, quatenus scilicet est conveniens appetenti. 
Absolutum autem est perfectius quam relativum, et relativum abso- 
lutum supponit atque in eo fundatur. Perfectius est itaque ens, quod. 
sumitur absolute, quam bonum, quod sumitur relative. 

Arg. II. Ex modo operandi utriusque : Terminus intellectus seu 
obiectum eius est in intellectu, intellectus enim fit intellectum ; ter- 
minus voluntatis est in re ipsa (cf. n. 506). Atqui perfectior est potentia, 
cuius terminus seu obiectum perficiens eam in ipsa est. Ergo intel- 
lectus est perfectior voluntate. 

Arg. III. Ex eo quod intellectus est ratio voluntatis : Secunda pro- 
prietas, quae sequitur primam dependetque ab ea, est imperfectior 
prima proprietate, quae immediate ex animae essentia egreditur; quod 
enim dependet, semper est imperfectius. Atqui voluntas est secunda 
proprietas, quae sequitur intellectum dependetque ab eo tamquam 
inclinatio eius. Ergo voluntas est imperfectior intellectu. 


Prob. III p.: Voluntas secundum quid est perfectior et secundum 
quid imperfectior. Ex modo operandi utriusque: Potentia dicitur 
perfectior vel imperfectior secundum quid, quae est perfectior vel 
imperfectior per ordinem ad aliquam rem, quatenus in hac re obiec- 
tum eius formale perfectius vel imperfectius esse obtinet. Atqui per 
ordinem ad res omnino spirituales, quae sunt perfectiores anima, 
obiectum formale voluntatis perfectius esse obtinet obiecto formali 
intellectus ; contra, per ordinem ad res materiales obiectum forma- 
le voluntatis imperfectius esse obtinet obiecto formali intellectus. 
Ergo voluntas secundum quid est perfectior et secundum quid imper- 


fectior intellectu. 

Mai. patet ex st. qu. 

Prob. min. Obiectum voluntatis est obiectum, prout est in rerum 
natura, obiectum intellectus est obiectum, prout est intentionaliter 
in intellectu. Atqui per ordinem ad res omnino spirituales obiectum, 
prout est in rerum natura, est perfectius obiecto, prout est in intel- 
lectu (in intellectu enim deprimitur et non invenitur nisi analogice) ; 
contra, per ordinem ad res materiales obiectum, prout est in intel- 
lectu, perfectius est; in intellectu enim perfectius esse obtinet, quate- 
nus intelligitur specie excedente, spirituali. 


587. Coroll. Ergo in hac vita melior est amor Dei quam cognitio 
eius, in altera vero vita, cum cognoscitur Deus sicut est in se, melior 
est cognitio quam amor, ac proinde in illa, non in hoc consistit essen- 


tia beatitudinis perfectae. 


588. Obi. Conira I p. Potentia, quae fertur in obiectum corporeum singulare, 
concretum, prout est in rerum natura exsistens, non est potentia anorganica. 
Atqui voluntas est potentia, quae fertur in obiectum corporeum concretum, 
prout in rerum natura exsistens. Ergo. Resp. Dist. mai.: Potenti, quae fer- 
tur in obiectum corporeum tantum, et quae in hoc obiectum fertur sub ratione 
concreta materiali, conc. ; potentia, quae, praeterquam quod fertur in obiec- 
tum corporeum, fertur etiam in obiecta incorporea, et quae in obiectum cor- 
poreum fertur sub ratione universali boni communis, nego. Comntradist. min. 

Conia lI p. Potentia, cuius obiectum formale est bonum, non est imper- 
fectior quam potentia, cuius obiectum formale est verum. Atqui voluntas est 
potentia, cuius obiectum formale est bonum, i. e. ens conveniens appetitui ; 
intellectus est potentia, cuius obiectum formale est verum, i. e. ens ut conve- 
niens intellectui. Ergo. Resp. Dist. mai.: Potentia, cuius obiectum formale est 
ens, quod dicitur verum, prout est cognitum, seu prout refertur ad intellec- 
tum, nego; potentia, quae ferretur in rem sub respectu huius relationis, conc. 


Contradis. min. 

Contra III p. 1. Potentia, quae fertur in perfectius obiectum, non est im- 
perfectior, sed perfectior potentia. Atqui voluntas, quae fertur in res spirituales, 
prout sunt in rerum natura, fertur in perfectius obiectum quam intellectus, 
qui has res non cognoscit nisi analogice. Ergo. Resp. Dist. mai. : Potentia, cuius 
obiectum formale est perfectius, conc. ; potentia, quae aliquando fertur iu rem 
aliquam, in qua eius obiectum formale obtinet perfectius esse, quam obtinet, 
prout est obiectum alterius potentiae, subdist.: Haec potentia est perfectior 
simpliciter, nego ; secundum quid, conc. Contradist. min.: Voluntas habet per- 
fectius obiectum formale, nego, eius obiectum formale in aliqua re obtinet 
per accidens perfectius esse, conc. Dist. consq. (secundum subdistinctionem ma- 
ioris). 
2 Atqui obiectum formale voluntatis est perfectius. Probo. Bonum, quod est 
in rerum natura, est perfectius obiectum quam ens, quod est intentionaliter in 
intellectu. Atqui obiectum formale voluntatis est bonum, quod est in rerum 
natura ; obiectum formale intellectus est ens, quod est intentionaliter iu intel- 
lectu. Ergo. Resp. Dist. mai.: Quam ens, quod est intentionaliter in intellectu 
tantum, i. e. ens rationis, conc. ; quam ens, quod est intentionaliter in intel- 
lectu ita, ut idem sit etiam in rerum natura, nego. Contradist. min. 


Bibliographia ad 585—587: I. Docks, Note sur la procession 
de terme dans la volonté, Ag 15 (19038) 419—428. M. J. Far- 
velles, Existence, the Intellect, and the Will, NSch 


29 (1955) 145—174. 


Ad 586. S. Thomas : «Si voluntas consideretur secundum id in quo radi- 
catur, sic, cum voluntas non habeat organum corporale, sicut nec intellectus, 
voluntas et intellectus ad eandem partem animae reducentur. Ht sic quandoque 
intellectus vel ratio sumitur prout includit in se utrumque ; et sic dicitur quod 
voluntas est in ratione ['Ev «à AXoyiwcwxQ ye ý BoUXotc: Arist De an. III 
9, 432 b 5; cf. Top. IV 5, 126 a 13] » (Ver. 22, 10 ad 2 ; cf. In De an. III lect. 
14 n. 802). « Voluntas non directe ab intelligentia procedit; sed ab essentia 
animae, praesupposita intelligentia» (Ver. 22, 11 ad 6; cf. a. 4; 25, 1; S. th. 
I 80, 2). Aristoteles : Kpatliorn ve Y&p üt [T, Üccpvyctxfj] &oviv. $ évépyst xal 
yàp ó voðç töv v uïv (Eth. X 7, 1177 a 19). « Optima autem operatio inter 
operationes humanas est speculatio veritatis ..., sicut et intellectus est op- 
timum eorum, quae in nobis sunt » (S. Thom. in 1, c. lect. 10 n. 2087 ; cf. Eth. 
I6; S. Thom. lect. 10 n. 126). S. Thomas : «Si intellectus et voluntas conside- 
rentur secundum se, sic intellectus eminentior invenitur. Et hoc apparet ex 
comparatione obiectorum ad invicem. Obiectum enim intellectus 
est simplicius et magis absolutum quam obiectum volun- 
tatis: nam obiectum intellectus est ipsa ratio boni appetibilis; bonum autem 
appetibile, cuius ratio est in intellectu, est obiectum voluntatis ... Secun- 
dum quid autem, et per comparationem ad alterum, voluntas invenitur interdum 
altior intellectu ; ex eo scil. quod obiectum voluntatis in altiori re invenitur 
quam obiectum intellectus... Ut enim supra [16, 1; 27, 4] dictum est, actio 
intellectus consistit in hoc quod ratio rei intellectae est in intelligente ; actus 
vero voluntatis perficitur in hoc quod voluntas inclinatur ad ipsam rem, prout 
in se est... Quando igitur res in qua est bonum, est nobilior ipsa anima, in 
qua est ratio intellecta ; per comparationem ad talem rem, voluntas est altior 
intellectu. Quando vero res in qua est bonum, est infra animam ; tunc etiam 
per comparationem ad talem rem, intellectus est altior voluntate. Unde melior 
est amor Dei quam cognitio» (S. th. I 82, 3; cf. ib. a. 4 ad 1; II-II 23, 6 ad 1; 
Ver. 22, 11; Car. 3 ad 12—13; C. g. III 26). 

$ 2. DE VOLUNTATIS PROPRIETATE SEU DE LIBERO ARBITRIO 
Thesis 55: Voluntas humana praedita est libertate arbitrii. 


$89. St. qu. 1. Libertas latissime sumpta idem est quod 
indifferentia seu negatio determinationis ad unum. Haec in- 
differentia potest esse aut passiva: indifferentia ad plura susci- 
pienda, aut activa: ad plura agenda. Indifferentia activa est aut 
immunitas a determinatione ab extrinseco, a coactione, 
aut immunitas, non tantum a determinatione ab extrinseco, sed etiam 
ab intrinseco. Illa est libertas a coactione seu libertas 
spontaneitatis, haec est libertas arbitrii seu libertas stricte 
dicta. Libertas a coactione seu libertas spontaneitatis invenitur 
in omni activitate ab intrinseco profecta et deest tantum in iis, 
quae fiunt coactione seu impulsu ab extrinseco contra naturalem 
inclinationem. Ad libertatem autem arbitrii requiritur, ut activitas 
procedat ab intrinseco cum indeterminatione ab intrinseco. Libertas 
igitur arbitrii definitur: activa indifferentia ab intrinseco, vi cuius 
voluntas potestatem dominativam super actum suum babet, ita ut, 
positis omnibus requisitis ad agendum, possit agere et non agere. 

libertati opponitur necessitas, quae est determinatio ad 
unum. Necessitas dividitur sicut libertas. Ideo est aut passiva 
aut activa, aut coactionis aut naturae. Necessitas 
coactionis est determinatio ad unum ab extrinseco proveniens et 
contra inclinationem eius, quod cogitur, ut cum quis contranitens ex 
alta turri proicitur. Necessitas naturae est determinatio ad unum 
ab intrinseco, ab ipsa natura profecta. Exemplum sit arbor, quae, se 
evolvendo, naturaliter tendit in altum. 

2. Obiectum formale voluntatis est bonum intellectu apprehensum. 
Sed bonum potest apprehendi aut speculative aut practice. 
Aliquid apprehenditur ut bonum speculative, cum iudicatur bonum 
sub aliquo respectu, in abstracto, i. e. abstrahendo a dispositionibus 
seu circumstantiis, in quibus subiectum cognoscens invenitur ; aliquid 
apprehenditur ut bonum practice (ultimo iudicio practico), cum iudi- 
catur ut hic et nunc bonum sub illo respectu, qui in concreto 
nunc obtinet, seu non abstrahendo a circumstantiis, in quibus subiec- 
tum cognoscens invenitur. 

3. libertatem arbitri negant Deterministae et Fatalistae. Deter- 
ministae asserunt voluntatem determinari ad unum aut psycho- 
logice: a fortiori motivo, a maiori bono (determinismus psy- 
chologicus); aut physiologice: quatenus concipiunt actum 
voluntatis humanae ut actum reflexum (determinismus physiologi- 
cus) ;aut mechanice: quatenus voluntatem concipiunt ut vim 
corpoream legibus mechanicis subiectam (determinismus mechanicus). 

Determinismus theologicus docet voluntatem a Deo ad unum de- 
terminari (Calvinus [1509—1564]). Materialistae et Pantheistae, qui 
omnia, quae in mundo fiunt, concipiunt tamquam evolutionem ne- 
cessariam absoluti, vi systematis ad determinismum abducuntur. 


590. Prob. th.  4rg. I. Ex evidenti conscientiae testimonio: Unus- 
quisque sibi conscius est se multa ita velle, ut possit etiam non velle 
et alia velle. 

Arg. II. Ex absurdis sequelis: Si negatur libertas, destruitur 
omnis moralitas, omne meritum et demeritum. 

Arg. III. Ex cognitione practica indifferenti : Appetitus elicitus, 
qui sequitur cognitionem practicam indifferentem circa bonitatem rei, 
est libertate praeditus. Atqui voluntas est appetitus elicitus, qui se- 
quitur cognitionem practicam indifferentem circa bonitatem rei. Ergo 
voluntas est libertate praedita. 

Prob. mai. Appetitus, qui sequitur principium indifferens, etiam 
ipse indifferens est seu libertate praeditus ; effectus enim participat 
naturam causae seu principii sui. Atqui appetitus, qui sequitur co- 
gnitionem practicam indifferentem circa bonitatem rei, sequitur prin- 
cipium indifferens ; principium enim, unde fluit appetitio, est cognitio 
boni, qua appetens cognoscit aliquid bonum seu conveniens sibi, et 
quidem cognitio non speculativa, sed practica; quia hoc tantum co- 
gnoscitur vere tamquam conveniens appetenti, quod cognoscitur tam- 
quam conveniens pro hoc casu, in quo appetens invenitur. 

Prob. min. Voluntas est appetitus, qui sequitur cognitionem prac- 
ticam intellectivam, quae versatur circa bona limitata aut limitate 
seu inadaequate proposita; nam quidquid intellectus noster in hac 
vita cognoscit, est limitatum aut limitate seu inadaequate propositum ; 
Deum enim, qui solus est bonum infinitum, non cognoscit nisi inad- 
aequate seu analogice. Atqui cognitio haec est indifferens. Quodcum- 
que enim bonum limitatum, quatenus limitatum, deficit a bonitate ; 
quatenus vero deficit a bonitate, habet rationem non-boni seu mali ; 
ideo, quodcumque bonum limitatum ab intellectu apprehendi potest 
ut malum, quatenus consideratur sub eo respectu, sub quo deficit a 
bono. Ita actus virtutis deficit a bono, est malum, quatenus interdum 
est contra inclinationem appetitus sensitivi, seu quatenus non habet 
illud bonum, quod est quietare appetitum sensitivum. Et ipse Deus, 
quamquam in se est bonum illimitatum seu omne bonum, et conse- 

quenter etiam hominis bonum perfectum, apprehenditur tamen li- 
mitate seu inadaequate ad modum boni limitati, quia analogice tan- 
tum cognoscitur. Ideo potest apprehendi secundum aliquem re- : 
spectum ut malus, e. g. ut vetans aliquam voluptatem. 


591. Coroll. 1. Ergo radix proxima. libertatis nostrae est in- 
differentia iudicii practici rationis. Radix autem remota est co- 


Gredt. Elem. philos. I. Js 

gnitio intellectualis; nam iudicium practicum ideo a natura non est 
determinatum ad unum, quia intellectus apprehendit ipsam beati- 
tudinem seu rationem boni universalis; conferendo enim rationem 
boni universalis cum singulis bonis particularibus, invenit singulis ali- 
quid boni inesse, sed non totam rationem boni. Solus autem intel- 
lectus potest apprehendere universale. Cognitio intellectualis et indif- 
ferentia iudicii inde exorta sunt radix intrinseca libertatis ; radix 
extrinseca et effectiva est efficacia divinae voluntatis. De hac radi- 
ce extrinseca dicendum est in Metaphysica. 

2. Ergo voluntas habet dominium super ipsum hoc ultimum iu- 
dicium practicum intellectus. Ultimo enim iudicio practico voluntas 
applicatur obiecto suo proprio, qua applicatione facta, naturali ne- 
cessitate exit in actum ; omnis enim potentia ipsa natura sua ordinatur 
ad obiectum suum proprium, et cum applicatur huic obiecto, naturali 
necessitate exit in actum (exemplo sit acidum, quod applicatur me- 
tallo). Obiectum autem proprium voluntatis est bonum intellecta 
apprehensum. Apprehensione igitur boni, et quidem apprehensione 
practica, voluntas applicatur obiecto suo, quia practica tantum ap- 
prehensione appetens hic et nunc sibi applicat bonum, assumens illud 
tamquam de facto conveniens sibi. Quare ut salvetur libertas volunta- 
tis, necesse omnino est, ut voluntas habeat dominium activum super ap- 
plicationem hanc ad obiectum suum proprium, seu super ultimum iu- 
dicium practicum, a quo efficaciter et necessario movetur. Ultimum 
igitur hoc iudicium practicum, passive indifferens seu mobile, fundat 
in voluntate activam indifferentiam, in qua formaliter consistit li- 
bertas arbitrii, quae proinde est activa indifferentia voluntatis non 
tantum super actum, ad quem movet, sed etiam super formam seu 
iudicium, a quo movetur seu determinatur. Voluntas enim determi- 
natur ultimo iudicio practico, super quod potestatem habet; ideo 
libere determinatur, seu potius seipsam determinat, eligendo hoc iu- 
dicium tamquam ultimum. Voluntas enim movet intellectum ad deli- 
berandum, i. e. ad rem secundum diversos respectus considerandam, 
et ipsa est causa, ob quam intellectus ultimo manet in tali determinato 
iudicio ; posset enim ad alia intellectum divertere. Voluntas igitur 
electione sua, determinando ultimum iudicium practicum, 
libere dat sibi ipsa formam sui actus, et ita libere determinatam vo- 
litionem elicit. Si vero propter inadvertentiam aut propter phantasiae 
perturbitionem (ex vehementi passione aut alia ex causa, ut ex 
morbo) a deliberndo impeditur intellectus, ita ut non possit sub 
diversis respectibus rem considerare, per accidens eius iudicium est 
ad unum determinatum, et volitio exinde dimanans libertate caret. 

3. Ergo recte a S. "Thoma potentia liberi arbitri dicitur potentia 
«liberi iudicii de agendo vel non agendo » (Ver. 24, 1). Haec poten- 
tia active in sola voluntate inest tamquam potestas dominativa super 
hoc iudicium ; idto sola voluntas est per se et formaliter libera, in 

intellectu autem inest passive; ideo intellectus est liber radica- 
liter tamquam radix libertatis et participative tamquam 


mobilis et motus a voluntate libera. l 

4. Ergo neque appetitus sensitivus per se liber est ; sequitur enim. 
cognitionem sensitivam, quae propter materialitatem suam est de- 
terminata ad unum. In homine tamen appetitus sensitivus est liber 
participative, quatenus movetur, sicut ipsa cognitio sensi- 


tiva, a voluntate libera. 
5. Ergo falsi sunt determinismus et fatalismus. Determinismo psy- 


chologico concedimus voluntatem determinari ad unum ab eo, quod 
intellectus ultimo iudicio practico ut maius bonum apprehendit ; 
contendimus tamen hoc ipsum iudicium esse sub potestate voluntatis 
positum et posse iudicari ut minus bonum id, quod revera maius est 
et speculative ita esse cognoscitur. Determinismus physiologicus et 
mechanicus expressis verbis materialismum profitentur, quatenus vo~ 
luntatem ut vim materialem concipiunt. Contra fatalismum theolo- 
gicum satis sit hic notare Deum non corrumpere rerum naturas, sed, 
omnibus conaturaliter providere, ac proinde movere quidem volun- 
tates liberas, sed salva libertate. De modo vero, quo contingat haec 
motio divina, quae est radix extrinseca libertatis creatae, dicendum 


erit in Metaphysica. 


592. Obi. 1. Voluntas, quae ultimo iudicio practico determinatur, non est 
praedita libertate arbitrii. Atqui voluntas humana ultimo iudicio practico de- 
terminatur. Ergo. Resp. Dist. mai.: Ultimo iudicio practico, super quod po- 
testatem habet, nego, super quod non habet potestatem, conc. Contradist. 
7n. 

2. Atqui voluntas non habet potestatem super ultimum iudicium practicum. 
Probo. Potentia, quae non habet dominium super cognitionem intellectus, non 
habet potestatem super ultímum iudicium practicum. Atqui voluntas est po- 
tentia, quae non habet dominium super cognitionem intellectus. Ergo. Resp. 
Disi. mai.: Quae non habet dominium super cognitionem practicam passive 
mobilem seu indifferentem, conc.; quae non habet dominium super cognitio- 
nem speculativam tantum, «ego. Comtradist. mim. 

3. Atqui haec cognitio practica non est indifferens. Probo. Non est indif- 
ferens cognitio, quae est evidens. Atqui haec cognitio practica est evidens. 
Ergo. Resp. Dist. mai.: Quae est evidens ita, ut pendeat a dispositione mobili 
subiecti cognoscentis, nego ; ita, ut non pendeat..., conc. Contradist. min. 
Stante aliqua dispositione subiecti, in virtute cuius subiectum acquirit propen- 
sionem ad aliquod obiectum (ut stante aliqua passione), subiectum cognoscens 
non potest non iudicare hoc obiectum esse sibi conveniens seu bonum. Hoc iudi- 
cium est verum, et evidenter verum, stante illa dispositione 
seu passione, quae tamen removeri potuisset. Subiectum evidenter videt se 
trahi illa propensione, qua sinit se trahi (cf. n. 593, 2). 

4. Atqui haec dispositio non est mobilis a voluntate. Probo. Non est mobile 
a voluntate, quod oritur ex associatione repraesentationum secundum legem 
contiguitatis (cf. n. 499, 2). Atqui haec dispositio oritur ex associatione reprae- 
sentationum secundum legem contiguitatis, in virtute cuius phantasma exci- 
tat phantasma, phantasma autem movet passionem. Ergo. Resp. Dist. mai: 
Ex associatione repraesentationum, in quas voluntas agere non potest, conc. ; 

in quas voluntas agere potest reiciendo unam, retinendo alteram, nego. Con- 
tradist. min. 

Difficultates, quae contra libertatem arbitrii fiunt ex laeso principio cau- 
salitatis, solvuntur ex iis, quae in Metaphysica dicenda sunt de praemotione 
divina voluntatis creatae. 

A d 590 sq. Aristoteles : °Re’ huv 87) xa fj dperh, óuotwg Sè xal 7j xaxia ... ToU 
Y&p énteAv0Tvoixópio:: Eth. III 7, 1113 b 6 1114 a 3. Ad quae S. Thomas : 
«Postquam Philosophus determinavit de voluntario, electione et consilio et 
voluntate quae sunt principia humanorum actuum, hic applicat ... ad vitia 
et virtutes... Primo... ostendit esse virtutem in nobis, idest in potestate 
nostra. Secundo ostendit idem de malitia... Dicit ergo primo, quod cum vo- 
luntas sit de fine, consilium autem et electio de his quae sunt ad finem, conse- 
quens est quod operationes quae sunt... circa ea quae sunt ad finem, sint se- 
cundum electionem, et per consequens sint voluntariae. Quia electio voluntarium 
est... Sed operationes virtutum sunt circa praedicta. Ergo sunt voluntariac. 
Et per consequens oportet quod etiam ipsa virtus sit voluntaria et in nobis, 
idest in potestate nostra exsistens. Deinde... ostendit idem de malitia, idest 
de vitio virtuti opposito. Et dicit, quod simili ratione malitia est voluntaria et in 
nobis exsistens, quia operationes eius sunt tales... Deinde... confirmat ve- 
ritatem. Et primo per rationem ... Dicit..., quod si hoc, scil. consilium et 
electio et voluntas, quae sunt in potestate nostra, videntur esse principia ope- 
rationum nostrarum, et non possumus reducere operationes nostras in alia 
principia nisi in ea, quae sunt in potestate nostra, scil. consilium et electionem ; 
consequens est, quod operationes nostrae bonae vel malae sint in potestate 
nostra. Quia illa, quorum principia sunt in potestate nostra, et ipsa sunt in 
potestate nostra, et sunt voluntaria. Deinde... manifestat propositum per 
signa. Dicit..., quod his, quae dicta sunt, sciL quod operationes virtutum 
et vitiorum sint in nobis, videntur attestari propria, quae fiunt a singulis pri- 
vatis personis. Quilibet enim paterfamilias punit filium vel servum male agen- 
tem. Et similiter attestantur ea, quae fiunt a legislatoribus, qui habent curam 
reipublicae; ipsi enim puniunt levius vel cruciant gravius eos, qui operantur 

mala, dum tamen non faciunt hoc per violentiam vel propter ignorantiam, 
cuius scil ignorantiae ipsi non sunt causa... Ignorantia eorum, quae scire 
tenetur et potest, reputatur voluntaria et propterea homines puniuntur. Et 
hoc est, quod dicit, quod legislatores puniunt ignorantes ea, quae sunt lege 
statuta, quae omnes scire oportet, sicut quod non est furandum ... Et idem 
etiam in aliis, quaecumque homines videntur ignorare propter negligentiam ; 
quia in potestate eorum erat, ut non ignorarent. Domini enim sunt sui; et in 
potestate sua habent, ut sint diligentes et non negligentes » (In Eth. III lect. 
11 n. 496 sq. 502 sq. 506). 

S. Thomas : « Quidam posuerunt, quod voluntas hominis ex necessitate mo- 
vetur ad aliquid eligendum . .. Haec autem opinio... est annumeranda inter 
extraneas philosophiae opiniones: quia non solum contrariatur fidei, sed sub- 


` vertit omnia principia philosophiae moralis. Si enim . . . ex necessitate movemur 


ad volendum, tollitur deliberatio, exhortatio, praeceptum et punitio, et laus 
et vituperium, circa quae moralis philosophia consistit. Huiusmodi autem opi- 
niones quae destruunt principia alicuius partis philosophiae, dicuntur positio- 
nes extraneae, sicut nihil moveri, quod destruit principia scientiae naturalis » 
(Malo 6). «Solum id quod habet intellectum potest agere iudicio libero: in- 
quantum cognoscit universalem rationem boni, ex qua potest iudicare hoc vel 
illud esse bonum. Unde ubicumque est intellectus, est liberum arbitrium » 
(S. th. I 59, 3). « Et pro tanto necesse est quod homo sit liberi arbitrii, ex hoc 
ipso quod rationalis est » (I 83, 1 ; cf. 19, 10 ; I-II 6, 2 ad 2 ; 10, 2 ; 13, 6 ; Malo 
16, 5; Comp. 76 ; II Dist. 25 a. 1). « In rebus autem inanimatis causarum con- 
tingentia ex imperfectione et defectu est : secundum enim suam naturam sunt 
determinatae ad unum effectum, quem semper consequuntur... Quod autem 
voluntas sit causa contingens, ex ipsius perfectione provenit: quia non habet 
virtutem limitatam ad unum, sed habet in potestate producere hunc effectum 
vel illum ; propter quod est contingens ad utrumlibet... Forma autem, per 
quam agit voluntarie agens, non est determinata : agit enim voluntas per for- 
mam apprehensam ab intellectu, nam bonum apprehensum movet voluntatem 
ut eius obiectum ; intellectus autem non babet unam formam effectus deter- 
iminatam, sed de ratione sua est, ut multitudinem formarum comprehendat ; 
et propter hoc voluntas multiformes effectus producere potest » (C. g. III 73). 
«Si iudicium cognitivae non sit in potestate alicuius, sed sit aliunde deter- 
minatum, nec appetitus erit in potestate eius, et per consequens nec motus 
vel operatio absolute. Iudicium autem est in potestate iudicantis secundum 
quod potest de suo iudicio iudicare: de eo enim quod est in nostra potestate, 
possumus iudicare. Iudicare autem de iudicio suo, est solius rationis, quae 
super actum suum reflectitur, et cognoscit habitudines rerum de quibus iudicat, 
et per quas iudicat. Unde totius libertatis radix est in ratione constituta... 
Causam autem liberi arbitrii assignat tam Damascenus quam Gregorius quam 
Augustinus rationem » (Ver. 24, 2 c. et ad 4; cf. a. 1; C. g. II 48). «Ra- 
dix libertatis est voluntas sicut subiectum : sed sicutc ausa, est ratio » (S. th. 
I-II 17, 1 ad 2). « Nihil prohibet, si aliqua duo aequalia proponantur secundum 
unam considerationem, quin circa alterum consideretur aliqua conditio 
per quam emineat, et magis flectatur voluntas in ipsum quam in aliud » (I-II 
13, 6 ad 3; cf. Ver. 22, 15 c). 


Thesis 56: Voluntas humana necessario vult necessitate specifica- 
tionis, non iamen necessitate exercitii bonum in communi seu beatitu- 
dinem in communi, et quae cum ea necessario conectuntur ; Deum clare 
visum vult necessario necessitate tum specificalionis, tum exercitii ; cir- 
ca cetera bona particularia et ipsum Deum, prout in hoc statu unionis 

cum corpore cognoscitur, libertate gaudet tum quoad specificationem, 
tum quoad exercitum ; circa Deum vero, prout in statu separationis 
naturaliter cognoscitur, non gaudet libertate neque specificationis neque 
exercitii. 


593. St. qu. 1. Thesi praecedente probavimus in genere, volunta- 
tem humanam libertate praeditam esse ; hac thesi determinamus ac- 
curatius obiecta, circa quae gaudet libertate, et modum huius libertatis. 

2. Considerando bonum secundum se, absolute, distingui- 
mus: a) bonum in abstracto seu bonum in communi (beati- 
tudinem in communi), b) bonum in concreto, in aliqua re 
exsistente. Bonum in concreto sumptum est aut infinitum aut 
finitum seu particulare, quatenus haec res continet adae- 
quate totam rationem boni (omnem rationem boni) aut partem. eius 
tantum. Bonum infinitum est solus Deus. 

Considerando bonum relative, per ordinem ad apprehensio- 
nem nostram distinguimus a) bonum adaequate propositum 
seu adaequate apprehensum, et bonum inadaequate propo- 
situm seu inadaequate apprehensum. Bonum infinitum adaequate 
propositum est ipse Deus clare visus, sicut est in se ; bonum infinitum 
inadaequate propositum est Deus abstractive seu analogice cognitus. 
Deus autem abstractive cognitus iterum potest considerari, aut prout 
cognoscitur in hac vita, in statu coniunctionis animae cum corpore, 
aut prout cognoscitur (naturaliter) ab anima separata. Distinguimus 
b) bonum speculative apprehensum, i. e. abstrahendo a dis- 
positione, in qua subiectum cognoscens invenitur, et bonum prac- 
tice apprehensum, non abstrahendo ab hac dispositione. Haec autem 
dispositio est aliquid, quod inclinat subiectum cognoscens ad obiec- 
tum aliquod tamquam ad conveniens sibi ita, ut stante hac disposi- 
tione seu inclinatione, non possit non iudicare, id quod est secundum 
eam, esse sibi bonum seu conveniens. Ita passio est dispositio, qua 
stante homo non potest non iudicare tamquam conveniens sibi id, 
quod est secundum passionem. Dispositio haec est aut mobilis 
aut immobilis. Si est mobilis, subiectum cognoscens eam a se 
removere potest, et consequenter potest etiam non consentire dic- 
tamini practico, quod est secundum eam. Ita passio est dispositio 
mobilis, quam potest homo libere removere removendo phantasma, 
ex quo oritur passio. Si dispositio haec est immobilis, etiam iudicium 
practicum, quod est secundum eam, est immobile et caret indifferentia 
ad libertatem requisita. 

3. Libertas arbitrii est duplex: a) libertas contradictio- 
nis seu exercitii, quae est indifferentia circa exercitium (circa po- 
sitionem) actus voluntatis, seu est indifferentia quoad velle et non 
velle; à) libertas specificationis, quae est indifferentia 
circa obiectum actus voluntatis, quatenus voluntas potest specificare 

actum suum hoc obiecto et alio obiecto (velle hoc, velle illud), immo 
obiectis contrariis (velle virtutem, velle vitium) (libertas contrarie- 
tatis). Praeterea distinguunt libertatem physicam, i. e. possi- 
bilitatem physicam agendi vel non agendi hoc vel illud, et libertatem 
moralem, i e. possibilitatem moralem seu liceitatem agendi vel 
non agendi hoc vel illud. De libertate morali agere spectat ad Ethicam ; 
nunc de physica tantum libertate agimus. Haec in sola libertate con- 
tradictionis iam salvatur ; libertate enim contradictionis voluntas iam 
habet activam indifferentiam ab intrinseco. 


594. Prob. th. I p.: Voluntas humana necessario vult necessitate 
specificationis bonum in communi seu beatitudinem in communi, et 
quae cum ea necessario conectuntur. 479g. I. Ex experientia : Expe- 
rimur nos in omnibus, quae volumus, semper moveri a bono et volendo 
semper quaerere bonum. 

Arg. II. Ex eo quod bonum in communi est obiectum formale 
proprium : Voluntas, quae necessario specificatur a bono in communi, 
necessario vult necessitate specificationis bonum in communi. Atqui 
voluntas humana necessario specificatur a bono in communi. Ergo 
necessitate specificationis vult bonum in communi. 

Mai. per se patet: Voluntas, quae necessario specificatur a bono 
in communi, est potentia, cuius actus quilibet specificatur a bono, quae 
proinde non potest habere actum nisi specificatum bono seu actum 
appetendi bonum. 

Prob. min. Omnis potentia necessario a suo obiecto formali spe- 
cificatur : ordinatur enim ipsa natura sua seu naturali necessitate ad 
hoc obiectum. Atqui obiectum formale voluntatis humanae est bo- 
num in communi, quia voluntas humana sequitur intellectum hu- 
manum, qui intelligit abstrahendo ; ideo voluntas ad quodcumque bo- 
num fertur sub ratione boni abstracte cogniti, i. e. sub ratione boni 
in communi seu beatitudinis in communi. 

Haec necessitas volendi extenditur etiam ad ea, quae cum bea- 


titudine in communi necessario conectuntur, sine quibus nihil boni 


haberi potest. Nam qui vult finem, non potest non velle ea, quae co- 
nectuntur necessario cum fine. 


Prob. II p.: Voluntas non vult bonum in communi necessitate 
exercitii. Ex eo quod voluntas libere cessare potest ab omni volitione : 
Voluntas non vult necessario necessitate exercitii id, a quo volendo 
potest libere abstinere. Atqui voluntas potest libere abstinere a volen- 
do bono in communi. Ergo illud non vult necessitate exercitii. 

Prob. min. Voluntas non potest cessare a volendo bono in communi 
nisi cessando ab omni actu; si enim aliquid vult, vult necessario 
(necessitate specificationis) bonum in communi. Atqui voluntas potest 
libere abstinere a quacumque volitione ; hoc patet a) ex experientia ; 

b) ex eo quod voluntas libertate gaudet circa omnia bona particu- 
laria necessario cum beatitudine in communi non conexa, ut patet 
ex th. antec. et probabitur infra, IV p. Exercitium vero volitionis et 
intellectionis esse bonum particulare per se patet ; non esse cum bea- 
titudine in communi necessario conexum ex eo patet, quod in hac vita 
aliquid boni habere possumus seu aliquid, quod est conveniens nobis, 
cessando ab omni activitate mentali et quiescendo seu dormiendo. 


Prob. III p.: Deum clare visum voluntas vult necessario necessi- 
tate tum specificationis tum exercitii. Ex eo quod Deus clare visus 
est bonum infinitum adaequate propositum : Voluntas vult neces- 
sario necessitate tum specificationis tum exercitii obiectum proprium 
adaequate in tota sua amplitudine sibi propositum in aliqua re. Atqui 
Deus clare visus est obiectum proprium voluntatis adaequate ipsi 
propositum. Ergo Deum clare visum voluntas vult necessario neces- 
sitate specificationis et exercitii. 

Prob. mai. Obiectum proprium adaequate propositum est id, extra 
quod nihil remanet desiderandum. Hoc autem voluntas vult neces- 
sitate tum specificationis tum exercitii ; nam etiam libera cessatio ab 
obiecto aliquo volendo est actus voluntatis, qui requirit obiectum seu 
bonum, in quod voluntas cessando ab illo actu feratur, sicut in hac 
vita voluntas cessando libere a volenda beatitudine in communi se 
convertit ad quietem, quae est bonum aliquod, quod hac cessatione 
obtinetur. 

Min. ex eo patet, quod Deus est obiectum continens omnem ra- 
tionem boni; Deus clare visus est hoc obiectum adaequate proposi- 
tum et in tota sua amplitudine applicatum. Deum necessario et iu- 
giter cognoscit beatus tamquam bonum suum, quod adimplet totam 
capacitatem voluntatis suae. 


Prob. IV p.: Circa cetera bona particularia et ipsum Deum, prout 
in hoc statu unionis cum corpore cognoscitur, voluntas libertate gau- 
det tum quoad specificationem tum quoad exercitium. Fx indifferen- 
tia ultimi iudicii practici circa haec bona : Circa ea voluntas gaudet 
libertate tum specificationis tum exercitii, circa quae ultimum iudi- 
cium practicum, quo iudicantur ut bona, est indifferens seu non de- 
terminatum ad unum tum quoad specificationem, tum quoad exer- 
citium. Atqui circa omnia bona particularia necessario cum beati- 
tudine in communi non conexa et circa ipsum Deum, prout in hoc 
statu unionis cum corpore cognoscitur, ultimum iudicium practicum 
est indifferens seu non determinatum ad unum tum quoad specifi- 
cationem tum quoad exercitium. Ergo circa haec bona voluntas 
omnimoda gaudet libertate. 

Mai. patet ex th. antec. ; similiter min.: bona enim particularia 
et Deus, prout in hoc statu unionis cum corpore cognoscitur, sunt 
bona limitata aut limitate proposita. 

Prob. V p.: Circa Deum, prout in statu separationis naturaliter 
cognoscitur, voluntas non gaudet libertate neque specificationis neque 
exercitii. Ex determinatione ultimi iudicii practici: Circa ea volun- 
tas non gaudet libertate neque specificationis neque exercitii, circa 
quae ultimum iudicium practicum non est indifferens neque quoad 
specificationem neque quoad exercitium, ut ex th. antec. patet. Atqui 
circa Deum, prout in statu separationis naturaliter cognoscitur, iudi- 
cium non est indifferens neque quoad specificationem, neque quoad 
exercitium. Ergo voluntas nulla gaudet libertate. 

Prob. min. Circa illud obiectum iudicium practicum non est in- 
differens, quod iudicatur conveniens aut disconveniens propter dis- 
positionem immobilem subiecti cognoscentis, ut patet ex st. q. At- 
qui in statu separationis Deus iudicatur conveniens aut disconveniens 
propter dispositionem immobilem subiecti cognoscentis seu animae 
separatae, ut latius in Ethica probabitur (cf. n. 974—977). 


595. Coroll. 1. Ergo voluntas humana in omni actu suo agit 
necessario propter beatitudinem in communi seu propter finem ul- 
timum formalem. Cum autem voluntas numquam tendat in univer- 
sale abstractum, sed in singulare prout exsistens, voluntas in omni 
actu suo agit etiam propter finem ultimum materialem seu obiecti- 
vum, quatenus quaerit obiectum, quo homo habeat bene esse suum seu 
beatitudinem formalem. Initio tamen homo finem ultimum suum 
materialem implicite tantum et in confuso cognoscit tamquam id, 
quod est conveniens sibi, et voluntas non tendit in finem ultimum 
materialem, nisi prout est implicite et in confuso cognitus. 

2. Ergo libertatis exercitium in eo consistit, quod voluntas, primo 
ut natura, facta in actu ad finem, ad finem ultimum formalem 
et materialem (implicite et in confuso cognitum), deinde ut libera 
movet seipsam ad media, quibus attingatur finis, et ad ipsum finem 
materialem, explicite et distinctius cognitum : Voluntas humana, cum 
homo ad usum rationis pervenit et assecutus est conceptum beatitu- 
dinis in communi seu bene esse proprii, naturali necessitate prorumpit 
in actum volendae beatitudinis!. In virtute huius volitionis (non 
liberae) voluntas adipiscitur potentiam movendi seipsam seu determi- 
nandi se libere quoad media et quoad finem ultimum in particulari, 
i.e. quoad bona omnia particularia et etiam quoad Deum, prout in hac 
vita inadaequate cognoscitur. Interrupta autem serie cogitationum et 
volitionum, puta per somnum, voluntas, naturali propensione versus 
bonum aliquod apprehensum, constituitur in actu ad finem et potens 
ad se movendum quoad media, et finem in particulari. Cum primus 
iste actus (primus absolute et primus in aliqua serie) non sit liber, 
ne quoad exercitium quidem, in eo voluntas bonum in communi vult 


! supposita tamen praemotione divina, de qua in Metaphysica. 

necessario, etiam necessitate exercitii, Exinde tamen libertatem exer- 
citii adepta est etiam quoad bonum in communi. 


596. Schol 1. Cum beatitudine necessario conectuntur ea, sine 
quibus voluntas obiectum suum formale seu bonum attingere nequit, 
seu aliis verbis, sine quibus nihil boni attingi potest. Ad quae pertiuet 
esse ; nemo enim potest beatus esse seu bono aliquo frui, si non est. 
Itaque « esse » necessario appetitur, « non-esse » autem appeti nequit ; 
i. e. per se, potest tamen appeti per accidens. Ita qui se interimit, 
per se appetit esse, quatenus appetit esse sine miseria, per accidens 
autem appetit non-esse, quatenus illi esse, quod appetit, accidit non- 
esse sui. 

2, Cessare ab omni actu intelligendi et volendi non potest appre- 
hendi ab intellectu ut bonum nisi in hoc statu unionis cum corpore, 
propterea quod intelligere et velle necessario conectuntur cum bea- 
titudine animae separatae, quae sine intelligere et velle nihil beati- 
tudinis attingere potest. 


597. Obi. Contra I p. 1. Appetitus, qui fertur in malum, non vult necessario 
necessitate specificationis bonum in communi. Atqui voluntas humana est ap- 
petitus, qui saepe fertur in malum. Ergo. Resp. Dist. mai. : Qui fertur in malum, 
ut malum est, conc.; qui fertur in malum sub ratione boni, nego. Contradist. 
min. Cf. n. 508, 1. 

2. Atqui voluntas humana fertur in malum, ut malum est. Probo. Volun- 
tas, quae fertur in non-esse, fertur in malum, ut malum est. Atqui voluntas 
humana (eius, qui se interimit) fertur in non-esse. Ergo. Resp. Dist. mai. : 
Quae per se fertur in non-esse, conc. ; quae pet accidens fertur in non-esse, 
mego. Contradist. min. 

Contra II p. 1. Voluntas, quae naturali necessitate vult bonum in communi, 
bonum in communi vult etiam necessitate exercitii. Atqui voluntas humana 
naturali necessitate vult bonum in communi. Ergo. Resp. Dist. mai. : Quae na- 
turali necessitate, tum specificationis tum exercitii, vult bonum in communi, 
conc. ; necessitate specificationis tantum, nego. Coníradist. min.: Voluntas hu- 
mana naturali necessitate specificationis vult bonum in communi, coxc.; vult 
bonum in communi necessitate tum specificationis, tum exercitii, subdist. : 
In onmi actu, nego ; in primo actu, ita ut postea libere abstinere possit a qua- 
cumque volitione, conc. Dist. comsq. 

9. Atqui neque post primum actum voluntas libere abstinere potest a qua- 
cumque volitione. Resp. Dist. min. subsumpt.: Eliciendo actum liberae voli- 
tionis, vego ; non eliciendo, conc. Si voluntas dicitur posse post primum actum 
libere cessare a quacumque volitione, supponitur post primum actum eam 
unum salem ulteriorem actum elicituram esse, quo libere determinat se velle 
cessare ab omni actu. Ille actus, quo volumus habere quietem, est actus liberae 
volitionis; postea tamen sequitur cessatio ab omni exercitio volendi, quae 
proinde «essatio libere est volita. 

Contra III p. 1. Voluntas, quae libertate gaudet quoad finem ultimum in 
particula, Deum clare visum non vult necessario necessitate tum specifica- 
tionis, tum exercitii Atqui voluntas humana libertate gaudet quoad finem 
ultimum in particulari. Ergo. Resp. Dist. mai.: Quae libertate gaudet quoad 
finem ultimum in particulari, prout in hac vita cognoscitur, nego ; prout in altera 
vita cognoscitur, et speciatim quoad Deum clare visum, conc. Contradist. min. 

2. Atqui voluntas humana libertate gaudet quoad Deum clare visum. Probo, 

Voluntas, quae sequitur boni universalis cognitionem nullo modo coarctatam, 
libertate gaudet. Atqui voluntas humana quoad Deum clare visum sequitur 
boni universalis cognitionem nullo modo coarctatam. Ergo. Resp. Dist. mai.: 
Quae sequitur boni universalis cognitionem in aliqua re non plene possessam, 
conc.; in aliqua re plene possessam, swbdist.: lábertate gaudet eminen- 
tet, conc. ; formaliter, nego. Coníradist. min. ; dist. consq. : ldbertate gaudet 
eminenter, conc.; formaliter, nego. 
Contra IV p. vide n. 592. Contra V p. vide n. 978. 


A d 593 sqq. S. Thomas: «Iábertas voluntatis in tribus considerabitur, 
scil. quantum ad actum, inquantum potest velle vel non velle; et quantum 
ad obiectum, inquantum potest velle hoc vel illud, et eius oppositum ; et quan- 
tum ad ordinem finis, inquantum potest velle bonum vel malum. Sed quantum 
ad primum horum, inest libertas voluntati in quolibet statu naturae respectu 
cuiuslibet obiecti. Secundum vero horum est. . , respectu eorum quae sunt ad fi- 
nem et non ipsius finis, et etiam secundum quemlibet statum naturae. Tertium 
vero non est respectu omnium obiectorum, sed quorundam eorum, scil. quae 
sunt ad finem ; nec respectu cuiuslibet status naturae, sed illius tantum, in quo 
natura deficere potest. Nam ubi non est defectus in apprehendendo et conferendo, 
non potest esse voluntas mali in his, quae sunt ad finem, sicut patet iu beatis. 
Et pro tanto dicitur, quod velle malum nec est libertas nec pars libertatis, 
quamvis sit quoddam libertatis signum » (Ver. 22, 6). « Natura autem et volun- 
tas hoc modo ordinata sunt, ut ipsa voluntas quaedam natura sit; quia omne 
quod in rebus invenitur, natura quaedam dicitur. Et ideo in voluntate oportet 
invenire non solum id quod voluntatis est, sed etiam quod naturae est. Hoc 
autem est cuiuslibet naturae creatae, ut a Deo sit ordinata in bonum, natura- 
liter appetens illud. Unde et voluntati ipsi inest naturalis quidam appetitus 
sibi convenientis boni, et praeter hoc habet appetere aliquid secundum pro- 
priam determinationem, non ex necessitate ; quod ei competit, inquantum vo- 
luntas est... Et ideo, sicut natura est voluntatis fundamentum, ita appetibi 
le, quod naturaliter appetitur, est aliorum appetibilium principium et fundamen- 
tum. In appetibilibus autem finis est fundamentum et principium eorum, quae 
sunt ad finem, cum, quae sunt propter finem, non appetantur nisi ratione 
finis. Et ideo, quod voluntas de necessitate vult quasi naturali inclinatione in 
ipsum determinata, est finis ultimus, ut beatitudo, et ea quae in ipso includun- 
tur, ut est cognitio veritatis, et alia huiusmodi ; ad alia vero non de necessitate 
determinatur naturali inclinatione, sed proptia dispositione absque necessitate. 
Quamvis autem quadam necessaria inclinatione ultimum finem velit voluntas, 
nullo tamen modo concedendum est quod ad illud volendum cogatur. Coactio 
enim nihil aliud est quam violentiae cuiusdam inductio. Violentum autem 
secundum Philosophum in III Eth. [1, 1110 b 15] est, cuius principium est 
extra, nil conferente vim passo, sicut si lapis sursum proiciatur; quia nullo 
modo, quantum est de se, ad hunc motum inclinatur. Sed cum ipsa voluntas 
sit quaedam inclinatio, eo quod est appetitus quidam, non potest contingere, 
ut voluntas aliquid velit, et inclinatio eius non sit in illud ; et ita non potest 
contingere, ut voluntas aliquid coacte vel violenter velit, si aliquid naturali 
inclinatione velit. Patet igitur quod voluntas non necessario aliquid vult ne- 
cessitate coactionis, vult tamen aliquid necessario necessitate naturalis incli- 
nationis » (Ver. 22, 5). «Homo ex necessitate appetit beatitudinem ... Dico 
autem ex necessitate quantum ad determinationem actus, quia non potest 
velle oppositum ; non autem quantum ad exercitium actus, quia potest aliquis 
non velle tunc cogitare de beatitudine; quia etiam ipsi actus intellectus et 
voluntatis particulares sunt» (Malo 6 c.; cf, 3, 3; Ver. 22, 2 ad 3; 24, 1 ad 20; 
S. th. I 82, 1—2; I-II 5, 8; 10, 2; 13, 6). Cf. text. ad 590 sq. De dispositione 
ad appetendum finem cf. text. ad 970. 

$ 3. DE HABITUDINE VOLUNTATIS AD ALIAS 
POTENTIAS ANIMAE 


598. lnfluxus aliarum potentiarum in voluntatem. a) Per modum 
causae efficientis nulla potentia in voluntatem agere potest. Nam po- 
tentiae sunt aut organicae (potentiae vegetativae et sensitivae) aut 
anorganicae. Sed potentiae organicae in voluntatem agere non pos- 
sunt, quia corporeum (potentia organica) in spirituale (in potentiam 
anorganicam, in voluntatem) agere nequit. Neque potentia anorga- 
nica in voluntatem agere potest. Potentia enim anorganica praeter 
ipsam voluntatem non est nisi intellectus. Sed intellectui nulla con- 
venit causalitas efficiens ad extra nisi mediante voluntate, quia ter- 
minus cognitionis est in cognoscente ; cognoscendo enim trahimus res 
ad nos (cf. n. 506). 

b) Per modum causae finalis et formalis (repraesentando obiec- 
tum seu bonum, quod specificat et terminat actum voluntatis) in 
voluntatem agere potest: a) directe intellectus, quia obiectum volun- 
tatis est bonum intellectu repraesentatum, f) indirecte, i. e. mediante 
intellectu, sensus et appetitus sensitivus. Cum enim appetitus sensi- 
tivus delectatur in aliquo bono sensili, etiam intellectus hoc percipit 
ut bonum hominis, et ita bonum sensile, intellectu cognitum ut bo- 
num hominis, aptum evadit movendi et specificandi voluntatem. 

Nota. Sicut bonum sensile, intellectu apprehensum, movet vo- 
luntatem, ita etiam bonum spirituale, sensiliter a phantasia reprae- 
sentatum, potest movere appetitum sensitivum. Atque ita appetitus 
sensitivus suo modo tendit etiam in bonum spirituale, prout hoc sen- 
siliter phantasmate repraesentatur. Actus appetitus sensitivi in bo- 
num spirituale affectus vocatur speciali modo, affectuum com- 
plexio animus dicitur. 

Secundum triplicem habitudinem appetitus sensitivi ad volunta- 
tema, nima in triplici statu invenitur: a) Cum appetitus sensitivus 
alacriter simul cum voluntate tendit in obiectum honestum, spirituale, 
habetur pax et dulcedo spiritualis; b) cum appetitus sensiti- 
vus nonnisi aegre movetur ad bonum honestum, spirituale, ad quod 
tendit voluntas — ariditas; c) cum appetitus sensitivus tendit 
in obiectum contrarium — lucta. 


599. Influxus voluntatis in' alias potentias. a) Voluntas ceteras po- 
tentias animae movet efficienter. Prob. a) ex experientia, ex 
testimonio conscientiae : Experimur in nobis voluntatem nostram ce- 
teras potentias movere efficienter seu applicare ad actum ; cogitamus 
enim de hac vel illa re, quia volumus, deambulamus, quia 
volumus etc., i. e. voluntate applicante intellectum, vim motri- 
cem etc.; /) a priori: Potentia, quae tendit quidem in bonum, cum 

nondum habetur, et delectatur de bono habito seu possesso, cuius 
tamen non est bonum apprehendere et possidere, habet sub se po- 
tentias, quas efficienter movet, ope quarum apprehendat et possideat 
obiectum suum. Atqui voluntas est potentia, quae tendit in bonum, 
cum nondum habetur, et delectatur de bono possesso, eius tamen non 
est apprehendere et possidere bonum. Ergo voluntas ceteras potentias 
animae movet efficienter. Ad mat. : Si res aliter se haberet, defectuosa 
esset ipsa institutio naturae. Min. quoad r. p. (voluntatem tendere 
in bonum, cum nondum possidetur, et quiescere in bono possesso) 
patet ex dictis n. 508, 1 ; quoad 2. 5. probatur ex indole appetitus, qui 
non trahit res ad se, sed trahitur a rebus. Ceterae vero potentiae tra- 
hunt res ad se, sive intentionaliter, ut potentiae cognoscitivae, sive 
naturaliter, ut potentiae vegetativae et potentia motrix. Quare ipsa 
activitas ceterarum potentiarum sub voluntatis obiecto continetur, 
quatenus ab intellectu repraesentatur tamquam aliquid boni seu tam- 
quam medium, ope cuius bonum in rerum natura exsistens appre- 
hendatur et possideatur. Sicut voluntas, ita etiam appetitus sensitivus 
ceteras potentias sibi subordinatas movet efficienter ; nam eadem est 
indoles eius et habitudo ad potentias sibi subiectas. 

b) Voluntas in potentias animae ita exercet causalitatem effi- 
cientem, ut quasdam potentias moveat immediate, alias vero 
mediate, propter subordinationem diversarum potentiarum inter 
se: immediate movet intellectum et phantasiam ; mediate, mediante 
phantasia, appetitum sensitivum, excitando imagines in phantasia ; 
mediante appetitu sensitivo voluntas movet vim motricem, mediante 
vi motrice membra et sensus externos ; mediante vi motrice volun- 
tas aliquomodo etiam movet vires vegetativas, cum homo movente 
voluntate sumit cibum. Etiam seipsam movet voluntas mediate, me- 
diante intellectu practico (cf. n. 591, 2). 

c) Voluntas (sicut quaelibet alia potentia) efficienter movens po- 
tentiam sibi subordinatam ad actum a se imperatum eliciendum, ei 
imprimit qualitatem transeuntem seu praedeterminat eam. Cum po- 
tentia efficienter movet aliam potentiam sibi subordinatam, actus 
eliciti a potentia subordinata dicuntur imperati a potentia 
movente. Ita elevatio manus est actus elicitus a vi motrice, imperatus 
ab appetitu sensitivo et a voluntate. Circa modum, quo potentia movet 
efficienter potentiam sibi subordinatam, duplex est sententia : altera, 
thomistica, asserit potentiam moventem imprimere aliquid 
transeunter potentiae motae seu praedeterminare eam ; altera, sco- 
tistica, hoc negat explicatque motionem ex eo, quod propter 
radicationem in eadem anima et propter subordinationem potentia- 
rum inter se, una potentia operante aut appetente, alia ei subordinata 
operetur et exsequatur quasi per quandam sympathiam. 
Prob. sententia thomistica. Potentia, quae elicit determinatum actum 
secundum motionem superioris, necesse est praedeterminetur ab ista. 

Atqui potentia subordinata elicit determinatum actum secundum mo- 
tionem superioris potentiae. Ergo necesse est praedeterminetur ab ea. 
Min. patet ex dictis. Mai. ex eo probatur, quod motio seu imperium 
superioris potentiae necesse est communicetur cum inferiore. Haec 
enim indeterminata est quoad actionem tum in individuo, tum in 
specie consideratam ; potest enim nunc agere et non agere, agere hoc 
vel illo modo. Quare actio appetitus efficienter moventis aliam po- 
tentiam est quidem formaliter immanens, ut actio metaphysica, sed 
virtualiter transiens, quatenus impressionem efficit in potentia mota. 

d) Voluntas aliquando despotice, aliquando 
politice tantum imperat potentiis sibi sub- 
ordinatis. Duplex imperium voluntatis distingudimus: des- 
poticum, cui potentia mota reniti non potest; politicum, 
cui reníti potest. Qua distinctione proposita dicimus ; a) Voluntas 
sibi ipsa imperat despotice, quatenus se movet a volitione finis 
ad volitionem medii; 8) phantasiae imperat aliquomodo des- 
potice, aliquomodo politice tantum, quia actus phantasiae a corporeis 
dispositionibus pendent et rationis advertentiam antevertunt ; y) si- 
militer voluntas intellectui imperat quoad simplicem 
apprehensionem aliquomodo despotice, aliquomodo politice 
tantum, quia apprehensio intellectus a phantasia pendet; quoad 
iudicium vero voluntas movet intellectum, cum veritatis eviden- 
tia deest, et tunc movet politice tantum! ; ô) appetitum sen- 
sitivum movet voluntas despotice, quatenus mediante eo movet 
vim motricem ; quoad ceteros vero actus voluntas appetitum sensi- 
tivum non movet nisi politice, quia motus appetitus sensitivi a cor- 
poris dispositione et a phantasia pendent et rationis advertentiam 
saepe praeveniunt. 


Bibliographia ad 598—599: H. D. Noble, Comment la passion 
enjóle la volonté, DTHhPlac 29 (1926) 635—663. 


Ad 598sq. Aristoteles : « Primo ostendit, quomodo principium movens in 
hominibus est ratio deliberans. Secundo, quomodo aliquando deliberatio ra- 
tionis... vincatur ad appetitu inferiori; et dicit, quod appetitus inferior, qui 
est sine deliberatione, vincit deliberationem, et removet hominem ab eo, quod 
deliberavit. Aliquando e converso appetitus movet appetitum, scil superior, 
qui est rationis deliberantis, eum, qui est phantasiae sensibilis ; sicut in corpori- 
bus caelestibus sphaera superior movet inferiorem ; quod accidit, cum aliquis 
continens fuerit. Coutinentis enim est per deliberationem rationis vincere pas- 
siones. Et iste est naturalis ordo, ut superior appetitus moveat inferiorem » 
("HI GpeEwg] wxg 8 vlore xal xii rhv (QoUXqotw ótè 9' éxsiv taævtyyv: De 
an. III 11, 434 a 12. S. Thom. lect. 16 n. 840 843 sq.; cf. De an. III 10 [cit. 
ad 512]). S. Thomas : « Passio appetitus sensitivi non potest directe trahere 
aut movere [inclinare «ib. prol»] voluntatem, sed indirecte potest... Uno 
inodo, secundum quandam abstractionem ... Alio modo, ex parte obiecti vo- 


! De hac doctrina accuratius dicendum erit in Metaphysica. 

luntatis, quod est bonum ratione apprehensum ... Homines in aliqua passione 
exsistentes, non facile imaginationem avertunt ab his circa quae afficiuntur. 
Unde per consequens iudicium tationis plerumque sequitur passionem appetitus 
sensitivi ; et per consequens motus voluntatis » (S. th. I-II 77, 1; cf. 9, 2; 10, 
3; I 83, 1 ad 5 [cf. ad 955]; 115, 4 ; I-II 77, 2 c. etad 4 ; IT-IT 156, 1; Ver. 22,9 
ad 6; 26, 6; Malo 3, 9—11; C. g. III 85; Comp. 128). « Per modum finis... in- 
tellectus movet voluntatem ... Per modum agentis... voluntas movet intel- 
lectum et omnes animae vires... ad suos actus, praeter vires naturales vege- 
tativae partis, quae nostro arbitrio non subduntur » (S. th. I 82, 4; cf. I-IT 9, l; 
C. g. III 26 fin. ; Ver. 22, 12; Car. 3 ad 12). « Habitus vel potentia elicit, 
illum actum quem producit circa suum obiectum nullo mediante; sed impe- 
rat actum qui producitur mediante potentia vel habitu inferiori citca obiec- 
tum illius potentiae » (III Dist. 27, 2 a. 4 sol. 3). «Sicut Philosophus dicit in 
I Polit., ratio, in qua est voluntas, movet suo imperio irascibilem et concupi- 
Scibilem, non quidem despotico principatu, sicut movetur servus a do- 
mino; sed principatu regali seu politico, sicut liberi homines regun- 
tur... qui tamen possunt contra movere » (S. th. I-II 9, 2ad 3; cf. 17, 7; 56, 4 
ad 3; I 81, 3 ad 2. Aristoteles: ‘H Yuy To cópxrog ğgyer 8eonotocy dpytyv, 
ó 8£ vog týs òpéčews mouche xal Bouzy: Pol. I 5, 1254 b 4; ct. 
S. Thom. lect. 3). 


§ 4. DE VARIIS ACTIBUS INTELLECTUS ET VOLUNTATIS ALIARUMQUE 
POTENTIARUM VOLUNTATI SUBDITARUM,: QUIBUS INTEGRATUR ACTUS 
TOTALIS DELIBERATUS VOLUNTATIS 


600. Quinam actus spectent ad intellectum, qui ad voluntatem et 
ceteras potentias voluntati subditas. Cum intellectus moveat quoad 
specificationem, voluntas vero quoad exercitium 
seu efficienter, quidquid specificationis est seu obiectivae directionis, 
spectat ad intellectum, applicatio vero et motio ipsius intellectus ce- 
terarumque potentiarum est a voluntate. In toto autem processu 
actus deliberati duodecim distinguimus actus, quorum sex secundum 
principium supra enuntiatum spectant ad voluntatem, sex ad intel- 
lectum. Ad voluntatem spectant circa finem : simplex volitio, intentio, 
früitio ; circa media : consensus, electio, usus activus. Ad intellectum 
spectant circa finem: apprehensio, consideratio finis mediis attin- 
gendi; circa media: consilium, iudicium discretivum | mediorum, 
imperium, usus passivus. Usus passivus autem non tantum ad intel- 
lectum, sed ad ceteras potentias omnes spectat, quatenus moventur a. 
voluntate ad assumenda media, ope quorum apprehenditur et possi- 
detur bonum seu finis. 


601. Singuli actus explicantur. Quia voluntas est appetitus, qui 
sequitur cognitionem intellectivam boni, propterea omnem volitio- 
nem boni (sive agatur de fine, sive agatur de medio) praecedere debet 
apprehensio boni. Primum autem bonum, quod ab intellectu 
apprehenditur, est bonum universale seu ratio finis ultimi i. e. finis 
ultimus formalis. Supposita apprehensione boni universalis, in vo- 
luntate naturaliter consequitur volitio simplex, quae est 

complacentia indeliberata voluntatis in bono communi. «Bonum autem 
in communi quod habet rationem finis est obiectum voluntatis» (S. th. 
I-II 9, 1 c). Hoc naturaliter appetitur necessitate specificationis et exer- 
citii. Vi huius motus complacentiae voluntas applicat intellectum «ad 
exercitium actus, quia et ipsum verum quod est perfectio intellectus con- 
tinetur sub universali bono, ut quoddam bonum particulare» (1. c. ad 3). 
Intellectus ita considerat beatitudinem quibusdam mediis attingen- 
dam. « Consideratur finis, secundum quod est terminus alicuius, quod 
in ipsum ordinatur » (I-II 12, 1 ad 4). Sic intellectus determinat vo- 
luntatem ad intendendum hoc bonum tamquam per media assequen- 
dum : habemus alium actum voluntatis circa finem, qui est inten- 
tio, quae importat « motum ad finem » (l. c. 2 ad 3), « praesuppo- 
sita ordinatione rationis ordinantis aliquid ad finem » (1. c. 1 ad 3). 
Ceterum intentio non est tantum finis ultimi sed etiam finis intermedii. 
« Et utriusque potest esse intentio ; unde etsi semper sit finis, non ta- 
men oportet, quod semper sit finis ultimi» (1 c. 2 c). 

Per intentionem voluntatis applicatur intellectus ad deliberatio- 
nem. Voluntas enim necessario vult deliberationem quia necessario 
conexa est cum beatitudine. Exinde movet intellectum ad deli- 
berandum. «In rebus autem agendis multa incertitudo invenitur: 
quia actiones sunt circa singularia contingentia, quae propter suam 
variabilitatem incerta sunt... et ideo necessaria est inquisitio ra- 
tionis ante iudicium de elegendis. Et haec inquisitio consilium 
vocatur» (I-II 14, 1 c). 

Coepta inquisitione intellectus apprehendit plures modos esse pos- 
sibiles, quibus beatitudo procurari potest, immo ipsam collationem 
de rebus agendis diversis modis continuari posse. Singula autem haec 
cum beatitudine non conectuntur necessario ; quo ipso voluntas in 
toto ulteriori processu libere procedit. « De fine non 
est consilium sed solum de his quae sunt ad finem » (l. c. 2 c). 

Consilio respondet ex parte voluntatis consensus, qui con- 
sistit in applicatione eius quod ex consilio iudicatum est. « Et ideo 
applicatio appetitivi motus ad determinationem consilii proprie est 
consensus, unde, cum consilium non sit nisi de his quae sunt ad 
finem, consensus, proprie loquendo, non est nisi de his, quae sunt 
ad finem» (I-II 15, 3 c). 

In virtute consensus voluntas intellectum movet ad ulteriorem 
considerationem, usquedum ex multis intellectus iudicio dis- 
cretivo mediorum iudicat hoc esse hic et nunc utile ad 
adhibendum ad finem assequendum. Hoc iudicium fit practicum seu 
forma electionis hic et nunc ponendae. Iudicium consequitur elec- 
tio libera voluntatis, quae consistit in praeacceptatione ultimati- 
va unius respectu alterius eorum quae sunt ad finem. : 

Stante electione voluntas movet intellectum, ut exsecutionem di- 
rigat eius quod eligebatur. Hoc ab intellectu praestatur imperio. 

Imperium ergo aliud non est nisi directio et ordinatio rationis, qua 
voluntati ostenditur, quomodo exsequatur quod elegit. Si durante 
exsecutione diversae possibilitates apparent, voluntas intellectui no- 
vam imperat deliberationem, et sequitur nova electio, usquedum to- 
tum exsequatur. Sub directione intellectus voluntas active utitur 
potentiis sibi subordinatis, in quo consistit usus activus, quo 
voluntas applicat potentias exsecutivas ad assumenda media. Usui 
activo respondet in potentiis voluntati subordinatis usus passi- 
vus: potentiae motae a voluntate apprehendunt media ope quorum 
attingitur finis, quo attacto oritur in voluntate fruitio. Fruitione 
voluntas quadam dulcedine vel delectatione quietatur in possessione 
finis. Fruitio finis realiter habiti est perfecta, imperfecta vero est frui- 
tio finis non habiti realiter sed in intentione tantum (cf. I-II 11, 4 c). 

Ex antecedentibus constat omnes hos actus omnino inter se imbibi. 
Iam in ipsa continuatione deliberationis in certa directione habetur 
iudicium de bonitate talis processus et electio eiusdem ; eo quod vo- 
luntas intellectui imperat deliberationem, iam habetur usus activus 
et passivus. 

Sed clare distinguendum est inter actus, qui sunt circa finem: 
apprehensio boni, volitio, consideratio finis mediis attingendi, intentio, 
fruitio et actus, qui sunt circa ea, quae sunt ad finem (non excepto 
fine ultimo in particulari, inquantum habet rationem medii): consi- 
lium, consensus, iudicium discretivum mediorum, electio — et actus, 
qui pertinent ad ordinem exsecutionis: imperium, usus activus, 
usus passivus. 


602. Quid formaliter sit imperium, et cur requiratur. Imperium su- 
mitur dupliciter: a) late: pro motione, qua potentia superior (vo- 
luntas, appetitus sensitivus) movet potentiam sibi subordinatam effi- 
cienter. Si imperium ita sumitur, formaliter est actus voluntatis (vel 
universaliter potentiae moventis), quia causalitas efficiens ad volun- 
tatem (et omnem potentiam efficienter moventem) spectat. Imperium 
sumitur b) stricte: pro ordinatione seu directione practica (in actu 
secundo), quae formaliter et elicitive est actus intellectus : 
ordinare enim seu dirigere est opus intellectus. At est actus intellectus 
practici seu intellectus adiuncta voluntate. Illa enim, quae intel- 
lectus cognoscit, fiunt practica, quatenus causalitas efficiens (practica) 
voluntatis ab intellectu specificatur seu dirigitur formaliter. Hoc ta- 
men non est intelligendum, quasi intellectus ipse efficienter illam spe- 
cificationem voluntati imprimeret, sed ipsa voluntas accipit seu in- 
greditur specificationem ab intellectu propositam, quia ipsa hoc ele- 
git. Intellectus igitur fit practicus (norma activitatis volitivae) in 
virtute electionis voluntatis. 

Imperium non est superfluum, etiam dato iudicio discretivo me- 
diorum et facta electione. Nam cum imperio incipit ordo exsecutionis. 


Gredt, Elem. philos. I. 3 

In ordine autem exsecutionis intellectus repraesentat rem sub respec- 
tu, quomodo hic et nunc sit exsequenda. Ideo imperio res sub alia 
ratione formali ab intellectu repraesentatur : ante electionem medium 
repraesentabatur sub formali ratione rei hic et nunc utilis ad finem 
assequendum (formaliter tamquam medium ad finem), imperio vero 
consideratur tamquam hic et nunc hoc determinato modo ab hac fa- 
cultate exsequendum. Exsecutio autem est aliud ab ipsa electione, 
et interdum etiam speciales affert difficultates. 


Bibliographia ad 600—602: R. Z. Laue, St. Thomas Theory 
of Intellectual Causality in Election, NSch 28 (1954) 


299 —319. 


Ad 600sq. S. Thomas : « Deinde considerandum est de ipsis actibus vo- 
luntariis in speciali. Et primo de actibus, qui sunt immediate ipsius voluntatis, 
velut ab ipsa voluntate eliciti... Voluntas autem movetur et in finem, et in 
ea quae sunt ad finem . . . Actus autem voluntatis in finem videntur esse tres : 
Scil. velle, frui et intendere. » « [Actus] voluntatis qui sunt in comparatione 
ad ea quae sunt ad finem ... sunt tres : eligere, consentire et uti » (S. th. I-II 
prol. ad q. 8 et q. 13). De singulis actibus Angelicus Doctor agit ib. q. 10-17. 

Ad 601. S. Thomas : «In ordine autem agibilium primo quidem oportet 
sumere apprehensionem finis, deinde appetitum finis, deinde consilium de his 
quae sunt ad finem, deinde appetitum eorum quae sunt ad finem. Appetitus 
autem in ultimum finem tendit naturaliter, unde et applicatio motus appeti- 
tivi in finem apprehensum non habet rationem consensus, sed simplicis volun- 
tatis. Quae autem sunt post ultimum finem, inquantum sunt ad finem, sub 
consilio cadunt» (S. th. I-II 15, 3 c). 

A. d 602. S. Thomas : «In imperio duo concurrunt, quorum unum est ra- 
tionis, aliud voluntatis. Oui enim imperat aliquid, inclinat ad faciendum, quod 
voluntatis est, ipsius enim est movere per modum agentis; et iterum ordinat 
eum cui imperat, ad exsequendum illud quod imperatur ; et hoc ad rationem 
pertinet, cuius est ordinare. Et si duorum horum ordo consideretur, videtur 
primum esse inclinatio voluntatis in aliquid per electionem ; et postea in prin- 
cipio exsecutionis ordinatur per quos fieri debeat quod electum est. Et sic 
imperium erit immediate actus rationis, sed voluntatis quasi primo moventis» 

(Qdl. IX a. 12; Ver. 22, 2 ad 4; S. th. I-II 17, 1; II-II 83, 1 ad 3). 

Liber III 
DE ORTU VIVENTIUM 


Caput I 
DE ORTU VIVENTIUM IN GENERE 


Thesis 57 : Ortus vitae repeti non potest ex fortuita materiae anor- 
ganicae dispositione, sed corpus vivens mon oritur nisi generatione ex 
alio corpore vivente aut interventu causae primae. 


603. St. qu. 1. Cum generatio viventis definiatur: origo viventis 
a principio vivente coniuncto in similitudinem naturae, origini, qua ex 
non vivente oriretur vivens, nomen generationis nonnisi aequivoce 
convenit, est generatio aequivoca. 

2. Ortus viventium generatione aequivoca explicatur tum ab 
atheis, tum ab Aristotele et scholasticis. Attamen generatio aequivoca 
alia omnino ratione a Materialistis, alia ab Aristotele, S. Thoma 
aliisque scholasticis defenditur ; illi enim, ne ad interventum divinum 
recurrendum sit, fortuita materiae anorganicae dispositione docent 
initio vitam exortam fuisse et fortasse etiam nunc otiri; hi vero, de- 
fectu observationis decepti, quaedam viventia imperfectiora ex ma- 
teria putrescente oriri opinati sunt, quorum tamen ortum ex influxu 
corporum caelestium ab angelis motorum explicabant. 


604. Prob. th. I p. : Ortus vitae repeti non potest ex fortuita materiae 
anorganicae dispositione. Ex principio causalitatis: Omnem causam 
oportet esse proportionatam effectui suo. Atqui fortuita materiae 
anorganicae dispositio non est causa proportionata effectui, qui est 
productio viventis. Ergo ortus vitae repeti non potest ex fortuita 
materiae anorganicae dispositione. 

Prob. min. Causa proportionata effectui est aut eiusdem speciei 
cum effectu aut altioris ordinis, ita ut speciem effectus eminenter in 
se contineat; nam virtus causalis respondet naturae rei. Atqui for- 
tuita materiae anorganicae dispositio seu materia fortuito mota non 
est neque eiusdem speciei cum effectu, qui est vivens, neque est altioris 
ordinis, ita ut speciem huius effectus eminenter in se contineat. 
Materia anorganica seu bruta alterius et inferioris ordiuis est, et ma- 
teria anorganica fortuito mota non modo non continet in se eminenter 
vitam, sed ne viventis quidem structuram seu organisationem cau- 
saliter in se continere potest. Haec enim structura ut oriatur, tenden- 
tiam expostulat in materia teleologicam maxime artificiosam. Quare 

etiamsi concederetur corpora viventia a non viventibus non essentia- 
liter, sed accidentaliter tantum differre, dispositione aliqua speciali 
partium, tamen non posset explicari ortus corporis viventis ex materia 
fortuito mota. 


Prob. II p. : Corpus vivens non oritur nisi generatione ex alio cor- 
pore vivente aut interventu causae primae. Arg. I. Ex principio cau- 
salitatis : Causa proportionata effectui, qui est corpus vivens, est aut 
eiusdem speciei cum hoc effectu aut altioris ordinis, ita ut speciem 
effectus eminenter in se contineat. Atqui eiusdem speciei cum 
hoc effectu non est nisi aliud corpus vivens, et ens altioris ordinis, 
quod hunc effectum eminenter in se contineat, non est nisi causa 
prima. Ergo corpus vivens non oritur nisi generatione ex alio corpore 
vivente aut interventu causae primae. 

Min. quoad rz. p. per se patet ; quoad. 2. p. probatur: Ens altioris 
ordinis, quod eminenter in se continet effectus speciales entium in- 
feriorum, non est nisi ens ad nullam speciem coarctatum, i. e. infini- 
tum seu causa prima. Atqui ens altioris ordinis, quod hunc effectum, 
i. e. productionem corporis viventis eminenter in se continet, est ens 
altioris ordinis, quod eminenter in se continet effectus speciales en- 
tium inferiorum ; nam generatio corporis viventis a corpore vivente 
est huius effectus specialis. 

Arg. II. Ex experientia : Accuratior investigatio naturae ostendit 
omne corpus vivens ex alio corpore vivo semper esse, omnem cellu- 
lam vivam ex alia cellula viva. Hoc ostenditur inductione positive 
et negative; positive: ubicumque videbatur ex non vivente nasci 
vivens, detecta sunt semina ; negative: si haec semina destrauntur 
et aliis aditus intercluditur, numquam oritur vivens (experimentum 
Pasteur [1892 —1895]). Ergo corpus vivens non oritur nisi generatione 
ex alio corpore vivente aut metaphysice interventu causae primae. 


605. Coroll. 1. Ergo generatio aequivoca non tantum est contra 
experientiam, sed etiam in se repugnat. Generatio aequivoca de- 
fendi nequit sine absurdo, nisi quatenus dicitur Deus communicasse 
cum materia bruta praeternaturaliter vim seminalem. Sed haec ge- 
neratio aequivoca stricte non est aequivoca ; materia enim, quacum 
vis serninalis est communicata, vivit virtualiter et causaliter. Atta- 
men haec doctrina est contra experientiam, quae ostendit vivens sem- 
per ori: ex alio vivente et vim seminalem non inhaerere nisi cellulis 
germinalibus. 

2. Ergo primus ortus vitae corporeae non potest explicari nisi in- 
terventu causae primae, quae corpora viventia ex nihilo creavit aut 
potius ea ex materia iam praeiacente formavit. Hoc ultimum con- 
venientius est, et hoc etiam tenendum est secundum litteram S. Scrip- 
turae. Quaestionem de prima origine vitae certo non solvunt, qui, 

ut Helmholtz (1821— 1894), prima viventium semina ex aliis sideri- 
bus in terram nostram delapsa dicunt. Similiter hanc quaestionem 
non solvunt G. Preyer (1831—1897) et Arrhenius (1859—1927), qui 
contendunt corpora viventia semper exstitisse. Etiam dato, non con- 
cesso, vitam corpoream semper exstitisse, tamen ad Deum tamquam 
ad primam causam reducenda esset. At abstrahendo etiam ab aliis 
rationibus, iam scientiae naturales suadent vitam corpoream in tem- 
pore incepisse: Vita supponit processum mundanum seu energiae 
tensionem, quae ab aeterno esse non potest (cf. n. 370), et vita re- 
pugnat statui candescenti illi, qui erat status primitivus terrae cete- 
rorumque corporum caelestium. Neque experimenta noviter facta sub 
influxu sive Materialismi dialectici ! sive Physicae modernae ? ortum 
vitae sine principio vivente explicare possunt. 


606. Schol. 1. Secundum S. Augustinum Deus creavit omnia simul?; 
attamen initio viventia nondum actu exsistebant, sed secundum ra- 
tiones seminales, i. e. Deus materiae non organisatae vim quandam 
seminalem indidit, qua decursu temporis diversorum viventium spe- 
cies ex materia anorganica evolvebantur. De hac sententia, quae 
etiam quibusdam recentibus placet, dicimus: 4) eam in se non re- 
pugnare, cum non contineat nisi generationem aequivocam late dictam; 
b) non posse refutari experientia, qua nihil ostenditur nisi nunc 
corpus vivens semper oriri ex alio corpore vivente, qua proinde non 
probatur Deum non potuisse uti generatione hac aequivoca late dicta 
ad primam viventium productionem ; c) eam minus bene explicare 
primam viventium originem, cum non sit conaturale virtuti seminali 
adhaerere materiae communi; 4) hanc sententiam tamen maxime 
abesse a panpsychismo, qui docet vim vitalem esse proprietatem 
communem materiae, cum S. Augustinus doceat esse vim specialem 
superadditam. 

2. S. Thomam sicut etiam alios veteres philosophos videmus in 
angustiis ad explicandum ortum viventium illorum imperfectorum, 
quae ex materia putrescente nasci videbantur. Secundum S. Thomam 
vires naturales, ut virtus corporum caelestium, non possunt agere ad 
productionem viventis nisi instrumentaliter, quatenus subsunt cau- 
sae altiori. Haec in generatione aequivoca est angelus. Sed de angelo 


! O. B. Lepzschinshaja, Über die Entstehung von Zellen, 
Berlin 1951. Ead., Die Eutstehung von Zellen aus leben- 
der Materie und die Role der lebenden Materie im 
Organismus, Berlin 1952. 

.* B. Bavink, Ergebnisse und Probleme der Natur- 
wissensthaften, Leipzig 1944, 460; Anm. 405— 408. 

f 3 S. Augustinus ita docuit propter textum Ecclesiastici 18, 1: «Qui vivit 
in aeternum, creavit omnia simul. » Sed secundum versionem graecam «simul » 
(xotf)) idem significat ac «pariter», «sine exceptione ». 

docet S. Thomas (Pot. 6, 3), eum per se solum imparem esse ad effi- 
ciendum corpus vivens. Quomodo igitur angelus hoc efficere possit 
mediante instrumento, explicari nequit, nisi quatenus dicitur : « quia 
hoc ipsum, quod ex materia elementari, virtute seminis vel stellarum 
possunt animalia produci, est ex virtute primitus elementis data » 
(text. infra cit.), i. e. ab angelo mediante corpore caelesti non produ- 
citur vivens ex materia bruta nisi quatenus Deus cum materia com- 
municavit (praeternaturaliter) vim seminalem, quae actione angeli et 
corporis caelestis evolvitur. 


607. Obi. Contra I p. vide n. 246. 

Contra IT f. 1. Si generatio aequivoca est possibilis, admittenda est ad 
vitandum interventum specialem divinum. Atqui generatio aequivoca est pos- 
sibilis. Ergo. Resp. Dist. mai.: Si non est contra experientiam, et si est expli- 
catio conaturalis, conc. ; Si est contra experientiam, et si non est explicatio 
conaturalis, nego. Contradist. min.: Generatio aequivoca stricte dicta est pos- 
sibilis, nego ; late dicta, subdisi. : Ita est possibilis, ut sit tamen contra experien- 
tiam, et ita, ut sit explicatio non conaturalis, conc. , ut non sit contra expe- 
fientiam et sit explicatio conuaturalis, nego. 

9. Atqui generatio aequivoca est explicatio conaturalis. Probo. Explicatio 
ortus corporum viventium causalitate agentis incorporei, quod dominium habet 
super mundum corporeum, est explicatio conaturalis. Atqui haec explicatio 
est generatio aequivoca. Ergo. Resp. Dist. mai. : Explicatio ortus corporum 
viventium causalitate agentis incorporei, quod est Deus, qui habet dominium 
absolutum super mundum corporeum, conc. ; causalitate agentis incorporei, 
quod non est Deus neque aliud habet dominium super mundum corporeum, 
praeterquam quod potest motu locali applicare activa passivis, nego. Contra- 
dist. min. 


Ad 603 sqq. Aristoteles admittit in viventibus imperfectis « generationem 
spontaneau », véveotv qùtouýtyv [xóróuorov|: De an. II 4, 415 a 27; Hist. ani- 
imal.V 1, 539 a 22 b 7; c. 19, 550 b 32 sqq. ; De gen. animal. III 11, 761 b 24—26; 
cf. tamen I 17, 721 b 6—7. Cf. S. Thom., In De an. II lect. 7 n. 313.sq. ; In Met. 
VII lect. 6 n. 1399 sqq. ; lect. 8 n. 1457; C. g. III 69 (ed. Leon. tom. XIV 201 
a 30; cf. Commentaria Ferrariensis in h. 1., ib. 204). S. Thomas: «In gene- 
ratione aequivoca,... cum animalia ex putrefactione nata virtute 
solis generantur, ad huius speciem non attingunt» (C. g. IV 10; cf. S. th. I 
45, 8 ad 3). S. Thomas : « Avicenna posuit omnia animalia posse generari ex 
aliquali elementorum commixtione absque semine, etiam per viam naturae. 
Sed hoc videtur inconveniens. Quia natura determinatis mediis procedit ad 
suos effectus ; unde illa, quae naturaliter generantur ex semine, non possunt 
naturaliter sine semine generari. Et ideo dicendum est aliter, quod in naturali 
generatione animalium, principium activum est virtus formativa, quae 
est in semine, in iis, quae ex semine generantur; loco cuius virtutis, in iis 
quae ex. putrefactione generantur, est virtus caelestis corporis. Materiale autem 
principium in utrorumque animalium generatione est aliquod elementum vel 
elementatun. In prima autem rerum institutione, fuit principium activum 
Verbum Dei, quod ex materia elementari produxit animalia, vel in actu, se- 
cundum alios sanctos; vel virtute secundum Augustinum [Sup. Gen. ad litt. 
V 5|, non quod aqua aut terra habeat in se virtutem producendi omnia animalia, 
ut Avicenna posuit: sed quia hoc ipsum, quod ex materia elementari, virtute 
seminis velstellarum possunt animalia produci, est ex virtute primitus elementis 
data» (S. th. I 71 a. un. ad 1; cf. 70, 3 ad 3; 91, 2 c. [cit. ad 609 sqq.] et ad 
2--3; Pot. 3, 11 ad 12 et arg. 13 et ad 13—14). 

Caput II 


DE DISTINCTIONE VIVENTIUM 
Thesis 58 : Vrventium distinctio explicari non potest evolutione dar- 
winistica meque evolutione quacumque tollente omnes differentias spe- 
cificas, sed admittenda est in ordine viventium pluralitas aliqua specie- 
Yum, essentialiter inter se distinctarum. 


608. St. qu. 1. Videmus viventia corporea distincta in plantas et 
animalia bruta et homines, et in genere plantarum et animalium 
brutorum iterum videmus multiplicem distinctionem secundum typos 
magis vel minus inter se diversos. Quaerimus, unde haec distinctio. 
Ad quam quaestionem responderi potest: a) hanc distinctionem 
originariam esse ac proinde conditam a Deo, aut b) non esse ori- 
ginariam, sed evolutione seu descendentia seu transformatione 
productam, i. e. initio non exstitisse nisi unicum typum vel paucos 
typos, a quibus per trausformationem maxima illa typorum varietas 
ortum habuisset, quatenus per generationes sibi succedentes ex illo 
unico typo (vel ex illis paucis typis) illa maxima varietas pedetentim 
descendisset seu evoluta esset. Theoria igitur evolutionis 
seu descendentiae est doctrina, quae docet illam typorum 
distinctionem originariam non esse, sed pedetentim evolutione seu 
descendentia ex uno vel paucis typis primitivis ortam esse. Evolutio 
haec dici potest contigisse aut ex principio aliquo teleologico indito 
aut mere mechanice ab extrinseco. Praeterea potest concipi ut mono- 
phyletica aut ut polyphyletica. 
9. Darwinismus illud est systema, quod docet ex una im- 
perfectissima vel paucis imperfectissimis viventium formis totam hanc, 
quae nunc est, distinctionem typorum pedetentim per conti- 
nuam transmutationem prodiisse; quae evolutio non re- 
petitur ab aliquo interno finalitatis principio, ab aliqua tendentia 
teleologica indita, quae sit in eo, quod evolvitur, sed mere mechanice 
contigisse dicitur selectione naturali fortuita. Quod 
hoc modo factum esse arbitrantur: Varietates seu dotes peculiares, 
in quibusdam individuis viventibus fortuito obortae (proles enim 
numquam accurate similis est genitoribus) in posteros transmittuntur 
vi legis hereditatis. Ft sicut homo artificiali selectione 
conservare potest et augere dotes peculiares, copulando inter se indi- 
vidua, in quibus eaedem reperiuntur, ita natura selectione naturali 
(« natural selection ») ea individua ad copulam seligit, in quibus eae- 
dem, et quidem ad vitam degendam aptiores inveniuntur proprietates. 
Quod fit per luctam pro vita («struggle for life»). Cum enim 
in dies augetur numerus individuorum, ea, quibus nutriuntur, non 

iam sufficiunt ; unde individua, in quibus exortae sunt proprietates, 
quibus minus apta redduntur ad nutrimentum sibi procurandum, in- 
tereunt, et remanent ea tantum, in quibus insunt aptiores proprie- 
tates. Et non solum ex hoc, sed etiam ex influxu climatis aliarumque 
circumstantiarum externarum, quae debiliora et minus apta pro 
istis circumstantiis inveniuntur, intereunt, remanent perfec- 
tiora et aptiora («survival of the fittest »). Hoc igitur modo a 
natura seliguntur, quae iisdem, et quidem perfectioribus proprietatibus 
praedita sunt. Quo fit, ut non solum per generationes sibi succedentes 
varietates conserventur et augeantur, sed etiam natura semper in 
perfectius tendat et quodammodo vi «luctae pro vita» mechanice, 
ab extrinseco, versus perfectiora pellatur. Atque hoc modo putant 
ex una vel paucis viventium formis in indefinitum semper plures et 
perfectiores per infinitam seriem minimarum varietatum evolvi po- 
tuisse. Hanc doctrinam, a C. R. Darwin (1809—1882) magno apparatu 
scientifico propositam ad viventium distinctionem explicandam, ad 
totum universum extendit E. Haeckel (cf. n. 361, 4). 
Darwinismus, postquam per diuturnius tempus multorum mentes 
fascinavit, nunc a rerum naturalium scrutatoribus iam deseritur. Et 
praecipua ratio est doctrina experimentaliter stabilita de transmis- 
sione hereditaria, qua constat variationes omnino accidentales seu 
«modificationes » hereditarie non transmitti, sed « mutationes» tan- 
tum, quae contingunt secundum insitas dispositiones. Ideo his tem- 
poribus ii, qui in rebus naturalibus experimentaliter scrutandis oc- 
cupantur, statuere nituntur evolutionem, quae secundum inter- 
num aliquod principium teleologicum contigisset. Hoc principium 
inditum dicunt sub influxu diversarum circumstantiarum determinari 
ad se diversimode in diversos typos evolvendum. Inhac igitur doctrina 
organismus seipsum ab intrinseco coaptat circumstantiis. 
Ouapropter dicitur theoria activae coaptationis, cum 
darwinismus theoria coaptationis passivae dicatur. Et 
quia principium inditum activae illius coaptationis est principium 
vitale seu anima, theoria activae coaptationis etiam psycho- 
vitalistica dicta est. Talem doctrinam iam ante Darwin pro- 
posuerat Lamarck (1744— 1829), qui evolutionis principium illud vi- 
tale inditum cognitione praeditum asseruit et evolutionem ex co- 
gnitis exigentiis explicavit: Ex circumstantüs datis oriuntur 
exigentie seu necessitates, quae, cognitae, tendentiam seu appe- 
titum tdeologicum gignunt; appetitus autem teleologicus diversa 
organa producit respondentia exigentiis. Ita avis, quae propter 
circumstantias datas in aqua quaerit cibum suum, divaricat digitos 
pedis ad natandum, quo pedetentim inter singulos digitos formantur 
membranae ad natandum. Multi recentes Lamarckii doctrinam 
amplexati sunt, qui Neolamarckiani vocantur. Hi omnibus cor- 
poribus viventibus (ergo etiam plantis) animam tribuunt cognitione 

praeditam* atque evolutionem propugnant monophyleticam : Ex 
typo primitivo imperfectissimo diversi typi tum plantarum, tum ani- 
malium etipse homo pedetentim evoluti sunt per illam tendentiam 
teleologicam inditam, quo ipso differentias specificas omnes tollunt ; 
quae enim per evolutionem ex eadem stirpe oriuntur, specifice inter 
se distincta esse nequeunt. 

At alii, inter quos optimi naturalistae, ut W. Branca (1844— 1998), 
O. Hertwig (1849 —1922), J. Reinke (1849 —1931), A. Kerner a Marilaun 
(1831— 1898), G. Steinmann (1856—1929), K. Zittel (1839—1904), 
C. Depéret (1854—1929), E. v. Koken (1860—1912), E. Wasmann 
(1859—1931), monophyleticam evolutionem reiciunt et polyphyleti- 
cam propugnant, atque plures ponunt typos primitivos, ex quibus 
(ab intrinseco) tum per subitaneam mutationem (quasi per saltum), 
tum per lentam adaptationem, tum etiam per regressionem (degene- 
rationem : parasitae) alios typos evolutos esse dicunt. Hi proinde tot 
ponunt species essentialiter inter se distinctas, quot ponunt stirpes. 
Hae stirpes seu species inter se nullam habent conexionem descen- 
dentiae; at intra unamquamque speciem descendentia seu evolutio 
contingit, quatenus decursu temporis per sibi succedentes generationes 
typus primitivus uniuscuiusque stirpis ita modificatur seu « differen- 
tiatur», ut ex eo oriantur plures typi diversi. 

3. In thesi nostra ea tantum proponimus, quae certa sunt : a) evo- 
lutionem darwinisticam esse reiciendam, b) evolutionem quam- 
cumque monophyleticam similiter reiciendam esse. De evolutione 
autem polyphyletica probabiliter admittenda dicimus in scholio 9. 


609. Prob. th. I p. : Viventium distinctio explicari non potest evolutione 
darwinistica. Ex insufficientia explicationis darwinisticae: Viven- 
tium distinctio explicari non potest evolutione per selectionem na- 
turalem fortuitam. Atqui evolutio darwinistica est evolutio per se- 
lectionem naturalem fortuitam. Ergo haec evolutio non explicat dis- 
tinctionem viventium. 

Prob. mai. a) Selectione naturali fortuita explicari non possunt 
neque organismi ad usum viventium accommodatissimi (organismus 
est enim aliquid valde complexum, cuius pattes aptissime ad invicem 
ordinantur, quod proinde sine tendentia teleologica oriri non potest) 
neque typi inter se distincti notis «biologice indifferentibus », i. e. 
notis, quae in «lucta pro vita» nullius sunt utilitatis ad individuum 
et ad speciem conservanda. Atqui viventium distinctio constituitur 
ex una parte organismis ad usum accommodatissimis, ex altera autem 
notis biologice indifferentibus. Hoc ultimum praesertim obtinet in 
speciebus ad invicem vicinis. Etiam unumquodque organum singilla- 


1 Immo dicunt forte etiam in anorganicis animam inesse (panpsychismus). 

tim sumptum aliquid complexi constituit apte ordinati, quod sine 
teleologica tendentia efformari nequit. 

b) Selectione naturali fortuita non possunt explicari organa, quae, 
cum incipiunt formari per lentam evolutionem, nullius sunt utilitatis 
in lucta pro vita. Atqui distinctio viventium constituitur organis, 
quae, cum incipiunt formari per lentam evolutionem, nullius sunt 
utilitatis ; quid enim iuvaret minimum illud initium alae aut pedis ad 
volandum, ad ambulandum? quid iuvat ad natandum minimum 
initium membranae, quae incipit formari inter digitos pedis? 

c) Selectione naturali fortuita explicari non potest distinctio vi- 
ventium secundum typos abrupte inter se distinctos; cum enim se- 
lectione naturali typus ex typo evolvatur pedetentim per minimas 
differentias, non possent oriri nisi typi, quorum alter sensim flueret 
in alterum, seu typi inter se coniuncti innumeris formis intermediis. 
Atqui distinctio viventium est secundum typos abrupte inter se dis- 
tinctos, et innumerae illae formae intermediae nusquam reperiuntur 
neque inter viventia, quae his temporibus vitam degunt, neque in 
stratis terrae. 


Prob. II p.: Viventium distinctio explicari non potest evolutione 
quacumque tollente omnes differentias specificas, sed admittenda est 
in ordine viventium pluralitas aliqua specierum essentialiter inter se 
distinctarum. Arg. I. Ex proprietatum diversitate: Essentialiter dif- 
ferunt, quae proprietatibus differunt. Atqui in ordine corporum vi- 
ventium proprietatibus certo differunt homines, qui ratione sunt prae- 
diti, et animalia bruta, quae carent ratione, sensitiva tamen sunt, et 
plantae, quae vegetativam tantum vitam prae se ferunt, ut patet 
ex n. 454—457 ; 513—515. Ergo admittendae sunt differentiae essen- 
tiales. Sed praeterea proprietatis rationem habet organisationis ty- 
pus stabilis non tantum nunc, sed etiam per periodos geologicas an- 
tecedentes (quod enim per omnia tempora sub diversissimis cir- 
cumstantiis non mutatur, hoc stabilitatem absolutam ac proinde 
proprietatis rationem habet); secundum quem organisationis typum 
adhuc plures possumus distinguere species tum inter plantas, tum 
inter animalia. Cf. schol. 9. 

Arg. II. Ex insufficientia explicationis monophyleticae : Viven- 
tium distinctio explicari non potest evolutione, quae ponit principium 
prorsus insufficiens ad viventium distinctionem explicandam. Atqui 
evolutio tollens omnes differentias specificas ponit principium prorsus 
insufficiens ad viventium distinctionem explicandam. Ergo non expli- 
cat distinctionem viventium. 

Prob. min. Reiecta pluralitate specierum, ad viventium distinc- 
tionem explicandam ponitur principium aliquod indifferens, quod pot- 
est evolvi secundum innumeras possibilitates et potest etiam rema- 
nere in statu aliquo imperfectissimo. Ratio autem, cur se evolverit in 


————— - — A 

hunc vel in illum sensum, et cur remanserit.quoad plura individua 
in statibus diversis imperfectis, et cur tanto tempore stabilitatem in 
aliquo statu conservaverit, reddi non potest nisi aut series generatio- 
num aut conditiones externae : climatis, soli etc. 

Atqui spectata tam flora et fauna, quae nunc est, quam ea, quae 
reperitur in periodis anteactis geologicis, hoc principium est prorsus 
insufficiens ad viventium distinctionem explicandam. Videmus enim 
maximam varietatem typorum perfectorum et imperfectorum sub iis- 
dem circumstantiis in iisdem periodis, et eosdem typos sub diversis 
circumstantiis et per diversas periodos. Ita tempus palaeozoicum iam 
exhibet omnes typos generaliores animalium, quae nunc vivunt, ex- 


ceptis vertebratis. 


610. Coroll. Ergo distinctio viventium explicari non potest evolu- 
tione monophyletica. Unica igitur evolutio, quae admitti 
potest, esset polyphyletica intra unamquamque speciem. De 
qua evolutione cf. scholion 9. 


611. Schol. 1. Ad solvendas difficultates nota: 

19 Speciem gradatim succedere speciei ab imperfectioribus ad per- 
fectiores, ita ut inter species vicinas magna sit similitudo, nihil pro- 
bat pro evolutione ; hoc enim optime explicatur ex dispositione divina. 
Conditor enim mundi omnes res ita disposuit, ut pulcherrimum quod- 
dam artefactum ex omnibus effloresceret. Unde singulas rerum 
species non solum viventium, sed etiam anorganicarum (elementa 
chimica) ita produxit, ut ab inferioribus ad superiora veluti per 
gradus cuiusdam scalae ascenderetur, ita ut, cum altera species 
non transeat sensim in alteram, tamen inter singulas non sit hiatus. 
«Natura non facit saltus. » 

Ex eadem ratione explicatur unitas typi, quae viget iu 
animalibus. et plantis. Ad unitatem vero typi habendam conferunt 
organa homonyma et rudimentaria. Hoc enim modo 
mira quaedam unitas, non obstante tanta rerum varietate, re- 
sultat. 

Praeterea ortus organorum rudimentarium explicatur ex eo, 
quod character genericus tendentiam radicalem habet ad varia va- 
riarum specierum et sexuum organa gignenda. Sed differentiis spe- 
cificis vel sexualibus fit, ut evolutio huius vel illius organi magis 
impediatur. 

20 Neque facta palaeontologica quidquam probant pro darwinis- 
mo et evolutione monophyletica. Palaeontologia docet: a) diversa 
terrae strata diversas exhibere organismorum formas; b) generatim, 
quo recentiora sunt strata, eo plures et perfectiores organismorum 
formas exhibent; c) in hac successione quandoque forma similis 
ita gradatim succedit simili, ut transformationem quasi ad oculos de- 

monstrare videatur. Resp. a) Ut dictum est in argumento II partis II, 
iam ab initio plurimos invenimus typos animalium, et innumeri illi 


typi intermedii, quos postulare debet darwinismus, in stratis terrae - 


non reperiuntur, quod argumentum validum constituit contra evolu- 
tionem monophyleticam et darwinisticam. b) Diversis periodis geo- 
logicis diversa flora et fauna conveniebat secundum diversas physicas 
conditiones, quae tunc vigebant ; organismis imperfectioribus terra 
praeparatur, ut sit sedes conveniens organismorum perfectiorum et 
hominis; denique divinam sapientiam in producendis organismis or- 
dinem quendam servare decebat. (Concedimus tamen a Palaeontologia 
evolutionem aliquam probabiliter suaderi; cf. schol. 2.) 

39 Lex biogenetica, ab Haeckel proposita ad evolutionem darwi- 
nisticam et monophyleticam probandam, falsa est. Docet Haeckel on- 
togeniam esse abbreviatam phylogeniam : evolutione embryonali (onto- 
genia) corpora viventia breviter repetunt stirpis evolutionem (phy- 
logeniam), ita ut haec ex illa cognosci possit ; ita embryo animalium 
mammalium in determinato stadio esset pisciformis, quo ostenderet 
proavos suos aliquando pisces fuisse. Hanc «legem » dicimus omnino 
falsam esse. Nam a) similitudo, quae vigere videtur inter embryones 
diversorum generum, externa tantum est et Specietenus. Revera em- 
bryones diversorum generum ab initio diversi sunt, sicut iam diver- 
sae sunt cellulae germinales et tota evolutio est diversa. b) Embryo- 
nes generum superiorum non transeunt per typos inferiorum (ita 
embryo animalium mammalium non transit per typum pisciformem), 
sed omnes embryones, tum superiorum tum inferiorum generum, 
transeunt per stadium, in quo satis ad invicem similes sunt (ita tamen, 
ut, non obstante hac similitudine, semper ad invicem distingui pos- 
sint) ; quae similitudo ex eo provenit, quod evolutio omnis organismi 
a generalioribus incipit et delineamenta distinctiva tardius efforman- 
tur. Reiecta hac «lege», concedimus tamen quaedam facta embryo- 
logica specialia evolutionem aliquam polyphyleticam probabiliter sua- 
dere ; de qua scholio sequenti. 

2. De evolutione polyphyletica probabiliter admittenda. Reiecto 
darwinismo et evolutione monophyletica, stabilitatem spe- 
cierum profitemur. Species enim essentialiter a specie distincta notas 
suas specificas stabiliter retineat necesse est. Quam tamen stabilitatem 
non eam esse dicimus, quae nullam flexibilitatem typi externi admit- 
teret. Ea enim est differentia inter viventia et mineralia, quod haec 
quoad typum suum et proprietates in indivisibili sistunt et quasi in 
absoluta stabilitate ; qualiscumque enim mutatio chimicarum quali- 
tatum, etsi in gradu tantum, corruptionem introducit et ortum sig- 
nificat novae formae (cf. n. 405 —408); illa vero latitudinem admittunt 
et tramsmutabilitatem quandam quoad typum externum. Hoc non 
solum apparet in augmentatione et in varietatibus (Rassen, races), 
oborti in singulis speciebus, sed etiam in dimorphismo, qui intra 

eandem speciem contingit (cf. n. 449). Ouae cum ita sint, nihil a priori 
impedit, quominus dicatur etiam per diversas periodos geologicas 
transmutationes quasdam contigisse intra singulas species, 
eadeni tamen manente organisatione earum specifica, quatenus sin- 
gulae species sub influxu climatis ceterarumque circumstantiarum ex- 
ternarum in maiorem diversitatem typorum se evolvissent 
ab intrinseco (ex principio intrinseco), tum per subitaneam mutatio- 
nem (quasi per saltus), tum per lentam adaptationem, tum etiam 
per regressionem (degenerationem : parasitae). 

Probabiliter suaderi potest haec evolutio a) ex indole typorum 
primitivorum : Hi typi apparent tamquam ulterius determinabiles per 
adaptationem ad circumstantias in periodis geologicis datas. b) Pa- 
rasitarum et symbiontium typi non originarii, sed per regressionem et 
adaptationeme xorti videntur. c) Palaeontologia suadet evolutionem, 
ut patet ex supradictis. d) Etiam quaedam facta specialia embryo- 
logica evolutionem aliquam suadent; ita balaena mysticetus in statu 
embryonali praedita est dentibus, qui procedente evolutione embryonali 
penitus transmutantur, ex palaeontologia autem scimus balaenas 
omnes temporum praecedentium dentibus praeditas fuisse. 

Hac doctrina admissa, tria distinguenda sunt: a) varietates 
(Rassen, races), b) typi iam abrupte distincti intra eandem speciem : 
species systematicae, c) species naturales, initio a Deo conditae. 
Specierum systematicarum stabilitas relativa tantum est, naturalium 
absoluta, neque tanta poterit esse diversitas introducta in speciem 
naturalem per species systematicas, ut valeat illius typum specificum, 
i. e. organisationem specificam oblitterare. At difficultas nunc est, 
discriminare species naturales a systematicis. Ex organisatione 
stricte essentiali, quaerationem habet proprii stricte (quod 
soli et semper et omni convenit), cum certitudine cognosci pos- 
sent omnes species naturales. Sed haec organisatio nos latet ; consistit 
enim in illa microorganisatione, quae iam habetur in cellula germinali 
(fecundata), unde incipit evolutio viventis (cf. n. 406 ; 449 ; 452, 2). 
Cum incipit evolutio viventis, anima seu forma substantialis specifica 
viventis iam adest, quae essentialiter conectitur cum hac microor- 
ganisatione. Haec enim microorganisatio est dispositio proxima ad 
eam. Evolutione viventis, quae divisione cellularum fit, haec dispositio 
stricte essentialis communicatur cum diversis cellulis. Sed haec mi- 
croorganisatio fugit etiam investigationem microscopicam. Necesse est 
igitur discamus essentiales corporum viventium differentias ex typo 
externo, ex proprietatibus, quae in individuo vivente in decursu evo- 
lutionis suae extrinsecus apparent, ut iam indicavimus argumento I 
partis II. Ope huius distinctivi statim invenimus homines et bruta 
et plantas specifice naturaliter distingui. In genere brutorum etiam 
diversi sensus specificas differentias innuunt. Animalia, quae gustu et 
tactu (et olfactu) tantum praedita sunt, specifice tamquam species 

naturales distinguuntur ab iis, in quibus inest etiam visus et auditus !. 
Praeterea tum in genere plantarum, tum in genere animalium brutorum 
plures distinguimus species naturales secundum organisationis typum 
stabilem, non tantum nunc, sed etiam per periodos geologicas. Neces- 
se est consideremus bruta et plantas tamquam genera suprema, 
quae ulterius distinguuntur in diversa naturalia genera et species. 
Determinare autem, quae sint haec genera et species, non ad philo- 
sophiam, sed ad biologiam pertinet. 

3. Cum genera et species naturales essentialiter inter se differant, 
non potest alterum ab altero oriri per descendentiam. Haec genera 
et species tamquam formae primitivae ad specialem interventum 
divinum reducenda sunt. Possibile tamen esset, Deum ad producendas 
species superiores uti inferioribus, perducendo dispositionem materiae 
datam ab inferioribus ad organisationem respondentem speciei su- 
periori. Haec tamen non esset evolutio et descendentia, sed transfor- 
matio divina. 

4. Ad hominem evolutionem applicavit primus Huxley (1895— 
1895), quem secutus est Haeckel. Ipse Darwin initio doctrinam suam 
ad hominem non extendit, fecit tamen postea (1871). De evolutione ad 
hominem extensa breviter dicimus eam continere materialismum ; ho- 
minem enim per evolutionem ortum duxisse ex animalibus brutis 
dici non potest, nisi quatenus negatur spiritualitas animae humanae. 

Quidam inter animam et corpus distinguentes docebant hoc per 
viam evolutionis prodiisse, illam vero per creationem a Deo produci. 
Sed ne hoc quidem admitti potest. Cum enim homo alterius omnino 
speciei naturalis, immo alterius omnino ordinis sit, etiam cor- 
pus eius seu organisatio et dispositio praerequisita ad animae infusio- 
nem alia sit necesse est. Quare producere dispositiones requisitas ad 
animae humanae infusionem non possunt nisi homines aut Deus in- 
terventu speciali. Praeterea parentes non tantum disponunt materiam, 
sed insuper applicant materiam formae seu animae (cf. n. 536, 1), 
id quod iterum supergreditur vires naturales cuiuscumque animalis 
bruti. 


612. Obi. Conivalf.1.Distinctio viventium, quae explicari potest per lentam, 
continuam transformationem influxu extrinseco, est distinctio viventium, quae 
explicari potest evolutione darwinistica. Atqui distinctio viventium explicari 
potest per lentam, continuam transformationem influxu extrinseco. Ergo. Resp. 
Dist. mai.: Influxu mere extrinseco sine principio aliquo interno finalitatis, 
conc. ; admisso principio aliquo interno finalitatis, nego. Contvadist. min.: Dis- 
tinctio viventium explicari potest sine principio aliquo interno finalitatis, 
nego; admisso hoc principio, swbdist.: Potest explicari tota haec, quae nunc 


1 At nihil obest, quominus aliqua species propter circumstantias discon- 
venientes in peius deveniat et sensum aliquem amittat. Hoc forte contimgit 
proteo anguineo, et etiam parasitae processu regressivo organa sensuum anit- 
tunt. Tale quid enim per accidens est, non ex intentione naturae. 

est, vatietis Ev porum stabilium abrupte inter se distinctorum per lentam, con- 
tinuam transmutationem, «ego; potest explicari aliqua typorum modificatio, 
conc. 

2. Atqui tota varietas typorum explicari potest per lentam, continuam 
transinutationenm sine principio aliquo interno finalitatis. Probo. Si sub influxu 
conditionum externarum: clímatis, nutrimenti ete., organismi pedetentim trans- 
formantur, tota. varietas typorum explicari potest per lentam, continnam 
trausinutationem sine principio aliquo interno finalitatis. Atqui, ut experientia 
docet, sub influxu conditionum externarum organismi pedetentim transfor- 
mantur. Irgo. Aesp. Dist. mai. : Si transformantnur coaptatione mere passiva 
et eousque pedetentim transformantur, ut oriantur typi omnes isti stabiles et 


abrupte distincti, qui nunc sunt, conc. ; si transformantur coaptatione non mere 
passiva neque eousque, ut oriantur typi omnes isti stabiles et abrupte distincti, 
qui mme sunt, nego. Contradist. min. 

Contra FF p. 1. In illo ordine non est admittenda pluralitas specierum es- 
sentialiter distinctarum, in quo haec pluralitas non apparet. Atqui in ordine 
viventium corporeorum haec pluralitas non apparet. Ergo. Resp. Dist. mai. , 
In quo haec pluralitas nullo modo apparet, conc. ; in quo saepe difficile est in 
concreto determinare distinctiones specificas, in quo tamen ex altera parte 
evidenter apparet aliquas distinctiones specificas esse admittendas, nego. Con- 
tradist, min. f 

2. Atqui in ordine viventium corporeorum nullae sunt admittendae distinc- 
tiones specificae. Probo. Distinctiones specificae non sunt adimittendae, quae 
non manifestantur accidentibus propriis uniuscuiusque speciei. Atqui distinc- 
tiones specificae in ordine viventium corporeorum non manifestantur acciden- 
tibus propriis uniuscuiusque speciei Ergo. Resp. Disi mai.: Quae non mani- 
festautur microorganisatione propria uniuscuiusqne speciei, manifestantur tameu 
accidentibus propriis seu proprietatibus, quae in decursu evolutionis individui 
apparent et constanter adsunt, nego; quae neque manifestantur accidentibus 
propriis seu proprietatibus, quae in decursu evolutionis individui apparent et 
constanter adsunt, conc. Contradist. min.: Non manifestantur microorganisa- 
tione specifica uniuscuiusque viventis, qua statim omnes differentiae specificae 
accuratissime cognoscerentur, conc. (haec microorganisatio nos latet) ; non ma- 
nifestantur accidentibus propriis seu proprietatibus, quae in decursu evolutionis 
individui viventis apparent et constauter adsunt, quibus imperfecte cognosci- 
mus differentias specificas, nego. 

3. Atqui proprietates, quac in viventibus in decursu evolutionis individui 
apparent, non sunt proprietates specificae. Probo. Non sunt proprietates spe- 
cificae, quae in omnibus insunt, in multis latenter, in quibusdam autem extrin- 
Secus apparent secundum climatis, nutrimenti etc. circumstantias. Atqui ea, 
quae in diversis viventibus apparent, ut ratio in homine, diversi sensus in brutis 
et etiam diversi organisationis typi externi stabiles, non tantum nunc, sed etian: 
per periodos geologicas praecedentes, optime dicuntur inesse in omnibus, in 
multis latenter, in quibusdam autem apparere faventibus circumstantiis. Ergo. 
Resp. Conc. mai. ; dist. min. . Hoc optime diceretur, si non esset contra naturam : 
viventia diversa per se non habere vires suas conaturales et typum suum 
conaturalem, conc.; si est contra naturam, nego. Dist. consq. 

Ad 609 sqq. S. Thomas : « Prima formatio humani corporis non potuit esse 
per aliquam virtutem creatam, sed immediate a Deo. Posuerunt siquidem ali- 
qui formas quae sunt in materia corporali, a quibusdam formis immaterialibus 
derivari. Sed hanc opinionem repellit Philosophus in VII Metaphys. [8, 1033 
b 3; 9, 1034 b 7 ; S. Thom. lect. 7] per hoc quod formis non competit per se 
fieri, sed composito, ut supra [q. 45, 8; 65, 4; 90, 2] expositum est; et quia 
oportet agens esse simile facto, non convenit quod forma pura, quae est sine 
materia, producat formam quae est in materia, quae non fit nisi per hoc quod 
compositum fit. Et ideo oportet quod forma quae est in materia, sit causa 
` formae quae est in materia, secundum quod compositum a composito generatur. 
Deus autem, quamvis omnino sit immaterialis, tamen solus est qui sua virtute 
materiam producere potest creando. Unde ipsius solius est formam producere 
in materia absque adminiculo praecedentis formae materialis. Et propter hoc 
angeli non possunt transmutare corpora ad formam aliquam, nisi adhibitis 
seminibus quibusdam, ut Augustinus dicit in III de Trin. (c. 8, 9]. Quia igitur 
corpus humanum numquam formatum fuerat, cuius virtute per viam genera- 
tionis aliud simile in specie formaretur, necesse fuit quod primum corpus ho- 
minis immediate formaretur a Deo » (S. th. I 91, 2). His S. Thomas docet corpus 
humanum non posse disponi ad animae humanae infusionem nisi ab hominibus 
generantibus aut a solo Deo, quod est doctrina nostra, tradita schol. 4. Sed 
praeterea S. Thomas principium fundamentale hic enuntiat, quo nituntur theses 
nostrae 60 et 61: corpus vivens non posse oriri nisi generatione ex alio 
corpore vivente eiusdein speciei, aut interventu causae primae, 
quo excluduntur generatio aequivoca et descensus unius speciei (natura- 
lis) ex alia. S. Thomas non admittit nisi generationem aequivocam late 
dictam, quae etiam ipsa est per interventum causae primae, quatenus causa 
prima cum materia (praeternaturaliter) communicat vim quandam seminalem, 
quae actione angeli et corporis caelestis evolvitur, id quod in textu citato 
indicatur verbis: « Angeli non possunt transmutare corpora ad formam ali- 
quam, nisi adhibitis seminibus quibusdam. » 


